
PROOEMIIM  EDITORIS. 


Jlitiam  in  iis  epistolarum  libris-,  qni  hoc  volumine  contineutur, 
recognoscendis  auctoritatem  potissimum  I  o.  Casp.  Orellii  et  Io. 
Greorgii  Baiteri,  qui  coniuncta  opera  anno  MDCCCXLV.  M.  Tullii 
epistolas  ediderunt,  secutus  sum.  Inspexi  autem  ouriose  etiam  alio- 
rum  criticorum  libros,  qui  has  epistolas  attigerunt,  et  in  eis  Alb. 
Sadol.  Wesenbergii  Emendationes  M.  Tullii  Ciceronis  epistolarurn 
;ditas  Havniae  anno  MDCCCXL.,  quibus  critici  Turicenses  non  erant 
lsi  nisi  in  extremis  epistolarum  ad  Atlicum  libris,  diligentissime  usur- 
>avi  ab  eoque  critico  cauto  atque  ingenioso  maximo  me  opere  adiutum 
asse  in  paranda  hac  editione'  lubenter  profiteor.  Iam  singulos  indicabo 
ocos,  in  quibus  ab  Orellii  atque  Baiteri  editione  discedendum  esse 
mtavi. 

Et  in  libro  quidem  epistolarum  ad  Atticum  I.  ep.  1.  §.  1.  Uli  edi- 
lerunt :  qui  denegat  et  iuravit  morbum  et  illud  suum  regnum  iudiciale 
tpposuit. ,  quibus  in  verbis  neque  ipsa  causa  neque  librorum  auctoritas 
empori  praesenti  locum  conccdit.  Aquilii  enim  denegatio  eo  ipso 
:ontinetur,  quod  iuravit  morbum  et  regnum  iudiciale  suum  opposuit, 
it  idem  tempus  his  tribus  verbis  denegavit  —  iuravit  —  opposuit  re- 
[uiratur.  Et  fuisse  olim  tempus  perfectum  in  cod.  archetypo  inde 
oncludi  potest,  quod,  etiam  si  in  cod.  decurtato  Bosii  Y.  aperte  de- 
\egat  scriptum  est,  tamen  et  cod.  Crusellinus  Bosii  X.  et  cod.  Tor- 
aesianus  Lambini  et  Bosii  Z.  et  negavit  habent,  ut  quod  in  cod.  Me- 
iceo  (M.)  legitur  denegant,  id  sine  dubio  denegautt,  non  denegat 
lim  fuisse  videatnr.  Quod  autem  scribi  voluit  Wesenbergius  1.  c.  p.  7. 
t  negavit,  id  propterea  improbandum  putavi*  quod  et  codd.  Y  et  M. 
i  denegandi  verbo  conspirant  nec  tria  haec  verba  et  negavit  et  iura- 
it  —  et  opposuii  ita  ponenda  erant,  quasi  per  se  singula  constarent, 
uod  tum  fit,  si  ter  coniunctio  ponitur,  verum  ita,  ut  denegatio  illa 
uobus  potissimum  argumentis,  ut  supra  dixi,  effici  videretur,  quod 
im  indicatur  his  verbis,  si  scribitur:  qui  denegavit  et  iuravit  morbum 
t  —  opposuit.  Eadem  ep.  §.  3.  quod  ediderunt  Orellius  et  Baiterus: 
rerum  hoc  ridiculum  est,  de  magistro  nunc  cognoscere.  Rogavit  me 
'aecilius,  ut  etc.  est  illud  quidem  in  libris,  sed  iam  haesitavit  in  his 
erbis  Schiitzius,  qui  Verum  —  cognotcere  seclusit.  Ego  auctore 
ladvigio  apud  Wesenbergium  I.  c.  p.  69  scripsi:  Verum  hoc  ridiculum 
st  de  magislro.  Nunc  cognosce  rem.  Rogavii  me  Caecilius,  ut  etc. 
Ixtrema  hac  ep.  §.  5.  pro  corrupto .  qXfov  avd&rniu  scripsi  eius 
vd&Tiiiu.     In   cod.   M.   est    eliu    anadma,   'illius  ava^ijua'   nescio 

qui  apud  Casaubonum.  Ep.  2.  §.  1.  pro  tam  diu  in  cod.  Med.  et 
antiquis  editionibus  est  etiam  diu,  id  etsi  eo  quo  voluit  Wesenbergius 
modo  in  Observatt.  critt.  in  M.  Tullii  Ciceronis  pro  P.  Sestio  oratio- 
nem  p.  21.  facile  explicari  potest,  tamen  potest  id  olim  etiam  fuisse: 
Abs  te  el  tam  diu  nihil  litterarum?  Ep.  3.  §.  3.  de  Graevii  coniectura 
recte  Turicenses  scripserunt  nec  tibi  nec  sibi  defuisse.  In  libris  est 
nec  tibi  defuisse.  Conf.  etiam  1.  N.  Madvigium  ad  Cic.  lib.  de 
finibus  p.  819.  Ep.  4.  §.  3.  sripsi  de  Wesenbergii  coniectura  in  Emen- 
dationibus  p.  18.  proposita  per  mihi  gratum  est.  Est  ornamentum  etc. 
Vulgo  legebatur:  per  mihi  gratum  est,  et  ornamentum  etc.  Paullo  post 
Heivnes  retinui  pro  'Eo(irjs,  quod  Orellius  et  Baiterus  reposuerunt.  Her- 
mes  iam  antiquo  tempore  in  linguam  Latinam  receptum  erat,  conf. 
etiam  ep.  8.  §.  2.  Ep.  8.  §.  3.  iniermissione  coniecit  primus  Bembus. 
In  libris  est  missione.  Eadem  ep.  §.  5.  teneo  omissum  in  libris  Orel- 
lius  restituit.  Ep.  6.  §.  2.  reliqui  ego  quoque  :  Pater  nobis  decessit 
a.  d.  1III.  Kal.  Decembres. ,  ubi  Madvigius  apud  Wesenbergium  1.  c. 
p.  93.  discessit  scribendum  esse  putavit,  ut  id  ad  patris  migrationem 
pertineret.  Ad  obitum  spectare  patris  scriptorem  iam  appositus  Da- 
tivus  nobis  significat,  neque  impius  Cicero  videtur,  quod  his  paucis 
verbis  de  patris  sui  obitu  certiorem  fecit  amicum.  Eodem  modo  etiam 
ep.  2.  §.  1.  de  nato  sibi  filio  simpliciter  scribit:  L.  Iulio  Caesare  C. 
Marcio  Figulo  coss.  filio  me  auctum  scito  salva  Terentia.  et  de  despon- 
sata  Tulliola  ep.  3.  §.  3.  Tulliolam  C.  Pisoni  L.  F.  Frugi  despon- 
dimus.  Quod  autem  de  fratris  patruelis  L.  Ciceronis  morte  ep.  5.  §.  1. 
pluribus  verbis  loquitur,  id  propterea  fit,  quod  idem  et  Attici  adfinis 
amicusque  fuerat  et  studia  etiam  communia  forensia  ac  domestica 
cum  Cicerone  habuerat.  Dativo  autem  illo  ethico,  qui  dicitur,  nobii 
satis  significat  et  ad  se  et  ad  Q.  fratrem  decessum  patris  vehementius 
pertinuisse,  tum  ex  ipsa  rei  gravitate  Atticus  hoc  debebat  intelligere. 
Ep.  10.  §.  6.  recte  existimavit  Wesenbergius  in  Observatt.  critt.  in 
orat.  Sestianam  p.  29.,  quod  vulgo  legebatur  et  est  in  cod.  M.  a  pr. 
manu  sponsorem  appellat  antistare  ei,  quod  e  correctione  cod.  Medicei 
receperunt  nuper  Orellius  et  Baiterus,  sponsorem  non  appellal.  Sed 
quod  ipse  Cicero  sponsor  erat  factus  Tulliolae,  credo  ego  pronomen 
me  oblitteratum  fuisse.  Quam  ob  remedidi:  sponsorem  [me]  appellat. 
Sic  nascitur  iusta  oppositionis  ratio  Atticum  inter  et  Ciceronem  ipsum. 
Ep.  13.  §.  1.  pro  corrupto  rhetorum  Orellius  (JjjrootWTtrau  scriben- 
dum  coniecit,  et  paullo  post,  ubi  ego  lacunae  signa  reliqui,  quod  mihi 
non  perinde  est.  Deinde  ego  quoque  reliqui  ad  Sicyonem  oppugnan- 
dum  propter  usum  Graecae  linguae,  sed  quod  Lambinus  commendavit 
oppugnandam ,  non  male  suspicatur  Wesenbergius  in  Emendationibus 
p.  35.  adn.  fortasse  fuisse  in  cod.  Z.  Eadem  ep.  §.  2.,  ubi  pro  metuas 
in  cod.  M.  est  speres,  non  male  suspicatur  Orellius  verbum  prorsus 
omitteudum  esse.  Postea  quod  pro  vulgato:  Quin  nunc  leviter  inter 
se  dissident.  3.  Sed  vereor,  ne  hoc,  quod  infectum  est,  serpat  longius., 
scripsi  ego :  Qui  nunc  —  dissident,  sed  vereor  —  serpat  longius.  inter 

te  dissident,  3.  Credo  etc. ,  id  iuventum  est  a  Wesenbergio  I.  c.  p.  123. 
quinunc  est  in  margiue  cod.  M.  quin  nunc  in  cod.  Bosii,  quin  immo  iu 
cod.  M.  est  et  vulgo  legebatur.  Paullo  post  §.  3.  quod  iu  cod.  M. 
legitur  ad  virgines  atque  pontifices  pro  vulgato  ad  pontifices,  prorsus 
oblitterare  nolui  itaque  verba  in  suspicionem  adducta  uucis  circumdata 
retiniii.  Postea  Vereor  ne  haec  neglecta  —  causa  sit  retinui ,  eed 
quum  causa  sint  nou  sine  librorum  auctoritate  a  Lambino  editum^esse 
videatur,  iam  sint  auteponendum  esse  videtur.  Ep.  14.  §.  2.  de  no- 
stris  rebus  est  a  Manutio.  In  libris  est  de  istis ,  in  margine  Cratan- 
drinae  demptis.  Eadem  ep.  §.  6.  recte  Orellius  et  Baiterus  vulgatum 
olim  ordinem  revocarunt  uno  vitio  minus  vitiosus.  Vide  etiam  Wesen- 
bergium  I.  c.  p.  49.  Ep.  16.  §.  4.  nihil  impetrabal  reus  edidi  au- 
ctore  Lambino  et  Wesenbergio  1.  c.  p.  29.  pro  vulgato  n.  impelra- 
rat  r.  Eadem  ep.  §.  8.  quod  scripsi  quam  nolo  ab  aliis  legi  pro  vul- 
gato  quam  nolo  aliis  legi,  a  Madvigio  est  ad  Cic.  de  finibus  lib.  I.  p. 
27.  Faciie  ab  ante  aliis  excidit,  Dativus  autem  propter  ambigoita- 
tem  ferri  vix  potest.  Denique  §.  13.  quod  scripsi  Famam  pro  Fa- 
bam,  est  de  Orellii  coniectura  factum ,  qui  "confert  Senecae  ludi  c.  9^ 
§.  2.  Res  admodum  incerta  est.  Ep.  17.  §.  6.  quod  verba  non  publi- 
tae  deessent  in  Cod.  M.,  id  ipsum  indicans,  seclusi  uncis,  §.  autem  7. 
mirabar,  quod  Orellius  et  Baiterus  post  ea,  quae  disputata  sunt  a 
Madvigio  ad  Cic.  de  finibus  libros  p.  812  sqq. ,  etiam  nunc  dissidio 
pro  discidio  obtinuerunt ,  quod  ego  e  correctione  cod.  M.  restitui. 
Dein  §.  8.  pecuniam,  etsi  omissum  est  in  codd.  Z.  et  M.,  tamen  uncis 
circumclusum  retinui,  quod  in  formula  nomen  adiici  paene  legitimum 
est.  Tum  §.  9.  retinui  libentissimo  pro  eo,  quod  nuper  e  margine  ed. 
Cratandrinae  editum  est,  liberalissimo.  Conf.  ep.  14.  §.  3.  quae  tam 
libenli  senatu  laudarentur.  Ep.  18.  §.  1.  ego  de  Orellii  coniectura 
scripsi:  quicum  ego  quum  loquar,  nihil  fingam  elc.  In  cod.  M.  est 
etiam  loquar,  in  edd.  antiq.  colloquar.  Paullo  post  sic  edidi,  ut  scri- 
berem:  Abest  enim  frater  dcpfXiotazog  el  amantissimus :  Metellus  non 
komo,  sed  littus  alque  aer  et  solitudo  mera!  Turicenses  lo- 
cum  corruptum  habuerunt  et  ediderunt:  ff  Metellus  —  Non  homo,  sed 
—  —  litus  atque  aer  et  solitudo  mera!''  Conferas  de  toto  hoc  loco 
etiam  0.  Ribbeckii  Tragicorum  Latinorum  reliquias  p.  219  sq. 
Postea  §.  3.  cur  posset,  quod  videntur  omnes  libri  tueri,  pro  possit 
revocarim ,  vix  est  quod  6ignificem.  Tempus  ad  est  impositus  spe- 
ctat.  Vide  quae  attuli  in  praef.  part.  III.  vol.  I.  p.  XXXVI.  Eadem 
ep.  §.  8.  scripsi  auctore  Wesenbergio  si  ex  iis,  quae  scripsimus  tanta, 
etiam  a  me  non  scripta  perspicis,  pro  vulgato:  si  ex  iis,  quae  scripsl- 
tnus ,  lanta  etiam  etc.  Orellius  cuncta  etiam  scribi  voluit.  De  attractio- 
nis  genere  disputavit  Wesenbergius  I.  o.  p.  8.  Ep.  19.  §.  1.  nou 
credo  dubitari  posse  quin  omnium  librorum  auctoritas  obtinenda  sit 
in  verbis  his:  quod  nullam  a  me  epistolam  ad  te  sino  absque  argumento 
ac  sententia  pervenire. ,  ubi  Orellius  et  Baiterus  scripserunt  sino  sine 
argumenlo.     Vide  quae  posui  in  Lexico  Lai.  linguae  vol.  I.  p.  41.  et 

quae  disputavit  Fr.  Haase  ad  Reisigii  Scholas  Gramm,  de  ling.  Lat. 
adn.  264.  p.  217.  Ep.  20.  §.  1.  scripsi  ego  de  Madvigii  sententia, 
quem  vide  ad  Cic.  de  finibus  lib.  p.  371.,  suaviter ,  diligenter,  offi- 
ciose ,  humaniter.  Vulgo  legebatur  suaviler,  diligenter,  officiose  el 
humaniter.  el  omittunt  et  ed.  Ascens.  et  ed.  Cratandr. 

L.  II.  ep.  1.  §.5.  vnlgo  legebatur:  Itaque  iam  familiariter  cum 
ipso  favillor  ac  iocor.  Quin  etiam  cum  candidatum  deduceremus  etc. 
Ego  de  conieetura  mea  scripsi:  Itaque  iam  familiariter  cum  ipso  ca- 
villor  ac  iocor:  qui  etiam,  quum  candidatum  deducercmus,  quaerit  ex 
me  etc.  Ep.  2.  §.  2.  Orellius  cum  Baitero  edidit:  Mihi  crede,  leges: 
Haec  doceo  —  mirabilis  vir  est.  Quod  ego  reposui:  Mihi  credes, 
si  leges,  hic  mirabilis  vir^est,  est  de  Wesenbergii  couiectura,  quem 
vide  I.  c.  p.  117  sq.  Ep.  5.  §.  2.  in  verbis  his:  Vide  securitatem  meam, 
magna  scripturae  discrepantia  in  libris  est.  Cod.  Y.  habet  vide  securitatem, 
quod  Turicenses  retinuerunt,  cod.  Z.  videre  vitam,  cod.  M.  videte  ciuita- 
tem.  Admodum  placet  G.  Kahntii  coniectura  proposita  in  Symbolis  crili- 
cis  in  M.  Tullii  Ciceronis  epistolas  Cizae  auno  MDCCCXLIV.  editis  p.  3., 
qui  scribi  voluit:  Vides  curiositatem  meam,  coll.  harum  epistolarum  lib. 
IV.  ep.  11.,  lib.  VI.  ep.  1.,  lib.  I.  ep.  12.  Idem  paullo  post  e  vestigiis 
cod.  M.,  qui  habet:  Sic  inquam  in  animo  sic  vellem,  scribi  voluit:  Sic, 
inquam  ,  in  animo  (est) ;  ac  vellem  ab  initio.  Ep.  6.  §.  2.  scripsi  de 
Madvigii  ratione  ad  Cic.  de  finibus  lib.  p.  320.  proposita:  mihi  quae- 
vis  satis  iusta  causa  cessandi  est:  qui  etiam  dubitem  an  hic  Antii  con- 
sidam  elc.  Vulgo  legebatur:  mihi  quaevis  satis  iusta  causa  cessandi 
est.  Quin  etiam  dubitem,  hic  an  Aniii  considam  etc.  Orellius  dubiti 
pro  dubitem  scribi  voluit  ita,  ut  Qidn  retineret.  Ep.  7.  §.  2.  quum 
in  libris  omnibus  esse  videret  G.  Kahntius  in  hominem  ire  cupiebam, 
non  simpliciter  ille  1.  c.  p.  4.  in  delere,  sed  verba  6ic  transponi  vo- 
luit  ire  hominem  cupiebam,  quo  maior  vis  inesset  in  verbo  ire.  §.  3. 
Orellius  et  Baiterus  ediderunt  e  ood.  Bosii  et  margine  e'd.  Cratandr. 
Cum  domi  Caesaris,  ego  cum  cod.  M.  retinui  quum  in  domo  Caesaris, 
quo  mihi  oppositionis  ratio  magis  exstare  videtnr.  Ep.  9.  §.  1.  in 
loco  adfecto ,  quem  Orellius  cum  Baitero  ito  edidit :  qui  regna ,  qui 
praedia  tetrarchis,  qid  immanes  pecunias  paucis  dederunt,  ita  tamen, 
ut  ipse  ex  parte  cum  Emestio  scribi  vellet:  qui  regna ,  populi  Romani 
praedia,  tetrarchis  etc- ,  Wesenbergius  1.  c.  p.  117.  tetrarchis  omitti 
voluit.  Ego  de  coniectura  mea  scripsi:  qui  regna  quasi  praedia  te^ 
trarchis ,  qui  etc.  Ep.  12.  §.  2.  Orellius  et  Baiterue  retiuuerant : 
Emerseram  commode  ex  Aniiati  etc.  Ego  Goveano  auctore  et  Schiitzio 
scripsi  commodum.  Vide  Wesenbergium  in  Observatt.  critt.  in  orat. 
Sesiianam  p.  25.  Cap.  14.  §.  2.  Orellius  et  Baiterus  scripserunt  Vidi 
e  codd.  Y  et  Z.  In  cod.  M.  pr.  est  vide  et  corr.  vides.  Ego  scripsi: 
Video  enim  quibus  hominibus  aures  sint  deditae  meae.  Saepe  enim  cor- 
ruptnm  est  hoc  praesens,  quod  magis  universam  efftcit  sententiam  eo- 
dem  quo  Graecorum  ooa  modo.  Ep.  15.  §.-1.  falso  nuper  Orellius  scribi 
voluit:    Romae  enim  mi  videor  esse,   cum  tuas  Htteras  lego.     In  libris 

mi  non  est,  quod  ne  requiritur  quidem  iu  hac  formula,  vide  Cicero- 
nis  Laelium  cap.  4.  §.  15.  quo  in  genere  sperare  videor  Scipionis  et 
Laelii  amicitiam  notam  posteritati  fore.  et  eiusdem  de  oralore  lib.  II. 
cap.  28.  §.  122.  quod  iam  sperare  videor.  et  omnino  nota  res  est. 
Eadem  ep.  §.  2.  omnes  fere  de  Bosii  coniectura  nunc  scripserunt:  seu 
ruet  seu  eriget  rem  publicam ,  quam  esse  certissimam  coniecturam  pro- 
nunciavit  etiam  Wesenbergius  1.  c.  p.  61.  G.  Kahntius  autem  1.  c. 
p.  4.  in  eo  tantum  modo  a  Bosio  recedi  voluit ,  ut  scriberetur:  seu 
eruet  seu  eriget  rem  publicam,  quod  ruendi  verbum  non  diceretur  nisi 
a  poetis  transitive.  Sed  eruere  hac  quidem  signiflcatione  ipsum  quo- 
que  non  est  usurpatum  nisi  a  poetis.  Ep.  16.  §.  1.  in  cod.  M.  pr. 
legitur  primo,  non  primum.  Id  recipiendum  esse  vidit  Wesenbergius 
1.  c.  p.  24.  Ep.  17.  §.  3.  nuper  Orellius  et  Baiterus  ediderunt  cum 
reliquis  e  codd.  X.  Y.  Z.  velim  e  Theophane  expiscere,  quonam  xn  me 
animo  sit  Alabarches ,  eorumque  ego  scripturam  eram  secutus  in  Lexico 
Lat.  linguae  voi.  I.  p.  270.  auctore  potissimum  Iac.  Cuiacio  in  Obser- 
vatt.  iib.  VIII.  cap.  37.  Sed  recte  demonstravit  H.  Haeckermannus  co- 
piosiore  disputatione  in  libro,  qui  inscribitur  Archiv  fur  Philologie 
ttnd  Paedagogik  vol.  XV.  p.  552  sqq.  unice  verum  esse  id,  quod  ie- 
gitur  in  cod.  M.  Arabarches ,  quem  iam  secutus  sum.  Ep.  18.  §.  3. 
iam  verba :  Displiceo  mihi  nec  sine  summo  scribo  dolore ,  ad  solutam 
Ciceronis  orationem  revocaveram,  quum  vidi  in  eadem  sententia  esse 
Wesenbergium  in  Emendationibus  p.  26.  Orellius  et  Baiterus  pro 
versu  hexametro  acceperunt,  sine  ulla  idonea  causa.  Ep.  19.  §.  3. 
in  verbis  his :  Nam  et  eius  modi  sunt  ii  versus  elc.  de  Lambini  sen- 
tentia  secluserunt  Orellius  et  Baiterus  et  Coniunctionem.  Recte  defen- 
derat  Madvigius  ad  Cic.  de  ftnibus  lib.  p.  804.  Ep.  20.  §.  1.  olim 
legebatur:  sed  quia,  ut  video ,  pragmatici  homines  omnibus  historiis, 
praeceptis ,  versibus  denique  cavere  iubent  etc.  Orellius  et  Baiterus  cor- 
ruptum  hoc,  quod  est  in  cod.  M.  posuerunt:  sed  quia  volo  nQayficc- 
zixol  homines  elc.  Ego  scripsi:  sed  quia  nos  pragmatici  hondnes  etc. 
historiis  est  a  Lambino,  in  libris  est  hisloricis.  Ep.  21.  §.  6.  legitur 
in  libris:  Spero  nos  aut  certe  cum  sttmma  gloria  aut  sine  molestia  etiam 
discessuros,  quod  corruptura  est.  Manutius  scribi  voluit:  Spero  nos  aut 
cum  summa  gloria  aut  certe  sine  molestia  esse  discessuros.  Ego  scripsi : 
Spero  nos  aut  cum  summa  gloria  etiam  aut  cerle  sine  molestia  disces- 
suros.  Conf.  ep.  19.  §.  1.  Etenhn  vel  subire  eas  videor  mihi  summa 
cum  dignitate  vel  declinare  nvlla  cum  moleslia  posse.  Ep.  22.  §.  2. 
auctore  Wesenbergio,  cuius  vide  Emendationes  p.  97.,  sed,  quod  in 
libris  omnibus  legitur,  delevi  ante  fldem  positum.  Eadem  ep.  §.  7. 
extrema  non  probavi ,  quod  de  Faerni  coniectura  nuper  editores  Turi- 
censes  reposuerant  pudenlem  pro  prudentem  in  verbis  his:  et  homtnem 
gravem  et  prudentem  et  dignum  tua  commendatione  cognovi.  Neque 
enim  ullo  modo  intelligo  cur  prudentia  cum  gravitate  ita  pugnet,  ut 
hic  tollenda  sit  in  laude  hominls  Ciceroni  ab  Attico  commendati. 
Ep.  24.  §.  2.  pro  restitisse  e  margine  ed.  Cratandr.  nuper  Orellius  et 


vin  PROOE.MIUM  EDITOItlS. 

Baiterus  ediderunt  constilisse ,  ita  tamen,  ut  Orellius  conslituisse  verum 
esse  existimaret.  Eadem  ep.  §.  3.  et  qui  illuc  factus  institutusque 
venisset,  cum  Orellio  ac  Baitero  retinui,  quamquam  Wesenbergius  quo- 
que  I.  c.  p.  67.  commendavit  ut  qui  etc,  quod  proposuit  Pius.  Eadem 
ep.  §.  4.  dubitari  non  potest  quin  corruptum  sit  quod  vulgo  legitur: 
Ea  nos ,  utpote  qui  nihil  contemnere  solemus,  non  perlimescebamus. 
Itaque  de  Wesenbergii  ralione,  qui  accurate  de  his  verbis  disputavit 
in  Emendationibus  p.  68.,  scribendum  putavi:  Ea  nos,  utpote  qui  nihil 
contenmere  soleamus,  [non  contemnebamus ,  sed]  non  pertimescebamus, 
ut  propter  litterarum  simiiitudinem  quae  supplevimus  verba  olim  ex- 
cidisse  videantur.  Paullo  post  in  verbis  his  aperte  corruptis:  honeslis- 
simeque  et  dignitatem  nostram  magna  cura  tuemur ,  suspicatus  eram, 
Nomen  substantivum  excidisse,  id  quod  notis  significavi.  Postea  vidi 
in  eadem  sententia  fuisse  G.  Kahntium  1.  c.  p.  4  sq.,  qui  sic  suppleri 
voluit:  honeslissimeque  quietem  et  dignitatem  nostram  etc,  cl.  harum 
epistolarum  lib.  II.  ep.  16.  Ep.  25.  §.  1.  pro  ad  illum  nuper  omnes 
scripserunt  de  Ernestii  coniectura  ad  ipsum.  Retinui  illud,  quod  in^ 
tbris  est.     Potuit  enim  etiam  in  alio  Pronomine  peccari. 

Lib.  III.  ep.  2.  scripsi  ego  nuper,  quod  suasit  Wesenbergius  Ln 
Observatl.  critt.  in  orat.  Sestianam  p.  7. ,  quam  in  fundo  Siccae.  In 
libris  est  quam  in  fundum  Siccae.  Orellius  et  Baiterus  e  margine  ed. 
Cratandrinae  ediderunt  quam  fundum  Siccae.  Paullo  post  recepi  e  We- 
senbergii  coniectura  proposita  in  Emendationibus  p.  94.  sed  tanta  ca- 
lamitas  omnes  moleslias  habel  pro  eo,  quod  vulgo  legebatur:  sed  tota 
calamitas  etc. ,  quod  intelligi  plane  non  potest.  Faciie  autem  tiita  et 
lota  confundi  poterant.  Ep.  5.  extrema  scripsi  Thuriis  pro  Thurii,  quod 
ne  tum  quidem  recte  legeretur,  si  diceretur  Thurium.  Ep.  7.  §.  1. 
Orellius  nuper  cum  Baitero  ediderunt  de  Ursini  coniectura:  Quod  si 
auderem  Athenas  petere,  sane  ita  cadebat,  ut  vellem.  Ego  illud  re- 
tinui,  quod  vulgo  e  libris  legebatur:  Quod  si  auderem,  Athenas  pe- 
terem:  sane  ita  cadebat  ul  vellem,  quae  scriptura ,  si  verba  Quod  si 
auderem  recte  intelligis ,  falsa  non  est.  Eadem  ep.  §.  3.  extrema  Brundu- 
sio  scripsi  pro  Brundusii  itemque  aliis  quoque  locis  feci.  Eodem  modo 
etiam  Thessalonica  pro  Thessalonicae  ;n  epistolis,  quae  sequuntur, 
duabus  extremis  restitui,  quod  idem  suasit  Orellius,  et  in  his  epistolis 
et  ep.  12.  §.  3.  Ep.  15.  §.  2.  scripsit  Orellius  cum  Baitero  e  codd. 
Y.  Z.  Ceteros  quod  purgas,  debent  mihi  probati  esse,  tibi  si  sunt,  ego 
cum  cod.  M.  utrobique  idem  verbum  retinui  et  scripsi:  Caeteros  quod 
purgas,  debent  mihi  purgati  esse,  tibi  si  sunt.  Eadem  ep.  §.  6.  quod 
est  in  libris  idque  intellexi  cum  tibi  tum  Quinto  fratri  placere ,  vulgo 
ediderunt.  Ego  aptius  esse  putavi  edere:  id  quod  inlellexi  quum  tibi 
tum  Quinto  fratri  placere.  Facile  enim  que  et  quod,  si  compendium  erat 
in  cod.  archetypo,  confundi  poterant.  Vide  ep.  16.,  ubi  quod  et  quam 
et  que  confusa  sunt.  Ep.  16.  etsi  brevissima  est,  tamen  pluribus  in 
locis  corrupta  esse  videtur.  Ac  primum  quidem  Wesenbergius  in  Emen  • 
dationibus  p,  1 15.  recte  vldit  latere  mendum  in  verbis  his  ■  Totum  ite^  - 

daiarum,  non  aliud  aliquid.  Si  spes  eril,  Epiimm  elc.  et  esse  e  codd. 
Oxoniensibus  Q.  et  cod.  Ursini  legendum:  Totum  iter  —  dalarum. 
Nam  si  spes  erit ,  Epirum  etc.  nam  pro  non  etiam  in  cod.  M.  est, 
aliud  aliquid  duzoyqacpCa  est  e  sequenti  aliud  quid  huc  vocata.  Dein 
quod  leve  est  scripsi  si  minus  pro  sin  minus  e  cod.  M.  et  autiquis  edd., 
id  quod  aliis  quoque^locis  a  me  factum  est.  Nam  in  eius  modi  re 
librorum  auctoritas  in  quoque  loco  obtinenda.  Paullo  post  mihi  vera 
scriptura  minime  videtur  esse  cum  laelae  sunt,  quod  est  scriptum 
e  cod.  Z.  Caeteri  libri  cum  lectae  sunt  habent.  Equidem  existimo 
propter  similitudinem  litterarum  hinc  plura  verba  excidisse ,  id  quod 
Baepissime   in    his    ipsis   epistolis   factum    est.     Posui   igitur    lacunae 

gigna  et  scripsi:    quae  quum lectae  sunt,  tum  id  quod  atlic- 

lerunt  adtpem,  infirmant  etc.  Sententia  fere  eius  modi  requiritur:  quae 
quum  adferuntur,  spem  oslendunt,  quum  ilerum  lectae  suni,  tum  id, 
guod  attulerunt  ad  spem,  infirmant.  Sed  singula  quis  potest  praestare? 
Eadem  ep.  extrema  pro  verbis  quue  putabis,  ita  scribas ,  ut  putabis, 
^uae  sic  dicuntur  legi  in  codd.  X.  Y.  Z.  In  cod.  M.  et  antiquis  edd. 
legitur  tantum  hoc:  quae  putabis,  ita  scribas ,  ut  mihi  olim  scriptum 
fuisse  videatur  in  cod.  archetypo:  itaque  te  rogo  plane,  ut  ad  me 
quae  scis,  ut  erunl,  quae  putabis ,  ut  putabis,  ita  scribas,  qui  ordo 
verborum  multo  elegantior  est.  Ep.  17.  §.  1.  scripsi  de  Grotefendi  con- 
iectura ,  quam  probavit  Handiu*  et  Orellius :  ex  ante  diem  III.  iVon. 
Iun.  In  libri-s  numerus  III.  omissus  est.  Confer  etiam  Wesenber- 
gium  1.  c.  p.  107.  Ep.  19.  §.  2.  Orellius  nuper  et  Baiterus  in  verbis 
his:  Me  tuae  litterae  numquam  in  tantam  spem  adduxerunt  quantam 
aliorum ,  auctore  Schiitzio  in  ante  quantam  inseiuerunt.  Improbave- 
runt  hoc  summo  iure  Wesenbergins  1.  c.  p.  92.  et  G.  Kahutius 
I.  c.  p.  5. ,  qui  quidem  et  Graeca  exempla  contulit  Xenophontis  Me- 
morabil.  Socrat.  lib.  II.  cap.  1.  §.  32.  Ttao'  dv&Qconocg  otg  7tqoarj- 
xsi,  lib.  III.  cap.  7.  §.  2.  iv  xatg  avvovaCaig  atg  xtA.  et  Latina 
harum  epistolarum  lib.  VIII.  ep.  11.  D.  §.  3.  in  eadem  opinione  fui 
qua  reliqui,  et  Cic.  epislolarum  adQ.  fratrem  lib.  1.  ep.  4.  §.  5.  quon- 
iarn  in  tantum  luclum  et  laborem  detrusus  es  quantum  nemo  umquam, 
et  eiusdem  de  legibus  lib.  III.  cap.  15.  §.  33.  nam  ego  sum  in  ista 
sententia  qua  te  fuisse  semper  scio ,  falsus  tantum  modo  in  eo ,  quod 
in  similitudinibus  his  omnibus  interpunctionem  ante  Pronomen  relati- 
vum  tulit,  quae  plane  omittenda  est  propter  ipsam  attractionem.  Ep. 
20.  §.  1.  scripsi  de  Lambini  coniectura,  quam  probavit  Wesenbergius 
c.  p.  8.  maxima  pro  maximae.  Ep.  21.  paene  extrema  scripsi  e 
cod.  M.  quibus  putabis  esse  opus  pro  vulgato  quibus  putabis  opus  esse. 
et  paullo  post  Thessalonica  pro  Thessalonicae,  qua  de  re  iam  supra  dixi. 
Ep.  23.  §.  2.  nullam  idoneam  causam  intelligere  possum  quam  ob  rem 
e  cod.  Bosii  auctore  Lambino  Orellius  cum  Baitero  receperint  nuper: 
Scis  enim  Clodium  sanxisse ,  ut  vix  aut  ut  omnino  non  posset  nec  per 
tenalum  nec  per  populum  infirmari  sua  lex.  Nam  ut  aute  omnino  re- 
petitum  non  adiuvat,  verum  pervertit  sententiam.     Quauropter  ego  re- 

vocavi  quod  vulgo  legebatur:  ut  vix  aut  omnino  non  posset  etc.  Paullo 
post  legitur  e  codd.  Bosii:  sed  quum  lex  abrogatur,  illud  ipsum  abro- 
galur,  quo  non  abrogari  eam  oporteat,  quibus  in  verbis  offendit  quo 
non  —  oporteat.  In  cod.  M.  legitur  quomodo,  id  videtur  ex  antiquo 
oompendio  natum  esse.  Hoc  spectans  scripsi  ego :  quo  minus  eam  ab- 
rogari  oporteat.  minus  quum  esset  compendio  notatum ,  corruptum 
etiam  aliis  in  locis  est.  Vide  quae  infra  dicam  ad  lib.  IV.  ep.  2.  §.  6. 
Paullo  post  §.  4.  quod  edidi:  Quo,  si  opus  esset,  omnes  in  abrogando 
uterentur,  est  de  Wesenbergii  coniectura  1.  c.  p.  72.  proposita.  Vulgo 
legebalur:  Quod  si  opus  esset  etc.  In  verbis,  quae  sequuntur,  mihi 
propter  repetitum  sive  membrum  orationis  omissum  esse  videtur  negli- 

geniia  librarii,  itaque  e  cod.  M.  restitni:  non  dubitarint  sive  [ 

eive]  quod  observandum  illud  capul  non  putabant.  silne,  quod  e  cod. 
Y.  nuper  receperunt  Orellius  et  Baiterus,  ipsi  corruptum  esse  signi- 
ficarunt.  Ep.  25.  offendit  multos  haec  sententia:  Post  tuum  a  me 
discessum  litterae  mihi  Roma  adlalae  sunt,  in  qua  verba  a  me  que-m 
ad  modum  intelligerentur  ignorare  se  dicebant.  G.  Kahntius  1.  c.  p. 
5.  a  meis  pro  a  me  restitui  volnit,  a  me  defendit  Bentivolius. 

Lib.  IV.  ep.  1.  §.  1.  nec  non  eiiciendum  mihi  videtur,  quod  unde 
irrepserit  nullo  modo  potest  intelligi ,  sed  potius  ita  retinendum ,  ut 
statuamus  alium  etiam  Comparativum  excidisse.  Sic  excidit  etiam  §.  4. 
huius  epistolae  post  honestissimis  Nomen  substantivum ,  fortasse  de- 
cretis,  quod  Orellio  in  mentem  venit,  vel  sententiis  aut  ofjxciis  vel  quid 
eius  modi.  Deinde  hac  eadem  epistola  §.  5.  non  mihi  prorsus  cou- 
temnenda  visa  est  auctoritas  cod.  M.  et  edd.  antiq.,  quam  ob  rem  re- 
tinui  verba  se  inimicos  esse  uncis  circumiecta,  quae  etsi  abesse  possunt, 
tamen  aliquam  vim  ad  ipsam  sententiam  habent.  Eadem  ep.  §.  6.  noii 
potui  facere  quin  reciperem  elegantissimam  ac  verissimam  coniecturarn 
Manutii,  ut  pro  continuo,  quod  in  libris  e6t  srne  apta  sententia,  scri- 
berem  contio  in  verbis  his:  quo  senatus  consulto  recitato  quum  contio 
more  hoc  insulso  et  novo  plausum  meo  nomine  recitando  dedisset,  ha- 
bui  contionem  etc.  Si  sententiam  spectamus,  eius  modi  correctio  paene 
necessaria  e6t,  si  verba,  facillima.  Ne  quis  autem  in  eo  offendat,  quod 
primum  contio  dicitur,  ut  ad  populum  congregatum  pertineat,  deinde, 
ut  ipsam  orationem,  quae  in  contione  habita  est,  significet,  comme- 
moro  me  de  hoc  dicendi  genere  a  M.  Tullio  admodum  frequentato 
dixisse  in  prooem.  ad  part.  II.  vol.  in.  p.  XVIII  sq.  Ep.  2.  §.1.  G. 
Kahntius  1.  c.  p,  5  sq.  offendit  in  verbis  his:  Prioribus  {litteris)  tibi 
declaravi-  adventus  noster  qualis  fuisset  et  quis  esset  status  atque  omnes 
res  nostrae  quem  ad  modum  essent,  ut  in  secundis  fluxae ,  ut  in  ad- 
versis  bonae.  et  ultima  verba:  ut  in  secundis  fluxae ,  ut  in  adversi» 
bonae  ex  ep.  ultima  libri  antecedentis  §.  8.  e  glo86emate  repetita  esse 
existimavit,  ubi  haec  leguntur:  Ita  sunt  res  nostrae,  ut  in  secundis 
fluxae,  ut  in  adversis  bonae.  Equidem  secus  existimo.  Nam  Cicero 
in  his  epistolis  admodum  familiariter  soriptis  saepe  eius  modi  repeti- 
fiones  habet,    quod  hic   eo  minus  offendere  nos    debet,   quod  prover- 

bialis  haec  locatio  esse  videtur,  ut  iure  summo  repeti  potuerit.  Eadem 
ep.  §.  3.  leguntur  haec  verba:  Nunciat  inani  populo  pontifices  secun- 
dum  se  decrevisse ,  quem  ad  modum  e  cod.  Y.  nunc  verba  scripta  sunt. 
In  reliquis  libris  pro  inani  legitur  iam.  Nec  6criptura  certa  est.  G. 
Kahntius  1.  c.  p.  6.  primum  commemorat  Moseri  coniecturam  inani 
clamore,  quam  improbat,  dein  ipse  scribendum  proponit:  Nunciat  insa- 
nus  populo  etc,  quod  mihi  non  addito  Pronomine  minime  placet.  Eius- 
dem  ep.  §.  6.  probo  Madvigii  sententiam  in  Opusc.  Acad.  prior.  p. 
157.  adn.  propositam,  qua  a  ante  Pompeio  deleri  voluit,  ac  paullo  post 
in  verbis  his:  ut  nulla  re  impedirer  quo  minus,  si  vellem,  mihi  esset  in- 
tegrum  etc.  de  mea  coniectura  quo  minus  posui  pro  quin ,  quod  a  Turi- 
censibus  de  Manutii  coniectura  erat  editum.  Libri  hoc  loco  apertc 
depravati  sunt,  in  cod.  Y.  pro  quin,  si  est  quod  ne,  si,  id  quod  Er- 
nestius  recep>;'rat,  in  codd.  Z.  M.  est  quod  nisi,  ut  mihi  his  quoque  in 
verbis  compendium  causa  depravationis  facta  esse  videatur.  Vide 
quae  supra  p.  X.  dixi  ad  lib.  III.  ep.  23.  §.  2.  Ep.  3.  §.  2.  Ille 
demens  ruere  pro  ille  vekemens  ruere,  quod  e  codd.  Pii  repositum 
est  ab  Orellio  et  Baitero  comprobavit  etiam  G.  Kahntius  1.  c.  p.  6. 
Eadem  ep.  §.  4.  de  Wesenbergii  coniectura  in  Observatt.  critt.  in  oral. 
Sesiianam  p.  26.  proposita  scripsi:  nisi  Milo  in  campo  obnunciasset. 
Vulgo  nisi  Milo  in  Campum  obnundasset  legebatur,  in  cod.  M.  est  Mi- 
loni  campum.  Dein  §.  5.  6cripsi  e  cod.  M.,  in  quo  legitur  sine  alan- 
terna  et  e  vestigii6  editionum  antiq.  linea  lanterna  pro  linea  lalerna, 
quod  vulgo  editur.  Librorum  auctoritate  etiam  lanternarius  nititur  in 
Ciceronis  orat.  in  L.  Pisonem  cap.  9.  §.  20.  Confer  eliam  Francogallo- 
rum  lanterne.  Paullo  po6t  scripserunt  nunc  Turicenses :  f  Si  se  ut  it  ur- 
bae  iam  obtulerit  e  codd.  X.  Y.  Z.  In  cod.  M.  est  si  sentitur  veiam  obtu- 
leri,  iu  margine  ed.  Cratandr.  si  se  uti  turbae  iam  obtulerit.  Ego  id  re- 
stitui ,  quod  mihi  et  ad  librorum  vestigia  et  ad  sententiam  ipsam  aptis- 
simum  esse  visum  est:  Si  se  in  turba  ei  iam  obtulerit.  DeDique  eadem 
§.  6cripsi  usurus  pro  usus  in  verbis  his;  Numquam  enim  cuiusquam  in- 
vidi  et  perfidi  consilio  est  usurus  nec  inerti  nobili  crediturus.  Dici 
enim  vix  potest  quotiens  eins  modi  Verbi  formae  corruptae  atque  con- 
fu6ae  6int.  §.  sequenti  autem  pro  vulgato  respondemus  ecripsi  respon- 
dimus  in  verbis  his:  Quinti  fratris  tamen  liberalitati  pro  facultatibus 
nostrisy  ne  omnino  exhaustus  essem,  illo  recusante  subsidiis  amicorum 
respondimus.  Non  enim  adsequor  quid  Orellius  et  Baiterus  adsecnti  sint 
iod  scripserunt  itahaec  verba:  Quinli  fratris  tamen  liberalitati  pro 
facultatibus  nostris  —  ne  omnino  exhaustus  essem  —  subsidiis  amicorum 
respondemus.  Ep.  46.  §.1.  in  loco  conclamato,  ubi  in  libris  legitur: 
offendes  designationem  Tyrannionis  mirificam  librorum  meorum  biblio- 
thecam,  quorum  elc.  ego  optimum  putavi  Nomen  bibliothecam  ut  sup- 
positicium  uncis  notari,  qua  in  re  iam  alii  critici  praeiverant.  Orelliue 
ac  Baiterus  nuper  ecripaerunt :  offendes  designationem  Tyrannionis  miri- 
ficam  in  librorum  meorum  bibliothecam ,  quod  non  adsequor  quem  ad 
modum  intellexerint  ipsi.     Ep.  5.  §.  2.  vulgo  legitur:  Dices ,  ea  te  mo~ 

nuisse,  suasisse,  quae  facerem;  nonetiam  ul  scriherem ,  qua  in  scriptura 
multa  offendunt,  primum  Verba  duo,  ubi  unum  exspectaveris,  monuisse 
suasisse,  tum  illud,  quod  seqnitur:  non  etiam  ut  scriberem,  ubi  qua 
sciiberem  exspectes,  si  superiora  sana  sint.  E  libris  non  multum  discre- 
pantiae  adnotatur,  nisi  feceram  e  cod.  M.  pro  facerem,  quo  uihil  utor, 
et  in  quo  aperte  verum  latet  tenuisse  pro  te  monuisse  ex  eodem  libro. 
Hoc  secutus  et  mea  coniectura  ductus  scribendum  putavi:  Dices  eatenus 
te  suasisse,  qua  facerem,  non  etiam  ut  scriberem.  Sic  mihi  sententia  satis 
coustare  visa  est.  Eadem  §.  paullo  post  Iocum  de  Wesenbergii  ratione, 
quam  is  proposuit  in  Observatt.  critt.  in  orat.  Seslianam  p.  48  sq. 
rursus  defendit  in  Emendationibus  p.  98.,  sic  constitui:  Sed  quid  ad  hoc, 
si  quibus  sententiis  dixi  quod  et  ipsi  probarent ,  laetati  sunt  tamen 
tontra  Pompeii  voluntalem  dixisse?  Finis  sit.  Quoniam  qui  etc.  Vulgc 
sic  legitur:  Sed  quid  ad  hoc?  si  —  dixisse.  Finis.  Sed  quoniam,  qt 
etc.  Extrema  epistola  de  Hertzbergii  couiectura  pro  constructione  recepi 
constrictione ,  id  quod  etiam  Orellius  commendavit.  Ep.  6.  §.  1.  ex- 
trema  corrupta  verba:  communi  fueris.  nonne,  quae  Pio  auctore  plerum- 
que  sic  correcta  leguntur:  communi  fueris  nomine,  Turicenses  autem, 
ut  sunt,  corrupta  reliquerant,  ego  coniectura  mea  ductus  sic  correxi, 
ut  scriberem:  Nam  tu  quidem,  etsi  es  natura  noXizixos ,  tamen  nullam 
habes  propriam  servitutem,  communi  tu  eris  condicione,  quae  nec 
libris  multum  recednnt  et  sententiae  satis  facere  videntur.  Paullo  post 
de  Lentulo  mortuo  §.  2.  dicitur:  Sed  ille,  ut  scripsi,  non  miser;  nos 
vero  ferrei,  quibus  in  verbis  ferrei  intelligi  vix  potest  nec  iustam  ha- 
bet,  si  duros  intelligas,  amplificationem.  In  cod.  M.  a  pr.  manu  est 
ferri  pro  ferrei  scriptum.  Ego  scripsi,  quod  a  sententia  requiritur 
paene  necessario:  Sed  ille,  ut  scripsi,  non  miser,  nos  vero  miserrimi. 
Sic  enim  idoneam  superlationem  habebimus.  Ep.  7.  §.  3.  quod  leve 
est  6*  pro  Se  scripsi  in  verbis  his :  o  6"'  ovv.  ifind&to  fiv&av.  Sic 
enim  sine  dubio  verba  pronunciavit  Cicero.  Ep.  9.  §.  2.  extrema  verba 
auctoritate  Wesenbergii ,  cuius  vide  Emendaiiones  p.  44.,  sic  inter- 
puncta  scripsi:  Eo  die  Neapoli  apud  L.  Paetum.  Ante  diem  IV.  Kal. 
Maias  iens  in  Pompeianum  bene  mane  haec  scripsi.  Vulgo  post  Pae- 
tum  commate  tantum  modo  oraiio  mcisa  est.  Ep.  10.  §.  1.  de  We- 
senbergii  coniectura  1.  c.  p.  29.  proposita  scripsi:  Fortasse  tu  puta- 
ras  etc.  pro  Fortasse  tu  putabas.     Ep.   11.  §.  2.   pro  corrupto  abs  te 

opere  delector  scripsi  lacuna  indicata : maximo  opere  delector, 

quam  ita  snpplendam  esse  puto:  nam  illo  maximo  opere  delector ,  vel 
quid  eius  modi.  Ep.  14.  §.  2.  falso  Turicenses  nnper  ediderunt:  so- 
les  enim  tu  haec  festine  odorari.  Mihi  videtur  dubitari  non  posse  quin 
unice  verum  sit  festive ,  quod  Ernestius  recte  commendaverat,  ac  ve- 
reor  ne  festine  numquam  a  Latinis  dictum  sit.  Recte  autem  dicitur 
festive  odorari  aliquid,  non  minus  quam  festive  dissolvere  aliquid  dixit 
Cicero  in  lib.  de  divinatione  II.  cap.  15.  §.  35.  Ep.  15.  §.  5.  quod  ; 
edidi:  Vixi  cum  Axio:  qui  etiam  me  ad  Septem  aquas  duxit,  est  ab  • 
Wesenbergio  inventum  1.  c.  p.  122.     Vulgo  legebatur:  Vixi  cum  Axio. 

\Quin  ctiam  elc.  Eodemque  Wesenbergio  auctore  scripsi  postea  §.  8. 
quae  si,  ut  pulantur,  gratuita  fuerint ,  plus  unus  Cato  potueril  guam 
[omnes  leges]  omnesque  iudices.  Vulgo  extrema  verba  ita  legebantur: 
quam  omnes  quidem  iudices ,  quibus  in  verbis  qui  pro  quidem  est  in 
cod.  M.  Wesenbergius  1.  c.  p.  77.  contulit  Cic.  ad  Q.  fratrem  lib.  I. 
ep.  15.  1.  [ep.  14.  nostrae  editionis]  §.  4.  ubi  de  eisdem  comitiis 
haec  dicuntur:  quae  —  comitia  si  gratuita  fuerint,  ut  putantur,  plus 
unus  Cato  potuerit  quam  omnes  leges  omnesque  iudices ,  ut  mihi  de  sup- 
plementi  veritate  dubitari  plane  non  posse  videatur.  Ep.  16.  §.  1.  in 
libris  legitur:  Quo  in  genere  maxime  deleclarunt  duae  (epistolae),  ferc 
eodem  tempore  abs  te  Buthroto  datae.  Orellius  nuper  cum  Baitero 
me  post  maxime  inseruit.  Non  imitatus  sum  et  iam  video  in  eadem 
sententia  etiam  esse  G.  Kahntium ,  qui  1.  c.  p.  6  sq.  de  ea  re  dispu- 
tavit  et  contulit  similitudines  has:  ex  huius  epistolae  §.  10.  n.dla  est 
res  publica  quae  delectet  etc.  e  lib.  I.  ep.  11.  §.  3.  Mire  quam  illius 
loci  non  modo  usus ,  sed  etiam  cogilatio  delectat,  ubi  Orellius  me  post 
quam  inseri  voluit,  e  lib.  ad  Q.  fralrem  II.  ep.  13.  a.  [ep.  13.  nostrae 
editionis]  §.  1.  Litlerae  vero  eius  una  datae  cum  tuis  —  incredibi- 
ter  delectarunt,  e  lib.  ad.  Q.  fratrem  III.  ep.  1.  §.  5.  Verum  tamen 
illud  additum  delectabit.  Paullo  post  quod  scripsi  §.  2.  duos  Laelii 
generos  pro  vulgato  duo  Laelii  generos,  feci  e  cod.  M.  Dein  §.  3. 
ego  Wesenbergio  auctore  in  Emendationibus  p.  39.  scripsi :  Multo  ego 
magis  hoc  mihi  cavendum  putavi  in  Laelio.  Vulgo  corrupte  legitur 
salius  pro  magis.  In  cod.  M.  a  pr.  manu  est  satis.  Eodem  Wesen- 
bergio  auctore,  quem  vide  1.  c.  p.  68..  pro  Orellii  ac  Baiteri  ratione, 
qua  ediderunt  §.  5.  extrema:  QVICVNQVE  POSTHAC  ***  6.  *** 
non  mihi,  ut  qui  iam  intelligebamus  etc.  scripsi:  QUICUMQUE  POST- 
HAC  —  non  mihi  ut  qui  ....  6  ....  Iam  intelligebamus  etc.  Tum 
§.  7.  pro  corruptis  verbis:  Nam  profecto  ■}•  rem  habes  ut  nullam  We- 
Benbergius  1.  c.  p.  9.  scribendum  esse  coniecit :  Nam  profecto  res  du- 
bitationem  habet  nullam.  In  re  incerta  malui  verba,  quae  sunt  in  libris, 
relinquere  intacta.  §.  10.  ubi  Orellius  et  Baiterus  verba  Ciceronis  it? 
interpuncta  habent :  Nullus  dolor  me  angit;  unum  omnia  posse  dirumpun- 
tur  ii,  qui  me  aliquid  posse  doluerunt  etc. ,  malui  ego  scribere:  Nul- 
lus  dolor  me  angit  unum  omma  posse,  dirumpuntur  ii,  qui  me  aliquid 
posse  doluerunt.  Paullo  post  §.  eadem  6Vjicpi.XoGocpjjJGai,  ut  placuit 
etiam  Orellio  et  Baitero,  scripsi  pro  i[icpiXo6ocpTJ6ui.  §.  12.  ov  c' 
old'  "Aqng  apa  IJacpit];  reliqui  quidem  de  Bosii  coniectura  cum  Er- 
nestio,  sed  locum  nondum  sanatum  esse  existimo.  Ep.  17.  §.  2.  in 
loco  corrupto:  adiuvetur  tamen  non  gratissimo  munere ,  pro  non  suspi- 
catus  sum  olim  scriptum  fuisse  non  minus.  minus  si  compendio  erat 
notatum ,  facile  excidere  potuit.  Ibid.  §.  3.  vulgo  cum  libris  sic  le- 
gitur:  Ab  Quinto  fratre  et  a  Caesare  accepi  a.  d.  IX.  Kalend.  No- 
vembr.  litteras ,  confecta  Britannia ,  obsidibus  acceptis  ,  nulla  praeda, 
imperata  tamen  pecunia,  datas  a  littoribus  Britanniae  proximo  a.  d. 
VI.  Kalend.  Octobr.     Exercitum  Britannia  reportabant.,  quo  in  ordine 

verborum  primum  oflendit ,  quod  datds  e  lilloribus  — ■  Oclobr.  tam 
longe  remotum  est  a  nomine  litteras,  deinde  prorsus  male  habet,  quod 
ea,  quae  ex  ipsis  litteris  quasi  facta  cognoscenda  erant,  ad  ipsarum 
litterarum  missionem  revocantur,  denique  molestum  est,  quod  verba: 
ExerciUan  Britannia  reportabant,  in  quo  loco  maxime  exspectaveris 
declarari,  quid  ante  perfectum  sit,  per  se  stant.  Quibus  de  causi3  ego 
non  dubito  quin  ordo  verborum  in  cod.  arcbetypo  perversus  fuerit  et 
reposui:  Ab  Quinto  fratre  et  a  Caesare  accepi  a.  d.  IX.  Kalend. 
tfovembr.  litteras  datas  a  littoribus  Britanniae  proximo  a.  d.  VI.  Ka- 
lend.  Octobr.  Confecta  Britannia ,  obsidibus  acceptis,  nulla  praeda, 
imperata  tamen  pecunia ,  exerdtum  Brilannia  reportabant.  Ep.  18. 
quoniam  loca  et  itinera  tua  nVdl  habere  cerli  video  edidi  pro  vulgato: 
cum  loca  etc.  Id  ita  scribendnm  esse  et  Orellius  vidit  et  Wesenbergius 
quem  vide  1.  c.  p.  114.  Paullo  post  §.  2.  fecissent  scripsi  pro  fecisset. 
Lib.  V.  ep.  2.  §.  1.  prorogari  nobis  provinciam  cum  Ascensiana 
tertia  scripsi  anctore  Pio  et  rursus  Wesenbergio  I.  c.  p.  24.  Vulgo 
provincias  legebatur,  e  compendiis,  ut  videtnr ,  inter  se  confusis  or- 
tum.  Ep.  3.  §.  1.  revocavi  cum  Wesenbergio  1.  c.  p.  55.  quod  pro 
quid  in  verbis  his:  Nec  vero  nunc  erat  sane  quod  scriberem.  Ep.„4. 
§.  3.  recte  Orellius  et  Wesenbergius  I.  c.  p.  45.  viderunt  scribendum 
esse :  De  noslro  itinere ,  quum  statuero ,  pro  vulgato :  quod  statuero. 
Ep.  5.  §.  1.  malui  ex  cod.  M.  pr.  plane  id  est  q.  s.  scribere:  Plane 
deest  quod  scribam.  conf.  huius  libri  ep.  3.  §.  3.  lam  deest  quid 
scribam.  lib.  VII.  ep.  6.  §.  1.  Plane  deest  quod  ad  te  scribam,  quam 
e  correctione  cod.  M.  Plane  nil  est  q.  8.  quod  autem  scripsi  pro 
quid,  id  quod  suasit  Wesenbergius  I.  c.  p.  55.,  eodemque  modo  ep.  6. 
5.  2.  Nec  tamen  iam  habeo  quod  autem  mandem  libi  aut  narrem  — 
scripsi,  ubi  Orellius  et  Baiterus  quid  ediderunt.  Ep.  8.  §.  3.  cum  cod. 
M.  Sed  ante  verba:  Si  ille  queritur  omisi,  qua  de  re  vide  Wesen- 
bergium  1.  c.  p.  97.  eodemque  auctore  deinceps  sic  interpunxi  oratio- 
nem:  ne  sit  invito  Milone  in  bonis:  nihil  nobis  fuerat  tanti:  sin  haec 
leviora  sunt ,  tu  iudicabis:  loquere  cum  Duronio.  Ep.  9.  §.  2.  for- 
tasse  erat  e  cod.  M.  recipienda  scriptura  rescripsti  pro  rescripsisti. 
Etenim  etiam  alias  dixli  pro  dixisti  et  similia  nunc  iure  e  codd.  apud 
Ciceronem  reposita  sunt.  Ep.  10.  §.  3.  non  dubitavi  scribere:  etsi 
haec  ipsa  fero  equidem  fronte ,  ut  puto ,  et  voltu  bellissimo,  sed  angor 
intimis  sensibus.  Nam  quod  nuper  Orellius  et  Baiterus  ediderunt  non 
sine  librorum  auctoritate  fronte ,  ut  puto  et  volo,  bellissime ,  apparet 
uihili  esse  ut  puto  et  volo.  Quum  autem  in  cod.  M.  sit  bellis  pro  bel- 
iissime  scriptum,  in  cod.  Y.  bellis.  facile  intelligitur,  id  eodem  iure 
bellissimo  quo  bellissime  legi  posse ,  qnem  ad  modum  florentiss.  in 
eodem  cod.  pro  florentissimis  legitnr.  Paullo  post  §.  4.  reliqui  scriptu- 
ram  corruptam  hanc:  ac  non  modo  nemo,  sed  ne  rumor  quidem  quis- 
quam  etc.  Sed  fortasse  e  vestigiis  cod.  M.  modo  nemo  modo  legendum 
est:  huc  non  modo  nemo  homo,  sed  ne  rumor  quidem  quisquam  etc. 
Quamquam    etiam   altior  latere  corruptio  potest.     Ep.  11.  §.  5.   credo 

falso  aute  nosCram  causam  e  SuzoyoacpCci  irrepsisse  nos  et  legendum : 
Videntur  mihi  nosse  nostram  causam  et  condicionem  profectionis  suae. 
Quapropter  nos  nncis  circumdedi.  Dein  Siculi  pro  codd.  singuli  scripsi 
de  coniectura  I.  F.  Gronovii.  §.  eadem  6.  credo  veram  esse  Orellii  con- 
iecturam,  qui  pro  vulgato:  Nam  mihi  is  ter  dixit  te  scripsisse  scribi 
voluit:  Nam  mihi  is  te  dixit  scripsisse  etc.  Quam  ob  rem  is  te  recepi,  te 
»ero,  quod  sequitur,  seclusi.  Denique  §.  7.  auctore  Ernestio  retinui: 
tum  videlicet  datae  sunt,  quo  mihi  datas,  quod  est  in  cod.  M.  omisso 
Verbo  substantivo  sunt,  duoere  videtur.  Paullo  post  fortaBse  scripsit 
Cicero:  Nam  illam  vofiaCav  alxCav  excusationem  ne  acceperis.  Eo 
enim  ducit  voyLavavdoCctv  in  cod.  Y.  nec  multum  abit  vou-uvdoCuv 
in  cod.  M.  Ep.  12.  §.  1.  recipienda  erat  coniectura,  in  quam  inci- 
derunt  Moseros  et  Meiuekius ,  qui  scribendum  esse  viderunt :  hinc  Synim 
(pro  Scyrum),  inde  Delum  etc.  Eadem  §.  scripsi  auctore  Wesenber- 
gio  1.  c.  p.  38.  nec  me  Delo  movere  pro  vnlgato  Delo  nec  movere. 
Kadem  ep.  §.  3.  legitur  vulgo:  De  aqua,  si  quid  poterU  fieri,  eo  sis 
animo ,  quo  soles  esse :  quam  ego  quum  mea  sponle  tum  tuis  sermonibus 
aeslimo  plurimi.  Ergo  aliquid  conficies.  Pro  aliquid  in  cod.  M.  aliis- 
que  libris  est  quid.  Orellius  suspicatus  est  legendum  esse  id.  Ego 
una  littera  mutata  id  restitui,  quod  unice  verum  esse  arbitror:  Ergo 
tu  id  conficies.  Nam  quam  facile  in  continua  scriptione  tuid  in  quid 
corrumpi  potuerit  apparet.  Ep.  13.  §.  1.  malui  corrupta  librorum 
verba  relinquere  quam  temere  mutare.  In  cod.  Y.  est  Verum  tamen 
cum  decumanis  venissem,  in  cod.  M.  Verum  tamen  de  cumanis  venis- 
sem.  Vulgo  de  Oliveti  couiectura  legitur:  Verumtamen,  Decumani, 
ac  si  venissem  cum  imperio,  quibus  in  verbis  ac  si  ne  Latine  quidem 
dicitur.  Ep.  14.  §.  3.  e  cod.  M.  scies  scripsi  pro  scis.  Futurum 
tempus  ponit  rem  ita  esse.  Ep.  16.  §.  1.  pro  nos  venisse  legitur 
in  cod.  M.  nos  invenisse.  Id  videtur  fuisse  ia  venisse.  Scripsi  igitur 
nos  iam  venisse ,  quod  est  aptissimum  etiam  ad  sententiam.  Ep. 
18.  §.  2.  de  Wesenbergii  coniectura  1.  c.  p.  20.  proposita  est  pro 
esset  scripsi  in  verbis  his:  quam  quisquam  usus  est.  Dein  si  minus 
pro  vulgalo  sin  minus  e  cod.  M.  Res  ea  posita  est  tantum  modo  iu 
librorum  auctoritate.  Ep.  17.  §.  3.  legitur  vulgo:  Quod  scribis  libente 
te  repulsam  iulisse  evm ,  qui  cum  sororis  tuae  filii  patruo  certarel, 
magni  amoris  signum.  Weseubergius  1.  c.  p.  29.  pro  certaret,  quod 
minuB  idoneum  ei  visum  erat,  scripsfr  certarat,  ego  et  ad  ipsam 
sententiam  et  ad  librorum  aucloritatem  aptius  esse  puto  scribi  cer- 
tasset,  quod  reposui.  Ep.  20.  §.  1.  pro  vulgato:  nec  hoc  exercitu 
hio  tanla  negocia  geri  potuisse,  certatim  et  Orellius  et  Wesenber- 
gius,  quem  vide  1.  c.  p.  113.,  nec  hoc  exercitu  nec  hic  viderunt  esse 
scribendum ,  quod  ipsum  reposui.  Eadem  ep.  §.  3.  vulgo  edunt: 
Inde  ad  Amanum  contendi ,  qui  Syriam  a  Cilicia  in  aquarvm  divortio 
dividil.  Hic  primum  offendit  in  Praepositio ,  quae  non  est  in  eadem 
formula  apud  Ciceronem  in  epistolarum  ad  familiares  lib.  II.  ep.  10. 
%.  2.  Quum  venissem  ad  Amanum,  qui  mons  mihi  cum  Bibulo  communis 

est ,  divisus  aquarum  divortiis  elc.,  nec  omnino  locum  hic  habet.    Ne 
que  enim  In  divortio  divisio   fit,  sed  per  divortium.     Scripsi  igitur  e 
cod.  Y. ,   id  quod  praeiverat  iam  Ernestius:    qui  Syriam  a  Cilicia  ima 
aquarum  divoriio  dividit ,   quibus  in  verbis  quum  ima  etiam  ex  Sitxo 
yQCtcpCcc    natum   esse  posset,    hoc   verbum  uncis  seclusi.     §.  5.  vulgo 
legitur:    Hilara    sane   Saturnalia.      Militibus   quoque,    equis    exccptis. 
reliquam  praedam   concessimus ,    quibus  in  verbis  e  quibus    pro    equit 
est   in  cod.  M.  a   pr.    manu,  quibus  in  margine  cod.  M.     Recte  mih: 
videtur  locum  eonstituisse  Wesenbergius,  qui  1.  c.  p.  37.  scribendurr 
csse  proposuit:   Hilara  sane  Salurnalia,  militibus  quoque,  quibus  reli 
quam  praedam  concessimus ,  quem  ego  secutus  sum.     Eadem  ep.  §.  8 
malui  Iucunda  auctore  Ernestio  ac  Schiitzio  scribere,  quam  cum  Jibrii 
lucunde   retinere.     Ep.   21.  §.  3.  in  verbis   his:    dum  hic  nodus  expe 
dialur ,  quibus  in   verbis  Orellius  et  Baiterus    nuper   auctore  Lambim 
scripserunt  expeditur ,  cum  Ernestio  retinui  expediatur,  quo  etiam  cod 
M.  ducit,    qui  a  pr.  manu  experiantur  habet,  in  correctione  experia 
tur.     Eadem  ep.  §.  4.  primum  in  verbis:  Angunt  me  dubitationes  tuae 
quum  in  cod.  M.  scriptum  sit  ungunt,  maiui  pungunt  reponere.     Coni 
epistolarum  ad  famiiiares   lib.  VII.   ep.  15.    §.  1.    et  harum   ipsarut 
epistolarum  lib.   II.  ep.   16.  §.  1.     Pungunt  iam  legitur  in  ed.  Ienso 
niana.     Paullo   post   de   coniectura   mea  scripsi:    Nam   quas  Hermon; 
centurionis   Canuleii  servo,   scribis  te   dedisse,   non  accepi.     In   libri 
est :    Hermoni,   cenlurionis   Cumulae ,    ipse   scribis.      Id   fuit   olim   it 
scriptum:  Hermoni  centurionis  canuleise  scribis.    Hinc  facile  quod  vulg 
legitur  nasci   potuit.     Eadem  ep.  §.  12.    quod   nuper  Orellins  et  Ba 
terus  existimaverunt  in  verbis  his:    Mihi  autem  impudens  magis   qua 
stultus  videbalur.     Nam  aut  bono  nomine  cenlesimis  contenlus  erat  ai 
non  bono    quaternas   cenlesimas  sperabat,    duplicem    inesse    corrupt 
lam,    id  recte  refellit  Wesenbergius  1.  c.  p.  16.    et  totum  locum  int- 
gerrimum  esse  demonstravit. 

Lib.  VI.  ep.  1.  §.  1.  admodum  scita  est  eorum  ratio ,  qui  po 
verbum  respondebo  collata  huius  epislolae  §.  22.  Habes  ad  omni 
non  ut  poslulasii,  %Qvoect  %aXY.e Ccov ,  sed  paria  paribus  respondimu 
aliquid  excidisse  putaverunt,  fortasse  ea  ipsa  verba  Graeca,  qu; 
§.  22.  leguntur.  Post  §.  2.  scripsi:  ac  putaram  [paullo]  secus, 
significarem  paullo  a  Cratandro  et  Lambino  additum  in  libris  notis  t 
men  non  legi.  Eadem  ep.  §.  3.  in  verbis:  sed  dico  revocavi  me ,  ■ 
te  offenderem,  credo  dico  verum  non  esse.  Pro  eo  voluit  Orelli 
scribi  cito.  Mihi  ideo  vel  eo  verum  esse  videtur.  Iam  video  etia 
G.  Kahntium  1.  c.  p.  7.  in  eamdem  coniecturam  incidisse,  qui  id 
vel  idcirco  scribi  voluit,  reiecta  Faerni  coniectura,  qui  illico  comme 
davit.  Deinde  §.  7. ,  ubi  Orellius  et  Baiterus  ediderunt :  legitur  n, 
decreto  soluta  res  Scapiio  staiim.  Quam  id  rectum  sit,  tu  iudicab 
ne  ad  Caionem  quidem  provocabo.  Ego  auctoritatem  Wesenbergii  s 
cutus,  quem  vide  I.  c.  p.  47.,  scripsi:  Igitur,  ut  meo  decreto  solvai 
Scaptio  statim ,  id  quam  rectum  sil  iu  iudicabis ,  ne  ad  Catonem  quid 

provocabo.    §.  autem  9.  etsi  facilis  est  eiusdem  docti  hominis  emendatio 

1.  c.  p.  24.  proposila,  ut  propter  casus  navigandi  scriberetur  pro  vulgato 

propter  casum  navigandi,  singularem  tamen  numerum  retinui,   qui   in 

libris  legitur.    Dicitur  hoc  propter  casum,  qui  dominaiur  in  navigatione. 

Paullo   post  §.   10.     Alfium  pro  Aufium   de   Lambini   sententia   edidi. 

Eadem  ep.  §.   13.  in  verbis  his:    valde  se  honeste  gerunt,  cod.  M.  se 

omittit.  Hinc  ego  scribendum  putavi:  valde  honeste  se  gerunt.  Eadem  §. 

recte  Ernestius  scripserat  in  felicalis  lancibus.     In  libris  enim  infelici- 

tatis  legitur,   et  felix,    quod   aptius   respondet  etiam ' Graecorum  sXi§, 

?  fere  semper  in  antiquis  libris  legitur  pro  filix.     Conferatur  G.  Ph.  E. 

Wagneri  Orthographia  Vergiliana  p.  438.     §.  13.  duos  cum  cod.  M. 

retinui  pro  duo.    Res  pendet  in  quoque  loco  ex  optimorum  librorum  au- 

J  ctoritate.     Vide  quae  dixi  ad  Ciceronis  lib.  de  amicilia  cap.  5.  §.  20.  p. 

120.  et  quae  Fr.  Ellendtus  ad  Ciceronis  de  oratore  lib.  III.  cap.  8.  §.  31. 

vo\.  I.  p.  455.     Eadum  ep.  §.  15.  recte  vidit  Wesenbergius  1.  c.  p.  39. 

Lambini  ordinem  verborum  anteponendum  esse,    ut  vendendis  ponere- 

tur  ante  magistris  faciundis,  ipse   etiam  possidendis  in  interpolationis 

■"  suspicionem  adducere  voluit.     §.  16.  in  verbis  his:  Sic  illa  iam  habent 

'[pleno  modio ,    in  cod.  M.  pro  Sic  est  si.     Recte  vidit  Orellius  id  olim 

afuisse  sc.  et  scribendum:  Scilicet  illa  iam  habent  pleno  modio.     Etiam 

,n  alias  hoc  compendium  causam  corruptionis  praebuit.     Eadem  ep.  §.  19. 

11  mihi  videntur  iure  summo  Victorius  et  Ernestius  sed  ante  Verum  omi- 

^»  sisse  et   edidisse  simpliciter :    ea  quae  sint  nescio  et  aveo  scire.     Ve- 

^rum  haec  posterius  etc.     §.  23.  in  his  verbis:    adde,  si  vis ,  Caelium, 

m  correct.  cod.  M.  in   rasura   habet  addes  iis,   antiquae   edd.   adde   his. 

0  Sine  dubio  scripserat  Cicero:    adde,  sis ,  Caelium,   quod  ego  reposui. 

%  Paullo  post  in  ante  quibus  interposui   auctore  Wesenbergio  1.  c.  p.  46. 

ial(  Eadem  ep.  §.  26.  in  verbis:  Audio  Appium  nqonvXaiov  Eleusine  fa- 

cere,  cod.  M.  habet  ■nqoitXov  pro  nqonvXaiov ,  margo  cod.  M.  recte 

?*  nqoTCvXov ,  quod  recepi.     Idem  legitur  infra  ep.  6.  §.  2.     Ep.  2.  §.  2. 

m  recte  se  habet :    quod  ego  regendo  habeo  negocii  satis.     Alii  quo  pro 

Mquod  scribi  voluerunt,  alii  in  quo.     Vide  quae  infra  dicam  ad  lib.  XIII. 

iBlep.  46.  §.  2.     Eadem  ep.  §.  5.  in  verbis  his:    Itaque  sine  ulla  igno- 

'  '  <ninia   suis   humeris  pecunias  populis  rettulerunt.     Populi  autem  nullo 

^•jemitu  publicanis,  quibus  hoc  ipso  luslro  nihil  solverant ,  eiiam  superio- 

-]ns  lustri  reddiderunt.     Hic   post   verba   superioris  lustri   addi  voluit 

■™  Wesenbergius  1.  c.  p.   110.  reliqua,    sine  idonea  causa.     Saepe  enim 

':A  in  eius  modf  locis  oppresso  Nomine  substantivo  Genetivos  poni  notum 

'"est.     Eadem  ep.  §.  7.  scripsi  e  cod.  Faerni  cum  Lambino  creberrimis 

*  'litleris].     Nam  etsi  alias  nomen  litterarum  omittitur,  hic  tamen  vix  vi- 

ffidemur  eo  posse  carere  et  facile  propter  litterarum  similitudinem  exci^ 

»'ilere  Htteris  potuit.    Eadem  ep.  §.  10.  extrema  scripsi  et  salvebis  a  meo 

'Cicerone,  sic  legitur  in  cod.  M.     Vulgo  e  cod.  Bosii  et  omissum  est. 

^Ep.  3.    §.1.    Orellius   et  Baiterus   etiam   nunc   ediderunt:    Pomptinius 

h  enim  ex  pacto  \et\  convento  —  iam  a  me  discesserat.     Quum  in  libris 

tt  adsit ,  nulla  idonea  causa  excogitari  potest  quam  ob  rem  omittendum 

CIC.  III.  2.  b 

esse  videatur.  Vide  quae  ego  disputavi  ad  Ciceronis  orationem,  quae 
est  pro  A.  Caecina  cap.  18.  §.  51.  in  orat.  Ciceronis  vol.  I.  p.  XXIV  sq. 
et  quae  dixit  meam  rationem  comprobans  lordanus  ad  1.  c.  p.  222. 
Dubitari  autem  potest,  ulrum  paclo  et  convento,  an  pacto  et  convenlu 
hic  scribendum  sit:  conventu  enim  in  cod.  M.  aliisque  libris  legitur. 
Paullo  post  §.  3.  ediderunt  vulgo:  digna  iis  libris,  quos  dilaudas,  sed 
quum  in  cod.  M.  a  pr.  manu  sit  quos  dii  laudas,  in  cod.  corr.  M.  et 
antiquis  edd.  quos  tu  laudas ,  recte  Orellius  vidit  scribendum  esse :  quos 
tu  dilaudas,  coll.  ep.  2.  §.  9.  Eadem  ep.  §.  8.  in  verbis  his:  Q.  Ci- 
cero  puer  legit,  ut  opinor,  et  certe,  epistolam  inscriptam  patri  suo, 
vix  potest  dubitari  quin  certe  corruptum  sit.  Ego  suspicor  Ciceronem 
scripsisse  et  ipse.  Ep.  5.  §.  1.  vix  intelligitur  cur  Cicero  dixerit: 
unde  quidem  quam  diu  afuisli,  magis  a  me  abesse  videbare,  quam  s\ 
domi  esses,  quoniam  sequuntur  haec:  minus  enim  mihi  meae  notae  ret 
erant,  minus  etiam  publicae.  Itaque  putabam  ego  Ciceronem  non  vide 
bare,  sed  videbar  scripsisse,  ita  ut  a  se  abesse  hic  sit  domo  sua  ab 
esse,  non  domi  esse ,  sicuti  saepe  alias  dicitur.  Ep.  6.  §.  4.  reliqui 
quod  Ernestius  cum  multis  ediderat:  At  nunc  Caelius,  non  dico  equi 
dem  quid  egerit,  sed  tamen  multo  minus  laboro,  quibus  in  verbis  not 
dico  equidem  quid  egerit  hanc  fere  habere  sententiam  videtur :  non  ex 
quiro  nunc  quid  egerit  tanti ,  ut  praeficiendus  esset ,  sed  tamen  minui 
laboro,  si  forte  homo  alienus  minus  idoneus  ad  provinciam  admini 
strandam  accedet.  Orellius  et  Baiterus  quod  e  cod.  M.  scripserunt  e 
corruptum  esse  locum  pronunciaverunt.  Ep.  7.  §.  2.  retinui  Ernesti 
scripturam:  nisi  eum  graviter  aegrum  reliquissem,  sed  quum  in  libri 
esse  ante  reliquissem  legatur,  ego  quoque  corruptam  loci  appellationem  * 
ubi  eum  reliquerit,  in  eo  verbo  latere  arbitror.  Ep.  8.  §.  2.  edidit  Orel  *> 
lius  cum  Baitero:  Batonius  autemmiros  terrores  ad  me  attulit  Caesaria 
nos,  sed  ipse  iure  commendavit  Mureti  coniecturam  meros,  cf.  lib.  IV  F> 
ep.  7.  §.  1.  Hanc  ego  reposui.  Eadem  ep.  §.  8.  scripsi  Sal  midt  * 
pro  At  multa  auctore  Schiitzio  et  Wesenbergio ,  quem  vide  1.  c.  j  I 
122.  Ep.  autem  9.  §.  1.  in  verbis:  Sed  amavi  tamen  admiratusqu  l- 
sum,  quod  nihilo  minus  ad  me  tua  manu  scripsisses,  cod.  M.  pi 
amavi  habet  clamavi,  id  Orellius  revocavit,  dicens  exclamavi  scr 
bendum  esse.  Equidem  scripsi :  Sed  adamavi  tamen  admiratusque  su 
etc.  Eadem  verba  sententia  tamen  diversa,  ut  non  ad  tempus  esse 
coniunxit  JSepos  in  vita  Dionis  cap.  2.  §.  3.  quem  (Pptonem)  Dic§ 
adeo  admiratus  est  atque  adamavit,  ut  etc. 

Lib.  VII.  ep.  1.  §.2.  scripsit  Orellius  cum  Baitero  confer  ad  ea    ft 
curam,  id  quod  est  in  cod.  M.   Ego  cum  Lambino  e  codd.  Iunii,  in  qu 
bus  conferam  ad  eam  curam  legitur,  malui  edere:  confer  iam  ad  eo 
curam.    Verba  autem  Graeca,  quae  paullo  post  vulgo  sic  leguntur: 
'AXX*  ifiov  ovnoxs  9v(iov  ivl  «mffaffffw  Hnndes. 
IIcczQidog  .... 
auctore  Wesenbergio ,  qui  rectissime  de  hoc  loco  disputavit  p.  3., 
constitui: 

'AXX'    iuOV  OV7ZOT8   ^VflOV    SVL   6Tt]&S66lV    £1tSl&SS  • 

[cog  ovSsv  yXvKiov  rjg]  naTQidos. 
1  \liter  enim  intelligi  noa  possunt.  Facile  autem  in  his  locis  aliunde 
j  adlatis  singula  verba  exciderunt,  quoniam  librarii  saepe  tantum  modo 
-  primas  singulorum  verborum  litteras  compendii  causa  ponebant.  Sup- 
i  pleta  verba  baec  iam  erant  in  editione  Iensoniana.  Eadem  ep.  §.  5. 
tl  sgo  quoque  stultus  corruptum  esse  existirao  in  verbis  his :  itaque  ut 
;,  itultus  primus  suam  sententiam  dicat.  Fortasse  scripserat  Cicero  ut 
\.  Tullius  primus  sententiam  suam  dicat ,  confer  huius  epistolae  §.  4. 
j,  OIC,  M.  TULLI.  Eadem  ep.  §.  9.  scripsi  ego  de  Manutii  coniectura, 
rj  )robata  etiam  Lambino :  Meru»  est  cpvQUTrjg ,  germanus  Lartidius, 
i  nerus  requirit  id,  quod  sequitur  germanus  paene  necessario.  Facile 
jiutem,  ut  modo  vidimus,  vide  quae  dixi  ad  lib.  VI.  ep.  8.  §.  1., 
^nerus,  quippe  quod  librariis  minus  notum  esset,  confusum  est  cum 
it  tirus.  Ep.  2.  §.  1.  in  verbis  his:  Hunc  6novSsid^ovTa  si  cui  vo- 
,}  es  tcov  vscotsqcov  pro  tuo  vendita ,  iu  cod.  M.  est  vendito.  Fortasse 
nj  cribendum  est  venditato.  Eadem  ep.  §.  3.  scripsi  auctore  Lambino, 
id  uius  rationem  recte  nuper  Wesenbergius  I.  c.  p.  40  sq.  commendavit: 
^Zt  mehercule  esl,  quam  facile  diligas,  avTOx&cov  in  homine  urbanitas. 
a  Zius  teslamentum  deporlo  Romam  Ciceronum  signis  obsignatum  cohor- 
u  'sque  praetoriae  etc.  Vulgo  legitur:  Et  mehercule  est,  quem  facile 
2j  'iligas.  Avtox&cov  in  homine  urbanitas  est.  Eius  testamentum  de- 
I  orto  trium  Ciceronum  etc.  Paullo  post  Alexion  pro  Alexio  e  cod.  M. 
stj  estitui  et  §.  4.  ex  certissima  Orellii  coniectura ,  probata  etiam  Wesen- 
^ergio,  cuius  vide  Emendationes  p.  122.,  ante  quidquam  addidi  num- 
faitam  in  verbis  his:  qui,  quum  omnia  ad  se  referant,  numquam  quid- 
^uam  alterius  causa  fieri  putent.  Dein  §.  7.  ferri  quidem  haec  ellipsis 
rjjOtest:  At  hic  idem  Bibulo  dierum  XX.  nempe  supplicationem.  Sed 
lyjuum  in  cod.  M.  sit  DXX  aut  DXXX,  puto  id  fuisse  D.  XX.  i.  e. 
„!ljfes  viginti,  nempe  supplicationis.  Ep.  3.  §.  1.  est  pro  sit  scripsi 
ctore  Madvigio  ad  Cic.  de  finibus  libros  p.  448.  in  verbis  his:  etsi 
lipidissime  expetitum  a  me  est.  Eadem  ep.  §,  3.  haec  leguntur:  Nam 
a  wd  putas  utiliics  esse  vel  mihi ,  quod  tutius  sit ,  vel  etiam  ut  rei  publi- 
^  ie  prodesse  possim ,  me  esse  cum  imperio,  id  coram  considerabimus 
g  wle  sit.  In  cod.  M.  est  quo  tutius  sit.  Ego  coniicio  Ciceronem 
iS(  iripsisse  quo  tutius  sim.  Eadem  ep.  §.  4.  vulgo  ita  legitur :  His  ille 
Dji  laesar)  rebus  ita  convaluit,  ut  nunc  in  uno  civi  spes  ad  resistendum 
t,  qui  mallem  etc. ,  quibus  in  verbis  offendit  primum  formula  spes  ad 
ff^sislendum,  quae  vereor  ne  Latina  non  sit,  tum  etiam  ea  ipsa  for- 
ula  non  videtur  nisi  coniectura  nata  propterea,  quod  non  spes  in 
jj  bris  habetur,  sed  res.  Hanc  ob  causam  iam  in  libro,  qui  inscribi- 
|ir  Archiv  fur  Philologie  und  Paedagogik,  vol.  XVII.  p.  622.  pronun- 
avi  mihi  scribendum  videri :  ut  nunc  in  uno  civi  vires  ad  resislendum 
nt,  ex  ctVIres,  i.  e.  civi  vires,  facile  nasci  potuit  civi  res,  et  dein- 
ps  sint  in  sit  mutari.  Continuam  autem  scriptionem  in  hoc  toto  loco 
lisse  etiam  inde  apparet,  quod  mox  in  cod.  M.  scriptum  est:   tanta 

b* 

se  iuris  natum  ex  tanlaseunris ,  i.  e.  tanlas  ei  viris.  Paullo  post  §.  5." 
scripsi  Verum  iamen  haec  video  pro  vulgato:  Verum  tamen  hoc  video, 
haec  est  in  cod.  M.  a  prima  manu  et  in  margine  ed.  Cratandrinae  et 
diciiur  hic  rectissime,  quia  plura  deiuceps  commemorantur.  Eodem 
modo  ,  ut  unam  certe  similitudinem  adferam,  dixit  Cicero  de  amicilia 
cap.  4.  §.  13.  neque  enim  adsenlior  iis ,  qui  haec  nuper  disserere  coe- 
perunt,  cum  corporibus  simul  animos  inlerire  atque  omnia  morte  deleri. 
Eadem  ep.  §.  9.  scripsi  ego:  et  tamen  Dionysius  noster  et,  qui  est 
nobiscum,  Nicias  Cous  non  rebalur  oppidum  esse  Piraeea.  Vulgo  le- 
gebatur:  et  tamen  Dionysius  noster,  qui  est  nobiscum,  et  Nicias  Cous 
non  rebatur  oppidum  esse  Piraeea.  et  ante  Nicias  omittit  cod.  M. 
Dionysium  autem  secum  esse  non  debebat  Cicero  Altico  significare, 
sed  Niciam.  Quod  autem  pro  non  rebalur  in  cod.  M.  est  noen  rebatur 
et  in  corr.  cod.  M.  noenii  rebatur ,  coniecit  nuper  Carolus  Lachmannus 
ad  Lucretium  vol.  II.  p.  150.  Ciceronem  fortasse  scripsisse  noenum 
rebalur ,  exoleto  sermone  fortasse  non  sine  ioco  usum.  Ego  non  ausus 
sum  rccipere,  quod  tum  demum  recte  mihi  antiquior  iste  sermo  a  Ci- 
cerone  usurpari  videretur,  si  poetae  alicuius  locum  aut  legis  formu- 
lam  poneret.  Eadem  ep.  §.  12.  vulgo  nunc  legitur:  Quid  superest? 
Etiam.  Gener  est  suavis  7/iihi,  Tulliae,  Terentiae.  Io  cod.  M.  et  an- 
tiquis  editionibus  pro  Quid  legitur  qui.  Compendium  hic  apparet  con- 
fusum  esse.  Ego  restitui  usitatissimam  illam  formulam,  quae  unice 
huic  loco  convenit:  Quod  superest  etiam,  gener  est  suavis  mihi,  Tulliae, 
Terentiae.  Ep.  4.  §.  3.  dederit  auctoribus  Pio  et  Manutio  restitni  pro 
vulgato  dederat,  quod  ab  hoc  loco  prorsus  alienum  esse  videtur.  Ep. 
5.  §.  4.  Orellius  et  Baiterus  ediderunt  corruptum  hoc:  Non  enim  boni, 
ut  putant,  consentiunt ,  ita  tamen  ut  Orellius  putabant  (ipsi  boni)  aut 
putarat  (Pompeius)  legendum  proponeret.  Ego  antehabui  Manutii  con- 
iecturam  putavi.  Ep.  6.  §.  1.  a  te  quod  exspeclem  auctoribus  Ernestio 
et  Wesenbergio  1.  c.  p.  56.  scripsi.  Orellius  et  Baiterus  cum  cod.  M. 
a  te  quid  exspectem  scripserunt.  Eadem  ep.  §.  2.  scripsi  ego:  Ov 
p\v  drj  toze  p,si£ov  ini  v.av.6v ,  ut  in  ipso  Odysseae  loco  lib.  XII 
v.  209.  legitur.  Iu  libris  Latinis  Graeca  saepe  non  accurate  propa- 
gata  sunt  nec  constat  hic  de  ipsa  cod.  M.  scriptura.  Deinde  extrema 
hac  §.  revocavi  et,  quod  vulgo  sine  idonea  causa  in  at  mutatum  erat, 
in  verbis  his :  Sed  rursus  hoc  permagnum  rei  publicae  malum  est,  et 
quodam  modo  mihi  praeter  caeteros  non  rectum  me  in  tantis  rebus  a 
Pompeio  dissidere.  et  habet  hoc  loco  gradationem.  Ep.  7.  §.  1. 
6cripsi  ego :  Ilhid  autem  tu  non  ascribis ,  pro  corrupto  Illud  putato 
non  ascribis,  si  litteras  spectas,  fortasse  audacius,  quamquam  ne  hoc 
quidem,  si  autetu  scriptum  fuit,  ad  sententiam  certe  rectissime.  Ea- 
dem  ep.  §.  3.  ediderunt  Orellius  et  Baiterus:  Ego ,  quoniam  Illl.  No- 
nas  Ianuarias  compitalicius  dies  est,  nolo  eo  die  in  Albanum  venire, 
ne  moleslus  sim  familiae.  Veniam  III.  Nonas  igitur ,  inde  etc.  Id 
dicitur  receptum  ex  cod.  X.  Z.  In  cod.  M.  aliisque  libris  legitur: 
venire   molestws   familiae.     Orellius   id,    quod   sequitur  tum,    Veniam 

omittendnm  putat.  Ego  veriorem  esse  existimavi  Lambini  rationem 
olim  etiam  ab  Orellio  commendatam  et  scripsi :  volo  eo  die  in  Albanum 
venire ,  ne  moleslus  familiae  veniam.  III.  Nonas  [lanuarias]  igitur. 
Ianuarias  enim,  quod  in  libris  eo  loco  est,  mihi  quoque  omiitendum 
videtur,  ne  post  venire  facile  e  cod.  M.  excidere  poterat.  Eadem  ep. 
§.  4.  retinui  cod.  M.,  etiam  caeterorum  librorum  scripturam:  quam 
primum  videro.  Bosius  correxit  quam  primam  videro,  quem  vulgo 
secuii  sunt.  Vide  Ciceronis  orationem  pro  T.  Annio  Milone  cap. 
34.  §.  93.,  ubi  eadem  formula  in  libris  omnibus  servata  est.  Dein 
$.  5.  vulgo  legitur:  quid  sensurus  sim.  In  cod.  Z.  et  in  margine  ed. 
Cratandrinae  legitur  quid  faclurus  sim.  Equidem  scripsi  quid  acturus 
sim,  sed  fortasse  fuit  illud  ipsum  facturus  retinendum.  Paullo  post 
post  viri  id,  quod  supplevit  iam  Lambinus,  multi  auctore  Wesenbergio 
1.  c.  p.  65.  addidi.  Denique  §.  7.  locupleium  e  cod.  M.  a  pr.  manu 
restitui  pro  vulgato  locupletium,  idem  eodem  libro  auctore  infra  feci 
jib.  VIII.  ep.  1.  §.3.  Ep.  9.  §.  2.  malui  retinere,  quod  olim  Victo- 
tius  e  cod.  M.,  in  quo  est  et  si  multo  hoc,  restituit  et  simul  tu  hoc,  quam 
e  margine  ed.  Cratandrinae  cum  Orellio  et  Baitero  tu  eo  loco  omittere. 
Saepe  o  et  u  in  cod.  M.  confusae  litterae  sunt  et  habet  Pronomen  hic 
vim  quamdam  suam.  Eadem  ep.  §.  3.  auctore  Wesenbergio  1.  c.  p.  49. 
scripsi:  Sed  islud  ipsum  sic,  dico,  magnum  malum  putet  aliquis.  Iq 
cod.  M.  est  sic  o,  Orellius  et  Baiterus  sic  posuerunt  eo  loco  Lambino 
lauctore,  Ernestius  dico.  Ep.  12.  §.  2.  malui  ego  scribere:  sin  discedil, 
quo  aut  qua  aut  quid  nobis  agendum  sit  nescio ,  ita  ut  est  in  sit  mutarem, 
fecillimam  verborum  confusionem  hic  factam  esse  statuens ,  quam  cum 
Orellio  et  Baitero  dura  admodum  oratione  edere :  $i?i  discedit,  quo  aut 
qua  aut  quid  nobis  aqendum  est?  Nescio.  Tum  §.  3.  id  edidi,  quod 
in  cod.  Z.  et  fortasse  etinm  in  cod.  M.  legitur:  Tamne  nullo  consilio 
aut  tam  contra  mcum  consilium  gesta  esse  omnia?  Sic  enim  per  inter- 
rogationem  pronunciatum  elferendum  est,  non  per  exclamationem.  Vulgo 
Tam  nullo  consilio —  omnial  De  forma  orationis  vide  Ciceronis  Disput. 
Tusc.  lib.  I.  cap.  41.  §.  98.  et  quae  ad  eum  locum  commentatus  sum 
p.  142.  et  in  Addendis  et  Corrigendis  ad  eum  librum  (Nachtrdge  und 
Berichtigungen  zu  Cicero's  Disp.  Tusc.)  p.  48  sq.  Ad  §.  sequentem 
4.  commemoro,  quod  me  in  constituendo  eo  loco  fugit,  Stiirenburgium 
ad  Ciceronis  de  of/iciis  lib.  p.  195.  verba,  quae  vulgo  ita  leguntur: 
Ttaque  a  te  nihildum  cerli  exquiro,  sed  quid  videatur,  sic  emendavisse: 
~taque  a  te ,  nihil  dum  certi,  exquiro,  quid  videatur.  §.  5.  scripsi 
agistratus  pro  magistratum  auctore  Wesenbergio  1.  c.  p.  25.  itemque 
p.  13.  a.  §.  1.  sine  magistratibus  pro  magislratu.  Eadem  ep.  §  3. 
cripsi:  quum  mihi  barbarorum  adventus  ad  urbem  proponitur,  pro  vul- 
ato :  quum  mihi  barbarorum  adventus  proponitur.  ad  urbem ,  quod  est 
in  margine  cod.  M.,  mihi  non  videtur  natum  esse  glossemate,  sed  ex 
antiquo  libro  desumptum.  Ep.  14.  §.  1.  in  codd.  M.  et  in  Bosii  libris 
est:  Spero  esse  in  praesentia  pacem  noshabere.  Alii  aliter  hoo  emen- 
dandum  putaverunt.     Equidem  scripsi:    Spero  ccrte  in  praesentia  pa- 

cem  nos  habere.  certe  et  esse  etiam  alibi  aliquotiens  inter  se  confusa 
sunt.  Dein  §.  2.  provisum  retinui,  ex  cuius  vocis  corruptione  profixum, 
quod  iu  cod.  M.  est,  videtur  natum.  Ep.  15.  §.  1.  quod  scriberem  cum 
Ernestio  auctore  etiam  Wesenbergio  1.  c.  p.  56.  restitui.  Paullo  post 
§.  2.  tatatus  est  R.  Stiirenburgius  1.  c.  p.  144  sq.  cod.  M.  scripturam 
hanc:  Sed  is  auditus  est  in  consilio,  ut  id  esset  auditus  quidem  est,  sed 
quod  dixit  non  secuti  sunt.  haud  ante  audilus  e  cod.  Y.  vulgo  insertum 
est.  Ep.  17.  §.  4.  scripsi:  Tantummali  esl  excitatum  partim  ex  improbis 
etc.  Vulgo  legitur  excitatum  est.  In  cod.  est  omittitur.  Id  facillime 
ante  exc.  excidere  poterat.  Ep.  18.  §.  1.  si  acceperit  cum  libris  retinui. 
Lambinus  sin  acceperil  voluit  scribi,  quem  secuti  sunt  Orellius  ac  Baiterus. 
Eadem  ep.  §.  4.  vulgo  legitur :  tamen  illius  guerela  movebar.  In  cod. 
M.  est  nullius.  Equidem  scripsi :  tamen  in  illius  querela  movebar.  Sic 
moveri  aut  commoveri  animus  in  aliqua  re  saepius  dicitur,  ut  in 
Terentii  Andria  Act.  I.  sc.  1.  v.  67.  Ep.  19.  vulgo  legitur:  Quin  etiam 
eam  epistolam  —  ad  te  non  dedi.  In  cod.  M.  a  pr.  manu  est  dederam 
pro  dedi.  Wesenbergius  1.  c.  p.  123.  recte  vidit  scribendum  esse:  qui 
etiam  eam  epislolam  — dederim,  quem  secatus  sum.  Ep.  20.  §.  1.  nuper 
saipsernnt  Orellius  et  Baiterus  e  cod.  Y.  quorum  ergo  spe  audiendi 
aliquid  et  cognoscendi  etc.  Ego  retinui  quorum  ego  spe  etc.  ego  in  cod. 
M.  est  et  vulgo  legitur.  Ep.  22.  §.  1.  navim  e  cod.  M.  retinui  pro 
navem.  quod  nuper  Orellius  et  Baiterus  receperunt.  Ep.  23.  §.  3. 
non  probo,  quod  nuper  editum  est:  nisi  quid  eius  fuerit,  e  cod.  M., 
verum  modi  necessario  post  eius  snpplendum  esse  existimo.  Id  ex- 
cidisse  videtur  compendio  scriptum.  Ep.  26.  §.  3.  extrema  pro  vul 
gato  ut  tu  scis  de  Orellii  coniectura  ut  tu  scribis  scribendum  putavi. 

Lib.  VIII.  ep.  1.  §.  2.  me  non  prorsus  delendum  existimavi,  sed 
uncis  additis  non  esse  in  libris  significavi.  Eadem  §.  extrema  We- 
senbergius  1.  c.  p.  17.  scribi  voluit:  ut  ne  is  quidem  locus  stabilis  sit, 
sed  ex  eo  ipso,  si  urgueamur,  paretur  fuga.  §.  3.  locupletum  scripsi 
pro  locuplelium.  Vide  quae  dixi  ad  lib.  VII.  ep.  7.  §.  7.  Ep.  2.  §.  2. 
servavi  Ernestii  scripturam  hanc:  Si  qua  crunl,  doce  me  quo  modo  ea 
e/fugere  possim.  ln  cod.  M.  est  esse  e/fugere  possum.  Pro  esse  in 
cod.  Y.  a  se  legitur,  in  cod.  Z.  e  se.  Locum  corruptum  reliquerunt 
Orellius  et  Baiterus,  nisi  quod  Orellius  vifisaiv  pro  ea  (esse ,  a  se, 
e  se)  scribi  voluit.     Eadem  ep.  §.  3.  scripsi  ego  plaoe  ut  in  cod.  M. 

locus    exaratus    est:    Hic   tu  in  me illud  desideras.     Videtur  \ 

Nomen  substantivum  Graecum  generis  neutri  excidisse.  Orellius  cum 
Baitero  scripsit  e  cod.  Y.  illud:  des,  idferas,  ita  ut  suspicaretur  scri- 
bendum  esse:  des,  idem  feras ,  vel  quod  des,  id  feras.  Mihi  haec 
nihili  esse  videntur.  Paullo  post  scripsi:  qui  islim  se  mihi  non  ostendit? 
e  cod.  Y.,  in  cod.  M.  est  quis  tu.  Tunstallus  quis  istim  voluit.  Orel- 
lius  et  Baiterus  e  cod.  iu  margine  repett.  Lambin.  scripserunt:  Qui 
istic  se  7/iihi  non  ostendit?  §.  4.  extrema  scripsi  e  priscis  Pii  codd. 
videro  pro  quid  ero,  auctore  etiam  Orellio.  Ep.  3.  §.  2.  vulgo  legi- 
tur:  ul  mihi  vel  consilium  mewn  cum  illius  consilio  vel  fortuna  cum  for 

tuna  coniungenda  esse  videatur,  quibus  iu  verbis  apparet  aequabili- 
tatem  orationis  prorsus  esse  turbatam  eo ,  quod  in  altero  membro  for- 
tuna  cum  fortuna  solum  dicitur ,  in  priore  vel  consilium  meum  cum  illius 
consilio.  Sed  facile  huic  incommoditati  mederi  possumus.  In  libris 
enim  omnibus  verba  cum  fortuna  omissa  sunt,  quae  supplevit  Malaspina. 
Ego  plura  eo  loco  excidisse  suspicatus  edidi:  ut  mihi  vel  consilium 
meum  cum  illius  consilio  vel  fortuna  [niea  cum  illius  foriuna"]  coniungenda 
esse  videatur.  Eadem  §.  extrema,  ubi  vulgo  de  Iac.  Gronovii  con- 
iectura  legitur:  in  ea  urbe,  in  qua  —  sacerdotio  sit  amplissimo  prae- 
ditus ,  nomen  futurus ,  subeundumque  periculum  sit ,  cum  aliquo  fore  de- 
decore,  si  quando  Pompeius  rem  publicam  recuperavit,  et  in  codd.  no- 
men  non  legitur,  sed  non  ante  futurus ,  nec  sententia  satis  expedita 
est.  Apertum  est  plura  verba  post  futurus  excidisse.  Sententia 
eius  modi  requiritur:  non  futurus  sit  sine  aliqua  ignominia,  si  eadem 
condicio  manserit,  subeundumque  periculum  sit  etc.  Sed  verba  quis 
praestare  potest?  §.  4.  apparet  invite  corruptum  esse.  Pro  eo  in  cod. 
M.  a  pr.  manu  legitur  in  te.  Orellius  Lente  coniecit.  Eadem  ep.  §. 
6.  legitur  in  cod.  M.  Non  accipere  ne  periculosum  sit ,  invidiosum  apud 
bonos.  Orellius  dixit  requiri  sententiam  hanc:  non  accipere  me,  peri- 
culosumest:  accipere,  invidiosum.  Ego  scripsi  audacius  fortasse:  Non 
accipere  [vereor]  ne  periculosum  sit  [apud  ipsum,  accipere]  invidiosum 
ad  bonos,  sed  ad  sententiam  tamen,  ut  opinor,  accommodate.  Dein 
edidi:  Quid  enim  fieri  potest?  Vulgo  legebatur:  Qui  enim  fieri  potest? 
§.  7.  a  ante  Fausto  addidi  auctore  Wesenbergio  1.  c.  p.  22.  Paullo 
post  deseri  est  de  Orellii  coniectura  scriptum.  In  cod.  M.  est  deserit 
a  prima  manu.  Olim  legebatur  e  corr.  cod.  M.  deserere  erit.  Ep.  5. 
§.  1.  Cicero  de  Dionysio  scribit:  Etsi  solet  euni,  quum  aliquid  furiose 
fecil,  poenitere.  Numquam  autem  certior  fuit  quam  in  hoc  negocio. 
Apparet  certior  esse  corruptum.  Ernestio  auctore  telrior  scripsit 
Schiitzius ,  antetulit  cum  Lambino  Orellius  cerrilior.  Ego  scripsi 
acerbior ,  quod  ubi  a  erat  absumptunrper  c  litteram  sequentem,  facile 
in  certior  commutari  poterat.  Deinde  6cripsi:  Sed  meam  mansuetudi- 
nem.  E  cod.  Y.  dicitur  esse  emendatum,  quod  vulgo  legitur:  Sed  o 
meam  mansuetudinem.  Postea  edidit  Ernestius:  Conieceram  in  fasci- 
culum  una  cum  iua  vehementem  ad  illum  epistolam ,  quod  reliqui.  Nam 
quod  Orellius  et  Baiterus  venientem  pro  vehementem  ediderunt ,  nihili 
est.  Recte  C.  Lachmannus  ad  Lucretium  vol.  II.  p.  133.  demonstra- 
vit  venientem  ortum  esse  e  scriptura  vementem,  quae  fortasse  ipsa  hic 
repraesentanda  fuit.  Ep.  7.  §.  2.  Orellius  nuper  ac  Baiterus  ediderunt: 
Quod  enim  tu  meum  laudas  et  memorandum  ducis.  Sic  enim  tacite 
scripsit  Bosius.  Equidem  memorandum  dicis,  quod  est  in  cod.  M. 
Ep.  9.  §.  4.  nuper  C.  Nipperdeius  iu  Schneidewini  Philol.  vol.  III. 
p.  148.  scribendum  coniecit:  cui  persuaderi  posse  arbitror,  si  erit 
conventus  pro  vulgato :  cui  persuaderi  non  posse  arbitror  nisi  erit  con- 
ventus. ,  quod  retinuerunt  etiam  Orellins  et  Baiterus.  Paullo  post  ad- 
modum  placet  Orellii  coniectura:  ad  Sullanam  illam  crudelilatem.     Ep. 

11.  §.  4.  locum  corruptum  nuper  sic  critici  Turicenses  ediderunt:  mi- 
seram  Italiam  videbis  proxima  aestate  f  aut  utriusque  in  mancipiis  ex 
omni  genere  collectis ,  nec  tam  emptio  pertimescenda  —  denuntiata  est 
•}■  igitur  quam  universe  interitus.  Ego  scripsi  aestate  ab  ulriusque  iam 
mancipiis ,  Orellius  voluit:  aestate,  utriusque  mancipiis.  Tum  edidi: 
nec  tam  emptio  (sic  codd.  XZ.  iptio  cod.  M.)  pertimescenda ,  quae  — 
denunciata  est ,  civitatis ,  quam  universae  (iiniversam  cod.  M.)  interitus. 
Res  admodum  incerta,  Orellio  in  corrupto  igitur  temporis  notatio  in- 
esse  videbatur.  Ep.  12.  5.  pro  corrupto :  ut  non  solum  gloriosis  con- 
siliis  utamur ,  sed  in  paullo  salubribus ,  id  edidi,  quod  mihi  ad  senten- 
tiam  aptissimum  esse  videbatur,  et  ab  eo ,  quod  legilur  in  libris,  si 
rem  recte  existimamus,  non  nimium  recedere,  ut  scriberem:  ut  non 
solurn  gloriosis  consiliis  utamur,  sed  etiam  aiiquando  salubribus.  In 
cod.  M.  est  a  pr.  manu  sed  in  pauilo  salubribus ,  et  in  corr.  sed  etiam 
paullo  s.  aliquando  sic  etiam  alias,  quum  esset  per  compendium  scri- 
ptum  oblitteratum  est ,  vide  quae  dixi  ad  Cic.  orat.  vol.  II.  p.  XV.. 
ad  Ciceronis  Accusationis  lib.  IV.  cap.  37.  §.  81.  In  ep.  Cn.  Pompeii 
huic  epistolae  subiuncta  A.  §.  4.  Orellius  et  Baiterus  ediderunt:  Quam 
ib  rem  placitum  est  mihi ,  ac  ita  video  censeri  Marcello  etc. ,  quod  est 
'n  cod.  Y. ,  siue  dubio  locum  corruptum  esse  existimantes.  Iii  cod. 
M.  a  pr.  manu  est:  mihi  altia  video  censori  Marcello,  et  in  corr. 
mihi  altia  video  C.  Marcello;  itemque  in  cod.  Z.  scriptum  est,  nisi 
quod  pro  censeri  legitur  censori.  Ego  de  coniectura  mea  posui :  atque 
adeo  M.  Marcello  etc.  In  extrema  epistola  Valete  de  Orellii  con- 
iectura  addidi ,  quoniam  in  cod.  M.  a  pr.  manu  est  valde  ibi  scriptum, 
in  correctione  vale.  Sed  potuit  id  etiam  perlinere  ad  epistolam,  quae 
sequitur  sub  Iittera  B.,  ut  ibi  §.  1.  sic  scribendum  sit:  Valde  niiror 
te  ad  me  nihil  scribere  etc.  Id  adeo  nunc  mihi  anteponendum  videtur. 
In  ea  epistola  §.  2.  recte  vidit  Wesenbergius  1.  c.  p.  19.  scribendum 
esse  vos  pro  nos  in  verbis  his:  ante  quam  copiae  —  in  wium  locum 
coactae  vos  a  nobis  distrahant.  In  epistola,  quae  sequitur  sub  littera 
C,  §.  1.  scripsi:  ut  non  pugnet,  at  locis  suis  repugnet.  In  cod.  M. 
a  pr.  manu  est  ut  locis  suis,  in  corr.  et  vulgo  legitur  sed  locis  suis. 
Paullo  post  §.  2.  pro  corrupto  metu  stileo  scripsi  auctoribus  Corrado 
et  Orellio  M.  Tuscilio.  Postea  in  epistola  sub  littera  D.  subiuncta 
scripsi  de  Baiteri  coniectura:  ante  quam  omnes  copiae  ad  adversarium 
conveniant.  In  cod.  M.  est  ad  omissum ,  hinc  vulgo  adversariorum 
scriptum  erat.  Orellius  maluit  scribi:  ante  quam  omnes  copiae  adver- 
sarii  in  unum  conveniant.  Ep.  13.  §.  2.  in  libris  est  et  vulgo  legitur: 
Et  vide  quam  conversa  res  est.  Wesenbergius  1.  c.  p.  109.  scribeu- 
dum  esse  putavit  nit  pro  esl.  Vulgatam  nuper  defendit  C.  G.  Nauckius 
ad  Ciceronis  Laelium  p.  31.  Ep.  14.  §.  2.  mihi  videtur,  quod  in 
cod.  M.  a  pr.  manu  legitur  bellum  illud  et  nihili  esse.  Itaque  vulga- 
tam:  quanlum  idbellum  et  quam  pesliferum  futurum  sit ,  retinui.  Paulio 
post  §.  3.  reliqui  librorum  scripturam,  sed  fateor  tamen  mihi  quo- 
que  admodum  lepidam  videri  Stiirenburgii   couiecturam ,   qui   ad  Cic. 


PROOEMIUM  EDITORIS.  xxv 

de  officiis  lib.  p.  142.  scribi  voluit:  De  Domitio  varia  audimus :  modo, 
esse  in  Tiburti  Lepidi,  haut  lepide;  modo  iam  lepidius,  accessisse  ad 
urbem:  quod  item  falsum  video  esse.  Dein  de  Madvigii  sententia  ?ie 
is  quidem  scit  scripsi  pro  vulgato  ne  id  quidem  scit.  Ep.  15.  §.  1. 
vulgo  edebatur:  unam  velerem  IV.  Kal.,  quam  te  scribis  dedisse  Pi- 
nario  etc.  Orellius  scribi  voluil:  veterem  d.  (datarri)  IV.  Kal„  quam 
etc.  Ego  interpunxi :  unam  veterem,  IV.  Kal.  quam  te  scribis  de- 
disse  Pinario.  In  epistola  huic  sub  littera  A.  subiecta  scripsi  de 
Wesenbergii  sententia  1.  c.  p.  88.:  Nam  illum  tanti  facio,  ut  non  Cae- 
sarem  magis  diligam.  Orellius  qu\  pro  ut  posuit.  In  libris  est  qui  eo 
loco.  Eadem  ep.  §.  3.  in  cod.  M.  legitur:  Factum  Caesaris  de  Cor- 
finio  totum  te  probaturum  sciet.  Quomodo  etc.  E  cod.  Ursini  scripsit 
Graevius  scio.  Quomodo  etc.  Equidem  scripsi:  scio  et,  quo  modo  in 
huius  modi  re ,  commodius  cadere  non  potuit  etc.  Ep.  16.  §.  2.  edidi 
de  Wesenbergii  sententia  1.  c.  p.  35.  proposita:  Iudices  CCCLX.,  qui 
etc.     Vulgo  legebatur:  ludices  DCCCL.,  qui  etc. 

Lib.  IX.  ep.  4.  §.  1.  vulgo  legitur  et  ita  nuper  editum  est  ab 
Orellio  et  Baitero:  Quae  enim  soluto  animo  familiariter  scribi  solent, 
temporibus  his  excluduntur;  quae  autem  sunt  horum  temporum,  ea  iam 
eontrivimus.  Apparet  hic  neglectam  esse  Ciceronis  elegantiam  in  mem- 
brorum  aequabilitate  alias  conspicuam,  quod  in  priore  membro  ea  in 
apodosi  omissum ,  in  altero  adiunctum  est.  E  vestigiis  cod.  M.,  for- 
tasse  etiam  aliorum,  facile  intelligitur  Ciceronem  olim  aliter  confor- 
masse  orationem  suam.  In  eo  cod.  a  pr.  manu  legitur  scribis  o  lenie 
pro  scribi  solent,  in  corr.  e  temporibus.  Scripsit  igitur  sine  dubio: 
Quae  enim  soluto  animo  familiariter  scribi  solent,  ea  temporibus  his 
excludunlur  etc.  His  ita  conclusis  intellexi  eadem  ratione  inita  iam 
veteres  editores  ea  temporibus  edidisse,  a  quibus  recedendum  sane 
non  fuit.  Ep.  5.  §.  3.  legitur  vulgo:  sed  video  plane  nihil  aliud  agi, 
nihil  actum  ab  initio ,  quam  ut  hunc  occideret.  In  cod.  M.  et  antiquis 
editionibus  quam  omissum  est.  Ego  scripsi ,  id  quod  paene  necesse 
erat  scribi:  nihil  actum  ab  initio  nisi  ut  hunc  occideret.  Paullo  post 
sicut  apud  Homerum  ab  Orellio  est.  Vulgo  legitur  si  quid  apud  Ho- 
merum.  Eadem  epistola  extrema  legitur  corrupte  in  cod.  Z.  et  cod. 
M.  a  prima  manu:  Ex  eo  fortasse  ea  consilia  nascentur  aliaeque  lit- 
terae.  In  corr.  cod.  M.  est  mea  pro  ea  scriptum  atque  id  olim  vul- 
gabatur.  Orellius  cum  Baitero  corruptum  verbum  retinens  scriben- 
dum  proposuit  vel  alia  vel  certa  vel  extrema.  Equidem  scripsi:  Ex 
eo  fortasse  nova  consilia  nascentur  etc.  Ea  enim  formula  paene  Iegi- 
tima  est  in  eius  modi  locis.  Ep.  6.  de  Orellii  coniectura  posui :  Roma 
scripsit  Balbus  putari  iam  Lenlulum  etc,  Vulgo  putare  legitur.  Eadem 
ep.  §.  4.  recepi  e  cod.  M.  Mene  non  primum  cicm  Pompeio  qualicun- 
que  consilio  uso  —  instituta?  pro  vulgato:  Me  non  primum  —  instilutat 
Vide  quae  supra  disputavi  ad  harum  epistolarum  lib.  VII.  ep.  12. 
§.  8.  p.  XXI.  Ibidem  §.  5.  Vix  iam  deus  scripsi,  ut  est  in  cod.  M. 
E  cod.   Z.  vulgo  legitur:  vix  deus  iam.     Ep.  7.  §.  3.   hocne  in  libris 

videtur  legi.     Miror  neminem  suspicatum  esse  scribendum  hocine.     In 
epistola  Balbi  huic  subiuncta  sub  littera  A.  §.  2.  retinui  si  quae  sen- 
tiemus  e  corr.  cod.  M.     Orellius  ac  Baiterus  cum   sciemus   scripserunt. 
cum  sentiamus   in    cod.   M.  a  prima  manu  est.     Ep.  9.   §.  1.  scripsi: 
Qua  re  fac,   ut  ostendis:  ne  destiteris   ad  me  etc,    auctore  Madvigio, 
cuius  vide  Opusc.   Acad.  ult.  p.  104.  adn.     Eadem  ep.  §.  3.  in  ver- 
bis:  ut  ais  epistola  lertia,  pro  ais  scriptum  est  in  cod.  M.  a  pr.  manu 
aliis.     Apparet  olim   hic  quoque  scriptum  fuisse  aiis  pro  ais.     Paullo 
post  cum  Bosio   Ernestius   scripserat:    est  ille  quidem,    qui.    Orellius: 
est  ille  idem,  qui.     Iu  cod.  M.  a  pr.  manu  est  esl  illc  qui,  iu  corr.  est 
idem  qui.     Hoc  ego  posterius  verum  existimo,  itaque  ille  uncis  inclusi. 
est  idequi  in   est  ille  qui  facile  mutari  potuit.     Hinc   illae  correctiones 
natae  sunt.     Eadem  ep.  §.  4.  revocavi  ego,  quod  Pio  auctore  ediderat 
Ernestius:   Volui  HS.  D.  Orellius   et   Baiterus   corruptum    Volui  HS. 
Q.  retinuerunt.     Ep.  10.  §.  2.   seripsi:   Sicut  ev  rotg  eQtotiytoig  alie- 
nant  semper  immundae,  insulsae ,  indecorae  etc.    Vulgo  legitur  alienant 
immundae.     Sed  in  cod.  M.  est  alienantur  immundae,   in  cod.  Y.  alie- 
nant  ruri  immundae,  ut  appareat  semper  per  compendium  scriptum  eo 
loco  excidisse,  quod  ad  sententiam  est  aptissimum.     Ibid.  §.  3.  edidi 
Lambino  auctore  et  Weseubergio  1.  c.  p.  130.  et  tamen  spes  se  quae- 
dam  mi  ostentabat  fore  ut   etc.    In   libris   corrupte   legitur:    et   tamen 
spes  quaedam  me  obtentabat  fore  ul  etc.    Paullo  post  mollivit  scripsi, 
ut  est  iu  corr.   cod.  M.,   pro  molliit.     Eadem  epistola  §.    8.  in  verbis 
non  scilicet  integra  re,   sed  certe   minus  fracta  in  cod.  M.  est  scilicel 
in  integra  re.     Equidem  scripsi  non  scilicet  iam  integra  re.     Ep.  11. 
§.  2.  collocationem   verborum,    quae  est  in  cod.  M.,   retinui:    UtinatA 
in  kac  aliquod  miseria  rei  publicae  moXixiv.ov   opus  efficere  el  navarl 
mihi  liceatl    Pio  auctore  vulgo  legebatur:   Ulinam  aliquid  in  hac  misera 
etc^    Pronominum   inter  se  attractio    admodum  nota  est.     In  epistola 
huic  subiecta  sub  littera  A.  §.  3.  pro  e  paucis  in  cod.  M.  est  et  pacis. 
Equidem  scripsi  ex  paucis.     Paullo  post   in  verbis  his :   tamen   lectis 
eius  litteris ,   quas  ad  me  gralissimo  animo  —  misit ,   eamdem  me  salu- 
tem  a  te  accepisse  putavi  quam  ille,    inesse  mendum  videtur  iam  pro- 
pterea ,    quod  quam  ille    dicitur ,   ubi   exspectaveris  quam  illum.     Huc 
accedit    quod  putavi   in   cod.    M.    non  est.     Ego    suspicor   Ciceronem 
scripsisse   fere  sic:    eamdem  mihi  videor  salutem  a  te  accepisse  quam 
ille.     Ep.  12.  §.  1.    recte  Orellius  scripsit  nuper  cum  Baitero:    Lege- 
ram  tuas  litteras  etc.     In  cod.  M.  a  pr.  manu  est  Legerem.     Vulgo  et 
in  corr.  cod.   M.  Legebam  legitur.     In  eamdem  coniecturam  inciderat 
etiam  Wesenbergius  1.  c.  p.   28.     Eadem  ep.    §.  4.    scribitur    vulgo : 
Nunc  doleo ,  nunc  torqueor,  quum  quibusdam  aut  sapiens  videor ,   quod 
una  non  ierim,   aut  felix  fuisse.     In  eis  verbis  pro  quibusdam  in  cod. 
M.  a  pr.  manu  est  quidam,  in  corr.  eius  cod.  quidem.     Legendum  est, 
quod  edidi:  quum  cuidam  aut  sapiens  videor  elc.     Conf.  ep.  14.  §.  2. 
Atque  eum  loqui  quidam  ccv&evxinws  narrabat  etc.     Extrema  ep.  scripsi 
qui  ne  quod  optem  quidem  habeo  cum  Ernestio,  auctore  etiam  Wesen- 

bergio  I.  c.  p.  57.  In  cod.  M.  est  quid  pro  quod.  Ep.  13.  §.  2. 
Quamquam  hae  me  litterae  Dolabellae  iubent  etc.  auctore  Wesenbergio 
1.  c.  p.  130.  Vulgo  mihi  pro  me  legebatur.  me  et  mi  facile  confundi 
potuerunt ,  indeque  scribi  mihi.  Eadem  ep.  §.  6.  Id  ego  volui  D. 
auctore  Ernestio  scripsi.  In  cod.  M.  est  et  vulgo  legitur  Q.  pro  D 
Sequenti  §.  7.  scripsi  auctore  Wesenbergio  1.  c.  p.  41.  Nos  quae 
monstra  cotidie  legamus  intelliges  ex  illo  libello,  qui  in  epistolam  con- 
iectus  est.  In  libris  est  et  vulgo  legitur:  Nos  quae  monstra  cotidie  in- 
telligamus  ex  illo  libello  elc.  Pio  auctore  Orellius  scribi  voluit:  Nos 
quae  monslra  colidie  (audiamus  et  legamus,  intelliges  etc).  Eadem  §. 
extrema  retinui  perspecta  re.  Orellius  cum  Baitero  prospectaret  e  cod. 
M.  ut  cormptum  propagavit.  §.  8.  scripsi  auctore  eodem  Wesenber- 
gio  1.  c.  p.  38.  <  Tene  haec  ferre  posse?'  quem  ad  modum  cum  Bo- 
sio  ediderat  Ernestius.  In  cod.  Y.  pro  tene  est  te  nec,  in  cod.  M.  nec. 
Orellius  et  Baiterus  Pio  auctore  et  Manutio  et  Schiitzio  Mene  scripse- 
runt.  Ep.  14.  §.  1.  scripsi  auctore  Orellio:  Miseram  ad  te  VIIII. 
Kal.  exemplum  epistolae  Balbi  ad  me  et  Caesaris  ad  eum  et  ad  Op- 
pium:  eodem  die  elc.  In  cod.  M.  pro  el  ad  Oppium  est  et  a  te 
ibi,  in  corr.  eius  cod.  et  vulgo  legitur  ecce  tibi  eodem  die  etc.  Ea- 
dem  ep.  §.  2.  scripsi  de  C.  Fr.  Hermanni  coniectura  in  Schneidewini 
Philologo  vol.  III.  p.  101.  proposita:  homo  non  infans ,  sed  qui  nulli 
non  dicat.  Vulgo  legitur:  sed  quis ,  ulli  non  dicat.  Paullo  post  vulgo 
legitur :  A  te  nihil;  ne  Anteros  quidem  quid  litterarum.  quid  aperte  fal- 
sum  est.  Iu  cod.  Y.  est  qui  a  te  litterarum,  in  cod.  M.  quin  te  lil~ 
terarum.  Apparet  compendium  eo  loco  fuisse,  quod  ego  suspicor 
fuisse  quidqua.  Itaque  scripsi :  A  te  nihil ,  ne  Anteros  quidem  quid- 
quam  litterarum.  Ep.  15.  §.  I.  si  minus  pro  sin  minus  recepi  e  cud. 
M.  Librorum  auctoritatem  hic  et  alias  unice  sequendam  esse  iam  alio 
loco  significavi.  Paullo  post  ordinem  e  corr.  cod.  M.  propagatum  re- 
tiuui  ut  ad  me  scripsit.  Nuper-  Orellius  cum  Baitero  ad  me  ut  scripsit 
e  cod.  a  pr.  manu  scripserunt.  §.  2.  retinui  cod.  M.  scripturam  ut 
diclator  et  magister  equitum  diceretur.  Vulgo  et  magister  equitum  de- 
leverunt,  cl.  Fast.  Capitol.  ad  a.  u.  c.  671.  Eadem  ep.  §.  3.  scripsi 
de  coniectura  mea:  Sed  tu  omnia  quidem  consilia  differebas  in  id  tem- 
pus ,  quum  sciremus  etc.  Orellius  et  Baiterus  e  cod.  M.  ediderunt:  Sed 
tu  omnia  qui  consilia  etc.  Vulgo  qui  omissum  erat.  Mox  §.  5.  de 
verbis:  quae  ?nihi  a  quoquam  facta  sit,  in  quibus  quoque  pro  quoquam 
scribi  voluit  Stiirenburgius  ad  Ciceronis  de  officiis  lib.  p.  198.  tu  confer 
Madvigium  ad  Ciceronis  de  finibus  libros  p.  850.  et  de  verbis  Philar- 
gyro  bene  curasti  Wesenbergium  1.  c.  p.  111.  In  epistola  Matii  et 
Trebatii  huic  subiecta  scripsi  audivimus  e  corr.  cod.  M.  In  eo  libro 
a  pr.  manu  audimus  legitur,  vulgo  audiimus.  Paullo  post  in  eadem 
ep.  pauculos ,  quod  est  in  corr.  cod.  M.  retinui.  In  eo  cod#  a  pr. 
manu  est  paulos.  Manutio  auctore  Orellius  cum  Baitero  scripsit  pau- 
cos.  Extrema  ep.  eadem  e  cod.  M.  a  pr.  manu  scripsi:  Hoc  putamus  pro 
certo.     Vulgo  legitur:  Hoc  pro  certo  putamus.     Ep.  17.  §.  1.  scripsi: 

Nec  dubito  quin  a  me  contendat  ut  ad  urbem  veniam.  Cum  codd  Ma- 
laspinae  scripserunt  Lambiims  et  Schutzius  ac  nuper  Orellius  et  Bai- 
terus  ad  urbem  ut  veniam.  Vulgo  ut  omittitur.  De  verbis  ep  18 
|.  2.  Quid,  quod  Servii  filius?  quod  Titinii?  conf.  quae  dispiitavit 
Wesenbergius  1  c.  p.  127  sqq.  EP.  19.  §.  2.  vulgo  legitur:  Aliam 
ratxonem  huius  belli  gerendi  nullam  video.  In  cod.  M.  non  ante  huius 
legitur.  Hinc  Orellius  enim  eo  loco  ponendum  esse  coniecit.  Equi- 
dem  scnpsi:  Aliam  rationem  ego  huius  belli  gerendi  nullam  video.  Com- 
pendia  verborum  ego  et  non  confusa  esse  videntur. 

Lib.  X.   ep.   1.    §.  2.    edidi  quod   iam   est  in   Iensoniana:   tamen 
suspensum  me  detines.     In  cod.  M.    est   meum   delines,   in  codd    XY 
meum  de  tenes.    me  tenes  scripsit  Ernestius.     Orellius   scribi   voluit  me 
valde  tenes,  Bosius   me  inde  lenes.      Paullo   post   vulgo   scribebatur- 
Quid  emm  Flavio  legionem  et  Siciliam  dari  scribas  et  id  iam  fieri?  quae 
tu  scelera  partim  parari  iam  et  cogitari,   parlim   ex    tempore   fuiura 
censes.     Ego  auctore  Wesenbergio,   quem  vide  I.  c.   p.   124.,  scripsi: 
Qiu  enim  Flavio  legionem  et  Siciliam  dari  scribas  et  id  iam  fieri,  quae 
'u  scelera  partim  parari  iam    et  cogitari,   partim   ex  lempore  futura 
censest     Eadem   ep.   §.  4.    vulgo   legitur:   At  hoc,    quod   agimus ,   et 
furpe  nec  tamen  tutum.     In  libris  est  nec  turpe.     Id  ego  suspicor  fuisse 
ohm  nc  i.  e.  nunc,  itaque  scripsi:  At  hoc ,    quod  agimus  nunc,   turpe 
nec  tarnen  tutum.     Ep.  2.  §.  2.  extrema  scripsi  e  cod.  M,  a  pr.  manu, 
id  quod  etiam  Ernestius  receperat:    Sed  et   tempus  alienum    est  et  ho- 
mm  non  amico  nostra  incommoda  —  speclaado  esse  nolim,  cui  te  meo 
nomine  inimicum  esse  nolo.     Orellius   cum  Baitero  nuper  volo  pro  nolo 
scnpserunt.     Sed  vide  quae   lib.  IX.  ep.   15.  §.  5.  de  eodem  homine 
scribit  Licero:   Sed   tu  id  quanli  aestimes  luum  iudicium  est.     Nec  la- 
men  in  hac  tibi  quidquam  otieris  impono.     Nam  eo  quoque  loco  Cicero 
Attico  hberum  mdicium  de  illo  relinquit.     Ep.  4.   §.  3.   in  verbis  his : 
qui  se   nihil  contra  huius  voluntatem  aiebat  facere  posse.,  etsi    aiebal 
videtur  in    hbns   non  haberi ,    hoc   tamen   supplementum   necessarium 
esse  duxi      istud  lpsum   verbum  retinens    quod  poterat   fortasse  uncis 
circumclud!.     Eadem  ep.    §.    6.    Orellius    et  Baiterus  nuper  locum  ita 
mterpunctum  ediderunt:    Haec  sive  iracundia  —  postulubat.     Si  vera 
sunt,  ignosces;  sifalsa,  me  —  errorem.    Equidem  ita  locum  constituen- 
dumputavi:  Haec  sive  iracundia  —  postidabat,  siverasunl,  ignosces: 
si  jalsa ,  me  -~  errorem.     Paullo  post  §.  8.  scripsit  Orellius  cum  Baitero 
auctore  Lambino :  Contionatus  est;  rediit;  fuit  apud  me  sane  diu.     EKo 
quod  est  m  cod.  M.  et  antiquis  edd.  retinui  fuit  admesane  diu.     Vide 
quae  dixi  in  Lexico  Latino  meo  s.  v.  ad  vol.  I.  p.  115.     Saepius  autem 
in  eius  modi  Ioas  pro  ad  scriptum  est  apud,  quam  contra  ad  pro  apud. 
..  }•  }\  Pro    vu'gato  faceret,    quod    apparet   esse    corruptum, 
scripsi  de  Orelln  coniectura  facere  solet  in  verbis  his:  quod  nullo  ne- 
gocio  facere   solet.     Ep.  6.   §.  1.    quod   posui  reticeto  in  verbis  his: 
et  tamen  reticeto  meas   cogitationes ,   est  de  Wesenbergii   seutentia  1. 
c  p.  9.  proposita.     In  cod.  Y.  pro  recitelo  est  recitet  et,  itemque  in 

cod.  M.  reticent  et  in  cod.  X.  Vulgo  reticc  legitur.  Dein  §.  2.  quod 
edidi:  Quod  dein  me  mones,  et  amice  et  prudenter  me  mones,  est  aperte 
sic  scriptum  in  margine  ed.  Cratandrinae.  Vulgo  tantum  modo  pru- 
denter  mones,  omisso  Pronomine  legitur,  sed  in  cod.  M.  a  pr.  manu 
est  memores,  in  corr.  eius  libri  memoras,  ut  etiam  inde  me  mones  ad- 
iumentum  accipiat.  Ep.  7.  §.  1.  in  verbis,  quae  vulgo  ita  leguntur: 
nec  tamen  in  acie,  sed  Melitae  aut  alio  in  loco  simili  oppidulo  futurum 
puto.  primum  adieci  Pronomen  me  post  tamen,  vide  quae  disputavit 
Madvigius  ad  Ciceronis  lib.  de  finibus  p.  699  sq. ,  dein  oppidulo  ut 
suppositicium  seclusi  auctore  Wesenbergio  1.  c.  p.  117.  Ep.  8.  §.  7. 
in  verbis  his:  nisi  forte  me  Sardanapali  in  suo  lectulo  mori  malle  cen- 
sueris  quam  exsilio  Themislocleo ,  de  C.  Nipperdeii  sententia  seclusi 
verba  in  suo  leclulo  mori.  Vide  Schneidewini  Philologi  vol.  III.  p. 
148  sq.  Eadem  ep.  §.  9.  quod  scribam  recepi  pro  quid  scribam  e  cod. 
M.  auctore  Wesenbergio  1.  c.  p.  56.  Deinde  scripsi  e  cod.  in  mar- 
gine  repet.  Lambin.  Est  GTOQyrj ,  esl  summa  GVVTt\%ig,  tamen  etc.  In 
codd.  X.Y.  est  sit  GTOQyrj  sit  summa  GvvTr\%tg,  tamen  etc.  in  cod.  M. 
sit  GTOQyrjg  sit  summa  cvvTr\\ig  tamen  etc.  Orellius  cum  Baitero 
scripsit:  Sit  GTOQyrjg  licel  summa  cvvTrj^tg ,  tamen  etc.  In  Caelii  epi- 
stola  ep.  ad  Atticum  9.  sub  littera  A.  subiecta  §.  1.  scripsi,  ut  hoc 
loco  in  cod.  M.  est  aliisque,  ut  videtur,  libris:  si  existimas  eamdem 
rationem  fore  Caesaris  in  dimitlendis  adversariis  etc.  Vulgo  e  lib.  ad 
familiares  VIII.  ep.  16.  Caesari  sine  idonea  causa  receptum  erat,  dein 
§.  2.  post  victorem  e  cod.  Caesarem  addidi,  quod  vulgo  e  loco  epi- 
stolarum  ad  familiares  adlato  omissum  erat.  Vide  quae  dixi  in  praef. 
Part.  III.  vol.  p.  XXII.  §.  autem  eiusdem  ep.  4.  sed  tamen  ab  eo  pe- 
tivi  scribendum  putavi  ex  epist.  ad  familiares  1.  c.  Vulgo  et  in  cod. 
M.  hic  sed  ante  tamen  omissum  est.  Ep.  12.  §.  7.  aliquod  retinui. 
Orellius  et  Baiterus  nuper  aliquid  e  cod.  M.  reposuerunt,  cl.  oratione 
Ciceronis  pro  T.  Milone  §.  99.     Ep.  13.  §.  1.  scripsi:  Semper  secum 

aliquam adferunt  tuae  litlerae. ,   ut  post   aliquam  Nomen   sub- 

stantivum  excidisse  appareret.  Codices  enim  Bosii  et  M.  constanter 
servant  aliquam.  aliqua  mi  scribendum  coniecit  Bosius,  Orellius  ac  Bai- 
terus  aliqua  scripserunt,  vulgo  aliquid  legebatur.  Fortasse  spem  vel 
quid  eius  modi  omissum  est.  Postea  §.  2.  auctore  etiam  Wesenber- 
gio  1.  c.  p.  56.  scripsi  cum  Ernestio  quod  scribam.  Orellius  et  Bai- 
terus  quid  scribam  e  cod.  M.  receperunt.  §.  3.  reliqui  si  recte  fuerit, 
quod  vulgo  legebatur.  In  libris  pro  fueril  Iegitur  fuerint.  Hinc  Orel- 
lius  suspicatus  est  Ciceronem  scripsisse:  si  retentae  fuerint.  Ep.  14. 
§.  1.  e  cod.  M.  scripsi :  propter  quam  quidem  non  ipse  ad  te  scribo. 
Nam  non  videtur  idonea  causa  quam  ob  rem  inducamus  quidem,  quod 
paullo  ante  legitur:  Mihi  quidem  eliam  lippitudo  haec.  Nam  eodem 
modo ,  quo  in  Graeca  lingua  ys  saepe  numero  in  eius  modi  enunciatis 
repetitum  habetur,  potuit  hic  etiam  quidem  bis  poni.  Alterum  quidem 
aptius  cum  Pronomine  mihi,  alterum  cum  Pronomine  relativo  coniungi- 
tur.     In  Graecis  dicas:    ifiot  ys  vel  Ifioiys  —  dt'  rjv  ys.   —  Postea 

§.  3.  edidi  ego :  sed  est  tardus  ad  exeundum.  In  libris  esl  omissum 
est,  a  Lambino  autem  post  tardus  appositum.  Ep.  15.  §.  3.  Alienus 
autem  praelor  putabat  etc.  scripsi  pro  Allienus  autem  etc.  Alienum  una 
littera  l  scriptum  fuisse  in  Ciceronis  divinatione  in  Q.  Caecilium  e  cap. 
15.  §.  50.  apparet,  ubi  Alieni  mentione  facta  pergit  iocamj  Cicero  sic: 
ex  quibus  alienissimis  hominibus  ita  paralus  venis,  ut  tibi  hospes  ali- 
quis  sit  recipiendus.  Ep.  16.  §.  2.  retinui  cod.  M.  et,  ut  opinor, 
caeterorum  librorum  scripturam ,  quam  ita  interpunxi :  Nostrum  consi- 
lium  spero  vacuum  periculo  fore.  Nam  et  dissimulabimus  et,  ut  opinor, 
acerrime  adservabimus :  navigatio  modo  sit ,  qualem  opio,  caelera,  quae 
quidem  consilio  provideri  poterunt,  cavebuntur.  adservare  consilium  et 
dissimulare  videntur  mihi  recte  inter  se  opponi  posse:  alterum  est  ce- 
lare,  alterum  est  omnia  facere,  quae  ad  id  obtinendum  pertineant. 
Illud  quidem  certe  non  capio,  quodOrellius  edidit  nuper  cumBaitero: 
Nam  el  dissimulabimus  ei  —  ut  opinor ,  acerrime  asservabimus  — ,  na- 
vigatio  modo  sit,  qualem  opto  —  cetera,  quae  quidem  consilio  provideri 
poterunt,  cavebuntur.  Postea  §.  4.  addidi  post  postridie  e  cod.  Z.  et 
margine  ed.  Cratandrinae  convenire  et  scripsi:  centuriones  trium  cohor- 
tium  —  me  velle  poslridie  convenire.  Sic  etiam  Lambinus  scribi  voluit. 
Vulgo  convenire  omissum  est.  Post  a  villa,  quod  Manutius  proposuit 
pro  advillam,  quod  in  libris  est,  retinui.  Orellius  Atellam  scribi  vo- 
luit  propter  Cumanum.  Ep.  17.  §.  1.  in  libris  falso  legitur:  Deinde 
epistola  scripta  xumulatissime  caetera.  Scripta  falsum  esse  apparet. 
Wesenbergius  1.  c.  p.  44.  pro  eo  scribi  voluit  lecta,  ego  aperta  scripsi. 
Ep.  18.  §.  1.  Orellius  cum  Baitero  nuper  edidit:  Quod  rjvronrjGfv, 
gaudeo.  In  cod.  M.  est  gaudeam  idque  etiam  in  caeteris  libris  fuisse 
credo.  Manutius  recte  vidit  id  olim  fuisse  gaudebam,  quod  servavi. 
Dein  maiore  impedimento  in  libris  est,  Orellius  nuper  cum  Baitero 
maiori  impedimento  edidit.  Ablativus  eo  loco  recte  se  habet,  vide  Ci- 
ceronis  orat.  pro  P.  Quinctio  cap.  1.  §.5.  quod  si  tu  iudex  nullo 
praesidio  fuisse  videbere.  Eadem  ep.  §.  2.  sequuntur  scripsi  pro  se- 
quentur  e  cod.  M.  Paullo  post  scripsi  de  coniectura  mea:  Scripsi 
equidem  Balbo  te  ad  me  et  \de  eius]  benevolentia  scripsisse  et  de  su- 
spicione.  Orellius  quum  in  cod.  M.  pro  de  benevolentia  esset  scriptum 
a  pr.  manu  e  benevolentia ,  scribi  voluit  et  de  benevolentia ,  ego  autem 
suspicatus  sum  propter  litterarum  similitudinem  plura  eo  loco  olim 
excidisse. 

Lib.  XI.  ep.  1.  §.  2.  quum  in  cod.  M.  esset  reKnquerem  pro  re- 
linquere  scriptum,  recte  Lambinus  coniecit  scribendum  esse  relinquere 
me,  quem  ego  secutus  sum.  me  vulgo  omissum  est,  itemque  paullo  post 
de  Liinemanni  coniectura  post  minime  auctore  etiam  Baitero  me  Prono- 
men  inserui.  Ep.  3.  §.  1.  vulgo  oratio  sic  interpuncta  erat:  neque 
nunc  mittendi  —  de  qua  tibi  rescribi  voluit.  Quod  ad  Kal.  Quinct. 
perlinet,  quid  vellem,  ulrumque  grave  est ,  etc.  Hac  condicione  vel- 
lem  dici  vix  poterat.  Itaque  ego  sic  interpunxi  omnem  locum:  neque 
nunc  mittendi  —    de   qua   tibi  rescribi  voluisti,  quod  ad  Kal.    Quinct. 

pertinet,  quid  vellem.  Utrumque  grave  est  etc.  Ep.  3.  §.  2.  iniuria 
nuper  de  Corradi  sententia,  auctore  etiam  Lambino,  Orellius  cum  Bai- 
tero  scripsit:  elsi  ista  res  non  nihil  habet  consolationis.  Ad  sententiam 
unice  mihi  videtur  verum  esse,  quod  est  in  libris:  Quod  negas  mihi 
praecipuum  ullum  incommodum  impendere,  etsi  ista  res  nihil  habet  con- 
solationis,  lamen  eliam  praecipua  multa  sunt  etc,  quibus  verbis  dici- 
tur  hoc,  etsi  in  ea  re  nihil  consolationis  inest  et  a  me  non  amplius  hic 
disceptanda  est,  tamen  etiam  praecipua  multa  sunt  etc.  Paullo  post 
verba  ul  sunt,  quae  non  sunt  iu  cod.  M.,  uncis  inclusi.  Dein  non 
credo  elegantem  scriptorem,  qualis  »st  Cicero ,  scripsisse:  et  gravissima 
esse  et  me  facillime  vitare  potuisse ,  sed  poiius  sic:  et  gravissima  esse 
et  a  me  facillime  vitari  poluisse.  Sine  librorum  tamen  indicio  nihil 
ausus  sum  mutare.  Ep.  5.  §.  2.  devorsaria  pro  deversoria  est  e  cod. 
M.  Dein  §.  3.  vulgo  e  cod.  Y.  scriptum  est:  Quod  tanlo  inlervallo 
nihil  ad  vos,  profecto  intelligis  rem  mihi  deesse  etc.  In  codd.  X.  Z. 
M.  legitur  scriptis  litteris  profeclo.  Lenissiraa,  si  rem  recte  existimas, 
mutatione  Wesenbergius  1.  c.  p.  45.  scribi  voluit:  Quod  tanto  inler- 
vallo  nihil  omnino  ad  vos  scripsi ,  his  Utteris  profecto  intelligis  etc, 
quem  ego  secutus  sum.  Ep.  6.  §.  7.  ubi  sic  cum  Orellio  scribere 
volebam:  Is  dicitur  venisse:  an  eunlem?  an  iam  in  Asia?  locus  admo- 
dum  incertus  est,  vide  quae  disputavit  in  hanc  sententiam  Madvigius 
ad  Ciceronis  lib.  de  -finibus  p.  320.  Ep.  7.  §.  6.  Orellius  de  conie 
tftura  sua  scripsit:  quod  scribis  istam  efflagitare.  Vulgt)  istam  non  le- 
gitur.  In  cod.  M.  est:  quod  scribis  lefflagitare.  Id  ego  olim  fuisse 
existimo:  quod  scribis  T.  efflagitare.  Itaque  cum  Ernestio  auctore 
Tunstallo  Tulliam  scripsi.  Ep.  9.  §.  1.  in  verbis  his:  Quotidie  iam 
Balbi  ad  me  litterae  languidiores .  In  cod.  M.  die  Iegitur  pro  quolidie. 
Ego  de  coniectura  mea  posui,  id  quod  est  etiam  ad  sententiam  aptius: 
In  dies  iam  Balbi  ad  me  litterae  languidiores .  Paullo  post  ediderunt 
nuper  Orellius  et  Baiterus:  Ego  enim,  cum  genus  belli  viderem  impa- 
rata  et  infirma  omnia  contra  paratissimos ,  quieveram  —  quid  facerem? 
—  ceperamque  consilium  etc.  Pro  quieveram  est  in  cod.  Y.  civeram, 
in  cod.  M.  a  pr.  manu  sit  veram  et  in  corr.  eius  cod.  sciveram,  quod 
vuJgo  receptum  legebatur.  Ego  auctore  Madvigio  apud  Wesenbergium 
I.  c.  p.  9.  scripsi:  Ego  —  statueram  quid  facerem  ceperamque  consi- 
lium  etc.  Eadem  ep.  §.  3.  Graevio  auctore  Schiitzius  scripserat:  quod 
istam  miseram  palre,  patrimonio,  fortuna  omni  spoliatam  relinquam. 
Eum  secuti  sunt  Orellius  et  Baiterus.  Rectius  mihi  videtur  statuisse 
Wesenbergius  1.  c.  p.  60.,  qui  id  servandum  duxit,  quod  vulgo  lege- 
batur:  quod  istam  miseram  patrimonio,  fortuna  omni  spoliatam  relin- 
quam.  Nam  quod  in  edd.  quibusdam  parlu  ante  patrimonio  legitur,  id 
videtur  e  divtoyocupiu  natum  esse.  Ep.  12.  §.  1.  in  cod.  Y.  legitur 
hoc  corruptum:  iamen  Nilo  meo  his  verbis  ad  Caesarem  rescripsi.,  in 
cod.  M.  a  pr.  manu :  tamen  L.  Lomeous  verbis  ad  C.  r.  in  corr.  eius 
cod.  tamen  L.  meo  in  verbis  ad  C.  r.  Auctore  Lambino  Schiitzius  edidifi 
tamen   de   eo  his  verbis  ad  C.  r.     Recte  vidit  Wesenbergius   id  scri- 

bendura  esse:  lamen  nihilo  mimishis  verhis  adCaesarem  rescripsi.  Eum 
secutus  sum ,  nisi  quod  nilo  pro  nihilo  retinui.  minus  saepe  in  codd.  ho- 
rum  librorum  corruptum  fuisse  iam  supra  vidimus.  Ep.  15.  §.  4.  recte 
vidit  Wesenbergius  1.  c.  p.  20.  iniuria  correctum  olim  fuisse  posset, 
quod  est  in  codd.  et  scribendum:  Genus  enim  condicionis  eius  modi 
fuit ,  in  quo  non  solet  esse  controversia ,  quum  ea  pars  —  licilatione 
expleri  posset.  Paullo  post  malle,  quod  Cratandro  auctore  et  Lambino 
ab  Orellio  et  Baitero  post  in  integro  esse  insertum  est,  rursus  delevi. 
Verba  enim,  quae  sunt  in  libris:  Suspicor  enim  coheredes  dubiam  no- 
strarn  causam  putare  el  eo  rem  in  integro  esse ,  per  se  recte  intelligi 
possunt:  Suspicor  coheredes  —  putare  et  co  rem  in  integro  esse,  i.  e. 
et  ob  eam  causam  istos  nihil  transegisse ,  ut  in  integro  res  sit.  Ep. 
16.  §.  5.  dubitari  non  potest  quin  corrupta  sint  haec  verba:  et  maxime 
quid  scribas  de  ea.  Orellius  pro  scribas  scribi  voluit  scias.  Ego  se- 
cutus  Wesenbergium  sum,  qui  sentias  restituendum  putavit.  Ep.  17. 
§.  2.  Orellius  cum  Baitero  nuper  edidit  de  I.  F.  Gronovii  coniectura: 
Quamquam,  quid  mea  intersit,  ut  eorum  odium  non  subeam,  non  intel- 
ligo.  Id  scribendum  fuisse:  ul  corum  odium  ne  subeam ,  vidit  Wesen- 
bergius  1.  c.  p.  14.  Vulgo  negatio  omissa  est.  Paullo  post  §.  3. 
scripsi  auctore  etiam  Lallemando,  qui  id  se  ait  e  codd.  Regiis  Paris. 
recepisse:  idque  mihi  valde  scilicet  molestum  est.  In  cod.  M.  pro  sci- 
licet  legitur  «".  Id  fuit  olim  sc.  Vulgo  omissa  Particula  est.  In  verbis 
proximis  ab  ante  Alexandrea  delendum  videlur  Orellio  ac  Baitero. 
Ep.  18.  §.  2.  scripsi:  Intellexi  omnino  ex  Oppii  sermone  —  quae  isto- 
rum  ira  esset,  sed,  ut  eam  flectas  te  rogo.  de  C.  Fr.  Hermanni  con- 
iectura  proposita  in  Schneidewini  Philologo  vol.  III.  p.  106.  Vulge 
legitur:  quae  istorum  via  esset.  Ep.  19.  §.  1.  Orellius  cum  Baitero 
scripsit:  Verum  tamen  velim,  quod  erit,  qualecunque  erit,  scribas. 
Ego  retinui  ab  Ernestio  receptam  lectionem  si  quid  erit.  In  cod.  M. 
est  quid  erit  omissa  si  Particula.  quod  Lambinus  coniecit  esse  scriben- 
dum.  Ep.  20.  §.  1.  ego  edidi:  Sed  el  alia  timenda  sunt  ab  aliisque 
et  ab  hoc  ipso  quae  dantur ,  ut  a  domino ,  rursus  in  eiusdem  sunt  po- 
testale.  Eo  non  solum  librorum  auctoritas  ducit  —  nam  in  cod. 
M.  aperte  scriptum  est:  ab  aliis  que  et,  in  antiquis  autem  edd.  ab 
aliis  quae  et ,  quod  idem  est  — ,  verum  etiam  ipsa  sententia  paene 
flagitat,  ut  id,  quod  recte  usque  ad  Orellium  fere  erat  propagatum  in 
editionibus,  servetur.  Non  enim  hoc  vult  Cicero  dicere  alia  ab  aliis, 
i.  e.  quaedam  ab  his,  alia  ab  illis  timenda  esse,  sed  praeter  illud, 
quod  commemoratum  est,  alia  timenda  esse  eaque  ab  aliis.  Ep.  21. 
§.  1.  reliqui  lapidihcs  egisse  hominem  dicitur  &ine  corruptelae  signo, 
quod  apposuit  Orellius  cum  Baitero.  Nam  quo  minus  dici  possit  agere 
aliquem  lapidibus,  i.  e.  iaciendo  lapides,  nihil  mihi  impedire  videtur. 
Paullo  post  scripsi  arbitrabantur  e  cod.  M.  pro  vulgo  arbitrantur. 
Dein:  Ac  mallem  illinc.  Ita  scribendum  suasit  Wesenbergius  1.  c.  p. 
126.  Quod  contra  C.  Fr.  Hermannus  1.  c.  p.  106.  scribi  voluit:  Ac 
mallem  itum.  Orellius  commendavit  illim.     Ep.  22.  §.  2.  edidi  ego  de 

coaiectura  mea:  Iam  enim  corpore  vix  sustineo  gravitatem  huius  caeli, 
quia  mihi  laborem  adfert  in  dolore.  In  libris  pro  quia  est  qui,  quod 
ferri  non  potest,  qnia  caelus  a  Cicerone  non  dicitur,  sed  caelum. 
Orellius  cum  Baitero  quae  edidit.  Magis  ipsa  causa  efferenda  erat 
itaque  scripsi  quia,  quod  mihi  etiam  ad  sententiam  unice  accommo- 
datum  esse  visum  est.  Paullo  post  vulgatam  verborum  collocationem 
hanc:  quod  adhuc  saepe  rogatus  non  fecisti,  recte  nuper  Wesenbergius 
I.  c.  p.  16.  tutatus  est,  comparans  huins  libri  ep.  15.  §.  1.  ep.  20. 
§.  2.  ep.  19.  §.  1.  Schiitzius  scribi  voluit:  quod  adhuc  non  rogatus 
saepe  fecisti,  sententia  ab  hoc  loco  aliena.  Ep.  23.  §.  3.  retinui  Er- 
nestianam  scripturam  auctore  Manutio  vulgo  receptam:  Audimus  enim 
de  statu  rei  publicae.  0  dil  Cod.  Y.  habet  detestaturi  Elodi.  cod.  Z. 
destaturi  Clodi.  cod.  M.  de  steturi  elodi.,  quibus  in  codicum  vestigiis 
mihi  sane  latere  videtur  nihil  aliud  nisi  de  statu  rei  pl.  o  di.  Paullo 
post  6cripsi  et  item  pro  vulgato  et  idem.  In  eamdem  coniecturam 
nuper  et  Orellius  et  Wesenbergius  1.  c.  p.  18.  inciderunt.  Ep.  24. 
§.  2.  Orellius  et  Baiterus  nuper  e  cod.  Y.  scripserunt :  Sed  ad  meam 
manum  f  redi;  dehinc  enim  haec  occultius  agenda ,  ut  in  verbo  redi 
vitium  inesse  iudicarent.  Equidem  scripsi:  Sed  admeammanum  redii: 
dehinc  enim  haec  occultius  agenda,  ut-Cicero  iam  haec  ipsa  verba  sua 
manu  scripserit,  initium  epistolae  ab  alia  manu  fuerit.  In  cod.  M. 
est  reddiderunt  et  enim  haec  occullius ,  acceda,  ut  in  eius  archetypo 
fuisse  videatur:  redii:  erunt  etenim  haec  occultius  agenda,  quod  iam 
propter  elenim  postpositum  non  probo,  etsi  erunt  per  se  falsum  non 
est.  §.  3.  nuper  Orellius  cum  Baitero  scripsit:  Quod  scribis  nobis, 
nostra  et  tua  Tulliae  fore  parata.  Olim  Iegebatur:  quod  scribis ,  no- 
bis  nostra  et  tua  etc.  Mihi  videtur  Pronomen  nobis  prorsus  esse  su- 
pervacaneum  et  recte  in  Ascensiana  pr.  omissum.  Quocirca  uncis 
circumclusi.  Ep.  25.  §.  1.  etsi  verba  te  habere  non  leguntur  in  cod. 
M.,  tamen  mihi  non  posse  omitti  videntnr,  quam  ob  rem  ea  uncis  cir- 
cumclusa  retinui.  Eadem  ep.  §.  3.  legitur  in  cod.  M.  Ego  huius 
miserrimae  factdtate  confectus  conflictor.  Orellius  pro  facultate  ex- 
spectari  infelicitale  dicit.  Equidem  vacuitate  scripsi,  quod  et  ad 
litterarum  similitudinem  proxime  accedit  —  in  antiquis  edd:  adeo  fa- 
tuitate  legitur  —  ei  ad  sententiam  est  aptissimum.  Cogitavi  etiam  de 
viduitate.  Extrema  epistola  scripserunt  nuper  Orellius  et  Baiterus :  Haec 
etiam,  si  videbitur,  cum  Terentia  loquere  tu  opportune.  In  cod.  M.  est 
loqueretur  pro  loquere  tu,  quod  est  de  Orellii  coniectura.  Equidem  scri- 
bendum  putavi:  ffaec  etiam —  cum  Terentia  loquere,  dum  opportune. 
Lib.  XII.  ep.  2.  §.  1.  scripsi  de  Orellii  coniectura:  ffic  rumor 
est  Statium  Murcum  naufragio  perisse.  In  codd.  Y.  M.  est  ffic  ru- 
mores  tamen  Murcum.  Mox  in  ante  Uticam  delevi.  Ep.  3.  §.  2. 
revocavi  hanc  scripturam,  quae  et  hic  et  infra  post  lib.  XVI.  ep.  5. 
in  cod.  M.  est :  etsi  praeter  turpitudinem  hoc  ipsum  puto  esse  perdere. 
Hocdicitur:  perderemalo,  etsi  hoc  ipsum  ab  hasta  emere  nihil  aliud 
est  nisi  perdere,  nisi  quod  etiam  turpe  est:  est  igitur  praeter  ipsam 
CIC.  III.  2.  C 

turpitudinem ,  idem  quasi  scripserit,  ut  mittam  turpitudinem  ipsam. 
In  fine  huius  epistolae  addenda  putavi  verba,  quae,  altero  loco,  ubi 
haec  epistola  legitur,  in  cod.  M.  inveniuntur:  Tu  Allicum,  quaeso, 
cura,  et  ei  salutem  et  Piliae,  Tulliae  quoque  verbis,  quae  vix  potest 
esse  ulla  dubitatio  quin  a  Cicerone  profecta  sint.  Ep.  5.  §.  3.  in 
editione  Orellii  et  Baiteri  legitur :  Conturbat  enim  me  epitome  Bruti  Fan- 
niana  an  Bruti  epitome  Fannianorum:  t  scripsi,  quod  erat  in  ex- 
tremo;  idque  ego  secutus  etc.  Ego  secutus  sum  Wesenbergium,  quem 
vide  1.  c.  p.  118.,  et  scripsi:*  Conturbabat  etiam  me  [epitome  Bruti 
Fanniana,]  in  Bruti  epitome  Fannianorum  [scriptum]  quod  erat  in  ex- 
tremo,  idque  ego  seculus  etc.  Dcin  §.  4.  scripsi:  Ergo  ei  in  inte- 
gro  omnia,  ei  pro  et  e  conieotura  Orellii  scribens.  Ep.  6.  §.  2.  iu 
libris  est,  ut  vulgo  editur:  Amo  enim  ndvza  q>iXoSr](iov ,  sed  verum 
illud  sine  dubio  est,  quod  nuper  A.  Meineke  scribendum  coniecit 
ndvza  cpileiSijiiova  in  Vindiciis  Strabonianis.  Eadem  ep.  §.  3.  de 
Wesenbergii  eonieotura  1,  c.  p.  17.  proposita:  Mihi  quidem  gra- 
tum  est  et  erit  gratius  etc.  Ep.  7.  §.  1.  rursus  Wesenbergius  1.  c. 
p.  18.  et  Orellius  in  unam  eamdemque  coniecturam  inciderunt,  ut 
sibi  dicerent  scribendum  videri:  Magna  res  est,  simplex  est  manere 
etc,  quos  secutus  sum.  Vulgo  legitur:  Magna  res,  et  simplex  est 
manere  etc.  Ep.  14.  §.  3.  edidi  de  coniectura  Wesenbergii  edita  1.  c. 
p.  123. ,  probata  etiam  Orellio :  sed  relaxor  tamen  omnique  vi  eniior. 
In  cod.  M.  et  vulgo  legitur:  sed  relaxor  tamen  omniaque  nitor.  Ep. 
16.  legitur  sub  finem:  Miki  adhuc  nikil  prius  fuit  hac  solitudine.  In 
cod.  M.  a  pr.  manu  est  peius  pro  prius ,  in  corr.  cod.  M.  aptius. 
Mihi  in  mentem  venit  scribendum  esse  antiquius  idemque  postea  vidi 
coniecisse  etiam  Orellium  in  editione  priore.  G.  Kahntius  nuper  1.  c. 
p.  8.  scribi  voluit  optatius,  conferens  ex  harum  epistolarum  lib.  III. 
ep.  1.  intellexi  ad  iter,  id  quod  constitui,  nihil  miki  opiatius  cadere 
posse.  Ep.  18.  §.  1.  paene  moleste  tuli,  quod  nemo  adhuc  recepit 
potuerit  e  cod.  M.  pro  vulgato  poterit  in  verbis  his :  Ego ,  quantum 
his  temporibus  tam  eruditis  fieri  potuerit ,  profecto  illam  consecrabo  etc. 
Ep.  19.  §.3.  in  verbis:  posthac  iam  incipito  scribere  adme,  de  Bruti 
adventu  quid  exspectes,  id  est,  quos  ad  dies.  Orellius  nuper  pro  quos 
ex  Ascensiana  tertia  recepit  quot.  Ego  quos  ad  dies  reliqui.  Id  enim 
est  fere  idem  quod  quibus  diebus.  Conf.  harum  epistolarum  lib.  XIII. 
ep.  9.  §.  2  extr.  tum  ad  quos  dies  rediturus  sim  scribam  ad  te.  Ep. 
20.  §.  1.  eis  pro  iis  est  e  cod.  M. ,  quem  in  eius  modi  rebus,  ubi  ex 
aliis  codd.  nihil  traditum  est,  semper  sequendum  existimo.  Ep.  22. 
§.  3.  et  is  usuris  facillime  sustentabitur  auctore  Lipsio  Bosio  pro  vul- 
gato  et  iis  usuris  etc.  edidi.  Ep.  23.  §.  1.  auctore  Wesenbergio, 
quem  vide  I,  c.  p.  123.,  scripsi:  quietiamnunc  molesti  sunt,  quid  existi- 
mas  (nempe  eos  facturos"),  si  venero?  Vulgo  legebatur:  quin  etiam 
nunc  molesti  sunt,  quid  existimas,  si  venero?  Paullo  post  §.  2.  scri- 
psi  audacter  de  sententia  Pii  et  Ernestii  cum  Schutzio  meque  hac  ad 
maximas  aegritudines  accessione  non  minima  libera.     Naro   quod  legi- 


PROOEMIUM  EDITORIS.  xxxv 

tur  iu  cod.  M.  et  antiquis  edd.  non  maxima  vix  videtur  intelligi  poes», 
illud  autem ,  quod  e  cod.  X.  recepit  Ernestius  nunc  maxima,  ne  ipsum 
quidem  aptum  est  ad  sententiam.  Facillime  autem  minima  et  maxima 
inter  se  commutari  hoc  loco  poterant,  quem  ad  modum  maxime  el 
minime  aliquotiens  inter  se  in  eius  modi  locis  confusa  sunt.  Vide 
C.  T.  Zumptium  ad  Ciceronis  divin.  in  Q.  Caecilium  c.  3.  §.  10.  p. 
10  sq.  Deinde  scripsi  e  cod.  M.  qui  eo  tempore  nobilis  Epioureus 
fuerit  Athenisque  praefuerit  hortis?  Neque  enim  de  diversis  perso- 
nis  hic  quaeritur,  sed  de  aliquo  principe  Epicureo ,  qui  praefectus 
fuerit  hortis  Epicureis.  Vulgo  legebatur:  fuerii  Athenis,  qui  prae- 
fuerit  hortis?  non  solum  contra  auctoritatem  codd. ,  sed  etiam  contra 
ipsam  sententiam.  Dein  §.  3.  dubitari  plane  non  potest  quin  Ci- 
cero  scripserit:  ad  hanc  rem  tamen  plus  etiam  quam  satis ,  ut  est  in 
codd.  X.  Z.  et  in  margine  ed.  Cratandrinae.  Ipsa  enim  vis  huius 
formulae  hic  requirit  quam  Particulam,  quae  quam  facile  post  etiam 
exciderit  apparet.  Paullo  post  permirum  est  omnes  fere  criticos, 
etiam  nuper  Orellium  ac  Baiteruro,  non  vidisse  summum  soloecismum 
a  Lambino  Ciceroniani  sermonis  elegantiae  illatum  esse,  qui  quibus- 
quam  pro  quibusdam  scripsit  in  verbis  his:  Nec  mihi  iam  argento  nec 
veste  opus  est  nec  quibusdam  amoenis  locis.  Recte  de  hac  re  et  de 
hoc  ipso  loco  disputavit  R.  Stfirenburgius  ad  Ciceronis  de  officiis 
libros  p.  212.  Ep.  25.  §.  1.  ut  his  pro  ut  iis  est  e  cod.  M.  Ep. 
XXVH.  §.  3  extr.  edere  debebam,  id  quod  est  in  cod.  M.  Piliae, 
Atticae  sahitem,  eodem  modo,  quo  ep.  23.  §.  3  extr.  edidi  ex  eo- 
dem  cod.  Piliae ,  Atticae  salutem.  Particula  coniunctiva  in  eius  modi 
locis  saepe  omittitur.  Ep.  29.  §.  1.  scripsi  de  coniectura  mea:  Si- 
lius,  ut  scribis,  hodie.  Cras  igitur  tu  vel  potius  quum  poteris  etc. 
Vulgo  legitur:  Cras  igitur  vel  polius  etc.  In  Cod.  M.  est  cras  igi- 
tur  cum  ttel  potius  cum  poteris.  Eadem  ep.  §.  2.  scripsi:  in  reprae- 
sentando:  quoad  possunt  adducito  —  totum  enim  illud  desperatum  —  etc. 
In  cod.  M.  est  adducito  —  tum  enim  elc.  In  cod.  Y.  adduci  tolum: 
apparet  repetitam  syllabam  to  semel  excidisse.  Ep.  30.  §.  1.  scripsi : 
Quaero  quod  ad  te  scribam,  auctore  Wesenbergio  I.  c.  p.  56.  Vulgo 
quid  legebatur.  Ep.  32.  §.  1.  reliqui  quidem  vulgatam  scripturam : 
Rescripsi  me  etiam  gravius  esse  adfectum  quam  tum  etc.  Sed  quum 
ia  cod.  M.  adfectum  non  sit ,  admodum  probabilis  Orellii  coniectura 
est,  qui  scribi  voluit:  Rescripsi  mi  etiam  gravius  esse  quam  lum  etc. 
me  et  mi  saepe  numero  in  his  ipsis  libris  commutata  -inter  se  sunt. 
Paullo  post  idem  ipsius ,  quod  in  codd.  Y.  Z.  est,  recte  mihi  videtur 
recepisse  pro  ittius,  quod  habet  cod.  M.  In  collocatione  tamen  verbo- 
rum  secutus  sum  cod.  M.  et  scripsi  non  ipsius  esse.  Ep.  36.  §.  1. 
vulgo  ediderunt  ex  Ascensiana  pr.  Non  habeo,  ne  me  quidem  ipsum, 
quicum  tam  audacter  communicem,  quam  te.  Ego  e  cod.  M.  edidi: 
Nam  habeo  ne  me  quidem  ipsum  etc.  G.  Kahntius  1.  c.  p.  8.  nam 
ipse  quoque  probans  ante  ne  me  statuit  omissum  esse  neminem.  Ep. 
37.  §.  2.  scripsi  auctore  Manutio:    ne  totum  diem  in  villa.     Vulgo  in 

c* 

villam  legitur.  Comprobavit  in  villa  etiam  Baiterus  conferens  ep.  44. 
§.  2.  Eadem  ep.  §.  2.  vulgo  legitur,  id  qnod  dicitur  esse  e  codd. 
Bosii:  Apud  Tereniiam  gratia  opus  est  nobis  tua  tuaque  auctorilate. 
In  cod.  M.  prius  tua  non  habetur.  Hinc  ego  scripsi:  Apud  Teren- 
tiam  gratia  tua  opus  est  nobis  tuaque  auctoritate.  tua  post  gratia 
facillime  oblitterari  poterat.  Vide  quae  infra  dicam  ad  ep.  39.  §.  1. 
Ep.  38.  §.  3.  pro  vulgata  scriptura:  quae  maxime  liberalissima  docto- 
que  homine  dignissima,  scripsi:  quae  maxime  liberalis  sit  doctoque  ho- 
mine  dignissima.  Snperlativus  quum  per  compendium  saepe  scriptus 
esset  in  his  libris,  facile  poterat,  quum  liberali  sit  scriptum  esset,  id 
pro  liberaliss.  i.  e.  liberalissima  ab  librario  haberi.  Denique  vix  est 
quod  dicam  iniuria  Pronomen  me  post  laudari  repetilnm  deleri  vo- 
luisse  Lambinum.  Eins  modi  Pronomina  non  solum  Graeci ,  verum 
etiam  Latini,  quin  etiam  nos  Germani,  in  eius  modi  locis  perspicuita- 
tis  causa  repetere  solemus.  Vide  quae  dixi  iu  praefatione  maioris 
editionis  Orat.  Ciceronianarum  vol.  I.  p.  lxviii  sqq.  Postea  §.  4. 
pro  ad  me  adiuvandum  certatim  Orellius  et  Wesenbergius  1.  c.  p.  123. 
scribi  voluerunt  ad  me  adlevandum.  Si  ad  sententiam  spectamus,  non 
male,  sed  adiuvare  tamen  eodem  iure  dicebatur  quo  adlevare.  Adde 
hunc  locum  iis ,  quae  posui  in  Lexico  Latino  meo  vol.  I.  p.  140.  Ea- 
dem  §.  scripsi  de  coniectura  mea:  nisi  —  locum,  qualem  opto ,  inve- 
nero.  Vulgo  qualem  volo  legitur.  volo  in  cod.  M.  omissum  est.  Conf. 
huius  libri  ep.  44.  §.  2.  Mihi  vero  locum,  quem  opto ,  ad  id,  quod 
tolumus,  dederis  clc.  Ep.  39.  §.  1.  de  Orellii  coniectura  scripsi: 
tjiiod  pridie  scripsisses  ea  ipsa,  ad  quam  rcscripsi,  epistola.  Vulgo 
legitur  ad  quae.  Paullo  post  scripsi:  Sed  nimium  ex  meo  otium  tuum 
specto.  In  cod.  M.  est:  ex  meo  otium  specto ,  omisso  tuum.  Vulgo 
legebatur:  ex  meo  otio  tuum  specto.  Modo  ad  ep.  37.  §.  3.  vidimus 
tua  eodem  prorsus  modo  post  gratia  excidisse.  §.  2.  quod  scribere- 
mtt  non  eral,  scripsi  auctore  Wesenbergio  1.  c.  p.  55.  In  cod.  M. 
est  quid.  Ep.  40.  §.  2.  est  post  exclusus  de  Wesenbergii  coniectura 
1.  c.  p.  16  sq.  addidi  vulgo  omissum.  Ep.  42.  §.  1.  pro  Scripsisti 
rn  cod.  M.  est  scripsi..  Id  etsi  facile  e  scripsisti  oriri  potuit,  tamen 
fortasse  olim  iu  cod.  archetypo  fuit  scripsti.  Eius  modi  ehim  verbi 
formae  aliquotiens  iu  his  epistolis  se  ostendunt.  Mox  §.  2.  nec  pro 
neque  scribi  voluit  Wesenbergius  1.  c.  p.  116.  Ep.  46  extr.  Exculto 
enim  in  animo  nihil  agreste,  nihil  inhumanum  est  scripsi  de  Wesenber- 
gii  sententia ,  quem  vide  p.  46. ,  probata  etiam  ab  Orellio.  In  codd. 
iiosii  est  Exslo  enim  animo,  in  cod.  M.  exto  enim  animo.  In  cor- 
rectione  eius  libri  et  vulgo  legebatur:  Isto  enim  animo  etc.  Ep.  49. 
§.  1.  in  codd.  est:  Heri,  non  midto  post  quam  tu  a  me  discessisti 
puto  quidam  urbani  —  ad  me  mandata  et  litteras  adtulerunt.  puto  cor- 
ruptam  esse  ceusuerunt  critici  omnes.  Ego  scripsi:  subito  quidam 
urbani  —  atiulerunt.  §.  2.  ad  Caesarem  restitui,  quod  vulgo  ede- 
batur.  Orellius  cum  Baitero  e  cod.  M.  ad  Ciceronem  receperant,  quod 
falsum  existimo.     Ep.  51.   §.  2.    Sed  mihi  simulatio  pro    repudiatiom 

fverit  cum  cod.  M.  retinai.  Sed  delevit  Lambinus  in  curia  secuudis. 
Ep.  52.  §.  2.  quod  ita  imerpunxi  orationem:  Dices:  Qui  talia  con- 
scribis"!  vide  I.  N.  Madvigium  ad  CiceroniB  de  finibus  libros  praef. 
p.  LXIV.     Vuigo  Jegitur:   Dices ,  qui  talia  conscribis? 

Lib.  XIII.  ep.  1.  §.  1.  vulgo  legitur:  Ad  Ciceronem  ita  scripsisti, 
ut  neque  severius  neque  lemperatius  scribi  potuerit.  Ia  codd.  Y.  Z. 
legitur  ullius  pro  ut.  Id  Bosius  scribi  volait  ulli  ut.  Ego  Sturenbur- 
gium  ad  Ciceronis  de  officiis  libros  p.  203.  secutue  id  scripsi  illi  ut. 
Sed  fortasse  tamen  praestat  simplex  ut ,  quod  est  iu  cod.  M.  Eadem 
ep.  §.  3.  si  minus  pro  sin  minus  est  e  cod.  M.  Ep.  2.  §.  2.  scripsi 
auctore  etiam  Wesenbergio  1.  c.  p.  96.  e  cod.  M.  Omnino  eum  Sestius 
noster  parochus  publicus  occupavit.  parochis  publicis  cum  Schutzio  ex 
Ascensiana  pr.  receperunt  Orellius  et  Baiterus.  Ep.  3.  §.  1.  recepi  e 
margine  ed.  Cratandr.  Praes  quidem  aliquando  factus  es  et  in  his  -qui- 
dem  tabulis.  Eodem  ducuut  etiam  caeteri  codd.,  qui  uisi  quod  quidem 
umittunt  aut  aperte  factus  es  et  in  habent,  ut  cod.  Z.,  aut  quod  ducit 
eodem,  factus  esset  in ,  ut  cod.  M.  Vulgo  factus  esses,  et  in  legitur, 
quidem  autem  ante  aliquando  omittitur,  quod  ipsnm  mihi  videtur  nou 
sine  codicum  auctoritate  venisse  iu  margiuem  ed.  Crataudr.  Ep.  5. 
§.  1.  post  videlicet  aliquid  excidisse  suspicatus  est  Weseubergius  1.  c. 
p.  111.,  veluti  erravi  vel  quid  eius  modi.  Posui  igitur  eo  auctore 
lacunae  sigua  post  videlicet.  Ep.  6.  §.  2.  non  credo  verbum  fecisti, 
quod  e  codd.  Y.  Z.  receptum  erat  iu  verbis  his:  plane  bene  fecisti, 
omissum  autem  est  in  cod.  M.,  in  suspicionem  vocandum  fuisse.  Nam 
quod  in  cod.  iu  margiue  repet.  Lambin.  hoc  ordiue  habentur  illa  verba: 
fecisli  plane  bene ,  et  errore  poterit  esse  factum  neque  omnia  verba, 
quorum  mutatur  ordo,  suspiciosa  sunt.  Ep.  6.  §.4.  edidi:  non  solitos 
maiores  nostros  [eos]  legare ,  in  decem,  qui  essent  imperatorum  neces- 
sarii.  eos ,  quod  Cratandcr  et  codd.  Malaspinae  duo  addere  dicuntur, 
iu  cod.  M.  uon  est  nec  viiietur  nisi  e  glossemate  natum,  qutrm  Accu- 
sativus  ex  Pronomine  relativo,  quod  sequitur,  intelligi  possit.  Ep.  7. 
§.  1.  vulgo  legitur:  Rescribes  igiiur  quidquid  voles ,  dum  modo  quid. 
Iu  cod.  M.  legitur:  dian  modo  ne  quid.  Id  mihi  videtur  iudicio  esse 
fuisse  in  archetypo  aliquid,  qnod,  si  erant  primae  syllabae  compendio 
notatae,  sane  in  nequid  mutari  poterat.  Ep.  9.  §.  1.  servavi  librorum 
auctoritatem  iu  verbis  his :  Ventum  est  tamen  ad  Quintum,  quae  verba 
mihi  quamdara  oppositionis  rationem  habere  videntur  ad  ea,  quae 
proxime  antecedunt.  Contra  Manutio  auctore  Schutzius  ac  nuper  Orel- 
HuB  et  Baiterus  iandem  scripserunt,  ut  id  non  pertineret  nisi  ad  ordi- 
nem  sermonum.  Ep.  10.  §.  3.  scripsi  ego:  Brutus  si  quid  egerit ,  cu- 
rabis  ut  sciam.  Sic  enim  legitur  in  codd.  Y.  Z.  egerit  in  cod.  M.  vulg  > 
omissum  est.  Facile  eius  modi  verba  excideruut  aut  oblitterata  suin. 
Sic  mox  ep.  14.  §.  2.  fortasse  eodera  modo  a  me  restituendum  erat: 
De  Bruto,  si  quid  egerit.  Sic  Orellius  putavit  esse  scribendum,  cl. 
cp.  16.  §.  2  extr.  Quod  vulgo  legiiur  si  quid  erit  est  e  codd.  Y.  Z. 
et  e  margine  ed.   Cratandr.    Equidem  scripseram   egit.     Nam    si  qwid 

erit,  quum  raox  sequatur:  si  quid  erit  praeterea  etc.  vix  videtur 
eese  sanum.  Ep.  15.  bis  scripsi  quod  scriberem  pro  quid  scriberem, 
conf.  Wesenbergium  1.  c.  p.  55.  Ep.  16.  §.  2.  hocne  in  libris  legitur. 
Orellius  hocine  maluit.  Ep.  17.  recte  Ernestius  cum  Cratandro  et  Bo- 
sio  scripserat:  non  quo  imperassem.  Falso  e  cod.  M.  quo  Orellius  et 
Baiterus  deleverunt.  Vide  Wesenbergium  1.  c.  p.  44.  Ep.  20.  §.  2. 
bis  non  possum  Orellio  ac  Baitero  accedere  in  eo,  quod  verba  Cice- 
ronis,  quae  milii  sana  videntur  esse,  pro  corruptis  habuerunt.  Ac  pri- 
mum  quidem  non  intelligo  quam  ob  rem  verum  non  sit,  quod  legitur 
in  codd.:  Ad  Ligarianam  de  uxore  Tuberonis  et  privigna  neque  pos- 
sum  iam  addere  etc.  addere  ad  Ligarianam,  quod  etiam  dici  potest 
adderc  in  Ligarianam,  per  se  bene  se  habet  nec  minus  bene  adiuncta 
significatione  rei,  quae  addendo  commemoranda  erat,  dicitur  ad  ora- 
tionem  addere  de  aliqua  re.  In  extrema  §.  Orellius  habuisti  corruptum 
putavit  et  scribi  voluit:  habui  St!  Mihi  unice  verum  videtur,  quod 
est  in  libris:  Thealrum  quidem  sane  bellum  habuisti.  Id  est  enim  fere 
hoc,  quod  alias  dicitur:  Orationem  bene  vendidisti.  Ep.  21.  §.  1.  scripsi 
ego:  Huic ,  quam  tu  mihi  misisti,  rescribam  alias.  Vulgo  legitur  tum 
mihi,  id  quod  vix  potest  intelligi.  m  adsumptum  est  e  sequenti  mihi. 
Paullo  post:  Nunc  alia  malo,  est  de  Orellii  couiectura.  Vulgo  legi- 
tur:  Nnnc  alias  malo.  §.  2.  de  verbi6:  Quod  simul  ac ,  continuo  scie- 
tis  duhitatum  est.  Lambinus  pro  scietis  scribi  voluit  scies  in  margine 
ed.  repetit.  Id  nou  displicet.  In  Ascensiana  tertia  legitur  scieris.  Id 
falsum  esse  iure  dixit  Madvigius  in  Opusc.  Acad.  alt.  p.  97.  adn.  Ea- 
dem  ep.  §.  5.  e  cod.  M.  scripsi:  itemque  te  volo  existimare  pro  vutgato 
idemque  etc.  item  existimare  eodem  iure  dicitur  quo  sic  existimare. 
Ep.  22.  §.  3.  quum  utrique  nostrum  videtur  scripsi,  ubi  vulgo  videbitur 
legitur.  In  cod.  M.  est  iubetur.  Paullo  post  legitur:  Caerelliam  quae- 
dam  habere  quae  nisi  a  te  non  potuerit.  Id  videtur  verum  nou  esse.  In 
cod.  M.  verba  quae  nisi  a  te  omissa  sunt.  Hinc  apparet  recte  in  ed. 
Iensoniaua  scriptum  esse:  Caerelliam  quaedam  habere ,  quae  nisi  a  te 
habere  non  potuerit,  ut  librarii  oculus  ab  uno  habere  ad  alterum  per- 
venisse  videatur ,  id  quod  recte  intellexit  etiam  Baiterns  in  adnotatione. 
Dein  pro  satis  faciendum  in  codd.  Bosii  et  M.  legitur  sat  faciendum. 
Hoc  ego  propter  librorum  auctoritatem  recepi,  etsi  alias  fere  semper 
satisfacere,  non  sat  facere  dicitur.  §.  4  extrema  fortasse  pro  cor- 
rupto  militia  scribendum  stultitia  et  restituendum :  a  quis  sine  te  op- 
primi  stultitia  esl.  Ep.  23.  §.  2.  scripsi  e  margine  repetit.  Lamb.  Sunt 
enim  descripti,  ut  vidisti.  Vulgo  legitur  Sunt  enim  effecti.  Sed  in  cod. 
M.  est  defecti  scriptum.  detexti  olim  scribi  volnit  Lambinus.  §.  3. 
Verba,  quae  Orellius  et  Baitems  ita  ediderunt:  'Quare 

da  te  in  sermonem  et  perseca 

et  confi.ce,  excita,  compella,  loquere, 
ut  te  cum  illo  Scaeva  loqui  putes'.,   ego  ut  membra  poetae  discerpta 
sic  in  orationem  solutam  recepi,  ut  scriberem:  Qua  re  '  da  te  in  ser- 
monem  et  perseca  et  confice  et  ita  cum  Polla  loquere',   ut  te  cum  illc 

Scaeva  loqui  putes  etc.  in  quibus  verbis  et  ita  cum  Polla  loquere  e  cod. 
iu  margine  repet.  Lambin.  est.  Vulgo  legitur  excita ,  compella ,  lo- 
quere.  Tum  fortasse  pro  perseca  legendum  est  Orellio  auctore  persece 
vel  perseque.  Ep.  25.  §.  1.  retrectatione  pro  retractatione  recepi  e 
cod.  in  margine  repet.  Lambin.  et  e  margine  ed.  Cratandrinae.  Ibidem 
§.  2.  e  cod.  Z.  et  codd.  Malaspinae  recte  iudicavit  Wesenbergius  1. 
c.  p.  47.  revocandam  fuisse  hanc  verborum  collocationem :  Bruto  ita 
volui  scribere.  Quod  contra  Orellius  cum  Baitero  e  cod.  M.  edidit: 
Ita  volui  Bruto  scribere.  §.  3.  scripsi  quidem  ego  e  cod.  M.  et  an- 
tiquis  edd. :  quod  mehercule  intelliges  non  esse,  sed  cum  codd.  Bosii 
Gratandr.  habeant  scriptum  quod  mehercule  non  esse  intelliges,  iam 
hunc  velim  anteponi  ordinem.  Ep.  26.  §.  2.  quod  edidi:  Eqtddem 
credibile  non  est  quantum  scribam  die,  qui  etiam  noctibus,  est  ab  We- 
eenbergio  inventum.  Vulgo  legitur  quin  etiam.  Ep.  28.  §.  3.  auctore 
Wesenbergio  p.  48.  scripsi:  quum  tibi  dabam  7tQ6§lrmcc'AQXW>]dsiov. 
Vulgo  legitur:  quod  tibi  dabam  nQO^lrifia  'AQXi(irjSsiov.  Ep.  29.  §. 
3.  si  tninus  e  cod.  M.  est,  in  quo  legitur  simus,  pro  vulgato  sin  mi- 
nus.  Ep.  30.  §.  2.  pro  Demeam,  cum  Eros  legitur  in  cod.  M.  de  me, 
an  quomodo  eros.  Unde  suspicor  in  cod.  archetypo  fuisse  Demean  pro 
Demeam  scriptum.  Ep.  32.  §.  3.  in  Orellii  et  Baiteri  editione  legun- 
tur  haec:  De  C.  Tuditano  enim  quaerebam,  quem  ex  Hortensio  audie- 
ram  fuisse  in  decem;  eum  video  in  Libonis  praetorem  P.  Popilio  P. 
Rupilio  [consulibus].  Annis  XIIII.  ante,  quam  praetor  facius  est,  le- 
gatus  esse  potuisset?  Id  etsi  ne  mihi  quidem  verum  esse  videtnr, 
retinui  ita ,  ut  coss.  pro  consulxbus  scriberem.  In  cod.  M.  enim  omisso 
eo  verbo  legitur:  Rupilian  XIJII.  WesenbergiuB  1.  c.  p.  15.  pro  potuis- 
eet?  Nisi  etc.  legi  voluit  potuii,  nisi.  Fortasse  post  coss.  excidit  etiatn 
cSm  i.  e.  quomodo,  ut  scribatur:  coss.  Quo  modo  annis  XIIII.  ante 
—  legatus  esse  potuisset?  Sed  omnis  causa  admodum  incerta  est. 
Paullo  post  et  nesciebam  pro  sciebam  cum  Mureto  auctore  Wesenbergio 
1.  c.  et  qui  cos.  cum  Lucullo  fuit  pro  qui  cum  Lucullo  fuit  scripsi. 
Hoc  po8terius  potest  etiam  fuisse  olim :  qui  cum  Lucullo  cos.  fuit.  Nam 
co  post  lo  facile  poterat  omitti.  Ep.  33.  §.  1.  auctore  eodem  Wesen- 
bergio  1.  c.  p.  -123.  edidi:  qui  etiam  eorum  iussu  miserim,  qui  profite- 
retur.  miserim  est  iu  cod.  M.  Vulgo  legitar:  quin  etiam  eorum  iussu 
miseram,  qui  profiteretur.  Paullo  post  §.  2.  e  coniectura  Orellii,  pro- 
bata  etiam  Wesenbergio  1.  o.  p.  38.,  scripsi:  ne  is  quoque  sit  in  Africa. 
Vulgo  cum  vel  quom  pro  quoque  legitur,  quod  quum  esset  per  com- 
pendium  scriptum,  facile  in  quom  et  cum  mutari  potuit.  §.  3.  quum 
fuit  ad  Corinthum  pro  quoniam  fuit  ad  Corinthum  est  ab  Wesenbergio  1.  c. 
p.  47.  Paullo  post  edidi  cum  Bosio  et  Ernestio  tn  contubernalibus  pro 
£n  contubernio.  Eo  ducit  etiam  illud  compendium,  quod  est  in  cod. 
M.  tn  contuber.  Simile  sine  dubio  etiam  in  codd.  Bosii  fuit.  Ep.  34. 
me  absente  auctore  Wesenbergio  1.  c.  p.  64.  legendum  existimo.  Un- 
cis  igitur  quod  vulgo  interpositum  est  verbum  paene  seclusi.  Ep.  35. 
(et  36)  errore  typographi   in  duabua  Orellii  editionibus  ad  annum  p. 

u.  c.  707.  videtur  revocata.  Pertinet  ad  annum  709.  In  ea  ep.  §.  2. 
scripsi  ego  de  coniectura  mea:  aut  fortasse  litterae  meae  te  retarda- 
runt:  etsi  eas  nondum  legeras ,  qttum  has  proanmas  scripsisti.  Vulgo 
legitur:  retardarunt.  Sed  eas  etc.  In  cod.  M.  est  si  pro  Sed  scriptuni. 
Id  fuit  olim  etsi.  sx  saepe  in  bis  ipsis  libris  pro  etsi  scriptum  est. 
£p.  39.  §.  1.  recepi  Orellii  coniecturam,  qua  is  ad  matrem  ante  ple- 
nam  pietatis  addi  voluit,  ut  sic  Boriberetur:  ad  patrem  domo  sibi  ca- 
rendutn  propter  matrem:  [ad  matrem]  plenam  pietatis!  Nisi  forte  plura 
exciderunt  verba,  quae  erant  Lnter  verba  propter  mairem  atque  ad  via- 
trem  posita,  ut  si  scribas:  ad  patrem  domo  sibi  carendwn  propter  via- 
trem  [scripsit,  epistolam  autem  misit  ad  matrem]  plenam  pietatis.  Nara 
saepe  numero,  ubi  eadem  verba  repetita  exciderunt,  plura  etiam  alia 
secum  traxerunt.  Ep.  40.  §.  1.  etsi  a  Bosio  videtur  litteris  non  siue 
codd.  auctoritate  omissum ,  tamen  quoniam  legitur  in  ood.  M.,  uolui 
prorsus  delere  et  scripsi:  Jta  enim  significarat  iis  [litteris],  quas  ad 
me  ete.  Ep.  41.  §.  1.  poBt  fore  suspicor  ego  aliquid  excidisse,  idque 
notis  descripsi.  Eadem  ep.  §.  2.  de  Wesenbergii  coniectura  1.  c.  p. 
18.  proposita  edidi :  magna  enim  res  est  et  nadtae  cautionis.  Inter  res 
et  et  facile  esi  oblitterari  poterat.  Denique  in  verbis  extremis:  Cras 
igitur ,  nisi  quid  a  te  commeatus,  nihil  esse  corrupti  oxistimo.  Nam  re 
vera  Cioeroni  quasi  commeatus  dabatur  prorogatione  diei.  Vide  quae 
scribit  ep.  43.  Ego  vero  utor  prorogalione  diei  tuque  humanissime  fe 
cisti  etc.  Ep.  42.  §.  1.  commemoro  Wesenbergii  couiecturam  1.  c. 
p.  111.  propositam,  qua  is  habeo  post  viaticum  addi  voluit,  qua 
ego  usub  non  sum.  Ep.  44.  §.  2.  scripsi  ex  ed.  priacipe  Romaua : 
Quando  autem  pelleget?  In  cod.  M.  est  petliget.  Vulgo  perleget  le- 
gitur.  Pellegere  pro  perlegere  eodem  modo  ,  quo  intellegere  vel  in- 
telligere  pro  interlegere,  pellicere  pro  perlicere ,  et  ratio  docet  dici 
potuisse  et  dictum  esse  praeter  hunc  ipsum  locum  Plauti  Asin.  Act. 
IV.  8c.  1.  v.  2.  (748.  Fleck.)  leges  pellege.  tnm  Nomen  substantivuni 
pellectio  in  his  ipsis  epistolis  lib.  I.  ep.  13.  §.  1.  recte  a  criticis 
restitutum  in  verbis  his:  Quotus  enim  quisque  est ,  qui  epistolam  paullo 
graviorem  ferre  possii,  nisi  eam  pellectione  relevarit?  Sic  enim  in 
cod.  Y.  legitur,  in  cod.  M.  est  pelletionem ,  in  cod.  Rom.  pr.  per  le- 
ctionem.  Ep.  46.  §.  2.  vulgo  legitur:  Legi  epistolam:  nailta  de  meo 
Catone ,  quo  saepissime  legendo  se  didi  copiosiorem  factum ,  idque  sio 
scriptum  esse  dicitur  in  cod.  in  marg.  repet.  Lambin.  In  cod.  M.  pro 
quo  scriptum  est  que,  in  edd.  Rom.  pr.  et  Iensoniana  quae.  Apparet 
recte  scriptum  esse  in  Ascensiana  prima:  quem  saepissime  legendo  elc. 
Confer  harum  epistolarum  lib.  VI.  ep.  2.  §.  2.  Sed  est  magnum  illud 
quidem,  verum  tamen  multiplex  pueri  ingenium,  quod  ego  regendo  habeo 
negocii  satis.  Ibi  quod  in  cod.  M.  est  e»  edd.  pr.  Rom.  et  Iensoniana, 
quo  in  Ascens.  pr.  in  quo  in  margine  Lambin.,  sed  recte  se  habet  quod. 
tum  lib.  VII.  ep.  2.  §.  4.  Sed  haec,  opinor,  sunt  in  ii<s  libris,  quos 
tu  laudando  animos  mihi  addidisti.  Denique  comparari  etiam  poterit 
orat.  Ligarianae  cap.  12.  §.  38.     Hontines  enim  ad  deos  nulla  re  pro- 

pius  accedunt  quam  salutem  hominibus  dando.  Haec  enim  constructio 
orationis  tum  aptissima  est,  quum  non  tam  res,  cuius  mentio  fit, 
sed  actio,  quae  ad  eam  rem  pertinet,  efferenda  est,  ut  his  locis  om- 
nibus.  Paullo  post  §.  3.  vulgo  legitur:  Etiam  de  hortis  Cluvianis  egi 
cum  Balbo:  nihil  liberalius.  Ad  sententiam  non  male,  sed  in  codd. 
iiihil  non  est,  in  margine  ed.  Cratandrinae  illiberalius.  Hinc  credo  ego 
Ciceronem  scripsisse:  nil  liberalius.  Ep.  47.  §.  1.  de  versibus  in  so- 
lutam  orationem  receptis  vide  0.  Ribbeckii  Tragicorum  Latinorum 
fragm.  p.  202.,  quem  ego  secutus  verba  extemplo  — quod  iusseras  edolavi 
litteris,  quas  dicunt,  cursivis  describenda  curavi.  §.  2.  non  video 
ullam  causam  quam  ob  rem  Orellius  et  Baiterus  rcpudiarint  quod  est  iu 
cod.  M.  aperte  scriptum  malui  pro  malim  in  verbis  his:  Sed  tamen 
malui  venire  frustra  quam  desiderari,  si  opus  esset:  moleste  ferre  pos- 
iem.  Nos  enim  eodem  modo  dicamus:  Allein  ich  habe  es  vorgezogen 
vergeblich  zu  kommen  u.  8.  n>.,  etiam  si  actio  nondum  est  perfecta,  sed 
tantum  modo  constituta.  Ep.  48.  §.  2  extr.  sana  mihi  non  videntur 
verba,  quae  sunt  in  cod.  M.  et  ab  Oreliio  et  Baitero  recepta  sunt: 
Quaedam  enim  vix  credo  legisse.  Ernestius  e  codd.  duobus  Malaspinae 
cum  Cratandro  me  post  legisse  adiecit.  Exspectaveris  vix  mihi  videor 
legisse.  Ep.  52.  §.  1.  primum  auctore  Wesenbergio,  quem  vide  1.  c. 
p.  49.,  scripsi:  0  hospitem  mihi  tam  gravem  dperaiiBlriTOv ,  Vulgo 
ante  dtiezafieXrjtov  plenior  interpunctio  habetur.  Dein  meo  Marte  re- 
cepi  e  cod.  M.  a  Praepositionem  ante  militibus  et  scripsi:  Sed  quum 
secundis  Saturnalibus  ad  Philippum  vesperi  venisset ,  villa  ita  completa 
a  militibus  est,  ut  vix  etc.  Dicitur  enim  hoc:  das  Landhaus  wurde 
dergestalt  von  den  Soldaten  in  Beschlag  genommen,  non  tam  hoc: 
nurde  angefulll  von  Soldaten,  ita  ut  actionis  significatio  a  militibus 
profectae  hoc  loco  aptissima  esse  videatur.  Etiam  ed.  lensoniana  a 
vulgo  omissum  habet  et  ed.  Rom.  princ.  completa  est  a  militibus. 
Postea  §.  2.  auctore  Wesenbergio  1.  c.  p.  49.  edidi:  Habes  hospi- 
tium  sive  imcTa&fiiav  odiosam  mihi,  dixi,  non  molestam.  Vulgo  hic 
quoque  post  IniGza&fiiav  plenior  interpunctio  erat. 

Lib.  XIV.  ep.  3.  §.  1.  vulgo  legitur:  Corumbus  Balbi  nullus  ad~ 
huc;  et  mVii  notum  nomen :  bellus  enim  esse  dicilur  architeclus.  Verba  et 
mihi  notum  nomen  sana  esse  non  videntur.  Wesenbergius  1.  c.  p.  18.  pro 
eo  scribi  voluit:  Est  mihi  etc.  Ego  scripsi,  quod  mihi  visum  est  esse 
multo  ad  hunc  locum  accommodatius :  Corvmbus  Balbi  nullus  adhuc, 
etsi  ndhi  notum  nomen:  bellus  enim  esse  dicitur  architectus.  Saepe  enim 
etsi  sic  depravatum  est.  Conf.  harum  epistolarum  lib.  VI.  ep.  2.  §.  1., 
ubi  pro  verbis:  etsi  sunt  amoris  artissima,  male  in  ood.  M.  et  sunt 
etc.  Bcriptum  est.  Eadem  ep.  §.  2.  in  verbis  his:  Tu,  si  quid  itQaypa- 
zixov  habes ,  scribes,  in  cod.  M,  habere  pro  habes.  Id  ego  consi- 
derans  edidi :  Tu  ,  si  quid  itQayfiaTixov  habes ,  rescribes.  Adiuvatur 
hoc  etiam  eo,  quod  in  ed.  Rom.  pr.  rescribe  legitur  pro  scribes.  In 
cod.  M.  scribeses  dtrroyporqp/a  recepta  est.  Ep.  4.  §.  2.  edidi  qui- 
dem,  ut  est  in  edd.  omnibus:  Haec  ego  ad  te  ut ,  si  quid  novi  — -  nam 

eotidie  aliquid  exspecto  —  confestim  ad  me  elc.  Sed  non  dubito  quin 
Cicero  scripserit  tu  pro  ut,  ut  iusta  oppositioni9  ratio  nascatur  haec: 
Haec  ego  ad  te,  tu,  si  quid  novi  — ,  confestim  ad  me.  Ep.  5.  §.  1. 
in  verbis:  Quod  Calvena  moleste  fert  se  suspeclum  esse  Bruto,  omis- 
sum  est  Pronomen  se  in  cod.  M.  Equidem  scripsi:  suspectum  esse  se 
Bruto.  Dein  auctore  Strothio  et  Orellio  edldi:  Quid,  quas  Asinius 
transportavit?  Vulgo  legitur:  quas  Annius  etc.  In  cod.  M.  est  qua 
sanius.  Paullo  post  pro  Ab  aleatore  scripsi  A  balnealore  e  codd.  Bosii 
«t  e  margine  ed.  Cratandrinae.  cpvQ[idg  ad  balneatorem,  non  ad  alea- 
torem,  pertinet.  Utraque  autem  vox  esse  potest  pro  maledicto.  Ep.  6. 
§.  2.  scripsi  e  cod.  M.  a  pr.  manu:  ut  audire  cupiant  verba  mea  de 
re.  Vulgo  e  codd.  Y.  legitur  verba  ea  de  re.  Ep.  8.  §.  1.  male  at 
pro  et  vulgo  receperant  de  coniectura  I.  F.  Gronovii  in  verbis  his:  Tu 
me  iam  rebare ,  quum  scribebas,  in  aciis  esse  nostris,  et  ego  accepi 
XVII.  Kal.  in  deversoriolo  Sinuessano  iuas  litteras.  Particula  et  saepe 
etiam  alias  eodem  prorsus  modo,  quae  inter  se  opposita  sunt,  ut 
•aaQccSo^u  coniungit.  Paullo  post  iam  pro  tam  scripsi  de  coniectura 
tnea,  et  deinde  Sed  ante  Clodia  delevi  auctore  Wesenbergio  1.  c.  p.  47. 
Ep.  10.  §.  3.  scripsi  Qrjfci&eu-iv  auctore  Bosio  et  Orellio,  pro  qi£6- 
^Efiiv ,  quod  est  in  cod.  M.  Dein  pro  sed  scripsi  cum  Wesenbergio 
1.  c.  p.  98.  scilicet  in  verbis  his:  Quod  quaeris,  iamne  ad  centena 
Cluvianum :  adventare  videtur :  scilicet  primo  anno  LXXX.  detersimus. 
sc.  i.  e.  scilicet,  aliquotiens  in  his  epistolis  causam  corruptelae  fuisse 
videmns.  Ep.  11.  §.  2.  scripsi:  Quod  curae  tibi  est  etc.  e  cod.  M., 
in  quo  est :  quod  uere  tibi  est  etc.  Vulgo  male  legitur  Quod  vero  cu- 
rae  tibi  est  etc.  Particula  turbat  potius  quam  adiuvat  orationem.  Dein 
in  verbis  his:  te  etiam  rogo,  credo  atque  etiam  addendum  esse  post 
etiam.  Dein  etiam  pro  iam  scripsi  ante  fructuosiorem  de  Lambini  con- 
iectura.  Ep.  12.  §.  2.  scripsi  ego  :  Nobiscum  hic  perhonorifice  et  amice 
Octavius ,  ut  vulgo  legebatur  et  est  in  cod.  M.  Orellius  nuper  ac  Bai- 
terns  peramice  e  margine  ed.  Cratandrinae  ediderunt.  Non  satis  recte : 
sic  enim  notio,  quae  inest  in  verbo  amice  minus  exstat.  Dixit  hao 
de  re  Madvigius  ad  Ciceronis  de  flnibus  lib.  III.  cap.  11.  §.  36,  p. 
410.,  tum  ego  libro,  qui  inscribitur:  Nachtrdge  und  Berichtigungen  zu 
Cicero's  Disput.  Tusculan.  (Lips.  1843.  8.)  p.  84.  Locis  ibi  adlatia 
adde  Ciceronis  Brut.  c.  40.  §.  114.  peracutum  et  artis  plenum  orationis 
genus.  et  eiusd.  libri  c.  62.  §.  224.  peracutus  et  callidus  cum  primisque 
ridiculus.  Dein  §.  3,  edidi:  scribo  tamen,-yion  ut  delectem  te  his  lii- 
teris,  sed  ut  eliciam  tuas.  Orellius  e  margine  repet.  Lambin.  maluit 
te  delectem.  Vulgo  te  omissum  est.  Facile  te  excidit  post  delecte. 
Ep.  13.  §.  2.  quod  in  verbis  his:  laetitiam  autem  apertissime  tulimus 
omnes ,  Orellius  prae  nobis  addi  voluit  ante  tulimus,  nihil  opus  est. 
Nam  eo  iara  facit  aperte.  Paullo  post  Orellius  et  ante  incerta  exitu 
belli  deleri  voluit.  Equidem  et  in  est  commutans  scripsi:  Res  odiosa 
et  aliena  nostris  aetatibus  est  incerto  eccitu  belli.  Mox:  et  nescio  quo 
pacto  tibi  ego  possum ,  mihi  tu  dicere  scripsi.    Vulgo  possim  pro  possum 

tegitur.  Ep.  13.  A.  §.  1.  scripsi  non  vereor  de  H.  Stephaui  coniectura 
probata  etiam  Weiakio  pro  vulgato  vereor.  Eadem  ep.  §.  3.  commemoro 
pro  contumaciae  C.  Fr.  Hermannum  in  Schneidewini  Phxlologo  vol.  III. 
p.  106.  coniecisse  scribendum  conlumeliae,  qua  ego  coniectura  non  usus 
Bum.  Ep.  14.  §.  1.  e  Lambini  coniectura  post  Solusne?  repetivit  Orel- 
lius  cum  Baitero :  Solus.  Ego  rursus  delevi.  Quem  ad  modum  verba 
intelligenda  sint  apparet  ex  sequentibus.  Ep.  16.  §.  2.  vulgo  lege- 
batur:  Quis  enim  audeat  violare,  proposita  cruce  aut  saxo?  Pro  vio- 
lare  in  cod.  M.  a  pr.  manu  est  laudare.  Recte  mihi  Orellius  conie- 
cisse  videtur  laedere ,  id  quod  recepi.  §.  4.  edidi,  quod  Orellins  pro- 
posuit :  ne  sero  cum  damno  dependatur.  Id  olim  scriptum  fuit :  ne  sero 
quom  damno  dependatur.  Hinc  ortum  est  in  cod.  M.  ne  spero  quodam 
tnodo,  quod  nihili  est.  Ep.  27.  A.  §.  1.  orationem  Ciceronis  iam  bic 
restitui,  ut  ederem  cod.  M.  maxime  secutus:  Neminem  conveni:  con- 
venio  aulem  cotidie  plurimos :  sunt  enim  permulti  optimi  viri  valetudinis 
causa  i?i  his  locis ,  conveniunt  praeterea  ex  municipiis  frequentes  neces- 
earii  mei,  qui  omnes  quum  te  summis  laudibus  ad  caelum  extulerunt ,  mihi 
continuo  maximas  gratias  agunt.  Quibus  in  verbis  inchoata  verbis  Ne- 
vtincm  conveni  structura  orationis  deseritur  et  apodosis  ad  ea,  quae 
deinceps  adduntur,  adiungitur,  quod  saepe  factum  est.  Quod  vulgo 
legebatur:  Neminem  conveni  —  convenio  autem  quotidie  plurimos;  sunt 
enim  permulli  optimi  viri,  qui  valetudinis  causa  in  haec  loca  veniunt, 
praelerea  ex  municipiis  frequentes  necessarii  mei  —  quin  omnes  quum 
te  —  exlulerunt,  mihi  continuo  maximas  gratias  agant.,  nec  facillima 
oratione  per  se  dicitur  neque  adiuvatur  multum  hoc  Ioco  a  libris.  qui 
enim  ante  valetudinis  omittit  cod.  M.  et  ed.  Rom.  princeps,  tum  pro 
in  haec  loca  veniunt  est  in  cod.  M.  et  ed.  Rom.  pr.  in  his  locis  con- 
veniunt.  Dein  pro  quin  paene  omnes  codd.  (etiam  M.)  et  edd.  habent 
qui,  agunt  pro  aganl,  Quod  autem  iu  Ciceronis  epistolaram  ad  fami- 
liares  lib.  IX.  ep.  14.  illud,  quod  vulgo  hic  legebatur,  habetur,  du- 
bium  esse  potest  utrum  ille  locus  corrigendus  sit  ex  hoc  loco  an  hic 
ex  illo.  Fortasse  etiam  exempla  earum  epistolarura  iam  antiquitus  di- 
versa  esse  potuerunt.  Itaque  nemo  me  vituperabit,  quod  hic  ex  libro- 
rnm  auctoritate  locnm  constitui.  Ep.  18.  §.  2.  scripsi  e  codd.  Pii: 
cuius  non  sine  magna  culpa  vacillatum  est.  Probarat  hoc  etiam  Orel- 
lius.  Vulgo  vacillarunt  pro  vacillatum  est  legitur.  Vacillatumst  si 
t-rat  scriptum ,  facile  vacillarunt  scribi  potuit.  Ep.  19.  §.  4.  Ergo 
etiam  ad  Siccam  scripsi  e  margine  repet.  Lambin.  Vulgo  Ego  eliam 
ad  Siccam  legitur.  Ep.  20.  §.  2.  pro  corrupta  scriptura,  quae  est  in 
codd.  etiam  M. ,  Wesenbergius  1.  c.  p.  48.  scribi  voluit:  inde  ante  dis- 
cessit  quam  illum  venisse  audissem  in  Samnium.  A  quo  (homine)  vide 
quid  (te  de  B.  tuo  negocio  consequi  posse)  speres.  Denique  ep.  22. 
§.  2  extr.  non  dubitavi  de  Corradi  coniectura,  comprobata  etiam  a 
Schiitzio,  scribere:  Dicuntur  enim  occulle  milites  ad  eam  diem  compa- 
rari.     Vulgo  comparati  legitur. 

Lib.  XV,  ep.  l.b.  §.  2.  scripsi  ego  e  codd.  Pii:     Sed  ego  secn- 

tus  aliud  (genus  orationis)  sum ,  sive  hoc  recte  sive  non  recte.  Eodem 
ducit  quod  legitur  iu  cod.  M.  Sed  ego  solus  aliud  sum,  unde  vul 
gata  scriptura :  Sed  ego  totus  alius  sum,  nata  est.  Malaspina  et  Ur- 
sinus  quod  coniecemnt  et  probavit  Spaldingius  ad  Quinct.  lib.  IX. 
c.  4.  §.  1.  Sed  ego  totus  alius  sum,  artis  criticae  regulis  miniine 
satis  facit,  quia  duo  verba  mutantur,  quum  unum  corruptum  sit> 
Ep.  2.  §.  2  extr.  scripsi  de  coniectura  mea:  Sed  ut  iam  nos  hoc 
fallat.  Orellius  scribi  voluit:  Sed  ut  etiam  nos  h.  f.  Vulgo  legi- 
tur:  Sed  etiam  nos  h.  f.  §.  4.  recepi  e  cod.  Ursini  et  e  margine 
repet.  Lambin.  de  qua  Pansa  laborat  pro  vulgato  de  qua  causa  la- 
borat.  Postea  scripsi  in  tam  gravem  morbum,  ut  est  in  corr.  cod. 
M.  et  vulgo  editur.  Orellius  e  cod.  M. ,  in  quo  legitur  a  pr.  manu 
in  ira  gravem  m. ,  scripsit  in  ita  gravem.  Ira  et  ta  facile  confundi 
poterant.  ita  minus  placet.  Ep.  3.  §.  1.  De  Matio  pro  De  malo 
cum  Beroaldo  et  Mureto  et  Orellio  scripsi.  Ep.  4.  §.  1.  omissnm  in 
cod.  est  hora.  Id  Orellius  ait  propterea  esse  factum,  quod  scriptum 
esset  in  cod.  H.  Potest  id  verum  esse,  sed  tamen  etiam  hoc  im- 
probabile  non  est,  omnino  non  esse  scriptum  in  eius  modi  locis  neque 
H.  neque  hora ,  sed  octava  fere  omisso  Nomine  substantivo  scriptum 
esse,  quod  quid  supplendum  esset  in  eius  modi  locis  dubitari  plane 
non  poterat.  Paullo  post  in  cod.  M.  est:  Ad  recentiorem  prius  et 
leniorem.  In  his  Orellius  pleniorem  scribi  voluit,  collata  epistol.  ad 
familiares  lib.  XI.  ep.  12.  §.  1.  Potest  etiam  fuisse  longiorem,  cf. 
huius  libri  ep.  13.  §.  4.  Eadem  §.  reliqui  quoniam  cavetur  Bulhro- 
tiis.  In  cod.  M.  est  q.  caretur  Buthrolis.  §.  2.  pro  slulla  fortasse  lp 
legi  potest  nulla.  Paullo  post  scripsi:  Saufeium  hercle  celemus.  In 
cod.  X.  est  per  te,  in  cod.  M.  pete.  Aut  hercle  aut  sane  exspecta- 
veris.  §.  3.  'Hoa-KXsiSeiov  aliquid  est  ab  Wesenbergio  1.  c.  p.  54. 
Vulgo  legitur  H.  aliquod.  Ep.  5.  §.  2.  edidi  ego  de  coniectura  mea : 
mihique  ut  absim  vehementer  auctor  est,  ille  quidem  periculi  causa  etc. 
In  cod.  M.  est  auctor  et  ille.  Vulgo  legitur:  auctor  est:  et  ille  elc. 
Ep.  7.  e  cod.  M.  scripsi :  Servius  vero  pacificator  cum  librariolo  suo  vi- 
deantur  obisse  legationem  etc.  Vulgo  videatur  legitur.  Hoc  orationis 
schema  ne  Ciceroni  quidera  prorsus  ignotum ,  conf.  Disput.  Tusc- 
lib.  I.  cap.  8.  §.  41.  Ep.  8.  §.  2.  vulgo  legebatur:  Id  quidem 
mihi  non  videbatur.  Negatio  non  est  in  libris.  Hinc  Orellius  scripsit 
haud  videbatur.  Mihi  facillime  videtur  vix  ante  videtur  excidere  potuisse, 
id  quod  eo  loco  reposui.  Ep.  9.  §.1.  de  Orellii  coniectura  scripsi: 
Nolo  enim  Lacedaemonem ,  longinquum  quoniam  Lanuvium  existimavi. 
Ia  codd.  Z.  M.  est:  longinquo  quom  L.  existimavit.  In  cod.  X.  loci 
in  quo  quoniam  L.  existimavi.  Vulgo  legebatur  longinquum:  L.  ex- 
istimavi.  Ep.  11.  §.  3.  verba:  nec  Pelopidarum  facta  neque  famam 
audiam,  ut  discerptam  poetae  orationem  iu  solutam  Ciceronis  oralio- 
nem  recepi.  Vide  0.  Ribbeckii  Tragioorum  Latinorum  fragmenta  p. 
215.  Ep.  12.  §.  1.  quin  essent  reposui  ex  ed.  Romana  pr.,  auctore 
etiam  Lambino  et  Wesenbergio  1.  c.   p.  48.     Vulgo    essent  quin  legi- 

tur,  inusitato  more.  §.  2.  scripsi:  Tcov  <J'  ttlxiav  xcov  Bqovxcov 
tig  i'#si;  auctore  Wesenbergio  1.  c.  p.  46.  Vulgo  xig  ^Xsvi  legebatur. 
Ep.  13.  §.  5.  recte  Orellius  Iegendum  vidit:  Dolabella  vir  optimus 
est.  Etsi  quum  scribebam  etc.  Eius  scripturae  vestigia  sunt  in  cod. 
M.,  in  quo  est  optimus.  Sed  si.  Vulgo  legitur  optimus.  Etsi.  Ea- 
dem  §.  scripsi  auctore  Schfvtzio  et  Orellio  ut  monetalis  pro  ut  homo 
talis.  Conf.  lib.  X.  ep.  11.  §.  5.  et  paullo  post  optimum  illum  qui- 
dem  virum  pro  vulgato  optimum  quidem  illum  virum.  Confer  Mad- 
vigium  ad  Ciceronis  de  finibus  lib.  p.  553.  Ep.  15.  §.  1.  scripsi  e  cod. 
in  margine  repetit.  Lambin. :  Ego  testimonium  composui,  quod,  quum 
voles,  obsignabitur.  Numos  Arpinatum  -*-  vel  omnes  reddito,  Eaque 
scriptura  totidem  litteris  legitur  etiam  in  cod.  M.,  ubi  a  pr.  mann 
scriptum  est:  obsignavi  Turnum  mos.  Id  enim  fuit  in  continua  scri- 
ptione :  obsignaviturnummos ,  ut  tantum  u  et  b,  quod  saepe  factum  est 
propter  pronunciationem ,  inter  se  confusae  litterae  sint.  Falso  ob- 
siqnabo  Manutius  scribi  roluit:  nam  non  tam  ipse  obsignat,  sed  a 
testibus  et  obsignatoribus  obsignandum  curat:  multo  minus  verum  illud 
est,  quod  vulgo  legitur  obsignabis.  Nam  ab  Attico  minime  id  fieri 
poterat.  Eadem  ep.  4  extr.  vulgo  legitur:  Quare  velim  cures  —  ut  per- 
mutelur  Athenas ,  quod  sit  in  annuum  sumptum  ei.  Scilicet  Eros  numera- 
bit.  Mihi  displicei  et  ei  eo  Ioco  positum  et  scilicet  ad  sequentia  vo- 
catum.  Qua  re  credo  olim  scriptum  fuisse:  quod  sit  in  annuum  sumptum 
ei  scilicet.  Eros  numerabit,  sed  ita,  ut  ei  scilicet  e  glossemate  irre- 
psisse  existimem.  Nam  apposito  Dativo  minime  opus  est,  quum  de 
persona  dubitari  non  possit.  Eodem  modo ,  quo  hic  ei  scilicet,  in  cod. 
M.  aliisque  libris,  ut  videtur,  interpositum  est  e  glossemate  infra 
ep.  21.  §.  1.  legitur  in  eisdem  libris:  Tum  me,  inquit,  collegi,  verens 
ne  quid  mihi  ille  iratus  tibi  noceret  patris  (patri)  scilicet.  llaque  etc, 
nbi  recte  critici  omnes  palris  (patri)  sdlicet  omiserunt.  Ep.  16.  a. 
scripsi  significat  auctore  Schutzio  atque  Orellio  pro  vulgato  significat. 
Ep.  17.  §.  1.  ne  cuiquam  pro  vulgato  nec  cuiquam  scribendum  esse 
vidit  C.  Nipperdeius  in  Schneidewini  Philologo  vol.  III.  p.  149.  Dein 
§.  2.  iure  Wesenbergius  I.  c.  p.  10.  recepit  scripturam  iam  a  Lambino 
propositam :  testem  etiam  tibi  probari.  Vulgo  legitur  certe  etiam  tibi  pro- 
bari.  In  ed.  Iensoniana  et  cod.  Oxon.  Q.  teste  pro  certe  legitur.  Ep. 
19.  §.  2.  e  cod.  M.  recepi:  gloriam  iam  novam  quaerere.  Vulgo  iam 
omissum  est,  qnod  quam  facile  oblitteravi  potuerit  eo  loco  apparet. 
Ep.  20.  p.  4.  mensium  pro  mensum  e  cod.  M.  reposui.  Orellius  scri- 
pserat  mensum  e  cod.  in  margine  repetit.  Lambin.  Ibidem  scripsi  Sed 
Ciceroni  ex  praediis,  ut  cadet,  ita  solvetur.  Vulgo  legitur :  Sed  ei  ex 
praediis  etc.  In  cod.  M.  et  ant.  edd.  est  Sed  id  ex  praediis  etc. 
Credo  equidem  olim  scriptum  fuisse:  Sed  Cic.  ex  praediis  etc.  Paullo 
post:  Equidem,  etsi  mihi  videtur  etc.  pro  vulgato  :  f  Quidem  etsi  etc. 
posui  de  Wesenbergii  coniectura,  quem  vide  1.  c.  p.  77.  Ep.  23. 
scripsi  de  Wesenbergii  coniectura:  Pansa  si  mi  rescripserit.  In  cod. 
M.  est:     Pansa  si  tuere  scripserit.     Vulgo  mi  omissum  est.     Ep.  29. 

§.  1.  scripsi  de  Orellii  sententia:  verum  etiam  tua  mi  (in  meam  utili- 
tatem)  expedis.  Vulgo  me  pro  mi  legebatur.  Paullo  post  Stiiren- 
burgius  ad  Ciceronis  de  officiis  lib.  p.  146  sq.  recte  ostendit  nolebam 
verum  non  esse.  Pro  eo  exspectaveris  aut  non  putabam  aut  nescie- 
bam.  §.  2.  Tuliam  pro  Iuliam  scripsi  ex  antiqua  correctione  e  lib. 
XVI.  ep.  2.  §.  5. 

Lib.  XVI.  ep.  1.  §.  4.  ad  arma  corruptum  esse  existimo.  Ep.  3. 
§.  3.  accedet  pro  accedit  recepi  e  cod.  M.  Ep.  4.  §.  1.  in  ante 
///.  ID.  QUINCT.  adieci  auctoritate  Wesenbergii ,  quem  vide  1.  c. 
p.  107.  Ep.  5.  §.  1.  scripsi  de  Orellii  coniectura:  cui  quidem  ego 
nuncium  novum  attideram  de  Tereo  Accii.  Vulgo  non  novum  corrupte 
legitur.  nuncium  scribebatur  nonciu ,  itaque  facile  hoc  loco  oblitterari 
poterat.  Eadem  ep.  §.  4.  Magna  Qon^  ad  proficiscendum  in  tuis  lit- 
teris  scripsi  de  Orellii  coniectura,  probata  etiam  Wesenbergio  1.  c. 
p.  46.  in  post  m  facile  excidit.  Ep.  6.  §.  2.b.  recte  legitur  in  libris: 
Quid  fugientem?  periculumne?  At  id  nunc  quidem,  nisi  fallor,  nullum 
est.  Ad  ipsum  enim  revocat  me  auctoritas  tua.  Parum  perspexit  Par- 
ticulae  enim  vim  ac  rationem  Schiitzius,  qui  pro  ea  autem  reposuit, 
quem  iniuria  Orellius  cum  Baitero  secutus  est.  Eadem  ep.  §.  4.  scri- 
psi,  ut  vulgo  legebatur:  Itaque  statim  novum  prooemium  exaravi  et 
tibi  misi,  et  sic  est  in  corr.  cod.  M.  In  eo  cod.  a  pr.  manu  est  ex- 
aravit  tibi  misi.  Iude  Orellius  fecit:  exaravi;  tibi  misi.  Ep.  8.  §.  1. 
etiam  nunc  Orellius  et  Baiterus  ediderunt:  Veteranos,  quiqui  Casi- 
lini  et  Calatiae  sunt,  perduxit  ad  suam  sententiam,  ita  ut  Orellius  qui 
pro  quiqui  ex  ed.  Rom.  principe  commendaret.  Recte  vidit  Madvigius 
ad  Ciceronis  lib.  de  finibus  III.  cap.  14.  p.  423.  quiqui  verum  non 
esse.  sunt  post  Calatiae  omittit  cod.  M.  Hinc  ego  scripsi:  qui  sunt 
Casilini  et  Calatiae.  Ep.  11.  §.  4.  persecutus  est  pro  vulgato  perse- 
cutus  est  ab  Orellio.  Eadem  ep.  §.  8.  edidi  e  margine  repetit.  Lambin. 
Exspectabo  tuas  litleras  meque  de  Torquaii  negociolo  sciturum  puto. 
In  cod.  M.  est  neque  Torquati  negociolo.  Vulgo  legitur:  deque  T. 
negociolo.  Ep.  13.  a.  §.  2.  via  mala  scripsit  Orellius  cum  Wesen- 
bergio  1.  c.  p.  9.  Vulgo  legebatur  via  inepla.  In  cod.  M.  est  inata, 
in  cod.  Z.  mata,  in  cod.  X.  amata.  via  avia  Moserus  scribi  vo- 
luit.  Ep.  15.  §.  1.  credo  intelligi  posse  hanc  scripturam,  quae  a 
cod.  M.  auctoritate  non  multum  recedit :  idque  prae  me  feram  et  qui- 
dem  me  mea  facere  et  rei  publicae  causa,  ut  Ulum  oderim.  Orellius 
facere  pro  corrupto  habuit  et  cur  pro  ut  scripsit.  Eadem  ep.  §.  3. 
quod  scribas  attctore  Wesenbergio  1.  c.  p.  87.  pro  quid  scribas  edidi. 
Deinde  §.  4.  e  cod.  M.  inserui  littcrae  in  verbis  his:  priores  erant 
litterae  uberrimae.  Nam  ut  abesse  possit  ea  vox,  tamen  non  caret, 
si  adiungitur,  omni  vi.  §.  autem  eius  ep.  5.  post  Non  modo  plura 
verba  amissa  esse  existimo,  id  quod  notis  significavi.  Ep.  16.  c. 
§.  11.  quod  Iun.  uncis  seclusi,  factum  est  auctoritate  Wesenbergii,  quera 
vide  1.  c.  p.  118. 

In   epistolarum  ad  M.  Brutum   lib.  I.  ep.  2,  mirabile  est  scripsi 

ex  indiciis  edd.  antiq.  Orellius  memorabilest  scribi  vult.  Ep.  4.  §.  2. 
Multo  equidem  pro  Multo  quidem  e  margine  ed.  Cratandr.  scripsi. 
§.  3.  e  cod.  Oxon.  scripsi :  Nunc,  Cicero ,  id  agendum  est,  pro 
vulgato:  Nunc,  Cicero,  nunc  agendum  est.  Quam  facile  td  et  ne 
confundi  potuerint  apparet.  §.  4.  a  grato  animo  liberalique  profectum 
accepi  a  Lambino,  vulgo  Praepositio  a  omissa  est.  Ep.  9.  §.  1. 
fortasse  scribendum  est:  ac  velim  facilius  quam  in  meo  mihi,  in  iuo 
tibi  tute  medeare,  pro  vulgato:  ac  velim  faeilius  quam  mihi,  nunc  tibi 
tute  medeare.  In  cod.  M.  pro  quam  mihi  legitur  quam  in  tuo  mihi. 
Lambinus  scribi  voluit:  quamtunc  ego  mihi.  Ep.  11.  §.  2.  eius  raodi 
sententia  requiritur:  Statuit  ire  in  urbem  pro  corrnpto  staluit  id  sibi. 
Ep.  14.  §.  2.  reposui  auctore  Lambino:  quam  sint  incerti  animi  ho- 
minum  infecti  partibus  et  exitus  proeliorum.  Vulgo  Iegebatur:  quam 
sint  incerti  animi  hominum  et  infecti  partibus  et  exitus  proeliorum.  Ep. 
15.  sapientiae  pro  sapientia  est  a  Faerno.  Ep.  16.  §.  5.  in  loco 
desperato  verba  ab  aliis  ab  Orellio  omissa  uncis  6eclusa  retinenda 
putavi.  §.  8.  non  mihi  videtur  Quia  falsum  esse  in  verbi6  his:  Quia 
Antonius  vivat  atque  in  armis  sit.  Ibid.  §.  9.  si  minus  pro  sin  minus 
e  cod.  M.  est.  §.  11.  recte  coniecit  Orellius  scribendum  quia  nemi- 
nem  magis  decet  etc.  Vulgo  Quia  neminem  etc.  legitur.  Ep.  17.  §.  5. 
nullam  idoneam  causam  indagare  potui  quam  ob  rem  Orellius  defe- 
rat  potius  quam  referat  scribi  voluerit.  Eadem  ep.  §.  6.  reposui, 
quod  vulgo  legebatur  sic  interpunctum :  Dolet,  mihi  quod  tu  nunc 
stomacharis,  amantissimus  quum  tuorum  ornnium  tum  Ciceronis.  Orel- 
lius  cum  Baitero  edidit:  Dolet  mihi,  quod  tu  non  stomacharis  etc., 
quod  non  intelligo.  Ep.  18.  §.  1.  ac  commorari  de  Baiteri  coniectura 
est  pro  vulgato  an  commorari.  §.  autem  3.  nisi  is  dependi  facile 
patitur  revocavi.     Orellius  si  pro  nisi  e  cod.  M.  reposuerat. 

Lib.  II.  ep.  3  extr.  Dyrrhachio  reposui  pro  corrupto  Charachio 
auctore  Victorio  ex  ep  4.  §.  1.  Ep.  6.  §.1.  suspicantur,  quod  ne  etc. 
revocavi.  Orellius  cum  Baitero  e  cod.  M.  scripserat  suspicantur, 
ne  elc.     §.  2.  pro  quo  modo  reposui  quoniam  auctore  Orellio. 

Haec  habui  quae  de  his  epistolis  hoc  loco  dicerem.  Quae  ube- 
riore  explicatione  egent,  ea  alio  loco  dicenda  sunt. 

Scripsi  Lipsiae  feriis  vernis  a.  MDCCCLIV. 

Reinholdus  Klotz» 

M.  TULLII  CICERONIS 

EPISTOLARUM  AD  ATTICUM 

L  I  B  R  I   XVI. 


LIBER  I. 
I. 


Quum  M.  Ciceronis  tempus  iustum  petendi  consulatus  appropinqua- 
ret,  primum  Attieo  exponit  rationem  petitionis  suae  et  ea  ipsa  petitio- 
nis  causa  sese  excusat,  quod  Caecilio,  Attici  avunculo,  contra  A.  Cani- 
nium  Satrium  in  iudicio  adesse  noluerit.  Scripta  epistola  est  Romae 
a.  u.  c.  689. 

CICERO  ATTICO  S. 

1.  Petitionis  nostrae,  quam  tibi  summae  curae  esse  scio, 
huius  modi  ratio  est,  quod  adhuc  coniectura  provideri  pos- 
sit.  Prensal  unus  P.  Galba.  Sine  fuco  ac  falJaciis,  more 
maiorum,  negatur.  Ut  opinio  est  hominum,  non  aliena  ra- 
tioni  nostrae  fuit  illius  haec  praepropera  prensatio.  Nam  illi 
ita  negant  vulgo,  ut  mihi  se  debere  dicant.  Ita  quiddam 
spero  nobis  profici,  quum  hoc  percrebrescil ,  plurimos  no- 
stros  amicos  inveniri.  Nos  autem  initium  prensandi  facere 
cogitaramus  eo  ipso  tempore,  quo  tuum  puerum  cum  his  lit- 
teris  proficisci  Cincius  dicebat,  in  campo,  comitiis  tribuni- 
ciis,  a.  d.  xvi.  Kalend.  Sext.  Competitores,  qui  certi  esse 
videantur,  Galba  et  Antonius  et  Q.  Cornificius.  Puto  te  in 
hoc  aut  risisse  aut  ingemuisse.  Ut  frontem  ferias,  sunt  qui 
etiam  Caesonium  putent.  Aquilium  non  arbitramur,  qui 
denegavit  et  iuravit  morbum  et  illud  suum  regnum  iudiciale 
opposuit.  Catilina,  si  iudicatum  erit  meridie  non  lucere, 
certus  erit  competitor.  De  Auli  filio  et  Palicano  non  puto  te 
exspectare  dum  scribam.  2.  De  iis,  qui  nunc  petunt,  Cae- 
sar  certus  putatur.  Thermus  cum  Silano  contendere  existi- 
matur:  qui  sic  inopes  et  ab  amicis  et  existimatione  sunt,  ut 
cic.  III.  2.  1 

mihi  videatur  non  esse  advvarov  Curium  obducere.  Sed 
hoc  praeter  me  nemini  videtur.  Nostris  rationibus  maxime 
conducere  videtur  Thermum  fieri  cum  Caesare.  Nemo  est 
enim  ex  iis,  qui  nunc  petunt,  qui  si  in  noslrum  annum  reci- 
derit,  firmior  candidatus  fore  videatur,  propterea  quod  cu- 
rator  est  viae  FJaminiae :  f  quae  cum  erit  absoluta,  sane  facile 
eum  libenter  nunc  -j-  ceteri  consuli  acciderim.  Petitorum  haec 
est  adhuc  informata  cogitatio.  Nos  in  omni  munere  candi- 
datorio  fungendo  summam  adhibebimus  diiigentiam  et  for- 
tasse,  quoniam  videtur  in  suffragiis  multum  posse  Gallia, 
quum  Romae  a  iudiciis  forum  refrixerit,  excurremus  mense 
Seplembri  legati  ad  Pisonem,  ut  Ianuario  revertamur.  Quum 
perspexero  voluntates  nobilium,  scribam  ad  te.  Caetera  spe- 
ro  prolixa  esse,  his  dumtaxat  urbanis  competitoribus.  Illam 
manum  tu  mihi  cura  ut  praestes,  quoniam  propius  abes, 
Pompeii,  nostri  amici.  Nega  me  ei  iratum  fore,  si  ad  mea 
comitia  non  venerit.  Atque  haec  huius  modi  sunt.  3.  Sed 
est  quod  abs  te  mihi  ignosci  pervelim.  Caecilius,  avunculus 
tuus,  a  P.  Vario  quum  magna  pecunia  fraudaretur,  agere 
coepit  cum  eius  fratre  A.  Caninio  Satrio  de  iis  rebus,  quas 
eum  dolo  malo  mancipio  accepisse  de  Vario  dicerel.  Una 
agebant  caeteri  creditores ,  in  quibus  erat  Lucullus  et  P.  Sci- 
pio  et  is,  quem  putabant  magistrum  fore,  si  bona  venirent, 
L.  Pontius.  Verum  hoc  ridiculum  est  de  magistro.  Nunc 
cognosce  rem.  Rogavit  me  Caecilius,  ut  adessem  contra 
Satrium.  Dies  fere  nullus  est  quin  hic  Satrius  domum  meam 
ventitet.  Observat  L.  Domitium  maxime:  me  habet  proxi- 
mum.  Fuit  et  mihi  et  Q.  fratri  magno  usui  in  nostris  peti- 
tionibus.  4.  Sane  sum  perturbatus  quum  ipsius  Satrii  fa- 
miliaritate  tum  Domitii,  in  quo  uno  maxime  ambitio  nostra 
nititur.  Demonstravi  haec  Caecilio:  simul  et  illud  ostendi, 
si  ipse  unus  cum  illo  uno  contenderet,  me  ei  satis  facturum 
fuisse:  nunc  in  causa  universorum  creditorum,  hominum 
praesertim  amplissimorum,  qui  sine  eo,  quem  Caecilius  suo 
nomine  perhiberet,  facile  communem  causam  suslinerent, 
aequum  esse  eum  et  officio  meo  consulere  et  tempori.  Du- 
rius  accipere  hoc  mihi  visus  est  quam  vellem  et  quam  ho- 
mines  belli  solent  et  postea  prorsus  ab  instituta  nostra  pau- 

corum  dierum  consuetudine  longe  refugit.  Abs  te  peto ,  ut 
mihi  hoc  ignoscas  et  me  existimes  humanitale  esse  prohibi- 
tum,  ne  contra  amici  summam  existimationem  miserrimo  eius 
tempore  venirem ,  quum  is  omnia  sua  sludia  et  officia  in  me 
contulisset.  Quod  si  voles  in  me  esse  durior,  ambitionem 
putabis  mihi  obstitisse.  Ego  autem  arbitror,  etiam  si  id  sit, 
mihi  ignoscendum  esse:  inel  ov%  UorjCov,  ovSe  fioatrjv 
Vides  enim  in  quo  cursu  simus  et  quam  omnes  gratias  non 
modo  retinendas ,  verum  etiam  acquirendas  putemus.  Spero 
tibi  me  causam  probasse,  cupio  quidem  certe.  5.  Herma- 
thena  tua  valde  me  delectat  et  posita  ita  belle  est,  ut  totum 
gymnasium  eius  ccva&rjtia  esse  videatur.  Multum  te  amamus. 

II. 

Exponit  M.  Cicero  de  filio  sibi  nato,  de  Catilina  defendendo,  de 
Attici  adventu  ad  hominum  nobilium  voluntatem  sibi  conciliandam  a 
se  exspectato.     Scripta  epistola  est  Romae  a.  u.  c.  689. 

CICERO  ATTICO  S. 

1.  L.  Iuho  Caesare  C.  Marcio  Figulo  consulibus  filiolo 
me  auctum  scito  salva  Terentia.  Abs  te  tam  diu  nihil  litte- 
rarum?  Ego  de  meis  ad  te  rationibus  scripsi  antea  diligen- 
ter.  Hoc  tempore  Calilinam,  competitorem  nostrum,  defen- 
dere  cogitamus.  Iudices  habemus,  quos  volumus,  summa 
accusatoris  voluntate.  Spero,  si  absolutus  erit,  coniunctio- 
rem  illum  nobis  fore  in  ratione  petitionis :  sin  aliter  accide- 
rit,  humaniter  feremus.  2.  Tuo  adventu  nobis  opus  est  ma- 
turo :  nam  prorsus  summa  hominum  est  opinio  tuos  fami- 
liares,  nobiles  homines,  adversarios  honori  nostro  fore.  Ad 
eorum  voluntatem  mihi  conciliandam  maximo  te  mihi  usui 
fore  video.  Qua  re  Ianuario  ineunte,  ut  constiluisti,  cura  ut 
Romae  sis. 

III. 

De  morte  aviae  Attici,  de  Attico  Romae  exspectato,  de  signis  ab 
eo  missis,  de  Luceio  nondum  Attico  placato,  de  Tullia  C.  Pisoni  Frirgi 
desponsa.     Scripta  epistola  est  Romae  a.  u.  c.  689. 

CICERO  ATTICO  S. 
1.  Aviam  tuam  scito  desiderio  tui  mortuam  esse  et  si- 

mul,  quod  verita  sit  ne  Lalinae  in  officio  non  manerent  et  in 
montem  Albanum  hostias  non  adducerent.  Eius  rei  conso- 
lationem  ad  te  L.  Saufeium  missurum  esse  arbitror.  2.  Nos 
hic  te  ad  mensem  Ianuarium  exspectamus,  ex  quodam  ru- 
more  an  ex  litteris  tuis  ad  alios  missis?  nam  ad  me  de  eo 
nihil  scripsisti.  Signa,  quae  nobis  curasti,  ea  sunt  ad  Caie- 
lam  exposita.  Nos  ea  non  vidimus:  neque  enim  exeundi 
Roma  potestas  nobis  fuit.  Misimus  qui  pro  vectura  solveret. 
Te  multum  amamus,  quod  ea  abs  te  diligenter  parvoque  cu- 
rata  sunt.  3.  Quod  ad  me  saepe  scripsisti  de  nostro  amico 
placando,  feci  et  expertus  sum  omnia,  sed  mirandum  in  mo- 
dum  est  animo  abalienato:  quibus  de  suspicionibus,  etsi 
audisse  te  arbitror,  tamen  ex  me,  quum  veneris,  cognosces. 
Salustium  praesentem  restituere  in  eius  veterem  gratiam  non 
potui.  Hoc  ad  te  scripsi,  quod  is  me  accusare  de  te  solebat. 
At  in  se  experlus  est  illum  esse  minus  exorabilem,  meum  stu- 
dium  nec  tibi  [nec  sibi]  defuisse.  Tulliolam  C.  Pisoni  L.  F. 
Frugi  despondimus. 

IV. 

De  Attico  ad  comitia  Q.  fratris  et  ad  Acutilianam  controversiam 
transigendam  exspectato,  de  condemnatione  C.  Macri,  de  signis,  orna 
mentis,  libris  aut  emptis  aut  emendis.  Scripta  epistola  est  Romae 
a.  u.  c.  688. 

CICERO  ATTICO  S. 

1.  Crebras  exspectatkmes  nobis  tui  commoves.  Nuper 
quidem,  quumiam.te  adventare  arbitraremur,  repente  abs 
te  in  mensem  Quintilem  reiecti  sumus.  Nunc  vero  censeo, 
quod  commodo  tuo  facere  poteris,  venias  ad  id  tempus,  quod 
scribis:  obieris  Q.  fralris  comitia,  nos  longo  intervallo  vise- 
ris ,  Acutilianam  conlroversiam  transegeris.  Hoc  me  etiam 
Peducaeus  ut  ad  te  scriberem  admonuit :  putamus  enim  ulile 
esse  te  aliquando  iam  rem  transigere.  Mea  intercessio  pa- 
rata  et  est  et  fuit.  2.  Nos  hic  incredibili  ac  singulari  populi 
voluntate  de  C.  Macro  transegimus.  Cui  quum  aequi  fuisse- 
mus,  lamen  multo  maiorem  fructum  ex  populi  existimatione 
illo  damnato  cepimus,  quam  ex  ipsius,  si  absolutus  esset, 
gralia  cepissemus.    3.  Quod  ad  me  de  Hermathena  scribis, 

per  mihi  gratum  est.  Est  ornamentum  Academiae  proprium 
meae,  quod  etHermes  commune  omnium  et  Minerva  singu- 
lare  estinsigne  eius  gymnasii.  Qua  re  velim,  ut  scribis,  caeteris 
quoque  rebus  quamplurimis  eum  locum  ornes.  Quaemihi  an- 
tea  signa  misisti,  ea  nondum  vidi.  In  Formiano  sunt,  quo 
ego  nunc  proficisci  cogitabam.  Illa  omnia  in  Tusculanum 
deportabo.  Caietam,  si  quando  abundare  coepero,  ornabo. 
Libros  tuos  conserva  et  noli  desperare  eos  me  meos  facere 
posse.  Quod  si  adsequor,  supero  Crassum  divitiis  alque 
omnium  vicos  et  prata  contemno. 

V. 

De  L.  Ciceronis  fratris  patruelis  morte,  de  Q.  fratris  animo  in 
uxorem  suam,  Attici  sororem,  et  placando  et  regendo,  de  intermissione 
litterarum ,  de  negocio  Acutiliano ,  de  Luceii  offensione  lenienda ,  de 
re  Tadiana,  de  Epirotica  emptione  Attici,  de  ornando  Tusculano,  de 
Terentiae  valetudine  et  humanitate.  Scripta  epistola  est  Romae  a.  u. 
c.  686. 

CICERO  ATTICO  S. 

1.  Quantum  dolorem  acceperim  et  quanto  fructu  sim  pri- 
vatus  et  forensi  et  domestico  Lucii  fratris  nostri  morte  in 
primis  pro  nostra  consuetudine  tu  existimare  potes.  Nam 
mihi  omnia,  quae  iucunda  ex  humanitate  alterius  et  moribus 
homini  accidere  possunt,  ex  illo  accidebant.  Qua  re  non  du- 
bito  quin  tibi  quoque  id  molestum  sit,  quum  et  meo  dolore 
moveare  et  ipse  omni  virtute  officioque  ornatissimum  tuique 
et  sua  sponte  et  meo  sermone  amantem,  adfinem  amicum- 
que  amiseris.  2.  Quod  ad  me  scribis  de  sorore  tua,  testis 
erit  tibi  ipsa  quanlae  mihi  curae  fuerit,  ut  Quinti  fratris  ani- 
mus  in  eam  essetis,  qui  esse  deberet.  Quem  quum  esse 
offensiorem  arbitrarer,  eas  litteras  ad  eurn  misi,  quibus  et 
placarem  ut  fratrem  et  monerem  ut  minorem  et  obiurgarem 
ut  errantem.  Itaque  ex  iis,  quae  postea  saepe  ab  eo  ad  me 
scripta  sunt,  confido  ita  esse  omnia,  ut  et  oporteat  et  veli- 
mus.  3.  De  litterarum  [inter]missione  sine  causa  abs  te 
accusor.  Nunquam  enim  a  Pomponia  nostra  certior  sum 
factus  esse  cui  dare  litteras  possem ,  porro  autem  neque  mihi 
accidit  ut  haberem  qui  in  Epirum  proficiscerentur  nequedum 
te  Athenis  esse  audiebamus.    4.  De  Acutiliano  autem  nego- 


6  EPISTOLARUM  AD  ATTICUM 

cio  quod  mihi  mandaras,  ut  primum  a  tuo  digressu  Romam 
veni,  confeceram,  sed  accidit  ut  et  contentione  nihil  opus 
esset  et  ut  ego,  qui  in  te  satis  consilii  statuerim  esse,  mal- 
lem  Peducaeum  tibi  consilium  per  lilteras  quam  me  dare. 
Etenim  quum  multos  dies  aures  meas  Acutilio  dedissem, 
cuius  sermonis  genus  tibi  notum  esse  arbitror,  non  mihi 
grave  duxissem  scribere  ad  te  de  illius  querimoniis,  quum 
eas  audire,  quod  erat  subodiosum,  leve  putassem.  Sed  abs 
te  ipso,  qui  me  accusas,  unas  mihi  scito  litteras  redditas 
esse,  quum  et  ocii  ad  scribendum  plus  et  facultatem  dandi 
maiorem  habueris.  5.  Quod  scribis,  etiam  si  cuius  animus 
in  te  esset  offensior,  a  me  recolligi  oportere,  [teneo]  quid 
dicas,  neque  id  neglexi,  sed  est  miro  quodam  modo  adfectus. 
Ego  autem,  quae  dicenda  fuerunt  de  te,  non  praeterii :  quid 
autem  contendendum  esset  ex  lua  putabam  voluntate  sta- 
tuere  oportere:  quam  si  ad  me  perscripseris,  inlelliges  me 
neque  diligentiorem  esse  voluisse,  quam  tu  esses,  neque 
negligentiorem  fore,  quam  tu  velis.  6.  De  Tadiana  re,  me- 
cum  Tadius  locutus  est  le  ita  scripsisse,  nihil  esse  iam  quod 
laboraretur,  quoniam  hereditas  usu  capta  esset.  Id  mira- 
bamur  te  ignorare,  de  tutela  legitima,  in  qua  dicitur  esse 
puella,  nihil  usu  capi  posse.  7.  Epiroticam  emptionem  gau- 
deo  tibi  placere.  Quae  tibi  mandavi  et  quae  tu  intelliges  con- 
venire  nostro  Tusculano,  velim,  ut  scribis,  cures,  quod  sine 
molestia  tua  facere  poteris.  Nam  nos  ex  omnibus  molestiis 
et  laboribus  uno  illo  in  loco  conquiescimus.  8.  Q.  fratrem 
cotidie  exspectamus.  Terentia  magnos  articulorum  dolores 
habet,  et  te  et  sororem  tuam  et  matrem  maxime  diligit  salu- 
temque  tibi  plurimam  ascribit  et  Tulliola,  deliciae  nostrae. 
Cura  ut  valeas  et  nos  ames  et  tibi  persuadeas  te  a  me  fra- 
terne  amari. 

VI. 

De  mutuo  litterarum  commercio,  de  domo  Rabiriana  Neapoli  a  M 
Fonteio  empta,  de  animo  Q.  fratris  in  Pomponiam ,    de  patris  morte, 
de  Tusculano  ornando.     Scripta  epistola  est  Romae  a.  u.  c.    686. 

CICERO  ATTICO  S. 
1.  Non  commitlam  posthac  ut  me  accusare  de  epistola- 

runi  negligenlia  possis.  Tu  modo  videto  in  tanto  ocio  ut 
par  mihi  sis.  Domum  Rabirianam  Neapoli,  quam  tu  iam  di-' 
mensam  et  exaedificatam  animo  habebas,  M'.  Fonteius  emit 
HS  ccci333  xxx.  Id  te  scire  volui,  si  quid  forte  ea  res  ad 
cogitationes  tuas  perlineret.  2.  Q.  frater,  ut  mihi  videtur, 
quo  volumus  animo  est  in  Pomponiam,  et  cum  ea  nunc  in 
Arpinatibus  praediis  erat  et  secum  habebat  hominem  %Qrj 
Gtofia&ij)  D.  Turranium.  Pater  nobis  decessit  a.  d.  in.  Kal. 
Decembres.  Haec  habebam  fere  quae  te  scire  vellem.  Tu 
velim,  si  qua  ornamenta  yv[iva6iadr}  reperire  poteris,  quae 
loci  sint  eius,  quem  tu  non  ignoras,  ne  praetermittas.  Nos 
Tusculano  ita  delectamur,  ut  nobismet  ipsis  tum  denique, 
quum  illo  venimus,  placeamus.  Quid  agas  omnibus  de  rebus 
et  quid  acturus  sis  fac  nos  quam  diligentissime  certiores. 

VII. 

De  matre  Attici  Caecilia,  de  pecunia  L.  Cincio  constituta,  de  signis 
mittendis,  de  bibliotheca  ab  Attico  conficienda.  Scripta  epistola  est 
Romae  a.  u.  c.   686. 

CICERO  ATTICO  S. 

Apud  matrem  recte  est,  eaque  nobis  curae  est.  L.  Cin- 
cio  HS  xxcd  constitui  me  curaturum  Idibus  Februariis.  Tu 
velim  ea,  quae  nobis  emisse  et  parasse  scribis,  des  operam 
ut  quam  primum  habeamus  et  velim  cogites,  id  quod  mihi 
pollicitus  es,  quem  ad  modum  bibliothecam  nobis  conficere 
possis.  Omnem  spem  delectationis  nostrae,  quam,  quum  in 
ocium  venerimus,  habere  volumus,  in  tua  humanitate  posi- 
tam  habemus. 

VIII. 

De  matre  Caecilia,  de  controversia  Acutiliana,  de  negocio  Tadiano, 
de  Luceio  Attico  etiam  nunc  irato,  de  pecunia  L.  Cincio  curata,  de 
signis,  quibus  maximo  opere  delectetur,  mittendis,  de  Tulliola  munus- 
culum  flagitante.     Scripta  epistola  est  Romae  u.  a.  c.  687. 

CICERO  ATTICO  S. 

1.  Apud  le  est,  ut  volumus.  Mater  tua  et  soror  a  me 
Quintoque  fratre  diligitur.   Cum  Acutilio  sum  locutus.  Is  sibi 

negat  a  suo  procuratore  quidquam  scriptum  esse  et  miratur 
istam  controversiam  fuisse,  quod  ille  recusaret  satis  dare 
amplius  abs  te  non  peti.  Quod  te  de  Tadiano  negocio  deci- 
disse  scribis,  id  ego  Tadio  et  gratum  esse  intellexi  et  magno 
opere  iucundum.  Ille  noster  amicus,  vir  mehercule  optimus 
et  mihi  amicissimus,  sane  tibi  iratus  est.  Hoc  si  quanti  tu 
aestimes  sciam,  tum  quid  mihi  elaborandum  sit  scire  pos- 
sim.  2.  L.  Cincio  HS.  ccido  ccio^  cccc  pro  signis  Megaricis, 
ut  tu  ad  me  scripseras,  curavi.  Hermae  tui  Pentelici  cum 
capitibus  aeneis,  de  quibus  ad  me  scripsisti,  iam  nunc  me 
admodum  delectant.  Qua  re  velim  et  eos  et  signa  el  caetera, 
quae  tibi  eius  loci  et  nostri  studii  et  tuae  elegantiae  esse  vi- 
debuntur,  quam  plurima  quam  primumque  mittas  et  maxime, 
quae  tibi  gymnasii  xystique  videbuntur  esse.  Nam  in  eo 
genere  sic  studio  efferimur,  ut  abs  te  adiuvandi,  ab  aliis 
prope  reprehendendi  simus.  Si  Lentuli  navis  non  erit,  quo 
tibi  placebit  imponito.  Tulliola,  deliciolae  nostrae,  tuum  mu- 
nusculum  flagitat  et  me  ut  sponsorem  appellat.  Mi  autem 
abiurare  certius  est  quam  dependere. 


IX. 

De  litteris  crebrius  ab  Attico  ad  se  dandis,  de  signis  sibi  mitten- 
dis.     Scripta  epistola  est  Romae  a.  u.  c.   687. 

CICERO  ATTICO  S. 

1.  Nimium  raro  nobis  abs  te  litterae  adferuntur,.  quum  et 
multo  tu  facilius  reperias  qui  Romam  proficiscantur  quam 
ego  qui  Athenas  et  certius  tibi  sit  me  esse  Romae  quam 
mihi  te  Athenis.  Itaque  propter  hanc  dubitationem  meam 
brevior  haec  ipsa  epistola  est,  quod,  quum  incertus  essem 
ubi  esses,  nolebam  illum  nostrum  familiarem  sermonem  in 
alienas  manus  devenire.  2.  Signa  Megarica  et  Hermas,  de 
quibus  ad  me  scripsisti,  vehementer  exspecto.  Quidquid 
eiusdem  generis  habebis,  dignum  Academia  tibi  quod  vide- 
bitur,  ne  dubitaris  mittere,  et  arcae  nostrae  confidito.  Genus 
hoc  est  voluptatis  meae:  quae  yvfivaOiddr]  maxime  sunt, 
ea  quaero.    Lentulus  naves  suas  poliicelur.    Pelo  abs  te,  ut 

haec  cures  diligenter.     Chilius   te  rogat  et   ego  eius   ro- 
gatu  EvfioXmdav  naxQia. 


De  tempore  litterarum  dandarum  angu9to,  de  Luceio  iam  a  se  pia- 
caudo,  de  signis  aliisque  ornamentis  ab  Attico  sibi  curandis,  de  bi- 
bliotheca  Attici  a  se  emenda,  de  Q.  fratris  animo,  de  comitiis  suis,  de 
Tulliola  de  munusculo  diem  dante.  Scripta  epistola  est  in  Tusculano 
u.  a.  c.  687. 

CICERO  ATTICO  S. 

1.  Quum  essem  in  Tusculano  —  erit  hoc  tibi  pro  illo  tuo 
'Quum  essem  in  Ceramico'  — ,  verum  tamen  quum  ibi 
essem,  Roma  puer  a  sorore  tua  missus  epistolam  mihi  abs  te 
adlatam  dedit  nunciavitque  eo  ipso  die  post  meridiem  iturum 
eum,  qui  ad  te  proficisceretur.  Eo  factum  est,  ut  epistolae 
tuae  rescriberem  aliquid,  brevitate  temporis  tam  pauca  co- 
gerer  scribere.  2.  Primum  tibi  de  nostro  amico  placando 
aut  etiam  plane  restituendo  polliceor.  Quod  ego  etsi  mea 
sponte  ante  faciebam,  eo  nunc  tamen  et  agam  studiosius  et 
contendam  ab  illo  vehementius,  quod  tantam  ex  epistola  vo- 
luntatem  eius  rei  tuam  perspicere  videor.  Hoc  te  intelligere 
volo,  pergraviter  illum  esse  offensum,  sed  quia  nullam  video 
gravem  subesse  causam,  magno  opere  confido  illum  fore  in 
officio  et  in  nostra  potestate.  3.  Signa  noslra  et  Hermera- 
clas,  ut  scribis,  quum  commodissime  poteris,  velim  imponas, 
et  si  quod  aliud  oixelov  eius  loci,  quem  non  ignoras,  repe- 
ries,  el  maxime,  quae  libi  palaestrae  gymnasiique  videbun- 
tur  esse.  Etenim  ibi  sedens  haec  ad  te  scribebam,  ut  me 
locus  ipse  admoneret.  Praeterea  typos  tibi  mando,  quos  in 
tectorio  atrioli  possim  includere,  et  putealia  sigillata  duo. 
4.  Bibliothecam  tuam  cave  cuiquam  despondeas,  quamvis 
acrem  amatorem  inveneris:  nam  ego  omnes  meas  vindemio- 
las  eo  reservo,  ut  illud  subsidium  senectuti  parem.  5.  De 
fratre  confido  ita  esse,  ut  semper  volui  et  elaboravi.  Multa 
signa  sunt  eius  rei,  non  minimum,  quod  soror  praegnans  est. 
6.  De  comitiis  meis  et  tibi  me  permisisse  memini  et  ego  iam 
pridem  hoc  communibus  amicis,  qui  le  exspectant,  praedico, 
te  non  modo  non  arcessi  a  me,  sed  prohiberi,  quod  intel- 

li&am  multo  magis  interesse  tua  te  agere,  quod  agendum  est 
hoc  lempore,  quam  mea  te  adesse  comitiis.  Proinde  eo  animo 
te  velim  esse,  quasi  mei  negocii  causa  in  ista  loca  missus 
esses.  Me  autem  eum  et  offendes  erga  te  et  audies,  quasi 
mihi,  si  quae  parta  erunt,  non  modo  te  praesente,  sed  per  te 
parta  sint.    Tulliola  tibi  diem  dat,  sponsorem  [me]  appellat. 

XI. 

De  Luceio  praeter  exspectationem  nondum  placato,  de  signis  mit- 
tendis,  de  bibliotheca  sibi  conservanda,  de  caeteris  rebus  iam  dete- 
rioribus.     Scripta  epistola  est  Romae  a.  u.  c.    687. 

CICERO  ATTICO  S. 

1.  Et  mea  sponte  faciebam  antea  et  post  duabus  epistolis 
tuis  perdiligenter  in  eamdem  rationem  scriptis  magno  opere 
sum  commolus.  Eo  accedebat  hortator  adsiduus  Salustius, 
ut  agerem  quam  diligentissime  cum  Luceio  de  vestra  vetere 
gratia  reconcilianda.  Sed,  quum  omnia  fecissem,  non  modo 
eam  voluntatem  eius,  quae  fuerat  erga  te,  recuperare  non 
potui,  verum  ne  causam  quidem  elicere  immutatae  voluntatis. 
Tametsi  iactat  ille  quidem  illud  suum  arbitrium  et  ea,  quae 
iam  tum,  quum  aderas,  offendere  eius  animum  intelligebam, 
tamen  habet  quiddam  profecto  quod  magis  in  animo  eius  in- 
sederit,  quod  neque  epistolae  tuae  neque  nostra  adlegatio 
tam  potest  facile  delere,  quam  tu  praesens  non  modo  oratione, 
sed  tuo  vultu  illo  familiari  tolles,  si  modo  tanti  putaris  id, 
quod,  si  me  audies  et  si  humanitati  tuae  constare  voles,  certe 
putabis.  Ac  ne  illud  mirere,  cur,  quum  ego  antea  significa- 
rim  tibi  per  litteras  me  sperare  illum  in  nostra  potestate 
fore,  nunc  idem  videar  diffidere,  incredibile  est  quanto  mihi 
videatur  illius  voluntas  obstinatior  et  in  hac  iracundia  obfir- 
matior:  sed  haec  aut  sanabuntur,  quum  veneris,  aut  ei  mo- 
lesta  erunt,  in  utro  culpa  erit.  2.  Quod  in  epistola  tua  scriptum 
erat,  me  iam  arbitrari  designatum  esse,  scito  nihil  tam  exer- 
citum  esse  nunc  Romae  quam  candidatos  omnibus  iniqui- 
tatibus  nec  quando  futura  sint  comitia  sciri.  Verum  haec 
audies  de  Philadelpho.  3.  Tu  velim  quae  Academiae  nostrae 
parasti  quam  primum  mittas.     Mire  quam  illius  loci  non 

uodo  usus,  sed  etiam  cogitatio  delectat.  Libros  vero  tuos 
cave  cuiquam  tradas.  Nobis  eos,  quem  ad  modum  scribis, 
conserva.  Summum  me  eorum  studium  tenet,  sicut  odium 
iam  caeterarum  rerum :  quas  tu  incredibile  est  quam  brevi 
tempore  quanto  deteriores  offensurus  sis,  quam  reliquisti. 

XII. 

De  negocio  numario,  de  C.  Antonio  a  se  non  defendendo,  de  li- 
berto  suo  cum  C.  Antonio  in  cogendis  pecuniis  se  invito  occupato,  de 
Cn.  Pompeio,  de  divortio  Muciae ,  de  P.  Clodio  cum  veste  muliebri 
domi  C.  Caesaris  deprehenso,  de  Sositheo  puero  mortuo.  Scripsit  Romae 
a.  u.  c.   693. 

CICERO  ATTICO  S. 
1.  Tevxgis  illa  lentum  sane  negocium,  neque  Cornelius 
ad  Terentiam  postea  rediit:  opinor,  ad  Considium,  Axium, 
Selicium  confugiendum  est:  nam  a  Caecilio  propinqui  mi- 
nore  centesimis  numum  movere  non  possunt.  Sed,  ut  ad 
prima  illa  redeam,  nihil  ego  illa  impudentius,  astutius,  len- 
tius  vidi:  tLibertum  mitto:  Tito  mandavi:'  Gwfityeis  atque 
avafioXat.  Sed  nescio  an  ravrofiarov  Tjfiav  nam  mihi 
Pompeiani  itQodQOfiot  nunciant  aperte  Pompeium  acturum 
Antonio  succedi  oportere,  eodemque  tempore  aget  praetor 
ad  populum.  Res  eius  modi  est,  ut  ego  nec  per  bonorum 
nec  popularem  existimationem  honeste  possim  hominem  de- 
fendere,  nec  mihi  libeat,  quod  vel  maximum  est.  Etenim  ac- 
cidit  hoc,  quod  totum  cuius  modi  sit  mando  tibi  ut  per- 
spicias.  2.  Libertum  ego  habeo,  sane  nequam  hominem, 
Hilarum  dico ,  ratiocinatorem  et  clientem  tuum.  De  eo  mihi 
Valerius  interpres  nunciat  Chiliusque  se  audisse  scribit  haec : 
esse  hominem  cum  Antonio:  Antonium  porro  in  cogendis 
pecuniis  dictitare  partem  mihi  quaeri  et  a  me  custodem  com- 
munis  quaestus  libertum  esse  missum.  Non  sum  mediocri- 
ter  commotus  neque  tamen  credidi,  sed  certe  aliquid  sermo- 
nis  fuit.  Tolum  investiga,  cognosce,  perspice  et  nebulonem 
illum,  si  quo  pacto  potes,  ex  istis  locis  amove.  Huius  ser- 
monis  Valerius  auctorem  Cn.  Plancium  nominabat.  Mando 
tibi  plane  tolum  ut  videas  cuius  modi  sit.  3.  Pompeium  no- 
bis  amicissimum  constat  esse.  Divortium  Muciae  vehementer 

: 


probatur.  P.  Clodium,  Appii  F.,  credo  te  audisse  cum  vesle 
muliebri  deprehensum  domi  C.  Caesaris,  quum  pro  populo 
fieret,  eumque  per  manus  servulae  servatum  et  eductum: 
rem  esse  insigni  infamia:  quod  le  moleste  ferre  certo  scio. 
4.  Quid  praeterea  ad  te  scribam  non  habeo.  Et  mehercule"? 
eram  in  scribendo  conturbatior.  Nam  puer  festivus,  ava- 
yvdatrjg  noster,  Sositheus  decesserat  meque  plus,  quam 
servi  mors  debere  videbatur,  commoverat.  Tu  velim  saepe 
ad  nos  scribas.  Si  rem  nullam  habebis,  quod  in  buccam  ve- 
nerit  scribito.    Kal.  Ianuar.  M.  Messala  M.  Pisone  coss. 

XIII. 

De  tribus  epistolis  ab  Attico  acceptis,  de  litteris  a  se  non  temere 
committendis :  de  rebus  urbanis,  se  primum  non  esse  rogatum  senten- 
tiam  in  senatu  a  consule,  M.  Pisone,  quem  ait  se  magni  non  facere, 
quum  alterum  bonum  esse  dicat,  de  P.  Clodio  domi  Caesaris  cum  veste 
muliebri  deprehenso  rebusque  de  ea  causa  postea  actis,  de  Cn.  Pom- 
peii,  quem  tecte  significat,  aperto  ergo  se  amore,  occulta  invidia,  de 
provinciarum  sortitione  nondum  facta,  de  libris  et  orationibus  suis, 
de  domo  Autroniana  a  Messala  consule  empta.  Scripta  epistola  est  Ro- 
mae  a.  u.  c.    693. 

CICERO  ATTICO  S. 

1.  Accepi  tuas  tris  iam  epistolas:  unam  a  M.  Cornelio, 
quam  Tribus  Tabernis,  ut  opinor,  ei  dedisli,  alteram,  quam 
mihi  Canusinus  tuus  hospes  reddidit,  tertiam,  quam,  ut  scri- 
bis,  ancora  soluta  de  phaselo  dedisti:  quae  fuerunt  omnes 
f  rhetorum.  Pure  loquuntur,  quum  humanitatis  sparsae  sale 
tum  insignes  amoris  notis.  Quibus  epistolis  sum  equidem 
abs  te  Iacessitus  ad  scribendum,  sed  idcirco  sum  tardior, 
quod  non  invenio  fidelem  tabellarium.  Quotus  enim  quisque 
est  qui  epistolam  paullo  graviorem  ferre  possit,  nisi  eam 

pellectione  relevarit?     Accedit  eo,  quod  mihi  non 

est,  ut  quisque  in  Epirum  proficiscitur.  Ego  enim  te  arbi- 
tror,  caesis  apud  Amaltheam  tuam  victimis,  statim  esse  ad 
Sicyonem  oppugnandum  profectum.  Neque  tamen  id  ipsum 
certum  habeo  quando  ad  Antonium  proficiscare  aut  quid  in 
Epiro  temporis  ponas.  Ita  neque  Achaicis  hominibus  neque 
Epiroticis  paullo  liberiores  litteras  committere  audeo.  2.  Sunt 

>]  aulem  post  discessum  a  me  tuum  res  dignae  Jitteris  nostris, 
[  sed  non  commiltendae  eius  modi  periculo,  ut  aut  interire  aut 
I  aperiri  aut  intercipi  possint.  Primum  igitur  scito  primum 
me  non  esse  rogatum  sententiam  praepositumque  esse  nobis 
pacificatorem  Allobrogum,  idque  admurmurante  senatu  ne- 
que  me  invito  esse  factum.  Sum  enim  et  ab  observando 
homine  perverso  liber  et  ad  dignitatem  in  re  publica  reti- 
nendam  contra  illius  voluntatem  solutus  et  ille  secundus  in 
dicendo  locus  habet  auctoritatem  paene  principis  et  volunta- 
tem  non  nimis  devinctam  beneficio  consulis.  Tertius  est  Ca- 
tulus,  quartus,  si  etiam  hoc  quaeris,  Hortensius.  Consul  au- 
tem  ipse  parvo  animo  et  pravo,  tantum  cavillator  genere  illo 
moroso,  quod  etiam  sine  dicacitate  ridetur,  facie  magis  quam 
facetiis  ridiculus,  nihii  agens  cum  re  publica,  seiunctus  ab 
optimatibus,  a  quo  nihil  speres  boni  rei  publicae,  quia  non 
vult:  nihil  [metuas]  mali,  quia  non  audet.  Eius  aulem  col- 
lega  et  in  me  perhonoriticus  et  partium  studiosus  ac  defen- 
sor  bonarum.  Qui  nunc  leviter  inter  se  dissident,  sed  vereor 
ne  hoc,  quod  infectum  est,  serpat  longius.  3.  Credo  enim 
te  audisse,  quum  apud  Caesarem  pro  populo  fieret,  venisse 
eo  muliebri  vestitu  virum,  idque  sacrificium  quum  virgines 
instaurassent,  mentionem  a  Q.  Cornificio  in  senatu  factam  — 
is  fuit  princeps,  ne  tu  forte  aliquem  nostrum  putes  — ,  postea 
rem  ex  senatus  consulto  ad  [virgines  alque]  pontifices  rela- 
tam  idque  ab  iis  nefas  esse  decretum:  deinde  ex  senatus 
consulto  consules  rogationem  promulgasse:  uxori  Caesarem 
nuncium  remisisse.  In  hac  causa  Piso  amicitia  P.  Clodii  du- 
ctus  operam  dat  ut  ea  rogatio,  quam  ipse  fert  et  fert  ex  sena- 
tus  consulto  et  de  religione,  antiquetur.  Messala  vehementer 
adhuc  agit  severe.  Boni  viri  precibus  Clodii  removentur  a 
causa:  operae  comparantur:  nosmet  ipsi,  qui  Lycurgei  a  prin- 
cipio  fuissemus,  cotidie  demitigamur:  instat  et  urget  Cato. 
Quid  multa?  Vereor  ne  haec  neglecta  a  bonis,  defensa  ab  im- 
probis  magnorum  rei  publicae  malorum  causa  sit.  4.  Tuus 
autem  iile  amicus  —  scin  quem  dicam? —  de  quo  tu  ad  me 
scripsisti,  postea  quam  non  auderet  reprehendere,  laudare 
coepisse,  nos,  ut  ostendit,  admodum  diligit,  amplectitur, 
amat,  aperle  laudat:  occulte,  sed  ita,  ut  perspicuum  sit,  in- 

videt.  Nihil  come,  nihil  simplex,  nihii  iv  tolg  7CoAitixolg 
honestum,  nihil  illustre,  nihil  forte,  nihil  liberum.  Sedhaec 
ad  te  scribam  alias  subtilius :  nam  neque  adhuc  mihi  satis 
nota  sunt  et  huic  terrae  filio  nescio  cui  committere  episto- 
lam  tantis  de  rebus  non  audeo.  5.  Provincias  praetores 
nondum  sortiti  sunt.  Res  eodem  est  loci,  quo  reliquisti. 
Tono&E6iuv  quam  postulas  Miseni  et  Puteolorum,  inclu- 
dam  orationi  meae.  A.  d.  m.  Non.  Decembr.  mendose  fuisse 
animadverteram.  Quae  laudas  ex  orationibus,  mihi  crede, 
valde  mihi  placebant,  sed  non  audebam  antea  dieere:  nunc 
vero,  quod  a  te  probata  sunt,  multo  mi  ttttmatsQtt  viden- 
tur.  In  illam  orationem  Metellinam  addidi  quaedam.  Liber 
tibi  miltetur,  quoniam  te  amor  nostri  cpiAoQrjtoQtt  reddi- 
dit.  6.  Novi  tibi  quidnam  scribam?  quid?  Etiam.  Mes- 
sala  consul  Autronianam  domum  emit  HS.  cxxxiv.  Quid  id 
ad  me,  inquies?  Tantum,  quod  ea  emptione  et  nos  bene 
emisse  iudicati  sumus  et  homines  intelligere  coeperunt 
licere  amicorum  facultatibus  in  emendo  ad  dignitatem  ali- 
quam  pervenire.  TsvxQig  illa  lentum  negocium  est,  sed 
tamen  est  in  spe.  Tu  ista  confiee.  A  nobis  liberiorem 
epistolam  exspecta.  vi.  Kalend.  Febr.  M.  Messala  M.  Pi- 
sone  coss. 

XIV. 

M.  Cicero  exponit  de  summis  occupationibus  suis,  de  prima  Cn. 
Pompeii  contione  admodum  frigida  et  item  altera:  tum  scribit  quid  Cn. 
Pompeius  de  Clodiana  religione  et  de  promulgata  rogatione  in  senatu 
dixerit,  quid  Crassus  de  laudibus  ipsius  Ciceronis  post  Pompeium 
censuerit,  quam  graviter  ipse  sententia  sua  Pompeio  oblocutus  sit: 
dein  de  rebus  Romanis,  de  severitate  senatus,  de  comitiis  turbatis  et 
dimissis,  de  senatus  consulto  contra  P.  Clodium  facto,  ut  populum 
consules  cohortarentur  ad  rogationem  accipiendam,  de  P.  Clodii  con- 
tionibus  miseris,  de  senatus  constantia.  Laudat  Messalam  consulem, 
vituperat  Pisonem,  tribunos  pl.  bonos  praedicat.  De  rebus  privatis 
et  suis  et  Q.  fratris,  denique  hortatur  Atticum ,  ut  cum  Luceio  in 
gratiam  redeat.     Scripta  epistola  est  Romae  a.  u.  c.  693. 

CICERO  ATTICO  S. 

1.  Vereor  ne  putidum  sit  scribere  ad  te  quam  sim  occu- 
patus,  sed  tamen  dislinebar,  ut  huic  vix  tantulae  epistolae 

tempus  habuerim  atque  id  ereptum  e  summis  occupationibus. 
Prima  contio  Pompeii  qualis  fuisset  scripsi  ad  te  antea,  non 
iucunda  miseris,  inanis  improbis,  beatis  non  grata,  bonis 
non  gravis,  itaque  frigebat.  Tum  Pisonis  consulis  impulsu 
ievissimus  tribunus  pl.  Fufius  in  contionem  produxit  Pom- 
peium.  Res  agebatur  in  circo  Flaminio  et  erat  in  eo  ipso 
Joco  illo  die  nundinarum  navrjyvQig.  Quaesivit  ex  eo  pla- 
ceretne  ei  iudices  a  praetore  legi,  quo  consilio  idem  prae- 
tor  uteretur.  Id  autem  erat  de  Clodiana  religione  ab  senatu 
constitutum.  2.  Tum  Pompeius  ftcc^  uQL6T0XQatLXc5g  lo- 
cutus  est  senatusque  auctoritatem  sibi  omnibus  in  rebus 
maximi  videri  semperque  visam  esse  respondit  et  id  mullis 
verbis.  Postea  Messala  consul  in  senatu  de  Pompeio  quae- 
sivit  quid  de  religione  et  de  promulgata  rogatione  sentiret. 
Locutus  ita  est  in  senatu,  ut  omnia  illius  ordinis  consulta 
ysvLxaig  laudaret,  mihique,  ut  adsedit,  dixit  se  putare  satis 
ab  se  etiam  de  nostris  rebus  esse  responsum.  3.  Crassus 
postea  quam  vidit  illum  excepisse  laudem  ex  eo ,  quod  suspi- 
carentur  homines  ei  consulatum  meum  placere,  surrexit  or- 
natissimeque  de  meo  consulatu  locutus  est,  ut  ila  diceret,  se, 
quod  esset  senator,  quod  civis,  quod  liber,  quod  viveret, 
mihiacceptumreferre:  quotiens  coniugem,  quotiens  domum, 
quotiens  patriam  videret,  totiens  se  beneficium  meum  vi- 
dere.  Quid  multa?  Totum  hunc  locum,  quem  ego  varie  meis 
orationibus,  quarum  tu  Aristarchus  es,  soieo  pingere,  de 
flamma,  de  ferro  — ■  nosti  illas  Arjxvfrovg  — ,  valde  graviter 
pertexuit.  Proxime  Pompeium  sedebam.  Intellexi  hominem 
moveri,  utrum  Crassum  inire  eam  graliam,  quam  ipse  prae- 
termisisset,  an  esse  tantas  res  nostras,  quae  tam  libenti  se- 
natu  laudarentur,  ab  eo  praesertim,  qui  mihi  laudem  illam 
eo  minus  deberet,  quod  meis  omnibus  litteris  in  Pompeiana 
laude  perstrictus  esset.  4.  Hic  dies  me  valde  Crasso  ad- 
iunxit,  et  tamen  ab  illo  aperle  tecle  quidquid  est  datum  li- 
benter  accepi.  Ego  autem  ipse,  di  boni!  quo  modo  ivs- 
nsQjcsQsvGdfirjv  novo  auditori  Pompeio !  Si  umquam  mihi 
xeQiodoL  r]  xafinal  rj  iv&v^irjfiata  r)  xata6xeval  suppe- 
ditaverunt,  illo  tempore.  Quid  multa?  Ciamores.  Etenim 
haec  erat  vnod-saig ,  de  gravitate  ordinis,  de  equestri  con- 

cordia,  de  consensione  Italiae,  de  intermortuis  reliquiis  con- 
iurationis,  devilitate,  de  ocio.  Nostiiam  in  hac  maleria  so- 
nitus  nostros:  tanti  fuerunt,  ut  ego  eo  brevior  sim,  quod  eos 
usque  istim  exauditos  putem.  5.  Romanae  autem  se  res  sic 
habent:  semlus"AQSLog  nayog.  Nihil  constantius,  nihil  se- 
verius,  nihil  forlius.  Nam  quum  dies  venisset  rogationi  ex 
senalus  consulto  ferendae,  concursabant  barbaluli  iuvenes, 
totus  ille  grex  Catilinae,  duce  filiola  Curionis,  et  populum, 
ut  antiquaret,  rogabant.  Piso  autem  consul ,  lator  rogationis, 
idem  erat  dissuasor.  Operae  Clodianae  pontes  occuparant: 
labellae  ministrabantur  ita,  ut  nulla  daretur  utirogas.  Hic 
tibi  rostra  Cato  advolat,  convicium  Pisoni  consuli  mirificum 
facit,  si  id  est  convicium,  vox  plena  gravitatis,  plena  aucto- 
ritatis ,  plena  denique  salutis.  Accedit  eodem  etiam  noster 
Hortensius,  multi  praeterea  boni.  Insignis  vero  opera  Fa- 
vonii  fuit.  Hoc  concursu  optimatium  comitia  dimittuntur: 
senatus  vocatur.  Quum  decerneretur  frequenti  senatu,  con- 
tra  pugnantePisone,  ad  pedes  omnium  singillatim  accidente 
Clodio,  ut  consules  populum  cohortarentur  ad  rogationem 
accipiendam,  homines  ad  xv.  Curioni  nullum  senatus  con- 
sultum  facienti  adsenserunt:  ex  altera  parte  facile  cccc.  fue- 
runt.  Acta  res  est.  Fufius  tribunus  tum  coircessit.  Clodius 
contiones  miseras  habebat,  in  quibus  Lucullum,  Hortensium, 
C.  Pisonem,  Messalam  consulem  contumeliose  laedebat:  me 
tantum  '  comperisse  omnia'  criminabatur.  Senatus  et  de  pro- 
vinciis  praetorum  et  de  legationibus  et  de  caeteris  rebus  de- 
cernebat,  ut  ante  quam  rogatio  iata  esset  ne  quid  ageretur. 
6.  Habes  res  Romanas.  Sed  tamen  etiam  illud,  quod  non 
speraram,  audi.  Messala  consul  est  egregius ,  fortis,  con- 
stans,  diligens,  nostri  laudalor,  amator,  imitator.  Ille  alter 
uno  vitio  minus  vitiosus,  quod  iners,  quod  somni  plenus, 
quod  imperitus,  quod  anQaxtotatog ,  sed  voluntate  ita  xa- 
%sxtrjg,  ut  Pompeium  post  illam  contionem,  in  qua  ab  eo 
senatus  laudatus  est,  odisse  coeperit.  Itaque  mirum  in  mo- 
dum  omnes  a  se  bonos  alienavit.  Neque  id  magis  amicitia 
Clodii  adductus  facit  quam  studio  perditarum  rerum  atque 
partium.  Sed  habet  sui  similem  in  magistratibus  praeter  Fu- 
fium  neminem.  Bonis  utimur  tribunis  pl.,  Cornuto  vero  Pseu- 

docatone.  Quid  quaeris?  7.  Nunc  ut  ad  privata  redeam, 
TevxQtg  promissa  patravit.  Tu  mandala  effice,  quae  re« 
cepisti.  Quinlus  frater,  qui  Argiletani  aedificii  reliquum 
dodrantem  emit  HS.  dccxxv.  ,  Tusculanum  vendital,  ut,  si 
possit,  emat  Pacilianam  domum.  Cum  Luceio  in  gratiam 
redi.  Video  hominem  valde  petiturire.  Navabo  operam. 
Tu  quid  agas,  ubi  sis,  cuius  modi  istae  res  sint  fac  me  quam 
diligentissime  certiorem.    Idibus  Febr. 

XV. 

M.  Cicero  scribit  Q.  fratri  Asiam  provinciam  obtigisse:  petit  ut 
Atticus  curet  ut  id  sibi  et  fratri  laudi  sit:  litteras  ab  Attico  exspectat. 
Scripsit  Romae  a.  u.  c.  693. 

CICERO  ATTICO  S. 

1.  Asiam  Quinlo,  suavissimo  fratri,  obtigisse  audisli: 
non  enim  dubito  quin  celerius  tibi  hoc  rumor  quam  ullius 
nostrum  litlerae  nunciarint.  Nunc  quoniam  et  laudis  avidis- 
sirai  semper  fuimus  et  praeter  caeteros  cpikeXXriveg  et  sumus 
et  habemur  et  multorum  odia  atque  inimicitias  rei  publicae 
causa  suscepimus,  %avtoir\g  aQetrjg  (ii{ivrJ6xeo  curaque  et 
efflce,  ut  ab  omnibus  et  laudemur  et  amemur.  2.  His  de 
rebus  plura  ad  te  in  ea  epistola  scribam,  quam  ipsi  Quinto 
dabo.  Tu  me  velim  certiorem  facias  quid  de  meis  mandatis 
egeris  atque  etiam  quid  de  tuo  negocio.  Nam  ut  Brundusio 
profeclus  es,  nullae  mihi  abs  te  sunt  redditae  Iitterae.  Valde 
aveo  scire  quid  agas.    Idib.  Martiis. 

XVI. 

M.  Cicero  exponit  de  turpitudine  iudicii,  quo  P.  Clodius  absolu- 
tU9  sit:  tum  scribit  de  statu  rei  publicae  et  quem  ad  modum  ipse  quum 
iudices  P.  Clodii  et  M.  Pisonem  tum  P.  Clodium  sententia  sua  et  al 
tercatione  in  senatu  conciderit:  deia  de  suo  statu,  de  exspectatione 
comitiorum,  de  itinere  Attici  in  Asiam  constituto,  de  eiusdem  epi- 
grammatis  in  Amaltheo  positis  et  aliis  privatis  negociis.  Scripta  epi- 
stola  est  Romae  a.  u.  c.  693. 

CICERO  ATTICO  S. 

1.  Quaeris  ex  me  quid  acciderit  de  iudicio,  quod  tam 
cic.  111.  2.  2 

praeter  opinionem  omnium  factum  sit,  et  simul  visscire  qui 
modo  ego  minus  quam  soleam  proeliatus  sini:  respondebo 
tibi  votsqov  ngoTeQov^OpriQiKtiis.  Ego  enim,  quam  diu 
senatus  aucloritas  mihi  defendenda  fuit,  sic  acriter  et  vehe- 
menter  proeliatus  sum,  ut  clamor  concursusque  maxima  cum 
mea  laude  fierent.  Quod  si  tibi  umquam  sum  visus  in  re 
publica  forlis,  certe  me  in  illa  causa  admiratus  esses.  Quum 
enim  ille  ad  contiones  confugisset  in  iisque  meo  nomine  ad 
invidiam  uteretur,  di  immortales!  quas  ego  pugnas  et  quan- 
tas  strages  edidi!  quos  impetus  in  Pisonem,  in  Curionem,  in 
totam  illam  manum  feci!  quo  modo  sum  insectatus  levitatem 
senum,  libidinemiuventulis!  Saepe,  itamedi  iuvent!  tenon 
solum  auctorem  consiliorum  meorum,  verum  etiam  specta- 
torem  pugnarum  mirificarum  desideravi.  2.  Postea  vero  quam 
Hortensius  excogitavit,  ut  legem  de  religione  Fufius  tribu- 
nus  pl.  ferret,  in  qua  nihil  aliud  a  consulari  rogatione  difie- 
rebat  nisi  iudicum  genus  —  in  eo  autem  erant  omnia— pugna- 
vitque,  ut  itafieret,  quod  et  sibi  et  aliis  persuaserat  nullis  illum 
iudicibus  effugere  posse,  contraxi  vela  perspiciens  inopiam 
iudicum,  neque  dixi  quidquam  pro  testimonio,  nisi  quod  erat 
ita  notum  atque  testatum,  ut  non  possem  praeterire.  Itaque 
si  causam  quaeris  absolutionis ,  ut  iam  TtQog  xo  %qotsqov 
revertar,  egestas  iudicum  fuit  et  turpitudo.  Id  autem  ut  ac- 
cideret,  commissum  est  Hortensii  consilio,  qui  dum  veritus 
est  ne  Fufius  ei  legi  intercederet,  quae  ex  senatus  consulto 
ferebatur,  non  vidit  illud,  satius  esse  illum  in  infamia  relin- 
qui  ac  sordibus  quam  infirmo  iudicio  committi.  Sed  ductus 
odio  properavit  rem  deducere  in  iudicium,  quum  illum  plumbeo 
gladio  iugulatum  iri  tamen  diceret.  3.  Sed  iudicium  si  quae- 
ris  quale  fuerit,  incredibili  exitu,  sic,  uli  nunc  ex  eventu  ab 
aliis,  a  me  tamen  ex  ipso  initio  consilium  Hortensii  repre- 
hendatur.  Nam  ut  reiectio  facta  est  clamoribus  maximis, 
quum  accusator  tamquam  censor  bonus  homines  nequissi- 
mos  reiiceret,  reus  tamquam  clemens  lanista  frugalissimum 
quemque  secerneret,  ut  primum  iudices  consederunt,  valde 
diffidere  boni  coeperunt.  Non  enim  umquam  turpior  in  ludo 
talario  consessus  fuit.  Maculosi  senatores,  nudi  equiles, 
tribuni  non  tam  aerati  quam,  ut  appellantur,  aerarii.    Pauci 

tamen  boni  inerant,  quos  reiectione  fugare  ille  non  potuerat, 
qui  maesti  inter  sui  dissimiles  et  maerentes  sedebant  et  con- 
tagione  turpitudinis  vehementer  permovebantur.  4.  Hic ,  ut 
quaeque  res  ad  consilium  primis  postuiationibus  referebatur, 
incredibilis  erat  severitas,  nulla  varietate  sententiarum ,  nihil 
impetrabat  reus,  plus  accusatori  dabatur  quam  postulabat, 
triumphabat  —  quid  quaeris? —  Hortensius  se  vidisse  tan- 
lum,  nemo  erat  qui  illum  reum  ac  non  miliens  condenmatum 
arbitraretur.  Me  vero  teste  producto  credo  te  ex  acclama- 
tione  Clodii  advocatorum  audisse  quae  consurrectio  iudicum 
facta  sit,  ut  me  circumsteterint,  utaperte  iugula  sua  pro  meo 
capite  P.  Clodio  ostentarint.  Quae  mihi  res  multo  honorifi- 
centior  visa  est  quam  aut  illa,  quum  iurare  tui  cives  Xeno- 
cratem  testimonium  dicentem  prohibuerunt,  aut  quum  tabu- 
las  Metelli  Numidici,  quum  eae,  utmos  est,  circumferrenlur, 
nostri  iudices  aspicere  noluerunt,  multo  haec,  inquam,  no- 
stra  res  maior.  5.  Itaque  iudicum  vocibus,  quum  ego  sic  ab 
iis  ut  salus  patriae  defenderer,  fractusreus  et  una  patroni 
omnes  conciderunt.  Ad  me  autem  eadem  frequentia  postri- 
die  convenit,  quacumabiens  consulatu  sum  domum  reduclus. 
Clamare  praeclari  Ariopagitae  se  non  esse  venturos  nisi  prae- 
sidio  constituto.  Refertur  ad  consiiium:  una  soia  sententia 
praesidium  non  desideravit.  Defertur  res  ad  senatum :  gra- 
vissime  ornatissimeque  decernitur :  laudantur  iudices :  datur 
negocium  magistratibus :  responsurum  hominem  nemo  arbi- 
trabatur.  "Eansts  vvv  (ioi,  Mov6at,  ojtjccag  drj  tiqqviov  jcvq 
spjtsas.  Nosti  Calvum,  ex  Nanneianis  illum,  illum  lauda- 
torem  meum,  de  cuius  oratione  erga  me  honorifica  ad  te 
scripseram.  Biduo  per  unum  servum  et  eum  ex  gladiatorio 
Judo  confecit  totum  negocium,  arcessivit  ad  se,  promisit,  in- 
tercessit,  dedit.  Iam  vero  —  o  diboni,  rem  perditam!  — 
etiam  noctes  certarum  mulierum  atque  adolescentulorum  no- 
bilium  introductiones  non  nullis  iudicibus  pro  mercedis  cu- 
mulo  fuerunt.  Ita,  summo  discessu  bonorum,  pleno  foro 
servorum,  xxv.  iudices  ita  fortes  tamen  fuerunt,  ut,  summo 
proposito  periculo,  vel  perire  maluerint  quam  perdere  omnia. 
xxxi.  fuerunt  quos  fames  magis  quam  fama  commoverit. 
Quorum  Catulus  quum  vidisset  quemdam:  *Quidvos,  inquit, 

praesidium  a  nobis  poslulabatis  ?  an  ne  numi  vobis  eripe- 
rentur  timebatis?'  6.  Habes,  ut  brevissime  potui,  genus 
iudicii  et  causam  absolutionis.  Quaeris  deinceps  qui  nunc 
sit  status  rerum  et  qui  meus.  Rei  publicae  statum  illum, 
quem  tu  meo  consilio,  ego  divino  confirmatum  putabam,  qui 
bonorum  omnium  coniunctione  et  auctoritate  consulatus  mei 
fixus  et  fundatus  videbatur,  nisi  qui  nos  deus  respexerit, 
elapsum  scito  esse  de  manibus  uno  hoc  iudicio,  si  iudicium 
est,  triginta  homines  populi  Romani  levissimos  ac  nequissi- 
mos  numulis  acceptis  ius  ac  fas  omne  delere  et,  quod  omnes 
non  modo  homines,  verum  etiam  pecudes  factum  esse  sciant, 
id  Thalnam  et  Plautum  et  Spongiam  et  caeteras  huius  modi 
quisquilias  statuere  numquam  esse  factum.  7.  Sed  tamen, 
ut  te  de  re  publica  consoler,  non  ila,  ut  sperarunt  mali ,  tanto 
imposito  rei  publicae  vulnere,  alacris  exsultat  improbitas  in 
victoria.  Nam  plane  ita  pulaverunt,  quum  religio,  quum  pu- 
dicitia,  quum  iudiciorum  fides,  quum  senatus  auctoritas 
concidisset,  fore  ut  aperte  victrix  nequitia  ac  libido  poenas 
ab  optimo  quoque  peteret  sui  doloris,  quem  improbissimo 
cuique  inusserat  severitas  consulatus  mei.  8.  Idem  ego  ille, 
—  non  enim  mihi  videor  insolenter  gloriari,  quum  de  me 
apud  te  loquor,  in  ea  praesertim  epistola,  quam  nolo  ab  aliis 
legi,  —  idem,  inquam,  ego  recreavi  adflictos  animos  bono- 
rum,  unum  quemque  confirmans,  excitans.  Insectandis  vero 
exagilandisque  numariis  iudicibus  omnem  omnibus  studio- 
sis  ac  fautoribus  illius  victoriae  na^QticCav  eripui,  Pisonem 
consulem  nulla  in  re  consistere  umquam  sum  passus,  de- 
sponsam  homini  iam  Syriam  ademi,  senatum  ad  pristinam 
suam  severilatem  revocavi  atque  abiectum  excitavi ,  Clodium 
praesentem  fregi  in  senatu  quum  oratione  perpetua,  plenis- 
sima  gravitatis,  tum  altercatione  eius  modi,  ex  qua  licet 
pauca  degustes.  Nam  caetera  non  possunt  habere  neque 
vim  neque  venustatem,  remoto  illo  studio  contentionis,  quem 
ayava  vos  appellatis.  9.  Nam ,  ut  Idib.  Maiis  in  senatum 
convenimus ,  rogatus  ego  sententiam  multa  dixi  de  summa 
re  publica,  atque  ille  locus  inductus  a  me  est  divinitus:  fne 
una  plaga  accepta  patres  conscripti  conciderent,  ne  defi- 
cerent:  vulnus  esse  eius  modi,  quod  mihi  nec  dissimulan- 

dum  nec  perlimescendum  videretur,  ne  [aut  metuendo  igna- 
vissimi]  aul  ignorando  stultissimi  iudicaremur,  bis  absolutum 
esse  Lentulum,  bis  Catilinam:  hunc  tertium  iam  esse  a  iudi- 
cibus  in  rem  publicam  immissum.  Erras,  Clodi:  non  te  iu- 
dices  urbi,  sed  carceri  reservarunt,  neque  le  retinere  in  ci- 
vitate,  sed  exsilio  privare  voluerunt.  Quam  ob  rem,  patres 
conscripli,  erigite  animos,  retinete  vestram  dignitatem.  Ma- 
net  illa  in  re  publica  bonorum  consensio:  dolor  accessit 
bonis  viris,  virtus  non  est  imminuta:  nihil  est  damni  factum 
novi,  sed,  quod  erat,  inventum  est.  In  unius  hominis  per- 
diti  iudicio  plures  similes  reperti  sunt.'  10.  Sed  quid  ago? 
paene  oralionem  in  epistolam  inclusi.  Redeo  ad  altercatio- 
nem.  Surgit  pulchellus  puer,  obiicit  mihi  cme  ad  Baias 
fuisse.'  —  *FaIsum,  sed  tamen  quid  hoc?  Simile  est',  in- 
quam,  *quasi  dicas  in  operto  fuisse.'-—  *Quid,'  inquit,  *ho- 
mini  Arpinati  cum  aquis  calidis?'  —  *Narra,'  inquam, 
'patrono  tuo,  qui  Arpinatis  aquas  concupivit:  nosti  enim 
Marianas.' —  *Quousque,'  inquit,  *huncregemferemus?' — 
*Regem  appellas,'  inquam,  *quum  Rex  tui  mentionem  nul- 
Jam  fecerit?'  —  Ille  autem  Regis  hereditatem  spe  devora- 
rat.  —  *Domum,'  inquit,  *emisti.'  —  *Putes,'  inquani, 
*dicere,  iudices  emisti?'  —  *Iuranli,'  inquit,  *tibi  non  cre- 
diderunt.'  —  *Mihi  vero,'  inquam,  *xxv.  iudices  credide- 
runt,  xxxi.,  quoniam  numos  ante  acceperunt,  tibi  nihil  cre- 
diderunt.'  Magnis  clamoribus  adflictus  conticuit  et  concidit. 
11.  Noster  autem  status  est  hic:  apud  bonos  iidem  sumus, 
quos  reliquisti,  apud  sordem  urbis  et  faecem  multo  melius 
nunc ,  quam  reliquisti.  Nam  et  illud  nobis  non  obest,  videri 
nostrum  testimonium  non  valuisse:  missus  est  sanguis  in- 
vidiae  sine  dolore  atque  etiam  hoc  magis ,  quod  omnes  illi 
fautores  illius  flagitii  rem  manifestam  illam  redemptam  esse 
a  iudicibus  confitentur:  accedit  illud,  quod  illa  contionalis 
hirudo  aerarii ,  misera  ac  ieiuna  plebecula,  me  ab  hoc  Magno 
unice  diligi  putat,  et  hercule  multa  et  iucunda  consuetudine 
coniuncti  inter  nos  sumus,  usque  eo,  ut  nostri  isti  comissa- 
tores  coniurationis ,  barbatuli  iuvenes,  ilJum  in  sermonibus 
Cnaeum  Ciceronem  appellent.  Itaque  et  ludis  et  gladiato- 
ribus  mirandas  i7ti0r}(iKCias  sine  ulla  pastoricia  fistula  aufe- 

rebamus.  12.  Nunc  est  exspectalio  ingens  comitiorum,  in 
quae  omnibus  invitis  trudit  nosler  Magnus  Auli  filium,  atque 
in  eo  neque  auctoritale  neque  gratia  pugnat,  sed  quibus  Phi- 
lippus  omnia  castella  expugnari  posse  dicebat,  in  quae  modo 
asellus  onustus  auro  posset  ascendere.  Consul  autem  ille, 
Deterionis  histrionis  similis,  suscepisse  negocium  dicitur  et 
domi  divisores  habere:  quod  ego  non  credo.  Sed  senatus 
consulta  duo  iam  facta  sunt  odiosa,  quod  in  consulem  facta 
putanlur,  Catone  et  Domitio  postulante,  unum,  ut  apud  ma- 
gistralus  inquiri  liceret,  alterum,  cuius  modi  divisores  ha- 
berent  adversus  rem  publicam.  13.  Lurco  autem  tribunus 
pl.,  qui  magistratum  simul  cum  lege  Aelia  iniit,  solutus  est 
et  Aelia  et  Fufia,  ut  legem  de  ambitu  ferret,  quam  ille  bono 
auspicio  claudus  homo  promulgavit.  Ita  comitia  in  ante 
diem  vi.  Kal.  Sext.  dilata  sunt.  Novi  est  in  lege  hoc,  ut, 
qui  numos  in  trihus  pronunciarit,  si  non  dederit,  impune 
sit,  sin  dederit,  ut  quoad  vivat  singulis  tribubus  HS  ci3  cio 
cio  debeat.  Dixi  hanc  legem  P.  Clodium  iam  ante  servasse: 
pronunciare  enim  solitum  esse  et  non  dare.  Sed  heus  tu! 
videsne  consulatum  illum  nostrum,  quem  Curio  antea  ano- 
ftiaGiv  vocabat,  si  hic  factus  erit,  Famam  mimum  futurum? 
Qua  re,  ut  opinor,  <piAo6ocpr}Teov,  id  quod  tu  facis,  et  istos 
consulalus  non  flocci  facteon.  14.  Quod  ad  me  scribis,  te 
in  Asiam  statuisse  non  ire,  equidem  mallem  ut  ires,  ac  ve- 
reor  ne  quid  in  ista  re  minus  commode  fiat.  Sed  tamen 
non  possum  reprehendere  consilium  tuum,  praesertim  quum 
egomet  in  provinciam  non  sim  profectus.  15.  Epigramma- 
tis  tuis,  quae  in  Amaltheo  posuisti,  contenti  erimus,  prae- 
sertim  quum  et  Chilius  nos  reliquerit  et  Archias  nihil  de  me 
scripserit,  ac  vereor  ne,  Lucullis  quoniam  Graecum  poema 
condidit,  nunc  ad  Caeciiianam  fabulam  spectet.  16.  Anto- 
nio  tuo  nomine  gratias  egi,  eamque  epistolam  Manlio  dedi. 
Ad  te  ideo  antea  rarius  scripsi,  quod  non  habebam  ido- 
neum  cui  darem  nec  satis  sciebam  quo  darem.  Valde  te 
venditavi.  17.  Cincius  si  quid  ad  me  tui  negocii  delulerit, 
suscipiam.  Sed  nunc  magis  in  suo  est  occupatus-,  in  quo 
ego  ei  non  desum.  Tu,  si  uno  in  loco  es  futurus,  crebras 
a  nobis   litteras  exspecta:    ast  plures  etiam  ipse  mittito. 

18.  Velim  ad  me  scribas  cuius  modi  sit  'ApuXfteZov  tuumr 
quo  ornatu,  qua  to nofreaCa ,  et  quae  poemata  quasque  histo- 
rias  de^ftaA^a  habes,  ad  me  mittas.  Lubet  mihi  facere 
in  Arpinati.  Ego  tibi  aliquid  de  meis  scriptis  mittam.  Nihil 
erat  absoluti. 

XVII. 

M.  Cicero  de  Q.  fratris  offensione  et  voluntate  mutata  erga  Atti- 
flum  exponit,  causamque  eius  rei  ipsam  praesenti  colloquio  reservans, 
adseverat  de  suramo  suo  erga  Atticum  amore.  Tum  significat  statum 
rei  publicae  et  solutam  paene  coniuuctionem  senatus  et  ordinis  eque- 
stris,  de  consiliis  suis  capessendae  rei  poblicae,  deLuceii  aliorumque 
petitione  consulatus.     Scripta  epistola  est  Romae  a.  u.  c.  693. 

CICERO  ATTICO  S. 

1.  Magna  mihi  varietas  voluntalis  et  dissimilitudo  opi- 
nionis  ac  iudicii  Quinti  fratris  mei  demonstrata  est  ex  litteris 
tuis,  in  quibus  ad  me  epistoiarum  illius  exempla  misisti. 
Qua  ex  re  et  molestia  sum  tanta  adfectus,  quantam  mihi 
meus  amor  summus  erga  utrumque  vestrum  adferre  debuit, 
et  admiralione  quidnam  accidisset  quod  adferret  Quinto  fra- 
tri  meo  aut  offensionem  tam  gravem  aut  commutationem  tan- 
tam  voluntatis.  Atque  illud  a  me  iam  ante  intelligebatur, 
quod  te  quoque  ipsum  discedentem  a  nobis  suspicari  vide- 
bam,  subesse  nescio  quid  opinionis  incommodae  sauciumque 
[esse]  eius  animum  etinsedisse  quasdam  odiosas  suspicio- 
nes:  quibus  ego  mederi  quum  cuperem  antea  saepe  et  ve- 
hementius  etiam  post  sortitionem  provinciae,  nec  tantum 
intelligebam  ei  esse  offensionis,  quantum  litterae  tuae  decla 
rarant,  nec  tantum  proficiebam,  quantum  volebam.  2.  Sed 
tamen  hoc  me  ipse  consolabar,  quod  non  dubitabam  quin 
te  ille  aut  Dyrrhachii  aut  in  istis  locis  uspiam  visurus  esset. 
Quod  quum  accidisset,  confidebam  ac  mihi  persuaseram  fore 
ut  omnia  placarentur  inter  vos  non  modo  sermone  ac  dispu- 
tatione,  sed  conspectu  ipso  congressuque  vestro.  Nam 
quanta  sit  in  Quinto  fratre  meo  comitas ,  quanta  iucunditas, 
quam  mollis  animus  ad  accipiendam  et  ad  deponendam 
offensionem,  nihil  attinet  me  ad  te,  qui  ea  nosti,  scribere. 
Sed  accidit  perincommode,  quod  eum  nusquam  vidisli.    Va- 

luit  enim  plus,  quod  erat  illi  non  nullorum  artificiis  incalca- 
tum,  quam  aut  officium  aut  necessitudo  aut  amor  vester  ille 
pristinus,  qui  plurimum  valere  debuit.  3.  .Atque  huius  in- 
commodi  culpa  ubi  resideat  facilius  possum  existimare  quam 
scribere.  Vereor  enim  ne ,  dum  defendam  meos,  non  par- 
cam  tuis.  Nam  sic  intelligo ,  ut  nihil  a  domesticis  vulneris 
factum  sit,  illud  quidem,  quod  erat,  eos  certe  sanare  po- 
tuisse.  Sed  huiusce  rei  totius  vitium,  quod  aliquanto  etiam 
lalius  patet  quam  videtur,  praesenti  tibi  commodius  expo- 
nam.  4.  De  iis  litteris,  quas  ad  te  Thessalonica  misit,  et 
de  sermonibus ,  quos  ab  illo  et  Romae  apud  amicos  tuos  et 
in  itinere  habitos  putas,  ecquid  tantum  causae  sit  ignoro, 
sed  omnis  in  tua  posita  est  humanitate  mihi  spes  huius  le- 
vandae  molestiae.  Nam,  si  ita  statueris,  et  irritabiles  ani- 
mos  esse  optimorum  saepe  hominum  et  eosdem  placabiles, 
et  esse  hanc  agilitatem,  ut  ita  dicam,  moilitiamque  naturae 
plerumque  bonitalis  et,  id  quod  caput  est,  nobis  inter  nos 
nostra  sive  incommoda  sive  vitia  sive  iniurias  esse  toleran- 
das,  facile  haec,  quem  ad  modum  spero,  mitigabuntur. 
Quod  ego  ut  facias  te  oro.  Nam  ad  me,  qui  te  unice  diligo, 
maxime  pertinet  neminem  esse  meorum ,  qui  aut  te  non  amet 
aut  abs  te  non  ametur.  5.  Iila  pars  epistolae  tuae  minime 
fuit  necessaria,  in  qua  exponis  quas  facultates  aut  provin- 
cialium  aut  urbanorum  commodorum  et  aliis  temporibus  et 
me  ipso  consule  praetermiseris.  Mihi  enim  perspecta  est 
ingenuitas  et  magnitudo  animi  tui,  neque  ego  inter  me  atque 
te  quidquam  interesse  umquam  duxi  praeter  voluntatem  in- 
stitutae  vitae,  quod  me  ambilio  quaedam  ad  honorum  stu- 
dium,  te  aulem  alia  minime  reprehendenda  ratio  ad  honestum 
ocium  duxit.  Vera  quidem  laude  probitatis,  diligentiae,  re- 
ligionis  neque  me  tibi  neque  quemquam  antepono,  amoris 
vero  erga  me,  quum  a  fraterno  amore  domesticoque  discessi, 
tibi  primas  defero.  6.  Vidi  enim,  vidi  penitusque  perspexi 
in  meis  variis  temporibus  et  sollicitudines  et  laelitias  tuas. 
Fuit  mihi  saepe  et  laudis  nostrae  gratulatio  tua  iucunda  et 
timoris  consolatio  grata.  Quin  mihi  nunc  te  absente  non 
solum  consilium,  quo  tu  excellis,  sed  etiam  sermonis  com- 
municatio,  quae  mihi  suavissima  tecum  solet  esse,  maxime 

deest —  quid  dicam?  in  publicane  re,  quo  in  genere  mihi 
negligenti  esse  non  licet,  an  in  forensi  labore,  quem  antea 
propter  ambitionem  sustinebam,  nunc,  ut  dignitatem  tueri 
gratia  possim,  an  in  ipsis  domeslicis  negociis?  in  quibus 
ego  quum  antea  tum  vero  post  discessum  fratris  te  sermo- 
nesque  nostros  desidero.  Postremo  non  labor  meus,  non 
requies,  non  negocium,  non  ocium,  non  forenses  res,  non 
domesticae,  [non  publicae,]  non  privalae  carere  diutius  tuo 
suavissimo  atque  amantissimo  consilio  ac  sermone  possunt. 

7.  Atque  harum  rerum  commemorationem  verecundia  saepe 
impedivit  utriusque  nostrum.  Nunc  autem  ea  fuit  necessaria 
propter  eam  partem  epistolae  tuae,  per  quam  te  ac  mores 
luos  mihi  purgatos  ac  probatos  esse  voluisti.  Atque  in  ista 
incommoditate  alienati  iUius  animi  et  offensi  illud  inest  ta- 
men  commodi,  quod  et  mihi  et  caeteris  amicis  tuis  nota  fuit 
et  abs  te  aliquando  lestificata  tua  voluntas  omittendae  pro- 
vinciae,  ut,  quod  una  non  estis,  non  dissensione  ac  discidio 
vestro,  sed  voluntate  ac  iudicio  tuo  factum  esse  videatur. 
Qua  re  et  illa,  quae  violata,  expiabuntur  et  haec  nostra,  quae 
sunt  sanctissime  conservata,   suam  religionem  obtinebunt. 

8.  Nos  hic  in  re  publica  infirma,  misera  commutabilique  ver- 
samur.  Credo  enim  te  audisse  nostros  equites  paene  a  se- 
natu  esse  disiunctos :  qui  primum  illud  valde  graviter  tule- 
runt,  promulgatum  ex  senalus  consulto  fuisse,  ut  de  eis,  qui 
ob  iudicandum  [pecuniam]  accepissent,  quaereretur.  Qua 
in  re  decernenda  quum  ego  casu  non  adfuissem  sensissem- 
que  id  equestrem  ordinem  ferre  moleste  neque  aperte  dicere, 
obiurgavi  senatum,  ut  mihi  visus  sum,  summa  cum  auctori- 
tate  et  in  causa  non  verecunda  admodum  gravis  et  copiosus 
fui.  9.  Ecce  aliae  deliciae  equitum  vix  ferendae!  quas  ego 
non  solum  tuli,  sed  etiam  ornavi.  Asiani,  qui  de  censoribus 
conduxerunt,  questi  sunt  in  senatu  se  cupiditate  prolapsos 
nimium  magno  conduxisse:  ut  induceretur  localio,  postula- 
verunt.  Ego  princeps  in  adiuloribus  atque  adeo  secundus. 
Nam,  ut  illi  auderent  hoc  postulare,  Crassus  eos  impulit. 
Invidiosa  res,  turpis  postulatio  et  confessio  temeritatis.  Sum- 
mum  erat  periculum  ne,  si  nihil  impetrassent,  plane  aliena- 
rentur  a  senatu.    Huic  quoque  rei  subventum  est  maxime  a 

nobis  perfeclumque,  ut  frequentissimo  senatu  et  libentissimo 
uterentur,  multaque  a  me  de  ordinum  digmitate  et  concordia 
dicta  sunt  Kal.  Decembr.  et  postridie.  Neque  adhuc  res  con- 
fecta  est,  sed  voluntas  senatus  perspecta.  Unus  enim  contra 
dixerat  Metellus  consul  designatus.  Quin  erat  dicturus  — 
ad  quem  propter  diei  brevitalem  perventum  non  est  —  heros 
ille  noster  Cato.  10.  Sic  ego  conservans  rationem  institu- 
lionemque  nostram  tueor,  utpossum,  illam  a  me  conglu- 
tinatam  concordiam,  sed  tamen,  quoniam  ista  sunt  lam  in- 
firma,  munitur  quaedam  nobis  ad  relinendas  opes  nostras 
tuta,  ut  spero,  via,  quam  tibi  litteris  satis  explicare  non 
possum,  significatione  parva  ostendam  lamen.  Utor  Pom- 
peio  familiarissime.  Video  quid  dicas.  Cavebo  quae  sunt 
cavenda  ac  scribam  alias  ad  te  de  meis  consiliis  capessendae 
rei  publicae  plura.  11.  Luceium  scito  consulatum  habere 
in  animo  statim  petere;  duo  enim  soli  dicuntur  petituri.  Cae- 
sar  cum  eo  coire  per  Arrium  cogitat  et  Bibulus  cum  hoc  se 
putat  per  C.  Pisonem  posse  coniungi.  Rides?  Non  sunt  haec 
ridicula,  mihicrede.  Quid  aliud  scribam  adte?  quid?  Mulla 
sunt,  sed  in  aliud  tempus.  Te  si  exspectari  velis,  cures  ut 
sciam.  Iam  illud  modeste  rogo,  quod  maxime  cupio,  ut 
quam  primum  venias.    Nonis  Decembribus. 

XVIII. 

M.  Cicero  queritur  sibi  deesse  quicum  libere  quae  sentiat  com- 
municet,  quum  Q.  frater  absit  et  a  se  etiam  Atticus  frustra  maximo 
opere  desideretur :  de  domesticis  sollicitudinibus  et  de  miserrimo  rei 
publicae  stata.     Scripta  epistola  est  Romae  a.  u.  c.  694. 

CICERO  ATTICO  S. 

1.  Nihil  mihi  nunc  scilo  tam  deesse  quam  hominem  eum, 
quocum  omnia,  quae  me  cura  aliqua  adficiunt,  una  commu- 
nicem:  qui  me  amet,  qui  sapiat,  quicum  ego  quum  loquar, 
nihilfingam,  nihil  dissimulem,  nihil  obtegam.  Abest  enim 
frater  cccpsAstiTccTog  et  amantissimus :  Metellus  non  homo,  sed 

littus  alque  aer  et  solitudo  meral 
Tu  autem,  qui  saepissime  curam  et  angorem  animi  mei  ser- 
mone  et  consiiio  levasti  tuo,  qui  mihi  et  in  publica  re  socius 

et  in  privatis  onmibus  conscius  et  omnium  meorum  sermo- 
num  et  consiliorum  particeps  esse  soles,  ubinam  es?  Ita 
sum  ab  omnibus  destitutus,  ut  tantum  requietis  habeam, 
quantum  cum  uxore  et  filiola  et  mellito  Cicerone  consumi- 
tur.  Nam  illae  ambitiosae  nostrae  fucosaeque  amicitiae  sunt 
in  quodam  splendore  forensi,  fructum  domesticum  non  ha- 
bent.  Itaque,  quum  bene  completa  domus  est  tempore  ma- 
tutino,  quum  ad  forum  slipati  gregibus  amicorum  descendi- 
mus ,  reperire  ex  magna  turba  neminem  possumus  quocum 
aut  iocari  libere  aut  suspirare  familiariter  possimus.  Qua 
re  te  exspectamus ,  te  desideramus,  te  iam  etiam  arcessimus : 
multa  sunt  enim,  quae  me  sollicitant  anguntque,  quae  mihi 
videor  aures  nactus  tuas  unius  ambulationis  sermone  ex- 
haurire  posse.  2.  Ac  domesticarum  quidem  sollicitudinum 
aculeos  omnes  et  scrupulos  occultabo,  neque  ego  huic  epi- 
stolae  atque  ignoto  tabellario  committam.  Atque  hi  —  nolo 
enim  te  permoveri  —  non  sunt  permolesti,  sed  tamen  insi- 
dent  et  urgent  et  nullius  amantis  consilio  aut  sermone  re- 
quiescunt.  In  re  publica  vero,  quamquam  animus  est  prae- 
sens  f  tamen  voluntas  etiam  atque  etiam  ipsa  medicinam  ef- 
ficit.  Nam,  ut  ea  breviter ,  quae  post  luum  discessum  acta 
sunt ,  colligam ,  iam  exelames  necesse  est  res  Romanas  diu- 
tius  stare  non  posse.  Etenim  post  profectionem  tuam  pri- 
mus,  ut  opinor,  introitus  fuit  in  causam  fabulae  Clodianae, 
in  qua  ego  naclus,  ut  mihi  videbar,  iocum  resecandae  libi- 
dinis  et  coercendae  iuventutis,  vehemens  fui  et  omnes  pro- 
fudi  vires  animi  atque  ingenii  mei,  non  odio  adductus  ali- 
cuius,  sed  spe  rei  publicae  corrigendae  et  sanandae  civitatis. 
3.  Adflicta  res  publica  est  empto  constupratoque  iudicio. 
Vide  quae  sint  postea  consecuta.  Consul  est  impositus  is 
nobis,  quem  nemo  praeter  nos  philosophos  aspicere  sine 
suspirilu  posset.  Quantum  hoc  vulnus!  Facto  senatus  con- 
sulto  de  ambitu,  de  iudiciis,  nulla  lex  perlata,  exagilatus 
senatus,  alienati  equites  Romani.  Sic  ille  annus  duo  firma- 
menta  rei  publicae  per  me  unum  constituta  evertit:  nam  el 
senatus  auctoritatem  abiecit  et  ordinum  concordiam  dis- 
iunxit.  Instat  hic  nunc  ille  annus  egregius.  Eius  initium 
eius  modi  fuit,  ut  anniversaria  sacra  Iuventatis  non  commit- 

terentur.  Nam  M.  Luculli  uxorem  Memmius  suis  sacris  initia- 
vit.  Menelaus  aegre  id  passus  divortium  fecit.  Quamquam 
ille  pastor  Idaeus  Menelaum  solum  contempserat,  hic  noster 
Paris  tam  Menelaum  quam  Agamemnonem  liberum  non  pu- 
tavit.  4.  Est  autem  C.  Herennius  quidam  tribunus  pl.,  quem 
tu  fortasse  ne  nosti  quidem  —  tametsi  potes  nosse:  tribulis 
enim  tuus  est  et  Sextus,  pater  eius,  numos  vobis  dividere 
solebat — :is  ad  plebem  P.  Clodium  traducit,  idemque  fert,  ut 
universus  populus  in  campo  Martio  suffragium  de  re  Clodii 
ferat.  Hunc  ego  accepi  in  senatu ,  ut  soleo ,  sed  nihil  est 
illo  homine  lentius.  5.  Metellus  est  consul  egregius  et  nos 
amat,  sed  imminuit  auctoritatem  suam,  quod  habet  dicis 
causa  promulgatum  illud  idem  de  Clodio.  Auli  autem  filius, 
o  di  immorlales!  quam  ignavus  ac  sine  animo  miles!  quam 
dignus,  qui  Palicano,  sicut  facit,  os  ad  male  audiendum  co- 
tidie  praebeat !  6.  Agraria  autem  promulgala  est  a  Flavio, 
sane  levis,  eadem  fere,  quae  fuit  Plotia.  Sed  interea  %o- 
litixos  ccvrjQ  ovd'  ovag  quisquam  inveniri  potest.  Qui  pot- 
erat,  familiaris  noster  —  sic  est  enim:  volo  le  hoc  scire  — 
Pompeius  togulam  illam  pictam  silentio  tuetur  suam.  Cras- 
sus  verbum  nullum  contra  gratiam.  Caeteros  iam  nosti :  qui 
ita  sunt  stulti,  ut  amissa  re  publica  piscinas  suas  fore  salvas 
sperare  videantur.  7.  Unus  est  qui  curet  constantia  magis 
et  integritate  quam,  ut  mihi  videtur,  consilio  aut  ingenio, 
Cato:  qui  miseros  publicanos,  quos  habuit  amantissimos 
sui,  tertium  iam  mensem  vexat,  neque  iis  a  senatu  respon- 
sum  dari  patitur.  Ita  nos  cogimur  reliquis  de  rebus  nihil 
decernere  ante  quam  publicanis  responsum  sit.  Qua  re  etiam 
legationes  reiectum  iri  puto.  8.  Nunc  vides  quibus  flucti- 
bus  iactemur,  et,  si  ex  iis,  quae  scripsimus  tanta,  etiam  a 
me  non  scripta  perspicis,  revise  nos  aliquando  et,  quam- 
quam  sunt  haec  fugienda ,  quo  te  voco ,  tamen  fac  ut  amo- 
retn  nostrum  tanti  aestimes,  ut  eo  vel  cum  his  molesliis  per- 
frui  velis.  Nam,  ne  absens  censeare,  curabo  edicendum  et 
proponendum  locis  omnibus.  Sub  lustrum  autem  censeri 
germani  negociatoris  est.  Qua  re  cura  ut  te  quam  primum  vi- 
deamus.    Vale.    xi.  Kal.  Febr.  Q.  Metello  L.  Afranio  coss. 

XIX. 

In  summis  occupationibus  suis  vult  tamen  M.  Cicero  Attico  co- 
piose  et  de  rebns  publicis  et  de  privatis  suis  exponere.  Et  primum 
de  rei  publicae  statu  et  inprimis  de  metu  belli  Gallici  exponit,  tum 
de  rebus  urbanis,  maxime  de  lege  agraria  a  Flavio  tr.  pl.  proposita, 
dein  significat  de  consilio  suo  in  re  publica  inito  et  obtineudo,  postea 
de  negocio  Attici,  ut  a  Sicyoniis  pecuniam  exigat,  per  senatus  con- 
sultum  impedito  scribit,  tum  de  commentario  consulatus  sui  Graece 
composito  et  Latine  etiam  nunc  scribendo  et  de  poemate  eiusdem  ar- 
gumenti,  addit  de  Q.  fratre  et  de  -Cossinio,  cui  has  litteras  dabat. 
Scripta  epistola  est  Romae  a.  u.  c.  694. 

CICERO  ATTICO  S. 

1.  Non  modo,  si  mihi  tantum  esset  ocii,  quantum  est 
tibi,  verum  etiam,  si  tam  breves  epistolas  vellem  mitlere, 
quam  tu  soles  facere,  te  superarem  et  in  scribendo  multo 
essem  crebrior  quam  tu.  Sed  ad  summas  atque  incredibiles 
occupationes  meas  accedit,  quod  nullam  a  me  epistolam  ad 
te  sino  absque  argumento  ac  sententia  pervenire.  Et  pri- 
mum  tibi  ut  aequum  est,  civi  amanti  patriam,  quae  sunt  in 
re  publica,  exponam:  deinde,  quoniam  tibi  amore  nos  pro- 
ximi  sumus,  scribemus  etiam  de  nobis  ea,  quae  scire  te 
non  nolle  arbitramur.  2.  Atque  in  re  publica  nunc  quidem 
maxime  Gallici  belli  versatur  metus.  Nam  Aedui,  fratres 
nostri,  pugnant,  Sequani  permale  pugnarunt ,  et  Helvetii  sine 
dubio  sunt  in  armis  excursionesque  in  provinciam  faciunt. 
Senatus  decrevit ,  ut  consules  duas  Galiias  sortirentur,  di- 
lectus  haberetur,  vacationes  ne  valerent,  legati  cum  aucto- 
ritate  mitterentur  qui  adirent  Galliae  civitales  darentque  ope- 
ram  ne  eae  se  cum  Helvetiis  coniungerent.  Legati  sunt  Q. 
Metellus  Creticus  et  L.  Flaccus  et  to  inl  tfj  yanfj  (ivqov, 
Lentulus  Clodiani  filius.  3.  Atque  hoc  loco  illud  non  queo 
praeterire,  quod,  quum  de  consularibus  mea  prima  sors  ex- 
isset,  una  voce  senatus  frequens  retinendum  me  in  urbe 
censuit.  Hoc  idem  post  me  Pompeio  accidit,  ut  nos  duo 
quasi  pignora  rei  publicae  relineri  videremur.  Quid  enim 
ego  aliorum  in  me  emqxov^fiata  exspectem,  quum  haec 
domi  nascantur?  4.  Urbanae  autem  res  sic  se  habent.  Agra- 
ria  lex  a  Flavio  tribuno  pl.  vehementer  agitabatur  auctore 

Pompeio,  quae  nihil  populare  habebat  praeter  auctorem.  Ex 
hac  ego  lege  secunda  contionis  voluntate  omnia  illa  tolle- 
barn,  quae  ad  privatorum  incommodum  perlinebant:  libera- 
bam  agrum  eum,  qui  P.  Mucio  L.  Calpurnio  consulibus 
publicus  fuisset:  SuIIanorum  hominum  possessiones  con- 
firmabam :  Volaterranos  et  Arretinos ,  quorum  agrum  Sulla 
publicarat  neque  diviserat,  in  sua  possessione  relinebam: 
unam  rationem  non  reiiciebam,  ut  ager  hac  adventicia  pe- 
cuniaemeretur,  quae  ex  novis  vectigalibus  perquinquennium 
reciperetur.  Huic  toti  ralioni  agrariae  senatus  adversaba- 
tur,  suspicans  Pompeio  novam  quamdam  potentiam  quaeri. 
Pompeius  vero  ad  voluntatem  perferendae  legis  incubue- 
rat.  Ego  autem  magna  cum  agrariorum  gratia  confirmabam 
omnium  privatorum  possessiones  —  is  enim  est  noster  ex- 
ercitus  hominum ,  ut  tute  scis ,  locupletium  — >,  populo  autem 
et  Pompeio  — •  nam  id  quoque  volebam  —  satis  faciebam 
emptione,  qua  constituta  diligenter  et  sentinam  urbis  ex- 
hauriri  et  Italiae  solitudinem  frequentari  posse  arbitrabar. 
Sed  haec  tota  res  interpellata  bello  refrixerat.  Metellus  est 
consul  sane  bonus  et  nos  admodum  diligit.  llle  alter  ita  nihil 
est,  ut  plane  quid  emerit  nesciat.  5.  Haec  sunt  in  re  pu- 
blica,  nisi  etiam  illud  ad  rem  publicam  putas  pertinere,  He- 
rennium  quemdam,  tribunum  pl.,  tribulem  tuum,  sane  homi- 
nem  nequam  atque  egentem,  saepe  iam  de  P.  Clodio  ad  plebem 
traducendo  agere  coepisse:  huic  frequenter  interceditur. 
Haec  sunt,  ut  opinor,  in  re  publica.  6.  Ego  autem,  ut  semel 
Nonarum  illarum  Decembrium  iunctam  invidia  ac  multorum 
inimicitiis  eximiam  quamdam  atque  immortalem  gloriam  con- 
secutus  sum,  non  destili  eadem  animi  magnitudine  in  re 
publica  versari  et  illam  institutam  ac  susceptam  dignitatem 
tueri,  sed  postea  quam  primum  Clodii  absolutione  levitatem 
infirmitatemque  iudiciorum  perspexi,  deinde  vidi  nostros 
publicanos  facile  a  senatu  disiungi,  quamquam  a  me  ipso 
non  divellerentur,  tum  autem  beatos  homines  —  hos  pisci- 
narios  dico,  amicos  tuos,  —  non  obscure  nobis  invidere,  pu- 
tavi  mihi  maiores  quasdam  opes  et  firmiora  praesidia  esse 
quaerenda.  7.  Itaque  primum  eum,  qui  nimium  diu  de  re- 
bus  nostris  tacuerat,  Pompeium,  adduxi  in  eam  voluntatem. 

ut  in  senatu  non  semel,  sed  saepe  multisque  verbis  huius 
mihi  salutem  imperii  atque  orbis  terrarum  adiudicarit.  Quod 
non  tam  interfuit  mea  —  neque  enim  illae  res  aul  ita  sunt 
obscurae,  ut  testimonium,  aut  ita  dubiae,  ut  laudationem  de- 
siderent  —  quam  rei  publicae,  quod  erant  quidam  improbi, 
qui  contentionem  fore  aliquam  mihi  cum  Pompeio  ex  rerum 
illarum  dissensione  arbitrarentur.  Cum  hoc  ego  me  tanta 
familiaritate  coniunxi,  ut  uterque  nostrum  in  sua  ratione 
munitior  et  in  re  publica  firmior  hac  coniunctione  esse  possit. 
8.  Odia  autem  illa  libidinosae  et  delicatae  iuventutis ,  quae 
erant  in  me  incitata,  sic  mitigata  sunt  comitate  quadam  mea, 
me  unum  ut  omnes  illi  colant.  Nihil  iam  denique  a  me  aspe- 
rum  in  quemquam  fit,  nec  tamen  quidquam  populare  ac  dis- 
solutum,  sed  ila  temperata  tota  ratio  est,  ut  rei  publicae 
constantiam  praestem ,  privalis  rebus  meis  propter  infirmita- 
tem  bonorum,  iniquilatem  malevolorum,  odium  in  me  im- 
proborum  adhibeam  quamdam  cautionem  et  diligentiam,  at- 
que  ita  tamen  his  novis  amicitiis  implicati  sumus,  ut  crebro 
rnihi  vafer  ille  Siculus  insusurret  [Epicharmus]  cantilenam 
illam  suam: 

Ncccpe  xcd  ii€fiva6'  a-jtiGtelv.  ccq&qcc  tavta  tav  tpQevcov. 

Ac  nostrae  quidem  rationis  ac  vitae  quasi  quamdam  formam, 
ut  opinor,  vides.  9.  De  tuo  autem  negocio  saepe  ad  me 
scribis,  cui  mederi  nunc  non  possumus.  Est  enim  illud  se- 
natus  consultum  summa  pedariorum  voluntate,  nullius  no- 
strum  auctoritate  factum.  Nam,  quod  me  esse  ad  scribendum 
vides,  ex  ipso  senatus  consullo  intelligere  potes  aliam  rem 
tum  relatam ,  hoc  autem  de  populis  liberis  sine  causa  addi- 
tum,  et  ita  factum  est  a  P.  Servilio  filio,  qui  in  postremis 
sententiam  dixit,  sed  immutari  hoc  tempore  non  potest.  Ita- 
que  conventus,  qui  initio  celebrabantur ,  iam  diu  fieri  desie- 
runt.  Tu  si  tuis  blanditiis  tamen  a  Sicyoniis  numulorum  aliquid 
expresseris,  velim  me  facias  certiorem.  10.  Commentarium 
consulatus  mei  Graece  compositum  misi  ad  te:  in  quo  si 
quid  erit  quod  homini  Atlico  minus  Graecum  eruditumque 
videatur,  non  dicam,  quod  tibi,  ut  opinor,  Panhormi  Lucul- 
lus  de  suis  historiis  dixerat,  se,  quo  facilius  illas  probaret 

Romani  hominis  esse ,  idcirco  barbara  quaedam  et  6oloixa 
dispersisse:  apud  me  si  quid  erit  eius  modi,  me  imprudente 
erit  el  invito.  Latinum  si  perfecero,  ad  le  mittam.  Tertium 
poema  exspectato,  ne  quod  genus  a  me  ipso  Iaudis  meae 
praetermitlatur.  Hic  tu,  cave,  dicas,  rtg  itariq  atvfosL; 
si  est  enim  apud  homines  quidquam  quod  polius  sit  laude- 
tur:  nos  vituperemur,  qui  non  polius  alia  laudemus.  Quam- 
quam  non  syxapiaGtiica  sunt  haec,  sed  l6toqlxcc,  quae 
\scribimus.  11.  Quintus  frater  purgat  se  multum  per  litteras 
et  adfirmat  nihil  a  se  cuiquam  de  te  secus  esse  dictum.  Ve- 
rum  haec  nobis  coram  summa  cura  et  diligentia  sunt  ag-enda: 
tu  modo  nos  revise  aliquando.  Cossinius  hic,  cui  dedi  lit- 
teras,  valde  mihi  bonus  homo  et  non  levis  et  amans  tui  vi- 
sus  est  et  talis,  qualem  esse  eum  tuae  mihi  litterae  nunciarant. 
Idibus  Marliis. 

XX. 

M.  Cicero  respondet  epistolae  ab  Attico  acceptae,  et  laetatur  qui- 
dem  quod  in  causa  familiari  ac  domestica  sibi  ac  suis  tantum  huma- 
nitatis  ille  praestiterit ,  etiam  in  eo,  quod  in  ea  epistola  Atticus  de 
re  publica  disputaverit ,  maximam  inter  se  et  amicum  consensionem 
intercedere  neque  se  umquam  a  sententia  sua  recessurum.  Dein  signi- 
ficat  senatus  consultum,  quo  negocia  Sicyonia  Attici  impediantur,  non 
facile  posse  tolli,  laudat  Metellum  consulem,  addit  de  commentario  con- 
sulatus  sui  Graece  scripto.  Tum  flagitat  ab  Attico  ut  bibliothecam 
a  Ser.  Claudio  relictam  et  a  L.  Papirio  Paeto  sibi  donatam  diligenter 
ad  se  perferendam  curet  et  ipsius  Paeti  negocia  Attico  commendat,  et 
ut  ipse  Romam  veniat  suadet.     Scripta  epistola  est  Romae  a.  u.  c.  694. 

CICERO  ATTICO  S. 

1.  Quum  e  Pompeiano  me  Romam  recepissem  a.  d.  mi. 
Idus  Maias  Cincius  noster  eam  mihi  abs  te  epistolam  red- 
didit,  quam  tu  ldib.  Febr.  dederas.  Ei  nunc  epistolae  litte- 
ris  his  respondebo.  Ac  primum  tibi  perspectum  esse  iudi- 
cium  de  te  meum  laetor,  deinde  te  in  iis  rebus,  quae  mihi 
asperius  a  nobis  atque  nostris  et  iniucundius  actae  videban- 
tur,  moderatissimum  fuisse  vehementissime  gaudeo,  idque 
neque  amoris  mediocris  et  ingenii  summi  ac  sapientiae  iu- 
dico.  Qua  de  re  quum  ad  me  ita  suaviter,  diligenter,  offi- 
ciose,  humaniter  scripseris,  ut  non  modo  te  hortari  amplius 

non  debeam ,  sed  ne  exspectare  quidem  abs  te  aut  ab  ullo 
homine  tanlum  facilitatis  ac  mansuetudinis  potuerim,  nihil 
duco  esse  commodius  quam  de  his  rebus  nihil  iam  amplius 
scribere.  Quum  erimus  congressi,  tum,  si  quid  res  feret, 
coram  inter  nos  conferemus.  2.  Quod  ad  me  de  re  publica 
scribis,  dispulas  tu  quidem  et  amanter  el  prudenter  et  a 
meis  consiliis  ratio  tua  non  abhorret  —  nam  neque  de  statu 
nobis  nostrae  dignitatis  est  recedendum  neque  sine  noslris 
copiis  intra  alterius  praesidia  veniendum  et  is,  de  quo  scri- 
bis,  nihil  habet  amplum,  nihil  excelsum ,  nihil  non  summis- 
sum  atque  populare  — ,  verum  tamen  fuit  ratio  mihi  fortasse 
ad  iranquillilatem  meorum  temporum  non  inutilis,  sed  me- 
hercule  rei  publicae  multo  etiam  utilior  quam  mihi,  tum  im- 
proborum  impetus  in  me  reprimi,  quum  hominis  amplissima 
fortuna,  auctoritate,  gratia  fluctuantem  sententiam  confir- 
massem  et  a  spe  malorum  ad  mearum  rerum  laudem  con- 
vertissem.  Quod  si  cum  aliqua  levitate  mihi  faciendum  fuis- 
set,  nullam  rem  tanti  aeslimassem,  sed  tamen  a  me  ita  sunt 
acta  omnia,  non  ut  ego  illi  adsentiens  levior,  sed  ut  ille  me 
probans  gravior  videretur.  3.  Reliqua  sic  a  me  aguntur  el 
agentur,  ut  non  committamus  ut  ea,  quae  gessimus,  fortuito 
gessisse  videamur.  Meos  bonos  ^iros,  illos  quos  significas, 
et  eam,  quam  mihi  dicis  obtigisse,  ZnaQxav ,  non  modo 
numquam  deseram,  sed  etiam,  si  ego  ab  illa  deserar,  tamen 
in  mea  pristina  sententia  permanebo.  Illud  tamen  velim 
exislimes,  me  hanc  viam  optimatem  post  Catuli  mortem  nec 
praesidio  ullo  nec  comitatu  tenere.  Nam,  ut  ait  Rhinton,  ut 
opinor, 

Ol  (ihv  jiaQ'  ovdev  eiot,  rotg  d'  ovdev  ^ieXei. 

Mihi  vero  ut  invideant  piscinarii  nostri  aut  scribam  ad  te 
alias  aut  in  congressum  nostrum  reservabo.  A  curia  autem 
nulla  me  res  divellet,  vel  quod  ita  rectum  est  vel  quod  re- 
bus  meis  maxime  consentaneum  vel  quod  a  senatu  quanti 
fiam  minime  me  poenitet.  4.  De  Sicyoniis,  ul  ad  te  scripsi 
antea,  non  multum  spei  est  in  senalu.  Nemo  est  enim  iam 
qui  queratur.  Qua  re,  si  id  exspectas,  longum  est.  Alia 
via,  si  qua  potes,  pugna.  Quum  est  actum,  neque  animad 
cic.  III.  2.  3 


34  EPISTOLARUM  AD  ATTICUM 

versam  est  ad  quos  perlineret  et  raptim  in  eam  sententiam 
pedarii  cucurrerunt.  Inducendi  senatus  consulti  maturitas 
nondum  est,  quod  neque  sunt  qui  querantur  et  multi  partim 
malevolentia,  partim  opinione  aequitatis  delectantur.  5.  Me- 
tellus  tuus  est  egregius  consul:  unum  reprehendo,  quod 
ocium  nunciari  e  Gallia  non  magno  opere  gaudet.  Cupit, 
credo,  triumphare.  Hoc  vellem  mediocrius:  caetera  egregia 
Auli  filius  vero  ila  se  gerit,  ut  eius  consulalus  non  consula- 
tus  sit,  sed  Magni  nostri  vncimov.  6.  De  meis  scriptis 
misi  ad  te  Graece  perfectum  consulatum  meum.  Eum  librum 
L.  Cossinio  dedi.  Puto  te  Latinis  meis  delectari,  huic  autem 
Graeco  Graecum  invidere.  Alii  si  scripserint,  mittemus  ad 
te,  sed,  mihi  crede,  simul  atque  hoc  noslrum  legerunt,  ne- 
scio  quo  pacto  retardantur.  7.  Nunc,  ut  ad  rem  meam  red- 
eam,  L.  Papirius  Paetus,  vir  bonus  amatorque  noster,  mihi 
libros  eos,  quos  Ser.  Claudius  reliquit,  donavit.  Quum  mihi 
per  legem  Cinciam  licere  capere  Cincius  amicus  tuus  diceret, 
libenler  dixi  me  accepturum,  si  attulisset.  Nunc  si  me  amas, 
si  te  a  me  amari  scis,  enitere  per  amicos,  clientes,  hospites, 
libertos  denique  ac  servos  tuos,  ut  scida  ne  qua  depereat. 
Nam  et  Graecis  his  libris,  quos  suspicor,  et  Latinis,  quos 
scio  illum  reliquisse,  mihi  vehementer  opus  est.  Ego  autem 
cotidie  magis,  quod  mihi  de  forensi  labore  temporis  datur, 
m  his  studiis  conquiesco.  Per  mihi,  per,  inquam,  gratum 
feceris,  si  in  hoc  tam  diligens  fueris  quam  soles  in  iis  rebus, 
quas  me  valde  velle  arbitraris,  ipsiusque  Paeti  tibi  negocia 
commendo,  de  quibus  tibi  ille  agit  maximas  gralias,  et,  ut 
iam  invisas  nos,  non  solum  rogo,  sed  eliam  suadeo. 


L  I  B  E  R   II. 
I. 


M.  Cicero  Attico  sciibit  de  commentariis  consulatus  sui  Graece 
et  ab  Attico  et  ab  ipso  compositis,  de  orationibus  consularibus  suis 
dein  cur  Atticum  iu  urbem  arcessierit  exponit :  cnpere  P.  Clodium  tri 
bunum  pl.  fieri,  sed  impediri  a  Metello  cousule  et  a  se  frangi  et  re- 
prehendi  urbanis  dicteriis:  de  lege  agraria  rem  refrixisse:  de  sua  el 
Ca.    Pompeii    familiaritate,   quae  prosit   rei   publicae:     Catonem    non 

satis  caute  agere:  de  Favonii  comitiis  et  accttsatione  Nasicae,  de 
Luceio,  de  Sicyoniis,  qui  Atticum  laedant,  de  Amalthea  sua,  de 
Tusculano  et  Pompeiano ,  de  prognosticis  suis ,  de  adventu  Attici ,  de 
libris  a  Paeto  sibi  donatis  ab  Attico  conservandis  et  mittendis ,  de  Octa- 
vio.     Scripta  epistola  est  a.  u.  c.  694. 

CICERO  ATTICO  S. 

1.  Kal.  Iun.  eunti  mihi  Antium  et  gladiatores  M.  Metelli 
cupide  relinquenti  venit  ob  viam  tuus  puer.  Is  mihi  litteras 
abs  te  et  commentarium  consulatus  mei  Graece  scriptum  red- 
didit.  In  quo  laetalus  sum  me  aliquanto  ante  de  iisdem  rebus 
Graece  item  scriptum  librum  L.  Cossinio  ad  te  perferendum 
dedisse.  Nam,  si  ego  tuum  ante  legissem,  furatum  me  abs 
te  esse  diceres.  Quamquam  tua  illa  —  legi  enim  libenter  — 
horridula  mihi  atque  incompta  visa  sunt,  sed  tamen  erant 
ornata  hocipso,  quod  ornamenta  neglexerant,  et,  ut  mu- 
lieres,  ideo  bene  olere,  quia  nihil  olebant,  videbantur.  Meus 
autem  liber  totum  Isocrati  {ivQod-ijxiov  alque  omnes  eius 
discipulorum  arculas  ac  non  nihil  etiam  Aristotelia  pigmenla 
consumpsil:  quem  tu  Corcyrae,  ut  mihi  aliis  litteris  signi- 
ficas,  strictim  atligisti,  postautem,  ut  arbitror,  a  Cossinio 
accepisti:  quem  tibi  ego  non  essem  ausus  mitlere,  nisi  eum 
lente  ac  fastidiose  probavissem.  2.  Quamquam  a(j  me  re- 
scripsit  iam  Rhodo  Posidonius  se,  nostrum  illud  vjtoiivr]{ia 
quum  legeret,  quod  ego  ad  eum,  ut  ornatius  de  iisdem  re- 
bus  scriberet,  miseram,  non  modo  non  excitatum  esse  ad 
scribendum,  sed  etiam  plane  perterrilum.  Quid  quaeris? 
conturbavi  Graecam  nationem.  Ita,  vulgo  qui  instabant  ut  da- 
rem  sibi  quod  ornarent,  iam  exhibere  mihi  molestiam  desti- 
terunt.  Tu,  si  tibi  placuerit  liber,  curabis  ut  et  Athenis  sit 
et  in  caeteris  oppidis  Graeciae.  Videtur  enim  posse  aliquid 
nostris  rebus  lucis  adferre.  3.  Oratiunculas  autem  et  quas 
poslulas  et  plures  etiam  miltam,  quoniam  quidem  ea,  quae 
nos  scribimus  adolescentulorum  sludiis  excitati,  te  etiam  de- 
iectant.  Fuit  enim  mihi  commodum,  quod  in  eis  orationibus, 
quae  Philippicae  nominantur,  enituerat  civis  ille  tuus  De- 
mosthenes,  et  quod  se  ab  hoc  refraclariolo  iudiciali  dicendi 
genere  abiunxerat,  ut  6£^iv6t£Qog  rig  xal  7toXvxixc6x£Qog  vi- 
deretur,  curare  ut  meae  quoque  essent  orationes,  quae  con- 

3* 

sulares  nominarentur.  Quarum  una  est  in  senatu  Kal.  Ian., 
altera  ad  populum  de  lege  agraria,  terlia  de  Othone,  quarta 
pro  Rabirio,  quinta  de  proscriptorum  filiis,  sexta,  quum 
provinciam  in  contione  deposui,  seplima,  qua  Catilinam  emisi, 
octava,  quam  habui  ad  populum  postridie  quam  Catilina  pro- 
fugit,  nona  in  contione,  quo  die  Allobroges  invulgarunt,  de- 
cima  in  senatu,  Nonis  Decembr.  Sunt  praeterea  duae  bre- 
ves,  quasi  djioOTtaG^dzta  legis  agrariae.  Hoc  lotum  6o5[ia 
curabo  ut  habeas.  Et  quoniam  te  quum  scripla  tum  res 
meae  delectant,  iisdem  ex  libris  perspicies  et  quae  gesserim 
et  quae  dixerim,  aut  ne  poposcisses:  ego  enim  tibi  me  non 
offerebam.  4.  Quod  quaeris  quid  sit  quod  te  arcessam  ac 
simul  irnpedilum  te  negociis  esse  significas  neque  recusas 
quin,  non  modo  si  opus  sit,  sed  etiam  si  velim,  accurras, 
nihil  sane  est  necesse,  verum  tarnen  videbare  mihi  tempora 
peregrinationis  commodius  posse  describere.  Nimis  abes 
diu,  praesertim  quum  sis  in  propinquis  locis,  neque  nos  te 
fruimur  et  tu  nobis  cares.  Ac  nunc  quidein  ocium  est,  sed, 
si  paullo  plus  furor  Pulchelli  progredi  posset,  valde  ego  te 
istim  excitarem.  Verum  praeclare  Metellus  impedit  et  im- 
pediet.  Quid  quaeris?  Est  consul  (pcXonaxQL^  et,  ut  semper 
iudicavi,  natura  bonus.  5.  Ille  autem  non  simulal,  sed  plane 
tribunus  pl.  fieri  cupit.  Qua  de  re  quum  in  senatu  ageretur, 
fregi  hominem  et  inconstantiam  eius  reprehendi,  qui  Romae 
tribunalum  pl.  peteret,  quum  in  Sicilia  Herae  aedilitatem  se 
petere  diclitasset.  Sed  neque  magno  opere  dixi  esse  nobis 
laborandum,  quod  nihilo  magis  ei  liciturum  esset  plebeio 
rem  publicam  perdere  quam  similibus  eius  me  consule  pa- 
triciis  esset  licitum.  Iam,  quum  se  ille  septimo  die  venisse 
a  freto  neque  sibi  ob  viam  quemquam  prodire  potuisse  et 
noctu  se  introisse  dixissel  in  eoque  se  in  contione  iactasset, 
nihil  ei  novi  dixi  accidisse:  ex  Sicilia  septimo  die  Romam, 
tribus  horis  Roma  lnleramnam:  noctu  introisse,  item  ante: 
non  esse  itum  ob  viam,  ne  tum  quidem,  quum  iri  maxime 
debuit.  Quid  quaeris?  hominem  petulantem  modestum  reddo 
non  solum  perpetua  gravitate  orationis,  sed  etiam  hoc  ge- 
nere  dictorum.  Itaque  iam  familiariter  cum  ipso  cavillor  ae 
iocor:    qui  etiam,  quum  candidatum  deduceremus,  quaerit 

ex  me  num  consuessem  Siculis  locum  gladiatoribus  dare? 
Negavi.  <Atego',  inquit,  'novus  patronus  inslituam,  sed 
soror,  quae  tantum  habeat  consularis  loci,  unum  mihi  solum 
pedem  dat.'  Noli,  inquam,  de  uno  pede  sororis  queri:  licet 
etiam  alterum  tollas.  Non  consulare,  inquies,  dictum:  fateor, 
sed  ego  illam  odi  male  consularem.  Ea  est  enim  seditiosa, 
ea  cutn  viro  bellum  gerit,  neque  solum  cum  Metello,  sed 
etiam  cum  Fabio,  quod  eos  mihi  esse  amicos  moleste  fert. 
6.  Quod  de  agraria  lege  quaeris,  sane  iam  videtur  refrixisse. 
Quod  me  quodam  modo  molli  brachio  de  Pompeii  familiari- 
tate  obiurgas,  nolim  ita  existimes,  me  mei  praesidii  causa 
cum  iilo  coniunctum  esse,  sed  ita  res  erat  inslituta,  ut,  si 
inter  nos  esset  aliqua  forte  dissensio,  maximas  in  re  publica 
discordias  versari  esset  necesse.  Quod  a  me  ita  praecau- 
tum  atque  ita  provisum  est,  non  ut  ego  de  optima  illa  mea 
ratione  decederem,  sed  ut  ille  esset  melior  et  aliquid  de  po- 
pulari  levitate  deponeret:  quem  de  meis  rebus,  in  quas  eum 
multi  incitarant,  multo  scito  gloriosius  quam  de  suis  prae- 
dicare.  Sibi  enim  bene  gestae,  mihi  conservatae  rei  publicae 
dat  lestimonium.  Hoc  facere  illum  mihi  quam  prosit  nescio, 
rei  publicae  certe  prodest.  Quid,  si  etiam  Caesarem,  cuius 
nunc  venti  valde  sunt  secundi,  reddo  meliorem,  num  tandem 
obsum  rei  publicae?  7.  Quin  etiam,  si  mihi  nemo  invide- 
ret,  si  omnes,  ut  erat  aequum,  faverent,  tamen  non  minus 
esset  probanda  medicina,  quae  sanaret  viliosas  partes  rei 
publicae  quam  quae  exsecaret.  Nunc  vero,  quum  equita- 
tus  ille,  quem  ego  in  clivo  Capitolino  te  signifero  ac  principe 
collocaram,  senatum  deseruerit,  nostri  autem  principes  di- 
gito  se  caelum  putent  attingere,  si  mulli  barbati  in  piscinis 
sint  qui  ad  manum  accedant,  alia  autem  negligant,  nonne 
tibi  satis  prodesse  videor,  si  perficio  ut  nolint  obesse  qui 
possunt?  8.  Nam  Catonem  nostrum  non  tu  amas  plus  quam 
ego,  sed  tamen  ille  optimo  animo  utens  et  summa  fide  nocet 
interdum  rei  publicae.  Dicit  enim  tamquam  in  Platonis  no- 
Xcxda,  non  tamquam  in  Romuli  faece,  sententiam.  Quid 
verius  quam  in  iudiciumvenire  qui  ob  rem  iudicandam  pecu- 
niam  acceperit?  Censuit  hoc  Cato:  adsensit  senatus.  Equi- 
tes  curiae  bellum,  non  mihi:   nam  ego  dissensi.    Quid  im- 

pudenlius  publicanis  renunciantibus?  Fuit  tamen  retinendi 
ordinis  causa  facienda  iactura.  Restitit  et  pervicit  Cato.  Ita- 
que  nunc  consule  in  carcere  incluso,  saepe  ilem  seditione 
commota,  aspiravit  nemo  eorum,  quorum  ego  concursu 
itemque  ii  consules,  qui  post  mefuerunt,  rem  publicam  de 
fendere  solebanl.  Quid  ergo?  islos,  inquies,  mercede  con- 
ductos  habebimus?  Quid  faciemus,  si  aliter  non  possumus? 
an  libertinis  alque  etiam  servis  serviemus?  Sed,  ut  lu  ais, 
akcg  Ojiovdijg.  9.  Favonius  meam  tribum  tulit  honestius 
quam  suam,  Luceii  perdidit.  Accusavit  Nasicam  inhoneste 
ac  modesle  tamen  dixit,  ut  Rhodi  viderelur  molis  potius  quam 
Moloni  operam  dedisse.  Mihi,  quod  defendissem,  leviter 
suscensuit.  Nunc  tamen  petit  iterum  rei  publicae  causa. 
Luceius  quid  agat  scribam  ad  le,  quum  Caesarem  videro, 
qui  aderit  biduo.  10.  Quod  Sicyonii  te  laedunt,  Catoni  et 
eius  aemulatori  attribuis  Servilio.  Quid?  ea  plaga  nonne  ad 
multos  bonos  viros  perlinet?  Sed,  si  ita  placuit,  laudemus, 
deinde  in  discessionibus  soli  relinquamur!  11  Amalthea 
mea  te  exspectat  et  indiget  tui.  Tusculanum  el  Pompeianum 
a  alde  me  delectant,  nisi  quod  me,  illum  ipsum  vindicem  aeris 
a.ieni,  aere  non  Corinthio,  sed  hoc  circumforaneo  obruerunt. 
In  Gallia  speramus  esse  ocium.  Prognostica  mea  cum  ora- 
tiunculis  propediem  exspecta.  Et  tamen  quid  cogites  de  ad- 
ventu  tuo  scribe  ad  nos.  Nam  mihi  Pomponia  nunciari  iussit 
te  mense  Quinctili  Romae  fore.  Id  a  tuis  litteris,  quas  ad  me 
de  censu  tuo  miseras,  discrepabat.  12.  Paetus,  ut  antea 
ad  te  scripsi,  omnes  libros,  quos  frater  suus  reliquissel,  mihi 
donavit.  Hoc  illius  munus  in  lua  diligenlia  positum  est.  Si 
me  amas,  cura  ut  conserventur  et  ad  me  perferantur.  Hoc 
mihi  nihil  potest  esse  gratius  et  quum  Graecos  lum  vero  di- 
ligenter  Latinos  ut  conserves  velim.  Tuum  esse  hoc  mu- 
nusculum  putabo.  Ad  Octavium  dedi  litteras:  cum  ipso  nihil 
eram  locutus.  Neque  enim  isla  tua  negocia  provincialia  esse 
putabam  neque  te  in  tocullionibus  habebam.  Sed  scripsi, 
ut  debui,  diligenter. 

II. 
M.  Cicero  Attico  Ciceronem  suum  commenrjat,  Dicaearchum  sum- 
mis   adficit   laudibus,  Herodem   vituperat:    deinde  de  adveritu  Antonii 


LIB.  II.  EP.  2.  3.  39 

quaerit  et  Atticum,  ut  pridie  Kal.  secum  sit,  rogat.     Scripta  epistola 
est  a.  u.  c.  694. 

CICERO  ATTICO  S. 
1.  Cura,  amabo  te,  Ciceronem  nostrum.  Ei  nos  ovvvo- 
6siv  videmur.  2.  Ilskkrjvatcov  in  manibus  tenebam  et  her- 
cule  magnum  acervum  Dicaearchi  mihi  ante  pedes  exstruxe- 
ram.  0  magnum  hominem!  et  a  quo  mullo  plura  didiceris 
quam  de  Procilio.  Koqiv&Ccov  et  'A&rjvcctav  puto  me  Ro- 
mae  habere.  Mihi  credes,  si  leges,  hic  mirabilis  vir  est. 
HQcodrjg,  si  homo  esset,  eum  potius  legeret  quam  unam  lit- 
teram  scriberet:  qui  me  epistola  petivit,  ad  te,  ut  video,  com- 
minus  accessit.  Coniurasse  mallem  quam  restitisse  coniura- 
tioni,  si  illum  mihi  audiendum  putassem.  3.  De  Lollio,  sa- 
nus  non  es:  def  vino,  laudo.  Sed  heus  tu,  ecquid  vides 
Kal.  venire,  Antonium  non  venire?  iudices  cogi?  Nam  ita 
ad  me  mittunt.  Nigidium  minari  in  conUone  se  iudicem,  qui 
non  adfuerit,  compellaturum.  Velimtamen,  si  quid  est  de 
Anlonii  adventu  quod  audieris,  scribas  ad  me  et,  quoniam 
huc  non  venis,  cenes  apud  nos  ulique  pridie  Kal.  Cave  ali- 
ter  facias.    Cura  ut  valeas. 

III. 

De  absolutione  Valerii,  de  fenestrarum  angustiis,  quas  Cyri  archi- 
tecti  culpae  attribuit,  de  ratione  rei  publicae  tractandae  inde  a  mense 
Ianuario,  de  rebus  domesticis.     Scripsit  Romae  a.  u.  c.  694. 

CICERO  ATTICO  S. 
1.  Primum,  ut  opinor,  svayyslia.  Valerius  absolutus 
est  Hortensio  defendente.  Id  iudicium  Auli  filio  condonatum 
putabatur,  etEpicratem  suspicor,  ul  scribis,  lascivum  fuisse. 
Etenim  mihi  caligae  eius  et  fasciae  cretatae  non  placebant. 
Quid  sit  sciemus,  quum  veneris.  2.  Fenestrarum  anguslias 
quod  reprehendis,  scito  te  Kvqov  naidslav  reprehendere. 
Nam,  quum  ego  idem  istuc  dicerem,  Cyrus  aiebat  virida- 
riorum  diacpdasig  latis  luminibus  non  tam  esse  suaves.  Et- 
enim  sorco  oipcg  (isv  r)  a,  xo  ds  OQcifisvov  /3,  ym  dxrtvsg  ds 
Sxal  s.  Vides  enim  caelera.  Nam,  si  xar  stdcokav  ifiTcrd- 
Gsig  videremus,  valde  laborant  sldcoka  in  angustiis:  nunc 
fit  lepide  illa  sx%vaig  radiorum.    Caetera  si  reprehenderis, 

non  feres  tacitum,  nisi  si  quid  erit  eius  modi  quod  sine 
sumptu  corrigi  possil.  3.  Venio  nunc  ad  mensem  Ianua- 
rium  et  ad  VTtoGTaotv  nostram  ac  noltrstav ,  in  qua  2Ja>- 
xQarcxag  stg  £xcct£qov,  sed  lamen  ad  extremum,  ut  illi  so- 
lebant,  trjv  aQsoxovOav.  Est  res  sane  magni  consilii.  Nam 
aut  fortiter  resistendum  est  legi  agrariae,  in  quo  est  quaedam 
dimicalio,  sed  plena  laudis,  aut  quiescendum,  quod  est  non 
dissimile  atque  ire  in  Solonium  aul  Antium,  aut  etiam  adiu- 
vandum,  quod  a  me  aiunt  Caesarem  sic  exspectare,  ut  non 
dubitet.  Nam  fuit  apud  me  Cornelius :  hunc  dicoBalbum,  Cae- 
saris  familiarem.  Is  adfirmabat  illum  omnibus  in  rebus  meo  et 
Pompeiiconsiliousurum  daturumque  operam  ut  cumPompeio 
Crassum  coniungeret.  Hic  sunt  haec:  coniunctio  mihi  summa 
cum  Pompeio:  si  placet,  etiam  cum  Caesare:  reditus  in  gra- 
tiam  cum  inimicis,  pax  cum  mullil.udine,  senectutis  ocium. 
Sed  me  xaraxlslg  mea  illa  commovet,  quae  est  in  libro  m. 
Interea  cursus,  quos  prima  a  parte  iuventae 
Quosque  adeo  consul  virlule  animoque  petisti, 
Hos  retine  atque  auge  famam  laudesque  bonorum. 
Haec  mihi  quum  in  eo  libro,  in  quo  multa  sunt  scriptaaptoto- 
xQaTtxcig,  Calliope  ipsa  praescripserit,  non  opinor  esse 
dubitandum  quin  semper  nobis  videatur 

Eig  otavog  ccQtGTog  afJtvvsO&at  itSQt  ■jtaxQiqg. 
Sed  haec  ambulationibus  Compitaliciis  reservemus.  Tu  pri- 
die  Compitalia  memento.  Balineum  calfieri  iubebo,  etPompo- 
niam  Terentia  rogat:  matrem  adiungemus.  QsocpQccGTOv  tisqI 
q>tXort[itag  adfer  mihi  de  libris  Quinti  fralris. 

IV. 

De  libro  Serapionis  ab  Attieo  ad  se  misso  ,  de  negocio  cum  Titinio 
transigendo,  de  Clodio  legationem  ad  Tigranem  cupiente.  de  geographia 
scribenda,  quaerit  quos  consules  futuros  putet,  de  saltu  Terentiae,  de 
aliis  rebus  domesticis.     Scripsit  a.  u.  c.  695. 

CICERO  ATTICO  S. 

1.  Fecisti  mihi  pergratum,   quod  Serapionis  librum  ad 

me  misisti,    ex   quo   quidem   ego,    quod  inter   nos  liceat 

dicere,    milesimam  partem  vix  intelligo.    Pro   eo  tibi  prae- 

sentem  pecuniam  solvi  imperavi,  netu  expensum  muneribus 


LIB.  II.  EP.  4.  41 

ferres.  At  quoniam  numorum  mentio  facta  est,  amabo  te, 
cura  ut  cum  Titinio  quoquo  modo  poteris  transigas.  Si  in  eo, 
quod  ostenderat,  non  stat,  mihi  maxime  placet  ea,  quae 
male  empta  sunt,  reddi,  si  voluntate  Pomponiae  fieri  poterit: 
si  ne  id  quidem,  numi  polius  reddantur  quam  ullus  sit  scru- 
pulus.  Valde  hoc  velim  ante  quam  proficiscare  amanter,  ut 
soles,  diligenterque  conficias.  2.  Clodius  ergo ,  utais,  ad 
Tigranem?  Velimf  Syrpiae  condicione,  sed  facile  patior. 
Accommodatius  enim  nobis  est  ad  liberam  legationem  tempus 
illud,  quum  et  Quintus  noster  iam,  ut  speramus,  in  ocio  con- 
sederit  et  isle  sacerdos  Bonae  deae  cuius  modi  fulurus  sit 
scierimus.  Interea  quidem  cum  Musis  nos  delectabimus 
animo  aequo,  immo  vero  etiam  gaudenli  ac  libenti:  neque 
mihi  umquam  veniet  in  menlem  Crasso  invidere  neque  poe- 
nilere,  quod  a  me  ipse  non  desciverim.  3.  De  geographia 
dabo  operam  ut  tibi  satis  faciam,  sed  nihil  certi  polliceor. 
Magnum  opus  est,  sed  tamen,  ut  iubes,  curabo  ut  huius  pe- 
regrinationis  aliquod  tibi  opus  exstet.  4.  Tu  quidquid  in- 
dagaris  de  re  publica  et  maxime  quos  consules  fuluros  pu- 
les  facito  ut  sciam:  tametsi  minus  sum  curiosus.  Statui  enim 
nihil  iam  de  re  publica  cogitare.  5.  Terentiae  saltum  per- 
speximus.  Quid  quaeris?  Praeter  quercum  Dodonaeam 
nihil  desideramus  quo  minus  Epirum  ipsam  possidere  vi- 
deamur.  6.  Nos  circiter  Kal.  aut  in  Formiano  erimus  aut 
in  Pompeiano.  Tu,  si  in  Formiano  non  erimus,  si  nos 
amas,  in  Pompeianum  venito.  Id  et  nobis  erit  periucundum 
ettibinon  sane  devium.  7.  De  muro  imperavi  Philotimo,  ne 
impediret  quo  minus  id  fieret,  quod  tibi  videretur.  Tu,  cen- 
seo,  tamen  adhibeas  Vettium.  His  temporibus,  tam  dubia 
vita  optimi  cuiusque,  magni  aestimo  unius  aestatis  fructum 
palaestrae  Palatinae,  sed  ita  tamen,  ut  nihil  minus  velim 
quam  Pomponiam  et  puerum  versari  in  timore  ruinae. 

V. 

M.  Cicero  significat  se  iter  in  Aegyptum  in  animo  habere,  sed 
vereri  sermones  hominum  et  iudicium  posteritatis,  de  rebus  urbariis,  de 
quibus  Attici  litteras  exspectare  se  dicit.    Scripsit  in  Antiati  a.  u.  c.  695. 

CICERO  ATTICO  S. 

1.  Cupio  equidem  et  iam  pridem  cupio  Alexandream  re- 

liquamque  Aegyptum  visere  et  simul  ab  hac  hominum  sa 
tietate  nostri  discedere  et  cum  aliquo  desiderio  reverti,  sed 
hoc  tempore  et  his  mittentibus, 

atSsofica  ToGiag  v.a\  Toaddug  EXxe6in£itXovg. 

Quid  enim  nostri  optimates,  si  qui  reliqui  sunt,  loquentur? 
an  me  aliquo  praemio  de  sententia  esse  deduclum? 

Ilovkvdd^ag  poi  jiQarog  ikey%eir]v  dvafrr)6ec. 

Cato  ille  noster,  qui  mihi  unus  est  pro  centum  milibus.  Quid 
vero  historiae  de  nobis  ad  annos  dc.  praedicarint?  quas  qui- 
dem  ego  multo  magis  vereor  quam  eorum  hominum,  qui 
hodie  vivunt,  rumusculos.  Sed,  opinor,  excipiamus  et  ex- 
spectemus.  Si  enim  deferelur,  erit  quaedam  nostra  potestas 
et  tum  deliberabimus.  Eliam  hercule  est  in  non  accipiendo 
non  nulla  gloria.  Qua  re  si  quid  (deocpdvrjg  lecum  forte  con- 
tulerit,  ne  omnino  repudiaris.  2.  De  istis  rebus  exspecto 
tuas  litteras:  quid  Arrius  narret,  quo  animo  se  deslilulum  fe- 
rat,  ecqui  consules  parentur,  utrum,  ul  populi  sermo,  Pom- 
peius  et  Crassus,  an ,  ut  mihi  scribitur,  cum  Gabinio  Servius 
Sulpicius,  et  num  quae  novae  leges,  et  num  quid  novi  omnino, 
et  quoniam  Nepos  proficiscilur,  cuinam  auguratus  deferatur, 
^quo  quidem  uno  ego  ab  istis  capi  possum.  Vide  securita- 
tem  meam.  Sed  quid  ego  haec,  quae  cupio  deponere  et  toto 
animo  atque  omni  cura  cpcXoGocpeiv'*  Sic,  inquam,  in  animo 
est.  Vellem  ab  initio.  Nunc  vero,  quoniam  quae  putavi 
esse  praeclara  expertus  sum  quam  essent  inania,  cum 
omnibusMusis  rationem  habere  cogilo.  3.  Tu  tamen  deCurtio 
ad  me  rescribe  cerlius,  et  num  quis  in  eius  locum  paretur  el 
quid  de  P.  Clodio  fiat,  et  omnia,  quem  ad  modum  polliceris, 
iid  6%okr)g  scribe ,  et,  quo  die  Roma  te  exiturum  putes,  ve- 
lim  ad  me  scribas,  ut  certiorem  te  faciam  quibus  in  locis 
futurus  sim,  epistolamque  stalim  des  de  iis  rebus,  de  quibus 
ad  le  scripsi.    Valde  enim  exspecto  luas  litteras. 

VI. 

M.  Cicero  Attico  significat  quanto  opere  abhorreat  a  scrihendo 
animus,  sibi  difficile  iam  videri  geographiam  scribere  omninoque  se 
malle  Antii  cessare  quam  quidquam   gravioris   operis   suscipere,  hunc 

recessum  sibi  placere,  uvshSotu  se  pangere,  addit  de  negocio  Q.  fra- 
tris  et  de  rebus  domesticis.     Scripta  epistola  est  in  Antiati  a.  u.  c.  695. 

CICERO  ATTICO  S. 

1.  Quod  tibi  superioribus  litteris  promiseram,  fore  ut 
opus  exstaret  huius  peregrinationis,  nihil  iam  magno  opere 
confirmo.  Sic  enim  sum  complexus  ocium,  ut  ab  eo  divelli 
non  queam.  Itaque  aut  libris  me  deiecto,  quorum  habeo 
Antii  festivam  copiam,  aut  fluctus  numero:  nam  ad  captan 
dos  lacertos  tempestates  non  sunt  idoneae.  A  scribendo 
prorsus  abhorret  animus.  Etenim  yecoyQcccpixd,  quae  con- 
stitueram,  magnum  opus  est:  ita  valde  Eratosthenes,  quem 
rnihi  proposueram,  a  Serapione  el  ab  Hipparcho  reprehen- 
ditur:  quid  censes,  si  Tyrannio  accesserit?  Et  hercule  sunt 
res  difficiles  ad  explicandum  et  6[t,oaideZg  nec  tam  possunt 
uv&rjQoyocccpstG&cu  quam  videbantur  el,  quod  caput  est, 
mihi  quaevis  satis  iusta  causa  cessandi  est:  qui  etiam  du- 
bitem  an  hic  Antii  considam  et  hoc  tempus  omne  consumam, 
ubi  quidem  ego  mallem  duumvirum  quam  Romae  me  fuisse. 
2.  Tu  vero  sapientior  Buthroti  domum  parasti.  Sed,  mihi 
crede,  proxima  est  illi  municipio  haec  Antiatium  civitas. 
Esse  locum  tam  prope  Romam,  ubi  mulli  sint  qui  Vatinium 
numquam  viderinl?  ubi  nemo  sit  praeter  me  qui  quemquam 
ex  vigintiviris  vivum  et  salvum  velit?  ubi  me  interpellet  nemo, 
diligant  omnes?  Hic,  hic  nimirum  itolirEvreov.  Nam  istic  non 
solum  non  licet,  sed  etiam  taedet.  Itaque  ctvexdora,  quae  tibi 
uni  legamus,  Theopompio  genere  aut  etiam  asperiore  multo 
pangentur.  Neque  aliud  iam  quidquam  noltrevo^iat,  nisi 
odisse  improbos,  et  id  ipsum  nullo  cum  stomacho,  sed  potius 
cum  aliqua  scribendi  voluptate.  Sed  ut  ad  rem,  scripsi  ad 
quaestores  urbanos  de  Quinti  fratris  negocio.  Vide  quid  nar- 
rent,  ecquae  spes  sitdenarii  an  cistophoro  Pompeiano  iacea- 
mus.  Praeterea  de  muro  statue  quid  faciendum  sit.  Aliud 
quid?  Etiam.    Quando  te  proficisci  istinc  putes  fac  ut  sciam. 

VII. 

De  geographia  et  duabus  orationibus ,  quas  postulaverat  Atticus : 
de  P.  Clodio  et  eius  legatione   ad  Tigranem,    de   adversariorum   inter 

ipsos  dissensione ,  quibus  de  rebus  vult  certior  fieri  ita ,  ut  tamen  ad 
rem  publicam  administrandam  redire  nolit.  De  rebus  domesticis. 
Scripsit  in  Antiati  a.  u.  c.  695. 

CICERO  ATTICO  S. 
1.  De  geographia  etiam  atque  eliam  deliberabimus.  Ora- 
tiones  autem  me  duas  postulas,  quarum  alteram  non  libebat 
mihi  scribere,  quia  abscideram,  alteram,  ne  laudarem  eum, 
quem  non  amabam.  Sed  id  quoque  videbimus.  Denique 
aliquid  exstabit,  ne  libi  plane  cessasse  videamur.  2.  De 
Publio  quae  ad  me  scribis,  sane  mihi  iucunda  sunt,  eaque 
etiam  velim  ornnibus  vestigiis  indagata  ad  me  adferas,  quum 
venies,  et  interea  scribas,  si  quid  intelliges  aut  suspicabere, 
et  maxime  de  legatione  quid  sit  aclurus.  Equidem  ante,  quam 
tuas  legi  litleras,  hominem  ire  cupiebam,  non  mehercule,  ut 
differrem  cum  eo  vadimonium  —  nam  mira  sum  alacritate 
ad  litigandum  — ,  sed  videbalur  milii,  si  quid  esset  in  eo  po- 
pulare,  quod  plebeius  factus  esset,  id  amissurus.  <Quid 
enim  ad  plebem  transisti?  ut  Tigranem  ires  salutatum?  Narra 
mihi:  reges  Armenii  patricios  salutare  non  solenl?'  Quid 
quaeris?  Acueram  me  ad  exagitan-dam  hanceius  legationem. 
Quam  si  ille  contemnit  et  si,  ut  scribis,  bilem  id  commovet 
et  latoribus  et  auspicibus  legis  curiatae,  spectaMlum  egre- 
gium.  3.  Hercule,  verum  ut  loquamur,  subcontumeliose 
tractatur  noster  Publius:  primum,  qui  quum  in  domo  Caesa- 
ris  quondam  unus  vir  fuerit,  nunc  ne  in  viginti  quidem  esse 
potuerit,  deinde  alia  legatio  dicta  erat,  alia  data  est.  Illa 
opima  ad  exigendas  pecunias  Druso,  ut  opinor,  Pisaurensi, 
an  epuloni  Vatinio  reservatur:  haec  ieiuna  tabellarii  legatio 
datur  ei,  cuius  tribunatus  ad  istorum  tempora  reservalur. 
Incende  hominem,  amabo  te,  quoad  potest.  Una  spes  est 
salutis  istorum  inter  ipsos  dissensio,  cuius  ego  quaedam  ini- 
tia  sensi  ex  Curione.  Iam  vero  Arrius  consulatum  sibi  ere- 
ptum  fremit.  Megabocchus  et  haec  sanguinaria  iuventus 
inimicissima  est.  Accedat  vero,  accedat  etiam  ista  rixa  au- 
guratus.  Spero  me  praeclaras  de  istis  rebus  epistolas  ad  le 
saepe  missurum.  4.  Sed  illud  quid  sitscire  cupio,  quod  iacis 
obscure,  iam  etiam  ex  ipsis  quinque  viris  loqui  quosdam. 
Quidnam  id  est?    Si  est  enim  aliquid,  plus  est  boni  quam 

pularam.  Atque  haec,  sic  velim  existimes,  non  me  abs  te 
xaxa  xo  Jtgaxxixov  quaerere ,  quod  gestiat  animus  aliquid 
agere  in  re  publica.  Iam  pridem  gubernare  me  taedebat, 
etiam  quum  licebat.  Nunc  vero  quum  cogar  exire  de  navi 
non  abiectis,  sed  ereptis  gubernaculis,  cupio  istorum  nau- 
fragia  ex  terra  intueri,  cupio,  ut  ait  tuus  amicus  Sophocles, 

xav  V7i6  6xsyrj 
nvxvag  axoveiv  ipexdSog  ev6ov6t]  (poevC. 

5.  De  muro  quid  opus  sit  videbis.  Castricianum  mendum  nos 
corrigemus,  el  tamen  ad  meQuintus  [cid]  cciod  1333  scripserat, 
nunc  ad  sororem  tamen  HS  xxx.  Terentia  tibi  salutem  dicit. 
Cicero  tibi  mandat  ut  Aristodemo  idem  de  se  respondeas, 
quod  de  fralre  suo,  sororis  tuae  filio,  respondisti.  De^Jfial- 
ftela  quod  me  admones,  non  negligemus.    Cura  ut  valeas. 

VIII. 

De  epistola  Attici  a  pueris  suis  amissa,  de  Curione  adolescente, 
qui  ad  se  venerit  salutatum ,  et  quid  narraverit,  6e  historiae  se  dare, 
de  iiineribus  quae  in  animo  habeat  facere  et  quo  tempore  in  quaque 
villa  futurus  sit.     Scripsit  in  Antiati  a.  u.  c.  695. 

CICERO  ATTICO  S. 

I .  Epistolam  quum  a  te  avide  exspectarem  ad  vesperum, 
ut  soleo,  ecce  tibi  nuncius  pueros  venisse  Roma.  Voco, 
quaero,  ecquid  litterarum?  Negant.  Quid  ais,  inquam,  ni- 
hilne  a  Pomponio?  Perterriti  voce  et  vultu  confessi  sunt  se 
accepisse,  sed  excidisse  in  via.  Quidquaeris?  Permoleste 
tuli.  Nulla  enim  abs  te  per  hos  dies  epistola  inanis  aliqua 
re  utili  et  suavi  venerat.  Nunc,  si  quid  in  ea  epistola,  quam 
ante  diem  xvi.  Kal.  Mai.  dedisti,  fuit  historia  dignum,  scribe 
quam  primum,  neignoremus:  sin  nihil  praeter  iocationem, 
redde  id  ipsum.  El  scito  Curionem  adolescentem  venisse 
ad  me  salutatum.  Valde  eius  sermo  de  Publio  cum  tuis  lit- 
teris  congruebat.    Ipse  vero  mirandum  in  modum 

reges  odisse  svperbos. 
Peraeque  narrabat  incensam  esse  iuventutem  neque  ferre 
haec  posse.    Bene  habemus  nos,  si  in  his  spes  est:  opinor, 

aliud  agamus.  Ego  me  do  historiae.  Quamquam  licet  me 
Saufeium  putesesse.- nihil  meestinerlius.  2.  Sed  cognosce 
itinera  nostra,  ut  staluas  ubi  nos  visurus  sis.  In  Formia- 
num  volumus  venire  Parilibus:  inde,  quoniam  putas  prae- 
termittendum  nobis  esse  hoc  tempore  Cratera  illum  delica 
tum,  Kal.  Mai.  de  Formiano  proficiscemur,  ut  Antii  simus 
a.  d.  v.  Non.  Mai.  Ludi  enim  Antii  futuri  sunt  a  iv.  ad  prid. 
Non.  Mai.  Eos  Tullia  spectare  vult.  Inde  cogito  in  Tuscu- 
lanum,  deinde  Arpinum,  Romam  ad  Kal.  lun.  Te  aut  in 
Formiano  aut  Antii  aut  in  Tusculano  cura  ut  vid-eamus.  Epi 
stolam  superiorem  restitue  nobis  et  appinge  aliquid  novi. 

IX. 

Epistola  raptim  scripta  requirit  M.  Cicero  ab  Attico  sermones, 
quos  cum  P.  Clodio  habuerit,  de  rebus  urbanis  et  statu  rei  publicae, 
de  cousilio  suo  se  defendendi,  si  opus  sit,  de  itineribus  suis  ct  quo  die 
in  quamque  villam  veuire  cogitet.  Scripta  epistola  est  in  Antiati  a. 
u.  c.  695. 

CICERO  ATTICO  S. 

1.  S.  V.  B.  E.  Quum  mihi  dixissel  Caecilius  quaestor 
puerum  se  Romam  miltere,  haec  scripsi  raplim,  ut  tuos  eli- 
cerem  mirificos  cum  Publio  dialogos,  quum  eos,  de  quibus 
scribis,  tum  illum,  quem  abdis  et  ais  longum  esse  quae  ad 
ea  responderis  perscribere:  illumvero,  qui  nondum  habitus 
est,  quem  illa  ^oojtciq,  quum  e  Solonjo  redierit,  ad  te  est 
relatura,  sic  velim  putes,  nihil  hoc  posse  mihi  esse  iucundius. 
Si  vero,  quae  de  me  pacta  sunt,  ea  non  servantur,  in  caelo 
sum,  ut  sciat  hic  noster  Hierosolymarius  traductor  ad  ple- 
bem,  quam  bonam  meis  pulissimis  orationibus  graliam  ret- 
tulerit,  quarum  exspecta  divinam  nalivtpdlccv.  Etenim,  quan- 
tum  coniectura  auguramur,  si  erit  nebulo  isle  cum  his  dyna- 
slis  in  gralia,  non  modo  de  cynico  consulari,  sed  ne  de  istis 
quidem  piscinarum  Tritonibus  poterit  se  iactare.  Non  enim 
polerimus  ulla  esse  in  invidia,  spoliati  opibus  et  illa  sena- 
toria  polentia.  Sin  autem  ab  iis  dissentiet,  erit  absurdum 
in  nos  invehi.  Verum  tamen  invehatur.  Festive,  mihi  crede, 
et  minore  sonitu  quam  putaram  orbis  hic  in  re  publica  est 
conversus:  cilius  omnino,  quam  oportuit,  culpa  Catonis,  sed 

rursus  improbitate  istorum ,  qui  auspicia,  qui  Aeliam  legem, 
qui  Iuniam  et  Liciniam,  qui  Caeciliam  et  Didiam  neglexe- 
runt,  qui  omnia  remedia  rei  publicae  effuderunt,  qui  regna 
quasi  praedia  tetrarchis,  qui  immanes  pecunias  paucis  de- 
derunt.  2.  Video  iam  quo  invidia  transeat  et  ubi  sit  habita- 
tura.  Nihil  me  existimaris  neque  usu  neque  a  Theophrasto 
didicisse,  nisi  brevi  lempore  desiderari  nostra  illa  tempora 
videris.  Etenim  si  fuit  invidiosa  senalus  potentia,  quum  ea 
non  ad  populum,  sed  ad  tris  homines  immoderatos  redacta 
sit,  quid  iam  censes  fore?  Proinde  isti  licet  faciant  quos 
volent  consules,  tribunos  pl. ,  denique  etiam  Vatinii  stru- 
mam  sacerdotii  difidcpip  vestiant,  videbis  brevi  tempore  ma- 
gnos  non  modo  eos,  qui  nihil  titubarunt,  sed  eliam  illum 
ipsum,  qui  peccavit,  Catonem.  3.  Nam  nos  quidem,  si  per 
istum  luum  sodalem  Publium  licebit,  docpitixsvsiv  cogita- 
mus:  si  ille  cogit,  lum  dumtaxat  nos  defendere,  et,  quod 
est  proprium  artis  huius,  snayysklopai 

avdQ*  aTcafivvsGd^at,  ors  xig  jiQorsoog  yaksTtr\vri. 
Patria  propitia  sil;  habet  a  nobis,  etiam  si  non  plus  quam 
debitum  est,  plus  cerle  quam  poslulatum  est.  Male  vehi 
malo  alio  gubernante  quam  tam  ingratis  vectoribus  bene  gu- 
bernare.  4.  Sed  haec  coram  commodius.  Nunc  audi  quod 
quaeris.  Anlium  me  ex  Formiano  recipere  cogito  a.  d.  v. 
Non.  Mai.  Antio  volo  Non.  Mai.  proficisci  in  Tusculanum. 
Sed  quum  e  Formiano  rediero  —  ibi  esse  usque  ad  prid. 
Kalend.  Mai.  volo  — ,  faciam  statim  te  certiorem.  Terentia 
tibi  salutem:  Klxsqcov  6  LiiXQog  a6%at,sxai  TCxov  'Ad-rjvatov. 

X. 

.M.  Cicero  Attieo  significat  se  ludos  Antii  spectare  nolle  et  eum 
a  se  usque  ad  Non.  Mai.  in  Formiano  exspectatum  iri.  Data  epistola 
est  ab  Appii  Foro  a.  u.  c.  605. 

CICERO  ATTICO  S. 

Volo  ames  meam  constantiam.  Ludos  Antii  spectare  non 
placet.  Est  enim  vnoaokoixov ,  quum  velim  vitare  omnium 
deliciarum  suspicionem,  repente  avaq>aivs6%ai  non  solurn 
delicate,  sed  etiam  inepte  peregrinantem.    Qua  re  usque  ad 

Non.  Mai.  te  in  Formiano  exspectabo.  Nunc  fac  ut  sciam 
quo  die  te  visuri  simus.  Ab  Appii  Foro,  hora  quarta.  De- 
deram  aliam  paullo  ante  Tribus  Tabernis. 

XI. 

M.  Cicero  Attico  scribit  se  ia  Formiano  nihil  fere  quid  Romae  fiat 
accipere,  rogat  ut  puero,  quem  miserit,  ponderosam  epistolam  det, 
ipsum  a  se  in  Formiano  usque  ad  prid.  Nonas  Mai.  exspectari,  Arpi- 
num  non  posse  invitari.     Scripta  epistola  est  in  Formiano  a.  u.  c.  695. 

CICERO  ATTICO  S. 
1.  Narro  tibi:  pla-ne  relegatus  mihi  videor,  postea  quam 
in  Formiano  sum.  Dies  enim  nullus  erat,  Antii  quum  essem, 
quo  die  non  melius  scirem  Romae  quid  ageretur  quam  ii, 
qui  erant  Romae.  Etenim  litterae  tuae  non  solum  quid  Ro- 
mae,  sed  eliam  quid  in  re  publica,  neque  solum  quid  fieret, 
verum  etiam  quid  futurum  esset  indicabant.  Nunc,  nisi  si 
quid  ex  praetereunle  viatore  exceptum  est,  scire  nihil  pos- 
sumus.  Qua  re  quamquam  iam  te  ipsum  exspecto,  tamen 
isti  puero,  quem  ad  me  statim  iussi  recurrere,  da  pondero- 
sam  aliquam  epistolam,  plenam  omnium  non  modo  actorum, 
sed  eliam  opinionum  tuarum,  ac  diem,  quo  Roma  sis  exitu- 
rus ,  cura  ut  sciam.  2.  Nos  in  Formiano  esse  volumus  usque 
ad  prid.  Nonas  Mai.  Eo  si  ante  eam  diem  non  veneris,  Ro- 
rfiae  te  fortasse  videbo.  Nam  Arpinum  quid  ego  te  invitem? 
Tp^xet',  aAA'  dya&r)  xovQOXQOcpoq.  ovxt  eycoye 
rjs  yatrjg  tivvapat  yXvxeQUtxeQOv  akXo  I6e6d-ai. 
Haec  igitur,  el  cura  ut  valeas. 

XII. 

De  iniusta  P.  Clodii  adoptione  et  petitione  tribunatus  pl.  et  de 
rebus  urbanis,  de  pigritia  in  scribendis  libris,  de  laude  Dicaearchi ,  de 
rebus  familiaribus.     Data  epistola  est  Tribus  Tabernis  a.  u.  c.  695. 

CICERO  ATTICO  S. 

1.  Negent  illi  Publium  plebeium  factum  esse!  Hoc  vero 
regnum  est  et  ferri  nullo  pacto  potesl.  Emiltat  ad  me  Pu- 
blius  qui  obsignent:  iurabo  Cnaeum  nostrum,  collegam  Balbi, 
Anlii  mihi  narrasse  se  in  auspicio  fuisse.  0  suaves  episto- 
las  tuas  uno  tempore  mihi  datas  duas!  quibus  evayyeha 

quae  reddam  nescio:  deberi  quidem  plane  fateor.  2.  Sed 
vide  GvyKVQryia.  Emerseram  commodum  ex  Antiati  in  Ap- 
piam  ad  Tris  Tabernas,  ipsis  Cerialibus,  quum  in  m?  incur- 
rit  Roma  veniens  Curio  meus.  Ibidem  iilico  puer  abs  te  cum 
epistolis.  llle  ex  me  nihilne  audissem  novi:  ego  negare. 
«Publius',  inquit,  '  tribunalum  pl.  peuV.  Quid  ais?  «Et  ini- 
micissimus  quidem  Caesaris,  et  ut  omnia',  inquit,  'ista  re- 
scindat'.  Quid  Caesar?  inquam.  'Negat  se  quidquam  de 
illius  adoplione  tulisse'.  Deinde  suum,  Memmii,  Metelli  Ne- 
potis  exprompsit  odium.  Complexus  iuvenem  dimisi,  pro- 
perans  ad  epistolas.  Ubi  sunt  qui  aiunt  ^a6rjg  qxxvijg'? 
Quanto  mag-is  vidi  ex  tuis  litteris  quam  ex  illius  sermone  quid 
agerelur!  de  ruminatione  cotidiana,  de  cogitatione  Publii,  de 
lituis  (SoGJ7tidog,  de  signifero  Athenione,  de  litteris  missis 
ad  Cnaeum,  de  Theophanis  Memmiique  sermone:  quantam 
porro  mihi  exspectationem  dedisti  convivii  istius  a.6eXyovg\ 
Sum  in  curiositate  6%v7ieivog,  sed  tamen  facile  patior  te  id 
ad  me  6v\i7io6iov  non  scribere,  praesentem  audire  malo. 
3.  Quod  me ,  ut  scribam  aliquid ,  hortaris ,  crescit  mihi  qui- 
dem  materies,  ut  dicis,  sed  tota  res  etiam  nunc  fiuctuat: 
xat  otmoqyiv  tqv%.  Quae  si  desederit,  magis  erunt  iudicata, 
quae  scribam:  quae  si  statim  a  me  ferre  non  potueris,  pri- 
mushabebis  tamen  et  aliquamdiu  solus.  4.  Dicaearchumrecte 
amas.  Luculentus  homo  est  et  civis  haud  paullo  melior 
quam  isti  nostri  adixaiaQ%oi.  Litteras  scripsi  hora  decima 
Cerialibus,  statim  ut  tuas  legeram,  sed  eas  eram  daturus,  ut 
putaram,  postridie  ei,  qui  mihi  primus  ob  viam  venisset. 
Terenlia  delectata  est  tuis  litteris.  Impertit  tibi  multam  sa- 
lutem,  xal  Kmsqov  6  tpikoGoyog  tov  tcoXltixov  TCtov 
a67cdt,£tav. 

XIII. 

M.  Cicero  dolet  suam  epistolam  a  Tribus  Tabemis  ad  suavissi- 
mas  Attici  epistolas  rescriptam  non  esse  redditam :  in  agris  atque  in 
regione  Formiana  maiorem  de  rebus  urbanis  rumorem  atque  indigna- 
tionem  esse  quam  Romae.     Scripsit  in  Formiano  a.  u.  c.  695. 

CICERO  ATTICO  S. 

1.  Facinus  indignum!    Epistolam  av&aQel  tibi  a  Tribus 
cic.  III.  2.  4 

Tabernis  rescriptam  ad  tuas  suavissimas  epistolas  neminem 
reddidisse!  At  scito  eum  fasciculum,  quo  illam  conieceram, 
domum  eo  ipso  die  latum  esse,  quo  ego  dederam,  et  ad  me 
in  Formianum  reJatum  esse.  Ilaque  libi  tuam  epistolam  iussi 
referri,  ex  qua  intelligeres  quam  mihi  tum  illae  gralae  fuis- 
sent.  2.  Romae  quod  scribis  sileri,  ita  putabam.  At  her 
cule  in  agris  non  silelur,  nec  iam  ipsi  agri  regnum  vestrum 
ferre  possunt.  Si  vero  in  hanc  TrjksTtvlov  veneris  AaiGtQv- 
yovirjv —  Formias  dico — ,  qui  fremitus  hominum!  quam 
irati  animi!  quanto  in  odio  noster  amicus  Magnus!  cuius 
cognomen  una  cum  Crassi  Divilis  cognomine  consenescit. 
Credas  mihi  velim,  neminem  adhuc  offendi,  qui  haec  tam 
lenle,  quam  ego  fero,  ferret.  Qua  re,  mihi  crede,  cpilo6o- 
(pa^isv.  luratus  tibi  possum  dicere  nihil  esse  tanti.  Tu  si 
ad  Sicyonios  litleras  habes,  advola  in  Formianum,  unde  nos 
pridie  Non.  Mai.  cogitamus. 

XIV. 

M.  Cicero  significat  Atticura  sibi  magnam  exspectationem  movisse 
rerum  urbanarirm,  quas  nunciaverit,  eiusque  adventum  exspectat,  de  Cn 
Pompeio  veretur  ne  rnere  inciplftt,  in  Formiano  sibi  ad  scribendum 
ocium  non  dari,  sed  commodissime  tamen  ibi  Atticum  exspectari:  spem 
etiam  de  scribendo  facit.     Scripsit  in  Formiano  a.   ti.  c.  695. 

CICERO  ATTICO  S. 

1.  Quantam  tu  mihi  moves  exspectationem  de  sermone 
Bibuli,  quantam  de  colloquio  ^ocoTtidog,  quantam  eliam  de 
illo  delicato  convivio!  Proinde  ita  fac,  venias  ad  silienles 
aures.  Quamquam  nihil  est  iam  quod  magis  timendum  nobis 
putem,  quam  ne  ille  noster  Sampsiceramus,  quum  se  omnium 
sermonibus  sentiet  vapulare  et  quum  has  actiones  svava- 
xQsnxovq  videbit,  ruere  incipiat.  Ego  autem  usque  eo  sum 
enervatus,  ut  hoc  ocio,  quo  nunc  tabescimus,  malim  ivtv- 
Qavvsi6&ai  quam  cum  optima  spe  dimicare.  2.  De  pangendo, 
quod  me  crebro  adhortaris,  fieri  nihil  potest.  Basilicam 
habeo,  non  villam,  frequentia  Formianorum.  At  quam  pa- 
rem  basilicae  tribum  Aemiliam!  Sed  —  omitto  vulgus  —  posl 
horam  iv.  molesti  caeteri  non  sunt.  C.  Arrius  proximus  est 
vicinus,  immo  ille  quidem  iam  contubernalis,  qui  etiam  se 

idcirco  Romam  ire  negat,  ut  hic  mecum  totos  dies  philo- 
sophetur.  Ecce  ex  altera  parle  Sebosus,  ilie  Catuli  familia- 
ris.  Quo  me  vertam?  Statim  mehercule  Arpinum  irem,  ni 
te  in  Formiano  commodissime  exspectari  viderem ,  dumtaxat 
ad  prid.  Non.  Mai.  Video  enim  quibus  hominibus  aures 
sint  deditae  meae.  Qccasionem  mirificam,  si  qui  nunc,  dum 
hi  apud  me  sunt,  emere  de  me  fundum  Formianum  velit.  Et 
tamen  illud  probem  ?  *  Magnum  quid  aggrediamur  et  multae 
cogitationis  atque  ocii?'  Sed  tamen  satis  fiet  a  nobis  neque 
parcetur  labori. 

XV. 

Attici  epistolas  laudat,  ex  quibus  quae  Romae  fiant  recte  se  agno 
scere  ait,  et  de  rebus  Romanis ,  maxime  de  exspectato  tribunatu  Ciodii, 
agit,    de  hominibus  urbanis,  qui  se  viserint,  ds  Terentiae  negqpio   et 
rebus  domesticis.     Scripta  epistola  est  in  Formiano  a.  u.  c.  695. 

CICERO  ATTICO  S. 

1.  Ut  scribis,  ita  video*  non  minus  incerta  in  re  publica 
quam  in  epistola  tua,  sed  tamen  ista  ipsa  me  varietas  sermo- 
num  opinionumque  deleclat.  Romae  enim  videor  esse,  quum 
tuas  litteras  lego,  et,  ut  fit  in  tantis  rebus,  modo  hoc,  modo 
illud  audire.  Illud  tamen  explicare  non  possum,  quidnam  in- 
venire  possit  nullo  recusante  ad  facultatem  agrariam.  2.  Bi- 
buli  autem  ista  magnitudo  animi  in  comitiorum  dilatione  quid 
habet  nisi  ipsius  iudicium  sine  ulla  correclione  rei  publicae? 
Nimirum  in  Publio  spes  est?  Fiat,  fiat  tribunus  pl. ,  si  nihil 
aliud,  ut  eo  citius  tu  ex  Epiro  revertare.  Nam,  ut  illo  tu  ca- 
reas,  non  video  posse  fieri,  praesertim  si  mecum  aliquid 
volet  disputare.  Sed  id  quidem  non  dubium  est,  quin,  si 
quid  erit  eius  modi,  sis  advolaturus.  Verum  ut  hoc  non  sit, 
tamen  seu  ruet  seu  eriget  rem  publicam,  praeclarum  spe- 
claculum  mihi  propono,  modo  te  consessore  spectare  liceat. 
3.  Quum  haec  maxime  scriberem,  ecce  tibi  Sebosus!  Non- 
dum  plane  ingemueram:  'Salve,'  inquit  Arrius.  Hoc  est 
Roma  decedere?  Quos  ego  homines  effugi,  quum  in  hos  in- 
cidi?   Ego  vero 

in  montes  palrios  et  ad  incunabnla  nostra 

4* 

pergam.  Denique,  si  solus  non  potuero,  cum  rusticis  potius 
quam  cum  his  perurbanis,  ita  tamen,  ut,  quoniam  tu  certi 
nihil  scribis,  in  Formiano  tibi  praestoler  usque  a.  d.  iii.  Non. 
Mai.  4.  Terentiae  pergrata  est  adsiduitas  tua  et  diligentia  in 
controversiaMulviana.  Nescit  omnino  te  communem  causam 
defendere  eorum,  qui  agros  publicos  possideant.  Sed  tamen 
tu  aliquid  publicanis  pendis :  haec  etiam  id  recusat.  Ea  tibi 
igitur  etKiXEQov,  aQi6ToxQaTixcoTatog  itcclg,  salutem  dicunt. 

XVI. 

De  agro  Campauo  viritim  dividendo  lege  Iulia,  de  quo  scripserat 
Auicus,  de  ocio  suo  litterario,  quod  iam  rei  publicae  tractandae  ante- 
ponat,  de  Q.  fratris  mansione  in  Asia  et  de  iis  negociis,  de  quibus 
ille  in  litteris  suis  egerit :  se  Atticum  in  Arpinati  exspectare.  Scripta 
epistola  est  in  Formiano  a.  u.  c.  695. 

CICERO  ATTICO  S. 
1.  Cenato  mihi  et  iam  dormitanti  prid.  Kal.  Mai.  epistola 
est  illa  reddita,  in  qua  de  agro  Campano  scribis.  Quid  quae- 
ris?  Primo  ita  me  pupngit,  ut  somnum  mihi  ademerit,  sed 
id  cogilatione  magis  quam  molestia.  Cogitanti  autem  haec 
fere  succurrebant:  primum  ex  eo,  quod  superioribus  litteris 
scripseras,  ex  familiari  te  illius  audisse  prolatum  iri  aliquid 
quod  nemo  improbaret,  maius  aliquid  timueram:  hoc  mihi 
eius  modi  non  videbatur.  Deinde,  ut  me  egomet  consoler, 
omnis  exspectatio  largitionis  agrariae  in  agrum  Campanum 
videtur  esse  derivata:  qui  ager,  ut  dena  iugera  sint,  non 
amplius  hominum  quinque  milia  potest  sustinere,  reliqua 
omnis  multitudo  ab  illis  abalienetur  necesse  est.  Praeterea, 
si  ulla  res  est  quae  bonorum  animos,  quos  iam  video  esse 
commotos,  vehementius  possit  incendere,  haec  certe  est  et 
eo  magis,  quod  portoriis  Italiae  sublatis,  agro  Campano  di- 
viso,  quod  vectigal  superest  domesticum  praeter  vicesimam? 
quae  mihi  videtur  una  conliuncula  clamore  pedisequorum 
nostrorum  esse  peritura.  2.  Cnaeus  quidem  noster  iam  plane 
quid  cogitet  nescio. 

<&v6a  yccQ  ov  6{iixqoT6iv  avXi6xoig  #w, 
AX?l  ccyQicag  tpv6cci6i,  q>OQ$dag  ccteq- 
qui  quidem  etiam  istuc  adduci  potuerit.    Nam  adhuc  hoc  i6o- 

(pilaxo,  se  leges  Caesaris  probare:  actiones  ipsum  praestare 
debere:  agrariam  legem  sibi  placuisse:  potueritintercedi  nec- 
ne  nihil  ad  sepertinere:  deregeAlexandrino  placuissesibi  ali- 
quando  confici :  Bibulus  de  caelo  tum  servasset  necne  sibi 
quaerendumnonfuisse:  depublicanis,  voluisseilliordinicom- 
modare :  quid  futurum  fuerit,  si  Bibulus  tum  in  forum  descen- 
disset,  se  divinare  non  potuisse.  Nunc  vero,  Sampsicerame, 
quid  dices?  vectigal  te  nobis  in  monte  Antilibano  constituisse, 
agri  Campani  abstulisse?  Quid,  hoc  quem  ad  modum  obti- 
nebis?  'Oppressos  vqs',  inquit,  'tenebo  exercilu  Caesaris'. 
Non  mehercule  me  tu  quidem  tam  isto  exercitu  quam  ingra- 
tis  animis  eorum  hominum,  qui  appellantur  boni,  qui  mihi 
non  modo  praemiorum,  sed  ne  sermonum  quidem  umquam 
fructum  ullum  aut  gratiam  rettulerunt.  3.  Quod  si  in  eam 
me  partem  incitarem,  profecto  iam  aliquam  reperirem  resi 
stendi  viam.  Nunc  prorsus  hoc  statui,  ut,  quoniam  tanta 
controversia  est  Dicaearcho,  familiari  luo,  cum  Theophrasto, 
amico  meo,  ut  ille  tuus  tbv  TtQctxtixbv  {liov  longe  omnibus 
anteponat,  hic  autem  tbv  d-eaorjtixov ,  utrique  a  me  mos 
gestus  esse  videatur.  Puto  enim  me  Dicaearcho  adfalim  sa- 
tis  fecisse:  respicio  nunc  ad  hanc  familiam,  quae  mihi  non 
modo  ut  requiescam  permittit,  sed  reprehendit,  quianon  sem  - 
per  quierim.  Qua  re  incumbamus,  o  noster  Tite,  ad  illaprae- 
clara  studia  et  eo,  unde  discedere  non  oportuit,  aliquando 
revertamur.  4.  Quod  de  Quinti  fralris  epistola  scribis,  ad 
me  quoque  fuit  7tQo6frs  kscov,  oiud-sv  ds  . . .  quid  dicam  ne- 
scio.  Nam  ita  deplorat  primis  versibus  mansionem  suam, 
ut  quemvis  movere  possit:  ita  rursus  remittit,  ut  me  roget, 
ut  annales  suos  emendem  et  edam.  Illud  tamen,  quod  scri- 
bit,  animadvertas  velim,  de  portorio  circumvectionis:  ait  se 
de  consilii  sententia  rem  ad  senatum  reiecisse.  Nondum  vi- 
delicet  meas  litteras  legerat,  quibus  ad  eum  re  consujta  et 
explorata  perscripseram  non  deberi.  Velim,  si  qui  Graeci 
iam  Romam  ex  Asia  de  ea  causa  venerunt,  videas  et,  si  tibi 
videbitur,  iis  demonslres  quid  ego  de  ea  re  sentiam.  Si 
possum  discedere,  ne  causa  opUma  in  senatu  pereat,  ego 
satis  faciam  publicanis,  el  ds  /u.?j,  —  vere  tecum  loquar  — 
in  hac  re  malo  universae  Asiae  et  negociatoribus:  nam  eorum 

quoque  vehemenler  interest.  Hoc  ego  sentio  valde  nobis 
opus  esse.  Sed  tu  id  videbis.  Quaestores  autem,  quaeso, 
num  etiam  de  cistophoro  dubilant?  Nam  si  aJiud  nihil  erit, 
quum  erimus  omnia  experti,  ego  ne  illud  quidem  contemnam, 
quod  extremum  est.  Te  in  Arpinati  videbimus  et  hospitio 
agresti  accipiemus,  quoniam  maritimum  hoc  contempsisti. 

XVII. 

M.  Cicero  de  misera  condicione  rei  publicae  queritur  iu  adfinitate  et 
coniunctione  Cn.  Pompeii  et  C.  Caesaris,  nec  tam  svs\ni6xtu ,  ut  antea, 
quam  dSLcccpoqicc  se  consolatur.  Vult  tamen  scire  quo  animo  Cn.  Pom- 
peius,  quem  Arabarchae  nomine  significat,  in  se  sit.  Scripsit  in  Formi- 
ano  a.  u.  c.  695. 

CICERO  ATTICO  S. 
1.  Prorsus,  ut  scribis,  ita  sentio.  Turbat  Sampsiceramus. 
Nihil  est  quod  non  limendum  sit,  o^oXoyov^isvcog  TVQavvCda 
6v6xsvd££Tcu.  Quid  enim  ista  repentina  adflnitalis  coniunctio, 
quid  ager  Campanus,  quideffusio  pecuniae  significanl?  Quae 
<si  essent  extrema,  tamen  esset  nimium  mali,  sed  ea  nalura 
rei  est,  ut  haec  extrema  esse  non  possint.  Quid  enim  eos 
haec  ipsaper  se  delectare  possunt?  Numquam  huc  venissent, 
nisi  ad  res  aJias  pestiferas  aditus  sibi  compararent.  Di  im- 
tnortales!  Verum,  ut  scribis,  haec  in  Arpinati  a.  d.  vi.  circi- 
ter  Id.  Mai.  non  deflebimus,  ne  et.opera  et  oleum  philologiae 
noslrae  perierit,  sed  conferemus  tranquillo  animo.  2.  Neque 
tam  me  evEkiiHSrCa  consolatur,  ut  antea,  quam  adiacpogCa, 
qua  nulla  in  re  tam  utor  quam  in  hac  civili  et  publica.  Quin 
etiam,  quod  est  subinane  in  nobis  et  non  acpiXodoilov— bellum 
est  enim  sua  vitia  nosse— adficilur  quadam  delectatione.  So- 
lebat  enim  me  pungere,  ne  Sampsicerami  merita  in  patriam 
ad  annos  dc.  maiora  viderentur  quam  nostra:  hac  quidem 
cura  certe  iam  vacuum  est.  Iacet  enim  ille  sic,  ut  jiT<o0ig  Cu- 
riana  stare  videatur.  3.  Sed  haec  coram.  Tu  tamen  videris 
mihi  Romae  fore  ad  nostrum  adventum:  quod  sane  facile  pa- 
tiar.  si  tuo  commodo  fieri  possit.  Sin,  ut  scribis,  ita  venies, 
velim  e  Theophane  expiscere  quonam  in  me  animo  sit  Ara- 
barches.  Quaeres  scilicet,  ut  soles,  xaTa  to  xrjds(iovix6v  et 
ad  me  ab  eo  quasi  vno&rjxag  adferes,  quem  ad  modum  me 

geram.  Aliquid  ex  eius  sermone  poterimus  jcsqI  rav  okcov 
suspicari. 

XVIII. 

M.  Cicero  scribit  Attico  nullam  iu  civitate  spem  esse  recuperandae 
libertatis,  unum  Curionem  adolescentem  adversari  ei  laudari  a  bonis, 
summum  dolorem  esse  bonorum  omuium  atque  desperationem,  liberiorem 
etiaminterdumsermonem:  sibiaCaesarelegationem  offerri,  liberam  etiam 
legationem  dari:  hanc  se  anteponere,  in  qua,  quum  velit,  adesse  possit. 
De  Statio  manumisso  et  optato  adventu  Attici.  Scripsit  Romaea.  u.  c.  695. 

CICERO  ATTICO  S. 
1.  Accepi  aliquot  epistolas  tuas:  ex  quibus  intellexi 
quam  suspenso  animo  et  sollicito  scire  averes  quid  esset 
novi.  Tenemur  undique  neque  iam  quo  minus  serviamus 
recusamus,  sed  mortem  et  eiectionem  quasi  maiora  timemus, 
quae  multo  sunt  minora.  Atque  hic  status  quidem  una  voce 
dmnium  gemiturneque  verbo  cuiusquam  sublevatur.  Uxojtog 
est,  ut  suspicor,  illis,  qui  tenenl,  nullam  cuiquam  largilionem 
relinquere.  Unus  loquilur  et  palam  adversatur  adolescens 
Curio.  Huic  plausus  maximi,  consalutalio  forensis  perhono- 
rifica,  signa  praeterea  benevolentiae  permulla  a  bonis  imper- 
liunlur,  Fufium  clamoribus  et  conviciis  et  sibilis  consectan 
tur.  His  ex  rebus  non  spes,  sed  dolor  esl  maior,  quum  vi- 
deas  civitatis  volunlatem  solutam,  virtutem  adligatam.  2.  Ac 
ne  forte  quaeras  xara  Xenrov  de  singulis  rebus,  universa 
res  eo  estdeducta,  spes  ut  nulla  sit  aliquando^non  modo 
privatos,  verum  eliam  magistratus  liberos  fore.  Hac  tamen 
in  oppressione  sermo  in  circulis  dumtaxat  et  conviciis  est 
liberior,  quam  fuil.  Vincere  incipit  limorem  dolor,  sed  ila, 
ut  omnia  sint  plenissima  desperationis.  Habet  etiam  Campana 
lex  exsecrationem  in  contione  candidatorum,  si  mentionem 
fecerint,  quo  aliter  ager  possideatur  atque  ut  ex  legibus  Iuliis. 
Non  dubilant  iurare  caeleri:  Laterensis  exislimalur  laute  fe- 
cisse,  quod  tribunatum  pl.  petere  deslitit,  ne  iuraret.  3.  Sed 
de  re  publica  non  libet  plura  scribere.  Displiceo  mihi  nec 
sine  summo  scribo  dolore.  Me  tueor,  ut  oppressis  omnibus, 
non  demisse,  ul  tantis  rebus  gestis,  parum  forliler.  A  Cae- 
sare  valde  liberaliter  invitor  in  legationem  illam,  sibi  ut  sim 
legatus,  atque  etiam  libera  legatio  voti  causa  datur.  Sed  haec 

el  praesidii  apud  pudorem  Pulchelli  non  habet  satis  et  a  fra- 
tris  adventu  me  ablegat,  illa  et  munitior  est  et  non  impedit 
quo  minus  adsim,  quum  velim.  Hanc  ego  teneo,  sed  usurum 
me  non  puto.  Neque  tamen  scit  quisquam.  Non  lubet  fugere, 
aveo  pugnare.  Magna  sunt  hominum  sludia.  Sed  nihil  adfir- 
mo,  tu  hoc  silebis.  4.  De  Statio  manu  misso  el  non  nullis 
aliis  rebus  angor  equidem,  sed  iam  prorsus  occallui.  Tu,  + 
vellem  egove  cuperem,  adesses:  nec  mihi  consilium  nec 
consolatio  deesset.  Sed  ila  te  para,  ut,  si  inclamaro,  advoles. 

XIX. 

De  Statio  manu  misso,  de  Clodii  contentionibus,  de  misero  rei  publi- 
cae  statu,  de  populi  sensu  theatro  et  spectaculis  perspecto,  de  condicione 
6ua,  de  signis,  quibus  vult  uti  in  litteris,  de  rebus  domesticis.  Scripsit 
Romae  a.  u.  c.  695. 

CICERO  ATTICO  S. 
1.  Multa  me  sollicitanl  et  ex  rei  publicae  lanto  motu  et 
ex  iis  periculis,  quae  mihi  ipsi  intendunlur,  et  sexcenta  sunt. 
Sed  mihi  nihil  est  molestius  quam  Statium  manu  missum: 

Nec  meum  imperium  ?  ac  mitto  imperium,  non  simultatem  meam 

Revereri  saltem  ? 
nec  quid  faciam  scio  neque  tantum  est  in  re,  quantus  est 
serrno.  Ego  autem  ne  irasci  possum  quidem  iis,  quos  valde 
amo:  tantum  doleo  ac  mirifice  quidem.  f  Caetera  in  magnis 
rebus,  minae  Clodii  contentionesque,  quae  mihi  proponun- 
tur,  modice  me  tangunt.  Elenim  vel  subire  eas  videor  mihi 
sunima  cum  dignitate  vel  declinare  nulla  cum  molestia  posse. 
Dices  fortasse:  *Dignitatis  ccXtg,  tamquam  dgvog:  saluti,  si 
me  amas,  consule'.  Memiserum!  cur  non  ades?  nihil  pro- 
fecto  te  praeteriret:  ego  fortasse  xvcpXtoxxa  et  nimium  tg> 
y.uXa  TtQoaizEjtovd-a.  2.  Scito  nihil  umquam  fuisse  tam  in- 
fame,  tam  turpe,  tam  peraeque  omnibus  generibus,  ordini- 
bus,  aetatibus  offensum  quam  hunc  slatum,  qui  nunc  est :  ma- 
gis  mehercule  quam  vellem,  non  modo  quam  putaram.  Popu- 
lares  isti  iam  etiam  modestos  homines  sibilare  docuerunt. 
Bibulus  in  caelo  est  nec  qua  re  scio,  sed  ita  laudatur,  quasi 

Unus  fiomo  ndbis  cunctando  restituit  rem. 
Pompeius,  noslri  amores,  quod  mihi  summo  dolori  est,  ipse 


LIB.  II.  EP.  19.  57 

se  adflixit:  neminem  tenet  voluntate  ac  ne  metu  necesse  sit 
iis  uti  vereor.  Ego  autemneque  pugnocum  illa  causa  propter 
illam  amicitiam  neque  approbo,  ne  omnia  improbem,  quae 
antea  gessi :  utor  via.  3.  Populi  sensus  maxime  theatro  et 
spectaculis  perspectus  est.  Nam  gladiatoribus  qua  dominus 
qua  advocati  sibilis  conscissh  ludis  Apollinaribus  Diphilus 
tragoedus  in  nostrum  Pompeium  petulanter  invectus  est: 

Nostra  miseria  tu  es  Magnus  .... 
miliens  coactus  est  dicere. 

Eamdem  virtutem  istam  veniet  tempus  quum  graviter  gemes, 
totius  theatri  clamore  dixit  itemque  caetera.  Nam  et  eius  modi 
sunt  ii  versus,  ut  in  tempus  ab  inimico  Pompeii  scripti  esse 
videantur. 

Si  neque  leges  neque  mores  cogunt 

et  caetera  magno  cum  fremitu  et  clamore  sunt  dicta.  Caesar 
quum  venisset  morluo  plausu,  Curio  fllius  est  insecutus.  Huic 
ita  plausum  est,  ut  salva  re  publica  Pompeio  plaud;  solebat. 
Tulit  Caesar  graviter.  Litterae  Capuam  ad  Pompeium  voJare 
dicebantur.  Inimici  erant  equitibus,  qui  Curioni  stantes  plau- 
serant,  hosles  omnibus.  Rosciae  legi,  etiam  frumentariae, 
minitabantur.  Sane  res  erat  perlurbata.  Equidem  malueram, 
quod  erat  susceptum  ab  illis,  silentio  transiri,  sed  vereor 
ne  non  liceat.  Non  ferunt  homines,  quod  videtur  esse  tamen 
ferendum.  Sed  est  iam  una  vox  omnium,  magis  odio  firmata 
quam  praesidio.  4.  Noster  autem  Publius  mihi  minilatur,  in- 
imicus  est:  impendet  negocium,  ad  quod  tu  scilicet  advola- 
bis.  Videor  mihi  nostrum  illum  consularem  exercilum  bono- 
rum  omnium,  etiamsatisbonorum,  habere  firmissimum.  Pom- 
peius  significat  studium  erga  me  non  mediocre.  Tdem  adfir- 
mat  verbum  de  me  illum  non  esse  facturum :  in  quo  non  me 
ille  fallit,  sedipse  fallitur.  Cosconio  mortuo  sum  in  eius  locum 
invitatus.  Id  erat  vocari  in  locum  mortui.  Nihil  me  lurpius 
apud  homines  fuissel,  neque  vero  ad  istam  ipsam  aGyuXsiav 
quidquam  alienius.  Sunt  enim  illi  apud  bonos  invidiosi,  ego 
apud  improbos  meam  retinuissem  invidiam,  alienam  adsum- 
psissem.  5.  Caesar  me  sibi  vult  esse  legatum.  Honestior 
declinatio  haec  periculi.  Sed  ego  hoc  nunc  repudio.  Quid 
ergo  est?  Pugnare  malo.  Nihil  tamen  certi.  Iterum  dico,  uti- 

nam  adesses !  Sed  tamen,  si  erit  necesse,  areessemus.  Quid 
aliud?  quid?  Hoc  opinor:  certi  sumus  perisse  omnia.  Quid 
enim  axxi£6pe&a  tam  diu?  Sed  haec  scripsi  properans  et 
mehercule  timide.  Posthac  ad  te  aul,  si  perfidelem  habebo 
cui  dem,  scribam  plane  omnia  aut,  si  'obscure  scribam,  tu 
tamen  intelliges.  In  iis  epistolis  me  Laelium,  te  Furium  faci- 
am:  caetera  erunt  iv  a£viy{ioZg.  Hic  Caecilium  colimus  et  ob- 
servamus  diligenter.  Edicta  Bibuli  audio  ad  te  missa.  Iis  ar- 
det  dolore  et  ira  noster  Pompeius. 

XX. 

Dehominibus  familiaribus,  de  Cn.  Pompeii  in  se  auimo,  de  re  pu- 
blica,  de  qua  non  vult  scribere  nisi  admodum  caute ,  prorsus  deperdita, 
de  Bibulo,  de  signis,  quibus  vult  uti  in  litteris,  de  bereditate  Diodoti,  de 
comitiis  dilatis,  de  Vibiilibris.      Scripta  epistoia  est  Romae  a.  u.  c.  695. 

CICERO  ATTICO  S. 
1.  Anicato,  ut  te  velle  intellexeram,  nullo  .oco  defui. 
Numestium  ex  lilteris  tuis  studiose  scriptis  .ibenler  in  amici- 
tiam  recepi.  Caecilium  quibus  rcbus  possum  tueor  diligen- 
ter.  Varro  salis  facit  nobis.  Pompeius  amat  nos  caros- 
que  habet.  Credis?  inquies.  Credo:  prorsus  mihi  persuadet. 
Sed  quia  nos  pragmatici  homines  omnibus  historiis,  prae- 
ceptis,  versibus  denique  cavere  iubenl  et  vetant  credere,  al- 
terum  facio,  ut  caveam,  alterum,  ut  non  credam,  facere  non 
possum.  2.  Clodius  adhuc  mihi  denunciat  periculum.  Pom- 
peius  adfirmat  non  esse  periculum:  adiurat:  addit  etiam  se 
orius  occisum  iri  ab  eo  quam  me  violalum  iri.  Tractatur  res. 
5imul  et  quid  erit  certi,  scribam  ad  te.  Si  erit  pugnandum, 
arcessam  ad  societalem  laboris:  si  quies  dabitur,  ab  Amal- 
thea  te  non  commovebo.  3.  De  re  publica  breviter  ad  te 
scribam.  Iam  enim  charta  ipsa  ne  nos  prodat  pertimesco. 
Itaque  posthac,  si  erunt  rnihi  plura  ad  le  scribenda,  a\Xt\ya- 
Qiacg  obscurabo.  Nunc  quidem  novo  quodam  morbo  civitas 
moritur,  ut,  quum  omnes  ea,  quae  sunt  acta,  improbent,  que- 
rantur,  doleant,  varielas  nulla  in  re  sit  aperteque  loquantur 
et  iam  clare  gemant,  tamen  medicina  nulla  adferatur:  neque 
enim  resisti  sine  internecione  posse  arbitramur  nec*videmus 
qui  finis  cedendi  praeter  exitium  futurus  sil.  4.  Bibulus  ho- 

minum  admiralione  el  benevolentia  in  caelo  est.  Edicta  eius 
et  contiones  describunt  et  legunt.  Novo  quodam  genere  in 
summam  gloriam  venit.  Populare  nunc  nihil  lam  est  quam 
odium  popularium.  5.  Haec  quo  sint  eruptura  timeo.  Sed,  si 
dispicere  quid  coepero,  scribam  ad  te  apertius.  Tu,  si  me 
amas  tantum,  quanlum  profecto  amas,  expedilus  facito  ut  sis, 
si  inclamaro,  ul  accurras.  Sed  do  operam  et  dabo  ne  sil  ne- 
cesse.  Quod  scripseram  ut  Furio  scripturum ,  nihil  necesse 
est  tuum  nomen  mutare.  Me  faciam  Laelium  et  le  Atticum, 
neque  utar  meo  chirographo  neque  signo :  si  modo  erunt  eius 
modi  litlerae  quas  in  alienum  incidere  nolim.  6.  Diodotus 
mortuus  est:  reliquit  nobis  HS  forlasse  centiens.  Comilia 
Bibulus  cum  Archilochio  edicto  in  ante  diem  xv.  Kal.  No- 
vembr.  distulit.  A  Vibio  libros  accepi:  poela  ineptus,  nec 
tamen  scit  nihil  et  est  non  inutilis.  Describo  et  remilto. 

XXI. 

De  misera  rei  publicae  condicione,  de  Cn.  Pompeio  nimio  opere  ad- 
flicto  et  depresso,  de  Bibulo  nnnc  quidem  gloriae  pleno,  de  Clodio  sibi 
inimico  et  de  spe  sua.     Scripsit  Romae  a.  u.  c.  695. 

CICERO  ATTICO  S. 
1.  De  re  publica  quid  ego  tibi  subtiliter?  Tota  periit  at- 
que  hoc  est  miserior,  quam  reliquisti,  quod  tum  videbatur 
eius  modi  dominalio  civitalem  oppressisse,  quae  iucunda  es* 
.set  multitudini,  bonis  autem  ita  molesta,  ut  tamen  sine  per- 
nicie:  nunc  repente  tanto  in  odio  est  omnibus,  ut  quorsus 
eruptura  sit  horreamus.  Nam  iracundiam  atque  intemperan- 
tiam  illorum  sumus  experti,  qui  Catoni  irati  omnia  perdide- 
runt.  Sed  ita  lenibus  uti  videbantur  venenis,  ut  posse  vide- 
remur  sine  dolore  interire.  Nunc  vero  sibilis  vulgi,  sertiioni- 
bus  honestorum,  fremitu  Ilaliae  vereor  ne  exarserint. 
2.  Equidem  sperabam,  ut  saepe  etiam  loqui  lecum  solebam, 
sic  orbem  rei  publicae  esse  conversum,  ut  vix  sonitum  au- 
dire,  vix  impressam  orbitam  videre  possemus,  et  fuisset  ita, 
si  homines  transitum  tempestatis  exspectare  potuissent,  sed 
quum  diu  occulte  suspirassent,  postea  iam  gemere,  ad  extre- 
mum  vero  Ioqui  omnes  et  clamare  coeperunt.  3.  Ilaque  ille 
amicus  noster,  insolens  infamiae,  semper  in  laude  versalus, 

circumfluens  gloria,  deformalus  corpore,  fractus  animo,  quo 
se  conferal  nescit:  progressum  praecipitem,  inconslantem 
reditum  videt:  bonos  inimieos  habet,  improbos  ipsos  non 
amicos.  Ac  vide  mollitiem  animi.  Non  tenui  lacrimas,  quum 
illum  a.  d.  vm.  Kal.  Sext.  vidi  de  edictis  BibuJi  contionantem. 
Qui  antea  solitus  esset  iactare  se  magnificentissime  illo  in 
loco,  summo  cum  amore  populi,  cunctis  faventibus,  ut  ille 
tum  humilis,  ut  demissus  erat,  ut  ipse  eliam  sibi,  non  iis  so- 
Jum,  qui  aderant,  displicebat!  4.  0  spectaculum  uni  Crasso 
iucundum,  caeteris  non  item!  nam,  quia  deciderat  ex  astris, 
lapsus  quam  progressus  potius  videbatur  et,  ut  Apelles  si 
Venerem  aut  si  Protogenes  Ialysum  illum  suum  coeno  obli- 
tum  videret,  magnum,  credo,  acciperet  dolorem,  sic  ego  hunc 
omnibus  a  me  pictum  et  polilum  artis  coloribus  subito  de- 
formatum  non  sine  magno  dolore  vidi.  Quamquam  nemo  pu- 
tabat  propter  Clodianum  negocium  me  illi  amicum  esse  de- 
bere,  tamen  tantus  fuit  amor,  ut  exhauriri  nulla  posset  iniu- 
ria.  ltaque  Archilochia  in  illum  edicta  Bibuli  populo  ita  sunt 
iucunda,  ut  eum  locum,  ubi  proponuntur,  prae  multitudine 
eorum,  qui  legunt,  transire  nequeam,  ipsi  ita  acerba,  ut  la- 
bescat  dolore,  mihi  mehercule  molesta,  quod  et  eum,  quem 
semper  dilexi,  nimis  excruciant  et  timeo  tam  vehemens  vir 
tamque  acer  in  ferro  et  tam  insuetus  contumeliae  ne  omni 
animi  impetu  dolori  et  iracundiae  pareat.  5.  Bibuli  qui  sit 
exitus  futurus  nescio.  Ut  nunc  res  se  habet,  admirabili  glo#- 
ria  est.  Quin  quum  comitia  in  mensem  Octobrem  distulisset, 
quod  solel  ea  res  populi  voluntatem  offendere,  putarat  Cae- 
sar  oralione  sua  posse  impelli  contionem,  utiretad  Bibulum: 
multa  quum  seditiosissime  diceret,  vocem  exprimere  non  po- 
luit.  Quid  quaeris?  Senliunt  se  nullam  ullius  partis  volunta- 
tem  tenere:  eo  magis  vis  nobis  est  timenda.  6.  Clodius  in- 
imicus  est  nobis.  Pompeius  confirmat  eum  nihil  esse  factu- 
rum  contra  me.  Mihi  periculosum  est  credere:  ad  resislen- 
dum  me  paro.  Studia  spero  me  summa  habiturum  omnium 
ordinum.  Te  quum  ego  desidero,  tum  vero  res  ad  tempus 
illud  vocat.  Plurimum  consilii,  animi,  praesidii  denique  mihi, 
si  te  ad  tempus  videro,  accesserit.  Varro  mihi  satis  facit: 
Pompeius  loquitur  divinitus.  Spero  nos  aut  cum  summa  glo- 

ria  etiam  aut  certe  sine  moleslia  discessuros.  Tu  quid  agas, 
quem  ad  modum  te  oblectes,  quid  cum  Sicyoniis  egeris  ut 
sciam  cura. 

XXII. 

M.  Cicero  maximo  opere  cupere  se  scribit  Atticum  Romae  adesse. 
Nam  se  nescire  quid  P.  Clodius  acturus  sit.  Pompeium  quidem  cum 
isto  vehementer  de  se  egisse ,  et  ita  egisse ,  ut  iste  denique  conces- 
sisse  dicatur,  se  tamen  omnia  parare:  rem  publicam  se  nulla  ex  parte 
attingere,  in  causis  et  in  illa  sua  opera  forensi  versari  et  gratia  multorum 
florere:  si  Atticus  adveniat,  sibi  omnia  expedita  fore  et  in  eo  adventu 
se  omnem  spem  suam  ponere,  de  rei  publicae  statu  desperato,  de  rebus 
domesticis  ac  familiaribus.     Scripsit  Romae  a.  u.  c.  695. 

CICERO  ATTICO  S. 

1.  Quam  vellem  Romae  mansisses!  Profecto,  si  haec 
fore  putassemus.  Nam  Pulchellum  nostrum  facillime  tenere- 
mus  aut  certe  quid  esset  facturus  scire  possemus.  Nunc  se 
res  sic  habet:  volitat,  furit,  nihil  habet  certi:  multis  denun- 
ciat:  quodfors  obtulerit,  id  acturus  videtur.  Quum  videt  quo 
sit  in  odio  status  hic  rerum,  in  eos,  qui  haec  egerunt,  impe- 
tum  facturus  videtur:  quum  autem  rursus  ppes  et  vim  exer- 
citus  recordatur,  converlit  se  in  nos.  Nobis  autem  ipsis  quum 
vim  tum  iudicium  minatur.  2.  Cum  hoc  Pompeius  eg-it  et,  utad 
me  ipse  referebat  —  alium  enim  habeoneminem  lestem — .,  ve- 
hementer  egit,  quum  diceret  in  summa  se  perfidiae  et  scele- 
ris  infamia  fore,  si  mihi  periculum  crearetur  ab  eo,  quem 
ipse  armasset,  quum  plebeium  fieri  passus  esset:  fidem  rece- 
pisse  sibi  et  ipsum  et  Appium  de  me-.  hanc  si  ille  non  ser- 
varet,  italalurum,  ut  omnes  intelligerent  nihil  sibi  antiquius 
amicitia  nostra  fuisse.  Haec  etin  eam  sententiam  quum  multa 
dixisset,  aiebat  illum  primo  sane  diu  multa  contra,  ad  extre- 
mum  autem  manus  dedisse  et  adfirmasse  nihil  se  contra.eius 
voluntatem  esse  facturum.  Sed  postea  tamen  ille  non  desti- 
tit  de  nobis  asperrime  loqui.  Quod  si  non  faceret,  tamen  ei 
nihil  crederemus  atque  omnia,  sicut  facimus,  pararemus. 
3.  Nunc  ita  nos  gerimus,  ut  in  dies  singulos  et  studia  in  nos 
hominum  et  opes  nostrae  augeantur.  Rem  publicam  nulla  ex 
parte  attingimus ,  in  causis  atque  in  illa  opera  nostra  forensi 

surnma  industria  versamur.  Quod  egregie  non  modo  iis,  qui 
utunlur  opera,  sed  etiam  in  vulgus  gralum  esse  senlimus. 
Domus  celebratur,  occurritur,  renovatur  memoria  consulatus, 
studia  significantur,  in  eam  spem  adducimur,  ut  nobis  ea 
contentio,  quae  impendet,  interdum  non  fugienda  videatur 

4.  Nunc  mihi  et  consiliis  opus  esl  tuis  et  amore  et  fide.  Qua 
re  advola.  Expedita  mihi  erunt  omnia ,  si  le  habebo.  Multa 
per  Varronem  nostrum  agi  possunt,  quae  te  urgente  erunt 
firmiora,  mulla  ab  ipso  Publio  elici.  multa  cognosci,  quae 
tibi  occulta  esse  non  poterunt:  multa  eliam  —  sed  absurdum 
est  singula  explicare,    quum  ego   requiram   te  ad  omnia. 

5.  Unum  illud  tibi  persuadeas  velim,  omnia  mihi  fore  expli- 
cata,  si  te  videro:  sed  totum  est  in  eo,  si  ante,  quam  ille  in- 
eartnagistraium.  Puto  Pompeium  Crasso  urgente,  si  tu  ad- 
eris,  qui  per  ^ocotclv  ex  ipso  intelligere  possis  qua  fide  ab 
illis  agatur,  nos  aut  sine  molestia  aut  cerle  sine  errore  futu- 
ros.  Precibus  nostris  et  cohortatione  non  indiges.  Quid  mea 
volunlas,  quid  tempus,  quid  rei  magnitudo  postulet  intelligis. 

6.  De  re  publica  nihil  habeo  ad  te  scribere,  nisi  summum 
odium  omnium  hominum  in  eos,  qui  tenent  omnia.  Mutatio- 
nis  tamen  spes  nulla.  Sed,  quod  facile  sentias,  taedet  ipsum 
Pompeiumvehementerque  poenitet.  Non  provideosatisquem 
exitum  futurum  putem.  Sed  certe  videntur  haec  aliquo  eru- 
ptura.  7.  Libros  Alexandri,  negligentis  hominis  et  non  boni 
poelae,  sed  tamen  non  inutilis,  tibi  remisi.  Numerium  Nu- 
mestium  libenter  accepi  in  amicitiam  et  hominem  gravem  et 
prudentem  et  dignum  tua  commendatione  cognovi. 

XXIII. 

De  epistola  propter  summam  occnpationem  in  ambulando  dictata, 
de  Cu.  Pompeii  illiusque  partis  misera  condicione,  de  ratione  sua  v»vendi, 
quam  iam  superiore  epistola  exposuerat,  de  P.  Clodio  sibi  miuante,  de 
adventu  Attici  ardentissime  a  se  exspectato.  Scripta  epistola  est  Romae 
a.  u.  c.  695. 

CICERO  ATTiCO  S. 

1.  Numquam  ante  arbitror  te  epistolam  meam  legisse 
nisi  mea  manu  scriptam.  Ex  eo  colligere  poteris  quanta  oc- 
cupatione  distinear.   Nam  quum  vacui  temporis  nihil  habe- 

rem  et  quum  recreandae  voculae  causa  necesse  esset  mifoi 
ambulare,  haec  dictavi  ambulans.  2.  Primum  igitur  illud  te 
scire  volo,  Sampsiceramum,  nostrum  amicurn,  vehementer 
sui  status  poenitere  restiluique  in  eum  locum  cupere,  ex  quo 
decidit,  doloremque  suum  impertire  nobis  et  medicinam  in- 
terdum  aperte  quaerere:  quam  ego  posse  inveniri  nullam 
puto:  deinde  omnes  illius  partis  auctores  ac  socios,  nullo 
adversario,  consenescere,  consensionem  universorum  nec 
voluntatis  nec  sermonis  maiorem  umquam  fuisse.  3.  Nos 
autem  —  nam  id  le  scire  cupere  certo  scio  —  publicis  con- 
siliis  nullis  intersumus  tolosque  nos  ad  forensem  operam  la- 
boremque  conlulimus.  Ex  quo,  quod  faeile  intelligi  possit,  ir> 
multa  commemoratione  earuin  rerum,  quas  gessimus,  desi 
derioque  versamur.  Sed  fforijadog  nostrae  consanguineus 
non  mediocres  terrores  iacit  alque  denunciat  et  Sampsice- 
ramo  negat,  caeleris  prae  se  fert  et  ostental.  Quam  ob  rem, 
si  me  amas  tantum,  quanlum  profecto  amas:  si  dormis,  ex- 
pergiscere:  si  stas,  ingredere:  si  ingrederis,  curre:  si  curris. 
advola.  Credibile  non  est  quanlum  ego  in  consiliis  et  pru- 
dentia  tua,  quod  maximum  est,  quantum  in  amore  et  fide 
ponam.  Magnitudo  rei  longam  orationem  fortasse  desiderat, 
coniunctio  vero  noslrorum  animorum  brevitate  contenta  est. 
Permagni  nostra  interest  te,  si  comitiis  non  potueris,  at  de- 
claralo  illo  esse  Romae.  Cura  ut  valeas. 

XXIV. 

De  sumrao  desiderio  Attici,  de  Vettii  indicio  falso  in  Curionem  alio3- 
que  adolescentes  et  de  senatus  consulto  in  Vettium  facto,  ut  is,  quod  con- 
fessus  esset  se  cum  telo  fuisse,  in  vincula  coniiceretur,  de  Vettio  a  C. 
Caesare  in  contionem  producto  eiusqne  indicio  non  paullum  immutato  et 
in  alios  homines,  Lucullum,  C.  Domitium,  in  sequoque  converso,  de  eo- 
dem  Vettio  reo  apud  Crassum  de  vi,  decondicione  vitae  suae,  de  desiderio 
Attici.     Scripta  epistola  est  Romae  a.  u.  c.  695. 

CICERO  ATTICO  S. 

1.  Quas  Numestio  litteras  dedi,  sic  le  iis  evocabam,  ut 
nihil  acrius  neque  incitalius  fieri  posset.  Ad  illam  xsXevaiv 
adde  etiam,  si  quid  potes.  Ac  ne  sis  perturbatus:  novi  enim 
te  et  non  ignoro  quam  sit  amor  omnis  sollicitus  atqueanxius, 

sed  res  est,  ut  spero,  non  tam  exitu  molesta  quam  aditu. 
2.  Vettius  ille,  ille  noster  index,  Caesari,  ul  perspicimus, 
pollicitus  est  sese  curalurum,  ut  in  aliquam  suspicionem  fa- 
cinoris  Curio  filius  adduceretur.  Itaque  insinuatus  in  fami- 
liaritatem  adolescentis  et  cum  eo,  ut  res  indicat,  saepe  con- 
gressus  rem  in  eum  locum  deduxit,  ut  diceret  sibi  certum 
esse  cum  suis  servis  in  Pompeium  impetum  facere  eumque 
occidere.  Hoc  Curio  ad  patrem  detulit,  ille  ad  Pompeium. 
Res  delata  ad  senatum  est.  Introductus  Veltius  primo  nega- 
bat  se  umquam  cum  Curione  reslitisse:  neque  id  sane  diu: 
nam  stalim  fidem  publicam  postulavit.  Reclamatum  est.  Tum 
exposuit  manum  fuisse  iuventulis  duce  Curione,  in  qua 
Paullus  initio  fuisset  el  Q.  Caepio  hicBrulus  etLentulus,  fla- 
minis  filius,  conscio  palre :  postea  C.  Seplimium,  scribam  Bi- 
buli,  pugionem  sibi  a  Bibulo  attulisse:  quod  totum  irrisum 
est,  Vettio  pugionem  defuisse,  nisi  ei  consul  dedissel,  eoque 
magis  id  eiectum  est,  quod  a.  d.  iii.  Id.  Mai.  Bibulus  Pompe- 
ium  fecerat  certiorem  ut  caveret  insidias :  in  quo  ei  Pompe- 
ius  gratias  egerat.  3.  Introductus  Curio  filius  dixit  ad  ea, 
quae  Vettius  dixerat,  maximeque  in  eo  tum  quidem  Vettius 
est  reprehensus ,  quod  dixerat  adolescenlium  consilium ,  ut 
in  foro  [eum]  gladiatoribus  Gabinii  Pompeium  adorirentur: 
in  eo  principem  Paullum  fuisse,  quem  constabat  eo  tempore 
in  Macedonia  fuisse.  Fil  senatus  consultum,  ulVettius,  quod 
confessus  esset  se  cum  Lelo  fuisse,  in  vincula  coniiceretur: 
qui  eum  emisisset,  contra  rem  publicam  esse  facturum.  Res 
erat  in  ea  opinione,  ut  putarent  id  esse  actum,  ut  Vettius  in 
foro  cum  pugione  et  ilem  servi  eius  comprehenderenlur  cum 
telis,  deindeille  sediceret  indicalurum,  idque  ita  actum  esset, 
nisi  Curiones  rem  ante  ad  Pompeium  detulissent.  Tum  sena- 
tus  consullum  in  contione  recitatum  est.  Postero  autem  die 
Caesar,  is,  qui  olim,  praetor  quum  esset,  Q.  Calulum  ex  infe- 
riore  loco  iusserat  dicere,  Vettium  in  rosira  produxit,  eum- 
que  in  eo  loco  constituit,  quo  Bibulo  consuli  aspirare  non 
liceret.  Hic  ille  omnia,  quae  voluit,  de  re  publica  dixit,  et 
qui  illuc  factus  institutusque  venisset,  primum  Caepionem  de 
oratione  sua  sustulit,  quem  in  senatu  acerrime  nominarat, 
ut  appareret  noctem  et  nocturnam  deprecationem  inlerces- 

sisse:  deinde,  quos  in  senatu  ne  tenuissima  quidem  suspi- 
cione  attigerat,  eos  nominavit:  Lucuilum,  a  quo  solitum  esse 
ad  se  mitti  C.  Fannium,  illum,  qui  in  P.  Clodium  subscripse- 
rat,  L.  Domitium,  cuius  domum  constitutam  fuisse  unde 
eruptio  fieret:  me  non  nominavit,  sed  dixit  consularem  diser- 
tum,  vicinum  consulis,  sibi  dixisse  Ahalam  Servilium  aliquem 
aut  lirutum  opus  esse  reperiri.  Addidit  ad  extremum,  quum 
iam  dimissa  contione  revocatus  a  Vatinio  fuisset,  se  audisse 
a  Curione  his  de  rebus  conscium  esse  Pisonem  generum 
meum  et  M.  Laterensem.  4.  Nunc  reus  erat  apud  Crassum 
DivitemVettius  de  vi  et,  quum  esset  damnatus,  erat  indicium 
postulaturus:  quod  si  impetrasset,  iudicia  fore  videbantur. 
Ea  nos,  utpote  qui  nihil  contemnere  soleamus,  [non  contem- 
nebamus,  sed]  non  pertimescebamus.  Hominum  quidem 
summa  erga  nos  studia  significabantur,  sed  prorsus  vitae 
taedet :  ita  sunt  omnia  omnium  miseriarum  plenissima.  Modo 
caedem  timueramus,  quam  oratio  fortissimi  senis  Q.  Consi- 
dii  discusserat:  ea,  quam  cotidie  timere  polueramus,  subito 
exorta  est.  Quid  quaeris?  nihil  me  infortunatius,  nihil  fortu- 
natius  est  Catulo  quum  splendore  vitae  tum  f  hoc  tempore. 
Nos  tamen  in  his  miseriis  erecto  animo  et  minime  perturbato 

sumus,  honestissimeque et  dignilatem  nostram  magna 

cura  tuemur.  5.  Pompeius  de  Clodio  iubet  nos  esse  sine  cura 
et  summam  in  nos  benevolentiam  omni  oratione  significat. 
Tehabereconsiliorum  auctorem,  sollicitudinum  socium,  omni 
in  cogitalione  coniunctum  cupio.  Qua  re,  ut  Numestio  man- 
davi,  tecum  ut  ageret,  item  atque  eo,  si  potest,  acrius,  te  rogo, 
ut  plane  ad  nos  advoles.  Respiraro,  si  te  videro. 

XXV. 

M.  Cicero  Attico  significat  se  velle,  si  apud  eum  aliquem  ex  eius  fa- 
miliaribns  laudarit,  id  eum  ad  illos  scribere,  quo  magis  illi  sibi  gratificen- 
tur:  se  iam  Attici  adventum  exspectare:  eo  enim  sibi  in  misera  rei  publi- 
cae  condicione  maxime  opus  e6se  videri.     Scripsit  Romae  a.  u.  c.  695. 

CICERO  ATTICO  S. 
1.    Quum  aliquem  apud  te  laudaro  tuorum  familiarium, 
volam  illum  scire  ex  te  me  id  fecisse,   ut  nuper  me    scis 
scripsisse   ad  te  de  Varronis  erga  me    officio    te  ad  me 

CIC.  III.  2.  '  5 

rescripsisse  eam  rem  summae  tibi  voluptati  esse.  Sed  ego 
mallem  ad  illum  scripsisses  mihi  illum  satis  facere,  non  quo 
faceret,  sed  ut  faceret.    Mirabiliter  enim  moratus  est,  sicut 

nosti ,  eA.lxtcc  xal  ovdsv Nos  tenemus  praeceptum 

illud,  tag  tc5v  xQatovvtcyv.  At  hercule  alter  tuus  familiaris, 
Hortalus,  quam  plena  manu,  quam  ingenue,  quam  ornate  no- 
slras  laudes  in  astra  sustulit,  quum  de  Flacci  praetura  et  de 
illo  tempore  Allobrogum  diceret!  Sic  habeto,  nec  amantius 
nec  honorificentius  nec  copiosius  potuisse  dici.  Ei  le  hoc 
scribere  a  me  tibi  esse  missum  sane  volo.  2.  Sed  quid  tu  scri- 
bas?  quem  iam  ego  venire  atque  adesse  arbitror.  Ita  enim  egi 
tecum  superioribus  litteris.  Valde  te  exspecto,  valde  desi 
dero,  neque  ego  magis  quam  ipsa  res  et  tempus  poscit.  His 
de  negociis  quid  scribam  ad  te  nisi  idem  quod  saepe?  Re 
publica  nihil  desperatius,  iis,  quorum  opera,  nihil  maiore 
odio.  Nos,  ut  opinio  et  spes  et  conieclura  nostra  fert,  fir- 
missima  benevolentiahominum  muniti  sumus.  Qua  re  advola: 
aut  expedies  nos  omni  molestia  aut  eris  particeps.  Ideo 
sum  brevior,  quod,  ut  spero,  coram  brevi  tempore  conferre 
quae  volumus  licebit.    Cura  ut  valeas. 


L  I  B  E  R    III. 


I. 

M.  Cicero  rogatione  P.  Clodii,  qua  etiam  ei  nominatim  Cicero- 
nem  non  appellaverat ,  tamen  eius  perniciem  spectaverat,  perlata  Italia 
profugit  et  Epirum  petens,  ut  se  consequatur,  Atticum  hac  episiola 
vehementer  rogat.     Scripta   est  in  itinere  a.  u.    c.    696. 

CICERO  ATTICO  S. 

Quum  antea  maxime  noslra  interesse  arbitrabar  le  esse 
nobiscum,  tum  vero,  ut  legi  rogationem,  intellexi  ad  iter  id, 
quod  constitui,  nihii  mihi  optatius  cadere  posse,  quam  ut 
lu  me  quam  primum  consequare,  ut,  quum  ex  Italia  profecti 
essemus,  sive  per  Epirum  iter  esset  faciendum,  tuo  tuorum- 
que  praesidio  uteremur,  sive  aliud  quid" agendum  esset,  cer- 
tum  consilium  de  tua  sententia  capere  possemus.  Quam  ob 
rem  te  oro  des  operam  ut  me  statim  consequare.    Facilius 

potes,  quoniam  de  provincia  Macedonia  perlata  lex  est.  Plu- 
ribus  verbis  tecum  agerem,  nisi  pro  me  apud  te  res  ipsa 
loqueretur. 

II. 

M.  Cicero  scribit  se  in  fundo  Sicae  prope  Nares  Lucan.  versan 
e<  Attici  adventum  exspectare.  Data  est  epistola  Naribus  Lucan.  VI. 
Id.  Apr.  a.  u.  c.  606 

CICERO  ATTICO  S. 

Itineris  nostri  causa  fuit.  quod  non  habebam  locum  ubi 
pro  meo  iure  diutius  esse  possem  quam  in  fundo  Sicae, 
.praesertim  nondum  rogatione  correcta,  et  simul  intelligebam 
ex  eo  loco,  si  te  haberem,  posse  me  Brundusium  referre: 
sine  te  autem  non  esse  nobis  illas  partes  tenendas  propter 
Autronium.  Nunc,  ut  ad  te  antea  scripsi,  si  ad  nos  veneris, 
consilium  totius  rei  capiemus.  Iter  esse  molestum  scio,  sed 
lanta  calamitas  omnes  molestias  habet.  Plura  scribere  non 
possum,  ita  sum  animo  perculso  et  abiecto.  Cura  ut  valeas. 
Dat.  vi.  Id.  Apr.  Narib.  Luc. 

III. 

M.  Cicero  scribit  se  Vibonem  iter  suum  convertisse  et  vehemen- 
tis3ime  Attici  eo  adventum  exspectare.  Scripta  epistola  est  in  itinere 
Vibonem  versus  a.  u.  c.  696. 

CICERO  ATTICO  S. 
Utinam  illum  diem  videam ,  quum  tibi  agam  gratias,  quod 
me  vivere  coegisti !  Adhuc  quidem  valde  me  poenitet.  Sed 
te  oro,  ut  ad  me  Vibonem  statim  venias,  quo  ego  multis  de 
causis  converti  iter  meum.  Sed  eo  si  veneris,  de  toto  iti- 
nere  ac  fuga  mea  consilium  capere  potero.  Si  id  non  feceris> 
mirabor,  sed  confido  te  esse  facturum. 

IV. 

M.  Cicero  seribit  se  a  Vibone  discessisse  et  Brundnsium  conteu- 
dere,  quo  ut  veniat  Atticnm  hortatur.  Scripta  epistola  est  in  itinere 
a  Vibone  Brundnsium  versus  a.  u.  c.  696. 

CICERO  ATTICO  S. 
MLseriae  nostrae  potius  velim  quam  inconstantiae  tribuas, 

5* 

quoda  Vibone,  quo  te  arcessebamus,  subito  discessimus. 
Adlata  est  enim  nobis  rogatio  de  pernicie  mea,  in  qua  quod 
correctum  esse  audieramus,  erat  eius  modi,  ut  mihi  ultra 
quadringenta  milia  liceret  esse.  Illo  quum  pervenire  non 
liceret,  statim  iter  Brundusium  versus  contuli  ante  diem  ro- 
gationis,  ne  et  Sica,  apud  quem  eram,  periret  et  quod  Me- 
litae  esse  non  licebat.  Nunc  tu  propera,  ut  nos  consequare, 
si  modo  recipiemur.  Adhuc  invitamur  benigne.  Sed,  quod 
superest,  timemus.  Me,  miPomponi,  valde  poenitet  vivere: 
qua  in  re  apud  me  tu  plurimum  valuisti.  Sed  haec  coram. 
Fac  modo  ut  venias 

V. 

M.  Cicero  scribit  sibi  gratum  esse,  quod  Terentia  Attico  gra 
tias  egerit,  se  in  summa  miseria  sibi  constare  et  amorem  ab  Attico 
exspectare  et  ipsum  praestare.  Data  epistola  est  Thuriis  IV.  Id.  Apr. 
a.  u.  c.  696. 

CICERO  ATTICO  S. 

Terentia  tibi  et  saepe  et  maximas  agit  gratias.  Id  est 
mihi  gratissimum.  Ego  vivo  miserrimus  et  maximo  dolore 
conficior.  Ad  te  quid  scribam  nescio.  Si  enim  es  Romae, 
iam  me  adsequi  non  potes:  sin  es  in  via,  quum  eris  me  ad- 
secutus,  coram  agemus  quae  erunt  agenda.  Tantum  te  oro, 
ut,  quoniam  me  ipsum  semper  amasti,  eodem  amore  sis. 
Ego  enim  idem  sum:  inimici  mei  mea  mihi,  non  me  ipsum 
ademerunt.    Cura  ut  valeas.    Dat.  iv.  Id.  Apr.  Thuriis. 

VI. 

Dolet  M.  Cicero  Atticum  ad  se  nondum  venisse ,  sibi  iter  esse 
in  Asiam,  maxime  Cyzicum.  Data  epistola  est  de  Tarentino  xiv.  Kal. 
Mai.  a.  u.  c.  696. 

CTCERO  ATTICO  S. 

Non  fuerat  mihi  dubium  quin  te  Tarenti  aut  Brundusii 
visurus  essem,  jdque  ad  multa  pertinuit:  in  eis,  ut  et  in  Epiro 
consisteremus  et  de  reliquis  rebus  tuo  consilio  uteremur. 
Quoniam  id  non  contigit,  erit  hoc  quoque  in  magno  numero 
nostrorum  malorum.    Nobis  iter  est  in  Asiam ,  maxime  Cy- 

zicum.    Meos  tibi  commendo.    Me  vix  misereque  sustento. 
Dat.  xiv.  Kal.  Maias  de  Tarentino. 

VII. 

M.  Cicero  Scribit  se  Brundusium  venisse,  de  causis,  quam  ob  rem 
in  Epirum  nolit  accedere,  de  miseriis  suis,  de  exigua  spe  libertatis  pu- 
blicae,  de  incerto  itineris  sui  cursu.  Data  epistola  est  prid.  Kal.  Ma; 
Brundusio  a.  u.  c.  696: 

CICERO  ATTICO  S. 

1.  Brundusium  veni  a.  d.  xiv.  Kal.  Maias.  Eo  die  pueri 
tui  mihi  a  te  litteras  reddiderunt,  et  alii  pueri  post  dien? 
tertium  eius  diei  alias  litteras  attulerunt.  Quod  me  rogas  et 
hortaris ,  ut  apud  te  in  Epiro  sim ,  voluntas  tua  mihi  valde 
grata  est  et  minime  nova,  sed  ut  consilium  mihi  quidem  opta 
tum,  si  liceret  ibi  omne  tempus  consumere:  odi  enim  cele 
britatem,  fugio  homines ,  lucem  aspicere  vix  possum :  esset 
mihi  ista  solitudo,  praesertim  tam  familiari  in  loco,  non 
amara  — ,  sic  itineris  causa,  ut  deverterem,  primum  est  de- 
vium,  deinde  ab  Autronio  et  caeteris  quadridui,  deinde  sine 
te.  Nam  castellum  munitum  habitanti  mihi  prodesset,  trans- 
eunti  non  est  necessarium.  Quod  si  auderem,  Athenas  pe- 
terem:  sane  ita  cadebat  ut  vellem.  Nunc  et  nostri  hostes 
ibi  sunt  et  te  non  habemus  et  veremur  ne  interpretentur 
illud  quoque  oppidum  ab  Italia  non  satisabesse,  nec  scribis 
quam  ad  diem  te  exspectemus.  2.  Quod  me  ad  vitam  vocas, 
unum  efficis,  ut  a  me  manus  abstineam,  alterum  non  po- 
tes,  utmenon  nostri  consilii  vitaeque  poeniteat.  Quidenim 
est  quod  me  retineat,  praesertim  si  spes  ea  non  est,  quae 
nos  proficiscentes  prosequebatur?  .Non  faciam  ut  enume- 
rem  miserias  omnes,  in  quas  incidi  per  summam  iniuriam 
et  scelus  non  tam  inimicorum  meorum  quam  invidorum ,  ne 
et  meum  maerorem  exagitem  ette  in  eumdem  luctum  vocem. 
Hoc  adfirmo ,  neminem  umquam  tanta  calamitate  esse  ad- 
fectum,  nemini  mortem  magis  oplandam  fuisse,  cuius  oppe- 
tendae  tempus  honestissimum  praetermissum  est.  Reliqua 
tempora  non  sunt  iam  ad  medicinam ,  sed  ad  finem  doloris. 
3.  De  re  publica  video  te  colligere  omnia  quae  putes  ali- 

quam  spem  mihi  posse  udferre  mutandarum  rerum,  quae 
quamquam  exigua  sunt,  tamen,  quoniam  placet,  exspectemus. 
Tu  nihilo  minus,  si  properaris,  nos  consequere.  Nam  aut 
dccedemus  in  Epirum  aut  tarde  per  Candaviam  ibimus.  Du- 
bitationem  autem  de  Epiro  non  inconstantia  nostra  adfere- 
bat„  sed  quod  de  fratre,  ubi  eum  visuri  essemus,  nescieba- 
mus.  Quem  quidem  ego  nec  quo  modo  visurus  nec  ubi 
dimissurus  sim  scio.  Id  est  maximum  et  miserrimum  mea- 
rum  omnium  miseriarum.  Ego  et  saepius  ad  te  et  plura  scri- 
berem,  nisi  mihi  dolor  meus  quum  omnes  partes  mentis  tum 
maxime  huius  generis  facultalem  ademisset.  Videre  te  cupio. 
Cura  ut  valeas.    Dal.  prid.  Kal.  Mai.  Brundusio. 

VIII. 

M.  Cicero  Atlico  scribit  sibi  praeter  causas,  quas  superiore  epi- 
stola  exposuisset,  non  placere  in  Epirum  ire  propterea,  quod  incertis 
nunciis  fratrem  Athenas  proficisci  audisset.  De  miseriis  suis,  de  sol- 
licitudine  propter  iter  fratris  sibi  prorsus  incertum:  dein  respondet 
ad  ea,  quae  Atticus  scripserat,  de  inconstantia  epistolarum  suarum, 
de  culpa  sua,  de  rebus  domesticis.  Data  epistola  est  Thessalonica 
nii.  Kal.  Iunias  a.  u.  c.  696. 

CICERO  ATTICO  S 
1.  Bmndusii  proficiscens  scripseram  ad  le,  quas  ob  cau- 
sas  in  Epirum  non  essemus  profecti,  quod  et  Achaia  prope 
esset  plena  audacissirnorum  inimicorum  et  exitus  difficiles 
haberet,  quum  inde  proficisceremur.  Accessit,  quumDyrrha- 
chii  essemus,  ut  duo  nuncii  adferrentur:  unus,  classe  fra- 
trem  Epheso  Athenas,  aller,  pedibus  per  Macedoniam  venire. 
Itaque  illi  ob  viam  misimus  Athenas,  ut  inde  Thessalonicam 
veniret.  Ipsi  processimus  et  Thessalonicam  a.  d.  x.  Kal.  Iun. 
venimus,  neque  de  illius  itinere  quidquam  cerii  habebamus 
nisi  eum  ab  Epheso  ante  aliquanto  profectum.  2.  Nunc  istic 
quid  agatur  magno  opere  timeo.  Quamquam  tu  altera  epi- 
stola  scribis  Id.  Mai.  audiri,  fore  ut  acrius  postularetur, 
allera,  iam  esse  mitiora.  Sed  haec  est  pridie  data  quam  illa: 
quo  conluibor  magis.  Itaque,  quum  meus  me  maeror  coti- 
dianus  lacerat  et  conficit,  tum  vero  haec  addita  cura  vix 
mihi  vitam  reliquam  facit.  Sed  et  navigalio  perdifficilis  fuit 
et  ille  incertus  ubi  ego  essem  fortasse  alium  cursum  petivit. 

Nam  Phaetho  libertus  eum  non  vidit:  vento  reiectus  ab  illo 
in  Macedoniam  Pellae  mihi  praesto  fuit.  Reliqua  quam  mihi 
timenda  sint  video  nec  quid  scribam  habeo  et  omnia  timeo, 
nec  tam  miserum  est  quidquam  quod  non  in  nostram  fortu- 
nam  cadere  videatur.  Equidem  adhuc  miser  in  maximis 
meis  aerumnis  et  luctibus,  hoc  metu  adiecto,  maneo  Thessa- 
lonicae  suspensus  nec  audeo  quidquam.  3.  Nunc  ad  ea, 
quae  scripsisti.  Tryphonem  Caecilium  non  vidi.  Sermonem 
tuum  et  Pompeii  cognovi  ex  tuis  litteris.  Motum  in  re  pu- 
blica  non  tantum  ego  impendere  video,  quantum  lu  aut  vi 
des  aut  ad  me  consoJandum  adfers.  Tigrane  enim  neglecto 
sublata  sunt  omnia.  Varroni  me  iubes  agere  gratias:  fa- 
ciam,  item  Hypsaeo.  Quod  suades,  ne  longius  discedamus, 
dum  acta  mensis  Maii  ad  nos  perferanlur,  puto  me  ita  esse 
facturum,  sed  ubi,  nondum  statui.  Atqueita  perturbato  sum 
animo  de  Quinto,  ut  nihil  queam  slatuere.  Sed  tamen  statim 
te  faciam  certiorem.  4-  Ex  epistolarum  mearum  inconstan- 
tia  puto  te  mentis  meae  motum  videre:  qui,  etsi  incredibili 
et  singulari  calamitate  adflictus  sum,  tamen  non  tam  est  ex 
miseria  quam  ex  culpae  noslrae  recordatione  commotus. 
Cuius  enim  scelere  impulsi  ac  proditi  simus  iam  profecto  vi- 
des,  atque  utinam  iam  ante  vidisses  neque  totum  animum 
tuum  maerori  mecum  simul  dedisses!  Qua  re,  quum  me  ad- 
flictum  et  confectum  luctu  audies,  existimato  me  stultitiae 
meae  poenam  ferre  gravius  quam  eventi,  quod  ei  crediderim, 
quem  esse  nefarium  non  putarim.  Me  et  meorum  malorum 
memoria  et  metus  de  fratre  in  scribendo  impedit.  Tu  ista 
omnia  vide  et  guberna.  Terentia  tibi  maximas  gratias  agit. 
Litterarum  exemplum,  quas  ad  Pompeium  scripsi,  misi  tibi. 
Dat.  iiii.  Kal.  lunias  Thessalonica. 

IX. 

M.  Cicero  scribit  quas  ob  causas  Q.  fratrem  ex  Asia  reducem  md- 
luisset  Romam  properare  quam  ad  se  venire,  de  incerta  spe  sua, 
deTerentia,  de  fratris  negocio,  de  mansione  sua  Thessalonicae,  de  aliis 
rebu9  domesticis.    Scripta  epistola  est  Thessalonicae  Id.  Iun.  a.  u.  c.690. 

CICERO  ATTICO  S. 
1.  Quintus  frater  quum  ex  Asia  discessisset  anle  Kal.  Mai. 


72  EPISTOLARUM  AD  ATTICUM 

et  Athenas  venisset  Idib.,  valde  fuit  ei  properandum,  ne  quid 
aJbsens  acciperet  calamitatis ,  si  quis  forte  fuisset  qui  con- 
tentus  nostris  malis  non  esset.  ltaque  eum  malui  properare 
Romam  quam  ad  me  venire,  et  simul  —  dicam  enim  quod 
verum  est,  ex  quo  magnitudinem  miseriarum  mearum  per- 
spicere  possis  —  animum  inducere  non  potui,  ut  aut  illum, 
amantissimum  mei,  mollissimo  animo,  lanto  in  maerore  aspi- 
cerem  aut  meas  miserias  luctu  adflictas  et  perditam  fortu- 
nam  illi  offerrem  aut  ab  illo  aspici  paterer.  Atque  etiam 
illud  timebam,  quod  profecto  accidisset,  ne  a  me  digredi 
non  posset.  Versabatur  mihi  lempus  illud  ante  oculos,  quum 
ille  aut  lictores  dimitteret  aut  vi  avelleretur  ex  complexu 
meo.  Huius  acerbitatis  eventum  altera  acerbitate  non  vi- 
dendi  fratris  vitavi.  In  hunc  me  casum  vos  vivendi  auctores 
impulistis.  Itaque  mei  peccati  luo  poenas.  2.  Quamquam 
me  tuae  litlerae  sustentanl:  ex  quibus  quantum  tu  ipse  spe- 
res  facile  perspicio.  Quae  quidem  tamen  aliquid  habebant 
solacii  ante,  quam  eo  venisli  a  Pompeio:  eNunc  Hortensium 
adlice  et  eius  modi  viros.'  Obsecro,  mi  Pomponi,  nondum 
perspicis  quorum  opera,  quorum  insidiis,  quorum  scelere 
perierimus?  Sed  lecum  haec  coram  agemus.  Tantum  dico, 
quod  scire  te  puto;  nos  non  inimici,  sed  invidi  perdide- 
runt.  Nunc  si  ista  sunt,  quae  speras,  sustinebimus  nos  et 
spe  qua  iubes  nitemur.  Sin  ,  ut  mihi  videntur,  infirma  sunt, 
quod  optimo  tempore  facere  non  licuit,  minus  idoneo  tiet. 
3.  Terentia  tibi  saepe  agit  gratias.  Mihi  etiam  unum  de  malis 
in  metu  est,  fratris  miseri  negocium:  quod  si  sciam  cuius 
modi  sit,  sciam  quid  agendum  mihi  sit.  Me  etiam  nunc  isto- 
rum  beneficiorum  et  litterarum  exspectatio,  ut  tibi  placet, 
Thessalonicae  tenet.  Si  quid  erit  novi  adlalum,  sciam  de  re- 
liquo  quid  agendum  sit.  Tu  si,  ut  scribis,  Kal.  lun.  Roma 
profectus  es,  propediem  nos  videbis.  Litteras,  quas  ad 
Pompeium  scripsi,  tibi  misi.     Dat.  Id.  lun.  Thessaionica. 

X. 

M.  Cicero  Attico  scribit  litteris  eius  se  certiorem  factum  quae  usque 
a.  d.  vm.  Kal.  lun.  acta  essent,  reliqua  se  Thessalonicae  exspectare, 
tum  se  statuere  posse   ubi  sit,    de   exigu-i  spe  sua    recuperandae    sa- 

lutis  et    de  animo  non  sine  idonea   causa  adilicto.     Scripsit  Thessalo- 
nicae  xmi.  Kal.  Quinct.  a.  u.  c.  696. 

CICERO  ATTICO   S. 

1.  Acta  quae  essent  usque  a.  d.  vm.  Kalend.  Iun.  co- 
gnovi  ex  tuis  litteris.  Reliqua  exspectabam,  ul  tibi  placebat, 
Thessalonicae:  quibus  adlatis  facilius  statuere  polero  ubi 
sim.  Nam,  si  erit  causa,  si  quid  agetur,  si  spem  videro,  aut 
ibidem  opperiar  aut  me  ad  le  conferam:  sin,  ul  tu  scribis, 
ista  evanuerint,  aliquid  aliud  videbimus.  Omnino  adhuc  nihil 
mihi  significatis  nisi  discordiam  istorum,  quae  tamen  inter 
eos  de  omnibus  potius  rebus  est  quam  de  me.  Itaque  quid 
ea  mihi  prosit  nescio.  Sed  tamen,  quoad  me  vos  sperare 
vultis,  vobis  obtemperabo.  2.  Nam  quod  me  tam  saepe  et 
tam  vehementer  obiurgas  et  animo  infirmo  esse  dicis,  quaeso 
ecquod  tantum  malum  est  quod  in  mea  calamitate  non  sit? 
ecquis  umquam  lam  ex  amplo  stalu,  tam  in  bona  causa,  tan- 
tis  facultatibus  ingenii,  consilii,  graliae,  tantis  praesidiis  bo- 
norum  omnium  concidit?  Possum  oblivisci  qui  fuerim?  non 
sentire  qui  sim?  quo  caream  honore,  qua  gloria,  quibus  li- 
beris,  quibus  fortunis,  quo  fratre?  quem  ego,  ut  novum  ca- 
lamitatis  genus  attendas,  quum  pluris  facerem  quam  me 
ipsum  semperque  fecissem,  vilavi  ne  viderem,  ne  aut  illius 
luctum  squaloremque  aspicerem  aut  me,  quem  ille  florentis- 
simum  reliquerat,  perdilum  illi  adflictumque  offerrem.  Mitto 
caetera  inlolerabilia.  Etenim  fletu  impedior.  Hic  utrum  tan- 
dem  sum  accusandus,  quod  doleo,  an,  quod  commisi,  ut 
haec  aut  non  retinerem ,  quod  facile  fuisset  nisi  intra  parie- 
tes  meos  de  mea  pernicie  consilia  inirentur,  aut  certe  vivus 
non  amitterem?  3.  Haec  eo  scripsi,  ut  potius  relevares  me, 
quod  facis,  quam  ut  casligatione  aut  obiurgatione  dignum 
pulares,  eoque  ad  te  minus  multa  scribo,  quod  et  maerore 
impedior  et  quod  exspectem  istinc  magis  habeo  quam  quod 
ipse  scribam.  Quae  si  erunt  adlata,  faciam  te  consilii  nostri 
certiorem.  Tu,  ut  adhuc  fecisti,  quam  plurimis  de  rebus  ad 
me  velim  scribas,  ut  prorsus  ne  quid  ignorem.  Dat.  xiiii. 
Kal.  Quinct.  Thessalonica. 

XI. 

M.  Cicero  Attico  scribit  quae  se  res  adhuc  Thessalonicae  tenue- 
rint,  cupit  9e  iuvari  ab  Attico,  nec  tamen  obiurgari  propter  aerumnas 
suas,  Q.  fratrem  sustentandum  commendat.  Data  epistola  est  Thessa- 
louica  xiii.  Kal.   Quinct.  a.   u,  c.  696. 

CICERO  ATTICO  S. 

1.  Me  et  tuae  litterae  et  quidam  boni  nuncii  non  optimis 
tamen  auctoribus  et  exspectatio  vestrarum  lilterarum  et  quod 
tibi  ita  placuerat,  adhuc  Thessalonicae  tenebant.  Si  acce- 
pero  litteras,  quas  exspecto,  si  spes  erit  ea,  quae  rumoribus 
adferebatur,  ad  te  me  conferam:  si  non  erit,  faciam  te  cer- 
tiorem  quid  egerim.  2.  Tu  me,  ut  facis,  opera,  consilio, 
gratia  iuva:  consolari  iam  desine,  obiurgare  vero  noli,  quod 
quum  facis,  ulego  tuum  amorem  et  dolorem  desidero!  quem 
ita  adfectum  mea  aerumna  esse  arbilror,  ut  te  ipsum  conso- 
lari  nemo  possit.  Quintum  fratrem  oplimum  humanissimum- 
que  'Sustenla.  Ad  me  obsecro  te  ut  omnia  certa  perscri- 
bas.    Dat.  mi.  Kal.  Quinct. 

XII. 

M.  Cicero  scribit  de  spe,  quam  ostenderit  Atticus ,  exigua,  de 
oratione  in  Curionem  praepostere  prolata ,  de  condicione  sua,  de  rebus 
familiaribus.     Data  epistola  est  Thessalonica  xvi.  Kal.  Sext.  a.  u.c.  696. 

CICERO  ATTICO  S. 

1.  Tu  quidem  sedulo  argumenlaris  quid  sit  sperandum 
et  maxime  per  senatum,  idemque  caput  rogationis  proponi 
scribis,  qua  re  in  senatu  dici  nihil-liceat,  itaque  siletur. 
Hic  lu  me  accusas ,  quod  me  adflictem ,  quum  ila  sim  ad- 
flictus,  utnemo  umquam,  quod  tute  intelligis.  Spem  osten- 
dis  secundum  comilia.  Quae  ista  est,  eodem  tribuno  pl.  et 
inimico  consule  designato?  2  Percussisti  autem  me  etiam 
de  oralione  prolata.  Cui  vulneri,  utscribis,  medere,  si  quid 
potes.  Scripsi  equidem  olim  ei  iratus,  quod  ille  prior  scri- 
pserat,  sed  ita  compresseram ,  ut  numquam  emanaluram 
putarem.  Quo  modo  exciderit  nescio.  Sed  quia  numquam 
accidit  ut  cum  eo  verbo  uno  concerlarem  et  quia  scripta  mihi 
videlur  negligenlius  quam  caeterae,  puto  posse  probari  non 

esse  meam.  Id,  si  putas  me  posse  sanari,  cures  velim:  sin 
plane  perii,  minus  laboro.  3.  Ego  etiam  nunc  eodem  in 
loco  iaceo,  sine  sermone  ullo,  sine  cogitatione  ulla.  Licet 
tibi,  ut  scribis,  significarim ,  ut  ad  me  veniresf  Dona,  tamen 
intelligo  te  re  istic  prodesse,  hic  ne  verbo  quidem  levare 
me  posse.  Non  queo  plura  scribere,  nec  est  quod  scribam: 
vestra  magis  exspecto.    Dat.  xvi.  Kal.  Sext.  Thessalonica. 

XIII. 

M.  Cicero  Attico  signiticat  se  propter  imminutam  spem  salutis 
suae  non  fore  in  Epiro,  habitis  comitiis  quod  uihil  ad  se  de  salute 
sua  scriptum  sit.  magis  etiam  desperat,  non  vult  tamen  eo  accusari,  quod 
adflictus  sit  in  summa  desperatione  rerum  omnium,  Cyzicum  se  pro- 
ficisci:  deuique  Q.  fratrem  Attico  commendat.  Scripsit  Non.  Sext.  a. 
u.   c.   696. 

CICERO  ATTICO  S. 

1.  Quod  ad  te  scripseram  me  in  Epiro  futurum,  postea 
quam  extenuari  spem  nostram  et  evanescere  vidi,  mutavi 
consilium,  nec  me  Thessalonica  commovi,  ubi  esse  slatue- 
ram,  quoad  aliquid  ad  me  de  eo  scriberes,  quod  proximis 
litteris  scripseras,  fore  uti  secundum  comitia  aliquid  de 
nobis  in  senatu  ageretur:  id  tibi  Pompeium  dixisse.  Qua 
de  re,  quoniam  comitia  habita  sunt  tuque  nihil  ad  me  scri- 
i>is,  proinde  habebo  ac  si  scripsisses  nihil  esse,  neque  me 
temporisnon  longinqui  spe  ductum  esse  moleste  feram. 
Quem  autem  motum  te  videre  scripseras,  qui  nobis  utilis 
fore  videretur,  eum  nunciant  qui  veniunt  nullum  fore.  In 
tribunis  pl.  designatis  reliqua  spes  est:  quam  si  exspectaro, 
non  erit  quod  putes  me  causae  meae  ac  voluntali  nieorum 
defuisse.  2.  Quod  me  saepe  accusas,  cur  hunc  meum  ca- 
sum  tam  graviter  feram,  debes  ignoscere,  quum  ita  me  ad- 
flictum  videas,  ut  neminem  umquam  nec  videris  nec  audieris. 
Nam  quod  scribis  te  audire  me  eliam  mentis  errore  ex  do- 
lore  adfici,  mihi  vero  mens  integra  est.  Atque  utinam  tam 
in  periculo  fuisset!  quum  ego  iis,  quibus  meam  salutem  ca- 
rissimam  esse  arbitrabar,  inimicissimis  crudelissimisque  usus 
sum,  qui,  ut  me  paullum  inclinari  timore  viderunt,  sic  im- 
pulerunt,   ut  omni  suo  scelere   et  perfidia  abuterenlur  ad 

exitium  meum.  Nunc,  quoniam  est  Cyzicum  nobis  eundum, 
quo  rarius  ad  me  litterae  perferentur ,  hoc  velim  diligentius 
omnia,  quae  putaris  me  scire  opus  esse,  perscribas.  Quin- 
tum  fratrem  meum  fac  dilig-as,  quem  eg-o  miser  si  incolumem 
relinquo,  non  me  totum  perisse  arbitrabor.    Dat.  Non.  Sext. 

XIV.' 

M.  Cicero  ab  Attico  requirit  quid  Cu.  Pompeius  actis  nuuc  iam 
comitiis  de  se  agi  velit,  de  spe  sua ,  Thessalonicae  se  nolle  amplius 
commorari  propter  viae  celebritatem .  in  Epirum  se  nolle  proficisci, 
fortasse  in  Asiam.  Data  epistola  est  Thessalonica  XH.  Kal.  Sext.  a 
u.  c.  696. 

CICERO  ATTICO  S. 

1.  Ex  tuis  litteris  plenus  sum  exspectatione  de  Pompeio 
quidnam  de  nobis  velit  aut  ostendat.  Comitia  enim  credo 
esse  habita:  quibus  absolutis  scribis  illi  placuisse  agi  da 
nobis.  Si  tibi  stultus  esse  videor  qui  sperem,  facio  tuo  iussu, 
etsi  scio  te  me  iis  epislolis  polius  et  meas  spes  solitum  esse 
remorari.  Nunc  velim  mihi  plane  perscribas  quid  videas. 
Scio  nos  nostris  multis  peccatis  in  hanc  aerumnam  incidisse. 
Ea  si  qui  casus  aliqua  ex  parte  correxerint,  minus  moleste 
feremus  nos  vixisse  et  adhuc  vivere.  2.  Ego  propter  viae 
celebritatem  et  cotidianam  exspectationem  rerum  novarum 
non  commovi  me  adhuc  Thessalonica.  Sed  iam  extrudimur, 
non  a  Plancio  —  nam  is  quidem  relinet  — ,  verum  ab  ipso 
loco  minime  apposito  ad  tolerandam  in  tanto  luctu  calami- 
tatem.  InEpirum  ideo,  ut  scripseram,  non  veni,  quod  sub- 
ito  mihi  universi  nuncii  venerant  et  litterae,  qua  re  nihil 
esset  necesse  quam  proxime  Italiam  esse.  Hinc  si  aliquid 
a  comiliis  audierimus,  nos  in  Asiam  convertemus,  neque  ad- 
huc  stabat  quo  potissimum,  sed  scies.  Dat.  xn.  Kal.  Sext. 
Thessalonica. 

XV. 

M.  Cicero  Attico  ad  quattuor,  quas  acceperat,  epistolas  respon- 
det:  adprimam,  qua  obiurgatus  erat,  quod  tanto  opere  adfligeretur,  de 
misera  condicione  sua  exponit  et  de  hominibus ,  a  quibus  Atticus  se 
salntem  sperare  iubeat,  subilubitat,  se  accusans  propter  sua  peccata, 
de  sermone  ab  Attico  cum  Culeone  habito  de  privilegio,  et  quaerit 
qnid   agere   de  se  Romae  velint  amici :   se  acta  Kal.  Sext.  The3saloni 

cae  exspectare ,  donec  statuat  utrum  in  Epirum  in  agros  Attici  an  Cy- 
zicum  se  conferat,  ab  Attico  vult  effici,  ut  restituatur,  aut,  si  id  fieri 
non  possit,  certior  fieri  vult  sibi  nihil  esse  sperandum.  Scripta  epistola 
est  Thessalonicae  XIV.  Kal.  Sept.  a.  u.  c.  696. 

CICERO  ATTICO  S. 

1.  Accepi  Id.  Sext.  quattuor  epistolas  a  te  missas :  unam, 
qua  me  obiurgas  ut  sim  firmior,  alteram,  qua  Crassi  liber- 
tum  ais  tibi  de  mea  sollicitudine  macieque  narrasse,  tertiam, 
qua  demonslras  acta  in  senatu,  quartam  de  eo,  quod  a  Var- 
rone  scribis  tibi  esse  confirmatum  de  voluntate  Pompeii. 
2.  Ad  primam  tibi  hoc  scribo,  me  ita  dolere,  ut  non  modo 
a  mente  non  deserar,  sed  id  ipsum  doleam,  me  tam  firma 
mente  ubi  utar  et  quibuscum  non  habere.  Nam  si  lu  me  uno 
non  sine  maerore  cares,  quid  me  censes,  qui  et  te  et  omni- 
bus?  Et,  si  tu  incolumis  me  requiris,  ecquo  modo  a  me 
ipsam  incolumitatem  desiderari  putas?  Nolo  commemorare 
quibus  rebus  sim  spoliatus,  non  solum  quia  non  ignoras, 
sed  etiam  ne  scindam  ipse  dolorem  meum.  Hoc  confirmo, 
neque  tantis  bonis  esse  privatum  quemquam  neque  in  tantas 
miserias  incidisse.  Dies  autem  non  modo  non  levat  luctum 
hunc,  sed  eliam  auget.  Nam  caeteri  dolores  mitigantur  ve- 
tustate,  hic  non  potesl  non  etsensu  praesentis  miseriae  et 
recordatione  praeteritae  vitae  cotidie  augeri.  Desidero  enim 
non  mea  solum  neque  meos,  sed  me  ipsum.  Quid  enim  sum? 
Sed  non  faciam  ut  aut  tuum  animum  angam  querelis  aut 
meis  vulneribus  saepius  manus  adferam.  Nam  quod  purgas 
eos,  quos  ego  mihi  scripsi  invidisse,  et  in  eis  Catonem,  ego 
vero  tantum  illum  puto  ab  isto  scelere  afuisse,  ut  maxime 
doleam  plusapud  me  simulationem  aliorum  quam  istiusfidem 
valuisse.  Caeteros  quodpurgas,  debent  mihi  purgati  esse, 
tibi  si  sunt.  3.  Sed  haec  sero  agimus.  Crassi  libertum  nihil 
puto  sincere  locutum.  ln  senatu  rem  probe  scribis  actam. 
Sed  quid  Curio?  an  illam  orationem  non  legit?  quae  unde 
sit'  prolata  nescio.  Sed  Axius,  eiusdem  diei  scribens  ad  me 
acta,  non  ita  Iaudat  Curionem.  At  potest  ille  aliquid  prae- 
termittere,  tu,  nisi  quod  erat,  profeclo  non  scripsisli.  Var- 
ronis  sermo  facit  exspeclationem  Caesaris,  atque  utinam  ipse 
Varro  incumbal  in  causam !  quod  profecto  quum  sua  sponte 

tum  te  instante  faciet.  4  Ego,  si  me  aliquando  vestri  et 
patriae  compotem  fortuna  fecerit,  certe  efficiam.  ut  maxime 
laelere  unus  ex  omnibus  amicis,  meaque  officia  et  studia, 
quae  parum  antea  Iuxerunt — fatendum  est  enim  — ,  sic  exse- 
quar,  ut  me  aeque  tibi  ac  fratri  et  liberis  nostris  restitutum 
putes.  Si  quid  in  te  peccavi  ac  potius  quoniam  peccavi, 
ignosce.  In  me  enim  ipsum  peccavi  vehementius.  Neque 
haec  eo  scribo,  quo  le  non  meo  casu  maximo  dolore  esse 
adfectum  sciam,  sed  profecto,  si,  quantum  me  amas  et  ama- 
sti,  tantum  amare  deberes  ac  debuisses,  numquam  esses 
passus  me,  quo  tu  abundabas,  egere  consilio,  nec  esses 
passns  mihi  persuaderi  utile  nobis  esse  legem  de  collegiis 
perferri.  Sed  tu  tantum  lacrimas  praebuisti  dolori  meo,  quod 
erat  amoris.  tamquam  ipse  ego:  quod  meritis  meis  +  per 
fectum  potuit,  ut  dies  et  noctes  quid  mihi  faciendum  esset 
cogitares,  id  abs  te  meo,  non  tuo  scelere  praetermissum  est. 
Quod  si  non  modo  tu,  sed  quisquam  fuisset  qui  me  Pompeii 
minus  liberali  responso  perterritum  a  turpissimo  consilio 
revocaret,  quod  unus  tu  facere  maxime  pol-uisti.  aut  occu- 
buissem  honesle  aut  viclores  hodie  viveremus.  Hic  mihi 
ignosces.  Me  enim  ipsum  multo  magis  accuso,  deinde  te 
quasi  me  alterum,  et  simul  meae  culpae  socium  quaero,  ac 
si  restituor,f  etiam  videbimur  deliquisse,  abs  teque  certe, 
quoniam  nullo  nostro,  tuo  ipsius  beneficio  diligemur.  5.  Quod 
le  cum  Culeone  scribis  de  privilegio  iocutum,  est  aliquid, 
sed  multo  est  melius  abrogari.  Si  enim  nemo  impediet,  quid 
est  firmius?  Sin  erit  qui  ferri  non  sinat,  idem  senatus  con- 
sulto  intercedet.  Nec  quidquam  aliud  opus  est  abrogari. 
,  Nam  prior  lex  nos  nihil  laedebat.  Quam  si,  ut  est  promul- 
gata,  laudare  voluissemus  aut,  ut  erat  negligenda,  negligere, 
nocere  omnino  nobis  non  potuisset.    Hic  mihi  primum  meum 

consilium defuit,  sed  etiam  obfuit.  Caeci,  caeci,  inquam. 

fuimus  in  vestitu  mutando,  in  populo  rogando,  quod,  nisi 
nominatim  mecum  agi  coeptum  esset,  fieri  perniciosum  fuit. 
Sed  pergo  praeterita.  Verum  tamen  ob  hanc  causam,  ut, 
si  quid  agetur.  Iegem  illam,  in  qua  popularia  multa  sunt,  ne 
tangatis.  6.  Verum  est  stultum  me  praecipere  quid  agalis 
aut  quo  modo.    Ulinam  modo  agatur  aliquid!  in  quo  ipso 

multa  occultant  tuae  lilterae,  credo  ne  vehementius  despera- 
tione  perturber.  Quid  enim  vides  agi  posse  aut  quo  modo? 
Per  senatumne?  Ast  lute  perscripsisti  ad  me  quoddam  ca- 
put  legis  Clodium  in  curiae  poste  fixisse,  ne  referri  neve 
dici  liceret.  Quo  modo  igilur  Domilius  se  dixit  relatnrum? 
Quo  modo  autem,  iis,  quos  t.u  scribis,  et  de  re  dicentibus 
et  ut  referretur  poslulantibus,  Clodius  tacuit?  Ac,  si  per 
populum.  poteritne  nisi  de  omnium  tribunorum  pl.  senten- 
tia?  Quid  de  bonis?  quidd-edomo?  poteritne  restitui?  Aut, 
si  non  poterit,  egomet  quo  modo  potero?  Haec  nisi  vides 
expediri,  quam  in  spem  me  vocas?  Sin  autem  spei  nihil 
est,  quae  est  mihi  vita?  Itaque  exspecto  Thessalonicae  acta 
Kal.  Sext. ,  ex  quibus  statuam  in  tuosne  agros  confugiam, 
ut  neque  videam  homines  quos  nolim  et  te,  ut  scribis,  vi- 
deam  et  propius  sim,  si  quid  agatur  —  id  quod  intellexi 
quum  tibi,  tum  Quinto  fratri  placere  — ,  an  abeam  Cyzicum. 

7.  Nunc,  Pomponi,  quoniam  nihil  impertisti  tuae  prudentiae 
ad  salutem  meam,  quod  aut  in  me  ipso  satis  esse  consilii 
decreras  aut  te  nihil  plus  mihi  debere  quam  ut  praesto  esses, 
quoniamque  ego  proditus,  inductus,  coniectus  in  fraudem, 
omnia  mea  praesidia  neglexi,  totam  Italiam  [in  me]  erectam 
ad  me  defendendum  destitui  et  reliqui,  me  meosque  meis 
tradidi  inimicis  inspectante  et  tacente  te,  qui  si  non  plus  in- 
genio  valebas  quam  ego,  certe  timebas  minus:  si  potes 
erige  adflictos  et  in  eo  nos  iuva:  sin  omnia  sunt  obstructa 
id  ipsum  fac  ut  sciamus  et  nos  aliquando  aut  obiurgare  aut 
comiler  consolari  desine.  Ego  si  tuam  fidem  accusarem 
non  me  potissimum  tuis  tectis  crederem:  meam  amentiam 
accuso,  quod  a  le  tantum  amari  quantum  ego  vellem  putavi 
quod  si  fuisset,  fidem  eamdem,  Curam  maiorem  adhibuisses 
me  certe  ad  exitium  praecipitantem  retinuisses,  istos  labo 
res,  quos  nunc  in  naufragiis  nostris  suscipis,  non  subisses 

8.  Qua  re  fac  ut  omnia  ad  me  perspecta  et  explorata  per- 
scribas  meque,  ut  facis,  velis  esse  aliquem ,  quoniam  qui 
fui  et  qui  esse  potui  iam  esse  non  possum,  et  ut  his  litteris 
nonte,  sed  me  ipsum  a  me  esse  accusatum  putes.  Si  qui 
erunt  quibus  pules  opus  esse  meo  nomine  litteras  dari ,  velim 
conscribas  curesque  dandas.    Dat.  xiv.  Kal.  Sept. 

XVI. 

De  incerto  itinere  propter  txspectationem  litterarum  et  de  parva 
spe  sua  Attici  litteris  iterum  lectis.     Scripsrt  Thessalouicae  a.u.  c.  696. 

CICERO  ATTICO  S. 

Totum  iter  mihi  incertum  facit  exspectatio  litterarum  ve- 
strarum  Kal.  Sext.  datarum.  Nam  si  spes  erit,  Epirum:  si 
minus,  Cyzicum  aut  aliud  quid  sequemur.  Tuae  quidem  lit- 
terae,  quo  saepius  a  me  leguntur,   hoc  spem  faciunt  mihi 

minorem,  quae  quum lectae  sunt,  tum  id,  quod 

attulerunt  ad  spem  infirmant,  ut  facile  appareat  le  et  conso- 
lationi  servire  et  veritati,  itaque  te  rogo  plane,  ut  ad  me, 
quae  scis,  ut  erunt,  quae  putabis,  ut  putabis,  ita  scribas. 
Dat.  xii.  Kal.  Sept. 

XVII. 

De  variis  nunciis  et  sollicitudine  de  itinere  Q.  fratris,  de  exigua 
spe  sua,  de  summo  suo  erga  Atticum  amore.  Scripsit  Thessalonicae 
a.  u.  c.  696. 

CICERO  ATTICO  S. 

1.  De  Quinto  fratre  nuncii  tristes  nobis  nec  varii  vene- 
rant  ex  ante  diem  m.  Non.  Iun.  usque  ad  prid.  Kal.  Sept. 
Eo  autem  die  Livineius,  L.  Reguli  libertus,  ad  me  a  Regulo 
missus  venit.  Is  omnino  mentionem  nullam  factam  esse 
nunciavit,  sed  fuisse  tamen  sermonem  de  C.  Clodii  filio:  is- 
que  mihi  tum  a  fratre  lilteras  attulit.  Sed  postridie  Sestii 
pueri  venerunt,  qui  a  te  lilteras  attulerunt  non  lam  explora- 
tas  a  timore,  quam  sermo  Livineii  fuerat.  Sane  sum  in  meo 
infinito  maerore  sollicitus  et  eo  magis,  quod  Appii  quaestio 
est,  2.  Caetera,  quae  ad  me  eisdem  litteris  scribis  de  nostra 
spe,  intelligo  esse  languidiora,  quam  alii  ostendunt.  Ego . 
autem,  quoniam  non  long-e  ab  eo  tempore  absumus,  in  quo 
res  diiudicabitur,  aut  ad  te  conferam  me  aut  etiam  nunc 
circum  haec  loca  commorabor.  3.  Scribit  ad  me  frater  omnia 
sua  per  te  unum  sustineri.  Quid  te  aut  horter,  quod  facis, 
aut  agam  gratias,  quod  non  exspectas?  Tanlum  velim  fortuna 
det  nobis  potestalem,  ut  incolumes  amore  nostro  perfrua- 
mur.     Tuas  Utteras   semper  maxime  exspecto:  in  quibus 

cave  vereri  ne  aut  diligentia  tua  mihi  molesta  aut  veritas 
acerha  sit.    Data  prid.  Non.  Septembr. 

XVIII. 

Exspectatione  non  parva  excitata  eo  ,  quod  scripserat  Atticus  Varro- 
nem  confirmasse  Pompeium  suam  causam  suscepturum ,  vult  certior  fieri 
quid  Romae  in  sua  causa  agatur,  de  Q.  fratris  litteris  itemque  de 
Attici.     Scripsit  Thessalonicae  a.  u.  c.  696. 

CICERO  ATTICO  S. 
1.  Exspectationem  nobis  non  parvam  attuleras,  quum 
scripseras  Varronem  tibi  pro  amicitia  confirmasse  causam 
nostram  Pompeium  certe  suscepturum,  et,  simul  a  Caesare 
ei  litterae,  quas  exspectaret,  remissae  essent,  actorem  etiam 
daturum.  Utrum  id  nihil  fuit  an  adversatae  sunt  Caesaris 
litterae?  an  est  aliquid  in  spe?  Etiam  illud  scripseras, 
eumdem  ( secundum  comitia'  dixisse.  2.  Fac,  si  vides  quan- 
tis  in  malis  iaceam  et  si  putas  esse  humanitatis  tuae,  me 
fac  de  tota  causa  nostra  certiorem.  Nam  Quintus  frater, 
homo  mirus,  qui  me  tam  valde  amat,  omnia  mittit  spei 
plena,  metuens,  credo,  defectionem  animimei.  Tuae  autem 
Jitterae  suntvariae:  neque  enim  me  desperare  vis  nec  te- 
mere  sperare.  Fac,  obsecro  te,ut  omnia,  quae  perspici  a 
te  possunt,  sciamus. 

XIX. 

Significat  M.  Cicero  quas  ob  causas  iam  in  Epirum  se  conferre 
cogitet,  se  nolle,  quamvis  tenui  spe  adhuc  sustentetur,  causam  suam 
Buorumque  deserere :  T.  Pomponium  maximo  opere  orat  et  obsecrat, 
ut  se  suosque  tueatur  sibique  pueros  cum  litteris  mittat.  Scripsit 
Thessalonicae  a.  u.  c.  696. 

CICERO  ATTICO  S. 

1.  Quoad  eius  modi  mihi  litterae  a  vobis  adferebantur, 
ut  aliquid  ex  iis  esset  exspectandum ,  spe  et  cupiditate  Thes- 
salonicae  retentus  sum:  postea  quam  omnis  actio  huius 
anni  confecta  nobis  videbatur,  in  Asiam  ire  nolui,  quod  et 
celebritas  mihi  odio  est  et,  si  fieret  aliquid  a  novis  magistra- 
tibus,  abesse  longe  nolebam.  Itaque  in  Epirum  ad  te  sta- 
tui  me  conferre,  non  quo  mea  interesset  Ioci  natura,  qui  lu- 
cic.  III.  2.  6 

cem  omnino  fugerem,  sed  et  ad  salutem  libentissime  ex  tuo 
portu  proficiscar  et,  si  ea  praecisa  erit,  nusquam  facilius 
hanc  miserrimam  vitam  vel  sustentabo  vel,  quod  multo  est 
melius,  abiecero.    Ero  cum  paucis:  multitudinem  dimittam. 

2.  Me  tuae  litterae  numquam  in  tantam  spem  adduxerunt 
quantam  aliorum.  At  tamen  mea  spes  etiam  tenuior  sem- 
per  fuit  quam  tuae  litterae.  Sed  tamen ,  quoniam  coeptum 
estagi,  quoquo  modo  coeptum  est  et  quacumque  de  causa, 
non  deseram  jieque  optimi  atque  unici  fratris  miseras  ac 
luctuosas  preces  nec  Sestii  caeterorumque  promissa  nec 
spem  aerumnosissimae  mulieris  Terentiae  nec  miserrimae 
mulieris  Tulliolae  obsecrationem  et  fideles  litteras  tuas.  Mihi 
Epirus  aut  iter  ad  salutem  dabit  aut  quod  scripsi  supra 

3.  Te  oro  et  obsecro,  T.  Pomponi,  si  me  omnibus  amplis- 
simis ,  carissimis  iucundissimisque  rebus  perfidia  hominum 
spoliatum,  si  me  a  meis  consiliariis  proditum  et  proiectum 
vides,  si  intelligis  me  coactum  ut  ipse  me  et  meos  perde- 
rem ,  ut  me  tua  misericordia  iuves  et  Quintum  fratrem,  qui 
potest  esse  salvus,  sustentes,  Terentiam  liberosque  meos 
tueare,  me,  si  putas  te  istic  visurum,  exspectes,  si  minus, 
invisas,  si  potes,  mihique  ex  agro  tuo  tantum  adsignes,  quan- 
tum  meo  corpore  occupari  potest,  et  pueros  ad  me  cum 
litteris  quam  primum  et  quam  saepissime  mittas.  Dat.  xvi. 
Kal.  Octobr. 

XX. 

M.  Cicero  gratulatur  Attico  de  eius  adoptione  per  Q.  Caecilium 
avunculum  iam  mortuum  facta,  de  condicione  et  spe  sua,  de  domo  sua 
et  caeteris  rebus  suis ,  quas  universas  Attico  commendat,  de  huma- 
nitate  Attici,  de  rogatione  Sestii  Scripta  epistola  est  Thessalonicae 
a.  u.  c.  696. 

CICERO  S.  D.  Q.  CAECILIO  Q.  F.  POMPONIANO  ATTICO. 

1.  Quod  quidem  ita  esse  et  avunculum  tuum  functum 
esse  officio  vehementissime  probo ,  gaudere  me  tum  dicam, 
si  mihi  hoc  verbo  licebit  uti.  Me  miserum !  quam  omnia  es- 
sent  ex  sententia,  si  nobis  animus,  si  consilium,  si  fides 
eorum,  quibus  credidimus,  non  defuisset!   quae  colligere 

nolo,  ne  augeam  maerorem.  Sed  tibi  venire  in  mentem  certo 
scio  quae  vita  esset  noslra,  quae  suavitas,  quae  dignitas. 
Ad  quae  recuperanda,  per  fortunas!  incumbe,  ut  facis, 
diemque  natalem  reditus  mei  cura  ut  in  tuis  aedibus  amoe- 
nissimis  agam  tecum  et  cum  meis.  Ego  huic  spei  et  ex- 
spectationi,  quae  nobis  proponitur  maxima,  tamen  volui 
praestolari  apud  te  in  Epiro,  sed  ita  ad  me  scribitur,  ut  pu- 
tem  esse  commodius  nos  eisdem  in  locis  esse.  2.  De  domo 
et  Curionis  oratione ,  ut  scribis ,  ita  est.  In  universa  salute, 
si  ea  modo  nobis  restituetur,  inerunt  omnia,  ex  quibus  ni- 
hil  malo  quam  domum.  Sed  tibi  nihil  mando  nominatim,  to- 
tum  me  tuo  amori  fideique  commendo.  Quod  te  in  tanta 
,  hereditate  ab  omni  occupatione  expedisti,  valde  mihigratum 
est.  Quod  facultates  tuas  ad  meam  salutem  polliceris,  ut 
omnibus  rebus  a  te  praeter  caeteros  iuver,  id  quantum  sit 
praesidium  video  intelligoque  te  multas  partes  meae  salutis 
et  suscipere  et  posse  sustinere  neque,  ut  ita  facias,  rogan- 
dum  esse.  3.  Quod  me  vetas  quidquam  suspicari  accidisse 
ad  animum  tuum  quod  secus  a  me  erga  te  commissum  aut 
praetermissum  videretur,  geram  tibi  morem  et  liberabor  ista 
cura,  tibi  tamen  eo  plus  debebo,  quo  tua  in  me  humanitas 
fuerit  excelsior  quam  iri  te  mea.  Velim  quid  videas,  quid 
intelligas,  quid  agatur  ad  me  scribas  tuosque  omnes  ad 
nostram  salutem  adhortere.  Rogatio  Sestii  neque  dignitatis 
satis  habet  nec  eautionis.  Nam  et  nominatim  ferre  oportet 
et  de  bonis  diligentius  scribi,  et  id  animadvertas  velim.  Data 
iiii.  Non.  Octobr.  Thessalonica. 


XXI. 

M.  Cicero  Attico  scribit  se  velle  ire  in  Epirum  et  rogat,  ut  se  de 
omnibus  rebus  certiorem  faciat  et  quibus  opus  putet  suo  nomine  litteras 
Bcribat.     Scripta  epistola  est  Thessalonicae  a.  u.  c.  696. 

CICERO  ATTICO  S. 

Triginta  dies  erant  ipsi,  quum  has  dabam  litteras,  per 
quos  nullas  a  vobis  acceperam.  Mihi  autem  erat  in  animo 
iam,  ut  antea  ad  te  scripsi,  ire  in  Epirum  et  ibi  omnem  ca- 

6* 

sum  potissimum  exspectare.  Teoro,  ut,  si  quideritquod 
perspicias,  quamcumque  in  partem  quam  planissime  ad  me 
scribas,  et  meo  nomine,  ut  scribis,  litteras,  quibus  putabis 
esse  opus,  ut  des.    Data  v.  Kal.  Novembr.  Thessalonica. 

XXII. 

De  litteris  Q.  fratris  et  Pisonis  acceptis,  Attici  exspectatis,  se 
etiam  nunc  a  Plancio  retineri,  de  Lentuli  studio  et  Pompeii  volun- 
tate,  de  Metello,  de  desiderio  suorum.  Haec  scripsit  Thessaloni- 
cae.  Quae  deinceps  sequuntur  de  itinere,  scripta  sunt  Dyrrhachii  a. 
u.  c.  696.    . 

CICERO  ATTICO  S. 

1.  Etsi  diligenter  adme  Quintus  frater  et  Piso  quae  essent 
acta  scripserant,  tamen  vellem  tua  te  occupatio  non  impedis- 
set  quo  minus,  ut  consuesii,  ad  me  quid  ageretur  et  quid  in- 
telligeres  perscriberes.  Me  adhucPlancius  liberalitate  sua  re- 
tinet  iam  aliquotiens  conatum  ire  in  Epirum.  Spes  homini  est 
iniecta  non  eadem  quae  mihi,  posse  nos  una  decedere:  quam 
rem  sibi  magno  honori  sperat  fore.  Sediam,  quum  adventare 
milites  dicuntur,  faciendum  nobis  erit  ut  ab  eo  discedamus. 
Quod  quum  faciemus,  ad  te  statim  mittemus,  ut  scias  ubi 
simus.  2.  Lentulus  suo  in  nos  officio ,  quod  et  re  et  pro- 
missis  et  litteris  declarat,  spem  nobis  non  nullam  adfert  Pom- 
peii  voluntatis.  Saepe  enim  tu  ad  me  scripsisti  eum  totum 
esse  in  illius  potestate.  DeMetello,  scripsit  ad  me  frater 
quantum  sperarit  perfectum  esse  per  te.  3.  Mi  Pomponi, 
pugna  ut  tecum  et  cum  meis  mihi  liceat  vivere  et  scribe  ac 
me  omnia.  Premor  luctu,  desiderio  omnium  meorum,  qi 
mihi  me  cariores  semper  fuerunt.    Cura  ut  valeas. 

4.  Eg-o,  quod,  per  Thessaliam  si  irem  in  Epirum,  perdiu 
nihil  eram  auditurus  et  quod  mei  studiosos  habeo  Dyrrha- 
chinos,  ad  eos  perrexi,  quum  illa  superiora  Thessalonicae 
scripsissem.  Inde  quum  ad  te  me  convertam,  faciam  ut 
scias ,  tuque  ad  me  velim  omnia  quam  diligentissime,  cuicui- 
modi  sunt,  scribas.  Ego  iam  aut  rem  aut  ne  spem  quidem 
exspecto.    Data  vi.  Kal.  Decembr.  Dyrrhachio. 

XXIII. 

M.  Cicero  ad  tres  epistolas  Attici  respondet  et  maxime  de  lege 
ea  conscribenda  praecipit  qua  ipse  revocetur.  In  extrema  epistoia 
Atticum  rogat,  ut  uno  impetu  rem  suam  conficiat,  sin  id  minus  per- 
fici  possit,  suos  eius  fidei  commendat.     Scripsit  Dyrrhachii  a.  u.  c.  696. 

GICERO  ATTICO  S. 

1.  A.  d.  v.  Kal.  Decembr.  tres  epistolas  a  te  accepi,  unam 
datam  a.  d.  viii.  Kal.  Novembr. ,  in  qua  me  hortaris ,  ut  forti 
animo  mensem  Ianuarium  exspectem,  eaque,  quae  ad  spem 
putas  pertinere,  de  Lentuli  studio,  de  Metelli  voluntate,  de 
tota  Pompeii  ratione  perscribis.  In  altera  epistola  praeter 
consuetudinem  tuam  diem  non  ascribis ,  sed  satis  significas 
tempus.  Lege  enim  ab  octo  tribunis  pl.  promulgata  scribis 
te  eas  litteras  eo  ipso  die  dedisse,  id  est,  a.  d.  im.  Kalend 
Novembr.,  et  quid  putes  utilitatis  eam  promulgationem  attu- 
lisse  scribis.  In  quo  si  iam  haec  nostra  salus  cum  hac  lege 
desperata  erit,  velim  pro  tuo  in  me  amore  hanc  inanem 
meam  diligentiam  miserabilem  potius  quam  ineptam  putes: 
sin  est  aliquid  spei,  des  operam  ut  maiore  diligentia  post- 
hac  a  novis  magistratibus  defendamur.  2.  Nam  ea  vete- 
rum  tribunorum  pl.  rogatio  tria  capita  habuit,  unum  de  re- 
ditu  meo,  scriptum  incaute.  Nihil  enim  restituitur  praeter 
civitatem  et  ordinem:  quod  mihi  pro  meo  casu  satis  est,  sed 
quae  cavendafuerintet  quo  modo  tenon  fugit.  Alterumcaput 
est  tralaticium  de  impunitate,  si  quid  contra  alias  leges  eius 
legis  ergo  factum  siT.  Tertium  caput,  mi  Pomponi,  quo 
consilio  et  a  quo  sit  inculcatum  vide.  Scis  enim  Clodium 
sanxisse,  ut  vix  aut  omnino  non  posset  nec  per  senatum 
nec  per  populum  infirmari  sua  lex.  Sed  vides  numquam 
esse  observatas  sanctiones  earum  legum,  quae  abrogarentur. 
Nam  si  id  esset,  nulla  fere  abrogari  posset  —  neque  enim 
ulla  est  quae  non  ipsa  se  saepiat  difficultate  abrogationis  — 
sed,  quum  lex  abrogatur,  illud  ipsum  abrogatur,  quo  minus 
eam  abrogari  oporteat.  3.  Hoc  quum  et  re  vera  ita  sit  et 
quum  semper  ita  habitum  obseryatumque  sit,  octo  nostri 
tribuni  pl.  caput  posuerunt  hoc:    si  quid  in  hac  rogatione 

SCRIPTUM  EST,  QUOD  PER  LEGES  PLERISVE  SCITA ,  llOC  eSt,    quod 

per  legem  Clodiam,  promulgare,  abrogare,  derogare,  obro- 

GARE  S.  F.  SUA  NON  LICEAT,  NON  LICUERIT,  QUODVE  EI,  QUI  TROMUL- 
GAVIT,   ABROGAVIT,  DEROGAVIT,  OBROGAVIT,  OB  EAM  REM  1'OENAE 

mulctaeve  sit,  e.  h.  l.  n.  r.  4.  Atque  hoc  in  illis  tribunis  pl. 
non  laedebat:  lege  enim  collegii  sui  non  tenebantur.  Quo 
maior  est  suspicio  malitiae  alicuius,  quum  id,  quod  ad  ipsos 
nihil  pertinebat,  erat  autem  contrame,  scripserunt:  utnovi 
tribuni  pl. ,  si  essent  timidiores ,  multo  magis  sibi  eo  capite 
utendum  putarent.  Neque  id  a  Clodio  praetermissum  est. 
Dixit  enim  in  contione  a.  d.  111.  Non.  Nov.  hoc  capite  de- 
signatis  tribunis  pl.  praescriptum  esse  quid  liceret,  tamen 
in  lege  nulia  esse  eius  modi  caput  te  non  fallit,  quo,  si 
opus  esset,  onmes  in  abrogando  uterentur.  Ut  Ninnium 
aut  caeteros  fugerit  investiges  veJim  et  quis  attulerit,  et, 
qua  re  octo  tribuni  pl.  ad  senatum  de  me  referre  non  dubita- 

rint,  sive  [ sive]  quod  observandum  illud  caput 

non  putabant,  iidem  in  abrogando  tam  cauti  fuerint,  ut  id 
metuerent,  soluti  quum  essent,  quod  ne  iis  quidem,  qui  lege 
tenentur,  est  curandum.  id  caput  sane  nolim  novos  tribu- 
nos  pl.  -ferre,  sed  perferant  modo  quod  libet:  uno  capite, 
quo  revocabor,  modo  res  conficiatur,  ero  contentus.  Iam 
dudum  pudet  tam  multa  scribere.  Vereor  enim  ne  re 
iam  desperata  iegas,  ut  haec  mea  diligentia  miserabilis  tibi, 
aliis  irridenda  videatur.  Sed  si  est  aliquid  in  spe,  vide  le- 
gem,  quam  T.  Fadio  scripsit  Visellius :  ea  mihi  perplacet. 
Nam  Sestii  nostri,  quam  tu  tibi  probari  scribis,  mihi  non  pla- 
cet.  5.  Tertia  est  epistola  prid.  Id.  Novembr.  data,  in  qua 
exponis  prudenter  et  diligenter  quae  sint  quae  rem  distinere 
videantur,  de  Crasso,  de  Pompeio,  de  caeteris.  Qua  re  oro 
te,  ut  si  qua  spes  erit  posse  studiis  bonorum,  auctoritate, 
multitudine  comparata  rem  confici,  des  operam  ut  uno  im- 
petu  perfringatur,  in  eam  rem  incumbas  caeterosque  exci- 
tes :  sin,  ut  ego  perspicio  quum  tua  coniectura  tum  etiam 
mea,  spei  nihil  est,  oro  obtestorque  te,  ut  Quintum  fratrem 
ames,  quem  ego  miserum  misere  perdidi,  neve  quid  eum 
patiare  gravius  consulere  de  se  qtiam  expediat  sororis  tuae 
filio:  meum  Ciceronem,  cui  nihil  misello  relinquo  praeter 
invidiam  etignominiam  nominis  mei,  tueare  quoad  poteris, 

Terentiam,  unam  omnium  aerumnosissimam ,  sustentes  tuis 
officiis.  Ego  in  Epirum  proficiscar,  quum  primorum  dierum 
nuncios  excepero.  Tu  ad  me  velim  proximis  litteris  ut  se 
initia  dederint  perscribas.   Data  prid.  Kal.  Decembr. 

XIV. 

De  exigua  spe  reditus  sui  post  ornatas  consulum  provincias  quum 
propter  offensionem  tribunorum  pl.  tum  propterea,  quod  illa  opinio 
amissa  esset,  senatum  ante,  quam  de  se  actum  esset,  nihil  decernere. 
Scripsit  Dyrrhachii  a.  u.  c.  696. 

CICERO  ATTICO  S. 

1.  Antea,  quum  ad  me  scripsissetis ,  vestro  consensu 
consulum  provincias  ornatas  esse ,  etsi  verebar  quorsum  id 
casurum  esset,  tamen  sperabam  vos  aliquid  aliquando  vi- 
disse  prudentius :  postea  quam  mihi  et  dictum  est  et  scri- 
ptum  vehementer  consilium  vestrum  reprehendi,  sum  gra- 
viter  commotus,  quod  illa  ipsa  spes  exigua,  quae  erat, 
videretur  esse  sublata.  Nam  si  tribuni  pl.  nobis  suscensent, 
quae  potest  spes  esse  ?  Ac  videntur  iure  suscensere ,  quum 
et  expertes  consilii  fuerint  ei ,  qui  causam  nostram  suscepe- 
rant,  et  nostra  concessione  omnem  vim  sui  iuris  amiserint, 
praesertim  quum  ita  dicant,  se  nostracausa  voluisse  suam 
potestatem  esse  de  consulibus  ornandis,  non  ut  eos  impe- 
dirent,  sed  ut  ad  nostram  causam  adiungerent.  Nunc,  si 
consules  a  nobis  alieniores  essevelint,  posse  id  libere  fa- 
cere,  sin  velint  nostra  causa,  nihil  posse  se  invitis.  Nam 
quodscribis,  ni  ita  vobis  placuisset,  illos  hoc  idem  per  po- 
pulum  adsecuturos  fuisse,  invitis  tribunis  pl.  fieri  nullo  modo 
potuit.  Ita  vereor  ne  et  studia  tribunorum  amiserimus  et, 
si  studiamaneant,  vinclum  illud  adiungendorum  consulum 
amissum  sit.  2.  Accedit  aliud  non  parvum  incommodum, 
quod  gravis  illa  opinio ,  ut  quidem  ad  nos  perferebatur,  se- 
natum  nihil  decernere  ante,  quam  de  nobis  actum  esset, 
amissa  est,  praesertim  in  eacausa,  quae  non  modo  neces- 
saria  non  fuit,  sed  etiam  inusitata  ac  nova,  Neque  enim  um- 
quam  arbitror  ornatas  esse  provincias  designatorum ,  ut, 
quum  in  hoc  illa  constantia,  qua  erat  mea  causa  suscepta,- 

imminuta  sit,  nihil  iam  possit  non  decerni.  Iis,  ad  quos  re- 
latumest,  amicis  placuisse  non  mirum  est.  Erat  enim  dif- 
ficile  reperire  qui  contra  tanta  commoda  duorum  consulum 
palam  sententiam  diceret.  Fuit  omnino  difficile  non  obse- 
qui  vel  amicissimo  homini,  Lentulo  vel  Metello,  qui  si- 
multatem  humanissime  deponeret.  Sed  vereor  ne,  hos 
quum  tenere  potuerimus,  tribunos  pl.  amiserimus.  Haec 
res  quem  ad  modum  ceciderit  et  tota  res  quo  loco  sit  ve- 
lim  ad  me  scribas  et  ita,  ut  instituisti.  Nam  ista  veritas, 
etiam  si  iucunda  non  est,  mihi  tamen  grata  est.  Dat.  mi.  Id. 
Decembr. 

XXV. 

De  Attici  a  9e  discessu  queritur  et  rogat  ut  ante  Kal.  lan.  ad  se 
veniat.     Scripsit  Dyrrhachii  a.  u.  c.  696. 

CICERO  ATTICO  S. 

Post  tuum  a  me  discessum  litterae  mihi  Roma  adlatae 
sunt,  ex  quibus  perspicio  nobis  in  hac  calamitate  tabescen- 
dum  esse,  neque  enim  —  sed  bonam  in  partem  accipies  — , 
si  ulla  spes  salutis  nostrae  subesset,  tu  pro  tuo  amore  in  me 
hoc  tempore  discessisses.  Sed  ne  ingrati  aut  ne  omnia  velle 
nobiscum  una  interire  videamur,  hoc  omitto:  illud  abs  te 
peto,  desoperam,  id  quod  mihi  adfirmasti,  ut  te  ante  Kal. 
Ian.,  ubicumque  erimus,  sistas. 

XXVI. 

Misso  ad  se  a  Q.  fratre  senatus  consulto  de  se  facto  legum  latio- 
nem  vult  exspectare  et  Atticum  ad  se  arcessit.  Scripsit  Dyrrhachii  a. 
u.  c.  696. 

CICERO  ATTICO  S. 

Litterae  mihi  a  Quinto  fratre  cum  senatus  consulto ,  quod 
de  me  est  factum ,  adlatae  sunt.  Mihi  in  animo  est  leg-um 
lationem  exspectare  et,  si  obtrectabitur,  utar  auctoritate  se- 
natus  et  potius  vita  quam  patria  carebo.  Tu,  quaeso,  fe- 
stina  ad  nos  venire. 

XXVII. 

Acceptis  ab  Attico  litteris  de  se  desperat  et  suos  Attico  commen- 
dat.     Scripsit  Dyrrhachii  a.  u.  c.  696. 

CICERO  ATTICO  S. 

Ex  tuis  litteris  et  ex  re  ipsa  nos  funditus  perisse  video. 
Teoro,  ut,  quibus  in  rebus  mei  tuiindigebunt,  nostris  mi- 
seriis  ne  desis.    Ego  te,  utscribis,  cito  videbo. 


L  I  B  E  R  IV. 


I. 

M.  Cicero  Attico  de  reditu  suo,  ad  quem  conficiendum  ille  tan- 
tum  contulerat ,  gratulatur  et  quae  ipsius  condicio  sit  et  quid  post  re- 
ditum  suum  egerit  exponit.     Scripta  epistola  est  Romae  a.  u.  c.  696. 

CICERO  ATTICO  S. 

1.  Quum  primum  Romam  veni  fuitque  cui  recte  ad  te  lit- 
teras  darem ,  nihil  prius  faciendum  mihi  putavi  quam  ut  tibi 
absenti  de  reditu  nostro  gratularer.  Cognoram  enim,  ut  vere 
scribam,  tein  consiliis  mihi  dandis  nec  fortiorem  nec  pruden- 

tiorem  quammeipsum  nec ,  etiam  pro  praeterita  mea 

in  te  observantia  nimium  in  custodia  salutis  meae  diligentem, 
eumdemque  te,  qui  primis  temporibus  erroris  nostri  aut  po- 
tius  furoris  particeps  et  falsi  timoris  socius  fuisses,  acer- 
bissime  discidium  nostrum  tulisse  plurimumque  operae,  stu- 
dii,  diligentiae,  laboris  ad  conficiendum  reditum  meum 
contulisse.  2.  Itaque  hoc  tibi  vere  adfirmo,  in  maxima 
iaetitia  et  exoptatissima  gratulatione  unum  ad  cumulandum 
gaudium  con^pectum  aut  potius  complexum  mihi  tuum  de- 
fuisse,  quem  semel  nactus  numquam  dimisero,  ac,  nisi  etiam 
praetermissos  fructus  tuae  suavitatis  praeteriti  temporis 
omnes  exegero ,  profecto  hac  restitutione  fortunae  me  ipse 
non  satis  dig-num  iudicabo.     3.  Nos  adhuc  in  nostro  statu, 

quod  difficillime  recuperari  posse  arbitrati  sumus ,  splendo- 
rem  nostrum  illum  forensem  et  in  senatu  auctoritatem  et 
apud  viros  bonos  gratiam  magis,  quam  optaramus,  conse- 
cuti  sumus.  In  re  autem  familiari ,  quae  quem  ad  modum 
fracta,  dissipata,  direptasit  nonignoras,  valde  laboramus 
tuarumque  non  tam  facultatum,  quas  ego  nostras  esse  iu- 
dico,  quam  consiliorum  ad  colligendas  et  constituendas  re- 
liquias  nostras  indigemus.  4.  Nunc,  etsi  omnia  aut  scripta 
esse  a  tuis  arbitror  aut  etiam  nunciis  ac  rumore  perlata, 
tamen  ea  iam  scribam  brevi,  quae  te  puto  potissimum  ex 
meis  litteris  velle  cognoscere.  Pridie  Nonas  Sext.  Dyrrha- 
chio  sum  profectus,  ipso  illo  die,  quo  lex  est  lata  de  nobis. 
Brundusium  veni  Nonis  Sext.  Ibi  mihi  Tulliola  mea  fuit 
praesto  natali  suo  ipso  die,  qui  casu  idem  natalis  erat  et 
Brundusinaecoloniae  et  tuae  vijjinae  Salutis:  quae  res  anim- 
adversa  a  multitudine  summa  Brundusinorum  gratulatione 
celebrata  est.  Ante  diem  vi.  Id.  Sext.  cognovi,  quum  Brundu- 
sii  essem,  litteris  Quint.i  fratris  mirifico  studio  omnium  aeta- 
tumatque  ordinum,  incredibili  concursultaliaelegem  comitiis 
centuriatis  esse  perlatam.    Inde  a  Brundusinis  honestissimis 

ornatus  iter  ita  feci,  ut  undique  ad  me  cum  gratulatione 

legati  convenerint.  5.  Ad  urbemitaveni,  ut  nemo  ullius  ordi- 
nis  homo  nomenclatori  notus  fuerit  qui  mihi  ob  viam  non  ve- 
neritpraetereosinimicos,  quibusid  ipsum  [,  seinimicos  esse,] 
nonliceret  autdissimulareautnegare.  Quum  venissem  adpor- 
tam  Capenam ,  gradus  templorum  ab  infima  plebe  completi 
erant,  a  qua  plausu  maximo  quum  esset  mihi  gratulatio  signi- 
ficata,  similis  et  frequentia  et  plausus  me  usque  ad  Capito- 
lium  celebravit,  in  foroque  et  in  ipso  Capilolio  miranda 
multitudo  fuit:  postridie  in  senatu,  qui  fuit  dies  Non. 
Septembr. ,  senatui  gratias  egimus.  6.  Eo  biduo  quum  esset 
annonae  summa  caritas  et  homines  ad  theatrum  primo, 
deinde  ad  senatum  concurrissent,  impulsu  Clodii  mea  opera 
frumenti  inopiam  esse  clamarent,  quum  per  eos  dies  sena- 
tus  de  annona  haberetur  et  ad  eius  procurationem  sermone 
non  solum  piebis,  verum  eliam  bonorum  Pompeius  voca- 
retur  idque  ipse  cuperet,  multitudoque  a  me  nominatim,  ut 
id  decernerem,  postularet,  feci  etaccurate  sententiam  dixi, 

quum  abessent  consulares,  quod  tuto  se  negarent  posse 
sententiam  dicere,  praelerMessalam  et  Afranium.  Factum  est 
senatus  consultum  in  meam  sententiam,  ut  cum  Pompeio 
ageretur  ut  eam  rem  susciperet  lexque  ferretur:  quo  sena- 
tus  consulto  recitato  quum  contio,  more  hoc  insulso  et 
novo,plausum  meo  nomine  recitando  dedisset,  habui  con- 
tionem:  omnes  magistratus  praesentes  praeter  unum  prae- 
torem  et  duos  tribunos  pl.  dederunt.  7.  Postridie  senatus 
frequens  et  omnes  consulares  nihil  Pompeio  postulanti  ne- 
garunt.  llle  legatos  quindecim  quum  postularet,  me  princi- 
pem  nominavit  et  ad  omnia  me  alterum  se  fore  dixit.  Legem 
consules  conscripserunt,  qua  Pompeio  per  quinquennium 
omnis  potestas  rei  frumentariae  toto  orbe  terrarum  daretur: 
alteram  Messius,  qui  omnis  pecuniae  dat  potestatem  et  ad- 
iungit  classem  et  exercitum  et  maius  imperium  in  provinciis 
quam  sit  eorum,  qui  eas  obtineant.  Illa  nostra  lex  consula- 
ris  nunc  modesta  videtur,  haec  Messii  non  ferenda.  Pompe- 
ius  illam  velle  se  dicit,  familiares  hanc.  Consulares  duce 
Favonio  fremunt,  nos  tacemus  et  eo  magis,  quod  de  domo 
nostra  nihil  adhuc  pontifices  responderunt.  Qui  si  sustule- 
rint  religionem ,  aream  praeclaram  habebimus ,  superficiem 
consules  ex  senatus  consulto  aestimabunt:  sin  aliter,  demo- 
lientur,  suo  nomine  locabunt,  rem  totam  aestimabunt.  8.  Ita 
Sunt  res  nostrae,  ut  in  secundis,  fluxae,  ut  in  adversis, 
bonae.  In  re  familiari  valde  sumus,  ut  scis,  perturbati.  Prae- 
terea  sunt  quaedam  domestica,  quae  litteris  non  committo. 
Quintum  fratrem  insigni  pietate ,  virtute ,  fide  praeditum  sic 
amo,  ut  debeo.  Te  exspecto  et  oro  ut  matures  venire  eo- 
que  animo  venias ,  utmetuo  consilio  egere  non  sinas.  Al- 
terius  vitae  quoddam  initium  ordimur.  Iam  quidam,  qui  nos 
absentes  defenderunt,  incipiunt  praesentibus  occulte  irasci, 
aperte  invidere.    Vehementer  te  requirimus. 

II. 

M.  Cicero  Atlico  excusat  litterarum  raritatem,  dein  de  oratione  de 
domo  apud  pontifices  habita ,  de  contione  P.  Clodii,  de  rebus  actis  ia 
senatu  Kal.  Octobr. ,  de  senatus  consulto  postridie  eius  diei  secun- 
dum  causam  suam  facto  et  ad  Atticum  cum  his  litteris  misso ,  de 
aestimatione    aedium   et  villarum  suarum    iniqua,    de  cogitatione  reli- 

qua  sua  et  domesticarum  et  forensium  rerum.  Scripta  epistola  est 
Romae  a.  u.  c.  697- 

CICERO  ATTICO  S. 
1.  Si  forte  rarius  tibi  a  me  quam  a  caeteris  litterae  red- 
duntur,  peto  a  te,  ut  id  non  modo  negligentiae  meae,  sed 
ne  occupationi  quidem  tribuas:  quae  etsi  sumtna  est,  tamen 
nulla  essepotest  tanta,  ut  interrumpat  iter  amoris  nostri  et 
officii  mei.  Nam  ut  veni  Romam ,  iterum  nunc  sum  certior 
factus  esse  cui  darem  litteras ,  itaque  has  alteras  dedi.  Prio- 
ribus  tibi  declaravi  adventus  noster  qualis  fuisset  et  quis 
esset  status  atque  omnes  res  nostrae  quem  ad  modum  essent, 
ut  in  secundis,  fluxae,  ut  in  adversis,  bonae.  2.  Postillas 
datas  litteras  secuta  est  summa  contentio  de  domo.  Dixi- 
mus  apud  pontifices  pridie  Kal.  Octobres.  Acta  res  es* 
accurate  a  nobis ,  et  si  umquam  in  dicendo  fuimus  aliquid, 
autetiam,  si  numquam  alias  fuimus,  tum  profectof  dolor 
et  magnitudo  vim  quamdam  nobis  dicendi  dedit.  Itaque 
oratio  iuventuti  nostrae  deberinon  potest,  quamtibi,  etiam 
si  non  desideras,  tamen  mittam  cito.  3.  Quum  pontifices 
decressent  ita,  sr  neque  populi  iussu  neque  plebis  scitu  is, 

QUI  SE  DEDICASSE  DICERET  ,  NOMINATIM  El  REI  PRAEFECTVJS  ESSET 
NEQUE  populi  IUSSU  aut  PLEBIS  SCITU  id  facere  iussus  ESSET, 
VIDERI  POSSE   SINE   RELIGIONE   EAM  PARTEM  AREAE   MI    RESTITUI, 

mihi  facta  statim  est  gratulatio  —  nemo  enim  dubitabat  quin 
domus  nobis  esset  adiudicata  —  :  quum  subito  ille  in  contio- 
nem  ascendit,  quam  Appius  ei  dedil.  Nunciat  inani  populo 
pontifices  secundum  se  decrevisse,  me  autem  vi  conari  in 
possessionem  venire:  hortatur  ut  se  et  Appium  sequantur  et 
suam  Libertatem  ut  defendant.  Hic  quum  eliam  illi  infimi 
partim  admirarentur,  partim  irriderent  hominis  amentiam, 
ego  statueram  illuc  non  accedere,  nisi  quum  consules  ex 
senatus  consulto  porticum  Catuli  restituendam  locassent. 
4.  Kal.  Octobr.  habetur  senatus  frequens.  Adhibentur  omnes 
pontifices,  qui  erant  senatores,  a  quibus  Marcellinus ,  qui 
erat  cupidissinms  mei,  sententiam  primus  rogatus  quaesivit 
quid  essentin  decernendo  secuti.  Tum  M.  Lucullus  de  om- 
nium  collegarum  sententia  respondit  religionis  iudices  ponti- 
fices  fuisse,  legis  senatum:  se  et  collegas  suos  de  religione 

statuisse ,  in  senatu  de  lege  statuturos.  Quisque  horum  loco 
sententiam  rogatus  multa  secundum  causam  nostram  dis- 
putavit.  Quum  ad  Clodium  ventum  est,  cupiit  diem  con- 
sumere,  neque  ei  finis  est  factus,  sed  tamen,  quum  horas 
tris  fere  dixisset,  odio  et  strepitu  senatus  eoactus  estali- 
quando  perorare.  Quum  fierct  senatus  consultum  in  sen- 
tentiam  Marcellini ,  omnibus  praeter  unum  adsentientibus, 
Serranus  intercessit.  De  intercessione  statim  ambo  consu- 
les  referre  coeperunt.  Quum  sententiae  gravissimae  dice- 
rentur:  senatui  placere  mihi  domum  restitui ,  porticum  Ca- 
tuli  locari,  auctoritatem  ordinis  ab  omnibus  magistratibus 
defendi:  si  qua  vis  esset  facta,  senatum  existimaturum  eius 
opera  factum  esse,  quisenatus  consulto  intercessisset,  Ser- 
ranus  pertimuit  et  Cornicinus  ad  suam  veterem  fabulam  re- 
diit:  abiecta  toga  se  ad  generi  pedes  abiecit.  Ule  noctem 
sibi  postulavit:  non  concedebant.  Reminiscebantur  enim 
Kal.  Ianuar.  Vix  tandcm  illi  de  mea  voluntate  concessum 
est.  5.  Postridie  senatus  consultum  factum  estid,  quod 
ad  te  misi.  Deinde  consules  porticum  Catuli  restituendam 
locarunt:  illam  porticum  redemptores  statim  sunt  demoliti 
libentissimis  omiiibus.  Nobis  superficiem  aedium  consules 
de  consilii  sententia  aestimarunt  HS  viciens:  caetera  valde 
llliberaliter:  Tusculanam  villam  quingentis  milibus:  Formia- 
num  HS  ducentis  quinquaginta  milibus.  Quae  aestimatio 
non  modo  vehementer  ab  optimo  quoque,  sed  etiam  a  plebe 
reprehenditur.  Dices  quicl  igitur  causae  fuit?  Dicunt  illi 
quidem  pudorem  meum,  quod  neque  negarim  neque  vehe- 
mentius  postularim.  Sed  non  est  id:  nam  hoc  quidem  etiam 
profuisset.  Verumiidem,  mi  T.  Pomponi,  iidem,  inquam, 
illi,  quos  ne  tu  quidem  ignoras,  qui  mihi  pinnas  inciderant. 
nolunt  easdem  renasci.  Sed,  ut  spero,  iam  renascuntur. 
Tu  modo  ad  nos  veni:  quod  vereor  ne  tardius  interventu 
Varronistuinostrique  facias.  6.  Quoniamactaquaesinthabes, 
de  reliqua  nostra  cogitatione  cognosce.  Ego  me  [a]  Pompeio 
legari  ita  sum  passus,  ut  nulla  re  impedirer  quo  minus,  si 
vellem,  mihi  esset  integrum  aut,  si  comitia  censorum  pro- 
ximi  consules  haberent,  petere[posse]  autvotivam  legatio 
nem  suscipere  prope  omnium  fanorum,  lucorum.    Sic  enim 

nostrae  rationes  postulabant.  Sed  volui  meam  potestatem 
esse  vel  petendi  velineunte  aestate  exeundi,  et  interea  nie 
esse  in  oculis  civium  de  me  optime  meritorum  non  alienum 
putavi.  7.  Ac  forensium  quidem  rerum  haec  nostra  con- 
silia  sunt,  domesticarum  autem  valde  impedita.  Domus  aedi- 
ficatur.  Scis  quo  sumptu,  qua  molestia  reficiatur  Formia- 
num,  quod  ego  nec  relinquere  possum  nec  videre.  Tuscu- 
lanum  proscripsi:  suburbano  non  facile  careo.  Amicorum 
benignitas  exhausta  est  in  ea  re,  quae  nihil  habuit  praeter 
dedecus ,  quod  sensisti  tu  absens,  praesentes ,  quorum  stu 
diis  ego  et  copiis,  si  esset  per  meos  defensores  licitum,  fa 
ciie  essem  omnia  consecutus.  Quo  in  genere  nunc  vehe- 
menter  laboratur.  Caetera,  quae  me  sollicitant,  [ivatLxco- 
tBQa  sunt.    Amamur  a  fratre  et  a  filia.    Te  exspectamus. 

III. 

M.  Cicero  Attico,  quod  credit  illum  de  his  rebus  a  se  ipso  certio- 
rem  fieri  velle,  de  turbis  P.  Clodii  eiusque  adsecularum  et  in  area 
sua  et  in  Caluli  porticu  et  in  Q.  fratris  domo  factis  et  omnino  de  fu- 
roribus  Clodii  et  de  rebus  postea  factis  nunciat,  maxime  de  conten- 
tione,  quae  inter  Milonem  et  Clodium  intercedat,  postremo  de  re  fa- 
miliari  sua  pauca  significat.     Scriptae  sunt  litterae  Romae  a.  u.  c.  697. 

CICERO  ATTICO  S. 

1.  Avere  te  certo  scio  quum  scire  quid  hic  agatur  tum 
mea  a  me  scire,  non  quo  certiora  sint  ea,  quae  in  oculis 
omnium  geruntur,  si  a  me  scribantur,  quam  quum  ab  aliis 
aut  scribuntur  tibi  aut  nunciantur,  verum  ufperspicias  ex 
meis  litteris  quo  animo  ea  feram,  quae  geruntur,  et  qui  sit 
hoc  tempore  aut  mentis  meae  sensus  aut  omnino  vitae  sta- 
tus.  2.  Armatis  hominibus  ante  diem  tertium  Non.  Novembr. 
expulsi  sunt  fabri  de  areanostra,  disturbata  porticus  Catuli, 
quae  ex  senatus  consulto  consulum  locatione  reficiebatur 
et  ad  tectum  paene  pervenerat :  Quinti  fratris  domus  primo 
fracta  coniectu  lapidum  ex  areanostra,  deinde  inflammata 
iussu  Clodii,  inspectante  urbe,  coniectis  ignibus,  magna 
querela  et  gemitu ,  non  dicam  bonorum ,  qui  nescio  an  nulli 
sint,  sed  plane  hominum  omnium.  Ille  demens  ruere,  post 
hunc  furorem  nihil  nisi  caedem  inimicorum  cogitare ,  vica- 

fim  ambire,  servis  aperte  spem  libertatis  ostendere.  Etenim 
antea,  quum  iudicium  nolebat,  habebat  ille  quidem  diffioi- 
lem  manifestamque  causam,  sed  tamen  causam:  poterat  in- 
fitiari,  poterat  in  alios  derivare,  poterat  etiam  aliquid  iure 
factum  defendere.  Post  has  ruinas,  incendia,  rapinas,  de- 
sertus  a  suis ,  vix  iam  Decimum  designatorem ,  vix  Gellium 
retinet,  servorum  consiliis  utitur,  videt,  si  omnes  quos  vult 
palam  occiderit,  nihilo  suam  causam  difficjliorem  quam  ad- 
huc  sit  in  iudicio  futuram.  3.  Itaque  ante  diem  tertium  Idus 
Novembr. ,  quum  Sacra  via  descenderem,  insecutus  estme 
cum  suis.  Clamor,  lapides,  fustes,  gladii,  haec  improvisa 
omnia.  Discessimus  in  vestibulum  Tettii  Damionis.  Qui  erant 
mecum ,  facile  operas  aditu  prohibuerunt.  Ipse  occidi  po- 
tuit.  Sed  ego  diaeta  curari  incipio ,  chirurgiae  taedet.  Ille 
omnium  vocibus  quum  se  non  ad  iudicium ,  sed  ad  suppli- 
cium  praesens  trudi  videret,  omnes  Catilinas,  Acidinos  postea 
reddidit.  NamMilonis  domum,  eam,  quae  est  in  Germalo,  pri- 
die  Idus  Novembr.  expugnare  et  incendere  ita  conatus  est, 
ut  palam  hora  v.  cum  scutis  homines,  eductis  g-ladiis,  alios 
cum  accensis  facibus  adduxerit.  .  Ipse  domum  P.  Sullae  pro 
castris  sibi  ad  eam  impugnationem  sumpserat.  Tum  ex  An- 
niana  Milonis  domo  Q.  Flaccus  eduxit  viros  acres,  occidit 
homines  ex  omni  latrocinio  Clodiano  notissimos :  ipsum  cu- 
pivit,  sed  ille  se  in  interiora  aedium  Sullae.  Exin  senatus 
postridie  Idus:  domiClodius:  egregius  Marcellinus ,  omnes 
acres.  Metellus  calumnia  dicendi  tempus  exemit  adiuvante 
Appio ,  etiam  hercule  familiari  tuo,  de  cuius  constantiaf  vir- 
tute  verissimae  iitterae.  Sestius  furere.  Ule  postea ,  si 
comitia  sua  non  fierent,  urbi  minari.  Proposita  Marcellini 
sententia,  quam  ille  de  scripto  ita  dixerat,  uttotam  nostram 
causam  areae,  incendiorum,  periculi  mei iudicio  complecte- 
retur  eaque  omnia  comitiis  anteferret,  proscripsit  se  per  om- 
nes  dies  comitiales  de  caelo  servaturum.  4.  Contiones  tur- 
bulentae  Metelli,  temerariae  Appii,  furiosissimae  PuWii. 
Haec  tamen  summa:  nisi  Milo  in  campo  obnunciasset,  co- 
mitia  futura.  Ante  diem  xn.  Kal.  Decembr.  Milo  media  nocte 
cum  magna  manu  in  campum  venit.  Clodius,  quum  haberet 
fugitivorum  delectas  copias,   in  campum  ire  non  est  ausus. 

Milo  permansit  ad  meridiem  mirifica  hominum  laetitia,  sum- 
ma  cum  gloria:  contentio  fratrum  trium  turpis,  fracta  vis, 
contemptus  furor.  Metellus  tamen  poslulat,  ut  sibi  postero 
die  in  foro  obnuncietur:  nihil  esse  quod  in  campum  nocte 
veniretur:  se  horaprimain  comitio  fore.  Itaque  ante  diem 
xi.  Kal.  in  comitium  Milo  de  nocte  venit.  Metellus  cum 
prima  luce  furlim  in  campum  itineribus  prope  deviis  curre- 
bat:  adsequitur  inter  lucos  hominem  Milo,  obnunciat.  Ille 
se  recepit,  magno  et  turpi  Q.  Flacci  convicio.  Ante  diem  x. 
Kal.  nundinae:  contio  biduo  nulla.  5.  Ante  diem  vin.  Kal. 
haec  ego  scribebam  hora  noctis  nona.  Milo  campum  iam 
tenebat.  Marcellus  candidatus  ita  stertebat,  ut  cgo  vicinus 
audirem.  Clodii  vestibulum  vacuum  sane  mihi  nunciabatur: 
pauci  pannosi  linea  lanterna.  Meo  consilio  omnia  illi  fieri 
querebantur,  ignari  quantum  in  illo  heroe  esset  animi,  quan- 
tum  etiam  consilii.  Miranda  virtus  est.  Nova  quaedam  di- 
vina  mitto.  Sed  haec  summa  est:  comitia  fore  non  arbi- 
tror:  reum  Publium,  nisi  ante  occisus  erit,  fore  a  Milone 
puto:  si  se  in  turba  ei  iam  obtulerit,  occisum  iri  ab  ipso 
Milone  video.  Non  dubitat  facere,  prae  se  fert,  casum  il- 
lum  nostrum  non  extimescit.  Numquam  enim  cuiusquam 
invidi  etperfidi  consilio  est  usurus  nec  inerti  nobili  creditu- 
-us.  6.  Nos  animo  dumtaxat  vigemus,  etiam  magis  quam 
4uum  florebamus  re  familiari  comminuti  sumus.  Quinti 
fratris  tamen  liberalitati  pro  facultatibus  nostris,  ne  omnino 
exhaustus  essem,  illo  recusante  subsidiis  amicorum  respon- 
dimus.  Quid  consilii  de  omni  nostro  statu  capiamus  te  ab- 
sente  nescimus.    Qua  re  appropera. 

IV.  a. 

M.  Cicero  Attico  significat  sibi  periucundum  Cincii  nuncium  fuisse 
de  Attici  adventu  in  Italiam.     Scripta  epistola  est  Romae  a.  u.  c.  698. 

CICERO  ATTICO  S. 

Periucundus  mihi  Cincius  fuit  ante  diem  tertium  Kalend. 
Febr.  ante  lucem.  Dixit  enim  mihi  te  esse  in  Italia  seseque 
ad  te  pueros  mittere,  quos  sine  meis  litteris  ire  nolui,  non 
quo  haberem  quod  tibi,  praesertim  iam  prope  praesenti,  scri- 

berem,  sed  ul  hoc  ipsum  significarem,  mihi  tuum  adventum 
suavissimum  exspectatissimumque  esse.  Qua  re  advola  ad 
nos  eo  animo,  ut  nos  ames,  te  amari  scias.  Caetera  coram 
agemus.  Haec  properantes  scripsimus.  Quo  die  venies, 
utique  cum  tuis  apud  me  sis. 

IV.  b. 

De  bibliotheca  sua  a  Tyrannione  ope  librariorum  Atlici  iam  re- 
stituenda  et  de  exspeclato  Attici  adventu.  Scripta  epistola  est  Romae 
a.  u.  o.  698. 

CICERO  ATTICO  S. 
1.  Perbelle  feceris ,  si  ad  nos  veneris.  Offendes  de- 
signationem  Tyrannionis  mirificam  librorum  meorum  [biblio- 
thecam],  quorum  reliquiae  multo  meliores  sunt  quam  pu- 
taram.  Etiam  velim  mihi  mittas  de  tuis  librariolis  duos 
aliquos,  quibus  Tyrannio  utatur  glutinatoribus,  ad  caetera 
administris ,  iisque  imperes ,  ut  sumant  membranulam  ex  qua 
indices  fiant,  quos  vos  Graeci,  ut  opinor,  6tlkv^ovg  ap- 
pellatis.  2.  Sed  haec,  si  tibi  erit  commodum.  lpse  vero 
utique  fac  yenias,  si  potes  in  his  Jocis  adhaerescere  et  Pi- 
liam  adducere.  Ita  enim  et  aequum  est  et  cupit  Tullia.  Me- 
dius  fidius  ne  tu  emisti  ludum  pracclarum:  gladiatores  audio 
pugnare  mirifice.  Si  locare  voluisses,  duobus  his  muneri- 
bus  liber  esses.  Sed  haec  posterius.  Tu  fac  venias,  et  de 
librariis,  si  me  amas,  diligenter. 

V. 

M.  Cicero  de  laudatione  C.  Caesaris  a  se  scripta,  quam  cnm  aliis 
prius  quam  cum  Attico  communicaverat,  se  excusat  et  cur  reliquis  prin- 
cipibus  relictis  ad  hunc  se  potissimum  applicet  exponit,  dein  de  re- 
bus  domesticis.     Scripta  epistula  est  in  Antiati  a.  u.  c.  698. 

CICERO  ATTICO  S. 

1.  Ain  tu?  an  me  existimas  ab  ullo  malle  mea  legi  pro- 
barique  quam  ate?  Cur  igitur  cuiquam  misi  prius?  Urgue- 
bar  ab  eo,  ad  quem  misi,  et  non  habebam  exemplar.  Quid? 
etiam  —  dudum  enim  circumrodo  quod  devorandum  est  — 
subturpicula  mihi  videbatur  esse  TtaXtvadta.  Sed  valeant 
recta,  vera,  honesta  consilia.  Non  est  credibile  quae  sit  per- 
fidia  in  istisprincipibus,  ut  volunt  esse  et  ut  essent,  si  quid- 
quam  haberent  fidei.  Senseram,  noram,  inductus,  relictus, 
cic  III.  2.  7 

proiectus  ab  iis ,  tamen  hoc  erat  in  animo ,  ut  cum  iis  in  re 
publica  consentirem. "  lidem  erant  qui  fuerant.  Vix  ali- 
quando  te  auctore  resipui.  2.  Dices  eatenus  te  suasisse, 
qua  facerem,  non  etiam  ut  scriberem.  Ego  mehercule 
mihi  necessitatem  volui  imponere  huius  novae  coniunctio- 
nis ,  ne  qua  mihi  liceret  labi  ad  illos ,  qui  etiam  tum ,  quum 
misereri  mei  debent,  non  desinunt  invidere.  Sed  tamen 
modici  fuimus  vito&£6£i,,  ut  scripsi.  Erimus  uberiores, 
si  et  ille  libenter  accipiet  et  ii  subringentur,  qui  villam  me 
moleste  ferunt  habere,  quae  Catuli  fuerat,  a  Vettio  me 
emisse  non  cogitant:  qui  domum  negant  oportuisse  me  aedi- 
ficare,  vendere  aiunt  oportuisse.  Sed  quidad  hoc,  si  qui- 
bus  sentenliis  dixi  quod  et  ipsi  probarent,  laetati  sunt  ta- 
men  me  contra  Pompeii  voluntatemdixisse?  Finis  sit.  Quon- 
iam,  qui  nihil  possunt,  ii  me  noluntamare,  demus  operam 
ut  ab  iis,  qui  possunt,  diligamur.  3.  Dices:  vellem  iam 
pridem.  Scio  te  voluisse  et  me  'asinum  germanum'  fuisse. 
Sed  iam  tempus  est  me  ipsum  a  me  amari,  quando  ab  illis 
nullo  modo  possum.  Domum  meam  quod  crebro  invisis, 
est  mihi  valde  gratum.  Viaticum  Crassipes  praeripit.  Tu 
de  via  recta  in  hortos.  Videtur  commodius  ad  te:  postridie 
scilicet:  quidenimtua?  Sed  viderimus.  Bibliothecam  mihi 
tui  pinxerunt  constrictione  et  sillybis.    Eos  velim  laudes. 

VI 

Lentulum,  cuius  obitus  erat  nunciatus,  non  miserum  esse  scri- 
bit,  miseros  qui  vivant  et  maxime  se  ipsum  praedicat,  qui  deteriore 
etiam  condicione  sit  quam  caeteri.  Dein  de  scriptis  suis,  de  Luceio 
a  se,  ut  suas  res  gestas  scriberet,  rogato.  Scripta  rure  epistola  est 
a.  u.  c.  698. 

CICERO  ATTICO  S. 
1.  DeLentulo  scilicet  sic  fero,  ut  debeo:  virum  bonum 
et  magnum  hominem  et  in  summa  magnitudine  animi  multa 
humauitate  temperatum  perdidimus,  nosque  malo  solacio, 
sed  non  nullo  tamen  consolamur,  quod  ipsius  vicem  minime 
dolemus,  non  ut  Saufeius  et  vestri,  immo  hercule  quia  sic 
amabat  patriam ,  ut  mihi  aliquo  deorum  beneficio  videatur 
ex  eius  incendio  esse  ereptus.  Nam  quid  foedius  nostra 
vita,  praecipue  mea?    Nam  tu  quidem,  etsi  es  natura  no- 

Ktnxog,  tamen  nullam  habes  propriam  servitutem,  com- 
muni  tu  eris  condicione.     2.  Ego  vero,  qui,  si  loquor  de  re 
publica  quod  oportet,  insanus,   si  quod  opus  est,  servus 
existimor,  si  taceo,  oppressus  et  caplus,  quo  dolore  esse 
debeo?    Quo  sum  scilicet,  hoc  etiam  acriore,  quod  ne  do- 
lere  quidem   possum,  ut  non  ingratus  videar.     Quid?    s, 
cessare  libeat  et  in  ocii  portum  confugere?    Nequidquam. 
Immo  etiam  in  bellum  et  in  castra!    Ergo  erimus  onadot, 
qui  xayol  esse  noluimus?    Sic  faciendum  est.    Tibi  enim 
ipsi ,  cui  utinam  semper  paruissem ,  sic  video  placere.     Re- 
liquum  iam  est:   ZnaQxav  eka%eg,   xavxav  xo6(iet.    Non 
mehercule  possum,  etPhiloxeno  ignosco,  qui  reduci  in  car- 
cerem  maluit.    Verum  tamen  id  ipsum  mecum  in  his  locis 
commentor,  utista  improbem,  idque  tu,  quum  una  erimus, 
confirmabis.    A  te  litteras  crebro  ad  me  scribi  video,  sed 
omnes  uno  tempore  accepi.    Quae  res  etiam  auxit  dolorem 
meum.    Casu  enim  trinas  ante  legeram ,  quibus  meliuscule 
Lentulo  esse  scriptum  erat.  Ecce  quartae  fulmen.  Sed  ille,  ut 
scripsi,  non  miser,  nos  vero  miserrimi.    3.  Quod  meadmo- 
nes ,  ut  scribam  illa    Hortensiana ,  in  alia  incidi ,  non  imme- 
mor  istius  mandati  tui.    Sed  mehercule  incipiendo  refugi, 
ne,  qui  videar  stulte  illius  amici  intemperiem  non  tulisse, 
rursus  stulte  iniuriam  illius  faciam  illustrem,  si  quid  scri- 
psero,  et  simul,  ne  fia&vxrjg mea,  quae  in  agendo  apparuft» 
in    scribendo  sit   oculatior    et  aliquid   satisfactio  levitatis 
habere  videatur.     4.   Sed  viderimus.    Tu  modo  quam  sae- 
pissime  ad  me  aliquid.  Epistolam,  Luceio  [nunc]  quam  misi, 
qua  meas  res  ut  scribat  rogo,  fac  ut  ab  eo  sumas :  valde  bella 
est:  eumque,  ut approperet,  adhorteris  et,    quod  mihi  se 
ita  facturum    rescripsit,   agas  gratias.    Domum   nostram, 
quoad  poteris,  invisas.    Vestorio  aliquid  significes:   valde    jr 
enim  est  in  me  liberalis.  ^ 

VII. 

De  Q.  puero,  de  Apollonio,  de  Metelli  testamento  non  improbo, 
de  rebus  domesticia,  de  Milone  admonendo,  de  Arpinatium  fremitu  de 
Lalerio,  de  Cicerone  puero.  Scripta  epistola  est  in  Arpinati  a.  u.  c.  698. 

CICERO  ATTICO  S. 
1.  Nihil  svxaiQorsQov  epistola  tua ,  quae  me  sollicitum 

7* 

de  Quinto  nostro,  puero  optimo,  valde  levavit.  Venerat 
horis  duabus  ante  Chaerippus :  mera  monstra  nunciarat.  De 
Apollonio  quod  scribis,  qui  illi  di  irati!  homini  Graeco ,  qui 
conturbare  quidem  putat  sibi  iicere ,  quod  equitibus  Roma- 
nis:  nam  Terentius  suo  iure.  2.  De  Metello,  ov%  o6irj 
cpd-i(ievoL0iv ,  sed  tamen  multis  annis  civis  nemo  erat  mor- 

tuus,  qui  quidem Tibi  numi  meo  periculo  sint:  quid 

enim  vereris,  quemcumque  heredem  fecit?  nisi  Publium  fe- 
cit?  Verum  fecit  non  improbe,  quamquam  fuit  ipse.  Qua 
re  in  hoc  thecam  numariam  non  retexeris:  in  aliis  eris  cau- 
tior.  3.  Mea  mandata  de  domo  curabis,  praedia  locabis, 
Milonem  admonebis.  Arpinatium  fremitus  est  incredibilis 
de  Laterio.  Quid  quaeris?  Equidem  dolui,  6  d'  ovx  i^iita- 
§£to  pv&cav.  Quod  superest  etiam ,  puerum  Ciceronem  cu- 
rabijs  et  amabis,  ut  facis. 

VIII.  a. 

Epistola  de    variis    rebus    domesticis   scripta   est  in  Antiati  a.  u. 
c.  698. 

CICERO  ATTICO  S. 

1.  Multa  me  in  epistola  tua  delectarunt,  sed  nihil  magis 
quam  patina  tyrotarichi.     Nam  de  raudusculo  quod  scribis, 

lirj7i(0  ju-ey'  sfarjg  ,  tlqIv  TBXsvTr\6avT  idrjg. 
Aedificati  tibi  in  agris  nihil  reperio.  In  oppido  est  quiddain. 
de  quo  est  dubium,  sitne  venale,  ac  proximum  quidem  no- 
stris  aedibus.  Hoc  scito,  Antium  Buthrotum  esse  Romae, 
ut  Corcyrae  illud  luum.  Nihil  quietius,  nihil  alsius,  nihil 
amoenius.  EL't]  niGrjTog  (plXog  oixog.  2.  Postea  vero  quam 
Tyrannio  mihi  libros  disposuit,  mens  addita  videtur  meis 
aedibus:  qua  quidem  in  re  mirifica  opera  Dionysii  et  Me- 
nophili  tui  fuit.  Nihil  venustius  quam  illa  tua  pegmata ,  post- 
quam  mi  sillybis  libros  illustrarunt.  Valde  scribas  ad  me. 
velim  de  g-ladiatoribus,  sed  ita,  bene  si  rem  gerunt:  non 
quaero ,  male  si  se  gessere. 

VIII.  b. 

De   lege  Trebonia,    de    Domitii    calamitate   et  misera    rei  publ. 
condicione ,  de  Natta ,  de  Fabio  Eusco.     In  rebus  publicis  maiore  pru- 

dentia  sibi   sane  opus  esse  scribit  de   iisque  cotidie  ab  Attico    certior 
fieri  cupit.     Scripta  epis'ola  est  in  Antiati  a.  u.  c.  699. 

CICERO  ATTICO  S. 

1.  Apenas  vix  discesserat,  quum  epistola.  Quid  ais?  pu- 
tasne  fore  ut  legem  non  ferat?  JDic,  orote,  clarius:  vix 
enim  mihi  exaudisse  videor.  Verum  statim  fac  ut  sciam,  si 
modo  tibi  est  commodum.  Ludis  quidem  quoniam  dies  est 
additus ,  eo  etiam  melius  hic  eum  diem  cum  Dionysio  con- 
teremus.  2.  De  Trebonio  prorsus  tibi  adsentior.  De  Domitio, 
Uvxa,  (icc  tr)v  jdrwiYixQa. ,  Gvxov  ovde  %v 
ovxag  opoiov  yeyovEv, 
quam  est  ista  iteQtGxacig  nostrae,  vel  quod  ab  iisdem  ve*i 
quod  praeter  opinionem  vel  quod  viri  boni  nusquam.  Unurr 
dissimile,  quod  huic  merito.  Nam  de  ipso  casu  nescio  an 
illud  melius.  Quid  enim  hoc  miserius  quam  eum ,  qui  tot 
annos  quot  habet  designatus  consul  fuerit,  fieri  consulem 
non  posse?  praesertim  quum  aut  solus  aut  certe  non  plus 
quam  cum  altero  petat.  Si  vero  id  est,  quod  nescio  an  sit 
ut  non  minus  longas  iam  in  codicillorum  faslis  futurorum 
consulum  paginulas  habeat  quam  factorum,  quid  illo  mise- 
rius  nisi  res  publica?  in  qua  ne  speratur  quidem  melius  quid- 
quam.  3.  De  Natta  ex  tuis  primum  scivi  litteris:  oderam 
hominem.  De  poemate  quod  quaeris,  quid,  si  cupiat  effu- 
gere?  quid?  sinas?  De  Fabio  Lusco  quod  eram  exosus, 
homo  peramans  semper  nostri  fuit,  nec  mi  umquam  od:o. 
Satis  enim  acutus  et  permodeslus  ac  bonae  frugi.  Eum, 
quia  non  videbam,  abesse  putabam:  audivi  ex  Gavio  hoc 
Firmano  Romae  esse  hominem  et  fuisse  adsiduum.  Percus- 
sit  animum.  Dices ,  tantulane  causa?  Permulta  ad  me  de- 
tulerat  non  dubia  de  Firmanis  fratribus.  Quid  sit,  quod  se 
a  me  removit,  si  modo  removit,  ignoro.  4.  De  eo,  quod 
me  mones,  ut  et  noUttiKog  me  geram  et  zrjv  saa  yQcc[inriv 
teneam,  itafaciam.  Sed  opus  est  maiore  prudentia,  quam 
a  te ,  ut  soleo ,  petam.  Tu  velim  e  Fabio ,  si  quem  habes 
aditum ,  odorere  et  istum  convivam  tuum  degustes  et  ad  me 
de  his  rebus  et  de  omnibus  cotidie  scribas.  Ubi"nihil  erit 
quod  scribas,  id  ipsum  scribito.    Cura  ut  valeas. 

IX. 

M.  Cicero  ab  Attico  de  censura  a  tribunis  inipedita  certior  fieri 
cupit,  de  Pompeio,  quocum  una  fuerit,  de  Luceio,  de  Q.  fratre,  de  itinere 
suo  de  Cumano  in  Pompeianum.  Scripta  epistola  est  Neapoli  a.  u.  c.  699. 

CICERO  ATTICO  S. 
1.  Sane  velim  scire  num  censum  impediant  tribuni  die- 
bus  vitiandis  —  est  enim  hic  rumor  —  totaque  de  censura 
quid  agant,  quid  cogitent.  Nos  hic  cum  Pompeio  fuimus. 
Multa  mecum  de  re  publica,  sane  sibi  displicens,  ut  loque- 
batur  —  sic  est  enim  in  hoc  homine  dicendum  — ,  Syriam 
spernens,  Hispaniam  iactans:  hic  quoque,  ut  loquebatur, 
et,  opinor,  usquequaque,  de  hoc  quum  dicemus,  sit  hoc  quasi 
xal  t68e  0(oxvki'dov.  Tibi  etiam  gratias  agebat,  quod  signa 
componenda  suscepisses,  in  nos  vero  suavissime  hercule 
effusus.  Venit  etiam  ad  me  in  Cumanum  a  se.  Nihil  minus 
velle  mihi  visus  est  quam  Messalam  consulatum  petere:  de 
quo  ipso  si  quid  scis ,  velim  scire.  2.  Quod  Luceio  scribis 
te  nostram  gloriam  commendaturum  et  aedificium  nostrum 
quod  crebro  invisis ,  gratum.  Quintus  frater  ad  me  scripsit 
se,  quoniam  Ciceronem  suavissimum  secum  haberet,  ad  te 
Nonis  Mai.  venturum.  Ego  me  de  Cumano  movi  ante  diem 
v.  Kal.  Maias.  Eo  die  Neapoli  apud  L.  Paetum.  Ante  diem 
iv.  Kal.  Maias  iens  in  Pompeianum  bene  mane  haec  scripsi. 

X. 

De  rumore  qui  fuerit  Puteolis  Ptolemaeum  csse  in  reguo ,  de  vita 
fiua  Puteolana,  de  rebus  domesticis,  quas  Attico  invisendas  commen- 
dat,  de  Pompeii  adventu  iu  Cumanum  suum.  Scripta  epistola  est  in 
Cumano  a.  u.  c.  699. 

CICERO  ATTICO  S. 
1.  Puteolis  magnus  estrumor  Ptolemaeum  esse  in  regno. 
Si  quid  habes  certius ,  velim  scire.  Ego  hic  pascor  biblio- 
theca  Fausti.  Fortasse  tu  putaras ,  his  rebus  Puteolanis  et 
Lucrinensibus.  Ne  ista  quidem  desunt.  Sed  mehercule 
a  caeteris  oblectationibus  ut  deseror  et  voluptatibus  propter 
rem  publicam,  sic  litteris  sustentor  et  recreor  maloque  in 
illa  tua  sedecula,  quam  habes  sub  imagine  Aristotelis,  se- 
dere  quam  in  istorum  sella  curuli  tecumque  apud  te  ambu- 
lare  quam  cum  eo,  quocum  video  esse  ambulandum.    Sed 

de  illa  ambulatione  fors  viderit  aut  si  qui  est  qui  curet  deus. 
2  Nostram  ambulationera  et  Laconicum,  eaque,  quae  Cyrea 
sint,  velim,  quum  poteris ,  invisas  et  urgueas  Philotimum,  ut 
properet,  ut  possim  tibi  aliquid  in  eo  genere  respondere. 
Pompeius  in  Cumanum  Parilibus  venit:  misit  ad  me  statim 
qui  salutem  nunciaret.  Ad  eum  postridie  mane  vadebam, 
quum  haec  scripsi. 

XI. 

M.  Cicero  per  Alticum  cupit  certior  fieri  quid  Romae  fiat  omniuo- 
que  eius  litteras  sibi  gratissimas  esse  significat,  praeterea  de  Pompeio 
ac  de  rebus  domesticis  quaedam  significat.  Scripta  epistola  est  in 
Camano  a.  u.  c.  699. 

CICERO  ATTICO  S. 

1.  Delectarunt  me  epistolae  tuae,  quas  accepi  uno  tem- 
pore  duas  ante  diem  n.  Kal.  Perge  reliqua.  Gestio  scire  ista 
omnia.  Etiam  illud  cuius  modi  sit  velim  perspicias :  potes 
a  Demetrio.  Dixit  mihi  Pompeius  Crassum  a  se  in  Albano 
exspectari  ante  diem  iv.  Kal. :  is  quum  venisset,  Romam 
esse  statim  venturos ,  ut  rationes  cum  publicanis  putarent. 
Quaesivi,  gladiatoribusne?  Respondit,  ante  quam  induce- 
rentur.  Id  cuius  modi  sit  aut  nunc,  si  scies,  aut  quum  is 
Romam  venerit,  ad  me  mittas  velim.  2.  Nos  hic  voramus 
litteras  cum  homine  mirifico  —  ita  mehercule  sentio  —  Dio- 
nysio,  qui  te  omnesque  vos  salutat.  Ovdev  ykvtcvtsQov 
rj  navt'  Udsvca.  Qua  re,  ut  homini  curioso,  ita  perscribe 
ad  me.  quid  primus  dies,.  quid  secundus,  quid  censores, 
quid  Appius ,  quid  illa  populi  Appuleia.  Denique  etiam  quid 
a  te  fiat  ad  me  velim  scribas.  Non  enim ,  ut  vere  loqua- 
mur,  tam  rebus  novis  quam  tuis  litteris  delector.  Ego  me- 
cum  praeter  Dionysium  eduxi  neminem ,  nec  metuo  tamen 

ne  mihi  sermo  desit: maximo  opere  delector.    Tu  Lu- 

ceio  nostrum  librum  dabis.  Demetrii  Magnetis  tibi  mitto, 
statim  ut  sit  qui  a  te  mihi  epistolam  referat. 

XII. 

M.  Cicero  Attico  significat  quid  egerit  cum  Egnatio  et  cum  Ma- 
crone  eumque  invitat,  ut  secum  postridie  Kalend.  cenet.  Scripta  epi- 
ftola  est  a.  u.  c.  699. 

CICERO  ATTICO  S. 

Egnatius  Romae  est.    Sed  ego  cum  eo  de  re  Halimeti 

vehementer  Antii  egi.  Graviter  se  uclurum  cum  Aquilio 
confirmavit.  Videbis  ergo  hominem,  si  voles.  Macronivix 
videor  praestoesse:  esse  enimldibus  auctionemLarini  video 
et  biduum  praeterea.  ld  tu ,  quoniam  Macronem  tanti  facis, 
ignoscas  mi  velim.  Sed,  si  me  diligis,  postridie  Kalend. 
cena  apud  me  cum  Pilia.  Prorsus  id  facies.  Kalend.  co- 
gito  in  hortis  Crassipedis,  quasi  in  deversorio,  cenare.  Fa- 
cio  fraudem  senatus  consulto.  Inde  domum  cenatus,  ut 
sim  mane  praesto  Miloni.  Ibi  te  igilur  videbo  et  promo- 
veho.    Domus  te  nostra  tota  salutat. 

XIII. 

M.  Cicero  significat  se  venisse  a.  d.  xvn.  Kal.  Dec.  in  Tuscula- 
num,  fore  Romae  a.  d.  XHi.  Kal. ,  propter  nuptias  Milonis  et  comi- 
tiorum  opinionem  de  altercationibus  in  senatu  factis,  rogat  Atticum  ut 
se  de  omnibus  rebus  urbanis  edoceat,  de  Crasso,  de  libris  oratoriis, 
quos  in  manu  habeat.     Scripsit  in  Tusculano  a.  u.  c.  699. 

CICERO  ATTICO  S. 

1.  Nos  in  Tusculanum  venisse  a.  d.  xvn.  Kal.  Decembr. 
video  te  scire.  Ibi  Dionysius  nobis  praesto  fuit.  Romae 
a.  d.  xin.  Kalend.  volumus  esse.  Quiddico,  volumus?  Immo 
vero  cogimur.  Milonis  nuptiae,  comitiorum  non  nulla  opi- 
nio  est.  Ego ,  ut  sit  rata,  afuisse  me  in  altercationibus,  quas 
in  senatu  factas  audio ,  fero  non  moleste.  Nam  aut  defen- 
dissem  quod  non  placeret  aut  defuissem  cui  non  oporteret. 
Sed  mehercule  velim  res  istas  et  praesentem  statum  rei  pu- 
blicae  et  quo  animo  consules  ferant  hunc  6xvl[i6v  rescribas 
ad  me,  quantum  potest.  Valde  sum  o^vnuvog  et,  si  quae- 
ris,  omniamihi  sunt  suspecta.  2.  Crassum  quidem  nostrum 
minore  dignitate  aiunt  profectum  paludalum  quam  olim 
aequalem  eius  L.  Paullum  iterum  consulem.  0  hominem  ne- 
quam!  De  libris  oratoriis  factum  est  a  me  diligenter.  Diu 
multumque  in  manibus  fuerunt:  describas  licet.  Illud  etiam 
[atque  etiamj  te  rogo,  xy\v  nuQovoav  xccrccoxaOiv  tvnco* 
deag,  ne  istuc  hospes  veniam. 

XIV. 

De  itinere  et  valetudine  Attici,  de  libris  Attici  a  se  utendis,  si 
quid  forte  novi  habeat,  ut  ad  se  scribat  et  ilinere  confecto  se  revisat. 
Scripta  epistola  est  in  Cumano  a.  u.  c.    700. 

CICERO  ATTICO  S. 
1.  Vestorius  noster  me  per  litteras  fecit  certiorem  te  \ 
Roma  a.  d.  vi.  Id.  Mai.  putare  profectum  esse ,  tardius  quam 
dixerat,  quod  minus  valuisses.  Si  iam  melius  vales,  vehe- 
menter  gaudeo.  Velim  domum  ad  te  scribas ,  ut  mihi  tui 
libri  pateant  non  secus  ac  si  ipse  adesses,  quum  eaeteri 
tum  Varronis.  Est  enim  mihi  utendum  quibusdam  rebus  ex 
his  libris  ad  eos,  quos  in  manibus  habeo,  quos ,  ut  spero, 
tibi  valde  probabo.  2.  Tu  velim,  si  quid  forte  novi  habes 
maxime  a  Quinto  fratre,  deinde  a  C.  Caesare,  et  si  quid 
forte  de  comitiis,  de  re  publica  —  soles  enim  tu  haec  festive 
odorari  — ,  scribas  ad  me:  si  nil  habebis,  tamen  scribas  ali- 
quid.  Numquam  enim  mihi  tua  epistola  aut  intempestiva 
aut  loquax  visa  est.  Maxime  autem  rogo  rebus  tuis  toto- 
que  itinere  ex  sententia  confecto  nos  quam  primum  revisas 
Dionysium  iube  salvere.    Cura  ut  valeas.  ^^ 

XV. 

De  Eutyehide  manu  misso,  de  itinere  Attici  Asialico,  de  litteris 
suis  ad  Atticum  in  Epirum  missis,  de  iudiciis  Romae  factis,  quibus 
Sufenas  et  Cato  absoluti,  Procilius  condemnatus  sit,  de  causa  Reati- 
norum,  de  victu  cum  Axio,  de  reditu  Romam  Fonteii  causa  a.  d.  vll. 
Id.  Quinct.,  de  spectaculis  et  ludis,  dcambitu  propter  comitiainstantia, 
de  quibns  mox  accuratius  sciipturum  se  promittit,  si  facta  sint,  de 
defensione  Messii  et  de  caeteris,  ad  quas  se  paret,  defensionibus,  de 
Q.  frntre  in  Britanniam  cum  Ca>sare  profecto ,  de  Dionysio  a  se  ex- 
spectato.     Scripta  epistola  est  Romae  a.  u.  c.  700. 

CICERO  ATTICO  S. 
1.  De  Eutychide  gratum,  qui  vetere  praenomine,  novo 
nomine  T.  erit  Caecilius,  ut  est  ex  me  et  ex  te  iunctus  Dio- 
nysius,  M.  Pomponius.  Valde  mehercule  mihi  gratum,  si 
Eutychides  tuam  erga  me  benevolentiam  cognoscet  et  suam 
illam  in  meo  dolore  Gv^inad-eiav  neque  tum  mihi  obscuram 
neque  post  ingratam  fuisse.  2.  Iter  Asiaticum  tuum  puto 
tibi  suscipiendum  fuisse.    Numquam  enim  tu  sine  iustissima 

causa  tam  longe  a  tot  tuis  et  hominibus  et  rebus  carissimis 
et  suavissimis  abesse  voluisses.  Sed  humanitatem  tuam 
amoremque  in  tuos  reditus  celeritas  declarabit.  Sed  vereor 
ne  lepore  te  suo  detineat  diutius  rhetor  Clodius  et  homo 
pereruditus,  ut  aiunt,  et  nunc  quidem  deditus  Graecis  litte- 
ris  Pituanius.  Sed,  si  vis  homo  esse ,  recipe  te  ad  nos  ad 
quod  tempus  confirmasti.  Cum  illis  tamen ,  quum  salvi  ve- 
nerint,  Romae  vivere  licebit.  3.  Avere  te  scribis  accipere 
aliquid  a  me  litterarum:  dedi  ac  multis  quidem  de  rebus, 
rjnsQoA.eydov  perscripta  omnia,  sed,  ut  coniicio ,  quoniam 
mihi  non  videris  in  Epiro  diu  fuisse,  redditas  tibi  non  arbi- 
tror.  Genus  autem  mearum  ad  te  quidem  litterarum  eius 
modi  fere  est,  ut  non  libeat  cuiquam  dare,  nisi  de  quo  ex- 
ploratum  sit  tibi  eum  redditurum.  4.  Nunc  Romanas  res 
accipe.  A.  d.  m.  Non.  Quinct.  Sufenas  et  Cato  absoluti, 
Procilius  condemnatus.  Ex  quo  intellectum  est  xqiGccqsio- 
itayCxag  ambitum ,  comitia,  interregnum,  maiestatem,  totam 
denique  rem  publicam  flocci  non  facere.  Debemus  patrem 
familias  domi  suae  occidere  nolle,  neque  tamen  id  ipsum 
abunde:  nam  absolverunt  xxn.,  condemnarunt  xxnx.  Pu- 
blius  sane  diserto  epilogo  criminans  mentes  iudicum  com- 
moverat.  Hortalus  in  ea  causa  fuit,  cuius  modi  solet.  Nos 
verbum  nullum.  Verita  est  enim  pusilla,  quae  nunc  labo- 
rat,  ne  animum  Publii  offenderet.  5.  His  rebus  actis  Re- 
atini  me  ad  sua  xsfiTtrj  duxerunt,  ut  agerem  causam  contra 
Interamnates  apud  consulem  et  decem  legatos,  quod  lacus 
Velinus,  a  M'.  Curio  emissus,  interciso  monte,  in  Narem 
defluit:  ex  quo  est  illa  siccata  et  humida  tamen  modice 
Rosia.  Vixi  cum  Axio :  qui  etiam  me  ad  Septem  aquas  duxit. 
6.  Redii  Romam  Fonteii  causa  a.  d.  vn.  Idus  Quinct.  Veni 
in  spectaculum,  primum  magno  et  aequabili  plausu  —  sed 
hoc  ne  curaris:  ego  ineptus  qui  scripserim  — ,  deinde  An- 
tiphonti  operam.  Is  erat  ante  manu  missus  quam  produ- 
ctus.    Ne  diutius  pendeas,  palmam  tulit.    Sed  nihil  tam  pu- 

sillum,   nihil  tam  sine  voce,  nihil  tam Verum  haec 

tu  tecum  habeto.  In  Andromacha  tamen  maior  fuit  quam 
Astyanax:  in  caeteris  parem  habuit  neminem.  Quaeris  nunc 
<de  Arbuscul? :  valde  placuit.    Ludi  magnifici  et  grati.   Ve- 

natio  in  aliud  tempus  dilata.  7.  Sequere  nunc  me  in  cam- 
pum.  Ardet  ambitus :  6rjiicc  ds  xoi  iQdco.  Fenus  ex  triente 
Idib.  Quinct.  factum  erat  bessibus.  Dices,  istuc  quidem 
non  moleste  fero.  0  virum!  o  civem!  Memmium  Caesaris 
omnes  opes  confirmant.  Cum  eo  Domitium  consules  iunxe- 
runt,  qua  pactione,  epistolae  committere  non  audeo.  Poin- 
peius  fremit,  queritur,  Scauro  studet,  sed  utrum  fronte  an 
mente  dubitatur?  'E%o%ri  in  nullo  est:  pecunia  omnium  di- 
gnitatem  exaequat.  Messala  languet,  non  quo  aut  animus 
desit  aut  amici,  sed  coitio  consulum  et  Pompeius  obsunt. 
Ea  comitia  puto  fore  ut  ducantur.  Tribunicii  candidati  iu- 
rarunt  se  arbitrio  Catonis  petituros.  Apud  eum  HS.  quin- 
gena  deposuerunt,  ut,  qui  a  Catone  damnatus  esset,  id 
perderet  et  competitoribus  tribueretur.  8.  Haec  ego  pridie 
scribebam,  quam  comitia  fore  putabantur.  Sed  ad  te,  v. 
Kal.  Sext.  si  facta  erunt  et  tabellarius  non  erit  profectus, 
tota  comitia  perscribam:  quae  si,  ut  putantur,  gratuita 
fuerint,  plus  unus  Cato  potuerit  quam  [omnes  leges]  omnes- 
que  iudices.  9.  Messius  defendebatur  a  nobis  e  legatione 
revocatus :  nam  eum  Caesari  Iegarat  Appius.  Servilius  edixit 
dt  adesset.  Tribus  habet  Pomptinam,  Velinam,  Maeciam. 
Pugnatur  acriter:  agitur  tamen  satis.  Deinde  me  expedio 
ad  Drusum ,  inde  ad  Scaurum.  Parantur  orationibus  indices 
gloriosi.  Fortasse  accedent  eliam  consules  designati:  in 
quibus  si  Scaurus  non  fuerit,  in  hoc  iudicio  valde  laborabit.^X 
10.  Ex  Quinti  fratris  Iitteris  suspicor  iam  eum  esse  in  Bri- 
iannia.  Suspenso  animo  exspecto  quid  agat.  Illud  quidem 
sumus  adepti,  quod  multis  et  magnis  indiciis  possumus  iu- 
dicare  nos  Caesari  et  carissimos  et  iucundissimos  esse.  Dio- 
nysium  velim  salvere  iubeas  et  eum  roges  et  hortere,  ut 
quam  primum  veniat,  ut  possit  Ciceronem  meum  atque  etiam 
me  ipsum  erudire. 

XVI. 

M.  Cicero  multis  ab  Attico  acceptis  litteris  ad  unam  potissimum 
gravem  et  plenam  rerum  rescribit  de  M.  Paccio  ab  Attico  commendato, 
de  M.  Varrone  in  aliquem  locum  librorum  de  re  publica  includendo, 
de  Scaevolae  persona  in  libris  de  oratore  ab  Atiico  desiderata,  de  re 
Piliae,  de  Vestorio,  de  C.  Catone  absoluto  lege  Iunia  et  Licinia.  accu- 

sato  lege  Fufia,  de  Druso,  de  Proeilio,  de  Hirro,  de  senatus  consulto, 
qnod  consules  de  provinciis  fecerunt,  de  Messala  et  Domitio  consuli- 
bus,  ut  videbatur,  futuris  et  de  ratione  comitiorum,  de  Scauri  absoluti 
liberalitate  in  populum,  de  senatu  hoc  ipso  die  futuro,  de  iudiciis,  quae 
viderentur,  futuris,  de  Gabinio  absoluto  pravitate  iudicum,  de  animo 
8UO  in  his  rebus  omnibus,  de  interregno  futuro  aut  ctiam  dictatura, 
de  pravitate  iudiciorum ,  de  rebus  urbanis,  de  Pomptinii  cupiditate 
triumphi.  Haec  ad  epistolam  a  Paccio  adlatam  respondit,  deinceps  de  Q. 
fratris  litteris  e  Gallia  missis,  de  exitn  belli  Britannici  exspectato,  de  basi- 
lica  Aemilia  in  foro  aedificata  et  aliis  aedificatiouibus  ,  de  Attici  iti- 
nere  Asiatico  et  commercio  litterarum  inter  se  et  Atticum.  Scripsit 
Romae  Kal.  Octobr.  a.  u.   c.  700. 

CICERO  ATTICO  S. 
1.  Occupationum  mearum  vel  hoc  signum  erit,  quod 
epistola  librarii  manu  est.  De  epistolarum  frequentia  te  ni- 
hil  accuso ,  sed  pleraeque  tantum  modo  mihi  nunciabant 
ubi  esses,  quod  erant  abs  te,  vel  etiam  significabant  recle 
esse.  Quo  in  genere  maxime  delectarunt  duae,  fere  eodem 
tempore  abs  te  Buthroto  datae.  Scire  enim  volebam  te 
commode  navigasse.  Sed  haec  epistolarum  frequentia  non 
tam  ubertate  sua  quam  celeritate  delectavit.  llla  fuit  gravis 
etplena  rerum,  quam  mihi  M.  Paccius,  hospes  tuus,  reddi- 
dit.  Ad  eam  rescribam  igitur,  et  hoc  quidem  primum :  Paccio 
et  verbis  et  re  ostendi  quid  tua  commendatio  ponderis  habe- 
ret,  Itaque  in  intimis  est  meis,  quum  anlea  notus  non  fuis- 
set.  Nunc  pergam  ad  caetera.  2.  Varro,  de  quo  ad  me 
scribis,  includetur  in  aliquem  locum,  si  modo  erit  locus. 
Sed  nosti  genus  dialogorum  meorum:  ut  in  oratoriis,  quos 
tu  in  caelum  fers,  non  mentio  potuit  fieri  cuiusquam  ab  iis, 
qui  disputant,  nisi  eius,  qui  illis  notus  aut  auditus  esset: 
hanc  ego  de  re  publica",  quam  institui,  disputationem  in 
Africani  personam  et  Phili  et  Laelii  et  Manilii  contuli:  ad- 
iunxi  adolescentes.  Q.  Tuberonem,  P.  Rutilium,  duos  Laelii 
generos,  Scaevolam  etFannium.  Itaque  cogitabam,  quoniam 
in  singulis  librisutor  prooemiis,  ut^QiCTOTeXrjgm  iis,  quos 
iZaTSQixovg  vocat,  aliquid  efficere,  ut  non  sine  causaistum 
appellarem .-  id  quod  intelligo  tibi  placere.  Utinam  modo  co 
nata  efficere  possim!  Rem  enim,  quod  te  non  fugit,  magnam 
complexus  sum  et  gravem  et  plurimi  ocii,  quo  ego  maxime 
egeo.    3.  Quod  in  iis  libris,  quos  laudas,  personam  desideras 

Scaevolae,  non  eam  temere  dimovi,  sed  feei  idem,  quod  in 
jtolttsia  deus  ille  noster  Plato.  Quum  in  Piraeeum  Socrates 
venisset  ad  Cephalum,  locupletem  et  festivum  senem,  quoad 
primus  ille  sermo  haberetur,  adest  in  disputando  senex,  de- 
inde  quum  ipse  quoque  commodissime  Iocutus  esset,  ad  rem 
divinam  dicit  se  velle  discedere  neque  postea  revertitur. 
Credo  Platonem  vix  putasse  satis  consonum  fore,  si  hominem 
id  aetatisintam  longo  sermone  diutiusretinuisset.  Multo  ego 
magis  hoc  mihi  cavendum  putaviin  Scaevola,  qui  et  aetateet 
valetudine  erat  ea,  qua  esse  meministi,  etiis  honoribus,  ut 
vix  satis  decorum  videretur  eum  plures  dies  esse  in  Crassi 
Tusculano.  Et  erat  primi  libri  sermo  non  alienus  a  Scaevolae 
studiis.  Reliqui  libri  ts%voAovlgv  habent,  ut  scis.  Huic  iocu- 
latorem  seneni  illum,  ut  noras,  interesse  sane  nolui.  — 
4.  De  re  Piliae,  quod  scribis,  erit  mihi  curae.  Etenim  est 
luculenta  res,  Aureliani,  ut  scribis,  indiciis,  et  in  eo  me 
etiam  Tulliae  meae  venditabo.  Vestorio  non  desum.  Gra- 
tum  enim  tibi  id  esse  intelligo  et  ut  ille  intelligat  curo.  Sed 
scis,  qui?  quum  habeat  duo  faciles,  nihil  difficilius.  5.  Nunc 
ad  ea,  quae  quaeris  de  C.  Catone.  Lege  Iunia  etLicinia  scis 
iibsolutum :  Fufia  ego  tibi  nuncio  absolutum  iri,  neque  patro- 
nis  suis  tam  libentibus  quam  accusatorfbus.  Is  tamen  et  me- 
cum  et  cum  Milone  in  gratiam  rediit.  Drusus  reus  est  factus 
a  Lucretio ,  iudicibus  reiiciendis  a.  d.  v.  Non.  Quinct.  De  Pro- 
cilio  rumores  non  boni,  sed  iudicia  nosti.  Hirrus  cumDomitio 
in  gratia  est.  Senatus  consultum,  quod  hic  consules  de  pro- 
vinciis  fecerunt,  quicumque  posthac  —  non  mihi  ut  qui... 
..  6 —  Iam  intelligebamus  enunciationem  illam  Memmii 
valde  Caesari  displicere.  Messala  noster  et  eius  Domitius 
competitor  liberalis  in  populo  valde  fuit.  Nihil  gratius.  Certi 
erant  consules.  At  senatus  decrevit,  ut  tacitum  iudicium  ante 
comitia  fieret.  Ab  iis  consiliis,  quae  erant  omnibus  sortita  in 
singulos  candidatos,  magnus  timor  candidatorum.  Sed  qui- 
dam  iudices,  in  his  Opimius,  Veiento,  Antius,  tribunos  pl. 
appellarunt,  ne  iniussu  populi  iudicarent.  Res  cedit.  Comi- 
tia  dilata  ex  senatus  consulto ,  dum  lex  de  tacito  iudicio  fer- 
retur.  Venit  legi  dies,  Terentius  intercessrt.  Consules,  qui 
illud  levi  brachio  egissent,  rem  ad  senatum  detulerunt.  Hic  Ab- 

dera,  non  tacente  me.  Dices :  Tamen  tu  non  quiescis?  Ignosce, 
vixpossum.  Verum  tamen  quid  tam  ridiculum?  Senatus  de- 
creverat,  ne  prius  comitia  haberentur  quam  lex  lata  esset:  si 
qui  intercessisset,  res  integra  referretur.  Coepta  ferri  leviter, 
intercessum  non  invitis,  res  ad  senatum:  de  ea  re  ita  censue- 
runt,  comitia  primo  quoque  tempore  haberi  esse  e  re  publica. 
7.  Scaurus,  qui  eratpaucis  diebus  iilis  absolutus,  quum  ego 
partem  eius  ornatissime  defendissem,  obnuntiationibus  per 
Scaevolam  interpositis  singulis  diebus  usque  ad  pridie  Kal. 
Octobr. ,  quo  ego  haec  die  scripsi,  sublatis,  populo  tributim 
domi  suae  satis  fecerat.  Sed  tamen ,  etsi  uberior  liberalitas 
huius,  gratior  essevidebatur  eorum,  qui  occuparant.  Cuperem 
vultum  videretuum,  qnum  haec  legeres.  Nam  profecto  f  rem 
habes  ut  nullam,  haec  negocia  multarum  nundinarum  fore. 
Sed  senatus  hodie  fuerat  futurus,  id  est,  Kal.  Octobribus.  lam 
enim  luciscit.  Ibi  loquetur  praeter  Antium  et  Favonium  libere 
nemo.  Nam  Cato  aegrotat.  De  menihil  timueris,  sedtamen 
promitto  nihil.  8.  Quid,  quaeris,  aliud?  Iudicia,  credo.  ?Dru- 
sus,  Scaurus  non  fecisse  videntur*.  Tres  candidati  fore  rei 
putabantur,  Domitius  a  Memmio,  Messala  a  Q.  Pompeio  Rufo, 
Scaurus  a  Triario  aut  a  L.  Caesare.  Quid  poteris,  inquies,  pro 
iis  dicere?  Ne  vivam,  si  scio.  In  illis  quidem  tribus  libris, 
quos  tu  dilaudas,  nihil  reperio.  9.  Nunc,  ut  opinionem  habeas 
rerum,  ferendum  est.  Quaeris  ego  me  ut  gesserim?  Constan- 
ter  et  libere.  Quid?  ille,  inquies,  ut  ferebat?  Humaniter,  meae- 
que  dignitatis,  quoad  mihi  satis  factum  esset,  habendam  sibi 
rationem  putabat.  Quo  modo  ergo  absolutus?  Omnino  yog- 
yelct  yv\iva\  accusatorum  incredibilis  infantia,  id  est,  L. 
Lentuli,  L.  F. ,  quem  fremunt  omnes  praevaricatum ,  deinde 
Pompeii  mira  contentio,  iudicum  sordes.  At  tamen  xxxn. 
condemnarunt,xxxnx.  absolverunt  Iudicia  reliqua  impen- 
dent:  nondum  est  plane  expeditus.  10.  Dices:  Tu  ergo  haec 
quo  modo  fers?  Belle  mehercule  et  in  eo  me  valde  amo. 
Amisimus ,  mi  Pomponi,  omnem  non  modo  sucum  ac  sangui- 
nem ,  sed  etiam  colorem  et  speciem  pristinam  civitatis.  Nulla 
estres  publica,  quaedelectet,  in  qua  acquiescam  Idneigi- 
tur,  inquies,  faciie  fers?  Id  ipsum.  Recordor  enim  quam 
Dclla  paullisper  nobis  gubernantibus  civitas  fuerit,  quae  mihi 

gratia  relata  sit.  Nullus  dolor  me  angit  unum  omnia  posse, 
dirumpuntur  ii,  qui  me  aliquid  posse  doluerunt:  multa  mihi 
dant  solacia ,  nec  tamen  ego  de  meo  statu  demigro ,  quaeque 
vita  maxime  est  ad  naturam,  ad  eam  me  refero,  ad  litteras  et 
studia  nostra:  dicendi  laborem  delectatione  oratoria  conso- 
lor.  Domus  me  et  ruranostra  delectant.  Non  recordorunde 
ceciderim,  sed  unde  surrexerim.  Fratrem  mecum  et  te  si  ha- 
bebo ,  per  me  ista  pedibus  trahantur,  vobis  av{icpikoav<prjoccL 
possum  Locus  ille  animi  nostri,  stomachus  ubi  habitaba< 
olim,  concalluit.  Privata  modo  et  domestica  nos  delectant. 
Miram  securitatem  videbis ,  cuius  plurimae  mehercule  partes 
sunt  in  tuo  reditu.  Nemo  enim  in  terris  est  mihi  tam  consen 
tientibus  sensibus.  11.  Sed  accipe  alia.  Res  fluit  ad  interre 
gnum  etestnon  nullus  odor  dictaturae,  sermo  quidem  mul- 
tus ,  qui  etiam  Gabinium  apud  timidos  iudices  adiuvit.  Candi- 
dati  consulares  omnes  rei  ambitus.  Accedit  etiam  Gabinius, 
quemP.  SuIIa  non  dubitans  quin  foris  essetpostularat,  contra 
dicente  etnihil  obtinente  Torquato.  Sed  omnes  absolventur 
nec  posthac  quisquam  damnabitur  nisi  qui  hominem  occide- 
rit.  Hoc  tamen  agitur  severius,  itaque  iudicia  calent.  M.  Ful- 
vius  Nobilior  condemnatus  est.  Multi  alii  urbani  ne  respon- 
dentquidem.  12.  Quid  aliud  novi?  Ettamen:  absoluto  Ga- 
binio  stomachantes  alii  iudices  hora  post  Antiochum  Gabi- 
nium  nescio  quem  e  Sopolidis  pictoribus,  libertum,  accensum 
Gabinii ,  lege  Papia  condemnarunt.  Itaque  dixit  statimf  reus 
P.  lege  maiestatis.  ov  o'  uld'  "AQn\q  aua  llacptr}',  Pomptinius 
vult  a  d.  iv.  Non.  Novembr.  triumphare.  Huic  ob  viam  Cato 
et  Servilius  praetores  aperte  et  Q.  Mucius  tribunus.  Neg-ant 
enim  latum  de  imperio ,  et  est  latum  hercule  insulse.  Sed  erit 
cum  Pomptinio  Appius  consul.  Cato  tamen  adfirmat  se  vivo 
illum  non  triumphaturum.  Id  ego  puto,  ut  multa  eitisdem,  ad 
nihil  recasurum.  Appius  sine  lege,  suo  sumptu,  in  Ciliciamco- 
gitat.  —  13.  Paccianae  epistolae  respondi:  cognosce  caetera. 
Ex  fratris*  litteris  incredibilia  quaedam  de  Caesaris  in  me 
amore  cognovi,  eaque  sunt  ipsius  Caesaris  uberrimis  litteris 
confirmata.  Brilannici  belli  exitus  exspectatur.  Constat  enim 
aditus  insulae  esse  munitos  mirificis  molibus.  Etiam  illud  iam 
cognitum  est,  neque  argenti  scripulum  esse  ullum  in  illain- 

sula  neque  ullam  spem  praedae  nisi  cx  mancipiis,  ex  quibus 
nullos  puto  te  litteris  aut  musicis  eruditos  exspectare.  14. 
Paullus  in  medio  foro  basilicam  iam  paene  texuit  iisdem  anti- 
quis  columnis:  illamautem,  quam  locavit,  facit  magnificen- 
tissimam.  Quid  quaeris?  Nihil  gratius  illo  monumento,  nihil 
gloriosius.  Itaque  Caesaris  amici  —  me  dico  et  Oppium ,  di- 
rumparis  Hcet  —  in  monumentum  illud,  quod  tu  tollere  laudi- 
bus  solebas ,  ut  forum  laxaremus  et  usque  ad  atrium  Liberta- 
tis  explicaremus,  contempsimus  sexcenticnsHS.  Cumprivatis 
non  poterat  transigi  minore  pecunia.  Efficiemus  rem  glorio- 
sissimam.  Nam  in  campo  Martio  saepta  tributis  comitiis  mar- 
morea  sumus  et  tecta  factuii  eaque  cingemus  excelsa  por- 
ticu,  ut  mille  passuum  conficiatur:  simul  adiungetur  huie 
operi  villa  etiam  publica.  Dices:  f  Quid  mihi  hoc  monumen- 
tumproderit?>  Quid,  celabo  te  rcs  Romanas?  Non  enimte 
puto  de  Iustro ,  quod  iam  desperatum  est ,  aut  de  iudiciis, 
quae  lege  Coctia  fiant,  quaerere.  15.  Nunc  te  obiurgaripa- 
tere,  si  iure.  Scribis  enim  in  ea  epistola,  quam  C.  Decimius  mihi 
reddidit  Buthroto  datam,  in  Asiam  tibi  eundum  esse  te  arbi- 
trari.  Mihi  mehercule  nihil  videbatur  esse  in  quo  tantulum 
mteresset  utrum  per  procuratores  ageres  an  per  te  ipsum :  ut 
abis  totiens  et  tam  longe  abes.  Sed  haec  mallem  integra 
retecum  egisse.  Profecto  enim  aliquid  egissem.  Nunc  repri- 
tnam  susceptam  obiurgationem.  Utinam  valeat  ad  celerita- 
tem  reditus  tui!  Ego  ad  te  propterea  minus  saepe  scribo, 
quod  certum  non  habeo  ubi  sis  aut  ubi  futurus  sis.  Huic  ta- 
men  nescio  cui,  quod  videbatur  is  te  visurus  esse,  putavi 
dandas  esse  litteras.  Tu,  quoniam  iturum  te  in  Asiam  esse 
putas ,  ad  quae  tempora  te  exspectemus  facias  me  certiorem 
velim  et  de  Eutychide  quid  egeris. 

XVII. 

M.  Cicero  Atlico  significat  sibi  gratissimnm  fuisse  nuncium  de 
eius  adveuiu.  quem  iam  Romam  accedere  optat,  de  candidatis  con- 
sulatus  Messala,  Domitio,  Memmio,  de  liiteris  a  Q.  fratre"  et  a  Cae- 
sare  a  littoribus  Britanniae  acceptis,  de  summo  suo  desideiio  Attici. 
Scripsit  Romae  a.  u.  c.  700. 

CICERO  ATTICO  S. 

1.  0  exspectatas  mihi  tuas  litteras!  o  gratum  adventum! 

o  constantiam  promissi  et  fidem  miram!  o  navigationem 
amandam!  quam  mehercule  ego  valde  timebam,  recordans 
superioris  tuae  transmissionis  dsftgeig.  Sed,  nisi  fallor,  citius 
te  quam  scribis  videbo.  Credo  enim  te  putasse  tuas  mulieres 
in  Apulia  esse,  quod  quum  secus  erit,  quid  te  Apulia  more- 
lur  ?  Nam  Vestorio  dandi  sunt  dies  et  ille  Latinus  atTt,xi6[idg 
ex  intervallo  regustandus.  Quin  tu  huc  advolas  et  invisis  il- 
lius  nostrae  rei  publicaef  germanaef  putavi  de  nummis  ante 
comitia  tributim  uno  loco  divisis  palam,  inde  absolutum  Ga- 
binium.  t  detur  esse  valiturum.  2.  De  Messala  quod  quaeris, 
quid  scribam  nescio :  numquam  ego  vidi  tam  pares  candida- 
tos.  Messalae  copias  nosti.  Scaurum  Triarius  reum  fecit.  Si 
quaeris,  nulla  est  magno  opere  commota  Gvfiitd&Eta.  Sed  ta- 
men  habet  aedilitas  eius  memoriam  non  ingratam,  et  est  pon- 
dus  apud  rusticos  in  patris  memoria.  Reliqui  duo  plebeii  sic 
exaequantur ,  ut  Domitius  valeat  amicis,  adiuvetur  tamen  non 
[minus]  gratissimo  munere,  Memmius  Caesaris  commendetur 
militibus,  Pompeii  gratia  nitatur.  Quibus  si  non  valuerit,  pu- 
tant  fore  aliquem  qui  comitia  in  adventum  Caesaris  detrudat, 
Catone  praesertimabsoluto.  3.  Ab  Quinto  fratre  et  a  Caesare 
accepi  a.  d.  ix.  Kalend.  Novembr.  litteras,  datas  a  littoribus 
Britanniae  proximo  a.  d.  vi.  Kalend.  Octobr.  Confecta  Bri- 
tannia,  obsidibus  acceptis,  nulla  praeda ,  imperata  tamen  pe- 
cunia,  exercitum  Britannia  reportabant.  Q.  Pilius  erat  iam 
ad  Caesarem  profectus.  Tu,  si  aut  amor  in  te  est  nostri  ac 
tuorum  aut  ulla  veritas ,  aut  si  etiam  sapis  ac  frui  tuis  com- 
modls  cogitas,  adventare  etprope  adesse  iam  debes.  Non 
mehercule  aequo  animo  te  careo.  Te  autem  quid  mirum ,  qui 
Dionysium  tanto  opere  desiderem?  quem  quidem  abs  te, 
quum  dies  venerit,  etego  et  Cicero  meus  flagitabit.  Abste 
proximas  litteras  habebam  Epheso  a.  d.  v.  Id.  Sext.  datas. 

XVIII. 

De  commercio  litterarum ,  de  infamia  consulum,  de  C  Memmio, 
de  Caesaris  in  Q.  fratrem  amore,  de  confiicione  sua,  de  Dionysio  et 
adventu  Attici.     Scripsit  a.  u.  c.  700. 

CICERO  ATTICO  S. 
1.  Puto  te  existimare  me  nunc  oblitum  consuetudinis  et 
instituti  mei  rarius  ad  te  scribere  quam  solebam ,  sed ,  quon- 
cic.  III.  2.  8 

iam  loca  et  itinera  tua  nihil  habere  certi  video,  neque  in  Epi- 
rum  neque  Athenas  neque  in  Asiam  neque  cuiquam  nisi  ad  te 
ipsum  proficiscenti  dedi  litteras.  Neque  enim  sunt  eae  epi- 
stolae  nostrae,  quae  si  perlatae  non  sint,  nihil  ea  res  nos  of- 
fensura  sit,  quaetantum  habent  mysteriorum ,  ut  eas  ne  li- 
brariis  quidem  fere  committamus.  2.  Lepidum  quo  excidat : 
consulesflagrantinfamia,  quod  C.Memmius  candidatus  pactio- 
iem  in  senatu  recitavit,  quam  ipse  et  suus  competitor  Domi- 
tius  cum  consulibus  fecissent,  uti  ambo  HS.  quadragena  con- 
sulibus  darent,  si  essent  ipsi  consules  facti ,  nisi  tris  augures 
dedissent,  qui  se  adfuisse  dicerent,  quum  lex  curiata  ferretur, 
quae  latanon  esset,  et  duo  consulares,  qui  se  dicerent  in 
ornandis  provinciis  consularibus  scribendo  adfuisse,  quum 
omnino  ne  senatus  quidem  [eo  die]  fuisset.  Haec  pactio  non 
verbis,  sed  nominibus  et  perscriptionibus ,  multorum  tabulis 
quum  esse  facta  diceretur,  prolata  a  Memmio  estnominibus 
inductis,  auctore  Pompeio.  Hic  Appius  erat  idem  Nihil  sane 
iacturae.  Corruerat  alter  et  plane,  inquam,  iacebat.  3.  Mem- 
mius  autem  dirempta  coitione  invito  Calvino  plane  refrixerat, 
st  eo  magis  nunc  cogitare  dictaturam,  ruere  iustitio  et 
omnium  rerum  licentia.  Perspice  aequitatem  animi  mei  et  lu- 
dum  et  conlemptionem  Selicianae  unciae  et  mehercule  cum 
Caesare  suavissimam  coniunctionem  —  haec  enim  me  una  ex 
hoc  naufragio  tabula  delectat  — ,  qui  quidem  Quintum  meum 
tuumque,  di  boni!  quem  ad  modum  tractat  honore,  dignitate, 
gratia!  non  secus  ac  si  ego  essem  imperator.  Hiberna  Jegio- 
num  eligendi  optio  delata  commodum,  ut  ad  me  scribit.  Hunc 
tu  non  ames?  quem  igitur  istorum?  Sed  heus  tu,  scripse- 
ramne  tibi  me  esse  legatum  Pompeio  ?  et  extra  urbem  quidem 
fore  ex  Idib.  Ian.?  Visum  est  hoc  mihi  ad  multa  quadrare. 
Sed  quid  plura?  Coram,  opinor,  reliqua,  ut  tu  tamen  aliquid 
exspectes.  Dionysio  plurimam  salutem,  cui  quidem  ego  non 
modo  servavi ,  sed  etiam  aedificavi  locum.  Quid  quaeris?  ad 
summam  laetitiam  meam,  quam  ex  tuo  reditu  capio,  magnus 
illius  adventu  cumulus  accedet.  Quo  die  ad  me  venies,  tu,  si 
me  amas ,  apud  me  cum  tuis  maneas. 


EPISTOLAR.  AD  ATTICUM  LIB.  V.  EP.  1.         115 

L  I  B  E  R    V. 

I. 

Quum  M.  Ciceroni  a.  u.  c.  703.  Cilicia  provincia  suscipienda 
«sset ,  iam  Attico  ex  hoc  ipso  itinere  hanc  et  quae  deinceps  se- 
quuntur,  epistolas  mittit.  Et  in  hac  quidem  prima  agit  de  Annio  Sa- 
turnino,  de  satisdationibus  praediorum,  de  negocio  cum  Oppio  transi- 
gendo ,  de  uxore  Q.  fratris,  sorore  Attici  eiusque  inhumanitate  in  Q. 
fratrem,  de  mandatis  suis,  de  A.  Torquato,  quem  Minturnis  amantis- 
sime  dimiserit.  Scripta  epistola  est  in  itinere  fortasse  Minturnis  a. 
c.  703. 

CICERO  ATTICO  S. 

1.  Ego  vero  et  tuum  in  discessu  vidi  animum  et  meo 
sum  ipse  testis.  Quo  magis  erit  tibi  videndum  ne  quid  novi 
decernatur,  ut  hoc  nostrum  desiderium  ne  plus  sit  annumm 
2.  De  Annio"  Saturnino  curasti  probe.  De  satis  dando  vero 
te  rogo,  quoad  eris  Romae,  tu  ut  satis  des.  _Et  sunt  ali- 
quot  satisdationes  secundum  mancipium,  veluti  Memmiano- 
rum  praediorum  vel  Atilianorum.  De  Oppio  factum  est  ut 
volui  et  maxime,  quod  dccc.  ajiexui&£i:  quae  quidem  egx> 
utique  vel  versura  facta  solvi  volo,  ne  extrema  exactio  no- 
strorum  npminum  exspectetur.  3.  Nunc  venio  ad  transver- 
sum  illum  extremae  epistolae  tuae  versiculum,  in  quo  me 
admones  de  sorore.  Quae  res  se  sic  habet.  Ut  veni  in  Ar- 
pinas,  quum  ad  me  frater  venisset,  in  primis  nobis  sermo 
isque  multus  de  te  fuit:  ex  quo  veni  ad  ea,  quae  fueramus 
ego  ettu  inter  nos  de  sorore  in  Tusculano  locuti.  Nihil 
tam  vidi  mite ,  nihil  tam  placatum ,  quam  tum  meus  frater 
erat  in  sororem  tuam,  ut  etiam ,  si  qua  fuerat  ex  ratione  sum- 
ptus  offensio,  non  appareret.  Illo  sic  die.  Postridie  ex 
\rpinati  profecti  sumus.  Ut  in  Arcano  Quintus  maneret 
iies  fecit,  ego  Aquini,  sed  prandimus  in  Arcano.  Nosti  hunc 
undum.  Quo  ut  venimus,  humanissime  Quintus:  'Pompo- 
iia',  inquit,  ?tu  invita  mulieres,  ego  accivero  pueros*.  Ni- 
lil  potuit,  mihi  quidem  ut  visum  est,  dulcius,  idque  quum 
^erbis  tum  etiam  animo  ac  vultu.  At  illa  audientibus  no- 
iis:  'Ego  sum',  inquit,  chic  hospita*.  Id  autem  ex  eo,  ut 
>pinor,  quod  antecesserat  Statius,  ut  prandium  nobis  vi- 

8* 

deret.    Tum  Quintus:  cEn',  inquitmihi,  <haec  ego  patior 
cotidie'.    4.  Dices:  c  Quid,  quaeso ,  istuc  erat'?    Magnum: 
itaque  me  ipsum  commoverat:  sic  absurde  et  aspere  verbis 
vultuque    responderat.    Dissimulavi  dolens.    Djsxiihuimus 
omnes  praeter  illam ,  cui  tamen  Quintus  de  mensa  misit,  illa 
reiecit.    Quid  multa?    nihil  meo  fratre  lenius,  nihil  asperius 
tua  sorore  mihi  visum  est,  et  multa  praetereo,  quae  lum  mihi 
maiori  stomacho  quam  ipsi  Quinto  fuerunt.    Ego  inde  Aqui- 
num,  Quintus  in  Arcano  remansit  et  Aquinum  ad  me  postri- 
die  mane  venit  mihique  narravit  nec  secum  illam  dormire! 
voluisseet,  quum  discessura  esset,  fuisse  eius  modi,  qua- 
lem  ego  vidissem.    Quid  quaeris?    Vel  ipsi  hoc  dicas  licet, 
humanitatem  ei  meo  iudicio  illo  die  defuisse.    Haec  ad  te 
scripsi  fortasse  pluribus,  quam  necesse  fuit,  utvideres  tuas 
quoque  esse  partes  instituendi  et  monendi.    5.  Reliquunij 
est  ut  ante  quam  proficiscare  mandata  nostra  exhaurias,  scri-j 
bas  ad  me  omnia,  Pomptinium  extrudas,  quum  profectus  eris, ' 
cures  ut  sciam.     Sic  habeas,   nihil  mehercule  te  mihi  nec 
carius  esse  nec  suavius.    A.  Torquatum  amantissime  dimisi, 
Minturnis ,  optimum  virum :  cui  me  ad  te  scripsisse  aliquidl 
in  sermone  significes  velim. 

II. 

De  itiueris  sui  ratione,  de  Hortensio,  qui  ad  se  in  Cumanum  ve-4 
nerit  et  maudata  sua  petierit,  de  Rufionis  strategemate,  qui  ad  se  nonl 
venerit,  sed  in  emporio  Puteolanorum  a  se  visus  sit,  de  provincia  sibi  post<| 
annum  non  proroganda,  de  litteris  ab  Attico  exspeclatis  et  rumore. 
de  Transpadanis.     Scripta  epistola  est  in  Pompeiauo  a.  u.  c.  703. 

CICERO  ATTICO  S. 

1.  A.  d.  vi.  Id.  Mai.  quum  has  dabam  litteras,  ex  Pom~, 
peiano  proficiscebar,  ut  eo  die  manerem  in  Trebulano  apud 
Pontium.  Deinde  cogitabam  sine  ulla  mora  iusta  itinera  fa- 
cere.  In  Cumano  quum  essem,  venit  ad  me,  quod  mihi 
pergratum  fuit,  noster  Hortensius :  cui  deposcenti  meaman- 
data  caetera  universe  mandavi,  illud  proprie,  ne  pateretur, 
quantum  esset  in  ipso ,  prorogari  nobis  provinciam.  In  quo 
eum  tu  velim  confirmes  gratumque  mihi  fecisse  dicas,  quod 
et  venerit  ad  me  et  hoc  mihi  praetereaque  si  quid  opus  esset 

promiserit.  Confirmavi  ad  eam  causam  etiam  Furnium  no- 
strum,  quem  ad  annum  tribunum  pl.  videbam  fore.  2.  Ha- 
buimus  in  Cumano  quasi  pusillam  Romam:  tantaeratin  his 
locis  multitudo,  quum  interim  Rufio  noster,  quod  se  a.  Ve- 
storio  observari  videbat,  strategemate  hominem  percussit. 
Nam  ad  me  non  accessit.  Itane?  quum  Hortensius  veniret 
et  infirmus  et  tam  longe  et  Hortensius,  quum  maxima  prae- 
terea  multifudo,  ille  non  venit?  Non,  inquam.  Non  vidisti 
igitur  hominem,  inquies?  Qui  potui  non  videre,  quum  per 
emporium  Puteolanorum  iter  facerem?  in  quo  illum  agen- 
tem  aliqukl ,  credo,  salutavi:  post  etiam  iussi  valere,  quum 
me  exiens  e  sua  villa  cNumquid  vellem'  rogasset.  Hunc 
hominem  parum  gratum  quisquam  putet?  aut  non  in  eo  ipso 
laudandum,  quod  audiri  non  laborarit?  3.  Sed  redeo  ad 
illud.  Noli  putare  mihi  aliam  consolationem  esse  huius  in 
gentis  molestiae,  nisi  quod  spero  non  longiorem  annua  fore. 
Hoc  me  ita  velle  multi  non  credunt  ex  consuetudine  alio- 
rum.  Tu,  qui  scis,  omnem  diligentiam  adhibebis,  tum  sci- 
licet,  quum  id  agi  debebit.  Quum  ex  Epiro  redieris,  de  re 
publica  scribas  ad  me  velim,  si  quid  erit  quod  odorere.  Non- 
dum  enim  satis  huc  erat  adlatum  quo  modo  Caesar  ferret 
de  auctoritate  perscripta.  eratque  rumor  de  Transpadanis, 
eos  iussos  im.  viros  creare.  Quod  si  ita  est,  magnos  mo- 
tus  timeo.    Sed  aliqnid  ex  Pompeio  sciam. 

III. 

M.  Cicero  acceptis  in  Trebnlano  apud  Pontium  Attici  litteris  de 
re  publica  ab  eo  edoceri  cupit  propter  oppidanorum  rumores:  ad  quas 
litteras  sibi  Atticus  rescribi  velit  nescit.  De  Leutulo,  de  Dionysio,  de 
Nicanore.  Data  est  epistota  a  Pontio  ex  Trebulano  a.  d.  v.  Id.  Mai. 
u.  c.  c.  703. 

CICERO  ATTICO  S. 

1.  A.  d.  vi.  Id.  Mai.  veni  in  Trebulanum  ad  Pontium. 
Ibi  mihi  tuae  litterae  binae  redditae  sunt  tertio  abs  te  die: 
eodem  autem  exiens  e  Pompeiano  Philotimo  dederam  ad 
te  litteras.  Nec  vero  nunc  erat  sane  quod  scriberem.  Qui 
de  re  publica  rumores  scribe,  quaeso.  In  oppidis  enim  sum- 
mum  video  timorem,  sed  multainania.    Quid  de  his  cogites 

et  quando  scire  velim.  2.  Ad  quas  litteras  tibi  rescribi  ve- 
lis  nescio.  Nullas  enim  adhuc  acceperam,  praeter  quae  mihi 
binae  simul  in  Trebulano  redditae  sunt,  quarum  alterae  edi- 
ctum  P.  Licinii  habebant,  erant  autem  Non.  Mai.  datae,  al- 
terae  rescriptae  ad  meas  Minturnenses.  Quam  vereor  ne 
quid  fuerit  GnovdaiotEQOv  in  iis ,  quas  non  accepi,  quibus 
rescribi  vis !  3.  Apud  Lentulum  ponam  te  in  gratia.  Dio-  ' 
nysius  nobis  cordi  est.  Nicanor  tuus  operam  mihi  dat  egre- 
giam.  Iam  deest  quod  scribam,  et  lucet.  Beneventum  co- 
gilabam  hodie.  Nostra  continentia  et  diligentia  f  esse  satis, 
faciemus  satis.    A  Pontio ,  ex  Trebulano  a.  d.  v.  Id.  Mai. 

IV. 

M.  Cicero  Attico  scribit  se  iam  binas  illas  litteras ,  quarum  mentio- 
nem  fecisset  in  litteris  superioribus,  accepisse  Beneventi:  ad  has  igitur 
illi  de  suis  et  aliornm  rebus  ac  negociis  respondet.  Scripta  epistola 
est  Beneventi  a.  u.  c.  703. 

CICERO  ATTICO  S. 

1.  Beneventum  veni  a.  d.  v.  Id.  Mai.  Ibi  accepi  eas 
litteras,  quas  tu  superioribus  litteris  significaveras  te  de- 
disse,  ad  quas  ego  ipso  eo  die  dederam  ex  Trebulano  a 
Pontio.  Ac  binas  quidem  tuas  Beneventi  accepi,  quarumj 
alteras  Funisulanus  multo  mane  mihi  dedit,  alteras  scriba 
Tullius.  Gratissima  est  mihi  tua  cura  de  illo  meo  primo  et 
maximo  mandato.  Sed  tua  profectio  spem  meam  debili- 
tat.  f  Ac  me  ille  illud  quidem  labat  non  quo,  sed  inopia 
cogimur  eo  contenti  esse.  De  illo  altero ,  quem  scribis  tibi 
visum  esse  non  alienum,  vereor  adduci  ut  nostra  possit,  \ 
et  tu  ais  dvGdidyvaCrov  esse.  Equidem  sum  facilis,  sedj 
tu  aberis ,  f  et  me  absente  res,  habebis  mei  rationem.  Nam 
posset  aliquid,  si  utervis  nostrum  adesset,  agente  Servilia, 
Servio  fieri  probabile.  Nunc,  si  iam  res  placeat,  agendi  ta- 
men  viam  non  video.  2.  Nunc  venio  ad  illam  epistolam, 
quam  accepi  a  Tullio.  De  Marcello  fecisti  diligenter.  Igi- 
tur  senatus  consultum  si  erk  factum,  scribes  ad  me:  sin 
minus,  rem  tamen  conficies.  Mihi  enim  attribui  oportebit, 
item  Bibulo.  Sed  non  dubito  quin  senatus  consultum  ex- 
peditum  sit,  in  quo  praesertim  sit  compendium  populi.    De 

Torquato  probe.  De  Masone  et  Ligure,  quum  venerint.  De 
illo,  quod  Chaerippus:  quoniam  hic  quoque  7tQoGv£vGiv 
sustulisti,  o  provincia!  etiamne  hic  mihi  curandus  est?  Cu- 
randus  autem  hactenus,    ne   quid  ad  senatum   fconsule\ 

aut  cnumera'!    Nam  de  caeteris Sed  tamen  com- 

mode,  quod  cum  Scrofa.  De  Pomptinio,  recte  scribis.  Est 
enim  ita,  ut,  si  ante  Kalend.  Iun.  Brundusii  futurus  sit,  mi- 
nus  urguendi  fuerint  M.  Anneius  et  Tullius.  3.  Quae  de  Si- 
cinio  audisti,  ea  mihi  probantur,  modo  ne  illa  exceptio  in 
aliquem  incurrat  bene  de  nobis  meritum.  Sed  considera- 
bimus:  rem  enim  probo.  De  nostro  itinere  quum  statuero, 
de  quinque  praefectis  quid  Pompeius  facturus  sit  quum 
ex  ipso  cognoro,  faciam  ut  scias.  De  Oppio  bene  curasti, 
quod  ei  dccc.  exposuisti:  idque,  quoniam  Philotimum  habes, 
perfice  et  cognosce  rationem,  et,  ut  agam  amplius,  si  me 
amas,  prius  quam  proficiscaris  effice:  magna  me  cura  leva- 
ris.  4.  Habes  ad  omnia.  Etsi  paene  praeterii  chartam  tibi 
deesse:  mea  captio  est,  si  quidem  eius  inopia  minus  multa 
ad  me  scribis.  Tu  vero  aufer  ducentos.  Etsi  meam  in  eo 
parcimoniam  huius  paginae  contractio  significat,  dum  acta 
et  rumores  vellet.  Iam,  si  qua  certa  habes  de  Caesare,  ex- 
specto  litteras,  et  alias  Pomptinio  de  omnibus  rebus  dili- 
genter  dabis. 

V. 

M.  Cicero  Attico  significat  sibi  scribendi  materiem  paene  nullam 
esse,  ipsius  litteris  Brundusii  se  exspectare  de  rebus  omnibus,  scire 
vult  quo  suas  ad  Atticum  litteras  mittat,  suasque  res  ei  commendat, 
Scripsit  Venusiae  a.  u.  c.  703. 

CICERO  ATTICO  S. 

1.  Plane  deest  quod  scribam.  Nam  nec  quod  mandem 
habeo  —  nihil  enim  praetermissum  est — nec  quod  narrem  — 
novi  enim  nihil  —  nec  iocandi  locus  est:  ita  me  multa  sollici- 
tant.  Tantum  tamen  scito,  Idibus  Mai.  nos  Venusia  mane 
proficiscentes  has  dedisse.  Eo  autem  die  credo  aliquidactum 
in  senatu.  Sequantur  igitur  nos  tuae  litterae,  quibus  non 
modo  res  omnes,  sed  etiam  rumores  cognoscamus.  Eas 
accipiemus  Brundusii.    lbi  enim  Pomptinium  ad  eam  diem, 

quam  tu  scripsisti,  exspectare  consilium  est.  2.  Nos  Ta- 
renti,  quos  cum  Pompeio  diakoyovg  de  re  publica  habueri- 
mus  ad  te  perscribemus,  etsi  id  ipsum  scire  cupio,  quod 
ad  tempus  recte  ad  te  scribere  possim,  id  est,  quam  diu 
Romae  futurus  sis,  ut  aut  quo  dem  posthac  litteras  sciam 
aut  ne  dem  frustra.  Sed  ante  quam  proficiscare,  utique  ex- 
plicatum  sit  illud  HS.  xx.  et  dccc.  Hoc  velim  in  maximis 
rebus  et  maxime  necessariis  habeas.  ut,  quod  auctore  te 
velle  coepi,  adiutore  adsequar. 

VI. 

M.  Cicero  Attico  scribit  se  Tarentum  venisse  et  plures  dies  cum 
Cn.  Pompeio  se  futurum,  tum  de  litterarum  commercio ,  quam  ob  rem 
cupit  tempus  profectionis  Attici  cognoscere.  Scripta  epistola  est  Ta- 
renti  a.  u.  c.  703. 

CICERO  ATTICO  S. 
1.  Tarentum  veni  a.  d.  xv.  Kalend.  Iun.  Quod  Pompti- 
nium  statueram  exspectare,  commodissimum  duxi  dies  eos, 
quoad  ille  veniret,  cum  Pompeio  consumere,  eoque  magis, 
quod  ei  gratum  esse  id  videbam ,  qui  etiam  a  me  petierit  ut 
secum  et  apud  se  essem  cotidie:  quod  concessi  libenter. 
Multos  enim  eius  praeclaros  de  re  publica  sermones  acci- 
piam,  instruar  etiam  consiliis  idoneis  ad  hoc  nostrum  ne- 
gocium.  2.  Sed  ad  te  brevior  iam  in  scribendo  incipio  fieri, 
dubitans  Romaene  sis  an  iam  profectus.  Quod  tamen  quoad 
ignorabo,  scribam  aliquid  potius  quam  committam  ut  tibi, 
quum  possint  reddi  a  me  litterae ,  non  reddantur.  Nec  ta- 
men  iam  habeo  quod  aut  mandem  tibi  aut  narrem.  Mandavi 
omnia,  quae  quidem  tu,  ut  polliceris,  exhauries:  narrabo, 
quuni  aliquid  habebo  novi.  Illud  tamen  non  desinam,  dum 
adesse  [tej  putabo,  de  Caesaris  nomine  rogare,  ut  con- 
fectum  relinquas.  Avide  exspecto  tuas  litteras  et  maxime, 
ut  norim  tempus  profectionis  tuae. 

VII. 

M.  Cicero  ad  Atticum  de  sermonibfls  cum  Cn.  Pompeio  habitis  brevi- 
ter  scribit,  quod  enm  iam  esse  profectum  in  Epirum  suspicatur,  Ta- 
remi  proficiscens  Brundusium  a.  u.  c.  703. 

CICERO  ATTICO  S. 
Cotidie  vel  potius  in  dies  singulos  breviores  iitteras  ad 

te  mitto.  Cotidie  enim  magis  suspieor  te  in  Epirum  iam  pro- 
fectum.  Sed  tamen.,  ut  mandatum  seias  me  curasse:  quot 
ante,  ait  se  Pompeius  quinos  praefectos  delaturum  novos, 
vacationis,  iudiciariam  causam.  Ego  quum  triduum  cum  Pom- 
peio  et  apud  Pompeium  fuissem,  proficiscebar  Brundusium 
a.  d.  xiii.  Kal.  Iunias.  Civem  illum  egregium  relinquebam 
etadhaec,  quaetimentur,  propulsanda  paratissimum.  Tuas 
Jitteras  exspectabo ,  quum  ut  quid  agas  tum  ut  ubi  sis  sciam. 

VIII. 

M.  Cicero  Brundusio  post  longiorem  commorationem  cursum  exspe- 
ctans  Attico  exponit  quibus  de  causis  Pliilotimum  in  bonis  Milonis 
socium  esse  voluisset:  quod  si  molestum  illi  sit,  et  si  idem  Fausta 
uxor  Milonis  velit,  recedere  poss«  Philotimum.  Scripta  epistola  est 
a.  u.  c.  703. 

CICERO  ATTICO  S. 

1.  Me  et  incommoda  valetudo,  quaiam  emerseram,  ut- 
pote  quum  sine  febri  iaborassem,  et  Pomptinii  exspectatio, 
de  quo  adhuc  ne  rumor  quidem  venerat,  tenebat  duode- 
cimum  iam  diem  Brundusii,  sed  cursum  exspectabamus. 
2.  Tu,  si  modo  es  Romae  —  vix  enim  puto  — :  sin  es,  hoc 
vehementer  animadvertas  velim.  Roma  acceperam  litteras, 
Milonem  meum  queri  per  litteras  iniuriam  meam,  quod  Phi- 
lotimus  socius  esset  in  bonis  suis.  Id  ego  ita  fieri  volui  de 
C.  Duronii  sententia ,  quem  et  amicissimum  Miloni  perspexe- 
ram  et  talem  virum,  qualem  tu  iudicas,  c-ognoram.  Eius 
autem  consilium  meumque  hoc  fuerat,  primum  ut  in  po- 
testate  nostra  esset  res,  ne  illum  malus  emptor  alienus  man- 
cipiis,  quae  permulta  secum  habet,  spoliaret,  deinde,  ut 
Faustae,  cui  cautum  ille  esse  voluisset,  ratum  esset.  Erat 
etiam  illud,  ut  ipsi  nos,  si  quid  servari  posset,  quam  facil- 
lime  servaremus.  3.  Nunc  rem  totam  perspicias  velim.  No- 
bis  enim  scribuntur  saepe  maiora.  Si  ille  queritur,  si  scribit 
ad  amicos,  si  idem  Fausta  vult,  Philotimus,  ut  ego  ei  coram 
dixeram  mihique  ille  receperat,  ne  sit  invito  Milone  in  bo- 
nis:  nihil  nobis  fuerattanti:  sin  haec  leviora  sunt,  tu  iudi- 
cabis:  loquere  cum  Duronio.  Scripsi  etiam  ad  Camillum,  ad 
Latniam,  eoque  magis,  quod  non  confidebam  Romae  te  esse. 

Summa  erit  haec:  statues,  ut  ex  fide,  fama  reque  mea  vi- 
debitur. 

IX. 

M.  Cicero  Attico  gratias  agit  de  muneribus  sibi  Actium  missis 
et  exponit  de  ratione  itineris  sui ,  de  provincia  abstinenter  admini- 
stranda,  Attici  litteras  de  negociis  suis  Romanis  exspectat  et  eum  ro- 
gat,  ut  omnia  faciat  ne  sibi  provincia  plus  quam  annua  sit ,  addit  de 
Cicerone  suo,  de  Dionysio.  Scripta  epistola  est  in  itinere  Athenas  ver- 
sus  a.  u.  c.  703. 

CICERO  ATTICO  S. 

1.  Actium  venimus  a.  d.  xvn,  Kal.  Quinct. ,  quum  qui- 
dem  et  Corcyrae  et  Sybotis  muneribus  tuis,  quae  et  Areus 
et  meus  amicus  Eutychides  opipare  et  q>iXoTiQo<5Y\viGxuxa 
nobis  congesserant,  epulati  essemus  Saliarem  in  modum. 
Actio  maluimus  iter  facere  pedibus,  qui  incommodissime 
navig-assemus ,  et  Leucatam  flectere  moleslum  videbatur. 
Actuariis  autem  minutis  Patras  accedere  sine  his  impedimen- 
tis  non  satis  visum  est  decorum.  Ego ,  ut  saepe  tu  me  cur- 
rentem  hortatus  es,  cotidie  meditor,  praecipio  meis,  faciam 
denique,  ut  summa  modestia  et  summa  abstinentia  munus 
hoc  extraordinarium  traducamus.  Parthus  velim  quiescat 
et  fortunanos  iuvet:  nostra  praestabimus.  2.  Tu,  quaeso, 
quid  agas,  ubi  quoque  tempore  futurus  sis,  quales  res  no- 
stras  Romae  reliqueris ,  maxime  de  xx.  et  dccc.  ,  cura  ut 
sciamus.  Id  unis  diligenter  litteris  datis,  quae  ad  me  uti- 
que  perferantur ,  consequere.  Illud  tamen,  quoniam  nunc 
abes ,  quum  id  non  agitur ,  aderis  autem  ad  tempus ,  ut  mihi 
rescripsisti,  memento  curare  per  te  et  per  omnes  nostros, 
in  primis  per  Horlensium ,  ut  annus  noster  maneat  suo  statu, 
ne  quid  novi  decernatur.  Hoc  tibi  ita  mando ,  ut  dubitem 
an  etiam  te  rogem,  ut  pugnes  ne  intercaletur.  Sed  non  au- 
deo  tibi  omnia  onera  imponere.  Annum  quidem  utique  te- 
neto.  3.  Cicero  meus,  modestissimus  et  suavissimus  puer, 
tibi  salutem  dicit.  Dionysium  semper  equidem,  ut  scis,  di- 
lexi :  sed  cotidie  pluris  facio ,  et  mehercule  in  primis ,  quod 
te  amat  nec  tuimentionem  intermitti  sinit. 

X. 

M.  Cicero  Attico  scribit  se  a.  d.  vii.  Kal.  Quiuct.  Athenas  ve- 
nisse  ibique  Pomptinium  quartum  iam  diem  exspectare.  De  recorda- 
tione  Attici,  de  sumptu  Athenis  nec  in  se  neque  in  suos  nec  pu- 
blice  nec  privatim  facto,  de  molestia  administrandae  provinciae,  de 
desiderio  suo  cognoscendi  ubi  Atticus  sit  et  quid  de  rebus  suis  Ro- 
mae  agatur,  de  urbe  Athenarum,  de  Aristo,  de  Xenone.  Scripta 
epistola  est  Athenis  a.  u.  c.  703. 

CICERO  ATTICO  S. 

1.  Ut  Athenas  a.  d.  vii.  Kal.  Quinct.  veneram,  exspecta- 
bam  ibi  iam  quartum  diem  Pomptinium,  neque  de  eius  ad- 
ventu  certi  quidquam  habebam.  Eram  autem  totus,  crede 
mihi,  tecum,  et  quamquam  sine  his  per  me  ipse,  tamen 
acrius  vestigiis  tuis  monitus  de  te  eogitabam.  Quid  quae- 
ris  ?  Non  mehercule  alius  ullus  sermo  nisi  de  te.  2.  Sed 
tu  aliquid  de  me  ipso  scire  fortasse  mavis.  Haec  sunt :  adhuc 
sumptus  nec  in  me  aut  publice  aut  privatim  nec  in  quem- 
quam  comitum:  nihil  accipitur  lege  Iulia,  nihil  ab  hospite: 
persuasum  est  omnibus  meis  serviendum  esse  famae  meae. 
Belle  adhuc.  Hoc  animadversum  Graecorum  laude  et  multo 
sermone  celebratur.  Quod  superest,  elaboratur  in  hoc  a 
me ,  sicut  tibi  sensi  placere.  Sed  haec  tum  laudemus,  quum 
erunt  perorata.  3.  Reliqua  sunt  eius  modi,  ut  meum  con- 
gilium  saepe  reprehendam ,  quod  non  aliqua  ratione  ex  hoc 
negocio  emerserim.  0  rem  minime  aptam  meis  moribus! 
0  illud  verum  sgdoc  xig  . .  .  .!  Dices:  cQuid  adhuc?  Non- 
dum  enim  in  negocio  versaris'.  Nescio ,  et  puto  molestiora 
restare:  etsi  haec  ipsa  fero  equidem  fronte,  ut  puto,  et 
vultu  bellissimo,  sed  angor  intimis  sensibus:  ita  multa  vel 
iracunde  vel  insolenler  vel  in  omni  genere  stultitiae  insulse. 
adroganter  et  dicuntur  et  tacentur  cotidie.  Quae  non  quo 
te  celem,  non  perscribo,  sed  quia  dvOs^iXXrjta  sunt.  Ita- 
que  admirabere  meam  fia&vTrjTa,  quum  salvi  redierimus : 
tanta  mihi  y,eXhrj  huius  virtutis  datur.  4.  Ergo  haec  quo- 
que  hactenus.  Etsi  mihi  nihil  erat  propositum  ad  scriben- 
dum,  quia  quid  ageres,  ubi  terrarum  esses  ne  suspicabar 
quidem,  nec  hercule  umquam  tam  diu  ignarus  rerum  mea- 
rum  fui,  quid  de  Caesaris ,  quid  de  Milonis  nominibus  actum 

sit,  f  ac  non  modo  nemo,  sed  ne  rumor  quidem  quisquam,  ut 
sciremus,  in  re  publica  quid  ageretur.  Qua  re  si  quid  erit 
quod  scias  de  iis  rebus,  quas  putabis  scire  me  velle,  per 
mihi  gratum  erit,  si  id  curaris  ad  me  perferendum.  5.  Quid 
est  praeterea?  Nihil  sane  nisi  illud:  valde  me  Athenae  de- 
lectarunt,  urbs  dumtaxat  et  urbis  ornamentum  et  hominum 
amores  in  te  et  in  nos  quaedam  benevolentia.  *  Sed  mul- 
tum  et  philosophia'.  "Avta  xdra.  Si  quid  est,  est  in  Aristo^ 
apud  quem  eram.  Nam  Xenonem  tuum  vel  nostrum  potius 
Quinto  concesseram,  ettamen  propter  vicinitatem  totos  dies 
simul  eramus  iunctim.  Quum  primum  poteris,  tua  consilia 
ad  me  scribas,  ut  sciam  quid  agas,  ubi  quoque  tempore, 
maxime  quando  Romae  futurus  sis. 

XI. 

M.  Cicero  Atticum  rogat  tit  operam  det  ne  sibi  provincia  proro- 
getur,  de  Marcello,  de  Pompeio  eiusque  voluutate  in  Hispaniam 
eundi,  de  commoralione  sua  Atheniensi  et  itinere  per  Graeciam  a  se 
suisque  summa  abstinentia  facto,  de  mandatis  Attici  de  Xenone,  Pa- 
trone  eiusque  causa  Memmio  a  se  commendata,  de  Pilia  uxore  Attici, 
de  litterarum  commercio.     Scripta  epistola  est  Athenis  a.  u.  c.  703. 

CICERO  ATTICO  S. 

1.  Hui,  totiensne  me  litteras  dedisse  Romam,  quum  ad 
te  nullas  darem?  At  vero  posthac  frustra  potius  dabo  quam, 
si  recte  dari  potuerint,  committam  ut  non  dem.  Ne  pro- 
vincia  nobis  prorogetur,  per  fortunas!  dum  ades,  quidquid 
provideri  potest,  provide.  Non  dici  potest  quam  flagrem 
desiderio  urbis ,  quam  vix  harum  rerum  insulsitatem  feram. 
2.  Marcellus  foede  de  Comensi.  Etsi  ille  magistratum  non 
gesserat,  erat  tamen  Transpadanus.  Ita  mihi  videtur  non 
minus  stomachi  nostro  ac  Caesari  fecisse.  Sed  hoc  ipse  vi- 
derit.  3.  Pompeius  mihi  quoque  videbatur,  quod  scribis 
Varronem  dicere,  in  Hispaniam  certe  iturus.  Id  ego  mi- 
nime  probabam,  qui  quidem  Theophani  facile  persuasi  nihil 
esse  melius  quam  illum  nusquam  discedere.  Ergo  Graecus 
incumbet.  Valet  autem  auctoritas  eius  apud  illum  plurimum. 
4.  Ego  has  pridie  Nonas  Quinct.  proficiscens  Athenis  dedi, 
quum  ibi  decem  ipsos  fuissem  dies.    Venerat  Pomptinius, 

una  Cn.  Volusius,  aderat  quaestor:  tuus  unus  Tullius  aberat. 
"AyQccxTu  Rhodiorum  et  dtxQota  Mytilenaeorum  habebam  et 
aliquid  ijiixcajtav.  De  Parthis  erat  silenlium.  Quod  su- 
perest,  diiuvent!  5.  Nos  adhuc  iter  per  Graeciam  summa 
cum  admiratione  fecimus,  necmehercule  habeo  quod  adh.uc 
quem  accusem  meorum.  Videntur  mihi  nosse  [nos]  nostram 
causam  et  condicionem  profectionis  suae.  Plane  serviunt 
existimationi  meae.  Quod  superest,  si  verum  illud  est:  ola- 
it£Qi]d£6noi,va,  certe  permanebunt.  Nihil  enim  a  me  fieri 
ita  videbunt,  ut  sibi  sit  delinquendi  locus.  Sin  id  parum 
profuerit,  fiet  aliquid  a  nobis  severius.  Nam  adhuc  lenitate 
dulces  sumus  et,  ut  spero,  proficimus  aliquantum.  Sed  ego 
hanc,  ut  Siculi  dicunt,  ave^Cav  in  unum  annum  meditatus 
sum.  Proinde  pugna  ne,  si  quid  prorogatum  sit,  turpis  in- 
veniar.  6.  Nunc  redeo  ad  quae  mihi  mandas :  f  in  praefectis 
excusatio:  iis,  quos  voles,  deferto.  Non  ero  tam  {istecoQOg, 
quam  in  Appuleio  fui.  Xenonem  tam  diligo  quam  tu,  quod 
ipsum  sentire  certo  scio.  Apud  Patronem  et  reliquos  ba- 
rones  te  in  maxima  gratia  posui  et  hercule  merito  tuo  feci. 
Nam  mihi  is  te  dixit  [te]  scripsisse  ad  se  mihi  ex  illius  litte- 
ris  rem  illam  curae  fuisse,  quod  ei  pergratum  erat.  Sed 
quum  Patron  meCum  egisset,  ut  peterem  a  vestro  Ariopago, 
v7to^,vrj(iari6^6v  tollerent ,  quem  Polycharmo  praetore  fe- 
cerant,  commodius  visum  est  et  Xenoni  et  post  ipsi  Patroni, 
me  ad  Memmium  scribere,  qui  pridie,  quam  ego  Athenas 
veni,  Mytilenas  profectus  erat.  ut  is  ad  suos  scriberet  posse 
id  sua  voluntate  fieri.  Non  enim  dubitabat  Xeno  quin  ab 
Ariopagitis  invito  Memmio  impetrari  non  posset.  Memmius 
autem  aedificandi  consilium  abiecerat,  sed  erat  Patroni  ira- 
tus.  Itaque  scripsi  ad  eum  accurate,  cuius  epistolae  misi 
ad  te  exemplum.  7.  Tu  velini  Piliam  meis  verbis  consolere: 
indicabo  enim  tibi:  tu  illi  nihil  dixeris.  Accepi  fasciculum, 
in  quo  erat  epistola  Piliae:  abstuli,  aperui,  legi:  valde  scripta 
est  6v[uia&cog.  Brundusio  quae  tibi  epistolae  redditae  sunt 
sine  mea,  tum  videlicet  datae  sunt,  quum  ego  me  non  belle 
haberem.  Nam  illam  f  vofiavavdQiav  excusationem  ne  acce- 
peris.    Cura  ut  omnia  sciam ,  sed  maxime  ut  valeas. 


126  EPISTOLARUM  AD  ATTICUM  12 

XII. 

M.  Cicero  Attico  exponit  de  molestiis  cursus  maritimi  Athenis  De- 
lum  confecti ,  de  Messala  de  ambitu  reo,  de  exspectatis  Attici  litteris 
de  rebus  urbanis ,  de  negociis  suis  Romanis.  Scripta  epistola  est  in 
mari  ad  Delum  insulam  a.  u.  c.  703. 

CICERO  ATTICO  S. 

1.  Negocium  magnum  est  navigare  atque  id  mense  Quin- 
ctili.  Sexto  die  Delum  Athenis  venimus.  Pridie  Nonas  Quin- 
ctil.  a  Piraeeo  ad  Zostera,  vento  molesto,  qui  nos  ibidem 
Nonis  tenuit.  A.  d.  vm.  Idus  ad  Ceo  iucunde.  Inde  Gyarum 
saevo  vento,  non  adverso:  hinc  Scyrum,  inde  Delum,  utro- 
que  citius  quam  vellemus  cursum  confecimus.  Iam  nosti 
ScyQccxTcc  Rhodiorum :  nihil  quod  minus  fluctum  ferre  possit. 
Itaque  erat  in  animo  nihil  festinare  nec  me  Delo  movere, 
msi  omnia.  axQGOTr]QLa>v  ovqicc  vidissem.  2.  DeMessalaad 
te  statim,  ut  audivi,  de  Gyaro  dedi  litteras,  et  id  ipsum  con- 
siliumnostrumetiam  adHortensium,  cui  quidem  valde  6vvr\- 
ycovCav.  Sed  tuas  de  eius  iudicii  sermonjbus  et  meher- 
cule  omni  de  rei  publicae  statu  litteras  exspecto ,  jroAmxo)- 
xeqov  quidem  scriptas,quoniam  meos  cum  Thallumeto  nostro 
pervolulas  libros,  eius  modi,  inquam,  litteras  ex  quibus  ego 
non  quid  fiat  —  nam  id  vel  Helonius,  vir  gravissimus,  po- 
test  efficere,  cliens  tuus  — ,  sed  quid  futurum  sit  sciam.  Iam, 
quum  haec  leges,  habebimus  consules.  Omnia  perspicere 
poteris  de  Caesare,  dePompeio,  de  ipsis  iudiciis.  3.  No- 
stra  autem  negocia,  quoniam  Romae  commoraris,  amabo  te, 
explica.  Cui  rei  fugerat  me  rescribere,  de  strue  laterum, 
plane  rogo.  De  aqua,  si  quid  poterit  fieri,  eo  sis  animo,  quo 
soles  esse:  quam  ego  quum  mea  sponte  tum  tuis  sermoni- 
bus  aestimo  plurimi.  Ergo  tu  id  conficies.  Praeterea,  si 
quid  Philippus  rogabit ,  quod  in  tua  re  faceres ,  id  velim  fa- 
cias.  Plura  scribam  ad  te,  quum  constitero :  nunc  eram  plane 
in  medio  mari. 

XIII. 

M.  Cicero  Ephesum  se  venisse  scribit  et  exponit  de  multitudine 
hominum,  qui  sibi  Sami  et  magis  eiiam  Ephesi  praesto  fuerint,  et  de 
spe  sua  provinciae  administrandae ,  Attici  negocia  se  Ephesi  diligenter 
curasse,   petit  ut  Atticus  curet  ne   sibi  provincia  prorogetur,   mandata 

sua  Attico  commendat  et  ut  de  omnibus  rebus ,  maxime  de  iudiciorum 
statu,  sibi  scribat  petit.     Scripta  epistola  est  Ephesi  a.  u.  c.  7}3 

CICERO  ATTICO  S. 

1.  Ephesum  venimus  a.  d.  xi.  Kal.  Sext.  sexagesimo  et 
quingentesimo  post  pugnam  Bovillanam.  Navigavimus  sine 
timore  et  sine  nausea,  sed  tardius  propter  aphraclorum  Rho- 
diorum  imbecillitatem.  De  concursu  legationum  privatorum 
et  de  ihcredibili  multitudine,  quae  mi  iam  Sami,  sed  mira- 
bilem  in  modum  Ephesi  praesto  fuit,  aut  caudisse  te'  puto 
aut  equid  ad  me  attinet?'  Verum  lamen  f  quum  decumanis 
venissem  cum  imperio,  Graeci  quasi  Ephesio  praetori  se  ala- 
cres  obtulerunt.  Ex  quo  te  intelligere  certo  scio  multorum 
annorum  ostentationes  meas  nunc  in  discrimen  esse  addu- 
ctas.  Sed,  ut  spero,  utemur  ea  palaestra,  quam  a  te  didici- 
mus,  omnibusque  satis  faciemus  et  eo  faciJius,  quod  in 
nostra  provincia  confectae  sunt  pactiones.  Sed  hactenus, 
praesertim  quum  cenanti  mihi  nunciaret  Cestius  se  de  nocte 
proficisci.  2.  Tua  negoeia  Ephesi  curae  mihi  fuerunt,  Ther- 
moque,  tametsi  ante  adventummeum  liberalissime  eratpolli- 
citus  tuis  omnibus,  tamen  Philogenem  et  Seium  tradidi,  Apol- 
lonidensem  Xenonem  commendavi.  Omnino  omnia  se  factu- 
rum  recepit.  Ego  praeterea  rationem  Philogeni  permutatio- 
nis  eius,  quam  tecum  feci,  edidi.  Ergo  haec  quoque  hacte- 
nus.  3.  Redeo  ad  urbana.  Per  fortunas!  quoniam  Romae 
manes ,  primum  illud  praefulci  atque  praemuni ,  quaeso ,  ut 
simus  annui,  ne  intercaletur  quidem.  Deinde  exhauri  mea 
mandata,  maximeque,  si  quid  potest,  de  illo  domestico  scru- 
pulum,  quem  non  ignoras,  dein  de  Caesare:  cuius  in  cupi- 
ditatem  te  auctore  incubui,  nec  me  piget.  Et,  si  intelligis 
quam  meum  sit  scire  et  curare  quid  in  re  publica  fiat  — 
fiat  autem?  immo  vero  etiam  quid  futurum  sit,  perscribe  ad 
me  omnia,  sed  diligentissime ,  in  primisque  ecquid  iudicio- 
rum  status  aut  factorum  aut  futurorum  etiam  laboret.  De 
aqua,  si  curae  est,  si  quid  Philippus  aget,  animadvertes. 

XIV. 

M.  Cicero  Attico  se  Epheso  Tralles  pervenisse  scribit,  de  provin- 
cia,  in  qua  se  sperat  fore  Kal.  Sext.,  bonos  nuncios  se  accepisse,  de 

adventu  suo  iu  Asiam  et  de  rebus  in  provincia  gerendis,  de  omnibus 
rebus  urbanis  ab  Attico  vult  certior  fieri  suaque  omnia  ei  commendat. 
Scripsit  Trallibus  a.  u.  c.  703. 

CICERO  ATTJCO  S. 

1.  Ante  quam  aliquo  loco  consedero,  neque  longas  a 
me  neque  semper  mea  manu  littcras  exspectabis.  Quum  au- 
tem  erit  spatium,  utrumque  praestabo.  Nunc  iter  conficie- 
bamus  aestuosa  et  pulverulenta  via.  Dederam  Epheso  pri- 
die:  has  dedi  Trallibus.  In  provincia  mea  fore  me  putabam 
Kal.  Sextilibus.  Ex  ea  die,  si  me  amas,  naQdnrjyfia  iviav- 
olov  commoveto.  Tamen  interea  haec  mihi,  quae  vellem, 
adferebantur:  primum  ocium  Parthicum,  dein  confectae 
pactiones  publicanorum,  postremo  seditio  militum  sedata 
ab  Appio  stipendiumque  eis  usque  ad  Idus  Quinct.  persolu- 
tum.  2.  Nos  Asia  accepit  admirabiliter.  Adventus  noster 
nemini  ne  minimo  quidem  fuit  sumptui.  Spero  meos  omnes 
servire  laudi  meae.  Tamen  magno  timore  sum,  sed  bene 
speramus.  Omnes  iam  nostri  praeter  Tullium  tuum  vene- 
runt.  Erat  mihi  in  animo  recta  proficisci  ad  exercitum,  ae- 
stivos  menses  reliquos  rei  militari  dare,  hibernos  iuris  di- 
ctioni.  3.  Tu  velim,  si  me  nihilo  minus  nosti  curiosum  in 
re  publica  quam  te,  scribas  ad  me  omnia  quae  sint,  quae 
futura  sint.  Nihil  mihi  gratius  facere  potes ,  nisi  tamen  id 
erit  mihi  gratissimum,  si,  quae  tibi  mandavi,  confeceris,  in 
primisque  illud  ivd6p,v%ov,  quo  mihi  scies  nihil  esse  carius. 
Habes  epistolam  plenam  festinationis  et  pulveris.  Reliquae 
subtiliores  erunt. 

XV. 

M.  Cicero  Attico  scribit  se  Laodiceam  pervenisse,  abstinenter 
vivere,  iter  suscepisse  Laodicea  in  Lycaoniam,  sed  sibi  negocium 
provintiae  molestum  esse ,  itaque  instat  amico  ut  operam  det  ne  sibi 
provincia  prorogetur,  ab  eoque  petit  ut  sibi  de  rebus  urbanis  scribat. 
Scripta  epistola  est  Laodiceae  a.  u.  c.  703. 

CICERO  ATTICO  S. 

1.  Laodiceam  veni  pridie  Kal.  Sext.  Ex  hoc  die  clavum 
anni  movebis.  Nihil  exoptatius  adventu  meo,  nihil  carius.. 
Sed  est  incredibile  quam  me  negocii  taedeat.    Non  habet 

satis  magnum  campum  ille  tibi  non  ignotus  cursus  animi  et 
industriae  meae  praeclara  opera  cessat.  Quippe,  ius  Laodi- 
ceae  me  dicere,  quum  Romae  A.  Plotius  dicat?  et  quum 
exercitum  noster  amicus  habeat  tantum ,  me  nomen  habere 
duarum  legionum  exilium?  Denique  haec  non  desidero ,  lu- 
cem,  forum,  urbem,  domum,  vos  desidero.  Sed  feram,  ut 
potero,  sit  modo  annuum.  Si  prorogatur,  actum  est.  Verum 
perfacile  resisti  potest,  tu  modo  Romae  sis.  2.  Quaeris 
quid  hic  agam?  Ita  vivam,  ut  maximos  sumptus  facio.  Mi- 
rifice  delector  hoc  instituto.  Admirabilis  abstinentia  ex  prae- 
ceptis  tuis,  ut  verear  ne  illud,  quod  tecumpermutavi,  ver- 
sura  mihi  solvendum  sit.  Appii  vulnera  non  refrico,  sed 
apparent  nec  occuli  possunt.  3.  Iter  Laodicea  faciebam  a. 
d.  iii.  Non.  Sext.,  quum  has  litteras  dabam,  in  castra  in  Ly- 
caoniam:  inde  ad  Taurum  cogitabam,  ut  cum  Moeragene 
signis  collatis,  si  possem,  de  servo  tuo  deciderem. 

Clitellae  bovi 
Sunt  impositae,  cillane,  non  est  nostrum  onus. 
Sed  feremus:  modo,  si  me  amas,  sim  annuus.  Adsis  tu  ad 
tempus,  ut  senatum  totum  excites.  Mirifice  sollicitus  sum, 
quod  iam  diu  ignota  sunt  mihi  ista  omnia.  Qua  re,  ut  ad  te 
ante  scripsi,  quum  caetera  tum  res  publica  cura  ut  mihi 
nota  sit.  f  Plura  scribam  tarde  tibi  reddituro,  sed  dabam 
familiari  homini  ac  domestico,  C.  Andronico  Puteolano.  Tu 
autem  saepe  dare  tabellariis  publicanorum  poteris  per  ma- 
gistros  scripturae  et  portus  nostrarum  dioecesium. 

XVI. 

M.  Cicero  Attico  ex  ipso  itinere  Synnade  ad  castra  scribit  se  in 
provinciam  miseram  ac  plane  perditam  venisse,  eo  levari  civitates, 
quod  nullus  sumptus  neque  in  se  neque  in  quemquam  suorum  fiat, 
Appium  se  Tarsum  contulisse,  de  Partho  silentium  esse,  Bibulum 
non  cogitare  accedere  in  provinciam  suam.  Scripta  epistola  est  a.  u. 
c.  703. 

CICERO  ATTICO  S. 

1.  Etsi  in  ipso  itinere  et  via  discedebant  publicanorum  ta- 
bellariiet  eramusin  cursu,  tamen  surripiendum  aliquid  putavi 
spatii ,  ne  me  immemorem  mandati  tui  putares.   Itaque  sub- 
cic.  III.  2.  9 

sedi  in  ipsa  via,  dum  haec,  quae  longiorem  desiderant  ora- 
tionem,  summatim  tibi  perscriberem.  2.  Maxima  exspecta- 
tione  in  perditam  etplane  eversam  in  perpetuum  provinciam 
nos  iam  venisse  scito  pridie  Kal.  Sextiles,  moratos  triduum 
Laodiceae,  triduum  Apameac,  totidem  dies  Synnade.  Audi- 
vimus  nihil  aliud  nisi  imperata  iTtixscpcilia  solvere  non  pos- 
se-  avccg  omnium  venditas:  civitatum  gemitus,  ploratus: 
monstra  quaedam  non  hominis,  sed  ferae  nescio  cuius  im- 
manis.  Quid  quaeris?  taedet  omnino  eos  vitae.  3.  Levan- 
tur  tamen  miserae  civitates,  quod  nullus  fit  sumptus  in  nos 
neque  in  legatos  neque  in  quaestorem  neque  in  quemquam 
Scito  non  modo  nos  foenum  aut  quod  lege  Iulia  dari  sole' 
non  accipere,  sed  ne  ligna  quidem  nec  praeter  quattuor  le- 
ctos  et  tectum  quemquam  accipere  quidquam ,  multis  locis 
ne  tcctum  quidem  et  in  tabernaculo  manere  plerumque.  Ita- 
que  incredibilem  in  modum  concursus  fmnt  ex  agris,  ex  vi 
cis,  ex  domibus  omnibus.  Mehercule  etiam  adventu  nostro 
reviviscunt  iustitia,  abstinentia,  clementia  tui  Ciceronis.  Ita- 
que  opiniones  omnium  superavit.  4.  Appius,  ut  audivit 
nos  venire,  in  ultimam  provinciam  se  coniecit  Tarsum  us- 
que:  ibi  forum  agit.  De  Partho  silentium  est,  sed  tamen  con- 
cisos  equites  nostros  a  barbaris  nunciabant  ii,  qui  veniebant. 
Bibulus  ne  cogitabat  quidem  etiam  nunc  in  provinciam  suam 
accedere.  Id  autem  facere  ob  eam  causam  dicebant,  quod 
tardius  vellet  decedere.  Nos  in  castra  properabamus ,  quae 
aberant  bidui. 

XVII. 

De  litterarum  commercio ,  de  somma  sua  suorumque  omnium  in 
provincia  abstinentia,  de  Ciceronibus  pueris  a  Deiotaro  filio  in  regnum 
ductis,  de  Sestii  litteris ,  quibus  acceptis  Attico  summam  suam  curam 
domesticam  commendat  et  eum  rogat  propter  sermones  Hortensii  ut 
operam  det,  ne  plus  quam  annuus  sit,  de  Appio  etiam  nunc  in  pro- 
vincia  sua  Tarsi  forum  agente,  de  vulneribus  provineiae  gravissimis 
sine  contumelia  Appii  a  se  sanandis  et  de  Bruto  quid  Appius  fecerit 
non  celando.     Scripta  epistola  est  in  itinere  ad  castra  a.  u.  c.  703. 

CICERO  ATTICO  S. 

1.  Accepi  Roma  sine  epistola  tua  fasciculum  littera- 
rum,  in  quo,  si  modo  valuisti  et  Romae  fuisti,  Philotimi 

duco  esse  culpam,  non  tuam.  Hanc  epistolam  dictavi  se- 
dens  in  rheda,  quum  in  castra  proficiscerer,  a  quibus  abe- 
ram  bidui.  Paucis  diebus  habebam  certos  homines  quibus 
darem  litteras.  Itaque  eo  me  servavi.  2.  Nos,  tamen  etsi 
hoc  te  ex  aliis  audire  malo,  sic  in  provincia  nos  gerimus, 
quod  ad  abstinentiam  attinet,  ut  nullus  teruncius  insumatur 
in  quemquam.  Id  fit  eliam  et  legatorum  et  tribunorum  et 
praefectorum  diligentia.  Nam  omnes  mirifice  cvucpilodo- 
\ov6i  gloriae  meae.  Lepfca  noster  mirificus  est.  Sed  nunc 
propero.  Perscribam  ad  te  paucis  diebus  omnia.  3.  Cice- 
rones  nostros  Deiotarus  filius ,  qui  rex  ab  senatu  appellatus 
est,  secum  in  regnum.  Dum  in  aestivis  nos  essemus,  illum 
pueris  locum  esse  bellissimum  duximus.  4.  Sestius  ad  me 
scripsit  quae  tecum  esset  de  mea  domestica  et  maxima  cura 
locutus  et  quid  tibi  esset  visnm.  Amabo  te,  iucumbe  in  eam 
rem  et  ad  me  scribe  quid  et  possit  et  tu  censeas.  5.  Idem 
scripsit  Hortensium  de  proroganda  nostra  provincia  dixisse 
nescio  quid.  Mihi  in  Cumano  diligentissime  se,  ut  annui  es- 
semus,  defensurum  receperat.  Si  quidquam  me  amas,  hunc 
locum  muni.  Dici  non  potest  quam  invitus  a  vobis  absim. 
Et  simul  hanc  gloriam  iustitiae  et  abstinentiae  fore  illustrio- 
rem  spero,  si  cito  decesserimus:  id  quod  Scaevolae  contigit, 
qui  solos  novem  menses  Asiae  praefuil.  6.  Appius  noster, 
quum  me  adventare  videret,  profectus  est  Tarsum  usque 
Laodicea.  Ibi  forum  agit,  quum  ego  sim  in  provincia,  quam 
eius  iniuriam  non  insector.  Satis  enim  habeo  negocii  in  sa- 
nandis  vulneribus,  quae  sunt  imposita  provinciae.  Quod  do 
operam  ut  faciam  quam  minima  illius  contumelia.  Sed  hoc 
Bruto  nostro  velim  dicas,  illum  fecisse  non  belle,  qui  ad- 
ventu  meo  quam  longissime  potuerit  discesserit. 

XVIII. 

M.  Cicero  propter  motus,  quos  Parthi  duce  Pacoro  fecerant,  lit- 
teras  de  statu  provinciae  ad  senatum  miserat  et  rogat  Atticum  ut,  si 
Romae  sit,  ipse  quoque  de  his  rebus  videat ,  ne  sibi  provincia  proro- 
getnr.  Dein  de  copiis  atque  adiumentis  suis  exponit  et  rursus  instat, 
ut  Atticus  mense  Ianuario  Romae  sit.  Litteras  Attici  exspectat  et  Bruti 
pupilli  rem  se  diligenter  agere  adfirmat.  Scripta  epistola  est  in  castris 
ad  Cybistra  a.  u.  c.  703. 

9* 

CICERO  ATTICO  S. 
1.  Quam  vellem  Romae  esses,  si  forte  non  es!  Nihil  enim 
certi  habebamus  nisi  accepisse  nos  tuas  litteras  a.  d.  xim. 
Kal.  Sext.  datas ,  in  quibus  scriptum  esset  te  in  Epirum  itu- 
rum  circiter  Kal.  Sextiles.  Sed,  sive  Romae  es  sive  in  Epi- 
ro,  Parthi  Euphraten  transiverunt  duce  Pacoro,  Orodi  regis 
Parthorum  filio ,  cunctis  fere  copiis.  Ribulus  nondum  audie- 
batur  esse  in  Syria.  Cassius  in  oppido  Antiochiae  cum  omni 
exercitu:  nos  in  Cappadocia  ad  Taurum  cum  exercitu  ad 
Cybistra:  hostis  in  Cyrrhestica ,- quae  Syriae  pars  proxima 
est  provinciae  meae.  His  de  rebus  scripsi  ad  senatum :  quas 
litteras ,  si  Romae  es ,  videbis ,  putesne  reddendas,  et  multa, 
immo  omnia,  quorum  xscpdAcuov,  ne  quid  inter  caesa  et 
porrecta,  ut  aiunt,  oneris  mihi  addatur  auttemporis.  Nobis 
enim  hac  infirmitate  exercitus,  inopia  sociorum,  praesertim 
fidelium,  certissimum  subsidium  est  hiems.  Ea  si  venerit 
nec  illi  ante  in  meam  provinciam  transierint,  unum  vereor, 
ne  senatus  propter  urbanarum  rerum  metum  Pompeium  no-. 
lit  dimittere.  Quod  si  alium  ad  ver  mittit,  non  laboro,  no- 
bis  modo  temporis  ne  quid  prorogetur.  2.  Haec  igitur,  si 
es  Romae:  sin  abes  aut  etiam  si  ades,  haec  negocia  sic  se 
habent:  stamus  animis  et,  quia  consiliis,  ut  videmur,  bonis 
utimur,  speramus  etiam  manu.  Tuto  consedimus,  copioso 
a  frumento ,  Ciliciam  prope  conspiciente,  expedito  ad  mutan- 
dum  loco,  parvo  exercitu,  sed,  ut  spero,  ad  benevolentiam 
erga  nos  consentiente:  quem  nos  Deiotari  adventu  cum  suis 
omnibus  copirs  duplicaturi  eramus.  Sociis  multo  fidelioribus 
utimur,  quam  quisquam  usus  est:  quibus  incredibilis  vide- 
tur  et  nostra  mansuetudo  et  abstinentia.  Dilectus  habetur 
civium  Romanorum :  frumentum  ex  agris  in  loca  tuta  com- 
portatur.  Si  fuerit  occasio,  manu,  siminus,  locis  nos  de- 
fendemus.  3.  Qua  re  bono  animo  es.  Video  enim  te  et, 
quasi  coram  adsis ,  ita  cerno  6v(iitad-£iccv  amoris  tui.  Sed  j 
te  rogo,  si  ullo  pacto  fieri  poterit,  si  integra  in  senatu  nostra ! 
causa  ad  Kal.  Ian.  manserit,  ut  Romae  sis  mense  Ianuario. 
Profecto  nihil  accipiam  iniuriae,  si  tu  aderis.  Amicos  con-i 
sules  habemus ,  nostrum  tribunum  pl.  Furnium.  Verum  tua 
est  opus  adsiduitate ,  prudentia,  gratia.   Tempus  est  neces- 1 

sarium.  Sed  turpe  est  me  pluribus  verbis  agere  tecum.  4. 
Cicerones  nostri  sunt  apud  Deiolarum,  sed,  si  opus  erit,  de- 
ducentur  Rhodum.  Tu,  si  es  Romae,  ut  soles,  diligentissi- 
me:  si  in  Epiro,  mitte  tamen  ad  nos  de  tuis  aliquem  tabel- 
larium ,  ut  et  tu  quid  nos  agamus  et  nos  quid  tu  agas  quid- 
que  aclurus  sis  scire  possimus.  Ego  tui  Bruti  rem  sic  ago, 
ut  suam  ipse  non  ageret.  Sed  iam  exhibeo  pupillum  neque 
defendo.  Sunt  enim  negocia  et  lenta  et  inania.  Faciam  ta- 
men  satis:  tibi  quidem,  cui  difficilius  est  quam  ipsi.  Sed 
certe  satis  faciani  utrique^ 

XIX. 

M.  Cicero  acceptis  ab  Attico  litteris  iam  non  dubitat  quin  ille 
in  Epirum  profectus  sit ,  addit  de  Atiliano  nomine,  de  fama  itine- 
rum  suorum,  de  filiola  Attico  nata,  de  Patrone  et  Attici  condiscipulis, 
de  repulsa  eius,  qui  cum  patruo  filii  sororis  Attici  certarat.  Scripta 
epistola  est  in  Cilicia  a.  u.  c.  703. 

CICERO  ATTICO  S. 

1.  Obsig-naram  iam  epislolam  eam,  quam  puto  te  modo 
perlegisse,  scriptam  mea  manu,  in  qua  omnia  continentur, 
quum  subito  Appii  tabellarius  a.  d.  xi.  Kal.  Octobr.  septimo 
quadragesimo  die  Roma  celeriter  —  hui  tam  longe!  —  mihi 
tuas  litteras  reddidit.  Ex  quibus  non  dubito  quin  tu  Pom- 
peium  exspectaris,  dum  Arimino  rediret,  et  iam  in  Epirum 
profectus  sis,  magisque  vereor,  ut  scribis,  ne  in  Epiro  sol- 
licitus  sis  non  minus  quam  nos  hic  sumus.  De  Atiliano  no- 
mine  scripsi  ad  Philotimum ,  ne  appellaret  Messalam.  2.  Iti- 
neris  nostri  famam  ad  te  pervenisse  laetor  magisque  laeta- 
bor,  si  reliqua  cognoris.  Filiolam  tuam  tibi  iam  Romae  iu- 
cundam  esse  gaudeo,  eamque,  quam  numquam  vidi,  tamen 
et  amo  et  amabilem  esse  certo  scio.  Etiamatque  etiam  vale. 
3.  De  Patrone  et  tuis  condiscipulis,  quae  de  parietinis  in 
militia  laboravi,  ea  tibi  grata  esse  gaudeo.  Quod  scribis  li- 
bente  te  repulsam  tulisse  eum,  qui  cum  sororis  tuae  filii  pa- 
truo  certasset,  magni  amoris  signum.  Itaque  me  etiam  ad- 
monuisti  ut  gauderem.  Nani  mihi  in  mentem  non  venerat. 
Non  credo ,  inquis.  Ut  libet,  sed  plane  gaudeo ,  quoniam  ro 
vs[iE0av  interest  xov  (p&ov£iv 

XX. 

M.  Cicero  Attico  res  a  se  in  Cilicia  geslas  et  maxime  Pindenissi 
oppidi  Eleutherocilicum  munitissimi  expugnationem  exponit.  Addit 
de  abstinentia  sua,  de  Ariobarzane  sua  opera  regnum  obtinente,  de 
Bruto  a  se  excitato,  de  litteris  Romam  publiee  de  his  rebus  gcstis  mit- 
tendis,  de  metu  ne  sibi  provincia  prorogetur,  de  rebus  urbanis,  de  qui- 
bus  omnibus  per  Philogenem  libertum  Attici  certiorem  se  factum  scri- 
bit,  dein  de  rebus  familiaribus  ac  domesticis.  Scripta  epistola  est  in 
castris  ad  Pindenissum  tertio  die  Saturnaliorum  a.  u.  c.  703. 

CICERO  AT1JC0  S. 

1.  Saturnalibus  mane  se  mihi  Pindenissitae  dediderunt, 
septimo  et  quadragesimo  die,  postquam  oppugnare  eos  coe- 
pimus.  Qui,  malum!  isti  Pindenissitae?  qui  sunt?  inquies : 
nomen  audivi  numquam.  Quid  ergo  faciam?  num  potui  Ci- 
liciam  Aetoliam  aut  Macedoniam  reddere?  Hoc  iam  sic  ha- 
beto,  nec  hoc  exercitu  nec  hic  tanta  negocia  geri  potuisse. 
Quae  cognosce  iv  iititO(iri+  Sic  enim  concedis  mihi  proxi- 
mis  litteris.  Ephesum  ut  venerim  nosti,  qui  etiam  mihi  gra- 
tulatus  es  illius  diei  celebritatem,  qua  nihil  me  umquam  de- 
lectavit  magis.  Inde  oppidis  iis,  quaieram,  mirabiliter  ac- 
cepti  Laodiceam  pridie  Kal.  Sext.  venimus.  Ibi  morati  bi- 
duum  perillustres  fuimus  honorificisque  verbis  omnes  iniu- 
rias  revellimus  superiores.  Quod  idem  dein  Apameae  quin- 
que  dies  morati  et  Synnadis  triduum,  Philomeiii  quinque 
dies,  Iconii  decem  fecimus.  Nihil  ea  iuris  dictione  aequabi- 
lius,  nihil  lenius,  nihil  gravius.  2.  Inde  in  castra  veni  a.  d. 
vii.  Kal.  Septembr.  A.  d.  iii.  exercitum  lustravi  apud  Iconi- 
um.  Ex  his  castris,  quum  graves  de  Parthis  nuncii  veni- 
rent,  perrexi  in  Ciiiciam  per  Cappadociae  partem  eam,  quae 
Ciliciam  attingit,  eo  consilio,  ut  Armenius  Artavasdes  et 
ipsi  Parthi  Cappadocia  se  excludi  putarent.  Quum  dies  quin- 
que  ad  Cybistra  Cappadociae  castra  habuissem,  certior  sum 
factus  Parthos  ab  ilio  aditu  Cappadociae  longe  abesse,  Cili- 
ciae  magis  imminere.  Itaque  confestim  iter  in  Ciliciam  feci 
per  Tauri  pylas.  3.  Tarsum  veni  a.  d.  m.  Non.  Octobr.  In- 
de  ad  Amanum  contendi,  qui  Syriam  a  Cilicia  [ima]  aquarum 
divortio  dividit.  qui  mons  erat  hostium  plenus  sempiterno- 
rum.  Hic  a.  d.  iii.  Idus  Octobr.  magnum  numerum  hostium 

occidimus.  Castella  munitissima  nocturno  Pomptinii  adven- 
tu,  nostro  matutino  cepimus,  incendimus:  imperatores  ap- 
pellati  sumus.  Castra  paucos  dies  habuimus,  ea  ipsa,  quae 
contra  Dariuni  habuerat  apud  Issum  Alexander,  imperator 
haud  paullo  melior  quam  aut  tu  aut  ego.  Ibi  dies  quinque 
morati,  direpto  et  vastato  Amano,  inde  discessimus.  Scis 
enim  dici  quaedam  navixd,  dici  item  xd  xevd  xov  noXiaov. 
Rumore  adventus  nostri  et  Cassio,  qui  Antiochia  tenebatur, 
animus  accessit  et  Parthis  timor  iniectus  est.  Itaque  eos  ce- 
dentes  ab  oppido  Cassius  onsecutus  rem  bene  gessit.  Qua 
in  fuga,  magna  auctoritate  Osaces,  dux  Parthorum,  vulnus 
accepit  eoque  interiit  paucis  post  diebus.  Erat  in  Syria  no- 
strum  nomen  in  gratia.  4.  Venit  interim  Bibulus.  Credo, 
voluit  appellatione  hac  inani  nobis  esse  par.  In  eodem  Ama- 
no  coepit  laureolam  in  mustacco  quaerere.  Al  ille  cohor- 
tem  primam  totanTperdidit  centunonemque  primi  pili,  no- 
bilem  sui  generis ,  Asinium  Dentonem ,  et  reliquos  cohortis 
eiusdem  et  Sex.  Lucilium,  T.  Gavii  Caepionis,  locupletis  et 
splendidi  hominis,  filium,  tribunum  militum.  Sane  piagam 
odiosam  acceperat  quum  re  tum  tempore.  5.  Nos  Pinde- 
nissum,  quod  oppidum  munitissimum  Eleutherocilicum  om- 
nium  memoriain  armis  fuit,  feri  homines  et  acres  et  omni- 
bus  rebus  ad  defendendum  parati,  cinximus  vallo  et  fossa, 
aggere  maximo,  vineis,  turre  altissima,  magna  tormento- 
rum  copia,  multis  sagittariis,  magno  labore,  apparatu,  mul- 
tis  sauciis  nostris,  incolumi  exercitu,  negocium  confecimus. 
Hilara  sane  Saturnalia,  militibus  quoque,  quibus  reliquam 
praedam  concessimus :  mancipia  venibant  Saturnalibus  ter- 
tiis.  Quum  haec  scribebam,  in  tribunali  res  erat  adHS  cxx. 
Hinc  exercitum  in  hiberna  agri  male  pacati  deducendum 
Quinto  fratri  dabam.  Ipse  me  Laodiceam  recipiebam.  6. 
Haec  adhuc.  Sed  ad  praeterita  revertamur.  Quod  me  ma- 
xime  hortaris  et  quod  pluris  est  quam  omnia ,  in  quo  labo- 
ras,  ut  etiam  Ligurino  ucouco  satis  faciamus,  moriar,  si  quid- 
quam  fieri  potest  elegantius.  Nec  iam  ego  hanc  continentiam 
appello,  quae  virtus  voluptati  resistere  videtur.  Ego  in  vita 
mea  nulla  umquam  voluptate  tanta  sum  adfectus,  quanta 
adficior  hac  integritate.   Nec  me  tam  fama,  quae  summa  est, 

quam  res  ipsa  delectat.  Quid  quaeris  ?  Fuit  tanti:  me  ipse 
non  noram  nec  satis  sciebam  quid  in  hoc  genere  facere  pos- 
sem:  recte  n£<pv6C(oy,ui.  Nihil  est  praeclarius.  Interim  haec 
Xchmqcc.  Ariobarzanes  opera  mea  vivit,  regnat.  'Ev  hccqo- 
8a,  consilio  et  auctoritate  et  quod  insidiatoribus  eius  cckqog- 
uov  me,  non  modo  atfopodoVj/rov  praebui,  regem  re- 
gnumque  servavi.  Interea  e  Cappadocia  ne  pilum  quidem. — 
Brutum  abiectum  quantum  potui  excitavi,  quem  non  minus 
amo  quam  tu,  paene  dixi,  quam  te.  —  Atque  etiam  spero 
toto  anno  imperii  nostri  teruncium  sumptus  in  provincia  nul- 
lum  fore.  7.  Habes  omnia.  Nunc  publice  litteras  Romam 
mittere  parabam.  Uberiores  erunt ,  quam  si  ex  Amano  mi- 
sissem.  At  te  Romae  non  fore!  Sed  est  totum,  quod  Kal. 
Mart.  futurum  est.  Vereor  enim  ne,  quum  de  provincia  age 
tur,  si  Caesar  resistet,  nos  retineamur.  His  tu  si  adesses, 
nihU  timerem.  8.  Redeo  ad  urbana:  quae  ego  diu  ignorans 
ex  tuis  iucundissimis  litteris  a.  d.  v.  Kal.  lan.  denique  co- 
gnovi.  Eas  diligentissime  Philogenes ,  libertus  tuus ,  curavit 
perlonga  et  non  satis  tuta  via  perferendas.  Nam  quas  Lae- 
nii  pueris  scribis  datas,  non  acceperam.  Iucunda  de  Cae- 
sare  et  quae  senatus  decrevit  et  quae  tu  speras:  quibus  ille 
si  cedit,  salvi  sumus.  Incendio  Plaetoriano  quod  Seius  am- 
buslus  est,  minus  moleste  fero.  Luceius  de  Q.  Cassio  cur 
tam  vehemens  fuerit  et  quid  actum  sit  aveo  scire.  9.  Ego, 
quum  Laodiceam  venero,  Quinto,  sororis  tuae  filio.  togam 
jniram  iubeor  dare,  cui  moderabor  diligentius.  Deiotarus, 
cuius  auxiliis  magnis  usus  sum,  ad  me,  ut  scripsit,  cum  Ci- 
ceronibus  Laodiceam  venturus  erat.  Tuas  etiam  Epiroticas 
exspecto  litteras,  ut  habeam  rationem  non  modo  negocii, 
verum  etiam  ocii  tui.  Nicanor  in  officio  est  et  a  me  libera- 
liter  tractatur:  quem,  ut  puto,  Romam  cum  litteris  publicis 
mittam,  ut  et  diligentius  perferantur  etidem  ad  me  certa  de 
te  et  a  te  referat.  Alexis  quod  mihi  totiens  salutem  ascribit, 
estgratum.  Sed  cur  non  suis  litteris  idem  facit,  quod  meus 
ad  te  Alexis  facit?  Phemio  quaeritur  xeQccg.  Sed  haec  hac- 
tenus.  Cura  ut  valeas  et  ut  sciam  quando  cogites  Romam. 
Etiani  atque  etiam  vale.  10.  Tua  tuosque  Thermo  et  prae- 
sens  Ephesi  diligentissime  commendaram  et  nunc  per  litte- 

ras,  ipsumque  intellexi  esse  perstudiosum  tui.  Tu  velim, 
quod  antea  ad  te  scripsi,  de  domo  Pammeni  des  operam,  ut, 
quod  tuo  meoque  beneflcio  puer  habet,  cures  ne  qua  ratione 
convellatur.  Utrique  nostrum  honestum  existimo ,  tum  mihi 
erit  pergratum. 

XXI. 
M.  Cicero  Atticum  in  Epirum  salvum  venisse  gaudet,  abesse  vero 
Roma  dolet:  de  Cassii  legati  litteris  ad  senatum  missis,  item  de  suis, 
de  Bibuli  litteris  adhuc  mittendis:  veretur  ne  sibi  provincia  proroge- 
tur,  etsi  secus  existimet  Atlicus,  de  litteris  Attici  ad  se  datis,  de  Ci- 
byratis  panlheris  a  M.  Octavio  expetitis,  de  abstinentia  sua  provinciali, 
de  praefecturis  in  provincia  constitutis ,  de  itineribus  per  Asiam  factis 
et  adhuc  faciendis,  de  decessu  suo,  de  causis  et  negociis  M.  Scaptii 
a  Bruto  sibi  commendatis,  de  rebus  domesticis.  Scripsit  Laodiceaft 
a.  u.  c.  704. 

CICERO  ATTICO  S. 

1.  Te  in  Epirum  salvum  venisse  et,  ut  scribis,  ex  sen- 
tentia  navigasse  vehementer  gaudeo:  non  esse  Romae  meo 
tempore  pernecessario  submoleste  fero,  hoc  me  tamen  con- 
solor:  non  spero  te  istic  iucunde  hiemare  et  libenter  re- 
quiescere.  2.  Cassius,  frater  Q.  Cassii,  familiaris  tui,  pu- 
dentiores  illas  litteras  miserat  —  de  quibus  tu  ex  me  requi- 
ris  quid  sibi  voluerint —  quam  eas,  quas  postea  misit,  qui- 
bus  per  se  scribit  confectum  esse  Parthicum  bellum.  Reces- 
serant  illi  quidem  ab  Antiochia  ante  Bibuli  adventum,  sed 
nullo  nostro  svrjfieQiJiiati.  Hodie  vero  hiemant  in  Cyrrhe- 
stica  maximumque  beilum  impendet.  Nam  etOrodi,  regis 
Parthorum,  filius  in  provincia  nostra  est,  nec  dubitat  Deio- 
tarus,  cuius  filio  pacta  est  Artavasdis  filia,  ex  quo  sciri  po- 
test,  quin  cum  omnibus  copiis  ipse  prima  aestate  Euphraten 
transiturus  sit.  Quo  autem  die  Cassii  litterae  victrices  in  se- 
natu  recitatae  sunt,  id  est,  Nonis  Octobribus,  eodem  meae 
tumultum  nunciantes.  Axius  noster  ait  nostras  auctoritatis 
plenas  fuisse,  illis  negat  creditum.  Bibuli  nondum  erant  ad- 
latae,  quas  certo  scio  plenas  timoris  fore.  3.  Ex  iis  rebus 
hoc  vereor,  ne,  quum  Pompeius  propter  metum  rerum  no- 
varum  nusquam  dimittatur,  Caesari  a  senatu  nullus  honos 
habeatur,  dum  hic  nodus  expediatur,  non  putet  senatus  nos, 
ante  quam  successum  sit,  oportere  decedere  nec  in  tanto 

motu  rerum  tantis  provinciis  singulos  legatos  praeesse.  Hic, 
ne  quid  mihi  prorogetur,  quod  ne  intercessor  quidem  susti- 
nere  possit,  horreo,  atque  eo  magis,  quod  tu  abes ,  qui  con- 
silio,  gratia,  studio  multis  rebus  occurreres.  Sed  dices  me 
ipsum  mihi  sollicitudincm  struere.  Cogor,  et  velim  ita  sit. 
Sed  omnia  metuo.  Etsi  bellum  uxQOTelevTLOv  habet  illa  tua 
cpistola,  quam  dedisti  nauseans  Buthroto:  ftibi,  ut  video  et 
spero,  nulla  ad  decedendum  erit  mora.'  Mallem  *ut  vi- 
deo':  nihil  opus  fuit  'ut  spero'.  4.  Acceperam  autem  satis 
celeriter  lconii  per  publicanorum  tabellarios  a  Lentuli  tri- 
umpho  datas.  In  his  ylvxvmxQov  illud  confirmas ,  moram 
mihi  nullam  fore,  deinde  addis,  si  quid  secus,  te  ad  me  fore 
venturum.  Pungunt  me  dubilationes  tuae,  simul  el  vides 
quas  acceperim  litteras.  Nam  quas  Hermoni,  centurionis 
Canuleii  servo,  scribis  te  dedisse,  non  accepi.  Laenii  pueris 
te  dcdisse  saepe  ad  me  scripseras.  Eas  Laodiceae  denique, 
quum  eo  venissem,  iii.  Id.  Febr.  Laenius  mihi  reddidil,  da- 
tas  a.  d.  x.  Kal.  Octobres.  Laenio  tuas  commendationes  et 
statim  verbis  et  reliquo  tempore  re  probabo.  5.  Eae  litte- 
rae  caetera  vetera  habebant,  unum  hoc  novum,  de  Cibyra- 
tis  pantheris.  Multum  te  amo,  quod  respondisti  M.  Octavio 
e  non  putare.  Sed  posthac  onmia,  quae  certa  non  erunt, 
pro  certo  negato.  Nos  enim  et  nostra  sponte  bene  firmi  et 
mehercule  auctoritate  tua  inflammati  vicimus  omnes  —  hoc 
tu  ita  reperies  —  quum  abstinentia  tum  iustitia,  facilitate, 
clementia.  Cave  putes  quidquam  homines  magis  umquam 
esse  miratos  quam  nullum  teruncium  me  obtinente  provin- 
ciam  sumptus  factum  esse  nec  in  rem  publicam  nec  in  quem- 
quam  meorum ,  praeterquam  in  L.  Tullium  legatum.  Is,  cae- 
teroqui  abstinens,  sed  Iulia  Iege,  transitans,  semel  tantum 
in  diem,  non,  ut  alii  solebant,  omnibus  vicis,  —  praeter 
eum  semel  nemo  accepit  —  facit  ut  mihi  excipiendus  sit, 
quum  teruncium  nego  sumptus  factum.  Praeter  eum  acce- 
pit  nemo.  Has  a  nostro  Q.  Titinio  sordes  accepimus.  6.  Ego 
aestivis  confectis  Quintum  fratrem  hibernis  et  Ciliciae  prae- 
feci,  Q.  Volusium,  tui  Tiberii  generum,  certum  hominem, 
sed  mirifice  etiam  abstinentem,  misi  in  Cyprum,  ut  ibi  pau- 
culos  dies  esset,  ne  cives  Romani  pauci,  qui  illic  negocian- 

tur,  ius  sibi  dictum  negarent:  nam  evocari  ex  insula  Cyprios 
non  licet.  7.  Ipse  in  Asiam  profectus  sum  Tarso  Nonis  la- 
nuariis ,  non  mehercule  dici  potest  qua  admiratione  Ciliciae 
civitatum  maximeque  Tarsensium.  Postea  vero  quam  Tau- 
rum  transgressus  sum,  mirifica  exspectatio  Asiae  nostrarum 
dioecesium,  quae  sex  mensibus  imperii  mei  nullas  meas  ac- 
ceperat  litteras,  numquam  hospitem  viderat.  Ulud  autem 
tempus  quotannis  ante  me  fuerat  in  hoc  quaestu:  civitates 
locupletes,  ne  in  hiberna  milites  reciperent,  magnas  pecunias 
dabant:  Cyprii  talenta  Attica  cc,  qua  ex  insula  —  non  vtcbq- 
/3oAt3ca5g,  sed  verissime  loquor  —  numus  nullus  me  obtinente 
erogabitur.  Ob  haec  beneficia,  quibus  illi  obstupescunt,  nul- 
los  honores  mihi  nisi  verborum  decerni  sino :  statuas ,  fana. 
xiftQimta  prohibeo ,  nec  sum  in  ulia  re  alia  molestus  civita- 
tibus,  sed  fortasse  tibi,  qui  haec  praedicem  de  me.  Perfer, 
si  me  amas.  Tu  enim  me  haec  facere  voluisti.  8.  Iter  igi- 
tur  ita  per  Asiam  feci,  ut  etiam  fames,  qua  nihil  miserius  est, 
quae  tum  erat  in  hac  mea  Asia  —  messis  enim  nulla  fuerat 
— ,  mihi  optanda  fuerit.  Quacumque  iter  feci,  nulla  vi,  nullo 
iudicio,  nulla  contumelia,  auctoritate  et  cohortatione  per- 
feci,  ut  et  Graeci  et  cives  Romani,  qui  frumentum  compres- 
serant,  magnum  numerum  populis  pollicerentur.  9.  Idibus 
Februariis,  quo  die  has  litteras  dedi,  forum  institueram  agere 
Laodiceae  Cibyraticum  et  Apameense,  ex  Idibus  Mart.  ibi- 
dem  Synnadense,  Pamphylium  —  tum  Phemio  dispiciam 
xsQccg — ,  Lycaonium,  Isauricum:  ex  Idibus  Mai.  in  Ciliciam, 
ut  ibi  Iunius  consumatur,  velim  tranquille  a  Parthis.  Quin- 
ctilis,  si  erit,  ut  volumus,  in  itinere  est  per  provinciam  red- 
euntibus  consumendus.  Venimus  enim  in  provinciam,  Lao- 
diceam,  Sulpicio  etMarcello  consulibus,  pridie  Kal.  Sextiles. 
Inde  nos  oportet  decedere  a.  d.  iiii.  Kal.  Sext.  Primum  con- 
tendam  a  Quinto  fratre,  ut  se  praefici  patiatur,  quod  et  illo 
et  me  invitissimo  fiet.  Sed  aliter  honeste  fieri  non  potest, 
praesertim  quum  viruin  optimum,  Pomptinium,  ne  nunc  qui- 
dem  retinere  possim.  Rapit  enim  hominem  Postumius  Ro- 
mam,  fortasse  etiam  Postumia.  10.  Habes  consilia  nostra. 
Nunc  cognosce  deBruto.  Familiares  habet  Brutus  tuus  quos-\ 
dam  creditores  Salaminiorum  ex  Cypro,  M.  Scaptium  et  P.    ^ 

Matiniutn,  quos  mihi  maiorem  in  modum  commendavit  Ma- 
tinium  non  novi,  Scaptius  ad  me  in  castra  venit.  Pollicitus 
sum  curaturum  me  Rruti  causa  ut  ei  Salaminii  pecuniam  sol- 
verent.  Egit  gratias :  praefecturam  petivit.  Negavi  me  cui- 
quam  negocianti  dare,  quod  idem  tibi  ostenderam.  Cn.Pom- 
peio  petenti  probaram  institutum  meum,  quid  dicam?  Tor- 
quato  de  M.  Laenio  tuo ,  multis  aliis.  Sin  praefectus  vellet 
esse  syngraphae  causa,  me  curaturum  ut  exigeret.  Gratias 
egit:  discessit.  Appius  noster  turmas  aliquot  equitum  dede- 
rat  huic  Scaptio,  per  quas  Salaminios  coerceret,  et  eumdem 
habuerat  praefectum.  Vexabat  Salaminios.  Ego  equites  ex 
Cypro  decedere  iussi.  Moleste  tulit  Scaptius.  11.  Quid 
multa?  Ut  ei  fidem  meam  praestarem,  quum  ad  me  Salami- 
nii  Tarsum  venissent  et  in  iis  Scaptius ,  imperavi  ut  pecu- 
niam  solverent.  Multa  de  syngrapha,  de  Scaptii  iniuriis 
Negavi  me  audire.  Hortatus  sum,  petivi  etiam  pro  meis  in 
civitatem  beneficiis  ut  negocium  conficerent:  denique  dixi 
me  coacturum.  Homines  non  modo  non  recusare,  sed  etiam 
hoc  dicere  se  a  me  solvere:  quod  enim  praetori  dare  con- 
suessent,  quoniam  ego  non  acceperam,  se  a  me  quodam 
modo  dare,  atque  etiam  minus  esse  aliquanto  in  Scaptii  no- 
mine  quam  in  vectigali  praetorio.  Collaudavi  homines.  <Re- 
cte',  inquit  Scaptius,  'sed  subducamus  summam'.  Interim, 
quum  ego  in  edicto  translaticio  centesimas  me  observatu- 
rum  haberem  cum  anatocismo  anniversario ,  ille  ex  syngra- 
pha  poslulabat  quaternas.  ?Quid  ais?'  inquam,  'possumne 
contra  meum  edictum?'  At  ille  profert  senatus  consultum 
Lentulo  Philippoque  consulibus,  ut,  qui  Ciliciam  obtineret, 

\  IUS  EX  1LLA  SYNGRAPHA    DICERET.        12.    CollOITUi   prilllO  :    ete- 

nim  erat  interitus  civitatis.  Reperio  duo  senatus  consulta 
iisdem  consulibus  de  eadem  syngrapha.  Salaminii  quum 
Romae  versuram  facere  vellent,  non  poterant,  quod  lex  Ga- 
binia  vetabat.  Tum  iis  Rruti  familiares,  freti  gratia  Rruti, 
dare  volebant  quaternis ,  si  sibi  senatus  consulto  caveretur. 
Fit  gratia  Rruti  senatus  consultum ,  ut  neve  Salaminiis  neve 
qui  eis  dedisset  fraudi  esset.  Pecuniam  numerarunt.  [Et] 
postea  venit  in  mentem  feneratoribus  nihil  se  iuvare  illud 
senatus  consultum ,  quod  ex  syngrapha  ius  dici  lex  Gabinia 

vetaret.    Tum  fit  senatus  consultum  f  ut  ex  ea  syngrapha 

ESSET  QUAM  CAETERAE  SED    UT   EODEM.      QUUITI   haeC   disse- 

ruissem,  seducit  me  Scaptius:  ait  se  nihil  contra  dicere,  sed 
illos  putare  talenta  cc.  se  debere :  ea  se  velle  accipere ,  de- 
bere  autem  illos  paullo  minus,  rogat,  ut  eos  ad  cc.  perdu- 
cam.  'Optime,'  inquam.  Voco  illos  ad  me,  remoto  Scaptio. 
cQuid  vos?  quantum',  inquam,  cdebetis?'  Respondent,  cvi. 
Refero  ad  Scaptium.  Homo  clamare.  'Quid  opus  est?'  in- 
quam.  cRationes  conferatis.'  Adsidunt,  subducunt :  ad  nu- 
mum  convenit.  Illi  se  numerare  velle,  urguere  ut  acciperet. 
Scaptius  me  rursus  seducit:  rogat  ut  rem  sic  relinquam. 
Dedi  veniam  homini  impudenter  petenti.  Graecis  querenti- 
bus,  ut  in  fano  deponerent  postulantibus ,  non  concessi. 
Clamare  omnes,  qui  aderant,  nihil  impudentius  Scaplio,  qui 
centesimis  cum  anatocismo  contentus  non  esset:  alii,  nihil 
stultius.  Mihi  autem  impudens  magis  quam  stultus  videba- 
tur.  Nam  aut  bono  nomine  centesimis  contentus  erat  aut 
non  bono  quaternas  centesimas  sperabat.  13.  Habes  meam 
causam:  quae  si  Bruto  non  probatur,  nescio  cur  illum  ame- 
mus:  sed  avunculo  eius  certe  probabitur,  praesertim  quum 
senatus  consultum  modo  factum  sit,  puto,  postquam  tu  es 
profectus ,  in  creditorum  causa ,  ut  centesimae  perpetuo  fe- 
nore  ducerentur.  Hoc  quid  intersit,  si  tuos  digitos  novi, 
certe  habes  subductum.  In  quo  quidem,  odov  naasoyov, 
Luceius  M.  F.  queritur  apud  me  per  litteras  summum  esse 
periculum  ne  culpa  senatus  his  decretis  res  ad  tabulas  no- 
vas  perveniat.  Commemorat  quid  olim  mali  C.  Iulius  fecerit, 
quum  dieculam  duxerit:  numquam  rei  publicae  plus.  Sed 
ad  rem  redeo.  Meditare  adversus  Brutum  causam  meam,  si 
haec  causa  est,  contra  quam  nihil  honeste  dici  potest,  prae- 
sertim  quum  integram  rem  et  causam  reliquerim.  14.  Reli- 
qua  sunt  domestica.  De  ivdopvxP  probo  idem,  quod  tu,  Po- 
stumiae  filio,  quoniam  Pontidiae  nug-atur.  Sed  vellem  adesses. 
A  Quinto  fratre  his  mensibus  nihil  exspectaris.  Nam  Taurus 
propter  nives  ante  mensem  lunium  transiri  non  potest.  Ther- 
mum ,  ut  rogas ,  creberrimis  Iitteris  fulcio.  P.  Valerium  ne- 
gat  habere  quidquam  Deiotarus  rex,  eumque  ait  a  se  susten- 
tari.  Quum  scies  Romae  intercalatum  sit  necne,  velim  ad  me 

scribas  certum,  quo  die  mysteria  futura  sint.  Litteras  tuas 
minus  paullo  exspecto  quam  si  Romae  esses,  sed  tamen 
exspecto. 


L  I  B  E  R  VI. 


I. 

M.  Cicero  Attico  scribit  litteras,  quas  ille  ad  se  dedisset,  se  praetei 
biuas  omnes  accepisse.  Ad  has  iam  respoudet  et  copiosius  quidem  de  Ap- 
pio  antecessore  suo ,  de  Bruti  mandatis,  ac  primum  quidem  de  Ario- 
barzane,  deiu  de  Salaminiis,  iniquitatem  in  se  Bmti  querens:  postea 
de  libris,  qui  sunt  de  re  publica,  et  de  errore  in  Cn.  Flavio  et  fastis 
a  se  commisso,  dein  brevius  scribit  de  se  imperatore,  de  negocio 
Tulliae  aliisque  de  rebus,  de  quibus  scripserat  Atticus.  Tum  de  bello 
Parthico  quod  impendeat,  de  Bibuli  edicto  et  de  suo,  de  publi- 
canis,  de  errore  a  Metello  in  subscriptione  statuae  Africani  facto,  non 
excusando  similibus  erroribus  a  Graecis  auctoribus  commissis,  de  Phi- 
lotimo,  de  admonitione  Attici,  de  M..  Octavii  postulatis,  de  Lepta,  de 
filiola  Attici  et  Pilia.  Iam  breviter  respondet  ad  epistolam  quamdam 
minorem  de  multis  variisque  rebus  et  hominibus.  Litteras  Attici  ait 
se  exspectare,  de  Caesare ,  de  Pompeio ,  de  P.  Vedio  eiusque  dever- 
satione  apud  Pompeium  Vindullum  Laodiceae,  de  monumento  Appii 
Eleusine,  de  monumento,  quod  sui  ipse  velit  esse  Athenis.  Scripta 
epistola  est  Laodiceae  a.  u.  c.   704. 

CICERO  ATTICO  S. 

1.  Accepi  tuas  litteras  a.  d.  quintum  Terminalia  Laodi- 
ceae,  quas  legi  libentissime,  plenissimas  amoris,  humanita- 
tis ,  officii,  diligentiae.  lis  igitur  respondebo:  sic  enim  po- 
stulas:  nec  oLxovo[iiav  meam  instituam,  sed  ordinem  con- 
servabo  tuum.  Recentissimas  a  Cybistris  te  meas  litteras 
habere  ais ,  a.  d.  x.  Kak  Octobr.  datas ,  et  scire  vis  tuas  ego 
quas  acceperim.  Omnes  fere,  quas  commemoras,  praeter 
eas,  quas  scribis  Lentuli  pueris  et  Equotutico  et  Brundusicr 
datas.  Qua  re  non  oi%etaL  tua  industria,  quod  vereris,  sed 
praeclare  ponitur,  si  quidem  id  egisti,  ut  ego  delectarer. 
Nam  nulla  re  sum  delectatus  magis.  2.  Quod  meam  (lad-v- 
tqta  in  Appio  tibi,  libertatem  eliam  in  Bruto  probo,  vehe- 
menter  gaudeo,  ac  putaram  [paullo]  secus.     Appius  enim 

ad  me  ex  itinere  bis  terve  vjtoue^t^ioiQovg  Htteras  mise- 
rat,  qund  quaedam  a  se  constituta  rescinderem.  Ut,  si 
medicus,  quum  aegrotus  alii  medico  traditus  sit,  irasci  ve- 
lit  ei  medico,  qui  sibi  successerit,  si,  quae  ipse  in  curando 
constituerit,  mutet  ille,  sicAppius,  quum  i%  atpatgiasag 
provinciam  curarit,  sanguinem  miserit,  quidquid  potuit  de- 
traxerit,  mihi  tradiderit  enectam,  7iQ06avatQS(pouivi]v  eam 
a  me  non  libenter  videt,  sed  modo  suscenset,  modo  gratias 
agit.  Nihil  enim  a  me  fit  cum  ulla  illius  contumelia.  Tan- 
tum  modo  dissimilitudo  meae  rationis  offendit  hominem. 
Quid  enim  potest  esse  tam  dissimile  quam  illo  imperante 
exhaustam  esse  sumptibus  et  iacturis  provinciam,  nobis  eam 
obtinentihus  numum  nullum  esse  erogatum  nec  privatim  nec 
publice?  Quid  dicam  de  illius  praefectis,  comitibus,  lega 
tis?  etiam  de  rapinis,  de  libidinibus,  de  contumcliis?  Nunc 
autem  domus  mehercule  nulla  tanto  consilio  aut  tanta  disci- 
plina  gubernatur  aut  tam  modesta  est  quam  nostratota  pro- 
vincia.  Haec  non  nulli  amici  Appii  ridicule  interpretantur, 
quime  idcirco  putent  bene  audire  velle,  ut  ille  male  audiat, 
et  recte  facere  non  meae  laudis,  sed  illius  contumeliae  causa. 
Sin  Appius,  ut  Bruti  litterae,  quas  ad  te  misit,  significabant, 
gratias  nobis  agit,  non  moleste  fero  :  sed  tamen  eo  ipso  die, 
quo  haec  anle  lucem  scribebam,  cogitabam  eius  multa  ini- 
que  constituta  et  acta  tollere.  3.  Nunc  venio  ad  Brutum, 
quem  ego  omni  studio  te  auctore  sum  complexus,  quem 
etiam  amare  coeperam,  sed  dico  revocavi  me,  ne  te  offende- 
rem.  Noli  enim  putare  me  quidquam  maluisse  quam,  ut 
mandaratis,  facere,  nec  ulla  de  re  plus  laborasse.  Manda- 
torum  autem  mihi  libellum  dedit,  iisdcmque  de  rebus  lu  me- 
cum  egeras.  Omnia  sum  diligentissime  persecutus.  Primum 
ab  Ariobarzane  sic  contendi ,  ut  talenta ,  quae  mihi  pollice- 
batur,  illi  daret.  Quoad  mecum  rex  fuit,  perbono  loco  res 
erat:  postaPompeii  procuratoribus  sexcentis  premi  coeptus 
est.  Pompeius  autem  quum  ob  caeteras  causas  plus  potest 
unus  quam  caeteri  omnes  tum  quod  putatur  ad  bellum  Parthi- 
cum  esse  venturus.  Ei  tamen  sic  nunc  solvitur:  tricesimo 
quoque  die  talenta  Attica  xxxm.,  et  hoc  ex  tributis:  nec  id 
satis  efficit  in  usuram  menstruam.    Sed  Cnaeus  noster  cle- 

menter  id  fert:  sorte  caret,  usura  nec  ea  solida  contentus 
est.  Alii  neque  solvit  cuiquam  nec  potest  solvere.  Nullum 
enim  aerarium ,  nullum  vectigal  habet.  Appii  instituto  tri- 
buta  imperat.  Ea  vix  in  fenus  Pompeii  quod  satis  sit  ef- 
ficiunt.  Amici  regis  duo  tresve  perdivites  sunt,  sed  ii  suum 
tam  diligenter  tenent  quam  ego  aut  tu.  Equidem  non  de- 
sino  tamen  per  litteras  rogare,  suadere,  accusare  regem. 
4.  Deiotarus  etiam  mihi  narravit  se  ad  eum  legatos  misisse 
de  re  Bruti:  eos  sibi  responsum  rettulisse  illum  non  habere. 
Et  mehercule  ego  ita  iudico,  nihil  illo  regno  spoliatius,  niliil 
rege  egentius.  ltaque  aut  tutela  cogito  me  abdicare  aut,  ut 
pro  Glabrione  Scaevola,  fenus  et  impendium  recusare.  Ego 
tamen,  quas  per  te  Bruto  promiseram  praefecturas ,  M.  Sca- 
ptio,  L.  Gavio,  qui  in  regno  rem  Bruti  procurabant,  detuli. 
Nec  enim  in  provincia  mea  negociabantur.  Tu  autem  me- 
ministi  nos  sic  agere,  ut  quot  vellet  praefecturas  sumeret, 
dum  ne  negociatori.  Itaque  duas  ei  praeterea  dederam.  Sed 
ii,  quibus  petierat,  de  provincia  decesserant.  5.  Nunc  co- 
gnosce  de  Salaminiis,  quod  video  tibi  etiam  novum  accidisse 
tamquam  mihi.  Numquam  enim  ex  illo  audivi  illam  pecu- 
niam  esse  suam.  Quin  etiam  libellum  ipsius  habeo ,  in  quo 
est:  cSalaminii  pecuniam  debent  M.  Scaptio  et  P.  Matinio, 
familiaribus  meis*.  Eos  mihi  commendat:  ascribit  etiam  et 
quasi  calcar  admovet,  intercessisse  se  pro  iis  magnam  pe- 
cuniam.  Confeceram  ut  solverent  centesimis  sexennii  ductis 
cum  renovatione  singulorum  annorum.  At  Scaptius  qua- 
ternas  postulabat.  Metui,  si  impetrasset,  ne  tu  ipse  me 
amare  desineres.  Nam  ab  edicto  meo  recessissem  et  civi- 
tatem  in  Catonis  et  in  ipsius  Bruti  fide  locatam  meisque  be- 
neficiis  ornatam  funditus  perdidissem.  6.  Atque  hoc  tem- 
pore  ipso  impingil  mihi  epistolam  Scaptius  Bruti,  rem  illam 
suo  periculo  esse,  quod  nec  mihi  umquam  Brutus  dixerat 
nec  tibi,  etiani  ut  praefecturam  Scaptio  deferrem.  Id  vero 
per  te  exceperamus,  ne  negociatori:  quod  si  cuiquam,  huic 
tamen  non.  Fuerat  enim  praefectus  Appio ,  et  quidem  ha- 
buerat  turmas  equitum,  quibus  inclusum  in  curia  senatum 
Salamine  obsederat,  ut  fame  senatores  quinque  morerentur. 
Itaque  ego,  quo  die  provinciam  tetigi,  quum  mihi  Cyprii 

legati  Ephesum  ob  viam  venissent,  litteras  misi  ut  equiles 
ex  insula  statim  decederent.  His  de  causis  credo  Scaptium 
iniquius  de  me  aliquid  ad  Brutum  scripsisse.  Sed  tamen 
hoc  sum  animo:  si  Brutus  putabit  me  quaternas  centesimas 
oportuisse  decernere ,  qui  in  tota  provincia  singulas  obser- 
varem  itaque  edixissem  idque  etiam  acerbissimis  fenerato- 
ribus  probaretur,  si  praefecturam  negociatori  denegatam 
queretur,  quod  ego  Torquato  nostro  in  tuo  Laenio,  Pom- 
peio  ipsi  in  Sex.  Statio  negavi  et  iis  probavi ,  si  equites  de- 
ductos  moleste  feret,  accipiam  equidem  dolorem  mihi  illum 
irasci ,  sed  multo  maiorem  non  esse  eum  talem,  qualem  pu- 
tassem.  7.  Illud  quidem  fatebitur  Scaptius ,  me  ius  dicente 
sibi  omnem  pecuniam  ex  edicto  meo  auferendi  potestatem 
-fuisse.  Addo  etiam  illud,  quod  vereor  tibi  ipsi  ut  probem: 
consistere  usura  debuit,  quae  erat  in  edicto  meo.  Deponere 
volebant,  impetravi  aSalaminiis,  ut  silerent.  Veniam  illi 
quidem  mihi  dederunt,  sed  quid  iis  fiet,  si  huc  Paullus  ve- 
nerit?  Sed  totum  hoc  Bruto  dedi,  qui  de  me  ad  te  huma- 
nissimas  litteras  scripsit,  ad  me  autem,  etiam  quum  rogat 
aliquid,  contumaciter,  adroganter,  axoivavrjrag  solet  scri- 
bere.  Tu  autem  velim  ad  eum  scribas  de  his  rebus,  ut  sciam 
quo  modo  haec  accipiat.  Facies  enim  me  certiorem.  Atque 
haec  superioribus  litteris  ad  te  diligenter  perscripseram,  sed 
plane  te  intellig-ere  volui  mihi  non  excidisse  illud ,  quod  tu 
ad  me  quibusdam  litteris  scripsisses:  si  nihil  aliud  de  hac 
provincia  nisi  illius  benevolentiam  deportassem ,  mihi  id  sa- 
tis  esse.  Sit  sane,  quoniam  itatuvis,  sed  tamen  cum  eo, 
credo,  quod  sine  peccato  meo  fiat.  Igitur,  ut  meo  decreto 
solvatur  Scaptio  statim,  id  quam  rectum  sit  tu  iudicabis,  ne 
ad  Catonem  quidem  provocabo.  8.  Sed  noli  me  putare 
iyxel£v6(iccra  illa  tua  abiecisse,  quae  mihi  in  visceribus 
haerent.  Flens  mihi  meam  famam  commendasti.  Quae  epi- 
stola  tua  est,  in  qua  mentionem  non  facias?  Itaque  irasca- 
tur  quivolet,  patiar.  To  yag  sv  ft«r'  ifiov,  praesertim 
quum  sex  libris  tamquam  praedibus  me  ipsum  obstrinxerim, 
quos  tibi  tam  valde  probari  gaudeo ,  e  quibus  unum  itfro- 
qmov  requiris  de  Cn.  Flavio,  Anci  F.  Ille  vero  ante  de- 
cemviros  non  fuit,  quippe  qui  aedilis  curulis  fuerit,  qui  ma- 
cic.  III.  2.  10 

gistratus  multis  annis  post  decemviros  institutus  est.  Quid 
ergo  profecit,  quod  protulit  fastos?  Occultatam  putant  quo- 
dam  tempore  istam  tabulam,  ut  dies  agendi  peterentur  a 
paucis.  Nec  vero  pauci  sunt  auctores  Cn.  Flavium  scribam 
fastos  protulisse  actionesque  composuisse,  ne  me  hoc  vel 
potius  Africanum,  —  isenim  loquitur  —  commentum  putes. 
Ovx  eXad-s  6s  illud  de  gestu  histrionis ,  tu  sceleste  suspica- 
ris ,  ego  aysAag  scripsi.  9.  De  me  imperatore  scribis  te  ex 
Philotimi  litteris  cognosse.  Sed  credo  te,  iam  in  Epiro  quum 
esses ,  binas  meas  de  omnibus  rebus  accepisse ,  unas  a  Pin- 
denisso  capto,  alteras  a  Laodicea,  utrasque  tuis  pueris  da- 
tas.  Quibus  de  rebus  propter  casum  navigandi  per  binos 
tabellarios  misi  Romam  litteras  publice.  10.  De  Tullia  mea 
tibi  adsentior,  scripsique  ad  eam  et  ad  Terentiam  mihi  pla- 
cere.  Tu  enim  ad  me  iam  ante  scripseras ,  *  ac  vellem  te 
in  tuum  veterem  gregem  rettulisses'.  Correcta  vero  epi- 
stola  Memmiana  nihil  negocii  fuit.  Multo  enim  malo  hunc 
a  Pontidia  quam  illum  a  Servilia.  Qua  re  adiunges  Alfium 
nostrum,  hominem  semper  amantem  mei:  nunc,  credo,  eo 
magis ,  quod  debet  etiam  fratris  Appii  amorem  erga  me  cum 
reliqua  hereditate  crevisse ,  qui  declaravit  quanti  me  faceret 
quum  saepe  tum  in  Bursa.  Ne  tu  me  soliicitudine  magna 
liberaris.  11.  Furnii  exceptio  mihi  non  placet.  Nec  enim 
ego  ullum  aliud  tempus  timeo ,  nisi  quod  ille  solum  excipit. 
Sed  scriberem  ad  te  de  hoc  plura,  si  Romae  esses.  In  Pom- 
peio  te  spem  omnem  ocii  ponere  non  miror:  ita  res  est  re- 
movendumque  censeo  illud  'dissimulantem'.  Sed  enim, 
oixovopCa  si  perturbatior  est,  tibi  adsignato :  te  enim  sequor 
6%ediat,ovTa.  12.  Cicerones  pueri  amant  inter  se ,  discunli 
exercentur,  sed  alter,  uti  dixit  Isocrates  in  Ephoro  et  Theo- 
pompo,  frenis  eget,  alter  calcaribus.  Quinto  togam  puram 
Liberalibus  cogitabam  dare.  Mandavit  enim  pater.  Ea  sic 
observabo,  quasi  intercalatum  non  sit.  Dionysius  mihi  qui- 
dem  in  amoribus  est.  Pueri  autem  aiunt  eum  furenter  irasci. 
Sed  homo  nec  doctior  nec  sanctior  fieri  potest  nec  tui  mei- 
que  amantior.  13.  Thermum,  Silium  vere  audis  laudari: 
valde  honeste  se  gerunt.  Adde  M.  Nonium ,  Bibulum ,  me, 
si  voles.    Iam  Scrofa  vellem  haberet  ubi  posset.    Est  enim 


33  LIB.  VI.  EP.  1.  147 

lautum  negocium.  Caeteri  infirmant  noXitsvfia  Catonis. 
Hortensio  quod  causam  meam  commendas,  valde  gratum. 
De  Amiano  spei  nihil  putat  esse  Dionysius.  Terentii  nullum 
vestigium  agnovi.  Moeragenes  certe  periit.  Feci  iter  per 
eius  possessionem,  in  qua  animal  reliquum  nullum  est.  Haec 
non  noram  tum,  cum  Democrito  tuo  quum  locutus  sum. 
Rhosiaca  vasa  mandavi.  Sed  heus  tu,  quid  cogitas?  in  feli- 
catis  lancibus  et  splendidissimis  canistris  olusculisnos  soles 
pascere,  quid  te  in  vasis  fictilibus  appositurum  putem?  Ke- 
gccg  Phemio  mandatum  est:  reperietur,  modo  aliquid  illo 
dignum  canat.  14.  Parthicum  bellum  impendet.  Cassius 
ineptas  litteras  misit:  necdum  Bibuli  erant  adlatae:  quibus 
recitatis  puto  fore  ut  aliquando  commoveatur  senatus.  Equi- 
dem  sum  in  magna  animi  perturbatione.  Si,  ut  opto,  non 
prorogatur  nostrum  negocium,  habeo  Iunium  et  Quinctilem 
in  metu.  Esto,  duos  quidem  menses  sustinebit  Bibulus.  Quid 
illo  fiet,  quem  reliquero ,  praesertim  si  fratrem?  quid  me 
autem ,  si  non  tam  cito  decedo  ?  Magna  turba  est.  Mihi  ta- 
men  cum  Deiotaro  convenit  ut  ilie  in  meis  castris  esset  cum 
suis  copiis  omnibus.  Habet  autem  cohortes  quadringena- 
rias  nostra  armatura  xxx ,  equitum  cio  cid.  Erit  ad  susten- 
tandum  quoad  Pompeius  veniat,  qui  litteris,  quas  ad  me  mittit, 
significat  suum  negocium  illud  fore.  Hiemant  in  nostra  pro- 
vincia  Parthi.  Exspectatur  ipse  Orodes.  Quid  quaeris? 
Aliquantum  est  negocii.  15.  De  Bibuli  edicto  nihil  movi 
praeter  illam  exceptionem,  de  qua  tu  ad  me  scripseras,  'ni- 
mis  gravi  praeiudicio  in  ordinem  nostrum*.  Ego  tamen  habeo 
taodvvtt(iov0av^  sed  tectiorem,  ex  Q.  Mucii  P.  F.  edicto  Asia- 

tiCO ,    EXTRA  QUAM  SI  ITA  NEGOCIUM  GESTUM  EST ,   UT  EO  STARI 

non  oporteat,  ex  fide  bona,  multaque  sum  secutus  Scaevo- 
lae,  in  iis  illud ,  in  quo  sibi  libertatem  censent  Graeci  datam, 
ut  Graeci  inter  se  disceptent  suis  legibus.  Breve  autem  edi- 
ctum  est  propter  hanc  meam  dicciQ£6t,v,  quod  duobus  ge- 
neribus  edicendum  putavi:  quorum  unum  est  provinciale,  in 
quo  est  de  rationibus  civitatum ,  de  aere  alieno ,  de  usura, 
de  syngraphis,  in  eodem  omnia  de  publicanis,  alterum,  quod 
sine  edicto  satis  commode  transigi  non  potest,  de  heredi- 
tatum  possessionibus ,  de  bonis  possidendis  vendendis ,  ma- 

10* 

gistris  faciendis,  quae  ex  edicto  et  postulari  et  fieri  solent, 
tertium ,  de  reliquo  iure  dicundo  ayQatpov  reliqui.  Dixi  me 
de  eo  genere  mea  decreta  ad  edicta  urbana  accommodatu- 
rum,  itaque  curo  et  satis  facio  adhuc  omnibus.  Graeci  vero 
exsultant,  quod  peregrinis  iudicibus  utuntur.  Nugatoribus 
quidem,  inquies.  Quid  refert?  Tamen  se  avTovopCav  ade- 
ptos  putant.  Vestri  enim,  o.redo,  graves  habent,  Turpio- 
nem  sutorium  et  Vettium  mancipem.  16.  De  publicanis 
quid  agam  videris  quaerere.  Habeo  in  deliciis,  obsequor, 
verbis  laudo,  orno:  efficio  ne  cui  molesti  sint.  To  naga- 
8o£,6tcctov,  usuras  eorum,  quas  pactionibus  ascripserant, 
servavit  etiam  Servilius.  Ego  sic:  diem  statuo  satis  laxam, 
quam  ante  si  solverint,  dico  me  centesimas  ducturum:  si 
non  solverint,  ex  pactione.  Itaque  et  Graeci  solvunt  tolera- 
bili  fenore  et  publicanis  res  est  gratissima.  Scilicet  illa  iam 
habent  pleno  modio,  verborum  honorem,  invitationem  cre- 
bram.     Quid  plura?    Sunt  omnes  ita  mihi  familiares ,  ut  se 

quisque  maxime  putet.    Sed  tamen  ^irjdhv  avTolg scis 

reliqua.  17.  De  statua  Africani  —  ca  TiQayfiaTav  ccGvy- 
xIcj6tov  !  sed  me  ipsum  delectavit  in  tuis  litteris  —  ain  tu  ? 
Scipio  hic  Metellus  proavum  suum  nescit  censorem  non 
fuisse?    Atqui  nihil  habuit  aliud  inscriptum  nisi  COS.  ea  sta- 

tua,  quae  ad  Opis parte  posita  in  excelso  est,  in  illa 

autem,  quae  est  ad  IIoAvdsvxovg,  hercule  inscriptum  est 
COS.,  quam  esse  eiusdem  status,  amictus,  anulus,  imago 
ipsa  declarat.  At  mehercule  ego  quum  in  turma  inaurata- 
rum  equestrium,  quas  hic  Metellus  in  Capitolio  posuit,  anim- 
advertissem  in  Serapionis  subscriptione  Africani  imagi 
nem ,  erratum  fabrile  putavi,  nunc  video  Metelli.  0  ccvlGto- 
Qt]6iccv  turpem !  18.  Nam  illud  de  Flavio  et  fastis ,  si  secus 
est,  commune  erratum  est,  et  tu  belle  r]noQr]6ag  et  nos 
publicam  prope  opinionem  secuti  sumus,  ut  multa  apud  Grae- 
cos.  Quis  enim  non  dixit  Evnokiv,  tov  Tr}g  aQ%aCag,  ab 
Aicibiade  navigante  in  Siciliam  deiectum  esse  in  mare  ?  Re- 
darguit  Eratosthenes :  adfert  enim  quas  ille  post  id  tempus 
fabulas  docuerit.  Num  idcirco  Duris  Samius,  homo  in  hi- 
storia  diligens,  quod  cum  multis  erravit,  irridetur?  Quis 
Zaleucum  leges  Locris  scripsisse  non  dixit?    Num  igitur  ia 

cet  Theophrastus,  si  id  a  Timaeo ,  tuo  familiari ,  reprehensura 
est?  Sed  nescire  proavum  suum  censorem  non  fuisse  turpe 
est,  praesertim  quum  post  eum  consulem  nemo  Cornelius 
illo  vivo  censor  fuerit.  19.  Quod  de  Philotimo  et  de  solu- 
tione  HS  xx.  dc.  scribis,  Philotimum  circiter  Kalend.  Ianuar. 
in  Chersonesum  audio  venisse,  ac  mi  ab  eo  nihil  adhuc. 
Reliqua  mea  Camillus  scribit  se  accepisse:  ea  quae  sint 
nescio  et  aveo  scire.  Verum  haec  posterius  et  coram 
fortasse  commodius.  20.  Illud  me,  mi  Attice,  in  extrema  fere 
parte  epistolae  commovit:  scribis  enim  sic,  tC  Xomov;  de- 
inde  me  obsecras  amantissime ,  ne  obliviscar  vigilare  et  ut 
animadvertam  quae  fiant.  Num  quid  de  quo  inaudisti?  Etsi 
nihil  eius  modi  est.  IIoXlov  ys  xccl  dei.  Nec  enim  me  fe- 
fellisset  nec  fallet.  Sed  ista  admonilio  tua  tam  accurata 
nescio  quid  mihi  significare  visa  est.  21.  De  M.  Octavio 
iterum  iam  tibi  rescribo  te  illi  probe  respondisse,  paullo 
vellem  fidentius.  Nam  Caelius  libertum  ad  me  misit  et  litte- 
ras  accurate  scriptas :  f  sed  de  pantheris  sed  a  civitatibus. 
Rescripsi  alterum  me  moleste  ferre ,  si  ego  in  tenebris  late- 
rem  nec  audiretur  Romae  nullum  in  mea  provincia  numum 
nisiin  aes  alienum  erogari,  docuique  nec  mihi  conciliarepecu- 
niam  iicere  nec  ilii  capere,  monuique  eum,  quem  plane  diligo, 
ut,  quum  alios  accusasset,  cautius  viveret,  illud  autemalterum 
alienum  esse  existimatione  mea  Cibyratas  imperio  meo  pu- 
blice  venari.  22.  Lepta  tua  epistola  gaudio  exsultat.  Etenim 
scripta  belle  est  meque  apud  eum  magna  in  gratia  posuit.  Fi- 
liola  tua  gratum  mihi  fecit,  quod  tibi  diligenter  mandavit  ut 
mihi  salutem  ascriberes:  gratum  etiam  Pilia,  sed  illa  officio- 
sius,  quod  mihi,  quem  iam  pridem  numquam  vidit.  Igitur  tu 
quoque  salutem  utrique  ascribito.  Litterarum  datarum  prid. 
Kalend.  Ianuar.  suavem  habuit  recordationem  clarissimi  iuris 
iurandi,  quod  ego  non  eram  oblitus:  magnus  enim  praetexta- 
tus  illo  die  ftii.  Habes  ad  omnia,  non ,  ut  postulasti ,  %qvosu 
%aXxsCcov ,  sed  paria  paribus  respondimus.  23.  Ecce  autem 
alia  pusilla  epistola,  quam  non  relinquam  avavtiycivrjtov 
Bene  mehercule  potuit  Luceius  Tusculanum,  nisiforte  — 
solet  enim  —  cum  suo  tibicine,  et  velim  scire  quis  sit  status 
eius.    Lentulum  quidem  nostrum  prae  re  Tusculanum  pro- 

scripsisse  audio.  Cupio  hos  expeditos  videre,  cupio  etiatn 
Sestium,  adde,  sis,  Caelium,  in  quibus  omnibus  est, 

cctdsG&sv  (isv  avrjva6Q-cci ,  dsitiuv  d'  v7tods%d-ca. 

De  Memmio  restituendo  ut  Curio  cogitet  te  audisse  puto. 
De  Egnatii  Sidicini  nomine  nec  nulla  nec  magna  spe  sumus. 
Pinarium ,  quem  mihi  commendas ,  diligentissime  Deiotarus 
curat  graviter  aegrum.  Respondi  etiam  minori.  24.  Tu  ve- 
lim,  dum  ero  Laodiceae,  id  est,  ad  Idus  Mai. ,  quam  saepis- 
sime  mecum  per  litteras  colloquare,  et  quum  Athenas  vene- 
ris  —  iam  enim  sciemus  de  rebus  urbanis ,  de  provinciis, 
quae  omnia  in  mensem  Martium  sunt  collata — ,  utique  ad  me 
tabellarios  mittas.  25.  Et  heus  tu,  iamne  vos  a  Caesare 
per  Herodem  talenta  Attica  l.  extorsistis?  in  quo,  ut  audio, 
magnum  odium  Pompeii  suscepistis.  Putat  enim  suos  nu- 
mos  vos  comedisse,  Caesarem  in  Nemorensi  aedificando 
diligentiorem  fore.  Hoc  ego  ex  P.  Vedio,  magno  nebulone, 
sed  Pompeii  tamen  familiari ,  audivi.  Hic  Vedius  venit  mihi 
ob  viam  cum  duobus  essedis  et  rheda  equis  iuncta  et  lectica 
et  familia  magna,  pro  qua,  si  Curio  legem  pertulerit,  HS 
centena  pendat  necesse  est.  Erat  praeterea  cynocephalus 
in  essedo  nec  deerant  onagri.  Numquam  vidi  hominem  ne- 
quiorem.  Sed  extremum  audi.  Deversatus  est  Laodiceae 
apud  Pompeium  Vindullum:  ibi  sua  deposuit,  quum  ad  me 
profectus  est.  Moritur  interim  Vindullus,  quae  res  ad  Ma- 
gnum  Pompeium  pertinere  putabatur.  C.  Vennonius  domum 
Vindulli  venit:  quum  omniaobsignaret,  in  Vedianas  res  in- 
cidit.  In  his  inventae  sunt  quinque  plangunculae  matrona- 
rum,  in  quibus  una  sororis  amici  tui,  hominis 'bruti',  qui 
hoc  utatur,  etillius  Mepidi',  qui  haectam  negligenter  ferat. 
Haec  te  volui  7taQi6toQrj6cu.  Sumus  enim  ambo  belle  cu- 
riosi.  26.  Unum  etiam  velim  cogites.  Audio  Appium  tcqotcv- 
lov  Eleusine  facere.  Num  inepti  nos  fuerimus,  si  nos  quoque 
Academiae  fecerimus?  Puto,  inquies.  Ergo  id  ipsum  scri- 
bes  ad  me.  Equidem  valde  ipsas  Athenas  amo.  Volo  esse 
aliquod  monumentum.  Odi  falsas  inscriptiones  statuarun? 
alienarum.  Sed  ut  tibi  placebit,  faciesque  me  in  quem  diem 
Romana  incidant  mysteria  certiorem  et  quo  modo  hiemaris. 

Cura  ut  valeas.    Post  Leuctricam  pugnam  die  septingente- 
simo  sexagesimo  quinto. 

II. 

M.  Cicero  adAttici  litteras  respondet,  et  primum  deStatiiQ.  fra- 
tris  liberti  sermone  de  rebus  domesticis  a  Cincio  cum  Attico  per  lit- 
teras  communicato.  Dein  scribit  de  auctoritate  Dicaearchi,  qui  Pelo- 
ponnesias  civitates  omnes  maritimas  esse  dixerat,  a  Dionysio  conflr- 
mataetde  falsa  analogia,  quam  in  nomine  Phliasiorum  ipse  secutus  sit, 
de  administratione  provinciae,  qua  iam  moderatione,  continentia, 
iustitia  sua  civitates  recreatae  sint,  de  sperato  reditu  suo,  de  Bruti 
negociis  cum  rege  Ariobarzane  itemque  cum  Salaminiis  per  Sca- 
ptium  gestis,  addit  de  Appio,  pro  quo  se  omnia  ait  in  provincia  fa- 
cere:  denique  familiari  aliarum  rerum  commemoratione ,  maxime  do- 
mesticarum,  concludit  epistolam.     Scripsit  Laodiceae  a.  u.  c.  704. 

CICERO  ATTICO  S. 
1.  Quum  Philogenes,  libertus  tuus,  Laodiceam  ad  me 
salutandi  causa  venisset  et  se  statim  ad  te  navigaturum  esse 
diceret,  has  ei  litteras  dedi:  quibus  ad  eas  rescripsi,  quas 
acceperam  a  Bruti  tabellario.  Et  respondebo  primum  postre- 
mae  tuae  paginae,  quae  mihi  magnae  molestiae  fuit,  quod 
ad  te  scriptum  est  a  Cincio  de  Statii  sermone ,  in  quo  hoc 
Xiolestissimum  est,  Statium  dicere  a  me  quoque  id  consi- 
iium  probari.  Probari  autem?  De  isto  hactenus.  Dixerim 
me  vel  plurima  vincla  tecum  summae  coniunctionis  optare, 
et  sunt  amoris  artissima,  tantumabest,  ut  ego  ex  eo,  quo 
astricti  sumus ,  laxari  aliquid  velim.  2.  Illum  autem  multa 
de  istis  rebus  asperius  solere  loqui  saepe  sum  expertus, 
saepe  etiam  lenivi  iratum.  Id  scire  te  arbitror.  In  hac  autem 
peregrinatione  militiave  nostra  saepe  incensum  ira  vidi, 
saepe  placatum.  Quid  ad  Statium  scripserit  nescio.  Quid- 
quid  acturus  de  tali  re  fuit,  scribendum  tamen  ad  libertum 
non  fuit.  Mihi  autem  erit  maximae  curae,  ne  quid  fiat  se- 
cus  quam  volumus  quamque  oportet.  Nec  satis  est  iii  eius 
modi  re  se  quemque  praestare,  ac  maximae  partes  istius 
officii  sunt  pueri  Ciceronis  sive  iam  adolescentis,  quod  qui- 
dem  illum  soleo  hortari.  Ac  mihi  videtur  matrem  valde,  ut 
debet,  amare  teque  mirifice.  Sed  est  magnum  illud  qui- 
dem,  verumtamen  multiplex  pueri  ingenium,  quod  ego  re- 
gendo  habeo  negocii  satis.  3.     Quoniam  respondi  postremae 

tuae  paginae  prima  mea,  nunc  ad  primam  revertar  tuam. 
Peloponnesias  civitates  omnes  maritimas  esse  hominis  non 
nequam,  sed  etiam  tuo  iudicio  probati,  Dicaearchi,  tabulis 
credidi.  Is  multis  nominibus  in  Trophoniana  Chaeronis  nar- 
ratione  Graecos  in  eo  reprehendit ,  quod  mare  tam  secuti 
sunt,  nec  ullum  in  Peloponneso  locum  excipit.  Quum  mihi 
auctor  placeret  —  etenim  erat  iGroQtxcorarog  et  vixerat  in 
Peloponneso  — ,  admirabar  tamen  et  vix  accredens  commu- 
nicavi  cum  Dionysio.  Atque  is  primo  est  commotus :  deinde, 
quod  [tum]  de  isto  Dicaearcho  non  minus  bene  existimabat 
quam  tu  de  C.  Vestorio ,  ego  de  M.  Cluvio ,  non  dubitabat 
quin  ei  crederemus.  Arcadiae  censebat  esse  Lepreon  quod 
dam  maritimum,  Tenea  autem  et  Aliphera  etTritia  vsoxnora 
ei  videbantur ,  idque  rcp  rcov  vscov  xaraXoyco  confirmabat, 
ubi  mentio  non  fit  istorum.  ltaque  istum  ego  locum  toti- 
dem  verbis  a  Dicaearcho  transtuli.  Phliasios  autem  dici 
sciebam  et  ita  fac  ut  habeas :  nos  quidem  sic  habemus.  Sed 
primo  me  avakoyCa  deceperat,  <&\iovg,  'Onovg,  Utnovg, 
quod  'OTtovvnoi ,  Entovvrtot.  Sed  hoc  continuo  correxi- 
mus.  4.  Laetarite  nostramoderatione  et  continentia  video. 
Tum  id  magis  faceres,  si  adesses.  Atque  hoc  foro,  quod 
egi  ex  Idibus  Febr.  Laodiceae  ad  Kalend.  Mai.  omnium  dioe- 
cesium  praeter  Ciliciae,  mirabilia  quaedam  effecimus:  ita 
multae  civitates  omni  aere  alieno  liberatae,  multae  valde  le- 
vatae  sunt:  omnes  suislegibus  etiudiciis  usae,  avrovopCav 
adeptae,  revixerunt.  His  ego  duobus  generibus  facultatem 
ad  se  aere  alieno  liberandas  aut  levandas  dedi,  uno,  quod 
omnino  nullus  in  imperio  meo  sumptus  factus  est  —  nullum 
quum  dico,  non  loquor  VTtsQ^oXtxcog  — ,  nullus,  inquam, 
ne  teruncius  quidem.  Hac  autem  re  incredibile  est  quan- 
tum  civitates  emerserint.  5.  Accessit  altera.  Mira  erant 
in  civitatibus  ipsorum  furta  Graecorum,  quae  magistratus 
sui  fecerant.  Quaesivi  ipse  de  iis,  qui  annis  decem  proxi- 
mis  magistratum  gesserant.  Aperte  fatebantur.  Itaque  sine 
ulla  ignominia  suis  humeris  pecunias  populis  rettulerunt. 
Populi  autem  nullo  gemitu  publicanis,  quibus  hoc  ipso  lustro 
nihil  solverant,  etiam  superioris  lustri  reddiderunt.  Itaque 
publicanis  in  oculis  sumus.    Gratis,  inquis,  viris!    Sensi- 

mus.  Iam  caetera  iuris  dictio  nec  impedita  et  clemens  cum 
admirabili  facilitate.  Aditus  autem  ad  me  minime  provincia- 
les:  nihil  per  cubicularium :  ante  lucem  inambulabam  domi, 
ut  olim  candidatus.  Grata  haec  et  magna  mihique  nondum 
laboriosa  ex  illa  vetere  militia.  6.  Nonis  Mai.  in  Ciliciam 
cogitabam:  ibi  quum  Iunium  mensem  consumpsissem  — at- 
que  utinam  in  pace!  magnum  enim  bellum  impendet  aPar- 
this  — ,  Quinctilem  in  reditu  ponere.  Annuae  enim  mihi  ope- 
rae  a.  d.  nr.  Kalend.  Sext.  emerentur.  Magna  autem  in  spe 
sum  mihi  nihil  temporis  prorogatum  iri.  Habebam  acta  ur- 
bana  usque  ad  Nonas  Martias ,  e  quibus  intelligebam  Curio- 
nis  nostri  constantia  omnia  potius  actum  iriquam  de  provin- 
ciis.  Ergo,  ut  spero,  propediem  te  videbo.  7.  Venio  ad 
Brutum  tuum,  immo  nostrum:  sic  enim  mavis.  Equidem 
omnia  feci,  quae  potui  aut  in  mea  provincia  perficere  aut  in 
regno  experiri.  Omni  igitur  modo  egi  cum  rege  et  ago  cotidie, 
per  litteras  scilicet.  Ipsum  enim  triduum  quadriduumve  me- 
cum  habui  turbulentis  in  rebus ,  quibus  eum  liberavi.  Sed 
et  tum  praesens  et  postea  creberrimis  [litteris]  non  destiti 
rogare  et  petere  mea  causa,  suadere  et  hortari  sua.  Mul- 
tum  profeci,  sed  quantum,  non  plane,  quia  longe  absum, 
scio.  Salaminios  autem  —  hos  enim  poteram  coercere  — 
adduxi ,  ut  totum  nomen  Scaptio  vellent  solvere,  sed  cente- 
simis  ductis  a  proxima  quidem.  syngrapha,  nec  perpetuis, 
sed  renovatis  quotannis.  Numerabantur  numi:  noluit  Sca- 
ptius.  Tun,  qui  ais  Brutum  cupere  aliquid  perdere?  Qua- 
ternas  habebat  in  syngrapha.  Fieri  non  poterat,  nec,  si 
posset,  ego  pati  possem.  Audio  omnino  Scaptium  poeni- 
tere.  Num  quod  senatus  consultum  esse  dicebat,  ut  ius  ex 
syngrapha  diceretur,  eo  consilio  factum  est,  quod  pecu- 
niam  Salaminii  contra  legem  Gabiniam  sumpserant.  Vetabat 
autem  Auli  lex  ius  dici  de  ita  sumpta  pecunia.  Decrevit 
igitur  senatus,  ut  ius  diceretur  ista  syngrapha.  Nunc  ista 
habet  iuris  idem  quod  caeterae,  nihil  praecipui.  8.  Haec 
a  me  ordine  facta  puto  me  Bruto  probaturum ,  tibi  nescio, 
Catoni  certe  probabo.  Sed  iam  ad  te  ipsum  revertor.  Ain 
tandem,  Attice,  laudator  integritatis  et  elegantiae  nostrae: 
Ausus  es  hoc  ex  ore  tuo . . . ., 

inquit  Ennius,  ut  equites  Scaptio  ad  pecuniam  cogendam 
darem,  me  rogare?  an  tu,  si  mecum  esses,  quiscribis  mor- 
deri  te  interdum,  quod  non  simul  sis,  paterere  me  id  facere, 
si  vellem?  Nonamplius,  inquis,  quinquaginta.  Cum  Spar- 
taco  minus  multi  primo  fuerunt.  Quid  tandem  isti  mali  in 
tam  tenera  insula  non  fecissent?  Non  fecissent  autem?  Immo 
quid  ante  adventum  meum  non  fecerunt?  Inclusum  in  curia 
senatum  habuerunt  Salaminium  ita  multos  dies,  ut  interierint 
non  nulli  fame.  Erat  enim  praefectus  Appii  Scaptius  et  ha- 
bebat  turmas  ab  Appio.  Id  me  igitur  tu,  cuius  mehercule 
os  mihi  ante  oculos  solet  versari,  quum  de  aliquo  officio  ac 
laude  cogito,  tu  me,  inquam,  rogas,  praefectusut  Scaptius 
sit?  Alias  hoc  statueramus,  ut  negociatorem  neminem,  id- 
que  Bruto  probaveramus.  Habeat  is  turmas?  Cur  potius 
quam  cohortes?  9.  Sumptu  iam  nepos  evadit  Scaptius. 
Volunt,  inquis ,  principes.  Scio.  Nam  ad  me  Ephesum  us- 
que  venerunt  flentesque  equitum  scelera  et  miserias  suas 
detulerunt.  Itaque  statim  dedi  litteras ,  ut  ex  Cypro  equites 
ante  certam  diem  decederent,  ob  eamque  causam,  tum  ob 
*aeteras  Salaminii  nos  in  caelum  decretis  suis  sustulerunt. 
Sed  iam  quid  opus  equitatu?  Solvunt  enim  Salaminii:  nisi  ' 
forte  id  volumus  armis  efficere ,  ut  fenus  quaternis  centesi- 
mis  ducant.  Et  ego  audebo  legere  umquam  aut  attingere 
eos  libros,  quos  tu  dilaudas ,  si  tale  quid  fecero?  Nimis, 
nimis,  inquam,  in  isto  Bratum  amasti,  dulcissime  Attice:  nos 
vereor  ne  parum.  Atque  haec  scripsi  ego  ad  Brutum 
6cripsisse  te  ad  me.  10.  Cognosce  nunc  caetera.  Pro  Ap- 
pio  nos  hic  omnia  facimus,  honeste  tamen,  sed  plane  liben- 
ter:  nec  enim  ipsum  odimus  et  Brutum  amamus  et  Pompe- 
ius  mirifice  a  me  contendit,  quem  mehercule  plus  plusque 
in  dies  diligo.     C.  Caelium  quaestorem  huc  venire  audisti. 

Nescio  quid  sit:    sed Pammenia  illa  mihi  non  pla- 

cent.  Ego  me  spero  Athenis  fore  mense  Septembri.  Tuo- 
rum  itinerum  tempora  scire  sane  velim.  Evrj&eiav  Sempro- 
nii  Rufi  cognovi  ex  epistola  tua  Corcyraea.  Quid  quaeris? 
Invideo  potentiae  Vestorii.  Cupiebam  etiam  nunc  plura  gar 
rire,  sed  lucet:  urguet  turba,  festinat  Philogenes.    Valebis 

igitur  et  valere  Piliam  et  Caeciliam  nostram  iubebis  lilteris 
et  salvebis  a  meo  Cicerone. 

III. 

M.  Cicero,  quum  adventante  die  profectionis  sibi  non  succedi  vi- 
deat,  ait  se  sollicitudine  adfici,  quemnam  relinquat  qui  provinciae 
praesit,  de  reliqua  provinciae  administratione  bono  se  esse  animo,  de 
rebus  urbanis,  de  quibus  vult  certior  fieri  prius  quam  ad  urbem  acce- 
dat.  Tum  de  causa  Bruti,  pro  quo  omnia  se  ait  fecisse,  de  Bruti 
eorumque  hominum,  quos  ille  sibi  commendaverit,  adrogantia,  de  Q. 
Cicerone  puero  conscio  rixarura  parentum  suorum,  de  Hortensio  filio, 
de  oratione  Q.  Celeris  et  litteris  Attici.  Scripta  epistola  est  Laodiceae, 
ut  videtur,  a.  u.    c.  704.  . 

CICERO  ATTICO  S. 

1.  Etsi  nil  sane  habebam  novi  quod  post  accidisset 
quam  dedissem  adte  Philogeni,  liberto  tuo,  litteras,  tamen, 
quum  Philotimum  Romam  remitterem,  scribendum  aliquid 
adte  fuit:  ac  primumillud,  quod  me  maxime  angebat,  non 
quo  me  aliquid  iuvare  posses :  quippe ,  res  enim  est  in  ma- 
nibus ,  tu  autem  abes  longe  gentium : 

nollcc  d'  ev  ^exaifj^ia 
Noxog  xvkivSei  xvhccx'  evaeirjg  akog, 

obrepsit  dies ,  ut  vides  —  mihi  enim  a.  d.  m.  Kal.  Sext.  de 
provincia  decedendum  est  — ,  nec  succeditur.  Quem  re- 
linquam  qui  provinciae  praesit?  Ratio  quidem  et  opinio  ho- 
minum  postulat  fratrem:  primum,  quod  videtur  esse  honos: 
nemo  igitur  potior:  deinde,  quod  solum  habeo  praetorium. 
Pomptinius  enim  ex  pacto  et  convento  —  nam  ea  lege  exie- 
rat  —  iam  a  me  discesserat.  Quaestorem  nemo  dignum  pu- 
tat.  Etenim  est  levis,  libidinosus,  tagax.  2.  De  fratre  autem 
primum  illud  est:  persuaderi  ei  non  posse  arbitror:  odit 
emm  provinciam.  Et  hercule  nihil  odiosius,  nihil  molestius. 
Deinde,  utmihinolit  negare,  quidnam  mei  sit  officii?  Quum 
bellum  esse  in  Syria  magnum  putetur ,  id  videatur  in  hanc 
provinciam  erupturum,  hic  praesidii  nihil  sit,  sumptus  an- 
nuus  decretus  sit ,  videaturne  aut  pietatis  esse  meae  fratrem 
relinquere  aut  diligentiae  nugarum  aliquid  relinquere?  Magna 
igitur,  ut  vides,  sollicitudine  adficior,  magnainopia  consilii. 

Quid  quaeris?  Toto  negocio  nobis  opus  non  fuit.  Quanto 
tua  provincia  melior !  Decedes ,  quum  voles ,  nisi  forte  iam 
decessisti:  quem  videbitur,  praeficies  Thesprotiae  et  Chao- 
niae.  Necdum  tamen  ego  Quintum  conveneram,  utiam,  si 
id  placeret,  scirem,  possetne  ab  eo  impetrari,  nec  tamen, 
si  posset,  quid  vellem  habebam.  3.  Hoc  est  igitur  eius 
modi.  Reliqua  plena  adhuc  et  laudis  et  gratiae,  digna 
iis  libris,  quos  tu  dilaudas.  Conservatae  civitates ,  cumulate 
publicanis  satis  factum ,  offensus  contumelia  nemo ,  decreto 
iusto  et  severo  perpauci,  nec  tamen  quisquam,  ut  queri 
audeat ,  res  g-estae  dignae  triumpho ,  de  quo  ipso  nihil  cu- 
pide  ag-emus,  sine  tuo  quidem  consilio  certenihil.  Clausula 
est  difficilis  in  tradenda  provincia.  Sed  haec  deus  aliquis 
gubernabit.  4.  De  urbanis  rebus  scilicet  plura  tu  scis ,  sae- 
pius  et  certiora  audis.  Equidem  doleo  non  me  tuis  Jitteria 
certiorem  fieri.  Huc  enim  odiosa  adferebantur  de  Curione, 
de  Paullo,  non  quo  ullum  periculum  videam  stante  Pompeio 
vel  etiam  sedente :  valeat  modo :  sed  mehercule  Curionis  et 
Paulli,  meorum  familiarium,  vicem  doleo.  Formam  igitur 
mihi  totius  rei  publicae ,  si  iam  es  Romae  aut  quum  eris, 
velim  mittas,  quae  mihi  ob  viam  veniat,  ex  qua  me  fingere 
possim  et  praemeditari  quo  animo  accedam  ad  urbem.  Est 
enim  quiddam  advenientem  non  esse  peregrinum  atque  ho- 
spitem.  5.  Et,  quod  paene  praeterii,  Bruti  tui  causa,  ut 
saepe  ad  te  scripsi,  feci  omnia.  Cyprii  numerabant.  Sed 
Scaptius  centesimis ,  renovato  in  sing-ulos  annos  fenore,  con- 
tentus  non  fuit.  Ariobarzanes  non  in  Pompeium  prolixior 
per  ipsum  quam  per  me  in  Brutum,  quem  tamen  eg-o  prae- 
stare  non  poteram.  Erat  enim  rex  perpauper  aberamque 
ab  eo  ita  longe,  ut  nihil  possem  nisi  Utteris ,  quibus  pugnare 
non  destiti.  Summa  haec  est:  pro  ratione  pecuniae  libera- 
Uus  est  Brutus  tractatus  quam  Pompeius.  Bruto  curata 
hoc  anno  talenta  circiter  c,  Pompeio  in  sex  mensibus  pro- 
missa  cc.  Iam  in  Appii  negocio  quantum  tribuerim  Bruto 
dici  vix  potest.  Quid  est  igitur  quod  Iaborem?  Amicos 
habet  meras  nugas,  Matinium,  Scaptium,  qui,  quia  non 
habuit  a  me  turmas  equitum,  quibus  Cyprum  vexaret,  ut 
ante  me  fecerat ,  fortasse  suscenset,  aut  quia  praefectus  non 

est,  quod  ego  nemini  tribui  negociatori ,  non  C.  Vennonio, 
meo  familiari,  non  tuo,  M.  Laenio,  et  quod  tibi  Romae  osten- 
deram  me  servaturum,  in  eo  perseveravi.  Sed  quid  pote- 
rit  queri  is,  qui  auferre  pecuniam  quum  posset,noluit?  Sca- 
ptio,  qui  in  Cappadocia  fuit,  puto  esse  satis  factum.  Is  a 
me  tribunatum  quum  accepisset,  quem  ego  ex  Bruti  litteris 
ei  detulissem,  postea  scripsit  ad  me  se  uti  nolle  eo  tribu- 
natu.  6.  Gavius  est  quidam ,  cui  quum  praefecturam  detu- 
lissem  Bruti  rogatu ,  multa  et  dixit  et  fecit  cum  quadam  mea 
contumelia,  P.  Clodii  canis.  Is  me  nec  proficiscentem  Apa- 
meam  prosecutus  est  nec,  quum  postea  in  castra  venisset 
atque  inde  discederet,  cnumquid  vellem'  rogavit,  et  fuit 
aperte  mihi  nescio  qua  re  non  amicus.  Hunc  ego  si  in  prae- 
fectis  habuissem,  quem  tu  me  hominem  putares?  Qui,  ut 
scis,  potentissimorum  hominum  contumaciam  numquam  tu- 
lerim,  ferrem  huius  adseculae?  Etsi  hoc  plus  est  quam  ferre, 
tribuere  etiam  beneficii  aliquid  et  honoris.  Is  igitur  Gavius, 
quum  Apameae  me  nuper  vidisset  Romam  proficiscens,  me 
ita  appellavit —  Culleolum  vix  auderem — :  Unde,  inquit, 
me  iubes  petere  cibaria  praefecti?  Respondi  lenius  quam 
putabant  oportuisse  qui  aderant,  me  non  instituisse  iis  dare 
cibaria,  quorum  opera  non  essem  usus.  Abiit  iratus.  7.  Hu- 
ius  nebulonis  obiratione  si  Brutus  moveri  potest,  licebit  eum 
solusames,  me  aemulum  non  habebis.  Sed  illum  eum  fu- 
turum  esse  puto ,  qui  esse  debet.  Tibi  tamen  causam  no- 
tam  esse  volui,  et  ad  ipsum  haec  perscripsi  diligentissime. 
Omnino  —  soli  enim  sumus  —  nullas  umquam  ad  me  lit- 
teras  misit  Brutus ,  ne  proxime  quidem  de  Appio,  in  quibus 
non  inesset  adrogans,  axoivavrjtov  aliquid.  Tibi  autem 
valde  solet  in  ore  esse : 

Granius  autem 
Non  contemnere  se  et  reges  odisse  superbos: 

in  quo  tamen  ille  mihi  risum  magis  quam  stomachum  movere 
solet,  sed  plane  parum  cogitat  quid  scribat  aut  ad  quem. 
8.  Q.  Cicero  puer  legit,  ut  opinor,  et  certe,  epistolam  in- 
scriptam  patri  suo.  Solet  enim  aperire,  idque  de  meo  con- 
silio,  si  quid  forte  sit   quod  opus  sit  sciri.     In  ea  autem 

epistola  erat  illud  idem  de  sorore,  quod  adme.  Mirifice 
conturbatum  vidi  puerum.  Lacrimans  mecum  est  questus. 
Quid  quaeris  ?  Miram  in  eo  pietatem ,  suavitatem  humani- 
tatemque  perspexi,  quo  maiorem  spem  habeo  nihil  fore  ali- 
ter  ac  deceat.  Id  te  igitur  scire  volui.  9.  Ne  illud  quidem 
praetermittam :  Hortensius  filius  fuit  Laodiceae  ,  gladiatori- 
bus,  flagitiose  et  turpiter.  Hunc  ego  patris  causa  vocavi  ad 
cenam,  quo  die  venit,  et  eiusdem  patris  causa  nihil  amplius. 
Is  mihi  dixit  se  Athenis  me  exspectaturum ,  ut  mecum  dece- 
deret.  eRecte',  inquam:  quidenim  dicerem?  Omnino  puto 
nihil  esse  quod  dixit.  Nolo  quidem,  ne  offendam  patrem, 
quem  mehercule  multum  diligo.  Sin  fuerit  meus  comes, 
moderabor  ita,  ne  quid  eum  offendam,  quem  minime  volo. 
10.  Haec  sunt,  etiam  illud:  orationem  Q.  Celeris  mihi  velim 
mittas  contra  M.  Servilium.  Litteras  mitte  quam  primum : 
si  nihil ,  nihil  fieri  vel  per  tuum  tabellarium.  Piliae  et  filiae 
salutem.    Cura  ut  valeas. 

IV. 

M.  Cicero  Attico  scribit  se  Tarsum  venisse  et  quum  de  aliis  re- 
bus  tum  de  eo  sollicitum  esse,  quem  provinciae  praeficiat  in  decessu 
suo,  ei  omnia  sua,  quando  Romam  venerit,  commendat,  de  re  sua 
familiari,  quam  sequenti  epistola  uberius  explicat,  [ivGTixeorSQOv  Grae- 
cis  verbis  scribit.     Data  epistola  est  Tarso  a.  u.  c.  704. 

CICERO  ATTICO  S. 

1.  Tarsum  venimus  Nonis  Iuniis.  Ibi  me  multa  move- 
runt:  magnum  in  Syria  bellum,  magna  in  Cilicia  latrocinia, 
mihi  difficilis  ratio  administrandi ,  quod  paucos  dies  habe- 
bam  reliquos  annui  muneris,  illud  autem  difficillimum :  re- 
linquendus  erat  ex  senatus  consulto  qui  praeesset.  Nihil 
minus  probari  poterat  quam  quaestor  Mescinius.  Nam  de 
Caelio  nihil  audiebamus.  Rectissimum  videbatur  fratrem  cum 
imperio  relinquere :  in  quo  multa  molesta ,  discessus  noster, 
belli  periculum ,  militum  improbitas ,  sescenta  praeterea.  0 
remtotam  odiosam!  Sed  haec  fortuna  viderit,  quoniam  con- 
silio  non  mullum  uti  licet.  2.  Tu,  quando  Romam  salvus, 
ut  spero,  venisti,  videbis,  ut  soles,  omnia ,  quae  intelliges 
nostra  interesse,  in  primis  de  Tullia  mea,  cuius  de  condi- 

cione  quid  mihi  placeret  scripsi  ad  Terentiam ,  quum  tu  in 
Graecia  esses:  deinde  de  honore  nostro.  Quod  enim  tu 
afuisti ,  vereor  ut  satis  diligenter  actum  in  senatu  sit  de  litte- 
ris  meis.  3.  Illud  praeterea  (ivGTtxareQov  ad  te  scribam,  tu 
sagacius  odorabere :  rrjg  ddfiuQTog  (iov  6  dneXev&eQog  — 
ola&u  ov  Xiya —  £do%i(iot  nQarjv,  e%  av  uXoyev6(ievog  nu- 
Qeyd-eyyero ,  necpvQuxivui  rag  ^rjcpovg  ix  rr)g  avrjg  xcov 
vnaQ%6vTC3v  tov  KporavidTov  tvquvvoxtovov  didoixa 
drj  firj  tc  vorJGrjg-  elg  8r]nov  rovro  dr)  neQi6xeipd(ievog  tcc 
Xomu  i\u6<pdXi6ui.  Non  queo  tantum,  quantum  vereor, 
scribere.  Tu  autem  fac  ut  mihi  tuae  litterae  volent  obviae. 
Haec  festinans  scripsi  in  itinere  atque  agmine.  Piliae  et 
puellae  Caeciliae  bellissimae  salutem  dices. 

V. 

De  exspectato  Attici  adventu  in  urbem,  ab  eo  cupit  sibi  litte- 
ras  ob  viam  mitti ,  in  primi3  de  rationibus  turbatis  in  re  sua  fami- 
liari  per  libertum  uxoris  suae,  quam  rem  Graece  ev  alviypoig  expo- 
nit  et  maximae  curae  Attico  esse  vuJt:  se  in  ipso  decessu  suo  sollicitudine 
provinciae  maxime  urgueri,  de  Bibulo  sibi  non  molesto ,  de  brevitate 
huius  ipsius  epistolae.     Scripsit  Tarsi  a.  u.  c.  704. 

CICERO  ATTICO  S. 

1.  Nunc  quidem  profecto  Romae  es:  quo  te,  si  ita  est, 
salvum  venisse  gaudeo :  unde  quidem  quam  diu  afuisti,  ma- 
gis  a  me  abesse  videbare ,  quam  si  domi  esses :  minus  enim 
mihi  meae  notae  res  erant,  minus  etiam  publicae.  Qua  re 
velim,  etsi,  ut  spero,  te  haeclegente  aliquantum  iam  viae  pro- 
cessero ,  tamen  ob  viam  mihi  litteras  quam  argutissimas  de 
omnibus  rebus  crebro  mittas,  in  primis  de  quo  scripsi  ad  te 
antea:  Trjg  ^vvuoqov  Trjg  i(irjg  ov^eXevd-eQog  edo%i  ftot 
&u(iu  ftuTTUQlt,av xal  dXvav  Tolg^vXXoyotg  xalTalg  Xi6%uig 
vno  tl  TtecpvQaxivac  Tug  iprjcpovg  iv  Tolg  vnuQ%ovGi  TOig 
tov  KQOTaviuTov.  2.  Hoc  tu  indaga,  ut  soles,  ast  hoc 
magis :  i%  uGTeag  inTuXocpov  Tei%dv  nuQioaxev  (ivav  xtf. 
[irj'.  ocpeiXrjfiaTav  Ku(iiXXcf  eavrov  Te  ocpeiXovTU  (ivug  xtf. 
ix  rdv  KQOTaviuTixav  xul  ix  tcjv  Xe^QOvrjGutxav  (irf- 
xal  (ivug  xXriQOvofirjaug  %\jl  .  %(i '.  Tovxav  de  (irjde  ofioXov 
tiiuXvGaG&ai,  ndvTav  ocpecXrjd-ivTav  tov  devTiQOv  (irjv6$ 

Trjvov{ir)via'  xov  ds  ansksv&SQOv  ccvtov,  ovtcc  bpavvyLov 

T(p  KoVdVOq  TtaTQC)  (irj8sv6ko6XSQ(OS3tSCpQOVTtXevai.TaVTU 

ovv,  7tQ(OTOv  (isv  Xva  Ttdvta  6(o%r\tat ,  Ssvtsqov  ds  Xva 
firjds  tcov  toxcov  6ktycoQr]6ris  tcov  dno  Trjg  7tQoexxetpevr}s 
r)fisQas'  oGag  avTOv  r]veyxa(iev  6<podQa  dedotxa.  xal  yccQ 
TtaQrjv  TtQog  rj^ias  xaTa6xety6pevos  xaC  ti  6%edov  slTtCoas' 
<x7toyvoi>s  ds  dkoycos  u7te6Tr\ ,  STtstncov,  slxco-  at6%Qov  toi 
drjQov  Tspsvsiv  meque  obiurgavit  vetere  proverbio  tcc 
(isv  dtdofisva.  3.  Reliqua  vide  et  quantum  fieri  potest 
perspice.  Nos  etsi  annuum  tempus  prope  iam  emeritum  ha- 
bebamus  —  dies  enim  xxxiii.  erant  reliqui  — ,  sollicitudine 
provinciae  tamen  vel  maxime  urguebamur.  Quum  enim  arde- 
ret  Syria  bello  et  Bibulus  in  tanto  maerore  suo  maximam  cu- 
ram  belli  sustineret  ad  meque  legati  eius  et  quaestor  et  amici 
eius  litteras  mitterent  ut  subsidio  venirem,  etsi  exercitum 
infirmum  habebam,  auxilia  sanebona,  sedea  Galatarum,  Pi- 
sidarum,  Lyciorum  —  haec  enim  sunt  nostra  robora  — ,  ta- 
men  esse  officium  meum  putavi  exercitum  habere  quam 
proxime  hostem ,  quoad  mihi  praeesse  provinciae  per  sena- 
tus  consultum  liceret.  Sed,  quo  ego  maxime  delectabar, 
Bibulus  molestus  mihi  non  erat:  de  omnibus  rebus  scribebat 
ad  me  potius,  et  mihi  decessionis  dies  kskrjQ-oTcos  obrepe- 
bat:  qui  quum  advenerit,  cckko  7tQo(ikrj(ia  quem  praeficiam, 
nisi  Caldus  quaestor  venerit,  de  quo  adhuc  nihil  certi  ha- 
bebamus.  4.  Cupiebam  mehercule  longiorem  epistolam  fa- 
cere,  sed  nec  erat  res  de  qua  scriberem  nec  iocari  prae  cura 
poteram.  Valebis  igitur  et  puellae  salutem  Atticulae  dices 
nostraeque  Piliae. 

VI. 

De  filia  P.  Dolabellae  desponsa,  de  itoonvXco  Academiae,  de  Hor- 
tensii  morte ,  de  causis  quam  ob  rem  Caelium  provinciae  praefecerit, 
de  spe  sua  in  decessu.     Scripsit  a.  u.  c.  704. 

CICERO  ATTICO  S. 

1.  Ego ,  dum  in  provincia  omnibus  rebus  Appium  orno, 
subito  sum  factus  accusatoris  eius  socer.  Id  quidem,  in- 
quis,  di  approbent!     lta  velim,  teque  ita  cupere  certo  scio. 

Sed  crede  mihi,  nihil  minus  putaram  ego ,  qui  de  Ti.  Nerone, 
qui  mecum  egerat,  certos  homines  ad  mulieres  miseram, 
qui  Romam  venerunt  factis  sponsalibus.  Sed  hoc  spero 
melius.  Mulieres  quidem  valde  intelligo  delectari  obsequio 
et  comitate  adolescentis.  J>etera  noli  i&xavdi&iv.  2.  Sed 
heus  tu ,  rtVQOvg  e£g  dijfiov  Athenis?  placet  hoc  tibi  ?  etsi 
non  impediebant  mei  certe  libri  —  non  enim  ista  iarg-itio 
fuit  in  cives,  sed  in  hospites  liberalitas — ,  me  tamen  de 
Academiae  TtQonvkcp  iubes  cogitare ,  quum  iam  Appius  de 
Eleusine  non  cogitet.  De  Hortensio  te  certo  scio  dolere: 
equidem  excrucior.  Decreram  enim  cum  eo  valde  familia- 
riter  vivere.  3.  NosprovinciaepraefecimusCaelium:  puerum, 
mquies,  et  fortasse  fatuum  et  non  gravem  et  non  continen- 
tem.  Adsentior:  fieri  non  potuit  aliter.  Nam  quas  multo 
ante  tuas  acceperam  litteras,  in  quibus  ini%Siv  te  scripse- 
ras  quid  esset  mihi  faciendum  de  relinquendo,  eae  me  punge- 
bant.  Videbam  enim  quae  tibi  essent  ino%ijg  causae,  et 
erant  eaedem  mihi:  puero  tradere  me?  fratn  autem?  illud 
non  utile  nobis.  Nam  praeter  fratrem  nemo  erat  quem  sine 
contumelia  quaestori,  nobili  praesertim,  anteferrem.  Tamen, 
dum  impendere  Parthi  videbantur ,  statueram  fratrem  relin- 
quere  aut  etiam  rei  publicae  causa  contra  senatus  consultum 
ipse  remanere ,  qui  postea  quam  incredibili  felicitate  disces- 
serunt,  sublata  dubitatio  est.  Videbam  sermones :  e  Hui,  fra- 
trem  reliquit!  num  est  hoc  non  plus  annum  obtinere  pro- 
vinciam?  Quid,  quod  senatus  eos  voluit  praeesse  provinciis 
qui  non  praefuissent?  At  hic  triennium\  Ergo  haec  ad  po- 
pulum.  4.  Quid,  quaetecum?  Numquam  essem  sine  cura, 
si  quid  iracundius  aut  contumeliosius  aut  negligentius,  quae 
fert  vita  hominum.  Quid ,  si  quid  filius  puer  et  puer  bene 
sibi  fidens?  qui  esset  dolor?  Quem  pater  non  dimittebat 
teque  id  censere  moleste  ferebat.  At  nunc  Caelius,  noa 
dico  equidem  quid  egerit,  sed  tamen  multo  minus  laboro. 
Addeillud:  Pompeius,  eoroborevir,  iis  radicibus ,  Q.  Cas- 
sium  sine  sorte  delegit,  Caesar  Antonium:  ego  sorte  datum 
offenderem,  ut  etiam  inquireret  in  eum,  quem  reliquissem? 
Hocmelius,  et  huius  rei  plura  exempla,  senectuti  quidem 
nostrae  profecto  aptius.  At  te  apud  eum,  di  boni!  quanta 
cic.  III.  2.  11 

in  gratia  posui ,  eique  legi  litteras  non  tuas,  sed  librarii  tui. 
Amicorum  litterae  me  ad  triumphum  vocant,  rem  a  nobis, 
ut  ego  arbitror ,  propter  hanc  naltyyeveaiav  nostram  non 
negligendam.    Qua  re  tu  quoque,  mi  Attice,  incipe  id  cu-  ■ 
pere,  quo  nos  minus  inepti  videamur. 

VII. 

De  Q.  fratre  uxori  per  Q.  filium  reconciliato ,  de  re  sua  fami- 
liari ,  de  qua  iv  alvtyfnotg  antea  scripserat ,  de  rationibus  apud  duas 
civitates  relinquendis,  se  Rhodum,  inde  Athenas  cogitare  proficisci, 
tum  quaerit  num  quid  rei  publicae  nomine  sibi  tardandum  in  reditu  sit, 
de  Tirone  aegro.     Scripsit  Tarsi  a.  u.  c.  704. 

CICERO  ATTICO  S. 
1.  Quintus  filius  pie  sane,  me  quidem  certe  multum  hor- 
tante,  sed  currentem,  animum  patris  sui  sorori  tuae  recon-  ( 
ciliavit.  Eum  valde  etiam  tuae  litterae  excitarunt.  Quid  quae- 
ris?  confido  rem  ut  volumus  esse.  Bis  ad  te  antea  scripsi 
de  remea  familiari,  simodo  tibiredditae  litterae  sunt,  Graece, 
iv  atviytiotg.  Scilicet  nihil  est  movendum.  Sed  tamen 
atpekag  percontando  de  nominibus  Milonis  et,  ut  expediat, 
ut  mihi  recepit,  hortando,  aliquid  tu  proficies.  2.  Ego  Lao- 
diceae  quaestorem  Mescinium  exspectare  iussi,  ut  confectas 
rationes  lege  Iulia  apud  duas  civitates  possim  relinquere. 
Rhodum  volo  puerorum  causa,  inde  quam  primum  Athenas, 
etsi  Etesiae  valde  reflant.  Sed  plane  volo  his  magistrati- 
bus,  quorum  voluntatem  in  supplicatione  sum  expertus.  Tu 
tamen  mitte  mihi,  quaeso ,  ob  viam  litteras ,  num  quid  putes 
rei  publicae  nomine  tardandum  esse  nobis.  Tiro  ad  te  de-' 
disset  litteras ,  nisi  eum  graviter  aegrum  reliquissem.  Sed 
nunciant  melius  esse.  Ego  tamen  angor.  Nihil  enim  illo 
adolescente  castius ,  nihil  diligentius. 

VIII. 

Litteras  Attici  Ephesi  sibi  redditas  a  Batonio  gratas  fuisse  signifi- 
cat,  sed  Batonium  meros  terrores  Caesarianos  ad  se  attulisse:  detardi- 
tate  navigationis  suae ,  de  rehus  urbanis  vult  edoceri  et  quid  Atticus  de 
triumpho  suo  cogitet.  Epistolam  dedit  Epheso  conscendens  Kal.  Octobr. 
a.  u.  c.  704. 

CICERO  ATTICO  S. 

1.  Quum  instituissem  ad  te  scribere  calamumque  sum- 

psissem,  Batonius  e  navi  recta  ad  me  venit  domumEphesi 
et  epistolam  tuam  reddidit  pridie  Kal.  Octobres.  Laetatus 
sum  felicitate  navigationis  tuae,  opportunitatePiliae,  etiam 
hercule  sermone  eiusdem  de  coniugio  Tulliae  meae.  2.  Ba- 
tonius  autem  meros  terrores  ad  me  altulit  Caesarianos ,  cum 
Lepta  etiam  plura  locutus  est,  spero  falsa,  sed  certe  horri- 
bilia,  exercitum  nullo  modo  dimissurum,  cumillo  praetores 
designatos,  Cassium  tribunum  pl. ,  Lentulum  consulem  fa- 
cere,  Pompeio  in  animo  esse  urbem  relinquere.  3.  Sed 
heus  tu,  num  quid  moleste  fers  de  illo,  qui  se  solet  anteferre 
patruo  sororis  tuae  fllii?    At  a  quibus  victus?    Sed  ad  rem. 

4.  Nos  Etesiae  vehementissime  tardarunt.  Detraxit  xx.  ipsos 
dies  etiam  aphractus  Rhodiorum.  Kal.  Octobr.  Epheso  con- 
scendentes  hanc  epistolam  dedimus  L.  Tarquitio,  simul  e 
portu  egredienti,  sed  expeditius  naviganti.  Nos  Rhodiorum 
aphractis  caeterisque  longis  navibus  tranquillitates  aucupa- 
turi  eramus :   ita  tamen  properabamus,  ut  non  posset  magis. 

5.  De  raudusculo  Puteolano  gratum.  Nunc  velim  dispi- 
cias  res  Romanas ,  videas  quid  nobis  de  triumpho  cogitan- 
dumputes,  ad  quem  amici  me  vocant.  Ego,  nisi  Bibulus, 
qui ,  dum  unus  hostis  in  Syria  fuit ,  pedem  porta  non  plus 
extulit  quam  domo  sua,  adniteretur  de  triumpho,  aequo 
animo  essem.  Nunc  vero  al6%o6v  Gianav.  Sed  explora 
rem  totam,  ut,  quo  die  congressi  erimus,  consilium  capere 
possimus.  Sat  multa,  qui  et  properarem  et  ei  litteras  darem, 
qui  aut  mecum  aut  paullo  ante  venturus  esset.  Cicero  tibi 
plurimam  salutem  dicit.  Tu  dices  utriusque  nostrum  verbis 
et  Piliae  tuae  et  filiae. 

IX. 

M.  Cicero  Attico  scribit  ge  eius  litteras  ab  Acasto  servo  suo  acce- 
pisse,  e  quibus  cognosset  eum  febriculam  habere,  se  sperare  iam  me- 
lius  ei  esse  factum :  de  re  sua  familiari,  de  Q.  fratre  provinoiae  non  prae- 
fecto,  de  litterarum  commercio.     Scripsit  in  arce  Athenis  a.  u.  c.  704. 

CICERO  ATTICO  S. 

1.  In  Piraeea  quum  exissem  pridie  Idus  Octobr.,  accepi 

ab  Acasto,  servo  meo,  statim  tuas  litteras,  quas  quidem 

quum  exspectassem  iam  diu ,  admiratus  sum ,  ut  vidi  ob- 

signatam  epistolam,  brevitatem  eius,  ut  aperui,  rursus  6vy- 

11* 

%v(5lv  litterularum ,  quae  solent  tuae  compositissimae  etcla- 
rissimae  esse,  ac,  ne  multa,  cognovi  ex  eo ,  quod  ita  scri- 
pseras ,  te  Romam  venisse  a.  d.  xn.  Kal.  Octobr.  cum  febri. 
Percussus  vehementer  nec  magis  quam  debui  statim  quaero 
ex  Acasto.    Ille  et  tibi  et  sibi  visum  et  ita  se  domi  ex  tuis 
audisse,  ut  nihil  esset  incommode.    Id  videbatur  approbare, 
quod  erat  in  extremo,  febriculam  tum  te  habentem  scripsisse. 
Sed  adamavi  tamen  admiratusque  sum,  quod  nihilo  minus  ad 
me  tua  manu  scripsisses.     Qua  re  de  hoc  satis.     Spero 
enim,  quae  tua  prudentia  et  temperantia  est,  ethercule,  ut 
me  iubet  Acastus ,  confido  te  iam  ut  volumus  valere.    2.  A 
Turranio  te  accepisse  meas  litteras  gaudeo.    TlaQacpvKaXov^ 
si  me  amas,  ttjv  tov  cpvgarov  (pLlorifiCav  avrorara.   Hanc  • 
quae  mehercule  mihi  magno  dolori  est  —  dilexi  enim  homi- 
nem  — ,  procura,  quantulacumque  est,  Precianam  heredita-j 
tem,  prorsus  ille  ne  attingat.    Dices  numos  mihi  opus  essej 
ad  apparatum  triumphi,  in  quo,  ut  praecipis,  nec  me  xbvov 
in  expetendo  cognosces  nec  arvcpov  in  abiiciendo.    3.  In- 
tellexi  ex  tuis  litteris  te  ex  Turranio  audisse  a  me  provin- 
ciamfratri  traditam.   Adeon  ego  non  perspexeram  pruden-. 
tiam  litterarum  tuarum?  'Eizi%£LV  te.scribebas.  Quid  erat  du-: 
bitatione  dignum,  si  esset  quidquam  cur  placeret  fratrem  etj 
talem  fratrem  relinqui  ?   'A&irr)6LQ  ista  mihi  tua,  non  ino%r) ') 
videbatur.  Monebas  de  Q.  Cicerone  puero ,  ut  eum  quidem 
neutiquam  relinquerem.     Tovpov  ovslqov  ifioC.     Eadem 
omnia,  quasi  collocuti  essemus ,  vidimus.  Non  fuit  faciendum 
aliter,  meque  imxQovCa  iito%r\  tua  dubitatione  liberavit.  Sed 
puto  te  accepisse  de  hac  re  epistolam  scriptam  accuratius. 
4.  Ego  tabellarios  postero  die  ad  vos  eram  missurus ,  quos 
puto  ante  venturos  quam  nostrum  Saufeium.  Sed  eum  sine 
meis  litteris  ad  te  venire  vix  rectum  erat.  6.  Tu  mihi,  ut  polli- 
ceris,  deTulliola  mea,  id  est,  de  Dolabella,  perscribas,  dere 
publica,  quam  praevideo  in  summis  periculis,  de  censoribus, 
maximeque  de  signis,  tabulis  quid  fiat,  referaturne.   Idibus 
Octobr.  has  dedi  litteras,  quo  die,  ut  scribis,  Caesar  Placen-, 
tiam  legiones  quattuor.     Quaeso,  quid  nobis  futurum  est?' 
In  arce  Athenis  statio  mea  nunc  placet. 


5»  LIB.  VII.  EP.  i  165 


L  I  B  E  R    VII. 

I. 

M.  Cicero  iam  has  litteras  mittit,  quas  lib.  VI.  ep.  9.  §.  4.  se 
postero  die  daturum  esse  scripserat,  et,  quoniam  putat  Saufeium  tar- 
dius  profecturum  esse,  illarum  litterarum  argumentum  hac  ipsa  epi- 
stola  exponit.  Tum  quod  summa  inter  C.  Caesarem  et  Cn.  Pompeium 
iam  futura  esse  videatur  contentio  et  ipse  incidat  in  discrimen  ipsum, 
iam  ex  Attico  scire  vult  quid  sibi  agendum  sit :  satius  fortasse  fuisse 
manere  in  provincia,  quamquam  etiam  de  difficultate  administrandae 
mtegre  provinciae  maximo  opere  queritur.  Dein  de  supplicatione  sibi 
decreta  et  de  exspectato  triumpho,  tum  de  placando  Hirro,  de  rebus 
domesticis ,  de  furtis  Philotimi  liberti  et  de  re  familiari  sua.  Scripsit 
Athenis  a.  u.  c.  704. 

CICERO  ATTICO  S. 

1.  Dederam  equidem  L.  Saufeio  litteras  et  dederam  ad 
te  unum,  quod ,  quum  non  esset  temporis  mihi  ad  scriben- 
dum  satis ,  tamen  hominem  tibi  tam  familiarem  sine  meis  lit- 
teris  ad  te  venire  nolebam.  Sed,  ut  philosophi  ambulant, 
has  tibi  redditum  iri  putabam  prius.  Sin  iam  illas  accepistr, 
scis  me  Athenas  venisse  pridie  Idus  Octobres:  e  navi  egres- 
sum  in  Piraeeum  tuas  ab  Acasto  nostro  litteras  aceepisse: 
conturbatum,  quod  cum  febre  Romam  venisses,  bono  ta- 
men  animo  esse  coepisse,  quod  Acastus  ea,  quae  vellem, 
de  adlevato  corporetuo  nunciaret,  cohorruisse  autem  me, 
quod  tuae  litterae  de  legionibus  Caesaris  adferrent,  et  egisse 
tecum  ut  videres  ne  quid  cpUoTi(iicc  eius,  quem  nosti,  nobis 
noceret,  et  de  quo  iam  pridem  ad  te  scripseram,  Turranius 
autem  secus  tibi  Brundusii  dixerat  —  quod  ex  iis  litteris 
cognovi,  quas  aXenone,  optimo  viro,  accepi — ,  cur  fra- 
trem  provinciae  non  praefecissem  exposui  breviter.  Haec 
fere  sunt  in  illa  epistola.  2.  Nunc  audi  reliqua.  Per  fortu- 
nas !  omnem  tuum  amorem ,  quo  me  es  amplexus ,  omnem- 
que  tuam  prudentiam,  quam  mehercule  in  omni  genere  iu- 
dico  singularem,  confer  iam  ad  eam  curam,  ut  de  omni 
statu  meo  cogites.  Videre  enim  mihi  videor  tantam  dimi- 
cationem,  nisi  idem  deus ,  qui  nos  melius  quam  optare  aude- 

remus  Parthico  bello  liberavit,  respexerit  rem  publicam, 
sed  tantam,  quanta  numquam  fuit.  Age,  hoc  malum  mihi 
commune  est  cum  omnibus.  Nihil  tibi  mando,  ut  de  eo  co- 
gites.  Illud  meum  proprium  tzqo^Xtj^cc,  quaeso,  suscipe. 
Videsne  ut  te  auctore  sim  utrumque  complexus?  Ac  vellem 
a  principio  te  audisse  amicissime  monentem. 

'AXX*  ifiov  ovnoxe  &y[iov  ivl  6xi\ftEG6iv  eitei%eg' 
[  ag  ovdev  yXvxiov  rjg  ]  nctXQCdog. 

Sed  aliquando  tamen  persuasisti,  ut  alterum  complecterer, 
quia  de  me  erat  optime  meritus ,  alterum,  quia  tantum  vale- 
bat.  Feci  igitur.  Itaque  effeci  omni  obsequio ,  ut  neutri  illo- 
rum  quisquam  esset  me  carior.  3.  Haec  enim  cogitabamus, 
nec  mihi  coniuncto  cum  Pompeio  fore  necesse  peccare  in  re 
publica  aliquando  nec  cum  Caesare  sentienti  pugnandum 
esse  cum  Pompeio :  tanta  erat  illorum  coniunctio.  Nunc  im- 
pendet,  ut  el  tu  ostendis  et  ego  video ,  summa  inter  eos  con- 
tentio.  Me  autem  uterque  numerat  suum ,  nisi  forte  simulat 
aiter.  Nam  Pompeius  non  dubitat :  vere  enim  iudicat  ea, 
quae  de  re  publica  nunc  sentiat,  mihi  valde  probari.  Utrius- 
que  autem  accepi  eius  modi  litteras  eodem  tempore  quo 
tuas ,  ut  neuter  quemquam  omnium  pluris  facere  quam  me 
videretur.  4.  Verum  quidagam?  Non  quaero  illa  ultima — 
si  enim  castris  res  geretur,  video  cum  altero  vinci  satius 
esse  quam  cum  altero  vincere  ■ — ,  sed  illa,  quae  tum  agentur, 
quum  venero :  ne  ratio  absentis  habeatur ,  ut  exercitum  di- 
mittat.  Dic,  M.  Tulli.  Quid  dicam?  cExspecta,  amabo  te, 
dumAtticum  conveniam?'  Non  est  locus  ad  tergiversan- 
dum.  Contra  Caesarem  ?  c  Ubi  illae  sunt  densae  dexterae ? ' 
Nam  ut  illi  hoc  liceret  adiuvi ,  rogatus  ab  ipso  Ravennae  de 
Caelio  tribuno  pl.  Ab  ipso  autem  ?  Eliam  a  Cnaeo  nostro  in 
illo  divino  tertio  consulatu.  Aliter  sensero  ?  Atdeofica  non 
Pompeium  modo,  sed  Tococcg  xcci  TQaddag. 

IIovAvddficcg  [ioi  3tQc5rog  ileyxeCriv  ctvud-ytiei. 

Quis?  Tu  ipse  scilicet,  laudator  etfactorum  et  scriptorum 
meorum.  5.  Hanc  ergo  plagam  effugi  per  duos  superiores 
Marcellorum  consulatus,  quum  est  actum  de  provincia  Cae- 

saris.    Nunc  incido  in  discrimen  ipsum.    Itaque,  ut  stultus 
primus  suam  sententiam  dicat,  mihi  valde  placet  de  triumpho 
nos  molirialiquid:  extra  urbem  esse  cum  iustissima  causa. 
Tamen  dabunt  operam ,  ut  eliciant  sententiam  meam.   Ride- 
bis  hoc  loco  fortasse:  quam  vellem  etiam  nunc  in  provincia 
morari!    Plane  opus  fuit,  si  hoc  impendebat.    Etsinilmise- 
rius.   Nam,  odov  ndasQyov,  volo  te  hoc  scire:  omnia  illa 
prima ,  quae  etiam  tuis  litteris  in  caelum  ferebas ,  ijtcrrjXTU 
fuerunt.     6.  Quamnon  est  facilis  virtus!   quam  vero  diffici- 
lis  eius  diuturna  simulatio!    Quum  enim  hoe  rectum  et  glo- 
riosum  putarem,  ex  annuo  sumptu,  qui  mihi  decretus  esset, 
me  C.  Caelio  quaestori  relinquere  annuum ,  referre  in  aera- 
rium  ad  HS.  x. ,  ingemuit  nostra  cohors ,  omne  illud  putans 
distribui  sibi  oportere ,  ut  ego  amicior  invenirer  Phrygum  et 
Cilicum  aerariis  quam  nostro.    Sed  me  non  moverunt.    Nam 
et  mea  laus  apud  me  plurimum  valuit:  nec  tamen  quidquam 
honorifice  in  quemquam  fieri  potuit  quod  praetermiserim. 
Sed  haec  fuerit,  ut  ait  Thucydides,  ixfiokr)  loyov  non  inutihs. 
7.  Tu  autem  de  nostro  statu  cogitabis :  primum  quo  artificio 
tueamur  benevolentiam  Caesaris ,  deinde  de  ipso  triumpho, 
quemvideo,  nisirei  publicae  tempora  impedient,  evkoqi- 
6tov.    Iudico  autem  quum  ex  litteris  amicorum  tum  ex  sup- 
plicatione,  quam  qui  non  decrevit,  plus  decrevit,   quam 
si  omnes    decresset  triumphos.    Ei  porro   adsensus    est 
unus  familiaris  meus ,  Favonius,  alteriratus,  Hirrus.    Cato 
autem  et  scribendo  adfuit  et  ad  me  de  sententia  sua  iucun- 
dissimas  litteras  misit.    Sed  tamen  gratulans  mihi  Caesar  de 
supplicatione  triumphat  de  sententia  Catonis,   nec  scnbit 
quid  ille  sententiae  dixerit,  sed  tantum,  supplicationem  eum 
mihi  non  decrevisse.    8.  Redeo  ad  Hirrum.    Coeperas  eum 
mihi  placare:  perfice.    Habes  Scrofam,  habes  Silium.    Ad 
eos  ego  etiam  antea  scripsi  et  ad  ipsum  Hirrum.    Locutus 
enim  erat  cumhis  commode,  se  potuisseimpedire,  sed  no- 
luisse,  adsensum  tamen  esse  Catoni,  amicissimo  meo,  quum 
is  honorificentissimam  in  me  sententiam  dixisset,  nec  me 
ad  seullas  litteras  misisse,  quum  ad  omnes  mitterem.    Ve- 
rum  dicebat:  ad  eum  enim  solum  et  ad  Crassipedem  non 
scripseram.     9.  Atque  haec  derebus  forensibus.    Redea- 

mus  domum.  Diiungere  me  ab  illo  volo.  Merus  est  (pvpcc- 
Tijg,  germanus  Lartidius. 

'Alltt  tCC  [l£V  TtQOTSXVKfrUL  ECCCO^eV  ,    OC%VV\LeVOi  3t£Q. 

Reliqua  expediamus.  Hoc  primum,  quo  accessit  cura  dolori 
meo,  sed  hoc  tamen,  quidquid  est,  Precianum  cum  iis  ra- 
tionibus,  quas  ille  meas  tractat,  admisceri  nolo.  Scripsi  ad 
Terentiam ,  scripsi  etiam  ad  ipsum ,  me  quidquid  possem 
numorum  ad  apparatum  sperati  triumphi  ad  te  redacturum. 
Ita  puto  upeii7Ztcc  fore,  verum  ut  lubebit.  Hanc  quoque 
suscipe  curam  quem  ad  modum  experiamur.  Id  et  osten- 
disti  quibusdam  litteris  ex  Epiro  an  Athenis  datis  et  in  eo  ego 
te  adiuvabo. 

II. 

M.  Cicero  Attico  scribit  se  feliciter  Brundusium  venisse ,  de  va- 
letudine  Attici  et  nunciis  de  ea  ad  se  adlatis,  de  epistolis  Attici,  de 
Tironis  morbo,  de  Curio  eiusque  testamento,  de  Alexionis  hospitio 
Corcyrae,  de  Q.  Cicerone,  de  Attici  filiola  iocatur  eludens  Carnea- 
dem,  de  Attici  litteris,  de  sermone  Pompeii  Neapolitano,  de  triumpho 
conseqnendo,  de  Bibuli  supplicatione,  de  Catonis  in  se  iniquitate  a  Cae- 
sare  in  litteris  ad  se  datis  reprehensa,  de  Chrysippo  liberto  suo  in  se 
ingrato,  de  litteris  Attici  de  re  publica.     Scripsit  Brundusii  a.  u.  c.  704. 

CICERO  ATTICO  S. 

1.  Brundusium  venimus  vn.  Kalend.  Decembr.  usi  tua 
felicitate  navigandi:  ita  belle  nobis  e  flavit  ab  Epiro  lenissi- 
mus  Onchesmites'.  Hunc  Gnov8eicc%ovtu,  si  cui  voles  tcov 
vsateoav,  pro  tuo  vendita.  2.  Valetudo  tua  me  valde  con- 
turbat.  Significant  enim  tuae  litterae  te  prorsus  laborare. 
Ego  autem,  quum  sciam  quam  sis  fortis,  vehementius  esse 
quiddam  suspicor  quod  te  cogat  cedere  et  propemodum  in- 
fringat,  etsi  alteram  quartanam  Pamphilus  tuus  mihi  dixit 
decessisse  et  alteram  leviorem  accedere.  Terentia  vero, 
quae  quidem  eodem  tempore  ad  portam  Brundusinam  venit, 
quo  eg-oin  portum,  mihique  obvia  in  foro  fuit,  L.  Pontium 
sibi  in  Trebulano  dixisse  narrabat  etiam  eam  decessisse. 
Quod  si  ita  est,  est  quod  maxime  mehercule  opto ,  idque 
spero  tua  prudentia  et  temperantia  te  consecutum.  3.  Ve- 
nio  ad  epistolas  tuas ,  quas  ego  sexcentas  uno  tempore  ac- 

cepi,  aliam  alia  iucundiorem,  quae  quidem  erant  tua  manu. 
Nam  Alexidis  manum  amabam ,  quod  tam  prope  accedebat 
ad  similitudinem  tuae  litterae,  non  amabam,  quod  indicabat 
le  non  valere.  Cuius  quoniam  mentio  facta  est,  Tironem  Pa- 
tris  aegrum  reliqui,  adolescentem,  ut  nosti,  et  adde,  si  quid 
vis,  probum:  nihil  vidi  melius.  Itaque  careo  aegre.  Et 
quamquam  videbatur  se  non  graviter  habere,  tamen  sum  sol- 
licitus  maximamque  spem  habeo  in  M\  Curii  diligentia,  de 
qua  ad  me  scripsit  Tiro  et  multi  nunciarunt.  Curius  autem 
ipse  sensit  quam  tu  velles  se  a  me  diligi ,  et  eo  sum  admo- 
dum  delectatus.  Et  mehercule  est,  quam  facile  diligas, 
avtox&cjv  in  homine  urbanitas.  Eius  testamentum  deporto 
Romam  Ciceronum  signis  obsignatum  cohortisque  praeto- 
riae :  Jecit  palam  te  ex  libella,  me  ex  teruncio.  In  Actio 
Corcyrae  Alexion  me  opipare  muneratus  est.  0-  Ciceroni 
obsisti  non  potuit  quo  minus  Thyamim  videret.  4.  Filiola 
tua  te  delectari  laetor  et  probari  tibi  (pv6inr)v  esse  tr)v  rtQog 
ta  texvcc.  Etenim,  si  haec  non  est,  nulla  potest  homini  esse 
ad  hominem  naturae  adiunctio,  qua  sublata  vitae  societas 
tollitur.  eBene  eveniat',  inquit  Carneades:  spurce,  sed 
tamen  pudentius  quam  Lucius  noster  etPatron,  qui  quum 
omnia  ad  se  referant,  numquam  quidquam  alterius  causa 
fieri  putent,  et  quum  ea  re  bonum  virum  oportereesse  di- 
cant,  ne  malum  habeat,  non  quo  id  natura  rectumsit,  non 
intelligant  se  de  callido  homine  loqui,  non  de  bono  viro. 
Sedhaec,  opinor,  sunt  in  iis  libris,  quos  tu  laudando  ani- 
mos  mihi  addidisti.  5.  Redeo  ad  rem.  Commodum  ex- 
spectabam  epistolam ,  quam  Philoxeno  dedisses  —  scripse- 
ras  enim  in  ea  esse  de  sermone  Pompeii  Neapolitano  — , 
quum  eam  mihi  Patron  Brundusii  reddidit:  Corcyrae,  ut  opi- 
nor,  acceperat.  Nihil  potuit  esse  iucundius.  Eratenimde 
re  publica,  de  opinione,  quam  is  vir  haberet,  integritatis 
meae,  de  benevolentia,  quam  ostendit  eo  sermone,  quem 
habuit  de  triumpho.  Sed  tamen  hoc  iucundissimum ,  quod 
intellexi  te  ad  eum  venisse,  ut  eius  animum  erga  me  per- 
spiceres.  Hoc  mihi,  inquam,  accidit  iucundissimum.  6.  De 
triumpho  autem  nulla  me  cupiditas  umquam  tenuit  ante  Bi- 
buli  impudentissimas  litteras,  quas  amplissima  supplicatio 


170  EPISTOLARUM  AD  ATTICUM  56 

consecuta  est.  A  quo  si  ea  gesta  essent,  quae  scripsit, 
gauderem  et  honori  faverem:  nunc  illum,  qui  pedem  porta, 
quoad  hostis  cis  Euphratem  fuit ,  non  extulerit,  honore  au- 
geri,  me,  in  cuius  exercitu  spem  illius  exercitus  habuit, 
idem  non  adsequi  dedecus  est  nostrum,  nostrum,  inquam, 
\e  coniungens.  Itaque  omnia  experiar  et,  ut  spero,  adse- 
quar.  Quod  si  tu  valeres  ,  iam  mihi  quaedam  explorata  es- 
^-sent.  Sed,  ut  spero,  valebis.  7.  De  raudusculo  Nume- 
'  riano  multum  te  amo.  Hortensius  quid  egerit  aveo  scire, 
Cato  quid  agat,  qui  quidem  in  me  turpiter  fuit  malevolus. 
Dedit  integritatis ,  iustitiae,  clementiae,  fidei  mihi  testimo- 
nium,  quod  non  quaerebam:  quod  postulabam,  negavit. 
ltaque  Caesar  iis  litteris,  quibus  mihi  gratulatur  et  omnia 
pollicetur,  quo  modo  exsultat  Catonis  in  me  ingratissimi  in- 
iuria!  At  hic  idem  Bibulo  dierum  xx.  Ignosce  mihi,  non 
possum  haec  ferre  nec  feram.  8.  Cupio  ad  omnes  tuas  epi- 
stolas,  sed  nihil  necesse  est.  Iam  enim  te  videbo.  Illud 
tamen  de  Chrysippo :  nam  de  altero  illo  minus  sum  admira- 
tus,  operario  homine.  Sed  tamen  ne  illo  quidem  quidquam 
improbius.  Chrysippum  vero ,  quem  ego  propter  litterula-  % 
rum  nescio  quid  libenter  vidi,  in  honore  habui,  discedere 
npuero  insciente  me!  Mittoalia,  quaeaudio,  multa,  mitto 
furta:  fugam  non  fero ,  qua  mihi  nihil  visum  est  sceleratius. 
Itaque  usurpavi  vetus  illud  Drusi,  ut  ferunt,  praetoris  in 
eo,  qui  eadem  liber  non  iuraret,  me  istos  liberos  non  ad- 
dixisse,  praesertim  quum  adessetnemo,  a  quo  recte  vindi- 
>.carentur.  Idtu,  ut  videbitur,  ita  accipies:  ego  tibi  adsen- 
tiar.  Unituae  disertissimae  epistolae  non  rescripsi,  in  qua 
est  de  periculis  rei  publicae.  Quid  rescriberem  ?  Valde  eram 
perturbatus.  Sed,  ut  nihil  magno  opere  metuam,  Parth. 
faciunt,  qui  repente  Bibulum  semivivum  reliquerunt. 

III. 

De  litteris  Attici,  de  provincia  sibi  non  prorogata,  de  condicione 
sua  iu  summo  rei  publicae  periculo  propter  contentionem  C.  Caesaris 
et  Cn.  Pompeii,  de  concordia  restituenda:  dein  de  rebus  privatis ,  de 
Caelio,  de  Philotimo  et  rationibus  suis,  de  cohorte  sua  provinciali, 
de  Curionis  tabulis,  Horteusi".  legatis ,  de  emptioue  Puteolana,  de  no- 

mine  Piraeei  eiusque  usu  grammatico ,  de  aliis  rebus  privatis  et  do- 
mesticis.  Data  epistola  est  v.  Id.  Decembr.  a  Pontio  ex  Trebulano 
a.  u.  c.  704. 

CICERO  ATTICO  S. 

1.  A.  d.  viii.  Id.  Decembr.  Aeculanum  veni  et  ibi  tuas 
litteras  legi ,  quas  Philotimus  mihi  reddidit:  e  quibus  hanc 
primo  aspectu  voluptatem  cepi,  quod  erant  a  te  ipso  scri- 
ptae,  deinde  earum  accuratissima  diligentia  sum  mirum  in 
modum  delectatus.  Ac  primum  illud ,  in  quo  teDicaearcho 
adsentiri  negas,  etsi  cupidissime  expetitum  a  me  est  et 
approbante  te,  ne  diutius  anno  in  provincia  essem,  tamen 
non  est  nostra  contentione  perfectum.  Sic  enim  scito ,  ver- 
bum  in  senatu  factum  esse  numquam  de  ullo  nostrum,  qui 
provincias  obtinuimus,  quo  in  iis  diutius  quam  ex  senatus 
consulto  maneremus ,  ut  iam  ne  istius  quidem  rei  culpam 
sustineam,  quod  minus  diu  fueriminprovincia,  quam  fortasse 
fuerit  utile.  2.  Sed,  <Quid  sihoc  melius?'  saepe  opportune 
dici  videtur,  ut  in  hoc  ipso.  Sive  enim  ad  concordiam  res  ad- 
duci  potest  sive  ad  bonorum  victoriam,  utriusvis  rei  me 
aut  adiutorem  velim  esse  aut  certe  non  expertem.  Sin  vin- 
cunturboni,  ubicumque  essem,  una  cum  iis  victus  essem. 
Qua  re  celeritas  nostri  reditus  a^sra^ieXrjtog  debet  esse. 
Quod  si  ista  nobis  cogitatio  de  triumpho  iniecta  non  esset, 
quam  tu  quoque  approbas,  ne  tu  haud  multum  requireres 
illum  virum ,  qui  in  VI.  libro  informatus  est.  Quid  enim  tibi 
faciam,  qui  illos  libros  devorasti?  Quin  nunc  ipsum  non 
dubitabo  rem  tantam  abiicere,  si  id  erit  rectius.  Utrumque 
vero  simul  agi  non  potest,  et  de  triumpho  ambitiose  et  de 
re  publica  libere.  Sed  ne  dubitaris  quin  quod  honestius,  id 
mihi  futurum  sit  antiquius.  3.  Nam  quod  putas  utilius  esse 
velmihi,  quod  tutius  sit,  vel  etiamutrei  publicae  prodesse 
possim ,  me  esse  cum  imperio ,  id  coram  considerabimus 
quale  sit.  Habet  enim  res  deliberationem ,  etsi  ex  parW 
magna  tibi  adsentior.  De  animo  autem  meo  erga  rem  pu- 
blicam  bene  facis  quod  non  dubitas,  et  illud  probe  iudicas, 
nequaquam  satis  pro  meis  officiis,  pro  ipsius  in  alios  effu- 
sione,  illum  in  me  liberalem  fuisse,  eiusque  rei  causam  vere- 
explicas,   et  eis,    quae  de  Fadio  Caninioque  acta  scribis, 

valde  consentiunt.  Quae  si  secus  essent  totumque  se  ille 
in  me  profudisset,  tamen  illa,  quam  scribis,  custos  urbis 
me  praeclarae  inscriptionis  memorem  esse  eogeret  nec  mihi 
concederet,  ut  imitarer  Volcatium  aut  Servium,  quibus  tu 
es  contentus ,  sed  aliquid  nos  vellet  nobis  dignum  et  sentire 
et  defendere.  Quod  quidem  agerem,  si  liceret,  alio  modo 
ac  nunc  agendum  est.  4.  De  sua  potentia  dimicant  homines 
hoc  tempore  periculo  civitatis.  Nam,  si  res  publica  de- 
fenditur ,  cur  ea  consule  isto  ipso  defensa  non  est?  cur  ego, 
in  cuius  causa  rei  publicae  salus  consistebat,  defensus  po- 
stero  anno  non  sum?  cur  imperium  illi  aut  cur  illo  modo 
prorogatum  est?  cur  tanto  opere  pugnatum  est,  utde  eius 
absentis  ratione  habenda  decem  tribuni  pl.  ferrent?  His  ille 
rebus  ita  convaluit ,  ut  nunc  in  uno  civi  vires  ad  resisten- 
dum  sint,  qui  mallemtantas  ei  vires  non  dedisset  quam  nunc 
tam  valenti  resisteret.  5.  Sed  quoniam  res  eo  deducta  est, 
non  quaeram,  ut  tu  scribis, 

nov  6xd<pog  to  t&v  'Atostdav; 

mihi  6xu(pos  unum  erit,  quod  a  Pompeio  gubernabitur.  II- 
lud  ipsum,  quodais:  cQuid  fiet,  quum  erit  dictum,  Dic  M. 
Tulli?'  —  Gvvto^ia,  Cn.  Pompeio  adsentior.  Ipsumtamen 
Pompeium  separatim  ad  concordiam  hortabor.  Sic  enim 
sentio,  maximo  in  periculo  rem  esse.  Vos  scilicet  plura, 
qui  in  urbe  estis.  Verum  tamen  haec  video :  cum  homine 
audacissimo  paratissimoque  negocium  esse ,  omnes  damna- 
tos,  omnes  ignominia  adfectos,  omnes  damnatione  ignomi- 
niaque  dignos  illac  facere,  omnem  fere  iuventutem,  omnem 
illam  urbanam  ac  perditam  plebem ,  tribunos  valentes  addito 
C.  Cassio,  omnes,  qui  aere  alieno  premantur,  quos  plures 
esse  intelligo  quam  putaram  —  causam  solum  illa  causa 
non  habet,  caeteris  rebus  abundat  — ,  hic  omnia  facere 
omnes,  ne  armis  decernatur,  quorum  exitus  semper  incerti, 
nunc  vero  etiam  in  alteram  partem  magis  timendi.  Bibulus 
de  provincia  decessit,  Veientonem  praefecit.  In  decedendo 
erit ,  ut  audio ,  tardior.  Quem  quum  ornavit  Cato ,  decla- 
ravit  iis  se  solis  non  invidere,  quibus  nihil  aut  non  multum 
ad  dignitatem  posset  accedere.     6.  Nunc  venio  ad  privata. 

Fere  enim  respOndi  tuis  Iitteris  de  re  publica  et  iis ,  quas  in 
suburbano ,  et  iis,  quas  postea  scripsisti.  Ad  privata  venio : 
unum  etiam  de  Caelio.  Tantum  abest  ut  meam  ille  senten- 
tiam  moveat ,  ut  valde  ego  ipsi ,  quod  de  sua  sententia  de- 
cesserit,  poenitendum  putem.  Sed  quid  est  quod  ei  vici 
Luceii  sint  addicti?  Hoc  te  praetermisisse  miror.  7.  De 
Philotimo  faciam  equidem ,  ut  mones.  Sed  ego  mihi  ab  illo 
hoc  tempore  non  rationes  exspectabam,  quas  tibi  edidit,  ve- 
rum  id  reliquum,  quod  ipse  in  Tusculano  me  referre  in  com- 
mentarium  mea  manu  voluit,  quodque  idem  in  Asia  mihi 
sua  manu  scriptum  dedit.  Id  si  praestaret,  quantum  mihi 
aeris  alieni  esse  tibi  edidit,  tantum  et  plus  etiam  ipse  mihi 
deberet.  Sed  in  hoc  genere,  si  modo  per  rem  publicam  li- 
cebit,  non  accusabimur  posthac,  neque  hercule  antea  ne- 
gligentes  fuimus,  sed  amicorum  multitudine  occupati.  Ergo 
utemur,  ut  polliceris,  et  opera  et  consiliotuo,  nectibieri- 
mus,  utspero,  in  eo  molesti.  8.  De  serperastris  cohortis 
meae  nihil  est  quod  doleas.  Ipsi  enim  se  collegerunt  admi- 
ratione  integritatis  meae.  Sed  me  moverat  nemo  magis 
quam  is,  quem  tu  neminem  putas.  Idem  et  initio  fuerat  et 
nunc  est  egregius.  Sed  in  ipsa  decessione  significavit  spe- 
rasse  se  aliquid,  et  id,  quod  animum  induxerat  paullisper, 
non  tenuit,  sed  cito  ad  se  rediit  meisque  honorificentissimis 
erga  se  officiis  victus  pluris  ea  duxit  quam  omnem  pecu- 
niam.  9.  Ego  a  Curio  tabulas  accepi,  quas  mecum  porto. 
Hortensii  legata  cognovi.  Nunc  aveo  scire  quid  hominis  sit 
et  quarum  rerum  auctionem  instituat.  Nescio  enim  cur, 
quum  portam  Flumentanam  Caelius  occuparit,  ego  Puteolos 
non  meos  faciam.  10.  Venio  ad  Piraeea ,  in  quo  magis  re- 
prehendendus  sum,  quod  homo  Romanus  'Piraeea'  scri- 
pserim,  non  'Piraeeum'  —  sic  enim  omnes  nostri  locuti 
sunt — ,  quam  quod  'in*  addiderim.  Non  enimhocut  op- 
pido  praeposui,  sed  ut  loco,  et  tamen  Dionysius  noster  et, 
qui  est  nobiscum,  Nicias  Cous  non  rebatur  oppidum  esse 
Piraeea.  Sed  de  eo  videro.  Nostrum  quidem  si  est  pecca- 
tum,  in  eo  est,  quod  non  ut  de  oppido  locutus  sum,  sed  ut 
de  loco ,  secutusque  sum  non  dico  Caecilium, 
Mane  vt  ex  portu  in  Piraeeum 

—  malus  enim  auctor  Latinitatis  est  — ,  sed  Terentium, 
cuius  fabellae  propter  elegantiam  sermonis  putabantur  a  C. 
Laelio  scribi : 

Heri  aliquot  adolescentuli  coimus  in  Piraeeum, 
et  idem : 

Mercator  hoc  addebat captam  e  Sunio. 

Quod  si  drtfiovg  oppida  volumus  esse,  tam  est  oppidum  Su- 
nium  quam  Piraeeus.  Sed,  quoniam  grammaticus  es,  si 
hoc  mihi  ^tr^ia  persolveris,  magna  me  molestia  liberaris. 
11.  Ule  mihi  litteras  blandas  mittit.  Facit  idem  pro  eo  Bal- 
bus.  Mihi  certum  est  ab  honestissima  sententia  digitum  nus- 
quam.  Sed  scis  illi  reliquum  quantum  sit.  Putasne  igitur 
verendum  esse  ne  aut  obiicat  id  nobis  aliquis ,  si  ianguidius, 
aut  repetat,  sifortius?  Quid  ad  haec  reperis?  Solvamus, 
inquis.  Age,  a  Caelio  mutuabimur.  Hoc  tu  tamen  consi- 
deres  velim.  Puto  enim ,  in  senatu  si  quando  praeclare  pro 
re  publica  dixero,  Tartessium  istum  tuum  mihi  exeunti,  cIube 
sodes  numos  curari'.  12.  Quod  superest  etiam,  gener 
est  suavis  mihi ,  Tulliae,  Terentiae:  quantumvis  vel  ingenii 
vel  humanitatis:  [satis].  Reliqua,  quae  nosti,  ferenda.  Scis 
enim ,  quos  f  aperierimus ,  qui  omnes  praeter  eum ,  de  quo 
per  te  egimus ,  rem  me  facere  rentur.  Ipsis  enim  expen- 
sum  nemo  ferret.  Sed  haec  coram.  Nam  multi  sermonis 
sunt.  Tironis  reficiendi  spes  est  in  M'.  Curio ,  cui  ego  scripsi 
tibi  eum  gratissimum  facturum.  Dat.  v.  Id.  Decembr.  a  Pom 
tio  ex  Trebulano. 

IV. 

De  Dionysio  liberto,  de  sermone  cum  Cu.  Pompeio  habito.  Scri- 
pta  epistola  est  a.  u.  e.  704. 

CICERO  ATTICO  S. 

1.  Dionysium ,  flagrantem  desiderio  tui  misi  ad  te  nec 
mehercule  aequo  animo ,  sed  fuit  concedendum :  quem  qui- 
dem  cognovi  quum  doctum,  quod  mihi  iam  ante  erat  no- 
tum,  tum  sane  plenum  officii,  studiosum  etiam  meae  laudis, 
frugi  hominem  ac,  ne  libertinum  Iaudare  videar,  plane  vi- 
rum  bonum.    2.  Pompeium  vidi  iui.  Id.  Decembres:  fuimus 

una  horas  duas  fortasse.  Magna  laetitia  mihi  visus  est  ad- 
fici  meo  adventu:  de  triumpho  hortari,  suscipere  partes 
suas ,  monere  ne  ante  in  senatum  accederem  quam  rem  con- 
fecissem,  ne  dicendis  sententiis  aliquem  tribunum  aliena- 
rem.  Quid  quaeris?  In  hoc  officio  sermonis  nihil  potuit 
esse  prolixius.  De  re  publica  autem  ita  mecum  locutus  est, 
quasi  non  dubium  bellum  haberemus.  Nihil  ad  spem  con- 
cordiae ,  plane  illum  a  se  alienatum  quum  ante  intelligeret, 
tum  vero  proxime  iudicasse:  venisse  Hirtium  a  Caesare,  qui 
esset  illi  familiarissimus ,  ad  se  non  accessisse,  et,  quum 
ille  a.  d.  viii.  ld.  Decembr.  vesperi  venisset,  Balbus  de  tota 
re  constituisset  a.  d.  vn,  ad  Scipionem  ante  lucem  venire, 
multa  de  nocte  eumprofectum  esse  ad  Caesarem.  Hoc  illi 
rsxfirjQiadsg  videbatur  esse  alienationis.  3.  Quid  multa? 
Nihil  me  aliud  consolatur,  nisi  quod  illum,  cui  etiam  ini- 
mici  alterum  consulatum,  fortuna  summam  potentiam  de- 
derit,  non  arbitror  fore  tam  amentem,  ut  haec  in  discri- 
men  adducat.  Quod  si  ruere  coeperit,  ne  ego  mulla  timeo, 
quae  non  audeo  scribere.  Sed,  ut  nunc  est,  a.  d.  m.  Nonas 
Ian.  ad  urbem  cogito. 


De  epistolis  Attici  ad  se  missis ,  de  valetudine  Attici  et  Piliae,  de 
Tirone,  de  sermone  Philogenis,  de  sorore  Attici,  de  Chrysippo,  de 
itinere  suo,  de  spe  exigua  rei  publicae.     Scripsit  a.  u.  c.  704. 

CICERO  ATTICO  S. 

1.  Multasuno  tempore  accepi  epistolas  tuas,  quaemihi, 
quamquam  recentiora  audiebam  ex  iis,  qui  ad  me  venie- 
bant,  tamen  erant  iucundae.  Studium  enim  et  benevolen- 
tiam  declarabant.  Valetudine  tua  moveor,  et  Piliam  in  idem 
g-enus  morbi  delapsam  curam  tibi  adferre  maiorem  sentio. 
Date  igitur  operam  ut  valeatis.  2.  De  Tirone  video  tibi 
curae  esse ,  quem  quidem  ego ,  etsi  mirabiles  utilitates  mihi 
praebet,  quum  valet,  in  omni  genere  vel  negociorum  vel 
studiorum  meorum,  lamen  propter  humanitatem  et  mo- 
destiam  malo  salvum  quam  propter  usum  meum.  3.  Phi- 
logenes  mecum  nihil  umquam  de  Luscenio  locutus  est:  de 

caeteris  rebus  habes  Dionysium.  Sororem  tuam  non  venisse 
in  Arcanum  miror.  De  Chrysippo  meum  consilium  probari 
tibi  non  moleste  fero.  Ego  in  Tusculanum  nihil  sane  hoc 
tempore.  Devium  est  rotg  aitavt&6iv  et  habet  alia  dva- 
XQV]6ta.  Sed  de  Formiano  Tarracinam  pridie  Kal.  lan. 
Inde  Pomptinam  summam,  inde  Albanum  Pompeii,  ita  ad 
urbemin.  Nonas,  natali  meo.  4.  De  re  publica  cotidie  ma- 
gis  timeo.  Non  enim  boni,  ut  putavi,  consentiunt.  Quos 
ego  equites  Romanos,  quos  senatores  vidi,  qui  acerrime 
quum  caetera  tum  hoc  iter  Pompeii  vituperarent!  Pace 
opus  est.  Ex  victoria  quum  multa  mala  tum  certe  tyrannus 
exsistet.  Sed  haec  propediem  coram.  Iam  plane  mihi  deest 
quod  adte  scribam:  nec  enim  de  re  publica,  quod  uterque 
nostrum  scit  eadem,  et  domestica  nota  sunt  ambobus. 
5.  Reliquum  est  iocari,  si  hic  sinat.  Nam  ego  is  sum,  qui 
illi  concedi  putem  utilius  esse  quod  postulat  quam  signa 
conferri.  Sero  enim  resistimus  ei,  quem  per  annos  decem 
aluimus  contra  nos.  *Quid  sentis  igitur?'  inquis.  Nihil 
scilicet  nisi  de  sententia  tua,  nec  prius  quidem,  quam  no- 
strum  negocium  aut  confecerimus  aut  deposuerimus.  Cura 
igitur  ut  valeas.  Aliquando  anotQiipai  quartanam  istam  di- 
ligentia,  quae  in  te  summa  est. 

VI. 

M.  Cicero  valde  timet  de  re  publica,  se  tamen  negat,  etsi  sentiat 
omnia  potius  facienda  esse  quam  cum  Caesare  depugnandum,  a  Pora- 
peio  discessurum  esse.     Scripta  epistola  est  u.  a.  c.  704. 

CICERO  ATTICO  S. 

1.  Plane  deest  quod  ad  te  scribam:  nota  omnia  tibi 
sunt  nec  ipse  habeo  a  te  quod  exspectem.  Tantum  igitur 
nostrum  illud  sollemne  servemus,  ut  ne  quem  istuc  euntem 
sine  litteris  dimittamus.  2.  De  re  publica  valde  timeo ,  nec 
adhuc  fere  inveni  qui  non  concedendum  putaret  Caesari 
quod  postularet  potius  quam  depugnandum.  Est  illa  qui- 
dem  impudens  postulatio  opinione  valentior.  Cur  autem  nunc 
primum  ei  resistamus? 

Ov  [ihv  drj  tods  fist^ov  siti  xattov. 

quam  quum  quinquennium  prorogabamus,  aut  quum  ut 
absentis  ratio  haberetur  ferebamus,  nisi  forte  haec  illi  tum 
arma  dedimus ,  ut  nunc  cum  bene  parato  pugnaremus.  Di- 
ces:  fQuid  tu  igitur  sensurus  es?'  Non  idem  quod  dictu- 
rus.  Sentiam  enim  omnia  facienda ,  ne  armis  decertetur,  di- 
cam  idem  quod  Pompeius,  neque  id  faciam  humili  animo. 
Sed  rursus  hoc  permagnum  rei  publicae  malum  est,  et  quo- 
dam  modo  mihi  praeter  caeteros  non  rectum  me  in  tantis 
rebus  a  Pompeio  dissidere. 

VII. 

De  Diony9io,  de  Philogene,  de  Pomptinio,  de  adventu  suo  in  Al- 
bauum,  detriumpho  suo  et  de  Pompeii  sententia  ipsum  in  Siciliam  cum 
imperio  mittendi ,  de  bonis  viris  nullis  iam  in  civitate,  nunc  Caesari 
concedendnm  potius  quam  cum  eo  depugnandum,  se  tamen  eos  secu- 
turum  esse,  quicumque  dicantur  boni.  Postremo  Alexim  salvere  iu- 
bet.     Scripsit  a.  u.  c.  704. 

CICERO  ATTICO  S. 

1.  'Dionysius,  vir  optimus,  ut  mihi  quoque  est  per- 
spectus,  et  doctissimus  tuique  amantissimus ,  Romam  venit 
xv.  Kal.  lan.  et  litteras  a  te  mihi  reddidit':  tot  enim  verba 
sunt  deDionysio  in  epistolatua.  llludf  autemtu  nonascribis, 
<et  tibi  gratias  egit.'  Atqui  certe  ille  agere  debuit,  et,  si 
esset  factum,  quae  tua  est  humanitas,  ascripsisses.  Mihi 
autem  nulla  de  eo  itakivadla  datur  propter  superioris  epi- 
stolae  testimonium.  Sit  igitur  sane  bonus  vir.  Hoc  enim 
ipsum  benefecit,  quod  mihi  sui  cognoscendi  penitus  etiam 
istam  facultatem  dedit.  2.  Philogenes  recte  ad  te  scripsit : 
curavit  enim  quod  debuit.  Eum  ego  uti  ea  pecunia  volui, 
quoad  liceret,  itaque  usus  est  menses  xmi.  3.  Pomptinium 
cupio  valere,  et,  quod  scribis  in  urbem  introisse,  vereor 
quid  sit:  nam  id  nisi  gravi  de  causa  non  fecisset.  Ego, 
quoniam  im.  Nonas  Ianuarias  compitalicius  dies  est,  nolo 
eo  die  in  Albanum  venire,  ne  molestus  familiae  veniam. 
iii.  Non.  [Ianuar.]igitur:  inde  ad  urbem  pridie  Nonas.  Tua 
Aijil>ig  quem  in  diem  incurrat  nescio ,  sed  prorsus  te  commo- 
veri  incommodo  valetudinis  tuae  nolo.  4.  De  honore  no- 
stro ,  nisi  quid  occulte  Caesar  per  suos  tribunos  molitus  erit, 
cic.  III.  2.  12 

caetera  videntur  esse  tranquilla.  Tranquillissimus  autem 
animus  meus,  qui  totum  istuc  aequi  boni  facit,  et  eo  magis, 
quod  iam  a  multis  audio  constitutum  esse  Pompeio  et  eius 
consilio  in  Siciliam  me  mittere,  quod  imperium  habeam. 
Id  est  'AfidviQLTLXov.  Nec  enim  senatus  decrevit  nec  popu- 
lus  iussit  me  imperium  in  Sicilia  habere.  Sin  hoc  res  pu- 
blica  ad  Pompeium  defert,  qui  me  magis  quam  privatum 
aliquem  mittat?  Itaque,  si  hoc  imperium  mihi  molestum  erit, 
utar  ea  porta,  quam  primum  videro.  5.  Nam  quod  scribis 
mirificam  exspectationem  esse  mei  neque  tamen  quemquam 
bonorum  aut  satis  bonorum  dubitare  quid  acturus  sim, 
ego  quos  tu  bonos  esse  dicas  non  intelligo  —  ipse  nullos 
novi  — ,  sed  ita,  si  ordines  bonorum  quaerimus.  Nam  sin- 
gulares  sunt  boni  viri  multi ,  verum  in  dissensionibus  ordi- 
nes  bonorum  et  genera  quaerenda  sunt.  Senatum  bonum 
putas,  per  quem  sine  imperio  provinciae  sunt?  —  numquam 
enim  Curio  sustinuisset,  si  cum  eo  agi  coeptum  esset,  quam 
sententiam  senatus  sequi  noluit,  ex  quo  factum  est  ut  Cae- 
sari  non  succederetur — ,  an  publicanos?  qui  numquam  firmi, 
sed  nunc  Caesari  sunt  amicissimi,  an  feneratores?  an  agri- 
colas,  quibus  optatissimum  est  ocium?  Nisi  eos  timere  pu- 
tas  ne  sub  regno  sint  qui  id  numquam,  dum  modo  ociosi 
essent,  recusarunt.  6.  Quid  ergo?  exercitum  retinentis, 
quumlegis  dies  transierit,  rationem  haberi  placet?  Mihi  vero 
ne  absentis  quidem.  Sed,  quum  id  datum  est,  illudunada- 
tum  est.  'Annorum  enim  decem  imperium  et  ita  latum 
placet. '  Placet  igitur  etiam  me  expulsum  et  agrum  Campa- 
num  perisse  et  adoptatum  patricium  a  plebeio,  Gaditanum 
a  Mytilenaeo,  et  Labicni  divitiae  et  Mamurrae  placent  et 
Balbi  horti  et  Tusculanum.  Sed  horum  omnium  fons  unus 
est.  Imbecillo  resistendum  fuit  et  id  erat  facile.  Nunc  le- 
giones  xi. ,  equitatus  tantus ,  quantum  volet ,  Transpadani, 
plebes  urbana,  tot  tribuni  pl.,  tamperdita  iuventus,  tanta 
auctoritate  dux,  tanta  audacia.  Cum  hoc  aut  depugnandum 
est  aut  habenda  e  lege  ratio.  7.  cDepugna'  inquis  cpo- 
tius  quam  servias.'  Ut  quid?  si  victus  eris,  proscribare? 
si  viceris,  tamen  servias?  cQuid  ergo'  inquis  'acturus 
es?'    Idem  quod  pecudes,  quae  dispulsae  sui  generis  se- 

quuntur  greges.  Ut  bos  armenta,  sic  ego  bonos  viros  aut 
eos,  quicumque  dicentur  boni,  sequar,  etiam  si  ruent. 
Quid  sit  optimum  male  contractis  rebus  plane  video.  Nemini 
est  enim  exploratum,  quum  ad  arma  ventum  est,  quid  fu- 
turum  sit:  at  illud  omnibus,  si  boni  victi  sint,  nec  in  caede 
principum  clementiorem  hunc  fore  quam  Cinna  fuerit  nec 
moderatiorem  quam  Sulla  in  pecuniis  locupletum.  'E^iTto- 
fotevonai  6ol  iam  dudum ,  et  facerem  diutius ,  nisi  me  lu- 
cerna  desereret.  Ad  summam,  dic,  M.  Tulli.  Adsentior  Cn. 
Pompeio,  id  est,  T.  Pomponio.  Alexim,  humanissimum 
puerum ,  nisi  forte ,  dum  ego  absum ,  adolescens  factus  est 
—  id  enim  agere  videbatur  — ,  salvere  iubeas  velim. 

VIII. 

De  Dionysio,  de  valetudine  Attici  et  adventu  in  Albanum,  de 
Dolabella  herede  Liviae  testamento  cum  duobus  coheredibus  in  triente 
facto ,  de  convento  a  se  Pompeio  et  sermone  cum  eo  habito ,  de  nu- 
mis  Caesari  solvendis.     Scripsit  a.  u.  c.  704. 

CICERO  ATTICO  S. 

1.  Quid  opus  est  de  Dionysio  tam  valde  adfirmare?  An 
mihi  nutus  tuus  non  faceret  fidem?  Suspicionem  autem  eo 
mihi  maiorem  taciturnitas  tua  attulerat,  quod  et  tu  soles 
conglutinare  amicitias  testimoniis  tuis  et  illum  aliter  cum 
aliis  de  nobis  locutum  audiebam.  Sed  prorsus  ita  esse ,  ut 
scribis,  rniihi  persuades.  Itaque  ego  is  in  illum  sum,  quem 
tu  me  esse  vis.  2.  Diemtuum  ego  quoque  ex  epistola  qua- 
dam  tua,  quam  incipiente  febricula  scripseras,  mihi  nota- 
veram,  et  animadverteram  posse  pro  re  nata  te  non  incom- 
mode  ad  me  in  Albanum  venire  m.  Nonas  lanuar.  Sed, 
amabo  te,  nihil  incommodo  valetudinis  feceris.  Quid  enim 
est  tantum  in  uno  aut  altero  die?  3.  Dolabellam  video  Li- 
viae  testamento  cum  duobus  coheredibus  esse  in  triente,  sed 
iuberi  mutare  nomen.  Est  nokitixbv  axi^cc^  rectumne  sit 
nobili  adolescenti  mutare  nomen  mulieris  testamento.  Sed 
id  KpikoGoqxoTeQOv  dievxQLvfooiiEv ,  quum  sciemus  quan- 
tum  quasi  sit  in  trientis  triente.  4.  Quod  putasti  fore,  ut 
ante,  quam  istuc  venirem,  Pompeium  viderem,  faclum  est 

12* 

ita.  Nam  vi.  Kal.  ad  Lavernium  me  consecutus  est.  Una 
Formias  venimus  et  ab  hora  octava  ad  vesperum  secreto 
collocuti  sumus.  Quod  quaeris  ecquae  spes  pacificationis 
sit,  quantum  ex  Pompeii  multo  et  accurato  sermone  per- 
spexi,  ne  voluntas  quidem  est.  Sic  enim  existimat,  si  ille 
vel  dimisso  exercitu  consul  factus  sit,  Gvy%v6iv  ri\g  jroAt- 
rsiag  fore.  Atque  etiam  putat  eum ,  quum  audieril  contra 
se  diligenter  parari,  consulatum  hoc  anno  neglecturum  ac 
potius  exercitum  provinciamque  retenturum.  Sin  autem 
ille  fureret,  vehementer  hominem  contemnebat  et  suis  et 
rei  publicae  copiis  confidebat.  Quid  quaeris  ?  Etsi  mihi  cre- 
bro  ivvog  'Evvcdiog  occurrebat,  tamen  levabar  cura,  vi- 
rum  fortem  et  peritum  et  plurimum  auctoritate  valentem 
audiens  noliuxag  de  pacis  simulatae  periculis  disserentem. 
5.  Habebamus  autem  in  manibus  Antonii  contionem  habi- 
tam  x.  Kal.  Ianuar. ,  in  qua  erat  accusatio  Pompeii  usque  a 
toga  pura,  querela  de  damnatis,  terror  armorum:  in  qui- 
bus  ille  *Quid  censes*  aiebat  'facturum  esse  ipsum,  si 
in  possessionem  rei  publicae  venerit,  quum  haec  quaestor 
eius  infirmus  et  inops  audeat  dicere?'  Quid  multa?  non 
modo  non  expetere  pacem  istam,  sed  etiam  timere  visus 
est.  f  Ex  illa  autem  sententia  inx  relinquendae  urbis  mo- 
vet  hominem,  ut  pulo.  Mihi  autem  illud  molestissimum  est, 
^uod  solvendi  sunt  numi  Caesari  et  instrumentum  triumphi 
eo  conferendum.  Est  enim  cifioQcpov  dvrLXolcrsvofisvov 
%Qsc3cpeilerf]v  esse.    Sed  haec  et  multa  alia  coram. 

i 
IX. 

De  commercio  litterarum ,  de  condicione  qua  cum  C.  Caesare 
transigendum  sit.     Scripsit  a.  u.  c.  704. 

CICERO  ATTICO  S. 

1.  'Cotidiene*  inquis  'a  te  accipiendae  litterae  sunt?» 
Si  habebo  cui  dem,  cotidie.  c  At  iam  ipse  ades.'  Tum  igi- 
tur ,  quum  venero ,  desinam.  Unas  video  mihi  a  te  non  esse 
reddilas ,  quas  L.  Quinctius,  familiaris  meus,  quum  ferret,  ad 
bustum  Basili  vulneratus  et  spoliatus  est.  2.  Videbis  igitur 
num  quid  fuerit  in  iis,  quod  me  scire  opus  sit,  et  simul  tu 

hoc  dtevxQivrJGeig  ngo^krjfia  sane  itoXitixov:  quum  sit  ne- 
cesse  aut  haberi  Caesaris  rationem,  illo  exercitum  vel  per 
senatum  vel  per  tribunos  pl.  obtinente,  aut  persuaderi  Cae- 
sari,  ut  tradat  provinciam  atque  exercitum  et  ita  consul 
fiat,  aut,  si  id  non  persuadeatur,  haberi  comitia  sine  illius 
ratione,  illo  patiente  atque  obtinente  provinciam,  aut,  siper 
tribunos  pl.  non  paliatur,  tamen  quiescat,  rem  adduci  ad 
interregnum,  aut,  si  ob  eam  causam,  quod  ratio  eius  non 
habeatur,  exercitum  adducat,  armis  cum  eo  contendere,  il- 
lum  autem  initium  facere  armorum  aut  statim  nobis  minus 
paratis  auttum,  quum  comitiis,  amicis  eius  postulantibus, 
ut  e  lege  ratio  habeatur,  impetratum  non  sit,  ire  autem  ad 
arma  aut  hanc  unam  ob  causam ,  quod  ratio  non  habeatur, 
aut  addita  causa ,  si  forte  tribunus  pl.  senatum  impediens 
aut  populum  incitans  notatus  aut  senatus  consulto  circum- 
scriptus  aut  sublatus  aut  expulsus  sit  dicensve  se  expulsum 
ad  illum  confugerit,  suscepto  autem  bello  aut  tenenda  sit 
urbs  aut  ea  relicta  ille  commeatu  et  reliquis  copiis  inter- 
cludendus:  quod  horum  malorum,  quorum  aliquod  certe 
subeundum  est,  minimum  putes.  3.  Dices  profecto  per- 
suaderi  illi,  ut  tradat  exercitum  et  ita  consul  fiat.  Est  omnino 
id  eius  modi,  ut,  si  ille  eo  descendat,  contra  dicinihil  pos- 
sit,  idque  eum,  si  non  obtinet,  ut  ratio  habeatur  retinentis 
exercitum ,  non  facere  miror.  Nobis  autem ,  ut  quidam  pu- 
tat,  nihil  est  timendum  magis  quam  ille  consul.  cAt  sic 
malo'  inquies  'quarn  cum  exercitu.'  Certe.  Sed  istud 
ipsum  sic,  dico,  magnum  malum  putet  aliquis:  neque  ei 
remedium  est  ullum.  cCedendum  est,  si  id  volet.J  Vide 
consulem  illum  iterum ,  quem  vidisti  consulatu  priore.  c  At 
tum  imbecillus  plus'  inquit  c  valuit  quam  tota  res  publica.' 
Quid  nunc  putas?  Et  eo  consule  Pompeio  certum  est  esse 
in  Hispania.  0  rem  miseram !  si  quidem  id  ipsum  deterri- 
mum  est,  quod  recusari  non  potest,  et  quod  ille  si  faciat, 
iamiam  a  bonis  omnibus  summam  ineat  gratiam.  4.  Tolla- 
mus  igitur  hoc,  quo  illum  posse  adduci  negat:  de  reliquis 
quid  est  deterrimum?  Concedere  illi,  quod,  ut  idem  dicit» 
impudentissime  postulat.  Nam  quid  impudentius?  tenuisti 
provinciam  per  decem  annos,  non  tibi  a  senatu,  sed  a  te 

ipso  per  vim  et  per  factionem  datos.  Praeteriit  tempus  non 
legis,  sed  libidinis  tuae:  fac  tamen,  legis:  ut  succedatur, 
decernitur:  impedis  etais:  'Habe  mei  rationem.'  Habe  tu 
nostrum.  Exercitum  tu  habeas  diutius ,  quam  populus  ius- 
sit,  invito  senatu?  Depugnes  oportet,  nisi  concedis.  Cum 
bona  quidem  spe ,  ut  ait  idem ,  vel  vincendi  vel  in  libertate 
moriendi.  lamsi  pugnandum  est,  quo  tempore,  in  casu, 
quo  consilio ,  in  temporibus  situm  est.  Itaque  te  in  ea  quae- 
stione  non  exerceo.  Ad  ea,  quae  dixi,  adfer,  si  quid  ha- 
bes:  equidem  dies  noctesque  torqueor. 

X. 

De  exitu  suo  subito  ex  urbe  et  de  inopia  consilii  quid  agen- 
dum  sit.     Scripsit  ad  urbem  a.  u.  C.  705. 

CICERO  ATTICO  S. 

Subito  consilium  cepi,  ut,  ante  quam  luceret,  exirem, 
ne  qui  conspectus  fieret  aut  sermo,  lictoribus  praesertim 
laureatis.  De  reliquo  neque  hercule  quid  agam  nec  quid 
acturus  sim  scio :  ita  sum  perturbatus  temeritate  nostri  amen- 
tissimi  consilii.  Tibi  vero  quid  suadeam,  cuius  ipse  consi- 
lium  exspecto?  Cnaeus  noster  quid  consilii  ceperit  capiatve 
nescio,  adhuc  in  oppidis  coartatus  et  stupens.  Omnes,  si 
in  Italia  consistat,  erimus  una:  sin  cedet,  consilii  res  est. 
Adhuc  certe,  nisi  ego  insanio,  stulte  omnia  et  incaute.  Tu, 
quaeso,  crebro  ad  me  scribe  vel  quod  in  buccam  venerit. 

XI. 

De  discessu  Labieni  a  Caesare,  de  Caesaris  consilio  nefario  rem  publ. 
armis  obtinendi,  de  Pompeii  malo  consilio  urbem  relinquendi,  de  procura- 
tione  sibi  destinata,   de  commercio  litterarum.     Scripsit  a.  u.  c.  705. 

CICERO  ATTICO  S. 

1.  Quaeso,  quid  hoc  est?  aut  quid  agitur?  Mihi  enim 
tenebrae  sunt.  «Cingulum'  inquit  «nos  tenemus:  Anco- 
nem  amisimus.  Labienus  discessit  a  Caesare.  *  Utrum  de 
imperatore  populi  Romani  an  de  Hannibale  loquimur?  0  ho- 
minem  amentem  etmiserum,  qui  ne  umbram  quidem  um- 
quam  tov  kccXov  viderit!    Atque  haec  ait  omnia  facere  se 

dignitatis  causa.  Ubi  est  autem  dignitas  nisi  ubi  honestas  ? 
Num  honestum  igitur  habere  exercitum  nullo  publico  con- 
silio?  occupare  urbes  civium,  quo  facilior  sit  aditus  ad  pa- 
triam  ?  xqeoov  djtoxonds,  cpvyddav  xa-9-ddovg,  sexcenta  alia 
scelera  moliri, 

rrjv  frstov  \Lsyi6xv\v  &6x'  i%siv  xvQavvida . . .  ? 

Sibi  habeat  suam  fortunam!  Unam  mehercule  tecum  apri- 
cationem  in  illo  Lucretino  tuo  sole  malim  quam  omnia  istius 
modi  regna  vel  potius  mori  miliens  quam  semel  istius  modi 
quidquam  cogitare.  2.  *Quid  si  tu  velis?'  inquis.  Age 
quis  est  cui  velle  non  liceat?  Sed  ego  hoc  ipsum  velle  mi- 
serius  esse  duco  quam  in  crucem  tolli.  Una  res  est  ea  mi- 
serior,  adipisci  quod  ita  volueris.  Sed  haec  hactenus.  Li- 
benter  enim  in  his  molestiis  iv6%okdt,a  6oi.  3.  Redeamus 
ad  nostrum.  Per  fortunas!  quale  tibi  consilium  Pompeii 
videtur?  Hoc  quaero,  quod  urbem  reliquerit.  Ego  enim 
utioqcj.  Tum:  c  Nihil  absurdius  \  Urbem  tu  relinquas  ?  Ergo 
idem ,  si  Galli  venirent.  cNon  est*  inquit  *in  parietibus  res 
publica.'  At  in  aris  et  focis.  *Fecit  idem  Themistocles.' 
Fluctum  enim  tolius  barbariae  ferre  urbs  una  non  poterat. 
At  idem  Pericles  non  fecit,  annum  fere  post  quinquagesi- 
mum ,  quum  praeter  moenia  nihil  teneret.  Nostri  olim  urbe 
reliqua  capta  arcem  tamen  retinuerunt. 

Ovto  nov  tc5v  tcq66&ev  ijtsvdoiis&a  «Xia  avdoav. 

4.  Rursus  autem  ex  dolore  municipali  sermonibusque  eorum, 
quos  convenio,  videtur  hoc  consilium  exitum  habiturum. 
Mira  hominum  querela  est  —  nescio  istic,  sed  facies  ut 
sciam  —  sine  magistratibus  urbem  esse,  sine  senatu.  Fu- 
giens  denique  Pompeius  mirabiliter  homines  movet.  Quid 
quaeris?  Alia  causa  facta  est:  nihil  iam  concedendum  pu- 
tant  Caesari.  Haec  tu  mihi  explica  qualia  sint.  5.  Ego  ne- 
gocio  praesum  non  turbulento.  Vult  enim  me  Pompeius 
esse  quem  tota  haec  Campania  et  maritima  ora  habeat  iitv- 
6xonov  ad  quem  dilectus  et  summa  negocii  referatur.  Ita- 
que  vagus  esse  cogitabam.  Te  puto  iam  videre  quae  sit 
OQ[iri  Caesaris,  qui  populus,  qui  totius  negocii  status.    Ea 

velim  scribas  ad  me  et  quidem,  quoniam  mutablia  sunt, 
quam  saepissime.  Acquiesco  enim  et  scribens  ad  te  et 
legens  tua. 

XII. 

M.  Cicero  ab  Attico  requirit,  ut  sibi  scribat  quid  iam  sibi  fa- 
cieudum  esse  putet.  Pompeium  ipsum  quid  agat  nescire  et  inutilia 
omnia  facere,  de  M'.  Lepidi,  de  L.  Torquati  consilio,  se  imperio  im- 
pediri,  denique  de  Labieni  discessu  a  Caesare,  de  Terentia  et  Tullia. 
Scripta  epistola  est  Formiis  a.  u.  c.  705. 

CICERO  ATTICO  S. 

1.  Unam  adhuc  a  te  epistolam  acceperam,  datam  xn. 
Kal.,  in  qua  significabatur  aliam  te  ante  dedisse,  quam  non 
acceperam.  Sed  quaeso  ut  scribas  qiiam  saepissime,  non 
modo  si  quid  scies  aut  audieris ,  sed  etiam  si  quid  suspica- 
bere,  maximeque  quid  nobis  faciendum  aut  non  faciendum 
jmtes.  Nam  quod  rogas  curem  ut  scias  quid  Pompeius 
agat ,  ne  ipsum  quidem  scire  puto,  nostrum  quidem  nemo. 

2.  Vidi  Lentulum  consulem  Formiis  x.  Kal. ,  vidi  Libonem : 
plena  timoris  et  erroris  omnia.  Ule  iter  Larinum:  ibi  enim 
cohortes  et  Luceriae  et  Teani  reliquaque  in  Apulia.  Inde 
utrum  consistere  uspiam  velit  an  mare  transire  nescitur. 
Si  manet,  vereor  ne  exercitum  firmum  habere  non  possit: 
sin  discedit,  quo  aut  qua  aut  quid  nobis  agendum  sit  nescio. 
Nam  istum  quidem ,  cuius  (pukuQL6^6v  times ,  omnia  taeter- 
rime  facturum  puto.  Nec  eum  rerum  prolatio  nec  senatus 
magistratuumque  discessus  nec  aerarium  clausum  tardabit. 

3.  Sed  haec,  utscribis,  cito  sciemus.  Interim  velim  mihi 
ignoscas ,  quod  ad  te  scribo  tam  multa  totiens.  Acquiesco 
enim  et  tuas  volo  elicere  litteras.maximeque  consilium  quid 
agam  aut  quo  me  pacto  geram,  demittamne  me  penitus  in 
causam?  Non  deterreor  periculo,  sed  dirumpor  dolore. 
Tamne  nullo  consilio  aut  tam  contra  meum  consilium  gesta 
esse  omnia!  An  cuncter  et  tergiverser  et  iis  me  dem,  qui 
tenent,  qui  potiuntur?  Aldioybui  TqcHus,  nec  solum  civis, 
sed  etiam  amici  officio  revocor,  etsi  frangor  saepe  miseri- 
cordia  puerorum.  4.  Ut  igitur  ita  perturbato ,  etsi  te  eadem 
sollicitant,  scribe  aliquid,  etmaxime,  si  Pompeius  Italia  ce- 

dit,  quid  nobis  agendum  putes.  M'.  quidem  Lepidus  —  nam 
fuimus  una  —  eum  finem  statuit,  L.  Torquatus  eumdem. 
Me  quum  multa  tum  etiam  lictores  impediunt:  nihil  vidi  um- 
quam  quod  minus  explicari  posset.  Itaque  a  te  nihildum 
certi  exquiro ,  sed  quid  videatur.  Denique  ipsam  ccTtogiav 
tuam  cupio  cognoscere.  5.  Labienum  ab  illo  discessisse 
propemodum  constat.  Si  ita  factum  esset  ut  ille  Romam 
veniens  magistratus  et  senatum  Romae  offenderet,  magno 
usui  causae  nostrae  fuisset.  Damnasse  enim  sceleris  homi- 
nem  amicum  rei  pubiicae  causa  videretur,  quodnunc  quo- 
que  videtur,  sed  minus  prodest:  non  enim  habet  cui  prosit, 
eumque  arbitror  poenitere,  nisi  forte  idipsum  est  falsum, 
discessisse  iilum.  Nos  quidem  pro  certo  habebamus.  6.  Et 
velim,  quamquam,  ut  scribis,  domesticis  te  finibus  te- 
nes,  formam  mihi  urbis  exponas,  ecquod  Pompeii  deside- 
rium,  ecquae  Caesaris  invidia  appareat,  etiam  quid  censeas 
de  Terentia  et  Tullia,  Romae  eas  esse  an  mecum  an  aliquo 
tuto  loco.  Et  haec  et  si  quid  aliud  ad  me  scribas  velim  ve* 
potius  scriptites. 

XIII.  a. 

De  Labieno  et  Pisone,  de  genere  belli  civilis,  de  summa  Cn. 
Pompeii  consilii  inopia,  de  exigua  spe  sua,  de  Ciceronibus,  an  in 
Graeciam  amandandi  sint,  de  Tullia  et  Terentia,  Romaene  remanere 
possint  necne,  item  de  ipso  Altico  et  Peducaeo,  de  litterarum  com- 
mercio.     Scripsit»  Calibus  a.  u.  c.  705. 

CICERO  ATTICO  S. 

1.  De  Vennonianis  rebus  tibi  adsentior.  Labienum  rjgcou 
iudico.  Facinus  iam  diu  nullum  civile  praeclarius,  qui  ut 
aliud  nihil,  hoc  tamen  profecit:  dedit  illi  dolorem.  Sed 
etiam  ad  summam  profectum  aliquid  puto.  Amo  etiam  Pi- 
sonem,  cuius  iudicium  de  genero  suspicor  visum  iri  grave. 
Quamquam  genus  belli  quod  sit  vides.  Ita  civile  est,  ut  non 
ex  civium  dissensione ,  sed  ex  unius  perditi  civis  audacia  na- 
tum  sit.  Is  autem  valet  exercitu,  tenet  multos  spe  et  pro- 
missis ,  omnia  omnium  concupivit.  Huic  tradita  urbs  est, 
nuda  praesidio,  referta  copiis.  Quid  est  quod  ab  eo  non 
metuas,  qui  illa  templa  et  tecta  non  patriam,  sed  praedam 

putet?  Quid  autem  sit  acturus  aut  quo  modo  nescio,  sine 
senatu,  sine  magistratibus.  Ne  simulare  quidem  poterit 
quidquam  xofoTixas-  Nos  autem  ubi  exsurgere  poterimus 
aut  quando  ?  Quorum  dux  quam  aor QcctrjyTjt og  tu  quoque 
animadvertis ,  cui  ne  f  Picena  quidem  nola  fuerint,  quam 
autem  sine  consilio  res  testis.  Ut  enim  alia  omittam  decem 
annorum  peccata,  quae  condicio  non  huic  fugae  praestitit? 
2.  Nec  vero  nunc  quid  cogitet  scio,  ac  non  desino  per  lit- 
teras  sciscitari.  Nihil  esse  timidius  constat,  nihil  perturba- 
tius.  Itaque  nec  praesidium,  cuius  parandi  causa  adurbem 
retentus  est,  nec  locum  ac  sedem  praesidii  ullam  video. 
Spes  omnis  in  duabus  insidiose  retentis,  paene  alienis  le- 
gionibus.  Nam  dilectus  adhuc  quidem  invitorum  est  et  a 
pugnando  abhorrentium.  Condicionum  autem  amissum  tem- 
pus  est.  Quid  futurum  sit  non  video.  Commissum  quidem 
a  nobis  certe  est  sive  a  nostro  duce,  ut  e  portu  sine  gu- 
bernaculis  egressi  tempestati  nos  traderemus.  3.  Itaque  de 
Ciceronibus  nostris  dubito  quid  agam:  nam  mihi  interdum 
amandandi  videntur  in  Graeciam.  DeTulJia  autem  etTerentia, 
quum  mihibarbarorum  adventus  ad  urbem  proponitur,  omnia 
timeo,  quum  autem  Dolabellae  venit  in  mentem,  paullum 
respiro.  Sed  velim  consideres  quid  faciendum  putes:  pri- 
mum  jrpogro  a6cpaAsg  —  aliter  enim  mihi  de  illis  ac  de  me 
\pso  consulendum  est — ,  deinde  ad  opiniones,  ne  repre- 
hendamur,  quod  eas  Romae  velimus  esse  in  communi  bo- 
norum  fuga.  Quin  etiam  tibi  et  Peducaeo  —  scripsit  enim 
ad  me  —  quid  faciatis  videndum  est.  ls  enim  splendor 
est  vestrum,  ut  eadem  postulentur  a  vobis,  quaeab  amplis- 
simis  civibus.  Sed  de  hoc  tu  videbis ,  quippe  quum  de  me 
ipso  ac  de  meis  te  considerare  velim.  4.  Reliquum  est  ut 
et  quid  agatur  quoad  poteris  explores  scribasque  ad  me 
et  quid  ipse  coniectura  adsequare,  quod  etiam  a  te  magis 
exspecto.    Nam  acta  omnibus  nunciantibus  a  te  exspecto 

futura.    Mdvris  #'  aQLGtog Loquacitati  ignosces,  quae 

et  me  levat  ad  te  quidem  scribentem  et  elicit  tuas  litteras. 

XIII.  b. 

M.   Cicero   Attico    de   re    familiari  cdvLynartxcoQ  scribit,    de  L. 
Caesare  a   se   Minturnis  viso      de   Labieno   et   de    inflrmitate  partium 

i»ompeianarum    atque    consilii   inopia.      Litteras   ab   Attico    exspectat. 
Scripta  epistola  est  Calibus  a.  u.  c.  705. 

[CICERO  ATTICO  S.j 
5.  Aenigma  Oppiorum  ex  Velia  plane  non  intellexi.  Est 
enim  numero  Platonis  obscurius.  Iam  intellexi  f  tuum.  Op- 
pios  enim  de  Velia  succones  dicis.  In  eo  aestuavi  diu,  quo 
aperto  reliqua  patebant  et  cum  Terentiae  summa  congrue- 
bant.  6.  L.  Caesarem  vidi  Minturnis  a.  d.  vm.  Kal.  Febr. 
mane  cum  absurdissimis  mandatis,  non  hominem,  sed  sco- 
pas  solutas ,  ut  id  ipsum  mihi  ille  videatur  irridendi  causa 
fecisse ,  qui  tantis  de  rebus  huic  mandata  dederit ,  nisi  forte 
non  dedit  et  hic  sermone  aliquo  adrepto  pro  mandatis  ab- 
usus  est.  7.  Labienus,  vir  mea  sententia  magnus,  Teanum 
venit  a.  d.  ix.  Kal.  Ibi  Pompeium  consulesque  convenit. 
Qui  sermo  fuerit  et  quid  actum  sit  scribam  ad  te,  quum 
certum  sciam.  Pompeius  a  Teano  Larinum  versus  profectus 
est  a.  d.  viii.  Kal.  Eo  die  mansit  Venafri.  Aliquantum 
animi  videtur  nobis  attulisse  Labienus.  Sed  ego  nondum 
habeo  quid  ad  te  ex  his  locis  scribam.  Ista  magis  exspecto : 
quid  illim  adferatur,  quo  pacto  de  Labieno  ferat,  quid  agat 
Domitius  in  Marsis,  Iguvii  Thermus ,  P.  Atius  Cinguli,  quae 
sit  populi  urbani  voluntas,  quae  tua  coniectura  de  rebus 
futuris ,  haec  velim  crebro  et  quid  tibi  de  mulieribus  nostris 
placeat  et  quid  acturus  ipse  sis  scribas.  Si  scriberem  ipse, 
"ongior  epistola  fuisset,  sed  dictavi  propter  lippitudinem. 

XIV. 

M.  Cicero  scribit  se  Calibus  Capuam  proficigci,  et  exponit  qua 
condicione  mandata  Caesaris  a  Pompeio  accepta  sint,  se  a  Pompeio 
ad  dilectum  adiuvandum  arcessi ,  de  gladiatoribus  Caesaris ,  qui  Ca- 
puae  fuerint,  mulieres  suas  Roma  exire  et  in  praedia  sua  maritima 
proficisci  cupit,  ab  Attico  de  re  publica  edoceri  vult,  se  pacis  au- 
ctorem  esse.     Scripsit  in  ipso  itinere  Capuam  versus  a.  u.  c.  705. 

CICERO  ATTICO  S. 

1.  A.  d.  vi.  Kal.  Febr.  Capuam  Calibus  proficiscens,  quum 
Ieviter  lippirem ,  has  litteras  dedi.  L.  Caesar  mandata  Cae- 
saris  detulit  ad  Pompeium  a.  d.  vui.  Kal,  quum  is  esset 
cum  consulibus  Teani.    Probata  condicio  est,  sed  ita,  ut 

ille  de  iis  oppidis,  quae  extra  suam  provinciam  occupavis- 
set,  praesidia  deduceret.  Id  si  fecisset,  responsum  est  ad 
urbem  nos  redituros  esse  et  rem  per  senatum  confecturos. 
Spero  certe  in  praesentia  pacem  nos  habere:  nam  et  illum 
furoris  et  hunc  nostrum  copiarum  suppoenitet.  2.  Me  Pom- 
peius  Capuam  venire  voluit  et  adiuvare  dilectum,  in  quo 
parum  prolixe  respondent  Campani  coloni.  Gladiatores  Cae- 
saris,  qui  Capuae  sunt,  de  quibus  ante  ad  te  falsum  ex  A. 
Torquati  litteris  scripseram,  sane  commode  Pornpeius  dis- 
tribuit  binos  singulis  patribus  familiarum.  Scutorum  in  ludo 
103.  fuerunt.  Eruptionem  facturi  fuisse  dicebantur.  Sane 
multum  in  eo  rei  publicae  provisum  est.  3.  De  mulieribus 
nostris ,  in  quibus  est  tua  soror,  quaeso  videas  ut  satis  ho- 
nestum  nobis  sit  eas  Romae  esse,  quum  caeterae  illa  digni- 
tate  discesserint.  Hoc  scripsi  ad  eas  et  ad  te  ipsum  antea. 
Velim  eas  cohortere,  ut  exeant,  praesertim  quum  ea  prae- 
dia  in  ora  maritima  habeamus,  cui  ego  praesum,  ut  in  iis 
pro  re  nata  non  incommode  possint  esse.  Nam  si  quid  of- 
fendimus  in  genero  nostro  —  quod  quidem  ego  praestare 
non  debeo ,  sed  id  fit  maius ,  quod  mulieres  nostrae  praeter 
caeteras  Romae  remanserunt  — ,  tu  ipse  cum  Sexto  scire 
velim  quid  cogites  de  exeundo  de  totaque  re  quid  existimes. 
Equidem  pacem  hortari  non  desino :  quae  vel  iniusta  utilior 
est  quam  iustissimum  bellum.    Sed  haec ,  ut  fors  tulerit. 

XV. 

De  litteris  a  se  cotidie  missis,  de  consiliis,  quae  Capuae  agitata 
sint,  se  imparatos  esse  quum  a  militibus  tum  a  pecuuia,  Pompeium 
cum  Labieno  ad  legiones  Atianas  profectum:  ipsum  Formias  ire,  litte- 
ras  Attici  exspectare.     Scripsit  Calibus  a.  u.  c.  705. 

CICERO  ATTICO  S. 

1.  Ut  ab  urbe  discessi,  nullum  adhuc  intermisi  diem 
quin  aliquid  ad  te  litterarum  darem,  non  quo  haberem  ma- 
gno  opere  quod  scriberem,  sed  ut  loquerer  tecum  absens, 
quo  mihi,  quum  coram  id  non  licet,  nihil  est  iucundius. 
2.  Capuam  quum  venissem  a.  d.  vi.  Kal.,  pridie,  quam  has 
litteras  dedi,   consules  conveni  muitosque  nostri  ordinis. 

Oranes  cupiebant  Caesarem  abductis  praesidiis  stare  condi- 
cionibus  iis,  quas  tulisset.  Uni  Favonio  leges  ab  illo  nobis 
iniponi  non  placebat,  sed  is  haud  auditus  in  consilio.  Cato 
enim  ipse  iam  servire  quam  pugnare  mavult.  Sed  tamen 
ait  in  senatu  se  adesse  velle,  quum  de  condicionibus  agatur,  si 
Caesar  adductus  sit  ut  praesidia  deducat.  Ita ,  quod  maxime 
opus  est,  in  Siciliam  ire  non  curat:  quod  metuo  ne  obsit, 
in  senatu  esse  vult.  Postumius  autem,  de  quo  nominatim 
senatus  decrevit,  ut  statim  in  Siciliam  iret  Furfanioque  suc- 
cederet,  negat  se  sine  Catone  iturum  et  suam  in  senatu 
operam  auctoritatemque  quam  magni  aestimat.  Ita  res  ad 
Fannium  pervenit.  Is  cum  imperio  in  Siciliam  praemittitur. 
3.  In  disputationibus  nostris  summa  varietas  est.  Plerique 
negant  Caesarem  in  condicione  mansurum  postulataque  haec 
ab  eo  interposita  esse  quo  minus  quod  opus  esset  ad  bellum 
a  nobis  pararetur.  Ego  autem  eum  puto  facturum  ut  prae- 
sidia  deducat.  Vicerit  enim,  si  consui  factus  erit,  et  minore 
scelere  vicerit  quam  quo  ingressus  est.  Sed  accipienda  plaga 
est.  Sumus  enim  flagitiose  imparati  quum  a  militibus  tum 
apecunia,  quam  quidem  omnem  non  modo  privatam,  quae 
in  urbe  est,  sed  etiam  publicam,  quae  in  aerario  est,  illi  re- 
tiquimus.  Pompeius  ad  legiones  Atianas  est  profectus: 
Labienum  secum  habet.  Ego  tuas  opiniones  de  his  rebus 
exspecto.    Formias  me  continuo  recipere  cogitabam. 

XVI. 

De  litteris  ab  Attico  missi9  et  a  se  datis,  exspectari  quid  Caesar 
acturus  sit  de  condicione  per  L.  Caesarem  relata  et  quid  Pompeius, 
qui  auctore  Labieno  meliorem  6pem  conceperit,  de  itinere  suo  Capuam 
facto,  de  Terentia  et  Tullia.     Scripsit  Calibus  a.  u.  c.  705. 

CICERO  ATTICO  S. 

1.  Omnes  arbitror  mihi  tuas  litteras  redditas  esse,  sed 
primas  praepostere,  reliquas  ordine,  quo  suntmissae,  per 
Terentiam.  De  mandatis  Caesaris  adventuque  Labieni  et 
responsis  consulum  ac  Pompeii  scripsi  ad  te  litteris  iis,  quas 
a.  d.  v.  Kal.  Capua  dedi ,  pluraque  praeterea  in  eamdem  epi- 
stolam  conieci.  2.  Nunc  has  exspectationes  habemus  duas : 
unam,  quid  Caesar  acturus  sit,  quum  acceperit  ea,  quae  re- 

ferenda  ad  illum  data  suntL.  Caesari,  alteram,  quidPompe- 
ius  agat:  qui  quidem  ad  me  scribit  paucis  diebus  se  firmum 
exercitum  habiturum  spemque  adfert,  si  in  Picenum  agrum 
ipse  venerit,  nos  Romam  redituros  esse,  Labienum  secum 
habet  non  dubitantem  de  imbecillitate  Caesaris  copiarum, 
cuius  adventu  Cnaeus  noster  multo  animi  plus  habet.  Nos 
a  consulibus  Capuam  venire  iussi  sumus  ad  Nonas  Febr. 
Capua  profectus  sum  Formias  a.  d.  m.  Kal.  Eo  die  quum 
Calibus  tuas  litteras  hora  fere  nona  accepissem,  has  statim 
dedi.  3.  De  Terentia  et  Tullia  tibi  adsentior ,  ad  quas  scri- 
pseram,  ad  te  ut  referrent:  si  nondum  profectae  sunt,  nihil 
est  quod  se  moveant,  quoad  perspiciamus  quo  loci  sit  res. 

XVII. 

M.  Cicero  Attico  scribit  de  pueris  in  Graeciam  transportandis,  si 
ipse  Hispaniam  peteret,  de  Attici  commoratione  in  urbe  cum  Sexto, 
de  responsis  ad  Caesaris  responsa  scriptis  a  P.  Sestio ,  quae  ipsa 
a  Caesare  non  acceptum  iri  existimat,  de  Trebatii  litteris  rogatu 
Caesaris  ad  se  missis  et  quid  Trebatio  ipse  responderit,  et  de  con- 
siliis  6uis,  a  se  Capua  reverso  in  Formiano  mulieres  suas  exspectari, 
ipsum  velle  Non.  Febr.  Capuae  esse.  Scripsit  in  Formiano  m.  Non. 
Febr.  a.  u.  c.  705. 

CICERO  ATTICO  S. 

1.  Tuae  litterae  mihi  gratae  iucundaeque  sunt.  De 
pueris  in  Graeciam  transportandis  tum  cogitabam,  quum 
fuga  ex  Italia  quaeri  videbatur.  Nos  enim  Hispaniam  pete- 
remus ,  illis  hoc  aeque  commodum  non  erat.  Tu  ipse  cum 
Sexto  etiam  nunc  mihi  videris  Romae  recte  esse  posse.  Et- 
enim  minime  amici  Pompeio  nostro  esse  debetis.  Nemo 
enim  umquam  tantum  de  urbanis  praediis  detraxit.  2.  Vi- 
desne  me  etiam  iocari?  Scire  iam  te  oportet  L.  Caesar  quae 
responsa  referat  a  Pompeio ,  quas  ab  eodem  ad  Caesarem 
ferat  litteras.  Scriptae  enim  et  datae  ita  sunt,  ut  propone- 
rentur  in  publico :  in  quo  accusavi  mecum  ipse  Pompeium, 
qui  quum  scriptor  luculentus  esset,  tantas  res  atque  eas, 
quaein  omnium  manus  venturae  essent,  Sestio  nostro  scri- 
bendas  dederit.  Itaque  nihil  umquam  legi  scriptum  GrjGTLO- 
deGTSQov.    Perspici  tamen   ex  litteris  Pompeii  potest  nihil 

Caesari  negari  omniaque  et  cumulate  quae  postulet  dari, 
quae  ille  amentissimus  fuerit  nisi  acceperit,  praesertim  quum 
impudentissime  postulaverit.  Quis  enim  tu  es,  qui  dicas: 
*Si  in  Hispaniam  profectus  erit,  si  praesidia  dimiserit.'  Ta- 
men  conceditur?  Minus  honeste  nunc  quidem,  violata  iam 
ab  illo  re  publica  illatoque  bello ,  quam  si  olim  de  ratione 
habenda  impetrasset,  et  tamen  vereor  ut  his  ipsis  conten- 
tus  sit.  Nam  quum  ista  mandata  dedisset  L.  Caesari ,  de- 
buit  esse  paullo  quietior,  dum  responsa  referrentur,  dicitur 
autem  nunc  esse  acerrimus.  3.  Trebatius  quidem  scribit 
se  ab  illo  ix.  Kal.  Febr.  rogatum  esse,  ut  scriberet  ad  me, 
ut  essem  ad  urbem :  nihil  ei  me  gratius  facere  posse.  Haec 
verbis  plurimis.  Intellexi  ex  dierum  ratione,  ut  primum  de 
discessu  nostro  Caesar  audisset,  laborare  eum  coepisse  ne 
omnes  abessemus.  Itaque  non  dubito  quin  ad  Pisonejn, 
quin  ad  Servium  scripserit.  Illud  admiror  non  ipsum  ad  me 
scripsisse,  non  per  Dolabellam,  non  per  Caelium  egisse, 
quamquam  non  aspernor  Trebatii  litteras,  a  quo  me  unice 
diligiscio.  4.  Rescripsi  ad  Trebatium  —  nam  ad  ipsum  Cae- 
sarem,  qui  mihi  nihil  scripsisset,  nolui  —  quam  illud  hoc 
tempore  esset  difficile,  me  tamen  in  praediis  meis  esse  ne- 
que  dilectum  ullum  neque  negocium  suscepisse.  In  quo 
quidem  manebo,  dum  spes  pacis  erit:  sin  bellum  geretur, 
non  deero  officio  nec  dignitati  meae,  pueros  vnsx&efievog 
in  Graeciam.  Totam  enim  Italiam  flagraturam  bello  intel- 
ligo.  Tantum  mali  est  excitatum  partim  ex  improbis,  partim 
ex  invidis  civibus.  Sed  haec  paucis  diebus  ex  illius  ad  nostra 
responsa  responsis  intelligentur  quorsum  evasura  sint.  Tum 
ad  te  scribam  plura ,  si  erit  bellum :  sin  autem  etiam  indu- 
ciae,  te  ipsum,  ut  spero,  videbo.  5.  Ego  mi.  Non.  Febr., 
quo  die  has  litteras  dedi,  in  Formiano,  quo  Capua  redie- 
ram,  mulieres  exspectabam,  quibus  quidem  scripseram  tuis 
litteris  admonitus ,  ut  Romae  manerent.  Sed  audio  maioren? 
quemdam  in  urbe  timorem  esse.  Capuae  Non.  Febr.  ess 
volebam,  quia  consules  iusserant.  Quidquid  huc  erit  a 
Pompeio  adlatum ,  statim  ad  te  scribam ,  tuasque  de  istis 
rebus  litteras  exspectabo. 

XVIII. 

M.  Cicero  Altico  scribit  mulieres  suas  [III.  Non.  Febr.  Formias 
venisse  et  ibi  esse  mansuras ,  se  mi.  Non.  Capuam  profectum,  de 
rumore  ex  urbe  adlato  ,  de  responsis  Pompeii  et  de  Cassio  Ancone  ex- 
pulso,  Caesarem  dici  acerrime  bcllum  praeparare,  se  tempori  parere, 
Dionysium  se  in  fuga  sequi  debuisse,  Q.  fratrem  valde  laborare,  ut 
quod  Attico  debeat  ab  Egnatio  solvat,  omnes  se  summa  penuria  premi. 
Scripsit  in  Formiano  a.  u.  c.  705. 

CICERO  ATTICO  S. 

1.  iiii.  Non.  Febr.  mulieres  nostrae  Formias  venerunt 
tuaque  erga  se  officia  plena  tui  suavissimi  studii  ad  me  per- 
tulerunt.  Eas  ego ,  quoad  sciremus ,  utrum  turpi  pace  nobis 
an  misero  bello  esset  utendum,  in  Formiano  esse  volui  et 
una  Cicerones.  Ipse  cum  fratre  Capuam  ad  consules  — 
Nonis  enim  adesse  iussi  sumus  —  m.  Non.  profectus  sum, 
qutim  has  litteras  dedi.  Responsa  Pompeii  grata  populo  et 
probata  contioni  esse  dicuntur.    Ita  putaram.    Quae  quidem 

ille  si  repudiarit,  iacebit:  si  acceperit Utrum  igitur, 

inquies,  mavis?  Responderem,  si  quem  ad  modum  parati 
essemus  scirem.  2.  Cassium  erat  hic  auditum  expulsum 
Ancone  eamque  urbem  a  nobis  teneri.  Si  bellum  futurum 
est,  negocium  utile.  Caesarem  quidem  L.  Caesare  cum 
mandatis  de  pace  misso  tamen  aiunt  acerrime  dilectum  ha- 
oere,  loca  occupare,  vincire  praesidiis.  0  perditum  latro- 
nem!  o  vix  ullo  ocio  compensandam  hanc  rei  publicae  tur- 
pitudinem!  Sed  stomachari  desinamus,  tempori  pareamus, 
cum  Pompeio  in  Hispaniam  eamus.  Haec  optio  in  malis, 
quoniam  illius  alterum  consulatum  a  re  publica  ne  data  qui- 
dem  occasione  reppulimus.  Sed  haec  hactenus.  3.  De  Dio- 
nysio  fugit  me  ad  te  antea  scribere,  sed  ita  constitui:  ex- 
spectare  responsa  Caesaris,  ut,  si  ad  urbem  rediremus,  ibi 
nos  exspectaret:  sin  tardius  id  fieret,  tum  eum  arcessere- 
mus.  Omnino  quid  ille  facere  debuerit  in  nostra  illa  fuga, 
quid  docto  homine  et  amico  dignum  fuerit,  quum  praeser- 

tim  rogatus  esset ,   sed  haec  non  nimis  exquiro  a 

Graecis.  Tu  tamen  videbis,  si  erit,  quod  nolim,  arcessen- 
dus ,  ne  molesti  simus  invito.  4.  Quintus  frater  laborat  ut 
tibi  quod  debet  ab  Egnatio  solvat  nec  Egnatio  voluntas 

deest  nec  parum  locuples  est,  sed  quum  tale  tempus  sit  ut 
Q.  Titinius  —  multum  enim  est  nobiscum  —  viaticum  se  ne- 
get  habere  idemque  debitoribus  suis  denunciarit,  ut  eodem 
fenore  uterentur,  atque  hoc  idem  etiam  L.  Ligus  fecisse  di- 
catur,  nec  hoc  tempore  aut  domi  numos  Quintus  habeat  aut 
exigere  ab  Egnatio  aut  versuram  usquam  facere  possit ,  mi- 
ratur  te  non  habuisse  rationem  huius  publicae  difficultatis. 
Ego  autem,  etsi  illud  ipEvdrjGiodetov  —  ita  enim  putatur  — 
observo,  (irjde  dtxrjv,  praesertim  in  te,  a  quo  nihil  umquam 
vidi  temere  fieri,  tamen  in  illius  querela  movebar.  Hoc,  quid- 
quid  est,  te  scire  volui. 

XIX. 

M.  Cicero  accepto  nuncio  de  condicionibus  a  Caesare  reiectis  se 
desperantem  m.  Non.  Febr.   Capnam  proficisci  scribit,  a.  u.  c.  705. 

CICERO  ATTICO  S. 

Nihil  habeo  quod  ad  te  scribam:  qui  etiam  eam  epi- 
stolam,  quam  eram  elucubratus,  ad  te  non  dederim.  Erat 
enim  plena  spei  bonae,  quod  et  contionis  voluntatem  audie- 
ram  et  illum  condicionibus  usurum  putabam,  praesertim 
suis.  Ecce  tibi  m.  Non.  Febr.  mane  accepi  litteras  tuas, 
Philotimi,  Furnii,  Curionis  ad  Furnium,  quibus  irridet  L. 
Caesaris  legationem.  Plane  oppressi  videmur,  nec  quid 
consilii  capiamscio ,  nec  mehercule  de  me  laboro :  de  pueris 
quid  agam  non  habeo.  Capuam  tamen  proficiscebar  haec 
scribens,  quo  facilius  de  Pompeii  rebus  cognoscerem. 

XX. 

Desperata  pace  queritur  M.  Cicero  tamen  bellum  non  parari  a 
consulibus,  a  Caesare  omnia  acerrime  agitari.  Quaerit  ab  Attico  quid 
Bibi  agendum  putet.     Scripsit  Capuae  prid.  Non.  Febr.  a.  u.  c.  705. 

CICERO  ATTICO  S. 

1.  Breviloquentem  iam  me  tempus  ipsum  facit.  Pacem 
enim  desperavi,  bellum  nostri  nullum  administrant.  Cave 
enim  putes  quidquam  esse  minoris  his  consulibus :  quorum 
ego  spe  audiendi  aliquid  et  cognoscendi  nostri  apparatus 
cic.  III.  2.  13 

maximo  imbri  Capuam  veni  pridie  Nonas ,  ut  eram  iussus. 
Uli  autem  nondum  venerant,  sed  erant  venturi,  inanes,  im- 
parati.  Cnaeus  autem  Luceriae  dicebatur  esse  et  adire  co- 
hortes  legionum  Atianarum ,  non  firmissimarum.  At  illum 
ruere  nunciant  et  iam  iamque  adesse,  non  ut  manum  con- 
serat  —  quicum  enim?  — ,  sed  ut  fugam  intercludat.  2.  Ego 
autem  in  Italia  xal  GvvanoftavEiv.  Nec  te  id  consulo.  Sin 
extra,  quid  ago?  Ad  manendum  hiems,  lictores,  improvidi 
et  negligentes  duces ,  ad  fugam  hortatur  amicitia  Cnaei,  causa 
bonorum ,  turpitudo  coniungendi  cum  tyranno :  qui  quidem 
incertum  est  Phalarimne  an  Pisistratum  sit  imitaturus.  Haec 
velim  explices  et  me  iuves  consilio,  etsi  te  ipsum  istic  iam 
calere  puto.  Sed  tamen  quantum  poteris.  Ego  si  quid  hic 
hodie  novi  cognoro ,  scies.  Iam  enim  aderunt  consules  ad 
suas  Nonas.  Tuas  cotidie  litteras  exspectabo.  Ad  has  autem, 
quum  poteris,  rescribes.  Mulieres  et  Cicerones  in  Formiano 
reliqui. 

XXI. 

M.  Cicero  Attico  scribit  se  Capuae  fuisse,  eo  alterum  consulem 
usque  ad  vn.  Id.  Febr.  non  venisse,  nihil  agi  neque  a  consulibus 
neque  a  Pompeio.  De  mandatis  a  C.  Cassio  tribuno  pl.  adlatis  ad 
consules,  de  summa  sua  consilii  inopia.  Scripsit  Calibus  vi.  Id.  Febr. 
a.  u.  c.  705. 

CICERO  ATTICO  S. 

1.  De  malis  nostris  tu  prius  audis  quam  ego.  Istim  enim 
emanant.  Boni  autem  hinc  quod  exspectes  nihil  est.  Veni 
Capuam  ad  Nonas  Febr. ,  ita  ut  iusserant  consules.  Eo  die 
Lentulus  venit  sero ,  alter  consul  omnino  non  venerat  vu. 
Idus.  Eo  enim  die  ego  Capua  discessi  et  mansi  Calibus. 
Inde  has  litteras  postridie  ante  lucem  dedi.  Haec,  Capuae 
dum  fui,  cognovi:  nihil  in  consulibus,  nullum  usquam  di- 
iectum.  Nec  enim  conquisitores  (paivoitQoGanaiv  audent, 
quum  ille  adsit  contra,  noster  dux  nusquam  sit,  nihil  agat, 
nec  nomina  dant.  Deficit  enim  non  voluntas,  sed  spes. 
Cnaeus  autem  noster  —  o  rem  miseram  et  incredibilem !  — 
ut  totus  iacet!  Non  animus  est,  non  consilium,  non  copiae, 
non  diligentia.  Mittam  illa,  fugam  ab  urbe  turpissimam,  ti- 
midissimas  in  oppidis  coniiones,  ignoralionem  non  solum 

adversarii,  sed  etiam  suarum  copiarum.  2.  Hoc  cuius  modi 
est?  vn.  Id.  Febr.  Capuam  C.  Cassius  tribunus  pl.  venit, 
attulit  mandata  ad  consules,  ut  Romam  venirent,  pecuniam 
de  sanctiore  aerario  auferrent,  statim  exirent.  Urbe  relicta, 
redeant:  quo  praesidio?  deinde  exeant:  quissinat?  Consul 
ei  rescripsit,  ut  prius  ipse  in  Picenum.  Atillud  totum  erat 
amissum,  sciebat  nemo  praeter  me  ex  litteris  Dolabellae. 
Mihi  dubium  non  erat  quin  ille  iam  iamque  foret  in  Apulia, 
Cnaeus  noster  in  navi.  3.  Ego  quid  agam?  Zxiufia  magnum, 
neque  mehercule  mihi  quidem  ullum ,  nisi  omnia  essent  acta 
turpissime,  neque  ego  ullius  consilii  particeps,  sed  tamen, 
quod  me  deceat.  Ipse  me  Caesar  ad  pacem  hortatur.  Sed 
antiquiores  litterae  quam  ruere  coepit.  Dolabella,  Caelius 
*  me  illi  valde  satis  facere. '  Mira  me  aitooia  torquet.  Iuva 
me  consilio,  si  potes,  et  tamen  ista,  quantum  potes,  pro- 
vide.  Nihil  habeo  tanta  rerum  perturbatione  quod  scribam. 
Tuas  litteras  exspecto. 

XXII. 

M.  Cicero  Attico  scribit  iam  Caesarem  totam  occupare  Italiam, 
quo  iverit  Pompeius  se  ignorare  et  quo  eum  sequatur  nescire,  Attici 
consilium  requirit,  honestum  non  esse  se  tradere  Caesari.  Scripsit 
in  Formiano  a.  u.  c.  705. 

CICERO  ATTICO  S. 

1.  Pedem  in  Italia  video  nullum  esse  qui  non  in  istius 
potestate  sit.  J)e  Pompeio  scio  nihil ,  eumque ,  nisi  in  na- 
vim  se  contulerit,  exceptum  iri  puto.  0  celeritatem  incre- 
dibilem!  huius  autem  nostri?  Sed  non  possum  sine  dolore 
accusare  eum,  de  quo  angor  et  crucior.  Tu  caedem  non 
sine  causa  times ,  non  quo  minus  quidquam  Caesari  expediat 
ad  diuturnitatem  victoriae  et  dominationis ,  sed  video  quo- 
rum  arbitrio  sit  acturus.  2.  -J-  Recte  sit.  Censeo  cedendum 
de  oppidis  his.  Egeo  consilii.  Quod  optimum  factu  vide- 
bitur  facies.  Cum  Philotimo  loquere,  atque  adeo  Teren- 
tiam  habebis  Idibus.  Ego  quid  agam?  qua  aut  terra  aut 
mari  persequar  eum,  qui  ubi  sit  nescio?  Etsi  terra  quidem 
qui  possum?  mari  quo?  Tradam  igitur  isti  me?  Fac  posse 
tuto  —  multi  enim  hortantur  — ,  num  etiam  honeste?  Nullo 
modo.     Quid?  a  te  petam  consilium,  ut  soleo?    Explicari 

13* 

res  non  potest.  Sed  tamen,  si  quid  in  mentem  venit,  ve- 
lim  scribas  et  ipse  quid  sis  acturus. 

XXIII. 

De  Philotimi  litteris  bonae  spei  pleuis ,  quibus  tamen  ipse  fidem 
nullam  habuerit,  sibi  illud  verius  videri,  omnia  iam  perdita  esse,  Pom- 
peium  Italia  cedere  persequente  Caesare,  se  lectis  Philotimi  litteris 
de  mulieribus  consilium  mutasse ,  sibi  difficile  esse  quidquam  conari, 
apud  suos  omnia  iacere ,  exemplum  litterarum  Caesaris  se  misisse. 
Scripsit  in  Formiano  a.  u.  c.  705. 

CICERO  ATTICO  S. 

1.  v.  Id.  Febr.  vesperi  a  Philotimo  litteras  accepi,  *Do- 
mitium  exercitum  firmum  habere,  cohortes  ex  Piceno  Len- 
tulo  et  Thermo  ducentibus  cum  Domitii  exercitu  coniunctas 
esse,  Caesarem  intercludi  posse,  eumque  id  timere,  bono- 
rum  animos  recreatos  Romae,  improbos  quasi  perculsos.' 
Haec  metuo  equidem  ne  sint  somnia,  sed  tamen  M\  Lepi- 
dum ,  L.  Torquatum ,  C.  Cassium  tribunum  pl.  —  hi  enim 
sunt  nobiscum,  id  est,  in  Formiano  — ,  Philotimi  litterae  ad 
vitam  revocaverunt.  Ego  autem  illa  metuo  ne  veriora  sint, 
nos  omnes  paeneiam  captos  esse,  Pompeium  Italia  cedere, 
quem  quidem  —  o  rem  acerbam !  —  persequi  Caesar  dici- 
tur.  Persequi  Caesar  Pompeium?  Quid?  ut  interficiat?  0 
memiserum!  et  non  omnes  nostra  corpora  opponimus?  in 
quo  tu  quoque  ingemiscis.  Sed  quid  faciamus  ?  Victi ,  op- 
pressi,  capti  plane  sumus.  2.  Ego  tamen  Philotimi  litteris 
lectis  mutavi  consilium  de  mulieribus,  quas,  ut  scripseram 
ad  te,  Romam  remittebam,  sed  mihi  venit  in  mentem  mul- 
tum  fore  sermonem,  me  iudicium  iam  de  causa  publica  fe- 
cisse,  qua  desperata  quasi  hunc  gradum  mei  reditus  esse, 
quod  mulieres  revertissent.  De  me  autem  ipso  tibi  adsentior, 
ne  me  dem  incertae  et  periculosae  fugae,  quum  rei  publicae 
nihil  prosim,  nihil  Pompeio,  pro  quo  emori  quum  pie  pos- 

sum  tum  lubenter.     Manebo   igitur:  etsi  vivere 

3.  Quod  quaeris,  hic  quid  agatur,  tota  Capua  et  omnis  hic 
dilectus  iacet,  desperata  res  est,  in  fuga  omnes  sunt,  nisi 
quid  eius  [modij  fuerit,  ut  Pompeius  istas  Domitii  copias  cura 
suis  coniungat.    Sed  videbamur  omnia  biduo  triduove  sci- 

turi.  Caesaris  litterarum  exemplum  tibi  misi:  rogaras  enim: 
cui  nos  vakle  satis  facere  multi  ad  me  scripserunt,  quod 
patior  facile,  dum,  ut  adhuc,  nihil  faciam  turpiter. 

XXIV. 
De  Philotimi   litteris   et   Pompeiauorum   fuga,    se  a   consilio  fu- 
giendi  abesse.     Scripsit  in  Formiauo  a.  u.  c.  705. 

CICERO  ATTICO  S. 
Philotimi  litterae  me  quidem  non  nimis,  sedeos,  qui  in 
his  locis  erant,  admodum  delectarunt.  Ecce  postridie  Cas- 
sio  litterae  Capua  a  Lucretio,  familiari  eius,  Nigidium  a 
Domitio  Capuam  venisse :  eum  dicere  Vibullium  cum  paucis 
militibus  e  Piceno  currere  ad  Cnaeum ,  confestim  sequi  Cae- 
sarem,  Domitium  non  habere  militum  m.  milia.  Idem  scri- 
psit  Capua  consules  discessisse.  Non  dubito  quin  Cnaeus 
in  fuga  sit,  modo  effugiat.  A  consilio  fugiendi,  ut  tu  cen- 
ses,  absum. 

XXV. 

M.  Cicero  Attico  scribit  se  hilarioribus  eius  litteris  non  satis  cre- 
dere;  Pompeii  causam  iacere.     Scripsit  in  Formiano  a.  u.  c.  705. 

CICERO  ATTICO  S. 

Quum  dedissem  ad  te  litteras  tristes  et  metuo  ne  veras 
de  Lucretii  ad.Cassium  litteris  Capua  missis,  Cephalio  venit 
a  vobis ,  attulit  etiam  a  te  litteras  hilariores ,  nec  tamen  fir- 
mas,  ut  soles.  Omnia  facilius  crederepossum,  quam  quod 
scribitis  Pompeium  exercitum  habere.  Nemo  huc  ita  ad- 
fert  omniaque  quae  nolim.  Rem  miseram!  Malas  causas 
semper  obtinuit,  in  optima  concidit.  Quid  dicam?  nisi  illud 
eum  scisse  —  neque  enim  erat  difficile  — ,  hoc  nescisse. 
Erat  enim  ars  difficilis  recte  rem  publicam  regere.  Sed  iam 
iamque  omnia  sciemus  et  scribemus  ad  te  statim. 

XXVI. 

M.  Gicero  aliquam  spem  se  recepisse  scribit,  de  condicioue  sua, 
d»re  familiari,  de  Ciceronibus  pueris.  Scripsit  in  Formiano  a.  u.  c.  705. 

CICERO  ATTICO  S. 
1.  Non  venit  idem  usu  mihi  quod  tu  tibi  scribis :  •  Quo- 


198     EPiSTOLAKUM  AD  ATTICUM  LIB.  Vll.  EP.  26.       84 

tiens  exorior!,  Ego  enim  nunc  paullum  exorior,  et  maxime 
quidem  iis  litteris,  quae  Roma  adferuntur,  de  Domitio,  de 
Picentium  cohortibus.  Omnia  erant  facta  hoc  biduo  laetiora. 
Itaque  fuga,  quae  parabatur,  repressa  est.  Caesaris  interdicta, 

Si  te  secundo  lumine  liic  offendero, 
respuuntur.  Bona  de  Domitio,  praeclara  de  Afranio  fama 
est.  2.  Quod  me  amicissime  admones,  ut  me  integrum 
quod  possim  servem,  gratum  est.  Quod  addis,  ne  pro- 
pensior  ad  turpem  causam  videar ,  certe  videri  possum.  Ego 
me  ducem  in  civili  bello,  quoad  de  pace  ageretur,  nolui 
esse,  non  quin  rectum  esset,  sed  quia,  quod  multo  rectius 
fuit,  id  mihi  fraudem  tulit.  Plane  eum,  cui  noster  alterum 
consulatum  deferret  et  triumphum  —  at  quibus  verbis !  cpro 
tuis  rebus  gestis  amplissimis'  — ,  inimicum  habere  nolueram. 
Ego  scio  et  quem  metuam  et  quam  ob  rem.  Sin  erit  bellum, 
ut  video  fore,  partes  meae  non  desiderabuntur.  3.  DeHS. 
xx.  Terentia  tibi  rescripsit.  Dionysio,  dum  existimabam 
vagos  nos  fore,  nolui  molestus  esse.  Tibi  autem  crebro  ad 
nie  scribenti  de  eius  officio  nihil  rescripsi,  quod  diem  ex 
die  exspectabam,  ut  statuerem  quid  esset  faciendum.  Nunc, 
ut  video ,  pueri  certe  in  Formiano  videntur  hiematuri.  Et 
ego?  Nescio.  Si  enim  eritbellum,  cum  Pompeio  esse  con- 
stitui.  Quod  habebo  certi  faciam  nt  scias.  Ego  bellum  foe- 
dissimum  futurum  puto ,  nisi  qui ,  ut  tu  scribis ,  Parthicus 
casus  exstiterit. 


L  I  B  E  R    VIII. 
I. 

M.  Cicero  Attico  scribit  se  Pompeii  litteris  invitatum  esse  Luce- 
riam,  se  invitum  in  eam  causam  descendere,  sed  tamen  eo  iturum 
esse,  non  quod  auctoritate  Pompeii,  sed  beneficio  moveatur.  Scripsit 
in.  Formiano  a.  u.  c.  705. 

CICERO  ATTICO  S. 
1.  Quum  ad  te  litteras  dedissem,  redditae  mihi  litterae 
sunt  a  Pompeio.    Caetera  de  rebus  in  Piceno  gestis,  quae 
ad  se  Vibullius  scripsisset,  de  dilectu  Domitii ,  quae  sunl 

vo  )is  nota ,  nec  tamen  tam  laeta  erant  in  his  litteris ,  quam  ad 
mePhilotimus  scripserat — ipsam  tibiepistolammisissem,  nisi 
tam  subito  fratris  puer  proficiscebatur :  cras  igitur  mittam  — , 
sed  in  ea  Pompeii  epistola  erat  in  extremo  ipsius  manu: 
*Tu,  censeo,  Luceriam  venias:  nusquam  eris  tutius.'  Id 
ego  in  eam  partem  accepi ,  haec  oppida  atque  eram  mariti- 
mam  illum  pro  derehcto  habere ,  nec  sum  miratus  eum,  qui 
caput  ipsum  reliquisset,  reliquis  membris  non  parcere. 
2.  Ei  statim  rescripsi  hominemque  certum  misi  de  comitibus 
meis,  non  [me]  quaerere,  ubi  tutisshno  essem:  si  me  vel- 
let  sua  aut  rei  publicae  causa  Luceriam  venire,  statim  esse 
venturum,  hortatusque  sum,  ut  oram  maritimam  retineret, 
si  rem  frumentariam  sibi  ex  provinciis  suppeditari  vellet. 
Hoc  me  frustra  scribere  videbam.  Sed  uti  in  urbe  retinenda 
tunc,  sic  nunc  in  Italia  non  relinquenda  testificabar  senten- 
tiam  meam.  Sic  enim  parari  video,  ut  Luceriam  omnes 
copiae  contrahantur,  et  ne  is  quidem  locus  stabilis,  sed 
ex  eo  ipso,  si  urgueamur,  paretur  fuga.  3.  Quo  minus 
mirere,  si  invitus  in  eam  causam  descendo,  in  qua  neque 
pacis  neque  victoriae  ratio  quaesita  situmquam,  sed  semper 
flagitiosae  et  calamitosae  fugae.  Eundum,  ut,  quemcumque 
fors  tulerit  casum ,  subeam  potius  cumiis,  qui  dicuntur  esse 
boni,  quam  videar  a  bonis  dissentire.  Etsi  propediem  vi- 
deo  bonorum,  id  est,  Iautorum  et  locupletum,  urbem  re- 
fertam  fore,'  municipiis  vero  his  relictis  refertissimam.  Quo 
ego  in  numero  essem ,  si  hos  lictores  molestissimos  non  ha- 
berem.  Nec  me  M'.  Lepidi,  L.  Volcatii,  Ser.  Sulpicii  comi- 
tum  poeniteret,  quorum  nemo  nec  stultior  est  quam  L.  Do- 
mitius  nec  inconstantior  quam  App.  Claudius.  4.  Unus 
Pompeius  me  movet,  beneficio,  non  auctoritate.  Quam  enim 
ille  habeat  auctoritatem  in  hac  causa?  qui,  quum  omnes 
Caesarem  metuebamus,  ipse  eum  diligebat,  postquam  ipse 
metuere  coepit,  putat  omnes  hostes  illi  oportere  esse.  Ibi- 
mus  tamen  Luceriam,  nec  eum  fortasse  delectabit  noster 
adventus.  Dissimulare  enim  non  potero  mihi  quae  adhuc 
acta  sunt  displicere.  Ego  si  somnum  capere  possem ,  tam 
longis  te  epistolis  non  obtunderem.  Tu,  si  tibi  eadem  causa 
est,  me  remunerere  sane  velim. 

II. 

De  litteris  Attici,  de  Htteris  ad  Caesarem  a  se  datis,  de  perdita 
causa  Pompeii  et  misera  condicione  sua,  de  sententia  Attici,  uJ  ipse 
etiam  Italia,  si  ille  cedat,  fugiat.     Scripsit  in  Formiano  a.  u.  c    705. 

CICERO  ATTICO  S. 
1.  Mihi  vero  omnia  grata,  et  quod  scripsisti  ad  ms  quae 
audieras  et  quod  non  credidisti  quae  digna  diligentia  mea 
non  erant  et  quod  monuisti  quod  sentiebas.  Ego  ad  Cae- 
sarem  unas  Capua  litteras  dedi,  quibus  ad  ea  rescripsi,  quae 
mecum  ille  de  gladiatoribus  suis  egerat ,  breves ,  sed  bene- 
volentiam  significantes,  non  modo  sine  contumelia,  sed  etiam 
cum  maxima  laude  Pompeii.  Id  enim  illa  sententia  postula- 
bat,  qua  illum  ad  concordiam  hortabar.  Eas  si  quo  ille  mi- 
sit,  in  publico  proponat  velim.  Alteras  eodem  die  dedi, 
quo  has  ad  te.  Non  potui  non  dare,  quum  et  ipse  ad  me 
scripsisset  et  Balbus.  Earum  exemplum  ad  te  misi.  2.  Nihil 
arbitror  fore  quod  reprehendas.  Si  qua  erunt,  doce  me  quo 
modo  ea  effugere  possim.  Nihil,  inquies,  omnino  scripseris. 
Qui  magis  effugias  eos,  qui  volent  fingere?  Verum  tamen 
ita  faciam,  quoad  fieri  poterit.  Nam  quod  me  hortaris  ad 
memoriam  factorum,  dictorum,  scriptorum  etiam  meorum, 
facis  amice  tu  quidem  mihique  gratissimum ,  sed  mihi  vide- 
ris  aliud  tu  honestum  meque  dignum  in  hac  causa  iudicare 
atque  ego  existimem.  Mihi  enim  nihil  ulla  in  gente  umquam 
ab  ullo  auctore  rei  publicae  ac  duce  turpius  factum  esse  vi- 
detur,  quam  a  nostro  amico  factum  est:  cuius  ego  vicem 
doleo:  qui  urbem  reliquit,  id  est,  patriam,  pro  qua  et  in 
qua  mori  praeclarum  fuit.  3.  Ignorare  mihi  videris  haec 
quanta  sit  clades.  Es  enim  etiam  nunc  domi  tuae.  Sedin- 
vitis  perditissimis  hominibus  esse  diutius  non  potes.  Hoc 
miserius,  hoc  turpius  quidquam?  Vagamur  egentes  cum 
coniugibus  et  liberis.  In  unius  hominis  quotannis  periculose 
aegrotantis  anima  positas  omnes  nostras  spes  habemus,  non 
expulsi,  sed  evocati  ex  patria,  quam  non  servandam  ad 
reditum  nostrum ,  sed  diripiendam  et  inflammandam  reliqui- 
mus.  Ita  multi  nobiscum  sunt,  non  in  suburbanis,  non  in 
hortis,  non  in  ipsa  urbe,  et  si  nunc  sunt,  non  erunt.  Nos 
interea  ne  Capuae  quidem,  sed  Luceriae,  et  oram  quidem 

maritimam  iam  relinquemus,  Afranium  exspectabimus  et  Pe- 
treium.     Nam  in  Labieno  parum  est  dignitatis.     Hic  tu  in 

me illud  desideras.    Nihil  de  me  dico ,  alii  viderint.  Hic 

quidem  quae  est . . .  ?  Domi  vestrae  estis  et  eritis  omnes 
boni.  Qui  istim  se  mihi  non  ostendit?  quis  nunc  adesthoe 
bello?  Sic  enim  iam  appellandum  est.  4.  Vibullii  res  gestae 
sunt  adhuc  maximae.  Id  ex  Pompeii  litteris  cognosces:  in 
quibus  animadvertito  illum  locum,  ubi  erit  dinArj.  Videbis 
de  Cnaeo  nostro  ipse  Vibullius  quid  existimet.  Quo  igitur 
haec  spectat  oratio?  Ego  proPompeio  lubenter  emori  pos- 
sum :  facio  pluris  omnium  hominum  neminem.  Sed  non  ita: 
*Uno  in  eo  iudico  spem  de  salute  rei  publicae.'  Significas 
enim  aliquanto  secus  quam  solebas,  ut  etiam  Italia,  si  ille 
cedat,  putes  cedendum.  Quod  ego  nec  rei  publicae  puto 
esse  utile  nec  liberis  meis,  praeterea  neque  reclum  neque 
honestum.  Sed  cur?  cPoterisne  igitur  videre  tyrannum?'  — 
Quasi  intersit  audiam  an  videam  aut  locupletior  mihi  sit 
quaerendus  auctor  quam  Socrates ,  qui,  quumxxx.  tyranni 
essent,  pedem  porta  non  extulit.  Est  mihi  praeterea  prae- 
cipua  causa  manendi,  de  qua  utinam  aliquando  tecum  loquar! 
Ego  xm.  Kalend.  quum  eadem  lucerna  hanc  epistolam  scri- 
psissem,  qua  inflammaram  tuam,  Formiis  adPompeium,  si 
de  pace  agetur,  profecturus,  si  de  bello,  videro? 

III. 

M.  Cicero  cum  Attico  per  has  litteras  deliberat  quid  sibi ,  si 
Pompeius  Italia  cedat,  agendum  putet,  et  quo  facilius  ille  consilium 
dare  possit,  quid  sibi  in  utramque  partem  in  mentem  veniat  expli- 
cat.     Scripsit  in  Caleno  a.  u.  c.  705. 

CICERO  ATTICO  S. 

1.  Maximis  et  miserrimis  rebus  perturbatus,  quum  co- 
ram  tecum  mihi  potestas  deliberandi  non  esset,  uti  tamen 
tuo  consilio  volui.  Deliberatio  autem  omnis  haec  esl:  si 
Pompeius  Italia  cedat,  quod  eum  facturum  esse  suspicor, 
quid  mihi  agendum  putes,  et  quo  facilius  consilium  dare 
possis,  quid  in  utramque  partem  mihi  in  mentem  veniat 
explicabo  brevi.  2.  Quum  merita  Pompeii  summa  erga  sa- 
lutem  meam  familiaritasque,  quae  mihi  cum  eo  est,  tum  ipsa 

rei  publicae  causa  me  adducit,  ut  mihi  vel  consilium  meum 
cum  illius  consilio  vel  fortuna  [mea  cum  illius  fortuna]  con- 
iungenda  esse  videalur.  Accedit  illud:  si  maneo  et  illum 
comitatum  optimorum  et  clarissimorum  civium  desero ,  ca- 
dendum  estin  unius  potestatem,  qui,  etsi  multis  rebus  signi- 
ficat  se  nobis  esse  amicum ,  et  ut  esset  a  me  est  —  tute 
scis  —  propter  suspicionem  huius  impendentis  tempesta- 
tis  multo  ante  provisum,  tamen  utrumque  considerandum 
est,  et  quanta  fides  ei  sit  habenda  et,  si  maxime  explora- 
tum  sit  eum  nobis  amicum  fore,  sitne  viri  fortis  et  boni  civis 
esse  in  ea  urbe ,  in  qua  quum  summis  honoribus  imperiis- 
que  usus  sit,  res  maximas  gesserit,  sacerdotio  sit  amplis- 

sinio  praeditus ,  non  futurus ,  subeundumque  peri- 

culumsit,  cum  aliquo  fore  dedecore,  si  quando  Pompeius 
rem  publicam  recuperarit.  3.  In  hac  parte  haec  sunt.  Vide 
nunc  quae  sint  in  altera.  Nihil  actum  est  a  Pompeio  nostro 
sapienter ,  nihil  fortiter :  addo  etiam ,  nihil  nisi  contra  con- 
silium  auctoritatemque  meam.  Omitto  illa  vetera,  quod 
istum  in  rem  publicam  ille  aluit,  auxit,  armavit,  ille  legibus 
per  vim  et  contra  auspicia  ferendis  auctor,  ille  Galliae  ulte-  ■ 
rioris  adiunctor,  ille  gener,  ille  in  adoptando  P.  Clodio  au- 
gur,  ille  restituendi  mei  quam  retinendi  studiosior,  ille  pro- 
vinciae  propagator,  ille  absentis  in  omnibus  adiutor,  idem 
etiam  tertio  consulatu ,  postquam  esse  defensor  rei  publicae 
coepit,  contendit,  ut  decem  tribuni  pl.  ferrent  ut  absentis 
ratio  haberetur,  quod  idem  ipse  sanxit  lege  quadam  sua, 
Marcoque  Marcello  consuli  finienti  provinciis  Galliis  Kalen- 
darum  Martiarum  diem  restitit.  Sed,  ut  haec  omittam ,  quid 
foedius,  quid  perturbatius  hoc  ab  urbe  discessu  sive  potius 
turpissima  fuga?  Quae  condicio  non  accipienda  fuit  potius 
quam  relinquendapatria?  Malae  condiciones  erant.  Fateor, 
sed  num  quid  hoc  peius  ?  4.  At  recuperabit  rem  publicam. 
Quando?  aut  quid  ad  eam  spem  est  parati?  Non  ager  Pi- 
cenus  amissus?  non  patefactum  iter  ad  urbem?  non  pecu- 
nia  omnis  et  publica  et  privata  adversario  tradita  ?  Denique 
nulla  causa,  nullae  vires,  nullasedes,  quo  concurrant  qui 
rem  publicam  defensam  veiint.  Apulia  delecta  est,  inanis 
sima  pars  Italiae  et  ab  impetu  huius  belli  remotissima,  fuga 

et  maritima  opportunitas  visa  quaeri  desperatione.  f  Invite 
cepi  Capuam ,  non  quo  munus  illud  defugerem ,  sed  sic ,  ne 
causam ,  in  qua  nullus  esset  ordinum ,  nullus  apertus  priva- 
torum  dolor,  bonorum  autem  esset  aliquis,  sed  hebes,  ut 
solet,  et,  ut  ipse  sensi,  esset  multitudo  et  infimus  quisque 
propensus  in  alteram  partem,  multi  mutationis  rerum  cupidi. 
5.  Dixi  ipsi  me  nihil  suscepturum  sine  praesidio  et  sine  pe- 
cunia.  Itaque  habui  nihil  omnino  negocii,  quod  ab  initio 
vidi  nihil  quaeri  praeter  fugam.  Eam  si  nunc  sequor,  quo- 
nam?  Cum  illo  non:  ad  quem  quum  essem  profectus,  co- 
gnovi  in  iis  locis  esse  Caesarem,  ut  tuto  Luceriam  venire  non 
possem.  Infero  mari  nobis,  incerto  cursu,  hieme  maxima 
navigandum  est.  Age  iam,  cum  fratre  an  sine?  cum  filio 
aut  quo  modo  ?  In  utraque  enim  re  summa  difficultas  erit, 
summus  animi  dolor.  Qui  autem  impetus  illius  erit  in  nos 
absentes  fortunasque  nostras?  Acriorquamin  caeterorum, 
quod  putabit  fortasse  in  nobis  violandis  aliquid  se  habere 
populare.  Ageiam,  has  compedes,  fasces,  inquam,  hos 
laureatos  efferre  ex  Italia  quam  molestum  est!  Qui  autem 
locus  erit  nobis  tutus ,  ut  iam  placatis  utamur  fluctibus,  ante 
quam  ad  illum  venerimus?  Qua  autem  aut  quo,  nihil  sci- 
mus.  6.  At  si  restitero  et  fuerit  nobis  in  hac  parte  locus, 
idem  fecero  quod  in  Cinnae  dominatione  L.  Philippus ,  quod 
L.  Flaccus,  quod  Q.  Mucius,  quoquo  modo  ea  res  huic  qui- 
dem  cecidit,  quitamen  ita  dicere  solebat  seidfore  videre, 
quod  factum  est,  sed  malle  quam  armatum  ad  patriae  moe- 
nia  accedere.  Aliter  Trasybulus,  et  fortasse  melius.  Sed 
est  certa  quaedam  illa  Mucii  ratio  atque  sententia ,  est  illa 
etiam  [Philippi],  et,  quum  sit  necesse,  servire  tempori  et 
non  amittere  tempus ,  quum  sit  datum.  Sed  in  hoc  ipso  ha- 
bent  tamen  iidem  fasces  molestiam.  Sit  enim  nobis  amicus, 
quod  incertum  est,  sed  sit,  deferet  triumphum.  Non  accipere 
[vereor]  nepericulosumsitfapud  ipsum,  accipere]  invidiosum 
ad  bonos.  0  rem,  inquis,  difficilem  et  inexplicabilem!  Atqui 
explicanda  est.  Quid  enim  fieri  potest?  Ac  ne  me  existi- 
maris  ad  manendum  esse  propensiorem,  quod  plurain  ean. 
partem  verba  fecerim,  potest  fieri,  quod  fit  in  multis  quaestio- 
nibus,  ut  res  verbosior  haec  fuerit,  illa  verior.     Quam  ob 

rem  ut  maxima  de  re  aequo  animo  deliberanti ,  ita  mihi  des 
consilium  velim.  Navis  et  in  Caieta  est  parata  nobis  et 
Brundusii.  7.  Sed  ecce  nuncii  scribente  nie  haec  ipsa  noctu 
in  Caleno,  ecce  litterae  Caesarem  ad  Corfinium,  Domitium 
Corlinii  cum  firmo  exercitu  et  pugnare  cupiente.  Non  puto 
etiam  hoc  Cnaeum  nostrum  commissurum,  ut  Domitium  re- 
linquat,  etsi  Brundusium  Scipionem  cum  cohortibus  dua- 
bus  praemiserat,  legionem  aFausto  conscriptam  in  Siciliam 
sibi  placere  a  consule  duci  scripserat  ad  consules.  Sed 
turpe  Domitium  deseri  implorantem  eius  auxilium.  Est 
quaedam  spes,  mihi  quidem  non  magna,  sed  in  his  locis 
firma,  Afranium  in  Pyrenaeo  cum  Trebonio  pugnasse,  pul- 
sum  Trebonium,  etiam  Fadium  tuum  transisse  cum  cohor- 
tibus,  summa  autem,  Afranium  cum  magnis  copiis  adventare. 
/d  si  est,  in  Italia  forlasse  manebitur.  Ego  aulem,  quum 
esset  incertum  iter  Caesaris,  quod  vel  ad  Capuam  vel  ad 
Luceriam  iturus  putabatur,  Leptam  ad  Pompeium  misi  et 
litteras,  ipse,  ne  quo  inciderem,  reverti  Formias.  Haec  te 
scire  volui  scripsique  sedatiore  animo ,  quam  proxime  scri- 
pseram,  nullum  meum  iudicium  interponens,  sed  exqui- 
rens  tuum. 

IV. 

M.  Cicero  de  ingrato  Dionysii  magistri  Ciceronum  animo  queri- 
tur  et  quae  audierit  de  C.  Atio  Peligno  nunciat,  Attici  litteras  ex- 
spectat.     Scripsit  in  Formiano  a.  u.  c.  705. 

CICERO  ATTICO  S. 

1.  Dionysius  quidem  tuus  potius  quam  noster,  cuius 
ego  quum  satis  cognossem  mores ,  tuo  tamen  potius  stabam 
iudicio  quam  meo,  ne  tui  quidem  testimonii,  quod  ei  saepe 
apud  me  dederas ,  veritus  superbum  se  praebuit  in  fortuna, 
quam  putavit  nostram  fore:  cuius  fortunae  nos,  quantum 
humano  consilio  effici  poterit,  motum  ratione  quadam  gu- 
bernabimus.  Cui  qui  noster  honos,  quod  obsequium,  quae 
etiam  ad  caeteros  contempti  cuiusdam  hominis  commen- 
datio  defuit?  ut  meum  iudicium  reprehendi  a  Quinto  fratre 
vulgoque  ab  omnibus  mallem  quam  illum  non  efferre  laudi- 

bus,  Ciceronesque  nostros  meo  potius  labore  subdoceri 
quam  me  alium  iis  magistrum  quaerere.  Ad  quem  ego  quas 
litteras,  di  immortales,  miseram,  quantum  honoris  signifi- 
cantes,  quantum  amoris!  Dicaearchum  mehercule  aut  Ari- 
stoxenum  diceres  arcessi,  non  hominem  omnium  loquacis- 
simum  et  minime  aptum  ad  docendum.  2.  c  Sed  est  memoria 
bona.'  Me  dicet  esse  meliore.  Quibus  litteris  ita  respon- 
dit,  ut  ego  nemini,  cuius  causam  non  reciperem.  Semper 
enim,  *si  potero,  si  ante  suscepta  causa  non  impediar,' 
numquam  reo  cuiquam  tam  humili,  tam  sordido,  tam  no- 
centi,  tam  alieno  tam  praecise  negavi  quam  hic  mihi.  Plane 
sine  ulla  exceptione  praecidit.  Nihil  cognovi  ingratius,  in 
quo  vitio  nihil  mali  non  inest.  Sed  de  hoc  nimis  multa. 
3.  Ego  navem  paravi :  tuas  litteras  tamen  exspecto,  ut  sciam 
quid  respondeant  consultationi  meae.  Sulmone  C.  Atium 
Pelignum  aperuisse  Antonio  portas,  quum  essent  cohqrtes. 
quinque,  Q.  Lucretium  inde  effugisse  scis,  Cnaeum  ire  Brun- 
dusium  f  desertum.    Confecta  res  est. 

V. 

M.  Cicero  Attico  scribit  Dionysium  ipsum  ad  se  venisse  et  se 
sibi  iam  referri  velle  eam  epistolam  quam  Attico  misisset  ad  illum 
perferendam.  Tum  de  exspectatione  Corfiniensi,  de  Tirone  M'.  Curio 
commendando.     Scripsit  in  Formiano  a.  u.  c.  705. 

CICERO  ATTICO  S. 

1.  Quuni  ante  lucem  nx.  Kal.  litteras  ad  te  de  Dionysio 
dedissem ,  vesperi  ad  nos  eodem  die  venit  ipse  Dionysius, 
auctoritate  tua  permotus,  ut  suspicor.  Qiiid  enim  putem 
aliud?  Etsi  solet  eum,  quum  aliquid  furiose  fecit,  poenitere. 
Numquam  autem  acerbior  fuit  quam  in  hoc  negocio.  Nam, 
quod  ad  te  non  scripseram,  postea  audivi  a  tertio  miliario 
tum  eum  Qltyai 

nokka  \lu%v\v  xsodsGGiv  sg  rjegu  %v^r]vavra' 
multa,  inquam,  mala  eum  dixisse,  suo  capiti,  ut  aiunt.    Sed 
meam  mansuetudinem !    Conieceram  in  fasciculum  una  cum 
tua  vehementem  ad  illum  epistolam:  hanc  ad  me  referri 
volo,  nec  ullam  ob  aliam  causam  Pollicem,  servum  a  pedi- 

6us  meum,  Romam  misi.  Eo  autem  ad  te  scripsi,  ut,  si 
tibi  forte  reddita  esset ,  mihi  curares  referendam ,  ne  in  il- 
lius  manus  perveniret.  2.  Novi  si  quid  esset,  scripsissem. 
Pendeo  animi  exspectatione  Corfiniensi,  in  qua  de  salute  rei 
publicae  decernitur.  Tufasciculum,  qui  est  des  M\  Curio 
inscriptus,  velim  cures  ad  eum  perferendum,  Tironem- 
que  Curio  commendes,  ut  ei,  utpetii,  si  quid  opus  erit  in 
sumptum,  eroget. 

VI. 

M.  Cicero  Attico  nunciat  C.  Sosii  praetoris  adventum  Formias, 
mittit  exemplum  litterarum  Pompeii  ad  consules  datarum ,  de  sollicitu- 
dine  sua,  de  valetudine  Attici  et  Piliae,  deTirone.    Scripsit  a.  u.  c.  705. 

CICERO  ATTICO  S. 

1.  Obsignata  iam  epistola,  quam  de  nocte  daturus  eram, 
sicut  dedi  —  nam  eam  vesperi  scripseram  — ,  C.  Sosius 
praetor  in  Formianum  venit  ad  M'.  Lepidum,  vicinum  no- 
strum,  cuius  quaestor  fuit.  Pompeii  litterarum  ad  consules 
exemplum  attulit : 

2.  Litterae  mihi  a  L.  Domitio  a.  d.  xiii.  Kalend. 
Mart.  adlatae  sunt:  earum  exemplum  infra  scri- 
psi.  Nunc,  ut  ego  nonscribam,  tuaspontetein- 
telligere  scio,  quantirei  publicae  intersit  om- 
nes  copiasinunumlocumprimo  quoquetempore 
convenire.  Tu,  sitibi  videbitur,  dabis  operarn, 
quam  primum  ad  nos  venias.  Praesidii  Capuae, 
quantum  constitueris  satis  esse,    relinquas'. 

3.  Deinde  supposuit  exemplum  epistolae  Domitii,  quod 
ego  ad  te  pridie  miseram.  Di  immortales,  qui  me  horror 
perfudit!  quam  sum  sollicitus  quidnam  futurum  sit!  Hoc 
tamen  spero,  magnum  nomen  imperatoris  fore,  magnum  in 

adventu  terrorem.    f  Spero  etiam ,  quoniam  adhuc 

nihil  nobis  obfuit,  nihil  in  vita.  Sed  nec  recentia  hoc  quod 
quum  fortiter  et  diligenter  tum  etiamhercule  modo.  4.  Modo 
enim  audivi  quartanam  a  te  discessisse.  Moriar,  si  magis 
gauderem ,  si  id  mihi  accidisset.  Piliae  dic  non  esse  aequum 
eam  diutius  habere  nec  idesse  vestrae  concordiae.     5.  Tiro- 

nem  nostrum  ab  altera  relictum  audio.  Sed  eum  video  in 
sumptum  ab  aliis  mutuatum.  Ego  autem  Curium  nostrum, 
si  quid  opus  esset,  rogaram.  Malo  Tironis  verecundiam  in 
culpa  esse  quam  illiberalitatem  Curii. 

VII. 

De  Pompeio  fugam  meditante,   de  incerta  condicione  sua,  de  via- 
tico  eibi  per  Philotimum  curando.     Scripsit  in  Formiano  a.  u.  c.  705. 

CICERO  ATTICO  S. 

1.  Unum  etiam  restat  amico  nostro  ad  omne  dedecus, 
ut  Domitio  non  subveniat.  '  At  nemo  dubitat  quin  subsidio 
venturus  sit.'  Ego  non  puto.  *Deseret  igitur  talem  civem 
et  eos,  quos  una  scis  esse,  quum  habeat  praesertim  etipse 
I  cohortes  xxx.?'  Nisi  me  omnia  faliunt,  deseret.  Incredi- 
I  biliter  pertimuit.  Nihil  spectat  nisi  fugam ,  cui  tu  —  video 
enim  quid  sentias  —  me  comitem  putas  debere  esse.  2.  Ego 
vero  quem  fugiam  habeo :  quem  sequar  non  habeo.  Quod 
enim  tu  meum  iaudas  et  memorandum  dicis ,  malle  quod 
dixerim  me  cum  Pompeio  vinci  quam  cum  istis  vincere,  ego 
vero  malo ,  sed  cum  illo  Pompeio ,  qui  tum  erat  aut  qui  mihi 
esse  videbatur,  cum  hoc  vero,  qui  ante  fugit  quam  scit  aut 
quem  fugiat  autquo,  qui  nostra  tradidit,  qui  patriam  reli- 
quit,  ltaliamrelinquit,  simalui,  contigit,  victus  sum.  Quod 
superest,  necista  videre  possum,  quae  numquam  timui  ne 
viderem,  nec  mehercule  istum,  propter  quem  mihi  non 
modo  meis ,  sed  memet  ipso  carendum  est.  3.  Ad  Philoti- 
mum  scripsi  de  viatico ,  sive  a  Moneta  —  nemo  enim  sol- 
vit  —  sive  ab  Oppiis ,  tuis  contubernalibus.  Caetera  appo- 
site  ibi  mandabo. 

VIII. 

De  Domitio   a    Pompeio   turpiter   deserto.     Scripsit   in   Formiano 
a.  u.  c.  705. 

CICERO  ATTICO  S. 

1.  0  rem  turpem  et  ea  re   miseram!    Sic  enim  sentio, 
id  demum  aut  potius  id  solum  esse  miserum,  quod  turpe 

sit.  Aluerat  Caesarem,  eumdem  repente  timere  coeperat, 
condicionem  pacis  nullam  probarat,  nihil  ad  bellum  pararat, 
urbem  reliquerat,  Picenum  amiserat  culpa,  in  Apuliam  se 
compegerat,  ibat  in  Graeciam,  omnes  nos  anQocfcpcovrjtovs, 
expertes  suitanti,  tam inusitati  consilii  relinquebat.  2.  Ecce 
subito  litterae  Domitii  ad  illum,  ipsius  ad  consules.  Fulsisse 
mihi  videbatur  to  xalov  ad  oculos  eius  et  exclamasse  ille 
vir  qui  esse  debuit: 

TLqos  tav&  o  xi  xqyj  xul  naXu^ido^cov 

Kal  Ttav  iit    i{iol  textaivicjd-cov 

To  yuQ  sv  fier'  ipov. 
At  ille  tibi  TtoXXu  %aiQsiv  tcp  xulcp  dicens  pergit  Brundu- 
sium.  Domitium  autem  aiunt  re  audita  et  eos,  qui  una  es- 
sent,  se  tradidisse.  0  rem  lugubrem!  Itaque  intercludor 
dolore,  quo  minus  ad  te  plura  scribam.  Tuas  litteras  ex- 
specto. 

IX. 

De  epistola  sua  de  pace  ad  Caesarem  scripta  et  a  se  et  ab  aliis 
vulgata,  de  villis  suis  prope  Arpinum  visendis,  de  fuga  ex  Italia,  de 
Balbi  minoris  ad  se  adventu  et  mandatis  a  Caesare  ad  Lentulum  con- 
sulem  ab  eo  perferendis,  de  litteris  Balbi  maioris,  de  Pompeii  pro- 
fectione  Brundusium.     Scripsit  a.  u.  c.  705. 

CICERO  ATTICO  S. 

1.  Epistolam  meam  quod  pervulgatam  scribis  esse,  non 
fero  moleste.  Quin  etiam  ipse  multis  dedi  describendam. 
Ea  enim  et  acciderunt  iam  et  impendent,  ut  testatum  esse 
velim  de  pace  quid  senserim.  Quum  autem  ad  eam  horta- 
rer,  eum  praesertim  hominem,  non  videbar  ullo  modo  faci- 
lius  moturus,  quam  si  id,  quod  eum  hortarer,  convenire 
eius  sapientiae  dicerem.  Eam  si  *  admirabilem '  dixi,  quum 
eum  ad  salutem  patriae  hortabar,  non  sum  veritus  ne  viderer 
adsentari,  cui  tali  in  re  lubenter  mead  pedes  abiecissem. 
Qua  autem  est  'aliquid  impertias  temporis',  non  est  de 
pace,  sed,  de  me  ipso  et  de  meo  officio  ut  aliquid  cogitet. 
Nam  quod  testificor  me  expertem  belli  fuisse,  etsi  id  re 
perspectum  est,  tamen  eo  scripsi,  quo  in  suadendo  plus 
auctoritatis  haberem,  eodemque  pertinet,  quod  causam  eiufc 

probo.  2.  Sed  quid  haec  nunc?  Utinam  aliquid  profectum 
esset!  Ne  ego  istas  litteras  in  contione  recitari  velim,  si 
quidem  ille  ipse  ad  eumdem  scribens  in  publico  proposuit 
epistolam  illam ,  in  qua  est  c  pro  tuis  rebus  gestis  amplissi- 
mis.'  Amplioribusne  quam  suis,  quam  Africani?  lta  tem- 
pestas  ferebat.  Si  quidem  etiam  vos  duo  tales  ad  quintum 
miliarium :  *quid  nunc  ipsum  unde  se  recipienti,  quid  agenti, 
quid  acturo?'  Quanto  autem  ferocius  ille  causae  suae  con- 
fidet,  quum  vos,  quum  vestri  similes  non  modo  frequentes, 
sed  laeto  vultu  gratulantes  viderit  ?  '  Num  igitur  peccamus  ? * 
Minime  vos  quidem.  Sed  tamen  signa  conturbantur,  quibus 
voluntas  a  simulatione  distingui  posset.  Quae  vero  senatus 
consulta  video  ?  Sed  apertius  quam  proposueram.  3.  Ego 
Arpini  volo  esse  pridie  Kal. ,  deinde  circum  villulas  nostras 
errare,  quas  visurum  me  postea  desperavi.  Evysvrj  tua 
consilia  et  tamen  pro  temporibus  non  incauta  mihi  valde  pro- 
bantur.  Lepido  quidem  —  nam  fere  6vvdirj(i£Q£vo[isv, 
quod  gratissimum  illi  est  —  numquam  placuit  ex  Italia  exire, 
Tullo  multo  minus.  Crebro  enim  illius  litterae  ab  aliis  ad 
nos  commeant.  Sed  me  illorum  sententiae  minus  move- 
bant:  minus  multa  dederant  illi  rei  publicae  pignora:  tua 
me  hercule  auctoritas  vehementer  movet:  adfert  enim  et  re- 
liqui  temporis  recuperandi  rationem  et  praesentis  tuendi. 
Sed,  obsecro  te,  quid  hoc  miserius  quam  alterum  plausus 
in  foedissima  causa  quaerere,  alterum  offensiones  in  optima? 
alterum  existimari  conservatorem  inimicorum,  alterum  de- 
sertorem  amicorum?  Et  mehercule  quamvis  amemus  Cnaeum 
nostrum,  ut  et  facimus  et  debemus,  tamenhoc,  quod  ta- 
libus  viris  non  subvenit,  laudare  non  possum.  Nam  sive  ti- 
muit,  quid  ignavius?  sive,  ut  quidam  putant,  meliorem 
suam  causam  illorum  caede  fore  putavit,  quid  iniustius? 
Sed  haec  omittamus:  augemus  enim  dolorem  retrectando. 
4.  vi.  Kal.  vesperi  Balbus  minor  ad  me  venit,  occulta  via 
accurrens  ad  Lentulum  consulem,  missu  Caesaris,  cum  lit- 
teris,  cum  mandatis,  cum  promissione  provinciae,  Romam 
ut  redeat,  cui  persuaderi  posse  non  arbitror  nisi  erit  con- 
ventus.  Idem  aiebat  nihil  malle  Caesarem  quam  ut  Pom- 
peium  adsequeretur  —  id  credo  —  et  rediret  in  gTatiam  — 
cic.  III.  2.  14 

id  non  credo  et  metuo  ne  omnis  haec  clementia  ad  f  unam 
illam  crudelitatem  colligatur.  Balbus  quidem  maior  ad  me 
scribit  nihil  malle  Caesarem  quam  principe  Pompeio  sine 
metu  vivere.  Tu ,  puto ,  haec  credis.  Sed,  quum  haec  scri- 
bebam  v.  Kalend. ,  Pompeius  iam  Brundusium  venisse  po- 
terat.  Expeditus  enim  antecesserat  legiones  Luceria.  Sed 
hocT«'pag  horribili  vigilantia,  celeritate,  diligentia  est.  Plane 
quid  futurum  sit  nescio. 

X. 

De  Dionysio  a  se  ipsius  voluntate  dimisso.     Scripsit  a.  u.  c.  705. 

CICERO  ATTICO  S. 

Dionysius  quum  ad  me  praeter  opinionem  meam  ve- 
nisset,  locutus  sum  cum  eo  liberalissime :  temporaexposui-. 
rogavi  ut  diceret  quid  haberet  in  animo ,  me  nihil  ab  ipso 
invito  contendere.  Responditse,  quod  in  numis  haberet, 
nescire  quo  loci  esset:  alios  non  solvere,  aUorum  diem 
nondum  esse.  Dixit  etiam  alia  quaedam  de  servulis  suis, 
qua  re  nobiscum  esse  non  posset.  Morem  gessi:  dimisi  a 
me,  ut  magistrum  Ciceronum  non  lubenter,  ut  hominem 
ingratum  non  invitus.  Volui  te  scire  quid  ego  de  eius 
facto  iudicarem. 

XI. 

De  omni  statu  rei  publicae  dissidentibus  Pompeio  et  Caesare  et 
de  misera  condicione  sua,  quippe  cui  uterque  timendus  esse  videa- 
tur,  de  Caesaris  litteris  et  mandatis  ad  se  datis,  de  epistolarum  com- 
mercio  inter  se  et  Pompeium ,  de  Caesaris  per  Apuliam  ad  Brundusium 
cursu  et  de  sermonibus  bonornm,  de  Demetrii  libro  nsgl  onovoias 
ad  se  mittendo.  Adiuncta  sunt  exempla  litterarum  Cn.  Pompeii  et  M 
Tullii.     Scripsit  a.  u.  c.  705. 

CICERO  ATTICO  S. 

1.  Quod  me  magno  animi  motu  perturbatum  putas,  sum 
equidem,  sed  non  tam  magno  quam  tibi  fortasse  videor. 
Levaturenim  omnis  cura,  quum  aut  constitit  consilium  aut 
cogitando  nihil  explicatur,  lamentari  autem  licet.  Illud  ta- 
men  totos  dies :  *  Sed  vereor  ne,  nihil  quum  proficiam,  etiam 
dedecori   sit  studiis  ac  litteris   nostris.'     Consumo  igitur 

omne  tempus  considerans  quanta  vis  sit  illius  viri,  quem 
nostris  libris  satis  diligenter,  ut  tibi  quidem  videmur,  ex- 
pressimus.  Tenesne  igitur  moderatorem  illum  rei  publicae 
quo  referre  velimus  omnia?  Nam  sic  quinto,  ut  opinor,  in 
libro  loquitur  Scipio:  (Ut  enim  gubernatori  cursus 
secundus,  medico  salus,  imper atori  victoria,  sic 
huic  moderatori  rei  publicae  beata  civium  vita 
proposita  est,  ut  opibus  firma,  copiis  locuples, 
gioria  ampla,  virtute  honesta  sit.  Huius  enim 
operis  maximi  inter  homines  atque  oplimi  illum 
esseperfectoremvolo.'  2.  Hoc  Cnaeus  noster  quum 
antea  numquam  tum  in  hac  causa  minime  cogitavit.  Domi- 
natio  quaesita  ab  utroque  est,  non  id  actum,  beata  et  ho- 
nesta  civitas  ut  esset.  Nec  vero  ille  urbem  reliquit,  quod 
eam  tueri  nonposset,  nec  Italiam,  quod  ea  pelleretur ,  sed 
hoc  a  primo  cogitavit,  omnes  terras,  omnia  maria  movere, 
reges  barbaros  incitare,  gentes  feras  armatas  in  Italiam  ad- 
ducere,  exercitus  conficere  maximos.  Genus  illud  Sullani 
regni  iam  pridem  appetitur,  multis,  qui  una  sunt,  cupienti- 
bus.  An  censes  nihil  inter  eos  convenire,  nullam  pactio- 
nem  fieri  potuisse?  Hodie  potest.  Sed  neutri  Gnojtdg  est 
ille ,  ut  nos  beati  simus :  uterque  regnare  vult.  3.  Haec  a 
te  invitatus  breviter  exposui.  Voluisti  enim  me  quid  de  his 
malis  sentirem  ostendere.  IlQ0&e67ii£a  igitur,  noster  At- 
tice,  non  hariolans,  utilla,  cui  nemo  credidit,  sed  coniectura 
prospiciens : 

lamque  mari  magno 

non  multo,  inquam,  secus  possum  vaticinari:  tanta  malo- 
rum  impendet  IXidg.  Atque  hoc  nostra  gravior  est  causa, 
qui  domi  sumus,  quam  illorum,  qui  una  transierunt,  quod 
illi  quidem  alterum  metuunt,  nos  utrumque.  4.  Cur  igitur, 
inquis,  remansimus?  Vel  tibi  paruimus  vel  non  occurrimus 
vel  hoe  fuit  rectius.  Conculcari,  inquam,  miseram  Italiam 
videbis  proxima  aestate  ab  utriusque  iam  mancipiis  ex  omni 
genere  collectis,  nec  tam  emptio  pertimescenda,  quae  Lu- 
ceriae  multis  sermonibus  denunciata  est,  civitatis,  quam  uni- 
versae  interitus:  tantas  in  confligendo  utriusque  vires  video 

14* 

futuras.  Habes  coniecturam  meam.  Tu  autem  consolatio- 
nis  fortasse  aliquid  exspectasti:  nihil  invenio,  nihil  fieri 
potest  miserius,  nihil  perdrtius,  nihil  foedius.  5.  Quod  quae- 
ris  quid  Caesar  ad  me  scripserit,  quod  saepe,  gratissimum 
sibi  esse  quod  quierim,  oratque  in  eo  ut  perseverem.  Balbus 
minor  haec  eadem  mandata.  Iter  autem  eius  erat  ad  Len- 
tulum  consulem  cum  litteris  Caesaris  praemiorumque  pro- 
missis ,  si  Romam  revertisset.  Verum ,  quum  habeo  ratio- 
nem  dierum,  anteputo  tramissurum  quam  potuerit  conveniri. 
6.  Epistolarum  Pompeii  duarum,  quas  ad  me  misit,  negli- 
gentiam  meamque  in  rescribendo  diligentiam  volui  tibi  no- 
tam  esse.  Earum  exempla  ad  te  misi.  7.  Caesaris  hic  per 
Apuliam  ad  Brundusium  cursus  quid  efficiat  exspecto.  Uti- 
nam  aliquid  simile  Parthicis  rebus !  Simul  aliquid  audiero, 
scribam  ad  te.  Tu  ad  me  velim  bonorum  sermones.  Romae 
frequentes  esse  dicuntur.  Scio  equidem  te,  in  publicum 
non  prodire,  sed  tamen  audire  te  multa  necesse  est.  Me- 
mini  librum  tibi  adferri  a  Demetrio  Magnete  ad  te  missum 
[  scio  ]  tce qI  6/lio voiccg.  Eum  mihi  velim  mittas.  Vides  quam 
causam  mediter. 

A. 
GN.  MAGNUS  PROCOS.  S.  D.  M.  CICERONI  IMP. 

Q.  Fabius  ad  me  venit  a.  d.  iv.  Idus  Febr.  Is  nunciat 
L.  Domitium  cum  suis  cohortibus  xi.  et  cohortibus  xiv., 
quas  Vibullius  adduxit,  ad  me  iter  habere:  habuisse  in 
animo  proficisci  Corfinio  a.  d.  v.  Id.  Febr. ,  C.  Hirrum  cum 
v.  cohortibus  subsequi.  Censeo ,  ad  nos  Luceriam  venias. 
Nam  te  hic  tutissimo  puto  fore. 

B. 
M.  CICERO  IMP.  S.  D.  CN.  MAGNO  PROCOS. 

1.  A.  d.  xv.  Kalend.  Mart.  Formiis  accepi  tuas  litteras, 
ex  quibus  ea,  quae  in  agro  Piceno  gesta  erant,  cognovi 
commodiora  essemulto,  quam  ut  eratnobis  nunciatum,  Vi- 
bulliique  virtutem  industriamque  libenter  agnovi.  Nos  ad- 
huc  in  ea  ora,  ubi  praepositi  sumus,  ita  fuimus,  ut  navem 
paratam  haberemus.    Ea  enim  audiebamus  et  ea  verebamur> 

ut,  quodcumque  tu  consiJium  praecepisses ,  id  nobis  perse- 
quendum  putaremus.  JJunc  quoniam  auctoritate  et  consilio 
tuo  in  spe  firmiore  sumus,  si  teneri  posse  putas  Tarraci- 
nam  et  oram  maritimam,  in  ea  manebo,  etsi  praesidia  in 
oppidis  nulJa  sunt.  Nemo  enim  nostri  ordinis  in  his  locis 
est  praeter  M.  Eppium,  quem  ego  Minturnis  esse  volui,  vi- 
gilantem  hominem  et  industrium.  Nam  L.  Torquatum,  vi- 
rum  fortem  et  cum  auctoritate,  Formiis  non  habemus,  ad 
te  profectum  arbitramur.  2.  Ego  omnino ,  ut  proxime  tibi 
placuerat ,  Capuam  veni  eo  ipso  die ,  quo  tu  Teano  Sidicino 
es  profectus.  Volueras  enim  me  cumM.  Considio  pro  prae- 
tore  illa  negocia  tueri.  Quum  eo  venissem ,  vidi  T.  Ampium 
dilectum  habere  diligentissime,  ab  eo  accipere  Libonem, 
sumrna  item  diligentia  et  in  illa  colonia  auctoritate.  Fui 
Capuae  quoad  consules.  Iterum,  ut  erat  dictum  a  consu- 
libus ,  veni  Capuam  ad  Nonas  Februar.  Quum  fuissem  tri- 
duum ,  recepi  me  Formias.  3.  Nunc  quod  tuum  consilium 
aut  quae  ratio  belli  sit  ignoro.  Si  tenendam  hanc  oram  pu- 
tas ,  quae  et  opportunitatem  et  dignitatem  habet  et  egregios 
cives  et,  utarbitror,  teneri  potest,  opus  est  esse  qui  prae- 
sit.  Sin  omnia  in  unum  locum  contrahenda  sunt,  non  du- 
bito  quin  ad  te  statim  veniam ,  quo  mihi  nihil  optatius  est, 
idque  tecum,  quo  die  ab  urbe  discessimus,  locutus  sum. 
Ego,  si  cui  adhuc  videor  segnior  fuisse,  dum  ne  tibi  videar, 
non  laboro,  et  tamen,  si,  ut  video,  bellum  gerendum  est,  con- 
fido  me  omnibus  facile  satis  facturum.  4.  M.  Tullium,  meum 
necessarium,  ad  te  misi  cui  tu,  si  tibi  videretur,  ad  me  Ut- 
teras  dares. 

C. 
CN.  MAGNUS  PROCOS.  S.  D.  M.  CICERONI  IMP. 

S.  V.  B.  E.  Tuas  litteras  libenter  Jegi.  Recognovi  enim 
luam  pristinam  virtutem  etiam  in  salute  communi.  Consu- 
les  ad  eum  exercitum,  quem  in  Apulia  habui,  venerunt. 
Magno  opere  tehortor,  pro  tuo  singulari  perpetuoque  stu- 
dio  in  rem  publicam,  ut  te  ad  nos  conferas,  ut  communi 
consilio  rei  publicae  adfliclae  opem  atque  auxilium  feramus. 
Censeo ,  via  Appia  iter  facias  et  celeriter  Brundusium  venias. 

D. 
M.  CICERO  IMP.  S.  D.  CN.  MAGNO  PROCOS. 

1.  Quum  ad  te  litteras  misissem ,  quae  tibi  Canusii  red- 
ditae  sunt,  suspicionem  nullam  habebam,  te  rei  publicae 
causa  mare  transiturum,  eramque  in  spe  magna  fore  ut  in 
Italia  possemus  aut  concordiam  constituere,  qua  mihi  nihil 
utilius  videbatur,  aut  rem  publicam  summa  cum  dignitate 
defendere.  Interim  nondum  meis  litteris  ad  te  perlatis  ex 
his  mandatis,  quae  D.  Laelio  ad  consules  dederas,  certior 
tui  consilii  factus,  non  exspectavi,  dum  mihi  a  te  litterae 
redderentur,  confestimque  cum  Quinto  fratre  et  cum  liberis 
nostris  iter  ad  te  in  Apuliam  facere  coepi.  2.  Quum  Tea- 
num  Sidicinum  venissem ,  C.  Messius,  familiaris  tuus,  mihi 
dixit  aliique  complures  Caesarem  iter  habere  Capuam  et  eo 
ipso  die  mansurum  esse  Aeserniae.  Sane  sum  commotus, 
quod,  si  ita  esset,  non  modo  iter  meum  interclusum,  sed 
me  ipsum  plane  exceplum  putabam.  Itaque  tum  Cales  pro- 
cessi,  ut  ibi  potissimum  consisterem,  dum  certum  nobis 
ab  Aesernia  de  eo,  quod  audieram,  referretur.  3.  At  mihi, 
quum  Calibus  essem ,  adfertur  litterarum  tuarum  exemplum, 
quas  tu  ad  Lentulum  consulem  misisses.  Hae  scriptae  sic 
erant:  litteras  tibi  a  L.  Domitio  a.  d.  xm.  Kal.  Mart.  adla- 
tas  esse,  earumque  exemplum  subscripseras,  magnique  in- 
teresse  rei  publicae  scripseras ,  omnes  copias  primo  quoque 
tempore  in  unum  locum  convenire,  et  ut  praesidii  quod 
satis  esset  Capuae  relinqueret.  His  ego  litteris  lectis  in 
eadem  opinione  fui  qua  reliqui  omnes ,  te  cum  omnibus  co- 
piis  ad  Corfinium  esse  venturum,  quo  mihi,  quum  Caesar 
ad  oppidum  castra  haberet,  tutum  iter  esse  non  arbitrabar. 
Quum  res  in  summa  exspectatione  esset,  utrumque  simul 
audivimus ,  et  quae  Corfinii  acta  essent  et  te  iter  Brundusium 
facere  coepisse,  quumque  nec  mihi  nec  fratri  meo  dubium 
esset  quin  Brundusium  contenderemus,  a  multis,  qui  e  Sam- 
nio  Apuliaque  veniebant,  admoniti  sumus  ut  caveremus  ne 
exciperemur  a  Caesare,  quod  is  in  eadem  loca,  quae  nos 
petebamus,  profectus,  celerius  etiam,  quam  nos  possemus, 
co,  quo  intenderet,  venturus  esset.    Quod  quum  ita  esset, 

nec  mihi  nec  fratri  meo  nec  cuiquam  amicorum  placuit  com- 
mittere,  ut  temeritas  nostra  non  solum  nobis,  sed  etiam  rei 
publicae  noceret,  quum  praesertim  non  dubitaremus  quin, 
si  etiam  tutum  nobis  iter  fuisset,  te  tamen  iam  consequi  non 
possemus.  4.  Interim  accepimus  tuas  litteras  Canusio  a.  d. 
x.  Kalend.  Mart.  datas,  quibus  nos  hortaris,  ut  celerius 
Brundusium  veniamus ,  quas  quum  accepissemus  a.  d.  m. 
Kalend.  Mart.-,  non  dubitabamus  quin  tu  iam  Brundusium 
pervenisses,  nobisque  iter  illud  omnino  interclusum  vide- 
bamus  neque  minus  nos  esse  captos  quam  qui  Corfinii  fuis- 
sent.  Neque  enim  eos  solos  arbitrabamur  capi,  qui  in 
armatorum  manus  incidissent ,  sed  eos  nihilo  minus,  qui 
regionibus  exclusi  intra  praesidia  atque  intra  arma  aliena 
venissent.  5.  Quod  quum  ita  sit ,  maxime  vellem  primum 
semper  tecum  fuisse,  quod  quidem  tibi  ostenderam,  quum 
a  me  Capuam  reiiciebam :  quod  feci  non  vitandi  oneris  causa, 
sed  quod  videbam  teneri  illam  urbem  sine  exercitu  non 
posse,  accidere  autem  mihi  nolebam,  quod  doleo  viris  fortis- 
simis  accidisse.  Quoniam  autem  tecum  ut  essem  non  con- 
tigit,  utinam  tui  consilii  certior  factus  essem!  Nam  suspi- 
cione  adsequi  non  potui,  quod  omnia  prius  arbitralus  sum 
fore,  quam  ut  haec  rei  publicae  causa  in  Italia  non  posset 
duce  te  consistere.  Neque  vero  nunc  consilium  tuum  re- 
prehendo,  sed  fortunam  rei  publicae  lugeo,  nec,  si  ego  quid 
tu  sis  secutus  non  perspicio ,  idcirco  minus  existimo  te  nihil 
nisi  summa  ratione  fecisse.  6.  Mea  quae  semper  fuerit  sen- 
tentia,  primum  de  pace  vel  iniqua  condicione  retinenda,  de- 
inde  de  urbe  —  nam  de  Italia  quidem  nihil  mihi  umquam 
ostenderas  —  meminisse  te  arbitror.  Sed  mihi  non  sumo, 
ut  meum  consilium  valere  debuerit:  secutus  sum  tuum,  ne- 
que  id  rei  publicae  causa,  de  qua  desperavi,  quae  et  nunc 
adflicta  est  nec  excitari  sine  civili  perniciosissimo  bello  po- 
test,  sed  te  quaerebam,  tecum  esse  cupiebam,  neque  eius 
rei  facultatem,  si  quae  erit,  praetermittam.  7.  Ego  me  in 
hac  omni  causa  facile  intelligebam  pugnandi  cupidis  homi- 
nibus  non  satis  facere.  Primum  enim  prae  me  tuli  me  nihil 
maile  quam  pacem,  non  quin  eadem  timerem  quae  illi,  sed 
ea  bello  civili  leviora  ducebam.    Inde  suscepto  bello ,  quum 

pacis  condiciones  ad  te  adferri  a  teque  ad  ea  honorifice  et 
large  responderi  viderem,  duxi  meam  rationem,  quam  tibi 
facile  me  probaturum  pro  tuo  in  me  beneficio  arbitrabar. 
Memineram  me  esse  unum ,  qui  pro  meis  maximis  in  rem 
publicam  meritis  supplicia  miserrima  et  crudelissima  pertu- 
lissem,  me  esse  unum,  qui,  si  offendissem  eius  animum, 
cui,  quum  iam  in  armis  essemus,  consulatus  tamen  alter  et 
triumphus  amplissimus  deferebatur,  subiicerer  eisdem  proe- 
liis ,  ut  mea  persona  semper  ad  improborum  civium  impetus 
aliquid  videretur  habere  populare.  Atque  haec  non  ego 
prius  sum  suspicatus,  quam  mihi  palam  denunciata  sunt, 
neque  ea  tam  pertimui,  si  subeunda  essent,  quam  decli- 
nanda  putavi,  si  honeste  vitare  possem.  8.  Quam  brevem 
iJlius  temporis,  dum  in  spe  pax  fuit,  rationem  nostram  vi- 
des,  reliqui  facultatem  res  ademit.  lis  autem,  quibus  non 
satis  facio,  facile  respondeo:  neque  enim  ego  amicior  C. 
Caesari  umquam  fui  quam  illi,  neque  illi  amiciores  rei  pu- 
blicae  quam  ego.  Hoc  inter  me  et  illos  interest,  quod,  quum 
et  illi  cives  optimi  sint  et  ego  ab  ista  laude  non  absim,  ego 
condicionibus ,  quod  idem  te  intellexeram  velle,  illi  armis 
diseeptari  maluerunt.  Quae  quoniam  ratio  vicit,  perficiam 
profecto  ut  neque  res  publica  civis  a  me  animum  neque  tu 
amici  desideres. 

XII. 

M.  Cicero  Attico  sctibit  se  hanc  epistolam  propter  lippitudinem 
dictare,  sed  tamen  scribere ,  ut  Atticus  sibi  plane  consilium  suum 
explicet,  quid  sibi  in  summo  rerum  discrimine  faciendum  putet,  sibi 
omnia  integra  esse  pluribus  verbis  ostendit,  etiam  quid  Lentulus,  quid 
Domitius  agat  et  acturus  sit,  scire  vult  et  Demetrii  librum  de  con- 
cordia  ad  se  mitti.  Adiuncta  huic  epistolae  sunt  exempla  litterarum 
Pompeii  ad  consules  et  ad  Domitium  missarum.  Scripsit  Formiis  a. 
u.  c.  705. 

CICERO  ATTICO  S. 

1.  Mihi  molestior  lippitudo  erat  etiam  quam  ante  fuerat. 
Dictare  tamen  hanc  epistolam  malui  quam  Gallo  Fadio,  aman- 
tissimo  utriusque  nostrum,  nihil  ad  te  litterarum  dare.  Nam 
pridie  quidem  quoquo  modo  potueram,  scripseram  ipse  eas 
litteras,  quarum  vaticinationem  falsam  esse  cupio.    Huius 

autem  epistolae  non  solum  ea  causa  est ,  ut  ne  quis  a  me 
dies  intermittatur  quin  dem  ad  te  litteras,  sed  etiam  haec 
iustior,  ut  a  te  impetrarem  ut  sumeres  aliquid  temporis,  quo 
quia  tibi  perexiguo  opus  est,  explicari  mihi  tuum  consilium 
plane  voio,  ut  penitus  intelligam.  2.  Omnia  sunt  integra 
nobis.  Nihil  praetermissum  est  quod  non  habeat  sapientem 
excusationem ,  non  modo  probabilem.  Nam  certe  neque 
tum  peccavi,  quum  imparatam  Capuam,  non  solum  igna- 
viae  dedecus ,  sed  etiam  perfidiae  suspicionem  fugiens,  acci- 
pere  nolui,  neque  quum  post  condiciones  pacis  per  L.  Cae- 
sarem  et  Fabatum  adlatas  cavi  ne  animum  eius  offenderem, 
cui  Pompeius  iam  armatus  armato  consulatum  triumphum- 
que  deferret.  3.  Nec  vero  haec  extrema  quisquam  potest 
iure  reprehendere ,  quod  mare  non  transierim.  Id  enim,  etsi 
erat  deliberationis ,  tamen  obire  non  potui.  Neque  enim 
suspicari  debui,  praesertim  quum  ex  ipsius  Pompeii  litteris, 
idem  quod  video  te  existimasse,  non  dubitarim  quin  is  Do- 
mitio  subventurus  esset.  Et  plane  quid  rectum  et  quid  fa- 
ciendum  mihi  esset  diutius  cogitare  malui.  4.  Primum  igi- 
tur  haec  qualia  tibi  esse  videantur,  etsi  significata  sunt  a 
te,  tamen  accuratius  mihi  perscribas  velim,  deinde  aliquid 
etiam  in  posterum  prospicias  fingasque,  quem  me  esse  de- 
ceat  et  ubi  me  plurimum  prodesse  rei  publicae  sentias ,  ec- 
quae  pacifica  persona  desideretur  an  in  bellatore  sint  om- 
nia.  5.  Atque  ego,  qui  omnia  officio  metior,  recordor  tamen 
tua  consilia,  quibus  si  paruissem,  tristitiam  illorum  tempo- 
rum  non  subissem.  Memini  quid  mihi  tum  suaseris  per 
Theophanem,  per  Culeonem,  idque  saepe  ingemiscens  sum 
recordatus.  Qua  re  nunc  saltem  ad  illos  calculos  reverta- 
mur,  quos  tum  abiecimus,  ut  non  solum  gloriosis  consiliis 
utamur,  sed  etiam  aliquando  salubribus.  Sed  nihil  prae- 
scribo.  Accurate  velim  perscribas  tuam  ad  me  sententiam. 
6.  Volo  etiam  exquiras  quam  diligentissime  poteris  —  ha- 
bebis  autem  per  quos  possis  —  quid  Lentulus  noster,  quid 
Domitius  agat,  quid  acturus  sit,  quem  ad  modum  nunc  se 
tjerant,  num  quem  accusent,  num  cui  suscenseant  — 
quid  dico,  num  cui?  num  Pompeio?  Omnino  culpam  omnem 
Pompeius  in  Domitium  confert,  quod  ipsius  litteris  cognosci 

potest,  quarum  exemplum  ad  te  misi.  Haec  igitur  vide- 
bis,  et,  quod  ad  te  ante  scripsi,  Demetrii  Magnetis  librum, 
quem  ad  te  misit  de  concordia,  velim  mihi  mittas. 

A. 

CN.  MAGNUS  PROCOS.  C.  MARCELLO  L.  LENTULO 

COSS.  S.  D. 

1.  Ego,  quod  existimabam  dispersos  nos  neque  rei  pu- 
blicae  utiles  neque  nobis  praesidio  esse  posse,  idcirco  ad 
L.  Domitium  litteras  misi,  primum  uli  ipse  cum  omni  copia 
ad  nos  veniret:  si  de  se  dubitaret,  ut  cohortes  xix. ,  quae 
ex  Piceno  ad  me  iter  habebant,  ad  nos  mitteret.  Quod  ve- 
ritus  sum,  factum  est,  ut  Domitius  implicaretur  neque  ipse 
satis  firmus  esset  ad  castra  facienda,  quod  meas  xix.  et 
suas  xn.  cohortes  tribus  in  oppidis  distributas  haberet  — 
nam  partim  Albae,  partim  Sulmone  collocavit  — ,  neque  se, 
si  vellet,  expedire  posset.  2.  Nunc  scitote  me  esse  in  summa 
sollicitudine.  Nam  et  tot  et  tales  viros  periculo  obsidionis 
liberare  cupio ,  neque  subsidio  ire  possum ,  quod  his  duabus 
legionibus  non  puto  esse  comrnittendum  ut  illuc  ducantur, 
ex  quibus  tamen  non  amplius  xiv.  cohortes  contrahere  po 
tui,  quas  Brundusium  praesidium  misi,  neque  Canusium 
sine  praesidio,  dum  abessem,  putavi  esse  dimittendum. 
3.  D.  Laelio  mandaram,  quodmaiores  copias  sperabamnos 
habituros,  ut,  si  vobis  videretur,  alteruter  vestrum  ad  me 
veniret,  alter  in  Siciliam  cum  ea  copia,  quam  Capuae  et 
circum  Capuam  comparastis,  et  cum  iis  militibus,  quos 
Faustus  legit,  proficisceretur,  Domitius  cum  xn.  suis  cohor- 
tibus  eodem  adiungeretur,  reliquae  copiae  omnes  Brundu- 
sium  cogerentur  et  inde  navibus  Dyrrhachium  transporta- 
rentur.    Nunc,  quum  hoc  tempore  nihilo  magis  ego  quam  vos 

subsidio  Domitio  ire  possim, seper  montes  explicare, 

non  est  nobis  committendum ,  utadhas  xiv.  cohortes,  quas 
ego  dubio  animo  habeo,  hostis  accedere  aut  in  itinere  me  con- 
sequi  possit.  4.  Quam  ob  rem  placitum  est  mihi  atque  adeo 
M.  Marcello  et  caeteris  nostri  ordinis,  qui  hic  sunt,  utBrundu 
sium  ducerem  hanccopiam,  quam  mecum  habeo.  Vos  hortor, 
ut,  quodcumque  militum  contrahere  poteritis ,  contrahatis  et 

eodem  [Brundusium]  veniatis  quam  primum.  Arma,  quae 
ad  me  missuri  eratis ,  iis  censeo  armetis  milites ,  quos  vo- 
biscum  habetis.  Quae  arma  superabunt,  ea  si  Brundusium 
iumentis  deportaritis ,  vehementer  rei  publicae  profueritis. 
De  hac  re  velim  nostros  certiores  faciatis :  ego  ad  P.  Lupum 
et  C.  Coponium  praetores  misi ,  ut  se  vobis  coniungerent  et 
militum  quod  haberent  ad  vos  deducerent.    Valete. 

B. 
CN.  MAGNUS  PROCOS.  S.  D.  L.  DOMITIO  PROCOS. 

1.  Miror  te  ad  me  nihil  scribere  et  potius  ab  aliis  quam 
a  te  de  re  publica  me  certiorem  fieri.  Nos  disiecta  manu  pa- 
res  adversario  esse  nonpossumus:  contractis  nostris  copiis 
spero  nos  et  rei  publicae  et  communi  saluti  prodesse  posse. 
Quam  ob  rem  quum  constituisses ,  ut  Vibullius  mihi  scripse- 
rat,  a.  d.  v.  Id.  Febr.  Corfinio  proficisci  cum  exercitu  et  ad 
me  venire,  miror  quid  causae  fuerit  qua  re  consilium  muta- 
ris.  Nam  illa  causa ,  quam  mihi  Vibullius  scribit,  levis  est, 
te  propterea  moratum  esse ,  quod  audieris  Caesarem  Firmo 
progressum  in  Castrum  Truentinum  venisse.  Quanto  enim 
magis  appropinquare  adversarius  coepit,  eo  tibi  celerius 
agendum  erat,  ut  te  mecum  coniungeres,  prius  quam  Cae- 
sar  aut  tuum  iter  impedire  aut  me  abs  te  excludere  posset. 
2.  Quam  ob  rem  etiam  et  etiam  te  rogo  et  hortor,  id  quod 
non  destiti  superioribus  litteris  a  te  petere ,  ut  primo  quo- 
que  die  Luceriam  advenires,  ante  quam  copiae,  quas  insti- 
tuit  Caesar  contrahere,  in  unum  locum  coactae  vos  a  nobis 
distrahant.  Sed  si  erunt  qui  te  impediant,  ut  villas  suas 
servent,  aequum  est  me  a  te  impetrare  ut  cohorles,  quae 
ex  Piceno  et  Camerino  venerunt,  quae  fortunas  suas  reli- 
querunt,  ad  me  missum  facias. 

C. 

CN.  MAGNUS  PROCOS.  S.  D.  L.  DOMITIO  PROCOS. 

1.  Litteras  abs  te  M.  Calenius  ad  me  attulit  a.  d.  xmr. 

Kal.  Mart. ,  in  quibus  litteris  scribis  tibi  in  animo  esse  ob- 

servare  Caesarem  et,  si  secundum  mare  ad  me  ire  coepis- 

set,  confestim  in  Samnium  ad  me  venturum,  sin  autem  ille 

circum  istaec  loca  commoraretur,  te  ei,  si  propius  acces- 
sisset,  resistere  velle.  Te  animo  magno  et  forti  istam  rem 
agere  existimo ,  sed  diligentius  nobis  est  videndum  ne  dis- 
tracti  pares  esse  adversario  non  possimus,  quum  ille 
magnas  copias  habeat  et  maiores  brevi  habiturus  sit.  Non 
enim  pro  tua  prudentia  debes  illud  solum  animadvertere, 
quot  in  praesentia  cohortes  contra  te  habeat  Caesar,  sed 
quantas  brevi  tempore  equitum  et  peditum  copias  contractu- 
rus  sit.  Cui  rei  testimonio  sunt  litterae,  quas  Bussenius  ad 
memisit,  in  quibus  scribit,  id  quod  ab  aliis  quoque  mihi 
scribitur,  praesidia  Curionem,  quae  in  Umbria  et  Tuscis 
erant ,  contrahere  et  ad  Caesarem  iter  facere.  Quae  si  co- 
piae  in  unum  locum  fuerint  coactae,  ut  pars  exercitus  ad 
Albam  mittatur ,  pars  ad  te  accedat ,  ut  non  pugnet,  at  locis 
suis  repugnet,  haerebis,  neque  solus  cum  ista  copia  tantam 
multitudinem  sustinere  poteris,  ut  frumentatum  eas.  2.  Quam 
ob  rem  te  magno  opere  hortor,  ut  quam  primum  cum  omni 
copia  huc  venias.  Consules  constituerunt  idem  facere.  Ego 
M.  Tuscilio  ad  te  mandata  dedi  providendum  esse  ne  duae 
legiones  sine  Picentinis  cohortibus  in  conspectum  Caesaris 
committerentur.  Quam  ob  rem  nolito  commoveri ,  si  audie- 
ris  me  regredi ,  si  forte  Caesar  ad  me  veniet :  cavendum  enim 
puto  esse  ne  implicatus  haeream.  Nam  neque  castra  propter 
anni  tempus  et  militum  animos  facere  possum  neque  ex 
omnibus  oppidis  contrahere  copias  expedit,  ne  receptum 
amittam.  ltaque  non  amplius  xnii.  cohortes  Luceriam  coegi. 
3.  Consules  praesidia  omnia  deducturi  sunt  aut  in  Siciliam 
ituri.  Nam  aut  exercitum  firmum  habere  oportet,  quo  confi- 
damus  perrumpere  nos  posse,  aut  regiones  eius  modi  obti- 
nere  e  quibus  repugnemus:  id  quod  neutrum  nobis  hoc 
tempore  contigit,  quod  et  magnam  partem  Italiae  Caesar  oc- 
cupavit  et  nos  non  habemus  exercitum  tam  amplum  neque 
tam  magnum  quam  ille.  Itaque  nobis  providendum  est  ut 
summam  rei  publicae  rationem  habeamus.  Etiam  atque 
etiam  te  hortor,  ut  cum  omni  copia  quam  primum  ad  me  ve- 
nias.  Possumus  etiam  nunc  rem  publicam  erigere,  si  com- 
muni  consilio  negocium  administrabimus :  sin  distrahemur, 
infirmi  erimus.    Mihi  hoc  constitutum  est.     4.  His  litteris 

scriptis  Sica  a  te  mihi  litteras  attulit  et  mandata.  Quod  me 
hortare  ut  istuc  veniam,  id  me  facere  non  arbitror  posse, 
quod  non  magno   opere  iis  Iegionibus  confido. 

D. 
CN.  MAGNUS  PROCOS.  S.  D.  L.  DOMITIO  PROCOS. 
1.  Litterae  mihi  a  te  redditae  sunt  a.  d.  xiii.  Kal.  Mart, 
in  quibus  scribis  Caesarem  apud  Corfinium  castra  posuisse. 
Quod  putavi  et  praemonui,  fit  utnec  in  praesentia  committere 
tecum  proelium  velit  et  omnibus  copiis  conductis  te  im- 
plicet ,  ne  ad  me  iter  tibi  expeditum  sit  atque  istas  copias 
coniung-ere  optimorum  civium  possis  cum  iis  legionibus, 
de  quarum  voluntate  dubitamus :  quo  etiam  magis  tuis  litte- 
ris  sum  commotus.  Neque  enim  eorum  militum,  quos  me- 
cumbabeo,  voluntate  satis  confido,  ut  de  omnibus  fortunis 
rei  publicae  dimicem,  neque  etiam,  qui  ex  dilectibus  con- 
scripti  sunt  a  consulibus,  convenerunt.  2.  Qua  re  da  ope- 
ram,  si  ullaratione  etiam  nunc  efficere  potes,  ut  te  explices, 
huc  quam  primum  venias,  ante  quam  omnes  copiae  ad  adver- 
sarium  conveniant.  Neque  enim  celeriter  ex  dilectibus  huc 
homines  convenire  possunt  et,  si  convenirent,  quantum  iis 
committendum  sit,  qui  inter  se  ne  noti  quidem  sunt,  contra 
veteranas  legiones  non  te  praeterit. 

XIII. 

M.  Cicero  Attico  scribit  sibi  omnem  exspectationem  in  nunciis 
Brundusinis  esse.  Caesaris  acumen,  vigilantiam,  prudentiam  laudat 
eique  iam  plurimos  confidere  dicit.     Scripsit  Formiis  a.  u.  c.  705. 

CICERO  ATTICO  S. 

1.  Lippitudinis  meae  signum  tibi  sit  librarii  manus  et  ea- 
dem  causa  brevitatis,  etsi  nunc  quidem  quod  scriberem  nihil 
erat.  Omnis  exspectatio  nostra  erat  in  nunciis  Brundusinis. 
Si  nactus  hic  esset  Cnaeum  nostrum,  spes  dubia  pacis,  sin 
ille  ante  tramisisset,  exitiosi  belli  metus.  Sed  videsne  in 
quem  hominem  inciderit  res  publica?  quamacutum,  quam 
vigilantem,  quam  paratum?  Si  mehercule  neminem  occide- 
rit  nec  cuiquam  quidquam  ademerit,  ab  iis ,  qui  eum  maxime 

timuerant,  maxime  diligetur.  2.  Multum  mecum  munici- 
pales  homines  loquuntur,  multum  rusticani.  Nihil  prorsus 
aliud  curant  nisi  agros,  nisi  villulas,  nisi  numulos  suos. 
Et  vide  quam  conversa  res  est!  Illum,  quo  antea  confide- 
bant,  metuunt,  hunc  amant,  quem  timebant.  Id  quantis  no- 
stris  peccatis  vitiisque  evenerit  non  possum  sine  molestia 
cogitare.  Quae  autem  impendere  putarem  scripseram  ad  te 
et  iam  tuas  litteras  exspectabam. 

XIV. 

Non  quod  novi  aliquid  scribere  possit,  sed  ut  in  scribendo  re- 
quiescat ,  Cicero  has  litteras  ad  Atticum  se  ait  mittere,  exspectatione 
se  torqueri,  quod  Caesar  citius  ad  Brundusium  accessurus  esse  vi- 
deatur:  iam  labare  suum  consilium:  cupere  se  scire  quid  Domitius 
acturus  sit  et  Lentulus.     Scripsit  Formiis  a.  u.   c.  705. 

CICERO  ATTICO  S. 

1.  Non  dubito  quin  tibi  odiosae  sint  epistolae  cotidia- 
nae,  quum  praesertim  neque  nova  de  re  aliqua  certiorem 
te  faciam  neque  novam  denique  iam  reperiam  scribendi  ul- 
lam  sententiam.  Sed ,  si  dedita  opera ,  quum  causa  nulla 
esset,  tabellarios  ad  te  cum  inanibus  epistolis  mitterem,  fa- 
cerem  inepte :  euntibus  vero ,  domesticis  praesertim,  ut  nihil 
ad  te  dem  litterarum,  facere  non  possum,  et  simul  —  crede 
mihi  —  requiesco  paullum  in  his  miseriis,  quum  quasi  te- 
cum  loquor,  quum  vero  tuas  epistolas  leg-o,  multo  etiam 
magis.  Omnino  intelligo  nullum  fuisse  tempus  post  has  fu- 
gas  et  formidines  quod  magis  debuerit  mutum  esse  a  litteris, 
propterea,  quod  neque  Romae  quidquam  auditur  novi  nec 
in  his  locis ,  quae  a  Brundusio  absunt  propius  quam  tu  bi- 
duum  aut  triduum.  Brundusii  autem  omne  certamen  verti- 
tur  huius  primi  temporis.  Qua  quidem  exspectatione  tor- 
queor.  Sed  omnia  ante  nos  sciemus.  Eodem  enim  die 
video  Caesarem  a  Corfinio  post  meridiem  profectum  esse, 
id  est,  Feralibus,  quo  Canusio  mane  Pompeium.  Eo  modo 
autem  ambulat  Caesar  et  iis  diariis  militum  celeritatem  inci- 
tat,  ut  timeam  ne  citius  ad  Brundusium  quam  opus  sit  ac- 
cesserit.  2.  Dices :  *  Quid  igitur  proficis ,  qui  anticipes  eius 
rei  molestiam,  quam  triduo  sciturus  sis?'    Nihil  equidem. 

Sed,  ut  supra  dixi,  tecum  perlibenter  loquor,  et  simul  scito 
labare  meum  consilium  illud,  quodsatis  iam  fixum  videba- 
tur.  Non  mihi  satis  idonei  sunt  auctores  ii ,  qui  a  te  proban- 
tur.  Quod  enim  umquam  eorum  in  re  publica  forte  factum 
exstitit?  aut  quis  ab  iis  ullam  rem  laude  dignam  desiderat? 
Nec  mehercule  laudandos  existimo,  qui  trans  mare  belli 
parandi  causa  profecti  sunt  —  quamquam  haec  ferenda  non 
erant  — :  video  enim  quantum  id  bellum  et  quam  pesti- 
ferum  futurum  sit,  sed  me  movet  unus  vir,  cuius  fugientis 
comes ,  rem  publicam  recuperantis  socius  videor  esse  de- 
bere.  '  Totiensne  igitur  sententiam  mutas?'  Ego  tecum  tam- 
quam  mecum  loquor.  Quis  autem  est  tanta  quidem  de  re 
quin  varie  secum  ipse  disputet?  Simul  et  elicere  cupio  sen- 
tentiam  tuam:  si  manet,  ut  firmior  sim,  si  mutata  est,  ut 
tibi  adsenliar.  3.  Omnino  ad  id ,  de  quo  dubito ,  pertinet  me 
scire  quid  Domitius  acturus  sit,  quid  noster  Lentulus.  De  Do- 
jnitio  varia  audimus,  modo  esse  in  Tiburti  +  haut  lepide  quod 
cum  lepidus  ad  urbem  accessisse,  quod  item  falsum  video 
esse.  Ait  enim  Lepidus  eum  nescio  quo  penetrasse  itine- 
ribus,  occultandi  sui  causa  an  maris  apiscendi?  ne  is  qui- 
dem  scit.  Ignorat  etiam  de  filio.  Addit  illud ,  sane  mo- 
lestum :  pecuniam  Domitio  satis  grandem ,  quam  is  Corfinii 
habuerit,  non  esse  redditam.  De  Lentulo  autem  nihil  audi- 
mus.    Haec  velim  exquiras  ad  meque  perscribas. 

XV. 

M.  Cicero  ad  Attici  epistoJas  respondet,  quid  ipse  agat  dubitat, 
transeatne  an  maneat,  aliorum  dissimilem  esse  condicionera.  Adiun- 
git  exemplum  litteraram  Cornelii  Balbi  ad  se  datarum,  quibus  Balbus 
Ciceronem  exhortatur  ad  pacem  inter  Caesarem  atque  Pompeium  con- 
ciliandam.     Scripsit  Formiis  a.  u.  c.  705. 

CICERO  ATTICO  S. 

1.  A.  d.  v.  Non.  Mart.  epistolas  mihi  tuas  Aegypta  red- 
didit,  unam  veterem,  im.  Kal.  quam  te  scribis  dedissePina- 
rio ,  quem  non  vidimus ,  in  qua  exspectas  quidnam  praemis- 
sus  agat  Vibullius ,  qui  omnino  non  est  visus  a  Caesare  — 
in  altera  epistola  video  te  scire  ita  esse  —  et  quem  ad  mo 

dum  redeuntem  excipiam  Caesarem,  quem  omnino  vitare 
cogito,  f  et  habe  athemonis  fugam  intendis  commutationem- 
que  vitae  tuae,  quod  tibi  puto  esse  faciendum,  et  ignoras 
Domitius  cum  fascibusne  sit,  quod  quumscies,  facies  ut 
sciamus.  Habes  ad  primam  epistolam.  2.  Secutae  sunt 
duae,  pridie  Kal.  ambae  datae,  quae  me  convellerunt  de 
pristino  statu,  iam  tamen,  ut  ante  ad  te  scripsi,  labantem. 
Nec  me  movet,  quod  scribis :  cIovi  ipsi  iniquum.'  Nam  pe- 
riculum  in  utriusque  iracundia  positum  est,  victoria  autem 
ita  incerta,  ut  deterior  causa  paratior  mihi  esse  videatur. 
Nec  me  consules  movent,  qui  ipsi  pluma  aut  folio  facilius 
moventur.  Officii  me  deliberatio  cruciat  cruciavitque  ad- 
huc.  Cautior  certe  est  mansio,  honestior  existimatur  tra- 
iectio.  Malo  interdum  multi  me  non  caute  quam  pauci  non 
honeste  fecisse  existiment.  De  Lepido  et  Tullo  quod  quae-j 
ris,  illivero  non  dubitant  quin  Caesari  praesto  futuri  in  se- 
natumque  venturi  sint.  3.  Recentissima  tua  est  epistola 
Kal.  data,  in  qua  optas  congressum  pacemque  non  despe- 
ras.  Sed  ego,  quum  haec  scribebam,  nec  illos  congressu- 
ros  nec,  si  congressi  essent,  Pompeium  ad  ullam  condicio- 
nem  accessurum  putabam.  Quod  videris  non  dubitare,  si 
consules  transeant,  quid  nos  facere  oporteat,  certe  trans- 
«unt  vel,  quo  modo  nunc  est,  transierunt.  Sed  memento 
praeter  Appium  neminem  esse  fere,  qui  non  ius  habeat 
transeundi.  Nam  aut  cum  imperio  sunt,  ut  Pompeius,  ut 
Scipio,  Sufenas,  Fannius,  Voconius,  Sestius,  ipsi  consu- 
les,  quibus  more  maiorum  concessum  est  vel  omnes  adire 
provincias,  aut  legati  sunt  eorum.  Sed  nihil  decerno.  Quid 
placeat  tibi  et  quid  propemodum  rectum  sit  intelligo.  Plura 
scriberem,  si  ipse  possem.  Sed,  ut  mihi  videor,  potero 
biduo.  Balbi  Corneiii  litterarum  exemplum,  quas  eodem 
die  accepi  quo  tuas,  misi  ad  te,  ut  meam  vicem  doleres, 
quum  me  derideri  videres. 

A. 
BALBUS  CICERONI  1MP.  S. 

1.  Obsecro  te,  Cicero,  suscipe  curam  et  cogitationem 
dignissimam  tuae  virtutis,  ut  Caesarem  etPompeium  per- 

fidia  hominum  distractos  rursus  in  pristinam  concordiam 
reducas.  Crede  mihi  Caesarem  non  solum  fore  in  tua  po- 
testate,  sed  etiam  maximum  beneficium  te  sibi  dedisse  iu- 
dicaturum ,  si  huc  te  reiicis.  Velim  idem  Pompeius  faciat, 
qui  ut  adduci  tali  tempore  ad  ullam  condicionem  possit  ma- 
gis  opto  quam  spero.  Sed,  quum  constiterit  et  timere  de- 
sierit,  tum  incipiam  non  desperare  tuam  auctoritatem  plu- 
rimum  apud  eum  valituram.  2.  Quod  Lentulum  consulem 
meum  voluisti  hic  remanere,  Caesari  gratum,  mihi  vero 
gratissimum  medius  fidius  fecisti.  Nam  illum  tanti  facio,  ut 
non  Caesarem  magis  diligam:  qui  si  passus  esset,  nos  se- 
cum,  ut  consueveramus ,  loqui  et  non  se  totum  etiam  et 
etiam  ab  sermone  nostro  avertisset,  minus  miser,  quam 
sum,  essem.  Nam  cave  putes  hoc  tempore  plus  me  quem- 
quam  cruciari,  quod  eum,  quem  ante  me  diligo,  video  in 
consulatu  quidvis  potius  esse  quam  consulem.  Quod  si  vo- 
luerit  tibi  obtemperare  et  nobis  de  Caesare  credere  et  con- 
Bulatum  reliquum  Romae  peragere ,  incipiam  sperare  etiam 
consilio  senatus,  auctore  te,  illo  relatore,  Pompeium  et 
Caesarem  coniungi  posse.  Quod  si  factum  erit,  me  satis 
vixisse  putabo.  3.  Factum  Caesaris  de  Corfinio  totum  te 
probaturum  scio,  et  quo  modo  in  huius  modi  re,  commodius 
cadere  non  potuit  quam  ut  res  sine  sanguine  confieret.  Balbi 
mei  tuique  adventu  delectatum  te  valde  gaudeo.  Is  quae- 
cumquetibi  de  Caesare  dixit  quaeque  Caesar  scripsit,  scio, 
re  tibi  probabit,  quaecumque  fortuna  eius  fuerit,  verissime 
scripsisse. 

XVI. 

M.  Cicero  Attico  scribit  se  iter  ad  mare  superum,  ut  transeat, 
quaerere,  sed  tamen  non  tam  Pompeii  auctoritate  quam  sermone  ho- 
minum  ut  proficiscatur  adduci.     Scripsit  Formiis  a.  u.  c.  705. 

CICERO  ATTICO  S. 

1.  Omnia  mihi  provisa  sunt  praeter  occultum  et  tutum 

iter  ad  mare  superum.     Hoc  enim  mari  uti  non  possumus 

hoc  tempore  anni.     Illuc  autem ,  quo  spectat  animus  et  quo 

res  vocat,  quaveniam?    Cedendum  enim  est  celeriter,  ne 

cic.  III.  2.  15 

forte  qua  re  impediar  atque  adliger.  Nec  vero  ille  me  du- 
cit,  qui  videtur,  quem  ego  hominem  aitoXixLxcoxaxov  om- 
nium  iam  ante  cognoram ,  nunc  vero  etiam  aGxoaxr\yiy.G)xa- 
xov.  Non  me  igitur  is  ducit,  sed  sermo  hominum,  qui  ad 
me  a  Philotimo  scribitur.  Is  enim  me  ab  optimatibus  ait 
conscindi.  Quibus  optimatibus,  di  boni?  qui  nunc  quo 
modo  occurrunt!  quo  modo  autem  se  venditant  Caesari! 
Municipia  vero  deum,  nec  simulant,  ut  quum  de  illo  aegroto 
vota  faciebant.  2.  Sed  plane,  quidquid  mali  hic  Pisistra- 
tus  non  fecerit,  tam  gratum  est  quam  si  alium  facere  pro- 
hibuerit.  Hunc  propitium  sperant,  illum  iratum  putant. 
Quas  fieri  censes  a%avxr\GBis  ex  oppidis!  quos  honores! 
Metuunt,  inquies.  Credo,  sed  mehercule  illum  magis.  Huius 
insidiosa  clementia  delectantur,  illius  iracundiam  formidant. 
ludices  ccclx.  ,  qui  praecipue  Cnaeo  nostro  delectabantur, 
ex  quibus  cotidie  aliquem  video,  nescio  quas  eius  Lucerias 
horrent.  Itaque  quaero  qui  sint  isti  optimates  qui  me  ex- 
turbent,  quum  ipsi  domi  maneant.  Sed  tamen,  quicumque 
sunt,  aidso^at  TocQag.  Etsi  qua  spe  proficiscar  video,  con- 
iungoque  me  cum  homine  magis  ad  vastandam  Italiam  quam 
ad  vincendum  parato.  f  Demum  quem  exspecto.  Et  qui- 
dem,  quum  haec  scribebam,  iiii.  Nonas,  iam  exspectabam 
aliquid  a  Brundusio.  Quid  autem  aliquid?  quam  inde  turpi- 
ter  fugisset  et  victor  hic  qua  se  referret  et  quo.  Quod  ubi 
audissem,  si  ille  Appia  ve.iiret,  ego  Arpinum  cogitabam. 

L  I  B  E  R  IX. 

I. 

M.  Cicero  Attico  scribit  se  exspectare  nuncium,  quid  Brundusii 
actum  sit,  se  nescire  ubi  P.  Lentulus,  ubi  Domitius  sit,  multos  opti- 
matum  iam  in  urbe  esse,  alios  fore,  se  tamen  cogitare,  quod  cuncta- 
tio  sua  a  bonis  non  probetur,  Arpinum  proficisci,  inde  ad  mare 
superum,  ut  Pompeium  sequatur  vel  potius  causam  publicam,  quam 
is  suscepisse  videatur.     Scripsit  in  Formiano  a.  u.  c.  705. 

CICERO  ATTICO  S. 

1.  Etsi ,  quum  tu  has  litteras  legeres ,  putabam  fore  ut 
scirem  iam  quid  Brundusii  actum  esset  —  nam  Canusio  vinr. 
Kal.  profectus  erat  Cnaeus,  haec  autem  scribebam  pridie 
Nonas,  xim.  die  postquam  ille  Canusio  moverat — ,  tamen 
angebar  singularum  horarum  exspectatione  mirabarque  ni- 
hil  adlatum  esse  ne  rumoris  quidem.  Nam  erat  mirum  si- 
lentium.  Sed  haec  fortasse  nevoGnovda  sunt,  quae  tamen 
iam  sciantur  necesse  est.  2.  Illud  molestum,  me  adhuc  in- 
vestigare  non  posse  ubi  P.  Lentulus  noster  sit,  ubi  Domitius. 
Quaero  autem,  quo  facilius  scire  possim  quid  acturi  sint, 
iturine  ad  Pompeium,  et,  si  sunt,  qua  quandove  ituri  sint. 
Urbem  quidem  iam  refertam  esse  optimatum  audio,  Sosium 
et  Lupum,  quos  Cnaeus  noster  ante  putabat  Brundusium 
venturos  esse  quam  se,  ius  dicere.  Hinc  vero  vulgo  va- 
dunt.  EtiamM'.  Lepidus,  quocum  diem  conterere  solebam, 
cras  cogitabat.  3.  Nos  autem  in  Formiano  morabamur,  quo 
citius  audiremus:  deinde  Arpinum  volebamus.  Inde,  iter 
quamaxime  ocvccjiavrrjTov  esset,  ad  mare  superum,  remotis 
sive  omnino  missis  lictoribus.  Audio  enim  bonis  viris ,  qui 
et  nunc  et  saepe  antea  magno  praesidio  rei  publicae  fuerunt, 
hanc  cunctationem  nostram  non  probari  multaque  in  me  et 
severe,  in  conviviis  tempestivis  quidem,  disputari.  Ceda- 
mus  igitur  et,  ut  boni  cives  simus,  bellum  Italiae  terra  ma- 
rique  inferamus  et  odia  improborum  rursus  in  nos,  quae 
iam  exstincta  erant,  incendamus  et  Luceii  consilia  acTheo- 
phani  persequamur.  4.  Nam  Scipio  vel  in  Syriam  profi- 
ciscitur,  sorte,  vel  cumgenero,  honeste,  vel  Caesarem  fugit 

iratum.  Marcelli  quidem,  nisi  gladium  Caesaris  timuissent, 
manerent.  Appius  et  eodem  timore  et  inimicitiarum  recen- 
tium ,  et  tamen  praeter  hunc  et  C.  Cassium  reliqui  legati, 
Faustus  pro  quaestore :  ego  unus ,  cui  utrumvis  liceret ,  fra- 
ter  accedet,  quem  socium  huius  forlunae  esse  non  erat 
aequum ,  cui  magis  etiam  Caesar  irascetur.  Sed  impetrare 
non  possum  ut  maneat.  Dabimus  hoc  Pompeio ,  quod  de- 
bemus.  Nam  me  quidem  alius  nemo  movet:  non  sermo  bo- 
norum,  qui  nulli  sunt,  non  causa,  quae  acta  timide  est, 
agetur  improbe.  Uni,  uni  hoc  damus,  ne  id  quidem  roganti, 
nec  suam  causam,  ut  ait,  agenti,  sed  publicam.  Tu  quid 
cogites  de  transeundo  in  Epirum  scire  sane  velim. 

II. 

Quod  Atticus  epistola  qnadam  scripserat  se  gaudere  Ciceronem  man- 
sissc,  iam  quaerit  Cicero  utrum  ipse  eius  sententiam  parum  memine- 
rit  an  ille  sententiam  mutaverit.     Scripsit   in  Formiano  a.  u.  c.  705. 

CICERO  ATTICO  S. 

Etsi  Nonis  Mart.  die  tuo ,  ut  opinor  ,  exspectabam  episto- 
lam  a  te  longiorem,  tamen  ad  eamipsam  brevem,  quam  nn. 
Nonas  vno  trjv  didXtji^Lv  dedisti,  rescribendum  putavi. 
Gaudere  ais  te  mansisse  me,  et  scribis  in  sententia  te  ma- 
nere.  Mihi  autem  superioribus  litteris  videbare  non  dubi- 
tare  quin  cederem,  ita,  si  et  Cnaeus  bene  comitatus  con- 
scendisset  et  consules  transissent.  Utrum  hoc  tu  parum 
commeministi  an  ego  non  satis  intellexi  an  mutasti  senten- 
tiam?  Sed  aut  ex  epistola,  quam  exspecto,  perspiciam  quid 
sentias  aut  alias  abs  te  litteras  eliciam.  Brundusio  nihildum 
erat  adlatum. 

II.  a.  : 

M.  Cicero  dubitare  se  scribit  de  consilio  ab  Attico  sibi  dato,  ex- 
ponit  de  misera  condicione  sua,  si  Caesaris  partes  sequatur,  apud 
Pompeium  se  in  offensa  esse  non  posse,  quum  ille  se  potius  neglexe- 
rit,  de  adventu  Postumi  Curtii,  de  nuncio  Brundusio  nondum  adlato. 
Scripsit  in  Formiano  a.  u.  c.  705. 

CICERO  ATTICO  S. 
1.  0  rem  difficilem  planeque  perditani!  quam  nihilprae- 
termittis  in  consilio  dando !  quam  nihil  tamren  quod  tibi  ipsi 

pfaceat  explicas !  Non  esse  me  una  cum  Pompeio  gaudes, 
ac  proponis  quam  sit  turpe  me  adesse,  quum  quid  de  illo 
detrahatur,  nefas  esse  approbare.  Certe.  Contra  igitur? 
Dr,  inquis,  averruncent!  Quid  ergo  fiet,  si  in  altero  scelus 
est,  in  altero  supplicium?  Impetrabis,  inquis,  a  Caesare  ut 
tibi  abesse  liceat  et  esse  ocioso.  Supplicandum  igitur?  Mi- 
serum.  Quid,  si  non  impetraro?  Et  de  triumpho  erit,  in- 
quis,  integrum.  Quid,  sihocipso  premar?  Accipiam:  quid 
foedius?  Negem:  repudiari  se  totum,  magis  etiam  quam 
olim  in  xxviratu  putabit.  Ac  solet,  quum  se  purgat,  in  me 
conferre  omnem  illorum  temporum  culpam:  ita  me  sibi 
fuisse  inimicum ,  ut  ne  honorem  quidem  a  se  accipere  vel- 
lem.  Quanto  nunc  hoc  idem  accipiet  asperius?  Tanto  sci- 
licet,  quanto  et  honor  hic  illo  est  amplior  et  ipse  robustior. 
2.  Nam  quod  negas  te  dubitare  quin  magna  in  offensa  sin> 
apud  Pompeium  hoc  tempore,  non  video  causam  curita  sit, 
hoc  quidem  tempore.  Qui  enim  amisso  Corfinio  denique 
certiorem  me  sui  consilii  fecit,  is  queretur  Brundusium  me 
non  venisse,  quum  inter  me  et  Brundusium  Caesar  esset? 
Deinde  etiam  scit  ana^Qri6ia6Tov  esse  in  ea  causa  querelam 
suam.  Me  putat  de  municipiorum  imbecillitate ,  de  dilecti- 
bus,  de  pace,  de  urbe,  de  pecunia,  de  Piceno  occupando 
plus  vidisse  quam  se.  Sin,  quum  potuero,  non  venero,  tum 
erit  inimicus,  quod  ego  non  eo  vereor  ne  mihi  noceat  — 
quid  enim  faciet? 

TCg  d'  iatl  dovAog  tou  ftavalv  acpoovTLQ  cov; — , 

sed  quia  ingrati  animi  crimen  horreo.  Confido  igitur  ad- 
ventum  nostrum  illi,  quoquo  tempore  fuerit,  ut  scribis, 
aO[i£vi6Tov  fore.  Nam  quod  ais ,  si  hic  temperantius  egerit, 
consideratius  consilium  te  daturum,  qui  hic  potest  se  ge- 
rere  non  perdite?  Vita,  mores,  ante  facta,  ratio  suscepti 
negocii,  socii,  vires  bonorum  aut  etiam  constantia.  3.  Vix- 
dum  epistolam  tuam  legeram ,  quum  ad  me  currens  ad  illum 
Postumus  Curtius  venit,  nihil  nisi  classes  loquens  et  exerci- 
tus,  eripiebat  Hispanias ,  tenebat  Asiam,  Siciliam,  Africam, 
Sardiniam ,  confestim  in  Graeciam  persequebatur.  Eundum 
igitur  est  nec  tam  ut  belii  quam  ut  fugae  socii  simus.    Nec 

enim  ferre  potero  sermones  istorum,  quicumque  sunt:  non 
sunt  enim  certe,  ut  appellantur,  boni.  Sed  tamen  id  ipsum 
scirecupio,  quid  loquantur,  idque  ut  exquiras  meque  certio- 
rem  facias,  te  vehementer  rogo.  Nos  adhuc  quid  Brundu- 
sii  actum  esset  plane  nesciebamus:  quum  sciemus,  tum  ex 
re  et  ex  tempore  consilium  capiemus,  sed  utemur  tuo. 

III. 

De  Domitii  filii  adventu  et  nuncio  de  patre,  de  itinere  ad  mare 
superum  intercluso,  de  rebus  Brundusinis  nuncium  nondum  adlatum 
esse.     Scripsit  in  Formiano  a.  u.  c.  705. 

CICERO  ATTICO  S. 

1.  Domitii  filius  transiit  Formias  vnr.  Id.  currens  ad 
matrem  Neapolim  mihique  nunciari  iussit  patrem  ad  urbem 
esse,  quum  de  eo  curiose  quaesisset  servus  noster  Diony- 
sfus.  Nos  autem  audieramus  eum  profectiim  sive  ad  Pom- 
peium  sive  in  Hispaniam.  Id  cuius  modi  sit  scire  sane 
velim.  Nam  ad  id,  quod  delibero,  pertinet,  si  ille  certe 
nusquam  discessit,  intellig-ere  Cnaeum  non  esse  faciles  no- 
bis  ex  Italia  exitus,  quum  ea  tota  armis  praesidiisque  tenea- 
tur,  hieme  praesertim.  Nam,  si  commodius  anni  tempus 
isset,  vel  infero  mari  liceretuti.  Nunc  nihil  potest  nisi  su- 
pero  tramitti,  quo  iter  interclusum  est.  Quaeres  igitur  et 
de  Domitio  et  de  Lentulo.  2.  A  Brundusio  nulla  adhuc  fama 
veneral,  et  erat  hic  dies  vn.  Id.,  quo  die  suspicabamur  aut 
pridie  Brundusium  venisse  Caesarem.  Nam  Kal.  Arpis  man- 
serat.  Sed  si  Postumum  audire  velles,  persecuturus  erat 
Cnaeum.  Transisse  enim  iam  putabat  coniectura  tempesta- 
tum  ac  dierum.  Ego  nautas  eum  non  putabam  habiturum, 
ille  confidebat  et  eo  magis,  quod  audita  naviculariis  homi- 
nis  liberalitas  esset.  Sed  tota  res  Brundusina  iam  quo  modo 
habeat  se  diutius  nescire  non  possum. 

IV. 

M.  Cicero  Attico  significat  fteoeig,  quibus  animum  hoc  tempoTe 
ab  aegritudine  parumper  abducere  studeat.     Scripsit  a.  u.  c.  705. 

CICERO  ATTICO  S. 
1.  Ego  etsi  tam  diu  requiesco ,  quam  diu  aut  ad  te  scribo 

aut  tuas  litteras  lego,  tamen  etipse  egeo  argumento  episto- 
larum  et  tibi  idem  accidere  certo  scio.  Quae  enim  soluto  ani- 
mo  familiariter  scribi  solent,  ea  temporibus  his  excluduntur, 
quae  autem  sunt  horum  temporum ,  ea  iam  contrivimus.  Sed 
tamen,  ne  me  totum  aegritudini  dedam,  sumpsi  mihi  quas- 
dam  tamquam  &e6eLs,  quae  et  jtoXitLxal  sunt  et  temporum 
horum ,  ut  et  abducam  animum  ab  querelis  et  in  eo  ipso,  de 
quo  agitur,  exercear.    Eae  sunt  huius  modi: 

2.  El  fievetiov  iv  tfj  natQidi  tvQuvvov[iivr) ;  Tvquv- 
vovpivrjs  de  avtrjg,  ei  itavtl  tQOJtco  tvQavvCdos  xatdXv- 
6lv  jtQuyp,utevtiov ,  xav  piXXr]  dia  tovto  jteQl  tcov  bXcov 
i)  jioXls  XLvSvvevCeiv;  Ei  evXu$r\tiov  tbv  xutuXvovtu,  (tr) 
avtos  aiQrjtai;  El  jteiQutiov  uQijyeLV  tfj  natQidt  tVQuv- 
vovfievrj  xulqco  xul  Xoyco  fidXXov  rj  jtoXipcp ;  Ei  noXitixov 
tb  r\6v%d%eLV  uvu%coQr\6uvtd  jiol  tr\s  JtatQtdos  tVQavvov- 
fievrjs ;  Ei  8lu  jtavtbs  itiov  xtvdvvov  trjs  iXev&eQCas  iteQi ; 
Ei  JtoXepov  ijtaxtiov  tr)  %coqu  xa\  jtoXtoQxrjtiov  tuvtr\v 
tvQuvvovfiivrjv ;  Ei  xai  fir)  doxtfid^ovta  tr)v  did  jtoXifiov 
xatdlvGiv  tr}s  tvQuvvCdos ,  6vvunoyQUJttiov  o[ias  tois 
aQi6tOLs  5  Ei  tols  eveQyetais  xal  cpCXoLS  Gvyxivdvvevxiov 
iv  tois  jtoXitixols ,  xdv  fir)  doxco6tv  ev  fle{lovXev6ftuL  jteQt 
tcSv  oXcov ;  Ei  6  fieydXa  tr)v  jtutQCdu  eveQyetr\6us,  oV  uvtb 
de  tovto  uvr\xe6tu  Jta&av  xal  cp&ovrjfreCs ,  XLvdvvev6eiev 
dv  i&eXovtr)s  vneQ  tr)s  nutQCdos ;  Ei  icpetiov  uvtcp  eavtov 
jtote  xul  tcov  oixeLOtdtcov  jtOLei6&UL  itQovotuv  ucpepivco 
tus  JtQos  tovg  i6%vovtus  diujtoXcteCusi 

3.  In  his  ego  me  consultationibus  exercens  et  disserens 
in  utramque  partem  tum  Graece  tum  Latine  et  abduco  pa- 
rumper  animum  a  molestiis  et  tcov  jtQovQyov  rt  delibero. 
Sed  vereor  ne  tibi  uxulqos  sim.  Si  enim  recte  ambulaverit 
is,  qui  hanc  epistolam  tulit,  in  ipsum  tuum  diem  incidit. 

V. 

Gretias  agit  de  epistola  ab  Attico  natali  eius  die  ad  se  data,  de 
incerta  condicione  sua  et  de  summis  difficultatibus  consilii  capiendi. 
Scripsit  in  Forraiano  a.  u.  c.  705. 

CICERO  ATTICO  S. 
1.  Natali  die  tuo  scripsisti  epistotam  ad  me  plenam  con- 

silii  summaeque  quum  benevolentiae  tum  etiam  prudentiae. 
Eam  mihi  Philotimus  postridie,  quam  a  te  acceperat,  reddi- 
dit.  Sunt  ista  quidem,  quae  disputas,  difficillima ,  iter  ad 
superum,  navigatio  infero,  discessus  Arpinum,  ne  hunc  fu- 
gisse,  mansio  Formiis,  ne  obtulisse  nos  gratulationi  videa- 
mur,  sed  miserius  nihil  quam  ea  videre,  quae  lamen  iam, 
iam,  inquam,  videnda  erunt.  Fuit  apud  me  Postumus:  scri- 
psi  ad  te  quam  gravis.  Venit  ad  me  etiam  Q.  Fufius,  quo 
vultu ,  quo  spiritu !  properans  Brundusium,  scelus  accusans 
Pompeii,  levitatem  et  stultitiam  senatus.  Haec  qui  in  mea 
villa  non  feram,  Curtium  in  curia  potero  ferre?  2.  Age, 
finge  me  quamvis  ev6xo^a%ag  haec  ferentem,  quidilla,  dic 
M.  Tulli,  quem  habebunt  exitum?  Et  omitto  causam  rei 
publicae,  quam  ego  amissam  pUto  quum  vulneribus  suis  tum 
medicamentis  iis,  quae  parantur,  de  Pompeio  quid  agam? 
cui  plane  —  quid  enim  hoc  negem?  —  suscensui.  Semper 
enim  me  causae  eventorum  magis  movent  quam  ipsaeventa. 
Haec  igitur  mala  —  quibus  maiora  esse  quae  possunt?  — 
considerans  vel  potius  iudicans  eius  opera  accidisse  et  culpa, 
inimicior  eram  huic  quam  ipsi  Caesari,  ut  maiores  nostri 
funestiorem  diem  esse  voluerunt  Alliensis  pugnae  quam  ur- 
bis  captae,  quod  hoc  malum  ex  illo,  itaque  alter  reiigiosus 
etiam  nunc  dies,  alter  in  vulgus  ignotus:  sic  ego,  decem 
annorum  peccata  recordans,  in  quibus  inerat  ille  etiam  an- 
nus,  qui  nos  hoc  non  defendente,  ne  dicam  gravius,  adfli- 
xerat,  praesentisque  temporis  cognoscens  temeritatem,  igna- 
viam ,  negligentiam,  suscensebam.  3.  Sed  ea  iam  mihi 
exciderunt.  Beneficia  eiusdem  cogito,  cogito  etiam  digni- 
tatem.  Intelligo,  serius  equidem  quam  vellem,  propter  epi- 
stolas  sermonesque  Balbi,  sed  video  plane  nihil  aliud  agi, 
nihil  actum  ab  initio  nisi  ut  hunc  occideret.  Ego  igitur, 
sicut  apud  Homerum ,  cui  et  mater  et  dea  dixisset, 

Avxixa  yccQ  xoi  eneixa  y,e&'  "Exxoqcc  noxpog  exoi[io gy 
rhatri  ipse  respondit, 

Avxixa  xe&vatrjv,  insi  ovh  ccq7  tysklov  sxaiQa 

Kx£tvo[i£v<p  ina^,vvat  .  . . 

quid,  sinon  ixaiQco  solum,  sed  etiam  sveQyexri?  adde,  tali 

viro  talem  causam  agenti,  et  ego  vero  haec  officia  mer- 
canda  vita  puto.  Optimatibus  vero  tuis  nihil  confido,  nihil 
iam  ne  inservio  quidem.  Video  ut  se  huic  dent,  ut  daturi 
sint.  Quidquam  tu  illa  putas  fuisse  de  valetudine  decreta 
municipiorum  prae  his  de  victoria  gratulationibus?  'Timent 
inquies.  At  ipsi  tum  se  timuisse  dicunt.  Sed  videamus 
quid  actum  sit  Brundusii.  Ex  eo  fortasse  nova  consilia  na- 
scentur  aliaeque  litterae. 

VI. 

M.  Cicero  Attico  quum  alia  nunciat  tum  significat  se,  postquam 
acceperit  Pompeium  et  consules  Italia  exisse,  summo  dolore  confici, 
quod  non  una  tramiserit,  et  petit  ab  Attico  ut  aliquam  sibi  eius  rei 
consolationem  adferat.  Caesarem  Furnium  ad  se  misisse  cum  epi- 
stola,  cuius  exemplum  una  misit.  Scripta  epistola  est  in  Formiano  a. 
u.  c.  705. 

CICERO  ATTICO  S. 

1.  Nos  adhuc  Brundusio  nihil.  Roma  scripsit  Balbus 
putari  iam  Lentulum  consulem  tramisisse  nec  eum  a  mi- 
nore  Balbo  conventum,  quod  is  hoc  iam  Canusii  audisset, 
inde  ad  se  eum  scripsisse,  cohortesque  sex,  quae  Aibae 
fuissent,  ad  Curium  [via]  Minucia  transisse:  id  Caesarem  ad 
s£  scripsisse  et  brevi  tempore  eum  ad  urbem  futurum.  Ergo 
utar  tuo  consilio,  neque  me  Arpinum  hoc  tempore  abdam, 
etsi  Ciceroni  meo  togam  puram  quum  dare  Arpini  vellem, 
hanc  eram  ipsam  excusationem  relicturus  ad  Caesarem.  Sed 
fortasse  in  eo  ipso  offendetur,  cur  non  Romaepotius.  Sed 
tamen,  si  est  conveniendus,  hic  potissimum.  Tum  reliqua 
videbimus,  id  est,  et  quo  et  qua  et  quando.  2.  Domitius, 
ut  audio,  in  Cosano  est  et  quidem,  ut  aiunt,  paratus  ad  na- 
vigandum:  si  in  Hispaniam,  non  probo:  si  ad  Cnaeum,  laudo: 
quovis  potius  certe  quam  ut  Curtium  videat,  quem  ego  pa- 
tronus  aspicere  non  possum:  quid  alios?  Sed,  opinor,  qui- 
escamus ,  ne  nostram  culpam  coarguamus ,  qui ,  dum  urbem, 
id  est,  patriam ,  amamus  dumque  rem  conventuram  putamus, 
ita  nos  gessimus,  ut  plane  interclusi  captique  simus. 

3.  Scripta  iam  epistola  Capua  litterae  sunt  adlatae  hoc 
exemplo:    'Pompeius  mare  transiit  cum  omnibus  militibus, 

quos  secum  habuit.  Hic  numerus  est  hominum  milia  xxx.  et 
consules  et  duo  tribuni  pl.  et  senatores ,  qui  fuerunt  cum  eo, 
omnes  cum  uxoribus  et  liberis.  Conscendisse  dicitur  a.  d. 
iiii.  Nonas  Martias.  Ex  ea  die  fuere  septemtriones  venti. 
Naves,  quibus  usus  non  est,  omnes  aut  praecidisse  aut  in- 
cendisse  dicunt.'  De  hac  re  litterae  L.  Metello  tribuno  pl. 
Capuam  adlatae  sunt  ab  Clodia  socru,  quae  ipsa  transiit. 
4.  Ante  sollicitus  eram  et  angebar,  sicut  res  scilicet  ipsa 
cogebat,  quumconsilio  explicare  nihil  possemf#nunc  autem, 
postquam  Pompeius  et  consules  ex  Italia  exierunt,  non  an- 
g-or,  sed  ardeo  dolore: 

Ovdd  {IOL   rjTOQ;- 

E[i7t£dov,  uXt  uXuXvxTrm,m  . . . 

Non  sum,  inquam,  mihi  crede,  mentis  compos,  tantum  niihi 
dedecoris  admisisse  videor.  Mene  non  primum  cum  Pom- 
peio  qualicumque  consilio  uso,  deinde  cum  bonis  esse,  quam- 
vis  causa  temere  instituta  ?  praeserlim  quum  ii  ipsi,  quorum 
ego  causa  timidius  me  fortunae  committebam,  uxor,  filia, 
Cicerones  pueri,  me  illud  sequi  mallent,  hoc  turpe  et  me 
indignum  putarent.  Nam  Quintus  quidem  frater,  quidquid 
mihi  placeret ,  id  rectum  se  putare  aiebat,  id  animo  aequis- 
simo  sequebatur.  5.  Tuas  nunc  epistolas  a  primo  lego. 
Hae  me  paullum  recreant.  Primae  monent  etrogant,  ne  me 
proiiciam.  Proximae  te  gaudere  ostendunt  me  remansisse. 
Eas  quum  lego,  minus  mihiturpis  videor,  sed  tam  diu,  dum 
lego :  deinde  emergit  rursum  dolor  et  ufc%oov  yuvxuGiu. 
Quam  ob  rem  obsecro  te,  mi  Tite,  eripe  mihi  hunc  dolorem 
aut  minue  saltem  aut  consolatione  aut  consilio  aut  quacum- 
que  re  potes.  Quid  tu  autem  possis?  aut  quid  homo  quis- 
quam?  vix  iam  deus.  6.  Equidem  illud  molior,  quod  tu 
mones  sperasque  fieri  posse,  ut  mihi  Caesar  concedat  ut 
absim ,  quum  aliquid  in  senatu  contra  Cnaeum  agatur.  Sed 
timeo  ne  non  impetrem.  Venit  ab  eo  Furnius,  ut  quidem 
scias  quos  sequamur:  Q.  Titinii  filium  cum  Caesare  esse 
nunciat,  sed  illum  maiores  mihi  gratias  agere  quam  vel- 
lem.  Quid  autem  me  roget,  paucis  ille  quidem  verbis,  sed 
iv  dvvupsi,,   cognosce   ex  ipsius  epistola.     Me  miserum, 

quod  tu  non  valuisti !  Una  fuissemus ,  consilium  certe  non 
defuisset. 

2Jvv  re  dv    EQ%opivco 

Sed  acta  ne  agamus,  reliqua  paremus.  7.  Me  adhuc  haec 
duo  fefelJerunt,  initio  spes  compositionis,  qua  facta  volebam 
uti  populari  vita  sollicitudine  senectutem  nostram  liberanti, 
deinde  bellum  crudele  et  exitiosum  suscipi  a  Pompeio  intel- 
ligebam.  Melioris  medius  fidius  civis  et  viri  putabam  quovis 
supplicio  adfici  quam  illi  crudelitati  non  solum  praeesse, 
verum  etiam  interesse.  Videtur  vel  mori  satius  fuisse  quam 
esse  cum  his.  Ad  haec  igitur  cogita,  mi  Attice,  vel  potius  ex- 
cegita.    Quemvis  eventum  fortius  feram  quam  hunc  dolorem. 

A. 
CAESAR.  1MP.  S.  D.  CICERONI  IMP. 

Quum  Furnium  nostrum  tantum  vidissem,  neque  loqui 
neque  audire  meo  commodo  potuissem,  properarem  atque 
essem  in  itinere ,  praemissis  iam  legionibus ,  praeterire  ta- 
men  non  potui  quin  et  scriberem  ad  te  et  illum  mitterem 
gratiasque  agerem:  etsi  hoc  et  feci  saepe  et  saepius  mihi 
facturus  videor:  ita  de  me  mereris.  In  primis  a  te  peto, 
^uoniam  confido  me  celeriter  ad  urbem  venturum ,  ut  te  ibi 
videam ,  ut  tuo  consilio,  gratia,  dignitate,  ope  omnium  rerum 
uti  possim.  Adpropositum  revertar:  feslinationi  meaebre- 
vitatique  litterarum  ignosces.    Reliqua  ex  Furnio  cognosces-. 

VII. 

M.  Cicero  Attico  gratias  agit  de  litteris  uberioribus  ad  se  dalis, 
quibus  se  ait  aegritudine  levatum  esse  eiusque  consilio  se  velle  ob- 
tempeiare,  quo  ei  suadet  ut  a  Caesare  petat,  ut  sibi  idem  Pompeio 
quod  ipsi  tribuere  liceat.  Sin  id  ei  Caesar  non  concedat,  pacilica- 
tionem  vult  suscipere  et  quantum  fieri  potest  abesse  a  partium  stu- 
dio  et  negociis  publicis.  Petit  ut  Atticus,  etiam  si  desit  argumentmr^ 
ad  se  scribat.  Adiuncta  sunt  exempla  litterarum  Balbi  et  Oppii  ad 
Ciceronem  et  litterarum  Caesaris  ad  Oppium  et  Comelium  datarum. 
Scripta  epistola  est  in  Formiano  a.  u.  c.  705. 

CICERO  ATTICO  S. 
1.  Scripseram  ad  te  epistolam,  quam  darem  im.  Id.  Sed 

eo  die  is,  cui  dare  volueram,  non  est  profectus.    Venit  au 
tem  eo  ipso  die  ille  *celeripes',  quem  Salvius  dixerat:  att 
lit  uberrimas  tuas  litteras ,  quae  mihi  quiddam  quasi  '  ani^ 
mulae  restillarunt.'    Recreatum  enim  me  non  queo  dicer 
Sed  plane  tb  6vvb%ov  eflecisti.    Ego  enim  non  iam  id  agoWjt 
mihi  crede,  utprosperos  exitus  consequar.    Sic  enim  video 
nec  duobus  his  vivis  nec  hoc  uno  nos  umquam  rem  publi 
cam  habituros.    lta  neque  de  ocio  nostro  spero  iam  nec  u 
lam   acerbitatem    recuso.     Unum  illud  extimescebam ,    nejl) 
quid  turpiter  facerem  vel  dicam  iam  effecissem.     2.  Sic  erg 
habeto,  salutares  te  mihi  litteras  misisse,  neque  solum  ha 
longiores,  quibus  nihil  potest  esse  explicatius,  nihil  per-JJ 
fectius,  sed  etiam  illas  breviores,  in  quibus  hoc  mihi  iucun 
dissimum  fuit,  consilium  factumque  nostrum  a  Sexto  pro 
bari,  pergratumque  mihi  tu  fecisti,  a  quo  diligi  me  et  qui 
rectum  sit  intelligi  scio.    Longior  vero  tua  epistola  non  me 
solum,  sed  meos  omnes  aegritudine  levavit.     Itaque  utarl 
tuo  consilio  et  ero  in  Formiano ,  ne  aut  ad  urbem  ciTtccvtrj^vk 
oig  mea  animadvertatur  aut,  si  nec  hic  nec  illic  eum  viderojj 
devitatum  se  a  me  putet.     3.  Quod  autem  suades,  ut  ab  eoj 
petam  ut  mihi  concedat  ut  idem  tribuam  Pompeio  quod  ipsj 
tribuerim ,  id  me  iam  pridem  agere  intelliges  ex  litteris  Balbfl  )r( 
et  Oppii,  quarum  exempla  tibi  misi;    Misi  etiam  Caesaris  ad  ,f 
eos  sana  mente  scriptas,  quo  modo  in  tanta  insania.    Sin^ 
mihi  Caesar  hoc  non  concedat,  video  tibi  placere  illud,  meS 
7toUtsv(ia  de  pace  suscipere,  in  quo  non  extimesco  peri- 
culum.    Quum  enim  tot  impendeant,  cur  non  honestissim 
depecisci  velim?    Sed  vereor  ne  Pompeio  quid  oneris  irri 
ponam: 

Mv\  ftot  yoQyeiriv  nscpalrip  dsivolo  TtsXaQOv 

intorqueat.  Mirandum  enim  in  modum  Cnaeus  noster  Sul- 
lani  regni  similitudinem  concupivit.  Eldag  <5oi  Xiyco.  Nihil 
ille  umquam  minus  obscure  tulit.  cCum  hocne  igitur'  in- 
quies  'esse  vis?'     Beneficium  sequor,    mihi  crede,    non 

causam ,  ut  in  Milone,  ut  in Sed  hactenus.     4.  cCausa 

igitur  non  bonaest?'  Immo  optima,  sed  agetur,  memento, 
'oedissime.     Primum  consilium  est  suffocare  urbem  et  Ita- 

liam  fame,  deinde  agros  vastare,  urere,  pecuniis  locuple- 

:um  non  abstinere.    Sed  quum  eadem  metuam  ab  hac  parte, 

,i  illinc  beneficium  non  sit ,  rectius  putem  quidvis  domi  per- 

)eti.    Sed  ita  meruisse  illum  de  me  puto  ,  ut  aiaqiGxtag  cri- 

nen  subire  non  audeam.    Quamquam  a  te  eius  quoque  rei 

usta  defensio  est  explicata.    5.  De  triumpho  tibi  adsentior, 

juem  quidem  totum  facile  et  libenter  abiecero.    Egregie 

robo  fore  ut,  dumvagamur,  6  alovg  aoatog  obrepat.    Si 

nodo,  inquis,  satis  ille  erit  firmus.    Est  firmior  etiam  quam 

utabamus.    De  isto  licet  bene  speres.    Promitto  tibi,  si  va- 

ebit,  tegulam  illum  in  Ilalia  nullain  relicturum.    c  Tene  igitur 

ocio?'     Contra  mehercule  meum  iudicium  et  contra  om- 

lium  antiquorum  auctoritatem ,  nec  tam  ut  illa  adiuvem  quam 

tt  haec  ne  videam,  cupio  discedere.    Noli  enim  putare  tole- 

abiles  horum  insanias  nec  unius  modi  fore.    Etsi  quid  te 

iorum  fugit?    Legibus,  iudicibus,  iudiciis,  senatu  sublato 

bidines,  audacias,  sumptus,  egestates  tot  egentissimorum 

ominum  nec  privatas  posse  res  nec  rem  publicam  sustinere. 

ibeamus  igitur  inde  qualibet  navigatione ,  etsi  id  quidem, 

t  tibi  videbitur,  sed  certe  abeamus.    Sciemus  enim,  id  quod 

xspectas,  quid  Brundusii  actum  sit.     6.  Bonis  viris  quod 

is  probari,  quae  adhuc   fecerimus,  scirique  ab  iis  nos  non 

rofectos,  valde  gaudeo,  si  est  nunc  ullus  gaudendi  locus. 

e  Lentulo  investigabo   diligentius:  id  mandavi  Philotimo, 

omini  forti  ac  nimium  optimati.    7.  Extremum  est,  ut  tibi 

rgumentum  ad  scribendum  fortasse  iam  desit  —  nec  enim 

lia  de  re  nunc  ulla  scribi  potest,  et  de  hac  quid  iam  am- 

lius  inveniri  potest?  —  sed  quoniam  et  ingenium  suppedi- 

it  —  dico  mehercule  ut  sentio  —  et  amor,  quo  et  meum 

igenium  incitatur,  perge,  utfacis,  et  scribe  quantum  potes. 

Epirum  quod  me  non  invitas,  comitem  non  molestum, 

abirascor,  sed  vale.    Nam  uttibi  ambulandum,  ungendum, 

c  mihi  dormiendum.    Etenim  litterae  tuae  mihi  somnum 

ttulerunt. 

A. 
BALBUS  ET  OPPIUS  S.  D.  M.  CICERONI. 
1.  Nedum  hominum  humilium,  ut  nos  sumus,  sed  etiam 

amplissimorum  virorum  consilia  ex  eventu,  non  ex  volun 
tate  a  plerisque  probari  solent :  tamen  freti  tua  humanitate, 
quod  verissimum  nobis  videbitur,  de  eo,  quodad  nos  scri- 
psisti,  tibi  consilium  dabimus,  quod  si  non  fuerit  prudens, 
at  certe  ab  optima  fide  et  optimo  animo  proficiscetur.  Nos, 
nisi  id,  quod  nostro  iudicio  Caesarem  facere  oportere  existi- 
mamus,  ut  simul  Romam  venerit,  agat  de  reconciliatione  gra- 
tiae  suae  et  Pompeii,  id  eum  facturum  ex  ipso  cognovisse- 1 
mus,  te  hortari  desineremus,  ut  velles  iis  rebus  interesse, 
quo  facilius  et  maiore  cum  dignitate  per  te,  qui  utrique  esf 
coniunctus,  res  tota  confieret,  aut,  si  ex  contrario  putare- : 
mus  Caesarem  id  non  facturum  et  eum  velle  cum  Pompeio 
bellum  gerere  sciremus ,  numquam  tibi  suaderemus ,  contra 
nominem  optime  de  te  meritum  arma  ferres ,  sicuti  te  sem- 
per  oravimus ,  ne  contra  Caesarem  pugnares.  2.  Sed  quum 
etiamnum  quid  facturus  Caesar  sit  magis  opinari  quam  scire 
possimus,  non  possumus  nisi  hoc:  non  videri  eam  tuam 
esse  dignitatem  neque  fidem  omnibus  cognitam ,  ut  contra  | 
alterutrum,  quum  utrique  sis  maxime  necessarius,  arma  fe- 
ras,  et  hoc  non  dubitamus  quin  Caesarpro  sua  humanitate 
maxime  sit  probaturus.  Nos  tamen,  si  tibi  videbitur,  ad 
Caesarem  scribemus ,  ut  nos  certiores  faciat  quid  hac  re  ] 
acturus  sit:  a  quo  si  erit  nobis  rescriptum,  statim,  quae 
sentiemus  ad  te  scribemus  et  tibi  fidem  faciemus  nos  ea 
suadere,  quae  nobis  videntur  tuae  dignitati,  non  Caesaris  ra- 
tioni  esse  utilissima,  et  hoc  Caesarem  pro  sua  indulgentia  in 
suos  probaturum  putamus. 

B. 
BALBUS  CICERONI  IMP.  S. 

1.  S.  V.  B.  E.  Postea  quam  litteras  communes  cum 
Oppio  ad  te  dedi,  ab  Caesare  epistolam  accepi,  cuius  exem- 
plum  tibi  misi,  ex  quibus  perspicere  poteris  quam  cupiat 
concordiam  et  Pompeium  reconciliare  et  quam  remotus  sit 
ab  omni  crudelitate :  quod  eum  sentire,  ut  debeo ,  valde  gau- 
deo.  De  te  et  tua  fide  et  pietate  idem  mehercule,  mi  Cicero, 
sentio  quod  tu,  non  posse  tuam  famam  et  officium  sustinere, 
ut  contra  eum  arma  feras,  a  quo  tantum  beneficium  te  acce- 

pissc  praedices.  2.  Caesarem  hoc  idem  probaturum  ex- 
ploratum  pro  singulari  eius  humanitate  habeo ,  eique  cumu- 
latissime  satis  facturum  te  certo  scio ,  quum  nullam  partem 
belli  contra  eum  suscipias  neque  socius  eius  adversariis 
fueris.  Atque  hoc  non  solum  in  te,  tali  et  tanto  viro,  satis 
habebit,  sed  etiam  mihi  ipse  sua  concessit  voluntate,  ne  in 
iis  castris  essem,  quae  contra  Lentulum  aut  Pompeium  fu- 
tura  essent,  quorum  beneficia  maxima  haberem,  sibique  sa- 
is  esse  dixit,  si  togalus  urbana  officia  sibi  praestitissem, 
quae  etiam  illis,  sivellem,  praestare  possem.  Itaquenunc 
^omae  omnia  negocia  Lentuli  procuro,  sustineo,  meumque 
)fficium,  fidem,  pietatem  iis  praesto.  Sed  mehercule  rur- 
>us  iam  abiectam  compositionis  spem  non  desperatissimam 
sse  puto ,  quoniam  Caesar  est  ea  mente  qua  optare  debe- 
nus.  Hac  re  mihi  placet,  si  tibi  videtur,  te  ad  eum  scribere 
it  ab  eo  praesidium  petere,  ut  petisti  a  Pompeio,  me  quidem 
ipprobante,  temporibus  Milonianis.  Praestabo,  si  Caesa- 
em  bene  novi,  eum  prius  tuae  dignitatis  quam  suae  utilita- 
is  rationem  habiturum.  3.  Haec  quam  prudenter  tibi  scri- 
am  nescio ,  sed  illud  certe  scio  me  ab  singulari  amore  ac 
enevolentia  quaecumque  scribo  tibi  scribere:  quod  te  — 
n  ta  incolumi  Caesare  moriar!  —  tanti  facio,  utpaucos  aeque 
c  te  caros  habeam.  De  hac  re  quum  aliquid  constitueris, 
elim  mihi  scribas.  Nam  non  mediocriter  laboro  ut  utrique, 
t  vis ,  tuam  benevolentiam  praestare  possis,  quam  meher- 
ule  te  praestaturum  confido.    Fac  valeas. 

C. 
CAESAR  OPPIO,  CORNELIO  S. 

1.  Gaudeo  mehercule  vos  significare  litteris  quamvalde 
robetis  ea,  quae  apud  Corfinium  sunt  gesta.  Consilio  ve- 
tro  utar  libenter  et  hoc  libentius,  quod  mea  sponte  facere 
onstitueram  ut  quam  lenissimum  me  praeberem  et  Pom- 
eium  darem  operam  ut  reconciliarem.  Temptemus,  hoc 
lodo  si  possumus  omnium  voluntates  recuperare  et  diu- 
lrna  victoria  uti,  quoniam  reliqui  crudelitate  odium  effu- 
ere  non  potuerunt  neque  victoriam  diutius  tenere  praeter 

unum  L.  Sullam,  quem  imitaturus  non  sum.  Haec  nova  sit 
ratio  vincendi,  ut  misericordia  et  liberalitate  nos  muniamus. 
Id  quem  ad  modum  fieri  possit,  non  nulla  mihi  in  mentem 
veniunt  et  multa  reperiri  possunt.  De  his  rebus  rogo  vos 
ut  cogitationem  suscipiatis.  2.  N.  Magium,  Pompeii  prae- 
fectum,  deprehendi.  Scilicet  mco  instituto  usus  sum  et 
eum  statim  missum  feci.  Iam  duo  praefecti  fabrum  Pompeii 
in  meam  potestatem  venerunt  et  a  me  missi  sunt.  Si  volent 
grati  esse,  debebunt  Pompeium  hortari,  ut  malit  mihi  esse 
amicus  quam  iis,  qui  et  illi  et  mihi  semper  fuerunt  inimicis- 
simi,  quorum  artificiis  effectum  est  ut  res  pubiica  in  hunc 
statum  perveniret. 

VIII. 

M.  Cicero   respondet  ad   Attici   epistolam   de  L.   et  A.  Torquatis 

profectis,  de  Reatinorum  corona,  senatores  multos  esse  Romae,  For- 

miis  putari  Caesarem  a.  d.  xi.  Kal.  Apr.  adfore.  Scripsit  in  For- 
miano  a.  u.  c.  705. 

CICERO  ATTICO  S. 

1.  Cenantibus  pridie  Idus  nobis  ac  noctu  quidem,  Sta- 
tius  a  te  epistolam  brevem  attulit.  De  L.  Torquato  quod 
quaeris,  non  modoLucius,  sed  etiam  Aulus  profectus  est, 
alter  multos  D.  De  Reatinorum  corona  quod  scribis,  mo- 
leste  fero  in  agro  Sabino  sementem  fieri  proscriptionis.  Se- 
natores  multos  esse  Romae  nos  quoque  audieramus.  Ecquid 
potes  dicere  cur  exierint?  2.  In  his  locis  opinio  est  con- 
iectura  magis  quam  nuncioaut  litteris,  Caesarem  Formiis  a. 
d.  xi.  Kal.  Apr.  fore.  Hic  ego  vellem  habere  Homeri  illam 
Minervam  simulatam  Mentori ,  cui  dicerem : 

Mevtoq,  Tcag  x  ag  fo,  itaig  %  ccq  7tQ06jtTv%0fiai  avTOv; 

Nullam  rem  umquam  difficiliorem  cogitavi.  Sed  cogito  ta- 
men,  nec  ero,  Ut  in  malis,  imparatus.  Sed  curaut  valeas. 
Puto  enim  diem  tuum  heri  fuisse. 

IX. 

M.  Cicero  ad  tres  Attici  epistolas  respondet  de  commoratione 
Formiana  sua,    de  supero   mari  petendo,    de    ante  factis  et  delictis 

Pompeii  obliviseendis,  se  fteosig  suas  commentari  non  desinere,  At- 
tici  consilia  sibi  minime  displicere,  de  numero  militum  non  credendo, 
de  animo  consulum ,  non  item  consilio  eorum  probando,  quorum  dis- 
cessu  spes  pacis  sublata  sit ,  de  bello  quod  iam  impendeat  foedis- 
simo,  de  Caesare  conveniendo,  de  Bibulo,  de  Philotimo,  de  Domitio, 
de  senteutia  eius  perversa ,  qui  dicat  comitia  consularia  a  praetore  ha- 
beri  posse,  de  re  frumentaria,  de  Trebatio  a  se  visendo,  de  Lanuvino 
Phameae  mortui  ab  Attico  emendo.  Scripsit  in  Formiano  Liberalibus 
a.  u.  c.  705. 

CICERO  ATTICO  S. 

1.  Tris  epistolas  tuas  accepi  postridie  Idus.  Erant  autem 
iv.,  in.,  pridie  Idus  datae.  Igitur  antiquissimae  cuique  pri- 
mum  respondebo.  Adsentio  tibi,  ut  in  Formiano  potissi- 
mum  commorer,  etiam  de  supero  mari,  palpaboque,  ut  antea 
ad  te  scripsi,  ecquonam  modo  possim  voluntate  eius  nullam 
rei  publicae  partem  attingere.  Quod  laudas ,  quia  oblivisci 
me  scripsi  ante  facta  et  delicta  nostri  amici,  ego  vero  ita 
facio.  Quin  eaipsa,  quae  a  te  commemorantur,  secus  ab 
eo  in  me  ipsum  facta  esse  non  memini,  tanto  plus  apud  me 
valere  beneficii  gratiam  quam  iniuriae  dolorem  volo.  Facia- 
mus  igitur,  ut  censes,  colligamusque  nos.  ZJocpiGTtvoo  enim, 
simul  ut  rus  decurro ,  atque  in  decursu  &e6eig  meas  com- 
mentari  non  desino.  Sed  sunt  quaedam  earum  perdifficiles 
ad  iudicandum.  De  optimatibus,  sit  sane  ita,  ut  vis,  sed 
nosti  illud,  Aiovv6iog  iv  Kooiv&ip.  Titinii  filius  apud  Cae- 
sarem  est.  Quod  autem  quasi  vereri  videris  ne  mihi  tua 
consilia  displiceant,  me  vero  nihil  delectat  aliud  nisi  consi- 
lium  et.  litterae  tuae.  Quarefac,  utostendis:  ne  destiteris 
ad  me  quidquid  tibi  in  mentem  venerit  scribere.  Mihi  nihil 
potest  esse  gratius.  2.  Venio  ad  alteram  nunc  epistolam. 
Recte  non  credis  de  numero  militum.  Ipso  dimidio  plus 
scripsit  Clodia.  Falsum  etiam  de  corruptis  navibus.  Quod 
consules  laudas ,  ego  quoque  animum  laudo,  sed  consilium 
reprehendo.  Discessu  enim  illorum  actio  de  pace  sublata 
est,  quam  quidem  ego  meditabar.  Itaque  postea  Demetrii 
librum  de  concordia  tibi  remisi  et  Philotimo  dedi.  Nec  vero 
dubito  quin  exitiosum  bellum  impendeat,  cuius  initium  du- 
cetur  a  fame.  Et  me  tamen  doleo  non  interesse  huic  bellol 
cic.  III.  2.  16 

in  quo  tanta  vis  sceleris  futura  est,  ut,  quum  parentes  non 
alere  nefarium  sit,  nostri  principes  antiquissimam  et  sanctis- 
simam  parentem,  patriam,  fame  necandam  putent.  Atque 
hoc  non  opinione  timeo,  sed  interfui  sermonibus.  Omnis 
haec  classis  Alexandrea,  Colchis,  Tyro ,  Sidone,  Arado, 
Cypro,  Pamphylia,  Lycia,  Rhodo,  Chio,  Ryzantio,  Lesbo, 
Smyrna,  Mileto,  Coo  ad  intercludendos  commeatus  Italiae 
et  ad  occupandas  frumentarias  provincias  comparatur.  At 
quam  veniet  iratus!  etiis  quidem  maxime,  qui  eummaxime 
salvum  volebant,  quasi  relictus  ab  iis,  quos  reliquit.  Itaque 
mihi  dubitanti  quid  me  facere  par  sit  permagnum  pondus  ad- 
fert  benevolentia  erga  illum,  qua  dempta  perire  melius  esset 
in  patria  quam  patriam  servando  evertere.  De  Septemtrione, 
plane  ita  est.  Metuo  ne  vexetur  Epirus.  Sed  quem  tu  lo- 
cum  Graeciae  non  direptum  iri  putas  ?  Praedicat  enim  pa 
lam  et  militibus  ostendit  se  largitione  ipsa  superiorem  quam 
hunc  fore.  Illud  mepraeclare  admones,  quumillum  videro, 
ne  nimis  indulgenter  et  ut  cum  gravitate  potius  loquar.  Plane 
sic  faciendum.  Arpinum ,  quum  eum  convenero ,  cogito ,  ne 
forte  aut  absim,  quum  veniet,  aut  cursem  huc  illuc  via  de- 
terrima.  Ribulum,  utscribis,  audio  venisse  et  redisse  pri- 
die  Idus.  3.  Philotimum,  ut  ais  epistola  tertia,  exspecta- 
bas.  At  illeldibus  a  me  profectus  est.  Eo  serius  ad  tuam 
illam  epistolam ,  cui  ego  statim  rescripseram ,  redditae  sunt 
meae  litterae.  DeDomitio,  ut  scribis,  ita  opinor  esse,  ut 
et  in  Cosano  sit  et  consilium  eius  ignoretur.  Iste  omnium 
turpissimus  et  sordidissimus ,  qui  consularia  comitia  a  prae- 
tore  ait  haberi  posse,  est  [illej  idem,  qui  semper  in  re  publica 
fuit.  Itaque  nimirum  hoc  illud  est,  quod  Caesar  scribit  in 
ea  epistola ,  cuius  exemplum  ad  te  misi ,  se  velle  uti  '  con- 
silio'  meo,  age,  esto:  hoc  commune  est,  'gratia,'  ineptum  id 
quidem,  sed,  puto,  hoc  simulat  ad  quasdam  senatorum  sen- 
tentias,  '  dignitate ,'  fortasse  sententiae  consularis.  Illud 
extremum  est,  '  ope  omnium  rerum.'  Id  ego  suspicari  coepi 
tum  ex  tuis  litteris  aut  hoc  ipsum  esse  aut  non  multo  secus. 
Nam  permagni  eius  interest  rem  ad  interregnum  non  venire. 
Id  adsequitur,  si  per  praetorem  consules  creantur.  Nos 
autem  in  libris  habemus  non  modo  consules  a  praetore,  sed 

ne  praetores  quidem  creari  ius  esse,  idque  factum  esse 
numquam :  consules  eo  non  esse  ius ,  quod  maius  imperium 
aminore  rogari  non  sit  ius,  praetores  autem,  quum  ita  ro- 
gentur,  ut  collegae  consulibus  sint,  quorum  est  maius  impe- 
rium.  Aberit  non  longe  quin  hoc  a  me  decerni  velit  neque 
sit  contentus  Galba,  Scaevola,  Cassio,  Antonio. 

Tote  fioi  %uvol  evoeia  x&oov ! 

4.  Sed  quanta  tempestas  impendeat  vides.  Qui  transierint 
senatores  scribam  ad  te,  quum  certum  habebo.  De  re  fru- 
mentaria  recte  intelligis ,  quae  nullo  modo  administrari  sine 
vectigalibus  potest,  nec  sine  causa  et  eos,  qui  circum  illum 
sunt,  omnia  postulantes  et  bellum  nefarium  times.  Treba- 
tiumnostrum,  etsi,  ut  scribis,  nihil  bene  sperat,  tamen  vi- 
dere  sane  velim :  quem  fac  horteris  ut  properet.  Opportune 
enim  ad  me  ante  advenlum  Caesaris  venerit.  De  Lanuvino 
statim,  utaudivi  Phameam  mortuum ,  optavi,  si  modo  esset 
futura  res  publica,  ut  id  aliquis  meorum,  neque  tamen 
de  te,  qui  maxime  meus  es,  cogitavi.  Sciebam  enim  le 
quolo  anno  et  quantum  in  solo  solere  quaerere,  neque  so- 
lum  Romae ,  sed  etiam  DeU  tuum  digamma  videram.  Verum 
tamen  ego  illud,  quamquam  est  bellum,  minoris  aestimo, 
quam  aestimabatur  Marcellino  consule ,  quum  eg-o  istos  hor- 
tulos  propter  domum,  Antii  quam  tum  habebam,  iucundio- 
res  mihi  fore  putabam  et  minore  impensa,  quam  si  Tuscu- 
lanum  refecissem.  Volui  HS.  D.  Egi  per  praedem,  ille  daret, 
Antii  quum  haberet  venale:  noluit.  Sed  nunc  omnia  ista 
iacere  puto  propter  numorum  caritatem.  Mihi  quidem  erit 
aptissimum  vel  nobis  potius,  si  tu  emeris.  Sed  eius  demen- 
tias  cave  contemnas.  Valde  est  venustum.  Quamquam  mihi 
ista  omnia  iam  addicta  vaslitati  videntur.  Respondi  episto- 
lis  tribus,  sed  exspecto  alias.  Nam  me  adhuc  tuae  litterae 
sustentarunt.    D.  Liberalibus. 


M.  Cicero  Attico  scribit  se  dolere,  quod  non  a  principio  quasi 
manipularis  miles  Cn.  Pompeium  secutus  sit,  sed  se  genus  belli  re- 
fugisse    et  hanc   quoque    spem  habuisse    fore  ut   aliquid   conveniret, 

sumrao  opere  autem  se  ipsius  Attici  auctoritate  a  profectione  esse  re- 
•vocatum,  et  istud  ipsum,  quod  Atticus  sibi  suaserit,  ex  multis  eius 
epistolis  demonstrat.     Scripta  epistola  est  inFormiano  a.  u.  c.  705. 

CICERO  ATTICO  S. 
1.  Nihil  habebam  quod  scriberem.  Neque  enim  novi 
quidquam  audieram  et  ad  tuas  omnes  rescripseram  pridie. 
Sed ,  quum  me  aegritudo  non  solum  somno  privaret,  verum 
ne  vigilare  quidem  sine  summo  dolore  pateretur,  tecum  ut 
quasi  loquerer,  in  quo  uno  acquiesco,  hoc  nescio  quid  nullo 
argumento  proposito  scribere  institui.  2.  Amens  mihi  fuisse 
videor  a  principio  et  me  una  haec  res  torquet,  quod  non 
omnibus  in  rebus  labentem  vel  potius  ruentem  Pompeium 
tamquam  unus  manipularis  secutus  sim.  Vidi  hominem  xim. 
Kal.  Febr.  plenum  formidinis.  lllo  ipso  die  sensi  quid  age- 
ret.  Numquam  mihi  postea  placuit,  nec  umquam  aliud  in  alio 
peccare  destitit.  Nihil  interim  ad  me  scribere,  nihil  nisi  fugam 
cogitare.  Quid  quaeris?  Sicut  sv  rolg  sQarixolg  alienant 
semper  immundae,  insulsae,  indecorae,  sic  me  illius  fugae 
negligentiaeque  deformitas  avertit  ab  amore.  Nihil  enim  di- 
gnum  faciebat  qua  re  eius  fugae  comitem  me  adiungerem. 
Nunc  emergit  ainor,  nunc  desiderium  ferre  non  possum, 
nunc  mihi  nihil  libri,  nihil  litterae,  nihil  doctrina  prodest: 
ita  dies  et  noctes,  tamquam  avis  illa,  mare  prospecto,  evo- 
lare  cupio.  Do,  dopoenas  temeritatis  meae.  Etsi  quae  fuit 
illa  temeritas?  quid  feci  non  consideratissime?  Si  enim  nihil 
praeter  fugam  quaereretur,  fugissem  libentissime,  sed  ge- 
nus  belli  crudelissimi  et  maximi,  quod  nondum  vident  ho- 
mines  quale  futurum  sit,  perhorrui.  Quaeminae  municipiis, 
quae  nominatim  viris  bonis,  quae  denique  omnibus,  qui  re- 
mansissent!  quam  crebro  illud:  cSulla  potuit,  ego  non  po- 
tero?'  3.  Mihi  autem  haeserunt  illa:  male  Tarquinius,  qui 
Porsenam,  qui  Octavium  Mamilium  contra  patriam,  impie 
Coriolanus,  qui  auxilium  petiit  a  Volscis,  recte  Themisto  - 
cles,  qui  morimaluit,  nefarius  Hippias,  Pisistrati  filius,  qui 
in  Marathonia  pugna  cecidit  arma  contra  patriam  ferens. 
At  Sulla,  at  Marius,  at  Cinna  recte,  immo  iure  fortasse. 
Sed  quid  eorum  victoria  crudelius,  quid  funestius?  Huius 
belli  genus  fugieteo  magis,  quod  crudeliora  etiam  cogitari 

et  parari  videbam.  Me,  quem  non  nulli  conservatorem  istius 
urbis,  quem  parentem  dixerunt,  Getarum  et  Armeniorum  et 
Colchorum  copias  ad  eam  adducere?  me  meis  civibus  fa- 
mem,  vastitatem  inferre  Italiae?  Hunc  primum  morlalem 
esse,  deinde  etiam  multis  modis  posse  exstingui  cogitabam, 
urbem  autem  el  populum  nostrum  servandum  ad  immortali- 
tatem,  quantum  in  nobis  esset,  putabam,  et  tamen  spes 
se  quaedam  mi  ostentabat  fore  ut  aliquid  conveniret  potius 
quam  aut  hic  tantum  sceleris  aut  ille  tantum  flagitii  admitte- 
ret.  Alia  res  nunc  tota  est,  alia  mens  mea.  Sol,  ut  est  in 
tua  quadam  epistola,  excidisse  mihi  e  mundo  videtur.  Ut 
aegroto,  dum  anima  est,  spes  esse  dicitur,  sic  ego,  quoad 
Pompeius  in  Italia  fuit,  sperare  non  destiti.  Haec,  haec  me 
fefellerunt,  et,  ut  verum  loquar,  aetas  iam  a  diuturnis  labo- 
ribus  devexa  ad  ocium  domesticarum  me  rerum  delectatione 
mollivit.  Nunc,  si  vel  periculose  experiundum  erit,  experiar 
certe,  ut  hinc  avolem.  Ante  oportuit  fortasse.  Sed  ea,  quae 
scripsi,  me  tardarunt  et  auctoritas  maxime  tua.  4.  Nam 
quum  ad  hunc  locum  venissem,  evolvi  volumen  epistolarum 
tuarum,  quod  ego  sub  signo  habeo  servoque  diligentissime. 
Erat  igitur  in  ea,  quam  x.  Kalend.  Febr.  dederas,  hoc  modo : 
*  Sed  videamus  et  Cnaeus  quid  agat  et  illius  rationes  quorsum 
fluant.  Quod  si  iste  Italiam  relinquet,  faciet  omnino  male  et, 
ut  ego  existimo ,  aloycatag ,  sed  tum  demum  consilia  nostra 
commutanda  erunt.'  Hoc  scribis  post  diem  quartum  quam 
ab  urbe  discessimus.  Deinde  viii.  Kalend.  Febr.:  cTantum 
modo  Cnaeus  nosterne,  ut  urbem  cdoyfoxag  reliquit,  sic 
ltaliam  relinquat.'  Eodem  die  das  alteras ,  quibus  mihi  con- 
sulenti  planissime  respondes.  Est  enim  sic:  eSed  venio  ad 
consultationem  tuam.  Si  Cnaeus  Italia  cedit,  in  urbem  red- 
eundum  puto:  quae  enim  finis  peregrinationis?'  Hoc  mihi 
plane  haesit,  et  nunc  ita  video ,  infinitum  bellum  iunctum  mi- 
serrima  fuga,  quam  tu  peregrinationem  vjioxoq^tj.  5.  Se- 
quitur  %Qr}6tiog  vi.  Kalend.  Februar.:  cEgo,  si  Pompeius 
manet  in  Italia  nec  res  ad  pactionem  venit,  longius  bellum 
puto  fore:  sin  Italiam  relinquit,  ad  posterumbellum  u6itov- 
dov  strui  existimo.'  Huius  igitur  belli  ego  particeps  et  so- 
cius  et  adiutor  esse  cogor,  quod  et  a67tovdov  est  et  cum 

civibus.  Deinde  vn.  Idus  Februar.,  quum  iam  plura  audires 
de  Pompeii  consilio,  concludis  epistolam  quamdam  hoc 
modo:  <Ego  quidem  tibi  non  sim  auctor,  si  Pompeius  Ita- 
liam  relinquit,  te  qUoque  profugere.  Summo  enim  periculo 
facies  nec  rei  publicae  proderis,  cui  quidem  posterius  pote- 
ris  prodesse,  si  manseris.'  Quem  cpiXoitatQiv  ac  %okiti%ov 
hominis  prudentis  et  amici  tali  admonitu  non  moveret  aucto- 
ritas?  6.  Deinceps  m.  Idus  Februar.  iterum  mihi  respondes 
consulenti  sic:  'Quod  quaeris  a  me  fugamne  fidam  an 
moram  foedam  utiliorem  putem,  ego  vero  in  praesentia 
subitum  discessum  et  praecipitem  profectionem  quum  tibi 
tum  ipsi  Cnaeo  inutilem  et  periculosam  puto  et  satius  esse 
existimo  vos  dispertitos  et  in  speculis  esse.  Sed  medius 
fidius  turpe  nobis  puto  esse  de  fug-a  cogitare.'  Hoc  turpe 
Cnaeus  noster  biennio  ante  cogitavit:  ita  sullaturit  animus 
eius  et  proscripturit  diu.  Inde,  ut  opinor,  quum  tu  ad  me 
quaedam  yevixcotEQov  scripsisses  et  ego  mihi  a  te  f  quae- 
dam  significari  putassem,  ut  Italia  cederem,  detestaris  hoc 
diligenter  xi.  Kalend.  Mart. :  'Ego  vero  nulla  epistola  signi- 
ficavi,  si  Cnaeus  Italia  cederet,  ut  tu  una  cederes,  aut,  si 
significavi,  non  dico  fui  inconstans,  sed  demens.'  In  eadem 
epistola  alio  loco:  cNihil  relinquitur  nisi  fuga,  cui  te  socium 
neutiquam  puto  esse  oportere  nec  umquam  putavi.'  7.  To- 
tam  autem  hanc  deliberationem  evolvis  accuratius  in  litteris 
nx.  Kalend.  Mart  datis:  'Si  M'.  Lepidus  et  L.  Volcatius 
remanent,  manendum  puto ,  itaut,  si  salvus  sit  Pompeius 
et  constiterit  alicubi,  hanc  vsxvCav  relinquas  et  te  in  certa- 
mine  vinci  cum  illo  facilius  patiaris  quam  cum  hoc  in  ea,  quae 
perspicitur  futura,  colluvie  regnare.'  Multa  disputas  huic 
sententiae  convenientia.  Inde  adextremum:  cQuid  si'  in- 
quis  cLepidus  et  Volcatius  discedunt?  Plane  aitoQco.  Quod 
evenerit  igitur  et  quod  egeris,  id  CtEQxtEov  putabo.'  Si  tum 
dubitaras,  nunc  certe  non  dubitas,  istis  manentibus.  8.  De- 
inde  in  ipsa  fuga  v.  Kal.  Mart. :  'Interea  non  dubito  quin  in 
Formiano  mansurus  sis.  Commodissime  enim  to  fiskXov  ibi 
xagadoxriasig.'  Ad  Kal.  Mart. ,  quum  ille  quintum  iam  diem 
Brundusii  esset:  <Tum  poterimus  deliberare,  non  scilicet 
iam  integrare,  sed  certe  minus  infracta,  quam  si  una  proie- 

ceris  te.'  Deinde  iiii.  Nonas  Mart.  vjto  xr\v  Xi\^iv  quum 
breviter  scriberes,  tamen  ponis  hoc:  'Cras  scribam  plura 
et  ad  omnia ,  hoc  tamen  dicam ,  non  poenitere  me  consilii 
de  tua  mansione  et,  quamquam  magna  sollicitudine,  tamen, 
quia  minus  mali  puto  esse  quam  in  illa  profectione ,  maneo 
in  sententia  etgaudeo  te  mansisse.'  9.  Quum  vero  iam  ange- 
rer  et  timerem  ne  quid  a  me  dedecoris  esset  admissum, 
iii.  Nonas  Mart. :  eTamen  te  non  esse  una  cum  Pompeio 
non  fero  moleste.  Postea  si  opusfuerit,  non  erit  difficile, 
etilli,  quoquo  tempore  fiet,  erit  &6\iivi6%ov.  Sed  hoc  ita 
dico,  si  hic,  qua  ratione  initium  fecit,  eadem  caetera  aget, 
sincere,  temperate,  prudenter,  valde  videro  et  considera- 
tius  utilitati  nostrae  consuluero.'  10.  vn.  Idus  Mart.  scri- 
bis  Peducaeo  quoque  nostro  probari,  quod  quierim,  cuius 
auctoritas  multum  apud  me  valet.  His  ego  tuis  scriptis  me 
consolor,  ut  nihil  a  me  adhuc  delictum  putem.  Tu  modo 
auctoritatem  tuam  defendito:  adversus  me  nihil  opus  est, 
sed  consciis  egeo  aliis.  Ego,  si  nihil  peccavi,  reliqua  tue- 
bor.  Ad  ea  tu  te  hortare  et  me  omnino  tua  cogitatione  ad- 
iuva.  Hic  nihildum  de  reditu  Caesaris  audiebatur.  Ego  his 
litteris  hoc  tamen  profeci:  perlegi  omnes  tuas  et  in  eo 
acquievi. 

XI. 

De  Lentulo ,  qui  Puteolis  versetur,  de  Matio,  qui  Quinquatribus 
6e  viserit,  eiusque  de  Caesare  sententia,  de  Crassipede  et  iis,  quae 
de  Pompeio  narraverit  eiusque  adseculis.  Adiungit  exemplum  litte- 
rarum  a  se  ad  Caesarem  datarum.     Scripsit  in  Formiano  a.  u.  c.  705. 

CICERO  ATTICO  S. 

1.  Lentulum  nostrum  scis  Puteolis  esse,  quod  quum  e 
viatore  quodam  esset  auditum ,  qui  se  diceret  eum  in  Appia, 
quum  is  paullum  lecticam  aperuisset,  cognosse,  etsi  vix  veri 
simile,  misi  tamen  Puteolos  pueros  qui  pervestigarent  et 
ad  eum  litteras.  Inventus  est  vix  in  hprtis  suis  se  occultans 
litterasque  mihi  remisit  mirifice  gratias  agens  Caesari:  de 
suo  autem  consilio  C.  Caecio  mandata  ad  me  dedisse.  Eum 
ego  hodie  exspectabam,  id  est,  xiii.  Kal.  April.  2.  Venit 
etiam  ad  me  Matius  Quinquatribus,  homo  mehercule,  ut  mihi 

visus  est,  temperatus  et  prudens,  existimatus  quidem  est 
semper  auctor  ocii.  Quam  ille  haec  non  probare  mihi  qui- 
dem  visus  est!  quam  illam  vmviav,  ut  tu  appellas,  timere! 
Huic  ego  in  multo  sermone  epistolam  adme  Caesaris  ostendi, 
eam ,  cuius  exemplum  ad  te  antea  misi ,  rogavique ,  ut  inter- 
pretaretur  quid  esset  quod  ille  scriberet,  ^consilio  meo  se 
uti  velle,  gratia,  dignitate,  ope  rerum  omnium/  Respondit 
se  non  dubitare  quin  et  opem  et  gratiam  meam  ille  ad  paci- 
licationem  quaereret.  Utinam  in  hac  aliquod  miseria  rei  pu- 
blicae  tioXlxixov  opus  efficere  et  navare  mihi  liceat!  Matius 
quidem  et  illum  in  ea  sententia  esse  confidebat  et  se  aucto- 
rem  fore  pollicebatur.  3.  Pridie  autem  apud  me  Crassipes 
fuerat,  qui  se  pridie  Nonas  Mart.  Brundusio  profectum  atque 
ibi  Pompeium  reliquisse  dicebat,  quod  etiam,  qui  nx.  ldus 
illinc  profecti  erant,  nunciabant:  illic  vero  omnes,  in  qui- 
bus  etiam  Crassipes,  f  qui  prudentia  potius  attendere,  sermo- 
nes  minaces,  inimicos  optimatium,  municipiorum  hostes,  me- 
rasproscriptiones,  merosSulIas:  quaeLuceium  loqui,  quae 
totam  Graeciam,  quae  vero  Theophanem!  4.  Et  tamen 
omnisspes  salutis  in  illis  est,  et  ego  excubo  animo  nec  par- 
tem  ullam  capio  quietis,  et,  ut  has  pestes  effugiam,  cumdis- 
simillimis  nostri  esse  cupio.  Quid  enim  tu  illic  Scipionem, 
quid  autem  Faustum,  quid  Libonem  praetermissurum  sceleris 
putas? —  quorum  creditores  convenire  dicuntur — ,  quid  eos 
autem,  quum  vicerint,  in  cives  effecturos?  quam  vero  [ia- 
XQoipvxiav  Cnaei  nostri  esse?  Nunciant  Aeg-yptum  et  'Aoa- 
fiiav  evdaifiova  et  MsGonoxapiav  cogitare,  Hispaniam  ab- 
iecisse.  Monstra  narrant,  quae  falsa  esse  possunt.  Sed 
certe  et  haec  perdita  sunt  et  illa  non  salutaria.  Tuas  Iitteras 
iam  desidero.  Post  fugam  nostram  numquam  iam  f  nostrum 
earum  intervallum  fuit.  Misi  ad  te  exemplum  litterarum 
mearum  ad  Caesarem,  quibus  me  aliquid  profecturum  puto. 

A. 
CICERO  IMP.  S.  D.  CAESARI  IMP. 

1.  Ut  legi  tuas  litteras,  quas  a  Furnio  nostro  acceperam, 
quibus  mecum  agebas  ut  ad  urbem  essem ,  te  velle  uti  con- 
silio  et  dignitate  mea  minus  sum  admiratus:  de  gratia  et  de 

Dpe  quid  significares  mecum  ipse  quaerebam ,  spe  tamen  de- 
ducebar  ad  eam  cogitationem,  utte  pro  tua  admirabili  ac 
jingulari  sapientia  deocio,  de  pace,  de  concordia  civium 
igi  velle  arbitrarer,  et  ad  eam  rationem  existimabam  satis 
\ptam  esse  et  naturam  et  personam  meam.  2.  Quod  si  ita 
st  et  si  qua  de  Pompeio  nostro  tuendo  et  tibi  ac  rei  publi- 
:ae  reconciliando  cura  te  attingit,  magis  idoneum,  quam 
;go  sum,  ad  eam  causam  profecto  reperies  neminem:  qui 
:t  illi  semper  et  senatui,  quum  primum  potui,  pacis  auctor 
ui,  nec  sumptis  armis  belli  ullam  partem  attigi,  iudicavique 
:o  bello  te  violari,  contra  cuius  honorem  populi  Romani  be- 
leficio  concessum  inimici  atque  invidi  niterentur.  Sed  ul 
o  tempore  non  modo  ipse  fautor  dignitatis  tuaefui,  verum 
;tiam  caeteris  auctor  ad  te  adiuvandum,  sic  me  nuncPom 
jeii  dignitas  vehementer  movet.  Aliquot  enim  sunt  anni, 
iuum  vos  duo  delegi  quos  praecipue  colerem  et  quibus 
jssem,  sicut  sum,  amicissimus.  3.  Quam  ob  rem  a  te  peto 
.•el  potius  omnibus  te  precibus  oro  et  obtestor,  ut  in  tuis 
naximis  curis  aliquid  impertias  temporis  huic  quoque  cogi- 
ationi,  uttuo  beneficio  bonus  vir,  gratus,  pius  denique  esse 
n  maximi  beneficii  memoria  possim.  Quae  si  tantum  ad 
xie  ipsum  pertinerent,  sperarem  me  a  te  tamen  impetratu- 
um,  sed,  ut  arbitror,  et  ad  tuam  fidem  et  ad  rem  publicam 
iertinet  me  ex  paucis  et  ad  utriusque  vestrum  et  ad  civium 
joncordiam  per  te  quam  accommodatissimum  conservari. 
£go,  quumantea  tibi  de  Lentulo  gratias  egissem,  quum  ei 
>aluti ,  qui  mihi  fuerat,  fuisses,  tamen  lectis  eius  litteris, 
:mas  ad  me  gratissimo  animo  de  tua  liberalitate  beneficio- 
^ue  misit,  eamdem  me  salutem  a  te  accepisse  putavi  quam 
lle:  in  quem  si  me  intelligis  esse  gratum,  cura,  obsecro, 
lt  etiam  in  Pompeium  esse  possim. 

XII. 

M.  Cicero  queritur  ad  se  nuncium  adlatum  esse  circumvallatum 
sse  Pompeium ,  ratibus  etiam  exitus  portus  teneri ,  de  consiliis  Attici 
mum  honestis  tum  cautis,  de  Dionysio,  de  desperata  condicione  sua. 
scripsit  in  Formiano  a.  u.  c.  705. 

CICERO  ATTICO  S. 

1.  Legeram  tuas  litteras  xm.  Kalend.,   quum  mihi  epi- 

stola  adfertur  a  Lepta ,  circumvallatum  esse  Pompeium ,  ra- 
tibus  etiam  exitus  portus  teneri.  Non  medius  fidius  prae 
lacrimis  possum  reliqua  nec  cogitare  nec  scribere.  Misi  ad 
te  exemplum.  Miseros  nos!  cur  non  omnes  fatum  illius 
una  exsecuti  sumus  ?  Ecce  autem  a  Matio  et  Trebatio  ea- 
dem :  quibus  Minturnis  obvii  Caesaris  tabellarii.  Torqueor 
infelix ,  ut  iam  illum  Mucianum  exitum  exoptem.  At  quam  | 
honesta,  at  quam  expedita  tua  consilia,  quam  evigilata  tuis 
cogitationibus  qua  itineris,  qua  navigationis ,  qua  congres- 
sus  sermonisque  cum  Caesare!  Omnia  quum  honesta  tum 
cauta.  In  Epirum  vero  invitatio  quam  suavis,  quam  libe- 
ralis,  quam  fraterna!  2.  De  Dionysio  sum  admiratus,  qui 
apud  me  honoratior  fuit  quam  apud  Scipionem  Panaetius, 
a  quo  impurissime  haec  nostra  fortuna  despecta  est.  Odi 
hominem  et  odero:  utinam  ulcisci  possem!  Sed  illum  ul- 
ciscentur  mores  sui.  3.  Tu,  quaeso,  nunc  vel  maxime  quid 
agendum  nobis  sit  cogita.  Populi  Romani  exercitus  Cn. 
Pompeium  circumsidet:  fossa  et  vallo  saeptum  tenet,  fuga 
prohibet:  nos  vivimus  ?  Et  staturbs  ista,  praetores  ius  di- 
cunt,  aediles  ludos  parant,  viri  boni  usuras  perscribunt:  ego- 
ipse  sedeo?  Coner  illuc  ire,  ut  insanus?  implorare  fidem 
municipiorum?  Boni  non  sequentur,  leves  irridebunt,  rm 
rum  novarum  cupidi,  victores  praesertim  etarmati,  vim  et 
manus  adferent.  4.  Quid  censes  igitur?  ecquidnam  est 
tui  consilii  ad  finem  huius  miserrimae  vitae?  Nunc  doieo, 
nunc  torqueor,  quum  cuidam  aut  sapiens  videor,  quod  una 
non  ierim,  aut  felix  fuisse.  Mihi  contra.  Numquam  enim 
illius  victoriae  socius  esse  volui,  calamitatis  mallem  fuisse.1 
Quid  ego  nunc  tuas  litteras,  quid  tuam  prudentiam  aut  be-i 
nevolentiam  implorem?  Actum  est.  Nulla  re  iam  possum 
iuvari,  qui  ne  quod  optem  quidem  iam  habeo  nisi  ut  aliqua 
inimici  misericordia  liberemur. 


M.  Cicero  quod  scripserat  Pompeium  circumvallatum  portu  occluso, 
...  non  verum  esse  significat,  tum  de  litteris  Attici  et  Dolabellae, 
de  causa,  quam  ob  rem  consilia  Attici  collegerit,  vide  epistolam  huius 
libri  decimam,  de  sua  erga  Pompeium  benevolentia,  de  magnis  Cae- 
'"  copiis  et  opibus,    de  praefectura  sua,   de  viris  bonis,   de  Len- 

tulo,  de  misera  Pompeii  condicione,  qui  N.  Magium  pacis  causa  ad 
Caesarem  miserit,  de  Balbo,'  cuius  litterarum  exemplum  adiunctum 
est.     Scripsit  in  Formiano  a.  u.  c.  705. 

CICERO  ATTICO  S. 
1.  Ovx  £'oV  hvfiog  Aoyog,  ut  opinor,  ille  de  ratibus. 
Quid  enim  est,  quod  Dolabella  iis  litteris,  quas  m.  Idus 
Mart.  a  Brundusio  dedit,  hanc  evrnisQiuv  quasi  Caesaris  scri- 
beret,  Pompeium  in  fuga  esse  eumqueprimo  vento  naviga- 
turum?  Quod  valde  discrepat  ab  iis  epistolis,  quarum  ex- 
empla  antea  ad  te  misi.  Hic  quidem  mera  scelera  loquuntur. 
Sed  non  erat  nec  recentior  auctor  nec  huius  rei  quidem  me- 
lior  Dolabella.  2.  Tuas  xi.  Kalend.  accepi  litteras,  quibus 
omnia  consilia  differs  in  id  tempus ,  quum  scierimus  quid 
actum  sit.  Et  certe  ita  est,  nec  interim  potest  quidquam 
non  modo  statui ,  sed  ne  cogitari  quidem.  Quamquam  hae 
me  litterae  Dolabellae  iubent  ad  pristinas  cogitationes  re- 
verti.  Fuit  enim  pridie  Quinquatrus  egregia  tempestas ,  qua 
ego  illum  usum  puto.  3.  Zvvayayi]  consiliorum  tuorum 
non  est  a  me  collecta  ad  querelam,  sed  magis  ad  consola- 
tionem  meam.  Nec  enim  me  tam  haec  mala  angebant  quam 
suspicio  culpae  ac  temeritatis  meae :  eam  nullam  puto  esse, 
quoniam  cum  consiliis  tuis  mea  facta  et  consilia  consentiunt. 
Quod  mea  praedicatione  factum  esse  scribis  magis  quam 
illius  merito ,  ut  tantum  ei  debere  viderer,  est  ita.  Ego  illa 
extuli  semper  et  eo  quidem  magis ,  ne  quid  ille  superiorum 
meminisse  me  putaret,  quae  si  maxime  meminissem,  tamen 
illius  temporis  similitudinem  iam  sequi  deberem.  Nihil  me 
adiuvit,  quum  posset,  et  postea  fuit  amicus,  etiam  valde: 
ecquam  ob  causam  plane  nescio.  Ergo  ego  quoque  illi. 
Quin  etiam  illud  par  in  utroque  nostrum,  quod  ab  eisdem 
illecti  sumus.  Sed  utinam  tantum  ego  ei  prodesse  potuis- 
sem,  quantum  mihi  ille  potuit!  Mihi  tamen  quod  fecit  gra- 
tissimum,  nec  ego  nunc  eum  iuvare  qua  re  possim  scio 
nec  si,  possem,  quum  tam  pestiferum  bellum  pararet,  adiu- 
vandum  putarem.  4.  Tantum  offendere  animum  eius  hic 
manens  nolo.  Nec  mehercule  ista  videre,  quae  tu  potes  iam 
animo  providere,  nec  interesse  istis  malis  possem.  Sed  eo 
tardior-  ad  discedendum  fui ,   quod  difflcile  est  de  discessu 

voluntario  sine  ulla  spe  reditus  cogitare.  Nam  ego  hune 
ita  paratum  video  peditatu,  equitatu,  classibus,  auxiliis  Gal- 
lorum,  quos  Matius  ikdm&v,  ut  puto ,  sed  certe  dicebat 
peditum  cciod.,  equitum  sex  polliceri  sumptu  suo  annos  de- 
cem.  Sed  sit  hoc  XdnL6[ia.  Magnas  habet  certe  copias, 
et  habebit  non,  ut  ille,  vectigal,  sed  civium  bona.  Adde 
confidentiam  hominis,  adde  imbecillitatem  bonorum  viro- 
rum,  qui  quidem,  quod  illum  sibi  merito  iratum  putant, 
f  oderunt,  ut  tu  scribis,  ludum.  f  Ac  vellem,  scribis,  quis- 
nam  hic  significasse  te.  Sedetiste,  quia  plus  ostenderat 
quam  fecit,  et  vulgo  illum  qui  amarunt,  non  amant.  Muni- 
cipia  vero  et  rustici  Romani  illum  metuunt,  hunc  adhuc  di- 
ligunt.  Qua  re  ita  paratus  est,  ut,  etiam  si  vincere  non 
possit,  quo  modo  tamen  vinci  ipse  possit  non  videam.  Ego 
autem  non  tam  yorjxeiav  huius  timeo  quam  neL&avdyxrjv. 
Ai  yccQ  xcov  xvQavvcov  derjoeig,  inquit  JlXdxcov^  oiov  oxt 
[isiuytievcu  dvdyxaig.  5.  llla  d\i\x,eva  video  tibi  non  pro- 
bari,  quae  ne  mihi  quidem  placebant,  sed  habebam  in  illis  et 
occultationem  et  vjtrjQeoiav  fidelem,  quae  si  mihi  Brundusii 
suppeterent,  mallem.  Sed  ibi  occultatio  nulla  est.  Verum, 
ut  scribis,  quum  sciemus.  6.  Viris  bonis  me  non  nimis  ex- 
cuso.  Quas  enim  eos  cenas  et  facere  et  obire  scripsit  ad  me 
Sextus!  quam  lautas,  quam  tempestivas!  Sed  sint  quam- 
vis  boni,  non  sunt  meliores  quam  nos:  moverent  me,  si 
essent  fortiores.  De  Lanuvino  Phameae  erravi:  Troianum 
somniaveram.  Id  ego  volui  D.  Sed  pluris  est.  Jstuc  ta- 
men  mi  cuperem  emeres,  si  ullam  spem  fruendi  viderem. 
7.  Nos  quae  monstra  cotidie  legamus  intelliges  ex  illo  li- 
bello,  qui  in  epistolam  coniectus  est.  Lentulus  noster  Pu- 
teolis  estadrjnovGJv,  ut  Caecius  narrat.  Quid  agat?  Aia- 
xQ07ir]v  Corfiniensem  reformidat.  Pompeio  nunc  putat  satis 
factum,  beneficio  Caesaris  movetur,  sed  tamen  movetur 
magis  perspecta  re.  8.  cTene  haec  ferre  posse?'  Omnia  mi- 
sera,  sed  hoc  nihil  miserius:  Pompeius  N.  Magium  de  pace 
misit,  et  tamen  oppugnatur:  quod  ego  non  credebam,  sed 
habeo  a  Balbo  litteras,  quarum  ad  te  exemplum  misi:  lege, 
quaeso,  et  illud  infimum  caput  ipsius  Balbi  optimi,  cui 
Cnaeus  noster  locum  ubi  hortos  aedificaret  dedit,  quem  cui 

nostrum  non  saepe  praetulit!  Itaque  miser  torquetur.  Sed, 
ne  bis  eadem  legas,  ad  ipsam  te  epistolam  reiicio.  Spem 
autem  pacis  habeo  nullam.  Dolabella  suis  litteris  ld.  Mart. 
datis  merum  bellum  loquitur.  Maneamus  ergo  in  illa  eadem 
sententia  misera  et  desperata,  quando  hoc  miserius  esse 
nihil  potest. 

A: 
BALBUS  CICERONI  IMP.  S. 

1.  Caesar  nobis  litteras  perbreves  misit,  quarum  exem- 
plum  subscripsi.  Brevitate  epistolae  scire  poteris  eum  valde 
esse  distentum ,  qui  tanta  de  re  tam  breviter  scripserit.  Si 
quid  praeterea  novi  fuerit  statim  tibi  scribam.  c  CAESAR 
0PP10,  CORNELIO  S.  A.  d.  vn.  Id.  Mart.  Brundusium  veni: 
ad  murum  castra  posui.  Pompeius  est  Brundusii.  Misit  ad 
me  N.  Magium  de  pace.  Quae  visa  sunt  respondi.  Hoc  vos 
statim  scire  volui.  Quum  in  spem  venero  de  compositione 
aliquid  me  conficere,  statim  vos  certiores  faciam.'  2.  Quo 
modo  me  nuncputas,  mi  Cicero,  torqueri,  postquam  rursus 
in  spem  pacis  veni ,  ne  qua  res  eorum  compositionem  im- 
pediat?  Namque,  quod  absens  facere  possum,  opto.  Quod 
si  una  essem ,  aliquid  fortasse  proficere  possem  videri.  Nunc 
exspectatione  crucior. 

XIV. 

M.  Cicero  Attico  scribit  spem  pacis,  quam  Balbi  litterae  signi- 
flcaverint,  nullam  esse  se  e  Q.  Pedii  litteris  intellexisse  et  e  Caesaris 
litteris ,  quarum  exemplum  miserat  Pedius,  se  quid  agat  nescire,  scri- 
pta  epistola  se  ait  a  Lepta  certiorem  factum  Pompeium  a  Brundusio 
conscendisse ,  Caesarem  a.  d.  vn.  Kal.  April.  Capuae  fore.  Scripsit 
in  Formiano  a.  u.  c.  705. 

CICERO  ATTICO  S. 

1.  Miseram  ad  te  vmi.  Kal.  exemplum  epistolae  Balbi  ad 
me  et  Caesaris  ad  eum  et  ad  Oppium:  eodem  die  Capua  litte- 
ras  accepi  ab  Q.  Pedio,  Caesarem  ad  se  pridie  Id.  Mart.  mi- 
sisse  hoc  exemplo :  'Pompeius  se  oppido  tenet.  Nos  ad  por- 
tas  castra  habemus.  Conamur  opus  magnum  et  multorum 
dierum  propter  altitudinem  maris.    Sed  tamen  nihil  est  quod 

potius  faciamus.  Ab  utroque  portus  cornu  moles  iacimus,  ut 
aut  illum  quam  primum  traiicere  quod  habet  Brundusii  copia- 
rum  cogamus  aut  exitu  prohibeamus.'  2.  Ubi  est  illa  pax,  de 
qua  Balbus  scripserat  torqueri  se?  ecquid  acerbius?  ecquid 
crudelius?  Atque  eum  loqui  quidam  av&svtixas  narrabat, 
Cn.  Carbonis,  M.  Bruti  se  poenas  persequi  omniumque  eo- 
rum ,  in  quos  Sulla  crudelis  hoc  socio  fuisset,  nihil  Curionem 
se  duce  facere,  quod  non  hic  Sulla  duce  fecissetf  ad  ambi- 
tionem,  quibus  exsilii  poena  superioribus  legibus  non  fuisset, 
ab  illo  patriae  proditores  de  exsilio  reductos  esse,  queri  de 
Milone  per  vim  expulso,  neminem  tamen  se  violaturum,  nisi 
qui  arma  contra.  Haec  Baebius  quidam ,  a  Curione  m.  Id. 
profectus,  homo  non  infans,  sed  qui  nulli  non  dicat.  Plane 
nescio  quid  agam.  Illim  equidem  Cnaeum  profectum  puto. 
Quidquid  estbiduo  sciemus.  A  tenihil,  ne  Anteros  quidem 
quidquam  litterarum.  Nec  mirum:  quid  enim  est  quod  scri- 
bamus?  Ego  tamen  nullum  diem  praetermitto.  3.  Scripta 
epistola  litterae  mihi  ante  lucem  a  Lepta  Capua  redditae 
sunt  Id.  Mart. ,  Pompeium  a  Brundusio  conscendisse,  at 
Caesarem  a.  d.  vu.  Kal.  Apriles  Capuae  fore. 

XV. 

M.  Cicero  scribit  Attico  sibi  iam  litteras  adlatas  esse  Caesarem 
in  Albano  apud  Curionem  V.  Kal.  fore,  eius  igitur  congressum  ex- 
spectat,  sibi  omnia  imparata  esse  significat  ab  Atticoque  consilium 
petit:  de  mandatis  Caesaris  ad  consules  et  ad  Pompeium,  de  Phi- 
lippo ,  de  Lentulo,  de  Domitio ,  tum  de  Dionysio  existimat,  denique  de 
re  familiari.  Adiungit  exemplum  litterarum,  quas  se  a  Matio  et  Tre- 
batio  accepisse  dicit.     Scripsit  in  Formiano  a.  u.  c.  705. 

CICERO  ATTICO  S. 

1.  Quum  dedissem  ad  te  litteras ,  ut  scires  Caesarem  Ca- 
puae  vii.  Kalend.  fore,  adlatae  mihi  Capua  sunt  litterae ,  eum 
in  Albano  apud  Curionem  v.  Kal.  fore.  Eum  quum  videro, 
Arpinum  pergam.  Si  mihi  veniam  quampelo  dederit,  utar 
illius  condicione :  si  minus,  impetrabo  aliquid  a  me  ipso.  Ille, 
ut  ad  me  scripsit,  legiones  singulas  posuit  Brundusii,  Ta- 
renti,  Siponti.  Claudere  mihi  videtur  maritimos  exitus,  et 
tamen  ipse  Graeciam  spectarepotius  quam  Hispanias.    Sed 

haec  longius  absunt.  2.  Me  nunc  et  congressus  huius  stimu- 
lat  —  is  vero  adest  —  et  primas  eius  actiones  horreo.  Volet 
enim,  credo,  S.  C.  facere,  volet  augurum  decretum,  rapiemur 
aut  absentes  vexabimur,  vel  ut  consules  roget  praetor  vel 
dictatorem  dicat,  quorum  neutrum  ius  est.  Sed  si  Sulla  potuit 
efficere,  ab  interrege  ut  dictator  diceretur  et  magister  equi- 
tum,  cur  hic  non  possit?  Nihil  expedio,  nisi  ut  aut  ab  hoc  tam- 
quam  Q.  Mucius  aut  ab  illo  tamquam  L.  Scipio.  3.  Quum 
tuhaecleges,  ego  illum  fortasse  convenero.  Tix\a%il — 
xvvxeqov  —  ne  illud  quidem  nostrum  proprium.  Erat  enim 
spes  propinqui  reditus,  erat  hominum  querela.  Nunc  exire 
cupimus ,  qua  spe  reditus ,  mihi  quidem  numquam  in  men 
tem  venit.  Non  modo  autem  nulla  querela  est  municipalium 
hominum  ac  rusticorum,  sed  contra  metuunt  ut  crudelem, 
iratum.  Nec  tamen  mihi  quidquam  est  miserius  quam  re- 
mansisse  nec  optatius  quam  evolare  non  tam  ad  belli  quam 
ad  fugae  societatem.  Sed  tu  omnia  quidem  eonsilia  differe- 
bas  in  id  tempus,  quum  sciremus  quae  Brundusii  acta  essent. 
Scimus  nempe:  haeremus  nihilo  minus.  Vix  enim  spero 
mihi  hunc  veniam  daturum,  etsi  multa  adfero  iusta  ad  im- 
petrandum.  Sed  tibi  omnem  illius  meumque  sermonem  omni- 
bus  verbis  expressum  statim  mittam.  4.  Tu  nunc  omni 
amore  enitere,  ut  nos  cura  tua  et  prudentia  iuves.  lta  su- 
bito  accurrit,  ut  ne  T.  Rebilum  quidem,  ut  constitueram, 
possim  videre.    Omnia  nobis  imparatis  agenda.    Sed  tamen 

uXhu  [iev  uvxog,  ut  ait  ille, 
uXKu  de  xai  dui^iav  vno%r\Gexui. 

Quidquid  egero  continuo  scies.  Mandata  Caesaris  ad  con- 
sules  et  ad  Pompeium ,  quae  rogas ,  nulla  habeo :  f  et  de- 
scripta  attulit  illa  e  via  misi  ad  te  ante,  e  quibus  mandata 
puto  intelligi  posse.  Philippus  Neapoli  est,  Lentulus  Pu- 
teolis.  De  Domitio ,  ut  facis ,  sciscitare  ubi  sit ,  quid  cogitet. 
5.  Quod  scribis  asperius  me,  quam  mei  patiantur  mores,  de 
Dionysio  scripsisse,  vide  quam  sim  antiquorum  hominum. 
Te  medius  fidius  hanc  rem  gravius  putavi  laturum  esse  quam 
me.  Nam  praeterquam  quod  te  moveri  arbitror  oportere 
iniuria,  quae  mihi  a  quoquam  facta  sit,  praeterea  te  ipsum 

quodam  modo  hic  violavit,  quum  in  me  tam  improbus  fuit. 
Sed  tu  id  quanti  aestimes  tuum  iudicium  est.  Nec  tamen  j 
in  hoc  tibi  quidquam  oneris  impono.  Ego  autem  illum  { 
male  sanum  semper  putavi,  nunc  etiam  impurum  et  scele-  3 
ratum  puto,  nec  tamen  mihi  inimiciorem  quam  sibi.  Phi-  1 
largyro  bene  curasti:  causam  certe  habuisti  et  veram  et  ! 
bonam :  relictum  esse me  potius  quam  reliquisse.  6.  Quum  de-  <i 
dissem  iam  litteras  a.  d.  vm.  Kal.,  [pueri],  quos  cum  Matio  et 
Trebatio  miseram,  epistolam  mihi  attulerunt  hoc  exemplo: 

A. 
«MATIUS  ET  TREBATIUS  CICERONI  1MP.  S. 

Quum  Capua  exissemus ,  in  itinere  audivimus  Pompeium 
Brundusio  a.  d.  xvi.  Kalend.  April.  cum  omnibus  copiis,  quas 
habuerit,  profectum  esse:  Caesarem  postero  die  in  oppi-  \ 
dum  introisse,  contionatum  esse,inde  Romam  contendisse,  i 
velle  ante  Kalend.  esse  ad  urbem  et  pauculos  dies  ibi  com- 
morari,  deinde  in  Hispanias  proficisci.    Nobis  non  alienum 
visum  est,  quoniam  de  adventu  Caesaris  pro  certo  habeba- 
mus,   pueros  tuos   ad  te  remittere,   ut  id  tu  quam  pri-  I 
mum  scires.    Mandata  tua  nobis  curae  sunt  eaque,  ut  tem-  < 
pus  postularit ,  agemus.    Trebatius  sedulo  facit  ut  antecedat. 
Epistola  conscripta  nunciatum  est  nobis  Caesarem  a.  d.  vni.  ' 
Kal.  April.    Beneventi  mansurum,  a.  d.  vii.  Capuae,  a.  d. 
vi.  Sinuessae.    Hoc  putamus  pro  certo.' 

XVI. 

M.  Cicero  Attico  scribit  se  litteras  a  Caesare  Sinuessa  a.  d.  Vii. 
Kal.  datas  accepisse,  quarum  exemplum  adiunctum  est.  Scripsit  in 
Formiano  a.  u.  c.  705. 

CICERO  ATTICO  S. 
1.  Quum  quod  scriberem  ad  te  nihil  haberem,  tamen, 
ne  quem  diem  intermitterem ,  has  dedi  litteras.  A.  d.  vi. 
Kal.  Caesarem  Sinuessae  mansurum  nunciabant.  Ab  eo  mihi 
litterae  redditae  sunt  a.  d.  vn.  Kalend.,  quibus  iam  eopes' 
meas,  non,  ut  superioribus  litteris,  c  opem'  exspectat.  Quum 
eius  clementiam  Corfiniensem  illam  per  litteras  collauda- 
vissem,  rescripsit  hoc  exemplo: 


31  LIB.  IX.  EP.  15.  A.  —  18.  257 

«CAESAR  IMP.  CICERONI  IMP.  S.  D. 

2.  Recte  auguraris  de  me  —  bene  enim  tibi  cognitus 
sum  —  nihil  a  me  abesse  longius  crudelitate.  Atque  ego 
quum  ex  ipsa  re  magnam  capio  voluptatem,  tum  meum 
factum  probari  abs  te  triumpho  gaudio.  Neque  iJlud  me 
movet,  quod  ii,  qui  a  me  dimissi  sunt,  discessisse  dicuntur, 
ut  mihi  rursus  bellum  inferrent:  nihil  enim  malo  quam  et  me 
mei  similem  esse  et  illos  sui.  3.  Tu  velim  mihi  ad  urbem 
praesto  sis,  ut  tuis  consiliis  atque  opibus,  ut  consuevi,  m 
omnibus  rebus  utar.  Dolabella  tuo  nihil  scito  mihi  esse  iu- 
cundius.  Hanc  adeo  habebo  gratiam  illi:  neque  enim  aliter 
facere  poterit:  tanta  eius  humanitas,  is  sensus,  ea  in  me  est 
benevolentia.* 

XVII. 

De  Caesaris  congressu  exspectato,  de  toga  pura  Ciceroni  suo  danda, 
de  Tironis   valetudine.     Scripsit  in  Formiano  a.  u.  c.  705. 

CICERO  ATTICO  S. 

1.  Trebatium  vi.  Kalend. ,  quo  die  has  litteras  dedi,  ex- 
spectabam.  Ex  eius  nuncio  Matiique  litteris  meditabor  quo 
modo  cum  illo  loquar.  0  tempus  miserum!  Nec  dubito 
quin  a  me  conlendat  ut  ad  urbem  veniam.  Senatum  enim 
Kal.  velle  se  frequentem  adesse  etiam  Formiis  proscribi 
iussit.  Ergo  ei  negandum  est?  Sed  quid  praecipio?  Sta- 
tim  ad  te  perscribam  omnia.  Ex  illius  sermone  statuam 
Arpinumne  mihi  eundum  sit  an  quo  alio.  Volo  Ciceroni 
meo  togam  puram  dare.  Istic  puto.  2.  Tu,  quaeso,  cogita, 
quid  deinde.  Nam  me  hebetem  molestiae  reddiderunt.  A 
Curio  velim  scire  ecquid  ad  te  scriptum  sit  de  Tirone.  Ad 
me  enim  ipse  Tiro  ita  scripsit,  ut  verear  quid  agat.  Qui 
autem  veniunt  inde ,  xivdvvadrj  nunciant.  Sane  in  magnis 
curis  etiam  haec  me  sollicitat:  in  hac  enim  fortuna  perutilis 
eius  et  opera  et  fidelitas  esset. 

XVIII. 

M.   Cicero  Attico   de   suo  cum    Caesare    congressu   scribit,    quo 
obtinuerit  ne  ad  urbem  veniret,   sed  tamen  veretur  ne  Caesarem  eo 
CIC.  III.  2.  17 

ipso  offenderit,  de  comitatu  C.  Caesaris  ipsiusque  alacritate,  Caesa- 
rera  in  Pedanum  ivisse,  se  Arpinum:  iam  consilium  Attici  exspectat. 
Scripsit  Arpini  a.  u.  c.  705. 

CICERO  ATTICO  S. 
1.  Utrumque  ex  tuo  consilio:  nam  et  oratio  fuit  ea  no- 
stra,  ut  bene  potius  ille  de  nobis  existimaret  quam  gratias 
ageret,  et  in  eo  mansimus,  ne  ad  urbem.  Ula  fefellerunt, 
facilem  quod  putaramus.  Nihil  vidi  minus.  Damnari  se 
nostro  iudicio,  tardiores  fore  reliquos,  si  nos  non  veneri- 
mus,  dicere.  Ego  dissimilem  illorum  esse  causam.  Quum 
multa:  'Veni  igitur  et  age  de  pace.'  Meone,  inquam,  arbi- 
tratu?  eAn  tibi,'  inquit,  ?ego  praescribam?'  Sic,  inquam, 
agam ,  senatui  non  placere  in  Hispanias  iri  nec  exercitus  in 
Graeciam  transportari,  multaque,  inquam,  de  Cnaeo  deplo- 
rabo.  Tum  ille:  cEgo  vero  ista  dici  nolo.'  Ita  putabam, 
inquam,  sed  ego  eo  nolo  adesse,  quod  aut  sic  mihi  dicen- 
dum  est  multaque,  quae  nullo  modo  possem  silere,  si  ad- 
essem ,  aut  non  veniendum.  Summa  fuit,  ut  ille  quasi  exitum 
quaerens  *  ut  deliberarem.'  Non  fuit  negandum.  Ita  disces- 
simus.  Credo  igitur  hunc  me  non  amare.  At  ego  me  amavi, 
quod  mihi  iam  prjdem  usu  non  venit.  2.  Reliqua,  o  di!  qui 
comitatus!  quae,  uttu  soles  dicere,  vexvia!  In  qua  erat  f 
eros  scelero.  0  rem  perditam !  o  copias  desperatas !  Quid, 
quod  Servii  filius,  quod  Titinii  in  iis  castris  fuerunt,  quibus 
Pompeius  circumsideretur!  Sex  legiones:  multum  vigilat, 
audet:  nullum  video  finem  mali.  Nunc  certe  promenda  tibi 
sunt  consilia.  Hoc  fuerat  extremum.  3.  Illa  tamen  xata- 
xkels  illius  est  odiosa,  quam  paene  praeterii:  'Si  sibi  con- 
siliis  nostris  uti  non  Hceret,  usurum  quorum  posset  ad 
omniaque  esse  descensurum.'  Vidisti  igiturvirum,  ut  scri- 
pseras?  lngemuisti?  Certe.  Cedo  reliqua.  Quid?  con- 
tinuo  ipse  in  Pedanum,  ego  Arpinum.  Inde  exspecto  qui- 
dem  Xalayevaav  illam  tuam.  Tu,  malum!  inquies,  actum 
ne  agas.  Etiam  illum  ipsum,  quem  sequimur,  multa  fefelle- 
runt.  4.  Sed  ego  tuas  litteras  exspecto.  Nihil  est  eniin 
iam,  ut  antea:  'Videamus  hoc  quorsum  evadat!'  Extre- 
mum  fuit  de  congressu  nostro,  quo  quidem  non  dubito 
quin  istum  offenderim.    Eo  maturius  agendum  est.    Amabo 

te,  epistolam  et  nohuxtjv!    Valde  tuas  litteras  nunc  ex- 
specto. 

XIX. 

M.  Cicero  Attico  scribit  se  Ciceroni  suo  togam  puram  Arpini  de- 
disse,  de  summa  maestitia  omnium,  de  tristi  bello  impendenti,  se 
velle  iam  mari  infero  navigare,  pacis  spem  nullam  habere,  gravi- 
tatem  certe  apud  Caesarem  obtinuisse  et  ne  veniret  ad  urbem,  Attici 
litteras  exspectat.     Scripsit  Arpini  a.  u.  c.  705. 

CICERO  ATTICO  S. 

1.  Ego  meo  Ciceroni,  quoniam  Roma  caremus,  Arpini 
potissimum  togam  puram  dedi,  idque  municipibus  nostris 
fuit  gratum.  Etsi  omnes  et  illos  et  qua  iter  feci  maestos 
adflictosque  vidi:  tam  tristis  et  lam  atrox  est  dvad-eaorjaig 
huius  ingentis  mali.  Dilectus  habentur:  in  hiberna  dedu- 
cuntur.  Ea,  quae,  etiam  quum  a  bonis  viris,  quum  iusto  in 
bello,  quum  modeste  fiunt,  tamen  ipsa  per  se  molestasunt, 
quam  censes  acerba  nunc  esse,  quum  a  perditis  in  civili  ne- 
fario  bello  petulantissime  fiant!  Cave  autem  putes  quem- 
quam  hominem  in  Italia  turpem  esse  qui  hinc  absit.  Vidi 
ipse  Formiis  universos,  neque  mehercule  umquam  homines 
putavi,  et  noram  omnes,  sed  numquam  uno  loco  videram. 
2.  Pergamus  igitur  quo  plaeet  et  nostra  omnia  relinquamus. 
Proficiscamur  ad  eum,  cui  gratior  noster  adventus  erit,  quam 
si  una  fuissemus.  Tum  enim  eramus  in  maxima  spe,  nunc 
ego  quidem  in  nulla,  nec  praeter  me  quisquam  Italia  cessit, 
nisi  qui  hunc  inimicum  sibi  putaret.  Nec  mehercule  hoc 
facio  rei  publicae  causa ,  quam  funditus  deletam  puto ,  sed 
ne  quis  me  putet  ingratum  in  eum,  qui  me  levavit  iis  incom- 
modis,  quibus  idem  adfecerat,  et  simul,  quod  ea,  quae  fiunt 
aut  quae  certe  futura  sunt,  videre  non  possum.  Etiam  equi- 
dem  senatus  consulta  facta  quaedam  iam  puto ,  utinam  in 
Volcatii  sententiam!  Sed  quid  refert?  Est  enim  una  sen- 
tentia  omnium.  Sed  erit  immitissimus  Servius,  qui  filium 
misit  ad  effligendum  Cn.  Pompeium  aut  certe  capiendum  cum 
Pontio  Titiniano.  Etsi  hic  quidem  timoris  causa:  ille  vero? 
Sed  stomachari  desinamus  et  aliquando  sentiamus  nihil  no- 
bis  nisi  id,  quod  minime  vellem,  spiritum  reliquum  esse. 

17* 

3.  Nos,  quoniam  superum  mare  obsidetur,  infero  navigabi- 
mus  et,  si  Puteolis  erit  difficile,  Crotonem  petemus  aut 
Thurios  et  boni  cives,  amantes  patriae,  mare  infestum  ha- 
bebimus.  Aliam  rationem  ego  huius  belli  gerendi  nullam  vi- 
deo.  In  Aegyptum  nos  abdemus.  Exercitu  pares  esse  non 
possumus :  pacis  fides  nulla  est.  4.  Sed  haec  satis  deplorata 
sunt.  Tu  velim  litteras  Cephalioni  des  de  omnibus  rebus 
actis,  denique  etiam  de  sermonibus  hominum,  nisi  plane  ob- 
mutuerunt.  Ego  tuis  consiliis  usus  sum  maximeque,  quod 
et  gravitatem  in  congressu  nostro  tenui  quam  debui  et  ad 
urbem  ut  non  accederem  perseveravi.  Quod  superest,  scribe, 
quaeso ,  quam  accuratissime  —  iam  enim  extrema  sunt  — , 
quid  placeat,  quid  censeas:  etsi  iam  nulla  dubitatio  est. 
Tamen ,  si  quid  vel  potius  quidquid  veniet  in  mentem ,  scri- 
bas  velim. 


L  I  B  E  R    X. 


I. 

M.  Cicero  de  incerta  condicione  sua,  de  misero  rei  publicae  statu, 
de  pacificatione  inani  queritur  et  sua  consilia  Attico  et  eius  familiari 
Sexto  probari  gaudet.     Scripsit  a.  u.  c.  705. 

CICERO  ATTICO  S. 

1.  iii.  Nonas  quum  in  Laterium  fratris  venissem ,  accepi 
litteras  et  paullum  lectis  respiravi,  quod  post  has  ruinas 
mihi  non  acciderat.  Per  enim  magni  aestimo  tibi  firmi- 
tudinem  animi  nostri  et  factum  nostrum  probari.  Sexto  enim 
nostro  quod  scribis  probari,  ita  laetor,  ut  me  quasi  patris 
eius,  cui  semper  uni  plurimum  tribui,  iudicio  comprobari 
putem,  qui  mihi,  quod  saepe  soleo  recordari,  dixit  olim, 
"Nonis  illis,  illis  Decembribus,  quum  ego,  'Sexte,  quid- 
nam  ergo?'  i 

*Mi}  ndvj  inquit  ille,  %a6novdd  ys  xal  axXsiag  ano- 

kotpriv, 

'Akkct  piya  QS%ag  xi  nai  i06op£voi0i  xv&ia&ai.' 

Eius  igitur  mihi  vivit  auctoritas,  et  simillimus  eius  filius 
eodem  est  apud  me  pondere  quo  fuit  ille,  quem  salvere  ve- 
lim  iubeas  plurimum.  2.  Tu  tuum  consilium  etsi  non  in 
longinquum  tempus  differs  —  iam  enim  illum  emptum  paci- 
ficatorem  perorasse  puto,  iam  actum  aliquid  esse  in  con- 
sessu  senatorum  —  seimtum  enim  non  puto  — ,  tamen 
suspensum  me  detines,  sed  eo  minus,  quod  non  dubito 
quid  nobis  ag-endum  putes.  Qui  enim  Flavio  legionem  et 
Siciliam  dari  scribas  et  id  iam  fieri,  quae  tu  scelera  partim 
parari  iam  et  cogitari,  partim  ex  tempore  futura  censes?  Ego 
vero  Solonis,  popularis  tui  et,  utputo,  etiam  mei,  legem 
negligam,  qui  capite  sanxit,  si  quiin  seditione  non  alterius 
utrius  partis  fuisset  —  nisi  si  tu  aliter  censes  —  et  hinc  abero 
et  illim.  Sed  alterum  mihi  est  certius,  nec  praecipiam  ta- 
men :  exspectabo  tuum  consilium  et  eas  Iitteras ,  nisi  alias 
iam  dedisti ,  quas  scripsi  ut  Cephalioni  dares.  3.  Quod  scri- 
Vjis ,  non  quo  alicunde  audieris,  sed  te  ipsum  putare  me  at- 
tractum  iri,  si  de  pace  agatur,  mihi  omnino  non  venit  in 
mentem,  quae  possit  actio  essedepace,  quum  illi  certissi- 
mum  sit,  si  possit,  exspoliare  exercitu  et  provincia  Pom- 
peium,  nisi  forte  iste  numarius  ei  potest  persuadere,  ut, 
dum  oratores  eantredeant,  quiescat.  Nihil  video  quod  spe- 
rem  aut  quod  iam  putem  fieri  posse.  <Sed  tamen  hominis 
hoc  ipsum  probi  est.'  Magnum  est  et  to5v  Tvofatixatdtav 
oxe^dtcav ,  veniendumne  sit  in  consilium  tyranni,  si  is 
aliqua  de  re  bona  deliberaturus  sit.  Quare,  si  quid  eius 
modi  evenerit  ut  arcessamur,  quod  equidem  non  curo: 
quid  enim  essem  de  pace  dicturus  dixi:  ipse  valde  repu- 
diavit,  sed  tainen,  si  quid  acciderit,  quid  censeas  mihi  fa- 
ciendum  utique  scribito.  Nihil  enim  mihi  adhuc  accidit  quod 
maioris  consilii  esset.  Trebatii,  boni  viri  et  civis,  verbis  te 
gaudeo  delectatum,  tuaque  ista  crebra  ix(pcovr}6i,Q,  vjvsqsv, 
me  sola  adhuc  delectavit  Litteras  tuas  vehementer  ex- 
specto ,  quas  quidem  credo  iam  datas  esse.  4.  Tu  cum  Sexto 
servasti  gravitatem  eamdem,  quam  mihi  praecipis.  Celer 
tuus  disertus  magis  est  quam  sapiens.  De  iuvenibus ,  quae 
ex  Tullia  audisti,  vera  sunt.  fMacum  istud,  quod  scribis, 
non  mihi  videtur  tam  re  esse  triste  quam  verbo.    Haec  est 

alrj,  in  qua  nunc  sumus,  mortis  instar.  Aut  enim  mihi  li- 
bere  inter  malos  itolixevTEov  fuit  aut  vel  periculose  cum 
bonis,  aut  nos  temeritatem  bonorum  sequamur  aut  auda- 
ciam  improborum  insectemur.  Utrumque  periculosum  est. 
At  hoc,  quod  agimus  nunc,  turpe  nec  tamen  tutum.  Istum, 
qui  filium  Brundusium  de  pace  misit  —  de  pace  idem  sentio 
quod  tu,  simulationem  esse  apertam,  parari  autem  bellum 
acerrime  — ,  me  legatum  iri  non  arbitror,  cuius  adhuc,  ut 
optavi,  mentio  facta  nulla  sit.  Eo  minus  habeo  necesse  scri- 
bere  aut  etiam  cogitare  quid  sim  facturus,  si  acciderit  ut 
leger. 

II. 

De  itincre  suo  et  commoratione  in  Arcano  fratris,  de  condicione 
rerum  incerta,  de  Dionysio  ad  se  profecto.  Scripsit  in  Arcano  Q.  fra- 
tris  a.  u.  c.  705. 

CICERO  ATTICO  S. 

1.  Ego  quum  accepissem  tuas  litteras  Nonis  April.,  quas 
Cephalio  attulerat,  essemque  Minturnis  postridie  mansurus, 
et  inde  protinus,  sustinui  mein  Arcano  fratris,  ut,  dum  ali- 
quid  certius  adferretur,  occultiore  in  loco  essemus  agerentur- 
que  nihilo  minus,  quae  sine  nobis  agipossunt.  Att\ayev6u 
iam  adest  et  animus  ardet,  neque  est  quidquam,  quo  et  qua. 
2.  Sed  haec  nostra  erit  cura  et  peritorum.  Tu  tamen,  quod 
poteris,  ut  adhuc  fecisli,  nos  consiliis  iuvabis.  Res  sunt 
inexplicabiles.  Fortunae  sunt  committenda  omnia.  Sine 
spe  conamur  ulla.  Melius  si  quid  acciderit,  mirabimur.  Dio- 
nysium  nolim  ad  me  profectum ,  de  quo  ad  me  Tullia  mea 
scripsit.  Sed  et  tempus  alienum  est  et  homini  non  amico 
nostra  incommoda,  tanta  praesertim,  spectaculo  esse  no- 
lim ,  cui  te  meo  nomine  inimicum  esse  nolo. 

III. 

M.  Cicero  ab  Attico  vult  certior  fieri  profectusne  sit  Caesar  et 
quid  omnino  Romae  actum  sit.  Scripsit  in  Arcano  Q.  fratris  a.  u. 
c.  705. 

CICERO  ATTICO  S. 
Quum  quod  scriberem  plane  nihil  haberem,  haec  autem 

reliqua  essent  quae  scire  cuperem,  profectusne  esset,  quo 
in  statu  urbem  reliquisset,  in  ipsa  Italia  quem  cuique  regioni 
aut  negocio  praefecisset ,  ecqui  essent  ad  Pompeium  et  ad 
consules  ex  senatus  consulto  de  pace  legati:  ut  igitur  haec 
scirem,  dedita  opera  has  ad  te  litteras  misi.  Feceris  igitur 
commode  mihique  gratum ,  si  me  de  his  rebus  et  si  quid  erit 
aliud  quod  scire  opus  sit,  feceris  certiorem.  Ego  in  Arcano 
opperior,  dum  ista  cognoseo. 

III.  a. 

De  exspectatis  Attici  litteris  et  de  Caesaris  litteris  ad  se  datis. 
Scripta  epistola  est  in  Arcano  Q.  fratris  a.  u.  c.  705. 

CICERO  ATTICO  S. 

1.  A.  d.  vii.  Id.  alteram  tibi  eodem  die  hanc  epistolam 
dictavi  et  pridie  dederam  mea  manu  longiorem.  Visum  te 
aiunt  in  regia  nec  reprehendo ,  quippe  quum  ipse  istam  re- 
prehensionem  non  fugerim.  Sed  exspecto  tuas  litteras,  ne- 
que  iam  sane  video  quid  exspectem,  sed  tamen,  etiam  si 
nihil  erit ,  id  ipsum  ad  me  velim  scribas.  2.  Caesar  mihi 
ignoscit  per  litteras  quod  non  venerim,  seseque  in  optimam 
parlem  id  accipere  dicit.  Facile  patior,  quod  scribit,  secum 
Tullum  et  Servium  questos  esse,  quia  non  idem  sibi  quod 
mihi  remisisset.  Homines  ridiculos!  qui  quum  filios  misis- 
sent  ad  Cn.  Pompeium  circumsidendum ,  ipsi  in  senatum 
venire  dubitarent.  Sed  tamen  exemplum  misi  ad  te  Caesaris 
litterarum. 

IV. 

M.  Cicero  Attico  gratias  agit  de  multis  acceptis  eius  Iitteris  et 
scribit  se  de  re  publica  cogitantem  iam  moderatiorem  fore ,  quum  vi- 
deat  Caesarem  et  Pompeium  sua  tantum  modo  commoda  persequi,  se 
autem  bona  conscientia  sustentari.  Tum  de  summa  temeritate  Q.  Ci- 
ceronis  filii,  qui  Caesari  patris  et  patrui  consilia  enunciarit,  de  Cu- 
rionis  ad  se  adventu  primum  exspectato,  tum  facto  et  de  foedo  eius 
sermone  secum  liabito.  Reliqua  se  velle  postero  die  ex  eo  quaerere, 
de  rebus  domesticis  et  familiaribus.  Scripta  epistola  est  in  Cumano 
a.  u.  c.  705. 

CICERO  ATTICO  S. 

1.  Multas  a  te  accepi  epistolas  eodem  die,  omnes  dili- 
genter  scriptas ,  eam  vero ,  quae  voluminis  instar  erat,  saepe 

legendam,  sicuti  facio,  in  qua  non  frustra  laborem  susce- 
pisti,  mihi  quidem  pergratum  fecisti.  Qua  re,  ut  id,  quoad 
licebit,  id  est,  quoad  scies  ubi  simus,  quam  saepissime  fa- 
cias,  te  vehementer  rogo.  Ac  deplorandi  quidem,  quod  co- 
tidie  facimus,  sit  iam  nobis  aut  finis  omnino,  si  potest,  aut 
moderatio  quaedam,  quod  profecto  potest.  Non  enim  iam 
quam  dignitatem,  quos  honores,  quem  vitae  statum  amise- 
rim  cogito,  sed  quid  consecutus  sim,  quid  praestiterim, 
qua  in  laude  vixerim :  his  denique  in  malis  quid  intersit  in- 
ter  me  et  istos,  quos  propter  omnia  amisimus.  Hi  sunt 
qui  nisi  me  civitate  expulissent,  obtinere  se  non  posse  puta- 
verunt  licentiam  cupiditatum  suarum,  quorum  societatis  et 
sceleratae  consensionis  fides  quo  eruperit  vides.  2.  Alter 
ardet  furore  et  scelere  nec  remittit  aliquid ,  sed  in  dies  in- 
gravescit,  modo  Italia  expulit,  nunc  alia  ex  parte  persequi, 
exalia  provincia  exspoliare  conatur,  nec  iam  recusat,  sed 
quodam  modo  postulat,  ut,  quem  ad  modum  est,  sic  etiam 
appelletur  tyrannus.  3.  Alter,  is,  qui  nos  sibi  quondam 
ad  pedes  stratos  ne  sublevabat  quidem,  qui  se  nihil  contra 
huius  voluntatem  aiebat  facere  posse,  elapsus  e  soceri  ma- 
nibus  ac  ferro,  bellum  terra  et  maricomparat,  non  iniustum 
ilLe  quidem ,  sed  quum  pium  tum  etiam  necessarium ,  suis 
tamen  civibus  exitiabile,  nisi  vicerit,  calamitosum,  etiam  si 
vicerit.  4.  Horum  ego  summorum  imperatorum  non  modo 
res  g-estas  non  antepono  meis,  sed  ne  fortunam  quidem 
ipsam,  qua  illi  florentissima,  nos  duriore  conflictati  vide- 
mur.  Quis  enim  potest  aut  deserta  per  se  patria  aut  op- 
pressa  beatus  esse?  Et  si,  ut  nos  a  te  admonemur,  recte 
in  illis  libris  diximus  nihil  esse  bonum  nisi  quod  honestum, 
nihil  malum  nisi  quod  turpe  sit,  certe  uterque  istorum  est 
miserrimus,  quorum  utrique  semper  patriae  salus  et  digni- 
tas  posterior  sua  dominatione  et  domesticis  commodis  fuit. 
5.  Praeclara  igitur  conscientia  sustentor,  quum  cogito  me 
de  re  publica  aut  meruisse  optime,  quum  potuerim,  aut  certe 
numquam  nisipie  cogitasse,  eaque  ipsa  tempestate  eversam 
esse  rem  publicam,  quam  ego  quattuordecim  annis  ante 
prospexerim.  Hac  igitur  conscientia  comite  proficiscar,  ma- 
gno  equidem  cum  dolore,  nec  tam  id  propter  me  autpropter 

fratrem  meum,  quorum  est  iam  acta  aetas,  quam  propter 
pueros,  quibus  interdum  videmur  praestare  etiam  rem  pu- 

blicam  debuisse,  quorum  quidem  alter  non  tam quia 

maiore  pietate  est,  me  mirabiliter  excruciat,  alter  —  o  rem 
miseram!  nihil  enim  mihi  accidit  in  omni  vita  acerbius  — 
indulgentia  videlicet  nostra  depravatus  eo  progressus  est, 
quo  non  audeo  dicere.  Et  exspecto  tuas  litteras.  Scripsisti 
enim  te  scripturum  esse  plurima,  quum  ipsum  vidisses. 
6.  Omne  meum  obsequium  in  illum  fuit  cum  multa  severi- 
tate,  neque  unum  eius  nec  parvum,  sed  multa  magna  de- 
Hcta  compressi.  Patris  autem  lenitas  amanda  potius  ab  illo 
quam  tam  crudeliter  negligenda.  Nam  litteras  eius  ad  Cae- 
sarem  missas  ita  graviter  tulimus,  utte  quidem  celaremus, 
sed  ipsius  videremur  vitam  insuavem  reddidisse.  Hoc  vero 
eius  iter  simulatioque  pietatis  qualis  fuerit  non  audeo  dicere. 
Tantum  scio  post  Hirtium  conventum  arcessitum  a  Caesare, 
cum  eo  de  meo  animo  a  suis  rationibus  alienissimo  et  con- 
silio  relinquendi  Italiam,  et  haec  ipsa  timide.  Sed  nulla 
nostra  culpa  est,  natura  metuenda  est.  Haec  Curionem, 
haec  Hortensii  filium,  non  patrum  culpa  corrupit.  Iacet  in 
maerore  meus  frater  neque  tam  de  sua  vita  quam  de  mea 
metuit.  Huic  tu,  huic  tu  malo  adfer  consolationes,  si  ullas 
potes,  maxime  quidem  illam  velim,  ea,  quae  ad  nos  delata 
sint,  aut  falsa  esse  aut  minora.  Quae  si  vera  sint,  quid  fu- 
turum  sit  in  hac  vita  et  fuga  nescio.  Nam  si  haberemus  rem 
publicam,  consilium  mihi  non  deesset  nec  ad  severitatem  nec 
ad  indulgentiam.  Haec  sive  iracundia  sive  dolore  sive  metu 
permotus  gravius  scripsi,  quam  aut  tuus  in  illum  amor  aut 
meus  postulabat,  si  vera  sunt,  ignosces:  si  falsa,  me  li- 
bente  eripies  mihi  hunc  errorem.  Quoquo  modo  vero  se 
res  habebit,  nihil  adsignabis  nec  patruo  nec  patri.  7.  Quum 
haec  scripsissem,  a  Curione  mihi  nunciatum  est  eum  ad 
me  venire.  Venerat  enim  is  in  Cumanum  vesperi  pridie, 
id  est,  Idibus.  Si  quid  igitur  mihi  eius  sermo  attulerit, 
quod  ad  te  scribendum  sit,  id  in  litteris  adiungam.  —  8.  Prae- 
teriit  villam  meam  Curio  iussitque  mihi  nunciari  mox  se 
venturum,  cucurritque  Puteolos,  ut  ibi  contionaretur.  Con- 
tionatus  est,  rediit.  fuit  ad  me  sane  diu.    0  rem  foedamj 

Nosti  hominem :  nihil  occultavit ,  in  primis  nihil  esse  certius 
quamutomnes,  qui  lege  Pompeia  condemnati  essent,  re- 
stituerentur ,  itaque  se  in  Sicilia  eorum  opera  usurum.  De 
Hispaniis  non  dubitabat  quin  Caesaris  essent,  inde  ipsum 
cum  exercitu,  ubicumque  Pompeius  esset,  eius  interitu  fi- 
nem  f  illi  fore,  plane  iracundia  elatum  voluisse  Caesarem 
occidi  Metellum  tribunum  pl.,  propius  factum  esse  nihil :  quod 
si  esset  factum,  caedem  magnam  futuram  fuisse,  permul- 
tos  hortatores  esse  caedis,  ipsum  autem  non  voluntate  aut 
natura  non  esse  crudelem,  sed  quod  popularem  putaret 
esse  clementiam:  quod  sipopuli  studium  amisisset,  crude- 
lem  fore,  eumque  perturbatum,  quod  intelligeret  se  apud 
ipsam  plebem  offendisse  de  aerario ,  itaque  ei  quum  certis- 
simum  fuisset,  ante  quam  proficisceretur,  contionem  habere, 
ausum  non  esse  vehementerque  animo  perturbato  profectum. 
9.  Quum  autem  ex  eo  quaererem  quid  videret,  quod  exem- 
plum,  quam  rem  publicam,  plane  fatebatur  nullam  spem 
reliquam:  Pompeii  classem  timebat,  quae  si  esset,  se  de  Si- 
cilia  abiturum.  Quid  isti,  inquam,  sex  tui  fasces?  si  ab 
senatu,  cur  laureati?  siabipso,  cursex?  ?  Cupivi,' inquit, 
'  ex  senatus  consulto  surrepto:  nam  aliter  non  poterat.'  At 
ille  impendio  nunc  magis  odit  senatum.  cAd  senatum  a 
me' inquit  'omnia  proficiscentur.'  Cur  autem  sex?  <Quia 
duodecim  nolui:  nam  licebat.'  10.  Tum  ego:  'Quamvel- 
lem'  inquam  'petisse  ab  eo,  quod  audio  Philippum  impe- 
trasse!  sed  veritus  sum,  quia  ille  a  me  nihil  impetrabat.' 
'Libenter'  inquit  etibi  concessisset  Verum  puta  te  impe- 
vrasse :  ego  enim  ad  eum  scribam ,  ut  tu  ipse  voles ,  de  ea 
re  nos  inter  nos  locutos.  Quid  autem  illius  interest,  quoniam 
in  senatum  non  venis,  ubi  sis?  Quin  nunc  ipsum  minime 
offendisses  eius  causam,  si  in  Italia  non  fuisses.'  Ad  quae 
ego  me  recessum  et  solitudinem  quaerere,  maxime  quod 
lictores  haberem.  Laudavit  consilium.  Quid  ergo?  in- 
quam :  nam  mihi  cursus  in  Graeciam  per  tuam  provinciam 
est,  quoniam  ad  mare  superum  milites  sunt.  'Quid  mihi' 
inquit 'optatius?'  Hoc  loco  multa  perliberaliter.  Ergo  hoc 
quidem  est  profectum,  ut  non  modo  tuto,  verum  etiam  pa- 
lam  navigaremus.     11.  Reliqua  in  posterum  diem  distulit, 

ex  quibus  scribam  adte,  si  quid  erit  epistola  dignum.  Sunt 
autem  quae  praeterii:  interregnumne  esset  exspectaturus, 
an ,  quo  modo  dixerit  ille  quidem  ad  se  deferri  consulatum, 
sed  se  nolle  in  proximum  annum.  Et  alia  sunt  quae  exqui- 
ram.  Iurabat  ad  summam,  quod  nullo  negocio  facere  solet, 
amicissimum  mihi  Caesarem  esse  debere.  eQuid  enim'  in- 
quit  'scripsit  ad  me  Dolabella?'  Dic,  quid?  Adfirmabat 
eum  scripsisse,  quod  me  cuperet  ad  urbem  venire,  illum 
quidem  gratias  agere  maximas  et  non  modo  probare,  sed 
etiam  gaudere.  Quid  quaeris?  Acquievi.  Levata  est  enim 
suspicio  illa  domestici  mali  et  sermonis  Hirtiani.  Quam  cu- 
pio  illum  dignum  esse  nobis  et  quam  ipse  me  invito,  f  qua 
pro  illo  sit  suspicandum !  f  Sed  opus  fuit  Hirtio  convento. 
Est  profecto  nescio  quid,  sed  velim  quam  minimo.  Et  ta- 
men  eum  nondum  redisse  miramur.  Sed  haec  videbimus. 
12.  Tu  Oppios  Terentiae  dabis.  Iam  enim  urbis  unum  pe- 
riculum  est.  Me  tamen  consilio  iuva,  pedibusne  Rhegium 
an  hinc  statim  in  navem  f  et  cetera,  quoniam  commoror. 
Ego  ad  te  statim  habebo  quod  scribam,  simul  et  videro 
Curionem.  De  Tirone  cura,  quaeso,  quod  facis,  ut  sciam 
quid  is  agat. 

V. 

De  sermone  Curionis,  de  Quinto  filio  regendo,  de  emptioue  per 
Vettienum  facta.     Scripsit  in  Cumano  a.  u.  c.  705. 

CICERO  ATTICO  S. 

1.  De  tota  mea  cogitatione  scripsi  ad  te  antea  satis,  ut 
mihi  visus  sum,  diligenter.  De  die  nihil  sane  potest  scribi 
praeter  hoc:  non  ante  lunam  novam.  2.  Curionis  sermo 
postridie  eamdem  habuit  fere  summam ,  nisi  quod  apertius 
significavit  se  harum  rerum  exitum  non  videre.  Quod  mihi 
mandas  de  Quinto  regendo,  'AQnotdlav.  Tamen  nihil  prae- 
termittam.  Atque  utinam  tu  . . . . !  Sed  molestior  non  ero. 
Epistolam  ad  Vestorium  statim  detuli,  ac  valde  requirere 
solebat.  3.  Commodius  tecum  Vettienus  est  locutus  quam 
ad  me  scripserat.  Sed  mirari  satis  hominis  negligentiam  non 
queo.  Quum  enim  mihi  Philotimus  dixisset  se  HS.  l.  emere 
de  Canuleio  deversorium  illud  posse,  minoris  etiam  emptu- 

rum,  si  Vettienum  rogassem,  rogavi,  ut,  si  quid  posset,  ex 
ea  summa  detraheret:  promisit:  ad  me  nuper  se  HS.  xxx. 
emisse,  ut  scriberem  cui  vellem  addici,  diem  pecuniae  Id. 
Novembr.  esse.  Rescripsi  ei  stomachosius  cum  ioco  tamen 
familiari.  Nunc,  quoniam  agit  liberaliter,  nihil  accuso  homi- 
nem  scripsique  ad  eum  me  a  te  certiorem  esse  faclum.  Tu 
de  tuo  itinere  quid  et  quando  cogites  velim  me  certiorem- 
facias.    A.  d.  xv.  Kal.  Mai. 

VI. 

De  cogitationibus  suis  ab  Attico  reticendis,  de  Q.  filio  difficulter 
a  se  regendo,  de  Pompeio.     Scripsit  in  Cumano  a.  u.  c.  705. 

CICERO  ATTICO  S. 

1.  Me  adhuc  nihil  praeter  tempestatem  moratur.  Astute 
nihil  sum  acturus:  fiat  in  Hispania  quidlibet:  et  tamen  re- 
ticeto  meas  cogitationes.  Omnes  explicavi  tibi  superio- 
ribus  litteris.  Quocirca  hae  sunt  breves,  et  tamen,  quia 
feslinabam  eramque  occupatior.  2.  De  Quinto  filio,  fit  a  me 
quidem  sedulo,  sed  nosti  reliqua.  Quod  dein  me  mones, 
et  amice  et  prudenter  me  mones,  sed  erunt  omnia  facilia,  si 
ab  uno  illo  cavero.  Magnum  opus  est:  mirabilia  multa:  nihil 
simplex,  nihil  sincerum.  Vellem  suscepisses  iuvenem  re- 
gendum.  Pater  enim  nimis  indulgens,  quidquid  ego  astrinxi, 
relaxat.  Si  sineillo  possem,  regerem:  quod  tu  potes.  Sed 
ignosco:  magnum,  inquam,  opus  est.  3.  Pompeium  pro 
certo  habemus  per  Iliyricum  proficisci  in  Galliam.  Ego  nunc 
qua  et  quo  videbo. 

VII. 

De  consilio  ab  Attico  inito  et  eius  condicione  non  eadem  atque 
ipsius,  serviendum  iam  esse  alterutri,  sed  se  malle  Pompeio  et  iam 
velle  exire,  de  Ser.  Sulpicio,  de  Curionis  sermone,  de  Q.  filio  a  se 
vehementer  accepto,  de  re  privata.  Scripta  epistola  est  in  Cumano 
a.  u.  c.  705. 

CICERO  ATTICO  S. 

1.  Ego  vero  Apuliam  et  Sipontum  et  tergiversationem 
istamprobo,  nec  tuam  rationem  eamdem  esse  duco  quam 

meam,  non  quin  in  re  publica  rectum  idem  sit  utrique  no- 
strum,  sed  ea  non  agitur.  Regnandi  contentio  est,  in  qua 
pulsus  est  modestior  rex  et  probior  et  integrior  et  is ,  qui 
nisi  vincit,  nomen  populi  Romani  deleatur  necesse  est:  sin 
autem  vincit,  Sullano  more  exemploque  vincet.  Ergo  hac 
in  contentione  neutrum  tibi  palam  sentiendum  et  tempori 
serviendum  est.  Mea  causa  autem  alia  est,  quod  beneficio 
vinctus  ingratus  esse  non  possum,  nec  tamen  [me]  in  acie, 
sed  Melitae  aut  alio  in  loco  simili  [oppidulo]  futurum  puto. 
Nihil ,  inquies ,  iuvas  eum ,  in  quem  ingratus  esse  non  vis  ? 
Immo  minus  fortasse  voluisset.  Sed  de  hoc  videbimus. 
Exeamus  modo,  quod  ut  meliore  tempore  possimus,  facit 
Adriano  mari  Dolabella,  Fretensi  Curio.  2.  Jniecta  autem 
mihi  spes  quaedam  est  velle  mecum  Ser.  Sulpicium  collo- 
qui.    Ad  eum  misi  Philotimum  libertum  cum  litteris,  si  vir 

esse  volet,  praeclare  6vvodia:  sin  autem ,  erimus 

nos,  qui  solemus.  3.  Curio  mecum  vixit,  iacere  Caesarem 
putans  offensione  populari,  Siciliaeque  diffidens,  siPompeius 
navigare  coepisset.  Quintum  puerum  accepi  vehementer. 
Avaritiam  video  fuisse  et  spem  magni  congiarii.  Magnum 
hoc  malum  est,  sed  scelus  illud,  quod  timueramus,  spero 
nullum  fuisse.  Hoc  autem  vitium  puto  te  existimare  non  a 
nostra  indulgentia,  sed  a  natura  profectum,  quem  tamen 
nos  disciplina  regimus.  De  Oppiis  Veliensibus  quid  placeat 
cum  Philotimo  videbis.  Epirum  nostram  putabimus,  sed 
alios  cursus  videbamur  habituri. 

VIII. 

M.  Cicero  pluribus  verbis  exponit  quam  ob  rem  sibi  consilium 
exspectandi,  dum  quid  in  Hispania  geratur  accipiat,  repudiandum 
esse  videatur  et  citius  transeundum.  Adiuncta  sunt  exempla  littera- 
rum  Antonii  trib.  pl.  et  Caesaris  ad  Ciceronem  datarum.  Scripta 
epistola  est  in  Cumano  a.  u.  c.  705. 

CICERO  ATTICO  S. 

1.  Et  res  ipsa  monebat  et  tu  ostenderas  et  ego  videbam, 
de  iis  rebus,  quas  intercipi  periculosum  esset,  finem  inter 
nos  scribendi  fieri  tempus  esse.  Sed,  quum  ad  me  saepe 
mea  Tullia  scribat  orans,  ut  quid  in  Hispania  geratur  ex- 


270  EPISTOLARUM  AD  ATTICUM  44 

spectem  et  semper  ascribat  idem  videri  tibi,  idque  ipse  etiam 
ex  tuis  litteris  intellexerim ,  non  puto  esse  alienum  me  ad 
te  quid  de  ea  re  sentiam  scribere.  2.  Consilium  istud  tunc 
esset  prudens,  ut  mihi  videtur,  si  nostras  rationes  ad  Hi- 

spaniensem  casum  accommodaturi  essemus,  quod  fieri 

Necesse  est  enim  aut,  id  quod  maxime  velim,  pelli  istum 
ab  Hispania  aut  trahi  id  bellum  aut  istum,  ut  confidere  vi- 
detur,  apprehendere  Hispanias.  Si  pelletur,  quam  gratus 
aut  quam  honestus  tum  erit  ad  Pompeium  noster  adventus, 
quum  ipsum  Curionem  ad  eum  transiturum  putem?  Sin 
trahitur  bellum ,  quid  exspectem  aut  quam  diu?  Pielinqui- 
tur  ut,  si  vincimurinHispania,  quiescamus.  Id  ego  contra 
puto :  istum  enim  victorem  magis  relinquendum  puto  quam 
victum  et  dubitantem  magis  quam  fidentem  suis  rebus.  Nam 
caedem  video,  si  vicerit,  et  impetum  in  privatorum  pecu- 
nias  et  exsulum  reditum  et  tabulas  novas  et  turpissimorum 
honores  et  regnum  non  modo  Romano  homini,  sed  ne  Per- 
sae  quidem  cuiquam  tolerabile.  3.  Tacita  esse  poterit  in- 
dignitas  nostra?  Pati  poterunt  oculi  me  cum  Gabinio  sen- 
tentiam  dicere?  et  quidem  illum  rogari  prius?  praesto  esse 
clientem  tuum  Clodium?  +  Cateii  Plaguleium  ?  caeteros?  Sed 
cur  inimicos  colligo?  qui  meos  necessarios  a  me  defensos 
nec  videre  in  curia  sine  dolore  nec  versari  inter  eos  sine 
dedecore  potero.  Quid,  si  ne  id  quidem  est  exploratum, 
fore  ut  mihi  liceat  —  scribunt  enim  ad  me  amici  eius  me 
illi  nullo  modo  satis  fecisse,  quod  in  senatum  non  vene- 
rim — ,  tamenne  dubitemus  an  ei  nos  etiam  cum  periculo 
venditemus,  quicum  coniuncti  ne  cum  praemio  quidem  vo- 
luimus  esse?  4.  Deinde  hoc  vide,  non  esse  iudicium  de 
tota  contentione  in  Hispaniis,  nisi  forte  iis  amissis  arma 
Pompeium  abiecturum  putas,  cuius  omne  consiliumThemisto- 
cleum  esl.  Existimat  enim,  qui  mare  teneat,  eum  necesse 
esse  rerum  potiri.  Itaque  numquam  idegit,  ut  Hispaniae 
per  se  tenerentur,  navalis  apparatus  ei  semper  antiquissima 
cura  fuit.  Navigabit  igitur,  quum  erit  tempus,  maximis  clas- 
sibus  et  ad  Italiam  accedet,  in  qua  nos  sedentes  quid  eri- 
mus?  Nam  medios  esse  iam  non  licebit.  Classibus  adversa- 
bimurigitur?  Quod  malum  maius?  Scilicet!  tantum  denique? 

quid  turpius?  An,  f  ni  valde  hinc  absentis  solus  tuli  sce- 
lus?  eiusdem  cum  Pompeio  et  cum  reliquis  principibus  non 
feram?  5.  Quod  si  iammisso  officio  periculi  ratio  habenda 
est,  ab  illis  est  periculum,  sipeccaro,  ab  hoc,  si  recte  fe- 
cero,  nec  ullum  in  his  malis  consilium  periculo  vacuum  in- 
veniri  potest,  ut  non  sit  dubium  quin  turpiter  facere  cum 
periculo  fugiamus,  quod  fugeremus  etiam  cum  salute..  Non 
simul  cum  Pompeio  mare  transierimus?  Omnino  non  potui- 
mus.  Exstat  ratio  dierum.  Sed  tamen  —  fateamur  enitn 
quod  est,  ne  condimus  quidem,  ut  possumus —  fefellit  ea 
me  res,  quae  fortasse  non  debuit,  sed  fefellit:  pacem  pu- 
tavi  fore,  quae  si  esset,  iratum  mihi  Caesarem  esse,  quum 
idem  amicus  esset  Pompeio,  nolui.  Senseram  enim  quam 
iidem  essent.  Hoc  verens  in  hanc  tarditatem  incidi.  Sed 
adsequor  omnia,  si  propero:  si  cunctor,  amitto.  6.  Et  ta- 
men,  mi  Attice,  auguria  quoque  me  incitant  quadam  spe 
non  dubia,  nec  haec  collegii  nostri  ab  Atto,  sed  illa  Pla- 
tonis  de  tyrannis.  Nullo  enim  modo  posse  video  stare  istum 
diutius  quin  ipse  per  se  etiam  languentibus  nobis  concidat, 
quippe  qui  florentissimus  ac  novus ,  vi. ,  vn.  diebus  ipsi  illi 
egenti  ac  perditae  multitudini  in  odium  acerbissimum  ve- 
nerit,  qui  duarum  rerum  simulationem  tam  cito  amiserit, 
mansuetudinis  in  Metello ,  divitiarum  in  aerario.  lam  quibus 
utatur  vel  sociis  vel  ministris,  si  ii  provincias,  si  rem  publi- 
cam  reg-ent,  quorum  nemo  duo  menses  potuit  patrimonium 
suum  gubernare?  7.  Non  sunt  omnia  colligenda,  quae  tu 
acutissime  perspicis,  sed  tamen  ea  pone  anteoculos:  iam 
intelliges  id  regnum  vix  semestre  esse  posse.  Quod  si  me 
fefellerit ,  feram,  sicut  multi  clarissimi  homines  in  re  publica 
excellentes  tulerunt,  nisi  forte  me  Sardanapali  vicem  [in 
suo  lectulo  mori]  malle  censueris  quam  exsilio  Themisto- 
cleo:  qui  quum  fuisset,  ut  ait  Thucydides,  rc5v  psv  nccQOv- 
x&v  6V  iXaxtGtrjg  (iovXrjg  XQUTi6Tog  yvoSfiav,  ro5v  ds 
fieXXovtav  inl  nXet6Tov  tov  y£vri6o^ivov  ccQL6tog  etxcc- 
6T^g,  tamen  incidit  in  eos  casus,  quos  vitasset,  pi  eum 
nihil  fefellisset.  Etsi  is  erat,  utaitidem,  qui  tocx^uvov 
xcti  to  %etQov  iv  to5  acpccvst  hi  TtQoscjQoc  /tofAttfra,  tamen 
non  vidit  nec  quo  modo  Lacedaemoniorum  nec  quo  modo 

suorum  civium  invidiam  efFugeret  nec  quid  Artaxerxi  polli- 
ceretur.  Non  fuisset  illa  nox  tam  acerba  Africano,  sapien- 
tissimo  viro ,  non  tam  dirus  ille  dies  Sullanus  callidissimo 
viro  C.  Mario ,  si  nihil  utrumque  eorum  fefellisset.  Nos  ta- 
men  hoc  confirmamus  illo  augurio,  quo  diximus,  nec  nos 
fallit  nec  aliter  accidet.  8.  Corruat  iste  necesse  est  aut  per 
adversarios  aut  ipse  per  se,  qui  quidem  sibi  est  adversarius 
unus  acerrimus.  Id  spero  vivis  nobis  fore.  Quamquam  tem- 
pus  est  nos  de  illaperpetua  iam,  non  de  hac  exigua  vita  co- 
gitare.  Sin  quid  acciderit  maturius,  haud  sane  mea  multum 
interfuerit,  utrum  factum  an  fiat  videam  an  futurum  esse 
multo  ante  viderim.  Quae  quum  ita  sint,  non  est  commit- 
tendum  ut  iis  pareamus,  quos  contra  me  senatus,  ne  quid 
res  publica  detrimenti  acciperet,  armavit.  9.  Tibi  sunt  omnia 
commendata,  quae  commendationis  meae  pro  tuo  in  nos 
amore  non  indigent.  Ne  hercule  ego  quidem  reperio  quod 
scribam.  Sedeo  enim  7cXovdoxcov.  Etsi  nihil  umquam  tam 
fuit  scribendum  quam  nihil  mihi  umquam  ex  plurimis  tuis 
iucunditatibus  gratius  accidisse,  quam  quod  meam  Tulliam 
suavissime  diligentissimeque  coluisti.  Valde  eo  ipsa  dele- 
ctata  est:  ego  autem  nonminus,  cuius  quidem  virtus  miri- 
fica.  Quo  modo  illa  fert  publicam  cladem!  qno  modo  do- 
mesticas  tricas!  quantus  autem  animus  in  discessu  noslro! 
Est  6Tooyij,  est  summa  avvrrj^ig,  tamen  nos  recte  facere  et 
bene  audire  vult.  10.  Sed  hac  super  re  nimis,  ne  meam 
ipse  6v[i7td&Eiav  iam  evocem.  Tu,  si  quid  de  Hispaniis  cer- 
tius  et  si  quid  aliud,  dum  adsumus,  scribes  et  ego  fortasse 
discedens  dabo  ad  te  aliquid,  eo  etiam  magis,  quod  Tullia 
te  non  putabat  hoc  tempore  ex  Italia.  Cum  Antonio  item  est 
agendum,  ut  cum  Curione,  Melitae  me  velle  esse,  huic  bello 
nolle  interesse.  Eo  velim  tam  facili  uti  possem  et  tam  bono 
in  me  quam  Curione.  Is  ad  Misenum  vi.  Nonas  venturus 
dicebalur,  id  est,  hodie:  sed  praemisit  mihi  odiosas  litteras, 
hoc  exemplo: 

A. 
«ANTONIUS  TRIB.  PL.  PRO.  PR.  CICERONI  IMP.  S.  D. 

1.  Nisi  te  valde  amarem  et  multo  quidem  plus ,  quam  tu 

putas ,  non  extimuissem  rumorem ,  qui  de  te  prolatus  est, 
quum  praesertim  falsum  esse  existimarem.  Sed  quia  te  ni- 
mio  plus  diligo,  non  possum  dissimulare  mihi  famam  quo- 
que ,  quamvis  sit  falsa,  magni  esse.  Te  iturum  trans  mare 
credere  non  possum ,  quum  tanti  facias  Dolabellam  et  Tul- 
liam  tuam,  feminam  lectissimam,  tantique  ab  omnibus  nobis 
fias ,  quibus  mehercule  dignitas  amplitudoque  tua  paene  ca- 
rior  est  quam  tibi  ipsi.  Sed  tamen  non  sum  arbitratus  esse 
amici  non  commoveri  etiam  improborum  sermone,  atque  eo 
feci  studiosius,  quod  iudicabam  duriores  partes  mihi  impo- 
sitas  esse  ab  offensione  nostra,  quae  magis  a  %y\XoxvTiia 
mea  quam  ab  iniuria  tua  nata  est.  Sic  enim  volo  te  tibi  per- 
suadere,  mihi  neminem  esse  cariorem  te  excepto  Caesare 
meo,  meque  illud  unaiudicare,  Caesarem  maxime  in  suis 
M.  Ciceronem  reponere.  2.  Qua  re ,  mi  Cicero ,  te  rogo ,  ut 
tibi  omnia  integra  serves ,  eius  fidem  improbes ,  qui  tibi ,  ut 
beneficium  daret,  prius  iniuriam  fecit,  contra  ne  profugias, 
qui  te,  etsi  non  amabit  —  quod  accidere  non  potest — ,  ta- 
men  salvum  amplissimumque  esse  cupiet.  Dedita  opera  ad 
te  Calpurnium,  familiarissimum  meum,  misi,  ut  mihi  magnae 
curae  tuam  vitam  ac  dignitatem  esse  scires.' 

Eodem  die  a  Caesare  Philotimus  attulit  hoc  exemplo : 

B. 
«CAESAR  IMP.  CICERONI  IMP.  S.  D. 

1.  Etsi  te  nihil  temere,  nihil  imprudenter  facturum  iudi- 
caram,  tamen  permotus  hominum  fama  scribendum  ad  te 
3xistimavi  et  pro  nostra  benevolentia  petendum,  ne  quo 
progredereris  proclinata  iam  re,  quo  integra  etiam  progre- 
diendum  tibi  non  existimasses.  Namque  et  amicitiae  gra- 
viorem  iniuriam  feceris  et  tibi  minus  commode  consulueris, 
si  non  fortunae  obsecutus  videbere  —  omnia  enim  secun- 
dissima  nobis,  adversissima  illis  accidisse  videnlur — ,  nec 
causam  secutus  —  eadem  enim  tum  fuit,  quum  ab  eorum 
consiliis  abesse  iudicasti  — ,  sed  meum  aliquod  factum  con- 
demnavisse,  quo  mihi  gravius  abs  te  nil  accidere  pote9t. 
Quod  ne  facias,  pro  iure  nostrae  amicitiae  a  te  peto.  2.  Po- 
stremo,  quid  viro  bono  et  quieto  et  bono  civi  magis  convenit 
cic.  III.  2.  18 

quam  abesse  a  civilibus  controversiis?  Quod  non  nulli  quum 
probarent,  periculi  causa  sequi  non  potuerunt.  Tu  explo- 
rato  et  vitae  meae  testimonio  et  amicitiae  iudicio  neque  tu- 
tius  neque  honestius  reperies  quidquam  quam  ab  omni  con- 
tentione  abesse.    xv.  Kal.  Maias  ex  itinere. 

IX. 

De  adventu  Philotimi,  de  nunciis  de  itineribus  Caesaris  et  Pom- 
peii  adlatis  ,  se  Melitam  cogitare  dum  quid  in  Hispania  geratur  acci- 
piat.  De  M.  Caelii  litteris,  quas  unamisit,  de  colloquio  suo  cum  An- 
tonio  futuro,    de  rebus  privatis.     Scripsit  in  Cumano  a.  u.  c.  705. 

CICERO  ATTICO  S. 

1.  Adventus  Philotimi  —  at  cuius  hominis,  quaminsulsi 
et  quam  saepe  pro  Pompeio  mentientis!  —  exanimavit  om- 
nes,  qui  mecum  erant.  Nam  ipse  obdurui.  Dubitabat  no- 
strum  nemo  quin  Caesar  itinera  repressisset  —  volare  dici- 
tur  — ,  Petreius  cum  Afranio  coniunxisset  se :  nihil  adfert 
eius  modi.  Quid  quaeris  ?  Etiam  illud  erat  persuasum,  Pom- 
peium  cum  magnis  copiis  iter  in  Germaniam  per  Jllyricum 
fecisse:  id  enim  avd-evTLxcSg  nunciabatur.  Melitam  igitur, 
opinor,  capessamus,  dum  quid  in  Hispania,  quod  quidem 
propemodum  videor  ex  Caesaris  litteris  ipsius  voluntate  fa- 
cere  posse,  qui  negat  neque  honestius  neque  tutius  mihi 
quidquam  esse  quam  ab  omni  contentione  abesse.  2.  Dices : 
c  Ubi  ergo  tuus  ille  animus ,  quem  proximis  litteris  ? '  Adest 
et  idem  est.  Sed  utinam  meo  solum  capite  decernerem! 
Lacrimae  meorum  me  interdum  molliunt ,  precantium  ut  de 
Hispaniis  exspectemus.  M.  Caelii  quidem  epistolam  scri- 
ptam  miserabiliter,  quum  hocidem  obsecraret,  ut  exspecta- 
rem ,  ne  fortunas  meas ,  ne  unicum  filium ,  ne  meos  omnes 
tam  temere  proderem,  non  sine  magno  fletu  legerunt  pueri 
nostri:  etsi  meus  quidem  est  fortior  eoque  ipso  vehementius 
commovet,  nec  quidquam  nisi  de  dignatione  laborat.  3.  Me- 
litam  igitur,  deinde  quo  videbitur.  Tu  tamen  etiam  nunc 
mihi  aliquid  litterarum  et  maxime ,  si  quid  ab  Afranio.  Ego, 
si  cum  Antonio  iocutus  ero,  scribam  ad  te  quid  aclum  sit. 
Ero  tamen  in  credendo ,  ut  mones,  cautus.  Nam  occultandi 
ratio  quum  difficilis  tum  etiam  periculosa  est.    Servium  ex- 

specto  ad  Nonas :  et  adigit  ita  Postumia  et  Servius  filius. 
Quartanam  leviorem  esse  gaudeo.  Misi  ad  te  Caelii  etiam 
litterarum  exemplum. 

A. 
CAELTUS  CICERONI  S. 

1.  Exanimatus  tuis  litteris,  quibus  te  nihil  nisi  triste  co- 
gitare  ostendisti,  neque  id  quid  esset  perscripsisti  neque 
non  tamen  quale  esset  quod  cogitares  aperuisti,  has  ad  te 
illico  litteras  scripsi.  Per  fortunas  tuas,  Cicero ,  per  liberos 
te  oro  et  obsecro,  ne  quid  gravius  de  salute  et  incolumitate 
tua  consulas.  Nam  deos  hominesque  amicitiamque  nostram 
testificor  me  tibi  praedixisse  neque  temere  monuisse,  sed, 
postquam  Caesarem  convenerim  sententiamque  eius  qualis 
futura  esset  parta  victoria  cognorim ,  te  certiorem  fecisse. 
Si  existimas  eamdem  rationem  fore  Caesaris  in  dimittendis 
adversariis  et  condicionibus  ferendis,  erras.  Nihil  nisi  atrox 
et  saevum  cogitat  atque  etiam  loquitur.  Iratus  senatui  exiit: 
his  intercessionibus  plane  incitatus  est.  Non  mehercule  erit 
deprecationi  locus.  2.  Qua  re,  si  tibi  tu,  si  filius  unicus, 
si  domus,  si  spes  tuae  reliquae  tibi  carae  sunt,  si  aiiquid 
apud  te  nos ,  si  vir  oplimus ,  gener  tuus ,  valemus ,  quorum 
fortunam  non  debes  velle  conturbare,  ut  eam  causam,  in 
cuius  victoria  salus  nostra  est,  odisse  aut  relinquere  coga- 
mur  aut  impiam  cupiditatem  contra  salutem  tuam  habeamus. 
Denique  illud  cogita,  quod  offensae  fuerit  in  ista  cunctatione 
te  subisse.  Nunc  te  contra  victorem  Caesarem  facere ,  quem 
dubiisrebus  laedere  noluisti,  et  ad  eos  fugatos  accedere,  quos 
resistentes  sequi  nolueris,  summae  stultitiae  est.  Vide  ne, 
dum  pudette  parum  optimatem  esse,  parum  diligenter  quod 
optimum  sit  eligas.  3.  Quod  si  totum  tibi  persuadere  non 
possum,  saltem,  dum  quid  de  Hispaniis  agamus  scitur,  ex- 
specta,  quas  tibi  nuncio  adventu  Caesaris  fore  nostras. 
Quam  isti  spem  habeant  amissis  Hispaniis  nescio.  Quod 
porro  tuum  consilium  sit  ad  desperatos  accedere  non  me- 
dius  fidius  reperio.  4.  Hoc,  quod  tu  non  dicendo  mihi  si- 
gnificasti,  Caesar  audierat,  ac  simul  atque  {Have'  mihi  dixit, 
statim  quid  de  te  audisset  exposuit.    Negavi  me  scire,  sed 

18* 

tamen  ab  eo  petivi,  ut  ad  te  litteras  mitteret,  quibus  maxime 
ad  remanendum  commoveri  posses.  Me  secum  in  Hispa- 
niam  ducit.  Nam,  nisi  ita  faceret,  ego  prius,  quam  ad  ur- 
bem  accederem,  ubicumque  esses,  ad  te  percucurrissem  et 
hoc  a  te  praesens  contendissem  atque  omni  vi  te  retinuis- 
sem.  5.  Etiam  atque  etiam,  Cicero,  cogita  ne  te  tuosque 
omnes  funditus  evertas ,  ne  te  sciens  prudensque  eo  demit- 
tas,  unde  exitum  vides  nullum  esse.  Quod  si  te  aut  voces 
optimatium  commovent  aut  non  nullorum  hominum  inso- 
lentiam  el  iactationem  ferre  non  potes,  eligas,  censeo,  ali- 
quod  oppidum  vacuum  a  bello,  dum  haec  decernuntur,  quae 
iam  erunt  confecta.  ld  si  feceris ,  et  ego  te  sapienter  fecisse 
iudicabo  et  Caesarem  non  offendes. 

X. 

De  litteris  Antonii  et  eius  adventu  exspectato,  de  Cicerone  puero. 
Scripsit  in  Cumano  a.  u.  c.  705. 

CICERO  ATTICO  S. 

1.  Me  caecum,  qui  haec  ante  non  viderim!  Misi  ad  te 
epistolam  Antonii.  Ei  quum  ego  saepissime  scripsissem 
nihil  me  contra  Caesaris  rationes  cogitare ,  meminisse  me  ge- 
neri  mei,  meminisse  amicitiae,  potuisse,  si  aliter  sentirem, 
esse  cum  Pompeio ,  me  autem ,  quia  cum  lictoribus  invitus 
cursarem ,  abesse  velle  nec  id  ipsum  certum  eliam  nunc  ha- 
bere,  vide  quam  ad  haec  ticcqoivixcSq  : 

2.  e  Tuum  consilium  quam  verum  est.    Nam  qui  se  me- 
dium  esse  vult,  in  patria  manet:  qui  proficiscitur,  aliquid  de 
altera  utra  parte  iudicare  videtur.    Sed  ego  is  non  sum ,  qui 
statuere  debeam ,  iure  quis  proficiscatur  necne.    Partes  mihi 
Caesar  has  imposuit,  ne  quem  omnino  discedere  ex  Italia  pa 
terer.  Qua  re  parvi  refert  me  iam  probare  cogitationem  tuam 
si  nihil  tamen  tibi  remittere  possum.    Ad  Caesarem  mittas 
censeo,  et  ab  eo  hocpetas.  Non  dubito  quin  impetraturus  sis 
quum  praesertim  te  amicitiae  nostrae  rationem  habiturum 
esse  pollicearis.' 

3.  Habes  6xvzctXriv  Aaxcavixr\v.  Omnino  excipiam  ho- 
minem.    Erat  autem  v.  Non.  venlurus  vesperi,  id  est,  hodie. 

Cras  igitur  ad  me  fortasse  veniet.  f  Tentabo,  audeam: 
nihil  properare ,  missurum  ad  Caesarem  clamabo  me.  Cum 
paucissimis  alicubi  occultabor,  certe  hinc  istis  invitissimis 
evolabo  atque  utinam  ad  Curionem!  Evv  -9-«c5  xot,  Asyca. 
Magnus  dolor  accessit.  Efficietur  aliquid  dignum  nobis.  — 
JvGovqCu  tua  mihi  valde  molesta.  Medere,  amabo,  dum 
est  dgxv-  —  ^.  De  Massiliensibus  gratae  tuae  mihi  litterae. 
Quaeso  ut  sciam  quidquid  audieris.  Ocellam  cuperem,  si 
possem  palam,  quod  a  Curione  effeceram.  Hic  ego  Servium 
exspecto  —  rogor  enim  ab  eius  uxore  et  filio  —  et  puto 
opus  esse.  5.  Hic  tamen  Cytherida  secum  lectica  aperta  por- 
tat,  alteram  uxorem:  septem  praeterea  coniunctae  lecticae 
amicarum,  eae  sunt  amicorum.  Vide  quam  turpi  leto  perea- 
mus,  et  dubita,  si  potes,  quin  ille,  seu  victus  seu  victor  red- 
ierit,  caedem  facturus  sit.  Ego  vero  vel  lintriculo,  si  navis 
non  erit,  eripiam  me  ex  istorum  parricidio.  Sed  plura  scri- 
bam,  quum  illum  convenero.  6.  Iuvenem  nostrum  non 
possum  non  amare,  sed  ab  eo  nos  non  amari  plane  intelligo. 
Nihil  ego  vidi  tam  avv\%o7toLvixov ,  tam  aversum  a  suis,  tam 
nescio  quid  cogitans.  Vim  incredibilem  molestiarum!  Sed 
erit  curae  et  est  ut  regatur.  Mirum  est  enim  ingenium: 
v\%ov$  £7Ct,[ieA.r)xsov. 

XI. 

De  litteris  Attici  a  Philotimo  redditis,  de  Q.  fratre,  de  Q.  eius 
filio,  de  adventu  Antonii,  de  itinere  maritimo ,  deBalbo,  deVettieno. 
Scripsit  in  Cumano  a.  u.  c.  705. 

CICERO  ATTICO  S. 

1.  Obsignata  iam  epistola  superiore  non  placuit  ei  dari, 
cui  constitueram,  quod  erat  alienus.  Itaque  eo  die  data 
non  est.  Interim  venit  Philotimus  et  mihi  a  te  litteras  red- 
didit:  quibus  quae  de  fratre  meo  scribis,  sunt  ea  quidem 
parum  firma,  sed  habent  nihil  vrtovAov,  nihil  fallax,  nihii 
non  flexibile  ad  bonitatem ,  nihil  quod  non  quo  velis  uno 
sermone  possis  perducere.  Ne  multa:  omnes  suos,  etiam 
quibus  irascitur  crebrius,  tamen  caros  habet,  me  quidem  se 
ipso  cariorem.  Quod  de  puero  aliter  ad  te  scripsit  et  ad 
matrem  de  filio,  non  reprehendo.    De  f  itine  et  de  sorore 

quae  scribis,  molestasunt,  eoque  magis,  quod  ea  tempora 
nostra  sunt,  ut  ego  iis  mederi  non  possim.  Nam  certe  me- 
derer.  Sed  quibus  in  malis  et  qua  in  desperatione  rerum 
simus  vides.  2.  Illa  de  ratione  numaria  non  sunt  eius 
modi  —  saepe  enim  audio  ex  ipso  — ,  ut  non  cupiat  tibi  prae- 
stare,  et  in  eo  laborat.  Sed  si  mihi  Q.  Axius  in  hac  mea  fuga 
HS.  xiii.  nonreddit,  quae  dedi  eius  filio  mutua,  et  utitur 
excusalione  temporis,  si  Lepta,  si  caeteri,  soleo  mirari,  de 
nescio  quis  HS.  xx.  quum  audio  ex  illo  se  urgueri.  Vides 
enim  profecto  angustias.  Curari  tamen  ea  tibi  utique  iubet. 
An  existimas  illum  in  isto  genere  lentulum  aut  restrictum? 
Nemo  est  minus.  3.  De  fratre  satis.  De  eius  filio,  indulsit 
illi  quidem  suus  pater  semper,  sed  non  facit  indulgentia 
mendacem  aut  avarum  aut  non  amantem  suorum,  ferocem 
fortasse  atque  adrogantem  et  infestum  facit.  Itaque  habet 
haec  quoque,  quae  nascuntur  ex  indulgentia,  sed  ea  sunt 
tolerabilia  —  quid  enim  dicam?  —  hac  iuventute.  Ea  vero, 
quae  mihi  quidem ,  qui  illum  amo ,  sunt  his  ipsis  malis ,  in 
quissumus,  miseriora,  non  sunt  ab  obsequio  nostro:  nam 
suas  radices  habent,  quas  tamen  evellerem  profecto,  si  li- 
ceret.  Sedeatempora  sunt,  ut  omnia  mihi  sint  patienda. 
Ego  meum  facile  teneo.  Nihil  est  enim  eo  tractabilius,  cuius 
quidem  misericordia  languidiora  adhuc  consilia  cepi,  et, 
quo  ille  me  certiorem  vult  esse ,  eo  magis  timeo  ne  in  eum 
exsistam  crudelior.  4.  Sed  Antonius  venit  heri  vesperi. 
Iam  fortasse  ad  me  veniet  aut  ne  id  quidem,  quoniam  scri- 
psit  quid  fieri  vellet.  Sed  scies  continuo  quid  aetum  sit. 
Nos  iam  nihil  nisi  occulte.  De  pueris  quid  agam?  Parvone 
navigio  committam?  Quid  mihi  animi  in  navigando  censes 
fore?  Recordor  enim  aestate  cum  illo  Rhodiorum  dcpQCixrco 
navigans  quam  fuerim  sollicitus:  quid  duro  tempore  anni 
actuariola  fore  censes?  0  rem  undique  miseram!  Trebatius 
erat  mecum ,  vir  plane  et  civis  bonus.  Quae  ille  monstra, 
di  immortales !  Etiamne  Balbus  in  senatum  venire  cogitet? 
Sed  ei  ipsi  cras  ad  te  litteras  dabo.  5.  Vettienum  mihi  ami- 
cum,  ut  scribis,  ita  puto  esse:  cum  eo  quod  c\nor6\xcoq  ad 
me  scripserat  de  numis  curandis ,  frvyuxcoreQov  eram  ioca- 
tus.    ld  tu ,  si  ille  aliter  acceperit  ac  debuit,  lenies.    MONE- 

TALI  aulem  a  scripsi,  quod  ille  ad  me  PRO  COS.  Sed  quoniam 
esthomo  et  nos  diligit,  ipse  quoque  anobis  diligatur.  Vale. 

XII. 

Moleste  fert  Cicero  quod  Antonius  nondum  ad  se  venerit,  de  Cu- 
rlone,  se  undique  custodiri  nec  commode  posse  exire  Italia,  cogitare 
se  de  Sicilia,  quae  provincia  teneri  potuisse  videatur.  De  C.  Marcello, 
de  Q.  filio,  de  Servio ,  de  misera  condicione  sua ,  de  Caelio,  de  Hispa- 
niis,  tum  de  Caesare  et  de  Q.  filio.     Scripsit  in  Cumano  a.  u.  c.  705. 

CICERO  ATTICO  S. 

1.  Quidnam  mihi  futurum  est  aut  quis  me  non  solum 
infelicior,  sed  iam  etiam  turpior?  Nominatim  de  me  sibi 
imperatum  dicit  Antonius,  nec  me  tamen  ipse  adhuc  viderat, 
sed  hoc  Trebatio  narravit.  Quid  agam  nunc,  cui  nihil  pro- 
cedit  caduntque  ea,  quae  diligentissime  sunt  cogitata,  tae- 
terrime?  Ego  enim  Curionem  nactus  omnia  me  consecutum 
putavi.  Is  de  me  ad  Hortensium  scripserat.  f  Regmus  erat 
totus  nosler.  f  Huic  nihil  suspicabamur  cum  hoc  mari  ne- 
gocii  fore.  Quo  menunc  vertam?  Undique  custodior.  2.  Sed 
satis  lacrimis.  IIuQcoQa  nXsvriov  igitur  et  occulte  in  ali- 
quam  onerariam  corrependum,  non  committendum  ut  etiam 
compacto  prohibiti  videamur.  Sicilia  petenda :  quam  si  eri- 
mus  nacti,  maiora  quaedam  consequemur.  Sit  modo  recte 
in  Hispaniis !  Quamquam  de  ipsa  Sicilia  utinam  sit  verum ! 
Sed  adhuc  nihil  secundi.  Concursus  Siculorum  ad  Catonem 
dicitur  factus ,  orasse  ut  resisteret,  omnia  pollicitos,  commo- 
tum  illum  dilectum  habere  coepisse.  Non  credo,  ut  est  lu- 
culentus  auctor!  Potuisse  certe  teneri  illam  provinciam 
scio.  Ab  Hispaniis  autem  iam  audietur.  3.  Hic  nos  C. 
Marcellum  habemus,  eadem  de  re  cogitantem  aut  bene  si- 
mulantem:  quamquam  ipsum  non  videram,  sed  ex  familia- 
rissimo  eius  audiebam.  Tu,  quaeso,  si  quid  habebis  novi: 
ego ,  si  quid  moliti  erimus ,  ad  te  statim  scribam.  Quintum 
filium  severius  adhibebo.  Utinam  proficere  possim!  Tu  ta- 
men  eas  epistolas,  quibus  asperius  de  eo  scripsi,  aliquando 
concerpito,  ne  quando  quid  emanet:  ego  item  tuas.  4.  Ser- 
vium  exspecto  nec  ab  eo  quidquam  vyug.  Scies ,  quidquid 
erit.    Sine  dubio  errasse  nos  confitendum  est.    At  semel? 

atuna  in  re?  Immo  omnia,  quo  diligentius  cogitata,  eo  facta 
sunt  imprudentius. 

'AXXa  rd  pkv  TtQorsrvi&ai  ed60[i£v,  a%vv\L£voi  nsQ, 
in  reliquis  modo  ne  ruamus.  Iubes  enim  de  profectione 
mea  providere.  Quid  provideam?  Ita  patent  omnia,  quae 
accidere  possunt,  ut,  ea^sivitem,  sedendum  sit  cum  dede- 
core  et  dolore:  si  negligam,  periculum  est  ne  in  manus  in- 
cidam  perditorum.  Sed  vide  quantis  in  miseriis  simus. 
Optandum  interdum  videtur,  ut  aliquam  accipiamus  ab  istis 
quamvis  acerbam  iniuriam,  ut  tyranno  in  odio  fuisse  videa- 
mur.  5.  Quod  si  nobis  is  cursus,  quem  speraram,  pateret, 
effecissem  aliquid  profecto,  ut  tu  optas  et  hortaris,  dignum 
nostra  mora.  Sed  mirilicae  sunt  custodiae,  et  quidem  ille 
ipse  Curio  suspectus.  Qua  re  vi  aut  clara  agendum  est  et, 
si  vi,  f  forte  ne  cum  tempestate :  clam  autem  istis?  In  quo  si 
quod  o*<paAji.a,  vides  quam  turpe  sit.  Trahimur,  nec  fu- 
giendum,  si  quid  violentius.  6.  De  Caelio,  saepe  mecum 
agito,  nec,  si  quid  habuero  tale,  dimittam.  Hispanias  spero 
firmas  esse.  Massiliensium  factum  quum  ipsum  per  se  lu- 
culentum  est,  tum  mihi  argumento  est  recte  esse  in  Hispa- 
niis.  Minus  enim  auderent,  si  aliter  esset,  et  scirent:  nam 
et  vicini  et  diligentes  sunt.  Odium  autem  recte  animadver- 
tis  significatum  theatro.  Legiones  etiam  has,  quas  in  Italia 
adsumpsit,  alienissimas  esse  video.  Sed  tamen  nihil  ini- 
micius  quam  sibi  ipse.  Illud  recte  times,  ne  ruat.  Si  despe- 
rarit,  certe  ruet.  Quo  magis  efficiendum  aliquid  est,  fortuna 
velim  meliore,  animo  Caeliano.  Sed  primum  quidque,  quod, 
qualecumque  erit,  continuo  scies.  7.  Nos  iuveni,  ut  rogas, 
suppeditabimus,  et  Peloponnesum  ipsam  sustinebimus.  Est 
enim  indoles,  modo  aliquod  hoc  sit^frog  f  AAXIAAONON. 
Quod  si  adhuc  nullum  est,  esse  tamen  potest,  aut  doszri 
non  estdidaxrov:  quod  mihi  persuaderi  non  potest. 

XIII. 

M.  Cicero  invitat  Atticum  ad  litterarum  commercium:  de  Antonio, 
tum  de  rebus  suis,  de  exspectato  Servii  adventu,  de  Hispaniis.  Scri- 
psit  in  Cumano  a.  u.  c.  705. 

CICERO  ATTICO  S. 
1.  Epistola  tua  gratissima  fuit  meae  Tulliae  et  mehercule 

mihi.  Semper  secum  aliquam ....  adferunt  tuae  litterae.  Scri- 
bes  igitur  ac,  si  quid  ad  spem  poteris,  ne  dimiseris.  Tu  Anto- 
nii  Ieones  pertimescas  cave.  Nihil  est  illo  homine  iucundius. 
Attende  jtQafyv  noXixixov.  Evocavit  litteris  e  municipiis 
decem  primos  et  nnviros.  Venerunt  ad  villam  eius  mane. 
Primum  dormiit  ad  H.  iii.  Deinde,  quum  esset  nunciatum 
venisse  Neapolitanos  et  Cumanos  —  his  enim  est  Caesar  ira- 
tus  — ,  postridie  redire  iussit:  lavari  se  velle  et  iteol  noikio- 
XvaCav  yCvaGftai.  Hoc  here  effecit.  Hodie  autem  in  Aena- 
riam  transire  constituit.  Exsulibus  reditum  pollicetur.  Sed 
haec  omittamus,  de  nobis  aliquid  agamus.  2.  Ab  Axio  ac- 
cepi  litteras.  DeTirone,  gratum.  Vettienum  diligo.  Vesto- 
rio  reddidi.  Servius  pridie  Nonas  Maias  Minturnis  mansisse 
dicitur,  hodie  in  Liternino  mansurus  apud  C.  Marcellum. 
Cras  igitur  nos  mature  videbit  mihique  dabit  argumentum 
ad  te  epistolae.  Iam  enim  non  reperio  quod  tibi  scribam. 
Illud  admiror,  quod  Antonius  ad  me  ne  nuncium  qui- 
dem ,  quum  praesertim  me  valde  observarit.  Videlicet  ali- 
quid  atrocius  de  me  imperatum  est:  coram  negare  mihi 
non  vult:  quod  ego  nec  rogaturus  eram  nec,  si  impetras- 
sem,  crediturus.  Nos  tamen  aliquid  excogitabimus.  3.  Tu, 
quaeso,  si  quid  in  Hispaniis:  iam  enim  poterit  audiri,  et 
omnes  ita  exspectant,  ut,  si  retce  fuerit,  nihil  negocii 
futurum  putent.  Ego  autem  nec  relentis  iis  confectam  rem 
puto  neque  amissis  desperatam.  Silium  et  Ocellam  et  cae- 
teros  credo  retardatos.  Te  quoque  a  Curtio  impediri  video. 
Etsi,  ut  opinor,  habes  xeXt}Ta  aoxvov. 

XIV. 

De  Servio,  quem  metu  maxime  perturbatum  esse  cognoverit  ac 
paene  desperatum.     Scripta  epistola  est  in  Cumano  a.  u.  c.  705. 

CICERO  ATTICO  S. 

1.  0  vitam  miseram !  maiusque  malum  tam  diu  timere 
quam  estillud  ipsum,  quod  timetur!  Servius,  ut  antea  scripsi, 
quum  venisset  Nonis  Maiis ,  postridie  ad  me  venit.  Ne  diu- 
tius  te  teneam,  nullius  consilii  exitum  invenimus.  Numquam 
vidi  hominem  perturbatiorem  metu,  neque  hercule  quid- 

quam  timebat  quod  non  esset  timendum:  illumsibi  iratum, 
hunc  non  amicum:  horribilem  utriusque  victoriam,  quum 
propter  alterius  crudelitatem ,  alterius  audaciam,  tum  propter 
utriusque  difficultatem  pecuniariam,  qua  erui  nusquam  nisi 
ex  privatorum  bonis  posset.  Atque  haec  ita  multis  cum  la- 
crimis  loquebatur,  utego  mirarer  eas  tam  diuturna  miseria  non 
exaruisse.  Mihi  quidem  etiam  lippitudo  haec,  propter  quam 
quidem  non  ipse  ad  te  scribo ,  sine  ulla  lacrima  est,  sed  sae- 
pius  odiosa  est  propter  vigilias.  2.  Quam  ob  rem  quidquid 
habes  ad  consolandum  collige  et  illa  scribe,  non  ex  doctrina 
neque  ex  libris  —  nam  id  quidem  domi  est,  sed  nescio  quo 
modo  imbecillior  est  medicina  quam  morbus  — ,  haec  po- 
tius  conquire,  de  Hispaniis,  de  Massilia:  quae  quidem  satis 
bella  Servius  adfert:  qui  etiam  de  duabus  legionibus  lucu 
lentos  auctores  esse  dicebat.  Haec  igitur  si  habebis  et  talia. 
Et  quidem  paucis  diebus  aliquid  audiri  necesse  est.  3.  Scd 
redeo  ad  Servium.  Distulimus  omnino  sermonem  in  poste- 
rum,  sed  est  tardus  ad  exeundum :  '  multo  se  in  suo  lectulo 
malle  quidquid  foret.'  Odiosus  scrupulus  de  filii  militia 
Brundusina.  Unum  illud  firmissime  adseverabal,  si  damnati 
restituerentur,  in  exsilium  se  iturum.  Nos  autem  ad  haec: 
fet  ipsum  certo  fore  et,  quae  iam  fiant,  non  esse  leviora,' 
mullaque  colligebamus.  Verum  ea  non  animum  eius  auge- 
bant,  sed  timorem,  ut  iam  celandus  magis  de  nostro  consi- 
lio  quam  ad  idem  **  videretur.  Qua  re  in  hoc  non  multum 
est.    Nos  a  te  admoniti  de  Caelio  cogitabimus. 

XV. 

M.  Cicero  scribit  Attico  se  eius  litteras  accepisse  et  de  negocio 
Funisulani ,  dein  de  profectione  sua,  de  Servii  consilio,  de  Antonii  ex- 
cusatione,  quod  ad  se  non  venerit,  de  rebus  domesticis  ac  privatis. 
Scripsit  in  Cumano  a.  u.  c.  705. 

CICERO  ATTICO  S. 

1.  Servius  quum  esset  apud  me ,  Cephalio  cum  tuis  lit- 
teris  vi.  Idus  venit,  quae  nobis  magnam  spem  attulerunt  me- 
Jiorumrerum  de  octo  cohortibus  — etenim  eae  quoque,  quae 
in  his  locis  sunt,  labare  dicuntur — :  eodem  die  Funisula- 
nus  a  te  attulit  litteras,  in  quibus  erat  confirmatius  idem  illud. 

Ei  de  suo  negocio  respondi  cumulate,  cum  omni  tua  gratia. 
Adhuc  non  satis  faciebat ,  debet  autem  mihi  multos  numos 
nec  habetur  locuples.  Nunc  ait  se  daturum ,  cui  expensum 
tulerit  morari,  tabellariis,  si  apud  te  esset,  qua  satis  fecis- 
set,  dares.  Quantum  sit  Eros  Philotimi  tibi  dicet.  2.  Sed 
ad  maiora  redeamus.  Quod  optas,  Caelianum  illud  matu- 
rescit.  Itaque  torqueor  utrum  ventum  exspectem.  Vexillo 
opus  est:  convolabunt.  Quod  suades,  ut  palam,  prorsus 
adsentior,  itaque  me  profecturum  puto.  Tuas  tamen  interim 
litteras  exspecto.  Servii  consilio  nihil  expeditur.  Omnes 
captiones  in  omni  sententia  occurrunt.  Unum  C.  Marcellum 
cognovi  timidiorem,  quem  consulem  fuisse  poenitet.  'Ift 
7coXXrjg  aysvvetccg!  qui  etiam  Antonium  confirmasse  dici- 
tur,  ut  me  impediret,  quo  ipse,  credo,  honestius.  3.  An- 
tonius  autem  vi.  Id.  Capuam  profectus  est,  ad  me  misit  se 
pudore  deterritum  ad  menon  venisse,  quod  me  sibi  suscen- 
sere  putaret.  Ibitur  igitur,  et  ita  quidem,  ut  censes,  nisi 
cuius  gravioris  personae  suscipiendae  spes  erit  ante  oblala. 
Sed  vix  erit  tam  cito.  Alienus  autem  praetor  putabat  ali- 
quem,  siego  non,  ex  collegis  suis.  Quivis  licet,  dummodo 
aliquis.  4.  De  sorore,  laudo.  De  Quinto  puero,  datur  opera: 
spero  esse  meliora.  De  Quinto  fratre,  scito  eum  non  me- 
diocriter  laborare  de  versura,  sed  adhuc  nihil  a  L.  Egnatio 
expressit.  Axius  de  xn.  milibus  pudens!  Saepe  enim  ascri- 
psit,  ut  Gallio  quantum  is  vellet  darem.  Quod  si  non  scri- 
psisset,  possemne  aliter?  Et  quidem  saepe  sum  pollicitus, 
sed  tantum  voluit  cito.  Me  vero  adiuvarent  his  in  angustiis. 
Seddiistos!  Verum  alias.  Te  a  quartana  liberatum  gaudeo 
itemque  Piliam.  Ego,  dum  panes  et  caetera  in  navem  pa- 
rantur,  excurro  in  Pompeianum.  Vettieno  velim  gratias, 
quod  studiosus  est.  Si  quemquam  nactus  eris  qui  perferat, 
litteras  des  ante  quam  discedimus. 

XVI. 
De  Dionysio,  de  consilio  suo  proficiscendi,  de  Catone,  de  Cotta, 
de  profectione  in  Pompeianum  sua ,   de  Hortensio ,   de  valetudine  At- 
tici.     Scripsit  in  Pompeiano  a.  u.  c.  705. 

CICERO  ATTICO  S. 
1.  Commodum  ad  te  dederam  litteras  de  pluribus  rebus, 

quum  ad  me  bene  mane  Dionysius  fuit,  cui  quidem  ego  non 
modo  placabilem  me  praebuissem,  sed  totum  remisissem, 
si  advenisset,  qua  mente  tu  ad  me  scripseras.  Eral  enim 
sic  in  tuis  litteris,  quas  Arpini  acceperam,  eum  venturum 
facturumque  quod  ego  vellem.  Ego  volebam  autem  vel  cu- 
piebam  potius  esse  eum  nobiscum.  Quod  quia  plane,  quum 
in  Formianum  venisset,  praeciderat,  asperius  ad  te  de  eo 
scribere  solebam.  At  ille  perpauca  locutus  hanc  summam 
habuit  orationis,  ut  sibi  ignoscerem,  se  rebus  suis  impedi- 
tum  nobiscum  ire  non  posse.  Pauca  respondi,  magnum  ac- 
cepi  dolorem,  intellexi  fortunam  ab  eo  nostram  despectam 
esse.  Quidquaeris?  Fortasse  miraberis:  in  maximishorum 
temporum  doloribus  hunc  mihi  scito  esse.  Velim  ut  tibi 
amicus  sit.  Hoc  quum  tibi  opto ,  opto  ut  beatus  sis :  erit 
enim  tam  diu.  2.  Consilium  nostrum  spero  vacuum  periculo 
fore.  Nam  et  dissimulabimus  et,  ut  opinor,  acerrime  ad- 
servabimus:  navigatio  modo  sit,  qualem  opto,  caetera, 
quae  quidem  consilio  provideri  poterunt,  cavebuntur.  Tu, 
dum  adsumus,  non  modo  quae  scieris  audierisve,  sed  etiam 
quae  futura  providebis,  scribas  velim.  3.  Cato,  qui  Sici- 
liam  tenere  nullo  negocio  potuit  et,  si  tenuisset,  omnes 
boni  ad  eum  se  contulissent,  Syracusis  profectus  est  ante 
diem  vm.  Kal.  Mai. ,  utad  me  Curio  scripsit.  Utinam,  quod 
aiunt,  Cotta  Sardiniam  teneat!  Est  enim  rumor.  0,  si  id 
fuerit,  turpem  Catonem!  4.  Ego,  ut  minuerem  suspicionem 
profectionis  aut  cogitationis  meae,  profectus  sum  in  Pom- 
peianum  a.  d.  mi.  Id. ,  ut  ibi  essem ,  dum  quae  ad  navigandum 
opus  essent  pararentur.  Quum  ad  villam  venissem,  ventum 
est  ad  me :  c  centuriones  trium  cohortium ,  quae  Pompeiis 
sunt,  me  velle  poslridie  convenire*  —  haec  mecum  Ninnius 
noster  —  *  velle  eos  mihi  se  et  oppidum  tradere.'  At  ego 
tibi  postridie  a  villa  ante  Iucem ,  ut  me  omnino  illi  ne  vide- 
rent.  Quid  enim  erat  in  tribus  cohortibus?  Quid,  si  plures? 
Quo  apparatu?  Cogitavi  eadem  illa  Caeliana,  quae  legi  in 
epistolatua,  quam  accepi,  simul  et  in  Cumanum  veni,  eo- 
dem  die,  et  simul  fieri  poterat,  ut  temptaremur.  Omnem 
igitur  suspicionem  sustuli.  5.  Sed  quum  redeo ,  Hortensius 
venerat  et  ad  Terentiam  salutatum  deverterat,  sermone  erat 

usus  honorifico  erga  me.  Tamen  eurn,  ut  puto,  videbo: 
misit  enim  puerum  se  ad  me  venire.  Hoc  quidem  melius 
quam  collega  noster  Antonius ,  cuius  inter  lictores  lectica 
mima  portatur.  6.  Tu,  quoniam  quartana  cares,  et  nedum 
[novum]  morbum  removisti,  sed  etiam  gravedinem,  te  vege- 
tum  nobis  in  Graecia  siste  et  litterarum  aliquid  interea. 

XVII. 

De  Hortensii  ad  se  adventu,  de  Serapionis  adventu  cum  epistola 
Attici,  de  lippitudine  sua  et  valetudiue  Attici,  deOcella,  denique,  quod 
de  diplomate  Attici  suspicatus  erat,  se  excusat.  Scripsit  in  Pom- 
peiano  a.  u.  c.  705. 

CICERO  ATTICO  S. 

1.  Pridie  Idus  Hortensius  ad  me  venit  scripta  epistola. 
Vellem  caetera  eius.  Quam  in  me  incredibilem  ixreveiccv! 
qua  quidem  cogito  uti.  Deinde  Serapion  cum  epistola  tua, 
quam  prius  quam  aperuissem,  dixi  ei  te  ad  me  de  eo  scri- 
psisse  antea,  ut  feceras.  Deinde,  epistola  aperta,  cumu- 
latissime  caetera:  et  hercule  hominem  probo:  nam  et  do- 
ctum  et  probum  existimo.  Quin  etiam  navi  eius  me  et  ipso 
convectore  usurum  puto.  2.  Crebro  refricat  lippitudo,  non 
illa  quidem  perodiosa,  sed  tamen  quae  impediat  scriptio- 
nem  meam.  Valetudinem  tuam  iam  confirmatam  esse  et  a 
vetere  morbo  et  a  novis  temptationibus  gaudeo.  3.  Ocel- 
lam  vellem  haberemus.  Videntur  enim  esse  haec  paullo 
faciliora.  Nunc  quidem  aequinoctium  nos  moratur,  quod 
valde  perturbatum  erat.  Id  si  ccxqcces  erit,  utinam  idem  ma- 
neat  Hortensius !  si  quidem ,  ut  adhuc  erat ,  liberalius  esse 
nihil  potest.  4.  De  diplomate  admiraris ,  quasi  nescio  cuius 
te  flagitii  insimularim.  Negas  enim  te  reperire  qui  mihi  id 
in  mentem  venerit.  Ego  autem,  quia  scripseras,  te  pro- 
ficisci  cogitare  —  etenim  audieram  nemini  aliter  licere  — , 
eo  te  habere  censebam ,  et  f  quia  a  pueris  diploma  sumpse- 
ras.  Habes  causam  opinionis  meae,  et  tamen  velim  scire 
quid  cogites  in  primisque,  si  quid  etiam  nunc  novi  est. 
xvii.  Kal.  Iun. 

XVIII. 

De  partu  Tulliae,  de  navigatione  impedita  adhuc,  de  custodiis, 
quibus  adservetur,  Attici  '  epistolas  exspectat,  maxime  si  quid  de 
Hispaniis,  de  Balbo,  de  misera  condicione  sua.  Scripsit  in  Pom- 
peiano  a.  u.  c.  705. 

CICERO  ATTICO  S. 

1.  Tullia  mea  peperit  xmi.  Kal.  Iun.  puerum  £7tta(irj- 
vialov.  Quod  rjvzoxrjGsv,  gaudebam.  Quod  quidem  est  na- 
tum,  perimbecillum  est.  Me  mirificae  tranquillitates  adhuc  te- 
nuerunt  atque  maiore  impedimento  fuerunt  quam  custodiae, 
quibus  adservor.  Nam  illa  Hortensina  omnia  f  fuere  infantia. 
Ita  fiet:  homo  nequissimus  a  Salvio  liberto  depravatus  est. 
Itaque  posthac  non  scribam  ad  te  quid  facturus  sim ,  sed  quid 
fecerim:  omnes  enim  KooqvxccIoi  videntur  subauscultare 
quae  loquor.  2.  Tu  tamen ,  si  quid  de  Hispaniis  sive  quid 
aliud,  perg-e  quaeso  scribere,  nec  meas  litteras  exspectaris, 
nisi  quum  quo  opto  pervenerimus  aut  si  quid  ex  cursu ,  sed 
hoc  quoque  timide  scribo :  ita  omnia  tarda  adhuc  et  spissa. 
Ut  male  posuimus  initia,  sic  caetera  sequuntur.  Formias  nunc 
sequimur,  eadem  nos  fortasse  Furiae  persequentur.  ExBalbi 
autem  sermone,  quem  tecum  habuit,  nonprobamus  de  Melita. 
Dubitas  igitur  quin  nos  in  hostium  numero  habeat?  Scripsi 
equidem  Balbo  te  ad  me  et  [de  eius]  benevolentia  scripsisse 
et  de  suspicione.  Egi  gratias.  De  altero  ei  me  purgavi. 
3.  Ecquem  tu  hominem  infeliciorem?  Non  loquorplura,  ne 
te  quoque  excruciem.  Ipse  conficior  venisse  tempus  quum 
iam  nec  fortiter  nec  prudenter  quidquam  facere  possim. 


L  I  B  E  R  XI. 


I. 

M.  Cicero   Attico    res  suas    domesticas  suscipiendas    et  tuendas 
commendat.     Missa  epistola  est  ex  Epiro  a.  u.  c.  706. 

CICERO  ATTICO  S. 

4.  Accepi  a  te  signatum  libellum,  quem  Anteros  attu- 
lerat,  ex  quo  nihil  scire  potui  de  nostris  domesticis  rebus: 

de  quibus  acerbissime  adflictor,  quod  qui  eas  dispensavit 
neque  adest  istic  neque  ubi  terrarum  sit  scio.  Omnem  autem 
spem  habeo  existimationis  privatarumque  rerum  in  tua  erga 
me  mihi  perspectissima  benevolenlia,  quam  si  his  tempori- 
bus  miseris  et  extremis  praestiteris ,  haec  pericula,  quae 
mihi  communia  sunt  cum  caeteris,  fortius  feram:  idque  ut 
facias ,  te  obtestor  atque  obsecro.  2.  Ego  in  cistophoro  in 
Asia  habeo  ad  HS.  bis  et  viciens.  Huius  pecuniae  permu- 
tatione  fidem  nostram  facile  tuebere,  quam  quidem  ego  nisi 
expeditam  relinquere  me  putassem,  credens  ei,  cui  tu  scis 
iam  pridem  minime  me  credere ,  commoratus  essem  paul- 
lisper  nec  domesticas  res  impeditas  reliquissem:  ob  eam- 
que  causam  serius  ad  te  scribo,  quod  sero  intellexi  quid 
timendum  esset.  Te  etiam  atque  etiam  oro,  ut  me  totum 
tuendum  suscipias,  ut,  si  ii  salvi  erunt,  quibuscum  sum, 
una  cum  iis  possim  incolumis  esse  salutemque  meam  bene- 
volentiae  tuae  acceptam  referre. 

II. 

De  hereditate,  qnae  ipsi  obvenerit,  de  dote  filiae,  de  pecunia 
sua  Asiatica  et  aliis  rebus  domesticis.  Data  epistola  est  ex  Epiro 
a.  u.  c.  706. 

CICERO  ATTICO  S. 

1.  Litleras  tuas  accepi  pridie  Nonas  Febr.  eoque  ipso 
die  ex  testamento  j^revi  hereditatem.  Ex  multis  meis  mi- 
serrimis  curis  est  una  levata,  si,  ut  scribis,  ista  hereditas 
fidem  et  famam  meam  tueri  potest,  quam  quidem  te  intel- 
ligo  etiam  sine  hereditate  tuis  opibus  defensurum  fuisse. 
2,  De  dote  quod  scribis,  per  omnes  deos  te  obtestor,  ut  to- 
tam  rem  suscipias  et  illam  miseram  mea  culpa  et  negligentia 
tueare  meis  opibus,  si  quae  sunt,  tuis,  quibus  tibi  molestum 
non  erit,  facultatibus :  cui  quidem  deesse  omnia,  quod  scri- 
bis,  obsecrote,  noli  pati.  In  quos  enim  sumptus  abeunt 
fructus  praediorum?  Iam  illa  HS.  lx.,  quae  scribis,  nemo 
mihi  umquam  dixit  ex  dote  esse  detracta:  numquam  enim 
essem  passus.  Sed  haec  minima  est  ex  iis  iniuriis,  quas 
accepi :  de  quibus  ad  te  dolore  et  lacrimis  scribere  probi- 


288  EPISTOLARUM  AD  ATTJCUM  62 

beor.  3.  Ex  eapecunia,  quae  fuit  in  Asia,  partem  dimi- 
diam  fere  exegi.  Tutius  videbatur  fore  ibi,  ubi  est,  quam 
apud  publicanos.  Quod  me  hortaris,  ut  firmo  sim  animo, 
vellem  posses  aliquid  adferre  quam  ob  rem  id  facere  pos- 
sem.  Sed  si  ad  caeteras  miserias  accessit  etiam  id,  quod 
mihi  Chrysippus  dixit  parari  —  tu  nihil  sig-nificasti  —  de 
domo,  quis  me  miserior  uno  iam  fuit?  Oro,  obsecro,  ig-nosce: 
non  possum  plura  scribere.  Quanto  maerore  urguear  pro- 
fecto  vides.  Quod  simihi  commune  cum  caeteris  esset,  qui 
videntur  in  eadem  causa  esse,  minor  mea  culpa  videretur 
et  eo  tolerabilior  esset:  nunc  nihil  est  quod  consoletur,  nisi 
quid  tu  efficis,  si  modo  etiam  nunc  effici  potest,  ut  ne  qua 
singulari  adficiar  calamitate  et  iniuria.  4.  Tardius  ad  te  re- 
misi  tabellarium,  quod  potestas  mittendi  non  fuit.  A  tuis  et 
numorum  accepi  HS.  lxx.  et  vestimentorum  quod  opus  fuit. 
Quibus  tibi  videbitur  velim  des  litleras  meo  nomine.  Nosti 
meos  famiiiares.  4Si  signum  requirent  aut  manum,  dices  me 
propter  custodias  ea  vitasse. 

III. 

M.  Cicero  de  re  familiari  sua  has  ad  Atlicum  litteras  misit  ex 
castris  Cn.  Pompeii  Id.  Iun.  a.  u.  c.  706. 

CICERO  ATTICO  S. 

1.  Quid  hic  agatur  scire  poteris  ex  eo,  qui  litteras  attu- 
lit:  quem  diutius  tenui,  quia  cotidie  aliquid  novi  exspecta- 
bamus,  neque  nunc  mittendi  tamen  ulla  causa  fuit  praeter 
eam ,  de  qua  tibi  rescribi  voluisti ,  quod  ad  Kal.  Quinct.  perti- 
net,  quid  vellem.  Utrumque  grave  est,  et  tam  gravi  tempore 
periculum  tantae  pecuniae  et  dubio  rerum  exitu  ista,  quam 
scribis,  abruptio.  Qua  re,  ut  alia,  sic  hoc  vel  maxime  tuae 
fidei  benevolentiaeque  permitto  et  illius  consilio  et  volun- 
tati,  cui  miserae  consuluissem  melius,  si  tecum  olim  coram 
potius  quam  per  litteras  de  salute  nostra  fortunisque  deli- 
beravissem.  2.  Quod  negas  praecipuum  mihiullum  incom- 
modum  impendere,  etsi  ista  res  nihil  habet  consolationis, 
tamen  etiam  praecipua  multa  sunt,  quae  tu  profecto  vides, 
[utsunt,]  et  gravissima  esse  et  me  faciilime  vitarepotuisse: 

ea  tamen  erunt  minora,  si,  ut  adhuc  factum  est,  administra-» 
tione  diligentiaque  tua  levabuntur.  3.  Pecunia  apud  Egna- 
tium  est.  Sit  a  me,  ut  est.  Neque  enim  hoc ,  quod  agitur, 
videtur  diuturnum  esse  posse,  ut  scire  iam  possim  quid 
maxime  opus  sit:  etsiegeo  rebus  omnibus,  quod  is  quoque 
in  angustiis  est,  quicum  sumus,  cui  magnam  dedimus  pe- 
cuniam  mutuam ,  opinantes  nobis  constitutis  rebus  eam  rem 
etiam  honori  fore.  Tu,  ut  antea  fecisti,  velim,  si  qui  erunt 
ad  quos  aliquid  scribendum  a  me  existimes,  ipse  conficias. 
Tuis  salutem  dic.  Cura  ut  valeas.  In  primis  id,  quod  scri- 
bis,  omnibus  rebus  cura  et  provide,  ne  quid  ei  desit,  de  qua 
scis  me  miserrimum  esse.    Idibus  Iun.  ex  castris. 

rv. 

M.  Cicero  de  rebus  privatis  et  familiaribus  ex  Pompeii  caslris 
scribit  et  una  significat  sibi  quae  eo  loco  gerantur  minime  placere 
a.  u.  c.  706. 

CICERO  ATTICO  S. 

1.  Accepi  ab  Isidoro  litteras  et  postea  datas  binas.  Ex 
proximis  cognovi  praedia  non  venisse.  Videbis  ergo  ut 
sustentetur  per  te.  De  Frusinati,  si  modo  futuri  sumus,  erit 
mihi  res  opportuna.  Meas  litteras  quod  requiris,  impedior 
inopia  rerum,  quas  nullas  habeo  litteris  dignas,  quippe  cui 
nec  quae  accidunt  nec  quae  aguntur  ullo  modo  probentur. 
Utinam  coram  tecum  olim  potius  quam  per  epistolas!  Hic 
tua,  utpossum,  tueor  apudhos:  caetera  Celer.  Ipse  fugi 
adhuc  omne  munus,  eo  magis,  quod  ita  nihilpoterat  agi,  ut 
mihi  et  meis  rebus  aptum  esset.  2.  Quid  sit  gestum  novi 
quaeris :  ex  Isidoro  scire  poteris :  reliqua  non  videntur  esse 
difficiliora.  Tu  id  velim,  quod  scis  me  maxime  velle,  cures, 
ut  scribis,  ut  facis.  Me  conficit  sollicitudo,  ex  qua  etiam 
summa  infirmitas  corporis:  qua  levata,  ero  una  cum  eo, 
qui  negocium  gerit  estque  in  spe  magna.  Brutus  amicus,  in 
causa  versatur  acriter.  Hactenus  fuit  quod  caute  a  me  scribi 
posset.  Vale.  De  pensione  altera,  oro  te,  omni  cura  con- 
sidera  quid  faciendum  sit,  ut  scripsi  iis  litteris,  quas  Pol- 
lex  tulit. 

cic.  III.  2.  19 

V. 

M.  Cicero  redux  in  Italiam  post  pugnam  Pharsalicam  de  misera 
condicione  sua  queritur  amicumque  rogat,  ut  quibus  ipsi  videatur 
litteras  suo  nomine  conscribat,  de  Vatinio,  de  Q.  fratre.  Scripsit 
Brundusii  a.  u.  c.  706. 

CICERO  ATTICO  S. 

1.  Quae  me  causae  moverint,  quam  acerbae,  quam  gra- 
ves,  quamnovae,  coegerintque  impetu  magis  quodamanimi 
uti  quam  cogitatione  non  possum  ad  te  sine  maximo  dolore 
scribere:  fuerunt  quidem  tantae,  ut  id,  quodvides,  effece- 
rint.  Itaque  nec  quid  ad  te  scribam  de  meis  rebus  nec  quid 
a  te  petam  reperio.  Rem  et  summam  negocii  vides.  Equi- 
dem  ex  tuis  litteris  intellexi  et  iis,  quas  communiter  cum 
aliis  scripsisti,  et  iis,  quas  tuo  nomine,  quod  etiam  mea 
sponte  videbam,  te  subdebilitatum  novas  rationes  tuendi 
mei  quaerere.  2.  Quod  scribis  placere,  ut  propius  accedam 
iterque  per  oppida  noctu  faciam,  non  sane  video  quem  ad 
modum  fieri  possit.  Neque  enim  ita  apta  habeo  devorsoria, 
ut  tota  tempora  diurna  in  iis  possim  consumere,  neque  ad 
id,  quod  quaeris,  multum  interest  utrum  me  homines  in 
oppido  videant  an  in  via.  Sed  tamen  hoc  ipsum ,  sicut  alia 
considerabo,  quem  ad  modum  commodissime  fieri  posse  vi- 
deatur.  3.  Ego  propter  incredibilem  et  animi  et  corporis 
molestiam  conficere  plures  litteras  non  potui:  iis  tantum 
rescripsi ,  a  quibus  acceperam.  Tu  velim  et  Basiio  et  qui- 
bus  praeterea  videbitur,  etiam  Servilio  conscribas,  ut  tibi 
videbitur,  meo  nomine.  Quod  tanto  intervallo  nihil  omnino 
ad  vos  scripsi ,  his  litteris  profecto  intelligis  rem  mihi  deesse 
de  qua  scribam,  non  voluntatem.  4.  Quod  de  Vatinio  quae- 
ris,  neque  illius  neque  cuiusquam  mihi  praeterea  officium 
deesset,  si  reperire  possent  qua  in  re  me  iuvarent.  Quin- 
tus  aversissimo  a  me  animo  Patris  fuit.  Eodem  Corcyra  fi- 
lius  venit.    Inde  profectos  eos  una  cum  caeteris  arbitror. 

VI. 

M.  Cicero  Attico  se  consolanti  rescribit  se  numquam  poenituisse, 
quod  discesserit  ab  armis,  sed  tamen  malle  se  in  oppido  aliquo  rp- 
sedisse,  Brundusii  iacere  sibi  molestum  essc,  operam  dari  vult,   ut  a 

Caesare  restituatur,  de  exitu  Pompeii,  de  Fannii,  L.  Lentuli  aliorum- 
que  Pompeianorum  sermonibus,  de  Q.  fratre.  Scripsit  Brundusii  a. 
u.  c.  706. 

CICERO  ATTICO  S. 

1.  Sollicitum  esse  te  quum  de  tuis  communibusque  fortu- 
nis  tum  maxime  de  me  ac  de  dolore  meo  sentio :  qui  quidem 
dolor  meus  non  modo  non  minuitur,  quum  socium  sibi  ad- 
iungit  dolorem  tuum ,  sed  etiam  augetur.  Omnino  pro  tua 
prudentia  sentis  qua  consolatione  levari  maxime  possim. 
Probas  enim  meum  consilium  negasque  mihi  quidquam  tali 
tempore  potius  faciendum  fuisse.  Addis  etiam  —  quod  etsi 
mihi  levius  est  quam  tuum  iudicium,  tamen  non  est  leve  — 
caeteris  quoque,  id  est,  qui  pondus  habeant,  factum  nostrum 
probari.  Id  si  itaputarem,  levius  dolerem.  2.  'CredeMn- 
quis  «mihi'.  Credo  equidem,  sed  scio  quam  cupias  minui 
dolorem  meum.  Me  discessisse  ab  armis  numquam  poeni- 
tuit:  tanta  erat  in  illis  crudelitas,  tanta  cum  barbaris  gentibus 
coniunctio,  ut  non  nominatim,  sed  generatim  proscriptio 
esset  informata,  ut  iam  omnium  iudicio  constitutum  esset 
omnium  vestrum  bona  praedam  esse  illius  victoriae,  eve- 
strum'  plane  dico:  numquam  enim  de  te  ipso  nisi  crudelis- 
sime  cogitatum  est.  Qua  re  voluntatis  me  meae  numquam 
poenitebit:  consiiii  poenitet.  In  oppido  aliquo  mallem  re- 
sedisse  quoad  arcesserer.  Minus  sermonis  subissem,  minus 
accepissem  doloris,  ipsum  hoc  me  non  angeret.  Brundusii 
iacere  in  omnes  partes  est  molestum.  Propius  accedere, 
ut  suades,  quo  modo  sine  lictoribus,  quos  populus  dedit, 
possum?  qui  mihiincolumi  adimi  non  possunt.  Quos  ego 
nunc  paullisper  cum  bacillis  in  turbam  conieci  ad  oppidum 
accedens,  ne  quis  impetus  militum  fieret.  f  Recipio  tempore 
me  domo.  3.  Te  nunc  ad  oppidum:  quoniam  his  placeret 
modo  propius  accedere,  ut  hac  de  re  considerarent.  Credo 
fore  auctores.  Sic  enim  recipiunt,  Caesari  non  modo  de 
conservanda,  sed  etiam  de  augenda  mea  dignitate  curae  fore, 
meque  hortantur,  ut  magno  animo  sim,  ut  omnia  summa 
sperem :  ea  spondent ,  confirmant ,  quae  quidem  mihi  explo- 
ratioraessent,  siremansissem.  Sed  ingero  praeterita.  Vide, 
quaeso,  igitur  ea,  quae  restant,  et  explora  cum  istis,  et  si 

putabis  opus  esse  et  si  istis  placebit,  quo  magis  factum  no- 
strum  Caesar  probet  quasi  de  suorum  sententia  factum,  ad- 
hibeantur  Trebonius,  Pansa,  si  qui  alii,  scribantque  ad 
Caesarem  me  quidquid  fecerim  de  sua  sententia  fecisse. 
4.  Tulliae  meae  morbus  et  imbecillitas  corporis  me  exani- 
mat,  quam  tibi  intelligo  magnae  curae  esse,  quod  est  mihi 
gratissimum.  5.  De  Pompeii  exitu  mihi  dubium  numquam 
fuit.  Tanta  enim  desperatio  rerum  eius  omnium  regum  et 
populorum  animos  occuparat,  ut,  quocumque  venisset,  hoc 
putarem  futurum.  Non  possum  eius  casum  non  dolere:  ho- 
minem  enim  integrum  et  castum  et  gravem  cognovi.  6.  De 
Fannio  consoler  te?  Perniciosa  loquebatur  de  mansione  tua. 
L.  vero  Lentulus  Hortensii  domum  sibi  et  Caesaris  hortos 
et  Baias  desponderat.  Omnino  haec  eodem  modo  ex  hac 
parte  fiunt,  nisi  quod  illud  erat  infinitum.  Omnes  enim, 
qui  in  Italia  manserant,  hostium  numero  habebantur.  Sed 
velim  haec  aliquando  solutiore  animo.  7.  Quintum  fratrem 
audio  profectum  in  Asiam,  ut  deprecaretur.  De  filio  nihil 
audivi.  Sed  quaere  ex  Diochare,  Caesaris  liberto,  quem 
ego  non  vidi,  qui  istas  Alexandreas  litteras  attulit.  Is  dici- 
tur  vidisse?  an  euntem?  an  iam  in  Asia?  Tuas  litteras, 
prout  res  postulat,  exspecto:  quas  velim  cures  quam  pri- 
murn  ad  me  perferendas.    mi.  Kal.  Decembr. 

VII. 

M.  Cicero  Attico  scribit  de  eo,  quod  Romae  de  Iictoribus  suis 
actum  sit,  de  existimatione  bonorum,  quam  perdidisse  videatur,  quod 
non  in  Africam  ierit:  de  Sulpicii  consilio,  de  eorum,  qui  in  Achaia 
sint:  probare  se,  quod  Atticus  ad  se  non  venerit,  sed  Romae  reman- 
serit  et  sibi  et  Tulliae  filiae  operam  navans :  de  Q.  filio ,  de  Q.  fratre, 
de  litterarum  commercio.     Scripsit  Brundusii  a.  u.  c.  706. 

CICERO  ATTICO  S. 

1.  Gratae  tuae  mihi  litterae  sunt,  quibus  accurate  per- 
scripsisti  omnia,  quae  ad  me  pertinere  arbitratus  es.  |  Fac 
tuigitur,  ut  scribis  istis  placere  iisdem  istis  lictoribus  me 
uti,  quod  concessum  Sestio  sit,  cui  non  puto  suos  csse  con- 
cessos,  sed  ab  ipso  datos.  Audio  enim  eum  ea  senatus 
consulta  improbare ,  quae  post  discessum  tribunorum  facta 

sunt.  Qua  re  poterit,  si  volet  sibi  constare,  nostros  licto- 
res  comprobare.  2.  Quamquam  quid  ego  de  lictoribus,  qui 
paene  ex  Italia  decedere  sim  iussus?  Nam  ad  me  misit  An- 
tonius  exemplum  Caesaris  ad  se  litterarum,  in  quibus  erat 
se  audisse  Catonem  et  L.  Metellum  in  Italiam  venisse ,  Ro- 
mae  ut  essent  palam:  id  sibi  non  placere,  ne  qui  motus  ex 
eo  fierent,  prohiberique  omnes  Italia  nisi  quorum  ipse  cau- 
sam  cognovisset :  deque  eo  vehementius  erat  scriptum.  Ita- 
que  Antonius  petebat  a  me  per  litteras,  ut  sibi  ignoscerem: 
facere  se  non  posse  quin  iis  litteris  pareret.  Tum  ad  eum 
misi  L.  Lamiam,  qui  demonstraret  illum  Dolabellae  dixisse, 
ut  ad  me  scriberet,  ut  in  Italiam  quam  primum  venirem, 
eius  me  litteris  venisse.  Tum  ille  edixit  ita,  ut  me  exciperet 
et  Laelium  nominatim.  Quod  sane  nollem.  Poterat  eniir. 
sine  nomine  res  ipsa  excipi.  3.  0  multas  et  graves  oflfen- 
siones !  quas  quidem  tu  das  operam  ut  lenias.  Nec  tamen 
nihil  proficis:  quin  hoc  ipso  minuis  dolorem  meum,  quod 
ut  minuas  tam  valde  laboras,  idque  velim  ne  gravere  quam 
saepissime  facere.  Maxime  autem  adsequere  quod  vis,  si 
me  adduxeris  ut  existimem  me  bonorum  iudicium  non  fun- 
ditus  perdidisse.  Quamquam  quid  tu  in  eo  potes?  Nihil  sci- 
licet.  Sed ,  si  quid  res  dabit  tibi  facultatis ,  id  me  maxime 
consolari  poterit:  quod  nunc  quidem  video  non  esse,  sed 
si  quid,  ex  eventis,  ut  hoc  nunc  accidit.  Dicebar  debuisse 
cum  Pompeio  proficisci.  Exitus  illius  minuit  eius  officii 
praetermissi  reprehensionem.  Sed  ex  omnibus  nihil  magis 
tamen  desideratur  quam  quod  in  Africam  ,non  ierim.  ludi- 
cio  hoc  sum  usus,  non  esse  barbaris  auxiliis  fallacissimae 
gentis  rem  publicam  defendendam ,  praesertim  contra  exerci- 
tum  saepe  victorem.  Non  probant  fortasse.  Multos  enim 
viros  bonos  in  Africam  venisse  audio  et  scio  fuisse  antea. 
Valde  hoc  loco  urgueor.  Hic  quoque  opus  est  casu,  ut 
aliqui  sint  ex  eis  aut,  si  potest,  omnes  qui  salutem  antepo- 
nant.  Nam  si  perseverant  et  obtinent,  quid  nobis  futurum 
sit  vides.  Dices  *Quid  illis,  si  victi  erunt?'  Honestior  est 
plaga.  Haec  me  excruciant.  4.  Sulpicii  autem  consilium 
non  scripsisti  cur  meo  non  anteponeres :  quod  etsi  non  tam 
gloriosum  est  quam  Catonis ,  tamen  et  periculo  vacuum  est 

et  dolore.  Extremum  est  eorum,  qui  in  Achaia  sunt.  li  ta- 
men  ipsi  se  hoc  melius  habent  quam  nos,  quod  et  multi  sunt 
uno  in  loco  et,  quum  in  Italiam  venerint,  domumstatim  ve- 
nerint.  Haec  tu  perge,  ut  facis,  miligare  et  probare  quam 
plurimis.  5.  Quod  te  excusas,  ego  vero  et  tuas  causas 
nosco  et  mea  interesse  puto  te  istic  esse,  vel  ut  cum  iis  qui- 
bus  oportebit  agas,  quae  erunt  agenda  de  nobis,  ut  ea, 
quae  egisti,  in  primi&que  hoc  velim  animadvertas :  multos 
esse  arbitror  qui  ad  Caesarem  detulerint  delaturive  sint 
me  aut  poenitere  consilii  mei  aut  non  probare  quae  fiant: 
quorum  etsi  utrumque  verum  est,  tamen  ab  illis  dicitur 
animo  a  me  alienato,  non  quo  ita  perspexerint.  Sed  totum 
ut  hoc  Balbus  sustineat  et  Oppius  et  eorum  crebris  litteris 
illius  voluntas  erga  me  confirmetur  et  hoc  plane  ut  fiat  dili- 
gentiam  adhibebis.  6.  Alterum  est  cur  te  nolim  discedere, 
quod  scribis  Tulliam  efflagitare.  0  rem  miseram!  quid 
scribam?  aut  quid  velim?  Breve  faciam.  Lacrimae  enim  se 
subito  profuderunt.  Tibi  permitto:  tu  consule.  Tantum 
vide  ne  hoc  temporis  tibi  obesse  aliquid  possit.  Ignosce, 
obsecro  te:  non  possum  prae  fletu  et  dolore  diutius  in  hoc 
loco  commorari.  Tantum  dicam,  nihil  mihi  gratius  esse  quam 
quod  eam  diligis.  7.  Quod  litteras  quibus  putas  opus  esse 
curas  dandas,  facis  commode.  Quintum  filium  vidi  qui  Sami 
vidisset,  patrem  Sicyone:  quorum  deprecatio  est  facilis. 
Utinam  illi,  qui  prius  illum  viderint,  me  apud  eum  velint 
adiutum  tantum,  quantum  ego  illos  vellem,  si  quid  pos- 
sem!  8.  Quod  rogas  ut  in  bonam  partem  accipiam,  si  qua 
sint  in  tuis  litteris  quae  me  mordeant,  ego  vero  in  opti- 
mam,  tequerogo,  utaperte,  quemad  modum  facis,  scribas 
ad  me  omnia  idque  facias  quam  saepissime.  Vale.  xmi. 
Kalend.  Ianuar. 

VIII. 

M.  Cicero   Attico   de  causa  sua  per  Balbum   et   Oppium  aliosque 
nuncios  agenda.     Scripsit  Bruridusii  a.  u.  c.  706. 

CICERO  ATTICO  S. 
1.  Quantis  curis  adficiar,  etsi  profecto  vides,  tamen  co- 

gnosces  ex  Lepta  et  Trebatio.  Maximas  poenas  pendo  te- 
meritatis  meae ,  quam  tu  prudentiam  mihi  videri  vis ,  neque 
te  deterreo  quo  minus  id  disputes  scribasque  ad  me  quam 
saepissime.  Non  nihil  enim  me  levant  tuae  litterae  hoc  tem- 
pore.  Per  eos,  qui  nostra  causa  volunt  valentque  apud 
illum,  diligentissime  contendas  opus  est,  per  Balbum  et  Op- 
pium  maxime,  ut  de  me  scribant  quam  diligentissime.  Op- 
pugnamur  enim ,  ut  audio ,  et  a  praesentibus  quibusdam  et 
per  litteras.  Iis  ita  occurrendum ,  ut  rei  magnitudo  postulat. 
2.  Fufius  est  illic,  mihi  inimicissimus.  Quintus  misit  filium 
non  solum  sui  deprecatorem ,  sed  etiam  accusatorem  mei. 
Dictitat  se  a  me  apud  Caesarem  oppugnari ,  quod  refellit 
Caesar  ipse  omnesque  eius  amici.  Neque  vero  desistit ,  ubi- 
cumque  est,  omnia  in  me  maledicta  conferre.  Nihil  mihi 
umquam  tam  incredibile  accidit,  nihil  in  his  malis  tam  acer- 
bum.  Qui  ex  ipso  audissent,  quurn  Sicyone  palam  multis 
audientibus  loqueretur,  nefaria  quaedam  ad  me  pertulerunt. 
Nosti  genus,  etiam  expertus  es  fortasse:  in  me  id  est 
omne  c$nversum.  Sed  augeo  commemorando  dolorem  et 
facio  etiam  tibi.  Qua  re  ad  illud  redeo:  cura  ut  huius 
rei  causa  dedita  opera  mittat  aliquem  Balbus.  Ad  quos  vi- 
debitur  velim  cures  litteras  meo  nomine.  Vale.  vi.  Kal. 
Ianuar. 

IX. 

M.  Cicero  queritur  quum  de  misera  condicione  sua  tum  de  Q. 
fratris  litteris,  quas  ille  plenas  in  se  probrorum  ad  Vatinium  etLigu- 
rium  et  caeteros  miserit.     Scripsit  die  natali  suo  a.  u.  c.  707. 

CICERO  ATTICO  S. 

1.  Ego  vero  et  incaute ,  ut  scribis,  et  celerius  quam  opor- 
tuit  feci  nec  in  ulla  sum  spe,  quippe  qui  exceptionibus 
edictorum  retinear:  quae  si  non  essent  sedulitate  eflectae 
et  benevolentia  tua ,  liceret  mihi  abire  in  solitudines  aliquas. 
Nunc  ne  id  quidem  licet.  Quid  autem  me  iuvat  quod  ante 
initum  tribunatum  veni,  si  ipsum  quod  veninihiliuvat?  Iam 
quid  sperem  ab  eo ,  qui  mihi  amicus  numquam  fuit ,  quutn 
iam  lege  etiam  sim  confectus  et  oppressus?    In  dies  iam 

Balbi  ad  me  litterae  languidiores ,  multaeque  multorum  ad 
illum,  fortasse  contra  me.  Meo  vitio  pereo.  Nihil  mihi 
mali  casus  attulit,  omnia  culpa  contracta  sunt.  Ego  enim, 
quum  genus  belli  viderem ,  imparata  et  infirma  omnia  contra 
paratissimos,  statueram  quid  facerem  ceperamque  consilium 
non  tam  forte  quam  mihi  praeter  caeteros  concedendum. 
2.  Cessi  meis  vel  potius  parui:  ex  quibus  unus  qua  mente 
fuerit,  is  quem  tu  mihi  commendas,  cognosces  ex  ipsius  lit- 
teris,  quas  ad  te  et  ad  alios  misit,  quas  ego  numquam  ape- 
ruissem,  nisi  res  acta  sic  esset:  delalus  est  ad  me  fascicu- 
lus,  solvi ,  si  quid  ad  me  esset  litterarum :  nihil  erat,  epistola 
Vatinio  et  Ligurio  altera,  iussi  ad  eos  deferri:  illi  ad  me 
statim  ardentes  dolore  venerunt  scelus  hominis  clamantes: 
epistolas  mihi  legerunt  plenas  omnium  in  me  probrorum. 
Hic  Ligurius  furere:  se  enim  scire  summo  illum  in  odio 
fuisse  Caesari,  illum  tamen  non  modo  favisse,  sed  et  tan- 
tam  illi  pecuniam  dedisse  honoris  mei  causa.  Hoc  ego  do- 
lore  accepto  volui  scire  quid  scripsisset  ad  caeteros.  Ipsi 
enim  illi  putavi  perniciosum  fore,  si  eius  hoc  tantu»  scelus 
percrebuisset.  Cognovi  eiusdem  generis:  ad  te  misi:  quas 
si  putabis  illi  ipsi  utile  esse  reddi,  reddes :  nil  me  laedet. 
Nam  quod  resignatae  sunt,  habet,  opinor,  eius  signumPom- 
ponia.  Hac  ille  acerbitate  initio  navigationis  quum  usus  es- 
set,  tanto  me  dolore  adfecit,  utpostea  iacuerim,  neque  nunc 
tam  pro  se  quam  contra  me  laborare  dicitur.  3.  lta  omni- 
bus  rebus  urgueor,  quas  sustinere  vix  possum  vel  plane 
nullo  modo  possum.  Quibus  in  miseriis  una  est  pro  omni- 
bus,  quod  istam  miseram  patrimonio,  fortuna  omni  spolia- 
tam  relinquam.  Qua  re  te,  ut  polliceris,  videre  plane  ve- 
lim.  Alium  enim  cui  illam  commendem  habeo  neminem, 
quoniam  matri  quoque  eadem  intellexi  esse  parata  quae 
rnihi.  Sed,  si  me  non  offendes,  satis  tamen  habeto  com- 
mendatam,  patruumque  in  ea,  quantum  poteris,  mitigato. 
Haec  ad  te  die  natali  meo  scripsi:  quo  utinam  susceptus  non 
essem  aut  ne  quid  ex  eadem  matre  postea  natum  esset! 
Plura  scribere  fletu  prohibeor. 

X. 

De  Q.  filii  et  Q.  patris  summis  in  se  iniuriis,  de  rebus  Africa- 
nis ,  de  Attici  litteris  sibi  gratissimis.     Scripsit  Brundusii  a.  u.  c.  707. 

C1CER0  ATTICO  S. 

1.  Ad  meas  incredibiles  aegritudines  aliquid  novi  acce- 
dit  ex  iis,  quae  de  Q.Q.  ad  me  adferuntur.  P.  Terentius, 
meus  necessarius ,  opera  in  portu  et  scriptura  Asiae  pro  ma- 
gistro  dedit.  Is  Quintum  filium  Ephesi  vidit  vi.  Id.  Decembr., 
eumque  studiose  propter  amicitiam  nostram  invitavil,  quum- 
que  ex  eo  de  me  percontaretur,  eum  sibi  ita  dixisse  narra- 
bat,  se  mihi  esse  inimicissimum,  volumenque  sibi  ostendisse 
orationis,  quam  apud  Caesarem  contra  me  esset  habiturus, 
multa  a  se  dicta  contra  eius  amentiam:  multa  postea  Patris 
simili  scelere  secum  Quintum  patrem  locutum,  cuius  furo- 
rem  ex  iis  epistolis,  quas  ad  te  misi,  perspicere  potuisti. 
Haec  tibi  dolori  esse  certo  scio,  me  quidem  excruciant  et 
eo  magis,  quod  mihi  cum  illis  ne  querendi  quidem  locum 
futurum  puto.  2.  De  Africanis  rebus  longe  alia  nobis  ac  tu 
scripseras  nunciantur.  Nihil  enim  firmius  esse  dicunt,  nihil 
paratius.  Accedit  Hispania  etalienata  Italia,  legionum  nec 
vis  eadem  nec  voluntas,  urbanae  res  perditae.  Quid  est 
ubi  acquiescam,  nisi  quam  diu  tuas  litteras  lego?  Quae 
essent  profecto  crebriores,  si  quid  haberes  quo  putares 
meara  molestiam  minui  posse.  Sed  tamen  te  rogo,  ne  inter- 
mittas  scribere  ad  me  quidquid  erit  eosque ,  qui  mihi  tam 
crudeliter  inimici  sunt,  si  odisse  non  potes,  accuses  tamen, 
non  ut  aliquid  proficias ,  sed  ut  tibi  me  carum  esse  sentiant. 
Plura  ad  te  scribam ,  si  mihi  ad  eas  litteras ,  quas  proxime 
ad  te  dedi,  rescripseris.    Vale.    xn.  Kal.  Febr. 

XI. 

De  commercio  litterarom,  de  pecunia  P.  Sallustio  curanda,  de  m:- 
sera  condicione  sua.     Scripsit  Brundusii  a.  u.  c.  707.  ^ 

CICERO  ATTICO  S. 

1.  Confectus  iam  cruciatu  maximorum  dolorum,  ne,  si 
sit  quidem  quod  ad  te  debeam  scribere,  facile  id  exsequi 

possim,  hoc  minus,  quod  res  nulla  est  quae  scribenda  sit, 
quum  praesertim  ne  spes  quidem  ulla  ostendatur  fore  me- 
lius.  Ita  iam  ne  tuas  quidem  litteras  exspecto ,  quamquam 
semper  aliquid  adferunt  quod  velim.  Qua  re  tu  quidem 
scribito ,  quum  erit  cui  des :  ego  tuis  proximis ,  quas  tamen 
iam  pridem  accepi,  nihil  habeo  quod  rescribam.  Longo 
enim  intervallo  video  immutata  esse  omnia:  illa  esse  firma 
quae  debeant,  nos  stultitiae  nostrae  gravissimas  poenas  pen- 
dere.  2.  P.  Sallustio  curanda  sunt  HS.  xxx.,  quae  accepi 
a  Cn.  Sallustio.  Velim  videas  ut  sine  mora  curentur.  De 
ea  re  scripsi  ad  Terentiam.  Atque  hoc  ipsum  iam  prope 
consumptum  est.  Qua  re  id  quoque  velim,  quum  illa  vi- 
deas,  ut  sit  qui  utamur.  Hic  fortasse  potero  sumere,  si 
sciam  istic  paratum  fore.  Sed  prius  quam  id  scirem  nihil 
sum  ausus  sumere.  Qui  sit  omnium  rerum  status  noster  vi- 
des.  Nihil  est  mali  quod  non  et  sustineam  et  exspectem. 
Quarum  rerum  eo  gravior  est  dolor  quo  culpa  maior.  Ille 
in  Achaia  non  cessat  de  nobis  detrahere.  Nihil  videlicet 
tuae  litterae  profecerunt.    Vale.    vm.  Id.  Mart. 

XII. 

M.  Cicero  Attico  scribit  de  causa  profectionis  suae  ex  Italia  Cae- 
sari  adlata,  de  Q.  fratre  quae  ipse  Caesari  scripserit,  de  rebus 
Africanis,  de  litteris  ad  Antonium  et  ad  caeteros  dandis,  de  actio- 
nibus  generi  sui,  de  Galeonis  hereditate.  Scripsit  Brundusii  a.  u. 
c.  707. 

CICERO  ATTICO  S. 

1.  Cephalio  mihi  a  te  litteras  reddidit  a.  d.  nx.  ld.  Mart. 
vespere.  Eo  autem  die  mane  tabellarios  miseram,  quibus 
ad  te  dederam  Iitteras.  Tuis  tamen  lectis  litteris  putavi  ali- 
quid  rescribendum  esse,  maxime  quod  ostendis  te  pendere 
animi  quamnam  rationem  sim  Caesari  adlaturus  profectio- 
nis  meae  tum ,  quum  ex  Italia  discesserim.  Nihil  opus  est 
mihi  nova  ratione.  Saepe  enim  ad  eum  scripsi  multisque 
mandavinon  potuisse,  quum  cupissem,  sermones  hominum 
sustinere,  multaque  in  eam  sententiam.  Nihil  enim  erat  quod 
minus  eum  vellem  existimare  quam  me  tanta  de  re  non  meo 
consilio  usum  esse.    Postea,  quum  mihi  litterae  a  Balbo 


73  LIB.  XI.  EP.  11  — 13.  299 

Cornelio  minore  missae  essent,  illum  existimare  Quintum 
fratrem  lituum  meae  profectionis  fuisse  —  ita  enim  scripsit — , 
qui  nondum  eognossem  quae  de  me  Quintus  scripsisset  ad 
mullos ,  etsi  multa  praesens  in  praesentem  acerbe  dixerat  et 
fecerat,  tamen  nilo  minus  his  verbis  ad  Caesarem  scripsi: 

*  2.  De  Quinto  fratre  meo  non  minus  laboro  quam  de  me 
ipso,  sed  eum  tibi  commendare  hoc  meo  tempore  non  audeo. 
lllud  dumtaxat  tamen  audebo  petere  abs  te,  quod  te  oro, 
ne  quid  existimes  ab  illo  factum  esse  quo  minus  mea  in  te 
<officia  constarent  minusve  te  diligerem  potiusque  semper 
illum  auctorem  nostrae  coniunctionis  fuisse  meique  itineris 
comitem,  non  ducem.  Qua  re  caeteris  in  rebus  tantum  ei 
tribues ,  quantum  humanitas  tua  amicitiaque  vestra  postulat. 
Ego  ei  ne  quid  apud  te  obsim ,  id  te  vehementer  etiam  atque 
etiam  rogo.' 

3.  Quare,  si  quis  congressus  fuerit  mihi  cum  Caesare 
—  etsi  non  dubito  quin  is  lenis  in  illum  futurus  sit  idque 
iam  declaraverit  — ,  ego  tamen  is  ero ,  qui  semper  fui.  Sed, 
ut  video ,  multo  magis  est  nobis  laborandum  de  Africa,  quam 
quidem  tu  scribis  confirmari  cotidie  magis  ad  condicionis 
spem  quam  victoriae.  Quod  utinam  ita  esset!  Sed  longe  ali- 
ter  esse  intelligo ,  teque  ipsum  ita  existimare  arbitror,  aliter 
autem  scribere,  non  fallendi,  sed  confirmandi  mei  causa, 
praesertim  quum  adiungatur  ad  Africam  etiam  Hispania. 
4.  Quod  me  admones  ut  scribam  ad  Antonium  et  ad  cae-^ 
teros,  si  quid  videbitur  tibi  opus  esse,  velim  facias  id,  quod 
saepe  fecisti.  Nihil  enim  mihi  venit  in  mentem  quod  scri- 
bendum  putem.  Quod  me  audis  erectiorem  esse  animo,  quid 
putas,  quum  videas  accessisse  ad  superiores  aegritudines 
praeclaras  generi  actiones?  Tu  tamen  velim  ne  intermit- 
tas,  quoad  eius  facere  poteris,  scribere  ad  me,  etiam  si  rem 
de  qua  scribas  non  habebis.  Semper  enim  adferunt  aliquid 
mihi  litterae  tuae.  Galeonis  hereditatem  crevi.  Puto  enim 
cretionem  simplicem  fuisse,  quoniam  ad  me  nulla  missaest. 
vm.  Id.  Mart. 

XIII. 

M.  Cicero  Attico  scribit  se  neminem  in  se  alieno  animo  esse  intel- 
lexisse,  de  P.  Lentnlo  patre,  de  Lentulo  filio,   de  Cassio  ubi  versarl 

dicantur,  de  Q.  fratris  litteris  ad  se  datis,  de  coheredibus  Fufidianis, 
de  fundo  Frusinati  redimendo  et  de  facultatibus  suis  imminutis,  de 
litterarum  inter  se  commercio.  Scripta  epistola  est  Brundusii  a.  u. 
c.  707. 

CICERO  ATTICO  S. 

1.  A  Murenae  liberto  nihil  adhuc  acceperam  Jitterarum. 
P.  Siser  reddiderat  eas ,  quibus  rescribo.  De  Servii  patris 
litteris  quod  scribis,  item,  Quintumin  Syriam  venisse  quod 
ais  esse  qui  nuncient,  ne  id  quidem  verum  est.  Quod  certio- 
rem  te  vis  fieri  quo  quisque  in  me  animo  sit  aut  fuerit  eorum, 
qui  huc  venerunt,  neminem  alieno  intellexi.  Sed  quantum 
id  mea  intersit  existimare  te  posse  certo  scio.  Mihi  quum 
omnia  sunt  intolerabilia  ad  dolorem  tum  maxime ,  quod  in 
eam  causam  venisse  me  video ,  ut  sola  utilia  mihi  esse  vi- 
deantur  quae  semper  nolui.  P.  Lentulum  patrem  Rhodi  esse 
aiunt,  Alexandreae  filium,  Rhodoque  Alexandream  C.  Cas- 
sium  profectum  esse  constat.  2.  Quintus  mihi  per  litteras 
satis  facit  multo  asperioribus  verbis  quam  quum  gravissime 
accusabat.  Ait  enim  se  ex  litteris  tuis  intelligere  tibi  non 
placere,  quod  ad  multos  de  me  asperius  scripserit,  itaque 
se  poenitere,  quod  animum  tuum  offenderit,  sed  se  iure 
fecisse.  Deinde  perscribit  spurcissime  quas  ob  causas  fe- 
cerit.  Sed  neque  hoc  tempore  nec  antea  patefecisset  odium 
suum  in  me,  nisi  omnibus  rebus  me  esse  oppressum  videret. 
Atque  utinam  vel  nocturnis,  quem  ad  modum  tu  scripseras, 
itineribus  propius  te  accessissem !  Nunc  nec  ubi  nec  quando 
te  sim  visurus  possum  suspicari.  3.  De  coheredibus  Fufi- 
dianis  nihil  fuit  quod  ad  me  scriberes.  Nam  et  aequum 
postulant  et  quidquid  egisses  recte  esse  actum  putarem. 
4.  De  fundo  Frusinati  redimendo  iam  pridem  intellexisti  vo- 
luntatem  meam ,  etsi  turn  meliore  loco  res  erant  nostrae  ne- 
que  tam  mihi  desperatum  iri  videbantur,  tamen  in  eadem 
sum  voluntate.  Id  quem  ad  modum  fiat  tu  videbis.  Et  ve- 
iim,  quoad  poteris,  consideres  ut  sit  unde  nobis  suppedi- 
tentur  sumptus  necessarii.  Si  quas  habuimus  facultates,  eas 
Pompeio  tum,  quum  id  videbamur  sapienter  facere,  detuli- 
mus.  Itaque  tum  et  a  tuo  vilico  sumpsimus  et  aliunde  mu- 
tuati  sumus ,  quum  Quintus  quereretur  per  litteras  sibi  nos 

nihil  dedisse,  qui  neque  ab  illo  rogati  sumus  nequeipsi  eam 
pecuniam  aspeximus.  Sed  velim  videas  quid  sit  quod  con- 
fici  possit  quidque  mihi  de  omnibus  des  consilii,  et  causam 
nosti.  5.  Plura  ne  scribam  dolore  impedior.  Si  quid  erit 
quod  ad  quos  scribendum  meo  nomine  putes,  velim,  ut 
soles,  facias:  quotiensque  habebis  cui  des  ad  me  litteras, 
nolim  praetermittas.    Vale. 

XIV. 

De  misera  condieione  sua,  quod  iam  ne  socios  quidem  habeat, 
certior  cupit  fieri  quid  Caesar  ad  Balbum  et  Oppium  de  ae  scripse- 
rit,  de  Dolabella  genero ,  de  Q.  fratre,  de  rebus  domesticis.  Scripsit 
Brundusii  a.  u.  c.  707. 

CICERO  ATTICO  S. 

1.  Non  me  offendit  veritas  litterarum  tuarum ,  quod  me 
quum  communibus  tum  praecipuis  malis  oppressum  ne  in- 
cipis  quidem,  ut  solebas,  consolari  faterisque  id  fieri  iam 
non  posse.  Nec  enim  ea  sunt,  quae  erant  antea,  quum,  ut 
nihil  aliud,  comites  me  et  socios  habere  putabam.  Omnes 
enim  Achaici  deprecatores  itemque  in  Asia ,  quibus  non  erat 
ignotum,  etiam  quibus  erat,  in  Africam  dicuntur  navigaturi. 
Ita  praeter  Laelium  neminem  habeo  culpae  socium ,  qui  ta- 
men  hoc  meliore  in  causa  est,  quod  iam  est  receptus.  2.  De 
me  autem  non  dubito  quin  ad  Balbum  et  ad  Oppium  scripse- 
rit ,  a  quibus ,  si  quid  esset  laetius ,  certior  factus  essem ,  te- 
cum  etiam  essent  locuti :  quibuscum  tu  de  hoc  ipso  collo- 
quare  velim  et  ad  me  quid  tibi  responderint  scribas,  non 
quod  ab  isto  salus  data  quidquam  habitura  sit  firmitudinis, 
sed  tamen  aliquid  consuli  et  prospici  poterit.  Etsi  omnium 
conspectumhorreo,  praesertim  hoc  genero,  tamen  in  tantis 
malis  quid  aliud  velim  non  reperio.  3.  Quintus  pergit,  ut 
ad  me  et  Pansa  scripsit  et  Hirtius ,  isque  item  Africam  petere 
cum  caeteris  dicitur.  Ad  Minucium  Tarentum  scribam  et 
tuas  litteras  mittam.  Ad  te  scribam ,  num  quid  egerit.  HS. 
xxx.  potuisse  mirarer,  nisi  multa  de  Fufidianis  praediis.  Et 
id  video  tamen.  Te  exspecto,  quem  videre,  si  ullo  modo 
potest — poscit  enim  res — ,  pervelim.  Iam  extremum  conclu- 
ditur.  Ibi  facile  est  quid  qua  re  sit  gravius  existimare.  Vale. 

XV. 

M.  Cicero  consilium  requirit  ab  Attico  quid  sibi  nunc,  quum  iam 
paene  solus  sit,  agendum  sit,  de  negocio  Minuciano,  de  Q.  fratre  et 
Q.  filio,  de  summo  dolore  suo,  quod  peccasse  sibi  videatur  et  diutius 
Brundusii  non  amplius  posse  manere,  de  genero,  de  Aesopi  filio,  de 
Fufidianis  coheredibus.     Scripsit  Brundusii  a.  u.  c.  707. 

CICERO  ATTICO  S. 

1.  Quoniam  iustas  causas  adfers,  quod  te  hoc  tempore 
videre  non  possim,  quaeso  quid  sit  mihi  faciendum.  llle 
enim  ita  videtur  Alexandream  tenere,  ut  eum  scribere  etiam 
pudeat  de  illis  rebus.  Hi  autem  ex  Africa  iam  adfuturi  vi- 
dentur,  Achaici,  item  ex  Asia  redituri  ad  eos  aut  libero  ali- 
quo  loco  commoraturi.  Quid  mihi  igitur  putas  agendum? 
Video  difficile  esse  consilium.  Sum  enim  solus  aut  cum  al- 
tero,  cui  neque  ad  illos  reditus  sit  neque  ab  his  ipsis  quid- 
quam  ad  spem  ostendatur.  Sed  tamen  scire  velim  quid 
censeas,  idque  erat  cum  aliis  cur  te,  si  fieri  posset,  cupe- 
rem  videre.  2.  Minucium  xn.  sola  curasse  scripsi  ad  te 
antea:  quod  superest,  velim  videas  ut  curetur.  Quintus  non 
modo  non  cum  magnaprece  ad  me,  sed  acerbissime  scripsit, 
filius  vero  mirifico  odio.  Nihil  fingi  potest  mali  quo  non 
urguear.  Omnia  tamen  sunt  faciliora  quam  peccati  dolor, 
qui  et  maximus  est  et  aeternus:  cuius  peccati  si  socios  es- 
semhabiturus  ego,  quos  putavi,  tamen  esset  consolatio  te- 
nuis.  Sed  habetaliorum  omnium  ratio  exitum,  mea  nullum. 
Alii  capti,  alii  interclusi  non  veniunt  in  dubium  de  volun- 
tate,  eo  minus  scilicet,  quum  se  expedierint  et  una  esse 
coeperint.  li  autem  ipsi,  qui  sua  voluntate  ad  Fufium  ve- 
nerunt,  nihilpossunt  nisi  timidi  existimari.  Multi  autem 
sunt,  qui,  quicumque  sunt,  modo  ad  illos  se  recipere  vo- 
lent,  recipientur.  Quo  minus  debes  mirari  non  posse  me 
tanto  dolori  resislere.  Solius  enim  meum  peccatum  corrigi 
non  potest  et  fortasse  Laelii.  Sed  quid  me  id  levat?  Nam 
C.  quidem  Cassium  aiunt  consilium  Alexandream  eundi  mu 
tavisse.  3.  Haec  ad  te  scribo ,  non  ut  queas  tu  demere  sol- 
licitudinem,  sed  ut  cognoscam  ecquid  tu  ad  ea  adferas,  quae 
me  conficiunt,  ad  quae  gener  accedit  et  caetera,  quae  fletu 
reprimor  ne  scribam.    Quin  etiam  Aesopi  filius  me  excru- 

ciat.  Prorsus  nihil  abest  quin  sim  miserrimus.  Sed  ad  pri- 
mum  revertor,  quid  putes  faciendum,  occultene  aliquo  pro- 
pius  veniendum  an  mare  transeundum.  Nam  hic  maneri 
diutius  non  potest.  4.  De  Fufidianis  qua  re  nihil  potuit  con- 
fici?  Genus  enim  condicionis  eius  modi  fuit,  in  quo  non 
solet  esse  controversia ,  quum  ea  pars,  quae  videtur  esse 
minor,  licitatione  expleri  posset.  Haec  ego  non  sine  causa 
quaero.  Suspicor  enim  coheredes  dubiam  nostram  cau. 
sam  putare  et  eo  rem  in  integro  esse.  Vale.  Pridie  Idus 
Mai. 

XVI. 

De  misera  condicione  sua,  qua  quo  modo  se  expediat  et  salutcra 
inveniat  nescire  se  ait,  de  Q.  fratre  et  Q.  filio,  de  Terentia.  Scripsit 
Brundusii  a.  u.  c.  707. 

CICERO  ATTICO  S. 

1.  Non  meo  vitio  fit,  hoc  quidem  tempore —  ante  enim 
est  peccatum — ,  ut  me  ista  epistola  nihil  consoletur.  Nam 
et  exigue  scripta  est  et  suspiciones  magnas  habet  non  esse 
ab  illo ,  quas  animadvertisse  te  existimo.  De  obviamitione 
ita  faciam,  ut  suades.  Neque  enim  ulla  de  adventu  eius 
opinio  est,  neque,  si  qui  ex  Asia  veniunt,  quidquam  audi- 
tum  esse  dicunt  de  pace,  cuius  ego  spe  in  hanc  fraudem  in- 
cidi.  Nihil  video  quod  sperandum  putem ,  nunc  praesertim, 
quum  ea  plaga  in  Asia  sitaccepta,  in  Illyrico,  in  Cassiano 
negocio,  in  ipsa  Alexandrea,  in  urbe,  in  Italia.  Ego  vero, 
etiam  si  rediturus  ille  est,  qui  adhuc  bellum  gerere  dicitur, 
tamen  ante  reditum  eius  negocium  confectum  iri  puto. 
2.  Quod  autem  scribis  quamdam  laetitiam  bonorum  esse 
commotam,  ut  sit  auditum  de  litteris,  tu  quidem  nihil  prae- 
termittis,  in  quo  putes  aliquid  solacii  esse,  sed  ego  non  ad- 
ducor  quemquam  bonum  ullam  salutem  putare  mihi  tanti 
fuisse,  ut  eam  peterem  ab  illo,  et  eo  minus,  quod  huius  con- 
silii  iam  ne  socium  quidem  habeo  quemquam.  Qui  in  Asia 
sunt,  rerum  exitum  exspectant.  Achaici  etiam  Fufio  spem 
deprecationis  adferunt.  Horum  et  timor  idem  fuit  primo 
qui  meus  et  constitutum:  mora  Alexandrina  causam  illo- 
rum  correxit,   meam  evertit.     3.  Quam  ob  rem  idem  a  te 

nunc  peto  quod  superioHbus  litteris,  ut,  si  quid  in  perditis 
rebus  dispiceres  quod  mihi  putares  faciendum,  me  moneres. 
Si  recipior  ab  iis,  quod  vides  non  fieri,  tamen,  quoad 
bellum  erit ,  quid  agam  aut  ubi  sim  non  reperio :  sin  iactor, 
eo  minus.  Itaque  tuas  litteras  exspecto,  easque  ut  ad  me 
sine  dubitatione  scribas,  rogo.  4.  Quod  suades,  ut  ad 
Quintum  scribam  de  his  litteris ,  facerem ,  si  me  quidquam 
istae  litterae  delectarent.  Etsi  quidam  scripsit  ad  me  his 
verbis :  c  Ego ,  ut  in  his  malis,  Patris  sum  non  invitus :  essem 
libentius,  si  frater  tuus  ea  de  te  loqueretur,  quae  ego  audire 
vellem.'  Quod  ais  illum  ad  te  scribere  me  sibi  nullas  litte- 
ras  remittere,  semel  ab  ipso  accepi:  ad  eas  Cephalioni  dedi, 
qui  multos  menses  tempestatibus  retentus  est.  Quintum  fi- 
lium  ad  me  acerbissime  scripsisse  iam  ante  ad  te  scripsi. 
5.  Extremum  est  quod  te  orem,  si  putas  rectum  esse  et  a 
te  suscipi  posse,  cum  Camillo  communices,  ut  Terenliam 
moneatis  de  testamento.  Tempora  monent,  ut  videat  ut 
satis  faciat  quibus  debet.  Auditum  ex  Philotimo  est  eam 
scelerate  quaedam  facere.  Credibile  vix  est,  sed  certe,  si 
quid  est  quod  fieripossit,  providendum  est.  De  omnibus 
rebus  velim  ad  me  scribas,  et  maxime,  quid  sentias  de 
ea.  In  quo  tuo  consilio  eg-eo,  etiam  si  nihil  excogitas:  id 
enim  mihi  erit  pro  desperato.    m.  Nonas  Iun. 

XVII. 

M.  Cicero  Attico  signiftcat  Tulliam  ad  se  venisse,  Ciceronem  ad 
Caesarem  cogitat  mittere,  Tulliam  ad  matrem  remittere,  de  sermone 
Oppii  cum  Attico  habito ,  inane  esse  illud  de  litteris  a.  d.  v.  Febr. 
datis,  de  L.  Terentio.     Scripsit  Brundusii  a.  u.  c.  707. 

CICERO  ATTICO  S. 

1.  Properantibus  tabellariis  alienis  hanc  epistolam  dedi: 
eo  brevior  est  et  quod  eram  missurus  meos.  Tullia  mea 
venit  ad  me  pridie  Idus  Iun. ,  deque  tua  erga  se  observantia 
benevolentiaque  mihi  plurima  exposuitlitteras  que  reddidittri- 
nas.  Ego  autem  ex  ipsius  virtute,  humanitate,  pietate  non 
modo  eam  voluptatem  non  cepi,  quam  capere  ex  singulari 
filia  debui,  sed  etiam  incredibili  sum  dolore  adfectus,  tale 
ingenium  in  tam  misera  fortuna  versari  idque  accidere  nullo 

ipsius  delicto ,  summa  culpa  mea.  Itaque  a  te  neque  conso- 
lationem  iam,  qua  cupere  te  uti  video,  nec  consilium,  quod 
capi  nullum  potest,  exspecto,  teque  omnia  quum  superio- 
ribus  saepe  litteris  tum  proximis  temptasse  intelligo.  Ego 
cum  Sallustio  Ciceronem  ad  Caesarem  mittere  cogitabam. 
Tulliam  autem  non  videbam  esse  causam  cur  diutius  mecum 
tanto  in  communi  maerore  retinerem.  Itaque  matri  eam, 
quum  primum  per  ipsam  liceret,  eram  remissurus.  Pro  ea, 
quam  ad  modum  consolantis  scripsisti,  putato  ea  me  scri- 
psisse,  quae  tu  ipse  intelligis  responderi  potuisse.  2.  Quod 
Oppium  tecum  scribis  locutum,  non  abhorret  a  mea  suspi- 
cione  eius  oratio.  Sed  non  dubito  quin  istis  persuaderi  nullo 
modo  possit  ea,  quae  faciant,  mihi  probari  posse,  quoquo 
modo  loquar.  Ego  tamen  utar  moderatione  qua  potero. 
Quamquam  quid  mea  intersit,  ut  eorum  odium  ne  subeam 
non  intelligo.  3.  Te  iusta  causa  impediri  quo  minus  ad  nos 
venias  video,  idquemihi  valde  scilicet  molestumest.  Illum  ab 
Alexandrea  discessisse  nemo  nunciat,  constatque  ne  pro- 
fectum  quidem  illim  quemquam  post  Idus  Mart.  nec  post  Idus 
Decembr.  ab  illo  datas  ullas  litteras.  Ex  quo  intelligis  illud 
de  litteris  a.  d.  v.  Id.  Febr.  datis,  quod  inane  esset,  etiam  si 
verumesset,  non  verum  esse.  L.  Terentium  discessisse  ex 
Africa  scimus  Paestumque  venisse.  Quid  is  adferat  aut  quo 
modo  exierit  aut  quid  in  Africa  fiat  scire  velim.  Dicitur  enim 
per  Nasidium  emissus  esse.  Id  quale  sit  velim ,  si  invene- 
ris,  ad  me  scribas.  De  HS.  x.,  utscribis,  faciam.  Vale. 
xnx.  Kalend.  Quinct. 

XVIII. 

M.  Cicero  Attico  significat  se  amplius  Brundusii  morari  non  posse 
et  ab  eo  rogat,  ut  conficiat  ut  exire  possit.  Scripsit  Brundusii  a. 
u.  c.  707. 

CICERO  ATTICO  S. 

1.  De  illius  Alexandrea  discessu  nihil  adhuc  rumoris  con- 
traque  opinio  valde  esse  impeditum.  Itaque  nec  mitto,  ut 
constitueram,  Ciceronem  etterogo,  ut  me  hinc  expedias. 
Quodvis  enim  supplicium  levius  est  hac  permansione.  Hac 
de  re  et  ad  Antonium  scripsi  et  ad  Balbum  et  ad  Oppium. 
cic.  III.  2.  20 

Sive  enim  bellum  in  Italia  futurum  est  sive  classibus  utetur, 
hic  esse  me  minime  convenit:  quorum  fortasse  utrumque 
erit,  alterum  certe.  2.  Intellexi  omnino  ex  Oppii  sermonfe, 
quem  tu  mihi  scripsisti,  quae  istorum  ira  esset,  sed,  ut  eam 
flectas,  te  rogo.  Nihil  omnino  iam  exspecto  nisi  miserum. 
Sed  hoc  perditius,  in  quo  nunc  sum,  fieri  nihil  potest.  Qua 
re  et  cum  Antonio  loquare  velim  et  cum  istis  et  rem,  ut  pot- 
eris ,  expedias  et  mihi  quam  primum  de  omnibus  rebus  re- 
scribas.    Vale.    xn.  Kal.  Quinct. 

XIX. 

M.  Cicero  Atticum  vult  sibi  scribere,  maxime  si  quid  de  pace 
agatur,  de  Philotimo.     Scripsit  Brundusii  a.  u.  c.  707. 

CICERO  ATTICO  S. 

1.  Quum  tuis  dare  possem  litteras,  non  praetermisi,  etsi 
quid  scriberem  non  habebam.  Tu  ad  nos  et  rarius  scribis 
quam  solebas  et  brevius :  credo ,  quia  nihil  habes  quod  me 
putes  libenter  legere  aut  audire  posse.  Verum  tamen  velim, 
si  quid  erit,  qualecumque  erit,  scribas.  Est  autem  unum 
quod  mihi  sit  optandum,  si  quid  agi  de  pace  possit,  quod 
nulla  equidem  habeo  in  spe.  Sed,  quia  tu  leviter  interdum 
significas,  cogis  me  sperare  quod  optandum  vix  est.  2.  Phi- 
lotimus  dicitur  Idib.  Sext.  Nihil  habeo  de  illo  amplius.  Tu 
velim  ad  ea  mihi  rescribas ,  quae  ad  te  antea  scripsi.  Mihi 
tantum  temporis  satis  est,  dum  utin  pessimis  rebus  aliquid 
caveam,  qui  nihil  umquam  cavi.    Vale.    XI.  Kal.  Sext. 

XX. 

M.  Cicero  Attico  scribit  quae  C.  Trebonius  sibi  dixerit  de  Q. 
fratre,  Sallustio,  Caesaris  cursu.     Scripsit  Brundusii  a.  u.  c.  707. 

CICERO  ATTICO  S. 

1.  xvn.  Kal.  Sept.  venerat  die  xxnx.  Seleucea  Pieria  C. 
Trebonius,  qui  se  Antiocheae  diceret  apud  Caesarem  vidisse 
Quintum  filium  cum  Hirtio.  Eos  de  Quinto  quae  voluissent 
impetrasse  nullo  quidem  negocio.  Quod  ego  magis  gaude- 
rem,  si  ista  nobis  impetrata  quidquam  ad  spem  explorati 

haberent.  Sed  et  alia  timenda  sunt  ab  aliisque  et  ab  hoc  ipso 
quae  dantur,  ut  a  domino,  rursus  in  eiusdem  sunt  potestate. 
2.  Etiam  SaHustio  ignovit.  Omnino  dicitur  nemini  negare: 
quodipsum  est  suspectum,  notionem  eius  differri.  M.  Gal- 
lius  Q.  F.  mancipia  Sallustio  reddidit.  Is  venit,  ut  legiones 
in  Siciliam  traduceret:  eo  protinus  iturum  Caesarem  Patris. 
Quod  si  faciet,  ego,  quod  ante  mallem,  aliquo  propius  acce- 
dam.  Tuas  litteras  ad  eas ,  quibus  a  te  proxime  consilium 
petivi,  vehementer  exspecto.    Vale.    xvi.  Kal.  Septembr. 

XXI. 

De  epistola  Q.  fratris  ab  Attico  ad  se  missa,  de  re  familiari,  de 
rebus  Asiaticis,  de  Caesaris  cursu  protinus  Patris  iu  Siciliam  consti- 
tuto,  de  commoratione  sua  Brundusina,  de  rebus  praesentibus ,  de  Q. 
fratre.     Scripsit  Brundusii  a.  u.  c.  707. 

CICERO  ATTICO  S. 

1.  Accepi  vi.  Kal.  Sept.  litteras  a  te  datas  xn.  Kal. 
doloremque ,  quem  ex  Quinti  scelere  iam  pridem  acceptum 
iam  abieceram,  lecta  eius  epistola  gravissimum  cepi.  Tu 
etsi  non  potuisti  ullo  modo  facere,  ut  mihi  illam  epistolam 
non  mitteres,  tamen  mallem  non  esse  missam.  Ad  ea  autem, 
quae  scribis  de  testamento,  videbis  quid  et  quo  modo.  De 
numis  et  illa  sic  scripsit  ut  ego  ad  te  antea  et  nos,  si  quid 
opus  erit,  utemur  ex  eo,  de  quo  scribis.  2.  Ille  ad  Kal. 
Sept.  Athenis  non  videtur  fore.  Multa  eum  in  Asia  di- 
cuntur  morari,  maxime  Pharnaces.  Legio  xn.,  ad  quam  pri- 
mum  Sulla  venit,  lapidibus  egisse  hominem  dicitur.  Nullam 
putant  se  commoturam.  Illum  arbitrabantur  protinus  Patris 
in  Siciliam.  Sed,  si  hoc  ita  est,  huc  veniat  necesse  est.  Ac 
mallem  illinc:  aliquo  enim  modo  hinc  evasissem!  Nunc  me- 
tuo  ne  sit  exspectandum  et  cum  reliquis  etiam  loci  gravitas 
huic  miserrimae  perferenda.  3.  Quod  me  mones,  ut  ea, 
quae  ad  tempus,  accommodem,  facerem ,  si  res  pateretur  et 
si  ullo  modo  fieri  posset.  Sed  in  tantis  nostris  peccatis  tan- 
tisque  nostrorum  iniuriis  nihil  est  quod  aut  facere  dignum 
nobis  aut  simulare  possim.  Sullana  confers :  in  quibus  omnia 
genere  ipso  praeclarissima  fuerunt,  moderatione  paullo  mi 
nus  temperata.     Haec  autem  eius  modi  sunt,  ut  obliviscar 

20* 

mei  multoque  malim  quod  omnibus  sit  melius,  quorum  uti- 
litati  meam  iunxi.  Tu  ad  me  tamen  velim  quam  saepissime 
scribas  eoque  magis,  quod  praeterea  nemo  scribit,  ac  si 
omnes ,  tuas  tamen  maxime  exspectarem.  Quod  scribis  illum 
per  me  Quinto  fore  placatiorem,  scripsi  ad  te  antea  eum 
statim  Quinto  filio  omnia  tribuisse,  nostri  nullam  mentio- 
nem.     Vale. 

XXII. 
De   fasciculo    litterarum  a  Balbi    tabellario   accepto,    in   quo   Q. 
fratris  litterae  fuerunt,  de  Caesare,  de  Sulla,  quem  ait  postero  die  Brun- 
dusii  fore  cum  Messala,    de  Pharnace,    de   commoratione  Brundusina 
sibi  molestissima.     Scripsit  Brundusii     a.  u.  c.  707. 


X 


CICERO  ATTICO  S. 


1.  Diligenter  mihi  fasciculum  reddidit  Balbi  tabellarius. 
Accepi  enim  a  te  litteras,  quibus  videris  vereri  ut  epistolas 
illas  acceperim,  quas  quidem  vellem  mihi  numquam  reddi- 
tas.  Auxerunt  enim  mihi  dolorem,  nec,  si  in  aliquem  inci- 
dissent,  quidquam  novi  attulissent.  Quid  enim  tam  per- 
vulgatum  quam  illius  in  me  odium  et  genus  hoc  litterarum? 
quod  ne  Caesar  quidem  ad  istos  videtur  misisse,  [quasi] 
quo  illius  improbitate  offenderetur,  sed,  credo,  uti  notiora 
nostra  mala  essent.  Nam  quod  te  vereri  scribis  ne  illi  ob- 
sint  eique  rei  mederi,  ne  rogari  quidem  se  passus  est  de  illo : 
quod  quidem  mihi  molestum  non  est,  illud  molestius,  istas 
impetrationes  nostras  nihil  valere.  2.  Sulla,  ut  opinor, 
cras  hic  erit  cum  Messala.  Currunt  ad  illum  pulsi  a  militi- 
bus,  qui  se  negantusquam,  nisi  acceperint.  Ergo  ille  huc 
veniet,  quod  non  pulabant,  tarde  quidem.  ltinera  enim  ita 
facit,  ut  multos  dies  in  oppidum  ponat.  Pharnaces  autem, 
quoquo  modo  aget,  adferet  moram.  Quid  mihi  igitur  cen- 
ses?  Iam  enim  corpore  vix  sustineo  gravitatem  huius  caeli, 
quia  mihi  laborem  adfert  in  dolore.  An  his  illuc  euntibus 
mandem  ut  me  excusent,  ipse  accedam  propius?  Quaeso, 
attende  et  me,  quod  adhuc  saepe  rogatus  non  fecisti,  con- 
silio  iuva,  scio  rem  difficilem  esse,  sed,  ut  in  malis.  Etiam 
illud  mea  magni  interest,  te  ut  videam.    Profecto  aliquid 

profecero,  si  id  acciderit.    De  testamento,  ut  scribis,  ani- 
raadvertes. 

XXIII. 

M.  Cicero  Attico     de  rebus  domesticis  et  privatis  plura  siguificat, 
maxime  de  iuvanda  Tullia.     Scripsit  Brundusii  a.  u.  c.  707. 

CICERO  ATTICO  S. 

1.  Quod  ad  te  scripseram  ut  cum  Camillo  communica- 
res ,  de  eo  Camillus  mihi  scripsit  te  secum  locutum.  Tuas 
litteras  exspectabam,  nisi  illud  quidem  mutari,  si  aliter  et 
oportet,  non  video  posse.  Sed  quum  ab  illo  accepissem  lit- 
teras,  desideravi  tuas.  Etsi  putabam  te  certiorem  factum 
non  esse.  Modo  valeres !  Scripseras  enim  te  quodam  vale- 
tudinis  genere  temptari.  2.  Acusius  quidam  Rhodo  venerat 
nx.  Id.  Quinct  ls  nunciabat  Quintum  filium  ad  Caesarem 
profectum  im.  Kal.  Iun.,  Philotimum  Rhodum  pridie  eum 
diem  venisse,  habere  ad  me  litteras.  Ipsum  Acusium  audies. 
Sed  tardius  iter  faciebat.  Eo  feci ,  ut  ego  celeriter  eunti  da- 
rem.  Quid  sit  in  iis  litteris  nescio,  sed  mihi  valde  Quintus 
frater  gratulatur.  Equidem  in  meo  tanto  peccato  nihil  ne 
cogitatione  quidem  adsequi  possum  quod  mihi  tolerabile 
possit  esse.  3.  Te  oro,  ut  de  hac  misera  cogites,  et  illud, 
de  quo  ad  te  proxime  scripsi,  ut  aliquid  conficiatur  ad  in- 
opiam  propulsandam  et  etiam  de  ipso  testamento.  Ulud  quo^ 
que  vellem  antea,  sed  omnia  timuimus.  Melius  quidem  in 
pessimis  nihil  fuit  discidio.  Aliquid  fecissemus  ut  viri,  vel 
tabularum  novarum  nomine  vel  nocturnarum  expugnatio- 
num  f  vel  Metellae  vel  omnium  malorum ,  nec  res  perisset 
et  videremur  aliquid  doloris  virilis  habuisse.  Memini  om- 
nino  tuas  litteras,  sed  et  tempus  illud:  etsi  quidvis  praesti- 
tit.  Nunc  quidem  ipse  videtur  denunciare.  Audimus  enim 
de  statu  rei  publicae.  Odi!  Generumne  nostrum  potissi- 
mum,  ut  hoc,  vel  tabulas  novas?  Placet  mihi  igitur  et  item 
tibi  nuncium  remitti.  Petet  fortasse  tertiam  pensionem.  Con- 
sidera  igitur  tumne,  quum  ab  ipso  nascetur,  an  prius.  Ego, 
si  ullo  modo  potuero,  vel  nocturnis  itineribus  experiar  ut 
te  videam.  Tu  et  haec  et  si  quid  erit  quod  intersitmea  scire, 
scribas  velim.    Vale. 

XXIV. 

M.  Cicero  de  misera  Tulliae  condicioue  et  de  rebus  suis  domesti- 
cis,  de  Terentia,  de  Philotimo,  vehementer  queritur  et  de  salute  sua 
paene  desperat.     Scripsit  Brundusii  a.  u.  c.  707. 

CICERO  ATTICO  S. 
1.  Quae  dudum  ad  me  et  quae  etiam  ante  bis  ad  Tulliam 
de  me  scripsisti,  ea  sentio  esse  vera.  Eo  sum  miserior  — 
etsi  nihil  videbatur  addi  posse  — ,  quod  mihi  non  modo 
irasci  gravissima  iniuria  accepta,  sed  ne  dolere  quidem  im- 
pune  licet.  Qua  re  istuc  feramus.  Quod  quum  tulerimus, 
tamen  eadem  erunt  perpetienda ,  quae  tu  ne  accidant  ut  ca- 
veamus  mones.  Ea  enim  est  a  nobis  contracta  culpa ,  ut 
omni  statu  omnique  populo  eumdem  exitum  habitura  videa- 
tur.  2.  Sed  ad  meam  manum  redii :  dehinc  enim  haec  oc- 
cultius  agenda.  Vide,  quaeso,  etiam  nunc  de  testamento, 
quod  tum  factum,  quum  illa  f  quaerere  coeperat.  Non,  credo, 
te  commovit:  neque  enim  rogavit,  ne  me  quidem.  Sed  quasi 
ita  sit,  quoniam  insermonem  iam  venisti,  poteris  eam  mo- 
nere,  ut  alicui  committat,  cuius  extra  periculum  huius  belli 
fortuna  sit.  Equidem  tibi  potissimum  velim ,  si  idem  illa  vel- 
let:  quam  quidem  celo  miseram  me  hoc  timere.  De  illo  al- 
tero,  scio  equidem  venire  nunc  nil  posse,  sed  seponi  et 
occultari  possunt,  ut  extra  ruinam  sint  eam,  quae  impendet. 
3.  Nam  quod  scribis  [nobisj  nostra  et  tuaTulliae  fore  parata: 
tua  credo,  nostra  quae  poterunt  esse?  De  Terentia  autem  — 
mitto  caetera,  quae  sunt  innumerabilia,  —  quid  ad  hoc  addi 
potest?  Scripseras,  ut  HS.  xn.  permutarem,  tantum  esse 
reliquum  de  argento.  Misit  illa  ccm.  mihi  et  ascripsit  tan- 
tum  esse  reliquum.  Quum  hoc  tam  parvum  de  parvo  de- 
traxerit,  perspicis  quid  in  maxima  re  fecerit?  4.  Philoti- 
mus  non  modo  nullus  venit,  sed  ne  per  litteras  quidem  aut 
per  nuncium  certiorem  facit  me  quid  egerit.  Epheso  qui 
veniunt,  ibi  se  eum  de  suis  controversiis  in  ius  adeuntem 
vidisse  nunciant,  quae  quidem  —  ita  enim  veri  simile  est  — 
in  adventum  Caesaris  fortasse  reiiciuntur.  Ita  aut  nihil  puto 
eum  habere  quod  putet  ad  me  celerius  perferendum  et  eo 
me  magis  esse  despectum,  aut,  etiam  si  quid  habet,  id  nisi 
omnibus  suis  nsgociis  confectis  ad  me  referre  non  curat. 

Ex  quo  niagnum  equidem  capio  dolorem,  sed  non  tantum, 
quantum  videor  debere.  Nihil  enim  mea  minus  interesse 
puto  quam  quid  illinc  adferatur.  Id  quam  ob  rem ,  te  intel- 
ligere  certo  scio.  5.  Quod  me  mones  de  vultu  et  oratione 
ad  tempus  accommodanda,  etsi  difficile  est,  tamen  impera- 
rem  mihi,  si  mea  quidquam  interesse  putarem.  Quod  scri- 
bis  litteris  putare  Africanum  negocium  confici  posse,  vel- 
lem  scriberes  cur  ita  putares:  mihi  quidem  nihil  in  mentem 
venit  qua  re  id  putem  fieri  posse.  Tu  tamen  velim,  si  quid 
erit  quod  consolationis  aliquid  habeat,  scribas  ad  me.  Sin, 
ut  perspicio ,  nihil  erit,  scribas  id  ipsum.  Ego  ad  te,  si  quid 
audiero  citius,  scribam.    Vale.    nx.  Id.  Sext. 

XXV. 

M.  Cicero  in  summam  desperationem  omnium  rerum  adductus  Attici 
litteras  desiderat,  Caesarem  dici  Alexandrea  discessisse  nunciat,  de 
rebus  domesticis  et  re  famiiiari  exponit  et  quid  fieri  velit  significat. 
Scripta  epistola  est  Brundusii  a.  u.  c.  707. 

CICERO  ATTICO  S. 

1.  Facile  adsentior  tuis  litteris ,  quibus  exponis  pluribus 
verbis  nullum  [tehabere]  consilium,  quo  a  te  possim  iuvari. 
Consolatio  cerle  nulla  est,  quae  levare  possit  dolorem 
meum.  Nihil  est  enim  contractum  casu  —  nam  id  esset  fe- 
rendum  — ,  sed  omnia  fecimus  iis  erroribus  et  miseriis  et 
animi  et  corporis,  quibus  proximi  utinam  mederi  maluissent ! 
Quam  ob  rem ,  quoniam  neque  consilii  tui  neque  consolatio- 
nis  cuiusquam  spes  ulla  mihi  ostenditur,  non  quaeram  haec 
a  te  posthac.  Tantum  velim ,  ne  intermittas :  scribas  ad  me 
quidquid  veniet  tibi  in  mentem,  quum  habebis  cui  des  et  dum 
eril  ad  quem  des ,  quod  longum  non  erit.  2.  Illum  disces- 
sisse  Alexandrea  rumor  est  non  firmus,  ortus  ex  Sulpicii 
lilteris,  quas  cunctipostea  nuncii  confirmarunt:  quod  verum 
an  falsum  sit  quoniam  mea  nihil  interest,  utrum  malim 
nescio.  3.  Quod  ad  te  iam  pridem  de  testamento  scripsi, 
apud  f  epistonilas  velim,  ut  possim,  advertas.  Ego  huius 
miserrimae  vacuitate  confectus  conflictor.  Nihil  uniquam 
simile  natum  puto ,  cui  si  qua  re  consulere  aliquid  possum, 
cupio  a  te  admoneri.    Video  eamdem   esse  difficultatem 

quam  in  consilio  dando  ante,  tamen  hoc  me  magis  sollicitat 
quam  omnia.  In  pensione  secunda  caeci  fuimus.  Aliud  mal- 
lem:  sed  praeteriit.  Te  oro,  utin  perditis  rebus,  si  quid 
cogi,  confici  potest,  quod  sitin  tuto,  ex  argento  atque  satis 
multa  ex  supellectile ,  des  operam.  Iam  enim  mihi  videtur 
adesse  extremum  nec  ulla  fore  condicio  pacis  eaque,  quae 
sunt,  etiam  sine  adversario  peritura.  Haec  etiam,  si  vide- 
bitur,  cum  Terentia  loquere,  dum  opportune.  Non  queo 
omnia  scribere.    Vale.    m.  Non.  Quinct. 


L  I  B  E  R    XII. 


I. 

M.  Cicero  circumiens  circum  villas  suas  Attico  signiflcat  hilare 
quo  die  ad  eum  venturus  sit.  Data  epistola  est  ex  aliqua  villa  a. 
u.  c.  708. 

CICERO  ATTICO  S. 

1.  Undecimo  die,  postquam  a  te  discesseram,  hoc  litte- 
rularum  exaravi  egrediens  e  villa  antelucem,  atque  eo  die 
cogitabam  in  Anagnino,  postero  autem  in  Tusculano:  ibi 
unum  diem:  v.  Kalend.  igitur  ad  constitutum.  Atque  uti- 
nam  continuo  ad  complexum  meae  Tulliae,  ad  osculum  At- 
ticae  possim  currere!  Quod  quidem  ipsum  scribe,  quaeso, 
ad  me,  ut,  dum  consisto  in  Tusculano,  sciam  quid  garriat: 
sin  rusticatur,  quid  scribat  ad  te,  eique  interea  aut  scribes 
salutem  aut  nunciabis  itemque  Piliae.  Et  tamen ,  etsi  con- 
tinuo  congressuri  sumus,  scribes  ad  me,  si  quid  habebis. 
2.  Quum  complicarem  hanc  epistolam ,  nocluabundus  ad  me 
venit  cum  epistola  tua  tabellarius:  qua  lecta  de  Atticae  fe- 
bricula  scilicet  valde  dolui :  reliqua,  quae  exspectabam,  ex 
tuis  litteris  cognovi  omnia.  Sed  quod  scribis,  'igniculum 
matutinum  vsqovtlxov',  yeQovtixareQov  est  memoriolava- 
cillare.  Ego  enim  im.  Kal.  Axio  dederam,  tibi  iii. ,  Quinto, 
quo  die  venissem ,  id  est ,  pridie  Kal.  Hoc  igitur  habebis, 
novi  nihil.  Quid  ergo  opus  erat  epistola?  quid ,  quum  co- 
ram  sumus  et  garrimus  quidquid  in  buccam?    Est  profecto 

quiddam.Aetfxi?,  quae  habet,  etiam  si  nihil  subest,  collocu- 
tione  ipsa  suavitatem. 

II. 

De  rumore  urbano  de  Statio  Murco  et  de  Asinio  Pollione  et  de  Sex. 
Pompeio,  de  ludis  Praenestinis,  de  Balbo  aedificante,  deAttico,  quem 
iam  visurus  sit.     Scripsit  Romae  a.  u.  c.  708. 

CICERO  ATTICO  S. 

1.  Hic  rumor  est  Statium  Murcum  perisse  naufragio,  Asi- 
nium  delatum  vivum  in  manus  militum,  L.  naves  delatas 
Uticam  reflatu  hoc,  Pompeium  non  comparere  nec  in  Ba- 
learibus  omnino  fuisse ,  ut  Paciaecus  adfirmat.  Sed  auctor 
nullius  rei  quisquam.  Habes  quae,  dum  tu  abes,  locuti 
sunt.  2.  Ludi  interea  Praeneste.  Ibi  Hirtius  et  isti  omnes. 
Et  quidem  ludi  dies  octo.  Quae  cenae,  quae  deliciae!  Res 
interea  fortasse  transacta  est.  0  miros  homines!  At  Bal- 
bus  aedificat:  xC  yaQ  avxa  [tetei;  Verum,  si  quaeris,  ho- 
mini  non  recta ,  sed  voluptaria  quaerenti  nonne  fiefiCaxai  ? 
Tu  interea  dormis.  Iam  explicandum  est  7tQo^h]^u,  si  quid 
acturus  es.  Si  quaeris  quid  putem  ,  ego  fructum  puto.  Sed 
quid  multa?  Iam  te  videbo,  et  quidem,  ut  spero,  de  via 
recta  ad  me.  Simul  enim  et  diem  Tyrannioni  constituemus 
et  si  quid  aliud. 

III. 

De  summa  cupiditate  sua  cum  Attico  vivendi,  de  Vennonii  histo- 
ria,  de  re  familiari  transigenda.     Scripsit  in  Tusculano  a.  u.  c.  708. 

CICERO  ATTICO  S. 

1.  Unum  te  puto  minus  blandum  esse  quam  me  et,  si 
uterque  nostrum  est  aliquando  adversus  aliquem,  inter  nos 
certe  numquam  sumus.  Audi  igitur  me  hoc  ayorixevxag 
dicentem:  ne  vivam,  mi  Attice,  si  mihi  non  modo  Tuscula- 
num,  ubi  caeteroqui  sum  libenter,  sed  [tuxaQcov  vijaoi  tanti 
sunt,  ut  sine  te  sim  tot  dies.  Qua  re  obduretur  hoc  triduum, 
ut  te  quoque  ponam  in  eodem  nd&u,  quod  ita  est  profecto. 
Sed  velim  scire  hodiene  statim  de  auctione ,  et  quo  die  ve- 
nias.  Ego  me  interea  cum  libellis.  Ac  moleste  fero  Ven- 
nonii  mehistoriam  non  habere.     2.  Sed  tamen,  ne  nihilde 

re,  nomen  illud,  quod  a  Caesare,  tres  habet  condiciones, 
aut  emptionem  ab  hasta  —  perdere  malo ,  etsi  praeter  ipsam 
turpitudinem  hoc  ipsum  puto  esse  perdere  —  aut  delegatio- 
nem  a  mancipe,  annua  die  —  quis  erit  cui  credam  aut 
quando  iste  Metonis  annus  veniet?  —  aut  Vettieni  condicio- 
nem  semisse.  Zxeipcu  igitur.  Ac  vereor  ne  iste  iam  auctio- 
nem  nullam  faciat,  sed  ludis  factis  xrvita)  subsidio  currat. 
Ne  talis  vir  aXoyrjd'^.  Sed  fLshjasc.  [Tu  Atticam ,  quaeso 
cura,  et  ei  salutem  et  Piliae,  Tulliae  quoque  verbis.] 

IV. 

M.  Cicero  gratias  agit  Attico  de  litteris  ad  se  datis  et  de  Catonis 
morte  litteris  praedicanda  exponit.  Scripta  epistola  est  in  Tusculano 
a.  u.  c.  708. 

CICERO  ATTICO  S. 
1.  0  gratas  tuas  mihi  iucundasque  litteras !  Quid  quae- 
ris?  Restitutus  est  mihi  dies  festus.  Ang-ebar  enim,  quod 
Tiro  ivsQsv&eGzsQov  te  sibi  esse  visum  dixerat.  Addam 
igitur,  ut  censes,  unum  diem.  2.  Sed  de  Catone  nQo^lrjfia 
'AQ%i[irjdeiov  est.  Non  adsequor,  ut  scribam  quodtui  con- 
vivae  non  modo  libenter,  sed  etiam  aequo  animo  legere 
possint.  Quin  etiam,  si  a  sententiis  eius  dictis,  si  ab  omni 
voluntate  consiliisque,  quae  de  re  publica  habuit,  recedam 
ipilagque  velim  gravitatem  constantiamque  eius  laudare, 
hoc  ipsum  tamen  istis  odiosum  axov6\x,a  sit.  Sed  vere  lau- 
dari  ille  vir  non  potest,  nisi  haec  ornata  sint:  quod  ille  ea, 
quae  nunc  sunt,  et  futura  viderit  et  ne  fierent  contenderit  et 
facta  ne  videret  vitam  reliquerit.  Horum  quid  est  quod 
Aledio  probare  possimus?  Sed  cura,  obsecro,  ut  valeas, 
eamque,  quam  ad  omnes  res  adhibes,  in  primis  ad  conva- 
lescendum  adhibe  prudentiam. 

V. 

De  Q.  fratre,  de  Catone  suo,  deCaelio,  de  Hortensio  et  Verginio, 
de  negociis  ab  Attico  curandis,  de  ratione  temporis  magistratuum  aliquot 
Romanorum  et  de  Bruti  epitome  Fannianorum,  de  Tirone  Dolabellae 
ob  viam  misso,  de  Tullia,  de  sua  cupiditate  videndi  Attici.  Scripta 
cpistola  est  in  Tusculano  a.  u.  c.  708. 

CICERO  ATTICO  S. 

1.  Quintus  pater  quartum  vel  potius  milesimum  nihil  sa- 

>it,  qui  laetetur  Luperco  filio  et  Statio ,  ut  cernat  duplici  de- 
lecore  cumulatam  domum.  Addo  etiam  Philotimum  tertium. 
3  stultitiam ,  nisi  mea  maior  esset ,  singularem !  Quod  autem 
>s ,  in  hanc  rem  iQavov  a  te?  Fac  non  ad  dityaGav  xQr}vr}v, 
>ed  ad  neiQrjvrjv  eum  venisse  et  ayutvevpa  aepvbv  'Ak- 
•peuov  in  te  [xQr]vriv]^  ut  scribis,  haurire,  in  tantis  suis  prae- 
sertim  angustiis,  itol  xavxa  Sqcc  aitooxrjiltei;  Sed  ipse 
viderit.  2.  Cato  me  quidem  delectat,  sed  etiam  Bassum 
Lucilium  sua.  De  Caelio,  tu  quaeres,  ut  scribis,  ego  nihil 
novi.  Noscenda  est  natura,  non  facultas  modo.  De  Hor- 
tensio  et  Verginio ,  tu  si  quid  dubitabis ,  etsi  quod  magis 
placeat,  ego  quantum  aspicio,  non  facile  inveneris.  Cum 
Mustela,  quem  ad  modum  scribis,  quum  venerit  Crispus. 
Ad  Avium  scripsi,  ut  ea,  quae  bene  nossem  de  auro,  Pisoni 
demonstraret.  Tibi  enim  sane  adsentior  et  istud  nimium  diu 
duci  et  omnia  nunc  undique  contrahenda.  Te  quidem  nihil 
agere ,  nihil  cogitare  aliud  nisi  quod  ad  me  pertineat  facile 
perspicio  meisque  negociis  impediri  cupiditatem  tuam  ad 
me  veniendi.  Sed  mecum  esse  te  puto ,  non  solum  quod 
meam  rem  agis,  verum  etiam  quod  videre  videor  quo  modo 
agas.  Neque  enim  ulla  hora  tui  mihi  est  operis  ignota. 
3.  Tubulum  praetorem  video  L.  Metello  Q.  Maximo  consu- 
libus.  Nunc  velim  P.  Scaevola  pontifex  maximus  quibus 
consulibus  tribunus  pl.  Equidem  puto  proximis,  Caepione 
et  Pompeio:  praetor  enim  L.  Furio  Sex.  Atilio.  Dabis  igi- 
tur  tribunatum  et,  si  poteris ,  Tubulus  quo  crimine.  Et  vide, 
quaeso,  L.  Libo,  ille,  qui  de  Ser.  Galba,  Censorinone  et 
Manilio  an  T.  Quinctio  M'.  Acilio  consulibus  tribunus  pl. 
fuerit.  Conturbabat  etiam  me  [epitome  Bruti  Fanniana,]  in 
Bruti  epitome  Fannianorum  [scriptum]  quod  erat  in  ex- 
tremo,  idque  ego  secutus  hunc  Fannium,  qui  scripsit  histo- 
riam,  generum  esse  scripseram  Laelii,  sed  tu  me  yeatie- 
tQtxog  refelleras :  te  autem  nunc  Brutus  et  Fannius.  Ego 
tamen  de  bono  auctore,  Hortensio,  sic  acceperam,  utapud 
Brutum  est.  Hunc  igitur  locum  expedies.  4.  Ego  misi  Ti- 
ronem  Dolabellae  ob  viam.  Is  ad  me  Idibus  revertetur.  Te 
exspectabo  postridie.  De  Tullia  mea  tibi  antiquissimum  esse 
video,  idqueita  ut  sit,  te  vehementer  rogo.    Ergo  ei  in  in- 


316  EPISTOLARUM  AD  ATTICUM  90 

tegro  omnia:  sic  enim  scribis.  Mihi  etsi  Kalendae  vitandae 
fuerunt,  f  Nicasionumque  aQ%ixvita  fugienda  conficiendae- 
que  tabulae ,  nihil  tamen  tanti ,  ut  a  te  abessem ,  fuit.  Quum 
Romae  essem  et  te  iam  iamque  visurum  me  putarem,  cotidie 
tamen  horae,  quibus  exspectabam,  longae  videbantur.  Scis 
me  minime  esse  blandum,  itaque  minus  aliquanto  dico  quam 
sentio. 

VI. 

De  negocio  Caeliano,  de  Tyrannionis  quodam  libro,  de  Oratore 
suo ,  de  Caesare ,  de  Atticae  valetudine.  Scripsit  in  Tusculano  a.. 
u.  c.  708. 

CICERO  ATTICO  S. 

1.  De  Caelio ,  vide,  quaeso,  ne  quae  lacuna  sit  in  auro. 
Ego  ista  non  novi.    Sed  certe  in  collubo  est  detrimenti  sa- 

tis.    Huc  aurum  si  accedit sed  quid  loquor?  Tu  vide-  i 

bis.    Habes  Hegesiae  genus,  quod  Varro  laudat.     2.  Venio  \ 
ad  Tyrannionem.    Ain  tu?  verum  hoc  fuit?  sine  me?    At 
ego  quotiens,  quum  essem  ociosus,  sinete  tamen  nolui? 
Quo  modo  hoc  ergo  lues?    Uno  scilicet,  si  mihi  librum  mi- 
seris:  quod  ut  facias,  etiam  atque  etiam  rogo.    Etsi  me  non 
magis  liber  ipse  delectabit  quam  tua  admiratio  delectavit.    • 
Amo  enim  itdvta  q>il6drj}iov ,  teque  istam  tam  tenuem  -fow- 
giav  tam  valde  admiratum  esse  gaudeo.    Etsi  tua  quidem 
sunt  eius  modi  omnia.    Scire  enim  vis ,  quo  uno  animus  ali-  J 
tur.    Sed,  quaeso,  quid  ex  ista  acuta  et  gravi  refertur  ad 
rilog?    Sed  longa  oratio  est  et  tu  occupatus  es  in  meo  qui-  j 
dem  fortasse  aliquo  negocio.    Etpro  isto  asso  sole,  quo  tu 
abusus  es  in  nostro  pratulo,  a  te  nitidum  solem  unctumque 
repetemus.  Sed  ad  prima  redeo.  Librum,  si  me  amas,  mitte. 
Tuus  est  enim  profecto ,  quoniam  quidem  est  missus  ad  te. 


3.  Chreme,  tantumne  db  re  lua  esl  oci  tibi. 


ut  etiam  f  oratorem '  legas  ?  Macte  virtute !  Mihi  quidem  gra 
tum  est  et  erit  gratius ,  si  non  modo  in  libris  tuis ,  sed  eliam 
in  aliorum  per  librarios  tuos  'Aristophanem'  reposueris  pro 
'  Eupoli'.  4.  Caesarautem  mihi  irridere  visus  est 8 quaeso'  il- 
lud  tuum,  quod  erat  eviaveg  et  urbanum.    Ita  porro  te  sine 

cura  esse  iussit,  ut  mihi  quidem  dubitationem  omnem  tolle- 
ret.  Atticam  doleo  tam  diu ,  sed  quoniam  iam  sine  horrore 
est,  spero  esse  ut  volumus. 

VII. 

De  Cicerone  ne  eat  in  Hispaniam,  de  Balbo  et  Dolabella.  Scri- 
psit  Asturae  a.  u.  c.  709. 

CICERO  ATTICO  S. 

1.  Quae  desideras,  omnia  scripsi  in  codicillis  eosque 
Eroti  dedi ,  breviter ,  sed  etiam  plura  quam  quaeris ,  in  iis 
de  Cicerone,  cuius  quidem  cogitationis  initium  tu  mihi  attu- 
listi.  Locutus  sum  cum  eo  liberalissime ,  quod  ex  ipso  ve- 
lim,  si  modo  tibi  erit  commodum,  sciscitere.  Sed  quid  dif- 
fero?  Exposui  te  ex  me  detulisse  ecquid  vellet,  ecquid 
requireret :  c  velle  Hispaniam ,  requirere  liberalitatem.'  De 
liberalitate ,  dixi,  quantum  Publilius,  quantum  flamen  Len- 
culus  filio.  De  Hispania,  duo  attuli,  primum  idem  quod 
tibi ,  me  vereri  vituperationem :  non  satis  esse,  si  haec  arma 
reliquissemus ?  etiam  contraria?  Deinde  fore  ut  angeretur, 
quum  a  fratre  familiaritate  et  omni  gratia  vinceretur :  vellet 
.*nagis  liberalitate  uti  mea  quam  sua  libertate.  Sed  tamen 
permisi:  tibi  enim  inlellexeram  non  nimis  displicere.  Ego 
etiam  atque  etiam  cogitabo  teque  ut  idem  facias  rogo.  Magna 
res  est,  simplex  estmanere,  illud  anceps.  Verum  videbi- 
mus.  2.  De  Balbo  et  in  codicillis  scripseram  et  ita  cogito, 
simul  ac  redierit.  Sin  ille  tardius ,  ego  tamen  triduum ,  et, 
quod  praeterii ,  Dolabella  etiam  mecum. 

VIII. 

De  Cicerone,  tum  quid  Caesar  egerit  cum  candidatis.  Scripsit  Astu- 
rae  a.  u.  c.  709. 

CICERO  ATTICO  S. 

De  Cicerone,  multis  res  placet,  comes  estidoneus.  Sed 
de  prima  pensione  ante  videamus.  Adest  enim  dies  et  ille 
currit.  Scribe,  quaeso,  quid  referat  Celer  egisse  Caesarem 
cum  candidatis,  utrum  ipse  in  Foenicularium  an  in  Martium 

campum  cogitet.  Et  scire  sane  velim  num  quid  necesse  sitl 
comitiis  esse  Romae.  Nam  et  Piliae  satis  faciendum  est  etl 
utique  Atticae. 

IX. 

De  amoenitate  Antiatis  sui.     Scripsit  a.  u.  c.  709. 

CICERO  ATTICO  S. 

Ne  ego  essem  hic  libenter  atque  id  cotidie  magis,  ni 
esset  ea  causa,  quam  tibi  superioribus  litteris  scripsi.  Nihil 
hac  solitudine  iucundius ,  nisi  paullum  interpellasset  Amyn 
tae  filius.  'Sl  ansQavroXoyiag  arjdovg.  Caetera  noli  putare^ 
amabiliora  fieri  posse  villa,  littore,  prospectu  maris,  tum 
his  rebus  omnibus.  Sed  neque  haec  digna  longioribus  lit- 
teris  nec  erat  quod  scriberem  et  somnus  urguebat. 

X. 

De  morte  Athamantis  Attici,    de  Alexi  curando.     Scripsit  in  Au- 
tiati  a.  u.  c.  709. 

CICERO  ATTICO  S. 

Male  mehercule  de  Athamante.    Tuus  autem  dolor  hu-  ] 
manus  is  quidem,  sed  magno  opere  moderandus.    Conso- 
lationum  autem  multae  viae,  sed  illa  rectissima:   impetre; 
ratio,    quod  dies  impetratura  est.    Alexin  vero  curemus,  i 
imaginem  Tironis,  quem  aegrum  Romam  remisi,  et,  si  quid 
habet  collis  inidrniLov ,  ad  me  cum  Tisameno  transferamus.  ] 
Tota  domus  vacatsuperior,  ut  scis.   Hoc  puto  valde  ad  rem 
pertinere. 

XI. 

De  morte  Seii,  de  Postumia  Sulpicii ,  de  Pompeiifilia,  de  aliis  con- 
dicionibus.     Scripsit  a.  u.  c.  709. 

CICERO  ATTICO  S. 

Male  de  Seio.  Sed  omnia  humana  tolerabilia  ducends 
Ipsi  enim  quid  sumus  aut  quam  diu  haec  curaturi  sumus? 
Ea  videamus,  quae  ad  nos  magis  pertinent,  nec  tamen 
multo:  quid  agamus  de  senatu.  Et,  ut  ne  quid  praetermit- 
tam ,  Caesonius  ad  me  litteras  misit  Postumiam  Sulpicii  do- 
mum  ad  se  venisse.   De  Pompeii  Magni  filia  tibi  rescripsi 

nihil  me  hoc  tempore  cogitare.  Alteram  vero  illam ,  quam 
tu  scribis,  puto,  nosti.  Nihil  vidi  foedius.  Sed  adsum.  Co- 
ram  igitur. 

Obsignata  epistola  accepi  tuas.  Atticae  hilaritatem  li- 
benter  audio:  commotiunculis  oviijtd<f%G). 

XII. 

De  dote,  de  Balbi  condicione,  de  loco  fani  Tulliae  aediflcandi  et 
aliis  rebus  privatis.    Scripsit  Asturae  a.  u.  c.  709. 

CICERO  ATTICO  S. 
1.  De  dote,  tanto  magis  perpurga.  Balbi  regia  condicio 
est  delegandi.  Quoquo  modo  confice.  Turpe  est  rem  impe- 
ditam  iacere.  Insula  Arpinas  habere  potest  germanam  ccno- 
&ea6iv,  sed  vereor  ne  minorem  tifiriv  habere  videatur 
ixtQOxos.  Est  igitur  animus  in  hortis:  quos  tamen  inspiciam, 
quum  venero.  2.  De  Epicuro,  ut  voles,  etsi  fte&aQii660(iac 
in  posterum  genus  hoc  personarum.  Incredibile  est  quam 
ea  quidam  requirant.  Ad  antiquos  igitur :  dvefie6rjtov  yaQ. 
Nihil  habeo  ad  te  quod  perscribam,  sed  tamen  institui  cotidie 
mittere,  ut  eliciam  tuas  litteras,  non  quo  aliquid  ex  his  ex- 
spectem,  sed  nescio  quo  modo  tamen  exspecto.  Qua  re  sive 
habes  quid  sive  nihil  habes,  scribe  tamen  aliquid  teque  cura. 

XIII. 

De  Atticae  valetudine,  de  litteris  Bruti,  de  solitudine  sua,  desi- 
derioAttici,  de  se  excusando  apud  Appuleium,  de  Cocceio  appellando. 
Scripsit  Asturae  a.  u.  c.  709. 

CICERO  ATTICO  S. 
1.  Commovet  me  Attica,  etsi  adsentior  Cratero.  Bruti 
litterae  scriptae  et  prudenter  et  amice  multas  mihi  tamen 
lacrimas  attulerunt.  Me  haec  solitudo  minus  stimulat  quam 
ista  celebritas.  Te  unum  desidero,  sed  litteris  non  difficilius 
utor,  quam  si  domi  essem,  ardor  tamen  ille  idem  urguet  et 
manet,  non  mehercule  indulgente  me,  sed  tamen  non  repu- 
gnante.  2.  Quodscribis  de  Appuleio,  nihil  puto  opus  esse 
tua  contentione  nec  Balbo  et  Oppio,  quibus  quidem  ille  re- 
ceperat,  mihiqueetiam  iusserat  nunciari  se  molestum  omnino 
non  futurum.  Sedcurautexcusermorbicausaindiessingulos 

Laenas  hoc  receperat.  Prende  C.  Septimium,  L.  Statilium. 
Denique  nemo  negabit  se  iuraturum  quem  rogaris.  Quod  si 
erit  durius,  veniam  et  ipse  perpetuum  morbum  iurabo.  Quum 
enim  mihi  carendum  sit  conviviis ,  malo  id  lege  videri  facere 
quam  dolore.  Cocceium  velim  appelles.  Quod  enim  dixerat 
non  facit.  Ego  autem  volo  aliquod  emere  latibulum  et  per- 
fugium  doloris  mei. 

XIV. 

De  se  excusando  apud  Appuleium ,  de  negocio  Cornificii ,  pro  quo 
gpopondit,  de  maerore  suo  propter  mortemTulliae  et  de  Consolatione  sua, 
de  desiderio  Attici,  de  litteris  Bruti,  de  valetudine  Atticae.  Scripsit 
Asturae  a.  u.  c.  709. 

CICERO  ATTICO  S. 
1.  De  me  excusando  apud  Appuleium  dederam  ad  te  j 
pridie  litteras.  Nihil  esse  negocii  arbitror.  Quemcumque  ap- 
pellaris,  nemo  negabit.  Sed  Septimium  vide  el  Laenatem  et 
Statilium.  Tribus  enim  opus  est.  Sed  mihi  Laenas  totum 
receperat.  2.  Quod  scribis  a  Iunio  te  appellatum ,  omnino 
Cornificius  iocuples  est,  sed  tamen  scire  velim  quando  dicar 
spopondisse  et  pro  patre  anne  pro  filio ,  neque  eo  minus, 
ut  scribis,  procuratores  Cornificii  et  Appuleium  praediatorem 
videbis.  3.  Quod  me  ab  hoc  maerore  recreari  vis,  facis,  ut 
omnia,  sed  me  mihi  non  defuisse  tu  testis  es.  Nihil  enim  de 
maerore  minuendo  scriptum  ab  ullo  est  quod  ego  non  domi 
tuae  legerim.  Sed  omnem  consolationem  vincit  dolor.  Quin 
etiam  feci,  quod  profecto  ante  me  nemo,  ut  ipse  me  per 
lilteras  consolarer,  quem  librum  ad  te  mittam,  si  descripse- 
rint  librarii.  Adfirmo  tibi  nullam  consolationem  esse  talem. 
Totos  dies  scribo,  non  quo  proficiam  quid,  sed  tantisper 
impedior.  Non  equidem  satis  —  vis  enim  urguet  — ,  sed  re- 
laxor  tamen  omnique  vi  enitor  non  ad  animum ,  sed  ad  vul- 
tum  ipsum,  siqueam,  reficiendum,  idque  faciens  interdum 
mihi  peccare  videor,  interdum  peccaturus  esse,  nisi  faciam. 
Solitudo  aliquid  adiuvat,  sed  multo  plus  proficeret,  si  tu 
tamen  interesses,  quae  mihi  una  causa  est  hinc  discedendi. 
Nam,  promalis,  recte  habebat:  quamquam  ipsum  doleo. 
Non  enim  iam  in  me  idem  esse  poteris.  Perierunt  illa,  quae 
amabas.     4.  De  Bruti  ad  me  litteris  scripsi  ad  te  antea, 

prudenter  scriptae,  sed  nihil  quod  me  adiuvaret.  Quod  ad  te 
scripsit,  id  vellem,  ut  ipse  adesset:  certe  aliquid,  quoniam 
me  tam  valde  amat,  adiuvaret.  Quod  si  quid  scies,  scribas 
adme  velim,  maxime  autem,  Pansa  quando.  De  Attica,  do- 
leo,  credo  tamen  Cratero.  Piliam  angi  veta:  satis  solitus  es 
maerere  pro  omnibus. 

XV. 

De  se  excusando  apud  Appuleium,  de  solitudiue  sua  et  vita  om- 
nino.     Scripsit  Asturae  a.  u.  c.  709. 

CICERO  ATTICO  S. 

Apud  Appuleium,  quoniam  in  perpetuum  non  placet, 
in  dies  ut  excuser  videbis.  In  hac  solitudine  careo  omnium 
colloquio ,  quumque  mane  me  in  silvam  abstrusi  densam  et 
asperam,  non  exeo  inde  ante  vesperum.  Secundum  te  nihil 
est  mihi  amicius  solitudine.  In  ea  mihi  omnis  sermo  est  cum 
litteris.  Eum  tamen  interpellat  fletus,  cui  repugno  quoad 
possum.  Sed  adhuc  pares  non  sumus.  Bruto,  ut  suades, 
rescribam.  Eas  litteras  cras  habebis.  Quum  erit  cui  des, 
dabis. 

XVI. 

De  vita  sua  et  desiderio  Attici.     Scripsit  a.  u.  c.  709. 

CICERO  ATTICO  S. 

Te  tuis  negociis  rehctis  nolo  ad  me  venire,  ego  potius 
accedam,  si  diutius  impediere.  Etsi  ne  discessissem  quidem 
e  conspectu  tuo ,  nisi  me  plane  nihil  ulla  res  adiuvaret.  Quod 
si  esset  aliquod  levamen,  id  essetin  te  uno,  et,  quum  pri- 
mum  ab  aliquo  poterit  esse,  a  te  erit.  Nunc  tamen  ipsum  sine 
te  esse  non  possum.  Sed  nec  tuae  domi  probabatur  nec 
meae  poteram ,  nec ,  si  propius  essem  uspiam ,  tecum  tamen 
essem.  Idem  enim  te  impediret,  quo  minus  mecum  esses, 
quod  nunc  etiam  impedit.  Mihi  adhuc  nihil  prius  fuit  hac 
solitudine,  quam  vereor  ne  Philippus  tollat.  Heri  enim 
vesperi  venerat.  Me  scriptio  et  litterae  non  leniunt,  sed 
obturbant. 

cic.  III.  2.  21 

XVII. 

De  se  excusato  apud  Appuleium,  de  sponsione  sua  pro  Cornifi- 
cio.     Scripsit  Asturae  a.  u.  c.  709. 

CICERO  ATTICO  S. 
Marcianus  ad  me  scripsit  me  excusatum  esse  apud  Ap- 
puleium  aLaterense,  Nasone,  Laenate,  Torquato,  Strabone: 
iis  velim  meo  nomine  reddendas  litteras  cures ,  gratum  mihi 
eos  fecisse.  Quod  pro  Cornificio  me  abhinc  amplius  annis 
xxv.  spopondisse  dicit  Flavius ,  etsi  reus  locuples  est  et  Ap- 
puleius  praediator  liberalis,  tamen  velim  des  operam,  ut 
investiges  ex  consponsorum  tabulis,  sitne  ita —  mihi  enim 
ante  aedilitatem  meam  nihil  erat  cum  Cornificio,  potest  tamen 
fieri,  sed  scire  certum  velim — ,  et  appelles  procuratores, 
si  tibi  videtur.  Quamquam  quid  ad  me?  Verum  tamen.  Pan- 
sae  profectionem  scribes ,  quum  scies.  Atticam  salvere  iube 
et  eam  cura,  obsecro,  diligenter.  Piliae  salutem. 

XVIII. 

Dedoloresuo,  de  fano  Tulliae  aedificando ,  de  solitudine  sua,  ue  a 
Philippo  quidem  obturbata,  de  epistola  adiuncta  ad  Brutum  danda, 
de  rebus  domesticis,  de  Attici  itinere  ad  se  suscipiendo.  Scripsit 
Asturae  a.  u.  c.  709. 

CICERO  ATTICO  S. 
1.  Dum  recordationes  fugio ,  quae  quasi  morsu  quodam 
dolorem  efficiunt,  refugio  a  te  admonendo:  quod  velim  mihi 
ignoscas,  cuicuimodi  est.  Etenim  habeo  non  nullos  ex  iis, 
quos  nunc  lectito,  auctores,  qui  dicant  fieri  id  oportere, 
quod  saepe  tecum  egi  et  quod  a  te  approbari  volo.  De  fano 
illo  dico,  de  quo  tantum,  quantum  me  amas,  velim  cogites. 
Equidem  neque  de  genere  dubito  —  placet  enim  mihi  Clua- 
tii  — ,  neque  de  re  —  statutum  est  enim  — ,  de  loco  non 
numquam.  Velim  igitur  cogites.  Ego,  quantum  his  tempori- 
bus  tam  eruditis  fieri  potuerit,  profecto  illam  consecrabo 
omni  gener.e  monimentorum  ab  omnium  ingeniis  sumptorum 
et  Graecorum  et  Latinorum :  quae  res  forsitan  sit  refricatura 
vulnus  meum.  Sed  iam  quasi  voto  quodam  et  promisso  me 
teneri  puto ,  longumque  illud  tempus ,  quum  non  ero ,  magis 

me  movet  quam  hoc  exiguum ,  quod  mihi  tamen  nimium  lon- 
gum  videtur.  Habeo  enim  nihil  temptatis  rebus  omnibus  in 
quo  acquiescam.  Nam,  dum  illud  tractabam,  de  quo  ante 
ad  te  scripsi ,  quasi  fovebam  dolores  meos.  Nunc  omnia 
respuo  ,  nec  quidquam  habeo  tolerabilius  quam  solitudinem, 
quam,  quod  eram  veritus,  non  obturbavit  Philippus.  Nam, 
ut  heri  me  salutavit,  statim  Romam  profectus  est.  2.  Epi- 
stolam,  quam  ad  Brutum,  ut  tibi  placuerat,  scripsi,  misi  ad 
te.  Curabis  cum  tua  perferendam.  Eius  tamen  misi  ad  te 
exemplum,  ut,  si  minus  placeret,  ne  mitteres.  3.  Domestica 
quod  ais  ordine  administrari,  scribes  quae  sint  ea.  Quaedam 
enim  exspecto.  Cocceius  vide  ne  frustrelur.  Nam  Libo  quod 
pollicetur ,  ut  Eros  scribit ,  non  incertum  puto.  De  sorte  mea 
Sulpicio  confido  et  Egnatio  scilicet.  De  Appuleio  quid  est 
quod  labores,  quum  sit  excusatio  facilis?  4.  Tibi  ad  me 
venire,  ut  ostendis,  vide  ne  non  sit  facile.  Est  enim  longum 
iter,  discedentemque  te,  quod  celeriter  tibi  erit  fortasse 
faciendum,  non  sine  magno  dolore  dimittam.  Sed  omnia  ut 
voles.  Ego  enim ,  quidquid  feceris ,  id  quum  recte  tum  etiam 
mea  causa  factum  putabo. 

XVI II.  a. 

De  adventu  Antonii  sibi  nunciato ,  quod  Terentia  de  obsignatori- 
bus  sui  testamenti  loquatur,  nihil  esse  demonstrat.  Scripsit  Asturae 
a.  u.  c.  709. 

CICERO  ATTICO  S. 
1.  Heri,  quum  ex  aliorum  litteris  cognovissem  de  An- 
tonii  adventu,  admiratus  sum  nihil  esse  in  tuis.  Sed  erant 
pridie  fortasse  scriptae  quam  datae.  Neque  ista  quidem 
curo.  Sed  tamen  opinor  propter  praedes  suos  accucurrisse. 
2.  Quod  scribis  Terentiam  de  obsignatoribus  mei  testamenti 
loqui,  primum  tibi  persuade  me  istaec  non  curare  neque 
esse  quidquam  aut  parvae  curae  aut  novae  loci.  Sed  tamen 
quid  simile?  Illa  eos  non  adhibuit,  quos  existimavit  quae- 
situros,  nisi  scissent  quid  esset.  Num  id  etiam  mihi  periculi 
fuit?  Sed  tamen  faciat  illa  quod  ego.  Dabo  meum  testamen- 
tum  legendum  cui  voluerit,  intelliget  non  potuisse  honori- 
ficentius  a  me  fieri  de  nepote  quam  fecerim.  Nam  quod  non 

21* 


324  EPJSTOLARUM  AD  ATTICUM  98 

advocavi  ad  obsignandum ,  primum  mihi  non  venit  in  men- 
tem,  deinde  ea  re  non  venit,  quia  nihil  attinuit.  Tute  scis, 
si  modo  meministi,  me  tibi  tum  dixisse,  ut  de  tuis  aliquos 
adduceres:  quid  enim  opus  erat  multis?  Equidem  domesti- 
cos  iusseram.  Tum  tibi  placuit  ut  mitterem  ad  Silium ,  inde 
est  natum  ut  ad  Publilium.  Sed  necesse  neutrum  fuit.  Hoc 
tu  tractabis ,  ut  tibi  videbitur. 

XIX. 

De  loco  fani  Tulliae  condendi,  de  Cocceio  et  Libone,  de  spon- 
sione  sua  pro  Cornificio,  de  litteris  Balbi  et  Oppii  ad  se  de  Antonio 
datis,  de  Pansae  profectione,  de  adventu  Bruti,  de  negocio  cum  Te- 
rentia  transigendo.     Scripsit  Asturae  a.  u.  c.  709. 

CICERO  ATTICO  S. 
1.  Est  hic  quidem  locus  amoenus  et  in  mari  ipso,  qui  et 
Antio  et  Circeiis  aspici  possit,  sed  ineunda  nobis  ratio  est, 
quem  ad  modum  in  omni  mutatione  dominorum,  quae  innu- 
merabiles  fieri  possunt  in  infinita  posteritate ,  si  modo  haec 
stabunt,  illud  quasi  consecratum  remanere  possit.  Equidem 
iam  nihil  egeo  vectigalibus  et  parvo  contentus  esse  possum. 
Cogito  interdum  trans  Tiberim  hortos  aliquos  parare  et  qui- 
dem  ob  hanc  causam  maxime:  nihil  enim  video  quod  lam 
celebre  esse  possit,  sed  quos  coram  videbimus,  ita  tamen, 
ut  hac  aestate  fanum  absolutum  sit.  Tu  tamen  cum  Apella 
Chio  confice  de  columnis.  2.  De  Cocceio  et  Libone  quae 
scribis,  approbo,  maxime,  quod  de  iudicatu  meo.  De  spon- 
su,  si  quid  perspexeris,  et  tamen  quid  procuratores  Corni- 
ficii  dicant  velim  scire,  ita  ut  in  ea  re  te,  quumtam  occupa- 
tus  sis ,  non  multum  operae  velim  ponere.  De  Antonio  Bal- 
bus  quoque  ad  me  cum  Oppio  conscripsit,  idque  tibi  pla- 
cuisse ,  ne  perturbarer.  Illis  egi  gratias.  Te  tamen,  ut  iam 
ante  ad  te  scripsi,  scire  volo  me  neque  isto  nuncio  esse 
perturbatum  nec  iam  ullo  perturbatum  iri.  3.  Pansa  si  ho- 
die,  ut  putabas,  profectus  est,  posthac  iam  incipito  scribere 
ad  me  de  Bruti  adventu  quid  exspectes,  quid  est,  quos  ad 
dies.  Id,  si  scies  ubi  iam  sit,  facile  coniectura  adsequere. 
4.  Quod  ad  Tironem  de  Terentia  scribis,  obsecro  te,  mi 
Attice,  suscipe  totum  nee^ocium.  Vides  et  officium  agi  meum 

quoddam,  cui  tu  es  conscius,  et,  ut  non  nulli  putant,  Cice- 
ronis  rem.  Me  quidem  id  multo  magis  movet,  quod  mihi 
est  et  sanctius  et  antiquius,  praesertim  quum  hoc  alterum 
neque  sincerum  neque  firmum  putem  fore. 

XX. 

De  Antonio,  de  Terentia,  tum  de  dolore  suo  dissimulando ,  quod 
hortatus  erat  Atticus,  se  litteras  de  fano  et  de  Terentia  ab  Attico  ex- 
spectasse,  denique  de  rebus  historicis  quibusdam  ab  Attico  certior  fieri 
vult.     Scripsit  Asturae  a.  u.  c.  709. 

CICERO  ATTICO  S. 
1.  Nondum  videris  perspicere  quam  me  nec  Antonius 
commoverit  nec  quidquam  iam  eius  modipossit  commovere. 
De  Tere.ntia  autem  scripsi  ad  te  eis  litteris,  quas  dederam 
pridie.  Quod  me  hortaris ,  idque  a  caeteris  desiderari  scribis, 
ut  dissimulem  me  tam  graviter  dolere,  possumne  magis, 
quam  quumtotos  dies  consumo  inlitteris?  Quodetsinondissi- 
mulationis,  sed  potius  leniendi  et  sanandi  animi  causafacio, 
tamen,  si  mihi  minus  proficio,  simulationi  certe  facio  satis. 
2.  Minus  multa  ad  te  scripsi,  quod  exspectabam  tuas  litteras 
ad  eas,  quas  ad  te  pridie  dederam.  Exspectabam  autem 
maxime  de  fano ,  non  nihil  etiam  de  Terentia.  Velim  me  fa- 
cias  certiorem  proximis  litteris ,  Cn.  Caepio,  Serviliae  Clau- 
dii  pater,  vivone  patre  suo  naufragio  perierit  an  mortuo,  item 
Rutilia  vivone  C.  Cotta  filio  suo  mortua  sit  an  mortuo.  Per- 
tinent  ad  eum  librum,  quem  '  de  luctu  minuendo '  scripsimus. 

XXI. 

De  epistola  Bruti  ad  Atticum  missa,  de  hortis  emendis,  de  Te- 
rentia,  de  Oviae  C.  Lollii  uegocio,  de  se  in  forum  non  rursus  vo- 
cando.     Scripsit  Asturae  a.  u.  c.  709. 

CICERO  ATTICO  S. 
1.  Legi  Bruti  epistolam  eamque  tibi  remisi,  sane  non 
prudenter  rescriptam  ad  ea,  quae  requisieras.  Sed  ipse  vi- 
derit,  quamquam  illud  turpiter  ignorat:  Catonem  primum 
sententiam  putat  de  animadversione  dixisse,  quam  omnes 
ante  dixerant  praeter  Caesarem,  et  quum  ipsius  Caesaris 

tara  severa  fuerit,  qui  tum  praetorio  loco  dixerit,  consularium 
putat  leniores  fuisse,  Catuli,  Servilii,  Lucullorum,  Curionis, 
Torquati,  Lepidi,  Gellii,  Volcatii,  Figuli,  Cottae,  L.  Caesa- 
ris,  C.  Pisonis,  etiam  M\  Glabrionis,  Silani,  Murenae,  desi- 
gnatorum  consulum.  Cur  ergo  in  sententiam  Catonis?  Quia 
verbis  luculentioribus  et  pluribus  rem  eamdem  comprehen- 
derat.  Me  autem  hic  laudat,  quod  rettulerim,  non  quod  pa- 
tefecerim,  cohortatus  sim,  quod  denique  ante  quam  consu- 
lerem  ipse  iudicaverim.  Quae  omnia  quia  Cato  laudibus  ex- 
tulerat  in  caelum  perscribendaque  censuerat,  idcirco  in  eius 
senlentiam  est  facta  discessio.  Hic  autem  se  etiam  tribuere 
multum  mi  putat,  quod  scripserit  coptimum  consulem.* 
Quis  enim  ieiunius  dixit  inimicus?  Ad  caetera  vero  tibi  quem 
ad  modum  rescripsit!  Tantum  rogat,  de  senatus  consulto 
ut  corrigas.  Hoc  quidem  fecisset,  etiam  si  f  Rario  admonitus 
esset.  Sed  haec  iterum  ipse  viderit.  2.  De  hortis,  quoniam 
probas,  effice  aliquid.  Rationes  meas  nosti.  Si  vero  etiam  a 
Faberio  aliquid  accedit,  nihil  negocii  est.  Sed  etiam  sine  eo 
posse  videor  contendere.  Venales  certe  sunt  Drusi ,  fortasse 
et  Lamiani  et  Cassiani:  sed  coram.  3.  De  Terentia  non 
possum  commodius  scribere  quam  tu  scribis.  Officium  sit 
nobis  antiquissimum :  si  quid  nos  fefellerit,  illius  malo  me 
quam  mei  poenitere.  4.  Oviae  C.  Lollii  curanda  sunt  HS  c. 
Negat  Eros  posse  sine  me,  credo,  quod  accipienda  aliqua 
sit  et  danda  aestimatio.  Vellem  tibi  dixisset.  Si  enim  res  est, 
ut  mihi  scribit,  parata  nec  in  eo  ipso  mentitur,  per  te  con- 
fici  potuit.  Id  cognoscas  et  conficias  velim.  5.  Quod  roe 
in  forum  vocas,  eo  vocas,  unde  etiam  bonis  meis  rebus 
fugiebam.  Quid  enim  mihi  cum  foro,  sine  iudiciis,  sine  curia, 
in  oculos  incurrentibus  iis,  quos  aequo  animo  videre  non 
possum?  Quod  autem  homines  a  me  postulare  scribis,  ut 
Romae  sim,  nequemihi,  utabsim,  concedere,  aut  quate- 
nus  eos  mihi  concedere,  iampridem  scito  esse,  quumunum 
te  pluris  quam  omnes  illos  putem.  Ne  me  quidem  contemno 
meoque  iudicio  multo  stare  malo  quam  omnium  reliquorum. 
Neque  tamen  progredior  longius  quam  mihi  doctissimi  ho- 
mines  concedunt,  quorum  scripta  omnia,  quaecumque  sunt 
in  eam  sententiam,  non  legi  solum,  quod  ipsum  erat  fortis 

aegroti  accipere  medicinam,  sed  in  mea  etiam  scripta  trans- 
tuli,  quod  certe  adflicti  et  fracti  animi  non  fuit.  Ab  his  me 
remediis  noli  in  istam  turbam  vocare,  ne  recidam. 

XXII. 

De  Tereutia,  tum  requirit  ab  Attico,  quo  tempore  Rutilia  et  Clo- 
dia  mortuae  sint,  de  hortis  emendis.     Scripsit  Asturae  a.  u.  c.  709. 

CICERO  ATTICO  S. 
1.  De  Terentia,  quod  mihi  omne  onus  imponis,  non  co- 
gnosco  tuam  in  me  indulgentiam.  Ista  enim  sunt  ipsa  vul- 
nera ,  quae  non  possum  tractare  sine  maximo  gemitu.  Mo- 
derare  igitur,  quaeso,  ut  potes.  Neque  enim  a  te  plus  quam 
potes  postulo:  potes  autem  quid  veri  sit  perspicere  tu  unus. 
2.  De  Rutilia,  quoniam  videris  dubitare,  scribes  ad  me, 
quum  scies,  sed  quam  primum,  et  num  Clodia  D.  Bruto 
consulari,  filio  suo ,  mortuo  vixerit.  Id  de  Marcello  aut 
certe  de  Postumia  sciri  potest,  illud  autem  de  M.  Cotta  aut 
de  Syro  aut  de  Satyro.  3.  De  hortis ,  etiam  atque  etiam  te 
rogo.  Omnibus  meis  eorumque,  quos  scio  mihi  non  defu- 
turos,  facultatibus ,  sed  potero  meis,  enitendum  mihi  est. 
Sunt  etiam  quae  vendere  facile  possim.  Sed,  ut  non  ven- 
dam  eique  usuram  pendam,  a  quo  emero,  non  plus  annum 
possum  adsequi:  quodvolo,  si  tu  me  adiuvas.  Paratissimi 
sunt  Drusi :  cupit  enim  vendere.  Proximos  puto  Lamiae, 
sed  abest.  Tu  tamen ,  si  quid  potes ,  odorare.  Ne  Silius  qui- 
dem  quidquam  utitur,  et  is  usuris  facillime  sustentabitur. 
Habe  tuum  negocium,  nec  quid  res  mea  familiaris  postulet, 
quam  ego  non  curo ,  sed  quid  velim  et  cur  velim  existima. 

xxm. 

De  dolore  suo  et  solitudinis  amore,  de  Terentia,  de  Carneadis 
legatione  Romana,  de  valetudine  Atticae ,  de  Gamala,  de  Drusi  hortis 
a  se  emendis.     Scripsit  Asturae  a.  u.  c.  709. 

CICERO  ATTiCO  S. 
1.  Putaram  te  aliquid  novi,  quod  eius  modi  fuerat  initium 
litterarum,    quamvis  non  curarem  quid  in  Hispania  fieret, 
tamen  te  scripturum,  sed  videlicet  meis  litteris  respondisti, 

ut  de  foro  et  de  curia.  <Sed  domus  est'  ut  ais  'forum.' 
Quid  ipsa  domo  mihi  opus  est  carenli  foro?  Occidimus,  oc- 
cidimus,  Attice,  iam  pridemnos  quidem,  sed  nunc  fatemur, 
postea  quam  unum,  quo  tenebamur,  amisimus.  Itaque  soli- 
tudines  sequor,  et  tamen,  si  qua  me  res  isto  adduxerit,  enitar, 
si  quo  modo  potero  —  potero  autem  — ,  utpraeter  te  nemo 
dolorem  meum  sentiat,  si  ullo  modo  poterit,  ne  tu  quidem. 
Atque  etiam  illa  causa  est  non  veniendi.  Meministi  quid  ex 
te  Aledius  quaesierit:  qui  etiam  nunc  molesti  sunt,  quid 
existimas,  si  venero?  2.  De  Terentia  ita  cura,  ut  scribis, 
meque  hac  ad  maximas  aegritudines  accessione  non  minima 
libera.  Et,  ut  scias  me  ita  dolere,  utnoniaceam,  quibus 
consulibus  Carneades  et  ea  legatio  Romam  venerit  scriptum 
est  in  tuo  annali.  Haec  nunc  quaero  quae  causa  fuerit:  de 
Oropo,  opinor,  sed  certum  nescio:  et,  si  ita  est,  quae  con- 
troversiae?  Praeterea,  qui  eo  tempore  nobilis  Epicureus 
fuerit  Athenisque  praefuerit  hortis?  qui  etiam  Athenis 
Ttokixixol  fuerint  illustres?  Quae  te  etiam  ex  Apollodori 
puto  posse  invenire.  3.  De  Attica,  molestum,  sed  quoniam 
leviter,  recte  esse  confido.  De  Gamala  dubium  mihi  non 
erat.  Unde  enim  tarn  felix  Ligus  pater?  Nam  quid  de  me 
dicam,  cui  ut  omnia  contingant  quae  volo,  levari  non  pos- 
sum?  De  Drusi  hortis,  quanti  licuisse  tu  scribis,  id  ego 
quoque  audieram  et,  ut  opinor,  heri  ad  te  scripseram,  sed 
quanti  quanti,  bene  emitur  quod  necesse  est.  Mihi,  quoquo 
modo  tu  existimas  —  scio  enim  ego  ipse  quid  de  me  existi- 
mem — ,  levatio  quaedam  est,  si  minus  doloris,  at  officii 
debiti.  Ad  Siccam  scripsi,  quod  utitur  L.  Cotta.  Si  nihil  con- 
ficeretur  de  Transtiberinis ,  habet  in  Ostiensi  Cotta  celeber- 
rimo  loco,  sed  pusillum  loci:  ad  hanc  remtamen  plus  etiam 
quam  satis.  Id  velim  cogites.  Nec  tamen  ista  preciahortorum 
pertimueris.  Nec  mihi  iam  argento  nec  veste  opus  est  nec 
quibusdam  amoenis  locis:  hoc  opus  est.  Video  etiam  a 
quibus  adiuvari  possim.  Sed  loquere  cum  Silio.  Nihil  enim 
est  melius.  Mandavi  etiam  Siccae.  Rescripsit  constitutum  se 
cum  eo  habere.  Scribet  igitur  ad  me  quid  egerit  et  tu 
videbis. 

XXIV. 

De  A.  Silio,  de  Ovia,  de  Cicerone  Athenis  sustentando,  de  Pu- 
blilii  itinere  in  Africam,  de  morte  P.  Crassi  Venuleiae  filii  et  Regilli 
Lepidi  filii.     Scripsit  Asturae  a.  u.  c.  709. 

CICERO  ATTICO  S. 

1.  Bene  fecit  A.  Silius,  qui  transegerit :  neque  enim  ei 
deesse  volebam  et  qui  possem  timebam.  De  Ovia  confice, 
*ut  scribis.  De  Cicerone  tempus  esse  iamvidetur,  sed  quae- 
ro,  quod  illi  opus  erit  Athenis,  permutarine  possit  an  ipsi 
ferendum  sit,  de  totaque  re  quem  ad  modum  et  quando 
placeat  velim  consideres.  Publilius  iturusne  sit  in  Africam 
et  quando  ex  Aledio  scire  poteris,  quaeras  et  ad  me  scribas 
velim.  2.  Et,  ut  ad  meas  ineptias  redeam,  velim  me  cer- 
tiorem  facias ,  P.  Crassus ,  Venuleiae  filius ,  vivone  P.  Crasso 
consulari,  patre  suo,  mortuus  sit,  ut  ego  meminisse  videor, 
an  post.  Item  quaero  de  Regillo,  Lepidi  filio,  rectene  me- 
minerim  patre  vivo  mortuum.  3.  Cispiana  explicabis  item- 
que  Preciana.  De  Attica,  optime,  et  ei  salutem  dices  et 
Piliae. 

XXV. 

De  hortis  emendis  et  pecunia  pro  iis  solvenda.  Scripsit  Asturae 
a.  u.  c.  709. 

CICERO  ATTICO  S. 

1.  Scripsit  ad  me  diligenter  Sicca  de  Silio,  seque  ad  te 
rem  detulisse,  quod  tu  idem  scribis.  Mihi  et  res  et  condicio 
placet,  sed  ita,  ut  numerato  malim  quam  aestimatione.  Vo- 
luptarias  enim  possessiones  nolet  Silius.  Vectigalibus  autem 
ut  his  possum  esse  contentus,  quae  habeo,  sic  vix  minoribus. 
Unde  ergo  numerato?  HS  dc.  exprimes  ab  Hermogene,  quum 
praesertim  necesse  erit,  et  domi  video  esseHS  dc.  Reliquae 
pecuniae  vel  usuram  Silio  pendemus ,  dum  a  Faberio  vel  ab 
aliquo,  qui  Faberio  debet,  repraesentabimus.  Erit  etiam  ali- 
quid  alicunde.  Sed  totam  rem  tu  gubernabis.  2.  Drusianis 
vero  hos  hortis  multo  antepono :  neque  sunt  umquam  com- 
parati.  Mihi  crede,  una  me  causa  movet,  in  qua  scio  me 
xexvycoofrai,.  Sed,  ut  facis,  obsequere  huic  errori  meo. 
Nam  quod  scribis  iyyr\$a\xa,  actum  iam  de  isto  est:  alia 
magis  quaero. 

XXVI. 

De  Siliano  negocio,  de  occupationibus  Attici  et  studio  una  cum 
Ciccrone  vivendi,  de  Nicia.     Scripsit  Asturae  a.  u.  c.  709. 

CICERO  ATTICO  S. 
1.  Sicca,  ut  scribit,  etiam  si  nihil  confecerit  cum  A.  Silio, 
tamen  se  scribit  x.  Kal.  esse  venturum.  Tuis  occupationibus 
ignosco,  eaeque  mihi  sunt  notae.  De  voluntate  tua,  utsimul 
simus,  vel  studio  potius  et  cupiditate  non  dubito.  2.  De# 
Nicia  quod  scribis,  si  ita  me  haberem  ut  eius  humanitate 
frui  possem ,  in  primis  vellem  illum  mecum  habere.  Sed  mihi 
solitudo  et  recessus  provincia  est.  Quod  quia  facile  ferebat 
Sicca,  eo  magis  illum  desidero.  Praeterea  nosti  Niciae  no- 
stri  imbecillitatem ,  mollitiam,  consuetudinem  victus.  Cur 
ergo  illimolestusessevelim,  quummihiilleiucundusessenon 
possit?  Voluntas  tamen  eius  mihi  grata  est.  Unam  rem  ad 
me  scripsisti,  de  qua  decrevi  nihil  tibi  rescribere.  Spero 
enim  me  a  te  impetrasse  ut  privares  me  ista  molestia.  Piliae 
et  Atticae  salutem. 

XXVII. 

De  Siliano  negocio,  de  Cottae  villula,  de  Cicerone  suo,  de  Ale- 
dio,  de  litterarum  commercio,  de  Bruti  adventu  exspectato.  Scripsit 
Asturae  a.  u.  c.  709. 

CICERO  ATTICO  S. 
1.  De  Siliano  negocio,  etsi  mihi  non  est  ignota  condicio, 
tamen  hodie  me  ex  Sicca  arbitror  omnia  cogniturum.  Cottae, 
quod  negas  te  nosse,  ultra  Silianam  villam  est,  quam  puto 
tibi  notam  esse,  villula  sordida  et  valdepusilla,  nilagri,  ad 
nullam  rem  loci  satis  nisi  ad  eam,  quam  quaero.  Sequor 
celebritatem.  Sed,  si  perficitur  de  hortis  Silii,  hoc  est,  si 
perficis  —  est  enim  totum  positum  in  te  — ,  nihil  est  sci- 
licet  quod  de  Cotta  cogitemus.  2.  De  Cicerone,  ut  scribis, 
ita  faciam :  ipsi  permittam  de  tempore :  numorum  quantum 
opus  erit,  ut  permutetur,  tu  videbis.  Ex  Aledio,  quod  scri- 
bis ,  si  quid  inveneris ,  scribes.  Et  ego  ex  tuis  animadverto 
litteris  et  profecto  tu  ex  meis  nihil  habere  nos  quod  scriba- 
mus:  eadem  cotidie,  quae  iam  iamque  ipsa  contrita  sunt, 
tamen  facere  non  possum  quin  cotidie  ad  te  mittam,  ut  tuas 

accipiam.  3.  De  Bruto  tamen ,  si  quid  habebis.  Scire  enim 
iam  puto  ubi  Pansam  exspectet.  Si,  ut  consuetudo  est,  in 
prima  provincia,  circiterKal.  adfuturus  videtur.  Vellemtar- 
dius :  valde  enim  urbem  fug-io  multas  ob  causas.  Itaque  id 
ipsum  dubito  an  excusationem  aliquam  ad  illum  parem:  quod 
<juidem  video  facile  esse.  Sed  habemus  satis  temporis  ad 
cogitandum.    Piliae  et  Atticae  salutem. 

XXVIII. 

De  negocio  Siliano ,  de  dolore  suo  et  aliorum  sermone  non  cu- 
rando,  de  Triario,  de  Castriciano  negocio,  de  Publilii  profectione,  de 
Lentulo  puero.     Scripsit  Asturae  a.  u.  c.  709. 

CICERO  ATTICO  S. 
1.  De  Silio  nilo  plura  cognovi  ex  praesente  Sicca  quam 
ex  litteris  eius.  Scripserat  enim  diligenter.  Si  igitur  tu  illum 
conveneris ,  scribes  ad  me ,  si  quid  videbitur.  De  quo  putas 
ad  me  missum  esse,  sit  missum  necne  nescio,  dictum  qui- 
dem  mihi  certe  nihil  est.  Tu  igitur,  ut  coepisti,  et,  si  quid 
ita  conficies,  quod  equidem  non  arbitror  fieri  posse,  ut  illi 
probetur,  Ciceronem,  si  tibi  placebit,  adhibebis.  Eius  ali- 
quid  interest  videri  illius  causa  voluisse,  mea  quidem  nihil 
nisi  id,  quod  tu  scis,  quod  ego  magni  aestimo.  2.  Quod  me 
ad  meam  consuetudinem  revocas.  fuit  meum  quidem  iam  pri- 
dem  rem  publicam  lugere ,  quod  faciebam ,  sed  mitius.  Erat 
enim  ubi  acquiescerem.  Nunc  plane  nec  ego  victum  nec 
vitam  illam  colere  possum,  nec  in  ea  re  quid  aliis  videatur 
mihi  puto  curandum.  Mea  mihi  conscientia  pluris  est  quam 
omnium  sermo.  Quod  me  ipse  per  litteras  consolatus  sum, 
non  poenitet  me  quantum  profecerim.  Maerorem  minui:  do- 
lorem  nec  potui  nec,  si  possem,  vellem.  3.  De  Triario, 
bene  interpretaris  voluntatem  meam.  Tu  vero  nihil  nisi  ut 
illi  volent.  Amo  illum  mortuum,  tutor  sum  liberis,  totam 
domum  diligo.  De  Castriciano  negocio,  si  Castricius  pro 
mancipiis  pecuniam  accipere  volet  eamque  ei  solvi,  ut  nunc 
solvitur,  certe  nihil  est  commodius.  Sin  autem  ita  actum 
est,  ut  ipsa  mancipia  abduceret,  non  mihi  videtur  esse  ae- 
quum  —  rogas  enim  me  ut  tibi  scribam  quid  mihi  videatur — : 


332  EPISTOLARUM  AD  ATTICUM  1% 

nolo  enim  negocii  Quintum  fratrem  quidquam  habere,  quod 
videor  mihi  intellexisse  tibi  videri  idem.  Publilius ,  si  aequi- 
noctium  exspectat,  ut  scribis  Aledium  dicere,  navigaturus 
videtur.  Mihi  autem  dixerat  per  Siciliam.  Utrum  et  quando 
velim  scire.  Et  velim  aliquando,  quum  erit  tuum  commo- 
dum ,  Lentulum  puerum  visas  eique  de  mancipiis  quae  tibi 
videbitur  attribuas.    Piliae,  Atticae  salutem. 


XXIX. 

De  negocio  Siliano,  de  Bruto,  de  hortis  emendis  et  de  se  ab  Oppio 
et  Balbo  in  hac  re  adiuvando.     Scripsit  Asturae  a.  u.  c.  709. 

CICERO  ATTICO  S. 

1.  Silius,  ut  scribis,  hodie.  Cras  igitur  tu  vel  potius  quum 
poteris  scribes,  si  quiderit,  quumvideris.  Nec  ego  Brutum 
vito  nec  tamen  ab  eo  levationem  ullam  exspecto ,  sed  erant 
causae  cur  hoc  tempore  istic  esse  nollem,  quae  si  mane- 
bunt,  quaerenda  erit  excusatio  ad  Brutum  et,  ut  nunc  est, 
mansurae  videntur.  2.  De  hortis ,  quaeso ,  explica.  Caput 
illud  est,  quod  scis.  Sequitur  ut  etiam  mihi  ipsi  quiddam 
opus  sit.  Nec  enim  esse  in  turba  possum  nec  a  vobis  abesse. 
Huic  meo  consilio  nihil  reperio  isto  loco  aptius,  et  de  hac 
re  quid  tui  consilii  sit.  Mihi  persuasum  est  et  eo  magis ,  quod 
idem  intellexi  tibi  videri,  me  ab  Oppio  et  Balbo  valde  diligi. 
Cum  his  communices,  quanto  opere  et  qua  re  velim  hortos, 
sed  id  ita  posse ,  si  expediatur  illud  Faberianum,  sintne  igitur 
auctores  futuri,  si  qua  etiam  iactura  facienda  sit  in  reprae- 
sentando :  quoad  possunt  adducito  —  totum  enim  illud  despe- 
ratum  — :  denique  intelliges  ecquid  inclinent  ad  hoc  meum 
consilium  adiuvandum.  Si  quid  erit,  magnum  est  adiumen- 
tum:  sin  minus,  quacumque  ratione  contendamus.  Vel  tu 
illud  iyy^gccfia^  quem  ad  modum  scripsisti,  vel  ivzacpiov 
putato.  De  illo  Ostiensi  nihil  est  cogitandum.  Si  hoc  non 
adsequimur  —  a  Lamia  non  puto  posse  — ,  Damasippi  expe- 
riendum  est. 

XXX. 

De  Lentulo ,  de  negocio  Siliano ,  de  mancipiis  Castricianis ,  de 
Oviae  negocio.     Scripsit  Asturae  a.  u.  c.  709. 

CICERO  ATTICO  S. 
1.  Quaero  quod  ad  te  scribam,  sed  nihil  est.  Eadem  co- 
tidie.  Quod  Lentulum  invisis ,  valde  gratum.  Pueros  attribue 
ei  quot  et  quos  videbitur.  De  Silii  voluntate  vendendi  et  de 
eo,  quanti,  tu  vereri  videris,  primum  ne  nolit,  deinde  ne 
tanti.  Sicca  aliter,  sed  tibi  adsentior.  Qua  re,  ut  ei  placuit, 
scripsi  ad  Egnatium.  Quod  Silius  te  cum  Clodio  loqui  vult, 
potes  id  mea  voluntate  facere,  commodiusque  est  quam 
quod  ille  a  me  petit,  me  ipsum  scribere  ad  Clodium.  2.  De 
mancipiis  Castricianis ,  commodissimum  esse  credo  transi- 
gere  Egnatium:  quod  scribis  te  ita  futurum  putare.  Cum 
Ovia,  quaeso,  vide  ut  conficiatur.  Quoniam,  ut  scribis,  nox 
erat,  in  hodierna  epistola  plura  exspecto. 

XXXI. 

De  mutata  Silii  sententia,  de  hortis  Drusi,  de  villa  Coponlana, 
de  repraesentandis  ad  emptionem  numis.  Scripsit  Asturae  a.  u.  c. 
709. 

CICERO  ATTICO  S. 

1.  Silium  mutasse  sententiam  Sicca  mirabatur.  Equidem 
magis  miror,  quod,  quum  in  filium  causam  conferret,  quae 
mihi  non  iniusta  videtur  —  habet  enim  qualem  vult  — ,  ais 
te  putare,  si  addiderimus  aliud,  a  quo  refugiat,  quum  ab 
ipso  id  fuerit  destinatum,  venditurum.  2.  Quaeris  a.  me 
quod  summum  precium  constituam  et  quantum  anteire  istos 
hortos  Drusi:  accessi  numquam:  Coponianam  villam  et  ve- 
terem  et  non  magnam  novi:  silvam  nobilem,  fructum  autem 
neutrius,  quod  tamen  puto  nos  scire  oportere.  Sed  mihi 
utrivis  istorum  tempore  magis  meo  quam  ratione  aestimandi 
sunt.  Possim  autem  adsequi  necne  tu  velim  cogites.  Si  enim 
Faberianum  venderem,  explicare  vel  repraesentatione  non 
dubitarem  de  Silianis,  si  modo  adduceretur  ut  venderet:  si 
venales  non  haberet,  transirem  ad  Drusum  vel  tanti,  quanti 
Egnatius  illum  velle  tibi  dixit.  Magno  etiam  adiumento  nobis 
Hermogenes  potest  esse  in  repraesentando.    At  tu  concede 

mihi,  quaeso,  ut  eo  animo  sim,  quo  is  debeat  esse,  qui 
emere  cupiat,  et  tamen  servio  ita  cupiditati  et  dolori  meo, 
ut  a  te  regi  velim.  3.  Egnatius  mihi  scripsit.  Is  si  quid 
tecum  locutus  erit  —  commodissime  enim  per  eum  agi  pot- 
est  — ,  ad  me  scribes ,  et  id  agendum  puto.  Nam  cum  Silio 
non  video  confici  posse.  Piliae  et  Atticae  salutem.  Haec  ad 
te  mea  manu.  Vide,  quaeso,  quid  agendum  sit. 

XXXII. 

De  Publilia,   quae   cum  matre  sua  ad  se  venire  velit,    retinenda, 
de  sumptibus  Ciceronis  sui  moderandis.    Scripsit  Asturae  a.  u.  c.  709. 

CICERO  ATTICO  S. 
1.  Publilia  ad  me  scripsit,  matrem  suam  —  cumPublilio 
loqui  retur  —  ad  me  cum  illo  venturam  et  se  una,  si  ego 
paterer:  orat  multis  et  supplicibus  verbis,  ut  liceat  et  ut 
sibi  rescribam.  Res  quam  molesta  sit  vides.  Rescripsi  me 
etiam  gravius  esse  adfectum  quam  tum,  quum  illi  dixissem 
me  solum  esse  velle,  qua  re  nolle  me  hoc  tempore  eam  ad 
me  venire.  Putabam,  si  nihil  rescripsissem ,  illam  cum  matre 
venturam :  nunc  non  puto.  Apparebat  enim  illas  litteras  non 
ipsius  esse.  Iilud  autem,  quod  fore  video,  ipsum  volo  vitare, 
ne  illae  ad  me  veniant.  Et  una  est  vitatio  ut  ego  nolim.  Sed 
necesse  est.  Te  hoc  nunc  rogo  ut  explores  ad  quam  diem 
hic  ita  possim  esse,  ut  ne  opprimar.  Ag-es,  ut  scribis,  tem- 
perate.  2.  Ciceroni  velim  hoc  proponas,  ita  tamen,  si  tibi 
non  iniquum  videbitur,  ut  sumptus  huius  peregrinationis, 
quibus,  si  Romae  esset  domumque  conduceret,  quod  facere 
cogitabat,  facile  contentus  futurus  erat,  accommodet  ad 
mercedes  Argileti  etAventini,  et  quum  ei  proposueris,  ipse 
velim  reliqua  moderere,  quem  ad  modum  ex  iis  mercedibus 
suppeditemus  ei,  quod  opus  sit.  Praestabo  nec  Bibulum  nec 
Acidinum  nec  Messalam ,  quos  Athenis  futuros  audio ,  maio- 
res  sumptus  facturos  quam  quod  ex  eis  mercedibus  recipie- 
tur.  Itaque  velim  videas,  primum,  conductores  qui  sint  et 
quanti,  deinde,  ut  sit  qui  ad  diem  solvat,  et,  quid  viatici, 
quid  instrumenti  satis  sit.  Iumento  certe  Athenis  nihil  opus 
est.  Quibus  autem  in  via  utatur,  domi  sunt  plura  quam  opus 
erat,  quod  etiam  tu  animadvertis. 


109  LIB.  XII.  EP.  31  —  35.  335 

XXXIII. 
De  hortis  emendis,  si  non  Silii  aut  Drusi,  at  Damasippi,  de  vale- 
tudine  Atticae.     Scripsit  a.  u.  c.  709. 

CICERO  ATTICO  S. 
1.  Ego,  ut  heri  ad  te  scripsi,  si  et  Silius  is  fuerit,  quem 
tu  putas,  nec  Drusus  facilem  se  praebuerit,  Damasippum 
velim  aggrediare.  Is,  opinor,  ita  partes  fecit  in  ripa  nescio 
quotenorum  iugerum ,  ut  certa  precia  constitueret,  quae  mihi 
nota  non  sunt.  Scribes  ad  me  igitur  quidquid  egeris.  2.  Ve- 
hementer  me  sollicitat  Atticae  nostrae  valetudo,  ut  verear 
etiam  ne  qua  culpa  sit.  Sed  et  paedagogi  probitas  et  medici 
adsiduitas  et  tota  domus  in  omni  genere  diligens  me  rursus 
id  suspicari  vetat.    Cura  igitur:  plura  enim  non  possum. 

XXXIV. 

De  profectione  sua  et  de  ratione  itineris  sui  cum  grata  collauda- 
tione  benevolentiae,  diligentiae,  prudentiae  Attici.  Scripsit  Asturae 
a.  u.  c.  709. 

CICERO  ATTICO  S. 

1.  Ego  hic  vel  sine  Sicca  —  Tironi  enim  melius  est  — , 
facillime  possem  esse,  ut  in  malis,  sed,  quum  scribas  vi- 
dendum  mihi  esse  ne  opprimar,  ex  quo  intelligam  te  certum 
diem  illius  profectionis  non  habere ,  putavi  esse  commodius 
me  istuc  venire,  quod  idem  video  tibi  placere.  Cras  igitur 
in  Siccae  suburbano:  inde,  quem  ad  modum  suades,  puto 
me  in  Ficulensi  fore.  2.  Quibus  de  rebus  ad  me  scripsisti, 
quoniam  ipse  venio ,  coram  videbimus.  Tuam  quidem  et  in 
agendis  nostris  rebus  et  in  consiliis  ineundis  mihique  dandis 
in  ipsis  litteris,  quas  mittis,  benevolentiam ,  diligentiam, 
prudentiam  mirifice  diligo. 

XXXV. 

De  negocio  Siliano  et  de  fano  Tulliae  aedificando.  Scripsit  in 
Antiati  a.  u.  c.  709. 

CICERO  ATTICO  S. 

1.  Tu  tamen,  si  quid  cum  Silio,  vel  illo  ipso  die,  quo  ad 
Siccam  venturus  ero ,  certiorem  me  velim  facias ,  et  maxime, 
cuius  loci  detractionem  fieri  velit.    Quod  enim  scribis ,  *  ex- 

tremi,'  vide  ne  is  ipse  locus  sit,  cuius  causa  de  tota  re,  ut 
scis ,  est  a  nobis  cogitatum.  Hirtii  epistolam  tibi  misi  et  re- 
centem  et  benevole  scriptam.  2.  Ante  quam  a  te  proxime 
discessi,  numquam  mihi  venit  in  mentem,  quo  plus  insum- 
ptum  in  monumentum  esset  quam  nescio  quid,  quod  lege 
conceditur,  tantumdem  populo  dandum  esse:  quod  non  ma- 
gno  operemoveret,  nisi  nescio  quo  modo,  aXoyoag  fortasse, 
nollem  illud  ullo  nomine  nisi  fani  appellari.  Quod  si  volumus, 
vereor  ne  adsequi  non  possimus  nisi  mutato  loco.  Hoc 
quale  sit,  quaeso,  considera.  Nam  etsi  minus  urgueor  meque 
ipse  propemodum  collegi,  tamen  indigeo  tui  consilii.  Itaque 
te  vehemenler  etiam  atque  etiam  rogo,  magis  quam  a  me 
vis  aut  pateris  te  rogari,  ut  hanc  cogitationem  toto  pectore 
amplectare. 

XXXVI. 

De  fano  aedificando  et  de  lege  sumptuaria  desepulcris,  de  Bruto, 
qui  in  Cumano  esse  noluerit.     Scripsit  in  Antiati  a.  u.  c.  709. 

CICERO  ATTICO  S. 
1.  Fanum  fleri  volo,  neque  hoc  mihi  erui  potest.  Sepul- 
cri  similitudinem  effugere  non  tam  propter  poenam  legis 
studeo  quamutmaximeadsequar  ano^iaaLv:  quodpoteram, 
si  in  ipsa  villa  facerem,  sed,  ut  saepe  locuti  sumus,  commu- 
tationes  dominorum  reformido.  In  agro  ubicumque  fecero, 
mihi  videor  adsequi  posse ,  ut  posteritas  habeat  religionem. 
Hae  meae  tibi  ineptiae  —  fateor  enim  —  ferendae  sunt. 
Nam  habeo  ne  me  quidem  ipsum  quicum  tam  audacter  com- 
municem  quam  te.  Si  tibi  res,  si  locus,  si  institutum  placet, 
lege,  quaeso,  legem  mihique  eam  mitte.  Si  quid  in  mentem 
veniet,  quo  modo  eam  effugere  possimus,  utemur.  2.  Ad  I 
Brutum  si  quid  scribes ,  nisi  alienum  putabis,  obiurgato  ' 
eum,  quod  in  Cumano  esse  noluerit  propter  eam  causam, 
quam  tibi  dixit.  Cogitanti  enim  mihi  nihil  tam  videlur  po- 
tuisse  facere  rustice.  3.  Et,  si  tibi  placebit  sic  agere  de 
fano,  ut  coepimus,  velim  cohortere  et  exacuas  Cluatium: 
nam,  etiam  si  alio  loco  placebit,  illius  nobis  opera  consilio- 
que  utendum  puto.    Tu  ad  villam  fortasse  cras. 

XXXVII. 

De  Attici  epistolis  a  se  acceptis,  de  litteris  Brnti  et  suis  ad  eum 
scriptis ,  de  hortis  fani  causa  emendis ,  de  Terentia ,  de  Hirtii  litteris, 
de  rebusHispanicis,  deCaninii  naufragio.  Scripsit  in  Antiati  a.  u.  c.  709. 

CICERO  ATTICO  S. 
1.  A  te  heri  duas  epistolas  accepi,  alteram  pridie  datam 
Hilaro,  alteram  eodem  die  tabellario,  accepique  ab  Aegypta 
liberto  eodem  die  Piliam  et  Atticam  plane  belle  se  habere. 
Hae  litterae  mihi  redditae  sunt  tertio  decimo  die.  Quod  mihi 
Bruti  litteras ,  gratum.  Ad  me  quoque  misit.  Eam  ipsam  ad 
te  epistolam  misi  et  ad  eam  exemplum  mearum  litterarum. 
2.  De  fano,  si  nihil  mihi  hortorum  invenis,  qui  quidem  tibi 
inveniendi  sunt,  si  me  tanti  facis,  quanti  certe  facis ,  valde 
probo  rationem  tuam  de  Tusculano.  Quamvis  prudens  ad 
cogitandum  sis ,  sicut  es ,  tamen ,  nisi  magnae  curae  tibi  esset 
ut  ego  consequerer  id ,  quod  magno  operevellem,  numquam 
ea  res  tibi  tam  belle  in  mentem  venire  potuisset.  Sed  nescio 
quo  pacto  celebritatem  requiro.  ltaque  hortos  mihi  conficias 
necesse  est.  Maxima  est  in  Scapulae  celebritas,  propinquitas 
praeterea,  ubi  sis,  ne  totum  diem  in  villa.  Qua  re,  ante 
quam  discedis,  Othonem,  siRomaeest,  convenias  pervelim. 
Si  nihil  erit,  etsi  tu  meam  stultitiam  consuesti  ferre,  eo 
tamen  progrediar  uti  stomachere.  Drusus  enim  certe  ven- 
dere  vult.  Si  ergo  aliud  non  erit,  mea  erit  culpa,  nisi  emero: 
qua  in  re  ne  labar,  quaeso,  provide.  Providendi  autem  una 
ratio  est,  si  quid  de  Scapulanis  possumus.  Et  velim  mecer- 
tiorem  facias  quam  diu  in  suburbano  sis  futurus.  3.  Apud 
Terentiam  gratia  tua  opus  est  nobis  tuaque  auctoritate.  Sed 
facies,  ut  videbitur.  Scio  enim,  si  quid  mea  intersit,  tibi 
maiori  curae  solere  esse  quam  mihi.  4.  Hirtius  ad  me  scri- 
psit  Sex.  Pompeium  Corduba  exisse  et  fugisse  in  Hispaniam 
citeriorem,  Cnaeum  fugisse,  nescio  quo:  neque  enim  curo. 
Nihil  praeterea  novi.  Litteras  Narbone  dedit  xmi.  Kal.  Mai. 
Tu  mihi  de  Caninii  naufragio  quasi  dubia  misisti.  Scribas 
igitur ,  si  quid  erit  certius.  Quod  me  a  maeslitia  avocas ,  mul- 
tum  levaris,  si  locum  fano  dederis.  Multa  mihi  etg  a.7to&ia- 
6lv  in  mentem  veniunt ,  sed  loco  valde  opus  est.  Qua  re 
etiam  Othonem  vide. 

crc.  III.  2.  22 

XXXVIII. 

De  Attici  occupationibus,  de  impuro  cognato  Attici  et  Cicerouis, 
de  se  non  reprehendendo,  qui  in  dolore  suo  scribendo  aegritudinem 
lenire  studeat,  de  hortis  ad  aedificandum  fanum  emendis  et  de  ipsa 
aedificatione.     Scripsit  in  Antiati  a.  u.  c.  709. 

CICERO  ATTICO  S. 
1.  Non  dubito  quin  occupatissimus  fueris,  qui  ad  me 
nihil  litterarum:  sed  homo  nequam,  qui  tuum  commodum 
non  exspectarit,  quum  ob  eam  unam  causam  missus  esset! 
Nunc  quidem,  nisi  quid  te  tenuit,  suspicor  te  esse  in  subur- 
bano.  At  ego  hic  scribendo  dies  totos  nihil  equidem  levor, 
sed  tamen  aberro.  2.  Asinius  Pollio  ad  me  scripsit  de  im- 
puro  nostro  cognato.  Quod  Balbus  minor  nuper  satis  plane, 
Dolabella  obscure,  hic  apertissime.  Ferrem  graviter,  si  novae 
aegrimoniae  locus  esset.  Sed  tamen  ecquid  impurius?  0 
hominem  cavendum!  quamquam 

'  Mihi  quidem  . . . ' 
Sed  tenendus  dolor  est.  Tu,  quoniam  necesse  nihil  est,  sic 
scribes  aliquid,  si  vacabis.  3.  Quod  putas  oportere  pervi- 
deri  iam  animi  mei  firmitatem  graviusque  quosdam  scribis 
de  me  loqui  quam  aut  te  scribere  autBrutum,  si,  qui  me 
fractum  esse  animo  et  debilitatum  putant,  sciant  quid  litte- 
rarum  et  cuius  generis  conficiam,  credo,  si  modo  homines 
sint,  existiment  me,  sive  ita  levatus  sim,  ut  animum  vacuum 
ad  res  difficiles  scribendas  adferam,  reprehendendum  non 
esse,  sive  hanc  aberrationem  a  dolore  delegerim,  quae  ma- 
xime  liberalis  sit  doctoque  homine  dignissima,  laudari  me 
etiam  oportere.  4.  Sed,  quum  ego  faciam  omnia,  quae 
facere  possim  ad  me  adiuvandum,  tu  effice  id,  quod  video  te 
non  minus  quam  me  laborare.  Hoc  mihi  debere  videor  ne- 
que  levari  posse,  nisi  solvero  aut  videro  me  posse  solvere, 
id  est  locum,  qualem  opto,  invenero.  Heredes  Scapulae  si 
istos  hortos,  ut  scribis  tibi  Othonem  dixisse,  partibus  quat- 
tuor  factis  liceri  cogitant,  nihil  est  scilicet  emptori  loci. 
Sin  venibunt,  quid  fieri  possit  videbimus.  Nam  ille  locus 
Publicianus,  qui  est  Trebonii  et  Cusinii,  erat  ad  me  adlatus. 
Sed  scis  aream  esse.  Nullo  pacto  probo.  Clodiae  sane  pla- 
cent,  sed  non  puto  esse  venales.  De  Drusi  hortis,  quamvis 

ab  iis  abhorreas,  ut  scribis,  tamen  eo  confugiam,  nisi  quid 
inveneris.  Aedificatio  me  non  movet.  Nihil  enim  aliud  aedifi- 
cabo  nisi  id ,  quod  etiam ,  si  illos  non  habuero.  5.  KvQog 
d,  £,  mihi  sicplacuit,  ut  caetera  Antisthenis,  hominis  acuti 
magis  quam  eruditi. 

XXXIX. 
De   commercio  litterarum  Ciceronem  inter  et  Atticum  nunc  paene 
iutermiSBO.     Scripsit  a.  u.  c.  709. 

CICERO  ATTICO  S. 
1.  Tabellarius  ad  me  quum  sine  litteris  tuis  venisset, 
existimavi  tibi  eam  causam  non  scribendi  fuisse,  quod  pridie 
scripsisses  ea  ipsa,  ad  quam  rescripsi,  epistola.  Exspe- 
ctaram  tamen  aliquid  de  litteris  Asinii  Pollionis.  Sed  nimium 
ex  meo  ocium  tuum  specto.  Quamquam  tibi  remitto,  nisi  quid 
necesse  erit,  necesse  ne  habeas  scribere,  nisi  eris  valde 
ociosus.  2.  De  tabellariis  facerem  quod  suades,  si  essent 
ullae  necessariae  litterae,  ut  erantolim,  quum  brevioribus 
diebus  tamen  colidie  respondebant  tempori  tabellarii,  et  erat 
aliquid,  Silius,  Drusus,  alia  quaedam.  Nunc,  nisi  Otho  ex- 
stitisset,  quod  scriberemus  non  erat.  Id  ipsum  dilatum  est, 
tamen  adlevor,  quum  loquor  tecum  absens,  multo  etiam 
magis ,  quum  tuas  litteras  lego.  Sed  quoniam  et  abes  —  sic 
enim  arbitror  —  et  scribendi  necessitas  nulla  est,  conquie- 
scent  litterae,  nisi  quid  novi  exstiterit. 

XL. 

De  Hirtii  epistola  et  Caesaris  Anticatone,  de  avfi^ovlsvziKm  a 
se  conscribendo ,  de  maerore  et  recessu  suo,  de  hortis  Scapulanis,  de 
Lentulo,  de  Faberiana  re,  de  commoratione  sua  Asturae,  de  Pilia  et 
Attica.     Scripsit  in  Antiati  a.  u.  c.  709. 

CICERO  ATTICO  S. 
1.  Qualis  futura  sit  Caesaris  vituperatio  contra  laudatio- 
nem  meam  perspexi  ex  eo  libro ,  quem  Hirtius  ad  me  misit, 
in  quo  colligit  vitia  Catonis,  sed  cum  maximis  laudibus  meis 
Itaque  misi  librum  ad  Muscam,  ut  tuis  librariis  daret.  Volo 
enim  eum  divulgari,  quod  quo  facilius  fiat  imperabis  tuis. 
2.  EvpfiovXsvTixQv  saepe  conor:  nihil  reperio,  et  quidem 

22* 

mecum  habeo  et  'Aqi6totHov<s  et  &£on6finov  7tgdg  'AXi- 
%avdoov,  sed  quid  simile?  Illi  et  quae  ipsis  honesta  essent 
scribebant  et  grata  Alexandro.  Ecquid  tu  eius  modi  reperis? 
Mihi  quidem  nihil  in  mentem  venit.  Quod  scribis  te  vereri 
ne  et  gratia  et  auctoritas  nostra  hoc  meo  maerore  minuatur, 
ego  quid  homines  aut  reprehendant  aut  postulent  nescio. 
Ne  doleam?  Qui  pot'  est?  Ne  iaceam?  Quis  umquamminus? 
Dum  tua  me  domus  levabat,  quis  a  me  exclusus  est,  quis 
venit  qui  offenderet?  Asturam  sum  a  te  profectus.  Legere 
isti  laeti,  qui  me  reprehendunt,  tam  multanon  possunt  quam 
ego  scripsi.  Quam  bene,  nihil  ad  rem:  sed  genus  scribendi 
id  fuit,  quod  nemo  abiecto  animo  facere  posset.  Triginta 
dies  in  hortis  fui.  Quis  aut  congressum  meum  aut  facilitatem 
sermonis  desideravit?  Nunc  ipsum  ea  lego,  eascribo  ,  utii, 
qui  mecum  sunt,  difficilius  ocium  ferant  quam  ego  laborem. 
3.  Si  quis  requirit  curRomae  non  sim,  'quia  discessus  est.' 
Cur  non  sim  in  his  meis  praediolis,  quae  sunt  huius  tem- 
poris ,  equia  frequentiam  illam  non  facile  ferrem.'  Ibi  sum 
igitur,  ubiis,  qui  optimas  Baias  habebat,  quotannis  hoc 
tempus  consumere  solebat.  Quum  Romam  venero,  nec  vultu 
nec  oratione  reprehendar.  Hilaritatem  iliam,  qua  hanc  tri- 
stitiam  temporum  condiebamus,  in  perpetuum  amisi:  con- 
stantia  et  firmitas  nec  animi  nec  oralionis  requiretur.  4.  De 
hortis  Scapulanis  hoc  videtur  effici  posse,  aliud  tua  gratia, 
aliud  nostra,  ut  praeconi  subiiciantur.  Id  nisi  fit,  exclude- 
mur.  Sin  ad  tabulam  venimus,  vincemus  facultates  Othonis 
nostra  cupiditate.  Nam  quod  ad  me  de  Lentulo  scribis,  non 
est  in  eo.  Faberiana  modo  res  certa  sit  tuque  enitare,  quod 
facis,  quod  volumus  consequemur.  5.  Quod  quaeris  quam 
diu  hic,  paucos  dies.  Sed  certum  non  habeo.  Simul  ac  con- 
stituero,  ad  te  scribam,  et  tu  ad  me  quam  diu  in  subur- 
bano  sis  futurus.  Quo  die  ego  ad  te  haec  misi,  de  Pilia  et 
Attica  mihi  quoque  eadem  quae  scribis  et  scribuntur  et 
nunciantur. 

XLI. 

M.  Cicero  quaerit  ubi  Atticus   sit  et  demonstrat  ubi  ipse  futurus 
sit,  tum  de  fano  Tulliae   aedificando   et  de  hortis  ea  causa  emendis 

et  omnino  de  loco,  de  Hirtii  epistola  et  Caesaris  Antlcatone.   Scripsit 
in  Antiati  a.  u.  c.  709. 

CICERO  ATTICO  S. 
1.  Nihil  erat  quod  scriberem.  Scire  tamen  volebam  ubi 
esses,  si  abes  aut  afuturus  es,  quando  rediturus  esses. 
Facies  igitur  me  certiorem.  Et,  quod  tu  scire  volebas  ego 
quando  ex  hoc  loco ,  postridie  Idus  Lanuvii  constitui  manere, 
inde  postridie  in  Tusculano  aut  Romae.  Utrum  sim  facturus 
eo  ipso  die  scies.  2.  Scis  quam  sit  (piXaCnov  6v(i<po(>d, 
minime  in  te  quidem ,  sed  tamen  avide  sum  adfectus  de  fano, 
quod  nisi  non  dico  effectum  erit ,  sed  fieri  videro  —  audebo 
hoc  dicere  et  tu,  ut  soles,  accipies  — ,  incursabit  in  te  dolor 
meus,  non  iure  ille  quidem,  sed  tamen  feres  hoc  ipsum, 
quod  scribo ,  ut  omnia  mea  fers  ac  tulisti.  Omnes  tuas  con- 
solationes  unam  hanc  in  rem  velim  conferas.  3.  Si  quaeris 
quid  optem,  primum  Scapulae,  deinde  Clodiae,  postea,  si 
Silius  nolet,  Drusus  aget  iniuste,  Cusinii  et  Trebonii.  Puto 
tertium  esse  dominum,  Rebilum  fuisse  certo  scio.  Sin  autem 
tibi  Tusculanum  placet,  ut  significasti  quibusdam  litteris, 
tibi  adsentiar.  Hoc  quidem  utique  perficies,  si  me  levari  vis, 
quem  iam  etiam  gravius  accusasquampaliturtuaconsuetudo, 
sed  facis  summo  amore  et  victus  fortasse  vitio  meo.  Sed 
tamen,  si  me  levari  vis,  haec  est  summa  levatio  vel,  si  verum 
scire  vis,  una.  4.  Hirtii  epistolam  si  legeris,  quae  mih\ 
quasi  7iQ07iXaaaa  videtur  eius  vituperationis,  quam  Caesai 
scripsit  de  Catone ,  facies  me  quid  tibi  visum  sit ,  si  tibi  erit 
commodum,  certiorem.  Redeo  ad  fanum.  Nisi  hac  aestate 
absolutum  erit,  quam  vides  integram  restare,  scelere  me 
liberatum  non  putabo. 

XLII. 

De  inanibus  epistolis  suis,  de  Clodiae  liortis  emendis,  de  itinere 
suo  constituto.     Scripsit  in  Antiati  a.  u.  c.  709. 

CICERO  ATTICO  S. 

1.  Nullum  a  te  desideravi  diem  litterarum:  videbam 

enim  quae  scribis,  et  tamen  suspicabar  vel  potius  intellige- 

bam  nihil  fuisse  quod  scriberes.  A.  d.  vi.  Id.  vero  et  abesse 

te  pulabam  et  plane  videbam  nihil  le  habere.   Ego  tamen  ad 

te  fere  cotidie  mittam.  Malo  enim  frustra  quam  te  non  ha- 
bere  cui  des ,  si  quid  forte  sit  quod  putes  me  scire  oportere. 
Itaque  accepi  vi.  Id.  litteras  tuas  inanes.  Quid  enim  habebas 
quod  scriberes?  Mi  tamen  illud,  quidquid  erat,  nonmolestum 
fuit,  nihil  aliud  scire  me  nisi  novi  te  nihil  habere.  Scripsisti 
tamen  nescio  quid  de  Clodia.  Ubi  erg-o  ea  est  aut  quando 
ventura?  Placet  mihi  res  sic,  ut  secundum  Othonem  nihil 
magis.  2.  Sed  neque  hanc  vendituram  puto  —  delectatur 
enim  et  copiosa  est  —  et  illud  alterum  quam  sit  difficile  te 
non  fugit.  Sed,  obsecro,  enitamur  ut  aliquidadid,  quod 
cupio,  excogitemus.  3.  Ego  me  hinc  postridie  exiturum 
puto ,  sed  aut  in  Tusculanum  aut  domum ,  inde  fortasse  Ar- 
pinum.  Quum  certum  sciero ,  scribam  ad  te.  Venerat  mihi 
in  mentem  monere  te  ut  id  ipsum ,  quod  facis ,  faceres.  Pu- 
tabam  enim  commodius  te  idem  istud  domi  agere  posse  in- 
terpellatione  sublala. 

XLIII. 

De  ratione  itineris  sui  constituti ,  de  summa  sua  fani  aedificandi 
cupiditate,  de  Othonis,  de  Clodiae,  de  Trebonianis  hortis  emendis, 
de  Tusculano.     Scripsit  in  Antiati  a.  u.  c.  709. 

CICERO  ATTICO  S. 
1.  Eg-o  postridie  Idus,  ut  scripsi  ad  te  ante,  Lanuvii  ma- 
nere  constitui,  inde  autRomae  aut  in  Tusculano.  Scies  ante 
utrumque.  f  Quod  siles  recte  mi  illam  rem  fore  levamento, 
bene  facis,  tum  id  est,  mihi  crede,  perinde,  ut  existimare 
tu  non  potes.  Res  indicat  quanto  opere  id  cupiam,  quum 
tibi  audeam  confiteri ,  quem  id  non  ita  valde  probare  arbitrer. 
Sed  ferendus  tibi  in  hoc  meus  error,  ferendus?  immo  vero 
etiam  adiuvandus.  2.  De  Othone,  diffido,  fortasse  quia 
cupio.  Sed  tamen  maior  etiam  res  est  quam  facultates  no- 
strae,  praesertim  adversario  et  cupido  et  locuplete  et  herede. 
Proximum  est  ut  velim  Clodiae.  Sed  si  ista  minus  confici 
possunt,  effice  quidvis.  Ego  me  maiore  religione  quam  quis- 
quam  fuit  ullius  voti  obstrictum  puto.  Videbis  etiam  Trebo- 
nianos,  etsi  absunt  domini.  Sed,  ut  ad  te  heri  scripsi,  con- 
siderabis  etiam  de  Tusculano,  ne  aestas  effluat,  quod  certe 
tion  est  committendum. 

XLIV. 

De  Hirtii  litteris  ad  Atticum  datis,  de  eius  libro  de  Catone  divul- 
gando ,  de  hortorum  Scapulanorum  venditione  per  Mustelam  efficienda, 
de  aliis  fani  locis  quaerendis,  de  Attici  vita  et  itinere  suo  constituto, 
quid  Philotimus  de  bello  sibi  narraverit ,  de  naufragio  Caniniano. 
Scripsit  in  Antiati  a.  u.  c.  709. 

CICERO  ATTICO  S. 

1.  Et  Hirtium  aliquid  ad  te  6v[t,na&c5g  de  me  scripsisse 
facile  patior  —  fecit  enim  humane  —  et  te  eius  epistolam 
ad  me  non  misisse  multo  facilius.  Tu  enim  etiam  humanius. 
Illius  librum,  quem  ad  me  misit  de  Catone,  propterea  volo 
divulgari  a  tuis ,  ut  ex  istorum  vituperatione  sit  illius  maior 
laudatio.  2.  Quod  per  Mustelam  agis,  habes  hominem  valde 
idoneum  meique  sane  studiosum  iam  inde  a  Pontiano.  Per- 
fice  igitur  aliquid.  Quid  autem  aliud  nisi  ut  aditus  sit  em- 
ptori?  quod  per  quemvis  heredem  potest  effici.  Sed  Muste 
lam  id  perfecturum,  si  rogaris,  puto.  Mihi  vero  et  locum 
quem  opto  ad  id,  quod  volumus ,  dederis  et  praeterea  £yyi\- 
QU[ia.  Nam  illa  Silii  et  Drusi  non  satis  otxod£63toTLxu  mihi 
videntur.  Quid  enim?  Sedere  totos  dies  in  villa!  Ista  igitur 
malim,  primum  Othonis,  deinde  Clodiae.  Si  nihil  fiet,  aut 
Druso  ludus  estsuggerendus  aututendumTusculano.  3.  Quod 
domi  te  inclusisti,  ratione  fecisti.  Sed,  quaeso,  confice  et  te 
vacuum  redde  nobis.  Ego  hinc,  ut  scripsi  antea ,  postridie 
Idus  Lanuvii,  deinde  postridie  in  Tusculano.  Contudi  enim 
animum  et  fortasse  vici,  si  modo  permansero.  Scies  igitur 
fortasse  cras,  summum  perendie.  4.  Sed  quid  est,  quaeso? 
Philotimus  nec  Carteiae  Pompeium  teneri  —  qua  de  re  lit- 
terarum  ad  Clodium  Patavinum  missarum  exemplum  mihi 
Oppius  et  Balbus  miserant,  se  id  factum  arbitrari  —  bel- 
lumque  narrat  reliquum  satis  magnum.  Solet  omnino  esse 
Fulviaster.  Sed  tamen,  si  quid  habes:  volo  etiam  de  nau- 
fragio  Caniniano  scire  quid  sit. 

XLV. 

De  scriptis  suis  in  Antiati  confectis,  de  litterarum  inter  se  com- 
mercio,    de    dHrjSia   Attici,    de    commoratione    in    Tusculano  ,     de 

Caesare    vicino,    de   Hirtii    libro    pervulgando.      Scripsit    in    Antiati 
a.  u.  c.  709. 

CICERO  ATTICO  S. 
1.  Ego  hic  duo  magna  Gvvtdypata  absolvi:  nullo  enim 
alio  modo  a  miseria  quasi  aberrare  possum.  Tu  mihi,  etiam 
si  nihil  erit  quod  scribas,  quod  fore  ita  video,  tamen  id 
ipsum  scribas  velim,  te  nihil  habuisse  quod  scriberes,  dum 
modo  ne  his  verbis.  2.  De  Attica,  optime.  'Axrjdfa  tua  me 
movet ,  etsi  scribis  nihil  esse.  In  Tusculano  eo  commodius 
ero,  quod  et  crebrius  tuas  litteras  accipiam  et  te  ipsum  non 
numquam  videbo.  Nam  caeleroqui  dvsxtotsQa  erant  Asturae : 
nunc  haec,  quae  refricant,  hic  me  magis  angunt.  Etsi  tamen, 
ubicumque  sum,  illa  sunt  mecum.  3.  De  Caesare  vicino 
scripseram  ad  te,  quia  cognoram  ex  tuis  litteris.  Eum  <svv- 
vaov  Quirino  malo  quam  Saluti.  Tu  vero  pervulga  Hirtium. 
Id  enim  ipsum  putaram  quod  scribis,  ut,  quum  ingenium 
amici  nostri  probaretur,  vno&s&cs  vituperandi  Catonis 
irrideretur. 

XLVI. 

De  animo  suo  vincendo  et  Tusculano  visendo.  Scripsit  in  An- 
tiati  a.  u.  c.  709. 

CICERO  ATTICO  S. 

Vincam,  opinor,  animum  et  Lanuvio  pergam  in  Tuscula- 
num.  Aut  enim  mihi  in  perpetuum  fundo  illo  carendum  est 
—  nam  dolor  idem  manebit,  tantum  modestius  —  aut  nescio 
quid  intersit  -utrum  illuc  nunc  veniam  an  ad  decem  annos. 
Neque  enim  ista  maior  admonitio  quam  quibus  adsidue  con- 
iicior  et  dies  et  noctes.  Quid  ergo?  inquies:  nihil  litterae? 
In  hac  quidem  re  vereor  ne  etiam  contra:  nam  essem  for- 
tasse  durior.  Exculto  enim  in  animo  nihil  agreste,  nihil  in- 
humanum  est. 

XLVII. 

De  Attico  a  se  exspectato ,  de  negocio  per  Mustelam  conficiendo, 
de  Clodiae  hortis,  de  nomine  Faberiano,  de  Hirtii  libro  divulgando, 
de  Philotimo,  de  Caesare  Attici  vicino  futuro.  Scrip6it  in  Tusculano 
a.  u.  c.  709. 

CfCERO  ATTICO  S. 

1.  Tu  igitur,  ut  scripsisti,  nec  id  incommodo  tuo.  Vel 
binae  enim  poter-unt  litterae.    Occurram  etiam,  si  necesse 

erit.  Ergo  id  quidem  ut  poteris.  De  Mustela,  ut  scribis: 
etsi  magnum  opus  est.  Eo  magis  delabor  ad  Clodiam.  Quam- 
quam  in  utroque  Faberianum  nomen  explorandum  est,  de 
quo  nihil  nocuerit,  si  aliquid  cum  Balbo  eris  locutus,  et 
quidem,  ut  res  est,  emere  nos  velle  nec  posse  sine  isto  no- 
mine  nec  audere  re  incerta.  2.  Sed  quando  Clodia  Romae 
futura  est  et  quanti  rem  aestimas  ?  Eo  prorsus  specto ,  non 
quin  illud  malim ,  sed  et  magna  res  est  et  difficile  certamen 
cum  cupido,  cum  locuplete,  cum  herede,  etsi  de  cupiditate 
nemini  concedam,  caeteris  rebus  inferiores  sumus.  Sed 
haec  coram.  3.  Hirtii  librum,  ut  facis,  divulga.  De  Philo- 
timo ,  idem  et  ego  arbitrabar.  Domum  tuam  pluris  video  fu- 
turam  vicino  Caesare.  Tabellarium  meum  hodie  exspe- 
ctamus.     Nos  de  Pilia  et  Attica  certiores  faciet. 

XLVIII. 

De  Attico  a  se  in  Tusculano  exspectato.  Scripsit  in  Tusculano 
a.  u.  c.  709. 

CICERO  ATTICO  S. 

Domi  te  libenter  esse  facile  credo.  Sed  velim  scire  quid 
tibi  restet  aut  iamne  confeceris.  Ego  te  in  Tusculano  ex- 
specto  eoque  magis,  quod  Tironi  statim  te  venturum  scripsi- 
sti  et  addidisti  te  putare  opus  esse.  Sentiebam  omnino  quan- 
tum  mihi  praesens  prodesses ,  sed  multo  magis  post  disces- 
sum  tuum  sentio.  Quam  ob  rem,  ut  ante  ad  te  scripsi,  aut 
ego  ad  te  totus  aut  tu  ad  me,  quum  licebit. 

XLIX. 

De  C.  Marii  causa  a  se  defendenda,  de  Tirone,  de  rebus  domesti- 
cis.     Scripsit  in  Tusculano  a.  u.  c.  709. 

CICERO  ATTICO  S. 

1.  Heri  non  multo  post,  quam  tu  a  me  discessisti,  subito 
quidam  urbani,  ut  videbantur,  ad  me  mandata  et  litteras 
attulerunt  a  C.  Mario  C.  F.  C.  N.  multis  verbis :  «agere  mecum 
per  cognationem ,  quae  mihi  secum  esset,  per  eum  Marium, 
quem  scripsissem,  per  eloquentiam  L.  Crassi,  avi  sui,  utse 

defenderem',  causamque  suam  mihi  perscripsit.  Rescripsi 
patrono  illi  nihil  opus  esse,  quoniam  Caesaris  propinqui 
eius  omnis  potestas  esset,  viri  optimi  et  hominis  libera- 
lissimi,  me  tamen  ei  fauturum.  0  tempora!  fore,  quum  du- 
bitet  Curtius  consulatum  petere!  Sed  haec  hactenus.  2.  De 
Tirone,  mihi  curae  est.  Sed  iam  sciam  quid  agat.  Heri 
€nim  misi  qui  videret ,  cui  etiam  ad  te  litteras  dedi.  Episto- 
lam  ad  Caesarem  tibi  misi.  Horti  quam  in  diem  proscripti 
sint  velim  ad  me  scribas. 

L. 

Iavitat  M.  Cicero  Atticum  ut  se  saepius  iuvisat.  Scripsit  in  Tu- 
sculano  a.  u.  c.  709. 

CICERO  ATTICO  S. 

Ut  me  levarat  tuus  adventus,  sic  discessus  adflixit.  Qua 
re,  quum  poteris,  id  est,  quum  Sexti  auctioni  operam  dede- 
ris,  revises  nos.  Vel  unus  dies  mihi  erit  utilis,  quid  dicam, 
gratus?  Ipse  Romam  venirem,  ut  una  essemus,  si  satis 
eonsilium  quadam  de  re  haberem. 

LI. 

De  Tironis  et  Niciae  adventu  facto,  Valerii  futuro,  de  Attico 
a  se  exspectato.  De  Vergilio,  de  epistola  ad  Caesarem  mittenda,  de 
Caerelliano  nomine  et  Metonis  et  Faberii.  Scripsit  in  Tusculano 
a.  u.  c.  709. 

CICERO  ATTICO  S. 
1.  Tironem  habeo  citius  quam  verebar.  Venit  etiam 
Nicias  et  Valerium  hodie  audiebam  esse  venturum.  Quam- 
vis  multi  sint,  magis  tamen  ero  solus,  quam  si  unus  esses. 
Sed  exspecto  te ,  a  Peducaeo  utique.  Tu  autem  signifieas 
aliquid  etiam  ante.  Verum  id  quidem,  ut  poteris.  2.  De 
Vergilio ,  ut  scribis.  Hoc  tamen  velim  scire  quando  auctio. 
Epistolam  ad  Caesarem  mitti  video  tibi  placere."  Quid  quae- 
ris?  Mihi  quoque  hoc  idem  maxime  placuit,  et  eo  magis, 
quod  nihil  est  in  ea  nisi  optimi  civis,  sed  ita  optimi,  ut  tem- 
pora,  quibus  parere  omnes  noXixmoi  praecipiunt.  Sed 
scis  ita  nobis  esse  visum ,  ut  isti  ante  Iegerent.  Tu  igitur 
id  curabis.     Sed,  nisi  plane  iis  intelliges  placere ,  mittenda 

non  est.  Id  autem  utrum  illi  sentiant  anne  simulent  tu  in- 
telliges.  Sedmihi  simulatio  pro  repudiatione  fuerit.  Tovro  de 
fnjXdarj.  3.  De  Caerellia  quid  tibi  placeret  Tiro  mihi  narravit: 
debere  non  esse  dignitatis  meae,  perscriptionen  tibi  placere: 

hoc  metuere,  alterum  in  metu  non  ponere. 
Sed  et  haec  et  multa  alia  coram.     Sustinenda  tamen,  si 
tibi  videbitur,   solutio  est  nominis  Caerelliani,  dum  et  de 
Metone  et  de  Faberio  sciamus.  jf 

LII. 

De  negocio  L.  Tullii  Monlani  ab  Attico  curando,  de  epistola  ad 
Caesarem ,  de  hortis  emendis ,  de  Spintheris  divortio ,  de  ratione  scrip- 
torum  suorum.     Scripsit  in  Tusculano  a.  u.  c.  709. 

CICERO  ATTICO  S. 

1.  L.  Tullium  Montanum  nosti,  qui  cum  Cicerone  pro- 
fectus  est.  Ab  eius  sororis  viro  litteras  accepi,  Montanum 
Planco  debere,  quod  praes  pro  Flaminio  sit,  HS.  xxv.,  de  ea 
re  nescio  quid  te  a  Montano  rogatum.  Sane  velim,  sive 
Plancus  est  rogandus  sive  qua  re  potes  illum  iuvare,  iuves. 
Pertinet  ad  nostrum  officium.  Si  res  tibi  forte  notior  est 
quam  mihi  aut  si  Plancum  rogandum  putas,  scribas  ad  me 
velim,  ut  quid  rei  sit  et  quid  rogandum  sciam.  2.  De  epistola 
ad  Caesarem  quid  egeris  exspecto.  De  Silio ,  non  ita  sane 
laboro.  Tu  mi  aut  Scapulanos  aut  Clodianos  efflcias  ne- 
cesse  est.  Sed  nescio  quid  videris  dubitare  de  Clodia,  utrum 
quando  veniat  an  sintne  venales?  Sed  quid  est,  quod  audio, 
Spintherem  fecisse  divortium?  3.  De  lingua  Latina  securi 
es  animi.  Dices:  Qui  talia  conscribis?  'AitoyQcupu  sunt, 
minore  labore  fiunt,  verba  tantum  adfero,  quibus  abundo. 

LIII. 

De  suo  et  Attici  commercio  litterarum.  Scripsit  in  Tusculano 
a.  u.  c.  709. 

CICERO  ATTICO  S. 

Ego,  etsi  nihil  habeo  quod  ad  te  scribam,  scribo  tamen, 
quia  tecum  loqui  videor.    Hic  nobiscum  sunt  Nicias  et  Va- 


348     EPISTOLARUMADAracUMLlB.XII.EP.53.     m 
Ierius.   Hodie  tuas  Jitteras  exspectabamus  matutinas    Fn,nf 


A  LIB.  XIII.  EP.  l.  2.  349 

L  I  B  E  R  XIII. 

I. 

De  litteris  ab  Attico  ad  Ciceronem  et  Tullios  datis,  de  hortis  emen- 
dis  et  pecunia  ad  eam  rem  curanda ,  de  epistola  a  se  ad  Caesarem 
scripta,  de  Nicia,   de  Peducaeo.    Scripsit  in  Tusculano  a.  u.  c.  709. 

CICERO  ATTICO  S. 

1.  Ad  Ciceronem  ita  scripsisti,  illi  ut  neque  severius 
neque  temperatius  scribi  potuerit  nec  magis  quam  quem 
ad  modum  ego  maxime  vellem.  Prudentissime  etiam  ad 
Tullios.  Qua  re  aut  ista  proficient  aut  aliud  agamus.  2.  De 
pecunia  vero  video  a  te  omnem  diligentiam  adhiberi  vel 
potius  iam  adhibitam,  quod  si  efficis,  a  te  hortos  habebo. 
Nec  vero  ullum  genus  possessionis  est  quod  malim,  maxime 
scilicet  ob  eam  causam,  quae  suscepta  est,  cuius  festinatio- 
nem  mihi  tollis,  quoniam  de  aestate  polliceris  vei  potius  re- 
cipis :  deinde  etiam  ad  xaxa^icoaiv  maestitiamque  minuendam 
nihil  mihi  reperiri  potest  aptius :  cuius  rei  cupiditas  impelhV 
me  interdum,  ut  te  hortari  velim.  Sed  me  ipse  revoco. 
Non  enim  dubito  quin ,  quod  me  valde  velle  putes ,  in  eo  tu 
me  ipsum  cupiditate  vincas.  Itaque  istuc  iam  pro  facto 
habeo.  3.  Exspecto  quid  istis  placeat  de  epistola  ad  Cae- 
sarem.  Nicias  te,  ut  debet,  amat  vehementerque  tua  sui 
memoria  delectatur.  Ego  vero  Peducaeum  nostrum  vehe- 
menter  diligo.  Nam  et  quanti  patrem  feci ,  totum  in  hunc, 
et  ipsum  per  se  aeque  amo  atque  illum  amavi ,  te  vero  plu- 
rimum,  qui  hoc  ab  utroque  nostrum  fieri  velis.  Si  hortos 
inspexeris  et  si  de  epistola  certiorem  me  feceris,  dederis 
mihi  quod  ad  te  scribam :  si  minus ,  scribam  tamen  aliquid. 
Numquam  enim  deerit. 

II. 

De  litterarum  commercio,  de  Pisone,  de  Faberio,  de  Ariarathe 
Ariobarzani  filio  a  se  invitato,  de  auctione  Peducaei,  de  Dionysio. 
Scripsit  in  Tusculano  a.  u.  c.  709. 

CICERO  ATTICO  S. 
1.  Gratior  mihi  celeritas  tua  quam  ipsa  res.     Quid  enim 

indignius?  Sed  iam  ad  ista  obduruimus  et  humanitaterr. 
omnem  exuimus.  Tuas  litteras  hodie  exspectabam,  nihil 
equidem  ut  ex  iis  novi:  quid  enim?  Verum  tamen....  Oppio 
et  Balbo  epistolas  deferri  iubebis  et  tamen  Pisonem  sicubi 
de  auro.  Faberius  si  venerit,  videbis  ut  tantum  attribuatur, 
si  modo  attribuetur,  quantum  debetur.  Accipies  ab  Erote. 
2.  Ariarathes,  Ariobarzani  filius,  Romam  venit.  Vult,  opi- 
nor,  regnum  aliquod  emere  a  Caesare.  Nam,  quo  modo 
nunc  est,  pedem  ubi  ponatin  suo  non  habet.  Omnino  eum 
Sestius  noster  parochus  publicus  occupavit,  quod  quidem 
facile  patior.  Verum  tamen,  quod  mihi  summo  beneficio 
meo  magna  cum  fratribus  illius  necessitudo  est,  invito  eum 
per  litteras,  ut  apud  me  deversetur.  Ad  eam  rem  quum 
mitterem  Alexandrum,  has  ei  dedi  litteras.  3.  Cras  igitur 
auctio  Peducaei.  Quum  poteris  ergo.  Etsi  impediet  fortasse 
Faberius.  Sed  tamen ,  quum  iicebit.  Dionysius  noster  gra- 
viter  queritur,  et  tamen.iure,  a  discipulis  abesse  tam  diu. 
Multis  verbis  scripsit  ad  me,  credo  item  ad  te.  Mihi  quidem 
videtur  etiam  diutius  afuturus.  Ac  nollem:  valde  enim  ho- 
minem  desidero. 

III. 

De   negociis   privatis,    de   Bruti   adventu   et   litteris.     Scripsit  in 
Tusculano  a.  u.  c.  709. 

CICERO  ATTICO  S. 
1.  A  te  litteras  exspectabam,  nondum  scilicet.  Nam  has 
mane  rescribebam.  Ego  vero  ista  nomina  sic  probo,  ut 
nihil  aliud  me  moveat,  nisi  quod  tu  videris  dubitare.  Illud 
enim  non  accipio  in  bonam  partem,  quod  ad  me  refers,  qui 
si  ipsenegocium  meum  gererem,  nihil  gererem  nisi  consilio 
tuo.  Sed  tamen  intelligo  magis  te  id  facere  diligentia ,  qua 
semper  uteris,  quam  quod  dubites  de  nominibus  istis.  Ete- 
nim  Caelium  non  probas,  plura  non  vis.  Utrumque  laudo. 
His  igitur  utendum  est.  Praes  quidem  aliquando  factus  es,  et 
in  his  quidem  tabulis.  A  me  igitur  omnia.  Quod  dies  longior 
est — teneamus  modo  quodvolumus,  putofore  istam  etiam 
a  praecone  diem,  certe  ab  heredibus.  De  Crispo  etMustela 
videbis,   et  velim  scire  quae  sit  pars  duorum.    De  Bruti 

adventu-  eram    factus   cerlior.     2.   Attulerat   enim   ab  eo 
Aegypta  libertus  litteras.     Misi  ad  te  epistolam,  quia  com 
mode  scripta  erat. 

IV. 

De  munere  decem  legatorum  ab  Attico  elaborato,  de  negociis 
privatis,  de  Bruti  adventu  in  Tusculanum.  Scripsit  in  Tusculano 
a.  u.  c.  709. 

CICERO  ATTICO  S. 

1.  Habeo  munus  a  te  elaboratum  decem  legatorum,  et 
quidem  puto.  Nam  filius  anno  post  quaestor  fuit  quam 
consul  Mummius.  2.  Sed  quoniam  saepius  de  nominibus 
quaeris  quid  placeat,  ego  quoque  tibi  saepius  respondeo 
placere.  Si  quid  poteris  cum  Pisone,  conficies:  Avius 
enim  videtur  in  officio  futurus.  Velim  ante  possis:  si  mi- 
nus ,  utique  simul  simus ,  quum  Brutus  veniet  in  Tusculanum. 
Magni  interest  mea  una  nos  esse.  Scies  autem  qui  dies  is 
futurus  sit,  si  puero  negocium  dederis  ut  quaerat. 


Sp.  Mummium  in  decem  legatis  non  fuisse,  de  negociis  privatis, 
de  Bruti  adventu  in  Tusculanum.    Scripsit  in  Tusculano  a.  u.  c.  709. 

CICERO  ATTICO  S. 

1.  Sp.  Mummium  putaram  in  decem  legatis  fuisse  sed 
videlicet**.  Etenim  evloyov  fratri  fuisse.  Fuit  enim  ad 
Corinthum.  Misi  tibi  Torquatum.  Colloquere  tu  quidem 
cum  Silio,  ut  scribis,  et  urgue.  lllam  diem  negabat  esse 
menseMaio,  istam  non  negabat.  Sed  tu,  ut  omnia,  istuc 
quoque  ages  diligenter.  De  Crispo  et  Mustela,  scilicet, 
quum  quid  egeris.  2.  Quoniam  ad  Bruti  adventum  fore  te 
nobiscum  polliceris,  satis  est,  praesertim  quum  hi  tibi  dies 
in  magno  nostro  negocio  consumantur. 

VI. 

De  aquae  ductu ,  de  columnario,  de  Pisone  et  hereditate  Heren- 
niana,  de  epistola  sua  ad  Brutum  data ,  de  Tuditano ,  Hortensii  proavo, 
de  Sp.  Mummio  et  de  instituto  maiorum  in  legatis  deligendis.  Scrip- 
sit  in  Tusculano  a.  u.  c.  709. 


352  EPISTOLARUM  AD  ATTICUM  4 

CICERO  ATTICO  S. 

1.  De  aquae  ductu  probe  fecisti.  Columnarium  vide  ne 
nullum  debeamus.  Quamquam  mihi  videor  audisse  a  Ca- 
millo  commutatam  esse  legem.  2.  Pisoni  quid  est  quod 
honestius  respondere  possimus  quam  solitudinem  Catonis? 
Nec  coheredibus  solum  Herennianis ,  sed  etiam ,  ut  scis  —  tu 
enim  mecum  egisti  — ,  de  puero  Lucullo ,  quam  pecuniam 
tutor  —  nam  hoc  quoque  ad  rem  perlinet  —  in  Achaia 
sumpserat.  Sed  agit  liberaliter,  quoniam  negat  se  quidquam 
facturum  contra  nostram  voluntatem.  Coram  igitur,  ut 
scribis,  constituemus  quem  ad  modum  rem  explicemus. 
Quod  reliquos  coheredes  convenisti,  plane  bene  fecisti. 
3.  Quod  epistolam  meam  ad  Brutum  poscis,  non  habeo  eius 
exemplum,  sed  tamen  salvum  est  et  ait  Tiro  te  habere  opor- 
tere  et,  ut  recordor,  una  cum  illius  obiurgatoria  tibi  meam 
quoque ,  quam  ad  eum  rescripseram ,  misi.  Iudiciali  mole- 
stia  ut  caream  videbis.  4.  Tudilanum  istum,  proavum  Hor- 
tensii,  plane  non  noram  et  filium,  qui  tum  non  potuerat 
esse  legatus,  fuisse  putaram.  Mummium  fuisse  ad  Corin- 
thum  pro  certo  habeo.  Saepe  enim  hic  Spurius,  qui  nuper 
est  mortuus,  epistolas  mihi  pronunciabat  versiculis  facetis 
ad  familiares  missas  a  Corintho.  Sed  non  dubito  quin  fratri 
fuerit  legatus,  non  in  decem.  Atque  hoc  etiam  accepi,  non 
solitos  maiores  nostros  [eos]  legare  in  decem,  qui  essent 
imperatorum  necessarii,  ut  nos,  ignari  pulcherrimorum  in- 
stitutorum  aut  negligentes  potius,  M.  Lucullum  etL.  Mu- 
renam  et  caeteros  coniunctissimos  ad  L.  Lucullum  misimus. 
Illudque  avloydtato v ,  illum  fratri  in  primis  eius  legatis 
fuisse.  Operam  tuam  multam ,  qui  et  haec  cures  et  mea  ex- 
pedias  et  sis  in  tuis  multo  minus  diligens  quam  in  meis. 

VII. 

De  Caesare  quae  e  Sestio  et  Theopompo  audierit,  de  Lentuli  divor- 
tio  cum  Metella,  de  litteris  ab  Attico  exspectatis,  de  adventu  Bruti 
in  Tusculanum.     Scripsit  in  Tusculano  a.  u.  c.  709. 

CICERO  ATTICO  S. 
1.  Sestius  apud  me  fuit  etTheopompus  pridie:  venisse 

a  Caesare  narrabat  litteras ,  hoc  scribere ,  sibi  certum  esse 
Romae  manere  causamque  eam  ascribere,  quae  eratin  epi- 
stola  nostra,  ne  se  absente  leges  suae  negligerentur,  sicut 
esset  neglecta  sumptuaria.  Est  evXoyov,  idque  eram  suspi- 
catus.  Sed  istis  mos  gerendus  est,  nisi  placet  honc  ipsam 
sententiam  nos  persequi.  Et  Lentulum  cum  Metella  certe 
fecisse  divortium.  Haec  omnia  tu  melius.  Rescribes  igitur, 
quidquid  voles ,  dum  modo  aliquid.  Iam  enim  non  reperio 
quid  te  rescripturum  putem,  nisi  forte  de  Mustela  aut  si  Si- 
/ium  videris.  2.  Brutus  heri  venit  in  Tusculanum  post  ho- 
ram  decimam.  Hodie  igitur  me  videbit,  ac  vellem  tum  tu 
adesses.  Iussi  equidem  ei  nunciari  te,  quoad  potuisses, 
exspectasse  eius  adventum  venturumque ,  si  audisses ,  me- 
que ,  ut  facio ,  continuo  te  certiorem  esse  facturum. 

VIII. 

De  litterarum  commercio,  Q.  Faberii  num  quis  fundus  in  Pom- 
peiano  Nolanove  venalis  sit,  de  libris  sibi  mittendis.  Scripsit  in  Tuscu- 
lano  a.  u.  c.  709. 

CICERO  ATTICO  S. 

Plane  nihil  erat  quod  ad  te  scriberem.  Modo  enim 
discesseras  et  paullo  post  triplices  remiseras.  Velim  cures 
fasciculum  ad  Vestorium  deferendum  et  alicui  des  negocium 
qui  quaerat  Q.  Faberii  fundus  num  quis  in  Pompeiano  No- 
lanove  venalis  sit.  Epitomen  Bruti  Caelianorum  velim  mihi 
mittas  et  a  Philoxeno  HavmxCov  iteql  xoovoCag.  Te  Ldib. 
videbo  cum  tuis. 

IX. 

De  Trebatii,  Curtii,  Dolabellae,  Torquati  ad  se  adventu  et  de 
sermonibus  cum  illis  habitis,  de  Bruto,  de  itinere  Arpinum  susci- 
piendo  et  de  adventu  Caesaris  exspectato.  Scripsit  in  Tusculano  a. 
u.  c.  709. 

CICERO  ATTICO  S. 

1.  Commodum  discesseras  heri,  quum  Trebatius  venit, 

paullo  post  Curtius,  hic  salutandi  causa,  sed  mansit  invita- 

tus.    Trebatium  nobiscum  habemus.   Hodie  mane  Dolabella. 

Multus  sermo  ad  multum  diem.    Nihil  possum  dicere  ixze- 

cic.  III.  2.  23 

vsGtsqov,  nihil  cpikoOroQyoxsQov.  Ventum  est  tamen  ad 
Quintum.  Multa  acpccxcc,  ccdirjyr}Ta,  secl  unum  eius  modi, 
quod,  nisi  exercitus  sciret,  non  modo  Tironi  dictare,  sed 
ne  ipse  quidem  auderem  scribere.  Sed  hactenus.  EvxcciQoog 
ad  mevenit,  quum  haberem  Dolabellam,  Torquatus,  huma- 
nissimeque  Dolabella  quibus  verbis  secum  egissem  exposuit. 
Commodum  enim  egeram  diligentissime :  quae  diligentia 
grata  est  visa  Torquato.  2.  A  te  exspecto,  si  quid  de  Bruto. 
Quamquam  Nicias  confectum  putabat,  sed  divortium  non 
probari.  Quo  etiam  magis  laboro  idem  quod  tu.  Si  quid 
est.  enim  offensionis,  haec  res  mederi  potest.  Mihi  Arpi- 
num  eundum  est.  Nam  et  opus  est  constitui  a  nobis  illa 
praediola  et  vereor  ne  exeundi  potestas  non  sit,  quum  Cae- 
sar  venerit,  de  cuius  adventu  eam  opinionem  Dolabella  ha- 
bet,  quam  tu  coniecturam  faciebas  ex  litteris  Messalae. 
Quum  illuc  venero  intellexeroque  quid  negocii  sit,  tum  ad 
quos  dies  rediturus  sim  scribam  ad  te. 

X. 

De  morte  Marcelli,  de  Dolabella,  de  Bruto,  de  Magii  amentia. 
Scripsit  in  Tusculano  a.  u.  c.  709. 

CICERO  ATTICO  S. 

1.  Minime  miror  te  et  graviter  ferre  de  Marcello  et  plura 
vereri  periculi  genera.  Quis  enim  hoc  timeret,  quod  neque 
acciderat  antea  nec  videbatur  natura  ferre,  ut  accidere  pos- 
set?  Omnia  igitur  metuenda.  Sed  illud  jiccqcc  tt)v  [gtoqlccv, 
tu  praesertim:  cme  reliquum  consularem.'  Quid?  tibi  Ser- 
vius  quid  videtur?  Quamquam  hoc  nullam  ad  partem  valet 
scilicet,  mihi  praesertim,  qui  non  minus  bene  actum  cum 
illis  putem.  Quid  enim  sumus  aut  quid  esse  possumus? 
domine  an  foris?  Quod  nisi  mihi  hoc  venisset  in  mentem, 
scribere  ista  nescio  quae,  quo  verterem  me  non  haberem. 
2.  Ad  Dolabellam ,  ut  scribis ,  ita  puto  faciendum,  xoivotsqu 
quaedam  et  iioXitmcotsqcc.  Faciendum  certe  aliquid  est : 
valde  enim  desiderat.  3.  Brutus  si  quid  egerit,  curabis  ut 
sciam,  cuiquidem  quam  primum  agendum  puto,  praesertim 
si  statuit.    Sermunculum  enim  omnem  aut  restinxerit  aut 

sedarit.  Sunt  enim  qui  loquantur  etiam  mecum.  Sed  haec 
ipse  optime,  praesertim  si  etiam  tecum  loquetur.  Mihi  est 
in  animo  proficisci  xi.  Kal.  Hic  enim  nihil  habeo  quod 
agam ,  ne  hercule  illic  quidem  nec  usquam,  sed  tamen  ali- 
quid  illic.  Hodie  Spintherem  exspecto.  Misit  enim  Brutus 
ad  me:  per  litteras  purgat  Caesarem  de  interitu  Marcelli,  in 
quem,  ne  si  insidiis  quidem  ille  interfectus  esset,  caderct 
ulla  suspicio.  Nunc  vero,  quum  de  Magio  constet,  nonne 
furor  eius  causam  omnem  sustinet?  Plane  quid  sit  non  in- 
telligo.  Explanabis  igitur.  Quamquam  nihil  habeo  quod  du- 
bitem  nisi  ipsi  Magio  quae  fuerit  causa  amentiae,  pro  quo 
quidem  etiam  sponsor  Sunii  factus  est.  Nimirum  id  fuit:  sol- 
vendo  enim  non  erat.  Credo  eum  petisse  a  Marcello  aliquid 
et  illum,  ut  erat,  constantius  respondisse. 

XI. 

Quo  animo  versetur  ia  Arpinati  significat  et  quibus  de  rebus  ad 
se  scribi  velit.     Scripsit  in  Arpinati  a.  u.  c.  709. 

CICERO  ATTICO  S. 
1.  Ov  tavtbv  sldog.  Credebam  esse  facile.  Totum  est 
aliud,  postea  quam  sum  ate  diiunctior.  Sed  fuit  faciendum, 
ut  et  constituerem  mercedulas  praediorum  et  ne  magnum 
onus  observantiae  Bruto  nostro  imponerem.  Posthac  enim 
poterimus  commodius  colere  inter  nos  in  Tusculano.  Hoc 
autem  tempore,  quum  ille  me  cotidie  videre  vellet,  ego  ad 
illum  ire  non  possem,  privabatur  omni  delectatione  Tuscu- 
lani.  2.  Tuigitur,  si  Servilia  venerit,  si  Brutus  quidegerit, 
etiam  si  constituerit,  quando  ob  viam:  quidquid  denique 
erit  quod  scire  me  oporteat,  scribes.  Pisonem,  si  poteris, 
convenies:  vides  quam  maturum  sit.  Sed  tamen,  quod 
commodo  tuo  fiat. 

XII. 

De  valetudine  Atticae,  de  oratione  Ligariana,  de  Academicorura 
libris  ad  Varronem  scribendis,  de  Brinniana  auctione,  de  rebus  do- 
mesticis.     Scripsit  in  Arpinati  a.  u.  c.  709. 

CICERO  ATTICO  S. 

1.  Valde  me  momorderunt  epistolae  tuae  de  Attica  no- 

23* 

stra :  eaedem  tamen  sanaverunt.  Quod  enim  te  ipse  con- 
solabare  eisdem  litteris,  id  mihi  erat  satis  firmum  ad  le- 
niendam  aegritudinem.  2.  *  Ligarianam  *  praeclare  vendi- 
disti._  Posthac  quidquid  scripsero,  tibi  praecoiilum  deferam. 
3.  Quod  ad  me  de  Varrone  scribis,  scis  me  antea  orationes 
aut  aliquid  id  genus  solitum  scribere,  ut  Varronem  nus- 
quam  possem  intexere.  Postea  autem  quam  haec  coepi 
fpiXoXoyarEQcc,  iam  Varro  mihi  denunciaverat  magnam  sane 
et  gravem  7iooccp(6vr}Giv.  Biennium  praeteriit ,  quum  ille 
Kak\nuii8r\s  adsiduo  cursu  cubitum  nullum  processerit. 
Ego  autem  me  parabam  ad  id,  quod  ille  mihi  misisset,  ut 
avra  ra  ^itzQcp  xal  Xcicov,  si  modo  potuissem:  nam  hoc 
etiam  Hesiodus  ascribit,  al'  xe  dvvrjai.  Nunc  illam  tieqIte- 
kav  6vvTa\iv  sane  mihi  probatam  Bruto,  ut  tibi  placuit, 
despondimus ,  idque  tu  eum  non  nolle  mihi  scripsisti.  Ergo 
illam  'Axadrjfialxrjv^  in  qua  homines  nobiles  illi  quidem ,  sed 
nullo  modo  philologi  nimis  acute  loquuntur,  ad  Varronem 
transferamus.  Etenim  sunt  ^AvTioyjEia ,  quae  iste  valde  pro- 
bat.  Catulo  et  Lucullo  alibi  reponemus ,  ita  tamen ,  si  tu 
hoc  probas,  deque  eo  mihi  rescribas  velim.  4.  De  Brin- 
niana  auctione  accepi  a  Vestorio  litteras.  Ait  sine  ulla  con- 
troversia  rem  ad  me  esse  collatam  —  Romae  videlicet  aut 
in  Tusculano  me  fore  putaverunt  —  a.  d.  nx.  Kal.  Quinct. 
Dices  igitur  vel  amico  tuo ,  S.  Vettio ,  coheredi  meo ,  vel 
Labeoni  nostro  paullum  proferant  auctionem,  me  circiter 
Nonas  in  Tusculano  fore.  Cum  Pisone  Erotem  habes.  De 
Scapulanis  hortis  toto  pectore  cogitemus.    Dies  adest. 

XIII. 

De  Academicis  ad   Varronem  translatis,   de  scripto   ad  Dolabel- 
lam  mittendo,  de  valetudine  Atticae.     Scripsit  in  Arpinati  a.  u.  c.  709. 

CICERO  ATTICO  S. 
1.  Commotus  tuis  litteris,  quod  ad  me  de  Varrone  scri- 
pseras ,  totam  Academiam  ab  hominibus  nobilissimis  abstuli 
transtulique  ad  nostrum  sodalem  et  ex  duobus  libris  con- 
tuli  in  quattuor.  Grandiores  sunt  omnino ,  quam  erant  illi, 
sed  tamen  multa  detracta.  Tu  autem  mihi  pervelim  scribas 
qui  intellexeris  illum  velle.    Illud  vero  utique  scire  cupio 

quem  intellexeris  ab  eo  tyXoTV3teV6d-ai,  nisi  forte  Brutum. 
Id  hercle  restabat!  Sed  tamen  scire  pervelim.  Libri  qui- 
dem  ita  exierunt,  nisi  forte  me  communis  tpilavtla  decipit, 
ut  in  tali  genere  ne  apud  Graecos  quidem  simile  quidquam. 
Tu  illam  iacturam  feres  aequo  animo,  quod  illa,  quaehabes 
de  Academicis ,  frustra  descripta  sunt.  Multo  tamen  haec 
erunt  splendidiora,  breviora,  meliora.  2.  Nunc  autem  aTtooa 
quo  me  vertam.  Volo  Dolabellae  valde  desideranti:  non 
reperio  quid,  et  simul  atdeofiat  Tgaag,  neque,  si  aliquid, 
potero  fiaft^tv  effugere.  Aut  cessandum  igitur  aut  aliquid 
excog-itandum.  3.  Sed  quid  haec  levia  curamus?  Attica 
mea,  obsecro  te,  quid  agit?  quae  me  valde  angit.  Sed 
crebro  reg-usto  tuas  litteras :  in  his  acquiesco.  Tamen  ex- 
specto  novas. 

XIV. 

De  Brinuiana  auctione  et  coheredibus,    de  Academicis   ad  Varro- 
nera  mittendis.     Scripsit  in  Arpinati  a.  u.  c.  709. 

CICERO  ATTICO  S. 
1.  Brinnii  libertus ,  coheres  noster,  scripsitad  me,  velle, 
si  mihi  placeret,  coheredes  se  et  Sabinum  Albium  ad  me 
venire.  ld  ego  plane  nolo :  hereditas  tanti  non  est.  Et  ta- 
men  obire  auctionis  diem  facile  poterunt  —  est  enim  iii. 
Id.  — ,  si  me  in  Tusculano  postridie  Nonas  mane  convene- 
rint.  Quod  si  laxius  volent  proferre  diem,  poterunt  vel  bi- 
duum  vel  triduum  vel  ut  videbitur:  nihil  enim  interest.  Qua 
re,  nisi  iam  profecti  sunt,  retinebis  homines.  2.  De  Bruto, 
si  quid  egit ,  de  Caesare ,  si  quid  scies ,  si  quid  erit  praeterea, 
scribes.  3.  Illud  etiam  atque  etiam  consideres  velim ,  pla- 
ceatne  tibi  mitti  ad  Varronem  quod  scripsimus.  Etsi  etiam 
ad  te  aliquid  pertinet:  nam  scito  te  ei  dialogo  adiunctum 
esse  tertium.  Opinor  igitur  consideremus.  Etsi  nomina  iam 
facta  sunt,  sed  vel  induci  vel  mutari  possunt. 

XV. 

De  raletudine  Atticae  et   litterarum   commercio.     Scripsit  in   Ar- 
pinati  a.  u.  c.  709. 

CICERO  ATTICO  S. 

Quid  agit,  obsecro  te,  Attica  nostra?    Nam  triduo  abs 

te  nullas  acceperam ,  nec  mirum:  nemo  enim  venerat:  nec 
fortasse  causa  fuerat.  Itaque  ipse  quod  scriberem  non  ha- 
bebam.  Quo  autem  die  has  Valerio  dabam,  exspectabam 
aliquem  meorum :  qui  si  venisset  et  a  te  quid  attulisset ,  vi- 
debam  non  defuturum  quod  scriberem. 

XVI. 

De  vita  sua  in  Arpinati,  de  libris  Academicis  ad  Varronem  tra- 
ductis.  Quaerit  de  Servilia,  de  Bruto,  de  Caesare.  Scripsit  in  Ar- 
pinati  a.  u.  c.  709. 

CICERO  ATTICO  S. 

1.  Nos,  quum  flumina  et  solitudines  sequeremur,  quo 
facilius  sustentare  nos  possemus,  pedem  e  villa  adhuc  egressi 
non  sumus:  ita  magnos  et  adsiduos  imbres  habebamus.  11- 
lam  'Axadrjfiatx^v  <5vvxa%iv  totam  ad  Varronem  traduximus. 
Primo  fuit  Catuli,  Luculli,  Hortensii.  Dein.de,  quia  naga 
x6  noinov  videbatur,  quod  erat  hominibus  nota  non  illa 
quidem  anaid£v6ia,  sed  in  iis  rebus  axoiyia,  simul  ac  veni 
ad  villam,  eosdem  illos  sermones  ad  Catonem  Brutumque 
transtuli.  Ecce  tuae  litterae  de  Varrone.  Nemini  visa  est 
aptior  'Avxio%da  ratio.  2.  Sed  tamen  velim  scribas  ad  me, 
primum  placeatne  tibi  aliquid  ad  illum,  deinde,  si  placebit, 
hocne  potissimum.  Quid  Servilia?  iamne  venit?  Brutus  ec- 
quid  agit,  ecquando?  De  Caesare  quid  auditur?  Ego  ad 
Nonas,  quem  ad  modumdixi.  Tu  cum  Pisone,  si  quid  poteris. 

XVII. 

Quaerit  de  rebus  urbanis,  de  Bruto,  de  Caesare,  de  valetudine 
Atticae.     Scripsit  in  Arpinati  a.  u.  c.  709. 

CICERO  ATTICO  S. 

v.  Kalend.  exspectabam  Roma  aliquid,  non  quo  impe- 
rassem  tuis.  Igitur  nunc  eadem  illa:  quid  Brutus  cogitet? 
aut,  si  aliquid  egit,  ecquid  a  Caesare.  Sed  quid  ista,  quae 
minus  curo  ?  Attica  nostra  quid  agat  scire  cupio :  etsi  tuae 
litterae,  sed  iam  nimis  veteres  sunt,  recte  sperare  iubent, 
tamen  exspecto  recens  aliquid. 

XVIII. 
De   commodo  propinquitatis,  quo   nunc  careat,   de  libris  Acade- 
micis  ad  Varronem  mittendis.     Scripsit  in  Arpinatl  a.  u.  c.  709. 

CICERO  ATTICO  S. 

Vides  propinquitas  quid  habeat.  Nos  vero  conficiamus 
hortos.  Colloqui  videbamur,  in  Tusculano  quum  essem: 
tanta  erat  crebritas  litterarum.  Sed  id  quidem  iam  erit.  Ego 
interea  admonitu  tuo  perfeci  sane  argutulos  libros  ad  Var- 
ronem:  sed  tamen  exspecto  quid  ad  ea,  quae  scripsi  ad  te: 
primum  quiintellexeris  eumdesiderare  a  me,  quumipsehomo 
xoAvyQacpaTccTog  numquam  me  lacessisset,  deinde  quem 
%r\\oTVTttiv,  nisi  forteBrutum,  quem  si  non  %y\koTV7tti,  multo 
Hortensium  minus  aut  eos,  qui  de  re  publica  loquuntur. 
Plane  hoc  mihi  explices  velim:  in  primis  maneasne  in  sen- 
tentia  ut  mittam  ad  eum,  quae  scripsi,  an  nihil  necesse  putes. 
Sed  haec  coram. 

XIX. 

De  Atticae  valetudine,  de  oratione  Ligariana,  de  ratione  Acade- 
micorum  librorum  a  se  ad  Varronem  translatorum  et  aliorum  libro- 
rum  a  se  scriptorum.     Scripsit  in  Arpinati  a.  u.  c.  709. 

CICERO  ATTICO  S. 

1.  Commodum  discesserat  Hilarus  librarius  iv.  Kal. ,  cui 
dederam  litteras  ad  te ,  quum  venit  tabeLIarius  cum  tuis  lit- 
teris  pridie  datis:  in  quibus  illud  mihi  gratissimum  fuit,  quod 
Attica  nostra  rogat  te,  ne  tristis  sis,  quodque  tu  axtvdvva 
esse  scribis.  2.  'Ligarianam',  ut  video,  praeclare  auctori- 
tas  tua  comraendavit.  Scripsit  enim  ad  me  Balbus  et  Op- 
pius  mirifice  seprobare,  ob  eamque  causam  ad  Caesarem 
eam  se  oratiunculam  misisse.  Hoc  igitur  idem  tu  mihi  antea 
scripseras.  3.  In  Varrone  ista  causa  me  non  moveret,  ne 
viderer  <piAsvdo£,og — sic  enim  constitueram,  neminem  in- 
cludere  in  dialogos  eorum,  qui  viverent  — ,  sed  quia  scri- 
bis  et  desiderari  a  Varrone  et  magni  illum  aestimare ,  eos 
confeci  et  absolvi  nescio  quam  bene,  sed  ita  accurate,  ut 
nihil  posset  supra,  *Academicam'  omnem  ?quaestionem' 
libris  quattuor.     In  eis,   quae  erant  contra  axaTaXr}tyCav 

praeclare  collecta  ab  Antiocho,  Varroni  dedi,  ad  ea  ipse  re- 
spondeo ,  tu  es  tertius  in  sermone  nostro.  Si  Cottam  et  Var- 
ronem  fecissem  inter  se  disputantes,  ut  a  te  proximis  litte- 
ris  admoneor,  meum  xacpov  itQoGanov  esset.  4.  Hoc  in 
antiquis  personis  suaviter  fit,  ut  et  Heraclides  in  multis  et 
nos  sex  *dere  publica*  libris  fecimus.  Sunt  etiam  *de  ora- 
tore'  nostri  tres,  mihi  vehementer  probati.  In  eis  quoque 
eae  personae  sunt,  utmihi  tacendum  fuerit.  Crassus  enim 
loquitur,  Antonius,  Catulus  senex,  C.  lulius,  frater  Catuli, 
Cotta,  Sulpicius.  Puero  me  hic  sermo  inducitur,  ut  nullae 
esse  possent  partes  meae.  Quae  autem  his  temporibus  scri- 
psi,  'AqigtoxsXsiov  morem  habent,  in  quo  sermo  ita  indu- 
citur  caeterorum ,  ut  penes  ipsum  sit  principatus.  Ita  con- 
feci  quinque  libros  tcsqI  tsltov,  ut  Epicurea  L.  Torquato, 
Stoica  M.  Catoni ,  nsQtnaty\ttxa  M.  Pisoni  darem.  AtflXo- 
tvnrjtov  id  fore  putaram,  quod  omnes  illi  decesserant. 
5.  Haec  'Academica',  ut  scis,  cum  Catulo,  Lucullo,  Hor- 
tensio  contuleram.  Sane  in  personas  non  cadebant:  erant 
enim  XoyixcitsQcc,  quam  ut  illi  de  iis  somniasse  umquam 
viderentur.  Itaque,  ut  legi  tuas  de  Varrone,  tamquam 
sQfiaiov  adripui.  Aptius  esse  nihil  potuit  ad  id  philosophiae 
genus,  quo  ille  maxime  mihi  delectari  videtur,  easque  par- 
tes ,  ut  non  sim  consecutus  ut  superior  mea  causa  videa- 
tur.  Sunt  enim  vehementer  ni&ava  *Avtio%sia:  quae  dili- 
genter  a  me  expressa  acumen  habent  Antiochi,  nitorem 
orationis  nostrum,  si  modo  is  est  aliquis  in  nobis.  Sed  tu 
dandosne  putes  hos  libros  Varroni  etiam  atque  etiam  vide- 
bis.    Mihi  quaedam  occurrunt,  sed  ea  coram. 

XX. 

De  litteris  consolatoriis  a  Caesare  acceptis ,  de  urbe  augenda,  de 
Torquato,  de  uxore  Tuberonis  et  privigna  in  Ligarianam  non  adden- 
dis ,  de  Attico  conveniendo ,  de  fama  non  curanda  et  conscientia  recta. 
Scripsit  in  Arpinati  a.  u.  c.  709. 

CICERO  ATTICO  S. 

1.  A  Caesare  litteras  accepi  consolatorias ,  datas  pridie 
Kal.  Mai.  Hispali.  De  urbe  augenda  quid  sit  promulgatum 
non  intellexi:  id  scire  sane  velim.    Torquato  nostra  officia 

grata  esse  facile  patior,  eaque  augere  non  desinam.  2.  Ad 
'  Ligarianam '  deuxore  Tuberonis  et  privigna  neque  possum 
iam  addere  —  est  enim  pervulgata  —  neque  Tuberonem  volo 
offendere:  mirifice  est  enim  (piXatttog.  Theatrum  quidem 
sane  bellum  habuisti.  3.  Ego ,  etsi  hoc  loco  facillime  sus- 
tentor,  tamen  te  videre  cupio.  Itaque  ut  constitui  adero. 
Fratrem  credo  ate  esse  conventum.  Scire  igitur  studeo 
quid  egeris.  4.  De  fama  nihil  sane  laboro ,  etsi  scripseram 
ad  te  tunc  stulte  '  nihil  melius'.  Curandum  enim  non  est. 
Atque  hoc  *  in  omni  vita  sua  quemque  a  recta  conscientia 
traversum  unguem  non  oportet  discedere',  viden  quam 
<piXo6o<pcog ?  An  tu  nos  frustra  existimas  haec  in  manibus 
habere?  dedi}%&cu  tenollem,  quod  nihil  erat.  Redeo  enim 
rursus  eodem.  Quidquamne  me  putas  curare  in  toto,  nisi 
utei  ne  desim?  Id  ago  scilicet,  ut  iudicia  videar  tenere. 
Mfj  yctg  avtolg.  Vellem  tam  domestica  ferre  possem  quam 
ista  contemnere!  Putas  autem  me  voluisse  aliquid  quod 
perfectum  non  sit?  Non  licet  scilicet  sententiam  suam,  sed 
tamen  quae  tum  acta  sunt,  non  possum  non  probare,  et  ta- 
men  non  curare  pulcre  possum ,  sicuti  facio.  Sed  nimium 
multa  de  nugis. 

XXI. 

De  epistola  ad  Hirtium  data,  de  Torquato,  Dolabella,  Q.  fratre, 
de  verbo  '  sustinendi'  pro  '  inhibendi'  reponendo  in  Academicis,  de 
quinto  de  finibus  libro  ab  Attico  iniussu  suo  edito,  tum  brevius  de 
aliis  rebus  et  de  consiliis  quibusdam  suis.  Scripsit  in  Arpinati  a. 
u.  c.  709. 

CICERO  ATTICO  S. 

1.  Ad  Hirtium  dederam  epistolam  sane  grandem ,  quam 
scripseram  proxime  in  Tusculano.  Huic,  quam  tu  mihi 
misisti,  rescribam  alias.  Nunc  alia  malo.  2.  Quid  possum 
de  Torquato,  nisi  aliquid  a  Dolabella?  Quod  simul  ac,  con- 
tinuo  scietis.  Exspectabam  hodie  aut  summum  cras  ab  eo 
tabellarios:  qui  simul  ac  venerint,  mittentur  ad  te.  A  Quinto 
exspecto.  Proficiscens  enim  e  Tusculano  nx.  Kal. ,  ut  scis, 
misi  ad  eum  tabellarios.  3.  Nunc  ad  rem  ut  redeam,  {in- 
hibere' illud  tuum,  quod  valde  mihi  adriserat,  vehementer 
displicet.    Est  enim  verbum  totum  nauticum.    Quamquam 

id  quidem  sciebam,  sed  arbitrabar  'sustineri'  remos,  quum 
Mnhibere'  essent  remiges  iussi.  Id  non  esse  eius  modi  di- 
dici  heri,  quum  ad  villam  nostram  navis  appelleretur.  Non 
enim  sustinent,  sed  alio  modo  remigant.  Id  ab  £no%fi  re- 
motissimum  est.  Qua  re  facies  ut  ita  sit  in  libro,  quem  ad 
modum  fuit.  Dices  hoc  idem  Varroni,  si  forte  mutavit.  Nec 
est  melius  quidquam  quam  ut  Lucullus 

Sustineal  currum,  ulbonu'  saepe  agitator,  equosque! 

semperque  Carneades  rtQofioArjv  pugilis  et  retentionem  auri- 
gae  similem  facit  ino%ij.  Inhibitio  autem  remigum  motum 
habet  et  vehementiorem  quidem  remigationis  navem  conver- 
tentis  ad  puppim.  Vides  quanto  hoc  diligentius  curem  quam 
aut  de  rumore  aut  de  Pollione.  De  Pansa  etiam,  si  quid 
certius  —  credo  enim  palam  factum  esse — ,  de  Critonio, 
si  quid  esset,  certe  ne  de  Metello  et  Balbino.  4.  Dic  mihi, 
placetne  tibi  primum  edere  iniussu  meo?  Hoc  ne  Hermo- 
dorus  quidem  faciebat,  is  qui  Platonis  libros  solitus  est  di- 
vulgare,  ex  quo  XoyoiGiv  'EoftodaQog.  Quid  illud?  rectum- 
ne  existimas  cuiquam  ante  quamBruto?  cui  te  auctore  71Q06- 
tpcovco.  Scripsit  enim  Balbus  ad  me  se  a  te  quintum  c  de 
linibus'  librum  descripsisse,  in  quo  non  sane  multa  mutavi, 
sed  tamen  quaedam.  Tu  autem  commode  feceris,  si  reli- 
quos  continueris,  ne  et  cxdioQ&coTcc  habeat  Balbus  et  scoAa 
Brutus.  Sed  haec  hactenus ,  ne  videar  tcsqI  pixQcc  anov- 
dci&cv.  Etsi  nunc  quidem  maxima  mihi  sunt  haec.  Quid  est 
enim  aliud?  Varroni  quidem  quae  scripsi  te  auctore  ita 
propero  mittere,  ut  iam  Romam  miserim  describenda.  Ea 
si  voles,  statim  habebis.  Scripsi  enim  ad  librarios  ut  fieret 
tuis ,  si  tu  velles ,  describendi  potestas.  Ea  vero  continebis, 
quoad  ipse  te  videam,  quod  diligentissime  facere  soles, 
quum  a  me  tibi  dictum  est.  5.  Quo  modo  autem  fugit  me 
tibi  dicere?  Mirifice  Caerellia  studio  videlicet  philosophiae 
flagrans  describit  a  tuis :  istos  ipsos  cde  finibus'  habet.  Ego 
autem  tibi  confirmo  —  possum  falli  ut  homo  —  a  meis  eam 
non  habere:  numquam  enim  ab  oculis  meis  afuerunt.  Tan- 
tum  porro  aberat  ut  binos  scriberent,  vix  singulos  confece- 
runt.    Tuorum  tamen  ego  nullum  delictum  arbitror,  item- 

que  te  Volo  existimare.  A  me  enim  praetermissum  est  ut 
dicerem  me  eos  exire  nondum  velle.  Hui,  quam  diu  de 
nugis !  De  re  enim  nihil  habeo  quod.  loquar.  6.  De  Dola- 
bella  tibi  adsentior.  Coheredes,  ut  scribis,  in  Tusculano. 
De  Caesaris  adventu  scripsit  ad  meBalbus,  non  ante  Kal. 
Sextiles.  De  Attica  optime,  quod  levius  ac  lenius  et  quod 
fert  svxoXag.  7.  Quod  autem  de  iila  nostra  cogitatione  scri- 
bis ,  in  qua  nihil  tibi  cedo,  ea,  quae  novi,  valde  probo,  ho- 
minem,  domum,  facultates.  Quod  caput  est ,  ipsum  non 
novi,  sed  audio  laudabilia.  <De  Scrofa?'  Etiam.  Proxime 
accedit ,  si  quid  hoc  ad  rem :  svysveoreQog  est  etiam  quam 
pater.  Coram  igitur  et  quidem  propenso  animo  ad  proban- 
dum.  Accedit  enim ,  quod  patrem ,  ut  scire  te  puto ,  plus 
etiam  quam  non  modo  tu,  sed  quam  ipse  scit,  amo  idque  et 
merito  et  iam  diu. 

XXII. 

Quaerit  rursus  de  Academicis  ad  Varronem  mittendis,  de  litte- 
ris  Cassii  et  Servii  de  morte  Marcelli,  de  scriptis  suis  non  temere 
foras  daudis ,  de  praedio  Oviae,  de  Bruto,  de  Tullio  scriba  ab  At- 
tico  appellato  et  de  fano  aedificando,  de  Attici  adventu  in  Tuscula- 
num  a  se  exspectato,  de  Atticae  valetudine.  Scripsit  in  Arpinati  a. 
u.  c.  709. 

CICERO  ATTICO  S. 

1.  De  Varrone  non  sine  causa  quid  tibi  placeat  tam  di- 
ligenter  exquiro.  Occurrunt  mihi  quaedam,  sed  ea  coram. 
Te  autem  ae^sviatara  intexui,  faciamque  id  crebrius.  Proxi- 
mis  enim  tuis  litteris  primum  te  id  non  nolle  cognovi.  2.  De 
Marcello  scripserat  ad  me  Cassius  antea,  xa  xa%a  ^EQog  Ser- 
vius.  Oremncerbam!  Ad  primaredeo.  3.  Scripta  nostra 
nusquam  malo  esse  quam  apud  te,  sed  ea  tum  foras  dari, 
quum  utrique  nostrum  videtur.  Ego  et  librarios  tuos  culpa 
libero  neque  te  accuso,  et  tamen  aliud  quiddamad  te  scripse- 
ram ,  Caerelliam  quaedam  habere,  quae  nisi  a  te  habere  non 
potuerit.  Balbo  quidem  intelligebam  sat  faciendum  fuisse, 
tantum  nolebam  aut  obsoletum  Bruto  aut  Balbo  inchoatum 
dari.  Varroni,  simul  ac  te  videro,  sitibi  videbitur,  mittam. 
Quid  autem  dubitarim,  quum  videro  te,  scies.  4.  Attribu- 
tos  quod  appellas,  valde  probe.    Te  de  praedio  Oviae  ex- 

erceri  moleste  fero.  De  Bruto  nostro,  perodiosum,  sed  vha 
fert.  Mulieres  autem  vix  satishumane,  quae  inimico  animo 
lerant,  quum  utraque.officio  pareat.  Tuilium  scribam  nihil 
fuit  quod  appellares:  nam  tibimandassem,  si  fuisset.  Nihil 
enim  est  apud  eum  positum  nomine  voti,  sed  est  quiddam 
apud  illum  meum.  Id  ego  in  hanc  rem  statui  conferre.  Ita- 
que  et  ego  recte  tibi  dixi  ubi  esset  et  tibi  ille  recte  nega- 
vit.  Sed  hoc  quoque  ipsum  continuo  adoriamur.  Lucum 
hominibus  non  sane  probo  quod  est  desertior:  sed  habet 
svXoyCuv.  Verum  hoc  quoque,  ut  censueris,  quippe  qui 
omnia.  Ego  ut  constitui  adero:  atque  utinam  tu  quoque 
eodem  die!  Sin  quid  —  multa  enim  — ,  utique  postridie. 
Etenim  coheredes :  a  quis  sine  te  opprimi  f  militia  est.  5.  Al- 
teris  iam  litteris  nihil  ad  me  de  Attica.  Sed  id  quidem  in 
optima  spe  pono.  lllud  accuso  non  te,  sed  illam,  ne  salu- 
tem  quidem.  At  tu  et  illi  et  Piliae  plurimam,  nec  metamen 
irasci  indicaris.    Epistolam  Caesaris  misi,  si  minus  legisses. 

XXIII. 
De  Bruto,  de  Hbris  ad  Varronem  absolutis,    item  de  libris,   quos 
Bruto  mittat,  de  mandatis  suis  ab  Attico  explicandis,   de  possessiun- 
culis  suis  et  re  familiari.     Scripsit  in  Arpina'i  a.  u.  c.  709. 

CICERO  ATTICO  S. 

1.  Antemeridianis  tuis  litteris  heri  statim  rescripsi:  nunc 
respondeo  vespertinis.  Brutus  mallem  me  arcesseret.  Nam 
et  aequius  erat,  quum  illi  iter  instaret  et  subitum  et  longum, 
et  mehercule  nunc,  quum  ita  simus  adfecti,  ut  non  possi- 
mus  plane  simul  vivere  —  inteiligis  enim  profecto  in  quo 
maxime  posita  sit  0v[i(iCa6ig  — ,  facile  patiebar  nos  potius 
Romae  una  esse  quam  in  Tusculano.  2.  Libri  ad  Varronem 
non  morabantur.  Sunt  enim  descripti,  ut  vidisti:  tantum  li- 
brariorum  menda  tolluntur.  De  quibus  libris  scis  me  dubi- 
tasse,  sed  tu  videris.  Item,  quos  Bruto  mittimus,  in  mani- 
bus  habent  librarii.  3.  Mea  mandata,  ut  scribis,  explica: 
quamquam  ista  retentione  omnes  ait  uti  Trebatius :  quid  tu 
istos  putas?  Nosti  domum.  Quare  confice  evaydyag. 
Incredibile  est  quam  ego  ista  non  curem.    Omni  tibi  adseve- 

ratione  adfirmo,  quod  mihi  credas  velim,  mihi  maiorioffen- 
sioni  esse  quam  delectationi  possessiunculas  meas.  Magis 
enim  doleo  me  non  habere  cui  tradam  quam  habere  qui 
utar  Iaetor.  Atque  illud  Trebatius  se  tibi  dixisse  narrabat. 
Tu  autem  veritus  es  fortasse  ne  ego  invitus  audirem.  Fuit 
id  quidem  humanitatis,  sed,  mihi  crede,  iam  ista  non  curo. 
Qua  re  ?da  te  in  sermonem  et  perseca  et  confice  et  ita 
cum  Polla  loquere,'  uttecum  illo  Scaeva  Ioquiputes,  nec 
existimes  eos,  quinondebita  consectari  soleant,  quod  de- 
beatur  remissuros.  De  die  tantum  videto ,  et  id  ipsum  bono 
modo. 

XXIV. 

De  Cicerone  ab  Andromene  Corcyrae  viso,  de  libris  Varroni  mit- 
tendis.     Scripsit  in  Arpinati  a.  u.  c.  709. 

CICERO  ATTICO  S. 

Quid  est  quod  Hermogenes  mihi  Clodius  Andromenem 
sibi  dixisse  se  Ciceronem  vidisse  Corcyrae?  Ego  enim  au- 
dita  tibi  putaram.  Nil  igitur  ne  ei  quidem  litterarum?  An 
non  vidit?  Facies  ergo  ut  sciam.  Quid  tibi  ego  de  Varrone 
rescribam?  Quattuor  di<p&eQat  sunt  in  tua  potestate :  quod 
egeris,  id  probabo.  Nec  tamen  cddeofiac  Tqcjcc^.  Quid 
enim  ?  Sed  ipsi  quam  res  illa  probaretur  magis  verebar.  Sed 
quoniam  tu  suscipis,  in  alteram  aurem. 

XXV. 

De  negocio  ab  Attico  conficiendo,  de  Andromene,  de  Bruto  et 
adventu  suo  in  urbem,  de  libris  Varroni  mittendis  an  ad  Brutum 
transferendis.     Scripsit  in  Arpinati  a.  u.  c.   709. 

CICERO  ATTICO  S. 
1.  De  retentione  rescripsi  ad  tuas  accurate  scriptas  lit- 
teras.  Conficies  igitur  et  quidem  sine  ulla  dubitatione  aut 
retrectatione.  Hoc  fieri  et  oportet  et  opus  est.  De  Andro- 
mene,  ut  scribis,  ita  putaram.  Scisses  enim.mihique  dixis- 
ses.  2.  Tu  tamen  ita  mihi  de  Bruto  scribis ,  ut  de  te  nihil. 
Quando  autem  illum  putas  ?  Nam  ego  Romam  pridie  Idus. 
Bruto  ita  volui  scribere  —  sed  quoniam  tu  te  legisse  scribis, 

fui  fortasse  a6atpiaxsQog —  me  ex  tuis  litteris  inlellexisse 
nolle  eum  me  quasi  prosequendi  sui  causa  Romam  nunc  ve- 
nire.  Sed  quoniam  iam  adest  meus  adventus ,  fac,  quaeso, 
ne  quid  eum  Idus  impediant,  quo  minus  suo  commodo  in 
Tusculano  sit.  Nec  enim  ad  tabulam  eum  desideraturus 
eram.  In  tali  enim  negocio  cur  tu  unus  non  satis  es?  Sed 
ad  testamentum  volebam:  quod  iam  malo  alio  die,  ne  ob 
eam  causam  Romam  venisse  videar.  Scripsi  igitur  ad  Brutum 
iam  illud,  quod  putassem,  ldib.  nihil  opus  esse.  Velim  ergo 
totum  hoc  ita  gubernes,  ut  neminima  quidem  re  ulla  Bruti 
commodum  impediamus.  3.  Sed  quid  est  tandem  quod 
perhorrescas ,  quiatuo  periculo  iubeam  Jibros  dariVarroni? 
Etiam  nunc  si  dubitas ,  fac  ut  sciamus.  Nihil  est  enim  illis 
elegantius.  Volo  Varronem,  praesertim  quum  ille  deside- 
ret,  sed  est,  ut  scis, 

/Jsivog  avr\Q  •  xd%a  xsv  xal  dvaCxiov  alxioaxo. 

Ita  mihi  saepe  occurrit  vultus  eius ,  querentis  fortasse  vel 
hoc,  meas  partes  in  iis  libris  copiosius  defensas  esse  quam 
suas,  quod  mehercule  intelliges  non  esse,  si  quando  in  Epi- 
rum  veneris.  Nam  nunc  Alexionis  epistolis  cedimus.  Sed 
tamen  ego  non  despero  probatum  iri  Varroni,  et  id,  quoniam 
impensam  fecimus  in  macrocolla,  facile  patior  teneri.  Sed 
etiam  atque  etiam  dico,  tuo  periculo  fiet.  Qua  re,  si  addu- 
bitas,  ad  Brutum  transeamus.:  est  enim  is  quoque  An- 
tiochius.  0  Academiam  volaticam  et  sui  similem,  modo  huc, 
modo  illuc!  Sed,  quaeso,  epistola  mea  ad  Varronem  valde- 
ne  tibi  placuit?  Male  mi  sit,  si  umquam  quidquam  tam 
enitar.  "EQyov.  At  ego  ne  Tironi  quidem  dictavi,  qui  to- 
tas  7t£Qto%ag  persequi  solet,  sed  Spintharo  syllabatim. 

XXVI. 

De  locis  ad  fanum  Tulliae  aedificandum  emendis,  de  commora- 
tione  sua  Asturae,  de  profectione  sua  Lanuvium  an  in  Tusculanum, 
de  scriptione  sua  adsidua  et  dinrna  et  nocturna.  Scripsit  in  Antiati 
a.  u.  c.  709. 

CICERO  ATTICO  S. 

1.  De  Vergilii  parte  valde  probo.    Sic  ages  igitur.    Et 

quidem  id  erit  primum,  proximum  Clodiae.  Quod  si  neu- 
trum ,  metuo  ne  turbem  et  irruam  in  Drusum.  Intemperans 
sum  in  eius  rei  cupiditate,  quam  nosti.  ltaque  revolvor  iden- 
tidem  in  Tusculanum.  Quidvis  enim  potius  quam  ut  non 
hac  aestate  absolvatur.  2.  Ego,  ut  tempus  est  nostrum,  lo- 
cum  habeo  nulJum  ubi  facilius  esse  possim  quam  Asturae. 
Sed  quia,  qui  mecum  sunt  —  credo  quod  maestitiam  meam 
non  ferunt — ,  domum  properant,  etsi  poteram  remanere, 
tamen,  ut  scripsi  tibi,  proficiscar  hinc,  ne  relictus  videar. 
Quo  autem?  Lanuvium?  Conor  equidem  in  Tusculanum. 
Sed  faciam  te  statim  certiorem.  Tu  litteras  conficies.  Equi- 
dem  credibile  non  est  quantum  scribam  die,  qui  etiam  nocti- 
bus.  Nihil  enim  somni.  Heri  etiam  effeci  epistolam  ad  Cae- 
sarem:  tibi  enim  placebat:  quam  non  fuit  malum  scribi,  si 
forte  opus  esse  putares.  Ut  quidem  nunc  est,  nihil  sane 
est  necesse  mittere.  Sed  id  quidem,  ut  tibi  videbitur.  Mit- 
tam  tamen  ad  te  exemplum  fortasse  Lanuvio ,  nisi  forte  Ro- 
mam.    Sed  cras  scies. 

XXVII. 

De  epistola  ad  Caesarem ,  de  hortis  emendis.  Scripsit  in  Tu- 
sculano  a.  u.  c.  709. 

CICERO  ATTICO  S. 

1.  De  epistola  ad  Caesarem  nobis  vero  semper  rectis- 
sime  placuit,  ut  isti  ante  legerent.  Aliter  enim  fuissemus  et 
in  hos  inofficiosi  et  in  nosmet  ipsos,  si  illum  offensuri  fui- 
mus,  paene  periculosi.  Isti  autem  ingenue,  mihique  gra- 
tum,  quod  quid  sentirent  non  reticuer.unt,  illud  vero  vel 
optime,  quod  ita  multa  mutari  volunt ,  utmihi  de  integro 
scribendi  causa  non  sit:  quamquam  de  Parthico  bello  quid 
spectare  debui  nisi  quod  illum  velje  arbitrabar?  Quod  enim 
aliud  argumentum  epistolae  nostrae  nisi  xokaxta  fuit?  an, 
si  ea,  quae  optima  putarem,  suadere  voluissem,  oratio  mihi 
defuisset?  Totis  igitur  litteris  nihil  opus  est.  Ubi  enim 
ijtltsvyfia  magnum  nullum  fieri  possit,  anotEvy^a  vel  non 
magnum  molestum  futurum  sit,  quid  opus  est  nagaxtvdv- 
veveiv?  praesertim  quum  illud  occurrat,  illum,  quum  antea 
nihil  scripserim,  existimaturum  me  nisi  toto  bello  confecto 

nihil  scripturum  fuisse.  Atque  etiam  vereor  ne  putet  me 
hoc  quasi  Catonis  ^isChyfia  esse  voluisse.  Quid  quaeris? 
Valde  me  poenitebat,  nec  mihi  in  hac  quidem  re  quidquam 
magis  ut  vellem  accidere  potuit,  quam  quod  anovSii  nostra 
non  est  probata.  Incidissemus  etiam  in  illos,  in  eis  in  cogna- 
tum  tuum.  2.  Sed  redeo  ad  hortos.  Plane  illuc  te  ire  nisi 
tuo  magno  commodo  nolo.  Nihil  enim  urguet.  Quidquid 
erit,  operam  in  Faberio  ponamus.  De  die  tamen  auctionis, 
si  quid  scies.  Eum,  qui  e  Cumano  venerat,  quod  et  plane 
valere  Atticam  nunciabat  et  litteras  se  habere  aiebat,  statim 
ad  te  misi. 

XXVIII. 

De  hortis,  de  Faberio,  de  epistola  ad  Caesarem  et  de  Alexaudro 
Magno,  de  Niciae  profectione  ad  Dolabellam.  Scripsit  in  Tusculano 
a.  u.  c.  709. 

CICERO  ATTICO  S. 

1.  Hortos  quoniam  hodie  eras  inspecturus ,  quid  visum 
tibi  sit,  cras  scilicet.    De  Faberio  autem,  quum  venerit. 

2.  De  epistola  ad  Caesarem,  iurato  mihi  crede,  nonpossum, 
nec  me  turpitudo  deterret,  etsi  maxime  debebat.  Quam 
enim  turpis  est  adsentatio,  quum  vivere  ipsum  turpe  sit  no- 
bis!  Sed  ut  coepi,  non  me  hoc  turpe  deterret.  Ac  vellem 
quidem  —  essem  enim  qui  esse  debebam  — ,  sed  in  men- 
tem  nihil  venit.  Nam,  quae  sunt  ad  Alexandrum  hominum 
eloquentium  et  doctorum  suasiones,  vides  quibus  in  rebus 
versentur.  Adolescentem  incensum  cupiditate  verissimae 
gloriae,  cupientem  sibi  aliquid  consilii  dari  quod  ad  iaudem 
sempiternam  valeret,  cohortantur  ad  decus.  Non  deest 
oratio.  Ego  quid  possum?  Tamen  nescio  quid  e  quercu 
exsculpseram  quod  videretur  simile  simulacri.  In  eo  quia 
non  nulla  erant  paullo  meliora  quam  ea,  quae  fiunt  et  facta 
sunt,  reprehenduntur ,  quod  me  minime  poenitet.  Si  enim 
pervenissent    istae   litterae,    mihi  crede,   nos   poeniteret. 

3.  Quid?  tu  non  vides  ipsum  illum  Aristoteli  discipulum, 
summo  ingenio,  summa  modestia,  postea  quam  rex  appel- 
latus  sit,  superbum,  crudelem,  immoderatum  fuisse?  Quid? 
tu  hunc  de  pompa,  Quirini  contubernalem ,  his  nostris  mo- 

deratis  epistolis  laetaturum  putas?  Ille  vero  potius  non 
scripta  desideret  quam  scripta  non  probet.  Postremo ,  ut 
volet.  Abiit  illud,  quod  tum  me  stimulabat,  quum  tibi  da- 
bam  7iQo(3Xr](ia  'jQXifirjdeiov.  Multo  mehercule  magis  nunc 
opto  casum  illum,  quem  tum  limebam,  vel  quem  libebit. 
Nisi  quid  te  aliud  impediet,  mi  optato  veneris.  Nicias  aDo- 
labellamagno  opere  arcessitus  —  legi  enim  litteras  — ,  etsi 
invito  me,  tamen  eodem  me  auctore  profectus  est.  Hoc 
manu  mea. 

XXIX. 

De  Iuventio   Thalna,    de   hortis  emendis.     Scripsit   in  Tusculano 
a.  u.  c.  709. 

CICERO  ATTICO  S. 

1.  Quum  quasi  alias  res  quaererem  de  philologis  eNicia,  N^ 
incidimus  in  Thalnam.  Ille  de  ingenio  nihil  nimis,  modestum 
et  frugi.  Sed  hoc  mihi  non  placuit:  se  scire  aiebat  ab  eo 
nuper  petitam  Cornificiam,  Q.  filiam,  vetulam  sane  et  mul- 
tarum  nuptiarum:  non  esse  probatum  mulieribus,  quod  ita 
reperirent,  rem  non  maiorem  dccc.  Hoc  putavi  te  scire 
oportere.  2.  De  horlis  ex  tuis  litteris  cognovi  et  Chrysippo. 
In  villa,  cuius  insulsitatem  bene  noram,  video  nihil  aut 
pauca  mutata:  balnearia  tamen  laudat  maiora:  de  minoribus 
ait  hiberna  effici  posse.  Tecta  igitur  ambulatiuncula  ad- 
denda  est,  quam  ut  tantam  faeiamus,  quantam  in  Tusculano 
fecimus,  prope  dimidio  minoris  constabit  isto  loco.  Ad  id 
autem,  quod  volumus,  acpidQvpa,  nihilaptius  videtur  quam 
lucus,  quem  ego  noram,  sed  celebritatem  nullam  tum  ha- 
bebat,  nunc  audio  maximam.  Nihil  est  quod  ego  malim.  In 
hoc  rov  xv<p6v  [iov  7CQog  &ec)v  tQOJtocpoQrjGov.  Reliquum 
est,  si  Faberius  nobis  nomen  illud  explicat,  noli  quaerere 
quanti:  Othonem  vincas  volo.  Nec  tamen  insaniturum  illum 
puto.  Nosse  enim  mihi  hominem  videor.  Ita  male  autem 
audio  ipsum  essetractatum,  ut  mihiille  emptor  non  esse  vi- 
deatur.  Quid  enim?  pateretur?  3.  Sed  quid  argumentor? 
Si  Faberianum  explicas,  emamus  vel  magno,  si  minus,  ne 
parvo  quidem  possumus.  Clodiam  igitur,  a  qua  ipsa  ob 
eam  causam  sperare  videor,  quod  et  multo  minoris  sunt  et 
cic.  III.  2.  24 

Dolabellae  nomen  iam  expedilum  videtur,  ut  etiam  reprae- 
sentatione  confidam.  De  hortis  satis.  Cras  aut  te  aut  cau- 
sam:  f  quam  quidem  futuram  Faberianam.  Sed^  si  poteris. 

XXX. 

De  epistola  Cieeronis  et  litterarum  commercio,  de  negocio  Fabe- 
riano,  tum  quaerit  qui  decem  legati  Mummio  fuerint.  Scripsit  in  Tu- 
sculano  a.  u.  c.   70(J. 

CICERO  ATTICO  S. 
1.  Ciceronis  epistolam  tibi  remisi.  0  te  ferreum,  qui 
illius  periculis  non  moveris!  Me  quoque  accusat.  Eam  tibi 
epistolam  misisse!  Nam  illam  alteram  de  rebus  gestis  eo- 
dem  exemplo  puto.  In  Cumanum  hodie  misi  tabellarium. 
2.  Ei  dedi  tuas  ad  Vestorium ,  quas  Pharnaci  dederas:  Com- 
modum  ad  te  miseram  Demeam,  quum  Eros  ad  mc  venit, 
sed  in  eius  epistola  nihil  erat  novi  nisi  auctionem  biduum. 
Ab  ea  igitur,  utscribis:  et  velim  confecto  negocio  Fabe- 
riano,  quem  quidem  negat  Eros  hodie.  Cras  mane  putat. 
A  te  colendus  est.  Istae  autem  xolaxiai  non  longe  absunt 
a  scelere.  Te,  utspero,  perendie.  3.  Mi,  sicunde  potes, 
erues  qui  decem  legati  Mummio  fuerint.  Polybius  non  no- 
minat.  Ego  memini  Albinum  consularem  et  Sp.  Mummium. 
Videor  audisse  ex  Hortensio  Tuditanum.  Sed  in  Libonis 
annali  xim.  annis  post  praetor  est  factus  Tuditanus  quam 
consul  Mummius:  non  sane  quadrat.  Volo  aliquem  f  Olym- 
pia  aut  ubi  visum  jzofattxov  GvXKoyov ,  more  Dicaearchi, 
familiaris  tui. 

XXXI. 

De  Attici  adventu  in  Tusculanum  exspectato,  de  Dicaearchi  li- 
bris  sibi  mittendis,  de  epistola  ad  Caesarem,  de  hortis  emendis. 
Scripsit  in  Tusculano  a.  u.  c.  709. 

CICERO  ATTICO  S. 

1.  v.  Kal.  mane  accepi  a  Demea  litteras  pridie  datas,  ex 
quibus  aut  hodie  aut  cras  te  exspectare  deberem.  Sed,  ut 
opinor,  idem  ego,  qui  exspecto  tuum  adventum,  morabor 
te.  Non  enim  puto  tam  expeditum  Faberianum  negocium 
futurum ,  etiam  si  est  futurum ,  ut  non  habeat  aliquid  morae. 

Quum  poteris  igitur,  quoniani  etiamdum  abes.  2.  Dicae- 
archi  quos  scribis  libros  sane  velim  mi  mittas:  addas 
etiam  xata^dasog.  3.  De  epistola  ad  Caesarem  xexqixk. 
Atque  idipsum,  quod  isti  aiunt  illum  scribere,  se  nisi  con- 
stitutis  rebus  non  iturum  in  Parthos ,  idem  ego  suadebam  in 
illa  epistola:  sin,  utrum  liberet  facere  posse  auctore  me. 
Hoc  enim  ille  exspeclat  videlicet  neque  est  facturus  quid- 
quam  nisi  de  meo  consilio.  Obsecro,  abiiciamus  ista  et  se- 
miliberi  saltem  simus :  quod  adsequemur  et  tacendo  et  la- 
tendo.  4.  Sed  aggredere  Othonem ,  ut  scribis :  confice,  mi 
Attice,  istam  rem:  nihil  enim  aliud  reperio  ubi  et  in  foro 
non  sim  et  tecum  esse  possim.  Quanti  autem,  hoc  mihi 
venit  in  mentem.  C.  Albanius  proximus  est  vicinus:  is  cio. 
rugerum  de  M.  Pilio  emit,  ut  mea  memoria  est,  HS.  cxv. 
Omnia  scilicet  nunc  minoris.  Sed  accedit  cupiditas,  in  qua 
praeter  Othonem  non  puto  nos  ullum  adversarium  habitu- 
ros.  Sed  eum  ipsum  tu  poteris  movere:  facilius  etiam,  si 
Kanum  haberes.  0  gulam  insulsam!  Pudet  me  pairis.  Re- 
scribes,  si  quid  voles. 

XXXII. 

De  negocio  Faberiano,  de  Dicaearchi  libris  sibi  mittendis,  de 
Academicorum  libris,  de  C.  Tuditano,  de  Postumio.  Scripsit  in  Tuscu- 
lano  a.  u.  c.  709. 

CICERO  ATTICO  S. 

1.  Alteram  a  te  epistolam  quum  hodie  accepissem,  no- 
lui  te  una  mea  contentum.  Tu  vero  age,  quod  scribis,  de 
Faberio.  In  eo  enim  totum  est  positum  id,  quod  cogitamus, 
quae  cogitatio  si  non  incidisset  —  mihi  crede  istuc  ut  cae- 
tera — ,  non  laborarem.  Quam  ob  rem,  ut  facis  —  istuc 
enim  addi  nihil  potest —  urgue,  insta,  perfice.  2.  Dicae- 
archi  tcbqI  isvxrjg  utrosque  velim  mittas  et  %axu(luG£ag. 
TqltcoXlxlkov  non  invenio  et  epistolam  eius,  quam  ad  Ari- 
stoxenum  misit.  Tris  eos  libros  maxime  nunc  vellem:  apti 
essent  ad  id,  quod  cogito.  3.  Torquatus  Romae  est.  Misi 
ut  tibi  daretur,  Catulum  et  Lucullum,  utopinor,  antea.  His 
libris  nova  prooemia  sunt  addita,  quibus  eorum  uterque  lau- 
datur.    Eas  j  litteras  volo  habeas,  et  sunt  quaedam  alia.    Et, 

quod  ad  te  de  decem  legatis  scripsi,  parum  intellexti,  credo 
quia  dccc  arj^isicov  scripseram.  De  C.  Tuditano  enim  quae- 
rebam,  quem  ex  Hortensio  audieram  fuisse  in  decem:  eum 
video  in  Libonis  praetorem  P.  Popilio  P.  Rupilio  coss. 
Annis  xmi.  ante,  quam  praetor  factus  est,  legatus  esse  po- 
tuisset?  nisi  admodum  sero  quaestor  est  factus,  quod  non 
arbitror.  Video  enim  curules  magistratus  eum  legitimis  an- 
nis  perfacile  cepisse.  Postumium  autem,  cuius  statuam  in 
Jsthmo  meminisse  te  dicis,  in  iis  nesciebam  fuisse.  Is  autem 
est,  qui  cos.  cum  Lucullo  fuit,  quem  tu  mihi  addidisti  sane  ad 
illum  avXXoyov  personam  idoneam.  Videbis  igitur,  si  pot- 
eris,  caeteros,  utpossimus  no^Ttsvaat  xal  tolg  nQoaconoug. 

XXXIII. 

De  professione  non  relata,  de  negociis  suis  ab  Attico  conflcien- 
dis,  de  Dicaearchi  libris  et  acceptis  et  exspectatis,  de  decem  legatis 
L.  Mummio  et  de  C.  Tuditano,  de  Varrouis  ad  se  adventu  et  C.  Capi- 
tonis  et  T.  Carrinatis  et  eorum  sermone  de  augenda  urbe,  de  nego- 
ciis,  de  Bruto.     Scripsit  in  Tusculano  a.  u.  c.  709. 

CICERO  ATTICO  S. 

1.  Negligentiam  miram!  semelne  putas  mihi  dixisse  Ral- 
bum  et  Faberium  professionem  relatam?  qui  etiam  eorum 
iussu  miserim ,  qui  profiteretur.  Ita  enim  oportere  dicebant. 
Professus  est  Philotimus  libertus.  Nosti  credo  librarium. 
Sed  scribes ,  et  quidem  confestim.  2.  Ad  Faberium,  ut  tibi 
placet,  litteras  misi.  Cum  Ralbo  autem  puto  te  aliquid  fe- 
cisse  H.  in  Capitolio.  In  Vergilio  mihi  nulla  est  dvoconCa. 
Nec  enim  eius  causa  sane  debeo,  et,  si  emero,  quid  erit 
quod  postulet?  Sed  videbis  ne  is  quoque  sit  in  Africa,  ut 
Caelius.  De  nomine  tu  videbis  cum  Cispio,  sed,  si  Plancus 
destinat,  tum  habet  res  difficultatem.  Te  ad  me  venire  uter- 
que  nostrum  cupit,  sed  ista  res  nullo  modo  relinquenda  est. 
Othonem  quod  speras  possevinci,  sane  bene  narras.  De 
aestimatione,  ut  scribis,  quum  agere  coeperimus,  etsi  nihil 
scripsit  nisi  de  modo  agri.    Cum  Pisone,   si  quid  poterit. 

Dicaearchi  librum  accepi:   jcara^dascog  exspecto.     3 

negocium  dederit:  reperiet  ex  eo  libro,  in  quo  sunt  sena- 
tus  consulta  Cn.  Cornelio  L.  Mummio  coss.    De  Tuditano 

autem  quodputas,  evXoyov  est,  tum  illum,  quum  fuit  ad 
Corinthum  —  non  enim  temere  dixit  Hortensius  —  aut  quae- 
storem  aut  tribunum  mil.,  iclque  potius  fuisse  credo.  Tu  de 
Antiocho  scire  poteris.  Vide  etiam  quo  anno  quaestor  aut 
tribunus  mil.  fuerit.  Si  neutrum  quadret,  in  praefectis  an  in 
contubernalibus  fuerit,  modo  fuerit  in  eo  bello.  4.  De  Var- 
rone  loquebamur:  lupus  in  fabula.  Venit  enim  ad  me,  et 
quidem  id  temporis ,  ut  retinendus  esset.  Sed  ego  ita  egi, 
ut  non  scinderem  paenulam.  Memini  enim  tuum:  cet  multi 
erant  nosque  imparati.'  Quid  refert?  Paullo  post  C.  Ca- 
pito  cum  T.  Carrinate.  Horum  ego  vix  attigi  paenulam,  ta- 
men  remanserunt,  ceciditque  beile.  Sed  casu  sermo  a 
Capitone  de  urbe  augenda.  A  ponte  Mulvio  Tiberim  duci 
secundum  montes  Vaticanos,  campum  Martium  coaedifi- 
cari,  illum  autem  campum  Vaticanum  fieri  quasi  Martium 
campum.  Quid  ais?  inquam.  At  ego  ad  tabulam,  ut,  si 
recte  possem,  Scapulanos  hortos.  'Cave  facias*  inquit, 
'nam  ista  lex  perferetur.  Vult  enim  Caesar.'  Audire  me  fa- 
cile  passus  sum,  fieri  autem  moleste  fero.  Sedtu  quid  ais? 
Quamquam  quid  quaero?  Nosti  diligentiam  Capitonis  in 
rebus  novis  perquirendis:  non  concedit  Camillo.  Facies  me 
igitur  certiorem  de  Idibus.  Ista  enim  me  res  adducebat.  Eo 
adiunxeram  caeteras,  quas  consequi  tamen  biduo  aut  triduo 
post  facile  potero.  Te  tamen  in  via  confici  minime  volo:  quin 
etiam  Dionysio  ignosco.  5.  Bruto  quod  scribis,  feci  ut  ei 
liberum  esset  quod  ad  me  attineret.  Scripsi  enim  ad  eum 
heri ,  Idib.  eius  opera  mihi  nihil  opus  esse. 

XXXIV. 

De  adventu  suo   Asturam  et  de  negociis  ab   Attico   suscipiendis. 
Scripsit  Astnrae  a.  u.  c.  709. 

CICERO  ATTICO  S. 
Asturam  veni  viii.  Kal.  Vitandi  enim  caloris  causa  La- 
nuvii  iii.  horas  acquieveram.  Tu  velim,  si  grave  non  erit, 
efficias  ne  ante  Nonas  mihi  illuc  veniendum  sit.  Id  potes 
per  Egnatium  Maximum.  Ulud  in  primis,  ut  cum  Publilio 
me  [paene]  absente  conficias,  de  quo  quae  fama  sit  scribes. 
Id  populus  curat  scilicel. 

Non  mehercule  arbitror.  Etenim  haec  decantata  erat  fabula. 
Sed  complere  paginam  volui.  Quid  plura?  Ipse  enim  ad- 
sum ,  nisi  quid  tu  prorogas.    Scripsi  enim  ad  te  de  hortis. 

XXXV  et  XXXVI. 

De  urbe  augenda ,  de  Varrone  et  libris  Academici&  ei  datis,  de 
Bruto.     Scripsit  in  Tusculano  a.  u.  c.  709. 

CICERO  ATTICO  S. 

1.  0  rem  indignam!  Gentilis  tuus  urbem  auget,  quam 
hoc  biennio  primum  vidit,  et  ei  parum  magna  visa  est,  quae 
etiam  ipsum  capere  potuerit.  Hac  de  re  igitur  exspecto  lit- 
teras  tuas.  2.  Varroni  scribis ,  te  simul  ac  venerit . . .  Dati 
igitur  iam  sunt,  nec  tibi  integrum  est:  hui,  si  scias  quanto 
periculo  tuo !  aut  fortasse  litterae  meae  te  retardarunt:  etsi 
eas  nondum  legeras ,  quum  has  proximas  scripsisti.  Scire 
igituraveo  quo  modo  res  se  habeat.  [XXXVI.]  3.  DeBruti 
amore  vestraque  ambulatione  etsi  mihi  nihil  novi  adfers,  sed 
idem  quod  saepe,  tamen  hoc  audio  libentius  quo  saepius, 
eoque  mihi  iucundius  est,  quod  tu  eo  laetaris  certiusque 
eo  est,  quod  a  te  dicitur. 

XXXVII. 

De  negociis  suis,  de  Quinto  puero,  de  laudatione  Porciae,  de 
rebus  urbanis,  de  Balbo  et  Offilio.     Scripsit  in  Tusculano  a.  u.  c.  709. 

CICERO  ATTICO  S. 

1.  Has  alteras  hodie  litteras.  De  Xenonis  nomine  et  de 
Epiroticis  xxxx.  nihil  potest  fieri  nec  commodius  necaptius 
quam  ut  scribis.  Id  erat  locutus  mecum  eodem  modo  Bal- 
bus  minor.  2.  Novi  nihil  sane,  nisi  Hirtium  cum  Quinto 
acerrime  pro  me  litigasse ,  omnibus  eum  locis  furere  maxi- 
meque  in  conviviis ,  quum  multa  de  me ,  tum  redire  ad  pa- 
trem,  nihil  autem  ab  eo  tam  a^toTCiaxag  dici  quam  alienis- 
simos  nos  esse  a  Caesare,  fidem  nobishabendam  non  esse, 
me  vero  etiam  cavendum  —  (pofisoov  tjv,  nisi  viderem  scire 
regem  me  animi  nihil  habere  — ,  Ciceronem  vero  meum 
vexari.    Sed  id  quidem  arbitratu  suo.     3.  Laudationem  Por- 


27  LIB.  XIII.  EP.  34  —  38.  375 

ciae  gaudeo  me  ante  dedisse  Leptae  tabellario,  quam  tuas 
acceperim  litteras.  Eam  tu  igitur,  si  me  amas,  curabis,  si 
modo  mittetur,  isto  modo  mittendam  Domitio  et  Bruto. 
4.  De  gladiatoribus ,  de  caeteris,  quae  scribis  avaiiocpoQrjxcL, 
facies  me  cotidie  certiorem.  Velim,  si  tibi  videtur,  appelles 
Balbum  et  Offilium  de  auctione  proscribenda.  Equidem 
loculus  sum  cum  Balbo.  Placebat.  Puto  conscripta  habere 
Ofhlium  omnia,  habet  et  Balbus,  sed  Balbo  placebat,  pro- 
pinquum  diemetRomae:  si  Caesar  moraretur,  posse  diem 
differri.  Sed  is  quidem  adesse  videtur.  Totum  igitur  con- 
sidera.    Placet  enim  Vestorio. 

XXXVIII. 
De  epistola  Q.  filii  ad  se  data,   dein  quaerit  ex  Attico  utrum  sibi 
suadeat,  in   Tusculano  maneat   an  Aslurae.     Scripsit  in  Tusculano  a. 
u.  c.  709. 

CICERO  ATTICO  S. 

1.  Ante  lucem  quum  scriberem  contra  Epicurios,  de 
eodem  oleo  et  opera  exaravi  nescio  quid  ad  te  et  ante  lu- 
cem  dedi.  Deinde  quum  somno  repetito  simul  cum  sole 
experrectus  essem,  datur  mi  epistola  a  sororis  tuae  filio, 
quam  ipsam  tibi  misi,  cuius  est  principium  non  sine  maxima 
contumelia.  Sed  fortasse  ovx  ini6xr\6av.  Est  autem  sic : 
*  Ego  f  enim  quidquid  non  belle  in  te  dici  potest . .  . .'  Posse 
vult  in  me  multa  dici  non  belle,  sed  ea  se  negat  approbare. 
Hoc  quidquam  pote  impurius?  Iam  caetera  leges  —  misi 
enim  ad  te  —  iudicabisque.  Bruti  nostri  cotidianis  adsi- 
duisquelaudibusne,  quas  ab  eo  de  nobis  haberipermultimihi 
renunciaverunt,  commotum  istum  aliquando  scripsisse  ali- 
quid  ad  me?  Credo  et  ad  te,  idque  ut  sciam  facies:  nam 
ad  patrem  de  me  quid  scripserit  nescio :  de  matre  quam 
pie!  'Voiueram*  inquit  {ut  quam  plurimum  tecum  essem, 
conduci  mihi  domum  et  id  ad  te  scripseram:  neglexisti. 
Ita  minus  multum  una  erimus.  Nam  ego  istam  domum  vi- 
dere  non  possum :  qua  de  causa  scis \  Hanc  autem  causam 
pater  odium  matris  esse  dicebat.  2.  Nunc  me  iuva,  miAttice, 
consilio,  tcoxeqov  dCxa'x£Z%o$  vtyiov,  id  est,  utrum  aperte 
hominem  asperner  et  respuam,  ij  GxoXialg  ccndxaig.   Ut  enim 

Pindaro,  sic  8C%a  (iol  voog  atQixevav  elitetv.  Omnino  mo- 
ribus  meis  illud  aptius,  sed  hoc  fortasse  temporibus.  Tu 
autem,  quod  ipse  tibi  suaseris,  idem  mihi  persuasum  pu- 
tato.  Equidem  vereor  maxime  ne  in  Tusculano  opprimar. 
In  turba  haec  essent  faciliora.  Utrum  igitur  Asturae?  Quid, 
si  Caesar  subito  ?  Iuva  me,  quaeso ,  consilio.  Utar  eo,  quod 
tu  decreveris. 

XXXIX. 

De  Quinto  filio,  de  Bruto,  de  libris  sibi  mittendis.  Scripsit  in 
Tusculano  a.  u.  c.  709. 

CICERO  ATTICO  S. 

1.  0  incredibilem  vanitatem!  ad  patrem  domo  sibi  caren- 
dum  propter  matrem :  [ad  matremj  plenampietatis!  Hic  autem 
iam  languescit  et  ait  sibi  illum  iure  iratum.  2.  Sed  utar  tuo 
consilio.  ZtnoUa  enim  tibi  video  placere.  Romam,  ut  cen- 
ses,  veniam,  sed  invitus:  valde  enim  in  scribendo  haereo. 
Brutum,  inquis,  eadem  scilicet.  Sed  nisi  hoc  esset,  res  me 
ista  non  cogeret.  Nec  enim  inde  venit,  unde  mallem,  neque 
diu  afuit  neque  ullam  litteram  ad  me.  Sed  tamen  scire 
aveo  qualis  ei  totius  itineris  summa  fuerit.  Libros  mihi,  de 
quibus  ad  te  antea  scripsi,  velim  mittas  et  maxime  &ai8oov 
7C6qI  dscov  et  TlaklaSog. 

XL. 

De  nuncio  Bruti,  quaerit  ab  Attico  utrum  sibi  advolandum  putet 
an  manendum.     Scripsit  in  Tusculano  a.  u.  c.  709. 

CICERO  ATTICO  S. 

1.  Itane  nunciat  Brutus,  illum  adbonos  viros?  Evayyi- 
kia.  Sed  ubi  eos?  Nisi  forte  se  suspendit.  Hic  autem  ut 
fultum  est!  Ubi  igitur  (pi\o%£%vr\\)<.a  illud  tuum,  quod  vidi 
in  Parthenone,  Ahalam  et  Brutum?  Sed  quid  faciat?  Hlud 
optime ,  *  sed  ne  is  quidem ,  qui  omnium  flagitiorum  auctor, 
bene  de  nostro.'  At  ego  verebarne  etiam  Brutus  eum  dilige- 
ret.  Ita  enim  significarat  iis  [litteris],  quas  ad  me:  fAt  vellem 
aliquid  degustasse  de  fabulis.'  Sed  coram,  ut  scribis.  2.  Etsi, 
quid  mi  auctor  es?  Advolone  an  maneo?  Equidem  etin  li- 

bris  haereo  et  illum  hic  excipere  nolo ,  ad  quem ,  ut  audio, 
pater  hodie  ad  Saxa  Acronoma.  Mirum  quam  inimicus  ibat, 
ut  ego  obiurgarem.  Sed  ego  ipse  xsxenfpa^ai.  Itaque  post- 
hac.  Tu  tamen  vide  quid  de  adventu  meo  censeas ,  et  xa 
6'Aa,  cras  si  perspici  potuerint,  mane  statim  ut  sciam. 

XLl. 

De  Quinto  et  patre  et  filio.     Scripsit  iu  Tusculano  a.  u.  c.  709. 

CICERO  ATTICO  S. 

1.  Ego  vero  Quinto  epistolam  ad  sororem  misi.  Quum 
ille  quereretur  filio  cum  matre  bellum  et  se  ob  eam  causam 
domo  cessurum  filio  diceret,  dixi  illum  commodas  ad  ma- 
trem  litteras,  ad  te  nullas.  Ille  alterum  mirabatur,  de  te 
autem  suam  culpam,  quod  saepe  graviler  ad  filium  scripsis- 
set  de  tua  in  illum  iniuria.  Quod  autem  relanguisse  se  di- 
cit,  ego  eituis  litteris  lectis  Gxolcatg  anaxaig  significavi  me 
non  fore  ....  Tum  enim  mentio  Canae.  2.  Omnino ,  si  id 
consilium  placeret,  esset  necesse.  Sed,  utscribis,  ratio  est 
habenda  gravitatis,  et  utriusque  nostrum  idem  consilium 
esse  debet,  etsi  in  me  graviores  iniuriae  et  certe  notiores. 
Si  vero  etiam  Brutus  aliquid  adferet,  nulla  dubitatio  est. 
Sed  coram :  magna  enim  res  est  et  multae  cautionis.  Cras 
igitur,  nisi  quid  a  te  commeatus. 

XLIl. 

De  sermone  cum  Quinto  filio  habito,  tum  de  rebus  domesticis. 
Scripsit  in  Tusculano  a.  u.   c.   709. 

CICERO  ATTICO  S. 

1.  Venitille  ad  me,  xal  (idka  xaxrj<pr}g,  et  ego,  6v  dh 
dr)  xv  6vvvovg;  cRogas?'  inquit'cui  iter  instet  et  iter  ad 
bellum ,  idque  quum  periculosum  tum  etiam  turpe.'  Quae 
vis  igitur?  inquam.  ?Aes'  inquit  'alienum,  et  tamen  ne 
viaticum  quidem.'  Hoc  loco  ego  sumpsi  quiddam  de  tua 
eloquentia.  Nam  tacui.  At  ille:  {Sed  me  maxime  angit 
avunculus.'  Quidnam?  inquam.  ?Quod  mihi'  inquit  fira- 
tus  est.'    Cur  pateris?  inquam.    Malo  enim  ita  dicere  quam 

cur  committis?  cNon  patiar' inquit:  'causam  enim  tollam.' 
Et  ego:  Rectissime  quidem.  Sed  si  grave  non  est,  velim 
scire  quid  sit  causae.  'Quia,dum  dubitabam  quam  duce- 
rem,  non  satis  faciebam  matri,  ita  ne  illi  quidem.  Nunc 
nihil  mihi  tanti  est.  Faciam  quod  volunt.'  Feliciter  velim, 
inquam,  teque  laudo.  Sed  quando?  c  Nihil  adme'  inquit 
Metempore,  quoniam  rem  probo.'  At  ego,  inquam,  cen- 
seo,  prius  quam  proficiscaris.  Ita  patri  quoque  morem 
gesseris.  'Faciam'  inquit  cut  censes.'  Hic  dialogus  sic 
conclusus  est.  2.  Sed  heus  tu,  diem  meum  scis  esse  m. 
Non.  Ian.  Aderis  igitur.  3.  Scripseram  iam :  ecce  tibi,  orat 
Lepidus  ut  veniam.  Opinor  augures  nil  habere  ad  tem- 
plum  effandum.    Eatur:  i.Uaouu  dgvog.  Videbimus  te  igitur. 

XLIII. 

De  p  rorogatione  diei  gratias  agit.  Scripsit  in  Tusculano  a.  u. 
c.  709. 

CICERO  ATTICO  S. 

Ego  vero  utar  prorogatione  diei,  tuque  humanissime  fe- 
cisti,  qui  me  certiorem  feceris,  atque  ita,  ut  eo  tempore  acci- 
perem  litteras,  quo  non  exspectarem,  tuque  ut  ab  ludis 
scriberes.  Sunt  omnino  mihi  quaedam  agenda  Romae,  sed 
consequemur  biduo  post. 

XLIV. 

De  litteris  Attici  et  rebus  urbanis,  de  Varrone,  de  Attica,  de 
Cotta,  de  Libone,  de  Casca.  De  nomine  Corfidii  ex  oratione  Liga 
riana  tollendo.     Scripsit  in  Tusculano  a.  u.  c.  709. 

CICERO  ATTICO  S. 

1.  Suaves  tuas  litteras!  Etsi  acerba  pompa.  Verum  ta- 
men  scire  omnia  non  acerbum  est,  vel  de  Cotta.  Populum 
vero  praeclarum,  quodpropter  malum  vicinum  ne  Victoriae 
quidem  ploditur.  Brutus  apud  me  fuit,  cui  quidem  valde 
placebat  me  aliquid  ad  Caesarem.  Adnueram ,  sed  pompa 
deterret.  2.  Tu  tamen  ausus  es  Varroni  dare?  Exspecto 
quid  iudicet.  Quando  autem  pelleget?  De  Attica,  probo. 
Est  quiddam  etiam  animum  levari  quum  spectatione  tum 
etiam  religionis  opinione  et  fama.    3.  Cottam  mi  velim  mit- 


31  L1B..XIII.  EP.  42  —  45.  379 

tas.  Libonem  mecum  habeo  et  habueram  ante  Cascam.  Bru- 
tus  mihi  T.  Ligarii  verbis  nunciavit,  quod  appelleturL.  Cor- 
fidius  in  oratione  Ligariana,  erratum  essemeum,  sed,  ut 
aiunt,  (ivrjfiovLxov  aiKXQtrjficc.  Sciebam  Corfidium  perne- 
cessarium  Ligariorum,  sed  eum  video  ante  esse  mortuum. 
Da  igitur,  quaeso,  negocium  Pharnaci,  Antaeo,  Salvio,  ut 
id  nomen  ex  omnibus  libris  tollatur. 

XLV. 

De  Lamiae  ad  se  adventu  et  quid  ille  de  adventu  Caesaris  aliis- 
que  rebus  sibi  nunciaverit,  de  Dolabella,  de  Vestorio.  Scripsit  in 
Tusculano  a.  u.  c.  709. 

'  CICERO  ATTFCO  S. 

1.  Fuit  apud  me  Lamia  post  discessum  tuum  epistolam- 
que  ad  me  attulit  missam  sibi  a  Caesare,  quae  quamquam 
ante  data  erat  quam  illae  Diocharinae,  tamen  plane  decla- 
rabat  illum  ante  ludos  Romanos  esse  venturum.  In  qua  ex- 
trema  scriptum  erat,  ut  ad  ludos  omnia  pararet  neve  com- 
mitteret  ut  frustra  ipse  properasset.  Prorsus  ex  his  litteris 
non  videbatur  esse  dubium  quin  ante  eam  diem  venturus 
csset  ilemque  Balbo,  quum  eam  epistolam  legisset,  videri 
Lamia  dicebat.  Dies  feriarum  mihi  additos  video ,  sed  quam 
multos  fac,  si  me  amas,  sciam.  De  Baebio  poteris  et  de 
altero  vicino  Egnatio.  2.  Quod  me  hortaris,  ut  eos  dies 
consumain  in  philosophia  explicanda,  currentem  tu  quidem, 
sed  cum  Dolabella  vivendum  esse  istis  diebus  vides.  Quod 
nisi  me  Torquati  causa  teneret,  satis  erat  dierum ,  ut  Puteo- 
los  excurrere  possem  et  ad  tempus  redire.  3.  Lamia  qui- 
demaBalbo,  utvidebatur,  audiverat  multos  numos  domi 
esse  numeratos,  quos  oporteret  quam  primum  dividi.  Ma- 
ghum  pondus  argenli,  auctionem  praeter  praedia  primo 
quoque  tempore  fieri  oporlere.  Scribas  ad  me  velim  quid 
tibi  placeat.  Equidem,  si  ex  omnibus  esset  eligendum,  nec 
diligentiorem  nec  officiosiorem  nec  nostri  studiosiorem  fa- 
cile  delegissem  Vestorio,  ad  quem  accuratissimas  litteras 
dedi,  quod  idem  te  fecisse  arbitror.  Mihi  quidem  hoc  sa- 
tis  videtur.  Tu  quid  dicis?  Unum  enim  pungit,  ne  negligen- 
tiores  esse  videamur.    Exspectabo  igitur  tuas  litteras. 

XLVI. 

De  Pollice,  qui  sibi  Lanuvii  praesto  fuerit,  de  Balbo  convento, 
de  oratione  Cluvii,  de  hortis  Cluvianis,  de  Vestorio  subaccusando, 
de  Cossinio,  de  Quicto  fratre,  de  Vestorio  accusatione  iiberando.  Scri- 
psit  in  Lanuviuo  a.  u.  c.  709. 

CICERO  ATTICO  S. 

1.  Pollex  quidem,  ut  dixerat,  ad  Idus  Sext.  Ita  mihi  La- 
nuvii  pridie  Idus  praesto  fuit,  sed  plane  pollex,  non  index. 
Cognosces  igitur  ex  ipso.  2.  Balbum  conveni.  Lepta  cnim 
de  sua  vini  curatione  laborans  me  ad  eum  perduxerat,  in  eo 
autem  Lanuvino,  quod  Lepido  tradidi.  Ex  eo  hoc  primum: 
'Paullo  ante  acceperam  eas  litteras,  in  quibus  magno  opere 
confirmat,  ante  ludos  Romanos.'  Legi  epistolam:  multa  de 
meo  Catone ,  quem  saepissime  legendo  se  dicit  copiosiorem 
factum,  Bruti  Catone  lecto  se  sibi  visum  disertum.  3.  Tum 
ex  eo  cognovi  cretionem  Cluvii  —  o  Veslorium  negligen- 
tem! — liberam  cretionem,  testibus  praesentibus ,  sexaginta 
diebus.  Metuebam  ne  ille  arcessendus  esset.  Nunc  mitten- 
dum  est  ut  meo  iussu  cernat.  Idem  igitur  Pollex.  Etiam  de 
hortis  Cluvianis  egi  cum  Balbo:  nil  liberalius:  se  enim 
statim  ad  Caesarem  scripturum ,  Cluvium  autem  a  T.  Hor- 
deonio  legare  et  Terentiae  HS.  1033.  et  sepulcro  mullisque 
rebus,  nihil  a  nobis.  Subaccusa,  quaeso,  Vestorium.  Quid 
minus  probandum  quam  Plotium  unguentarium  per  suos 
pueros  omnia  tanto  ante  Balbo ,  illum  mi  ne  per  meos  qui- 
dem?  4*  De  Cossinio  doleo,  dilexi  hominem.  Quinto  de- 
legabo ,  si  quid  aeri  meo  alieno  superabit  et  emptionibus, 
ex  quibus  mi  etiam  aes  alienum  faciendum  puto.  De  domo 
Arpini  nil  scio.  —  5.  Vestorium  nil  est  quod  accuses.  Iam 
enim  obsighata  hac  epistola  noctu  tabellarius  noster  venit 
et  ab  eo  litteras  diligenter  scriptas  attulit  et  exemplum 
testamenti. 

XLVII. 

De  nuncio  ab  Attico  sibi  misso  et  rebus  a  se  Attici  iussu  coo- 
fectis,  de  rationibus  sumptuariis  suis,  de  Dolabellae  adventu  ex- 
spectato,  de  Lepidi  litteris  ad  se  missis,  ut  Kal.  in  senatu  sit,  de  ra- 

tione   itineris  sui,    de  negocio  cum  Publilio  conficiendo,   de  Q.  fratris 
litteris.     Scripsit  Asturae  a.  u.  c.  709. 

CICERO  ATTICO  S. 

1.  Postea  quam  aos  te,  Agamemno,  non«/  venirem  — 
nam  id  quoque  fecissem,  nisi  Torquatus  esset  — ,  sed  ut 
scriberem,  tetigit  aures  nuncius,  extemplo  instituta  omisi, 
ea,  quae  in  manibus  habebam,  abieci,  quod  iusseras  edo- 
lavi.  Tu  velim  e  Pollice  cognoscas  rationes  nostras  sumptua- 
rias.  Turpe  est  enim  nobis  illum,  qualiscumque  est,  hoc 
primo  anno  agere.  Post  moderabimur  diligentius.  Idem 
Pollex  remittendus  est,  ut  ille  cernat.  Plane  Puteolos  non 
fuit  eundum  quum  ob  ea,  quae  ad  te  scripsi,  tum  quod 
Caesar  adest.  Dolabella  scribit  se  ad  me  postridie  Idus.  0 
magistrum  molestum!  2.  Lepidus  ad  me  heri  vesperi  litte- 
ras  misit  Antio :  nam  ibi  erat:  habet  enim  domum,  quam 
nos  vendidimus :  rogat  magno  opere,  ul  sim  Kal.  in  senatu, 
me  et  sibi  et  Caesari  vehementer  gratum  esse  facturum. 
Puto  equidem  nihil  esse.  Dixisset  enim  tibi  fortasse  aliquid 
Oppius,  quoniam  Balbus  est  aeger.  Sed  tamen  malui  ve- 
nire  frustra  quam  desiderari,  si  opus  esset:  moleste  ferrem 
postea.  ltaque  hodie  Antii:  cras  ante  meridiem  domi.  Tu 
velim,  nisi  te  impedivisti,  apud  nos  pridie  Kal.  cum  Pilia. 
3.  Te  spero  cum  Publilio  confecisse.  Equidem  Kal.  in  Tu- 
sculanum  recurram.  Me  enim  absente  omnia  cum  illis  transigi 
malo.  Q.  fratris  epistolam  ad  te  misi,  non  satis  humane 
illam  quidem  respondentem  meis  litteris,  sed  tamen  quod 
tibi  satis  sit,  ut  equidem  existimo.    Tu  videbis. 

XLVIII. 

De  Attici  adveutu  in  Tusculanum  exspectato,  de  Leptae  heredi- 
tate ,  de  laudatione  Porciae  a  se  correcta ,  de  M.  Varronis  et  Lollii 
laudationibus  ad  se  mittendis.     Scripsit  in  Tusculano  a.  u.   c.  709. 

CICERO  ATTICO  S. 

1.  Heri  nescio  quid  in  strepitu  videor  exaudisse,  quum 

diceres  te  in  Tusculanum  venturum:  quod  utinam!  iterum' 

utinam!  tuo  tamen  commodo.    Lepta  merogat,  ut,  si  quid 

sibi  opus  sit,  accurram.    Mortuus  enim  Babullius.    Caesar, 

opinor,  ex  uncia,  etsi  nihil  adhuc,  sed  Lepta  ex  triente. 
Veretur  autem  ne  non  liceat  tenere  hereditatem ,  ak6y<o$ 
omnino,  sed  veretur  tamen.  Is  igitur  si  accierit,  accur- 
ram:  sin  minus,  neutiquam  necesse  erit.  2.  Tu  Pollicem, 
quum  poteris.  Laudationem  Porciae  tibi  misi  correctam: 
eoproperavi,  ut,  si  forte  aut  Domitii  filio  aut  Bruto  mitte- 
retur,  haec  mitteretur.  Id  si  tibi  erit  commodum,  magno 
opere  cures  velim,  et  velim  M.  Varronis  et  Lollii  mittas  lau- 
dationem,  Lolii  utique.  Nam  illam  legi,  volo  tamen  regu- 
stare.     Quaedam  enim  vix  mihi  credo  Iegisse. 

XLIX. 

De  Attica  et  Pilia,  deTigellio  et  de  causa  Phameae,  dein  tecte 
de   alio  homine  significat.     Scripsit  in  Tusculano  a.  u.  c.  709. 

CICERO  ATTICO  S. 

1.  Atticae  primum  salutem,  quam  equidem  ruri  esse  ar- 
bitror:  multam  igitur  salutem  et  Piliae.  De  Tigellio,  si  quid 
novi:  qui  quidem,  ut  mihi  Gallus  Fadius  scripsit,  (is^ipiv 
avacpsQEL  mihi  quamdam  iniquissimam,  me  Phameae  de- 
fuisse,  quum  eius  causam  recepissem,  quam  quidem  rece- 
peram  contra  pueros  Octavios  Cn.  filios  non  libenter,  sed  et 
Phameae  causa  volebam.  Erat  enim,  si  meministi,  in  con- 
sulatus  petitione  per  te  mihi  pollicitus,  si  quid  opus  esset: 
quod  ego  perinde  tuebar  ac  si  usus  essem.  Is  ad  me  venit 
dixitque  iudicem  operam  dare  sibi  constituisse  eo  die  ipso, 
quo  de  Sestio  nostro  lege  Pompeia  in  consilium  iri  necesse 
erat.  Scis  enim  dies  illorum  iudiciorum  praestitulos  fuisse. 
Respondi  non  ignorare  eum  quid  ego  deberem  Sestio  :  quem 
vellet  alium'diem  si  sumpsisset,  me  ei  non  defuturum.  Ita 
tum  ille  discessit  iratus.  Puto  me  tibi  narrasse.  Non  labo- 
ravi  scilicet  nec  hominis  alieni  iniustissimam  iracundiam 
mihi  curandam  putavi.  2.  Gallo  autem  narravi,  quum  pro- 
xime  Romae  fui,  quid  audissem,  neque  nominavi  Balbum 
minorem.  Habuit  suum  negocium  Gallus,  ut  scribit.  Ait 
illum  me  animi  conscientia,  quod  Phameam  destituissem, 
de  se  suspicari.  Qua  re  tibi  hactenus  mando ,  de  illo  nostro, 
si  quid  poteris,  exquiras^  de  me  ne  quid  labores.    Est  bel- 

lum  aliquem  libenter  odisse  et  quem  ad  modum  non  omni- 
bus  [dormire,  ita  non  omnibus]  servire.  Etsi  mehercule,  ut 
tu  intelligis,  magis  mihi  isti  serviunt,  si  observare  servireest. 

L. 

De  litteris  ad  Caesarem  conscriptis  et  ad  Dolabellam  delatis,  de 
Vestorii  postulatione,  de  adventu  Caesaris,  de  Tigellio,  de  obviamitione 
et  Murenae  hospitio  a  se  utendo.     Scripsit  a.  u.  c.  709. 

CICERO  ATTICO  S. 
1.  Admonitns  quibusdam  tuis  litteris,  ut  ad  Caesarem 
uberiores  litteras  mittere  instituerem,  quum  mihi  Balbus 
nuper  in  Lanuvino  dixisset  se  et  Oppium  scripsisse  ad  Cae- 
sarem  me  legisse  libros  contra  Catonem  et  vehementer  pro- 
basse,  conscripsi  de  his  ipsis  libris  epistolam  Caesari,  quae 
deferretur  ad  Dolabellam:  sed  eius  exemplum  misi  ad  Op- 
pium  et  Balbum,  scripsique  ad  eos,  ut  tum  deferri  ad  Do- 
labellam  iuberent  meas  litteras,  si  ipsi  exemplum  probassent. 
Ita  mihi  rescripserunt  nihil  umquam  se  legisse  melius  epi- 
stolamque  meam  iusserunt  dari  Dolabellae.  2.  Vestorius 
ad  me  scripsit,  ut  iuberem  mancipio  dari  servo  suo  pro  mea 
parte  Hetereio  cuidam  fundum  Brinnianum,  ut  ipse  ei  Pu- 
teolis  recte  mancipio  dare  posset.  Eum  servum,  si  tibi  vi- 
debitur,  ad  me  mittes.  Opinor  enim  ad  te  etiam  scripsisse 
Vestorium.  3.  De  adventu  Caesaris  idem  quod  a  te  mihi 
scriptum  est  ab  Oppio  et  Balbo.  Miror  te  nihildum  cum  Ti- 
gellio,  velut  hocipsum,  quantum  acceperit:  prorsus  aveo 
scire  nec  tamen  flocci  facio.  4.  Quaeris  quid  cogitem  de 
obviamitione,  quid  censes  nisi  Alsium?  et  quidem  ad  Mu- 
renam  de  hospitio  scripseram,  sed  opinor  cum  Matio  pro- 
fectum.  Sallustius  igitur  urguebitur.  5.  Scripto  iam  supe- 
riore  versiculo  Eros  milii  dixit  sibi  Murenam  liberalissime 
respondisse.  Eo  igitur  utamur.  Nam  Silius  culcitas  non  ha- 
bet.    Didaautem,  opinor,  hospitibus  totam  villam  concessit. 

LI. 
De  litteris  ad  Caesarem  datis,  de  Attica,  de  Tigellio,  de  Q.  fra- 
tris  adventu  exspectato.     Scripsit  in  Tusculano  a.  u.  c.  709. 

CICERO  ATTICO  S. 
1   Ad  Caesarem  quam  misi  epistolam,  eiu9  exemplurn 

fugit  me  tum  tibi  mittere,  nec  id  fuit,  quod  suspicaris,  ut 
ine  puderettui  ne  ridicule  hemicillus,  nec  mehercule  scripsi 
aliter  ac  si  7tQog  lcov  o/aotoi/que  scriberem.  Bene  enim 
existimo  de  illis  libris,  ut  tibi  coram.  Itaque  scripsi  et  axo 
laxevrag  et  tamen  sic,  ut  nihil  eum  existimem  lecturum 
libentius.  2.  De  Attica  nunc  demum  mihi  est  exploratum. 
Itaque  ei  de  integro  gratulare.  Tigellium  totum  mihi  et  qui- 
dem  quam  primum:  nam  pendeo  animi.  Narro  tibi,  Quin- 
tus  cras.  Sed  ad  me  an  ad  te  nescio.  Mi  scripsit  Romam 
vm.  Kal.  Sed  misi  qui  invitaret:  etsi  hercle  iam  Romam 
veniendum  est,  ne  ille  ante  advolet. 

LII. 

De  Caesaris  adventu  et  quem  nd  modum   se    gesserit    exponitur. 
Scripta  epistola  est  a.  u.  c.   709. 

CICERO  ATTICO  S. 

1.  0  hospitem  mihi  tam  gravem  a^israfieXrjrov :  fuit 
enim  periucunde.  Sed  quum  secundis  Saturnalibus  ad  Phi 
lippum  vesperi  venisset,  villa  ita  completa  amilitibus  est,  ut 
vix  triclinium  ubi  cenaturus  ipse  Caesar  esset  vacaret: 
quippe  hominum  ci3  ci3.  Sane  sum  commotus,  quid  futu- 
rum  esset  postridie,  ac  mihi  Barba  Cassius  subvenit:  custo- 
des  dedit  Castra  in  agro:  villa  defensa  est.  llle  tertiis  Sa- 
turnalibus  apud  Philippum  ad  horam  vn.,  nec  quemquam 
admisit:  rationes  opinor  cum  Balbo.  Inde  ambulavit  in  lit- 
tore.  Post  horam  viii.  in  balneum :  tum  audivit  de  Mamurra: 
vultum  non  mutavit.  Unctus  est,  accubuit,  e^ierixijv  age- 
bat.  Itaque  et  edit  et  bibit  adeag  et  iucunde:  opipjire  sane 
et  apparate,  nec  id  solum,  sed 

bene  cocto, 
Condito  sermone  bono  et,  si  quaeri' ,  libenter. 

2.  Praeterea  tribus  tricliniis  accepti  olneQl  avrov  valde  co- 
piose.  Libertis  minus  lautis  servisque  nihil  defuit.  Nam 
lautiores  eleganter  accepti.  Quid  multa?  homines  visi  su- 
mus.  Hospes  tamen  non  is,  cui  diceres:  «Amabo  te,  eodem 
ad   me,    quum  revertere.'     Semel  satis  est.     Unovdalov 

oudfvin  sermone:  (piXokoya  multa.  Quid  quaeris?  Delecta- 
tus  est  et  libenter  fuit.  Puteolis  se  aiebat  unum  diem  fore, 
alterum  ad  Baias.  Habes  hospitium  sive  ixi6ra&yJj£iLodio- 
sammihi,  dixi,  non  molestam.  Ego  paullisper  hic,  deinde 
in  Tusculanum.  Dolabellae  villam  quum  praeleriret,  omnis 
armatorum  copia  dextra  sinistra  ad  equum  nec  usquam  alibi. 
Hoc  ex  Nicia. 


L  I  B  E  R    XIV. 

I. 

De  rebus  publicis  post  Caesaris  necem  quid  ipse  a  certo  quodam 
auctore  acceperit  narrat  et  quid  novi  acciderit  ab  Attico  cupit  certior 
fieri.  De  Caesaris  iudicio  de  Bruto  et  de  se  ipso.  Scripsit  in  subur- 
bano  a.  u.  c.  710. 

CICERO  ATTICO  S. 

1.  Deverti  adillum,  de  quo  tecum  mane.  Nihil  perdi- 
tius:  'explicari  rem  non  posse.  Etenim  si  ille  tali  ingenio 
exitum  non  reperiebat,  quis  nunc  reperiet?'  Quid  quaeris? 
Perisse  omnia  aiebat,  quod  haud  scio  an  ita  sit,  verum  ille 
gaudens,  adfirmabatque  minus  diebus  xx.  tumultum  Galli- 
cum ,  in  sermonem  se  post  Idus  Mart.  praeterquam  Lepidi 
venisse  nemini:  ad  summam  ,  non  posse  ista  sic  abire.  0 
prudentem  Oppium,  qui  nihilo  minus  illum  desiderat,  sed 
loquitur  nihil  quod  quemquam  bonum  offendat.  Sed  haec 
hactenus.  2.  Tu,  quaeso,  quidquid  novi  —  multa  autem 
exspecto  —  scribere  ne  pigrere.  In  his,  de  Sexto  satisne 
certum,  maxime  autem  de  Bruto  nostro,  de  quo  quidem  ille 
ad  quem  deverti,  Caesarem  solitum  dicere:  <magni  refert, 
hic  quid  velit,  sed  quidquid  volt,  valde  volt:'  idque  eum 
animadvertisse,  quum  pro  Deiotaro  Niceae  diceret:  valde 
vehementer  eum  visum  etlibere  dicere:  atque  etiam  —  ut 
enim  quidque  succurrit  libet  scribere  —  proxime ,  quum 
Sestii  rogatu  apud  eum  fuissem  exspeclaremque  sedens 
quoad  vocarer,  dixisse  eum :  cEgo  dubitem  quin  summo  in 
odio  sim,  quum  M.  Cicero  sedeat  nec  suo  commodo  me  con- 
cic.  IIF.  2.  25 

venire  possit?  Atqui  si  quisquam  est  facilis,  hic  est,  tamen 
non  dubito  quin  me  male  oderit.'  Haec  et  eius  modi  multa. 
Sed  ad  propositum.  Quidquid  erit,  non  modo  magnum,  sed 
etiam  parvum,  scribes.    Equidem  nihil  intermittam. 

II. 

De  duabus  epistolis  ab  Attico  acceptis ,  de  Caesaris  de  se  dicto, 
de  commoratione  sua  in  Tusculano,  Lanuvii,  Asturae,  de  Pilia  et  At- 
tica.     Scripsit  in  suburbano  a.  u.  c.  710. 

CICERO  ATTICO  S. 
1.  Duas  a  te  accepi  epistolas  heri.  Ex  priore  theatrum 
Publiumque  cognovi,  bona  signa  consentientis  multitudinis. 
Plausus  vero  L.  Cassio  datus  etiam  facetus  mihi  quidem  vi- 
sus  est.  2.  Altera  epistola  de  Madaro  scripta,  apud  quem 
nullum  oaXax(6vL6[icc,  ut  putas.  Processi  enim,  sed  minus. 
Diutius  sermone  [enimj  sum  retentus.  3.  Quod  autem  ad  te 
scripseram,  obscure  fortasse,  id  eius  modi  est:  aiebat  Cae- 
saremsecum,  quo  tempore  Sestii  rogatu  veni  ad  eum,  quum 
exspectarem  sedens  dixisse:  cEgo  nunc  tam  sim  stultus, 
ut  hunc  ipsum  facilem  hominem  putem  mihi  esse  amicum, 
quum  tam  diu  sedens  meum  commodum  exspectet?'  Habes 
igitur  cpaAdxQOfia ,  inimicissimum  ocii,  id  est,  Bruti.  4.  In 
Tusculanum  hodie,  Lanuviicras,  inde  Asturae  cogitabam. 
Piliae  paratum  est  hospitium,  sed  vellem  Atticam ,  verum 
tibi  ignosco :  quarum  utrique  salutem. 

III. 

De  rumoribus  ad  se  adlatis  de  frumento  ad  Antonium  portando, 
de  Corumbo  Balbi,  de  Attico  ad  obsignandum  adhibito,  de  Antonii  vo- 
luntate  odoranda  et  rebus  urbanis  ad  se  scribendis.  Scripsit  in  Tu- 
sculano  a.  u.  c.  710. 

CICERO  ATTICO  S. 

1.  Tranquillae  tuae  quidem  litterae,  quod  utinam  diutius ! 
Nam  Matius  posse  negabat.  Ecce  autem  structores  nostri 
ad  frumentum  profecti,  quum  inanes  redissent,  rumorem 
adferunt  magnum ,  Roma  domum  ad  Antonium  frumentum 
omne  portari.  IIavi,x6v  certe:  scripsisses  enim.  Corumbus 
Balbi  nullus  adhuc,  etsi  mihi  notumnomen:   bellus  enim 

esse  dicitur  architectus.  2.  Ad  obsignandum  tu  adhibitus 
non  sine  causa  videris :  volunt  enim  nos  ita  putare :  nescio 
cur  non  animo  quoque  sentiant.  Sed  quid  haec  ad  nos? 
Odorare  tamen  Antonii  did&sGiv,  quem  quidem  ego  epula- 
rum  magis  arbitror  rationem  habere  quam  quidquam  mali  co- 
gitare.  Tu,  si  quid  7iQay[iccTt,x6v  habes,  rescribes :  sin  minus, 
populi  iin6r\\jw.6iav  et  mimorum  dicta  perscribito.  Piliae  et 
Atticae  salutem. 

IV. 

Dolet  M.  Cicero  non  una  cum  libertate  rem  publlcam  esse  recu- 
peratam.     Scripsit  Lanuvii  a.  u.  c.  710. 

CICERO  ATTICO  S. 

1.  Nunc  quid  putas  me  Lanuvii?  At  ego  te  istic  cotidie 
aliquid  novi  suspicor.  Tument  negocia.  Nam  quum  Matius, 
quid  censes  caeteros?  Equidem  doleo,  quod  numquam  in 
ulla  civitate  accidit,  non  una  cum  libertate  rem  publicam 
recuperatam.  Horribile  est  quae  loquantur,  quae  miniten- 
tur.  Ac  vereor  Gallica  etiam  bella,  ipse  Sextus  quo  evadat. 
2.  Sed  omnia  licet  concurrant,  Idus  Martiae  consolantur. 
Nostri  autem  ijQaeg,  quod  per  ipsos  confici  potuit,  glorio- 
sissime  et  magnificentissime  confecerunt.  Reliquae  res  opes 
et  copias  desiderant,  quas  nullas  habemus.  Haec  ego  ad  te, 
ut,  si  quid  novi  —  nam  cotidie  aliquid  exspecto  — ,  confestim 
ad  me,  et,  si  novi  nihil,  nostro  more  tamen  ne  patiamur  in- 
termitti  litterulas:  equidem  non  committam. 

V. 

De  valetudine  Attici,  de  rebus  publicis  non  bonis.  Scripsit  pro- 
ficiscens  Astura  a.  u.  c.  710. 

CICERO  ATTICO  S. 
1.  Spero  tibi  iam  esse  ut  volumus,  quoniam  quidem 
^6Ctt)6ag,  quum  leviter  commotus  esses,  sed  tamen  velim 
scire  quid  agas.  Signa  bella,  quod  Calvena  moleste  fert 
suspectum  esse  se  Bruto.  Illa  signa  non  bona,  si  cum  signis 
legiones  veniunt  e  Gallia.  Quid  tu  illas  putas ,  quae  fuerunt 
in  Hispania,  nonne  idem  postulaturas?  quid^quas  Asinius 
transportavit?    Caninium  volui,  sed  [ivrjiiovixov  ajtapr^a. 

25* 

A  balneatore  (pvQfiog  noXvg.  Nam  ista  quidem  Caesaris  liber- 
torum  coniuratio  facile  opprimeretur,  si  recta  saperet  An- 
tonius.  2.  Meam  stultam  verecundiam ,  qui  legari  noluerim 
ante  res  prolatas,  ne  deserere  viderer  hunc  rerum  tumorem, 
cui  certe  si  possem  mederi,  deesse  non  deberem.  Sed  vi- 
des  magistratus,  si  quidem  illi  magistratus:  vides  tamen 
tyranni  satellites  in  imperiis,  vides  eiusdem  exercitus,  vides 
in  latere  veteranos,  quae  sunt  svQCntoxa  omnia :  eos  autem, 
qui  orbis  terrae  custotliis  non  modo  saepti,  verum  etiam 
-J-magni  essedebebant,  tantum  modo  laudari  atque  amari,  sed 
parietibus  contineri.  Atqui  illi  quoquo  modo  beati,  civitas 
misera.  3.  Sed  velim  scire  quid  adventus  Octavii,  num 
qui  concursus  ad  eum,  num  quae  v£axeQi6[iov  suspicio. 
Non  puto  equidem,  sed  tamen  quidquid  est  scire  cupio. 
Haec  scripsi  ad  te  proficiscens  Aslura  m.  Idus. 

VI. 

De  Attici  litteris  meliora  nunciantibus,  rebus  publicis  tamen  non 
bonis.     Seripsit  Fundis  a.  u.  c.  710. 

CICERO  ATTICO  S. 

1.  Pridie  Idus  Fundis  accepi  tuas  litteras  cenans.  Pri- 
mum  igitur  melius  esse,  deinde  meliora  te  nunciare.  Odiosa 
illa  enim  fuerant,  legiones  venire.  Nam  de  Octavio  sus.que 
deque.  Exspecto  quid  de  Mario ,  quem  quidem  ego  subla- 
tum  rebar  a  Caesare.  Antonii  colloquium  cum  heroibus 
nostris  pro  re  nata  non  incommodum.  Sed  tamen  adhuc 
me  nihil  delectat  praeter  Idus  Martias.  Nam,  quoniamFun- 
dis  sum  cum  Ligure  nostro ,  discrucior  Sextilii  fundum  a 
verberone  Curtilio  possideri:  quod  quum  dico,  de  toto  ge- 
nere  dico.  2.  Quid  enim  miserius  quam  ea  nos  lueri,  pro- 
pter  quae  illum  oderamus?  Etkimne  consules  et  tribunos 
pl.  in  biennium  quos  ille  voluit?  Nullo  modo  reperio  quem 
ad  modum  possim  TtoXixevsofrat.  Nihil  enim  tam  coXotxov 
quam  xvQccvvoxxovovg  in  caelo  esse ,  tyranni  facta  defendi. 
Sed  vides  consules,  vides  reliquos  magistratus,  si  isti  ma- 
gistratus ,  vides  languorem  bonorum.  Exsultant  laetitia  in 
municipiis.    Dici  enim  non  potest  quanto  opere  gaudeant, 

ut  ad  me  concurrant,  ut  audire  cupiant  verba  mea  de  re, 
nec  ulla  interea  decreta.  Sic  enim  TiSTtohtevfis&a,  ut  victosv 
metueremus.  Haec  ad  te  scripsi  apposita  secunda  mensa, 
plura  et  TVoAitixcitSQa  poslea  et  tu  quid  agas  quidque 
agatur. 

VII. 

De  Paullo  a  se  Caietae  viso  eiusque  colloquio,  tum  quaerit  de 
Bruto.  Dein  de  Cicerone  filio,  ut  ne  quid  ei  desit.  Scripsit  e  For- 
miano  exiens  a.  u.  c.  710. 

CICERO  ATTICO  S. 

1.  Postridie  Idus  Paullum  Caietae  vidi.  Is  mihi  de  Ma- 
rio  et  de  re  publica  [aliqua]  quaedam  sane  pessima.  A  te 
scilicet  nihil:  nemo  enim  meorum.  Sed  Brutum  nostrum 
audio  visum  sub  Lanuvio.  Ubi  tandem  est  futurus?  Nam 
quum  reliqua  tum  de  hoc  scire  aveo  omnia.  Ego  e  For- 
miano  exiens  xvn.  Kal. ,  ut  inde  altero  die  in  Puteolanum, 
scripsi  haec.  2.  A  Cicerone  mihi  litterae  sane  TtsTtiva^svat. 
et  bene  longae.  Caetera  autem  vel  fingi  possunt:  nivog  lit- 
terarum  significat  doctiorem.  Nunc  magno  opere  a  te  peto, 
de  quo  sum  nuper  tecum  locutus,  ut  videas  ne  quid  ei  desit. 
Id  quum  ad  pfficium  nostrum  pertinet  tum  ad  existimatio- 
nem  et  dignitatem :  quod  idem  intellexi  tibi  videri.  Omnino, 
si  ego,  ut  volo,  mense  Quinctili  in  Graeciam,  sunt  omnia  fa- 
ciliora,  sed  quum  sint  ea  tempora,  ut  certi  nihil  esse  possit 
quid  honestum  mihi  sit,  quid  liceat,  quid  expediat,  quaeso, 
da  operam  ut  illum  quam  honestissime  copiosissimeque 
tueamur.  Haec  et  caetera,  quae  ad  nos  pertinebunt,  ut  so- 
les,  cogitabis,  ad  meque  aut  quod  ad  rem  pertineat  aut,  si 
nihil  erit,  quod  in  buccam  venerit  scribes. 

VIII. 

De  commoratione  sua  Sinuessana,  de  Mario,  de  Bruto,  de  Paulli 
iitteris,  de  fuga  reginae,  de  Clodia,  de  Byzantiis,  de  negociis  Baia- 
nis ,  de  rebus  publicis  et  maxime  quid  Brutus  agat  sibi  scribi  vult. 
Scripsit  in  deversoriolo  Sinuessano  a.  u.  c.  710. 

CICERO  ATTICO  S. 
1.  Tu  me  iam  rebare,  quum  scribebas,  in  actis  esse  no^ 

stris,  et  ego  accepi  xvn.  Kal.  in  deversoriolo  Sinuessano 
tuas  litteras.  De  Mario  probe,  etsi  doleo  L.  Crassi  nepo- 
tem.  Optime  iam  etiam  Bruto  nostro  probari  Antonium. 
Nam  quod  Iuniam  scribis  moderate  et  amice  scriptas  litteras 
attulisse.  mihi  Paullus  dedit  ad  se  a  fratre  missas,  quibus 
in  extremis  erat  sibi  insidias  fieri ,  se  id  certis  auctoribus 
comperisse.  Hoc  nec  mihi  placebat  et  multo  illi  minus.  Re- 
ginae  fuga  mihi  non  molesta  est.  Clodia  quid  egerit,  scri- 
bas  ad  me  velim.  De  Byzantiis  curabis,  ut  caetera,  et  Pelopem 
ad  te  arcesses.  Ego,  ut  postulas,  Baiana  negocia  chorum- 
que  illum ,  de  quo  scire  vis ,  quum  perspexero ,  tum  scri- 
bam  ne  quid  ignores.  2.  Quid  Galli,  quid  Hispani,  quid 
Sextus  agat  vehementer  exspecto.  Ea  scilicet  tu  declara- 
bis,  qui  caetera.  Nauseolam  tibi  tuam  causam  ocii  dedisse 
facile  patiebar:  videbare  enim  mihi  legenti  tuas  litteras  re- 
quiesse  pauliisper.  De  Bruto  semper  ad  me  omnia  perscri- 
bito,  ubi  sit,  quid  cogitet,  quem  quidem  ego  spero  iamtuto 
vel  solum  tota  urbe  vagari  posse.    Verum  tamen 

IX. 

De  litteris  ab  Attico  acceptis,  detabernis,  quae  corruerunt,  aedi- 
flcandis,  de  tyrannide  occiso  tyranno,  de  Balbo  eiusque  nuncio,  de 
bello  Parthico  et  de  rebus  Gallicis.     Scripsit  Puteolis  a.  u.  c.  710. 

CICERO  ATTICO  S. 
1.  De  re  pubtica  multa  cognovi  ex  tuis  litteris,  quas  qui- 
dem  multiiuges  accepi  uno  tempore  a  Vestorii  liberto.  Ad 
ea  autem,  quae  requiris,  brevi  respondebo.  Primum  vehe- 
menter  me  Cluviana  delectant.  Sed  quod  quaeris  quid  ar- 
cessierim  Chrysippum,  tabernae  mihi  duae  corruerunt  reli- 
quaeque  rimas  agunt.  Itaque  non  solum  inquilini,  sed  mures 
etiam  migraverunt.  Hanc  caeteri  calamitatem  vocant,  ego 
ne  incommodum  quidem.  0  Socrates  et  Socratici  viri!  num- 
quam  vobis  gratiam  referam.  Di  immortales,  quam  mihi 
ista  pro  nihilo!  Sed  tamen  ea  ratio  aedificandi  initur,  con- 
siliario  quidem  et  auctore  Vestorio ,  ut  hoc  damnum  quae- 
stuosum  sit.  2.  Hic  turba  magna  est  eritque,  ut  audio,  ma- 
ior.  Duo  quidem  quasi  designati  consules  .  .  .  . !  0  di  boni ! 
vivit  tyrannis,  tyrannus  occidit!    Eius  interfecti  morte  lae- 

tamur,  cuius  facta  defendimus !  Itaque  quam  severe  nos  M. 
Curtius  accusat,  ut  pudeat  vivere,  neque  iniuria.  Nam  mori 
miliens  praestitit  quam  haec  pati,  quae  mihi  videnlur  habi- 
tura  etiam  vetustatem.  3.  Et  Balbus  hic  est  multumque 
mecum,  ad  quem  a  Vetere  litterae  datae  pridie  Kal.  lanuar., 
quum  a  se  Caecilius  circumsederetur  efriam  teneretur,  ve- 
nisse  cum  maximis  copiis  Pacorum  Parthum:  ita  sibi  esse 
eum  ereptum,  multis  suis  amissis,  in  qua  re  accusat  Volca- 
lium.  Ita  mihi  videtur  bellum  illud  instare.  Sed  Dolabella 
et  Nicias  viderint.  Idem  Balbus  meliora  de  Gallia.  xxi.  die 
litteras  habebat,  Germanos  illasque  nationes  re  audita  de 
Caesare  Iegatos  misisse  ad  Aurelium,  qui  est  praepositus  ab 
Hirtio ,  se  quod  imperatum  esset  esse  facturos.  Quid  quae- 
ris?  Omnia  plena  pacis,  aliter  ac  mihi  Calvena  dixerat. 

X. 

Queritur  de  rebus  post  Caesaris  caedem  factis  et  adseculis 
Caesaris  dominantibus ,  de  adventu  Octavii  Neapolim,  de  rebus  priva- 
tis  ac  domesticis,  de  Q.  patris  litteris  de  filio.  Scripsit  in  Puteolano 
a.  u.  c.  710. 

CICERO  ATTICO  S. 
1.  Itane  vero?  Hoc  meus  et  tuus  Brutus  egit  ut  Lanuvii 
esset?  ut  Trebonius  itineribus  deviis  proficisceretur  in  pro- 
vinciam?  ufomnia  facta,  scripta,  dicta,  promissa,  cogitata 
Caesaris  plus  valerent  quam  si  ipse  viveret?  Meministine 
me  clamare  illo  ipso  primo  Capitolino  die  senatum  in  Capi- 
tolium  a  praetoribus  vocari?  Di  immortales!  quae  tum 
opera  effici  potuerunt  laetantibus  omnibus  bonis,  etiam  sat 
bonis,  fractis  latronibus!  Liberalia  tu  accusas.  Quid  fieri 
tum  potuit?  iam  pridem  perieramus.  Meministine  te  clamare 
causam  perisse,  si  funere  elatus  esset?  Atille  etiam  in  foro 
combustus  laudatusque  miserabiliter  servique  et  egentes  in 
tecta  nostra  cum  facibus  immissi.  Quae  deinde?  utaudeantdi- 
cere,  'tune  contra  Caesaris  nutum?'  Haec  et  alia  ferre  non 
possum.  Itaque  yrjv  itgd  yrjg  cogito.  Tua  tamen  v7tr)vs^iiog. 
2.  Nausea  iamne  plane  abiit?  Mihi  quidemex  tuis  litteris  con- 
iectanti  ita  videbatur.  Redeo  ad  Tebassos,  Scaevas,  Frango- 
nes.  Hos  tu  existimas  confidere  se  illahabituros  stantibus  no- 

bis?  in  quibus  plus  virtutis  putarunt  quam  expertisunt.  Pacis 
isti  scilicet  amatores  et  non  latrocinii  auctores?  At  ego 
quum  tibi  dc  Curtilio  scripsi  Sextilianoque  fundo ,  scripsi 
de  Censorino,  de  Messala,  de  Planco,  de  Postumio,  de  ge- 
nere  toto.  Melius  fuit  perisse  illo  interfecto,  quod  utinam 
accidisset!  quam  haec  videre.  3.  Octavius  Neapolim  venit 
xiiii.  Kal.  Ibi  eum  Balbus  mane  postridie,  eodemque  die 
mecum  in  Cumano,  illum  hereditatem  aditurum.  Sed,  ut 
scribis,  qrfelfreiuv  magnam  cum  Antonio.  Buthrotia  mihi 
tua  res  est,  ut  debet,  eritque  curae.  Quod  quaeris  iamne  ad 
centena  Cluvianum:  adventare  videtur:  scilicet  primo  anno 
lxxx.  detersimus.  4.  Q.  pater  ad  me  gravia  de  filio,  maxime 
quod  matri  nunc  indulgeat,  cui  antea  bene  merenti  fuerit 
inimicus.  Ardenles  in  eum  litteras  ad  me  misit.  Ille  autem 
quid  agat  si  scis  nequedum  Roma  es  profectus,  scribas  ad 
mevelim,  ethercule,  si  quid  aliud.  Vehementer  delector 
tuis  litteris. 

XI. 

De  Bruto,  de  Caesaris  laudatoribus  et  contionibus  perditorum 
hominum,  de  Cicerone  filio,  de  Buthrotiorum  causa  a  se  suscepta, 
de  Cluviano,  de  praesentia  Balbi,  Hirtii,  Pansae  ac  de  adventu  Octa- 
vii.     Scripsit  Puteolis  a.  u.  c.  710. 

CICERO  ATTICO  S. 
1.  Nudius  tertius  dedi  ad  te  epistolam  longiorem,  nunc 
ad  ea,  quae  proxime.  Velim  mehercule,  Asturae  Brutus. 
'AxoXaaCav  istorum  scribis.  An  censebas  aliter?  Equidem 
etiam  maiora  exspecto.  Quum  equidem  contionem  lego, 
de  tanto  viro,  de  clarissimo  civi,  ferre  non  queo,  etsi 
ista  iam  ad  risum.  Sed  memento:  sic  alitur  consuetudo 
perditarum  contionum,  ut  nostri  1111 ,  non  heroes,  sed  di  fu- 
turi  quidem  in  gloria  sempiterna  sint,  sed  non  sine  invidia, 
ne  sine  periculo  quidem.  Verum  illis  magna  consolatio  con- 
scientia  maximi  et  clarissimi  facti:  nobis  quae?  qui  inter- 
fecto  rege  liberi  non  sumus?  Sed  haec  fortuna  viderit, 
quoniam  ratio  non  gubernat.  2.  De  Cicerone  quae  scri- 
bis,  iucunda  mihi  sunt:  velim  sint  prospera.  Quod  curae 
tibi  est,  ut  ei  suppeditetur  ad  usum  et  cultum  copiose,  per 

mihi  gratum  est,  idque  ut  facias,  te  etiam  [atque  etiam] 
rogo.  De  Buthrotiis  et  tu  recte  cogitas  et  ego  non  dimitlo 
istam  curam.  Suscipiam  omnem  etiam  actionem,  quam  vi- 
deo  cotidie  faciliorem.  De  Cluviano  ,  quoniam  in  re  mea  me 
ipsum  diligentia  vincis,  res  ad  centena  perducitur.  Ruina 
rem  non  fecit  deteriorem,  haud  scio  an  etiam  fructuosiorem. 
Hic  mecum  Balbus,  Hirtius,  Pansa.  Modo  venit  Oetavius 
et  quidem  in  proximam  villam  PhiJippi:  raihi  totus  deditus. 
Lentulus  Spinther  hodie  apud  me,  cras  mane  vadit. 

XII. 

De  rebus  post  caedem  Caesaris  eius  auctoritate  actis  queritur,  de 
Octavio,  de  consulibus  designatis  Hirtio  etPansa,  de  litterarum  inter  se 
et  Atticum  commercio.     Scripsit  Puteolis  apud  Vestorium  a.  u.  c.  710. 

CICERO  ATTICO  S. 
1.  0  mi  Attice,  vereor  ne  nobis  Idus  Martiae  nihil  de- 
derint  praeter  laetitiam  et  odii  poenam  ac  doloris.  Quae  mihi 
istim  adferuntur!    Quae  hic  video !  ™£l  nQa%eag  xcdrjg  pev, 
areXovg  de!  Scis  quam  diligamSiculos  et  quam  illam  cliente 
lam  honestam  iudicem:    multa  illis  Caesar,  neque  me  invito, 

etsi  Latinitas  erat  non  ferenda,  verum  tamen Ecce 

autem  Antonius  accepta  grandi  pecunia  fixit  legema  dictatore 
comitiis  latam,  qua  Siculi  cives  Romani:  cuius  rei  vivo  illo 
mentionulla.  Quid?  Deiotarinostricausa  non  similis?  Dignus 
ille  quidem  omni  regno,  sed  non  perFulviam.  Sescenta  simi- 
lia.  Verum  illuc  referor:  tam  claram  lamque  testatam  rem 
tamque  iustam,  Buthrotiam,  non  tenebimus  aliqua  ex  parte? 
et  eo  quidem  magis,  quo  iste  plura?  2.  Nobiscum  hic  perhono- 
rifice  et  amice  Octavius,  quem  quidem  sui  Caesarem  salu- 
tabant,  Philippus  non:  itaque  ne  nos  quidem,  quem  nego 
posse  essebonum  civem:  ita  multi  circumstant,  qui  quidem 
nostris  mortem  minitantur,  negant  haec  ferri  posse.  Quid 
censes,  quum  Romam  puer  venerit,  ubi  nostri  liberatores 
tuto  esse  non  possunt?  Qui  quidem  semper  erunt  clari,  con- 
scienlia  vero  facti  sui  etiam  beati.  Sed  nos,  nisi  me  fallit, 
iacebimus.  Itaque  exire  aveo,  *ubi  nec  Pelopidarum,'  in- 
quit.  Haud  amo  vel  hos  designatos,  qui  etiam  declamare 
me  coegerunt ,  ut  ne  apud  aquas  quidem  acquiescere  liceret. 


394  EPISTOLARUM  AD  ATTICUM  46 

Sed  hoc  meae  nimiae  facilitatis.  Nam  id  erat  quondam  quasi 
necesse,  nunc,  quoquo  modo  se  res  habet,  non  est  item. 
3.  Quam  dudum  nihil  habeo  quod  ad  te  scribam!  scribo  ta- 
men,  non  ut  delectem  te  his  litteris,  sed  ut  eliciam  tuas. 
Tu,  si  quid  erit  de  caeteris,  de  Bruto  utique,  quidquid.  Haec 
conscripsi  x.  Kal.,  accubans  apud  Vestorium,  hominem  re- 
motum  a  dialecticis,  in  arithmeticis  satis  exercitatum. 

XIII. 

De  Attici  litteris  et  amoenitate  Puteolanae  regionis,  de  D.  Bruti 
adventu  ad  suas  legiones,  de  Sex.  Pompeio  et  bello  civili  futuro, 
deinde  deliberat  quo  ipse  se  conferat,  de  minuscula  villa  sua  a  Q. 
fratre  non  emenda,  de  litteris  M.  Antonii  ad  se  datis  et  de  suis  ad 
illum  redditis,  quarum  exempla  adiuncta  sunt.  Scripta  epistola  est 
in  Puteolano  a.  u.  c.  710. 

CICERO  ATTICO  S. 
1.  Septimo  denique  die  litterae  mihi  redditae  sunt,  quae 
erant  a  te  xiu.  Kal.  datae,  quibus  quaeris  atque  etiam  me 
ipsum  nescire  arbitraris  utrum  magis  tumulis  prospectuque 
an  ambulatione  aXitEvsl  delecter.  Est  mehercule,  ut  dicis, 
utriusque  loci  tanta  amoenitas,  ut  dubitem  utra  antepo- 
nenda  sit. 

aXk*  ov  daitog  ijtr\Qatov  EQya  pEfirjXev9 

aXXa  XCrjv  fisya  nr)iia ,  dtotQSCpEg,  sfaoQocovtEg 
deCdniEV '  ev  doifj  de  Gaa>6s(isv  rj  aiioXE6\tai. 
2.  Quamvis  enim  tu  magna  et  mihi  iucunda  scripseris  de  D. 
Bruti  adventu  ad  suas  legiones ,  in  quo  spem  maximam  vi- 
deo,  tamen,  si  est  bellum  civile  futurum,  quod  certe  erit, 
si  Sextus  in  armis  permanebit,  quem  permansurum  esse  certo 
scio,  quid  nobis  faciendum  sit  ignoro.  Neque  enim  iam  ii- 
cebit  quod  Caesaris  bello  licuit,  neque  huc  neque  illuc. 
Quemcumque  enim  haec  pars  perditorum  laetatum  Caesa- 
ris  morte  putabit,  laetitiam  autem  apertissime  tulimus  omnes, 
hunc  in  hostium  numero  habebit,  quae  res  ad  caedemmaxi- 
mam  spectat.  Restat  ut  in  castra  Sexti  aul,  si  forte,  Bruti 
nos  conferamus.  Res  odiosa  et  aliena  nostris  aetatibus  est 
incerto  exitu  belli,  et  nescio  quo  pacto  tibi  ego  possum,  milii 
tu  dicere: 

Texvov  euov ,  ov  toi  dedoTui  nokeaiqia  egya, 
akXa  6vy  luegoevTU  ueTeo%eo  igyu  koyoio. 
3.  Sed  haec  fors  viderit,  ea  quae  talibus  in  rebus  plus  quam 
ratio  potest.  Nos  autem  id  videamus ,  quod  in  nobis  ipsis 
esse  debet,  ut,  quidquid  acciderit,  fortiter  et  sapienter  fe- 
ramus  et  accidisse  hominibus  meminerimus ,  nosque  quum 
multum  litterae  tum  non  minimum  Idus  quoque  Martiae 
consolentur.  4.  Suscipe  nunc  meam  deliberationem ,  qua 
sollicitor:  ita  multa  veniunt  in  mentem  in  utramque  partem. 
Proficiscor,  ut  conslitueram,  legatus  in  Graeciam:  caedis 
impendentis  periculum  non  nihil  vilare  videor,  sed  casurus 
in  aliquam  vituperationem ,  quod  rei  publicae  defuerim  tam 
ravi  tempore.  Sin  autem  mansero ,  fore  me  quidem  video 
in  discrimine,  sed  accidere  posse  suspicor  ut  prodesse  pos- 
simrei  publicae.  Iam  illa  consilia  privata  sunt,  quod  sentio 
valde  esse  utile  ad  confirmationem  Ciceronis  me  illuc  ve- 
nire,  nec  alia  causa  profectionis  mihi  ulla  fuit  tum,  quum 
consilium  cepi  legari  ab  Caesare.  Tota  igitur  hac  de  re ,  ut 
soles,  si  quid  ad  me  pertinere  putas,  cogitabis.  5.  Redeo 
nunc  ad  epistolam  tuam.  Scribis  enim  esse  rumores  me 
ad  lacum  quod  habeo  venditurum,  minusculam  vero  vil- 
lam  utique  Quinto  traditurum,  vel  impenso  precio,  quo  in- 
troducatur,  ut  tibi  Quintus  filius  dixerit,  dotata  Aquilia.  Ego 
vero  de  venditione  nihil  cogito,  nisi  quid  quod  magis  me 
delectet  invenero.  Quintus  autem  de  emendo  nihil  curat 
hoc  tempore.  Satis  enim  torquetur  debitione  dotis,  in  qua 
mirificas  fEgnatio  gratias  agit.  A  ducenda  autem  uxore  sic 
abhorret,  ut  libero  lectulo  neget  esse  quidquam  iucundius. 
6.  Sed  haec  quoque  hactenus.  Redeo  enim  ad  miseram  seu 
nullam  potius  rem  publicam.  M.  Antonius  ad  me  scripsit  de 
restitutione  Sex.  Clodii,  quam  honorifice,  quod  ad  me  atti- 
net,  ex  ipsius  litteris  cognosces  —  misi  enim  tibi  exemplum — , 
quam  dissolute,  quam  turpiter  quamque  ita  perniciose,  ut 
non  numquam  Caesar  desiderandus  esse  videatur,  facile 
existimabis.  Quae  enim  Caesar  numquam  neque  fecisset  ne- 
que  passus  esset,  ea  nunc  ex  falsis  eius  commentariis  pro- 
feruntur.  Ego  autem  Antonio  facillimum  me  praebui.  Et- 
enim  ille,    quoniam  semel  induxit  animum  sibi  licere  quod 

vellet,  fecisset  nihilo  minus  me  invito.    Itaque  niearum  quo- 
que  litterarum  misi  tibi  exemplum. 

A. 
ANTONIUS  CONSUL  S.  D.  M.  CICERONI. 

1.  Occupationibus  est  factum  meis  et  subita  tua  pro- 
fectione,  ne  tecum  coram  de  hac  re  agerem.  Quam  ob  cau- 
sam  non  vereor  ne  absentia  mea  levior  sit  apud  te.  Quod  si 
bonitas  tua  responderit  iudicio  meo,  quod  semper  habui  de 
te,  gaudebo.  2.  A  Caesare  petii,  ut  Sex. -Clodium  resti- 
tueret,  impetravi.  Erat  mihi  in  animo  etiam  tum  sic  uti  be- 
neficio  eius,  si  tu  concessisses.  Quo  magis  laboro,  ut  tua 
voluntate  id  per  me  facere  nunc  liceat.  Quod  si  duriorem 
te  eius  miserae  et  adflictae  fortunae  praebes,  non  conten- 
dam  ego  adversus  te.  Quamquam  videor  debere  tueri  com- 
menlarium  Caesaris.  Sed  mehercule ,  si  humaniter  et  sa- 
pienter  et  amabiliter  in  me  cogitare  vis,  facilem  profecto  te 
praebebis  et  voles  P.  Clodium ,  optima  in  spe  puerum  repo- 
situm,  existimare  non  te  insectatum  esse,  quum  potueris, 
amicos  paternos.  3.  Patere,  obsecro,  te  pro  re  publica  vi- 
deri  gessisse  simultatem  cum  patre  eius.  Non  contempseris 
hanc  familiam.  Honestius  enim  et  libentius  deponimus  ini- 
micitias  rei  publicae  nomine  susceptas  quam  contumaciae. 
Me  deinde  sine  ad  hanc  opinionem  iam  nunc  dirigere  pue- 
rum  et  tenero  animo  eius  persuadere  non  esse  tradendas 
posteris  inimicitias.  Quamquam  tuam  fortunam  ,  Cicero ,  ab 
omni  periculo  abesse  certum  habeo,  tamen  arbitror  malle 
te  quielam  senectutem  et  honorificam  potius  agere  quam 
sollicitam.  Postremo  meo  iure  te  hoc  beneficium  rogo.  Ni- 
hil  enim  non  tua  causa  feci.  Quod  si  non  impetro,  per  me 
Clodio  daturus  non  sum,  ut  intelligas  quanti  apud  me  aucto- 
ritas  tua  sit  atque  eo  te  placabiliorem  praebeas. 

B. 
CICERO  ANTONIO  COS.  S. 

1.  Quod  mecum  per  litteras  agis,  unam  ob  causam  mal- 
Iem  coram  egisses.  Non  enim  solum  ex  oratione,  sed  etiam 
ex  vultu  et  oculis  et  fronte,  ut  aiunt,  meum  erga  te  amorem 

perspicere  potuisses.  Nam  quum  te  semper  amavi,  primum 
tuo  studio ,  post  etiam  beneficio  provocatus,  tum  his  tem- 
poribus  res  publica  te  mihi  ita  commendavit,  ut  cariorem 
habeam  neminem.  2.  Litterae  vero  tuae  quum  amantissime 
tum  honorificentissime  scriptae  sic  me  adfecerunt,  ut  non 
dare  tibi  beneficium  viderer,  sed  accipere  a  te  ita  petente, 
ut  inimicum  meum,  necessarium  tuum,  me  rnvito  servare 
nolles,  quum  id  nullo  negocio  facere  posses.  3.  Ego  vero 
tibi  istuc,  mi  Antoni,  remitto  atque  ita,  ut  me  a  te,  quum 
his  verbis  scripseris ,  liberalissime  atque  honorificentissime 
tractatum  existimem,  idque  quum  totum,  quoquo  modo  se 
res  haberet,  tibi  dandum  putarem,  tum  do  etiam  humanitati 
et  mUurae  meae.  Nihil  enim  umquam  non  modo  acerbum 
in  me  fuit,  sed  ne  paullo  quidem  tristius  aut  severius  quam 
necessitas  rei  publicae  postulavit.  Accedit  ut  ne  in  ipsum 
quidem  Clodium  meum  insigne  odium  fuerit  umquam ,  sem- 
perque  ita  statui,  non  esse  insectandos  inimicorum  amicos, 
praesertim  humiliores ,  nec  his  praesidiis  nosmet  ipsos  esse 
spoliandos.  4.  Nam  de  puero  Clodio  tuas  partes  esse  ar- 
jitror,  ut  eius  animum  tenerum,  quem  ad  modum  scribis, 
iis  opinionibus  imbuas,  ut  ne  quas  inimicitias  residere  in  fa- 
miliis  nostris  arbitretur.  Contendi  cum  P.  Clodio,  quum 
ego  publicam  causam,  ille  suam  defenderet.  Nostras  con- 
certationes  res  publica  diiudicavit.  Si  viveret,  mihi  cum  illo 
nulla  contentio  iam  maneret.  5.  Qua  re  quoniam  hoc  a  me 
sic  petis,  ut,  quae  tua  potestas  est,  ea  neges  te  me  invito 
usurum,  puero  quoque  hoc  a  me  dabis,  si  tibi  videbitur, 
non  quo  aut  aetas  nostra  ab  illius  aetate  quidquam  debeat 
periculi  suspicari  aut  dignitas  mea  ullam  contentionem  exti- 
mescat,  sed  ut  nosmet  ipsi  inter  nos  coniunctiores  simus 
quam  adhuc  fuimus.  Interpellantibus  enim  his  inimicitiis 
animus  tuus  [mihi]  magis  patuit  quam  domus.  Sed  haec  hac- 
tenus.  Illud  extremum:  ego,  quae  te  velle  quaeque  ad  te 
pertinere  arbitrabor,  semper  sine  ulia  dubitatione  summo 
studio  faciam.     Hoc  velim  tibi  penitus  persuadeas. 

XIV. 

De  Quinto   coronato   Parilibus,    de   litteris   ad  Atticnm  a  se  datis 
et  ab  Ulo  acceptis ,  de  rei  publicae  coudicione  misera  et  acerba  sublato 

tyranno  tyrannida  manere,  de  iis,  quae  M.  Antonius  Kal.  Iun.  de 
provinciis  relaturus  esse  videatur,  de  consiliis  suis.  Scripsit  in  Pu- 
teolano  a.  u.  c.  710. 

CICERO  ATTICO  S. 

1.  'Iteradum  eadem  ista  mihi!'  Coronatus  Quintus  noster 
Parilibus?  Parilibus.  Solusne?  Etsi  addis  Lamiam,  quod 
demiror  equidem,  sed  scire  cupio  qui  fuerint  alii:  quam- 
quam  satis  scio  nisi  improbum  neminem.  Explanabis 
igitur  hoc  diligentius.  Ego  autem  casu  quum  dedissem  ad 
te  litteras  vi.  Kalend.  satis  multis  verbis,  tribus  fere  horis 
post  accepi  tuas  et  magni  quidem  ponderis.  Itaque  ioca 
tua  plena  facetiarum  de  haeresi  Vestoriana  et  de  Pherionum 
more  Puteolano  risisse  me  satis  nihil  est  necesse  rescribere. 
TIohrixdtSQa  iila  videamus.  2.  Ita  Brutos  Cassiumque 
defendis,  quasi  eos  ego  reprehendam,  quos  satis  laudare  non 
possum.  Rerum  ego  vitia  collegi,  non  hominum.  Sublato 
enim  tyranno  tyrannida  manere  video.  Nam  quae  ille  fac- 
turus  non  fuit,  ea  fmnt,  ut  de  Clodio,  de  quo  mihi  explora- 
tum  est,  illum  non  modo  non  facturum,  sed  etiam  ne  pas- 
surum  quidem  fuisse.  Sequetur  Rufio  Vestorianus,  Victor, 
numquam  scriptus,  caeteri,  quis  non?  Cui  servire  ipsi  non 
potuimus,  eius  libellis  paremus.  Nam  Liberalibus  quis  po- 
tuit  in  senatum  non  venire?  Fac  id  potuisse  aliquo  modo: 
num,  etiam  quum  venissemus,  libere  potuimus  sententiam 
dicere?  Nonne  omni  ratione  veterani,  qui  armati  aderant, 
quum  praesidii  nos  nihil  haberemus,  defendendi  fuerunt? 
Illam  sessionem  Capitolinam  mihi  non  placuisse  tu  testis  es. 
Quid  ergo?  ista  culpa  Brutorum?  Minime  illorum  quidem, 
sed  aliorum  brutorum,  qui  se  cautos  ac  sapientes  putant: 
quibus  satis  fuit  laetari,  non  nullis  etiam  gratulari ,  nullis 
permanere.  3.  Sed  praeterila  omittamus:  istos  omni  cura 
praesidioque  tueamur,  et,  quem  ad  modum  tu  praecipis, 
contenti  Idibus  Martiis  simus,  quae  quidem  nostris  amicis, 
divinis  viris,  aditum  ad  caelum  dederunt,  libertatem  populo 
Romano  non  dederunt.  Recordare  tua.  Nonne  meministi 
clamare  te  omnia  perisse,  si  ille  funere  elatus  esset?  Sapien- 
ter  id  quidem.    Itaque  ex  eo  quae  manarint  vides.    4.  Quae 

scribis  Kalendis  Iuniis  Antonium  de  provinciis  relaturum, 
ut  et  ipse  Gallias  habeat  et  utrisque  dies  prorogetur ,  lice- 
bitne  decerni  libere?  Si  licuerit,  libertatem  esse  recupera- 
tam  laetabor :  si  non  licuerit,  quid  mihi  attulerit  ista  domini 
mutatio  praeter  laetitiam,  quam  oculis  cepi  iusto  interitu 
tyranni?  5.  Rapinas  scribis  ad  Opis  fieri,  quas  nos  quoque 
tum  videbamus.  Ne  nos  et  liberati  ab  egregiis  viris  nec 
liberi  sumus!  Ita  laus  illorum  est,  culpa  nostra.  Et  horta- 
ris  me  ut  historias  scribam?  ut  colligam  tanta  eorum  scelera, 
a  quibus  etiam  nunc  obsidemur?  Poterone  eos  ipsos  non 
laudare,  qui  te  obsignatorem  adhibuerunt?  Kec  mehercule 
me  raudusculum  movet,  sed  homines  benevolos,  quales- 
cumque  sunt,  grave  est  insequi  contumelia.  6.  Sed  de  om- 
nibus  meis  consiliis,  ut  scribis,  existimo  exploratius  nos  ad 
Kalendas  lunias  statuere  posse,  ad  quas  adero,  et  omniope 
atque  opera  enitar,  adiuvante  me  scilicet  auctoritate  tua  et 
gratia  et  summa  aequitate  causae,  ut  de  Buthrotiis  senatus 
consultum ,  quale  scribis ,  fiat.  Quod  me  cogitare  iubes, 
cogitabo  equidem,  etsi  tibi  dederam  superiore  epistola  cogi- 
tandum.  Tu  autem,  quasi  iam  recuperata  re  publica,  vici- 
nis  tuis  Massiliensibus  sua  reddis.  Haec  armis ,  quae  quam 
firma  habeamus  ignoro,  restitui  fortasse  possunt,  auctoritate 
non  possunt. 

XV. 

De  litteris  Attici  et  de  Bruti  ad  Antonium  et  de  eiusdem  ad  Atti- 
cum  litteris,  de  Dolabella,  omninoque  de  spe  meliore  a  se  recepta,  de 
Bruto,  de  Pilia.     Scripsit  in  Puteolano  a.  u.  c.  710. 

CICERO  ATTICO  S. 

1.  Epistola  brevis,  quae  postea  a  te  scripta  est,  sane 
mihi  fuit  iucunda,  de  Bruti  ad  Antonium  et  de  eiusdem  ad 
te  litteris.  Posse  videntur  esse  meliora  quam  adhuc  fuerunt. 
Sed  nobis  ubi  simus  et  quo  iam  nunc  nos  conferamus  pro- 
videndum  est.  2.  0  mirificum  Dolabellam  meum!  Iam  enim 
dico  meum,  antea,  crede  mihi,  subdubitabam.  Magnam 
Kvad-eciQrjGiv  res  habet:  de  saxo,  in  crucem,  columnam  tol- 
lere,  locum  illum  sternendum  locare.  Quid  quaeris?  tjqgjIxcc. 
Sustulisse  mihi  videtur  simulationem  desiderii,  adhuc  quae 

serpebat  in  dies  et  inveterata,  verebar  ne  periculosa  nostris 
tyrannoctonis  esset.  3.  Nunc  prorsus  adsentior  tuis  litteris 
speroque  meliora,  quamquam  istos  ferre  non  possum,  qui, 
dum  se  pacem  velle  simulant,  acta  nefaria  defendunt.  Sed 
non  possunt  omnia  simul.  Incipit  res  melius  ire  quam  pu- 
taram.  Nec  vero  discedam,  nisi  quum  tu  me  id  honeste 
putabis  facere  posse.  Bruto  certe  meo  nullo  loco  deero, 
idque,  etiam  si  mihi  cum  illo  nihil  fuisset,  facerem  propler . 
eius  singularem  incredibilemque  virtutem.  4.  Piliae  nostrae 
villam  totam  quaeque  in  villa  sunt  trado,  in  Pompeianum 
ipse  proficiscens  Kalend.  Maiis.  Quam  veHm  Bruto  persua- 
deas  ut  Asturae  sit. 

XVI. 

De  itinere  suo  tradita  Piliae  villa  suscepto,  de  Dolabella,  de 
Bruto,  de  Cicerone  filio,  de  Flaminio  Flamma,  de  valetudine  Atticae. 
Scripsit  Puteolis  conscendeus  ab  hortis  Cluvianis  a.  u.  c.  710. 

CICERO  ATTICO  S. 

1.  v.  Non.  conscendens  ab  hortis  Cluvianis  in  phasclum 
epicopum  has  dedi  litteras ,  quum  Piliae  nostrae  villam  ad  Lu- 
crinum,  vilicos,  procuratores  tradidissem.  Ipse  autem  eo 
die  in  Paeti  nostri  tyrotarichum  imminebam,  perpaucis  die- 
bus  in  Pompeianum ,  post  in  haec  Puteolana  et  Cumana  regna 
renavigaro.  0  loca  caeteroqui  valde  expetenda,  interpel- 
lantium  autem  multitudine  paene  fugienda!  2.  Sed  ad  rem 
ut  veniam,  o  Dolabellae  nostri  magnam  aQiorsiav!  Quanta 
est  ava&£aQr}Oig!  Equidem  laudare  eum  et  hortari  non. 
desisto.  Recte  tu  omnibus  epistolis  significas  quid  de  re, 
quid  de  viro  sentias.  Mihi  quidem  videtur  Brutus  noster 
iam  vel  coronam  auream  per  forum  ferre  posse.  Quis  enim 
audeat  laedere  proposita  cruce  aut  saxo?  praesertim  tantis 
plausibus,  tanta  approbatione  infimorum?  3.  Nunc,  mi 
Attice,  me  fac  ut  expedias.  Cupio,  quum  Bruto  nostro  ad- 
fatim  satis  fecerim,  excurrere  in  Graeciam.  Magni  interest 
Ciceronis  vel  mea  polius  vel  mehercule  utriusque  me  inter- 
venire  discenti.  Nam  epistola  Leonidae,  quam  ad  me  mi- 
sisti,  quid  habet,  quaeso,  in  quo  magno  opere  laetemur? 

Numquam  ille  mihi  satis  laudari  videbitur,  quum  ita  lauda- 
bitur:  equo  modo  nunc  est.'  Non  est  fidentis  boc  testimo- 
nium,  sed  potius  timentis.  Herodi  autem  mandaram,  ut 
mihi  xcctcc  ^llxov  scriberet,  a  quo  adhuc  nulla  littera  est. 
Vereor  ne  nihil  habuerit  quod  mihi,  quum  cognossem, 
iucundum  putaret  fore.  4.  Quod  ad  Xenonem  scripsisti, 
valde  mihi  gratum  est.  Nihil  enim  deesse  Ciceroni  quum 
ad  officium  tum  ad  existimationem  meam  pertinet.  Flammam 
Flaminium  audio  Romae  esse.  Ad  eum  scripsi  me  tibi  man- 
dasse  per  litteras,  ut  de  Montani  negocio  cum  eo  loquerere, 
et  velim  cures  epistolam,  quam  ad  eum  misi,  reddendam, 
et  ipse,  quod  commodo  tuo  fiat,  cum  eo  colloquare.  Puto, 
si  quid  in  homine  pudoris  est,  praestaturum  eum,  ne 
sero  cum  damno  dependatur.  De  Attica  pergratum  mihi  fe- 
cisti,  quod  curasti  ut  ante  scirem  recte  esse  quam  non  belle 
fuisse. 

XVII. 

De  adventu  suo  in  Pompeianum  et  litteris  ab  Attico  ibi  acceptis, 
de  Buthrotio  negocio  et  Antonio  a  se  ea  causa  conveniendo ,  de  Q. 
filii  Iitteris  ad  patrem  datis,  de  epistolis  adBrntum,  ad  Cassinm,  ad 
Dolabellam  scriptis,  de  sumptu  Ciceroni  suo  suppeditando ,  de  libris, 
quos  nunc  conscribat,  de  Flamma  et  Montani  negocio.  Scripsit  in 
Pompeiano  a.  u.  c.  710. 

CICERO  ATTICO  S. 

1.  In  Pompeianum  veni  v.  Nonas  Mai.,  quum  pridie,  ut 
antea  ad  te  scripsi,  Piliam  in  Cumano  collocavissem.  lbi 
mihi  cenanti  litterae  tuae  sunt  redditae,  quas  dederas  Deme- 
trio  liberto  prid.  Kal.,  in  quibus  multa  sapienter,  sed  tamen 
lalia,  quem  ad  modum  tute  scribebas,  ut  omne  consilium  in 
fortuna  positum  videretur.  Itaque  his  de  rebus  ex  tempore 
et  coram.  2.  De  Buthrotio  negocio ,  utinam  quidem  Anto- 
nium  conveniam!  Multum  profeclo  proficiam.  Sed  non  ar- 
bitranlur  eum  a  Capua  declinaturum ,  quo  quidem  metuo  ne 
magno  rei  publicae  malo  venerit.  Quod  idem  L.  Caesari 
videbatur,  quem  pridie  Neapoli  adfectum  graviter  videram. 
Quam  ob  rem  ista  nobis  ad  Kal.  Iun.  tractanda  et  perficienda 
sunt.  Sed  hactenus.  3.  Q.  filius  ad  patrem  acerbissimas 
cic.  III.  2.  26 

litteras  misit,  quae  suntei  redditae ,  quum  venissemus  inPom- 
peianum,  quarum  tamen  erat  caput,  Aquiliam  novercam 
non  esse  laturum.  Sed  hoc  tolerabile  fortasse,  illud  vero: 
<se  ab  Caesare  habuisse  omnia,  nihil  a  patre,  reliqua  sperare 
ab  Antonio!'  0  perditum  hominem !  Sed  [isXrJGu.  4.  Ad 
Brutum  nostrum,  ad  Cassium,  ad  Dolabellam  epistolas 
scripsi.  Earum  exempla  tibi  misi,  non  ut  deliberarem  red- 
dendaene  essent —  plane  enim  iudico  esse  reddendas* — ,  sed 
quod  non  dubito  quin  tu  idem  existimaturus  sis.  5.  Ciceroni 
meo,  mi  Attice,  suppeditabis  quantum  videbitur  meque  hoc 
tibi  onus  imponere  patiere.  Quae  adhuc  fecisti,  mihi  sunt 
gratissima.  6.  Librum  meum  illum  avsxdotov  nondum,  ut 
volui,  perpolivi.  Ista  vero,  quae  lu  contexivis,  aliud  quod- 
dam  separatum  volumen  exspectant.  Ego  autem  —  credas 
mihi  velim  —  minore  periculo  existimo  contra  illas  nefarias 
partes  vivo  tyranno  dici  potuisse  quam  mortuo.  Ille  enim 
nescio  quo  pacto  ferebat  me  quidem  mirabiliter :  nunc ,  qua- 
cumque  nos  commovimus,  ad  Caesaris  non  modo  acta,  ve- 
rum  etiam  cogitata  revocamur.  De  Montano,  quoniam 
Flamma  venit,  videbis.   Puto  rem  meliore  loco  esse  debere. 

A. 
CICERO  DOLABELLAE  COS.  SUO  S. 

1.  Etsi  contentus  eram,  mi  Dolabella,  tua  gloria  satisque 
ex  ea  magnam  laetitiam  voluptatemque  capiebam ,  tamen  non 
possum  non  confiteri  cumulari  me  maximo  gaudio,  quod 
vulgo  hominum  opinio  socium  me  ascribat  tuis  laudibus. 
Neminem  conveni :  convenio  autem  cotidie  plurimos :  sunt 
enim  permulti  optimi  viri  valetudinis  causa  in  his  locis ,  con- 
veniunt  praeterea  ex  municipiis  frequentes  necessarii  mei, 
qui  omnes ,  quum  te  summis  laudibus  ad  caelum  extulerunt, 
mihi  continuo  maximas  gralias  agunt.  Negant  enim  se  du- 
bitare  quin  tu  meis  praeceptis  et  consiliis  obtemperans  prae- 
stantissimum  te  civem  et  singularem  consulem  praebeas. 
2.  Quibus  ego  quamquam  verissime  possum  respondere  te 
quae  facias  tuo  iudicio  et  tua  sponte  facere  nec  cuiusquam 
egere  consilio,  tamen  neque  plane  adsentior,  ne  imminuam 
tuam  laudem,  si  omnis  a  meis  consiliis  profecta  videatur, 

neque  valde  nego.  Sum  enim  avidior  etiam  quam  satis  est 
gloriae.  Et  tamen  non  alienum  est  dignitate  tua,  quod  ipsi 
Agamemnoni  regum  regi  fuit  honestum,  habere  aliquem  in 
consiUis  capiendis  Nestorem :  mihi  vero  gloriosum  te  iuve- 
nem  consulem  florere  laudibus  quasi  alumnum  disciplinae 
meae.  3.  L.  quidem  Caesar,  quum  ad  eum  aegrotum  Nea- 
polim  venissem,  quamquam  erat  oppressus  totius  corporis 
doloribus,  tamen  ante  quam  me  plane  salutavit:  c0  mi  Ci- 
cero'  inquit  'gratulor  tibi,  quum  tantum  vales  apud  Dola- 
bellam,  quantum  si  ego  apud  sororis  filium  valerem,  iam 
salvi  esse  possemus.  Dolabellae  vero  tuo  et  gratulor  et  gra- 
tias  ago,  quem  quidem  post  te  consulem  solum  possumus 
vere  consulem  dicere\  Dein  multa  de  facto  ac  de  re  gesta, 
tum  nihil  magnificentius ,  nihil  praeclarius  actum  umquam, 
nihil  rei  publicae  salutarius.  Atque  haec  una  vox  om- 
nium  est.  4.  A  te  autem  peto,  uti  me  hane  quasi  falsam 
hereditatem  alienae  gloriae  sinas  cernere  meque  aliqua  ex 
parte  in  societatem  tuarum  laudum  venire  patiare.  Quam- 
quam,  miDolabella —  haec  enim  iocatus  sum — libentius  om- 
nes  meas ,  si  modo  sunt  aliquae  meae ,  laudes  ad  te  transfu- 
derim  quam  aliquam  partem  exhauserim  ex  tuis.  Nam  quum 
te  semper  tantum  dilexerim,  quantum  tu  intelllgere  potuisti, 
tum  his  tuis  factis  sic  incensus  sum ,  ut  nihil  umquam  in  amore 
fuerit  ardentius.  Nihil  est  enim,  mihi  crede,  virtute  formo- 
sius ,  nihil  pulcrius ,  nihil  amabilius.  5.  Semper  amavi ,  ut 
scis,  M.  Brutum  propter  eius  summum  ingenium,  suavissi- 
mos  mores ,  singularem  probitatem  atque  constantiam.  Ta- 
men  Idibus  Martiis  tantum  accessit  ad  amorem ,  ut  mirarer 
locum  fuisse  augendi  in  eo ,  quod  mihi  iam  pridem  cumula- 
tum  etiam  videbatur.  Quis  erat  qui  putaret  ad  eum  amorem, 
quem  erga  te  habebam,  posse  aliquid  accedere?  Tantum 
accessit,  ut  mihi  nunc  denique  amare  videar,  antea  dilexisse. 
6.  Qua  re  quid  est  quod  ego  te  horter,  ut  dignitati  et  gloriae 
servias?  Proponam  tibi  claros  viros,  quod  facere  solent 
qui  hortantur?  Neminem  habeo  clariorem  quam  te  ipsum: 
te  imitere  oportet,  tecum  ipse  certes.  Ne  licet  quidem  tibi 
iam  tantis  rebus  gestis  non  tui  similem  esse.  7.  Quod  quum 
ita  sit,  hortatio  non  est  necessaria:  gratulatione  magis  uten- 

26* 

dum  est.  Contigit  enim  tibi,  quod  haud  scio  an  nemini,  ut 
summa  severitas  animadversionis  non  modo  non  invidiosa, 
sed  etiam  popularis  esset  et  quum  bonis  omnibus  tum  infimo 
cuique  gratissima.  Hoc  si  tibi  fortuna  quadam  contigisset, 
gratularer  felicitati  tuae,  sed  contigit  magnitudine  quadam 
quum  animi  tum  etiam  ingenii  atque  consilii.  Legi  enim  con- 
tionemtuam.  Nihilillasapientius:  itapedetemptin  quumacces- 
susatead  causam  facti  tum  recessus,  ut  res  ipsa  maturitatem 
tibi  animadvertendi  omnium  concessu  daret.  8.  Liberasti 
igitur  et  urbem  periculo  et  civitatem  metu,  neque  solum  ad 
tempus  maximam  utilitatem  attulisti ,  sed  etiam  ad  exemplum. 
Quo  facto  intelligere  debes  in  te  positam  esse  rem  publicam 
tibique  non  modo  tuendos ,  sed  etiam  ornandos  illos  viros ,  a 
quibus  initium  libertatis  profectum  est.  Sed  his  de  rebus 
coram  plura  propediem,  ut  spero.  Tu,  quoniam  rempubli- 
cam  nosque  conservas ,  fac  ut  diligentissime  te  ipsum,  mi 
Dolabella,  custodias. 

XVIII. 

De  Dolabella,  de  nominibus  Aibiano  et  Patulciano ,  de  Montano, 
de  Servio ,  de  Bruto  causaque  rei  publicae.  Scripsit  in  Pompeiano 
a.  u.  c.  710. 

CICERO  ATTICO  S. 

1.  Saepius  me  iam  agitas,  quod  rem  gestam  Dolabellae 
nimis  in  caelum  videar  efferre.  Ego  autem,  quamquam 
sane  probo  factum,  tamen,  ut  tanto  opere  laudarem,  addu- 
ctus  sum  tuis  et  unis  et  alteris  litteris.  Sed  totum  se  a-te 
abalienavit  Dolabella,  ea  de  causa,  qua  me  quoque  sibi  ini- 
micissimum  reddidit.  0  hominem  pudentem!  Kal.  Ian.  de- 
buit:  adhuc  non  solvit,  praesertim  quum  se  maximo  aere 
alieno  Faberii  manu  liberarit  et  opem  ab  eo  petierit.  Licet 
enim  iocari,  ne  me  valde  conturbatum  putes.  Atque  ego 
ad  eum  nx.  Idus  litteras  dederam  benemane,  eodem  autem 
die  tuas  litteras  vesperi  acceperam  in  Pompeiano,  sane  cele- 
riter,  tertio  abs  te  die.  Sed,  ut  ad  te  eo  ipso  die  scripse- 
ram,  satis  aculeatas  ad  Dolabellam  litteras  dedi,  quae  si 
nihil  profecerint,  puto  fore  ut  me  praesentem  non  suslineat. 
2.  Albianum  te  confecisse  arbitror.     De  Patulciano  nomine, 

quod  mihi  suppetiatus  es ,  gratissimum  est  et  simile  tuorum 
omnium.  Sed  ego  Erotem  ad  ista  expedienda  factum  mihi 
videbar  reliquisse,  cuius  non  sine  magna  culpa  vacillatum  est. 
Sed  cum  ipso  videro.  3.  De  Montano,  ut  saepe  ad  te  scripsi, 
erit  tibi  tota  res  curae.  Servius  proficiscens,  quod  despe- 
ranter  tecum  locutus  est,  minime  miror,  neque  ei  quidquam 
in  desperatione  concedo.  4.  Brutus  noster,  singularis  vir, 
si  in  senatum  non  est  Kal.  Iuniis  venturus,  quid  facturus  sit 
in  foro  nescio.  Sed  hoc  ipse  melius.  Ego  ex  iis,  quae  pa- 
rari  video,  non  multum  Idibus  Martiis  profectum  iudico. 
Itaque  de  Graecia  cotidie  magis  et  magis  cogito.  Nec  enim 
Bruto  meo  exsilium,  ut  scribit  ipse,  meditanti  video  quid 
prodesse  possim.  Leonidae  me  litterae  non  satis  deJecta- 
runt.  De  Herode  tibi  adsentior.  Saufeii  legisse  vellem.  Ego 
ex  Pompeiano  vi.  Idus  Mai.  cogitabam. 

XIX. 

De  litterarum  commercio,  de  Bruto,  de  Antouii  litteris,  de  Pansa, 
de  Q.  filio,  de  litteris  ad  Dolabellam  et  ad  Siccam  scriptis,  de  Ser- 
vii  litteris,  de  Publilio,  de  aere  alieno  Dolabellae,  de  profectione  sua^ 
de  Attica  et  Pilia.     Scripsit  in  Pompeiano  a.  u.  c.  710. 

CICERO  ATTICO  S. 
1.  Non.  Mai.  quum  essem  in  Pompeiano,  accepi  binas 
ate  litteras,  alteras  sexto  die,  alteras  quarto.  Ad  superio- 
res  igitur  prius.  Quam  mihi  iucundum  opportune  tibi  Bar- 
naeum  litteras  reddidisse.  Tu  vero  cum  Cassio ,  ut  caetera. 
Quam  commode  autem,  quod  id  ipsum,  quod  me  mones, 
quadriduo  ante  ad  eum  scripseram  exemplumque  mearum 
litterarum  ad  te  miseram.  Sed  quum  ex  Dolabellae  axioia. 
—  sic  enim  tu  ad  me  scripseras  —  magna  desperatione  ad- 
fectus  essem,  ecce  tibi  et  Bruti  et  tuae  litterae.  Ille  exsi- 
lium  meditari,  nos  autem  alium  portum  propiorem  huic  ae- 
tati  videbamus ,  in  quem  mallem  equidem  pervehi  florente 
Bruto  nostro  constitutaque  re  publica.  Sed  nunc  quidem, 
ut  scribis,  non  utrum  vis.  Adsentiris  enim  mihi  nostram 
aetatem  a  castris ,  praesertim  civilibus ,  abhorrere.  2.  An- 
tonius  ad  me  tantum  de  Clodio  rescripsit,  meam  lenitatem 
et  clementiam  et  sibi  esse  gratam  et  mihi  voluptati  magnae 


406  EPISTOLARUM  AD  ATTICUM  58 

fore.  Sed  Pansa  furere  videtur  de  Clodio  itemque  de  Deio- 
taro,  et  loquitur  severe,  si  velis  credere.  Illud  tamen  non 
belle,  ut  mihi  quidem  videtur,  quod  factum  Dolabellae  ve- 
hementer  improbat.  3.  De  coronatis,  quum  sororis  tuae 
filius  a  patre  accusatus  esset,  rescripsit  se  coronam  habuisse 
honoris  Caesaris  causa,  posuisse  luctus  gratia,  postremo  se 
libenter  vituperationem  subire,  quod  amaret  etiam  mortuum 
Caesarem.  4.  Ad  Dolabellam,  quem  ad  modum  tibi  dicis 
placere,  scripsi  diligenter.  Ergo  etiam  ad  Siccam:  tibi  ljoc 
oneris  non  impono :  nolo  te  illum  iratum  habere.  Servii 
orationem  cognosco:  in  qua  plus  timoris  video  quam  con- 
silii.  Sed  quoniam  perterriti  omnes  sumus,  adsentior  Servio. 
Publilius  tecum  tricatus  est.  Huc  enim  Caerellia  missa  ab 
istis  est  legata  ad  me,  cui  facile  persuasi  mihi  id,  quod  ro- 
garet,  ne  licere  quidem,  non  modo  non  lubere.  Antonium 
si  videro,  accurate  agam  de  Buthroto.  5.  Venio  ad  recen- 
tiores  litteras,  quamquam  de  Servio  iam  rescripsi.  <Me  fa- 
cere  magnam  kqccZlv  Dolabellae.'  Mihi  mehercule  ita  vide- 
tur,  non  f  potuisse  maior  tali  re  talique  tempore.  Sed  tamen, 
quidquid  ei  tribuo ,  tribuo  ex  tuis  litteris.  Tibi  vero  adsen- 
tior  maiorem  7Cqcc%lv  eius  fore ,  si  mihi  quod  debuit  dissol- 
verit.  Brutus  velim  sit  Asturae.  6.  Quod  autem  Iaudas  me, 
quod  nihil  ante  de  profectione  constituam  quam  ista  quo 
evasura  sint  videro,  muto  sententiam.  Neque  quidquam  ta- 
men  ante  quam  te  videro.  Atticam  meam  gratias  mihi  agere 
de  matre  gaudeo,  cui  quidem  ego  totam  villam  cellamque 
tradidi,  eamque  cogitabam  v.  Idus  videre.  Tu  Atticae  salu- 
tem  dices.    Nos  Piliam  diligenter  tuebimur. 

XX. 

De  itinere  suo  et  epistolis  ab  Attico  acceptis,  de  negocio  Albiano, 
de  Buthroto  Attici,  de  L.  Antonii  et  Dolabellae  contionibus,  de  Cleo- 
patra,  de  re  publica  e  Bruto  pendente,  de  litteris  ad  Brutum  et  Cas- 
sium  datis,  de  Hirtio,  de  Dolabella,  de  Pansa,  de  bello  civili  immi- 
nenti,  de  Epicuri  decreto  ft^  noXixe vsg&ch  ,  de  Q.  filio,  de  L.  An- 
tonii  contione  exspectata  producto  Octavio,  de  Pilia  et  de  epulis 
Vestorii.     Scripsit  in  Neapolitano  a.  u.  c.  710. 

CICERO  ATTICO  S. 
1.  E  Pompeiano  navi  advectus   sum   in  Luculli  nostri 

hospitium  vi.  Idus ,  hora  fere  III. :  egressus  autem  e  navi 
accepi  tuas  litteras ,  quas  tuus  tabellarius  in  Cumanum  attu- 
lisse  dicebatur,  Nonis  Mai.  datas.  A  Lucullo  postridie  ea- 
dem  fere  hora  veni  in  Puteolanum.  Ibi  accepi  duas  episto- 
las,  alteram  Nonis,  alteram  vn.  Idus  Lanuvio  datas.  Audi 
igitur  ad  omnes.  2.  Primum ,  quae  de  re  mea  gesta  et  in  so- 
lutione  et  in  Albiano  negocio,  grata.  De  tuo  autem  Buthroto, 
quum  in  Pompeiano  essem ,  Misenum  venit  Antonius :  inde 
ante  discessit  quam  illum  venisse  audissem:  fa  quo  in  Sam- 
nium.  Vide  quid  speres.  Bomae  igitur  de  Buthroto.  L. 
Antonii  horribilis  contio,  Dolabellae  praeclara.  Iam  vel  sibi 
habeat  numos ,  modo  numeret  Idibus.  Tertullae  nollem  ab- 
ortum :  tam  enim  Cassii  sunt  iam  quam  Bruti  serendi.  De 
regina  velim  atque  etiam  de  Caesare  illo.  Persolvi  primae 
epistoiae:  venio  ad  secundam.  3.  De  Quintis,  Buthroto, 
quum  venero ,  ut  scribis.  Quod  Ciceroni  suppeditas ,  gra- 
tum.  Quod  errare  me  putas ,  qui  rem  publicam  putem  pen- 
dere  e  Bruto,  sic  se  res  habet:  aut  nulla  erit  aut  ab  isto 
istisve  servabitur.  Quod  me  hortaris,  ut  scriptam  contio- 
nem  mittam,  accipe  a  me,  mi  Attice,  xcc&ofoxov  ds<6Qr}(ia 
earum  rerum,  in  quibus  satis  exercitati  sumus.  Nemo  um- 
qtiam  neque  poeta  neque  orator  fuit  qui  quemquam  melio- 
rem  quam  se  arbitraretur.  Hoc  etiam  malis  contingit.  Quid 
tu  Bruto  putas  et  ingenioso  et  erudito  ?  De  quo  etiam  ex- 
perti  sumus  nuper  in  edicto.  Scripseram  rogatu  tuo.  Meum 
mihi  placebat,  illi  suum.  Quin  etiam,  quum  ipsius  preci- 
bus  paene  adductus  scripsissem  ad  eum  f  de  optimo  genere 
dicendi',  non  modomihi,  sed  etiam  tibi  scripsit  sibi  illud, 
quod  mihi  placeret,  non  probari.  Qua  re  sine,  quaeso,  sibi 
quemque  scribere. 

Suam  cuique  sponsam,  mihi  meam:  suum  cuique  amorem, 

mihi  meum. 

Non  scite.  Hoc  enim  Atilius,  poeta  durissimus.  Atque  uti- 
nam  iiceat  isti  contionari !  Cui  si  esse  in  urbe  tuto  licebit, 
vicimus.  Ducem  enim  novi  belli  civilis  aut  nemo  sequetur 
aut  ii  sequentur  qui  facile  vincantur.  4.  Venio  ad  tertiam. 
Gratas  fuisse  meas  litteras  Bruto  et  Cassio  gaudeo.    Itaque 

iis  rescripsi.  Quod  Hirtium  per  me  meliorem  fieri  volunt, 
do  equidem  operam  et  ille  optime  loquitur,  sed  vivit  habi- 
tatque  cum  Balbo,  qui  item  bene  loquitur.  Quid  credas  vi- 
deris.  Dolabellam  valde  placere  tibi  video,  mihi  quidem 
egregie.  Cum  Pansa  vixi  in  Pompeiano.  Is  plane  mihi  pro- 
babat  se  bene  sentire  et  cupere  pacem.  Causam  armorum 
quaeri  plane  video.  Edictum  Bruti  et  Cassii  probo.  Quae- 
ris  ut  suscipiam  cogitationem,  quidnam  istis  agendum  pu- 
tem,  consilia  temporum  sunt,  quae  in  horas  commutari  vi- 
des.  Dolabellae  etprima  illa  actio  et  haec  contra  Antonium 
contio  mihi  profecisse  permultum  videtur.  Prorsus  ibat 
res.  Nunc  autem  videmur  habituri  ducem:  quod  unum  mu- 
nicipia  bonique  desiderant.  5.  Epicuri  mentionem  facis  et 
audes  dicere  (irj  noXixsv&Gftai?  Non  te  Bruti  nostri  vulti- 
culus  ab  ista  oratione  deterret?  Quintus  filius,  ut  scribis, 
Antonii  est  dextella.  Per  eum  igitur  quod  volemus  facile 
auferemus.  Exspecto,  si,  ut  putas,  L.  Antonius  produxit 
Octavium,  qualis  contio  fuerit.  Haec  scripsi  citatim.  Sta- 
tim  enim  Cassii  tabellarius.  Eram  continuo  Piliam  saluta- 
turus ,  deinde  ad  epulas  Vestorii  navicula.  Atticae  plurimam 
salutem. 

XXI. 

De  Dolabellae  litteris  ad  se  datis,  de  sermone  cuni  Balbo  a  se 
habito,  de  bello  civili  imminenti,  de  Caesaris  caede  animo  virili,  con- 
silio  puerili  facta,  de  senectute  sua,  de  Hirtio  ad  optimates  tradu- 
cendo,  de  Octavii  contione  exspectata,  de  aere  alieno  Dolabellae. 
Scripsit  Puteolis  apud  Vestorium  a.  u.  c.  710. 

CICERO  ATTICO  S. 

1.  Quum  paullo  ante  dedissem  ad  te  Cassii  tabellario 
litteras ,  v.  Idus  venit  noster  tabellarius ,  et  quidem,  portenti 
simile,  sine  tuis  litteris.  Sed  cito  conieci  Lanuviite  fuisse. 
Eros  autem  festinavit,  utadme  litterae  Dolabellae  perfer- 
rentur,  non  de  re  mea,  —  nondum  enim  meas  acceperat  — , 
sed  rescripsit  ad  eas ,  quarum  exemplum  tibi  miseram,  sane 
luculente.  2.  Ad  me  autem,  quum  Cassii  tabellarium  di- 
misissem ,  statim  Balbus.  0  di  boni ,  quam  facile  perspice- 
res  timere  ocium !    Et  nosti  virum  quam  tectus ,  sed  tamen 

Antonii  consilia  narrabat:  illum  circumire  veteranos,  ut 
acta  Caesaris  sancirent  idque  se  facturos  esse  iurarent,  ut 
rata  omnes  haberent  eaque  duumviri  omnibus  mensibus  in- 
spicerent.  Questus  est  etiam  de  sua  invidia,  eaque  omnis 
eius  oratio  fuit,  ut  amare  videretur  Antonium.  Quid  quae- 
ris?  Nihil  sinceri.  3.  Mihi  autem  non  est  dubium  quin  res 
spectet  ad  castra.  Acta  enim  illa  res  est  animo  virili,  con- 
silio  puerili.  Quis  enim  hoc  non  vidit,  regni  heredem  re- 
lictum?    Quid  autem  absurdius  : 

Hoc  metuere,  alterum  in  metu  non  ponere? 

Quin  etiam  hoc  ipso  tempore  multa  v7to<i6Xoixa.  Pontii 
Neapolitanum  a  matre  tyrannoctoni  possideri?  Legendus 
mihi  saepius  est  cCato  maior*  ad  te  missus.  Amariorem 
enim  me  senectus  facit.  Stomachor  omnia.  Sed  mihi  qui- 
dem  (}£(}l(dtcci.  Viderint  iuvenes.  Tu  mea  curabis,  ut  cu- 
ras.  4.  Haec  scripsi  seu  dictavi  apposita  secunda  mensa 
apud  Vestorium.  Postridie  apud  Hirtium  cogitabam ,  et  qui- 
dem  jtEvtelotTtov.  Sic  hominem  traducere  ad  optimates 
paro.  Arjoog  noXvq.  Nemo  est  istorum  qui  ocium  non  ti- 
meat.  Qua  re  talaria  videamus.  Quidvis  enim  potius  quam 
castra.  Atticae  salutem  plurimam  velim  dicas.  Exspecto 
Oclavii  contionem  et  si  quid  aliud,  maxime  autem  ecquid 
Dolabella  tinniat  an  in  meo  nomine  tabulas  novas  fecerit. 

XXIT. 

De  itinere  suo  Arpinum  suscipiendo  et  litteris  Attici  eo  mitten- 
dis,  de  consiliis  Caesarianorum,  de  bello  civili  futuro  nec  a  se  vi- 
tando ,  dein  quaerit  ab  Attico  quid  sibi  agendum  putet.  Scripsit  in 
Puteolano  a.  u.  c.  710. 

CICERO  ATTICO  S. 
1 .  Certior  a  Pilia  factus  mitti  ad  te  Idibus  tabellarios, 
statim  hoc  nescio  quid  exaravi.  Primum  igitur  scire  te  vo- 
lui  me  hinc  Arpinum  xvi.  Kalend.  Iun.  Eo  igitur  -mittes, 
si  quid  erit  posthac :  quamquam  ipse  iam  iamque  adero.  Cu- 
pio  enim  ante  quam  Romam  venio  odorari  dilig-entius  quid 
futurum  sit.  Quamquam  vereor  ne  nihil  coniectura  aberrem. 
Minime  enim  obscurum  est  quid  isti  moliantur  —  meus  vero 


410  EPISTOLARUM  AD  ATTICUM  62 

discipulus,  qui  hodie  apud  me  cenat,  valde  amat  illum, 
quem  Brutus  noster  sauciavit  —  et  si  quaeris  —  perspexi 
enim  plane  — ,  timent  ocium:  vxo&solv  autem  hanc  habent 
eamque  prae  se  ferunt,  clarissimum  viruminterfectum,  to- 
tam  rem  publicam  illius  interitu  perturbatam:  irrita  fore  quae 
ille  egisset,  simul  ac  desistemus  timere:  clementiam  illi  malo 
fuisse,  qua  si  usus  non  esset,  nihil  ei  tale  accidere  potuisse. 
2.  Mihi  autem  venit  in  mentem ,  si  Pompeius  cum  exercitu 
firmo  veniat,  quod  est  evAoyov,  certe  fore  bellum.  Haec 
me  species  cogitatioque  perturbat.  Neque  enim  iam  quod 
tibi  tum  licuit  nobis  nunc  licebit.  Nam  aperte  laetati  sumus. 
Deinde  habent  in  ore  nos  ingratos.  Nullo  modo  licebit  quod 
tum  et  tibi  licuit  et  multis.  OcuvonQ06G>7tr]Tdov  ergo  et 
ttiov  in  castra?  Miliens  mori  melius,  huic  praesertim 
aetati.  Itaque  me  Idus  Martiae  non  tam  consolantur  quam 
antea.    Magnum  enim  mendum  continent.    Etsi  illi  iuvenes 

«AAotg  iv  iG&Xolg  rovd'  amo&ovvtui  ipoyov. 

Sed,  si  tu  melius  quippiam  speras,  quod  et  plura  audis  et 
interes  consiliis,  scribas  ad  me  velim  simulque  cogites  quid 
agendum  nobis  sit  super  legatione  votiva.  Equidem  in  his 
locis  moneor  a  multis,  ne-in  senatu  Kalendis.  Dicuntur 
enim  occulte  milites  ad  eam  diem  comparari,  et  quidem  in 
istos,  qui  mihi  videntur  ubivis  tutius  quam  in  senatu  fore. 


L  I  B  E  R    XV. 
I.  a. 

De  morte  Alexionis  medici,  de  Antonio  a  se  non  convento  Mi- 
eeni,  de  sermone  cum  Hirtio  habito,  etiam  de  negocio  Attici  Buthro- 
tio,  de  re  publica  quid  cum  Hirtio  locutus  sit,  de  Q.  filio,  de  Cae- 
rellia  aliaque  quadam  muliere,  de  Bruti  litteris.  Scripsit  in  Puteo- 
lano  a.  u.  c.  710. 

CICERO  ATTICO  S. 

1.  0  factum  male  de  Alexione!  Incredibile  est  quanta 
me  molestia  adfecerit,  nec  mehercule  ex  ea  parte  maxime 

quod  plerique  mecum:  *ad  quem  igitur  te  medicum  confe- 
res?'  Quid  mihi  iam  medico?  aut  si  opus  est,  tanta  inopia 
est?  Amorem  erga  me,  humanitatem  suavitatemque  desi- 
dero.  Etiam  illud:  quid  est  quod  non  pertimescendum  sit, 
quum  hominem  temperantem ,  summum  medicum  tantus  im- 
proviso  morbus  oppresserit?  Sed  ad  haec  omnia  una  con- 
solatio  est,  quod  ea  condicione  nati  sumus,  ut  nihil  quod 
homini  accidere  possit  recusare  debeamus.  2.  De  Antonio 
iam  antea  tibi  scripsi  non  esse  eum  a  me  conventum.  Venit 
enim  Misenum ,  quum  ego  essem  in  Pompeiano ,  inde  ante 
profectus  est,  quam ego  eum  venisse  cognovi.  Sed  casu, 
quum  legerem  tuas  litteras ,  Hirtius  erat  apud  me  in  Puteo- 
lano:  ei  legi  et  egi.  Primum  quod  attinet,  nihil  mihi  con- 
cedebat,  deinde  ad  summam,  arbitrum  me  statuebat  non 
modo  huius  rei,  sed  totius  consulatus  sui.  Cum  Antonio 
autem  sic  agemus,  ut  perspiciat,  si  in  eo  negocio  nobis  sa- 
tis  fecerit,  totum  me  futurum  suum.  Dolabellam  spero  domi 
esse.  3.  Redeamus  ad  nostros:  de  quibus  tu  bonam  spem 
te  significas  habere  propter  edictorum  humanitatem.  Ego 
autem  perspexi,  quuma  me  xvn.  Kal.  de  Puteolano  Neapo- 
lim  Pansae  conveniendi  causa  proficisceretur  Hirtius,  omnem 
eius  sensum.  Seduxi  eum  et  ad  pacem  sum  cohortatus. 
Non  poterat  scilicet  negare  se  velle  pacem,  sed  non  minus 
se  nostrorum  arma  timere  quam  Antonii,  et  tamen  utros- 
que  non  sine  causa  praesidium  habere,  se  autem  utraque 
arma  metuere.  Quid  quaeris?  Ovdev  vyu^.  4.  De  Q. 
filio  tibi  adsentior:  patri  quidem  certe  gratissima,  etbellae 
tuae  litterae  fuerunt.  Caerelliae  vero  facile  satis  feci,  nec 
valde  laborare  mihi  visa  est,  et,  si  illa,  ego  certe  non  labo- 
rarem.  Istam  vero,  quam  tibi  molestam  scribis  esse,  audi- 
tam  a  te  esse  omnino  demiror.  Nam  quod  eam  collaudavi 
apud  amicos ,  audientibus  tribus  filiis  eius  et  filia  tua  f  xo  ix 
xov  ov  [quid  est  hoc?].  Quid  est  autem  cur  ego  persona- 
tus  ambulem?  Parumne  foeda  persona  est  ipsius  senectu- 
tis?  5.  Quod  Brutus  rogat,  ut  ante  Kalendas,  ad  me  quo- 
que  scripsit,  et  fortasse  faciam.  Sed  plane  quid  velit  nescio. 
Quid  enim  illi  adferre  consilii  possum,  quum  ipse  egeam 
consilio  et  quum  ille  suae  immortalitati  melius  quam  nostro 

ocio  consuluerit?  De  regina  rumor  exstinguetur.  De  Flamma, 
obsecro  te ,  si  quid  potes. 

I.  b. 

De  Pilia,  de  funere  matris  Cn.  Luculli,  de  contione  Bruti  ad  se, 
ut  corrigeret,  missa.  Scripsit  in  Siouessano  Arpinum  proficiscens  a. 
u.  c.  710. 

[CICERO  ATTICO  S.] 
1.  Here  dederam  ad  te  litteras  exiens  e  Puteolano  de- 
verteramque  in  Cumanum.  Ibi  bene  valentem  videram  Pi- 
liam.  Quin  etiam  paullo  post  Cumis  eam  vidi.  Venerat 
enim  in  funus,  cui  funeri  ego  quoque  operam  dedi.  Cn.  Lu- 
cullus  familiaris  noster  matrem  efferebat.  Mansi  igitur  eo 
die  in  Sinuessano ,  atque  inde  mane  postridie  Arpinum  pro- 
ficiscens  hanc  epistolam  exaravi.  2.  Erat  autem  nihil  novi 
quod  aut  scriberem  aut  ex  te  quaererem,  nisi  forte  hoc  ad 
rem  putas  pertinere:  Brutus  noster  misit  ad  me  orationem 
suam  habitam  in  contione  Capitolina,  petivitque  a  me,  ut 
eam ,  nec  ambitiose,  corrig-erem  ante  quam  ederet.  Est 
autem  oratio  scripta  elegantissime  sententiis ,  verbis  ut  nihil 
possit  ultra.  Ego  tamen,  si  illam  causam  habuissem,  scri- 
psissem  ardentius.  'Tnod-soig  vides  quae  sit  et  persona  di- 
centis.  Itaque  eam  corrigere  non  potui.  Quo  enim  in  ge- 
nere  Brutus  noster  esse  vult  et  quod  iudicium  habet  de 
optimo  genere  dicendi,  id  ita  consecutus  est  in  ea  oratione, 
ut  elegantius  esse  nihil  possit.  Sed  ego  secutus  aliud  sum, 
sive  hoc  recte  sive  non  recte.  Tu  tamen  velim  orationem 
legas,  nisi  forte  iam  legisti,  certioremque  me  facias  quid  iu- 
dices  ipse.  Quamquam  vereor  ne  cognomine  tuo  lapsus 
VTtsQatttxog  sis  in  iudicando.  Sed  si  recordabere  dripoG&i- 
vovg  fulmina,  tum  intelliges  posse  et  axxixdxaxa  gravissime 
dici.  Sed  haec  coram.  Nunc  nec  sine  epistola  nec  cum  in- 
ani  epistola  volui  ad  te  Metrodorum  venire. 

II. 

De  Attici  litteris  de  Buthroto,  de  L.  Antonio,  deMenedemo,  de 
consilio  suo  in  scribendo  obtinendo  et  ab  Attico  probato,  de  legioni- 
bus ,  de  Buthrotiis,  si  Atticus  per  senatum  speret,  de  Octavii  contione 
et  ludorum  apparatu,  deMatio,  Postumio ,  Saserna,  Balbo,  de  prima 

disputatione   Tusculana  sua,    de  Flamma,    de  Tyndaritanorum   causa, 
de  Alexionis  morte.     Scripsit  in  Vescino  a.  u.  c.  710. 

CICERO  ATTICO  S. 
1.  xv.  Kalend.  e  Sinuessano  profieiseens  quum  dedissem 
ad  te  litteras  devertissemque  a  Cumis ,  in  Vescino  accepi  a 
tabellario  tuas  litteras,  in  quibus  nimis  multa  de  Buthroto. 
Non  enim  tibi  ea  res  maiori  curae  aut  est  aut  erit  quam  mihi. 
Sic  enim  decet  te  mea  curare,  tua  me.  Quam  ob  rem  id 
quidem  sic  susceptum  est  mihi ,  ut  nihil  sim  habiturus  anti- 
quius.  2.  L.  Antonium  contionatum  esse  cognovi  tuis  lit- 
teris  et  aliis  sordide,  sed  id  quale  fuerit  nescio:  nihil  enim 
scripsisti.  De  Menedemo,  probe:  Quintus  certe  ea  dictitat, 
quae  scribis.  Consilium  meum  a  te  probari,  quod  ea  non 
scribam,  quae  tu  a  me  postularis,  facile  patior,  multoque 
magis  id  probabis,  si  orationem  eam,  de  qua  hodie  ad  te 
scripsi,  legeris.  Quae  de  legionibus  scribis,  ea  vera  sunt. 
Sed  non  satis  hoc  mihi  videris  tibi  persuasisse,  f  quid  de 
Buthrotiis  nostris  per  senatum  speres  confici  posse,  f  quod 
puto.  Tantum  enim  video :  non  videmur  esse  victuri.  Sed, 
ut  iam  nos  hoc  fallat,  de  Buthroto  te  non  fallet.  3.  De 
Octavii  contione  idem  sentio  quod  tu,  ludorumque  eius  ap- 
paratus  et  Matius  ac  Postumius  mihi  procuratores  non  pla- 
cent:  Saserna  collega  dignus.  Sed  isti  omnes,  quem  ad 
modum  sentis,  non  minus  ocium  timent  quam  nos  arma. 
Balbum  Ievari  invidia  per  nos  velim,  sed  ne  ipse  quidem  id 
fieri  posse  confidit.  Itaque  alia  cogitat.  4.  Quod  prima 
disputatio  Tusculana  te  confirmat,  sane  gaudeo :  neque  enim 
ullum  est  perfugium  aut  melius  aut  paratius.  Flamma  quod 
bene  loquitur,  non  moleste  fero.  Tyndaritanorum  causa, 
de  qua  Pansa  laborat,  quae  sit  ignoro.  Hos  tamen ,  itavxi- 
IoltcoV)  movere  ista  videntur,  in  primis  erogatio  pecuniae. 
De  Alexione  doleo,  sed,  quoniam  inciderat  in  tam  gravem 
morbum ,  bene  actum  cum  illo  arbitror.  Quos  tamen  secun- 
dos  heredes  scire  vellem  et  diem  testamenti. 

III. 

Respondet   ad  litteras   duas  Attici,    quo  die  in  Tusculanum   ven- 
tnrus  sit,  non  esse  a  se  parendum  victoribus,   de  Calvae  testamento, 

de  tabula  Demonici,  de  litteris  ad  Dolabellam  datis,  de  Alexione,  de 
Hirtio,  de  Antonio,  de  Q.  filio,  de  oratione  Bruti,  de  Bruto.  Scri- 
psit  in  Atinati  a.  u.  c.  710. 

CICERO  ATTICO  S. 

1.  xi.  Kalend.  accepi  in  Atinatiduas  epistolas  tuas,  qui- 
bus  duabus  meis  respondisti.  Una  erat  xv.  Kal.,  altera  xn. 
data.  Ad  superiorem  igitur  prius.  Accurres  in  Tuscula- 
num,  ut  scribis,  quo  me  vi.  Kal.  venturum  arbitrabar.  Quod 
scribis  parendum  victoribus,  non  mihi  quidem,  cui  suntmulta 
potiora.  Nam  illa,  quae  recordaris,  Lentulo  et  Marcello 
consulibus  acta  in  aede  Apollinis,  nec  causa  eadem  est  nec 
simile  tempus,  praesertim  quum  Marcellum  scribas  aliosque 
discedere.  Erit  igitur  nobis  coram  odorandum  et  consti- 
tuendum  tutone  Romae  esse  possimus.  Novi  conventus  ha- 
bitatores  sane  movent.  In  magnis  enim  versamur  angustiis. 
f  Sed  si  ista  parvi:  quin  et  maiora  contemnimus.  Calvae 
testamentum  cognovi,  hominis  turpis  ac  sordidi.  Tabula  De- 
monici  quod  tibi  curae  est,  gratum.  DeMatio  scripsi  iam 
pridem  ad  Dolabellam  aecuratissime,  modo  redditae  litterae 
sint.  Eius  causa  et  cupio  et  debeo.  2.  Venio  ad  propio- 
rem.  Cognovi  de  Alexione  quae  desiderabam.  Hirtius  est 
tuus.  Antonio  quam  est  volo  peius  esse.  De  Q.  filio,  ut 
scribis ,  A.  M.  C.  De  patre  coram  agemus.  Brutum  omni  re 
qua  possum  cupio  iuvare,  cuius  de  oratiuncula  idem  te  quod 
me  sentire  video.  Sed  parum  intelligo  quid  me  velis  scri- 
bere  quasi  a  Bruto  habita  oratione ,  quum  ille  ediderit.  Qui 
tandem  convenit?  An  sic,  ut  in  tyrannum  iureoptimo  cae- 
sum?  Multa  dicentur,  multa  scribentur  a  nobis,  sed  alio 
modo  et  tempore.  De  sella  Caesaris,  bene  tribuni:  prae- 
claros  etiam  xmi,  ordines !  Brutum  apud  me  fuisse  gaudeo, 
modo  et  libenter  fuerit  et  sat  diu. 

IV. 

De  epistola  Q.  Fufii  ad  se  data,  tum  ad  duas  Attici  epistolas  re- 
spondet,  in  his  de  turbulentis  Antonii  consiliis  et  de  incerta  rei  pu- 
blicae  condicione,  de  adventu  in  Tusculanum  suo,  ile  Buthrotiis,  de 
oratione    Bruti,    de    Caesaris   morte   iam    paene    dolenda,    quid    sibl 

Bnisque  faciendum  sit  quaerit,  de  litteris  ad  Brutum  dandis,  de  Ti- 
rone  ad  Dolabellam  misso,  de  L.  Caesare.  Scripsit  in  Antiati  a.  u. 
c.  710. 

CICERO  ATTICO  S. 
1.  x.  Kalend.  hora  nx.  fere  a  Q.  Fufio  venit  tabellarius. 
Nescio  quid  ab  eo  litterularum ,  uti  me  sibi  restituerem :  sane 
insulse,  ut  solet:  nisi  forte  quae  non  ames  omnia  videntur 
insuJse  fieri.  Scripsi  ita,  ut  te  probaturum  existimo.  Mihi 
duas  a  te  epistolas  reddidit,  unam  xi.,  alteram  x.  Ad  re- 
centiorem  prius  et  f  leniorem.  Laudo.  Si  vero  etiam  Carfu- 
lenus:  avco  nota^cov.  Antonii  consiiia  narras  turbulenta, 
atque  utinam  potius  per  populum  agat  quam  per  senatum! 
f  cui  quidem  ita  credo.  Sed  mihi  totum  eius  consilium  ad 
belium  spectare  videtur,  si  quidem  D.  Bruto  provincia  eri- 
pitur.  Quoquo  modo  ego  de  illius  nervis  existimo,  non  vi- 
detur  fieri  posse  sine  bello.  Sed  non  cupio,  quoniam  ca- 
retur  Buthrotiis.  Rides?  At  ego  doleo  non  mea  potius 
adsiduitate,  diligentia,  gratia  perfici.  2.  Quod  scribis  te 
nescire  quid  nostris  faciundum  sit,  iam  pridem  me  illa 
aitoQia  sollicitat.  Itaque  stulta  iam  Iduum  Martiarum  est  con- 
solatio.  Animis  enim  usi  sumus  virilibus,  consiliis,  mihi 
crede,  puerilibus.  Excisa  enim  est  arbor,  non  evulsa.  Ita- 
que  quam  fruticetur  vides.  Redeamus  igitur,  quoniam  saepe 
usurpas,  ad  Tusculanas  disputationes.  Saufeium  hercle  cc- 
lemus :  ergo  numquam  indicabo.  Quod  te  a  Bruto  scribis, 
ut  certior  fieret  quo  die  in  Tusculanum  essem  futurus,  ut  ad 
te  ante  scripsi,  vi.  Kal. ,  et  quidem  ibi  te  quam  primum  per 
videre  velim.  Puto  enim  nobis  "Lanuvium  eundum  et  qui- 
dem  non  sine  multo  sermone.  Sed  [isXyjGsl.  3.  Redeo  ad 
superiorem:  ex  qua  praetereo  illa  prima  de  Buthrotiis,  quae 
mihi  sunt  inclusa  medullis,  sit  modo,  ut  scribis,  locus 
agendi.  De  oratione  Bruti,  prorsus  contendis,  quum  iterum 
tam  multis  verbis  agis.  Egone  ut  eam  causam,  quam  is 
scripsit?  Ego  scribam  non  rogatus  ab  eo?  Nulla  naQ£y%si- 
Qt}6ig  fieri  potest  contumeliosior.  At,  inquis ,  'HQaxAsidstov 
aliquid.  Non  recuso  id  quidem,  sed  et  componendum  argu- 
mentum  est  et  scribendi  exspectandum  tempus  maturius. 
Licet  enim  de  rae,  ut  libet.  existimes  —  velim  quidem  quam 

optime — ,  si  haec  ita  manant,  ut  videntur  —  feres  quod 
dicam  — ,  me  Idus  Martiae  non  delectant.  Ille  enim  num- 
quam  revertisset:  nos  timor  confirmare  eius  acta  non  coegis- 
set,  aut,  utin  Saufeii  eam  relinquamque  '  Tusculanas  dispu- 
tationes',  ad  quas  tu  etiam  Vestorium  hortaris,  ita  gratiosi 
eramus  apud  illum,  quem  di  mortuum  perduint!  ut  nostrae 
aetati,  quoniam  interfecto  domino  liberi  non  sumus,  non 
fuerit  dominus  ille  fugiendus.  Rubeo ,  mihi  crede.  Sed  iam 
scripseram:  delere  nolui.  4.  De  Menedemo,  vellem  verum 
fuisset.  De  regina,  veJim  verum  sit.  Caetera  coram,  et 
maxime  quid  nostris  faciendum  sit,  quid  etiam  nobis,  si  An- 
tonius  militibus  obsessurus  est  senatum.  Hanc  epistolam  si 
illius  tabellario  dedissem ,  veritus  sum  ne  solveret.  Itaque 
misi  dedita  opera.  Erat  enim  rescribendum  tuis.  5.  Quam 
vellem  Bruto  studium  tuum  navare  potuisses!  Ego  igitur 
ad  eum  litteras.  Ad  Dolabellam  Tironem  misi  cum  manda- 
tis  et  lilteris.  Eum  ad  te  vocabis  et,  si  quid  habebis  quod 
placeat,  scribes.  Ecce  autem  de  traverso  L.  Caesar  ut  ve- 
niam  ad  se  rogat  in  Nemus  aut  scribam  quo  se  venire  ve- 
lim :  Bruto  enim  placere  se  a  me  conveniri.  0  rem  odiosam 
et  inexplicabilem !  Puto  me  ergo  iturum,  et  inde  Romam, 
nisi  quid  mutaro.  Summatim  adhuc  ad  te:  nihildum  enim 
a  Balbo.  Tuas  igitur  exspecto,  nec  actorum  solum,  sed 
etiam  futurorum. 

V. 

De  litteris  Bruti  et  Cassii  sibi  redditis,  de  provincia  Bruti  et 
Cassii  quid  sentiant  Balbus  et  Htrtius,  de  consilio  suo  ut  absit  ab  urbe. 
Scripsit  in  Antiati  a.  u.  c.  710. 

CICERO  ATTICO  S. 

1.  A  Bruto  tabellarius  rediit:  attulit  et  ab  eo  et  Cassio. 
Consilium  meum  magno  opere  exquirunt,  Brutus  quidem, 
utrum  de  duobus.  0  rem  miseram!  Plane  non  habeo  quid 
scribam.  Itaque  silentio  puto  me  usurum ,  nisi  quid  aliud 
tibi  videtur.  Sin  tibi  quid  venit  in  mentem,  scribe,  quaeso. 
Cassius  vero  vehementer  orat  ac  petit,  ut  Hirtium  quam 
optimum  faciam.  Sanum  putas?  O  yvacpavg  ctvd-Qccxsvg. 
Epistolam  tibi  misi.     2.  Ut  tu  de  provincia  Bruti  et  Cassii 

per  senatus  consultum,  ita  scribit  et  Balbus  et  Hirtius,  qui 
quidem  se  actutum.  Etenim  iam  in  Tusculano  est,  mihi- 
que  ut  absim  vehementer  auctor  est,  ille  quidem  periculi 
causa,  quod  sibi  etiam  fuisse  dicit,  ego  autem,  etiam  ut  nul- 
lum  periculum  sit,  tantum  abcst  ut  Antonii  suspicionem  fu- 
g-ere  nunc  curem,  ne  videar  eius  secundis  rebus  non  de- 
lectari,  ut  mihi  causa  ea  sit  cur  Romam  venire  nolim,  ne 
illum  videam.  3.  Varro  autem  noster  ad  me  epistolam  mi- 
sit  sibi  a  nescio  quo  missam  —  nomen  enim  delerat — ,  in 
qua  scriptum  erat  veteranos  eos,  qui  reiiciantur  —  nam 
parteiruesse  dimissam — ,  improbissime  loqui,  utmagno  pe- 
riculo  Romae  sint  futuri,  qui  ab  eorum  partibus  dissentire 
videanlur.  Quis  porro  noster  itus  reditus,  vultus  incessus 
inter  istos?  Quod  si,  ut  scribis,  L.  Antonius  in  D.  Brutum, 
reliqui  in  nostros ,  ego  quid  faciam  ?  aut  quo  me  pacto  ge- 
ram?  Mihi  vero  deliberatum  est,  ut  nunc  quidem  est,  ab- 
esse  ex  ea  urbe,  in  qua  non  modo  florui  cum  summa,  verum 
etiam  servivi  cum  aliqua  dignitate.  Nec  tam  statui  ex  Italia 
exire,  de  quo  tecum  deliberabo ,  quam  lstuc  non  venire. 

VI. 

De  epistola  sua  auctoribus  Bruto  et  Cassio  ad  Hirtium  data  et 
de  epistola  ab  illo  rescripla,  quam  in  epistola  sua  includit,  de  reditu 
Serviliae.     Scripsit  in  Tusculauo  a.  u.  c.  710. 

CICERO  ATTICO  S. 

1.  Quum  ad  me  Brutus  noster  scripsisset  et  Cassius,  ut 
Hirtium,  quem  adhuc  bonum  fuisse  sciebant  neque  eum 
confidebant  fore,  mea  auctoritate  meliorem  facerem  —  An- 
tonio  esl  enim  fortasse  iratior,  causae  vero  amicissimus  — , 
tamen  ad  eum  scripsi  eique  dignitatem  Bruti  et  Cassii  com- 
mendavi.  Ille  quid  mihi  rescripsisset  scire  te  volui,  si  forte 
idem  tu  quod  ego  existimares,  istos  etiam  nunc  vereri  ne 
forte  ipsi  nostri  plus  animi  habeant  quam  habent. 

«HIRTIUS  CICERONI  SUO  S. 

2.  Rure  iam  redierim  quaeris.  An  ego,  quum  omnes 
caleant,  ignaviter  aliquid  faciam?  Etiam  ex  urbe  sum  pro- 
fectus.    Utilius  enim  statui  abesse.    Has  tibi  litteras  exiens 

cic.  III.  2.  27 

in  Tusculanum  scripsi.  Noli  autem  me  tam  strenuum  pu- 
tare,  ut  ad  Nonas  recurram.  Nihil  enim  iam  video  opus  esse 
nostra  cura,  quoniam  praesidia  sunt  in  tot  annos  provisa. 
Brutus  et  Cassius  utinam,  quam  facile  a  te  de  meimpetrare 
possunt,  ita  per  te  exorentur,  ne  quod  calidius  ineant  con- 
silium!  Cedentes  enim  haec  ais  scripsisse:  quo?  aut  qua 
re?  3.  Retine,  obsecro  te,  Cieero,  illos,  et  noli  sinere 
haec  omnia  perire,  quae  funditus  medius  fidius  rapinis,  in- 
cendiis,  caedibus  pervertuntur.  Tantum,  si  quid  timent, 
caveant:  nihil  praeterea  moliantur.  Non  medius  fidius  acer- 
rimis  consiliis  plus  quam  etiam  inertissimis,  dum  mo«lo  dili- 
gentibus,  consequentur.  Haec  enim,  quae  fluunt,  per  se 
diuturna  non  sunt,  in  contentione  praesentes  ad  nocendum 
habent  vires.  Quid  speres  de  illis  in  Tusculanum  ad  me 
scribe.' 

4.  Habes  Hirtii  epistolam,  cui  rescripsi  nil  illos  calidius 
cogitare ,  idque  confirmavi.  Hoc  qualecumque  esset  te  scire 
volui.  Obsignata  iam  epistola  Balbus  ad  me  Serviliam 
redisse,  confirmare  non  discessuros.  Nunc  exspecto  a  te 
litteras. 

VII. 

De  litteris  Attici  et  Sexti,  de  Servio  pacificatore.  Scripsit  in 
Tusculano  a.  u.  c.  710. 

CICERO  ATTICO  S. 
Gratum,  quod  mihi  epistolas,  quae  quidem  me  delecta- 
runt ,  in  primis  Sexti  nostri.  Dices  '  quia  te  laudat.'  Puto 
mehercule  id  quoque  esse  causae,  sed  tamen  etiam  ante, 
quam  ad  eum  locum  veni,  valde  mihi  placebat  quum  sensus 
eius  de  re  publica  tum  scribendi  [cura].  Servius  vero  pa- 
cificator  cum  librariolo  suo  videntur  obisse  legationem  et 
omnes  captiunculas  pertimescere.  Debuerat  autem  *non 
ex  iure  manum  consertum',  sed  quae  sequuntur:  tuque 
scribes. 

VIII. 

De  epistolis  Balbi  et  Hirtii  sibi  redditis ,  de  Tirone  misso  cum 
pluribus   et  cum  litteris  ad  Antonium,    ut  sibi  legatio  concedatur  de 

salute  Attici,  de  C.  Caseii   suspicione  vim  armatam  fore.     Scripsit  in 
Tusculano  a.  u.  c.  710. 

CICERO  ATTICO  S. 
1.  Post  tuum  discessum  binas  a  Balbo,  nihil  novi,  item- 
que  ab  Hirtio ,  qui  se  scribit  vehementer  offensum  esse  ve- 
teranis.  Exspectat  animus  quidnam  agam  deKalend.  [Martiis]. 
Misi  igitur  Tironem  et  cum  Tirone  plures ,  quibus  singulis, 
ut  quidque  accidisset,  dares  litteras,  atque  etiam  scripsi  ad 
Antonium  de  legatione,  ne,  si  ad  Dolabellam  solum  scri- 
psissem ,  iracundus  homo  commoveretur.  Quod  autem  ad- 
itus  ad  eum  difficilior  esse  dicitur,  scripsi  ad  Eutrapelum,  ut 
is  ei  meas  litteras  redderet,  legatione  mihi  opus  esse.  Ho- 
nestior  est  votiva,  sed  licet  uti  utraque.  2.  De  te,  quaeso, 
etiam  atque  etiam  vide.  Velim  possis  coram :  si  minus  pos- 
sis,  litteris  idem  consequemur.  Graeceius  ad  me  scripsit 
C.  Cassium  sibi  scripsisse  homines  comparari,  qui  armati 
in  Tusculanum  mitterentur.  Id  quidem  mihi  vix  videbatur, 
sed  cavendum  tamen  villaeque  plures  videndae.  Sed  aliquid 
crastinus  dies  ad  cogitandum  nobis  de  ea  re. 

IX. 

De  provinciis  Bruto  et  Cassio  decernendis,  de  armorum  casu  in 
domo  Attici,  de  tristi  condicione  et  Attici  et  sua,  de  Bruti  litteris. 
Scripsit  in  Tusculano  a.  u.  c.  710. 

CICERO  ATTICO  S. 
1.  iii.  Nonas  vesperi  a  Balbo  redditae  mihi  litterae  fore 
Nonis  senatum ,  ut  Brutus  in  Asia ,  Cassius  in  Sicilia  frumen- 
tum  emendum  et  ad  urbem  mittendum  curarent.  0  rem  mi- 
seram!  primum  ullam  ab  istis,  dein,  si  aliquam,  hanc  Ioca- 
toriam  provinciam!  Atque  haud  scio  an  melius  sit  quam 
ad  Eurotam  sedere.  Sed  haec  casus  gubernabit.  Ait  autem 
eodem  tempore  decretum  iri,  ut  et  iis  et  reliquis  praetoriis 
provinciae  decernantur.  Hoc  certe  melius  quam  illa  JTfptftx^ 
porticus.  Nolo  enim  Lacedaemonem,  longinquum  quoniam 
Lanuvium  existimavi.  Rides,  inquies,  in  talibus  rebus? 
Quid  faciam?  Plorando  fessus  sum.  2.  Di  immortales! 
quam  me  conturbatum  tenuit  epistolae  tuae  prior  pagina? 
Quid  autem  iste  in  domo  tua  casus  armorum?    Sed  hunc 

27* 

quidem  nimbum  cito  transisse  laetor.  Tu  quid  egeris  tua 
quum  tristi  tum  etiam  difficili  ad  consiliandum  legatione  ve- 
hementer  exspecto.  Est  enim  inexplicabilis.  lta  circumse- 
demur  copiis  omnibus.  Me  quidem  Bruti  litterae,  quas  osten- 
dis  a  te  lectas,  ita  perturbarunt,  ut,  quamquam  ante  egebam 
consilio,  tamen  animi  dolore  sim  lardior.  Sed  plura,  quum 
ista  cognoro.  Hoc  autem  tempore  quod  scriberem  nihil  erat, 
eoque  minus,  quod  dubitabarn,  tu  has  ipsas  htteras  essesne 
accepturus.  Erat  enim  incertum  visurusne  te  esset  tabella- 
rius.    Ego  tuas  litteras  vehementer  exspecto. 

X. 

De  Bruti  litteris  et  de  misera  Bruti  et  Cassii  condicione  decretis 
provinciis.     Scripsit  in  Tusculano  a.  u.  c.  710. 

CICERO  ATTICO  S. 
0  Bruti  amanter  scriptas  litteras!  0  iniquum  tuum  tem- 
pus,  qui  ad  eum  ire  non  possis!  Ego  autem  quid  scribam? 
Ut  beneficio  istorum  utantur?  Quid  turpius?  Ut  moliantur 
aliquid?  Nec  audent  nec  iam  possunt.  Age,  quiescantau- 
ctoribus  nobis!  Quis  incolumitatem  praestat?  Si  vero  ali- 
quid  de  Decimo  gravius,  quae  nostris  vita,  etiam  si  nemo 
molestus  sil?  Ludos  vero  non  facere,  quid  foedius?  Fru- 
mentum  imponere,  quae  est  alia  Dionis  legatio?  aut  quod 
munus  in  re  publica  sordidius?  Prorsus  quidem  consilia  tali 
in  re  ne  iis  quidem  tuta  sunt,  qui  dant.  Sed  possim  id  negli- 
gere  proficiens.  Frustra  vero  qui  ingrediar?  Matris  con- 
silio  quum  utatur  vel  etiam  precibus,  quid  me  interponam? 
Sed  tamen  cogitabo  quo  genere  utar  litterarum.  Nam  silere 
non  possum.    Statim  igitur  mittam  vel  Antium  vel  Circeios. 

XI. 

De  colloquio  cum  Bruto  et  Cassio  audientibus  Servilia,  Tertulla, 
Porcia  a  se  in  Antiati  habito,  de  Dolabella,  qui  Ciceronem  sibi  lega- 
verit.     Scripsit  in  Antiati  a.  u.  c.  710. 

CICERO  ATTICO  S. 
1.  Antium  veni  ante  vr.  Idus.    Bruto  iucundus   noster 
adventus.    Deinde  multis  audientibus  Servilia,  Tertulla,  Por- 

cia-quaerere  quid  placeret.  Aderat  etiam  Favonius.  Ego, 
quod  eram  meditatus  in  via,  suadere,  ut  uteretur  Asiatica 
curatione  frumenti,  nihil  esse  iam  reliqui  quod  ageremus 
nisi  ut  salvus  esset:  in  eo  etiam  ipsi  rei  publicae  esse  prae- 
sidium.  Quam  orationem  quum  ingressus  essem,  Cassius 
intervenit.  Ego  eadem  illa  repetivi.  Hoc  loco  fortibus  sane 
oculis  Cassius  —  Martem  spirare  diceres  —  '  se  in  Siciliam 
non  iturum.  Egone,  ut  benefieium  accepissem  contume- 
Jiam?'  Quid  ergo  agis?  inquam.  At  ille  cin  Achaiam  se 
iturum.'  Quidtu,  inquam,  Brute?  'Romara'  inquit,  c si  tibi 
videtur.'  Mihi  vero  minime:  tuto  enim  non  eris.  'Quid? 
si  possem  esse,  placeretne?'  Atque  ut  omnino  neque  nunc 
neque  ex  praetura  in  provinciam  ires,  sed  auctor  non  sum 
ut  te  urbi  committas.  Dicebam  ea,  quae  tibi  profecto  in 
mentem  veniunt,  cur  non  esset  tuto  futurus.  2.  Multo  inde 
sermone  querebantur,  atque  id  quidem  Cassius  maxime, 
amissas  occasiones  Decimumque  graviter  accusabant.  Ego 
negabam  oportere  praeterita,  adsentiebar  tamen.  Quumque 
ingressus  essem  dicere  quid  oportuisset  —  nec  vero  quid- 
quam  novi,  sed  ea,  quae  cotidie  omnes  — ,  nec  tamen  illum 
locum  attingerem,  quemquam  praeterea  oportuisse  tangi, 
sed  senatum  vocari,  populum  ardentem  studio  vehementius 
incitari ,  totam  suscipi  rem  publicam ,  exclamat  tua  fa- 
miliaris:  eHoc  vero  neminem  umquam  audivi.'  Ego  re- 
pressi.  Sed  et  Cassius  mihi  videbatur  iturus  —  etenim  Ser- 
vilia  pollicebatur  se  curaturam  ut  illa  frumenti  curatio  de 
senatus  consulto  tolleretur  —  et  noster  cito  deiectus  est  de 
illo  inani  sermone.  Velle  enim  se  dixerat.  Constituit  igitur 
ut  ludi  absente  se  fierent  suo  nomine.  Proficisci  autem  mihi 
in  Asiam  videbatur  ab  Antio  velle.  3.  Ne  multa :  nihil  me 
in  illo  itinere  praeter  conscientiam  delectavit.  Non  enim 
fuit  committendum  ut  ille  ex  Italia  prius  quam  a  me  con- 
ventus  esset  discederet.  Hoc  dempto  munere  amoris  atque 
officii  sequebatur,  ut  mecum  ipse: 

H  Ssvq  odog  tfot  xi  dvvaxai  vvv,  &so7t()6ite; 

Prorsus  dissolutum  offendi  navigium  vel  potius  dissipatum. 
Nihil  consilio,  nihil  ratione,  nihil  ordine.     Itaque  etsi  ne 

antea  quidem  dubitavi,  tamen  nunc  eominus,  <evo]are'hinc 
idque  quam  primum,  <ubi  nec  Pelopidarum  facta  neque  fa- 
mam  audiam.'  4.  Sed  heus  tu ,  ne  forte  sis  nescius ,  Dola- 
bella  me  sibi  legavit  a.  d.  im.  Nonas.  ld  mihi  heri  vesperi 
nunciatum  est.  Votiva  ne  tibi  quidem  placebat.  Etenim 
erat  absurdum,  quae,  si  sletisset  res  publica,  vovissem, 
eame  eversa  illa  vota  dissolvere ,  et  habent,  opinor,  liberae 
legationes  definitum  tempus  !ege  Iulia  nec  facile  addi  po- 
test.  Aveo  genus  legationis,  ut  quum  velis  introire  exire 
liceat:  quod  nimc  mihi  additum  est.  Bella  est  autem  huius 
iuris  quinquennii  licentia.  Quamquam  quid  de  quinquennio 
cogitem?  Contrahi  mihi  negocium  videtur.  Sed  (lXd6<prnia 
mittamus. 

XII. 

De  Buthroto,  de  Tirone  ad  Dolabellam  misso,  de  consiliis  Cassii 
et  Bruti,  de  L.  Antonio,  deOctaviano,  de  Marcello.  Scripsit  in  An- 
tiati  a.  u.  c.  710. 

CICERO  ATTICO  S. 

1.  Bene  mehercule  de  Buthroto.  At  ego  Tironem  ad 
Dolabellam  cum  Htteris,  quia  iusseras,  miseram.  Quid  no- 
cet?  De  nostris  autem  Antiatibus  satis  videbar  plane  scri- 
psisse,  ut  non  dubitares  quin  essent  ociosi  futuri  usurique 
beneficio  Antonii  contumelioso.  Cassius  frumentariam  rem 
aspernabatur.  Eam  Servilia  sublaturam  ex  senatus  consulto 
se  esse  dicebat.  Noster  vero,  xal (idXa  tfsfti/dg,  in  Asiam, 
postea  quam  mihi  est  adsensus  tuto  se  Romae  esse  non 
posse  —  ludos  enim  absens  facere  malebat  — ,  statim  aulem 
se  iturum,  simul  ac  ludorum  apparatum  iis,  qui  curaturi  es- 
sent,  tradidisset.  Navigia  colligebat:  erat  animus  in  cursu. 
Interea  in  eisdem  locis  erant  futuri.  Brutus  quidem  se  aie- 
bat  Asturae.  2.  L.  quidem  Antonhis  liberaliter  litteris  sine 
cura  me  esseiubet.  Habeo  unum  beneficium,  alterum  fortasse, 
si  in  Tusculanum  venerit.  0  negocia  non  ferenda!  quae 
feruntur  tamen.  Tcov  d'  alxiav  xcov  Bqovtmv  rCq  %%ei  ;  in 
Octaviano,  utperspexi,  satis  ingenii,  satis  animi,  videbatur- 
que  erga  nostros  rJQaag  ita  fore,  ut  nos  vellemus,  animatus. 

Sed  quid  aetati  credendum  sit,  quid  nomini,  quid  heredi- 
tati,  quid  xatrjxyGsi,  magni  consilii  est.  Vitricus  quidem 
nihil  censebat,  quem  Asturae  vidimus.  Sed  tamen  alendus 
est  et,  ut  nihil  aliud ,  ab  Antonio  seiungendus.  Marcellus 
praeclare,  si  praecipit  fnostro  nostri:  cui  quidem  ille  de- 
ditus  mihi  videbatur.  Pansae  autem  et  Hirtio  non  nimis  cre- 
debat.    Bona  indoles ,  iav  diafiSLvrj. 

XIII. 

Respondet  ad  duas  Attici  epistolas  de  multis  rebus  summatim, 
partim  de  studiis  suis,  partim  de  rei  publicae  statu.'  Scripsit  in  Pu- 
teolano  a.  u.  c.  710. 

CICERO  ATTICO  S. 
1.  viii.  Kal.  duas  a  te  accepi  epistolas.  Respondebo  igi- 
tur  priori  prius.  Adsentior  tibi,  ut  nec  duces  simus  nec 
agmen  cogamus,  faveamus  tamen.  «Orationem*  tibi  misi. 
Eius  custodiendae  et  proferendae  arbitrium  tuum.  Sed 
quando  illum  diem,  quum  tu  edendam  putes?  2.  Inducias, 
quas  scribis,  non  intelligo  fieri  posse.  Melior  est  dvavxi- 
cp<ovr)6ia,  qua  me  usurum  arbitror.  Quod  scribis  legiones 
duas  Brundusium  venisse ,  vos  omnia  prius.  Scribes  igitur 
quidquid  audieris.  3.  Varronis  dtdloyov  exspecto.  Iam 
probo  (HQaxA.eidsZov,  praesertim  quum  tu  tanto  opere  de- 
lectere,  sed  quale  velis  velim  scire.  Quod  ad  te  antea  at- 
que  adeo  cprius'  scripsi  —  sic  enim  mavis  — ,  ad  scribendum, 
f  tibi  vere  dicere,  fecisti  me  acriorem.  Ad  tuum  enim  iudi- 
cium,  quod  mihi  erat  notum,  addidisti  Peducaei  auctorita- 
tem,  magnam  quidem  apud  me  et  in  primis  gravem.  Enitar 
igitur  ne  desideres  aut  industriam  meam  aut  diligentiam. 
Vettienum,  ut  scribis,   et  Faberium  foveo.    Clodium  nihil 

arbitror  malitiose,  quamquam Sed  quid  egerit?    De 

libertate  retinenda,  qua  certe  nihil  est  dulcius,  tibi  adsen- 
tior.  Itane  C.  Annio?  0  hominem  nequam!  quid  enim  di- 
cam  aliud?  Cautum  Marcellum!  me  sic,  sed  non  tamen 
cautissimum!  4.  Longiori  epistolae  superiorique  respondi. 
Nunc  breviori  propiorique  quid  respondeam  nisi  eam  fuisse 
dulcissimam?  Res  Hispanienses  valde  bonae.  ModoBaibi- 
lium  incolumem  videam,  subsidium  nostrae  senectutis.    De 

Anniano  item ,  quod  me  valde  observat  Visellia.  Sed  haec 
quidem  humana.  De  Bruto  te  nihil  scire  dicis,  sed  Selicia 
venisse  M.  Scaptium:  eumque  +  non  qua  pompa,  ad  se  ta- 
men  clam  venturum  sciturumque  me  omnia:  quae  ego  sta- 
tim.  Interea  narrat  eadem  Bassi  servum  venisse  qui  nun- 
ciaret  legiones  Alexandrinas  in  armis  esse,  Bassum  arcessi, 
Cassium  exspectari.  Quid  quaeris?  Videtur  res  publica  ius 
suum  recuperatura.  Sed  ne  quid  ante.  Nosti  horum  exerci- 
tationem  in  latrocinio  et  amentiam.  5.  Dolabella  vir  optimus 
est.  Etsi,  quum  scribebam  secunda  mensa  apposita,  venisse 
eum  ad  Baias  audiebam ,  tamen  ad  me  ex  Formiano  scripsit, 
quas  litteras,  quum  e  balineo  exissem,  accepi,  sese  de  at- 
tributione  omnia  summa  fecisse:  Vettienum  accusat,  trica- 
tur  scilicet,  ut  monetalis.  Set  ait  totum  negocium  Sestium 
nostrum  suscepisse,  optimum  illum  quidem  virum  nostri- 
que  amantissimum.  Quaero  autem  quid  tandem  Sestius  in 
hac  re  facere  possit,  quod  non  quivis  nostrum?  Sed,  si 
quid  praeter  spem  erit,  facies  ut  sciam.  Sin  est,  ut  arbi- 
tror,  negocium  perditum ,  scribes  tamen,  neque  ista  res  com- 
movebit.  6.  Nos  hic  cpikoaocpovfiev —  quid  enim  aliud?  — 
et  xa  Tteol  xov  xad-rjxovxog  mag-nifice  explicamus  Tiooocpa- 
vov^ievque  Ciceroni.  Qua  de  re  enim  potius  pater  filio?  De- 
inde  alia.  Quid  quaeris?  Exstabit  opera  peregrinationis 
huius.  Varronem  hodie  aut  cras  venturum  putabant.  Ego 
autem  in  Pompeianum  properabam ,  non  quo  hoc  loco  quid- 
quam  pulcrius,  sed  interpellatores  illic  minus  molesti.  Sed 
perscribe,  quaeso,  quae  causa  sit  Myrtilo  —  poenas  quidem 
illum  pependisse  audivi  —  et  satisne  paret  unde  corruptus. 
7.  Haec  quum  scriberem,  tantum  quod  existimabam  ad  te 
orationem  esse  perlatam.  Hui,  quamtimeo  quid  existimes! 
Etsi  quid  ad  me,  quae  non  sit  foras  proditura  nisi  re  publica 
recuperata?    De  quo  quid  sperem  non  audeo  scribere. 

XIV. 

De  acceptis  a  Dolabella  littcris  de  Buthrotiis  et  sua  rescripta  epi- 
stola,  cuius  exemplum  includitur  in  hac  epistola,  tum  de  componendis 
Jibris  suis.     Scripsit  in  Tusculano  a.  u.  c.  710. 

CICERO  ATTICO  S. 
1.  vi.  Kal.  accepi  a  Dolabella  litteras,  quarum  exemplum 

tibimisi,  in  quibus  erat  omnia  se  fecisse,  quae  tu  velles. 
Statim  ei  rescripsi  et  multis  verbis  gratias  egi.  Sed  tamen 
ne  miraretur  cur  idem  iterum  facerem,  hoc  causae  sumpsi, 
quod  ex  te  ipso  coram  antea  nihil  potuissem  cognoscere. 
Sed  quid  multa?    Lilleras  hoc  exemplo  dedi: 

<CICERO  DOLABELLAE  COS.  SUO. 

2.  Antea  quum  litteris  Attici  nostri  de  tua  summa  libe- 
ralitate  summoque  erga  se  beneficio  certior  factus  essem, 
quumque  tu  ipse  etiam  ad  me  scripsisses  te  fecisse  ea,  quae 
nos  voluissemus,  egitibi  gratias  per  litteras  iis  verbis,  ut 
intelligeres  nihil  te  mihi  gratius  facere  potuisse.  Postea  vero 
quam  ipse  Atticus  ad  me  venit  in  Tusculanum  huius  unius 
rei  causa,  tibi  ut  apud  me  gratias  ageret,  cuius  eximiam 
quamdam  et  admirabilem  in  causa  Buthrotia  voluntatem  et 
singularem  erga  se  amorem  perspexisset,  teneri  non  potui 
quin  tibi  apertius  illud  idem  his  litteris  declararem.  Ex 
omnibus  enim,  mi  Dolabella,  studiis  in  me  et  officiis,  quae 
summa  sunt,  hoc  scito  mihi  et  amplissitnum  videri  et  gratis- 
simum  esse,  quod  perfeceris  ut  Atticus  intelJigeret  quan- 
tum  ego  te,  quantum  tu  me  amares.  3.  Quod  reliquum  est, 
Buthrotiam  et  causam  et  civitatem,  quamquam  a  te  con- 
stituta  est,  beneficia  autem  nostra  tueri  solemus,  tamen 
velim  receptam  in  fidem  tuam  a  meque  etiam  atque  etiam 
tibi  comrnendatam  aucloritate  et  auxilio  tuo  tectam  velis 
esse.  Satis  erit  in  perpetuum  Bulhrotiis  praesidii  magna- 
que  cura  et  sollicitudine  Atticum  et  me  liberaris,  si  hoc 
honoris  mei  causa  susceperis,  ut  eos  semper  a  te  de- 
fensos  velis.  Ouod  ut  facias,  le  vehementer  etiam  atque 
etiam  rogo.' 

4.  His  litteris  scriptis  me  ad  6vvtd^eig  dedi,  quae 
quidem  vereor  ne  miniata  cerula  tua  pluribus  locis  no- 
tandae  sint :  ita  sum  ^sxecsqos  et  magnis  cogitationibus  im- 
peditus. 

XV. 

De  L.  Antonio  Buthrotiis  molesto,  de  numis  L.  Fadio  curandis, 
de  Cleopatra  et  Hammonio  et  Sara,  de  profectione  sua  per  Erotis  dih- 

pensationem  impedita,  de  Ciceroni   suo   in  annuum  sumptum  Athenas 
permutando.     Scripsit  in  villa  ad  Lucrinum  a.  u.  c.  710. 

CICERO  ATTICO  S. 

1.  L.  Antonio  male  sit!  si  quidem  Buthrotiis  molestus 
est.  Eg-o  testimonium  composui,  quod,  quum  voles,  ob- 
signabitur.  Numos  Arpinatum,  si  L.  Fadius  aedilis  petel, 
vel  omnes  reddito.  Egx>  ad  te  alia  epistola  scripsi  de  HS. 
cx. ,  quae  Statio  curarentur.  Si  ergo  petet  Fadius ,  ei  volo 
reddi,  praeter  Fadium  nemini.  Apud  me  item  puto  deposi- 
tum.  Id  scripsi  ad  Erotem  ut  redderet.  2.  Reginam  odi. 
Me  iure  facere  scit  sponsor  promissorum  eius  Hammonius, 
quae  quidem  erant  rpiloXoya  et  dignitatis  meae,  ut  vel  in 
contione  dicere  auderem.  Saran  autem  praeterquam  quod 
nefarium  hominem  cognovi,  praeterea  in  me  contumacem. 
Semel  eum  omnino  domi  meae  vidi.  Quum  yiXocpQovas 
ex  eo  quaererem  quid  opus  esset,  Atticum  se  dixit  quaerere. 
Superbiam  autem  ipsius  reginae ,  quum  esset  trans  Tiberim 
in  hortis,  commemorare  sine  magno  dolore  non  possum. 
Nihil  igitur  cum  istis,  nec  tam  animum  me  quam  vix  sto- 
machum  habere  arbitrantur.  3.  Profectionem  meam,  ut  vi- 
deo,  Erotis  dispensatio  impedit.  Nam  quum  ex  reliquis, 
quae  Nonis  April.  fecit,  vel  abundare  debeam,  cogor  mutuari, 
quodque  ex  istis  fructuosis  rebus  receptum  est,  id  ego  ad 
illud  fanum  sepositum  putabam.  Sed  haec  Tironi  mandavi, 
quem  ob  eam  causam  Romam  misi.  Te  nolui  impeditum  im- 
pedire.  4.  Cicero  noster  quo  modestior  est,  eo  me  magis 
commovet.  Ad  me  enim  de  hac  re  nihil  scripsit,  ad  quem 
nimirum  potissimum  debuit.  Scripsit  hoc  autem  ad  Tiro- 
nem,  sibi  post  Kal.  April.  —  sic  enim  annuum  tempus  con- 
fici  —  nihil  datum  esse,  tibi  pro  tua  natura  semper  placuisse 
teque  existimasse  id  etiam  ad  dignitatem  meam  pertinere, 
eum  non  modo  liberaliter  a  nobis,  sed  etiam  ornate  cumu- 
lateque  tractari.  Qua  re  velim  cures  —  nec  tibi  essem  mo- 
lestus,  si  per  alium  hoc  agere  possem  —  ut  permutetur 
Athenas  quod  sit  in  annuum  sumptum  [ei  scilicetj.  Eros  nu- 
merabit.  Eius  rei  causa  Tironem  misi.  Curabis  igitur  et 
ad  me,  si  quid  tibi  de  eo  videbitur,  scribes. 

XVI.  a. 

De  litteris  a  Cicerone  suo  eiusque  magistris  acceptis.  Scripsit 
in  villa  ad  Lucrinum  a.  u.  c.  710. 

CICERO  ATTICO  S. 

Tandem  a  Cicerone  tabellarius,  et  mehercule  litterae 
7t£7Uv(onevG)g  scriptae,  quod  ipsum  7iQoxo7tr}v  aliquam  signi- 
ficat,  itemque  caeteri  praeclara  scribunt.  Leonides  tamen 
retinet  suum  illud  Adhuc.  Summis  vero  laudibus  Herodes. 
Quid  quaeris?  Vel  verba  mihi  dari  facile  patior  in  hoc  me- 
que  libenter  praebeo  credulum.  Tu  velim,  si  quid  tibi  est 
a  Statio  scriptum  quod  pertineat  ad  me ,  certiorem  me  facias. 

XVI.  b. 

Cicero  Attico  signiflcat  se  in  amoenitate  villae  suae  ad  lacum 
Lucrinum  tamen  Tusculanum  suum  desiderare.  Scripsit  in  ea  villa 
a.  u.  c.  710. 

CICERO  ATTICO  S. 
Narro  tibi:  haec  loca  venusta  sunt,  abdita  certe  et,  si 
quid  scribere  velis,  ab  arbitris  libera.  Sed  nescio  quo  modo 
olxog  cpikog.  Itaque  me  referunt  pedes  in  Tusculanum.  Et 
tamen  haec  QanoyQacpta  ripulae  videtur  habitura  celerem 
satietatem.  Equidem  etiam  pluvias  metuo,  si  prognostica 
nostra  vera  sunt.  Ranae  enim  qyitoqsvovolv.  Tu,  quaeso, 
fac  sciam  ubi  Brutum  nostrum  et  quo  die  videre  possim. 

XVII. 

Ad  duas  Attici  epistolas  respondet  de  multis  rebus  summatim, 
maxime  de  rebus  privatis  et  negociis  communibus.  Scripsit  in  villa 
ad  Lucrinum  a.  u.  c.  710. 

CICERO  ATTICO  S. 
1.  Duas  accepi  postridie  Idus,  alteram  eo  die  datam, 
alteram  Idibus.  Prius  igitur  superiori.  De  Bruto,  quum 
scies.  De  consulum  ficto  timore  cognoveram.  Sicca  enim 
(pvXo6TOQyag  ille  quidem,  sed  tumultuosius  ad  me  etiam 
illam  suspicionem  pertulit.  Quid  tu  autem?  xa  psv  8i8o- 
fisvtt?  Nullum  enim  verbum  a  Siregio.  Non  placet.  De 
Plaetorio  vicino  tuo  permoleste  tuli  quemquam  prius  audisse 

quam  me.  De  Syro  prudenter.  L.  Antonium  per  M.  fratrem, 
ut  arbitror,  facillime  deterrebis.  Antroni  vetui,  sed  non- 
dum  acceperas  litteras,  ne  cuiquam  nisi  L.  Fadio  aedili. 
Aliter  enim  nec  caute  nec  iure  fieri  potest.  Quod  scribis  tibi 
deesse  HS.  C. ,  quae  Ciceroni  curata  sint,  velim  ab  Erote 
quaeras  ubi  sit  merces  insularum.  Arabioni  de  Sitio  nihil 
irascor.  Ego  de  itinere,  nisi  explicato  A,  nihilcogito,  quod 
idem  tibi  videri  puto.  2.  Habes  ad  superiorem.  Nunc  audi 
ad  alteram.  Tu  vero  facis,  ut  omnia,  quod  Serviliae  non 
dees,  id  est,  Bruto.  De  regina  gaudeo  te  non  laborare, 
testem  etiam  tibi  probari.  Erotis  rationes  et  ex  Tirone  co- 
gnovi  et  vocavi  ipsum.  Gratissimum,  quod  polliceris  Cice- 
roni  nihil  defuturum:  de  quo  mirabilia  Messala,  qui  Lanuvio 
rediens  ab  illis  venit  ad  me,  et  mehercule  ipsius  litterae 
sic  et  (pikotiTOQyas  et  avjii.vcog  scriptae,  uteas  vel  in  acroasi 
audeam  legere:  quo  magis  illi  indulgendum  puto.  De  Bu- 
ciliano  Sestium  puto  noh  moleste  ferre.  Ego,  si  Tiro  ad 
me,  cogito  in  Tusculanum.  Tu  vero,  quidquid  erit  quod 
me  scire  par  sit,  statim. 

XVIII. 

M.  Cicero  commendat  Attico  negocia  sua  et  consilium  proficiscendi 
se  scribit  etiam  Dolabellae  significasse,  Attici  tamen  consilium  ex- 
spectat.     Scripsit  proficiscens  in  lacu  Lucrino  a.  u.  c.  710. 

CICERO  ATTICO  S. 
1.  xvn.  Kal.  etsi  satis  videbar  scripsisse  ad  te  quid 
mihi  opus  esset  et  quid  te  facere  vellem ,  si  tibi  commodum 
esset,  tamen,  quum  profectus  essem  et  in  lacu  navigarem, 
Tironem  statui  ad  te  esse  mittendum,  ut  iis  negociis,  quae 
agerentur,  interesset,  atque  etiam  scripsi  ad  Dolabellam  me, 
si  ei  videretur,  velle  proficisci  petiique  ab  eo  de  mulis  ve- 
cturae  itineris.  2.  Et  in  eis ,  quoniam  intelligo  te  distentis- 
simum  esse,  qua  de  Buthrotiis,  qua  deBruto,  cuius  etiam 
ludorum  suorum  curam,  edam  administrationem  suspicor 
ex  magna  parte  ad  te  pertinere,  ut  ergo  in  eius  modi  re,  tri- 
bues  nobis  paullum  operae:  nec  enim  multum  opus  est. 
Mihi  res  ad  caedem  et  eam  quidem  propinquam  spectare 
videtur.    Vides  homines ,  vides  arma.    Prorsus  non  mihi  vi- 


. 

deor  esse  tutus.    Sin  tu  aliter  sentis ,  velim  ad  me  scribas. 
Domi  enim  manere,  si  recte  possum ,  multo  malo. 

XIX. 

Quaerit  de  Buthrotiis,  de  Bruto,  de  armis,  quae  futura  sint,  de 
Theophane,  de  Q.  Cicerone,  de  mandatis  Dolabellae,  de  C.  Antonio, 
de  .Menedemo.     Scripsit  in  Tusculano  a.  u.  c.  710. 

CICERO  ATTICO  S. 
1.  Quidnam  est  quod  audendum  amplius  de  Buthrotiis? 
Stetisse  enim  te  frustra  scribis.  Quid  autem  se  refert  Bru- 
tus?  Doleo  mehercules  te  tam  esscdetentum:  quod  decem 
hominibus  referendum  est  acceptum.  Est  illud  quidem 
ioyadeg,  sed  avexrov  mihique  gratissimum.  De  armis,  nihil 
vidi  apertius.  Fugiamus  igitur.  At,  ut  ais,  coram.  Theo- 
phanes  quid  velit  nescio.  Scripserat  enim  ad  me.  Cui  re- 
scripsi  ut  potui.  Mihi  autem  scribit  venire  ad  me  se  velle, 
ut  et  de  suis  rebus  et  quaedam  quae  ad  me  pertinerent. 
Tuas  litteras  exspecto.  Vide,  quaeso,  ne  quid  temere  fiat. 
2.  Statius  scripsit  ad  me  locutum  secum  esse  Q.  Ciceronem 
valde  adseveranter,  se  haec  ferre  non  posse:  certum  sibi 
esse  ad  Brutum  et  Cassium  transire.  Hoc  enimvero  nunc 
discere  aveo:  hoc  ego  quid  sit  interpretarinon  possum.  Po- 
test  aliquid  iratus  Antonio,  potest  gloriam  iam  novam  quae- 
rere,  potest  totum  esse  6%e6Ca6iia^  et  nimirum  ita  est:  sed 
tamen  et  ego  vereor  et  pater  conturbatus  est.  Scit  enim 
quae  ille  de  hoc:  mecum  quidem  acpara  olim.  Plane  quid 
velit  nescio.  A  Dolabella  mandata  habebo,  quae  mihi  vide- 
buntur,  id  est,  nihil.  Dic  mihi,  C.  Antonius  voluitne  fieri 
septemvir  ?  Fuit  certe  dignus.  De  Menedemo  est ,  ut  scri- 
bis.    Facies  omnia  mihi  nota. 

XX. 

De  gratiis  Vettieno  actis,  de  Dolabellae  mandatis,  de  legatione 
sua,  de  misera  rei  pnblicae  condicione,  de  Sex.  Pompeio,  de  pro- 
fectione  sua  futura,  Bruti  iam  facta,  de  negociis  privatis  et  rationi- 
bus  numariis.     Scripsit  in  Tusculano  a.  u.  c.  710. 

CICERO  ATTICO  S. 
1.  Egigratias  Vettieno:  nihil  enim  potuit  humanius.  Do- 
labellae  mandata  sintquaelibet,  mihi  aliquid  vel  quodNiciae 

nunciem.  Quis  enim  haec,  ut  scribis,  f  anteno?  Nunc  du- 
bitare  quemquam  prudentem  quin  meus  discessus  despera- 
tionis  sit,  non  legationis?  2.  Quod  ais  extrema  quaedam 
iam  homines  de  re  publica  loqui  et  eos  quidem  viros  bonos, 
ego,  quo  die  audivi  illum  tyrannum  in  contione  'clarissimum 
virum'  appellari,  subdiffidere  coepi:  postea  vero  quam  te- 
cum  Lanuvii  vidi  nostros  tantum  spei  habere  ad  vivendum, 
quantum  accepissent  ab  Antonio,  desperavi.  Itaque,  mi 
Attice,  fortiter  hoc  velim  accipias,  ut  ego  scribo.  Genus 
illud  interitus,  qui  causae  cursus  est,  foedum  duces  etquasi 
denunciatum  nobis  ab  Antonio.  Ex  hac  naxa  exire  consti- 
tui,  non  ad  fugam,  sed  ad  spem  mortis  melioris.  Haec  omnis 
culpa  Bruti.  3.  Pompeium  Carteiae  receptum  scribis :  iam 
igitur  contra  hunc  exercitum.  Utra  ergo  castra?  Media 
enim  tollit  Antonius.  Illa  infirma,  haec  nefaria.  Propere- 
mus  igitur.  Sed  iuva  me  consilio  Brundusione  an  Puteolis. 
Brutus  quidem  subito ,  sed  sapienter.  HaG%a  xi.  Quando 
enim  illum?  Sed  humana  ferenda.  Tu  ipse  eum  videre  non 
potes.  Di  illi  mortuo,  qui  umquam  Buthrotum!  Sed  acta 
missa.  Videamus  quae  agenda  sint.  4.  Rationes  Erotis, 
etsi  ipsum  nondum  vidi,  tamen  et  ex  litteris  eius  et  ex  eo, 
quod  Tiro  cognovit,  propemodum  cognitas  habeo.  Versu- 
ram  scribis  esse  faciendam  mensium  quinque,  id  est,  ad  Kal. 
Nov.  HS.  cc. :  in  eam  diem  cadere  numos ,  qui  a  Quinto 
debentur.  Velim  igitur,  quoniam  Tiro  negat  tibi  placere  me 
eius  rei  causa  Romam  venire,  si  ea  te  res  nihil  offendet,  vi- 
deas  unde  numi  sint,  mihi  feras  expensum.  Hoc  video  in 
praesentia  opus  esse.  Reliqua  diligentius  ex  hoc  ipso  ex- 
quiram,  in  his  de  mercedibus  dotalium  praediorum,  quae  si 
fideliter  Ciceroni  curabuntur,  quamquam  volo  laxius,  tamen 
ei  propemodumnihildeerit.  Equidem  video  mihi  quoque  opus 
esse  viaticum.  Sed  Ciceroni  ex  praediis ,  ut  cadet,  ita  sol- 
vetur,  mihi  auteni  opus  est  universo.  Equidem,  etsi  mihi 
videtur  iste,  qui  umbras  timet,  ad  caedem  spectare,  tamen 
nisi  explicata  solutione  non  sum  discessurus.  Sitne  autem 
extricata  necne  tecum  cognoscam.  Hanc  putavi  mea  manu 
scribendam ,  itaque  feci.  De  Fadio ,  ut  scribis ,  utique  alii 
nemini.    Rescribas  velim  hodie. 

XXI. 

De  Q.  filio  quid  Q.  pater  sibi  scripserit,  de  re  Cani,  de  aliis 
negociis  privatis  et  profectione  sua  adventante  Sex.  Pompeio.  Scripsit 
in  Tusculano  a.  u.  c.  710. 

CICERO  ATTICO  S. 
1.  Narro  tibi,  Q.  pater  exsultat  laetitia.  Scripsit  enim  fi- 
lius  se  idcirco  profugere  ad  Brutum  voluisse,  quod,  quum 
sibi  negocium  daret  Antonius,  ut  eum  dictatorem  efficeret, 
praesidium  occuparet,  id  recusasset,  recusasse  autem  se,  ne 
patris  animum  offenderet:  ex  eo  sibi  illum  hostem.  <Tum 
me'  inquit  'collegi  verens  ne  quid  mihi  ille  iratus  tibi  no- 
ceret.  Itaque  eum  placavi.  Et  quidem  cccc.  certa,  reliqua 
in  spe.'  Scribit  autem  Statius  illum  cum  patre  habitare  velle. 
Hoc  vero  mirum,  et  id  gaudet.  Ecquem  tu  illo  certiorem 
nebulonem?  2.  'Eizoxtjv  vestram  de  re  Cani  [deliberationis] 
probo.  Nihil  eram  suspicatus  de  tabulis ,  axeoaicog  restitu- 
tam  arbitrabar.  Quae  differs,  ut  mecum  coram ,  exspectabo. 
Tabellarios  quoad  voles  tenebis:  es  enim  occupatus.  Quod 
ad  Xenonem ,  probe.  Quod  scribo ,  quum  absolvero.  Quinto 
scripsisti  te  ad  eum  litteras :  nemo  attulerat.  3.  Tiro  negat  iam 
tibi  placere  Brundusium  et  quidem  dicere  aliquid  de  militi- 
bus.  At  ego  iam  destinaram ,  Hydruntem  quidem.  Move- 
bant  me  tuae  quinque  horae.  Hic  autem  quantus  nkovg! 
Sed  videbimus.  Nullas  a  te  xi.  Kal.:  quippe,  quid  enim  iam 
novi?  Quum  primum  igitur  poteris,  venies.  Ego  propero, 
ne  ante  Sextus .  quem  adventare  aiunt. 

XXII. 

De  exitu  Q.  filii,  de  Pansa,  de  Sex.  Pompeio ,  de  Antonio.  Scri- 
psit  in  Tusculano  a.  u.  c.  710. 

CICERO  ATTICO  S. 

Gratulor  nobis  Q.  filium  exisse:  molestus  non  erit.  Pan- 
sam  bene  loqui  credo.  Semper  enim  coniunctum  esse  cum 
Hirlio  scio.  Amicissimum  Bruto  et  Cassio  puto ,  si  expediet. 
Sed  quando  illos  videbit?  Inimicum  Antonio:  quando  aut 
cur?  quousque  ludemur?  Ego  autem  scripsi  Sextum  ad- 
ventare,  non  quo  iam  adesset,  sed  quia  certe  id  ageret  ab 

armisque  nullus  discederet.  Certe,  si  pergit,  bellum  para- 
tum  est.  Hic  autem  noster  Cytherius  nisi  victorem  neminem 
victurum.  Quid  ad  haec  Pansa?  utro  erit,  si  bellum  erit? 
quod  videtur  fore.  Sed  et  haec  et  alia  coram,  hodie  quidem, 
ut  scribis ,  aut  cras. 

XXIII. 

De  itinere  suo,  de  Pansa,  de  Silio,  de  Bruto.     Scripsit  in  Tuscn- 
lano  a.  u.  c.  710. 

CICERO  ATTICO  S. 
Mirifice  torqueor,  sine  dolore  tamen,  sed  permulta  mihi 
de  nostro  itinere  in  utramque  partem  occurrunt.  Quousque? 
inquies.  Quoad  erit  integrum:  erit  autem  usque  dum  ad 
navem.  Pansa  si  mi  rescripserit,  et  meam  tibi  et  illius  epi- 
stolam  mittam.  Silium  exspectabam,  cui  vno^vY^ia  com- 
posilum.  Si  quid  novi.  Ego  litteras  misi  ad  Brutum,  cuius 
de  itinere  etiam  ex  te  velim,  si  quid  scies,  cognoscere. 

XXIV. 

De  litteris  suis  Bruto  non  redditis,  de  libello  de  Silii  causa  com- 
posito.     Scripsit  in  Tusculauo  a.  u.  c.  710. 

CICERO  ATTICO  S. 
Tabellarius,  quem  ad  Brutum  miseram,  ex  itinere  rediit 
vii.  Kal.  Ei  Servilia  dixit  eo  die  Brutum  H.  im.  profectum. 
Sane  dolui  meas  litteras  redditas  non  esse.  Silius  ad  me 
non  venerat.  Causam  composui:  eum  libellum  tibi  misi.  Te 
quo  die  exspectem  velim  scire. 

XXV. 

De    itinere   suo   varias    sententias  propoirit.     Scripta   epistola    est 
ln  Tusculano  a.  u.  c.  710. 

CICERO  ATTICO  S. 
De  meo  itinere  variae  sententiae:  multi  enim  ad  me.  Sed 
tu  incumbe,  quaeso,  in  eam  curam.  Magna  res  est.  An 
probas,  si  ad  Kal.  lan.  cogitamus?  Meus  animus  est  aequus, 
sic  tamen,  ut  si  nihil  offensionis  sit:  fet  tu  etiam  scite,  quo 
die  olim  piaclum,  mysteria  scilicet.  Utut  sit  res,  casus  con- 
silium  nostri  itineris  iudicabit.    Dubitemus  igitur.    Est  enim 

hiberna  navigatio  odiosa,  eoque  ex  te  quaesieram  mysterio- 
rum  diem.  Brutum ,  ut  scribis ,  visum  iri  a  me  puto.  Ego 
hinc  volo  prid.  Kal. 

XXVI. 

De  Quinti  uegocio,  de  L.  Pisone,  de  Bruti  litteris  sibi  redditis, 
de  ratione  itineris  sui,  de  M.  Aelio,  de  capite  Tulliano,  ut  libere  cum 
Cascellio  loquatur,  de  aliis  negociis,  de  Varrone,  de  M.  Ennii  testa- 
mento.     Scripsit  in  Arpinati  a.  u.  c.  710. 

CICERO  ATTICO  S. 
1.  De  Quinti  negocio  video  ate  omnia  facta.  IUe  tamen 
dolet  dubitans  utrum  morem  gerat  Leptae  an  fidem  infirmet 
filio.  Inaudivi  L.  Pisonem  velle  exire  legatum  isevdeyyQccqxp 
senatus  consulto.  Velim  scire  quid  sit.  Tabellarius  ille, 
quem  tibi  dixeram  a  me  ad  Brutum  esse  missum  in  Anagni- 
num,  ad  me  venit  ea  nocte,  quae  proxima  ante  Kal.  fuit, 
litterasque  ad  me  attulit ,  in  quibus  unum  alienum  summa 
sua  prudentia,  idem  illud,  ut  spectem  ludos  suos.  Rescri- 
psi  scilicet  primum  me  iam  profectum,  ut  non  integrum  sit: 
dein  dtojtatatov  esse  me,  qui  Romam  omnino  post  haec 
arma  non  accesserim,  neque  id  tam  periculi  mei  causa  fe- 
cerim  quam  dignitatis ,  subito  ad  ludos  venire.  Tali  enim 
tempore  ludos  facere  illi  honestum  est,  cui  necesse  est: 
spectare  mihi  ut  non  est  necesse,  sic  ne  honestum  quidem 
est.  Equidem  illos  celebrari  et  esse  quam  gratissimos  mi- 
rabiliter  cupio ,  idque  ita  futurum  esse  confido,  et  tecum 
ago,  ut  iam  ab  ipsa  commissione  ad  rae,  quem  ad  modum 
accipiantur  ii  ludi,  deinde  omnia  reliquorum  ludorum  in 
dies  singulos  persequare.  Sed  de  ludis  hactenus.  2.  Re- 
liqua  pars  epistolae  estilla  quidem  in  utramque  partem,  sed 
tamen  non  nullos  interdum  iacit  igniculos  viriles:  quod  quale 
tibi  videretur  ut  posses  interpretari,  misi  ad  te  exemplum 
epistolae.  Quamquam  mihi  tabellarius  noster  dixerat  tibi 
quoque  se  attulisse  litteras  a  Bruto  easque  ad  te  e  Tuscu- 
lano  esse  delatas.  3.  Ego  itinera  sic  composueram,  ut  No- 
nis  Quinct.  Puteolis  essem.  Valde  enim  festino,  ita  tamen, 
ut  quantum  homo  possit  quam  cautissime  navigem.  4.  M. 
Aelium  cura  liberabis :  is  me  paucos  specus  in  extremo  fundo, 
cic.  III.  2.  -  28 

et  eos  quidem  subterraneos :  servitutis  putat  aliquid  habitu- 
ros:  id  me  iamiam  nolle  neque  mihi  quidquam  esse  tanti, 
sed,  ut  mihi  dicebas,  quam  lenissime,  potius  ut  cura  libere- 
tur  quam  ut  me  suscensere  aliquid  suspicetur.  Item  de  illo 
Tulliano  capite  libere  cum  Cascellio  loquare.  Parva  res  est, 
sed  tu  bene  attendisti,  nimis  callide  agebatur.  Ego  autem, 
si  mihi  imposuisset  aliquid,  quod  paene  fecit,  nisi  tua  mali- 
tia  adfuisset,  animo  iniquo  tulissem.  Itaque,  utut  erit,  rem 
impediri  malo.  Octavam  partem  f  tuli  luminarium  in  aedium 
astira  memineris.  Cui  Caerellia,  videris  mancipio  dare  ad  eam 
summam,  quae  sub  praecone  fuit  maxima:  id  opinor  esse 
ccclxxx.  5.  Novi  si  quid  erit  atque  etiam  si  quid  prospicies 
quod  futurum  putes ,  scribas  ad  me  quam  saepissime  velim. 
Varroni,  quem  ad  modum  tibi  mandavi,  memineris  excusare 
tarditatem  litterarum  mearum.  f  Mundus  is.  Tu  M.  Ennius 
quid  egerit  de  testamento  —  curiosus  enim  —  facias  me 
velim  certiorem.    Ex  Arpinati,  vi.  Non. 

XXVII. 

De  litteris  ad  Sestium  datis ,  de  discessu  aseAttici,  de  litterarum 
inter  se  commereio  obtinendo,  de  libro  suo  'de  gloria',  tum  summatim 
respondet  ad  singula  Attici  litterarum  capita,  de  adventu  Quiuti  fiiii. 
Scripsit  in  Arpinati  a.  u.  c.  710. 

CICERO  ATTICO  S. 
1.  Gaudeo  id  te  mihi  suadere,  quod  ego  mea  sponte 
pridie  feceram.  Nam  quum  ad  te  vi.  Non.  darem,  eidem 
tabellario  dedi  etiam  ad  Sestium ,  scriptas  navv  (piloOTOQ- 
ya>g.  Ille  autem,  quod  Puteolos  prosequitur,  humane:  quod 
queritur,  iniuste.  Non  enim  ego  tamillum  exspectare,  quum 
de  Cosano  rediret,  debui  quam  ille  aut  non  ire  ante  quam 
me  vidisset  aut  citius  reverti.  Sciebat  enim  me  celeriter  velle 
proficisci  seseque  ad  me  in  Tusculanum  scripserat  esse  ven- 
turum.  2.  Te ,  ut  a  me  discesseris ,  lacrimasse  moleste  fere- 
bam.  Quod  si  me  praesente  fecisses ,  consilium  totius  itineris 
fortasse  mutassem.  Sed  illud  praeclare,  quod  te  consolata 
est  spes  brevi  tempore  congrediendi,  quae  quidem  exspe- 
ctatio  me  maxime  sustentat.  Meae  tibi  litterae  non  deerunt. 
De  Bruto  scribam  ad  te  omnia.    Librum  tibi  celeriter  mittam 

<de  gloria'.  Excudam  aliquid  'HQaxXeidslov,  quod  lateat  in 
thesauris  tuis.  3.  De  Planco  memini.  Attica  iure  queritur. 
Quod  me  de  Bacchide,  de  statuarum  coronis  certiorem  fe- 
cisti,  valde  gratum,  nec  quidquam  posthac  non  modo  tan- 
tum,  sed  ne  tantulum  quidem  praeterieris.  Et  de  Herode 
et  Mettio  meminero  et  de  omnibus ,  quae  te  velle  suspicabor 
modo.  0  turpem  sororis  tuae  filium,  quum  haec  scriberem! 
Adventabat  autem  fiovkv6ei,  cenantibus  nobis. 

XXVIII. 

De  litteris  sibi  in  Puteolanum  mittendis,    de  Attica.     Scripsit  in 
Arpinati  a.  u.  c.  710. 

CICERO  ATTICO  S. 
Egx>,  ut  adte  pridie  scripseram,  Nonis  constitueram  ve- 
nire  in  Puteolanum.  Ibi  igitur  cotidie  tuas  litteras  exspe- 
ctabo ,  et  maxime  de  ludis ,  de  quibus  etiam  ad  Brutum  tibi 
scribendum  est,  cuius  epistolae,  quam  interpretari  ipse  vix 
poteram ,  exemplum  pridie  tibi  miseram.  Atticae  meae  velim 
me  ita  excuses,  ut  omnem  culpam  in  te  transferas  et  ei 
tamen  confirmes  me  minime  totum  amorem  eo  mecum  abs- 
tulisse. 

XXIX. 

De  Bruti  epistola,  de  M.  Aelio,  de  Tulliano  aliisque  de  eapitibus 

litterarum  Attici   summatim   respondet,  tum   de  Q.  filio,  de  Planco  a 

Buthrotiis  eiecto.     Scripsit  in  Formiano  a.  u.  c.  710. 

CICERO  ATTICO  S. 
1.  Bruti  ad  te  epistolam  misi.  Di  boni,  quanta  a^y\%a- 
vial  Cognosces,  quum  legeris.  De  celebratione  ludorum 
Bruti  tibi  adsentior.  Ad  M.  Aelium  nullus  tu  quidem  do- 
mum,  sed  sicubi  inciderit.  DeTulliano  semisse,  M.  Axianum 
adhibebis,  ut  scribis.  Quod  cum  Cosiano  egisti,  optime.  Quod 
non  solum  mea,  verum  etiamtua  mi  expedis,  gratum.  Le- 
gationem  probari  meam  gaudeo.  Quod  promittis,  difaxint! 
Quid  enim  mihi  meis  iucundius?  Sed  istam,  quam  tu  exci- 
pis,  metuo.  Brutum  quum  convenero,  perscribam  omnia. 
De  Planco  et  Decimo,  sane  velim:  Sextum  scutum  abiicere 
t  nolebam.  De  Mundo ,  si  quid  scies.  2.  Rescripsi  ad  omnia 
tua.    Nunc  nostra  accipe.    Quintus  filius  usque  Puteolos  — 

28* 

mirus  civis ,  ut  tu  Favonium ,  Asinium  dicas  —  et  quidem 
duas  ob  causas  et  ut  mecum  et  GTtsiGao&ai  vult  cum  Bruto 
et  Cassio.  Sed  tu  quid  ais?  Scio  enim  te  familiarem  esse 
Othonum.  Ait  hic  sibi  Tutiam  ferre :  constitutum  enim  esse 
discidium.  Quaesivit  ex  me  pater  qualis  esset  fama.  Dixi 
nihil  sane  me  audisse  —  nesciebam  enim  cur  quaereret  — 
nisi  de  ore  +  et  patre.  Sed  quorsus,  inquam?  Atille,  filium 
velle.  Tum  ego,  etsi  i^dsXvrxo^rjv,  tamen  negavi  putare 
me  illa  esse  vera:  6xojtog  —  hoc  est  enim  —  huic  nostro 
nihil  praebere.  Illa  autem  ov  naoa  tovtov.  Ego  tamen  su- 
spicor  hunc,  ut  solet,  allucinari.  Sed  velim  quaeras  —  fa- 
cile  autem  potes  —  et  me  certiorem.  3.  Obsecro  te,  quid  est 
hoc?  Signata  iam  epistola  Formiani,  qui  apud  me  cenabant, 
Plancum  se  aiebant  hunc  Buthrotkim  pridie,  quam  hoc  scri- 
bebam  ,  id  est,  iii.  Nonas,  vidisse  demissum,  sine  phaleris, 
servulos  autem  dicere  eum  et  agripetas  eiectos  a  Buthrotiis. 
Macte!   Sed  amabo  te,  perscribe  mihi  totum  negocium. 


L  1  B  E  R  XVI. 

I. 

De  itinere  suo  et  Attici  litteris ,  de  agripetis  Buthroti  concisis ,  de 
Planco,  de  profectione  sua,  deVentidio,  de  Sex.  Pompeio,  de  Pansa, 
de  rationibus  Ciceronis  et  re  familiari  sua ,  de  Q.  fllio ,  de  Attica  et 
Pilia.     Scripsit  in  Puteolano  iens  ad  Brutum  in  Nesidem  a.  u.  c.  710. 

CICERO  ATTICO  S. 
1.  Nonis  Quinct.  veni  in  Puteolanum.  Postridie  iens  ad 
Brutum  in  Nesidem  haec  scripsi.  Sed  eo  die ,  quo  veneram, 
cenanti  Eros  tuas  litteras.  Itane?  Nonis  Iuliis?  Di  hercule 
istis !  Sed  stomachari  totum  diem  licet.  Quidquamne  turpius 
quam  Bruto  Iuliis?  Redeo  ad  meum  igitur  Ir  so5[isv?  Nihil 
vidi.  2.  Sed  quid  est,  quaeso,  quod  agripetas  Buthroti  con- 
cisos  audio?  quid  autem  Plancus  tam  cursim  —  ita  enim 
inaudiebam  —  diem  et  noctem?  Sane  cupio  scire  quid  sit. 
3.  Meam  profectionem  laudari  gaudeo.  Dymaeos  agro  pul- 
sos  mare  infestum  habere.  Nimirum  videndum  est  ut  mansio 

laudetur.  'Ev  o^iojtXoia  Bruti  videtur  aliquid  praesidii  esse. 
Sed,  opinor,  minuta  navigia.  Sed  iam  sciam  et  ad  te  cras. 
4.  De  Ventidio,  jiuvixov  puto.  De  Sexto,  pro  certo  habe- 
baturf  ad  arma.  Quod  si  verum  est,  sine  bello  civili  video 
serviendum.  Quid  ergo?  ad  Kal.  Ian.  in  Pansa  spes?  AfJQog 
nolvg  in  vino  et  in  somno  istorum.  5.  De  ccx.,  optime.  Ci- 
ceronis  rationes  explicentur.  Ovius  enim  recens :  is  multa, 
quae  vellem:  in  iis  ne  hoc  quidem  malum,  in  mandatis  sat 
abunde:  HS.  i.xxii.  satis  esse,  adfatim  prorsus,  sed  Xeno- 
nem  perexigue  et  yM6%Qag  praebere  [id  est  minutatim].  Quo 
plus  permutasti  quam  ad  fructum  insularum ,  id  ille  annus 
habeat,  in  quem  itineris  sumptus  accessit.  Hinc  ex  Kal. 
April.  ad  HS.  lxxx.  accommodetur.  Nunc  enim  insulae  tan- 
tum.  Videndum  enim  est  quid,  quumRomae  erit.  Non  enim 
puto  socrum  illam  ferendam.  Pindaro  de  Cumano  negaram. 
6.  Nunc  cuius  rei  causa  tabellarium  miserim  accipe.  Q.  filius 
mihi  pollicetur  se  Catonem.  Egit  autem  et  pater  et  filius  ut 
tibi  sponderem,  sed  ita,  uttum  crederes,  quum  ipse  cognos- 
ses.  Huic  ego  litteras  ipsius  arbitratu  dabo.  Eae  te  ne  mo- 
verint.  Has  scripsi  in  eam  partem,  ne  me  motum  putares. 
Di  faxint  ut  faciat  ea,  quae  promittit!    Commune  enim  gau- 

dium.    Sed  ego nihil  dico  amplius.   Is  hinc  vi.  Idus. 

Ait  enim  attributionem  in  Idus ,  se  autem  urgueri  acriter.  Tu 
ex  meis  litteris  quo  modo  respondeas  moderabere.  Plura, 
quum  et  Brutum  videro  et  Erotem  remittam.  Atticae  meae 
excusationem  accipio  eamque  amo  plurimum,  cui  et  Piliae 
salutem. 

II. 

De  Buthrotiis ,  de  Erote  remisso  et  Hortensio ,  de  Publilio  et  re- 
liquis  negociis  suis  ab  Attico  Romae  sustinendis,  de  Bruto ,  de  pro- 
fectione  sua ,  de  Sestio ,  de  Cassio ,  de  Tutia ,  de  Aebutio ,  de  Planco 
et  Oppio,  de  Attici  hiematione  iu  Epiro,  dein  de  libro  'de  gloria  . 
Scripsit  in  Puteolano  a.  u.  c.   710. 

CICERO  ATTICO  S. 

1.  vi.  Idus  duas  epistolas  accepi,  unam  a  meo  tabellario, 

alteram  a  Bruti.   De  Buthrotiis  longe  alia  fama  in  his  locis 

fuerat,  sed  cum  aliis  multis  hoc  ferendum.   Erotem  remisi 

citius  quam  constitueram ,  ut  esset  qui  Hortensio ,  et  quia 

f  equibus  quidem  ait  se  Idibus  constituisse.  Hortensius 
vero  impudenter:  nihil  enim  debetur  ei  nisi  ex  tertia  pen- 
sione,  quae  est  Kal.  Sext. ,  ex  quapensione  ipsa  maior  pars 
est  ei  soluta  aliquanto  ante  diem.  Sed  haec  Eros  videbit 
Idibus.  De  Publilio  autem,  quod  perscribi  oportet,  moram 
non  puto  esse  faciendam.  Sed  quum  videas  quantum  de 
iure  nostro  decesserimus,  qui  de  residuis  cccc.  HS.  cc.  prae- 
sentia  solverimus,  reliqua  rescribamus:  loqui  cum  eo,  si  tibi 
videbitur,  poteris,  eum  commodum  nostrum  exspectare  de- 
bere,  quum  tanta  sit  a  nobis  iactura  facta  iuris.  2.  Sed  amabo 
te,  mi  Attice  —  videsne  quam  blande?  —  omnia  nostra, 
quoad  eris  Romae,  ita  gerito,  regito,  gubernato,  ut  nihil  a 
me  exspectes.  Quamquam  enim  reliqua  satis  apta  sunt  ad 
solvendum,  tamen  fit  saepe  utii,  qui  debent,  non  respon- 
deant  ad  tempus.  Si  quid  eius  modi  acciderit,  ne  quid  tibi 
sit  fama  mea  potius.  Non  modo  versura,  verum  etiam  ven- 
ditione,  si  ita  res  coget,  nos  vindicabis.  3.  Bruto  tuae  litte- 
rae  gratae  erant.  Fui  enim  apud  illum  multas  horas  in  Ne- 
side,  quum  paullo  ante  tuas  litteras  accepissem.  Delectari 
mihi  Tereo  videbatur  et  habere  maiorem  Accio  quam  Anto- 
nio  gratiam.  Mihi  autem  quo  laetiora  sunt,  eo  plus  stomachi 
et  molestiae  est  populum  Romanum  manus  suas  non  in  de- 
fendenda  re  publica,  sed  in  plaudendo  consumere.  Mihi  qui- 
dem  videntur  istorum  animi  incendi  etiam  ad  repraesentan- 
dam  improbitatem  suam.   Sed  tamen : 

dum  modo  doleat  aliquid,  doleal  quidlibet. 
4.  Consilium  meum  quod  ais  cotidie  magis  laudari ,  non  mo- 
leste  fero ,  exspectabamque ,  si  quid  de  eo  ad  me  scriberes. 
Ego  enim  in  varios  sermones  incidebam.  Quin  etiam  idcirco 
trahebam ,  ut  quam  diutissime  integrum  esset.  Sed  quoniam 
furcilla  extrudimur,  Brundusium  cogito.  Facilior  enim  et 
exploratior  devitatio  legionum  fore  videtur  quam  piratarum, 
qui  apparere  dicuntur.  Sestius  vi.  Idus  exspectabatur,  sed 
non  venerat,  quod  sciam.  Cassius  cum  classicula  sua  vene- 
rat.  Ego ,  quum  eum  vidissem,  v.  Idus  in  Pompeianum  cogi- 
tabam,  inde  Aeculanum.  Nosti  reliqua.  5.  De  Tutia,  ita  pu- 
taram.  De  Aebutio,  non  credo,  nec  tamen  curo  plus  quam 
tu.  Planco  et  Oppio  scripsi  equidem,  quoniam  rogaras:  sed, 

si  tibi  videbitur,  ne  necesse  habueris  reddere.  Quum  enim 
tua  causa  fecerint  omnia,  vereor  ne  meas  litteras  superva- 
caneas  arbitrentur.  Oppio  quidem  utique ,  quem  tibi  amicis- 
simum  cognovi.  Verum,  ut  voles.  6.  Tu,  quoniam  scribis 
hiematurum  te  in  Epiro,  feceris  mihi  gratum,  si  ante  eo 
veneris  quam  mihi  in  Italiam  te  auctore  veniendum  est.  Lit- 
teras  ad  me  quam  saepissime :  si  de  rebus  minus  necessa- 
riis,  aliquem  nactus:  sin  autem  erit  quid  maius,  domo  mit- 
tito.  ' HQccxXsidElov,  si  Brundusium  salvi,  adoriemur.  'De 
Gloria'  misi  tibi.  Custodies  igitur,  ut  soles,  sed  notentur 
eclogarii,  quos  Salvius  bonos  auditores  nactus  in  convivio 
dumtaxat  legat.  Mihi  valdeplacent:  mallem  tibi.  Etiam  atque 
etiam  vale. 

III. 

De  Antonio  ab  Attico  convento  Tiburi,  de  libro  'de  senectute' 
suo  et  alio  6vvxa.ytx,axi  per  Erotem  misso ,  de  Cicerone  suo,  de  Xe- 
none,  de  Herode,  de  Q.  filio ,  tum  de  discessu  suo,  de  rationibus  suls 
et  re  familiari,  de  Bruto,  deCassio,  de  Hiera  et  Blesamio,  de  Attica 
et  Pilia.    Scripsit  in  Pompeiano  a.  u.  c.  710. 

CICERO  ATTICO  S. 
1.  Tu  vero  sapienter.  Nunc  demum  enim  rescribo  iis 
litteris,  quas  mihi  misisti  convento  Antonio  Tiburi.  Sa- 
pienter  igitur,  quod  manus  dedisti  quodque  etiam  ultro  gra- 
tias  egisti.  Certe  enim,  ut  scribis,  deseremur  potius  a  re 
publica  quam  a  re  familiari.  Quod  vero  scribis  te  magis  et 
magis  delectari  c0  Tite,  si  quid  ego',  auges  mihi  scribendi 
alacritatem.  Quod  Erotem  non  sine  munusculo  exspectare 
dicis,  gaudeo  non  fefellisse  eam  rem  opinionem  tuam ,  sed 
tamen  idem  Gvvrayna  misi  ad  te  retractatius  et  quidem  ccq- 
%ervnov  ipsum  crebris  locis  inculcatum  et  refectum.  Hunc 
tu  tralatum  in  macrocollum  lege  arcano  convivis  tuis,  sed, 
si  me  amas,  hilaris  et  bene  acceptis,  ne  in  me  stomachum 
erumpant,  quum  sint  tibi  irati.  2.  De  Cicerone,  velim  ita  sit, 
ut  audimus.  DeXenone  coram  cognoscam,  quamquam  nihil 
ab  eo  arbitror  neque  indiligenter  neque  illiberaliter.  De  He- 
rode  faciam  ut  mandas,  et  ea,  quae  scribis,  ex  Saufeio  et  e 
Xenone  cognoscam.  3.  De  Q.  filio,  gaudeo  tibi  meas  litte- 
ras  prius  a  tabellario  meo  quam  ab  ipso  redditas,  quam- 

quam  te  nihil  fefellisset.   Verum  tamen Sed  exspecto 

quid  ille  tecum ,  quid  tu  vicissim ,  nec  dubito  quin  suo  more 
uterque.  Sed  eas  litteras  Curium  mi  spero  redditurum ,  qui 
quidem,  etsi  per  se  est  amabilis  a  meque  diligitur,  tamen  ac- 
cedet  magnus  cumulus  commendationis  tuae.  4.  Litteris  tuis 
satis  responsum  est:  nunc  audi,  quod,  etsi  intelligo  scribi  ne- 
cesse  non  esse,  scribo  tamen.  Multa  me  movent  in  discessu, 
in  primis  mehercule,  quod  diiungor  a  te:  movet  etiam  navi- 
gationis  labor  alienus  non  ab  aetate  solum  nostra,  verum 
etiam  a  dignitate  tempusque  discessus  subabsurdum.  Re- 
linquimus  enim  pacem,  ut  ad  bellum  revertamur,  quodque 
temporis  in  praediolis  nostris  et  belle  aedificatis  et  satis 
amoenis  consumi  potuit,  in  peregrinatione  consumimus. 
Consolantur  haec:  aut  proderimus  aliquid  Ciceroni  autquan- 
tum  profici  possit  iudicabimus.  Deinde  tu  iam ,  ut  spero  et 
ut  promittis,  aderis.  Quodquidem  si  acciderit,  omnia  nobis 
erunt  meliora.  5.  Maxime  autem  me  angit  ratio  reliquorum 
meorum:  quae  quamquam  explicata  sunt,  tamen,  quod  et 
Dolabellae  nomen  in  iis  est  et  attributione  mihi  nomina  igno- 
ta,  conturbor,  nec  me  ulla  res  magis  angit  ex  omnibus. 
Itaque  non  mihi  videor  errasse,  quod  adBalbum  scripsi  aper- 
tius,  ut,  si  quid  tale  accidisset,  ut  non  concurrerent  nomina, 
subveniret,  meque  tibi  etiam  mandasse,  ut,  si  quid  eius 
modi  accidisset,  cum  eo  communicares:  quod  facies,  si  tibi 
videbitur,  eoque  magis,  si  proficisceris  in  Epirum.  6.  Haec 
ego  conscendens  e  Pompeiano  tribus  actuariolis  decemscal- 
mis.  Brutus  erat  in  Neside  etiam  nunc,  Neapoli  Cassius. 
Ecquid  amas  Deiotarum  et  non  amas  Hieram?  Qui,  ut  Ble- 
samius  venit  ad  me,  quum  ei  praescriptum  esset,  ne  quid 
sine  Sexti  nostri  sententia  ageret,  neque  ad  illum  neque  ad 
quemquam  nostrum  rettulit.  Atticam  nostram  cupio  absen- 
tem  suaviari:  ita  mihi  dulcis  salus  visa  est  per  te  missa  ab 
illa.  Referes  igitur  ei  plurimam  itemque  Piliae  dicas  velim. 

IV. 

De  Bruti  ludis ,  de  Sex.  Pompeio ,  de  Buthrotiis ,   de  itinere  Brun- 
dusino  suo  et  de  6[i07t\oi'cc  cum  Biuto.  Scripsit  in  Puteolano  a.  u.c.  710. 

CICERO  ATTICO  S. 
1.  Ita,  ut  heri  tibi  narravi  vel  fortasse  hodie  —  Quintus 

enim  altero  die  se  aiebat  —  in  Nesida  vm.  Idus.  Ibi  Brutus. 
Quam  ille  doluit  de  'Nonis  Iuliis  !'  Mirifice  est  conturbatus. 
Itaque  sese  scripturum  aiebat,  ut  venationem  eam,  quae  po- 
stridie  ludos  Apollinares  futura  est,  proscriberent  [in]  iii.  id. 
ouinct.  Libo  intervenit.  Is  Philonem  Pompeii  libertum  et 
Hilarum  suum  libertum  venisse  a  Sexto  cum  litteris  ad  con- 
sules  sive  quo  alio  nomine  sunt.  Earum  exemplum  nobis 
legit,  si  quid  videretur.  Pauca  nccQu  Xi^tv ,  caeteroqui  et 
salis  graviter  et  non  contumaciter.  Tantum  addi  placuit, 
quod  erat  coss.  solum,  ut  esset,  praett.  tribb.  pleb. 
senatui,  ne  illi  non  proferrent  eas,  quae  ad  ipsos  missae 
essent.  2.  Sextum  autem  nunciant  cum  una  solum  legione 
fuisse  Karthagine,  eique  eo  ipso  die,  quo  oppidum  f  Bo- 
ream  cepisset,  nunciatum  esse  de  Caesare,  capto  oppido, 
miram  laetitiam  commutationemque  animorum  concursum- 
que  undique,  sed  illum  ad  sex  legiones,  quas  in  ulteriore 
reliquisset,  revertisse.  Ad  ipsum  autem  Libonem  scripsit 
nihil  esse,  nisi  ad  larem  suum  liceret.  Summa  postulato- 
rum,  ut  omnes  exercitus  dimittantur,  qui  ubique  sint.  Haec 
fere  de  Sexto.  3.  De  Buthrotiis  undique  quaerens  nihil  re- 
periebam.  Alii  concisos  agripetas ,  aiii  Plancum  acceptis 
numis,  relictis  illis,  aufugisse.  ltaque  non  video  sciturum 
me  quid  eius  sit,  ni  statim  aliquid  htterarum.  4.  Iter  iilud 
Brundusium ,  de  quo  dubitabam ,  sublatum  videtur.  Legio- 
nes  enim  adventare  dicuntur.  Haec  autem  navigatio  habet 
quasdam  suspiciones  periculi.  ltaque  constituebam  uli  6fio- 
itloCa.  Paratiorem  offendi  Brutum  quam  audiebam.  Nam 
et  ipse  Domitius  bona  plane  habet  dicrota,  suntque  navigia 
praeterea  luculenta  Sestii ,  Buciliani ,  caeterorum.  Nam  Cas- 
sii  classem,  quae  plane  bella  est,  non  numero  ultra  fretum. 
Ulud  est  mihi  submolestum ,  quod  parum  Brutus  properare 
videtur.  Primum  confectorum  ludorum  nuncios  exspectat: 
deinde,  quantum  intelligo,  tarde  est  navigaturus,  consistens 
in  locis  pluribus.  Tamen  arbitror  esse  commodius  tarde  na- 
vigare  quam  omnino  non  navigare,  et  si,  quum  processeri- 
mus,  exploratiora  videbuntur,  Etesiis  utemur. 

V. 

De  Bruto  eiusque  ludis,  de  Q.  filio,  de  ofionloia  cum  Bruto  vix 
futura,  de  Nepote,  de  epistolis  suis  edendis.  Scripsit  iu  Puteolano 
a.  u.   c.  710. 

CICERO  ATTICO  S. 
1.  Tuas  iam  litteras  Brutus  exspectabat:  cui  quidem  ego 
nuncium  novum  attuleram  de  Tereo  Accii.  Ille  Brutum  puta- 
bat.  Sed  tamen  rumoris  nescio  quid  adflaverat.commissione 
Graecorum  frequentiam  non  fuisse,  quod  quidem  me  minime 
fefellit.  Scis  enim  quid  ego  de  Graecis  ludis  existimem.  2. 
Nunc  audi,  quod  pluris  est  quam  omnia.  Quintus  fuit  me- 
cum  dies  complures ,  et,  si  ego  cuperem,  ille  vel  plures 
fuisset,  sed,  quantum  fuit,  incredibile  est  quam  me  in  omni 
genere  delectarit,  in  eoque  maxime,  in  quo  minime  satis  fa- 
ciebat.  Sic  enim  commutatus  est  totus  et  scriptis  meis  qui- 
busdam,  quae  in  manibus  habebam,  et  adsiduitate  orationis 
et  praeceptis ,  ut  tali  animo  in  rem  publicam ,  quali  nos  vo- 
lumus,  futurus  sit.  Hoc  quum  mihi  non  modo  confirmasset, 
sed  etiam  persuasisset,  egit  mecum  accurate  multis  ver- 
bis,  tibi  ut  sponderem  se  dignum  et  te  et  nobis  futurum, 
neque  se  postulare,  ut  statim  crederes,  sed,  quum  ipse 
perspexisses ,  tum  ut  se  amares.  Quod  nisi  fidem  mihi 
fecisset  iudicassemque  hoc,  quod  dico,  firmum  fore,  non 
fecissem  id,  quod  dicturus  sum.  Duxi  enim  mecum  ado- 
lescentem  ad  Brutum.  Sic  ei  probatum  est,  quod  ad  te 
scribo,  ut  ipse  crediderit,  me  sponsorem  accipere  noluerit 
eumque  laudans  amicissime  mentionem  tui  fecerit,  com- 
plexus  osculatusque  dimiserit.  Quam  ob  rem  etsi  magis  est 
quod  gratuler  tibi  quam  quod  te  rogem,  tamen  etiam  rogo, 
ut,  si  quae  minus  antea  propter  infirmitatem  aetatis  constan- 
ter  ab  eo  fieri  videbantur,  ea  iudices  illum  abiecisse,  mihi- 
que  credas  multum  adlaturam  vel  plurimum  potius  ad  illius 
iudicium  confirmandum  auctoritatem  tuam.  3.  Bruto  quum 
saepe  iniecissem  de  o^ojrAota,  non  perinde  atque  ego  pu- 
taram  adripere  visus  est.  Existimabam  (isreaQOTSQOv  esse, 
et  hercule  erat  et  maxime  de  ludis.  At  mihi ,  quum  ad  vil- 
lam  redissem,  Cn.  Luceius,  qui  multum  ulitur  Bruto,  narra- 
vit  illum  valde  morari,  non  tergiversantem ,  sed  exspectan- 

tem,  si  qui  forte  casus.  ltaque  dubito  an  Venusiam  tendam 
et  ibi  exspectem  de  legionibus:  si  aberunt,  ut  quidam  arbi- 
trantur,  Hydruntem:  si  neutrum  erit  aatpaXig,  eodem  rever- 
tar.  locari  me  putas?Moriar,  si  quisquam  me  tenet  praeter 
te.  Etenim  circumspice,  sed  ante  quam  erubesco.  4.  0  dies 
in  auspiciis  Lepidi  lepide  descriptos  et  apte  ad  ccmsilium  re- 
ditus  nostri!  Magna  qotctj  ad  proficiscendum  in  tuis  litteris. 
Atque  utinam  te  illic!  Sed  ut  conducere  putabis.  5.  Nepo- 
tis  epistolam  exspecto.  Cupidus  ille  meorum?  qui  ea,  quibus 
maxime  yavQico,  legenda  non  putet?  Et  ais  {iet  cc(iv(iova. 
Tu  vero  a(iv(iav:  iile  quidem  a(ifiQotog.  Mearum  episto- 
larum  nulla  est  6vvayayr\,  sed  habet  Tiro  instar  septua- 
ginta.  Et  quidem  sunt  a  te  quaedam  sumendae.  Eas  ego 
oportet  perspiciam ,  corrigam.   Tum  denique  edentur. 

.     VI. 

De  itinere  suo  Vibonem  ad  Siccam  et  cursu  suo  maritimo  in  Grae- 
ciam  futuro ,  qui  num  opportune  suscipiatur  dubitat,  de  nominibus 
suis  ab  Attico  expediendis,  exsorvendis ,  de  prooemio  libri 'de  gloria', 
de  Pilia  et  Attica.     Scripsit  Vibone  a.  u.  c.  710. 

CICERO  ATTICO  S. 
1.  Ego  adhuc  —  perveni  enim  Vibonem  ad  Siccam  — 
magls  commode  quam  strenue  navigavi:  remis  enim  magnam 
partem,  prodromi  nulli.  lllud  satis  opportune:  duo  sinus 
fuerunt  quos  tramitti  oporteret,  Paestanus  et  Vibonensis : 
utrumque  pedibus  aequis  tramisimus.  Veni  igitur  ad  Siccam 
octavo  die  e  Pompeiano ,  quum  unum  diem  Veliae  constitis- 
sem:  ubi  quidem  fui  sane  libenter  apud  Thalnam  nostrum, 
nec  potui  accipi,  illo  absente  praesertim,  liberalius.  ix.  Kal. 
igitur  ad  Siccam.  Ibi  tamquam  domi  meae  scilicet.  Itaque 
obduxi  posterum  diem.  Sed  putabam,  quum  Rhegium  ve- 
nissem,  fore  ut  ibi  doXt%6v  nXoov  oQ(iatvovteg  cogitare- 
mus  corbitane  Patras  an  actuariolis  ad  Leucopetram  Taren- 
tinorum,  ast  inde  Corcyram,  et,  si  oneraria,  statimne  freto 
an  Syracusis.  Hac  super  re  scribam  ad  te  Rhegio.  2.  Me- 
hercule ,  mi  Attice ,  saepe  mecum ,  tj  Ssvq'  odog  001  xi  dv- 
vaxai;  cur  ego  tecum  non  sum?  cur  ocellos  Italiae,  villulas 
meas  non  video?  Sed  id  satis  superque,  tecum  me  non  esse. 
Quid  fugientem?  periculumne?  At  id  nunc  quidem,  nisi  fal- 

lor,-nulIum  est.  Ad  ipsum  enim  revocat  me  auctoritas  tua. 
Scribis  enim  in  caelum  ferri  profectionem  meam,  sed  ita,  si 
ante  Kal.  Ian.  redeam:  quod  quidem  certe  enitar.  Malo  enim 
vel  cum  timore  domi  esse  quam  sine  timore  Athenis  tuis. 
Sed  tamen  prospice  quo  ista  vergant  mihique  aut  scribe 
aut,  quod  multo  malim,  adferipse.  Haec  hactenus.  3.  Illud 
velim  in  bonam  partem  accipias,  me  agere  tecum,  quod 
tibi  maiori  curae  sciam  esse  quam  ipsi  mihi.  Nomina  mea, 
perdeos,  expedi,  exsolve.  Bella  reliqua  reliqui,  sed  opus 
est  diligentia.  Coheredibus  pro  Cluviano  Kal.  Sext.  persolu- 
tum  ut  sit:  cum  Publilio  quo  modo  agendum  sit  videbis. 
Non  debet  urguere,  quoniam  iure  non  utimur,  sed  lamen 
ei  quoque  satis  fieri  plane  volo.  Terentiae  vero  quid  ego 
dicam?*Etiam  ante  diem,  si  potes.  Quin,  si,  utspero,  cele- 
riter  in  Epirum,  hoc,  quod  satis  dato  debeo,  peto  a  te,  ut 
ante  provideas  planeque  expedias  et  solutum  relinquas.  4. 
Sed  de  his  satis,  metuoque  ne  tu  nimium  putes.  Nunc  ne- 
gligentiam  meam  cognosce.  'De  gloria'  librum  adtemisi: 
at  in  eo  prooemium  id  est,  quod  in  cAcademico  tertio'.  Id 
evenit  ob  eam  rem,  quod  habeo  volumen  prooemiorum.  Ex 
eo  eligere  soleo,  quum  aliquod  GvyyQafifia  institui.  Ita- 
que  iam  in  Tusculano,  qui  non  meminissem  me  abusum  isto 
prooemio,  conieci  id  in  eum  librum,  quem  tibi  misi.  Quum 
autem  in  navi  legerem  Academicos,  agnovi  erratum  meum. 
Itaque  statim  novum  prooemium  exaravi  et  tibi  misi.  Tuillud 
desecabis  ,  hoc  agglutinabis.  Piliae  salutem  dices  et  Atticae, 
deliciis  atque  amoribus  meis. 

VII. 

M.  Cicero  Attico  significat  se  a  Leucopetra  profectum,  austro  vero 
eodem  reiectum  accepisse  edictum  Bruti  et  Cassii  et  iam,  commotum 
etiam  Attici  litteris,  de  quibus  pluribus  expostulat  cum  amico,  consi- 
lium  cepisse  ad  urbem  revertendi ,  de  Antonii  edicto  et  de  edicto 
Bruti  etCassii,  de  valetudine  Piliae.  Scripsit  in  navigio  Pompeianum 
accedens  a.  u.  c.  710. 

CICERO  ATTICO  S. 
1.  VIII.  Id.  Sext.  quum  a  Leucopetra  profectus  —  inde 
enim  tramittebam  —  stadia  circiter  ccc.  processissem,  reie- 
ctus  sum  austro  vehementi  ad  eamdem  Leucopelram.    Ibi 

quum  ventum  exspectarem  —  erat  enim  villa  Valerii  nostri, 
ut  familiariter  essem  et  libenter  — ,  Rhegini  quidam,  illustres 
homines,  eo  venerunt,  Roma  sane  recentes,  in  iis  Bruti  no- 
stri  hospes,  qui  Brutum  Neapoli  reliquisset.  Haec  adfere- 
bant:  edictum  Bruti  et  Cassii,  et  fore  frequentem  senatum 
Kalendis,  a  Bruto  et  Cassio  litteras  missas  ad  consulares  et 
praetorios ,  ut  adessent  rogare.  Summam  spem  nunciabant 
fore  ut  Antonius  cederet,  res  conveniret,  nostri  Romam 
redirent.  Addebant  etiam  me  desiderari,  subaccusari.  Quae 
quum  audissem,  sine  ulla  dubitatione  abieci  consilium  pro- 
fectionis,  quo  mehercule  ne  antea  quidem  delectabar.  2. 
Lectis  vero  tuis  lilteris  admiratus  equidem  sum  te  tam  ve- 
hementer  sententiam  commutasse,  sed  non  sine  causa  arbi- 
trabar.  Etsi,  quamvis  non  fueris  suasor  et  impulsor  pro- 
fectionis  meae,  approbator  certe  fuisli,  dum  modo  Kal.  Ian. 
Romae  essem.  Ita  fiebat  ut,  dum  minus  periculi  videretur, 
abessem,  in  flammam  ipsam  venirem.  Sed  haec,  etiam  si 
non  prudenter,  tamen  ccvs^isarjta  sunt,  primum  quod  de 
mea  sententia  acta  sunt,  deinde  etiam  si  te  auctore,  quid 
debet  qui  consilium  dat  praestare  praeter  fidem?  3.  lllud 
admirari  satis  non  potui,  quod  scripsisti  his  verbis:  cVeni 
igitur  tu,  qui  ev&ava6tav.  Veni.  Relinques  patriam?'  An 
ego  relinquebam  aut  tibi  tum  relinquere  videbar?  Tu  id  non 
modo  prohibebas,  verum  etiam  approbabas.  Graviora,  quae 
restant:  'Velim  6%6liov  aliquod  elimes  ad  me,  oportuisse 
te  istuc  facere.'  Itane,  mi  Attice?  Defensione  eget  meum 
factum,  praesertim  apud  te,  qui  id  mirabiliter  approbasti? 
Ego  vero  istum  ano\oyi6iiov  (?un^oftat,  sed  ad  eorum 
aliquem ,  quibus  invitis  et  dissuadentibus  profectus  sum.  Etsi 
quid  iam  opus  est  6%oUa>  ?  Si  perseverassem ,  opus  fuisset. 
eAt  hoc  ipsum  non  constanter.'  Nemo  doctus  umquam  — 
multa  autem  de  hoc  genere  scripta  sunt  —  mutationem  con- 
silii  inconstantiam  dixit  esse.  4.  Deinceps  igitur  haec:  *Nam 
si  a  Phaedro  nostro  esset,  expedita  excusatio  esset.  Nunc 
quidr  respondemus?'  Ergo  id  erat  meum  factum  quod  Ca- 
toni  probare  non  possem?  flag-itii  scilicet  plenum  et  dede- 
-coris.  Utinam  a  primo  ita  tibi  esset  visum!  Tu  mihi,  sicut 
esse  soles,  fuisses  Cato.    5.  Extremum  illud  vel  molestissi- 

mum:  cNam  Brutus  noster  silet,'  hoc  est,  non  audet  homi- 
nem  id  aetatis  monere.  Aliud  nihil  habeo  quod  ex  iis  a  te 
verbis  significari  putem ,  et  hercule  ita  est.  Nam  xvi.  Kal. 
Sept.  quum  venissem  Veliam,  Brutus  audivit.  Erat  enim 
cum  suis-  navibus  apud  Haletem  fluvium ,  citra  Veliam  milia 
passuum  m.  Pedibus  ad  me  statim.  Di  immortales,  quam 
valde  ille  reditu  vel  potius  reversione  mea  laetatus  effudit 
illa  omnia,  quae  tacuerat!  ut  recordarer  illud  tuum  'nam 
Brutus  noster  silet.'  Maxime  autem  dolebat  me  Kal.  Sext. 
in  senatu  non  fuisse.  Pisonem  ferebat  in  caelum,  se  autem 
laetari,  quod  effugissem  duas  maximas  vituperationes :  unam, 
quam  itinere  faciendo  me  intelligebam  suscipere,  despera- 
tionis  ac  relictionis  reipublicae,  flentes  mecum  vulgo  quere- 
bantur,  quibus  de  meo  celeri  reditu  non  probabam:  alteram, 
de  qua  Brutus  et  qui  una  erant  —  multi  autem  erant  —  lae- 
tabantur,  quod  eam  vituperationem  effugissem,  me  existi- 
mari  ad  Olympia.  Hoc  vero  nihil  turpius  quovis  rei  publi- 
cae  tempore,  sed  hoc  avanoXoyqtov.  Ego  vero  austro 
gratias  miras,  qui  me  a  tanta  infamia  averterit.  6.  Rever- 
sionis  has  [speciosas]  causas  habes ,  iustas  illas  quidem  et 
magnas,  sed  nulla  iustior,  quam  quod  tu  idem  aliis  fitteris: 
cProvide,  si  cui  quid  debetur,  ut  sit  unde  par  pari  respon- 
deatur.  Mirifica  enim  8v6%Qr\6xia  est  propter  metum  armo- 
rum.'  In  freto  medio  hanc  epistolam  legi,  ut  quid  possem 
providere  in  mentem  mihi  non  veniret,  nisi  ut  praesens  me 
ipse  defenderem.  Sed  haec  hactenus.  Reliqua  coram.  7. 
Antonii  edictum  legi  a  Bruto  et  horum  contra  scriptum 
praeclare.  Sed  quid  ista  edicta  valeant  aut  quo  spectent 
plane  non  video,  nec  ego  nunc,  ut  Brutus  censebat,  istuc 
ad  rem  publicam  capessendam  venio.  Quid  enim  fieri  pot- 
est?  Num  quisPisoni  est  adsensus?  Numrediit  ipse  postri- 
die?  Sed  abesse  hanc  aetatem  longe  a  sepulcro  negant 
oportere.  8.  Sed  obsecro  te,  quid  est  quod  audivi  de  Bru- 
to  ?  Piliam  iteiQa&G&ai  7taQaXv6sv  te  scripsisse  aiebat.  Val- 
de  sum  commotus:  etsi  idem  te  scribere  sperare  melius. 
Ita  plane  velim.  Ei  dicas  plurimam  salutem  et  suavissimae 
Atticae.  Haec  scripsi  navigans,  quum  Pompeianum  acce- 
derem,  xiiii.  Kal. 

VIII. 

M.  Cicero  scribit  se  ab  Octaviano  per  litteras  et  per  Caecinam 
ad  se  missum  consultum  quid  ageret  ei  suasisse  ut  Romam  pergeret, 
ipse  volt  scire  ab  Attico  quid  sibi  agendum  esse  existimet.  Scripsit 
in  Puteolano  a.  u.  c.  710. 

CICERO  ATTICO  S. 
1.  Quum  sciam  quo  die  venturus  sim,  faciam  ut  scias. 
Impedimenta  exspectanda  sunt,  quae  Anagnia  veniunt,  et 
familia  aegra  est.  Kal.  vesperi  liiterae  mihi  ab  Octaviano. 
Magna  molitur.  Veteranos,  qui  sunt  Casilini  et  Calatiae, 
perduxit  ad  suam  sententiam.  Necmirum:  quingenos  dena- 
rios  dat:  cogitat  reliquas  colonias  obire.  Plane  hoc  spectat, 
ut  se  duce  bellum  geratur  cum  Antonio.  Itaque  video  paucis 
diebus  nos  in  armis  fore.  Quem  autem  sequamur?  Vide  no- 
men,  vide  aetatem.  Atque  a  me  postulat,  primum  ut  clam 
colloquatur  mecum  vel  Capuae  vel  non  longe  a  Capua.  Pue- 
rile  hoc  quidem,  si  id  putat  clam  fieri  posse.  Docui  per  litte- 
ras  id  nec  opus  esse  nec  fieri  posse.  2.  Misit  ad  me  Caeci- 
nam  quemdam  Volaterranum,  familiarem  suum,  qui  haec 
pertulit:  Antonium.  cum  legione  Alaudarum  ad  urbem  per- 
gere,  pecunias  municipiis  imperare,  legionem  sub  signis  du- 
cere.  Consultabat  utrum  Romam  cum  ciocidcid  veteranorum 
proficiseeretur  an  Capuam  teneret  et  Antonium  venientem 
excluderet,  an  iret  ad  tris  legiones  Macedonicas,  quae  iter 
secundum  mare  superum  faciunt,  quas  sperat  suas  esse.  Eae 
congiarium  ab  Antonio  accipere  noluerunt,  ut  hic  quidem 
narrat,  et  ei  convicium  grave  fecerunt  contionantemque  re- 
liquerunt.  Quid  quaeris?  Ducem  se  profitetur  nec  nos  sibi 
pulat  deesse  oportere.  Equidem  suasi,  utRomam  pergeret. 
Videtur  enim  mihi  et  plebeculam  urbanam  et,  si  fidem  fecerit, 
etiam  bonos  viros  secum  habiturus.  0  Brute,  ubi  es? 
quantam  avxaioiav  aniittis!  Non  equidem  hoc  divinavi, 
sed  aliquid  tale  putavi  fore.  Nunc  tuum  consilium  ex- 
quiro,  Romamne  veniam  an  hic  maneam  an  Arpinum  — 
aocpdisiav  habet  is  locus  —  fugiam.  Romam,  ne  desi- 
deremur,  si  quid  actum  videbitur.  Hoc  igitur  explica. 
Numquam  in  maiore  ditooiu  fui. 

IX. 

De  binis  litteris  Octavii  ad  se  datis.  Scripsit  in  Puteolano  a. 
u.  c.  710. 

CICERO  ATTICO  S. 
Binae  uno  die  mihi  litterae  ab  Octavio:  nunc  quidem,  ut 
Romam  statim  veniam,  velle  se  rem  agere  per  senatum.  Cui 
ego  non  posse  senatum  ante  Kal.  lan.,  quod  quidem  ita 
credo.  Ille  autem  addit  ?consilio  tuo\  Quid  multa?  ille 
urguet:  ego  autem  axtjjtroftat.  Non  confido  aetati.  Ignoro 
quo  animo.  Nil  sine  Pansa  tuo  volo.  Vereor  ne  valeat  An- 
tonius  nec  a  mari  discedere  libet  et  metuo  ne  quae  kql- 
<sxua  me  absente.  Varroni  quidem  displicet  consilium  pueri, 
mihi  non.  Si  firmas  copias  habet,  Brutum  habere  potest,  et 
rem  gerit  palam,  centuriat  Capuae,  dinumerat.  Iam  iamque 
video  bellum.  Ad  haec  rescribe.  Tabellarium  meum  Ka- 
lend.  Roma  profectum  sine  tuis  litteris  miror. 

X. 

Spribit  in  Sinuessanum  se  venisse  et  iam  propter  Antonium  dubi- 
tare  eo  accedere,  rogat  ut  sibi  suadeat  maneatne  Arpini  an  propius 
accedat  au  veniat  Romam.     In  Sinuessano  a.  u.  c.  710. 

CICERO  ATTICO  S. 
1.  VII.  Id.  veni  ad  me  in  Sinuessanum.  Eodem  die  vul- 
go  loquebantur  Antonium  mansurum  esse  Casilini.  Itaque 
mutavi  consilium.  Statueram  enim  recta  Appia  Romam.  Fa- 
cile  me  ille  esset  adsecutus.  Aiunt  enim  eum  Caesarina 
uti  celeritate.  Verli  igitur  me  a  Minturnis  Arpinum  versus. 
Constitueram,  ut  v.  Idus  aut  Aquini  manerem  aut  in  Arcano. 
2.  Nunc,  mi  Attice,  tota  mente  incumbe  in  hanc  curam. 
Magna  enim  res  est.  Tria  sunt  autem ,  maneamne  Arpini  an 
propius  accedam  an  veniam  Romam.  Quod  censueris  faciam. 
Sed  quam  primum:  avide  exspecto  tuas  litteras.  vx.  Idus 
mane  in  Sinuessano. 

XI. 

De  oratione  quadam  sua  ad  Atticum  missa,  de  7CB7cl.oyqa.cpia 
Varronis,  de  libiis,    quos   scribat,  et  maxime   de  componendo  opere 

'de  officiis',  tum  de  Octaviano,  de  epistolis  Catinam,  Tauromenium, 
Syracusas  Valerii  causa  mittendis,  et  a.liis  rebus  summatim.  Scripsit 
in  Puteolano  a.  u.  c.  710. 

CICERO  ATTICO  S. 
1.  Nonis  accepi  a  te  duas  epistolas,  quarum  alteram  Kal. 
dederas,  alteram  pridie.  Igitur  prius  ad  superiorem.  No- 
strum  opus  tibi  probari  laetor,  ex  quo  av&rj  ipsa  posuisti, 
quae  mihi  florentiora  sunt  visa  tuo  iudicio.  Cerulas  enim 
tuas  miniatulas  illas  extimescebam.  De  Sicca  ita  est,  ut 
scribis.  At  st!  aegre  me  tenui.  Itaque  perslringam  sine 
ulla  contumelia  Siccae  aut  Septimiae,  tantum  ut  sciant  jreu- 
8sg  nuCSav,  sine  f  vallo  Luciliano,  eum  ex  Galli  Fadii  filia 
liberos  habuisse.  Atque  utinam  eum  diem  videam,  quum 
ista  oratio  ita  libere  vagetur,  ut  etiam  in  Siccae  domum  in- 
troeat!  Sed  illo  tempore  opus  est,  f  quod  fuit  illis  triumvi- 
ris.  Moriar,  nisi  facete!  Tu  vero  leges  Sexto  eiusqueiudi- 
cium  mihi  perscribes.  Elg  iuoi  [ivqioi.  Caleni  interventum 
et  Calvenae  cavebis.  2.  Quod  vereris  ne  a86ks6%og  mihi  tu, 
quis  minus?  cui,  ut  Aristophani  Archilochi  iambus,  sic 
epistola  longissima  quaeque  optima  videtur.  Quod  me  ad- 
mones,  tu  vero  etiam  si  reprehenderes,  non  modo  facile 
paterer,  sed  etiam  laetarer,  quippe,  quum  in  reprehensione 
est  prudentia  cum  svusvsCu.  Ita  libenter  ea  corrigam,  quae 
a  te  animadversa  sunt.  cEodem  iure  quo  Rubriana'  potius 
quam  <quo  Scipionis',  et  de  lauclibus  Dolabellae  deruam  cu- 
mulum.  At  tamen  est  isto  loco  bella,  ut  mihi  videtur,  etQto- 
vsCu,  quod  eum  ter  contra  cives  in  acie.  Illud  etiam  malo 
'indignissimum  est  hunc  vivere'  quam  cquid  indignius?'  3. 
TlenhoyQucpCav  Varronis  tibi  probari  non  moleste  fero:  a 
quo  adhuc 'HquxXsiSslov  illud  non  abstuli.  Quod  me  hor- 
mris  ad  scribendum,  amice  tu  quidem,  sed  me  scito  agere 
nihil  aliud.  Gravedo  tua  mihi  molesta  est.  Quaeso,  adhibe 
quam  soles  diligentiam.  0  Tite  tibi  prodesse  laetor.  Ana- 
gnini  sujat  Mustela  xu\iu.Q%y\g  et  Laco,  qui  plurimum  bibit. 
Librum  quem  rogas  perpoliam  et  mittam.  4.  Haec  ad  poste- 
riorem.  Tu  tvsqI  xov  v.u%r\%ovxog ,  quatenus  Panaetius,  ab- 
solvi  duobus.  Ulius  tres  sunt,  sed  quum  initio  divisisset  ita, 
tria  genera  exquirendi  officiiesse,unum,  quum  deliberemus 
cic.  III.  2.  29 

honestum  an  turpe  sit,  alterum,  utile  an  inutiJe,  tertium, 
quum  haec  inter  se  pugnare  videantur,  quo  modo  iudican- 
dum  sit,  qualis  causa  Reguli,  redire  honestum ,  manere  utile, 
de  duobus  primis  praeclare  disseruit,  de  tertio  pollicetur 
se  deinceps ,  sed  nihil  scripsit.  Eum  locum  Posidonius  per- 
secutus  est.  Ego  autem  et  eius  librum  arcessivi  et  ad  Atheno- 
dorum  Calvum  scripsi,  ut  ad  me  xd  xecpuAcua  mitteret,  quae 
exspecto:  quem  velim  cohortere  et  roges,  ut  quam  primum. 
In  eo  est  xsqI  xov  xaxd  7t£Qi6xa6tv  xa&rjxovxog.  Quod  de 
inscriptione  quaeris,  non  dubito  quin  xa&rjxov  ^officium' 
sit,  nisi  quid  tu  aliud,  sed  inscriptio  plenior  <de  officiis'. 
IlQ06(pavc5  autem  Ciceroni  filio.  Visum  est  non  dvoixuov. 
5.  De  Myrtilo  dilucide.  0  quales  tu  semper  istos !  Itane  in 
D.  Brutum  ?  Di  istis!  6.  Ego  me,  ut  scripseram,  in  Pom- 
peianum  non  abdidi,  primo  tempestatibus,  quibus  nil  tae- 
trius,  deinde  ab  Octaviano  cotidie  litterae,  ut  negocium 
susciperem,  Capuam  venirem,  iterum  rem  publicam  serva- 
rem,  Romam  utique  statim. 

aids6&ev  [ihv  dvr\va6ftai ,  det6av  tf  vjiodiyftai. 

Is  tamen  egit  sane  strenue  et  agit.  Romam  veniet  cum  manu 
magna,  sed  est  plane  puer.  Putat  senatum  statim.  Quis 
veniet?  Si  venerit,  quis  incertis  rebus  offendet  Antonium? 
Kal.  Ian.  erit  fortasse  praesidio,  aut  quidem  ante  depugna- 
bitur.  Puero  municipia  mire  favent.  Iter  enim  faciens  in 
Samnium  venitCales,  mansit  Teani.  Mirifica  djtdvxr]6cg  et 
cohortatio.  Hoc  tu  putares?  Ob  hoc  ego  citius  Romam  quam 
constitueram.  Simul  et  constituero,  scribam.  7.  Etsi  non- 
dum  stipulationes  legeram  —  nec  enim  Eros  venerat  — , 
tamen  rem  pridie  Idus  velim  conficias.  Epistolas  Catinam, 
Tauromenium,  Syracusas  commodius  mittere  potero,  si 
Valerius  interpres  ad  me  nomina  gratiosorum  scripserit.  Alii 
enim  sunt  alias,  nostrique  familiares  fere  demortui.  Publice 
tamen  scripsi,  si  uti  vellet  eis  Valerius,  aut  mihi  nomina 
mitteret.  8.  De  Lepidianis  feriis  Balbus  ad  me  usque  ad  m. 
Kalend.  Exspectabo  tuas  litteras,  meque  de  Torquati  nego- 
ciolo  sciturum  puto.  Quinti  litteras  ad  te  misi,  ut  scires  quam 
valde  eum  amaret,  quem  dolet  a  te  minus  amari.     Atticae 

quoniam,  quod  optimum  in  pueris  est,  hilarula  est,  meis 
verbis  suavium  des  volo. 

XII. 

De  Oppii  epistola,  de  Ocella ,  de  adventn  suo  in  urbem,  de  An- 
tonio,  de '  H(>ccHlst8si'cp  Varronis.     Scripsit  a.  u.  c.  710. 

CICERO  ATTICO  S. 
Oppii  epistolae,  quia  perhumana  erat,  tibi  misi  exem- 
plum.  De  Ocella,  dum  tu  muginaris  nee  mihi  quidquam  re- 
scribis ,  cepi  consilium  domesticum.  Itaque  me  pridie  Idus 
arbitror  Romae  futurum.  Commodius  est  visum  frustra  me 
istic  esse,  quum  id  non  necesse  esset,  quam,  si  opus  esset, 
non  adesse,  et  simul  ne  intercluderer  metuebam.  Ille  enim 
iam  adventare  potest ,  etsi  varii  rumores  multique  quos  cu- 
perem  veros:  nihil  tamen  certi.  Ego  vero,  quidquid  est, 
tecum  potius  quam  animi  pendeam,  quum  a  te  absim,  et  de 
te  et  de  me.  Sed  quid  tibi  dicam?  Bonum  animum.  De 
'HQccx^stdsicp  Varronis,  negocia  salsa.  Me  quidem  nihil 
umquam  sic  delectavit.    Sed  haec  et  alia  maiora  coram. 

XIII.  a. 

De  itinere  Sinuessano  Aquinum  versus  facto  et  acceptis  Attici  epi- 
stolis.    Scripsit  proficiscens  Aquino  a.  u.  c.  710. 

CICERO  ATTICO  S. 
1.  0  casum  mirificum!  vr.  Idus  quum  ante  lucem  de 
Sinuessano  surrexissem  venissemque  diluculo  ad  pontem 
Tirenum,  qui  est  Minturnis,  in  quo  flexus  est  ad  iter  Ar- 
pinas ,  ob  viam  mihi  fit  tabellarius ,  qui  me  offendit  doh%6v 
nXoov  oQficcLvovrcc.  Ego  statim ,  cedo,  inquam,  si  quid  ab 
Attico.  Nondum  legere  poteramus :  nam  et  lumina  dimise- 
ramus  nec  satis  Iucebat.  Quum  autem  luceret,  ante  scripta 
epistola  ex  duabus  tuis  prior  mihi  legi  coepta  est.  Illa 
omnium  quidem  elegantissima.  Ne  sim  salvus,  si  aliter 
scribo  ac  sentio :  nihil  legi  humanius.  Itaque  veniam  quo 
vocas,  modo  adiutore  te.  Sed  nihil  tam  cctcqo6  dtovvaov  mihi 
primo  videbatur  quam  ad  easlitteras,  quibus  ego  a  te  con- 
silium  petieram,  te  mihi  ista  rescribere.  2.  Ecce  tibi  altera, 
qua  hortaris  zrap'  rjvs[i6svtcc  Mi^iavta,  vy\6ov  inl  WvQirjg, 
Appiam  i%    ccQt6tsQ'  s%ovta.  Itaque  eo  die  mansi  Aquini. 

29* 

Longulum  sane  iter  et  via  mala:  inde  postridie  mane  pro- 
ficiscens  has  litteras  dedi .... 

XIII.  b. 

In  hoc  epistolae  fragmento  consulit  Cicero  Atticum  ubi  putet  se 
commode  versari  nunc  posse,  suadetque,  ubi  ipse  se  coutineat.  Scri- 
psit  a.  u.  c.  710. 

[CICERO  ATTICO  S.] 
1.  **  et  quidem,  ut  a  me  dimitterem  invitissimus ,  fece- 
runt  Erotis  litterae.  Rem  tibi  Tiro  narrabit.  Tu  quid  fa- 
ciendum  sit  videbis.  Praeterea  possimne  propius  acce- 
dere  —  malo  enim  esse  in  Tusculano  aut  uspiam  in  subur- 
bano  —  an  etiam  longius  discedendum  putes  crebro  ad  me 
velim  scribas.  Erit  autem  cotidie  cui  des.  2.  Quod  praeterea 
consulis  quid  tibi  censeam  faciundum,  difficile  est,  quum 
absim.  Verum  tamen,  si  pares  aeque  inler  se,  quiescendum : 
sin,  latius  manabit,  et  quidem  ad  nos,  deinde  communiter. 

XIII.  c. 

De  coDsilio  Attici  a  se  avide  exspectato,  de  itineribus  Antonii ,  se 
ardere  studio  historiae  significat  quaeritque  quibus  coss.  C.  Fannius 
M.  F.  tribunus  pl.  fuerit.     Scripsit  in  Arpinati  a.  u.  c.  710. 

CICERO  ATTICO  S. 
1.  Avide  tuum  consilium  exspecto.  Timeo  ne  absim, 
quum  adesse  me  sit  honestius:  temere  venire  non  audeo. 
De  Antonii  itineribus  nescio  quid  aliter  audio  atque  ut  ad 
te  scribebam.  Omnia  igitur  velim  explices  et  ad  me  certa 
mittas.  2.  De  reliquo  quid  tibi  ego  dicam?  Ardeo  studio 
historiae  —  incredibiliter  enim  me  commovet  tua  cohor- 
tatio  — ,  quae  quidem  nec  institui  nec  effici  potest  sine 
tua  ope.  Coram  igitur  hoc  quidem  conferemus.  In  prae- 
sentia  mihi  velim  scribas  quibus  coss.  C.  Fannius  M.  F.  tri- 
bunus  pl.  fuerit.  Videor  mihi  audisse  P.  Africano  L.  Mum- 
mio  censoribus.  Id  igitur  quaero.  Tu  mihi  de  iis  rebus, 
quae  novantur,  omnia  certa,  clara.    iii.  Id.  ex  Arpinati. 

XIV. 

De  Octaviano  et  Antonio,  de  nominis  officii  vi  ac  potestate,  de  Nepo- 
tisfilio,  Q.  filius  quidadM.  filium  scribat.  ScripsitinArpinati  a.  u.  c.  710. 

CICERO  ATTICO  S. 
1.  Nihil  erat  plane  quod  scriberem.    Nam  quum  Puteolis 

essem,  cotidie  aliquid  novi  de  Octaviano,  multa  etiam  falsa 
de  Antonio.  Ad  ea  autem,  quae  scripsisti —  tris  enim  ac- 
ceperam  iii.  Idus  a  te  epistolas  —  valde  tibi  adsentior,  si 
multum  possit  Octavianus,  multo  firmius  acta  tyranni  com- 
probatum  iri  quam  in  Telluris  atque  id  contra  Brutum  fore: 
sin  autem  vincitur,  vides  intolerabilem  Antonium,  ut  quem 
velis  nescias.  2.  0  Sestii  tabellarium  hominem  nequaml 
Postridie  Puteolis  Romae  se  dixit  fore.  Quod  me  mones,  ut 
pedetemptim,  adsentior:  etsi  aliter  cogitabam.  NecmePhi- 
lippus  aut  Marcellus  movet.  Alia  enim  eorum  ratio  est  et, 
si  non  est,  tamen  videtur.  Sed  in  isto  iuvene  quamquam 
animi  satis,  auctoritatis  parum  est.  Tamen  vide,  si  forte  in 
Tusculano  recte  esse  possum,  ne  id  melius  sit  —  ero  liben- 
tius:  nihil  enim  ignorabo  —  an  hoc,  quum  Antonius  venerit. 
3.  Sed,  ut  aliud  ex  alio,  mihi  non  est  dubium  quin  quod 
Graeci  xcc&rjxov  nos  'officium.'  Id  autem  quid  dubitas  quin 
etiam  in  rem  publicam  praeclare  caderet?  Nonne  dicimus 
'consulum  officium,  senatus  officium,  imperatoris  officium?' 
Praeclare  convenit,  aut  da  melius.  4.  Male  narras  de  Ne- 
potis  filio.  Valde  mehercule  moveor  et  moleste  fero.  Ne- 
scieram  omnino  esse  istum  puerum.  Caninium  perdidi ,  ho- 
minem,  quod  ad  me  attinet,  non  ingratum.  Athenodorum 
nihil  est  quod  hortere:  misit  enim  satis  bellum  vjioiivrj(ia. 
Gravedini,  quaeso,  omni  ratione  subveni.  Avi  tui  prone- 
pos  scribit  ad  patris  mei  nepotem  se  ex  Nonis  iis,  quibus 
nos  magna  gessimus,  aedem  Opis  explicaturum ,  idque 
ad  populum.  Videbis  igitur  et  scribes.  Sexti  iudicium 
exspecto. 

XV. 

De  pigritia  sua,  quod  non  sua  mauuscribat,  de  alienato  in  Do- 
labellam  animo  et  consilio  severius  in  eum  agendi,  de  re  publica,  de 
litteris  obsignata  iam  epistola  ab  Atlico  et  Sex.  Peducaeo  acceptis, 
de  desperato  statu  rei  publicae,  de  existimatione  sua  et  nominibus 
suis  dissolvendis.     Scripsit  in  Arpinati  a.  u.  c.  710. 

CICERO  ATTICO  S. 
1.  Noli  putare  pigritia  me  facere,  quod  non  mea  manu 
scribam.  sed  mehercule  pigrilia.    Nihjl  enim  habeo  aliud 

quod  dicam,  et  tamen  in  tuis  quoque  epistolis  Alexim  vi- 
deor  agnoscere*  Sed  ad  rem  venio.  Ego ,  si  me  non  im- 
probissime  Dolabella  tractasset  ^  dubitassem  forlasse  utrum 
remissior  essem  an  summo  iure  contenderem.  Nunc  vero 
etiam  gaudeo  mihi  causam  oblatam ,  in  qua  et  ipse  sentiat 
et  reliqui  omnes  me  ab  illo  abalienatum,  idque  prae  me  fe- 
ram,  et  quidem  me  mea  facere  et  rei  publicae  causa,  ut 
illum  oderim:  quod,  quum  eam  me  auctore  defendere  coe- 
pisset,  non  modo  deseruerit  emptus  pecunia,  sed  etiam, 
quantum  in  ipso  fuit,  everterit.  2.  Quod  autem  quaeris 
quo  modo  agi  placeat,  quum  dies  venerit,  primum  velim 
eius  modi  sit,  ut  non  alienum  sit  me  Homae  esse,  de  quo, 
ut  de  caeteris ,  faciam ,  ut  tu  censueris.  De  summa  autem 
agi  prorsus  vehementer  et  severe  volo.  Etsi  sponsores  ap- 
pellare  videtur  habere  quamdam  dvGanCuv,  tamen  hoc  quale 
sit  consideres  velim.  Possumus  enim,  ut  sponsores  non  ap- 
pellentur,  procuratorem  introducere  —  neque  enim  illi  Jitem 
contestabuntur  — ,  quo  facto  non  sum  nescius  sponsores  li- 
berari.  Sed  et  illi  turpe  arbitror  eo  nomine,  quod  satis  dato 
debeat,  procuratores  eius  non  dissolvere,  et  nostrae  gravi- 
tatis  ius  nostrum  sine  summa  illius  ignominia  persequi.  De 
hoc  quid  placeat  rescribas  velim ,  nec  dubito  quin  hoc  to- 
tum  lenius  administraturus  sis.  3.  Redeo  ad  rem  publicam. 
Multa  mehercule  a  te  saepe  iv  nohtLna  genere  prudenter, 
sed  his  litteris  nihil  prudentius :  c  quamquam  enim  [postea]  in 
praesentia  belle  iste  puer  retundit  Antonium,  tamen  exitum 
exspectare  debemus.'  At  quae  contio !  Nam  est  missa  mihi. 
Iurat  <ita  sibi  parentis  honores  consequi  liceat'  et  simul 
dextram  intendit  ad  statuam.  Mrjde  6a&£Crjv  v%6  ye  roiov- 
xovl  Sed,  ut  scribis,  certissimum  esse  video  discrimen 
Cascae  nostri  tribunatum ,  de  quo  quidem  ipso  dixi  Oppio, 
quum  me  hortaretur,  ut  adolescentem  tolamque  causam  ma- 
numque  veteranorum  complecterer,  me  nullo  modo  facere 
posse,  ni  mihi  exploratum  esset  eum  non  modo  non  inimi- 
cum  tyrannoctonis,  verum  etiam  amicum  fore.  Quum  ille 
diceret  ita  futurum,  Quid  igitur  festinamus?  inquam.  Illi 
enim  mea  opera  ante  Kalend.  Ianuar.  nihil  opus  est.  Nos 
autem  eius  voluntatem  ante  Idus  Decembr.  perspiciemus  in 

Casca.  Valde  mihi  adsensus  est.  Quam  ob  rem  haec  qui- 
dem  hactenus.  Quod  reliquum  est,  cotidie  tabellarios  ha- 
bebis  et,  ut  ego  arbitror,  etiam  quod  scribas  habebis  coti- 
die.  Leptae  litterarum  exemplum  tibi  misi,  ex  quo  mihi 
videtur  6TQaTvXXa%  ille  deiectus  de  gradu.  Sed  tu,  quum 
legeris,  existimabis. 

4.  Obsignata  iam  epistola  litteras  a  te  et  a  Sexto  accepi. 
Nihil  iucundius  litteris  Sexti,  nihil  amabilius :  nam  tuaebreves, 
priores  erant  [litterae]  uberrimae.  Tu  quidem  et  prudenter 
et  amice  suades,  ut  in  his  locis  potissimum  sim,  quoad  audia- 
mus  haec,  quae  commota  sunt,  quorsus  evadant.  5.  Sed 
me,  mi  Attice,  non  sane  hoc  quidern  tempore  movet  res 
publica,  non  quo  aut  sit  mihi  quidquam  carius  aut  esse  de- 
beat,  sed  desperatis  etiam  Hippocrates  vetat  adhibere  me- 
dicinam.  Qua  re  ista  valeant,  me  res  familiaris  movet,  rem 
dico?  immo  vero  existimatio.  Quum  enim  tanta  reliqua  sint, 
ne  Terentiae  quidem  adhuc  quod  solvam  expeditum  est. 
Terentiae  dico?  Scis  nos  pridem  iam  constituisse  Montani 
nomine  HS.  xxv.  dissolvere.  Pudentissime  hoc  Cicero  pe- 
tierat,  ut  fide  sua.  Liberalissime,  ut  tibi  quoque  placuerat, 
promisefam ,  Erotique  dixeram ,  ut  sepositum  haberet.    Non 

modo sed  iniquissimo  fenore  versuram  facere  Aurelius 

coactus  est.  Nam  de  Terentiae  nomine  Tiro  ad  me  scripsit 
te  dicere  numos  a  Dolabella  fore.  Male  eum  credo  intel- 
lexisse,  si  quisquam  male  intelligit,  potius  nihil  intellexisse. 
Tu  enim  ad  me  scripsisti  Cocceii  responsum  et  iisdem  paene 
verbis  Eros.  6.  Veniendum  est  igitur  vel  in  ipsam  flam- 
inam.  Turpius  est  enim  privatim  cadere  quam  publice.  Ita- 
que  caeteris  de  rebus,  quas  ad  me  suavissime  scripsisti, 
perturbato  animo  non  potui  ut  consueram  rescribere.  f  Con- 
.senti  in  hac  cura,  ubi  sum,  ut  me  expediam,  quibus  autem 
rebus,  venit  quidem  mihi  in  mentem,  sed  certe  constituere 
.nihil  possum,  prius  quam  te  videro.  Qui  minus  autem  ego 
istic  recte  esse  possim  quam  est  Marcellus?  Sed  non  id 
agitur,  r.eque  id  maxime  curo.  Quid  curem  vides.  Adsum 
igitur. 


r 


456  EPISTOLARUM  AD  ATTICUM  108 

XVI. 

De  Planco.  Adiuncta  sunt  exempla  epistolarum  M.  Ciceronis  sd 
Plancum  duarum,  ad  Capitonem,  ad  C.  Cupiennium,  ad  Plancum,  ad 
Capitonem  de  Attici  negociis  Buthrotiis  scriptarum.  Scripsit  in  Tu- 
sculano  a.  u.  c.  710. 

CICERO  ATTICO  S. 

1.  lucundissimas  tuas  legi  litteras.  Ad  Plancum  scripsi, 
misi:  habes  exemplum.  Cum  Tirone  quid  sit  locutus  co- 
gnoscam  ex  ipso.  2.  Cum  sorore  ages  attentius ,  si  te  oc- 
cupatione  ista  relaxaris. 


M.  CICERO  [L.]  PLANCO  PRAET.  DES.  S. 

3.  Attici  nostri  te  valde  studiosum  esse  cognovi,  mei 
vero  ita  cupidum,  ut  mehercule  paucos  aeque  observantes 
atque  amantes  me  habere  existimem.  Ad  paternas  enim 
magnas  et  veteres  et  iustas  necessitudines  magnam  attulit 
accessionem  tua  voluntas  erga  me  meaque  erga  te  par  atque 
mutua.  4.  Buthrotia  tibi  causa  ignota  non  est:  egi  enim 
saepe  [de  ea  re  tecum]  tibique  totam  rem  demonstravi,  quae 
est  acta  hoc  modo.  Ut  primum  Buthrotium  agrum  pro- 
scriptum  vidimus,  commotus  Atticus  libellum  composuit. 
Eum  mihi  dedit,  ut  darem  Caesari.  Eram  enim  cenaturus 
apud  eum  illo  die.  Eum  libellum  Caesari  dedi:  probavit 
causam,  rescripsit  Attico  aequa  eum  postulare:  admonuit 
tamen ,  ut  pecuniam  reliquam  Buthrotii  ad  diem  solverent. 
5.  Atticus,  qui  civitatem  conservatam  cuperet,  pecuniam 
numeravit  de  suo.  Quod  quum  esset  factum,  adiimus  ad 
Caesarem ,  verba  fecimus  pro  Buthrotiis ,  liberalissimum  de- 
cretum  abstulimus,  quod  est  obsignatum  ab  amplissimis  vi- 
ris.  Quae  quum  essent  acta ,  mirari  equidem  solebam  pati 
Caesarem  convenire  eos,  qui  agrum  Buthrotium  conoipis 
sent,  neque  solum  pati,  sed  etiam  ei  negocio  te  praeficere. 
Itaque  et  ego  cum  illo  locutus  sum  et  saepius  quidem,  ut 
etiam  accusarer  ab  eo,  quod  parum  constantiae  suae  confi- 
derem,  et  M.  Messalae  et  ipsi  Attico  dixit,  ut  sine  cura  es- 
sent,  aperteque  ostendebat  se  praesentium  animos  —  erat 
enim  popularis,  ut  noras  —  offendere  noHe:  quum  mare 

transissent,  curaturum  se  ut  in  alium  agrum  deducerentur. 
6.  Haec  illo  vivo.  Post  interitum  autem  Caesaris,  ut  pri- 
mum  ex  senatus  consulto  causas  consules  cognoscere  in- 
stituerunt,  haec,  quae  supra  scripsi,  ad  eos  delata  sunt. 
Probaverunt  causam  sine  ulla  dubitatione  seque  ad  te  litte- 
ras  daturos  esse  dixerunt.  Ego  autem,  mi  Plance,  etsi  non 
dubitabam  quin  et  senatus  consultum  et  lex  et  consulum 
decretum  ac  litterae  apud  te  plurimum  auctoritatis  haberent 
teque  ipsius  Attici  causa  velle  intellexeram ,  tamen  hoc  pro 
coniunctione  et  benevolentia  nostra  mihi  sumpsi,  ut  id  a  te 
peterem,  quod  tua  singularis  humanitas  suavissimique  mo- 
res  a  te  essent  impetraturi.  Id  autem  est,  ut  hoc,  quodte 
tua  sponte  facturum  esse  certo  scio ,  honoris  nostri  causa 
libenter,  prolixe,  celeriter  facias.  7.  Mihi  nemo  estamicior 
nec  iucundior  nec  carior  Attico,  cuius  antea  res  solum  fa- 
miliaris  agebatur  eaque  magna,  nunc  accessit  etiam  existi- 
matio,  ut,  quod  consecutus  est  magna  et  industria  et  gratia 
et  vivo  Caesare  etmortuo,  id  te  adiuvante  obtineat.  Quod 
si  a  te  erit  impetratum,  sic  velim  existimes,  me  de  tua  libe- 
ralitate  ita  interpretaturum,  uttuo  summo  beneficio  me  ad- 
fectum  iudicem.  Ego,  quae  te  velle  quaeque  ad  te  perti- 
nere  arbitrabor,  studiose  diligenterque  curabo.  Daoperam 
ut.valeas. 

B. 
CICERO  PLANCO  PRAET.  DES.  S. 

8.  Iam  antea  petiviabs  te  per  litteras,  ut,  quum  causa 
Buthrotiorum  probata  a  consulibus  esset,  quibus  et  lege  et 
senatus  consulto  permissum  erat,  ut  de  Caesaris  actis  co- 
gnoscerent,  statuerent  ,  iudicarent,  eam  rem  tu  adiuvares 
Atticumque  nostrum,  cuius  te  studiosum  cognovi,  et  me, 
qui  non  minus  laboro,  moleslia  liberares.  Omnibus  enim 
rebus  magna  cura,  multa  opera  et  labore  confectis  in  te 
positum  est,  ut  nostrae  sollicitudinis  finem  quam  primum 
facere  possimus.  Quamquam  intelligimus  ea  te  esse  pruden- 
tia,  ut  videas,  si  ea  decreta  consulum,  quae  de  Caesaris 
actis  interposita  sunt,  non  serventur,  magnam  perturbatio- 
nem  rerum  fore.     9.  Equidem,  quum  multa,  quod  necesse 

erat  in  tanta  occupatione,  non  probentur,  quae  Caesar  sta- 
tuerit,  tamen  ocii  pacisque  causa  acerrime  illa  soleo  defen- 
dere,  quod  tibi  idem  magno  opere  faciendum  censeo,  quam- 
quam  haec  epistola  non  suasoris  est,  sed  rogatoris.  Igitur, 
mi  Plance,  rogo  te  et  etiam  oro  sic  medius  fidius,  ut  maiore 
studio  magisque  ex  animo  agere  non  possim,  ut  totum  hoc 
negocium  ita  agas,  ita  tractes,  ita  conficias,  ut,  quod  sine 
ulla  dubitatione  apud  consules  obtinuimus,  propter  sum- 
mam  bonitatem  et  aequitatem  causae,  id  tu  nos  obtinuisse 
non  modo  facile  patiare,  sed  etiam  gaudeas.  Qua  quidem  vo- 
luntate  te  esse  erga  Atticum  saepe  praesens  et  illi  osten- 
disti  et  vero  etiam  mihi.  Quod  si  feceris,  me,  quem  volun- 
tate  et  paterna  necessitudine  coniunctum  semper  habuisti, 
maximo  beneficio  devinctum  habebis,  idque  ut  facias,  te 
vehementer  etiam  atque  etiam  rogo. 

C. 
CICERO  CAPITONl  SUO  S. 

10.  Numquam  putavi  fore  ut  supplex  ad  te  venirem,  sed 
hercule  facile  patior  datum  tempus  in  quo  amorem  experi- 
rer  tuum.  Atticum  quanti  faciam  scis.  Amabo  te,  da  mihi 
et  hoc  :  obliviscere  mea  causa  illum  aliquando  suo  familiari, 
adversario  tuo,  voluisse  consultum,  quum  illius  existimatio 
ageretur.  Hoc  primum  ignoscere  est  humanitatis  tuae:  suos 
enim  quisque  debet  tueri:  deiride,  si  me  amas  —  omitte  At- 
ticum  — ,  Ciceroni  tuo ,  quem  quanti  facias  prae  te  soles 
ferre,  totumhocda,  ut  quod  semper  existimavi  nunc  plane 
intelligam,  me  a  te  multum  amari.  11.  Buthrotios  quum 
Caesar  decreto  suo,  quod  ego  obsignavi  cum  multis  amplis- 
simis  viris,  liberavisset  ostendissetque  nobis  se,  quum  agra- 
rii  mare  transissent,  litteras  missurum  quem  in  agrum  de- 
ducerentur,  accidit  ut  siibito  ille  interiret.  Deinde,  quem 
ad  modum  tu  scis  —  interfuisti  enim ,  quum  consules  opor- 
teret  ex  senatus  consulto  de  actis  Caesaris  cognoscere  — , 
res  ab  iis  in  Kal.  [Iun.]  dilata  est.  Accessit  ad  senatus  con- 
sultum  lex,  quae  lata  est  a.  d.  iv.  Non.  Iun.,  quae  lex  earum 
rerum,  quas  Caesar  statuisset,  decrevisset,  egisset,  con- 
sulibus  cognitionem  dedit.    Causa  Buthrotiorum  delata  est 

ad  consules.  Decretum  Caesaris  recitatum  est  et  multi  prae- 
terea  libelli  Caesaris  prolati.    Consules  de  consilii  sententia 

decreverunt  secundum  Buthrotios, Plancum  dede- 

runt.  12.  Nunc,  mi  Capito  —  scio  enim  quantum  semper 
apud  eos,  quibuscum  sis,  posse  soleas,  eo  plus  apud  homi- 
nem  facillimum  atque  humanissimum  Plancum  — ,  enitere, 
elabora  vel  potius  eblandire,  effice,  ut  Plancus,  quem  spero 
optimum  esse,  sit  etiam  melior  opera  tua.  Omnino  res  hu- 
ius  modi  videtur  esse,  ut  sine  cuiusquam  gratia  Plancus 
ipse  pro  ingenio  et  prudentia  sua  non  sit  dubitaturus  quin 
decretum  consulum ,  quorum  et  lege  et  senatus  consulto 
cognitio  et  iudicium  fuit,  conservel,  praesertim  quum  hoc 
genere  cognitionum  labefactato  acta  Caesaris  in  dubium 
ventura  videantur,  quae  non  modo  ii,  quorum  interest,  sed 
etiam  ii,  quiilla  non  probant,  ocii  causa  confirmari  velint. 
13.  Quod  quum  ita  sit,  tamen  interest  nostra  Plancum  hoc 
animo  libenti  prolixoque  facere.  Quod  certe  faciet,  si  tu 
nervulos  tuos  mihi  saepe  cognitos  suavitatemque,  qua  nemo 
tibi  par  est,  adhibueris.    Quod  ut  facias,  te  vehementer  rogo. 

D. 
CICERO  C.  CUPIENNIO  S. 

14.  Patrem  tuum  plurimi  feci ,  meque  ille  mirifice  et  co- 
luit  et  amavit,  nec  mehercule  umquam  mihi  dubium  fuit  quin 
a  te  diligerer.  Ego  quidem  id  facere  non  destiti.  Quam 
ob  rem  peto  a  te  in  maiorem  modum,  ut  civitatem  Buthro- 
tiarn  subleves  decretumque  consulum,  quod  ii  secundum 
Buthrotios  fecerunt,  quum  et  lege  et  senatus  consulto  sta- 
tuendi  potestatem  haberent,  des  operam  ut  Plancus  noster 
quam  primum  confirmet  et  comprobet.  Hoc  te  vehementer, 
mi  Cupienni,  etiam  atque  etiam  rogo. 

E. 
CICERO  PLANCO  PRAET.  DES.  S. 

15.  Ignosce  mihi,  quod  quum  antea  accuratissime  de 
Buthrotiis  ad  te  scripserim,  eadem  de  re  saepius  scribam. 
Non  mehercule,  mi  Plance,  facio,  quo  parum  confidam  aut 
liberalitati  tuae  aut  nostrae  amicitiae,  sed  quum  tanta  res 

agatur  Attici  nostri,  nunc  vero  etiam  existimatio,  utid,  quod 
probavit  Caesar,  nobis  testibus  et  obsignatoribus,  quiet  de- 
cretis  et  responsis  Caesaris  interfueramus,  videatur  obtinere 
potuisse,  praesertim  quum  tota  potestas  eius  rei  tua  sit,  ut  ea, 
quae  consules  decreverunt  secundum  Caesaris  decreta  et  re- 
sponsa,  non  dicam  comprobes,  sed  studiose  libenterque  com- 
probes.  16.  Id  mihi  sic  erit  gratum,  ut  nulla  res  gratior  esse 
possit.  Etsi  iam  sperabam,  quum  has  litteras  accepisses,  fore 
ut  ea,  quae  superioribus  litteris  a  te  petissemus,  impetrataes- 
sent,  tamen  non  faciam  finem  rogandi ,  quoad  nobis  nuncia- 
tum  erit  te  id  fecisse,  quod  magna  cum  spe  exspectamus. 
Deindeenim  confido  fore  ut  alio  genere  litterarum  utamur  tibi- 
que  pro  tuo  summo  beneficio  gratias  agamus.  Quod  si  accide- 
rit,  velim  sic  existimes,  non  tibi  tam  Atticum,  cuius  permagna 
res  agitur,  quam  me,  qui  non  minus  laboro  quam  ille,  obliga- 
tum  fore. 

F. 
CICERO  CAPITONI  S. 

17.  Non  dubito  quin  mirere  atqueetiam  stomachere,  quod 
tecum  te  eadem  re  agam  saepius.  Hominis  familiarissimi  et 
mihi  omnibus  rebus  coniunctissimi  permagna  res  agitur,  At- 
tici.  Cognovi  ego  tua  studia  in  amicos,  etiam  in  te  amicorum. 
Multum  potes  nos  apud  Plancum  iuvare.  Novi  humanitatem 
tuam.  18.  Scio  quam  sis  amicis  iucundus.  Nemo  nos  in  hac 
causa  plus  iuvare  potest  quam  tu.  Et  res  ita  est  firma ,  ut  de- 
betesse,  quam  consules  de  consilii  sententia  decreverunt, 
quum  et  lege  et  senatus  consulto  cognoscerent.  Tamen  om- 
nia  posita  putamus  in  Planci  tui  liberalitate :  quem  quidem 
arbitramur  quum  officii  sui  et  rei  publicae  causa  decretum 
consulum  comprobaturum,  tum  libenter  nostra  causa  esse  fa- 
cturum.  Adiuvabis  igilur,  mi  Capito :  quod  ut  facias,  [te]  ve- 
hementer  etiam  atque  etiam  rogo.     - 


M.  TILLII  CICERONIS 

EPISTOLARUM  AJ)  BRUTUM 

L  I  B  R  I   II. 


LIBER   I. 
I. 


De  L.  Clodii  tribuno  pl.  singulari  et  cognito  in  se  Brutumque 
amore  et  fide  accurate  scribit  eumque  apud  Brutum  purgat.  Scripsit 
Romae  a.  u.  c.  710. 

CICERO  BRUTO  S.  D. 

1.  L.  Clodius,  tribunos  plebis  designatus,  valde  me  di- 
Iigit  vel,  ut  £[i(pccTixaT£()ov  dicam ,  valde  me  amat.  Quod 
quum  mihi  ita  persuasum  sit,  non  dubito  —  bene  enim  me 
nosti —  quin  illum  quoque  iudices  a  me  amari.  Nihil  enim 
mihi  minus  hominis  videtur  quam  non  respondere  in  amore 
iis,  a  quibus  provocere.  Is  mihi  visus  est  suspicari  nec 
sine  magno  meo  quidem  dolore  aliquid  a  suis  vel  per  suos 
potius  iniquos  ad  te  esse  delatum,  quo  tuus  animus  a  se 
esset  alienior.  Non  soleo,  mi  Brute,  quod  tibi  notum  esse 
arbitror,  temere  adfirmare  de  altero:  est  enim  periculosum 
propter  occultas  hominum  voluntates  multiplicesque  natu- 
ras:  at  Clodii  animum  perspectum  habeo,  cognitum,  iudica- 
tum.  Multa  eius  indicia:  sed  ad  scribendum  non  necessa- 
ria:  volo  enim  hoc  testimonium  tibi  videri  potius  quam 
epistolam.  Auctus  Antonii  beneficio  est.  Eius  ipsius  bene- 
ficii  magna  pars  a  te  est.  Itaque  eum  salvis  nobis  vellet 
salvum.  2.  In  eum  autem  locum  rem  adductam  intelligit — 
est  enim,  ut  scis,  minime  stultus — ,  ut  utrique  salvi  esse 
non  possint:  itaque  nos  mavult.  De  te  vero  amicissime  et 
loquitur  et  sentit.  Qua  re  si  quis  secus  ad  te  de  eo  seripsit 
aut  si  coram  locutus  est,  peto  a  te  etiam  atque  etiam,  mihi 

ut  potius  credas,  qui  et  facilius  iudicare  possum  quam  ille 
nescio  quis  et  te  plus  diligo.  Clodium  tibi  amicissimum  ex- 
istima  civemque  talem,  qualis  et  prudentissimus  et  fortuna 
optima  esse  debet. 

II. 

De  quinque  cohortibus  a  Dolabella  in  Chersonesum  missis  et  de 
Bruti  consilio  Antonii  fuga  audita  exercitum  in  Chersonesum  ducendi, 
de  seditione  in  legione  quarta  facta  et  de  Bruti  in  eius  auclores  cle- 
mentia,  de  bello  cum  Dolabella  gerendo  ,  de  invectivis  suis  in  Anto- 
nios  habiiis  et  lenitate  Bruti  nimia.  Scripsit  Romae  xn.  Kal.  Maias 
a.  u.  c.  711. 

CICERO  BRUTO  S. 
1.  Scripta  et  obsignata  iam  epistola  litterae  mihi  redditae 
sunt  ate,  plenae  rerum  novarum,  maximeque  mirabile  estDo- 
labellam  quinque  cohortes  misisse  in  Chersonesum.  Adeone 
copiis  abun-dat,  utis,  qui  ex  Asia  fugere  dicebatur,  Euro- 
pani  appetere  conetur?  Quinque  autem  cohortibus  quidnam 
se  facturum  arbitratus  est,  quum  tu  eo  quinque  legiones, 
optimum  equitatum,  maxima  auxilia  haberes?  Quas  quidem 
cohortes  spero  iam  tuas  esse,  quoniam  latro  ille  tam  fuit 
demens.  2.  Et  tuum  consilium  vehementer  laudo,  quod 
non  prius  exercitum  Apollonia  Dyrrhachioque  movisti,  quam 
de  Antonii  fuga  audisti,  Bruti  eruptione,  populi  Romani 
victoria.  Itaque,  quod  scribis,  postea  statuisse  te  ducere 
exercitum  in  Chersonesum  nec  pati  sceleratissimo  hosti  lu- 
dibrio  esse  imperium  populi  Romani,  facis  ex  tua  dignitate 
et  e  re  publica.  3.  Quod  scribis  de  seditione,  quae  facta 
est  in  legione  quarta,  de  Antoniis,  in  bonam  partem  acci- 
pies :  magis  mihi  probatur  militum  severitas  quam  tua.  Te 
benevolentiam  exercitus  equitumque  expertum  vehemen- 
ter  gaudeo.  4.  De  Dolabella,  ut  scribis,  si  quid  habes 
novi ,  faeies  me  certiorem :  in  quo  delector  me  ante  provi- 
disse,  ut  tuum  iudicium  liberum  esset  cum  Dolabella  belli 
gerendi,  et  id  valde  pertinuit ,  ut  ego  tum  intelligebam,  ad 
rem  publicam,  [ut]  nunc  iudico,  ad  dignitatem  tuam.  5.  Quod 
scribis  me  maximo  ocio  egisse,  ut  insectarer  Antonios,  id- 
que  iaudas,  credo  ita  videri  tibi,  sed  illam  distinctionem 
tuam  nullo  pacto  probo.    Scribis  enim  'acrius  prohibenda 

bella  civilia  esse  quam  in  superatos  iracundiam  exercen- 
dam.'  Vehementer  a  te,  Brute,  dissentio,  nec  clementiae 
tuae  concedo ,  sed  salutaris  severitas  vincit  inanem  speciem 
clementiae.  Quod  si  clementes  esse  voluerimus,  numquam 
deerunt  bella  civilia.  Sed  de  hoc  tu  videris.  De  me  pos- 
sum  idem,  quod  Plautinus  pater  in  Trinumo: 

Mihi  quidem  aetas  acta  ferme  est:  tua  istucrefert  maxime. 

6.  Opprimemini,  mihi  crede,  Brute,  nisi  providetis.  Neque 
enim  populum  semper  eumdem  habebitis  neque  senatum 
neque  senati  ducem.  Haec  ex  oraculo  Apollinis  Pythii 
edita  tibi  puta:  nihil  potest  esse  verius.    xn.  Kalend.  Maias. 

III. 

De  Caesaris  pueri  indole  et  opera  praeclara,  de  gratiarum  actione 
et  gratulatione  sibi  facta  post  victoriam  consulum  Pansae  et  Hirtii  et  D. 
Bruti ,  de  ulciscendis  et  persequendis  hostibus  patriae,  de  consulibus 
amissis,  de  senalus  consulto,  quo  omnes,  qui  M.  Antonium  secuti  sint, 
nostes  iudicentur.     Scripsit  Romae  x.  Kal.  Maias  a.  u.  c.  711. 

M.  TULLIUS  CICERO  M.  BRUTO  S. 

1.  Nostrae  res  meliore  loco  videbantur.  Scripta  enim 
ad  te  certo  scio  quae  gesta  sunt.  Quales  tibi  saepe  scripsi 
consules,  tales  exstiterunt.  Caesaris  vero  pueri  mirifica  in- 
doles  virtutis.  Utinam  tam  facile  eum  florentem  et  honori- 
bus  et  gratia  regere  ac  tenere  possimus,  quam  facile  adhuc 
tenuimus !  Est  omnino  illud  difficilius,  sed  tamen  non  diffi- 
dimus.  Persuasum  est  enim  adolescenti  et  maxime  per  me 
eius  opera  nos  esse  salvos.  Et  certe,  nisi  is  Antonium  ab 
urbe  avertisset,  perissent  omnia.  2.  Triduo  vero  aut  qua- 
driduo  ante  hanc  rem  pulcherrimam  timore  quodam  per- 
culsa  civitas  tota  ad  te  se  cum  coniugibus  et  liberis  effun- 
debat.  Eadem  recreata  a.  d.  xn.  Kalend.  Maias  te  huc  venire 
quam  se  ad  te  ire  malebat.  Quo  quidem  die  magnorum 
meorum  laborum  multarumque  vigiiiarum  fructum  cepi  maxi- 
mum ,  si  modo  est  aliquis  fructus  ex  solida  veraque  gloria. 
Nam  tantae  multitudinis,  quantam  capit  urbs  nostra,  con- 
cursus  est  ad  me  factus.  Ea  cum  usque  in  Capitolium  de- 
ductus,  maximo  clamore  atque  plausu  in  rostris  collocatus 

sum.  Nihil  est  in  me  inane:  neque  enim  debet:  sed  tamen 
omnium  ordinum  consensus,  gratiarum  actio  gralulatioque 
me  commovet,  propterea  quod  popularem  me  esse  in  po- 
puli  salute  praeclarum  est.  3.  Sed  haec  te  malo  ab  aliis.  Me 
velim  de  tuis  rebus  consiliisque  facias  diligentissime  certio- 
rem,  illudque  consideres,  ne  tua  liberalitas  dissolutior  vi- 
deatur.  Sic  sentit  senatus,  sic  populus  Romanus,  nullos 
umquam  hostes  digniores  omni  supplicio  fuisse  quam  eos 
cives,  qui  hoc  bello  contra  patriam  arma  ceperunt:  quos 
quidem  ego  omnibus  sententiis  ulciscor  et  persequor  omni- 
bus  bonis  approbantibus.  Tu  quid  de  hac  re  sentias  tui  iu- 
dicii  est.  Ego  sic  sentio ,  trium  fratrum  unam  et  eamdem 
esse  causam.  4.  Consules  duos,  bonos  quidem,  sed  dum- 
taxat  bonos  amisimus.  Hirtius  quidem  in  ipsa  victoria  oc- 
cidit,  quum  paucis  diebus  magno  proelio  ante  vicisset.  Nam 
Pansa  fugerat  vulneribus  acceptis,  quae  ferre  non  potuit. 
Reliquias  hostium  Brutus  persequitur  et  Caesar.  Hostes 
autem  omnes  iudicati,  qui  M.  Antonii  sectam  secuti  sunt. 
Itaque  id  senatus  consultum  plerique  interpretantur  etiam 
ad  tuos  sive  captivos  sive  dediticios  pertinere.  Equidem 
nihil  disserui  durius,  quum  nominatim  de  C.  Antonio  de- 
cernerem,  quod  ita  statueram,  a  te  cognoscere  causam  eius 
senatum  oportere.    x.  Kalend.  Maias. 

IV. 

M.  Brutus  ad  superiorem  epistolam  ita  respondet,  ut  suam  in  C. 
Antonium  clementiam  purgare  studeat ,  ne  Octaviano  nimii  honores 
habeantur  et  nimium  concedatur  monet,  addit  de  M.  Cicerone ,  quem 
consulem  factum  esse  audisset,  et  de  eius  filio.  Data  epistola  est  Idi- 
bus  Maiis  ex  castris  a.  u.  c.  711. 

BRUTUS  CICERONI  S. 
1.  Quanta  sim  laetitia  adfectus  cognitis  rebus  Bruti  no- 
stri  et  consulum  facilius  est  tibi  existimare  quam  mihi  scri- 
bere.  Quum  alia  laudo  et  gaudeo  accidisse,  tum  quod  Bruli 
eruptio  non  solum  ipsi  salutaris  fuit,  sed  etiam  maximo  ad 
victoriam  adiumento.  2.  Quod  scribis  mihi  trium  Antonio- 
runfunam  atque  eamdem  causam  esse,  quid  ego  sentiam 
iudicii  mei  esse,  statuo  nihil  nisi  hoc,  senatus  aut  populi 

Romani  iudicium  esse  de  iis  civibus,  qui  pugnantes  non  in- 
terierint.  At  hoc  ipsum,  inquies,  iniquefacis,  qui  hostilis 
animi  in  rem  publicam  homines  cives  appelles.  Immo  iustis- 
sime.  Quod  enim  nondum  senatus  censuit  nec  populus  Ro- 
manus  iussit,  id  adroganter  non  praeiudico  neque  revoco 
ad  arbitrium  meum.  Illud  quidem  non  muto,  quod  ei,  quem 
me  occidere  res  non  coegit,  neque  crudeliter  quidquam  eri- 
pui  neque  dissolute  quidquam  remisi,  habuique  in  mea 
potestate,  quoad  bellum  fuit.  Multo  equidem  honestius  iudico 
mag-isque  quod  conducere  possit  rei  publicae  miserorum 
fortunam  non  insectari  quam  infinite  tribuere  potentibus 
quae  cupiditatem  et  adrogantiam  incendere  possint.  3.  Qua 
in  re,  Cicero,  vir  optime  atque  fortissime  mihique  merito  et 
meo  nomine  et  rei  publicae  carissime,  nimis  credere  videris 
spei  tuae,  stalimque,  ut  quisque  aliquid  recte  fecerit,  omnia 
dare  ac  permittere,  quasi  non  liceat  traduci  ad  mala  con- 
silia  corruptum  largitionibus  animum.  Quae  tua  est  huma- 
nitas,  aequo  animo  te  moneri  patieris,  praesertim  de  com- 
muni  salute:  facies  tamen  quod  tibi  visum  fuerit,  etiam 
ego,  quum  me  docueris.  Nunc,  Cicero,  id  agendumest, 
ne  frustra  oppressum  esse  Antonium  gavisi  simus  neu  sem- 
per  primi  cuiusque  mali  excidendi  causa  sit,  ut  aliud  re- 
nascatur  illo  peius.  4.  Nihil  iam  neque  opinantibus  aut 
patientibus  nobis  adversi  evenire  potest,  in  quo  non  quum 
omnium  culpa  tum  praecipue  tua  futura  sit,  cuius  tantam 
auctoritatem  senatus  ac  populus  Romanus  non  solum  esse 
patitur,  sed  etiam  cupit,  quanta  maxima  in  libera  civitate 
unius  esse  potest,  quam  tu  non  solum  bene  sentiendo,  sed 
etiam  prudenter  tueri  debes.  Prudentia  porro,  quae  tibi 
superest,  nulla  abs  te  desideratur  nisi  modus  in  tribuendis 
honoribus.  Alia  omnia  sic  adsunt,  ut  cum  quolibet  anti- 
quorum  comparari  possint  tuae  virtutes:  unumhoc  a  grato 
animo  liberalique  profectum  cautiorem  ac  moderatiorem  li- 
beralitatem  desiderat.  Nihil  enim  senatus  cuiquam  dare  de- 
bet,  quod  male  cogitantibus  exemplo  aut  praesidio  sit.  Ita- 
que  timeo  de  consulatu,  ne  Caesar  tuus  altius  se  ascendisse 
putet  decretis  tuis,  quam  inde,  si  consul  factus  sit,  descen- 
surum.  5.  Quod  si  Antonius  ab  alio  r.elictum  regni  instru- 
cic.  III.  2.  30 

mentum  occasionem  regnandi  habuit,  quonam  animo  fore 
putas ,  si  quis  auctore  non  tyranno  interfecto ,  sed  ipso  se- 
natu  putet  se  imperia  quaelibet  concupiscere  posse?  Qua 
re  tum  et.facilitatem  et  providentiam  laudabo  tuam,  quum 
exploratum  habere  coepero  Caesarem  honoribus,  quos  ac- 
ceperit,  extraordinariis  fore  contentum.  Alienae  igitur,  in- 
quies ,  culpae  me  reum  subiicies?  Prorsus  alienae ,  si  provi- 
deri  non  potuit  ne  exsisteret.  Quod  utinam  inspectare  possis 
timorem  de  illo  meum !  6.  His  litteris  scriptis  te  consulem 
factum  audivimus.  Tum  vero  incipiam  proponere  mihi  rem 
publicam  iustam  et  iam  suis  nitentem  viribus,  si  istuc  videro. 
Filius  valet  et  in  Macedoniam  cum  equitatu  praemissus  est. 
Idibus  Maiis,  ex  castris. 

V. 

Cicero  scribit  a  senatu  permissum  esse  arbitrio  Bruii  Dolabel- 
lam  persequi  suumque  consilium  interponit.  Filium  suum  se  velle  in 
collegium  pontificum  minorum  absentem  cooptari,  idque  per  leges 
Domitiam  et  Iuliam  fieri  posse  demonstrat,  qua  de  re  quid  Bruto  vi- 
deatur  sciscitatur.  Scripta  epistola  est  Romae  III.  Nonas  Maias  a 
u.  c.  711. 

CICERO  BRUTO  S. 


1.  A.  d.  v.  Kalendas  Maias,  quum  de  iis,  qui  hostes  iu- 
dicati  sunt,  bello  persequendis  sententiae  dicerentur,  dixit 
Servilius  etiam  de  Ventidio  et  ut  Cassius  persequeretur  Do- 
labellam.  Cui  quum  essem  adsensus,  decrevi  hoc  amplius, 
ut  tu,  si  arbitrarere  utile  eque  re  publica  esse,  persequerere 
bello  Dolabellam:  si  minus  id  commodo  rei  publicae  facere 
posses  sive  non  existimares  e  re  publica  esse,  ut  in  iisdem 
locis  exercitum  contineres.  Nihil  honorificentius  potuit  fa- 
cere  senatus  quam  ut  tuum  esset  iudicium  quid  tibi  maxime 
conducere  rei  publicae  videretur.  Equidem  sic  sentio,  si 
manum  habet,  si  castra,  si  ubi  consistat  uspiam  Dolabella, 
ad  fidem  et  ad  dignitatem  tuam  pertinere  eum  persequi. 
2.  De  Cassii  nostri  copiis  nihil  sciebamus.  Neque  enim  ab 
ipso  ullae  litterae  neque  nunciabatur  quidquam  quod  pro 
certo  haberemus.  Quanto  opere  autem  intersit  opprimi  Do- 
labellam  profecto  intellig-is,  quum  ut  sceleris  poenas  per- 

solvat,  tum  ne  sit  quo  se  latronum  duces  ex  Mutinensi  fuga 
conferant.  Atque  hoc  mihi  iam  ante  placuisse  potes  ex 
superioribus  meis  litteris  recordari:  quamquam  tum  et  fu- 
gae  portus  erat  in  tuis  castris  et  subsidium  salutis  in  luo 
exercitu.  Quo  magis  nunc  liberati,  ut  spero,  periculis,  in 
Dolabella  opprimendo  occupati  esse  debemus.  Sed  haec 
cogitabis  diligentius ,  statues  sapienter :  facies  nos  quid  eon- 
stitueris  et  quid  agas,  si  tibi  videbitur,  certiores.  3.  Cicero- 
nem  nostrum  in  vestrum  collegium  cooptari  volo.  Existimo 
omnino  absentium  rationem  sacerdotum  comitiis  posse  ha- 
beri :  nam  etiam  factum  est  antea.  C.  enim  Marius ,  quum  in 
Cappadocia  esset,  lege  Domitia  factus  est  augur,  nec  quo 
minus  id  postea  liceret  ulla  lex  sanxit.  Est  etiam  in  lege 
Iulia,  quae  lex  est  de  sacerdotiis  proxima,  his  verbis :  qui 
petet  cuiusve  ratio  habebitur.  Aperte  indicat  posse  ratio- 
nem  haberi  etiam  non  praesentis.  Hac  de  re  scripsi  ad  eum, 
ut  tuo  iudicio  uteretur,  sicut  in  rebus  omnibus.  Tibi  autem 
statuendum  est  de  Domitio  et  de  Catone  nostro.  Sed  quam- 
vis  liceat  absentis  rationem  haberi,  tamen  omnia  sunt  prae- 
sentibus  faciliora.  Quod  si  statueris  in  Asiam  tibi  eundum, 
nulla  erit  ad  comitia  nostros  arcessendi  facultas.  4.  Omnino 
Pansa  vivo  celeriora  omnia  putabamus :  statim  enim  colle- 
gam  sibi  subrogavisset,  deinde  ante  praetoria  sacerdotum 
comitia  fuissent.  Nunc  per  auspicia  longam  moram  video. 
Dum  enim  unus  erit  patricius  magistratus ,  auspicia  ad  pa- 
tres  redire  non  possunt.  Magna  sane  perturbatio !  Tu  tota 
de  re  quid  sentias  velim  me  facias  certiorem.  m.  Nonas 
Maias. 

VI. 

M.  Brutus  respondet  ad  superiorem  epistolam  de  Ciceronis  filii 
petitione  sacerdotii,  Glycona,  medicum  Pansae,  ut  e  custodia  eripiat 
conservetque  rogat,  certiorem  Ciceronem  facit  de  Dolabella  fugato 
caesoque,  Flavium,  cui  erant  controversiae  cum  Dyrrhachinis  com- 
mendat.  Data  epistola  est  ex  castris  ad  imam  Candaviam  XVII.  Kal. 
Iun.  a.  u.  c.  711. 

BRUTUS  CICERONI  S. 
1.  Noli  exspectare,  dum  tibi  gratias  agam.    Iam  pridem 
hoc  ex  nostra  necessitudine,  quae  ad.summam  benevolen- 

30* 

tiam  pervenit,  sublatum  esse  debet.  Filius  tuus  a  me  abest. 
In  Macedonia  congrediemur.  Iussus  est  enim  Ambraciam  du- 
cere  equites  per  Thessaliam,  et  scripsi  ad  eum,  ut  mihi 
Heracleam  occur.-eret.  Quum  eum  videro,  quoniam  nobis 
permittis,  communiter  constituemus  de  reditu  eius  ad  pe- 
titionem  aut  commendationem  honoris.  2.  Tibi  Glycona, 
medicum  Pansae,  qui  sororem  Achilleos  nostri  in  matrimo- 
nio  habet,  diligentissime  commendo.  Audimus  eum  venisse 
in  suspicionem  Torquato  de  morte  Pansae  custodirique  ut 
parricidam.  Nihil  minus  credendum  est :  quis  enim  maio- 
rem  calamitatem  morte  Pansae  accepit?  Praeterea  est  mo- 
destus  homo  et  frugi,  quem  ne  utilitas  quidem  videatur  im- 
pulsura  luisse  ad  facinus.  Rogo  te,  et  quidem  valde  rogo, 
—  nam  Achilleus  noster  non  minus  quam  aequum  est  la- 
borat  —  eripias  eum  ex  custodia  conservesque.  Hoc  ego 
ad  meum  olncium  privatarum  rerum  aeque  atque  ullam 
aliam  rem  pertinere  arbitror.  3.  Quum  has  ad  te  scriberem 
litteras,  ab  Satrio,  legato  C.  Trebonii,  reddita  est  mihi  epi- 
stola,  a  Tillio  et  Deiotaro  Dolabellam  caesum  fugalumque 
esse.  Graecam  epistolam  libi  misi  Cicereii  cuiusdam  ad  Sa- 
trium  missam.  4.  Flavius  noster  de  controversia,  quam 
habet  cum  Dyrrhachinis  hereditariam,  sumpsit  te  iudicem. 
Rogo  te,  Cicero,  et  Flavius  rogat,  rem  conficias.  Quin  ei, 
qui  Flavium  fecit  heredem,  pecuniam  debuerit  civitas  non 
est  dubium  neque  Dyrrhachini  infitiantur,  sed  sibi  donatum 
aes  alienum  a  Caesare  dicunt.  Noli  pati  a  necessariis  tuis 
necessario  meo  iniuriam  fieri.  xvii.  Kalend.  Iun.  ex  castris 
ad  imam  Candaviam. 

VII. 

M.  Brutus  M.  Ciceroni  L.Bibulum,  qui  in  Pansae  locum  petere  pon- 
tificatum  constituit,  commendat,  tum  de  Domitio  et  Appuleio.  Sciipsit 
in  castris  a.  u.  c.  711. 

BRUTUS  CICERONI  S. 

1.  L.  Bibulus  quam  carus  mihi  esse  debeat  nemo  melius 

iudicare  potest  quam  tu,  cuiustantae  pro  re  publica  conten- 

tiones  sollicitudinesque  fuerunt.   Itaque  vel  ipsius  virtus  vel 

nostra  necessitudo  debet  conciliare  te  illi,  quo  minus  multa 

mihi  scribenda  esse  arbitror.  Voluntas  enim  te  movere 
debet  nostra,  si  modo  iusta  est  aut  pro  officio  necessario 
suscipitur.  Jn  Pansae  locum  petere  constituit.  Eam  nomi- 
nationem  a  te  petimus.  Neque  coniunctiori  dare  beneficium 
quam  nos  tibi  sumus  neque  digniorem  nominare  potes  quam 
Bibulum.  2.  De  Domitio  et  Appuleio  quid  attinet  me  scri- 
bere,  quum  ipsi  per  se  tibi  commendatissimi  sint?  Appu- 
leium  vero  tu  tua  auctoritate  sustinere  debes.  Sed  Appu- 
leius  in  sua  epistola  celebrabitur.  Bibulum  noli  dimittere  e 
sinu  tuo,  tantum  iam  viruin,  exquanto,  crede  mihi,  potest 
evadere,  qui  vestris  paucorum  respondeat  laudibus. 

VIII. 

M.  Cicero  M.  Bruto  C.  Nasenniuin  municipem  Suessanum  iu  ma- 
iorem  modum  commendat,  a.  u.  c.  711. 

CICERO  BRUTO  S. 
1.  Multos  tibi  commendavi  et  commendem  necesse  est. 
Optimus  enim  quisque"  vir  et  civis  maxime  sequitur  tuum 
iudicium  tibique  omnes  fortes  viri  navare  operam  et  studium 
volunt  nec  quisquam  est  quin  ita  existimet,  meam  apud  te 
et  gratiam  et  auctoritatem  valere  plurimum.  2.  Sed  C.  Na- 
sennium,  municipemSuessanum,  tibi  itacommendo,  ut  nemi- 
nem  diligentius.  Cretensi  bello  Melello  imperatore  octavum 
principem  duxit:  postea  in  re  familiari  occupatus  fuit.  Hoe 
tempore  quum  rei  publicae  partibus  tum  tua  excellenti  digni- 
tate  commotus  vult  per  te  aliquid  auctoritatis  adsumere. 
Fortem  virum,  Brute,  tibi  commendo,  frugi  hominem  et,  si 
quid  ad  rem  pertinet,  etiam  locupletem.  Pergratum  mihi 
erit,  si  eum  ita  tractaris,  ut  merito  tuo  mihi  gratias  agere 
possit. 

IX. 

M.  Cicero  M.  Brutum  lugentem  consolatur  et  ad  fortitudiuem  co- 
hortalur,  ipsum  cum  exercitu  suo  exspectari.  Scripsit  Romae  a. 
u.  c.  711. 

CICERO  BRUTO  S. 
1.  Fungerer  officio,  quo  tu  functus  es  in  meo  luctu,  teque 
per  litteras    consolarer,  nisi   scirem  iis  remediis,   quibus 
meum  dolorem  tu  levasses,  te  in  tuo  nOn  egere,  ac  velim 

facilius  quam  niihi,  nunc  tibi  tute  medeare.  Est  enim  alienum 
tanto  viro,  quantus  es  tu,  quod  alteri  praeceperit,  id  ipsum 
1'acere  non  posse.  Me  quidem  quum  rationes,  quas  colle- 
geras ,  tum  auctoritas  tua  a  nimio  maerore  deterruit.  Quum 
enim  mollius  tibi  ferre  viderer  quam  deceret  virum ,  prae- 
sertim  eum,  qui  alios  consolari  soleret,  accusasti  me  per 
lilteras  gravioribus  verbis  quam  tua  consuetudo  ferebat.  2. 
Itaque  iudicium  tuum  magni  aestimans  idque  veritus  me  ipse 
collegi,  et  ea,  quae  didiceram,  legeram,  acceperam,  gra- 
viora  duxi  tua  auctoritate  addita.  Ac  mihi  tum,  Brute,  offi- 
cio  solum  erat  et  naturae,  tibi  nunc  populo  et  scaenae,  ut 
dicitur,  serviendum  est.  Nam  quum  in  te  non  solum  exer- 
citus  tui,  sed  omnium  civium  ac  paene  gentium  coniecti 
oculi  sint,  minime  decet,  propter  quem  fortiores  caeleri  su- 
mus,  eum  ipsum  animo  debilitatum  videri.  Quam  ob  rem 
accepisti  tu  quidem  dolorem  —  id  enim  amisisti,  cui  simile 
in  terris  nihil  fuit  —  et  est  dolendum  in  tam  gravi  vulnere, 
ne  id  ipsum,  carere  omni  sensu  doloris,  sit  miserius  quam 
dolere,  sed,  ut  modice,  caeteris  utile  est,  tibi  necesse  est. 
3.  Scriberem  plura,  nisi  ad  te  haec  ipsa  nimis  multa  essent. 
Nos  te  tuumque  exercitum  exspectamus,  sine  quo,  ut  reli- 
qua  ex  sententia  succedant,  vix  satis  liberi  videmur  fore. 
De  tota  re  publica  plura  scribam  et  fortasse  iam  certiora  iis 
litteris,  quas  Veteri  nostro  cogitabam  dare. 

X. 

M.  Cicero  M.  Brutum  exposito  omni  rei  publicae  statu  hortatur 
ut  quam  celerrime  cognita  senatus  auctoritate  in  Italiam  cum  exercitu 
euo  veniat  Cassiumque  roget  ut  idem  faciat.  Scripsit  Romae  a.  u, 
c.   711. 

CICERO  BRUTO  S. 
1.  Nullas  adhuc  a  te  litteras  habebamus ,  ne  famam  qui- 
dem ,  quae  declararet  te  cognita  senatus  auctoritate  in  Ita- 
liam  adducere  exercitum:  quod  ut  faceres  idque  matura- 
res ,  magno  opere  desiderabat  res  publica.  Ingravescit  enim 
in  dies  intestinum  malum  nec  externis  hostibus  magis  quam 
domesticis  laboramus,  qui  erant  omnino  ab  inilio  belli,  sed 
facilius  frangebantur.    Erectior  senatus  erat  non  sententiis 

solum  nostris ,  sed  etiam  cohortationibus  excitatus.  Erat  in 
senatu  satis  vehemens  et  acer  Pansa,  quum  in  caeteros  huius 
generis  tum  maxime  in  socerum,  cui  consuli  non  animus  ab 
initio ,  non  fides  ad  extremum  defuit.  2.  Bellum  ad  Muti- 
nam  gerebatur,  nihil  ut  in  Caesare  reprehenderes  ,  non  nulla 
in  Hirtio.  Huius  belli  fortuna  ut  in  secundis  fluxa,  ut  in  ad- 
versis  bona.  Erat  victrix  res  publica  caesis  Antonii  copiis, 
ipso  expulso.  Bruti  deinde  ita  multa  peccata,  ut  quodam 
modo  victoria  excideret  e  manibus:  perterritos,  inermes, 
saucios  non  sunt  nostri  duces  persecuti,  datumque  Lepido 
tempus  est,  in  quo  levitatem  eius  saepe  perspectam  maiori- 
bus  in  malis  experiremur.  Sunt  exercitus  boni,  sed  rudes 
Bruti  et  Planci:  sunt  fidelissima  et  maxima  auxilia  Gallorum. 
3.  Sed  Caesarem  meis  consiliis  adhuc  gubernatum  praeclara 
ipsum  indole  admirabilique  constantia,  improbissimis  litteris 
quidam  fallacibusque  interpretibus  ac  nunciis  impulerunt  in 
spem  certissimam  consulatus.  Quod  simul  atque  sensi,  ne- 
que  ego  illum  absentem  litteris  monere  destiti  nec  accusare 
praesentes  eius  necessarios,  qui  eius  cupiditati  suffragari 
videbantur,  nec  in  senatu  sceleratissimorum  consiliorum 
fontes  aperire  dubitavi.  Nec  vero  ulla  in  re  memini  aut  se- 
natum  meliorem  aut  magistratus:  numquam  enim  in  honore 
extraordinario  potentis  hominis  vel  potentissimi  potius  — 
quando  quidem  potentia  iam  in  vi  posita  est  et  armis  — 
accidit  ut  nemo  tribunus  plebis ,  nemo  alio  magistratu,  nemo 
privatus  auctor  exsisteret.  Sed  in  hac  constantia  atque  vir- 
tute  erat  tamen  sollicita  civitas.  Illudimur  enim,  Brute,  quum 
militum  deliciis  tum  imperatoris  insolentia.  Tantum  quisque 
se  in  re  publica  posse  postulat,  quantum  habet  virium:  non 
ratio,  non  modus,  non  lex.  non  mos,  non  officium  valet,  non 
iudicium ,  non  existimatio  civium ,  non  posteritatis  verecun- 
dia.  4.  Haec  ego  multo  ante  prospiciens  fugiebam  ex  Italia 
tum,  quum  me  vestrorum  edictorum  fama  revocavit.  Inci- 
tavisti  vero  tu  me ,  Brule ,  Veliae.  Quamquam  enim  dolebam 
in  eam  me  urbem  ire,  quam  tu  fugeres,  qui  eam  liberavis- 
6es,  quod  mihi  quoque  quondam  acciderat,  periculo  simili, 
casu  tristiore,  perrexi  tamen  Romamque  perveni  nulloque 
praesidio  quatefeci  Antonium,  contraque  eius  arma  nefanda 

praesidia,  quae  oblata  sunt  Caesaris,  consilio  et  auctoritate 
firmavi.  Qui  si  steterit  idemmihique  paruerit,  satis  videmur 
habituri  praesidii.  Sin  autem  impiorum  consilia  plus  value- 
rint  quam  nostra  aut  imbecillitas  aetatis  non  potuerit  gravi- 
tatem  rerum  sustinere,  spes  omnis  est  in  te.  Quam  ob  rem 
advola ,  obsecro ,  atque  eam  rem  publicam ,  quam  virtute 
atque  animi  magnitudine  magis  quam  eventis  rerum  libera- 
visti ,  exitu  libera.  Omnis  omnium  concursus  ad  te  futurus 
est.  5.  Hortare  idem  per  litteras  Cassium.  Spes  libertatis 
nusquam  nisi  in  vestrorum  castrorum  principiis  est.  Firmos 
omnino  et  duces  habemus  ab  occidente  et  exercitus.  Hoc 
adolescentis  praesidium  equidem  adhuc  firmum  esse  con- 
fido,  sed  ita  multi  labefactant,  ut  ne  moveatur  interdum  ex- 
limescam.  Habes  totum  rei  publicae  statum,  qui  quidem 
tum  erat,  quum  has  litteras  dabam.  Velim  deinceps  meliora 
sint:  sin  aliter  fuerit  —  quod  di  omen  avertant!  — ,  rei 
publicae  vicem  dolebo ,  quae  immortalis  esse  debebat.  Mihi 
quidem  quantulum  reliqui  est  ? 

XI. 

M.  Brutus  M.  Ciceronem,  Veterem  Antistium ,  virum  optimum,  ut 
in  praeturae  petitione  caeterisque  in  rebus  adiuvet,  rogat.  Scripsit  a. 
u.   c.  711. 

BRUTUS  CICERONl  S. 
1.  Veteris  Antistii  talis  animus  est  in  rem  publicam,  ut 
non  dubitem  quin  et  in  Caesare  et  Antonio  se  praestaturus 
fuerit  acerrimum  propugnatorem  communis  libertatis,  si 
occasioni  potuisset  occurrere.  Nam,  qui  in  Achaia  congres- 
sus  P.  Dolabellae  milites  atque  equites  habenti  quodvis  adire 
periculum  ex  insidiis  paratissimi  ad  omnia  latronis  maluerit 
quam  videri  aut  coactus  esse  pecuniam  dare  aut  libenter 
dedisse  homini  nequissimo  atque  improbissimo,  is  nobis 
ultro  et  pollicitus  est  et  dedit  HS.  xx.  ex  sua  pecunia,  et, 
quod  multo  carius  est,  se  ipsum  obtulit  et  coniunxit.  2. 
Huic  persuadere  cupiimus,  ut  imperator  in  castris  remane- 
ret  remque  publicam  defenderet.  f  Statuit  id  sibi ,  quoniam 
exercitum  dimisisset.    Statim  vero  rediturum  ad  nos  confir- 

mavit,  legatione  suscepta,  nisi  praetorum  comitia  habi- 
turi  essent  consules.  Nam  illi  ita  sentienti  de  re  publica 
magno  opere  auctor  fui,  ne  tlifferret  tempus  petitionis  suae. 
Cuius  factum  omnibus  gratum  esse  debet,  qui  modo  iudi- 
cant  hunc  exercitum  csse  rei  publicae:  tibi  tanto  gratius, 
quanto  maiore  et  animo  gloriaque  libertatem  nostram  de- 
fendis  et  dignitate,  si  contigerit  nostris  consiliis  exitus, 
quem  optamus,  perfuncturus  es.  Ego  etiam,  mi  Cicero,  pro- 
prie  familiariterque  te  rogo ,  ut  Veterem  ames  velisque  esse 
quam  amplissimum,  qui  etsi  nulla  re  deterreri  a  proposito 
potest,  tamen  excitari  tuis  laudibus  indulgentiaque  poterit, 
quo  magis  amplexetur  ac  tueatur  iudicium  suum,  et  mihi 
gratissimum  erit. 

XII. 
M.  Cicero  excusat  se  Bruto,  quod  matris  eius  et  sororis  precibua 
de  liberis  M.  Lepidi,  hostis  a  senatu  iudicati,  excipiendis  satis  facere 
non  possit.     De  Antistio    liberaliter  promittit  et  ipsum,   ut  in  Ilaliam 
veniat,  hortatur.     Scripsit  Romae  a.  u.  c.  711. 

CICERO  BRUTO  S. 
1.  Etsi  daturus  erat  Messalae  Corvino  continuo  litteras, 
tamen  Velerem  nostrum  ad  te  sine  litteris  meis  venire  nolui. 
Maximo  in  discrimine  res  publica,  Brute,  versatur  victores- 
que  rursus  decertare  cogimur.  Id  acdcjit  M.  Lepidi  scelere 
et  amentia.  Quo  tempore  quum  multa  propler  eam  curam, 
quam  pro  re  publica  suscepi,  graviter  ferrem,  tum  nihil  tuli 
gravius  quam  me  non  posse  matris  tuae  precibus  cedere, 
non  sororis.  Nam  tibi,  quod  mihi  plurimi  est,  facile  me  satis 
facturum  arbitrabar.  Nullo  enim  rnodo  poterat  causa  Lepidi 
distingui  ab  Antonio,  omniumque  iudicio  etiam  durior  erat, 
quod,  quum  honoribus  amplissimis  a  senatu  esset  Lepidus 
ornatus,  tum  etiam  paucis  ante  diebus  praeclaras  litteras  ad 
senatum  misisset,  repente  non  solum  recepit  reliquias  ho- 
stium,  sed  bellum  acerrime  terra  marique  gerit,  cuius  exi- 
tus  qui  futurus  sit  incertum  est.  Ita  quum  rogamur,  ut 
misericordiam  liberis  eius  impertiamur,  nihil  adfertur  quo 
minus  summa  supplicia,  si,  quod  Iuppiter  omen  avertat! 
pater  puerorum  vicerit,  subeunda  nobis  sint.  2.  Nec  vero 
me  fugit  quam  sit  acerbum  parentum  scelera  filiorum  poe- 

nis  lui.  Sed  hoc  praeclare  legibus  comparatum  est,  ut  cari- 
tas  liberorum  amiciores  parentes  rei  publicae  redderet.  Ita- 
que  Lepidus  crudelis  in  liberos ,  non  is ,  qui  Lepidum  hostem 
iudicat.  Atque  ille  si  armis  positis  de  vi  damnatus  esset, 
quo  in  iudicio  certe  defensionem  non  haberet ,  eamdem  ca- 
lamitatem  subirent  liberi  bonis  publicatis.  Quamquam,  quod 
tua  mater  et  soror  deprecatur  pro  pueris ,  id  ipsum  et  multa 
alia  crudeliora  nobis  omnibus  Lepidus,  Antonius  et  reliqui 
hostes  denunciant.  Itaque  maximam  spem  hoc  tempore  ha- 
bemus  in  te  atque  exercitu  tuo.  Quum  ad  rei  publicae  sum- 
mam  tum  ad  gloriam  et  dignitatem  tuam  vehementer  pertinet 
te,  ut  ante  scripsi,  in  ltaliam  venire  quam  primum.  Eget 
enim  vehementer  quum  viribus  luis  tum  etiam  consilio  res 
publica.  3.  Veterem  pro  eius  erga  te  benevolentia  singu- 
larique  officio  libenter  ex  tuis  litteris  complexus  sum ,  eum- 
que  quum  tui  tum  rei  publicae  studiosissimum  amantissi- 
mumque  cognovi.  Ciceronem  meum  propediem,  ut  spero, 
videbo :  tecum  enim  illum  et  te  in  Italiam  celeriter  esse 
venturum  confido. 

XIII. 
M.  Brutus  M.  Ciceroni  liberos  Lepidi  commendat  rogatque,  ne  ex 
lege  cum  iis  agatur.     Scripsit  in  castris  Kal.  Quinct.  a.  u.  c.  711. 

BRUTUS  CICERONI  S. 
1.  De  M.  Lepido  vereri  me  cogit  reliquorum  timor.  Qui 
si  eripuerit  se  nobis,  quod  velim  temere  atque  iniuriose  de 
illo  suspicati  sint  homines,  oro  atque  obsecro  te,  Cicero, 
necessitudinem  nostram  tuamque  benevolentiam  obtestans, 
sororis  meae  liberos  obliviscaris  esseLepidi  filios  meque  iis 
in  patris  locum  successisse  existirnes.  Hoc  si  a  te  impetro, 
nihil  profecto  dubitabis  pro  iis  suscipere.  Aliter  alii  cum 
suis  vivunt,  nihil  ego  possum  in  sororis  meae  liberis  fa- 
cere,  quo  possit  expleri  voluntas  mea  aut  officium.  Quid 
vero  aut  mihi  tribuere  boni  possunt,  si  modo  digni  su- 
mus  quibus  aliquid  tribuatur,  aut  ego  matri  ac  sorori 
puerisque  illis  praestaturus  sum,  si  nihil  valuerit  apud  te  re- 
liquumque  senatum  contra  patrem  Lepidum  Brutus  avuncu- 
lus?  2.  Scribere  multa  ad  te  neque  possum  prae  sollicitu- 
dine  ac  stomacho  neque  debeo.  Nam  si  in  tanta  re  tamque 
necessaria  verbis  mihi  opus  est  ad  te  excitandum  et  confir- 

mandum,  nulla  spes  est  facturum  te  quod  volo  et  quod 
oportet.  Qua  re  noli  exspectare  longas  preces:  intuere  me 
ipsum,  qui  hoc  a  te  vel  a  Cicerone,  coniunctissimo  homine, 
privatim  vel  a  consulari  [tali]  viro  remota  necessitudine  pri- 
vata  debeo  impetrare.  Quid  sis  facturus  velim  mihi  quam 
primum  rescribas.  Kalend.  Quinct.  ex  castris. 

XIV. 

M.  Cicero  paucitatem  et  brevitatem  epistolarum  Bruti  accusat: 
rogat  ut  Ciceronem  secum  retineat  et  in  Italiam  quam  primum  ut 
veniat  hortatur.     Scripsit  Romae  prid.  Id.  Quinct.  a.  u.  c.  711. 

CICERO  BRUTO  S. 
1.  Breves  litterae  tuae:  breves  dico?  immo  nullae.  Tri- 
busne  versiculis  his  temporibus  Brutus  adme?  Nihil  scri- 
psissem  potius.  Et  requiris  meas.  Quis  umquam  ad  te  tuo- 
rum  sine  meis  venit?  Quae  autem  epistola  non  pondus 
habuit?  Quae  si  ad  te  perlatae  non  sunt,  ne  domesticas  qui- 
dem  tuas  perlatas  arbitror.  Ciceroni  scribis  te  longiorem 
daturum  epistolam.  Recte  id  quidem,  sed  haec  quoque  de- 
buit  esse  plenior.  Ego  autem ,  quum  ad  me  de  Ciceronis  abs 
te  discessu  scripsisses,  statim  extrusi  tabellarios  litteras- 
que  ad  Ciceronem,  ut,  etiam  si  in  Italiam  venisset,  ad  te 
rediret.  Nihil  enim  mihi  iucundius,  nihil  illi  honestius. 
Quamquam  aliquotiens  ei  scripseram  sacerdotum  comitia 
mea  summa  contentione  in  alterum  annum  esse  reiecta: 
quod  ego  quum  Ciceronis  causa  elaboravi  tum  Domitii,  Ca- 
tonis,  Lentuli,  Bibulorum :  quod  ad  te  etiam  scripseram. 
Sed  videlicet  quum  illam  pusillam  epistolam  tuam  ad  me  da- 
bas,  nondum  erat  tibi  id  notum.  2.  Qua  re  omni  studio  a  te, 
mi  Brute,  contendo,  ut  Ciceronem  meum  ne  dimittas  tecum- 
que  deducas,  quod  ipsum,  si  rem  publicam,  cui  susceptus 
es,  respicis,  tibi  iam  iamque  faciendum  est.  Renatum  enim 
bellum  est,  idque  non  parvo  scelere  Lepidi.  Exercitus 
autem  Caesaris,  qui  erat  optimus,  non  modo  nihil  prodest, 
sed  etiam  cogit  exercitum  tuum  flagitari :  qui  si  Italiam  atti- 
gerit,  erit  civis  nemo,  quem  quidem  civem  appeilari  fas  sit, 
qui  se  non  in  tua  castra  conferat.  Etsi  Brutum  praeclare 
cum  Planco  coniunctum  habemus.  .Sed  non  ignoras  quam 

sint  incerti  et  animi  hominum  infecti  partibus  et  exitus  proe- 
liorum.  Quin  etiam,  si,  ut  spero,  vicerimus,  tamen  magnam 
gubernationem  tui  consilii  tuaeque  auctoritatis  res  desidera- 
bit.  Subveni  igitur,  per  deos,  idque  quam  primum,  tibique 
persuade  non  te  Idibus  Martiis,  quibus  servitutem  a  luis  civi- 
bus  reppulisti,  plus  profuisse  patriae  quam,  si  mature  ve- 
neris,  profuturum.    Pridie  Idus  Quinct. 

XV. 

M.  Cicero  Messalam  mirifiee  laudat  et  reprehensionem  nimiae 
in  tribuendis  honoribus  facilitatis,  in  poenis  autem  decernendis  seve- 
ritatis  accurate  diluit.  Flagitat  praeterca  Bruti  reditum  in  Italiam  et 
de  Lepidi  liberis  studium  suum  pollicetur.    Scripsit  Romae  a.  u.  c.  7J1. 

CICERO  BRUTO  S. 
1.  Mesalam  habes.  Quibus  igitur  litteris  tam  accurate 
scriptis  adsequi  possum,  subtilius  ut  explicem  quae  geran- 
tur  quaeque  sint  in  re  publica,  quam  tibi  is  exponet,  qui  et 
optime  omnia  novit  et  elegantissime  expedire  et  deferre  ad 
te  potest?  Cave  enim  existimes,  Brute,  —  quamquam  non 
necesse  est  ea  me  ad  te,  quae  tibi  nota  sunt,  scribere,  sed 
lamen  tantam  omnium  laudum  excellentiam  non  queo  silen- 
tio  praeterire  —  cave  putes  probitate,  constantia,  cura, 
studio  rei  publicae  quidquam  ilii  esse  simile,  ut  eloquentia, 
qua  mirabiliter  excellit,  vix  in  eo  locum  ad  laudandum  ha- 
bere  videalur.  Quamquam  in  hac  ipsa  sapientiae  plus  appa- 
ret:  ita  gravi  iudicio  multaque  arte  se  exercuit  in  verissimo 
genere  dicendi.  Tanta  autem  industria  est  tantumque  evigi- 
lat  in  studio ,  ut  non  maxima  ingenio ,  quod  in  eo  summum 
est,  gratia  habenda  videatur.  2.  Sed  provehor  amore.  Non 
enim  id  propositum  est  huic  epistolae,  Messalam  ut  laudem, 
praesertim  ad  Brutum ,  cui  et  virtus  illius  non  minus  quam 
mihi  nota  est  et  haec  ipsa  studia,  quae  laudo,  notiora. 
Quem  quum  a  me  dimittens  graviter  ferrem,  hoc  levabar  uno, 
quod  ad  te  tamquam  ad  alterum  me  proficiscens  et  officio 
fungebatur  et  laudem  maximam  sequebatur.  Sed  haec  hacte 
nus.  3.  Venio  nunc  Iongo  sane  intervallo  ad  quamdam  epi 
stolam,  qua  mihi  multa  tribuens  unum  reprehendebas,  quod 
in  honoribus  decernendis  essem  nimius  et  tamquam  prodi- 

gus.  Tu  hoc:  alius  fortasse,  quod  in  animadversione  poe- 
naque  durior,  nisi  fortasse  utrumque  lu.  Quod  si  ita  est, 
utriusque  rei  meum  iudicium  studeo  tibi  esse  notissimum, 
neque  solum,  ut  Solonis  dictum  usurpem,  qui  et  sapientis- 
simus  fuit  ex  septem  et  legum  scriptor  solus  ex  septem.  Is 
contineri  rem  publicam  duabus  rebus  dixit,  praemio  et 
poena.  Est  scilicel  utriusque  rei  modus  sicut  reliquarum  et 
quaedam  in  utroque  genere  mediocritas,  sed  non  tanta  de 
re  propositum  est  hoc  loco  disputare.  4.  Quid  ego  autem 
secutus  hoc  bello  sim  in  sententiis  dicendis  aperire  non  alie- 
num  puto.  Post  interitum  Caesaris  et  vestras  memorabiles 
ldus  Martias,  Brute,  quid  ego  praetermissum  a  vobis  quan- 
tamque  impendere  rei  publicae  tempestatem  dixerim  non  es 
oblitus.  Magna  pestis  erat  depulsa  per  vos,  magna  populi 
Romani  macula  deleta,  vobis  vero  parta  divina  gloria,  sed 
instrumentum  regni  delatum  ad  Lepidum  et  Anlonium,  quo- 
rum  alter  inconstantior,  alter  impurior,  uterque  pacem  me- 
tuens ,  inimicus  ocio.  His  ardentibus  perturbandae  rei  pu- 
blicae  cupiditate  quod  opponi  posset  praesidium  non  habe- 
bamus.  Erexerat  enim  se  civitas  in  retinenda  libertate 
consentiens.  5.  Nos  tum  nimis  acres :  vos  fortasse  sapien- 
tius  excessistis  urbe  ea,  quam  liberaratis:  Italiae  sua  vobis 
studia  profitenti  remisistis.  Itaque  quum  teneri  urbem  a 
parricidis  viderem  nec  te  in  eanec  Cassium  tuto  esse  posse 
eamque  armis  oppressam  ab  Antonio ,  mihi  quoque  ipsi  esse 
excedendum  putavi.  Taetrum  enim  spectaculum  oppressa 
ab  impiis  civitas  opitulandi  potestate  praecisa.  Sed  animus 
idem  qui  semper,  infixus  in  patriae  caritate,  discessum  ab 
eius  periculis  ferre  non  potuit.  Itaque  in  medio  Achaico 
cursu,  quum  Etesiarum  diebus  Auster  me  in_  Italiam  quasi 
dissuasor  mei  consilii  rettulisset,  te  vidi  Veliae  doluique 
vehementer.  Cedebas  enim,  Brute,  cedebas,  quoniam  Stoici 
nostri  negant  fugere  sapientis.  6.  Romam  ut  veni,  statim 
me  obtuli  Antonii  sceleri  atque  dementiae,  quem  quum  in 
me  incitavissem,  consiiia  inire  coepi  Brutina  plane  —  vestri 
enim  haec  sunt  propria  sanguinis —  rei  publicae  liberandae. 
Longa  sunt  quae  restant  praetereunda:  sunt  enim  de  me: 
tantum  dico,  Caesarem  hunc  adolescentem,  per  quem  adhuc 

sumus,  si  verum  fateri  volumus,  fluxisse  ex  fonte  eonsilio- 
rum  meorum.  7.  Huic  habiti  a  me  honores  nulli  quidem, 
Brute,  nisi  debiti,  nulli  nisi  necessarii.  Ut  enim  primum 
libertatem  revocare  coepimus,  quum  se  nondum  ne  Decimi 
quidem  Bruti  divina  virtus  ita  commovisset,  ut  iam  id  scire 
possemus,  atque  omne  praesidium  esset  in  puero,  qui  a 
cervicibus  nostris  avertisset  Antonium,  quis  honos  ei  non 
fuit  decernendus?  Quamquam  ego  ilii  tum  verborum  laudem 
tribui  eamque  modicam.  Decrevi  etiam  imperium,  quod 
quamquam  videbatur  illi  aetati  honorificum ,  tamen  erat  ex- 
ercitum  habenti  necessarium.  Quid  enim  est  sine  imperio 
exercitus?  Statuam  Philippus  decrevit,  celeritatem  petitio- 
nis  primo  Servius,  post  maiorem  etiam  Servilius.  Nihil  tum 
nimium  videbatur.  8.  Sed  nescio  quo  modo  facilius  in  ti- 
more  benigni  quam  in  victoria  grati  reperiuntur.  Ego  enim 
D.  Bruto  liberato  quum  laetissimus  ille  civitati  dies  illuxisset 
idemque  casu  Bruti  natalis  esset,  decrevi  ut  in  fastis  ad  eum 
diem  Bruti  nomen  ascriberetur,  in  eoque  sum  maiorum  ex- 
emplum  secutus,  qui  hunc  honorem  mulieri  Larentiae  tri- 
buerunt,  cui  vos  pontifices  ad  aram  in  Velabro  facere  sole- 
tis.  Quod  ego  quum  dabam  Bruto,  notam  esse  in  fastis 
gratissimae  victoriae  sempiternam  volebam.  Atque  illo  die 
cognovi  haud  paullo  plures  in  senatu  malevolos  esse  quam 
gratos.  Eos  per  ipsos  dies  effudi,  si  ita  vis,  honores  in 
mortuos,  Hirtium  et  Pansam,  Aquilam  etiam.  Quod  quis 
reprehendit  nisi  qui  deposito  metu  praeteriti  periculi  fuerit 
oblitus?  9.  Accedebat  ad  beneficii  memoriam  gratam  ratio 
illa,  quae  etiam  posteris  esset  salutaris.  Exstare  enim  vo- 
lebain  in  crudelissimos  hostes  monumenta  odii  publici  sempi- 
terna.  Suspicor  illud  tibi  minus  probari,  quod  a  tuis  fami- 
liaribus ,  optimis  illis  quidem  viris ,  sed  in  re  publica  rudibus 
non  probabatur,  quod  ut  ovanti  introire  Caesari  liceret  de- 
creverim.  Ego  autem  —  sed  erro  forlasse,  nec  tamen  is 
sum,  ut  mea  me  maxime  delectent  —  nihil  mihi  videor  hoc 
bello  sensisse  prudentius.  Cur  autem  ila  sit  aperiendum 
non  est,  ne  magis  videar  providus  fuisse  quam  gratus.  Hoc 
ipsum  nimium :  qua  re  alia  videamus.  D.  Bruto  decrevi  ho- 
nores,   decrevi  L.  Planco.    Praeclara  illa  quidem  ingenia, 

quae  gloria  invitantur,  sed  senatus  etiam  sapiens,  qui  qua 
quemque  re  putat,  modo  honesta,  ad  rem  publicam  iuvan- 
dam  posse  adduci,  hac  utitur.  At  in  Lepido  reprehendimur, 
cui  quum  statuam  in  rostris  statuissemus,  iidem  illam  ever- 
timus.  Nos  illum  honore  studuimus  a  furore  revocare.  Vicit 
amentia  levissimi  hominis  nostram  prudentiam.  Nec  tamen 
tantum  in  statuenda  Lepidi  statua  factum  est  mali  quantum 
in  evertenda  boni.  10.  Satis  multa  de  honoribus:  nunc  de 
poena  pauca  dicenda  sunt.  Intellexi  enim  ex  tuis  saepe  lit- 
teris  te  in  iis,  quos  bello  devicisti,  clementiam  tuam  vSIle 
laudari.  Existimo  equidem  nihil  a  te  nisi  sapienter.  Sed 
sceleris  poenam  praetermittere  —  id  enim  est,  quod  voca- 
tur  ignoscere — ,  etiam  si  in  caeteris  rebus  tolerabile  est, 
in  hoc  bello  perniciosum  puto.  NuIIum  enim  bellum  civile 
fuit  in  nostra  re  publica  omnium,  quae  memoria  mea  fuerunt, 
in  quo  bello  non ,  utracumque  pars  vicisset,  tamen  aliqua 
forma  esset  futura  rei  publicae.  Hoc  bello  victores  quam 
rem  publicam  simus  habituri  non  facile  adfirmarim :  victis 
certe  nulla  umquam  erit.  Dixi  igitur  sententias  in  Antonium, 
dixi  in  Lepidum  severas,  neque  tam  ulciscendi  causa  quam 
ut  et  in  praesens  sceleratos  cives  timore  ab  impugnanda  pa- 
tria  deterrerem  et  in  posterum  documentum  statuerem,  ne 
quis  talem  amentiam  vellet  imitari.  11.  Quamquam  haec 
quidem  senlentia  non  magis  mea  fuit  quam  omnium:  in  qua 
videtur  illud  esse  crudele ,  quod  ad  liberos ,  qui  nihil  me- 
ruerunt,  poena  pervenit.  Sed  id  et  antiquum  est  et  omnium 
civitatum ,  si  quidem  etiam  Themistocli  liberi  eguerunt.  Et, 
si  iudicio  damnatos  eadem  poena  sequitur  cives ,  qui  potui- 
mus  leniores  esse  in  hostes?  Quid  autem  queri  quisquam 
potest  de  me,  qui,  si  vicisset,  acerbiorem  se  in  me  futurum 
fuisse  confiteatur  necesse  est?  Habes  rationem  mearum 
sententiarum  de  hoc  genere  dumtaxat  honoris  et  poenae. 
Nam  de  caeteris  rebus  quid  senserim  quidque  censuerim 
audisse  te  arbitror.  12.  Sed  haec  quidem  non  ita  neces- 
saria:  illud  valde  necessarium,  Brute,  te  in  Italiam  cum  ex- 
ercitu  venire  quam  primum.  Summa  est  exspectatio  tui, 
quod  si  ltaliam  attigeris,  ad  te  concursus  fiet  omnium.  Sive 
enim  vicerimus,  qui  quidem  pulcherrime  viceramus,    nisi 

Lepidus  perdere  omnia  et  perirc  ipse  cum  suis  concupivis 
set,  lua  nobis  auctoritate  opus  est  ad  collocandum  aliquerr 
civitatis  statum,  sive  etiam  nunc  certamen  reliquum  est 
maxima  spes  est  quum  in  auctoritate  tua  tum  in  exercitu; 
tui  viribus.  Sed  propera,  per  deos!  Scis  quantum  sit  ii 
temporibus,  quantum  in  celeritate.  13.  Sororis  tuae  filii: 
quam  diligenter  consulam  spero  te  ex  matris  et  ex  sororis  lit 
teris  cogniturum.  Qua  in  causa  maiorem  habeo  rationen 
tuae  voluntatis ,  quae  mihi  carissima  est,  quam,  ut  qui 
busdam  videor,  constantiae  meae.  Sed  ego  nulla  in  re  mal 
quam  te  amando  constans  et  esse  et  videri. 

XVI. 

M.  Brutus  graviter  reprehendit  M.  Ciceronis  ad  Octaviam  epist( 
lam,  qua  eum  rogarat  ut  liberatores  patriae  salvos  vellet.  Scripsit  i 
Macedonia  a.  u.  c.  711. 

BRUTUS  CICERONI  S. 
1.  Particulam  Iitterarum  tuarum,  quas  misisti  Octavw 
legi,  missam  ab  Attico  tnihi.    Studium  tuum  curaque  de  s; 
lute  mea  nulla  me  nova  voluptate  adfecit.    Non  solum  enii 
usitatum ,  sed  etiam  cotidianum  est  aliquid  audire  de  t 
quod  pro  nostra  dignitate  fideliter  atque  Jionorifice  dixer 
aut  feceris.    At  dolore,    quantum  maximum  capere  aniir 
possum ,  eadem  illa  pars  epistolae  scripta  ad  Octavium  ( 
nobis  adfecit.    Sic  enim  illi  gratias  agis  de  re  publica,  ta 
suppliciter  ac  demisse —  quid  scribam?  pudet  condicion 
ac  fortunae:  sed  tamen  scribendum  est  — :  commendas  n 
stram  salutem  illi,  quae  morte   qua  non  perniciosior? 
prorsus  prae  te  feras  non  sublatam  dominationem ,  sed  d 
minum*  commutatum  esse.    Verba  tua  recognosce  et  au< 
negare  servientis  adversus  regem  istas  esse  preces.    Unu 
ais  esse  quod  ab  eo  postuletur  et  exspectetur,  ut  eos  cive 
de  quibus  viri  boni  populusque  Romanus  bene  existim 
salvos  velit.    Quid,  si  nolit,  non  erimus?    Atqui  non  es 
quam  esse  per  illum  praestat.     2.  Ego  medius  fidius  n< 
existimo  tam  omnes  deos  aversos  esse  a  salute  populi  R 
mani,  ut  Octavius  orandus  sit  pro  salute  cuiusquam  civ 
non  dicam  pro   liberatoribus  orbis  terrarum.    Iuvat  en; 

magnifice  loqui  et  certe  decet  adversus  ignorantes  quid  pro 
quoque  timendum  aut  a  quoque  petendum  sit.  Hoc  tu,  Ci- 
cero ,  posse  fateris  Octavium  et  illi  amicus  es?  aut,  si  me 
carum  habes ,  vis  Romae  videri,  quum,  ut  tibi  esse  possem, 
commendandus  puero  illi  fuerim?  Cui  quid  agis  gratias,  si 
ut  nos  salvos  esse  velit  et  patiatur  rogandum  putas?  An 
hoc  pro  beneficio  habendum  est,  quod  se  quam  Antonium 
esse  maluerit  a  quo  ista  petenda  essent?  Vindici  quidem 
alienae  dominationis,  non  vicario,  ecquis  supplicat,  ut 
optime  meritis  de  re  publica  Jiceat  esse  salvis  ?  3.  Ista 
vero  imbellicitas  et  desperatio ,  cuius  culpa  non  magis  in  te 
residet  quam  in  omnibus  aliis  et  Caesarem  in  cupiditatem 
regni  impulit  et  Antonio  post  interitum  illius  persuasit,  ut 
interfecti  locum  occupare  conaretur,  et  nunc  puerum  istum 
extulit,  ut  tu  iudicares  precibus  esse  impetrandam  salu- 
tem  talibus  viris  misericordiaque  unius  vix  etiam  nunc  viri 
tutos  fore  nos,  haud  ulla  alia  re.  Quod  si  Romanos  nos 
esse  meminissemus,  non  audacius  dominari  cuperent  po- 
stremi  homines,  quam  id  nos  prohiberemus ,  neque  magis  ir- 
ritatus  esset  Antonius  regno  Caesaris  quam  ob  eiusdem 
mortem  deterritus.  4.  Tu  quidem  consularis  et  tantorum 
scelerum  vindex,  quibus  oppressis  vereor  ne  in  breve  tem- 
pus  dilata  sit  abs  te  pernicies,  qui  potes  inlueri  quae  ges- 
seris,  simul  et  ista  vel  probare  vel  ita  demisse  ac  facile  pati, 
ut  probantis  speciem  habeas?  Quod  autem  tibi  cum  Anto- 
nio  privatum  odium?  Nempe  quia  postulabat  haec,  salutem 
ab  se  peti,  precariam  nos  incolumitatem  habere,  a  quibus 
ipse  libertatem  accepisset,  esse  arbitrium  suum  de  re  pu- 
plica,  quaerenda  esse  arma  putasti,  quibus  dominari  prohi- 
beretur.  Scilicet  ut  illo  prohibito  rogaremus  alterum,  qui 
se  in  eius  Iocum  reponi  pateretur,  an  ut  esset  sui  iuris  ac 
mancipii  res  publica?  Nisi  forte  non  de  servitute,  sed  de 
condicione  serviendi  recusatum  est  a  nobis.  Atqui  non 
solum  bono  domino  potuimus  Antonio  tolerare  nostram 
fortunam,  sed  etiam  beneficiis  atque  honoribus  ut  participes 
frui  quantis  vellemus.  Quid  enim  negaret  iis ,  quorum  pa- 
tientiam  videret  maximum  dominationis  suae  praesidium 
esse?  Sed  nihil  tanti  fuit  quo  venderemus  fidem  nostram 
.cic.  III.  2.  31 

et  libertatem.  5.  Hic  ipse  puer,  quem  Caesaris  nomen  in- 
citare  videtur  in  Caesaris  interfectores ,  quanti  aestimet,  si 
sit  commercio  locus,  posse  nobis  auctoribus  tantum,  quan- 
tum  profecto  poterit,  quoniam  vivere  et  pecunias  habere  et 
dici  consulares  volumus!  Caeterum  nequidquam  perierit 
ille,  cuius  interitu  quid  gavisi  sumus,  si  mortuo  nihilo  mi- 
nus  servituri  eramus,  nulla  cura  [ab  aliis]  adhibetur?  Sed 
mihi  prius  omnia  di  deaeque  eripuerint  quam  illud  iudicium, 
quo  non  modo  heredi  eius,  quem  occidi,  non  concesserim, 
quod  in  illo  non  tuli,  sed  ne  patri  quidem  meo,  si  revi- 
vescat,  ut  patiente  me  plus  legibus  ac  senatu  possit.  An 
hoc  tibi  persuasum  est,  fore  caeteros  ab  eo  liberos,  quo  in 
vito  nobis  in  ista  civitate  locus  non  sit?  Qui  porro  id,  quod 
petis,  fieri  potest  ut  impetres?  Rogas  enim  'velit  nos  sal- 
vos  esse.'  Videmur  ergo  tibi  salutem  accepturi,  quum  vi- 
tam  acceperimus?  quam,  si  prius  dimittimus  dignitatem  et 
libertatem,  qui  possumus  accipere?  6.  An  tu  Romae  ha- 
bitare,  id  putas  esse  incolumem?  Res,  non  locus  oportet 
praestet  istuc  mihi.  Neque  incoiumis  Caesare  vivo  fui  nisi 
postquam  illud  conscivi  facinus,  neque  usquam  exsul  esse 
possum,  dum  servire  et  pati  contumelias  peius  odero  malis 
omnibus  aliis.  Nonne  hoc  est  in  easdem  tenebras  recidisse? 
Ab  eo,  qui  tyranni  nomen  ascivit  sibi,  quum  in  Graecis  ci- 
vitatibus  liberi  tyrannorum  oppressis  illis  eodem  supplicio 
adficiantur,  petitur,  ut  vindices  atque  oppressores  domina1 
tionis  salvi  sint?  Hanc  eg-o  civitatem  videre  velim  aut  pu- 
tem  ullam,  quae  netraditam  quidem  atque  inculcatam  liberta- 
tem  recipere  possit?  plusque  timeat  in  puero  nomen  sublati 
regis  quam  confidat  sibi,  quum  illum  ipsum ,  qui  maximas 
opes  habuerit,  paucorum  virtute  sublatum  videat?  Me  vero 
posthac  ne  commendaveris  Caesari  tuo,  ne  te  quidem  ipsunji 
si  me  audies.  Valde  care  aestimas  tot  annos,  quot  ist! 
aetas  recipit,  si  propter  eam  causam  puero  isti  supplici- 
turus  es.  7.  Deinde,  quod  pulcherrime  fecisti  ac  facis  n 
Antonio ,  vide.  ne  convertatur  a  laude  maximi  animi  ad  op- 
nionem  formidinis.  Nam  si  Octavius  tibi  placet  a  quo  (e 
nostra  salute  petendum  sit,  non  dominum  fugisse,  sed  ani- 
eiorem  dominum  quaesisse  videberis.    Quem  quod  lauds  ' 

ob  ea,  quae  adhuc  fecit,  plane  probo:  sunt  eniin  laudanda, 
simodo  contra  alienam  potentiam,  nonpro  sua  suscepiteas 
actiones.  Quum  vero  iudicas  tantum  illi  non  modo  licere, 
sed  etiam  a  te  ipso  tribuendum  esse,  ut  rogandus  sitene 
nolit  esse  nos  salvos*,  nimium  magnam  mercedem  statuis : 
id  enim  ipsum  illi  largiris ,  quod  per  illum  habere  videbatur 
res  publica.  Neque  hoc  tibi  in  mentem  venit,  si  Octavius 
ullis  dignus  sit  honoribus,  quia  cum  Antonio  bellum  gerat, 
iis,  qui  illud  malum  exciderint,  cuius  istae  reliquiae  sunt, 
nihil  quo  expleri  possit  eorum  meritum  tributurum  umquam 
populum  Romanum,  si  omnia  simul  congesserit.  8.  Ac 
vide  quanto  diligentius  homines  metuant  quam  meminerint! 
'Quia  Antonius  vivat  atque  in  armis  sit.'  De  Caesare  vero, 
quod  fieri  potuit  ac  debuit,  transactum  est  neque  iam  re- 
vocari  in  integrum  potest.  Octavius  is  est,  qui  quid  de 
nobis  iudicaturus  sit  exspectet  populus  Romanus?  Nos  ii 
sumus,  de  quorum  salute  unus  homo  rogandus  videatur? 
Ego  vero,  ut  istuc  revertar,  is  sum,  quinon  modo  non  sup- 
plicem,  sed  etiam  coerceam  postulantes ,  ut  sibi  supplicetur. 
Aut  longe  a  servientibus  abero  mihique  esse  iudicabo  Ro- 
mam ,  ubicumque  liberum  esse  licebit ,  ac  vestri  miserebor, 
quibus  nec  aetas  neque  honores  nec  virtus  aliena  dulce- 
dinem  vivendi  minuere  potuerit.  9.  Mihi  quidem  ita  beatus 
esse  videbor,  si  modo  constanter  ac  perpetuo  placebit  hoc 
consilium,  ut  relatam  putem  gratiam  pietati  meae.  Quid 
enim  est  melius  quam  memoria  recte  factorum  et  libertate 
contentum  negligere  humana  ?  Sed  certe  non  succumbam 
succumbentibus  nec  vincar  ab  iis,  qui  se  vinci  volunt,  expe- 
riarque  et  temptabo  omnia  neque  desistam  abstrahere  a  ser- 
vitio  civitatem  nostram.  Si  secuta  fuerit  quae  debet  fortuna, 
gaudebimus  omnes:  si  minus,  ego  tamen  gaudebo.  Quibus 
enim  potius  haec  vita  factis  aut  cogitationibus  traducatur 
quarn  iis,  quae  pertinuerint  ad  liberandos  cives  meos? 
10.  Te,  Cicero,  rogo  atque  hortor,  ne  defatigere  neu  diffi- 
das:  semper  in  praesentibus  malis  prohibendis  futura  quo- 
que,  nisi  ante  sit  occursum,  explores,  ne  se  insinuent,  fortem 
et  liberum  animum,  quo  et  consul  et  nunc  consularis  rem  pu- 
blicam  vindicasti,  sine  constantia  et  aequabilitate  nullum 

esse  putaris.  Fateor  enim  duriorem  esse  condicionem  spe- 
ctatae  virtutis  quam  incognitae.  Benefaeta  pro  debitis  exi- 
gimus,  quae  aliter  eveniunt,  ut  decepti  ab  iis  infesto  animo 
reprehendimus.  Itaque  resistere  Antonio  Ciceronem ,  etsi 
maxima  laude  dignum  est,  tamen,  quia  ille  consul  hunc 
consularem  merito  praestare  videtur,  nemo  admiratur. 
11.  Idem  Cicero  si  flexerit  adversus  alios  iudicium  suum, 
quod  tanta  firmitate  ac  magnitudine  direxit  in  exturbando 
Antonio ,  non  modo  reliqui  temporis  gloriam  eripuerit  sibi, 
sed  etiam  praeterita  evanescere  coget.  Nihil  enim  per  se 
amplum  est  nisi  in  quo  iudicii  ratio  exstat."  Quin  neminem 
magis  decet  rem  publicam  amare  libertatisque  defensorem 
esse  vel  ingenio  vel  rebus  gestis  vel  studio  atque  efflagita- 
tione  omnium.  Qua  re  non  Octavius  est  rogandus  *ut  velit 
nos  salvos  esse,'  magis  tute  te  exsuscita,  ut  eam  civitatem, 
in  qua  maxima  aressisti  liberam  ataue  honestam  fore  ou- 
tes ,  si  modo  sint  popuio  auees  aa  resistenaum  lmproborum 
consiliis. 

XVII. 

M.  Brutus  apud  Atticum  de  M.  Ciceronis  nimin  Octavii  ornandi 
studio  vehementer  conqueritur,  eumdemque  reprehendit ,  qui ,  quum 
Antonii  dominationem  oppresserit,  novam  stabiliat  Octavii.  Scripsit 
in  Macedonia  a.  u.  c.  711. 

BRUTUS  ATTICO  S. 

•  1.  Scribis  mihi  mirari  Ciceronem,  quod  nihil  significem 
umquam  de  suis  actis.  Quoniam  me  flagitas ,  coactu  tuo 
scribam  quae  sentio.  Omnia  fecisse  Ciceronem  optimo  animo 
scio.  Quid  enim  mihi  exploratius  esse  potest  quam  illius 
animus  in  rem  publicam?  Sed  quaedam  mihi  videtur,  quid 
dicam,  imperite  vir  omnium  prudentissimus  an  ambitiose 
fecisse?  qui  valentissimum  Antonium  suscipere  pro  re  pu 
blica  non  dubitarit  inimicum.  Nescio  quid  scribam  tibi  nisi 
unum:  pueri  et  cupiditatem  et  licentiam  potius  esse  irrita- 
tam  quam  repressam  aCicerone,  tantumque  eum  tribuere 
huic  indulgentiae,  ut  se  maledictis  non  abstineat,  iis  quidem, 
quae  in  ipsum  dupliciter  recidunt,  quod  et  plures  occidit 
uno  seque  prius  oportet  fateatur  sicarium  quam  obiiciat 

Cascae  quod  obiicit,  et  imilatur  in  Casca  Bestiam.  An  quia 
non  omnibus  horis  iactamus  Idus  Martias,  similiter  atque 
ille  Nonas  Decembres  suas  in  ore  habet,  eo  meliore  condi- 
cione  Cicero  pulcherrimum  factum  vituperabit  quam  Bestia  et 
Clodius  reprehendere  illius  consulatum  soliti  sunt?  2.  Susti- 
nuisse  mibi  gloriatur  bellum  Antonii  togatus  Cicero  noster. 
Quid  hoc  mihi  prodest,  si  merces  Antonii  oppressi  poscitur 
in  Antonii  locum  successio,  et  si  vindex  illius  mali  auetor 
exstitit  alterius  fundamentum  et  radices  habituri  altiores ,  si 
patiamur?  ut  iam  ista,  quae  facit,  dominationem  an  do- 
minum  an  Antonium  timentis  sint?  Ego  autem  gratiam 
non  habeo,  si  quis,  dum  ne  irato  serviat,  rem  ipsam  non  de- 
precatur.  Immo  triumphus  et  stipendium!  et  omnibus  de- 
cretis  f  hortationis  pudeat  concupiscere  fortunam ,  cuius 
nomen  susceperit,  consularis,  ut  Ciceronis  est.  3.  Quoniam 
mihi  tacere  non  licuit,  leges  quae  tibi  necesse  est  molesta 
esse.  Etenim  ipse  sentio  quanto  cum  dolore  haec  ad  te 
scripserim  nec  ignoro  quid  sentias  in  re  publica  et  quam 
desperatam  quoque  sanari  putes  posse.  Nec  mehercule  te, 
Attice ,  reprehendo.  Aetas  enim ,  mores,  liberi  segnem  effi- 
ciunt,  quod  quidem  etiam  ex  Flavio  nostro  perspexi.  4.  Sed 
redeo  ad  Ciceronem.  Quid  inter  Salvidienum  et  eum  inter- 
est?  Quid  autem  amplius  ille  decerneret?  Timet,  inquies, 
etiam  nunc  reliquias  !.elli  civilis.  Quisquam  ergo  ita  timet 
profligatum,  utneque  potentiam  eius,  qui  exercitum  victo- 
rem  habeat,  neque  temeritatem  pueri  putet  extimescendam 
esse?  An  hoc  ipsum  ea  re  facit,  quod  illi  propter  amplitu- 
dinem  omnia  iam  ultroque  deferenda  putat?  0  magnam 
stultitiam  timoris,  id  ipsum,  quod  verearis,  ita  cavere,  ut, 
quum  vitare  fortasse  potueris ,  ultro  arcessas  et  attrahas ! 
Nimium  timemus  mortem  et  exsiliuni  et  paupertatem.  Haee 
raihi  videntur  Ciceroni  ultima  esse  in  malis,  et,  dum  habeat  a 
quibus  impetret  quae  velit  et  a  quibus  colatur  ac  laudetur, 
servitutem,  honorificam  modo,  non  aspernatur:  si  quid- 
quam  in  extrema  ac  miserrima  contumelia  potest  honorifi- 
cum  esse.  5.  Licet  ergo  patrem  appellet  Octavius  Ciceronem, 
referat  omnia,  laudet,  gratias  agat,  tamen  illud  apparebit, 
verba  rebus  esse  contraria.    Quid  enim  tam  alienum  ab  hu- 

manis  sensibus  est  quam  eum  patris  habere  loco ,  qui  ne 
liberi  quidem  hominis  numero  sit?  Atqui  eo  tendit,  id  agit, 
ad  eum  exitum  properal  vir  oplimus,  ut  sit  illi  Octavius 
propitius.  Ego  vero  iam  iis  artibus  nihil  tribuo,  quibus  Ci- 
ceronem  scio  instructissimum  esse.  Quid  enim  illi  prosunt, 
quae  pro  libertate  patriae,  de  dignitate,  quae  de  morte,  ex- 
silio,  paupertate  scripsit  copiosissime?  Quanto  aulem  ma- 
gis  illa  callere  vfdetur  Philippus,  qui  privigno  minus  tribue- 
rit  quam  Cicero  alieno  tribuat?  Desinat  igitur  gloriando 
etiam  insectari  dolores  nostros.  Quid  enim  nostra  victum 
esse  Antonium,  si  victus  est,  ut  alii  vacaret  quod  ille  obti- 
nuit?  6.  Tametsi  tuae  litterae  dubia  etiam  nunc  significant. 
Vivat  hercule  Cicero,  qui  potest,  supplex  et  obnoxius,  si 
neque  aetatis  neque  honorum  neque  rerum  g-estarum  pudet. 
Ego  certe  quin  cum  ipsa  re  bellum  g-eram,  hoc  est,  cum 
regno  et  imperiis  extraordinariis  et  dominatione  et  potentia, 
quae  supra  leges  se  esse  velit,  nulla  erit  tam  bona  condicio 
servieadi,  qua  deterrear,  quamvis  sit  vir  bonus,  ut  scribis, 
Antonius :  quod  ego  numquam  existimavi.  Sed  dominurn 
ne  parentem  quidem  maiores  nostri  voluerunt  esse.  Te  nisi 
tantum  ainarem,  quantum  Ciceroni  persuasum  est  diligi  ab 
Octavio,  haec  ad  te  non  scripsissem.  Dolet,  mihi  quod  tu 
nunc  stomacharis  amantissimus  quum  tuorum  omnium  tum 
Ciceronis.  Sed  persuade  tibi  de  voluntate  propria  mea  nihii 
esse  remissum ,  de  iudicio  larg-iter.  Neque  enim  impetrari 
potest  quin,  quale  quidque  videatur  ei,  talem  quisque  de 
illo  opinionem  habeat.  7.  Vellem  mihi  scripsisses  quae 
condiciones  essent  Atticae  nostrae.  Potuissem  aliquid  tibi 
de  meo  sensu  perscribere.  Valetudinem  Porciae  meae  tibi 
curae  esse  non  miror.  Denique  quod  petis  faciam  libenter . 
nam  etiam  sorores  me  rogant.  Et  hominem  noro  et  quid 
sibi  voluerit. 

XVIII. 

De  exercitus  in  Italiam  adducendi  necessitate:  de  sollicitudine 
sua  in  retinendo  Octavio,  pro  quo  spoponderat  rei  publicae,  de  rei 
pecuniariae  difficultate  et  de  Lepidi  filiis.     Scripsit  Romae  a.  u.  c.  711. 

CICERO  BRUTO  S. 
1.  Quum  saepe  te  litteris  hortatus  essem,  ut  quam  pri- 

mum  rei  publicae  subvenires  in  ltaliamque  exercitum  addu- 
ceres  neque  id  arbitrarer  dubitare  tuos  necessarios,  rogatus 
sum  a  prudentissima  et  diligentissima  femina,  matre  tua, 
cuius  omnes  curae  ad  te  referuntur  et  in  te  consumuntur, 
ut  venirem  ad  se  a.  d.  nx.  Kal.  Sext. ,  quod  ego  ut  debui 
sine  mora  feci.    Quum  autem  venissem,   Casca  aderat  et 
Labeo   et  Scaptius.     At  illa  rettulit  quaesivitque  quidnam 
mihi  videretur:  arcesseremusne  te  atque  id  tibi  conducere 
putaremus  an  tardare  ac  commorari  te  melius  esset.   2.  Re- 
spondi  id ,  quod  sentiebam,  et  dignitati  et  existimationi  tuae 
maxime  conducere  te  primo  quoque  tempore  ferre  praesi- 
dium  labenti  et  inclinatae  paene  rei  publicae.    Quid  enim 
abesse  censes  mali  in  eo  bello,  in  quo  victores  exercitus  fu- 
gientem  hostem  persequi  noluerunt?  et  in  quo  incolumis 
imperator,  honoribus  amplissimis  fortunisque  maximis,  con- 
iuge,  liberis,  vobis  adfinibus  ornatus,  bellum  rei  pubhcae 
indixerit?    Quid  dicam  in  tanto  senatus  populique  consensu, 
quum  tantum  resideat  intra  muros  mali?     3.  Maximo  autem, 
quum  haec  scribebam,  adficiebar  dolore,  quod,  quum  me 
pro  adolescentulo  ac  paene  puero  res  publica  accepisset 
vadem,  vix  videbar  quod  promiseram  praestare  posse.   Est 
autem  gravior  et  difficilior  animi  et  sententiae ,    maximis 
praesertim  in  rebus,  pro  altero  quam  pecuniae  obligatio. 
Haec  enim  solvi  potest  et  est  rei  familiaris  iactura  tolerabi- 
iis:  rei  publicae  quod  spoponderis,   quem  ad  modum  sol- 
vas,  nisi  is  dependi  facile  patitur,  pro  quo  spopondens? 
4.  Quamquam  ethunc,  ut  spero,  tenebo  multis  repugnan- 
tibus.    Videtur  enim  esse  indoles,  sed  fiexibilis  aetas  multi- 
que  ad  depravandum  parati,  qui  splendore  falsi  honoris  ob- 
iecto  aciem  boni  ingenii  praestringiposse  confidunt.    Itaque 
ad  reliquos  hic  quoque  labor  mihi  accessit,  ut  omnes  adhi- 
beam  machinas  ad  tenendum  adolescentem ,  ne  famam  sub- 
eam  temeritatis.     Quamquam   quae  temeritas  est?    Magis 
enimillum,  pro  quo  spopondi,    quam  me  ipsum  obhgavi. 
Nec  vero  poenitere  potest  rem  publicam  me  pro  eo  spopon- 
disse,  qui  fuit  in  rebus  gerendis  quum  suo  ingenio  tum  mea 
promissione  constantior.     5.  Maximus  autem,  nisi  me  forte 
fallit,  in  re  publica  nodus  est  inopia  rei  pecunianae.    Ob- 

durescunt  enim  magis  cotidie  boni  viri  ad  vocem  tributi, 
quod  ex  centesima  coUatum  impudenti  censu  Jocupletium 
in  duarum  legionum  praemiis  omne  consumitur.  Impendent 
autem  infiniti  sumptus  quum  in  hos  exercitus,  quibus  nunc 
defendimur,  tum  vero  in  tuum.  Nam  Cassius  noster  videtur 
posse  satis  ornatus  venire.  Sed  et  haec  et  multa  alia  co- 
ram  cupio ;  idque  quam  primum.  6.  De  sororis  tuae  filiis 
non  exspectavi,  Brute,  dum  scriberes.  Omnino  ipsa  tem- 
pora  —  bellum  enim  ducetur  —  integram  tibi  causam  reser- 
vant.  Sed  ego  a  principio  quum  divinare  de  belli  diuturni- 
tate  possem,  ita  causam  egi  puerorum  in  senatu,  ut  te 
arbitror  e  matris  litteris  potuisse  cognoscere.  Nec.vero  ulla 
res  erit  umquam,  in  qua  ego  non  vel  vitae  periculo  ea  dicam 
eaque  faciam,  quae  te  velle  quaeque  ad  te  pertinere  arbi- 
trer.    vi.  Kalend.  Sext. 


L  I  B  E  R    II. 

I. 

M.  Gicero  iu  summo  discrimine  rem  esse  scribit  uec  se  tamen 
desperare,  celeritatem  in  consulibus  desiderat  et  prudentiam,  maxi- 
mam  spem  esse  in  Bruto  et  Cassio.     Scripsit  a.  u.  c.  711. 

CICERO  BRUTO  S. 

1.  Quum  haec  scribebam ,  res  exislimabatur  in  extremum 
adducta  discrimen:  tristes  enim  de  Bruto  nostro  litterae 
nunciique  adferebantur.  Ale  quidem  non  maxime  conturba- 
bant.  His  enim  exercitibus  ducibusque,  quos  habemus,  nulio 
modo  poteram  diffidere.  Neque  adsentiebar  maiori  parti 
hominum.  Fidem  enim  consulum  non  condemnabam,  quae 
suspecta  vehementer  erat.  Desiderabam  non  nullis  in  rebus 
prudentiam  et  celeritatem,  qua  si  essent  usi,  iam  pridem  rem 
publicam  recuperassemus.  Non  enim  ignoras  quanta  mo- 
menta  sint  in  re  publica  temporum  et  quid  intersit  idem  il- 
lud  utrum  ante  an  post  decernatur,  suscipiatur,  agatur. 
Omnia,  quae  severe  decreta  sunt  hoc  tumultu,  si  aut,  quo 

die  dixi  sententiam,  perfecta  essent  et  non  in  diem  ex  die 
dilata  aut  quo  ex  tempore  suscepta  sunt  ut  agerentur,  non 
tardata  et  procrastinata,  bellum  iam  nullum  habercmus. 
2.  Omnia,Brute,  praestiti  rei  publicae,  quae  praestare  debuit 
is,  qui  esset  eo,  in  quo  ego  sum,  gradu  senatus  populique 
iudicio  collocatus,  nec  illa  modo,  quae  nimirum  sola  ab  ho- 
mine  suntpostulanda,  fidem,  vigilantiam,  patriae  caritatem  : 
ea  sunt  enim ,  quae  nemo  est  qui  non  praestare  debeat.  Ego 
autem  ei,  qui  sententiam  dicat  in-  principibus  de  re  publica, 
puto  etiam  prudentiam  esse  praestandam,  nec  me,  quum 
mihi  tantum  sumpserim,  ut  gubernacula  rei  publicae  prende- 
rem ,  minus  putarim  reprehendendum ,  si  inutiliter  aliquid 
senatui  suaserim  quam  si  infideliter.  3.  Acta  quae  sint  quae- 
que  agantur  scio  perscribi  ad  te  diligenter.  Ex  me  autem 
'Ilud  est ,  quod  te  velim  habere  cognitum,  meum  quidem  ani- 
inum  in  aciem  esse  neque  respectum  ullum  quaerere,  nisi 
me  utilitas  civitatis  forte  converterit.  Maiores  autern  partes 
animi  te  Cassiumque  respiciunt.  Quam  ob  rem  ita  te  para 
Brute,  ut  intelligas  aut,  si  hoc  tempore  bene  res  gesta  sit, 
tibi  meliorem  rem  publieam  esse  faciendam  aut,  si  quid  of- 
fensum  sit,  per  te  esse  eamdem  recuperandam. 

II. 

De  Planci  egregio  in  rem  publicam  animo  et  de  suis  cum  Ser- 
vilio  in  senatu  contentionibns,  quibus  Plancum  tandem  fregit.  Scripsit 
Romae  a.  u.  c.   711. 

CICERO  BRUTO  S. 
1.  Planci  animum  in  rem  pubJicam  egregium,  legiones, 
auxilia,  copias  ex  litteris  eius,  quarum  exemplum  tibi  mis- 
sum  arbitror,  perspicere  potuisti.  Lepidi,  tui  necessarii,  qui 
secundum  fratrem  adfines  habet  quos  oderit  proximos,  ievi- 
tatem  et  inconstantiam  animumque  semper  inimicum  rei  pu- 
blicae  iam  credo  tibi  ex  tuorum  litteris  esse  perspectum. 
2.  Nos  exspectatio  sollicitat,  quae  est  omnis  iam  in  extre- 
•mum  adducta  discrimen.  Est  enim  spes  omnis  in  Bruto  ex- 
pediendo,  de  quo  vehementer  timebamus.  3.  Ego  hic  cum 
homine  furioso  satis  habeo  negocii,  Servilio,  quem  tuli  diu- 
tius  quam  dignitas  mea  patiebatur,  sed  tuli  rei  publicae  causa, 

ne  darem  perditis  civibus  hominem  ,  parum  sanum  illum  qui- 
dem,  sed  tamen  nobilem ,  quo  concurrerent,  quod  faciunt 
nihilo  minus,  sed  eum  alienandum  a  re  publica  non  puta- 
bam.  Finem  feci  eius  ferendi.  Coeperat  enim  esse  tanta  in- 
solentia,  ut  neminem  liberum  duceret.  In  Planci  vero  causa 
exarsit  incredibili  «iolore,  mecumque  per  biduum  ita  con- 
tendit  et  a  me  ita  fractus  est,  ut  eum  in  perpetuum  modestio 
rem  sperem  fore.  Atque  in  hac  contentione  ipsa,  quum 
maxime  res  ageretur ,  a.  d.  v.  ldus  Apriles  litterae  mihi  in 
senatu  redditae  sunt  a  Lentulo  nostro  de  Cassio ,  de  legioni- 
bus,  de  Syria:  quas  statim  quum  recitavissem,  cecidit  Ser- 
vilius,  complures  praeterea:  suntenim  insignes  aliquot,  qui 
improbissime  sentiunt,  sed  acerbissime  tulit  Servilius  ad- 
sensum  esse.  mihi  de  Planco.  Magnum  illud  monstrum  in 
re  publica  est 

III. 

De  Dolabellae  crudelitate  et  Antistii  liberalitate  et  Ciceronis  filii 
laudibus  epistolae  fragmentum  ad  a.  u.  c.  711  pertinentis. 

BRUTUS  ClCERONl  S. 

sed  quo  nos  amisisse:  quem  sic  vexari  a  Dola- 

bella  audio ,  ut  iam  non  videatur  crudelissimum  eius  facinus 
interfectio  Trebonii.  Vetus  Antistius  me  tamen  pecunia  sub- 
levavit.  Cicero ,  filius  tuus ,  sic  mihi  se  probat  industria, 
patientia,  labore,  animi  magnitudine ,  omni  denique  officio, 
ut  prorsus  numquam  dimittere  videatur  cogitationem  cuius 
sit  filius.  Qua  re  quoniam  efficere  non  possum,  ut  pluris  fa- 
cias  eum,  qui  tibi  est  carissimus,  illud  tribue  iudicio  meo, 
ut  tibi  persuadeas  non  fore  illi  abutendum  gloria  tua,  ut  ad- 
ip.iscatur  honores  paternos.    Kalend.  April.  Dyrrhachio. 

IV. 

M.  Tullius  respondet  M.  Bruti  litteris  de  Cassii  et  Dolabellae  re- 
bus  in  Asia  et  de  Antonio  sententiam  consultus  scribit.  Scripsit 
Romae  Id.  Apr.  a.  u.  c.  711. 

CICERO  BRUTO  S. 
1.  Datis  mane  a.  d.  vi.  Id.  April.  Scaptio  litteris,  eodem 
die  tuas  accepi  Kal.  April.  Dyrrhachio  datas  vesperi.    Ita- 

que  mane  prid.  ld.  Apr.  quum  a  Scaptio  certior  factus  essem 
non  esse  eos  profectos,  quibus  pridie  dederam,  et  statim 
■e,  hoc  paullulum  exaravi  ipsa  in  turba  matutinae  saluta- 
tionis.  2.  De  Cassio  laetor  et  rei  publicae  gratulor,  mihi 
etiam ,  qui  repugnante  et  irascente  Pansa  sententiam  dixerim, 
ut  Dolabellam  bello  Cassius  persequeretur.  Et  quidem  au- 
dacter  dicebam  sine  nostro  senatus  consulto  iam  illud  eum 
bellum  gerere.  De  te  etiam  dixi  tum  quae  dicenda  putavi. 
Haec  ad  te  oratio  perferetur,  quoniam  te  video  delectari 
Philippicis  nostris.  3.  Quod  me  de  Antonio  consulis,  quoad 
Bruti  exitum  cognorimus  custodiendum  puto.  Ex  iis  litte- 
ris,  quas  niihi  misisti,  Dolabella  Asiam  vexare  videtur  et  in 
ea  se  gerere  taeterrime.  Compluribus  autem  scripsisti  Do- 
labellam  a  Rhodiis  esse  exclusum,  qui  si  ad  Rhodum  acces- 
sit,  videtur  mihi  Asiam  reliquisse.  Id  si  ita  est,  istic  tibi 
censeo  commorandum:  sin  eam  semel  cepit,  mihi  crede, 
non  erit.    Id.  April. 


V. 

M.  Brutus  de  Trebonii  morte  et  provincia  scribit.  De  Antonio 
consulit.  Res  a  Cassio  gestas  non  ante  tempus  publicandas  esse  osten- 
dit.  Orationes  Ciceronis  laudat  et  pecuniam  supplementumque  po- 
stulat. 

BRUTUS  CICERONI  S. 
1.  Litteras  tuas  valde  exspecto ,  quas  scripsisti  post  nun 
cios  nostrarum  rerum,  et  de  morte  Trebonii:  non  enim  du- 
bito  quin  mihi  consilium  tuum  explices.  lndigno  scelere  et 
civem  optimum  amisimus  et  provinciae  possessione  pulsi 
sumus,  f  quam  recuperari  facile  est.  •  Neque  minus  turpe  aut 
flagitiosum  erit  post  recuperari.  2.  Antonius  adhuc  est  no- 
biscum,  sed  medius  fidius  et  moveor  hominis  precibus  et 
timeo  ne  illum  aliquorum  furor  excipiat.  Plane  aestuo.  Quod 
si  scirem  quid  tibi  placeret,  sine  sollicitudine  essem.  Id 
enim  optimum  esse  persuasum  esset  mihi.  Qua  re  quam 
primum  fac  me  certiorem  quid  tibi  placeat.  3.  Cassius  no- 
ster  Syriam,  legiones  Syriacas  habel,  ultro  quidem  aMurco 
et  a  Marcio  et  ab  exercitu  ipso  arcessitus.  Ego  scripsi  ad 
Tertiam  sororem  et  matrem,    ne  prius  ederent  hoc,   quod 

optime  ac  felicissime  gessit  Cassius,  quam  tuum  consilium 
cognovissent  tibique  visum  esset.  4.  Legi  orationes  duas 
tuas,  quarum  altera  Kal.  Ian.  usus  es,  altera  de  litteris  mci 
quae  habila  est  abs  te  contra  Calenum.  Nunc  scilicet  hoc 
exspectas,  dum  eas  laudem.  Nescio  animi  an  ingenii  tui 
maior  in  his  libellis  laus  contineatur.  lam  concedo  ut  vel 
Philippici  vocentur,  quod  tu  quadam  epistola  iocans  scri- 
psisti.  5.  Duabus  rebus  egemus,  Cicero,  pecunia  et  supple- 
mento:  quarum  altera  potest  abs  te  expediri,  ut  aliqua  pars 
militum  istinc  mittatur  nobis,  vel  secreto  consilio  adversus 
Pansam  vel  actione  in  senatu,  altera,  quae  magis  est  neces- 
saria  neque  meo  exercitui  magis  quam  reliquorum.  Hoc 
magis  doleo  Asiam  ....  at  in  Asiam  censeo  persequendum. 
Nihil  mihi  videris  hoc  tempore  melius  acturus. 

VI. 

M.  Cicero  respondet  M.  Bruto  de  supplemento  et  pecuuia  solli 
cito,  de  Cassii  rebua  evulgandis,  de  Ciceronis  sui  laudibus.  Scripsit 
Romae  a.   u.  c.  711. 

CICERO  BRUTO  S. 
1.  Quod  egere  te  duabus  necessariis  rebus  scribis,  suple- 
mento  et  pecunia,  difficile  consilium  est.  Non  enim  mihi 
occurrunt  facultates,  quibus  uti  te  posse  videam  praeter  illas, 
quas  senatus  decrevit,  ut  pecunias  a  civitatibus  mutuas 
sumeres.  De  supplemento  autem  non  video  quid  fieri  possit. 
Tantum  enim  abest  utPansadeexercitusuo  autdilectu  tibi  ali- 
quid  tribuat,  ut  etiam  moleste  ferat  tam  multos  ad  te  ire  volun- 
tarios,  quo  modo  equidem  credo,  quod  his  rebus,  quae  in  Ita- 
lia  decernuntur,  nullas  copias  nimis  magnas  esse  arbitretur, 
quo  modo  autem  multi  suspicantur,  [quod]  ne  te  quidem  nimis 
firmum  esse  velit,  quod  ego  non  suspicor.  2.  Quod  scribis  te 
ad  Tertiam  sororem  scripsisse,  ut  ne  prius  ederent  ea,  quae 
gesta  a  Cassio  essent,  quam  mihi  visum  esset,  video  te  veri- 
tum  esse  id,  quod  verendum  fuit,  ne  animi  partium  Caesaris, 
quoniam  etiam  nunc  partes  appellantur,  vehementer  com- 
moverentur.  Sed  ante  quam  tuas  litteras  accepimus,  audita 
res  erat  et  pervulgata,  tui  etiam  tabellarii  ad  multos  familia- 
res  tuos  litteras  attulerant.    Qua  re  neque  supprimenda  res 

erat,  praesertim  quum  id  fieri  nonposset,  neque,  si  posset, 
non  divulgandam  potius  quam  occultandam  putaremus. 
3.  De  Cicerone  meo  et,  si  tantum  estin  eo,  quanlum  scribis, 
tantum  scilicet,  quantum  debeo,  gaudeo,  et  si,  quod  amas 
eum,  eo  maiora  facis,  id  ipsum  incredibiliter  gaudeo,  a  te 
eum  diligi. 

VII. 

M.  Cicero  de  tota  belli  constitutione  quid  sentiat  perscribit  et 
Brutum  ad  maiorem  severitatem  rei  publicae  causa  excitat.  Scripsit 
Romae  a.  u.  c.  711. 

CICERO  BRUTO  S. 
1.  Quae  litterae  tuo  nomine  recitatae  sint  Id.  April.  in  se- 
natu  eodemque  tempore  Antonii  credo  ad  te  scripsisse  tuos, 
quorum  ego  nemini  concedo.  Sed  nihil  necesse  erat  ea- 
dem  omnes,  illud  necesse  me  ad  te  scribere  quid  sentirem 
tota  de  constitutione  huius  belli  et  quo  iudicio  essem  qua- 
que  sententia.  Voluntas  mea,  Brute,  de  summa  re  publica 
semper  eadem  fuit  quae  tua,  ratio  quibusdam  in  rebus  — 
non  enim  omnibus  —  paullo  fortasse  vehementior.  Scis 
mihi  semper  placuisse  non  rege  solum,  sed  regno  liberari 
rem  publicam.  Tu  lenius  immortali  omnino  cum  tua  laude, 
sed  quid  melius  fuerit  magn.o  dolore  sensimus ,  magno  pe- 
riculo  sentimus.  Recenti  illo  tempore  tu  omnia  ad  pacem, 
quae  oralione  confici  non  poterat.  ego  omnia  ad  libertatem, 
quae  sine  pace  nulla  est,  pacem  ipsam  bello  atque  armis 
effici  posse  arbitrabar.  Studia  non  deerant  arma  poscen- 
tium,  quorum  repressimus  impetum  ardoremque  restinxi- 
mus.  2.  Itaque  res  in  eum  locum  venerat,  ut,  nisi  Caesan 
Octaviano  deus  quidam  illam  mentem  dedisset,  in  potesta- 
tem  perditissimi  hominis  et  turpissimi  M.  Antonii  veniendum 
fuerit,  quocum  vides  hoc  tempore  ipso  quod  sit  quantum- 
que  certamen.  Id  profecto  nullum  esset,  nisi  tum  conser- 
vatus  esset  Antonius.  Sed  haec  omitto.  Res  enim  a  te 
gesta  memorabilis  et  paene  caelestis  repellit  omnes  repre- 
hensiones,  quippe  quae  ne  laude  quidem  satis  idonea  ad- 
fici  possit.  Exstitisti  nuper  vultu  severo,  exercitum,  copias, 
legiones  idoneas  per  te  brevi  tempore  comparasti.  Di  im- 
mortales!  qui  ille  nuncius,  quae  illae  litterae,  quae  laetitia 

senatus,  quae  alacritas  civitatis  erat!  Nihil  umquam  vidi 
tam  omnium  consensione  laudatum.  Erat  exspectatio  reli^ 
quiarum  Antonii,  quem  equitatu  legionibusque  magna  ex 
parte  spoliaras.  Ea  quoque  habuit  exitum  optabilem.  Nam 
tuae  litterae,  quae  recitatae  in  senatu  sunt,  et  imperatoris 
et  militum  virtutem  et  industriam  tuorum,  in  quibus  Cice- 
ronis  mei,  declarant.  Quod  si  tuis  placuisset  de  his  litteris 
referri ,  et  nisi  in  tempus  turbulentissimum  post  discessum 
Pansae  consulis  incidissent,  honos  quoque  iustus  et  debi 
tus  dis  immortalibus  decretus  esset.  3.  Ecce  tibi  Idib 
April.  advolat  mane  celer  Pilus,  qui  vir!  di  boni,  quam. 
gravis,  quam  constans,  quam  bonarum  in  re  publica  par- 
tium!  Hic  epistolas  adfert  duas,  unam  tuo  nomine,  alteram 
Antonii:  dat  Servilio  tribuno  plebis,  iile  Cornuto:  recitan- 
tur  in  senatu.  Antonius  procos.  Magna  admiratio ,  ut  si 
esset  recitatum,  Dolabella  imperator,  a  quo  quidem  ve- 
nerant  tabellarii,  sed  nemo  Pili  similis,  qui  proferre  litteras 
auderet  aut  magistratibus  reddere.  Tuae  recitantur,  breves 
illae  quidem,  sed  in  Antonium  admodum  lenes.  Vehemen- 
ter  admiratus  senatus.  Mihi  autem  non  erat  explicatum 
quid  agerem.  Falsas  dicerem?  Quid,  si  tu  eas  approbas- 
ses?  Confirmarem?  Non  erat  dignitatis  tuae.  Itaque  ille 
dies  silentio.  4.  Postridie  autem  quum  sermo  increbuisset 
Pilusque  oculos  vehementius  hominum  offendisset,  natum 
omnino  est  principium  a  me.  De  procos.  Antonio  multa: 
Sestius  causae  non  defuit,  post  me  cum  quanto  suum 
filium,  quanto  meum  in  periculo  futurum  duceret,  si  contra 
procos.  arma  tulissent.  Nosti  hominem :  causae  non  defuit. 
Dixerunt  etiam  alii.  Labeo  vero  noster  nec  signum  tuum 
in  epistola  nec  diem  appositum  nec  te  scripsisse  ad  tuos» 
ut  soleres.  Hoc  cogere  volebat  falsas  litteras  esse  et,  si 
quaeris,  probabat.  5.  Nunc  tuum  est  consilium,  Brute, 
de  toto  genere  belli.  Video  te  lenitate  delectari  et  eum  pu- 
tare  fructum  essemaximum,  praeclare  quidem,  sed  aliis  re- 
bus,  aliis  temporibus  locus  esse  solet  debetque  clementiae. 
Nunc  quid  agitur,  Brute?  Templis  deorum  immortalium  im- 
minet  hominum  egentium  et  perditorum  spes  nec  quidquam 
aliud  decernitur  hoc  bello  nisi  utrum  simus  necne.     Cui 

parcimus  aut  quid  agimus?  His  ergo  consulimus,  quibus 
victoribus  vestigium  nostrum  nullum  relinquetur?  Nam 
quid  interest  inter  Dolabellam  et  quemvis  Antoniorum  trium? 
quorum  si  cui  parcimus,  duri  fuimus  in  Dolabella.  Haec 
ut  ita  sentiret  senatus  populusque  Romanus ,  etsi  res  ipsa 
cogebat,  tamen  maxima  ex  parte  nostro  consilio  atque  aucto- 
ritate  perfectum  est.  Tu  si  hanc  rationem  non  probas, 
tuam  sententiam  defendam,  non  relinquam  meam.  Neque 
dissolutum  a  te  quidquam  homines  exspectant  nec  crudele. 
Huius  rei  moderatio  facilis  est ,  ut  in  duces  vehemens  sis, 
in  milites  liberalis.  6.  Ciceronem  meum ,  mi  Brute ,  velim 
quam  plurimum  tecum  habeas.  Virtutis  disciplinam  melio- 
rem  reperiet  nullam  quam  contemplationem  atque  imitatio- 
nem  tui.    xiii.  Kalend.  Maias. 


PSEUDOCICERONIS 
EPIS  TOL  A  AI)   0  C  TAVIUM. 


Gravis  et  vehemens  imectiva  in  Octavium,  qui  subito  commu- 
tata  voluntate  optimatium  et  seuatus  partes  reliquerit  et  se  ad  M. 
Antonium  contulerit. 

CICERO  OCTAVIO  S. 

1.  Si  per  tuas  legiones  mihi  licitum  fuisset,  quae  nomini 
meo  populique  Romani  sunt  inimicissimae,  venire  in  sena- 
tum  coramque  de  re  publica  disputare ,  fecissem  neque  tam 
libenter  quam  necessario.  Nulla  enim  remedia,  quae  vulne- 
ribus  adhibentur,  tam  faciunt  dolorem  quani  quae  sunt  sa- 
lutaria.  Sed  quoniam  cohortibus  armatis  circumsaeptus  se- 
natus  nihil  aliud  vere  potest  decernere  nisi  se  timere  —  in 
Capitolio  sigiia  sunt,  in  urbe  milites  vagantur,  in  Campo 
castra  ponuntur ,  Italia  tota  legionibus  ad  iibertatem  nostram 
conscriptis,  ad  servitutem  adductis  equitatuque  exterarum 
nationum  distinetur  — ,  cedam  tibi  in  praesentia  foro,  curia 
et  sanctissimis  deorum  immortalium  templis,  in  quibus  re- 
viviscente  iam  libertate,  deinde  rursus  oppressa,  senatus 
nihil  consulitur,  timet  multa,  adsentitur  omnia.  2.  Post 
etiam  paullo,  temporibus  ita  postulantibus ,  cedam  urbe, 
■quam  per  me  conservatam,  ut  esset  libera,  in  servitute  vi- 
dere  non  potero.  Cedam  vita,  quae  quamquam  sollicita  est, 
tamen,  si  profutura  est  rei  publicae,  bona  spe  posteritatis 
me  consolatur,  qua  sublata  non  dubitanter  occidam  atque 
ita  cedam ,  ut  fortuna  iudicio  meo ,  non  animus  mihi  defuisse 
videatur.  Illud  vero ,  quod  et  praesentis  est  doloris  indi- 
cium  et  praeteritae  iniuriae  testimonium  et  absentium  sen- 
sus  significatio ,  non  praetermittam,  qwn,  quoniam  coram 
id  facere  prohibeor,  absens  prosim,  si  quidem  mea  salus 

aut  utilis  rei  publicae  est  aut  coniuncta  certe  publicae  saluti. 
Nam ,  per  deum  immortalium  fidem !  nisi  forte  frustra  eos 
appello ,  quorum  aures  atque  animus  a  nobis  abhorrent,  per- 
que  Fortunam  populi  Romani ,  quae  quamquam  nobis  in- 
festa  est,  fuit  aliquando  propitia  et,  ut  spero,  futura  est, 
quis  tam  expers  humanitatis,  quis  huius  urbis  nomini  ac 
sedibus  usque  adeo  est  inimicus,  ut  ista  aut  dissimulare 
possit  aut  non  dolere  aut,  si  nulla  ratione  publicis  incom- 
modis  mederi  queat,  non  morte  proprium  periculum  vitet? 
3.  Nam,  ut  ordiar  ab  initio  et  perducam  ad  extremum  et 
novissima  conferam  primis,  quae  non  posterior  dies  acerbior 
priore  ?  et  quae  non  insequens  hora  antecedente  calamito- 
sior  populo  Romano  illuxit?  M.  Antonius,  vir  animi  ma- 
ximi  —  utinam  etiam  sapientis  consilii  fuisset!  —  C.  Caesare 
fortissime,  sed  parum  feliciter  a  rei  publicae  dominatione 
semoto ,  concupierat  magis  regium,  quam  libera  civitas  pati 
posset,  principatum.  Publicam  dilapidabat  pecuniam,  aera- 
rium  exhauriebat,  minuebat  vectigalia,  donabat  civitates: 
ex  commentario  dictaturam  gerebat,  leges  imponebat,  prohi- 
bebat  dictatorem  creari  plebiscito,  ipse  regnabat  in  consulatu, 
provincias  unus  omnes  concupiebat.  Cui  sordebat  Mace- 
donia  provincia,  quam  victor  sibi  sumpserat  Caesar,  quid 
de  hoc  sperare  aut  exspectare  nos  oportebat?  4.  Exstitisti 
tu  vindex  nostrae  libertatis,  ut  tunc  quidem,  optimus ,  quod 
utinam  neque  nostra  nos  opinio  neque  tua  fides  fefellisset! 
et  veteranis  in  unum  conductis  et  duabus  legionibus  a  per- 
nicie  patriae  ad  salutem  avocatis,  subito  prope  iam  ad- 
fectam  ac  prostratam  rem  publicam  tuis  opibus  extulisti. 
Quae  tibi  non  ante  quam  postulares,  maiora  quam  velles, 
plura  quam  sperares,  detulit  senatus?  Dedit  fasces ,  ut  cum 
auctoritate  defensorem  haberet ,  non  ut  imperio  se  adver- 
sum  armaret.  Appellavit  imperatorem,  hostium  exercitu 
pulso,  tribuens  honorem,  non  ut  sua  caede  caesus  ille  fu- 
giens  exercitus  te  nominaret  imperatorem.  Decrevit  in  foro 
statuam,  locum  in  senatu,  summum  honorem  ante  temprus. 
5.  Si  quid  aliud  est  quod  dari  possit,  addet.  Quid  aliud 
est  maius  quod  velis  sumere?  Sin  autem  supra  aetatem, 
supra  consuetudinem,  supra  etiam  mortalitatem  tuam  tibi 
cic.  Jll.  2.  32 


498  EPISTOLA  AD  OCTAVIUM.  38 

sunt  omnia  tributa,  cur  aut  ingratus  crudeliter  aut  immemor 
beneficii  sui  scelerate  circumscribis  senatum?  Quo  te  misi- 
mus?  a  quibus  reverteris?  contra  quos  armavimus?  quibus 
arma  cogitas  inferre?  a  quibus  exercitum  abducis?  et  quos 
adversus  aciem  struis?  Cur  hostis  relinquitur?  civis  hostis 
locoponitur?  cur  castra  medio  itinere  longius  adversario- 
rum  caslris  et  propius  urbem  moventur?  6.  0  me  num- 
quam  sapientem  et  aliquando  id,  quod  non  eram,  frustra 
existimatum!  Quantum  te,  popule  Romane,  de  me  fefellit 
opinio!  0  meam  calamitosam  ac  praecipitem  senectutem ! 
0  turpem  exacta  dementique  aetate  canitiem!  Ego  patres 
conscriptos  ad  parricidium  induxi,  ego  rem  publicam  fefelli, 
ego  ipse  senatum  sibi  manus  adferre  coegi,  quum  te  Iuno- 
nium  puerum  et  matris  tuae  partum  aureum  esse  dixi.  At 
te  fata  patriae  Paridem  futurum  praedicebant,  qui  vastares 
urbem  incendio,  Italiam  bello ,  qui  castra  in  lemplis  deorum 
immortalium ,  senatum  in  castris  habiturus  esses.  7.  0  rai- 
seram  et  in  brevi  tam  celerem  et  tam  variam  rei  publicae  com- 
mutationem!  Quisnam  tali  futurus  ingenio  esl,  qui  possit 
haec  ita  mandare  litteris,  ul  facla,  non  ficta  videantur  esse? 
Quis  erit  tanla  animi  facilitate,  qui,  quae  verissime  memo- 
ria  propagata  fuerint,  non  fabulae  similia  sit  exislimaturus ? 
Cogita  enim  Anlonium  hostem  iudicatum,  ab  eo  circum- 
sessum  consulem  designatum  eumdemque  rei  publicae  pa- 
renlem:  te  profectum  ad  consulem  liberandum  et  hostem 
opprimendum  hostemque  a  te  fugatum  et  consulem  obsi- 
dione  liberalum:  deinde  paullo  post  fugatum  illum  hostem 
arcessilum,  lamquam  coheredem  mortua  re  publica  ad  bona 
populi  Romani  capienda,  consulem  designatum  rursum  in- 
clusum  eo,  ubi  se  non  moenibus,  sed  fluminibus  et  monti- 
bus  tueretur.  Haec  quis  conabitur  exponere?  quis  credere 
audebit?  Liceat  semel  impune  peccasse,  sit  erranti  medi- 
cina  confessio.  8.  Verum  enimdicam:  Utinam  te  polius, 
Antoni,  dominum  non  expulissemus  quam  hunc  recipere- 
mus!  non  quo  ulla  sit  optanda  servitus,  sed  quia  dignitate 
domini  minus  turpis  est  fortuna  servi.  In  duobus  autem 
malis  quum  fugiendum  maius  sit,  levius  est  eligendum.  llle 
ea  tamen  exorabat,  quae  volebat  auferre :  tu  extorques.   Ille 

consul  provinciam  petebat:  tu  privatus  concupisti.  Ule  ad 
malorum  salutem  iudicia  conslrtuebat  et  leges  ferebat:  tu  ad 
perniciem  optimorum.  Ille  a  sanguine  et  incendio  servo- 
rum  Capitolium  tuebatur:  tu  cruore  et  flammacuncta  delere 
vis.  Si,  qui  dabat  provincias  Cassio  et  Brutis  et  illis  custo- 
dibus  nominis  nostri,  regnabat,  quid  faciet  qui  vitam  adimit? 
si,  qui  ex  urbe  eiiciebat,  tyrannus  erat,  quem  hunc  voce- 
mus,  qui  ne  locum  quidem  reliquit  exsilio?  9.  Itaque  si  quid 
illae  maiorum  nostrorum  sepullae  reliquiae  sapiunt,  si  non 
una  cum  corpore  sensus  omnis  uno  atque  eodem  con- 
sumptus  estigni,  quid  illis  interrogantibus  quid  agat nune 
populus  Romanus  respondebit  aliquis  nostrum,  qui  proxi- 
mus  in  illam  aeternam  domum  discesserit?  Aut  quem  acci- 
pient  de  suis  posteris  nuncium  illi  veteres  Africani ,  Maximi, 
PauIIi,  Scipiones?  quid  de  sua  patria  audient,  quam  spo- 
liis  triumphisque  decorarunt?  An  esse  quemdam  annos 
xvii.  natum,  cuius  avus  fuerit  argentarius,  astipulator  pater, 
uterque  vero  precarium  quaestum  fecerit,  sed  alter  usque 
ad  seneclutem,  ut  non  negaret,  alter  a  pueritia,  ut  non  pos- 
set  non  confiteri,  eum  agere,  rapere  rem  publicam,  cui  nulla 
virtus,  non  ullae  bello  subactae  et  ad  imperium  adiunctae 
provinciae,  nulla  dignitas  maiorum  conciliasset  eam  poten- 
tiam,  sed  forma  per  dedecus,  pecuniam  et  nomen  nobile 
consceleratum  impudicitia  dedisset:  veteres  vulneribus  et 
aetate  confectos  Iulianos  gladiatores,  egentes  reliquias  Cae- 
saris  ludi,  ad  rudem  compulisset?  quibus  ille  saeptus  omnia 
misceret,  nulli  parceret,  sibi  viveret:  qui  tamquam  in  dotali 
matrimonio  rem  publicam  testamento  legatam  sibi  obtineret? 
10.  Audient  duo  Decii  servire  eos  cives,  qui,  ut  hostibus 
imperarent,  victoriae  se  devoverunt?  Audiet  C.  Marius  im- 
pudico  domino  parere  nos,  qui  ne  militem  quidem  habere  vo- 
luit  nisi  pudicum?  Audiet  Brutus  eum  populum,  quem  ipse 
primo,  post  progenies  eius  a  regibus  liberavit,  pro  turpi 
stupro  datum  in  servitutem?  Quae  quidem  si  nullo  alio,  me 
tamen  internuncio  ad  illos  celeriter  deferenlur.  Nam  si  vivus 
ista  subterfugere  non  potero ,  una  cum  istis  vitam  simul  fu- 
gere  decrevi. 

XOTATIO  TEMPORIS, 

QUO  SINGULAE  M.   CICERONIS  EPISTOLAE 
SCRIPTAE  ESSE  VIDENTUR. 


Numerus  Latinus  librum ,  Arabicus  epistolam,  A.  littera  praeposita  numeris 
epistolam  ad  Atlicum,  B.  ad  Brutum,  F.  ad  familiares,  Q.  ad  Quintum 
fralrem  significat. 

A.  u.  c.   686.     A.  I,  5.  6.  7.  A".  u.  c.  697.     A.  IV,  1  —  3. 

A.  u.  c.  687.     A.  I,  8— 11.  Q.  II,  1. 

A.  u.  c.  688.     A.  I,  4.  F.  VII,  26. 

A.  u.  c.   689.     A.  I,  1  —  3.  A.  u.  c.   698.     F.  I,  1.  2.  4.  5a. 

A.  u.  c.  692.     F.  V,  7.  2.  6.  A.  IV,  4a/. 

A.  u.  c.  693.     F.  V,  5.  Q.  II,  2.  3. 

A.  I.   12  —  17.  A.  IV,  4b. 

A.  u.  c.  694.     Q.  I,  1.  F.  II,  4.  5.  6. 

A.  I,  18  —  20.  A.  IV,  5. 

A.  II,  1  —  3.  F.  V,  12. 

A.u.c.694vel  A.  IV,  6.  7. 

sequentianuo     7.  XIII,   41.  42.  F.  I,  7. 

A.  u.  c.  695.     Q.  I,  2.  A.  IV,  8a. 

A.  II,    4  —  9.  12.  F.  XIII,    6a.  6b, 

10.    11.  13—25.  A.  IV,  8b. 

A.  u.  c.   696.     A.  III,  3.  2.  4.  1.  F.  V,  62. 

5.  6.  A.  u.  c.   699.     A.  IV,  10.9. 11. 12. 

F.  XIV,  4.  F.  I,  8. 

A.  III,  7.  8.  9.  F.  VI,  1. 

Q.  I,  3.  F.  XIII,  74.  40. 

A.  III,    10  —  12.  A.  IV,  13. 

14.  13.             .  Q.  II,  7.  8. 

Q.  I,  4.  A.  u.  c.   700.     F.  I,  9.  10. 

A.  III,  15—20.  F.  XIII,  60. 

F.  XIV,  2.  F.  V,  8. 

A.  III,  21.  22.  F.  VII,  5  —  9. 

F.  XIV,  1.  F.  VII,  17. 

A.  III,  23.  F.  VII,  9. 

F.  XIV,  3.  F.  VII,  16. 

A.  III,  24  —  27.  F.  XVI,  10. 

A.  u.  c.  697.     F.  V,  4.  F.  XVI,  13—16. 

A.  u.  c.  700.     Q.  II,  9.  10.   11.     A.  u.  c.  704.     F.  XV,  4.  10.  13. 

A.  IV,  14.  14. 

Q.  II,  12.  13.14.  A.  VI,  1. 

A.  IV,  15.  F.  II,  14. 

Q.  II,  15.  F.  XIII,  2.  3.  54. 

A.  u.  c.   700.     Q.  III,  1.  57.  58.  59.  63. 

A.  IV,  16a.   16b.  F.  III,  7.  9. 

16c.  16d.  F.  11,11. 13. 17. 18. 

Q.  III,  8.  9.  F.  III,  10. 

F.  XIII,  73.  A.  VI,  2. 

A.  u.  c.  701.     F.  II,  1.  F.  IX,  25. 

F.  VII,  10.  11.  F.  II,  19. 

F.  II,  2.  3.  F.  II,  12. 

F.  VII,  12.  13.  F.  III,  11.  12. 

F.  VII,  15.  F.  XV,  6.  11. 

F.  VII,  18.     •  F.  II,  15. 

F.  II,  4.  5.  A.  VI,  3—7. 

F.  VII,  14.  F.  III,  13. 

F.  II,  6.  A.  VI,  8.  9. 

A.  u.  c.  702.     F.  III,  1.  F. XIV, 5.8. 17.21. 

F.  V,  18.  A.  VII,  1.  2. 

F.  XIII,  75.  F.  XVI,  1—7.  9. 

F.  VII,  2.  A.  VII,  3  —  9. 
A.  u.  c.   703.     A.  V,  1  —  7.  Ad  hunc  annum 

F.  III,  2.  3.  etiam  pertinere  vi- 

A.  V,  8.  detur  F.  V,  17. 

F.  III,  4.  A.  u.  c.  705.     F.  XVI,  11. 

A.  V,  11.  A.  VII,  10-13a. 

F.  XIH,  1.  I3b. 

A.  V,  12—18.  A.  Vn,14  — 17. 

F.  VIII,  9.  F.  XVI,  12. 

F.  XV,  12.  A.  VII,  18—26. 

A.  V,  19.  20.  A.  VIII,  1  —  5. 

F.  XV,  7  —  9.  A.  Vm,    6  —  11. 

F.  XV,  12.  B.  D. 

A.  V,  19.  20.  A.  VIII,  12  —  16. 

F.  XV,  3.  2.  A.  IX,  1.  2a.  2b. 

F.  III,  6.  —  ll.A. 

F.  VIII,  8.  A.  IX,    12  —  19. 

F.  XV,  1.  A.  X,  1— 3a.3b. 

F.  II,  7.  A.  X,  4—9. 

F.  VII,  32.  F.  II,  16. 

F.Xin,  53.56.55.  F.  IV,  1.  2. 

61.  62.  64.  65.  9.  A.  X,  10—18. 

F.  III,  8.  F.  VIII,  15.  16. 

A.  u.  c.   704.     A.  V,  21.  F.  V,  19.  20. 

A.  u.  c.  705.     F.  XIV,  14.7.  18.     A.  u.  c.   708.     F.  IV,  8. 

F.  XVI,  8.  F.   VII,  27. 

A.  u.  c.  700.     F.  V,  16.  F.  IV,  9. 

F.  VI,  11.  F.  VI,  6. 

A.  XI,  1  —  4.  F.  VII,  33.  28. 

F.  XIV,  6.  F.  IX,  15.    . 

A.  XI,  5.  6.  F.  VI,  8.  9.  7.  5. 

F.  XIV,   19.  9.  F.  IV,  14. 

A.  XI,  7.  8.  F.  XIII,   11  —  14. 

F.  XIV,  16.  17— 28 a.  28 b. 

A.  u.  c.  707.     F.  IV,  4.  F.  XIII,   30—39. 

F.  VI,  14.  F.  XIII,  66—72. 

F.  IX,  21.  F.  XVI,    17.    19. 

F.  X,  10—28.  20.  22. 

F.  XIII,  48.  Ad  hunc  annura 

A.  XI,  9 — 16.  pertinere  etiam  vi- 

F.  XIV,  10.  13.  detur  F.  XIII,  51. 

A.  XI,  17.  A.  u.  c.  709.     F.  VI,  18  —  20, 

F.  XIV,  11.  12.  F.  XV,  18.  17. 

A.  XI,  18.  25.  23.  F.  IX,  10. 

F.  XIV,  15.  F.  XV,  16. 

A.  XI,  19.  24.  F.  IX,  11. 

F.  XIV,  23.  24.  A.  XII,  7. 12— 20. 

A.  XI,  21.  22.  F.  IV,  6. 

F.  XIV,  22.  20.  F.  V,  13. 

F.  XV,  21.  A.  XII,    21—39. 

A.  u.  c.  708.     F.  IX,.  1.  F.  V,  15. 

F.  VI,  22.  F.  IV,  10. 

F.  IV,  15.  A.  XII,   40-53. 

F.  XIII,    29.    78.  A.  XIII,  1  —  3. 

79.  10.  A.  XIII,   30—33. 

F.  V,  21.  A.  XIII,  4—24. 

F.  IX,  3.  2.  F.  IX,  8. 

A.  XII,  1.  2.  A.  XIII,  25. 

F.  IX,  4.  F.  XUI,  77. 

A.  XII,  3.  4.  A.  XIII,  35  —  46. 

F.  IX,  6.  5.  7.  A.  XIII,  34. 

A.  XII,  5.  6.  F.  VI,  19.  20. 

F.  IX,  16.  18.  19.  A.  XIII,  47—49. 

F.  VII,  3.  F.  VII,  24. 

F.  IX,  17.  20.23.  A.  XIII,  50.  51. 

F.  VII,  4.  F.  VII,  25. 

A.  XII,  9—11.  F.  VI,    1.    3.    4. 

F.  IV,  3.  lOb.  lOa. 

F.  IV,  13.  7.  A.  XII,  8  —  11. 

F.  VI,  12.  13.  F.  IX,  13. 


503 

A.  u.  c.  709.     F.  VI,  2.  A.  u.  c.   710.     F.  XVI,  27. 

F.  XIII,    26—29.  F.  XI,  4. 

F    VI,  21.  F.  XVI,  21. 

F.  XIII,  4.  F.  XII,  2.  21. 

F.  XII,  17.  18.  F.  XI,  16.  17. 

F.  XIII,    5.  8.  7.  F.  XII,  26.  27. 

15.  16.  F.   XVI,  25. 

F.  V,  11.  lOb.  F.  XII,  3—7.  23. 

F.   IX,  12.  F.  IX,  24. 

A.  XIII,  52.  F.  X,  2.  3.  9. 

F.  XVI,  18.  A.  XV,  13 a.  13b. 

Huc      pertinere  A.  XVI,  8.  9.  11. 
etiam    videtur    F.  12. 10.  13a.  13b. 

XIII,  52.  14.  15. 

A.  u.  c,  710.     F.  VI,  15.  F.  XI,  5.  6,  7. 

A.  XIV,  1  —  6.  F.  X,  4. 

F    XI,  1.  F.  XII,  22. 
A.  XIV,  7  —  14.       A.  u.  c.   711      F.  XII,  24. 

F.  VI,  17.  F.  XI,  8. 

F.  XVI,  23.  F.  IX,  24. 

F.  XIV,  15  —  17.  F.  X,  5. 

F.  IX,  14.  =s  A.  F.  X,  6.  8.  7. 

XIV,  17  A.  F.  XII,  28.  29. 

A.  XIV,  19. 18. 20.  F.  XI,  21.  25. 

F.  XVI,  24.  F.  XII,  30. 

A.  XIV,  21.  22.  F.  XI,  12. 

A.  XV,  la.— 4b.  F.  XI,  14.  15.  18. 

F.  XII,  1.  F.  XII,  14. 15.  8. 9. 

F.  XV,  20.  F.  XI,  24. 

F.  XI,  2.  27.  F.  XII,  10. 

A.  XV,  16a.  16b.  B.  I,  1.  2.  3. 

15.  17  —  21.  23.  B.  I,  5. 

24.  B.  I,  8.  9.  10. 

22.  14  A— E.  B.  I,   12.  14.  15. 

A.  XV,  25.26.  28.  B.  I,  18. 

27.  29.  B.  II,   1.  2. 

F.  XI,  29.  B.  II,  4.  6.  7. 
A.  XVI,  1.  5.  4.  Incerti  anni  epi- 

2.  3a.  3b.  stolae  sunt 

F.  VII,  20.  F.  VII,  22.  23. 

A.  XVI,  6.  F.  IX,  21.  22. 

F.  VII ,  19.  F.  X,  29. 

F.  XI,  3.  F.  XII,  20. 

A.  XVI,  7.  F.  XIII,  49. 

F.  X,  1.  F.  XIII,  76. 


IXDEX  ALIEXARIM  EPISTOLARUM, 

QUAE  CUM  CICERONIANIS   CONIUNCTAE 
LEGUNTUR. 


A.  u.  c.  692.     Q.  Metelli  F.  V,  1. 

A.  u.  c.  698.     Q.  Metelli  F.  V,  3. 

A.  u.  c.  703.     M.  Caelii  F.  VIII,  1  —  5.  8-10. 

A.  u.  c.  704.     M.  Caelii  F.  VIII,  6.  7.  11  —  14. 

M.  Catonis  F.  XV,  5. 

A.  u.  c.   705.     M.  Antonii  A.  X,  8.  A. 

A.  XIV,  13.  A. 

L.  Balbi  A.  VIII,  15.  A. 
A.  IX,  7.  A.  B. 

M.  Caelii  F.  VIII,  15.  16. 
A.  X,  9.A. 

C.  Caesaris  A.  IX,  6.  A.  7.  C.  13.  A.  16. 

A.  X,  8.  B. 
Matii  A.  IX,  15.  A. 
Oppii  A.  IX,  7  A. 
Cn.  Pompeii  A.  VIII,  11.  A.  C. .  12.  A.-B.  C.  D. 
Trebatii  A.  IX,  15.  A. 

A.  u.  c.  706.     M.  Caelii  F.  VIII,  17. 

Dolabellae  F.  IX,  9. 

A.  u.  c.  708.     Marcelli  F.  IV,  11. 

A.  u.  c.  709.     C.  Cassii  F.  XV,  19. 

Curii  F.  VII,  29. 

Luceii  F.  V,  14. 

Servii  F.  IV,  5.  12. 

Vatinii  F.  V,  9.  lOa.  lOb. 

a.  u.  c.   710.     Bithynici  F.  VI,  16. 

D.  Bruti  F.  IX,  1  —  4. 
Hirtii  A.  XV,  6. 
Matii  F.  XI,  28. 
Planci  F.  X,  4.  9. 
Trebonii  F.  XII,  16. 

A.  u.  c.  711.     D.  Bruti  F.  XI,  9  —  11.  13a.  13b.  19.  20.  23.  2< 

M.  Bruti  B.  I,  4.  6.  7.  10.  13.   16.  17. 

B.  II,  3.  5. 
C.  Cassii  F.  XII,  11  —  13. 
Galbae  F.  X,  30. 
Lentuli  F.  XII,  14.  15. 
Lepidi  F.  X,  34  a.  34b.  35. 
Planci  F.  X,   7.  8.  11.  15.  17.  18.  21.  23.  2 
Pollionis  F    X.  31  —  33. 

